
INTRODUCERE 


Hasdeu este un geniu multilateral, un spirit universal care a covîrşit cu personalitatea 
sa o jumătate de secol de cultură şi ştiinţă românească. Opera sa vastă şi extrem de variată 
îl urcă, uriaş, la înălţimea secolului său. Cu Cantemir şi Eliade, cu Iorga şi Călinescu, 
Hasdeu formează galeria marilor iluştri ai culturii româneşti. Natura l-a răsfăţat cu toate 
darurile: inteligenţă ieşită din comun şi memorie fenomenală, imaginaţie prodigioasă, 
capacitate receptivă la formele progresului, curajul căilor nebătute, simţul realităţii şi 
exuberanţa romantică, toate acestea asociate cu o extraordinară putere de muncă şi sortite 
să se manifeste în circumstanţele favorabile ale celei de-a doua etape a culturii moderne 
româneşti. Prin geniul lui Hasdeu, ştiinţa şi cultura românească, trecute de pragul 
pionieratului, sînt împinse spre universalitate. El a deschis drumuri noi pentru savanţii 
noştri de mai tîrziu şi a descoperit metode de cercetare care anticipau cu multe decenii 
ivirea unor discipline ştiinţifice moderne. 

Lingvistica şi filologia datorează lui Hasdeu contribuţii fundamentale. Deşi nu a ela¬ 
borat o operă de sinteză asupra istoriei limbii române, aproape toate problemele esenţiale 
ale acesteia au intrat în vederile şi preocupările lui, concretizate în numeroase studii, 
articole, note. Originile limbii, aportul substratului, raporturile cu limbile romanice şi 
balcanice, contribuţia influenţelor externe, fizionomia dialectală, stadiul arhaic reflectat în 
textele din secolele al XVI-lea şi al XVII-lea, specificul evolutiv al limbii rezultat din 
aspectele ei contemporane etc. sînt teme majore ale unei astfel de opere, pentru care 
Hasdeu a adunat un material bogat, studiindu-1 nu numai cu metodele curente în lingvis¬ 
tica epocii sale, ci şi cu cele pe care, descoperindu-le el însuşi, ştiinţa avea să le confirme 
mult mai tîrziu. Studiile lui Hasdeu şi, într-o oarecare măsură, ale lui Cipariu pregătiseră 
deja terenul pentru ca istoria limbii române să fie scrisă de către marii lingvişti ai genera¬ 
ţiilor următoare: Philippide, Densusianu, Puşcariu şi Rosetti. 

Ediţia de texte vechi Cuvente den bătrâni este o operă de valoare excepţională, model 
pentru filologii de astăzi. Notele, comentariile şi explicaţiile care însoţesc textele, repro¬ 
duse după un sistem propriu de transcriere, sînt de o mare utilitate pentru cunoaşterea 
particularităţilor grafice, fonetice, gramaticale şi lexicale ale limbii noastre vechi. Cu 
această lucrare se pun şi bazele cercetării vechilor cărţi populare româneşti şi ale folclo¬ 
risticii noastre în general. 

Dar opera care impresionează cel mai mult din întreaga activitate ştiinţifică a lui 
B.P. Hasdeu şi în care erudiţia şi energiile creatoare ale savantului se desfăşoară larg este 
monumentalul Etymologicum Magnum Romaniae, cu subtitlul Dicţionarul limbei istorice 
şi poporane a românilor. 

Editată sub auspiciile Academiei Române, între 1886 şi 1895, în trei mari tomuri, lu¬ 
crarea însumează 1649 de pagini (dispuse în 3298 de coloane), la care se adaugă 102 pa¬ 
gini de studii introductive, inclusiv unele rapoarte şi chestionarul. 

Ultimul volum, al IV-lea, publicat în 1898, nu trebuie considerat ca parte integrantă a 
Dicţionarului, căci conţine numai „introducerea”, un întins studiu de istorie, intitulată 
Negru Vodă. Un secol şi jumătate din începuturile statului Ţărei Româneşti (1230-1380). 

Etymologicul lui Hasdeu reprezintă pe al doilea din cele cinci episoade ale istoriei de 
mai bine de o sută de ani a dicţionarului nostru academic. Dicţionariul limbei române 
(1876-1877), elaborat de Laurian şi Massim, operă cu care începe lunga istorie a lexico¬ 
grafici româneşti din cadrul Academiei, dezamăgise pe contemporani, care, mai ales din 
cauza ortografiei etimologice în care fusese redactată şi a numărului mare de cuvinte 
„ireale”, introduse direct din dicţionarele latineşti, ajunseseră să-i conteste, pe nedrept, 
aproape orice merit ştiinţific. Se punea deci problema nu a remanierii operei latiniştilor, ci 
a elaborării unui nou dicţionar. Pentru aceasta. Academia desemnează, în 1884, pe 
Hasdeu, acesta fiind singurul lingvist de mare prestigiu, ale cărui cercetări de etimologie 
şi, în general, de lexicologie românească se impuseseră nu numai la noi, ci şi în lumea 
ştiinţifică europeană. Cele trei volume redactate de Hasdeu, după un plan grandios, cu¬ 
prind numai litera A şi începutul literei B , pînă la cuvîntul bărbat. Dar ritmul lent (deşi 
numai în aparenţă) al redactării dicţionarului provoacă nerăbdare şi chiar o nemulţumire 
tacită în rîndul membrilor Academiei; de aceea, în 1897, acelaşi înalt for de cultură 
hotărăşte întreruperea lucrării în forma începută de Hasdeu şi, în speranţa că dicţionarul, 
înscris în planul Academiei încă de la fondarea ei, ar putea fi realizat mai repede, încre¬ 
dinţează lui Al. Philippide sarcina întocmirii lui. Savantul ieşean, deşi redactase aproape 
un sfert din lucrare, nu a reuşit însă să publice nimic, căci. după opt ani de lucru intens. 
Academia îi respinge planul pe motivul că era conceput prea vast şi trece lui Sextil Puş- 
cariu direcţia dicţionarului. De la Philippide au rămas cîteva sute de mii de fişe, care au 
format baza materială a redactării lucrării de către colectivul condus de Puşcariu. între 
1907-1944, acesta tipăreşte trei volume şi trei fascicule, care cuprind literele A-C, F-L, 
oprindu-se la cuvîntul lojniţă. 

La cel de-al cincilea episod al istoriei dicţionarului academic asistăm astăzi. 
Colectivele de lexicografi ale institutelor de lingvistică din Bucureşti, Cluj şi Iaşi continuă 
opera începută şi dusă sub conducerea lui Puşcariu pînă aproape de jumătate. Pînă în 
prezent, au apărut literele M, N, O, P, R, S, Ş, T, Ţ, V. 

Pentru completarea tabloului, trebuie adăugate aici, deşi nu au caracter general şi 
istoric. Dicţionarul limbii române contemporane (voi. I-IV, 1955-1957), Dicţionarul 
limbii române modeme (1958) şi Dicţionarul explicativ al limbii române (1975, 1996). 

Elaborat la sfîrşitul unei perioade de activitate ştiinţifică şi literară extraordinar de 
bogată a autorului, Etymologicul , faţă de care s-a manifestat întotdeauna o admiraţie fără 
margini, nu este un dicţionar obişnuit şi nici o enciclopedie în sensul strict al cuvîntului, 
dicţionarul şi enciclopedia subsumîndu-se, ca părţi ale întregului, în cuprinsul lucrării. 

Pentru Hasdeu, „un dicţionar e dator, după putinţă, a-şi împinge cercetările pînă la 
acea margine extremă, căci ţinta lui, în starea actuală a ştiinţei, este de a ne împărtăşi în 
istoria fiecărui cuvînt genezea totală a unei asociaţiuni de idei” (II, p. XV-XVI). Dicţio¬ 
narul trebuie să cuprindă, după concepţia lui, un vast tezaur de cunoştinţe privind cultura 
materială şi spirituală a poporului. De aceea, în EMR lingvistica (cu multele ei ramuri) şi 
filologia se regăsesc laolaltă cu disciplinele înrudite cu ele: istoria, literatura, folclorul, 
sociologia, dreptul, istoria religiilor şi a miturilor etc., toate acestea punînd în evidenţă 
specificul cultural şi de civilizaţie al poporului român. în concepţia lui Hasdeu, lingvistica 
este ştiinţa cu mijloacele căreia se pot studia formele, oricît de îndepărtate în trecut, ale 
vieţii poporului, deci este o ştiinţă necesară tuturor disciplinelor umaniste. 

Dicţionarul include în sfera lui gramatica, fonetica şi folclorul, prin acesta din urmă 
înţelegîndu-se „întregul trai prezinte şi trecut al unui popor, viaţa lui materială şi morală 
6 în treptata-i desfăşurare, cu toate ale ei multe şi mărunte” (II, p. XV). 

Pe scurt, EMR îşi propunea să fie un dicţionar explicativ şi etimologic al numelor co¬ 
mune şi proprii, un repertoriu complet de foneme, elemente derivative şi forme gramati¬ 
cale, studiate sincronic şi diacronic, şi o vastă colecţie de folclor şi material etnografic 
întocmită sub pretextul tematic al cuvintelor-titlu. Se adaugă aci, în puterea aceluiaşi 
pretext, studii teoretice de istorie, literatură populară şi etnografie. 

După cum se vede, lucrarea, unică în felul ei, este aşezată pe principii atît de largi, 
încît a o judeca după criterii strict lexicografice corespunde unei viziuni critice unilaterale. 
Hasdeu e refractar la tehnicismul şi disciplina rigidă pe care le implică lexicografia. 
Laturile atît de variate ale formaţiei lui intelectuale se întrunesc în sinteza acestei opere. 
Articolele Dicţionarului sînt elaborări ştiinţifice şi de literatură în acelaşi timp; savantul şi 
literatul conlucrează. Bogăţia informaţiei şi capacitatea de asociere a cunoştinţelor din 
cele mai diferite domenii ale ştiinţelor umaniste, jocul ordonat al unei fantezii uimitoare, 
care îşi întinde aripile pe întreaga istorie a culturii şi civilizaţiei noastre, fac dovada unui 
spirit genial ajuns în pragul de sus al dezvoltării sale. 

Cele trei volume ale Dicţionarului sînt însoţite de studii introductive care se leagă, 
prin conţinutul lor. de ansamblul operei. Cele din fruntea voi. I şi al II-lea: Ce este eti¬ 
mologia? Cum se amestecă limbile? In ce constă fizionomia unei limbi? şi Dicţionare şi 
dicţionare sînt expuneri ale cîtorva principii de metodă în lingvistică pe care Hasdeu le-a 
aplicat la Dicţionar. Aceste principii, menite „a arunca o lumină metodologică asupra 
întregii opere”, cum se exprima autorul însuşi, explică într-un fel specificul Dicţionarului. 
De aceea, o prezentare generală a lor, o dată cu modul aplicării practice la faptele din 
Dicţionar , ne apare ca necesară. Strat şi substrat. Genealogia popoarelor balcanice, 
studiu cu care se deschide voi. al IlI-lea, este o investigaţie istorico-lingvistică privind for¬ 
marea popoarelor şi a limbilor balcanice (inclusiv a dialectelor româneşti din sudul Dună¬ 
rii). Materia Dicţionarului se raportă, metodologic, la acest studiu prin latura etimologică 
şi prin sensul influenţelor. 

Cercetînd lista de cuvinte înregistrate în EMR, constatăm mai întîi că, cu unele 
excepţii, neologismele nu figurează în Etymologicum, deşi acestea constituiau un fond 
uriaş în lexicul românei din secolul al XlX-lea. Ignorarea sectorului neologic, care 
caracterizează aspectul modern al românei literare, e temeinic motivată de intenţia 
autorului, expusă deja în prefaţă, de a-şi limita cercetarea la vocabularul strict popular 
(comun, regional, arhaic), singurul interesant, după el, pentru istoria culturii şi a 
civilizaţiei noastre populare (aşa cum se reflectă acestea în limbă). De altfel şi alţi 
lexicologi (Cihac, Tiktin) au exclus neologismele din obiectul preocupărilor lor, deci e 
vorba de un curent mai larg, determinat, foarte probabil, de o orientare generală a culturii 
noastre umaniste de atunci spre istorie şi folclor. Interesul pentru autohtonism, instituit, 
teoretic, încă înainte de revoluţia de la 1848, devenise deja o tradiţie. 

Există însă în Dicţionar o mulţime de cuvinte neogreceşti pătrunse în limbă mai ales 
în cursul secolului al XVIII-lea ( anaforă, anaforă, anagnost, anerisesc, anost, apelpisesc 
etc.), cărora Hasdeu le acordă atenţie deosebită, mai ales că multe dintre ele dispăruseră 
din limbă o dată cu obiectele şi noţiunile pe care le denumeau. 

Cu toată rezerva faţă de neologisme, Hasdeu a admis totuşi în dicţionarul său un 
număr foarte restrîns de elemente romanice care pătrunseseră direct sau prin interme¬ 
diul limbilor rusă şi neogreacă în cursul secolului al XVIII-lea şi la începutul celui 
de-al XlX-lea. Unele dintre acestea ajunseseră deja populare pe la 1880, ceea ce justifi¬ 
că prezenţa lor în Dicţionar. Fiind puţine ca număr, le înşirăm aici: ambră (din franc.), 

americă, anglie (nume de ţesături), amor, articul, asalt (din ital.), apalt „fermage” (din 
ital.), bagatelă (din franc., ital.), baghiunetă (var. a lui baionetă, din franc, prin rusă 
sau polonă), bală „băile, ballot” (din ital.), bandă „crampon de fer” (din germană, di¬ 
rect sau prin mijlocire franceză ori italiană), bariz (din franc.), baston (din ital.), bata¬ 
lion (din ital. prin rusă), batistă (din franc.). Am notat în paranteză limba de origine 
indicată de Hasdeu. 

Ca şi în cazul împrumuturilor neogreceşti, şi de data aceasta autorul face menţiuni 
utile în legătură cu epoca şi împrejurările istorice în care au pătruns în română. La baghiu¬ 
netă şi batalion de exemplu, arată că fac parte dintr-o întreagă terminologie militară 
constituită sub influenţa rusă. Bariz şi batistă, introduse prin comerţ, s-au răspîndit mult 
în graiurile populare. 

Dacă terminologia tehnică savantă, compusă din neologisme avînd de regulă o circu¬ 
laţie internaţională, este complet ignorată în Dicţionar, în schimb termenii tehnici popu¬ 
lari, în bună parte arhaici sau dialectali, se bucură de o înregistrare abundentă, căci aceştia 
reprezintă, după cum se ştie, un mijloc foarte important de elucidare a unor aspecte vechi 
de civilizaţie populară. Vocabularul tehnic autohton îl preocupase pe Hasdeu încă înainte 
de începerea lucrărilor la Dicţionar. Sînt bine cunoscute studiile sale asupra originilor 
agriculturii, păstoritului şi viniculturii la români, publicate în numere din 1874 ale Colum¬ 
nei lui Traian şi în care se repartizează pe surse etimologice vocabularul specific al aces¬ 
tor domenii. Hasdeu a arătat cel dintîi că terminologia noastră păstorească este 
preponderent latină şi dacă. după cum cea legată de agricultură conţine un foarte însemnat 
fond de provenienţă slavă. 

Prezenţa în cantitate mare a vocabularului tehnic popular în EMR corespunde, deci, 
atît concepţiei generale a autorului asupra caracterului Dicţionarului, cît şi preocupărilor 
sale speciale de onomasiologie. Indicaţiile privind poziţia particulară a acestor termeni în 
raport cu limba literară a vremii permit reconstituirea unui mare număr de domenii termino¬ 
logice: botanică ( alior, acriş), zoologie ( albişor ), agricultură ( amărunţesc ), creşterea 
vitelor (ales, s.m.), vinicultură ( afumată, s.f.), industrie casnică ( alesătură ), medicină 
populară ( albeaţă, acrum ), vînătoare ( barac, alemesc), comerţ (agem 0) ), minerit (băiesc, 
vb.), militărie (balimez, vb.), coregrafie ( alivenci, agănău), arhitectură ( alaş ), arheologie 
(i advare, s.n. pl.), religie, teologie ( Adormire, amvon, aghiasmă), mitologie ( ală ), muzică 
(i agem m ) etc. Mulţi dintre termenii de acest fel, ilustraţi prin numeroase citate alese în 
special din răspunsurile la chestionar, sînt însoţiţi de ample descrieri ale obiectelor, 
însuşirilor şi acţiunilor pe care le denumesc. în cadrul articolelor consacrate acestora, se 
dau informaţii bogate şi se reproduc texte, unele foarte lungi, privind tot felul de ocupaţii 
şi meşteşuguri populare. De exemplu, se arată, cu amănunte, cum se argăsesc pieile de 
vulpe, de lup. de nurcă, cum se ţese pînza de cînepă în argea, cum se domesticesc al¬ 
binele, cum se vînau altădată puii de şoim (alemesc, vb.), cum se treieră griul, cum se 
cultivă viţa de vie, cum se prepară caşul, cum se întrebuinţează buruienile şi alte plante 
medicinale în leacuri populare, în descîntece şi în vrăji. Alţi termeni sînt prilej de 
descriere amănunţită a dansurilor şi jocurilor de copii, a părţilor componente ale casei, 
morii, plugului, războiului de ţesut, stînii, a speciilor de plante etc. Din întreaga operă se 
degajă un interes excepţional pentru terminologia tehnică şi, prin aceasta, pentru formele 
străvechi ale civilizaţiei rurale româneşti. Cuvîntul-titlu este pentru Hasdeu un prilej de a 
pătrunde în adîncurile întunecoase ale istoriei, de a reconstitui, prin corelarea datelor reale 
şi prin completarea, cu propria sa imaginaţie, a golurilor documentaţiei, formele în- 
8 depărtate ale vieţii noastre materiale şi spirituale. 

Cuvintele dispărute din grai alcătuiesc o cantitate însemnată din totalul materialului 
lexical înregistrat. 

Preferinţele autorului, mărturisite deja în prefaţă, sînt îndreptate permanent spre 
vocabularul arhaic, excerptat din textele vechi de limbă română: „Lucrarea [...] nu va 
avea în vedere anume limba română literară de astăzi, ci mai ales limba cea veche şi 
graiul actual al poporului cu diverginţele sale dialectale” (I, p. VI). La multe cuvinte care 
aparţin fondului învechit se face menţiunea directă că au ieşit din uz: acur „accourir”, 
acicea adv., adăvăsesc „depenser, extenuer”, adint „etre attentif’, d-afetea „gratis”, 
d-afirea „eminent, distingue”, a-greaţă „â grand peine”, albugine, alboare, alegînd adv., 
alem s.n., ales adv., amăgeu etc. Altele, destul de numeroase, nu poartă indicaţia specială 
că sînt arhaisme, dar sensurile lor sînt ilustrate exclusiv prin citate din textele vechi, ceea 
ce însemnează că Hasdeu însuşi le considera ca atare. 

Şi din punctul de vedere al puterii de circulaţie se face o distincţie care trebuie luată 
în consideraţie: unele cuvinte au în limba veche o circulaţie generală, restrînsă în epoca 
modernă la zone dialectale periferice. Dacă pentru faza arhaică a limbii citatele puteau fi 
găsite în texte aparţinînd tuturor provinciilor româneşti, în schimb, pentru stadiul mai nou 
al acesteia, atestările provin doar din unele graiuri. Procesul lent de dispariţie a unui 
cuvînt, prin refugierea mai întîi în ariile mai depărtate de centrul inovator sau în produc¬ 
ţiile folclorice, cu o limbă conservatoare prin excelenţă, poate fi ilustrat cu numeroase 
exemple din Etymologicum. 

O bună parte din imensul material înregistrat în EMR provine din răspunsurile obţi¬ 
nute prin originala anchetă dialectală întreprinsă de Hasdeu cu ajutorul intelectualilor din 
sate şi tîrguri. Cercetarea cu un chestionar tematic a graiurilor locale îl situează pe marele 
învăţat printre promotorii geografiei lingvistice, dicţionarul său fiind prima operă lexico¬ 
grafică în care se valorifică din plin rezultatele unei investigaţii, ştiinţific organizate, în 
structura ramurilor teritoriale ale limbii noastre. Ideea anchetelor dialectale se născuse, 
desigur, din interesul special pentru variatele aspecte ale folclorului şi, implicit, ale limbii 
populare. Cu aproape un sfert de secol înainte de publicarea celei dintîi opere de geografie 
lingvistică, Atlasul lui Gillieron. Hasdeu intuise ideea imposibilităţii trasării unor limite 
fixe între unităţile dialectale principale ale limbii: „Orice mapă geografică implică rezerva 
fluctuaţiunilor terminale; centrul fiecărui dialect e pronunţat, hotarele sînt echivoce” 
(Principii de linguistică, în CB, III, Anexe, p. 59). 

De aceea, prin chestionarul său, a urmărit culegerea de material de limbă vorbită 
dintr-o reţea foarte deasă de puncte, de peste 700 (cele mai multe din Moldova, Mun¬ 
tenia şi Oltenia). In felul acesta, faptul particular de limbă putea fi localizat cu mare 
exactitate. 

Hasdeu ajunsese şi la ideea că dialectele şi graiurile se disting nu atît prin elemente de 
vocabular sau de morfologie, cît mai ales prin trăsături fonetice, acestea din urmă avînd 
avantajul că se repetă într-un număr mare de cazuri. Acesta este şi rostul în chestionar al 
abundenţei de întrebări privitoare la fonetică. 

Publicat în cadrul prefeţei la Dicţionar, chestionarul este alcătuit din 206 întrebări 
repartizate astfel: 46 de fonetică, 3 de gramatică, 86 de lexic şi 71 în legătură cu diferite 
obiceiuri, credinţe, practici populare etc. 

Cele din prima categorie, redactate simplu, ca toate celelalte, au în vedere mai ales 
posibilitatea conservării în graiuri a unor fonetisme vechi ca: rotacismul, l şi n în poziţie 
moale, i plenison la pluralul masculinelor, diftongul ea în tipul leage, -u final în omu şi 

făcu, en în cuvente, africata dz, distincţia r- rr, palatalizarea labialelor (fenomen străvechi, 
după Hasdeu) etc. 

întrebările de gramatică se referă la repetarea după verb a pronumelui conjunct ca 
obiect direct sau indirect (l-am văzutu-l, i-am datu-i ), la construcţiile de aparent dezacord 
de tipul oamenii merge şi la formele de plural ale substantivului mină. 

întrebările de lexic cer întocmirea unor liste de terminologie locală privind cele mai 
variate aspecte ale universului vieţii omului simplu: fauna, flora, mineralele, conformaţiile 
naturii, fracţiunile timpului, ocupaţiile, uneltele, jocurile, cîntecele, relaţiile sociale etc. 
Aproape fiecare întrebare de lexic îmbrăţişează larg un întreg domeniu terminologic, ca 
de exemplu: „cum se numesc deosebitele unelte sau scule de plugărie?” ori „cari sînt pe 
acolo cuvintele privitoare la ciobănie, bunăoară felurile de locuinţă ciobănească, uneltele 
obicinuite de cătră ciobani, vorbe despre păşiune, despre brînzeturi şi lăpturi cu felurile 
lor şi cu chipul de a le face?” 

în sfîrşit, ultima parte de întrebări se referă la viaţa psihică a poporului, adică la su¬ 
perstiţii, credinţe, obiceiuri, tradiţii, legende, sărbători, astronomie populară etc. Şi aceste 
întrebări vizează conservatismul formelor vechi de manifestare spirituală a poporului. 

Prin chestionarul său, cu o tematică atît de vastă, Hasdeu preconiza o explorare 
aproape radicală a limbajului popular şi a folclorului (în sensul larg al termenului), care 
nu putea fi realizată decît cu ajutorul unor corespondenţi culţi (preoţi şi învăţători), născuţi 
şi trăiţi în sate sau în tîrguri, vorbitori atît ai graiurilor locale cît şi ai limbii literare, 
familiarizaţi cu îndeletnicirile rurale şi adînc cunoscători ai vieţii spirituale populare. 
Hasdeu a presupus la corespondenţii săi capacitatea de a distinge ei singuri între ceea ce 
este local şi ceea ce este general popular sau literar. Rezultatele acestei anchete, însumînd 
un material imens, se păstrează, după cum se ştie, la Academia Română şi sînt valorificate 
de lexicografii de astăzi. Materialul folcloric şi etnografic, excepţional de interesant, îşi 
aşteaptă încă cercetătorii şi editorii. 

O caracteristică de seamă a Etimologicului este apelul permanent la datele dialec¬ 
tologiei. Afară de faptele materiale de grai, multe dintre ele înregistrate şi în atlasele şi 
monografiile ulterioare, în paginile acestei opere sînt puse şi, uneori, bine soluţionate, 
problemele teoretice fundamentale ale dialectologiei noastre. Astfel, încă înainte de 
Densusianu, Hasdeu a stabilit identităţi lingvistice între bănăţeni şi istroromâni (v. Bănat), 
arătînd că aceştia din urmă au emigrat din zona de vest a teritoriului dacoromân (idee 
emisă încă din 1872, în introducerea la Vocabularul istriano-romăn al lui Ion Maiorescu, 
publicat de Hasdeu în Columna lui Traian). 

Tot el a arătat că la venirea ungurilor o ramură de români din vest a fost împinsă spre 
Moravia şi că absenţa elementelor ungureşti din dialectele populaţiei româneşti din sudul 
Dunării e o dovadă că aceasta, la începutul mileniului nostru, se desprinsese deja de 
trunchiul român comun. Reconstrucţia românei comune poate fi realizată numai prin 
comparaţie interdialectală. 

De asemenea, Hasdeu a relevat asemănările mari între graiurile din Banat şi cele din 
Moldova: „Există alte puncturi, vocalice, consonantice şi chiar morfologice, în cari graiul 
bănăţenesc se întîlneşte cu al moldovenilor, ca şi cînd moldovenii, în specie cei de la 
nord, ar fi o veche migraţiune de la Timiş prin ţara Crişului şi prin Maramurăş, contopită 
apoi în Moldova de mijloc cu un curent sudic oltenesc” (v. Bănat). 

Din Dicţionar rezultă şi concepţia lui asupra repartiţiei dialectale a dacoromânei, con¬ 
cepţie care corespunde, în linii generale, cu a dialectologilor de astăzi. Se observă uşor că 

localizările cele mai frecvente ale termenilor regionali (cuvinte-titlu sau sinonimele 
acestora), ale unor sensuri secundare şi construcţii sintactice, ori ale particularităţilor 
fonetice se fac la graiurile din Moldova, Muntenia, Oltenia, Banat, Munţii Apuseni şi, mai 
rar, din Maramureş, ariile principalelor noastre unităţi dialectale corespunzînd, în general, 
provinciilor istorice româneşti. Subdialectul din Banat este descris complet (după Enea 
Hodoş, Poezii poporale , Caransebeş, 1892, p. 3-9). De vorbirea bănăţenilor şi a moţilor 
s-a ocupat şi în lucrări special consacrate acestora. în cuprinsul diverselor articole din 
Dicţionar, particularităţile celorlalte graiuri sînt răspîndite cu dărnicie. Referirile la 
vorbirea din Oltenia sînt de o frecvenţă frapantă. Bizuindu-se pe comunicările corespon¬ 
denţilor, autorul localizează elementele regionale cu cea mai mare exactitate, mergînd de 
multe ori pînă la indicarea precisă a satului în care apar, face distincţii de grai pe sexe, pe 
generaţii, pe pături sociale sau culturale, ca şi cum s-ar conforma rigidităţii ştiinţifice 
impuse de procedeele anchetelor dialectale directe de astăzi. De exemplu răspîndirea 
fenomenului palatalizării labialelor, pe care îl urmăreşte în detalii pe baza răspunsurilor la 
chestionar, se înfăţişează în paginile lui Hasdeu (voi. III, sub B) întocmai ca pe o hartă de 
atlas. în întregul Dicţionar sînt nenumărate elementele de limbă, vechi sau noi, ca şi cele 
de folclor şi de etnografie, care, prin trăsăturile regionale care le marchează, se pretează la 
cartografiere. 

Cu titluri aparte, figurează în EMR şi cîteva cuvinte din dialectele sud-dunărene, 
cuvinte de origine latină şi presupuse ca generale în româna comună, de ex. arom. abeare, 
(i d-)adun adv., amăreaţă, alunariu, bană (care nu e latin, cum crede Hasdeu, ci albanez 
tîrziu) etc. în cuprinsul articolelor consacrate mai ales cuvintelor fundamentale, sînt 
trecute şi formele aromâne şi istroromâne (de ex. sub abat, acaţ, acopăr etc.). 

De asemenea, corespondentele sudice sînt invocate ori de cîte ori e nevoie pentru ex¬ 
plicarea evoluţiilor fonetice, gramaticale sau semantice, ori pentru reconstrucţia unei 
forme în româna comună. Numărul acestora este, în tot Dicţionarul, foarte mare, ceea ce 
înseamnă că autorul a avut în vedere din capul locului elementul popular (mai ales latin) 
comun tuturor ramurilor de români. 

Un alt sector al vocabularului care a atras de timpuriu atenţia lui Hasdeu îl formează 
numele proprii. 

în repetate rînduri el a stăruit asupra importanţei acestora pentru istorie. în EMR, 
numele proprii care reprezintă cap de articol sînt în număr de circa două sute, repartizate 
aproximativ egal la cele două mari grupuri esenţiale: nume de persoane şi toponimice. 

Se întîlnesc nume de familii ilustre şi de personalităţi remarcabile din istoria noastră 
( Arbure, Balş, Basarabă, Başotă, Bălăceanu, Bălcescu, Băleanu etc.). nume de familie şi 
de botez extrase din documente vechi, nume biblice, nume de persoane legate de mituri, 
de credinţe populare străvechi, religioase sau păgîne, nume de sărbători populare, de 
personaje din producţiile folclorice (basme, legende, descîntece, vrăji) etc. Iată cîteva 
dintre acestea: Adam, Aguş, Aghiuţă, Albul, Aleodor, Aleargă-cale, Alexie, Alimoş, Alion, 
Andrea, Andrei, Antănăsii, Arap-Alb, Sfintu-Aşteaptă, Avestiţa, Avram, Baba-Novac, 
Barbă-Cot etc. 

Din toponimie, remarcăm nume de sate ( Adunaţi, Afumaţi, Alexeni, Alimpeşti, Amara, 
Atîrnaţi, Avereşti, Avrig, Băbeni, Băiţa, Băinţi, Băjeşti), de tîrguri şi oraşe (Abrud, Agiud, 
Aiud, Arad, Azuga, Bacău, Baia, Băileşti), de provincii (Ardeal, Bănat), de ţări şi 
continente (Agem, America, Anadol, Aravia), de mînăstiri (Agapia, Agafton, Arnota, 
Aron-Vodă), de rîuri (Amaradia, Ampoi, Argeş, Arieş, Bahlui ) etc. 

Din seria numelor proprii înregistrate în Dicţionar fac parte şi cele care denumesc 
titlurile unor cărţi religioase sau populare: Apostol, Acatist, Alexandria, Arghir. Aceste 
nume prilejuiesc autorului întinse discuţii despre cele mai vechi texte bisericeşti sau 
despre circulaţia cărţilor populare. 

Lista numelor proprii depăşeşte cu mult cifra dată mai sus dacă ţinem seama că 
numeroase altele apar în cuprinsul articolelor numelor comune de la care s-au format. De 
exemplu sub bade, badiu, bălan, barză, barbă etc. sînt notate şi numele de persoană 
provenite din acestea, după cum sub albină, babă, baci, bade, baltă, bahnă etc. apar şi 
numele de localităţi denumite astfel sau derivate de la ele. 

Lista creşte încă dacă adăugăm numele de familie provenite din nume de botez şi 
tratate sub titlurile acestora din urmă, precum şi numele de locuri formate din nume de 
persoane şi prezentate laolaltă (de ex. Adaniescu, Adamoiu, Adamache, Adameşti, Adani 
etc.). 

Unele nume proprii reprezintă de fapt titlurile unor lungi articole de istorie 
românească, cu investigaţii stăruitoare în documente şi texte vechi. La numele de 
persoane de exemplu, se întocmesc adesea arbori genealogici ( Balş, Bălăceanu), se insistă 
asupra poziţiei sociale, politice, culturale a persoanelor respective (voievozi, dregători, 
conducători de oşti, mari boieri), asupra implicaţiilor acestora în desfăşurarea unor 
evenimente din istoria naţională ( Basarabă, Băleanu etc.). La cele aparţinînd folclorului 
şi etnografiei, se descriu diferite obiceiuri, credinţe, practici populare străvechi sau se 
studiază personajele, se urmăresc motivele în filiaţia sau interferenţa lor, se presupun 
influenţe. Comparaţiile şi asocierile se bazează pe cunoştinţe vaste asupra folclorului şi 
mitologiei popoarelor vecine sau romanice, nordice, orientale, ca şi a mitologiei lumii 
antice. 

Nu mai puţin importante sînt numele legate de sate, oraşe, mînăstiri, provincii, care, 
de asemenea, sînt cercetate în contextul istoriei, arătîndu-se rolul pe care acestea l-au jucat 
în dezvoltarea economică, politică şi culturală de-a lungul secolelor. Despre Bacău de 
exemplu, se scrie că pe la 1400 era un oraş deja întemeiat, în plină înflorire sub Alexandru 
cel Bun, că fusese reşedinţă domnească şi apoi episcopală, oraş comercial şi punct de 
vamă. La mînăstirea Agapia, fondată în a doua jumătate a secolului al XVI-lea, se aflau - 
zice Hasdeu - „o mulţime de manuscrise slavice şi româneşti, unele foarte interesante.” 

Exemplele de acest fel se pot înmulţi. 

De un interes excepţional pentru istorie sînt şi unele nume comune. Astfel bani 1 ) este 
un veritabil studiu asupra istoricului băniei olteneşti, ban( 2 ), o istorie a numismaticii 
noastre, baştină, un întins articol despre dreptul feudal din Ţările Române etc. 

Potrivit concepţiei că Dicţionarul trebuie să înregistreze toate elementele limbii, au 
fost incluse şi articolele consacrate morfemelor lexicale derivative. Introducerea unui nu¬ 
măr relativ mare de sufixe este un prilej pentru autor de a stabili etimologia a numeroase 
cuvinte care se ordonează în serii de derivate unitare. Sînt tratate sub titluri separate 
sufixele: -ac, -achi, -aci, -ădia, -ag, -ai, -ală, -ante, -an, -ar, -are, -ăreţ, -ariţă, -astru, -aş, 
-at, -atee, -aţ, -ău. Procedeul de cercetare a sufixelor nu diferă, în esenţă, de al lingviştilor 
de astăzi. Hasdeu precizează etimologia şi valorile sufixelor, deosebeşte cuvintele 
moştenite sau împrumutate, cu care ni s-a transmis sufixul, de cele derivate pe teren 
românesc, separă cuvintele derivate de cele a căror finală se identifică fonetic cu sufixul, 
categoriseşte semantic şi morfologic cuvintele care stau la baza derivatelor, face aprecieri 
asupra productivităţii sufixelor, observă variantele (de ex. -er în săbier, pivnicer este 

varianta lui -ar). Exemplele aduse în discuţie sînt în număr considerabil, ceea ce dove¬ 
deşte că Hasdeu nu a minimalizat posibilităţile limbii noastre de a-şi crea cuvinte noi prin 
mijloace interne. 

în afară de sufixele examinate în articole speciale, multe altele sînt expuse la 
cuvintele derivate sau la cele care au la finală un segment identic din punct de vedere 
fonetic cu un sufix. De exemplu, sub baniţă aminteşte de suf. -iţă, sub başardină, de suf. 
-ină, sub Başotă. de suf. -otă, obişnuit la nume de familie, sub băboi, de suf. augmentativ 
-oi, sub Băcilă, de suf. -ilă, frecvent la nume de persoane ( Buşilă, Bădilă, Frăţilă, 
Murgilă, Zorilă). Despre suf. -ză (v. Barba-Cot), comparabil cu alb. -ze, afirmă că e 
moştenit de la daci, în cuvinte ca: pupăză, coacăză, spetează, cinteză, spînz, mînz • De 
origine autohtonă consideră şi sufixele -ac (cu probabilitate), -orna (în avaloma, avidoma, 
hojmă), -man. 

Trebuie adăugat, în sfîrşit, că la numeroase cuvinte-titlu întocmeşte lista derivatelor 
formate din acestea, ca de exemplu seria de diminutive a lui bade, derivatele onomastice 
constituite pe baza numelui de persoană Bale, familia de cuvinte a lui bară etc. 

în concluzie. Hasdeu a realizat în Etymologicul său o operaţie de sinteză asupra for¬ 
mării cuvintelor, pornind de la elementul formal comun seriilor de derivate. Fără îndoială 
că dacă opera ar fi fost completă am fi avut, încă de atunci, un veritabil tratat de formare a 
cuvintelor în româneşte. 

Ca prefixe sînt înregistrate: ac-, ad-, arhi-, bas-. Sub ac- tratează reflexele româneşti 
ale deicticului latin ecce- (eccum ) în: acel, acest, acum, acătare, iar sub ad- urmăreşte 
compusele cu lat. ad moştenite: afum, alung, adaog, adun, adevăr, adăpost. Arhi- şi ba.ş- 
sînt pseudoprefixe. Cel dintîi, de origine neogreacă, apare în titulatura ierarhică 
bisericească ( arhiepiscop, arhipăstor) şi la superlativul unor adjective (arhiplin), celălalt, 
de provenienţă turcă, dispărut de multă vreme, denumea ranguri boiereşti în statul feudal 
(. baş-ciohodar, baş-ceauş). 

în EMR figurează şi circa 120 de cuvinte compuse, unele tratate ca cuvinte-titlu, iar 
altele în cadrul articolelor elementelor componente de bază, la locul lor alfabetic făcîn- 
du-se numai trimiterea. Cele mai multe sînt locuţiuni adverbiale populare sau arhaice, 
constituite dintr-un substantiv sau adverb şi prepoziţia a sau d(e)-a: a-timp, a-mînă, 
a-mijloc, d-a mirarea, de-a surda, d-a ruptul calului, a-ochi etc. Dintre substantive, mai 
frecvente sînt denumirile botanice: asudul-calului, aiul-şarpelui, aiul ursului, aiul-cioarei, 
acriş-păsăresc, barba-împăratului, barba-lui-Aron, alună-de-pămînt, sau folclorice şi 
mitologice: Aleargă-cale, Agerul-pămîntului, Baba-Coaja, Statu-palmă-barbă-cot, ar- 
gint-viu, apă-moartă, apă-vie. 

Sînt de remarcat şi cîteva compuse verbale arhaice cu ainte (calcuri efectuate în limba 
textelor vechi): ainte-apuc, ainte-pomenesc, ainte-pun, ainte-văd, interjecţia araca-n de 
mine şi altele. 

Numărul compuselor e mult mai mare dacă luăm în seamă şi pe cele care apar sub 
titlurile cuvintelor simple şi au la iniţiala primului element component alt sunet decît a sau 
b. De exemplu, la babă figurează şi nume de plante ca: dinţii-babei, colţul-babei, 
urechea-babei etc. 

Lista de cuvinte a EMR pune o problemă specială în legătură cu omonimele. Cele 
distinse prin etimologie sînt date în articole separate, ca de exemplu ar (verb, sufix şi 
pers. a IlI-a sg. a vb. auxiliar avea la optativ), acut (substantiv şi verb), acar (în acar-că, 
acar-ce şi subst.), ad (prefix şi substantiv învechit). 

Regula este extinsă şi la valorile gramaticale, uneori şi semantice, ale aceluiaşi cuvînt. 
De exemplu abanos formează două articole, ca substantiv şi ca adverb, adânc figurează 
sub patru titluri, ca adjectiv, adverb, substantiv şi verb, Adam e tratat de trei ori, ca nume 
biblic şi mitologic, ca nume de persoană şi ca toponimic, apăs, de două ori, ca verb şi ca 
substantiv, aprins, de trei ori, ca adjectiv şi ca substantiv (de două ori, cu sensuri diferite). 
Substantivul albeaţă apare sub patru titluri, după sensurile deosebite, apă este de şase ori 
cap de articol (plus un plural ape şi şapte compuse pe baza lui apă). Exemplele de acest 
fel sînt nenumărate. 

Sînt însă şi cazuri cînd această separaţie nu se face: adevărat, ca adj. şi adv., 
reprezintă un singur cap de articol (dar adj. şi adv. adevăr sînt separate). 

Procedeul de tehnică lexicografică de a constitui mai multe articole pentru acelaşi 
cuvînt în funcţie de apartenenţa lui la clase morfologice diferite sau în funcţie de accep¬ 
ţiunile terminologice deosebite (nume comun, nume de persoană, topic, tehnic), nu trebu¬ 
ie considerat o limită a Dicţionarului. Hasdeu urmăreşte modalitatea internă de îmbogăţire 
a vocabularului atît prin schimbarea clasei gramaticale cît şi prin interferenţa sectoarelor 
lexicale, în special a terminologiilor tehnice. Aceste false omonime sînt legate între ele 
prin indicaţia cifrică de la umărul stîng al titlului şi prin trimiterile pentru etimologie şi 
pentru numeroase precizări de descriere la cuvîntul de bază. De exemplu la arici(') „he- 
risson” se arată că din el descind şi cele opt înţelesuri secundare (numerotate de la 2 la 9), 
care formează titluri aparte, fiind însoţite şi de trimiterea la sensul fundamental. La 
adjectivul apoi, din limba veche, se explică provenienţa lui din adverbul apoi, amîndouă 
cu titluri separate. Aproape în toate cazurile similare Hasdeu procedează în felul acesta, 
încît cuvintele în discuţie nu apar izolate nici gramatical, nici semantic, nici etimologic. 

De aceea, obiecţia că prin acest procedeu s-ar fi încălcat principiul istoric în organiza¬ 
rea materialului lexical nu este de loc întemeiată. întotdeauna cititorului i se oferă sufi¬ 
ciente elemente pentru a-şi imagina locul exact pe care-1 ocupă cuvîntul în cadrul familiei 
din care face parte. 

E potrivit să facem aici o observaţie specială în legătură cu cantitatea de cuvinte din 
EMR. Din cauza absenţei neologismelor, aceasta este, evident, mai redusă faţă de volumul 
celor înregistrate în dicţionarul lui Puşcariu. Lista totală e însă mult mai mare dacă avem 
în vedere faptul că în Etymologicum, operă de lexicologie în primul rînd, sînt numeroase 
cuvinte care nu formează cap de articol dar. referindu-se la cele din titlu prin sinonimie, 
antonimie, etimologie, derivare, asociere contextuală etc., sînt supuse unor discuţii atît de 
largi încît depăşesc simplul rol de definire şi explicare a celor din titlu. De exemplu sub 
anC) autorul discută şi pe văleat şi pe mulţumesc, sub numele propriu Ana cercetează şi 
pe Buziana, la apă-vie urmăreşte pe larg şi pe apă-vioară, la apoi aprofundează şi pe 
înapoi, sub ba explică şi pe bai, sub baieră, pe pajură, talisman, dezbăra, sub toponimi¬ 
cul Băinţi vorbeşte, cu citate din cronici, şi de numele de persoană Bainski, la baştină se 
ocupă şi de ohabă şi uric, la batal , de vătui şi bătălău etc. 

Ne întîmpină, de asemenea, o cantitate impresionantă de cuvinte explicate numai eti¬ 
mologic, ca analogie pentru particularităţile evoluţiei fonetice, gramaticale şi semantice ale 
cuvintelor-titlu, ori ca exemplificare a unui tip de derivare. Astfel la suf. -ăiesc (la pers. I 
sing. a indicativului prezent a verbelor în -ăi) se înşiră peste optzeci de verbe, iar la -an se 
dau peste cincizeci de derivate cu acest sufix. O dată cu etimologia lui andreaQ), se 
notează şi provenienţa cuvintelor ibric, ibrişin, surcea, vergea, ac, sulă, igliţă, mătreaţă, 
mătură, ţandără, şindrilă, bg. guberka. 

Prin urmare, lăsînd deoparte sinonimele (şi alte cuvinte) folosite exclusiv pentru defi¬ 
nire, putem spune că totalitatea celor discutate, integral sau numai parţial, este copleşitor 
de mare. Hasdeu recurge la acest material lexical imens potrivit concepţiei sale de a studia 
cuvîntul-titlu în multiplele relaţii pe care acesta le contractează cu alte cuvinte. 

Trecînd acum la examinarea structurii 1 articolelor din Etymologicum, trebuie arătat 
mai întîi că a supune redactarea lui Hasdeu unei analize minuţioase în spiritul exigenţei 
tehnicii lexicografici de astăzi contravine intenţiei lui de a realiza cu acest dicţionar „car¬ 
tea de lectură cea mai răspîndită, cea mai atrăgătoare”, eliberată de laconismul abrevia- 
ţiilor, de stilul tehnicist al dicţionarelor obişnuite, o carte în care faptele de limbă să fie şi 
un prilej de a discuta despre întregul trai, trecut şi prezinte, al poporului. „Orice cuvînt - 
zice Hasdeu - oglindeşte un lucru, o fiinţă, o idee, o datină; aceste lucruri, aceste fiinţe, 
aceste idei, aceste datine, eu m-am încercat şi mă încerc a le apuca cîne-cîneşte din ieri şi 
din astăzi al poporului român; dar, pentru ca ele cu adevărat să nu fie perdute, pentru ca să 
poată rodi cu îmbelşugare în brazdele cele adînci ale zilei de mîine, mă tem a le da seci, 
sarbede, retezate, ci m-am silit şi mă voi sili a le aduce palpitînde de viaţă pe ogorul 
neamului românesc” (II, p. XVIII). 

Prin urmare, opera aceasta trebuie judecată prin ea însăşi, ca un caz unic în istoria 
dicţionarelor. Raportarea ei la alte lucrări lexicografice este, din multe puncte de vedere, 
nu numai nemotivată, dar şi ineficientă. Aglomerarea de fapte extralingvistice nu este o 
„lacună” a Dicţionarului, ci un scop pe care, cu toată conştiinţa, Hasdeu l-a urmărit prin- 
tr-o muncă titanică şi o nemaiîntîlnită pasiune. 

Libertăţile mari pe care autorul şi le-a îngăduit în organizarea materialului lingvistic 
propriu-zis concordă întru totul cu modul de înfăţişare a abundenţei de elemente extra¬ 
lingvistice (istorice, folclorice, etnografice etc.). 

Dacă spaţiul rezervat unor cuvinte este mai mare decît cel impus de gradul lor de 
importanţă în practica propriu-zisă a comunicării, faptul se justifică prin criterii cu totul 
particulare: etimologia, greu de soluţionat, a cuvintelor respective, importanţa lor excep¬ 
ţională în folclor, în istorie, în mitologie etc. Era, oare, mai utilă definiţia strict lexicogra¬ 
fică a basmului, urmată de cîteva citate şi de etimologie, care încheiau articolul, decît 
excelentul studiu de folclor pe care autorul îl elaborează în cele aproape şaizeci de coloa¬ 
ne sub pretextul acestui cuvînt-titlu? Şi apoi, cercetarea caracteristicilor, a speciilor etc. 
ale basmelor nu porneşte de la elementele care definesc noţiunea ca atare? 

Ordinea în care sînt dispuse părţile constituente ale articolelor este una din manifes¬ 
tările concepţiei de organizare liberă a materialului lexical. Astfel, partea etimologică, 
tratată de obicei la sfîrşitul articolului, în multe cazuri este elucidată către începutul lui. 
Definirea cuvîntului se face nu numai imediat după traducerea în franceză, ci. de multe 
ori, după sinonime sau între citate. Alteori se ignorează cu totul, rămînînd în seama 
corespondentelor franceze, a sinonimelor sau a citatelor. Nici echivalenţele sau oponenţe- 
le semantice nu au un loc stabil. 

S-ar spune că numărul variantelor este foarte restrîns ţinînd seama numai de cele care 
apar îndată după titlu: bariz (şi bariş, barij), basn (şi basnu, basnă), dar în cuprinsul 
articolelor sînt menţionate numeroase altele, încît lista totală nu e deloc săracă: başca (în 
art. şi bască), bazaconie (în art. şi bezaconie şi bozocoane), băcuiaţă (în art. şi mase. 


1 Observaţii preţioase la Mircea Seche, Activitatea lexicografică a Iui B. P. Hasdeu, în voi. 
Schiţă de istorie a lexicografiei române, II, Ed. Ştiinţifică, Bucureşti, 1969, p. 9 ş. u. 

băcuieţ), bălmăjesc (în art. şi bălmăgesc), băltag (în art. şi baltag, baltac), antihîrţ (şi 
antehrîst, antihîrstu, antehîrs, antihîrs), aori (şi aoria, aoare), apărător (şi apărătoriu), 
arbure (şi arbor) etc. 

Partea explicativă a Etymologicului atrage atenţia în primul tind prin bogăţia de 
sinonime. Acestea au rostul de a completa sau chiar de a suplini definiţia cuvîntului-titlu. 
Seriile sinonimice sînt uneori foarte lungi, ca de exemplu la bandrabură „cartof’, unde se 
înşiră, după Barcianu, 16 echivalenţe semantice regionale, ori la bahorniţă „femme 
depravee”, la care se citează, după Opincaru a lui Jipescu, 22 de sinonime. 

Adeseori se fac menţiuni privitoare la răspîndirea teritorială a sinonimelor, la origi¬ 
nea, frecvenţa şi valoarea lor stilistică. Autorul insistă mereu şi asupra diferenţelor de 
nuanţă dintre sinonime şi cuvintele-titlu. De pildă, băcsăilă e sinonim cu băcsai şi băcsă- 
ios, dar se precizează că are „o nuanţă mai ironică datorită sufixului intensiv -ilă”. La 
bădiţă notează: „deminutiv din bade, mai desmierdător decît bădică şi mai puţin decît 
bădişor, bădiţă este mijlociu între amîndouă”. Despre bihă spune că e „sinonim cu tă¬ 
gadă, dar cu un înţeles mai puţin general”. 

în concurenţa dintre ele, unele sinonime dispar din limbă, cum s-a întîmplat cu 
pănură, alungat de aba, care, la rîndul său, cedează sub presiunea lui dimie (v. aba), sau 
cu băiestrar, cuvînt vechi, pe care l-au înlocuit rîndaş şi rîndaş de bucătărie. 

Cu frecvenţa unui adevărat procedeu, Hasdeu alege citate, mai ales de limbă veche, în 
care cuvîntul din titlu să figureze alături de sinonimul său. Asupreală. de exemplu, apare, 
pe rînd, în acelaşi context cu strîmbătate, nevoie, năpaste, dodeială, năduşeală, armăşie, 
împresurare, cu care raportul de sinonimie e mai apropiat sau mai depărtat. 

Celebra teorie a circulaţiei cuvintelor, formulată de Hasdeu pentru prima oară în isto¬ 
ria lingvisticii, îl reprezintă ca promotor al metodei statistice aplicate astăzi în cercetarea 
limbii. Elaborarea acestei teorii, a „limbii în circulaţiune”, cum o numea Hasdeu însuşi, a 
fost determinată de statistica lexicală pe origini întocmită de Cihac şi înfăţişată în prefaţa 
dicţionarului său etimologic. Potrivit acestei statistici, numărul extrem de restrîns al 
elementelor latine din vocabularul românesc (1/5 în raport cu 2/5 slave, 1/5 turceşti şi 1/5 
de alte origini) intra în contradicţie evidentă cu caracterul general latin al gramaticii. O 
statistică asemănătoare întocmise pentru engleză, în 1841, Thommerel, pe baza dicţio¬ 
narului lui Robertson, constatînd că elementele romanice sînt aproape de trei ori mai 
numeroase decît cele germanice. De aici nu trebuie trasă concluzia, susţine Hasdeu, că 
engleza nu ar fi limbă germanică, după cum statistica lui Cihac nu trebuie să conducă la 
ideea că româna nu ar fi limbă romanică. Un cuvînt este cu atît mai bogat cu cît are o 
putere circulatorie mai activă şi o bogăţie semantică mai mare. în utilizarea concretă a 
limbii, un cuvînt polisemantic contează ca atîtea cuvinte cîte sensuri are; de asemenea, 
diferenţele de frecvenţă dintre cuvinte determină distincţiile valorice dintre ele. în 
engleză, elementele germanice, iar în română elementele latine sînt cele care au o 
importanţă covîrşitoare faţă de cele romanice, respectiv slave ori de alte origini. Hasdeu 
nu contestă, deci, faptul că în română sînt multe cuvinte nelatine întrebuinţate frecvent, 
dar în comparaţie cu cele de origine latină acestea sînt totuşi în număr redus: „Negreşit, 
slavismele la români şi chiar turcismele nu sînt puţine; în circulaţiune însă, 
adecă în activitatea cea vitală a graiului românesc, în mişcarea cea organică, ele se perd 
aproape cu desăvîrşire faţă cu latinisme” (I, p. LII). 

Fără să nege rezultatele statisticii lui Cihac 1 , Hasdeu a dovedit însă în polemica sa cu 
acesta că fizionomia reală a vocabularului se cunoaşte numai printr-o statistică a unităţilor 
lexicale diferenţiate prin valoarea de circulaţie. El a intuit astfel existenţa fondului prin¬ 
cipal lexical, constituit din cuvintele cele mai importante şi de cea mai mare frecvenţă în 
vorbire. Acestea sînt, în română, în mare majoritate, de origine latină. 

Cercetările statistice ulterioare întreprinse cu metoda descoperită, în esenţă, de 
Hasdeu îi dau dreptate întru totul. Astfel, în 1942. D. Macrea a arătat că în limba poeziilor 
antume ale lui Eminescu elementele latine apar în procent de 48,68%, cu o circulaţie de 
83%, pe cînd cele slave în procent de 16,81%, cu o circulaţie de numai 6,93%. 2 Mai 
tîrziu. Al. Graur a dovedit că în fondul principal de cuvinte al românei procentul de ele¬ 
mente latine întrece aproape de două ori şi jumătate pe al celor de provenienţă slavă. 3 

Concepînd limba ca un sistem, „un tot armonios în care toate se află în cea mai strînsă 
corelaţiune” (I, p. XLIV). Hasdeu a extins „principiul circulaţiunii” la toate domeniile 
limbii: „Pretutindeni în linguistică - scrie el - un ingredient întrebuinţat de 4 sau de 6 ori 
în intervalul d are o valoare utilă duplă sau triplă decît un ingredient identic întrebuinţat 
numai de 2 ori în acelaşi interval d. în acest mod. 100 de ingrediente, utilizate fiecare 
numai cîte 1 dată pe zi, valorează mai puţin decît 25 ingrediente utilizate fiecare de cîte 5 
ori” (I, p. LVI). 

Remarcabile sînt observaţiile lui privind frecvenţa şi distribuţia fonemelor, intuind 
astfel unele teze fundamentale ale lingvisticii structurale contemporane 4 : „La români 
sonul r [...] se repetă cel puţin de 15 ori la fiecare 100 de consoane. Putem oare să-i dăm 
aceeaşi valoare ca lui h, întrebuinţat de vro 2 ori la 150 de consoane? Ba chiar toate gutu¬ 
ralele şi palatalele la un loc: h, k, g, [= &’], g şi j, deşi sînt 6 la număr, totuşi circulează 
în limba română mai puţin decît singurul r. 

Să presupunem un moment că circulaţiunea lui j ar fi la noi tot aşa de deasă ca a lui r, 
încît să se zică cu drept cuvînt: 1 j = lr; atunci însă tipul fonologie al graiului românesc ar 
fi cu desăvîrşire altceva, fără nici o asemănare cu ceea ce este astăzi. în circulaţiune dară 
şi iarăşi în circulaţiune se oglindeşte faţa cea fonică, ca şi cea gramaticală, ca şi cea lexică 
a unei limbi” (I, p. LV-LVI). 

Aceste idei, de o puternică originalitate şi de importanţă capitală pentru studierea 
limbii, sînt aplicate mereu la faptele înregistrate în Dicţionar. Deseori se indică circulaţia 
activă a unor cuvinte, sensuri, forme şi construcţii sintactice, în opoziţie cu prezenţa 
pasivă în limbă a altora, se precizează zonele dialectale, stilurile, aspectele limbii sau tipu¬ 
rile de texte în care circulă frecvent elementele discutate, se stabilesc proporţii în legătură 
cu frecvenţa sinonimelor, se urmăreşte distribuţia, în anumite poziţii contextuale, a unor 
foneme, în general se încearcă, în limita informaţiilor de care dispune autorul, stabilirea 
poziţiei în sistem a faptelor de limbă potrivit capacităţii lor de circulaţie. Iată cîteva 


1 Mircea Seche, op. cit., I, p. 107, efectuînd un control al acestor rezultate, arată că sînt 
inexacte, că nu reflectă situaţia etimologică reală înfăţişată în dicţionar. Elementele latine sînt peste 
45% din termenii înregistraţi, pe cînd cele slave, sub 35%. 

2 D. Macrea, Circulaţia cuvintelor în limba română, în Transilvania, anul 73 (1942), nr. 4, 
p. 268-288; vezi şi Probleme de lingvistică română, Ed. Ştiinţifică, Bucureşti, 1961, p. 40-41. 

3 Al. Graur, încercare asupra fondului principal lexical al limbii române, Ed. Acad. R.P.R., 
Bucureşti 1954, p. 48-59. 

4 Cf. Al. Rosetti, Bogdan Petriceicu-Hasdeu şi studiul limbii române, în Limba română, XII, 
1963, nr. 5, p. 461. 

exemple. La cuvîntul bade, popular prin excelenţă, notează că în volumul de doine şi 
strigături al lui Jarnik şi Bîrsanu ne întîmpină de „peste 150 de ori, afară de formele cele 
deminutivale”, iar la asemenea menţionează că apare de patru ori într-o fabulă de Donici. 
Pornind de la un fragment din Legenda Sfintei Vineri (editat în CB, II, 154), constată că 
frecvenţa pronumelui acel este mult mai mare decît a lui acest: „în adevăr, în gura 
poporului circulaţiunea lui acel cu diferitele lui varianturi faţă cu circulaţiunea lui acest cu 
varianturile lui este cam de 7 cătră 3 şi poate chiar mai mare. E de observat, în treacăt, că 
la Plaut ecc-illum (= acel ) ne întîmpină de vro şapte ori, pe cînd ecc-istum (= acest) abia 
dacă va fi de vro două” (v. acel). 

Frecvenţa superioară a lui acela (cu -a deictic) în comparaţie cu acel este explicată 
prin preferinţa românei de a postpune pronumele adjectiv faţă de nume: „în graiul 
românesc însă, fiind o tendinţă foarte pronunţată de a postpune elementele pronominale, 
de aci urmează că circulaţiunea lui acel e rară în comparaţie cu a lui acela. în limba veche 
acela uzurpă adesea locul lui acel pînă şi denaintea numilor” (v. acel). 

Chiar la începutul Dicţionarului (sub a), Hasdeu arată că în română numărul cuvinte¬ 
lor care încep cu a- este extrem de mare în raport cu alte limbi, ocupînd „materialmente a 
zecea parte din întregul vocabular”. Observă, în continuare, că, din 135 de cuvinte din- 
tr-un scurt fragment din Cantemir, 19. deci circa 1/7, au a- la iniţială, iar din totalul de 79 
de cuvinte dintr-un text din Jipescu, 15 încep cu a-, adică mai bine de 1/5. 

Despre cuvintele cu b- la iniţială afirmă că majoritatea lor sînt „de origine turanică şi 
de cea slavică”, circulînd rar în română. „Cuvintele curat latineşti [cu /?-], în genere foarte 
circulătoare, [...] formează abia vro cincizeci de familii. Iniţialul b- este sărăcăcios atît în 
vocabularul latin cît şi-n cele romanice occidentale; la români însă el este bogat prin 
mulţimea elementelor străine, unele foarte trebuincioase” (sub b). 

Metoda cercetării frecvenţei şi distribuţiei fonemelor în diferite poziţii ale contextului, 
pe care Hasdeu a intuit-o aşa de clar, este larg folosită astăzi în fonologie. 

De cele mai multe ori, observaţiile privind circulaţia unui cuvînt, a unui sens, a unei 
construcţii sintactice se reduc la aprecieri generale. Termeni de calificare ca rar, des, răs- 
pîndit, cunoscut, întrebuinţat, frecvent, circulător etc., precedaţi de adverbe de compara¬ 
ţie, apar permanent în paginile operei. Astfel, aflăm că bâdiu e „mai rar” în circulaţie decît 
bade, că barac, termen de vînătoare, „pare a fi foarte răspîndit”, că acău e un „cuvînt 
aproape necunoscut” în Moldova şi în Muntenia, că acia e mult mai des decît aci, că 
acresc e o „vorbă rar întrebuinţată” fiind înlocuită prin „compusul năcresc”, că balegă e 
foarte frecvent în Biblia de la 1688 spre deosebire de alte texte vechi, că verbul a băga 
determinat de un complement cu la e mai rar decît determinat de complementul cu în etc. 
Despre arhaismul acicea adv., foarte frecvent în textele din secolele al XVI-lea şi al 
XVII-lea, notează că „ar fi anevoie a reproduce măcar a zecea parte de prin pasagele care 
îl conţin”. Exemple de acest fel pot fi date încă nenumărate. Toate dovedesc din plin că 
Hasdeu, nu numai că a formulat teoretic „principiul circulaţiei” în limbă, ci a fost şi 
preocupat în permanenţă, în cursul elaborării Etymologicului, de a aplica practic, la toate 
compartimentele limbii, geniala sa descoperire. 

Hasdeu nu şi-a impus norme lexicografice unice, pe care să le aplice cu consecvenţă 
în tratarea întregii materii a Dicţionarului. Articolele sînt organizate în mod foarte diferit 
unele de altele, în funcţie de aspectele particulare ale cuvîntului care trezesc interesul 
special al autorului. La unele articole accentul cade pe etimologie, la altele pe valorile se¬ 
mantice sau pe diversitatea morfologică, a combinaţiilor sintactice, ori a asocierilor con- 

textuale, la altele pe raporturile de sinonimie, antonimie etc., pe bogăţia de expresii, 
locuţiuni, proverbe, pe frecvenţa în textele vechi, pe fapte extralingvistice etc. De 
exemplu, la aghiuţă , Hasdeu urmăreşte în special etimologia cuvîntului, pe agonisesc îl 
studiază în raport cu sinonimele cîştig, dobîndesc, capăt , la agru stăruie asupra 
întrebuinţării lui în textele arhaice, la aguridă îl interesează prezenţa cuvîntului într-un 
proverb, la agust accentul cade pe deosebirea faţă de literarul august, Agachi atrage 
atenţia prin expresia înghite, Agachi!, afum e deosebit, prin citate, de fumeg, şi, ca şi 
numele topic Afumaţi, îndreaptă interesul spre practica afumării contra ciumei. 

Articolele mai lungi sînt tratate de obicei pe secţiuni, spaţiul fiecăreia fiind determinat 
de asemenea de anumite preferinţe ale autorului. Cele patru secţiuni ale lui apă, de 
exemplu, cuprind mai întîi prezenţa cuvîntului în opt ghicitori, apoi în 61 de proverbe, 
zicători şi locuţiuni (unele explicate prin comparaţie cu corespondentele din alte limbi), în 
numeroase datini şi credinţe populare, ultima secţiune privind cîteva observaţii de natură 
lingvistică. Adverbul apoi este conceput tot în patru secţiuni: fără prepoziţie, cu prepozi¬ 
ţie, construcţia adjectivală de apoi şi observaţii lingvistice (se indică variantele apăi, păi, 
poi, apoia). Verbul apropia este studiat în relaţiile sintactice pe care le contractează, adică 
cu acuzativul, cu dativul, cu prepoziţiile de, la, cătră, spre, în preajma. La verbul apleca, 
după ce se indică etimologia, se expun, cu citate, sensurile de „pencher”, „allaiter” şi 
„avoir mal au coeur”. La acru se insistă asupra compuselor cu lapte, piatră, apă, măr, 
varză, poamă, brînză, ilustrate prin citate din folclor şi din limba vorbită. în fine, argea e 
urmărit ca termen tehnic în ţesătorie, în arhitectură, în plutărit, cea mai mare parte a 
articolului fiind consacrată însă explicării provenienţei autohtone a termenului. 

Dicţionarul abundă în material de limbă vorbită şi populară. Numărul proverbelor, al 
zicătorilor şi locuţiunilor este extraordinar de mare. Numai în articolul închinat basmului 
sînt înşirate 228 de construcţii metaforice frecvente în limba basmelor. în acest scop, 
textele lui Anton Pann şi colecţiile de folclor sînt folosite la maximum. 

Articolele numelor de instrumente, de animale şi plante, de obiceiuri şi credinţe popu¬ 
lare, de culori, de boli etc. sînt, uneori, încărcate de amănunte, mai apropiate sau mai în¬ 
depărtate de cuvîntul-titlu, proprii studiilor onomasiologice. De exemplu articolul albină 
este, din acest punct de vedere, o adevărată colecţie de terminologie apicolă: muscă, biză, 
bîză, matcă, albină lucroaie, împărăteasă, trîntor, lăutar, bînzar, bărzăun, ulei, stup, 
ştiubei, coşniţă, urdiniş, căptar, căptălan, fagur, strediia, boatcă, trepce, preci, prisacă, 
stupină, temnic, stupar, prisăcar, retezare, trîntorit, bătut, custură, părvac, paroi, buhai, 
roiniţă, sfîrlac, căţelit, păstură, plămadă, hoştină, jintiţă, băbaş, mid, bîzăie, bombăneşte, 
zuzăie, vîjăieşte, sbîrnăie , la care se adaugă o mulţime de derivate (nume comune sau 
proprii). Sub acrum se înşiră 36 de nume populare de boli, după care se dă o lungă şi 
amănunţită reţetă de vindecare a aftei la copii. 

O caracteristică a Etymologicului constă în importanţa pe care autorul o acordă gra¬ 
maticii. Imediat după cuvîntul-titlu se indică partea de vorbire la care aparţine (substantiv, 
adjectiv, verb etc.), domeniul terminologic (nume de persoană, nume de loc etc.), genul, 
uneori forma articulată şi numărul la nume, participiul şi infinitivul la verbe. Cîteva titluri 
sînt consacrate exclusiv elementelor gramaticale: articolul şi pronumele al, a, pronumele 
acesta, acela, alt, formele verbale de auxiliar a, aş, prepoziţia a (şi de a), emfaticul -a, 
adj. alde etc. 

Aspectele morfologice şi sintactice, mai ales ale verbelor, reprezintă o preocupare 
majoră a autorului în organizarea materialului. Sînt relevate şi explicate, în cursul artico- 

lelor, o mulţime de forme arhaice, regionale sau din dialectele sudice, construcţii prepo¬ 
ziţionale, diferite îmbinări sintactice caracteristice. (Vezi, de exemplu, formele de impe¬ 
rativ şi de perfect ale verbului aduce , formele dialectale ale lui aduna , compusele cu 
diverse prepoziţii ale adv. afară, formele, valorile şi îmbinările sintactice ale verbului 
apuca etc.). 

Nevoia de a studia în profunzime faza arhaică a limbii l-a determinat pe Hasdeu să 
editeze numeroase texte vechi ca: Evangheliarul lui Radu de la Măniceşti, Anonymus 
Lugoshiensis, Psaltirea românească din 1577 a lui Coresi, Cuvente den bătrâni etc., toate 
acestea revendicîndu-i, alături de Cipariu, rolul de întemeietor al filologiei noastre. Preo¬ 
cupările sale pentru textele cu dificultăţi se continuă, sub altă formă, în paginile Etymolo- 
gicului. Evident, problemele spinoase ale interpretării şi explicării particularităţilor de 
grafie, de datare, localizare, paternitate etc. ale documentelor vechi de limbă intră în 
atenţia autorului de astă dată numai prilejuite de anumite caracteristici ale cuvîntului-titlu. 

Intenţionînd să trateze în articole aparte fiecare sunet-tip şi, implicit, fiecare literă, 
Hasdeu ar fi realizat, dacă opera ar fi fost dusă pînă la capăt, nu numai o fonetică istorică, 
ci şi o istorie a grafiei şi ortografiei noastre, cu insistenţă specială asupra valorii fonetice a 
semnelor chirilice din scrierea veche. Astfel, sub a şi ă se vorbeşte, între altele, de notarea 
lui ă şi î (î) în diverse texte vechi, sub aa de valoarea fonetică a acestui dublet grafic în 
scrisori şi documente din secolele al XVl-lea şi al XVII-lea, pe alocuri se fac observaţii 
asupra notării africatelor, asupra literelor geminate, a lui u final etc. 

Cu dovezi istorice şi paleografice face conjecturi la unele fragmente de texte antice, 
corectează lecţiuni greşite ale unor editori moderni de documente vechi (vezi Basarabă, 
Bălineşti) sau folclorice (vezi alimon), interpretează construcţiile dubioase din texte vechi 
(de ex. agolsună, notat ca substantiv în dicţionarul de la Lugoj din sec. al XVII-lea, e 
disociat de Hasdeu în sună a gol). Grafiile, formele sau îmbinările sintactice surprinză¬ 
toare pentru epoca, regiunea sau textul în care apar sînt reproduse şi în transliteraţie, 
uneori chiar şi în facsimile, ca o garanţie a autenticităţii (vezi acept, acer, acum, acusat, 
acur, adamant etc.). 

Ceea ce conferă însă Dicţionarului o indiscutabilă valoare filologică este mai ales 
cantitatea enormă de citate vechi reproduse interpretativ, cu un sistem propriu de tran¬ 
scriere, după tot felul de manuscrise şi tipărituri. Pentru a evidenţia diferitele trăsături 
specifice ale cuvîntului, privind forma, originea, îmbinarea sintactică, gruparea contex¬ 
tuală, echivalenţele sau opoziţiile semantice, răspîndirea teritorială, frecvenţa, Hasdeu 
întrebuinţează metoda comparării citatelor. Sînt puse faţă în faţă citate din manuscrise şi 
tipărituri, din limba vorbită şi limba scrisă, din traduceri şi texte originale, din texte 
aparţinînd la epoci şi la regiuni diferite etc. 

în cazul citatelor din texte traduse, filologul atrage în comparaţie şi corespondentele 
latine, slave sau greceşti, relevînd calcurile, traducerile, adoptările directe etc. 

Prin marea bogăţie de citate, vechi sau noi, se realizează, în parte, caracterele multiple 
ale acestei opere. Lungimea lor nu coincide decît rareori cu limitele stricte ale contextelor 
suficiente pentru explicarea faptelor de limbă vizate. Uneori, citatele sînt fragmente de 
documente vechi sau documente întregi, părţi din poveşti, poezii populare, descrieri de 
obiceiuri, de credinţe, de meşteşuguri. Conţinutul lor bogat şi atît de divers, prin care e 
atras interesul variat al lectorului, împiedică pe autor să le trunchieze, aşa cum i-ar fi 
impus un dicţionar obişnuit. Deseori Hasdeu comunică prin citate şi alte cunoştinţe decît 
cele legate cu stricteţe de cuvîntul din titlu, stîrneşte curiozitate şi interes nu numai pentru 

lingvistică şi filologie, ci şi pentru alte domenii ale ştiinţei şi culturii. Comentariile, 
reflecţiile şi aprecierile sale încadrează fragmentele ilustrative într-o compoziţie cu 
caracter ştiinţific, dar şi literar totodată, încît opera, în ansamblul ei, devine cu adevărat „o 
carte de lectură”. 

Reconstituind bibliografia izvoarelor, pe care Hasdeu intenţiona să o publice la finele 
ultimului tom, constatăm că EMR se sprijină, în primul rînd, pe toate marile monumente 
de limbă română (originale şi traduceri, manuscrise şi tipărituri) de la origini pînă către 
sfîrşitul secolului al XlX-lea. Astfel, pentru limba veche au fost excerptate, între altele. 
Psaltirea Scheiană, Codicele Voroneţian, Codicele Sturdzan, Palia de la Orăştie, textele 
lui Coresi, ale lui Varlaam, Silvestru, Radu de la Măniceşti, Simion Ştefan. Dosoftei, Ioan 
din Vinţi, Biblia de la 1688, Pravilele din secolele al XVII-lea şi al XVIII-lea, cronicile 
lui Moxa, lui Ureche, Miron Costin, Nicolae Costin, Ion Neculce, Radu Popescu, 
N. Muşte, Enache Cogălniceanu, operele lui Cantemir, actele, scrisorile, documentele etc. 
publicate în Cuvente den bătrâni , în Uricarul lui Codrescu, în Arhiva istorică a României, 
în Magazinul istoric etc. sau păstrate în manuscris la Arhivele statului, la Academia 
Română, în colecţii particulare, în arhivele unor biserici si mînăstiri. O mare parte a mate¬ 
rialului de limbă veche a fost transcrisă de Hasdeu însuşi direct de pe manuscrise sau de 
pe tipăriturile originale, după sistemul său propriu de interpretare a grafiei chirilice. 

Pentru limba modernă, nu lipsesc din Dicţionar cărturarii Şcolii ardelene, Zilot, 
Văcăreştii, Beldiman, Conachi, Stamati, Ţichindeal, Eliade, Pralea, Baronzi, Alexan- 
drescu, Donici, Pann, Bolintineanu, Negruzzi, Alecsandri. Bălcescu, Filimon. Odobescu, 
Creangă, Caragiale, Delavrancea, Vlahuţă şi mulţi alţi autori ale căror scrieri se publi¬ 
caseră în revistele vremii. 

Citatele din folclor sînt alese din colecţiile lui Alecsandri. G. Dem. Teodorescu, 
Jarnik-Bîrsanu, Pompiliu, Bibicescu, Sbiera, Baican. Hodoş, Mangiucă, Ghibănescu, Se- 
vastos, Marian, Burada, Ispirescu, Caranfil ş.a., ca şi din materialele tipărite în periodicele 
epocii şi din cele adunate prin ancheta dialectală. Mulţimea de citate din folclor reproduse 
în Etymologicum constituie o adevărată antologie de literatură populară, în care poezia, 
numai în volumul I, e reprezentată prin 3 700 de versuri. 

O veritabilă colecţie, de un interes excepţional, alcătuiesc şi materialele de etnografie, 
extrem de variate (obiceiuri, tradiţii, credinţe, vrăji, descîntece, medicină populară etc.), 
culese din texte vechi sau noi, din lucrări speciale ale unor cercetători, dar mai ales din 
scrisorile corespondenţilor. 

Faptele de aromână şi de istroromână îi sînt cunoscute lui Hasdeu prin lucrările lui 
Kavallioti, Bojadzi, V. Petrescu, Miklosich, Ion Maiorescu, I. Caragiani, T. Burada. Dr. 
Obedenaru. 

Comparaţiile cu alte limbi se bazează, de multe ori, pe cunoştinţele proprii ale renu¬ 
mitului poliglot. Referinţele directe la sursele lexicale ale altor idiomuri au în vedere 
operele de primă mărime. Spre exemplificare, remarcăm trimiterile la Tommaseo pentru 
italiană, la Godefroy şi Littre pentru franceză, la Hahn, Xylander, P. Lagarde, Camarda, 
Dozon. G. Meyer pentru albaneză. 

Indoeuropenist, slavist, balcanist, Hasdeu utilizează familiar bibliografia disciplinelor 
respective, bogăţia extraordinară a trimiterilor vădind o erudiţie şi o putere de asociere 
fără egal în epocă. Se adaugă la acestea un volum uriaş de referinţe la ştiinţele contingente 
cu lingvistica sau legate de aceasta indirect, prin raportul dintre noţiune şi cuvînt. Istoria, 
arheologia, literatura, psihologia, artele, dreptul, economia politică, istoria religiilor şi a 

miturilor, ştiinţele naturii, geografia sînt domenii la care marele savant recurge mereu, 
fiind la curent cu rezultatele cele mai noi ale cercetărilor. 

în domeniul etimologiei, geniul lui Hasdeu s-a manifestat larg, sub toate laturile. 
Contribuţiile sale teoretice şi practice la studiul originii componentelor limbii române sînt 
fundamentale pentru lingvistica noastră şi reprezintă partea cea mai importantă din întrea¬ 
ga sa activitate ştiinţifică. 

Etimologiile lui Hasdeu sînt elaborări ale erudiţiei şi ale fanteziei, atribute atît de 
necesare, laolaltă, omului de ştiinţă superior. Criticii au relevat îndeosebi erorile unora 
dintre construcţiile sale etimologice, uitînd adesea uriaşele rezultate pozitive obţinute de 
el în acest domeniu. Erorile însele poartă, cu tot paradoxul, pecetea geniului său. 

Atras spre studiul etimologiei prin preocupările sale de istorie, Hasdeu era la început 
destul de rezervat în exprimarea punctului de vedere personal asupra originii unui cuvînt, 
din cauza caracterului complex al acestei discipline lingvistice. El a ajuns însă repede nu 
numai la elucidarea etimologică a unui mare număr de cuvinte, ci şi la formulări de 
metodă dintre cele mai importante, întru totul valabile şi astăzi. 

în EMR, Hasdeu acordă etimologiei un spaţiu întins, justificat de sensul foarte larg pe 
care îl dă, chiar de la început, termenului ca atare: „Mai pe scurt, derivaţiunea sintactică, 
ca şi cea fonetică, ca şi cea ideologică [= semantică, n.n.), ca şi cea morfologică, toate sînt 
deopotrivă etimologie” (I, p. XXI). Cu alte cuvinte, „a face etimologie” însemnează, după 
concepţia lui Hasdeu, a explica provenienţa oricărui fapt de limbă, indiferent de domeniul 
căruia îi aparţine: fonetică, gramatică, lexic. Etimologia „reprezintă în genere derivaţiunea 
în oricare ramură a ştiinţei limbei” (I, p. XXIII). 

în alt loc, aceeaşi chestiune este pusă în termenii filozofici ai raportului dintre cauză 
şi efect, subliniindu-se, totodată, interdependenţa dintre compartimentele limbii manifes¬ 
tată la analiza etimologică: „Oriunde linguistul nu se mulţumeşte de a înregistra un fapt, ci 
caută a stabili raportul între o cauză şi un efect, fie pe terenul sonurilor, fie pe al formelor 
gramaticale, al sintaxei, al semnificaţiunilor, al cuvintelor etc., iar generalmente cauzele şi 
efectele se împletecesc pe toate aceste terenuri, uneori abătîndu-se chiar peste sfera 
linguisticei, - el face etimologie” (I, p. XXII). 

în acord cu această semnificaţie vastă a conceptului de etimologie, în paginile Dicţio¬ 
narului ne întîmpină încontinuu aprofundări de ordin istoric privind originea nu numai a 
cuvintelor, ci şi a sunetelor, a formelor gramaticale, a elementelor derivative, a construc¬ 
ţiilor sintactice. 

Indoeuropenist şi neogramatic, Hasdeu consideră, pe bună dreptate, că în lingvistica 
comparativ-istorică sfera conceptului de etimologie trebuie lărgită prin includerea recon¬ 
strucţiei lingvistice, aspect al etimologiei: „Etimologia actuală cea adevărat ştiinţifică [...] 
trebui să tindă a fi reconstructivă, adecă a găsi pentru fiecare fenomen. întru cît el este 
diferenţiat în mai multe exemplare, cîte un prototip comun, rezultînd din corelaţiunea 
diverginţelor” (I, p. XXIII). 

Deşi în fonetică rezultatele reconstrucţiei sînt de mai mare siguranţă decît în morfo¬ 
logie şi vocabular - ceea ce a făcut ca în lingvistica epocii această metodă să fie absolu¬ 
tizată de unii la domeniul fonetic (de exemplu Brugmann) - Hasdeu susţine aplicarea 
reconstrucţiei la toate sectoarele limbii. Mai mult, el găseşte utilitatea acesteia şi în stu¬ 
diile de etnografie şi de folclor comparat, „unde, aproape în acelaşi mod [ca în lingvistică, 
n.n.], printr-o riguroasă alăturare a literaturelor poporane sau a obiceielor, se pot recon¬ 
strui prototipurile lor” (I, p. XXXIII). Referindu-se direct la EMR, Hasdeu precizează că 

unul din ţelurile pe care le urmăreşte în această operă este „a face etimologie în sensul 
ştiinţific al cuvîntului, lămurind prin metoda comparativă, întrucît e cu putinţă, nu numai 
originea vorbelor române ca materie, ca formă, ca sens, ca propoziţiune, dar totodată sor¬ 
gintea credinţelor sau obiceielor exprese prin acele vorbe” (I, p. LIX). 

Rezultatele reconstrucţiei lingvistice nu sînt, după opinia lui Hasdeu, nici ipotetice, 
dar nici exacte, ci întotdeauna aproximative. Cu cît acestea se bazează pe o mulţime mai 
mare de fapte comparabile reale, cu atît probabilitatea de a fi adevărate (şi deci exacte) 
devine mai mare: „Etimologia, în opera sa de a reconstrui prototipurile, ajunge la un grad 
de aproximaţiune cu atît mai înalt, cu cît comparaţiunea cea metodică se exercită asupra 
unui număr mai mare de fenomene înrudite” (I, p. XXVIII). 

Prin acest principiu teoretic se justifică stăruinţa permanentă a autorului Etymo- 
logicului asupra laturii cantitative a faptelor, preocuparea lui de a lărgi la maximum cercul 
în care pot fi incluse, prin materialul comparativ util reconstrucţiei, limbi aparţinînd la 
cele mai diverse familii sau grupuri. Hasdeu compară formele aproximative rezultate din 
reconstrucţia lingvistică cu termenii-medii către care converg cifrele concrete ale statisticii 
în economia politică, şi unele şi altele fiind „unităţi colective” necesare în planul abstract 
al elaborării legilor lingvistice, respectiv economice. 

Arătînd limitele reconstrucţiei, el stăruie şi asupra inaplicabilităţii acestei metode la o 
mulţime de cazuri obscure, deosebindu-se, prin linia de mijloc, prudentă faţă de recon¬ 
strucţie, atît de lingviştii care absolutizau valoarea acestui principiu metodologic (Aug. 
Schleicher, Fick ş.a.), cît şi de cei care, sceptici, îl minimalizau sau îl ignorau cu totul. 

în vederea cercetării etimologice practice, Hasdeu a formulat, în cursul polemicii cu 
Cihac, o serie de criterii, în spirit neogramatic, întru totul valabile încă şi astăzi, care 
trebuie să stea la baza unei etimologii cu adevărat ştiinţifice. Astfel, el cerea etimologului 
să cunoască tot ce s-a scris despre originea cuvîntului dat, să urmărească în texte istoria 
formelor şi a sensurilor cuvîntului, să reconstituie, prin comparaţia variantelor, forma şi 
sensul primitiv, să ţină seamă cu severitate de acţiunea legilor fonetice specifice fiecărei 
limbi atrase în comparaţie, să apeleze la analogie pentru cazurile particulare, să argumen¬ 
teze cu fapte istorice direcţia împrumuturilor dintr-o limbă în alta. 

în cursul Dicţionarului, Hasdeu invocă aceste criterii ori de cîte ori e pus în situaţia 
de a respinge ca nefundată o etimologie propusă înainte de el. Luînd în seamă cercetările 
etimologice întreprinse de alţii înaintea sau în timpul său, citează sursele exacte, cu cea 
mai mare probitate ştiinţifică, pentru cele acceptate în Etymologicum, aducînd dovezi noi 
în sprijinul acestora sau corectîndu-le. 

Pentru o etimologie proprie ridică de obicei, cu o erudiţie extraordinară, un uriaş 
edificiu de argumente, angrenînd elemente comparative din limbile romanice, balcanice, 
slave şi germanice, urcînd, în cazurile necesare, cu o mare putere asociativă şi cu o fan¬ 
tezie uluitoare, în domeniul lingvistic indoeuropean. Evident, la toată această grandioasă 
arhitectură pur filologică se adaugă o impresionantă abundenţă de date şi informaţii 
privind disciplina ştiinţifică de care aparţine cuvîntul respectiv prin realitatea obiectivă pe 
care o denumeşte. întreaga construcţie etimologică hasdeiană, chiar dacă uneori e o pură 
eroare, devine impunătoare, incită spiritul, aţîţă curiozitatea, e o delectare a inteligenţei, 
degajă un farmec aproape poetic. 

Am arătat deja că la Hasdeu obiectul cercetării etimologice este „orice fel de deri- 
vaţiune”, fonetică, morfologică, sintactică, lexicală, semantică, incluzîndu-se chiar şi 
folclorul şi mitologia. De aceea, el se ocupă în Dicţionar nu numai de originea numelor 

comune, de persoane şi de locuri, ci şi de provenienţa elementelor fonetice ( ă, f) şi de 
morfologie (articolul, pronumele demonstrativ, formele lui a avea, deicticul -a etc.), a 
construcţiilor sintactice, a particulelor derivate (prefixe, sufixe), a sensurilor, de originea 
unor motive folclorice, a obiceiurilor, a credinţelor populare etc. 

S-a observat 1 , cu dreptate, că Hasdeu urmăreşte originea multor cuvinte în legătură 
directă cu realitatea obiectivă pe care acestea o exprimă, preconizînd astfel binecunoscuta 
metodă „cuvinte şi lucruri” (Worter und Sachen), aplicată, cam în aceeaşi vreme, de Hugo 
Schuchardt. ceva mai tîrziu de R. Meringer, G. Baist ş.a., iar la noi de G. Giuglea 2 . 
Metoda constă în folosirea datelor extralingvistice pentru explicarea faptelor de limbă. La 
Hasdeu, aplicarea ei, chiar şi intuitivă, decurge firesc din concepţia că Dicţionarul trebuie 
să aibă un caracter multilateral. De exemplu, la cuvinte ca acăţ, acrum, adămască, 
aghiuţă, aglică, ală, alemesc, alimori etc. se ţine seamă de particularităţile „lucrurilor” 
pentru explicarea etimologică. Asupra caracteristicilor realităţii exprimate se insistă şi la 
termenii care denumesc unelte, obiceiuri, dansuri, jocuri de copii etc. Numeroase între¬ 
buinţări figurative ale cuvintelor sînt explicate, de asemenea, prin trăsăturile specifice ale 
„obiectelor”. Probabil că prin atenţia deosebită acordată „lucrului” se justifică şi proce¬ 
deul disocierii în articole de sine stătătoare ale sensurilor mai importante (dar şi mai 
îndepărtate faţă de cele fundamentale), legate de domenii speciale. 

Hasdeu a văzut la proporţiile adevărate capacitatea derivativă a limbii noastre. înainte 
de a căuta etimonuri în latină sau în limbile de împrumut, el a preferat explicarea 
derivatelor prin criterii interne. Din punct de vedere etimologic, în EMR cuvîntul nu este 
considerat izolat, ci în cadrul întregii sale familii de derivate şi compuse, căci la cuvîntul 
de bază se indică derivatele existente, iar în cadrul articolelor închinate acestora se face 
trimiterea la cuvîntul primitiv, arătîndu-se, de multe ori, şi modul lor de formare. 

Analiza derivatului, prin restituirea primitivului, este, uneori, surprinzător de 
interesantă. De pildă, Hasdeu consideră corect că formele hăieţoi, băieţel, băieţică, 
băieţime provin nu de la plural, ci de la singular (băiat), în ciuda prezenţei lui ţ dinaintea 
sufixelor. Cu greu se pot găsi în cele trei volume ale Etymologicului exemple de derivate 
sau compuse explicate greşit. Aplicînd cu atîta stăruinţă principiul etimologiei interne, 
Hasdeu, care sesiza ca nimeni altul mijloacele proprii de dezvoltare a vocabularului 
românesc, ni se dezvăluie prin una din laturile cele mai realiste ale laborioasei sale 
activităţi ştiinţifice. 

în legătură cu cercetarea structurii etimologice a vocabularului românesc, un principiu 
de metodă se degajă din studiul despre „amestecul limbilor”. Adept al teoriei limbilor 
mixte, Hasdeu distinge între amestecul primar şi amestecul secundar, arătînd că cel dintîi 
presupune cu necesitate contopirea a două popoare diferite care, prin bilingvism, ajung la 
o „limbă nouă”, pe cînd cel „secundar” este accidental, priveşte receptarea influenţelor, a 
elementelor externe, care nu modifică structural limba. Amestecul primar are loc în epoca 
de formare a limbii şi este singurul de importanţă genealogică, rezultat „dintr-o 
îndelungată bilinguitate a unei poporaţiuni compuse din două neamuri pe cale de a deveni 
un singur popor” (I, p. XLII). Cele două idiomuri intră în „amestecul primar” în proporţii 
diferite, determinate de anumiţi factori, ca numărul şi gradul de cultură a populaţiilor 
contopite şi gradul de rudenie a limbilor respective. 

1 Cicerone Poghirc, B. P. Hasdeu, lingvist şi filolog, Ed. Ştiinţifică, Bucureşti, 1968, p. 145. 

2 lorgu Iordan, Lingvistica romanică. Evoluţie, metode, curente, Ed. Acad. R.P.R.. Bucureşti, 

2 4 1962, p. 70 ş.u. 

Rezultă de aici că, în cazul nostru, latina, fiind într-o situaţie privilegiată, s-a impus ca 
limbă unică în Dacia, după ce în sistemul ei pătrunseseră numeroase elemente autohtone. 
Intr-adevăr, influenţa substratului, care, după concepţia lui Hasdeu, a fost foarte puternică, 
a afectat nu numai lexicul, ci şi gramatica şi fonologia, pe cînd celelalte influenţe s-au 
mărginit mai cu seamă la vocabular. 

Elementele autohtone sînt tratate în Etymologicum întocmai ca cele latineşti, pe cînd 
cele datorate influenţelor slavă, maghiară, turcă, neogreacă, posterioare epocii de formare 
a limbii noastre, sînt considerate, în fiecare caz în parte, adaosuri care nu au modificat 
structura de ansamblu a românei, la fiecare dintre ele făcîndu-se precizări în legătură cu 
epoca şi împrejurările pătrunderii lor, cu utilitatea şi viabilitatea lor în limbă, cu răspîndi- 
rea teritorială, uneori cu frecvenţa, cu forţa lor în concurenţa sinonimică, cu aspectul 
stilistic de care aparţin, în general cu trăsăturile pe care le implică „adaosurile'’ externe. 

Deşi s-a sprijinit mult pe lucrările latiniştilor, dicţionarul lui Laurian şi Massim şi 
operele lui Cipariu, ca şi Lexiconul de la Buda, fiind o sursă de prim rang pentru EMR, 
Hasdeu nu a căzut niciodată în exagerările premeditate ale acestora, păstrînd un spirit 
critic obiectiv în toate cercetările sale. Pasiunea pentru adevărul ştiinţific, neumbrit de 
interese şi prejudecăţi străine ştiinţei, l-a ferit şi de exagerările orientării lingvistice anti- 
latiniste, care ridica la proporţii ireale aportul influenţelor externe (slavă, maghiară, turcă) 
la constituirea limbii române. Polemica cu Cihac şi, mai ales, criticile, uneori foarte aspre, 
pe care şi în paginile Dicţionarului le adresează unor lingvişti şi istorici străini, sînt eloc¬ 
vente în această privinţă. 

Elementele autohtone, care reprezintă terenul cel mai nesigur al etimologiei 
româneşti, dar şi cel mai pasionant pentru Hasdeu, sînt tratate în Etymologicum pe spaţii 
foarte întinse. Din lunga listă 1 de termeni băştinaşi studiaţi de el, apar în EMR: abeş. 
Abrud, abur, aghiuţă, aidoma, ală, alac, aldan, andilandi, argea. Argeş, (de)avalma, băl, 
bălan, bară, barză, Basarab, bască, başardină, batal, cot (în Barba-cot), hojma, maldac, 
Mehadia, năsărîmbă, Sarmisegetusa. Numeroase alte cuvinte traco-dace sînt cercetate în 
Istoria critică, în Columna lui Traian şi în Cuvente den bătrâni. 

După concepţia lui Hasdeu, contribuţia substratului în „amestecul primar” al românei 
trebuie căutată nu numai în lexic, ci în toate compartimentele limbii. Astfel, din domeniul 
foneticii, el atribuie substratului vocala ă, diftongarea lui e si o sub accent, palatalizarea 
labialelor. în alte lucrări, vorbeşte pe larg de rotacismul lui n intervocalic. de r (forte) din 
româna veche etc. Probleme de gramatică de felul postpunerii articolului sau al omoni¬ 
miei genitivului cu dativul etc., tratate pe larg în studii speciale, sînt reluate, în treacăt, şi 
în EMR. De altfel Hasdeu considera că în gramatică (mai ales în sintaxă) urmele dace sînt 
foarte puternice. 

Nu toate rezultatele cercetărilor lui Hasdeu asupra elementului autohton sînt acceptate 
astăzi, dar nici unul dintre savanţii care i-au urmat nu a adus o contribuţie pozitivă mai 
mare decît el la cunoaşterea acestui domeniu. 

Ca metodă de lucru, Hasdeu folosea comparaţia cu albaneza (asupra căreia era bine 
informat), nu ca să explice un împrumut reciproc, ci ca să reconstruiască prototipurile în 
traco-dacă. Absenţa corespondentelor albaneze nu-1 împiedica să considere unele cuvinte 
ca provenind din substrat. Raportările la armeană, la limbile celtice, iraniene, baltice, slave 
etc. sînt foarte frecvente în studiile lui Hasdeu asupra urmelor autohtone din română. 


1 Vezi Cicerone Poghirc, op. cit., p. 174-176. 

I.a albaneză, în mod special, se referă şi pentru unele elemente latine, pornind de la 
faptul că această limbă a suferit, de timpuriu, o puternică influenţă latină. Tîrziu, spre 
sfîrşitul vieţii, după ce aprofundase o mare cantitate de concordanţe româno-albaneze, 
Hasdeu a ajuns să accepte şi ideea, care circula deja, că raporturile atît de sttînse dintre 
cele două limbi se explică printr-o „intimă veche conlocuire” a populaţiilor respective. 

Hasdeu este considerat, pe bună dreptate, şi cel dintîi mare slavist al nostru. 
Cunoscător al limbilor slave moderne şi al slavei vechi, el a publicat, cu traducere şi co¬ 
mentarii istorice, filologice şi lingvistice, numeroase documente slave privind istoria şi 
cultura românească, fiind cel dintîi care a studiat cuvintele româneşti din astfel de docu¬ 
mente aflate pe teritoriul ţării noastte. 

S-a ocupat în mod special de slava utilizată oficial în ţările româneşti, a examinat 
numeroase aspecte ale influenţei slave asupra românei, a încercat să stabilească cu exac¬ 
titate domeniul lingvistic slav din care s-au făcut împrumuturi în română. Astfel, el a 
distins împrumuturile din bulgară de cele din sîrbo-croată sau din polonă, rusă, 
ucraineană, iar pe toate acestea de cele din slava veche. Hasdeu a văzut corect şi rolul de 
intermediar al slavei vechi pentru unele împrumuturi greceşti din limba noastră. 

în EMR ne întîmpină numeroase cuvinte atribuite prin etimologie influenţelor 
maghiară, turcă şi neogreacă. Hasdeu insistă asupra epocii şi cauzelor care au favorizat 
pătrunderea acestor elemente în română, face observaţii în legătură cu circulaţia, cu 
valoarea lor stilistică, cu sferele terminologice din care fac parte etc. Principiile 
metodologice privind studierea lor sînt remarcabile. De exemplu, constată că prin turcă au 
pătruns în română unele cuvinte din arabă (în general orientale), că elemente turceşti au 
intrat şi prin intermediu sîrbo-croat sau bulgar, că cele din greacă nu trebuie Uatate în 
bloc, ci distinse în neogreceşti, bizantine şi vechi greceşti, că cele turceşti propriu-zise 
trebuie deosebite de cele cumane. Mai mult, Hasdeu arată că, în conglomeratul lingvistic 
balcanic (în care sînt atrase uneori şi limbi din vecinătatea de nord a Balcanilor), româna 
s-a manifestat în cursul istoriei nu numai ca idiom pasiv, receptînd influenţa celorlalte, ci 
şi activ, influenţînd la rîndul ei limbile din jur. Astfel, cuvinte ca arămie, băcie, buciniş, 
bunică etc. au inttat din română în bulgară, baci, berbece, păcurar au pătruns şi în 
maghiară, băută în ucraineană şi în sîrbă, halt în ucraineană, bale în sîrbă, baieră în 
polonă, numeroase cuvinte păstoreşti au ajuns din română şi în idiomurile slave de nord şi 
de nord-vest, precum şi în cele de sud. 

în general, bizuindu-se pe fapte de istorie socială şi de istorie a limbii. Hasdeu încear¬ 
că să precizeze sensul migraţiei, dintr-un idiom în altul, a cuvintelor din fondul comun 
balcanic. 

în privinţa valabilităţii soluţiilor etimologice din Etymologicum, s-a arătat 1 , printr-o 
comparaţie cu Dicţionarul Academiei editat de Puşcariu (DA) şi cu cel al lui I.A. Candrea 
(CADE), că, pentru circa 80% din cele 150 de cuvinte-bază antrenate în comparaţie, 
Hasdeu a dat etimologii bune, acceptate în dicţionarele ulterioare. 

Un procent asemănător se obţine şi din comparaţia etimologiilor cuvintelor-bază din 
primul volum al Etymologicului cu cele corespunzătoare din Dicţionarul limbii române 
moderne (DLRM). Din 143 de etimologii din EMR I, 117 (se includ aici şi etimonurile 
latineşti diferite de la un dicţionar la altul) se regăsesc în DLRM. Diferenţa de 26 este 
nesemnificativă, pentru că, în DLRM, pentru 8 cuvinte nu se indică nici o etimologie. 


1 Mircea Seche, op. cit., p. 31-32. 

pentru alte cîteva se trimite, nu ca în EMR, direct la greacă sau la ebraică, ci la un 
intermediar slav, iar pentru altele, în sfîrşit, nici etimologiile din DLRM nu sînt convin¬ 
gătoare ( al iman, aidoma, alac, aghiuţă). Evident, din EMR nu au putut fi comparate 
cuvintele arhaice şi cele dialectale, iar din DLRM neologismele; cele două dicţionare, 
fiind întocmite după criterii opuse, au în comun un fond lexical restrîns. Am procedat 
totuşi la această comparaţie cu o anume intenţie: ca să arătăm că exagerările sau erorile 
etimologice ale lui Hasdeu nu privesc decît rareori cuvintele din fondul elementar, de 
bază, cuvintele uşor de explicat din latină sau din limbile învecinate, ci pe acelea care, din 
cauza anumitor particularităţi de formă sau de conţinut, se pretează greu sau nu se 
pretează de loc a fi raportate la un etimon cunoscut. Cele mai multe dintre aceste cuvinte, 
cu etimologii neconvingătoare la Hasdeu, sînt şi astăzi în studiul lexicologilor. 

Dar chiar şi la aceste etimologii, primite cu rezerve sau, mai adesea, respinse sub 
eticheta de „neconvingătoare”, „eronate”, „fanteziste”, „aberante”, de căUe criticii care 
s-au ocupat cu asprime şi ironie de opera lui Hasdeu, observăm că sînt sprijinite pe un 
material imens, pe o bază reală a faptelor, pe studiul amănunţit al modificărilor fonetice, 
gramaticale şi semantice, pe comparaţia largă cu corespondente din alte limbi. Metoda lui 
Hasdeu în etimologie este, în general, complexă, determinată de o mare erudiţie, de o 
putere asociativă rar întîlnită în ştiinţa noastră, de o imaginaţie de-a dreptul fascinantă. 
Prin turnare, acele studii etimologice ale lui Hasdeu care ajung la concluzii eronate trebuie 
judecate, după părerea noastră, prin laturile lor pozitive, cu atît mai mult cu cît numai 
pornind de la acestea cercetătorii de mai tîrziu au descoperit, în unele cazuri, soluţiile 
corecte. E un adevăr banal că pentru ştiinţă e mai utilă o cercetare temerară, chiar cu riscul 
unor concluzii greşite, decît abandonarea pesimistă a domeniului greu de explorat. în 
acest raport de superioritate ttebuie privit Hasdeu faţă de cei care i-au contestat meritele 
ştiinţifice în lexicologie, ca şi în alte ramuri ale lingvisticii şi filologiei. 

Am spus mai sus că întreaga arhitectură etimologică a lui Hasdeu nu este în afara 
datelor reale ale limbii. De aceea, pentru cuvintele de care nu dispune de material faptic 
suficient (de exemplu abagiuhă, aculm, bastara, baur, bădoacă etc.), autorul nu se 
hazardează să le stabilească etimologia, ci, dimpoUivă, prudent, renunţă de a stărui asupra 
lor. De asemenea, în numeroase cazuri, concluziile cercetării etimologice sînt simple 
presupuneri, sugestii pentru noi studii. Faţă de dicţionarele de mai tîrziu, renunţările la 
etimologie sînt, în EMR, incomparabil mai rare. 

Am cuprins în cercetarea noastră, întreprinsă din perspectivă lingvistică, numai o 
parte din mulţimea de aspecte sub care se înfăţişează Etymologicum Magnwn Romaniae. 
Am arătat în ce constă bogăţia şi varietatea listei de cuvinte, am insistat asupra inovaţiilor 
de metodă, asupra importanţei laturii filologice şi etimologice etc., punînd în lumină 
caracterul complex al operei. 

Am evitat comentarea discuţiilor care au avut loc la Academia Română în legătură cu 
elaborarea Dicţionarului-, scopul nosttu a fost de a feri expunerea, limitată la analiza 
propriu-zisă a conţinutului lucrării, de amănunte exterioare prea puţin interesante. Cu 
trecerea timpului, orice mare operă iese în afara sacrificiilor creatorului ei. 

Chestiunile de folclor şi de etnografie, reţinute rareori în atenţia noastră, pot constitui, 
împreună cu întregul material obţinut de autor prin ancheta dialectală, obiectul unor studii 
speciale. 

Ne-am oprit numai asupra părţilor pozitive ale Dicţionarului, nu din prejudecata că 
opera ar fi lipsită de greşeli, ci pornind de la observaţia că acestea, luate în sens strict, sînt 

neimportante, de o gravitate minimă. Din anumite puncte de vedere, „erorile grave”, de 
care s-a vorbit atît de mult, sînt, după părerea noastră, aspecte pozitive ale activităţii 
ştiinţifice a lui Hasdeu. Am considerat abundenţa de fapte extralingvistice ca fiind, nu o 
limită a lucrării, ci în deplină concordanţă cu caracterul ei propriu-zis. 

Opera a fost elogiată la vremea ei atît în ţară cît şi în străinătate. Aprecierile lui 
Schuchardt, Ascoli, Gaston Paris, Musafia, somităţi ale lingvisticii epocii, o aşază printre 
cuceririle de seamă ale romanisticii. 

Ceea ce a impresionat întotdeauna la această lucrare sînt însă concepţiile îndrăzneţe, 
planul grandios, curajul pentru o întreprindere ştiinţifică de atari proporţii. Dacă ar fi fost 
terminat, acest thesauros ar fi conţinut nu numai o cantitate enormă de cunoştinţe lingvis¬ 
tice, de material adunat din texte şi din graiurile vii şi orînduit în legăturile fireşti pe care 
le implică cercetarea de dicţionar, ci şi un volum masiv de studii umanistice redînd 
inepuizabila gîndire ştiinţifică a marelui învăţat. Nici un alt tip de operă nu-i putea sluji 
mai bine decît un dicţionar ca pretext pentru desfăşurarea nezăgăzuită a erudiţiei, a 
capacităţii de a apropia, prin punctele lor comune, atîtea domenii ale ştiinţei, a imaginaţiei 
fecunde, a puterii de muncă ieşite din comun. 

Scrisă într-o originală limbă literară, combinată din stilul ştiinţific cu cel artistic, cu 
îngrădirile unuia şi libertatea celuilalt, cartea atrage şi astăzi la lectura ei pe intelectualul 
rafinat ca şi pe cel în plină formare. Filologii, folcloriştii, etnografii, istoricii, găsesc în 
paginile ei un tezaur de cunoştinţe, nesfîrşite sugestii şi, de multe ori, geneza atîtor teorii, 
ipoteze, soluţii, explicaţii, devenite de multă vreme locuri comune în ştiinţă sau reluate şi 
adîncite de urmaşi. Dar, mai presus de toate, oricine poate afla în această operă pe căr¬ 
turarul de tip renascentist, care, ca un titan, s-a încumetat să cuprindă cu mintea lui întrea¬ 
ga istorie a culturii şi civilizaţiei poporului român. 


Grigore BRÂNCUş 

Reeditarea dicţionarului lui Hasdeu este extrem de dificilă din cauza numeroaselor şi 
complexelor probleme de transcriere pe care le ridică. Dificultăţile provin din natura 
însăşi a operei: un dicţionar istoric şi popular elaborat intr-o epocă de mari fluctuaţii 
ortografice şi conţinînd pentru aproape fiecare cuvînt-titlu citate ilustrative din texte 
(manuscrise şi tipărituri) care aparţin la toate perioadele de evoluţie a limbii române 
scrise. Se adaugă aci volumul impresionant de citate de limbă vorbită obţinute prin inter¬ 
mediul corespondenţilor locali şi, în sfîrşit, citatele din dialectele aromân şi istroromân. 
Fiind vorba nu numai de o operă de lexicologie, ci şi de filologie propriu-zisă, am consi¬ 
derat necesar să facem o distincţie netă între citatele de limbă veche (sec. XVI-XVIII), pe 
de o parte, şi cele de limbă modernă (sec. XVIII-XIX), inclusiv stilul explicativ al 
autorului, pe de altă parte. Hasdeu a fost un mare filolog în sensul strict al cuvîntului, cel 
dintîi care a aplicat la noi în mod ştiinţific metoda transcrierii interpretative a textelor 
vechi. De aceea, am găsit firesc să nu intervenim în felul său personal de interpretare a 
grafiei chirilice din citatele de limbă veche, aşa cum el însuşi nu a modificat transcrierea 
făcută de editorii altor texte vechi, utilizate în dicţionar. Dacă am fi reinterpretat, în 
spiritul ediţiilor actuale de texte vechi, modelul de transcriere al lui Hasdeu, ar fi însemnat 
să ignorăm ideile filologice ale autorului şi să desconsiderăm unul dintre aspectele cele 
mai importante, cel filologic, ale acestei opere. Prin urmare, citatele vechi sînt reproduse 
în ediţia noastră aşa cum le-a transcris Hasdeu însuşi (direct după manuscrise sau, în unele 
cazuri, după ediţiile curente). Particularităţile de interpretare caracteristice sistemului său 
filologic sînt conservate cu fidelitate. 

Astfel, am menţinut întocmai nu numai pe -u şi -u final, pe c, z etc., ci chiar şi litera â 
(în citate din Coresi. Dosoftei, Varlaam etc.), pasibilă de a fi interpretată ca ă, î sau ca 
vocală intermediară între acestea două. De altfel, nu rare sînt locurile unde autorul susţine 
necesitatea notării prin â a unei vocale mai închise decît ă şi mai deschise decît f, vocală 
redată, după concepţia lui, prin a în alfabetul chirilic. De asemenea, am păstrat pe î, cu 
semnul diacritic pentru scurtime, pentru că, după normele ortoepice actuale, litera i, prin 
care ar fi urmat să redăm pe î, nota în numeroase cazuri o vocală nesilabică. Refacerea 
aspectului grafic iniţial, cu i (opus lui i silabic), prin procedeul invers, adică pornind de la 
criteriul pronunţării actuale a formelor din citatele lui Hasdeu, ar fi fost imposibilă în 
cazul în care am fi generalizat transcrierea cu i ca în ortografia de azi. 

Am intervenit însă cu o singură modificare în reproducerea grafică a citatelor de 
limbă veche, transcriind pe e prin ea în toate cuvintele care se scriu şi se rostesc şi astăzi 
cu ea (de ex. greţă=greaţâ, direptâ=direaptâ etc.) şi menţinîndu-1 ca atare în toate 
cazurile în care nu mai corespunde astăzi unui ea (de ex. netede, socotele etc.), ca şi în 
formele dispărute din limbă (de cx. fece etc.). Substituirea grafică la care am recurs îşi are 
explicaţia în faptul că Hasdeu însuşi interpreta pe e ca ea, utilizînd însă semnul e potrivit 
normelor ortografice academice din jurul anului 1880. Cum nu există nici un citat de 
limbă veche în care să apară ea, înlocuirea operată în ediţia noastră, a lui e prin ea în 
situaţia arătată, nu provoacă nici o confuzie, iar menţinerea lui e, în celelalte situaţii 

particulare, are avantajul de a apropia textul arhaic, cu respectarea întru totul a realităţii 
fonetice, de înfăţişarea grafică actuală a limbii. 

Am redat pe î prin i şi pe â prin î în citatele din cronicarii sec. al XVII-XVIII-lea 
(reproduse după ediţia Kogălniceanu). din Uricariul lui Codrescu şi din scrierile lui 
Cantemir, la care am adăugat cîteva lucrări de la sfîrşitul sec. al XVIII-lea ( Critil şi 
Andronius, învăţături de Samuil Micu, Gheografie de Amfilohie), deoarece, la toate 
acestea nu există, prin generalizarea transcrierii cu i şi f, pericolul confuziei de care 
vorbeam mai înainte. 

în citatele din Cantemir am păstrat totuşi pe â final, ( doaâ ), care apare extrem de rar. 

Cuvintele reproduse după dicţionarul român-latin (datat circa 1670 şi numit de 
Hasdeu, care l-a şi descoperit, Anonymus Lugoshiensis, iar după alţii, mai tîrziu, Anony- 
mus Caransebesiensis) au fost transcrise după normele stabilite de Hasdeu însuşi în Colum¬ 
na lui Traian, 1884, p. 406-429, unde a publicat pentru prima oară o parte din acest 
dicţionar. în cazurile în care am presupus o pronunţie bănăţeană, am conservat grafia 
originală (de ex. ameţală, agser, albaţă); la fel am procedat cînd Hasdeu notează 
pronunţarea între paranteze ( Agsun , citeşte: agîun). 

Pentru citatele extrase din texte moderne (sec. al XlX-lea) şi din colecţiile de folclor 
am adoptat norme unice de transcriere, identice cu cele aplicate în redarea textului 
explicativ al autorului. Aceste norme ni s-au impus prin modul cum am interpretat 
ortografia etimologică a epocii. Evident, înlocuirile grafice pe care le-am făcut nu 
afectează realitatea fonetică a formelor. 

Trebuie precizat că textul lui Hasdeu conţine numeroase inconsecvenţe de ortografie; 
de ex. e, care notează pe ă, apare deseori fără semnul diacritic: e, încît un cuvînt ca 
rămîne e scris fie remâne, fie remâne. Am conservat însă toate dubletele sau tripletele 
grafice care exprimă posibile pronunţări diferite, de ex.: păseri, pasări, păsări; întîmpină, 
întimpină; dentîi, dentăi; rădica, ridica; se asemenează, se asemănează; lebedă, lebădă; 
băuturi, beuturi; ziua, zioa; mănţine, mînţine etc. 

Iată sistemul de înlocuiri grafice pe care l-am aplicat: 

â:î, cu excepţia român, româneşte, macedoromân; â:ă, sub accent: cîntâ = cîntă, dă = 
= dă, menţionăm = menţionăm (constant la p. 1 pl. prez. ind. şi p. 3 sg. pf. s.), adâst = 
= adăst, vâst = văst, alămuri = alămuri, căi = căi, flăcăii = flăcăii, tigăile = tigăile, văi = 
văi. Buzău = Buzău. în suf. -ând al gerunziului verbelor cu tema în -i, l-am redat prin i; 
studiând = studiind, apropiând = apropiind. La forme ca alintând, băţul, înlănţuesc, 
remâşiţă, am preferat transcrierea lui â prin ă, deşi nu este exclusă, pentru unele graiuri, şi 
rostirea cu un ă mai închis. Am preferat formele actuale în cazul dubletelor plântă - 
plantă, Orâştie - Orăştie, Mâniceşti - Măniceşti. In unele răspunsuri la Chestionar 
provenite de la corespondenţi din Moldova, am păstrat pe â la finală de cuvînt, în cazul în 
care am avut certitudinea că notează un ă închis, specific graiurilor moldoveneşti. 

ă: e, la finala substantivelor feminine cu tema în -i; analogiă = analogie, bucuriă = 
bucurie, ciobăniă = ciobănie, plugăriă = plugărie, voiniciă = voinicie etc. şi la p. 3 sg. şi 
pl. ind. prez. a verbelor cu tema în -i; apropiă = apropie, taiă = taie, descriă = descrie. 

ă: î, în: adînc, amîndoi, atîta, azvîrli, bîrfeală, blînde, ciocîrti, cîmpenească, cîmpie, 
cînd, cînească, cînta, cîntec, cîrăitură, cîrlanii, cîrpesc, cîrmuiesc, cîştiga, cît(e), cîtime, 
crîncen, crîng, crîşmăriţă, decît, dîlmă, dobîndi, fărîmele, fîlfăind, fîntînă, frîncii, 
gîlcevire, gînd(i), gîrbovit, hîrdău, hîrtie, jupîn, îmbe, întîlni, întîmplări, întîrzia, mîhnit, 
mîndruliţă, mîngîi, mînios, mîntuie, mînuind, mîrăind, osîndire, pîrcalab, plînge, rămînea. 

răsuflînd, răzgîndi, scîntei, sfînta, sfîşiat, sîcîita, smîntînă, spăimîntaţi, strecurînd, 
tămîiet, tîlhar, tînguiesc, tîrziu, trîndăvie, ţipînd, vărsînd, vînt. Scrierea cu ă în aceste 
cuvinte (care constituie lista completă din voi. I) ne întîmpină la diferiţi autori din secolul 
al XlX-lea, inclusiv la Hasdeu. La multe dintre acestea, grafia cu ă corespunde unui fapt 
real de vorbire. Am preferat totuşi redarea lui ă prin î nu atît pentru a fi în acord cu 
pronunţarea literară actuală, cît mai ales pentru că aceleaşi cuvinte apar, chiar la aceiaşi 
autori şi, uneori, în aceleaşi citate, scrise şi cu î. Din cauza acestei inconsecvenţe a 
textelor, notaţia fonetică e greu de distins de faptul pur grafic; de aceea, am recurs la 
unificarea prin î a tuturor cazurilor semnalate. 

e: ea, sub accent, corespunzînd diftongului ea din rostire: ave = avea, pute = putea, 
acesta = aceasta', la fel după ş-: şese = şease, şerpe = şearpe, greşelă = greşeală. 

e: ia, la iniţială de cuvînt sau de silabă: erbă = iarbă, erăşi = iarăşi, îndoelă = îndoială, 
e: a, după labiale şi în toate cazurile în care a provine dintr-un mai vechi ea: vedăi = 
vază, mesă = masă, îmbetă = îmbată, nevestă = nevastă, apesă = apasă, petă = pată, 
revărsă = revarsă: ţeră = ţară. 

e: ie, la iniţială de cuvînt sau de silabă (cu excepţiile: eu, el, ea, este, era), potrivit 
pronunţării iodizate general româneşti: eşire = ieşire, trebue = trebuie. 

e: e, după consoane labiale, corespunzător lui ie din diverse graiuri: perdut, peritor, 
fer, vermi etc., cu e păstrat. în aceeaşi poziţie am menţinut pe ea, care corespunde în unele 
graiuri cu ia:fearele, peară. Nu am unificat dubletele (perde şi pierde, peară şi piară). 

e: i, ca semn al pluralului sau al genitiv-dativului substantivelor şi adjectivelor femi¬ 
nine şi neutre terminate în -iu şi -ie (deci cu radicalul în -i): bucuriile, categoriilor, criterii, 
efigii, familii, fizionomiile, meserii, poeziile, principiile, proprii, provinciile, servicii, 
studiile, temeliile (în textul original: bucuriele, categorielor etc.). înlocuirea lui e prin i la 
finala acestor forme corespunde unei realităţi ortoepice, intrînd totodată în simetrie cu 
substituirea lui ă prin e la nominativ-acuzativul femininelor în i: ciobăniă: ciobănie etc. 

e: î, corespunzînd unui e etimologic: avend = avînd, mergend = mergînd, deschidend 
= deschizînd. 

e: ă, în numeroase cazuri care presupun vocala e în etimon: capelat, remîne, 
respîndind, resfrînt, jumătate, per, terîm etc., toate transcrise cu ă. Foarte frecvent, e (=ă) 
nu e prevăzut cu semnul diacritic: seu = său, teu = tău, ţeri = ţări, selbatec = sălbatec, zeu 
= zău, vedut = văzut, ţermuri = ţărmuri, şezetori = şezători, rezeş = răzeş, verguţă = 
vărguţă etc. în doe, voe, noe, am adăugat şi un u antihiatic, potrivit pronunţiei general 
româneşti: două, vouă, nouă. 

î: i. A fost conservat însă în următoarele situaţii: la formele dialectale sau arhaice în 
care î exprimă palatalitatea consoanei precedente; la formele a căror analiză etimologică 
priveşte evoluţia şi acţiunea unui î: în cazurile necesare pentru evitarea confuziei de 
accent; în textele dialectale reproduse fonetic; la formele paralele opozabile prin î: i 
(oameni şi oameni, din întrebarea 11 din Chestionar): ori de cîte ori se insistă asupra unui 
fapt de rostire privind contexte fonetice cu î. La pluralul articulat al substantivelor 
masculine din citatele extrase mai ales din Opincarul lui Jipescu, am adăugat un i în 
paranteze drepte, pentru că la formele nearticulate am redat pe î prin i. 
o: oa (paralel cu e: ea): pote = poate, frumose = frumoase. 

-u (final): zero, cu excepţia cazurilor în care grafia cu -u se justifică fonetic: întînîu, 
înghiu, cunîu, pulîu, (v. de exemplu întrebările 6, 7, 8 din Chestionar, unde -u e asociat cu 
alte fonetisme arhaice sau dialectale). 

-u: u (au = au, găitanu = găitanu), dar conservat cînd se discută u ca component al 
diftongului. 

îa: ea, la finala imperfectului verbelor de conjugarea a IV-a: sporîa = sporea, vorbiau 
= vorbeau şi după africate şi ocluzivele palatale, potrivit normelor ortografice actuale: 
giamuri = geamuri, chiamă = cheamă, ghîaţă = gheaţă. Formele aceia (fem. sing.), ceia 
ce au fost transcrise cu ea: aceea, ceea ce. Am preferat transcrierea prin ea pentru că şi 
astăzi scrierea cu ea, în toate situaţiile arătate mai sus, este dictată de criterii morfologice, 
în ciuda faptului că pronunţările cu ia sînt extrem de frecvente în limbajul popular. 

ie (a): ia (scie = ştia, ie = ia). 

s: z în neologisme, intervocalic sau înainte de consoană sonoră, şi în cuvinte vechi cu 
contexte fonice care au permis sonorizarea lui ,v: disposiţia = dispoziţia, basă = bază, 
desvâltă = dezvoaltă ; chibsuind = chibzuind, isbîndă = izbîndă. 

d = z (deschidend = deschizînd). 

ch = h (archaism = arhaism, archanghel = arhanghel, technic = tehnic, archiv = arhiv). 

qu: cu (equaţiune = ecuaţiune, equilibristic = ecuilibristic, frequentativ = frecuen- 
tativ, liquidă = licuidă (dar: quasi-). 

sci, sce: şti, şte (sciinţifice = ştiinţifice, iubesce = iubeşte). 

Am contras literele duble (este mai ales cazul neologismelor): immens = imens, im- 
mediat = imediat, immaterial = imaterial, irresistibil = irezistibil, mss. = ms., coli. = col., 
miscell. = miscel. Am păstrat însă litera dublă în forme ca îmmulţeşte (cu îm- < în-), 
înnecat, cellalt, în care se notează pronunţări reale. 

Am menţinut, tot din raţiuni fonetice, scrierea cu n înainte de labiale, în cuvinte ca: 
înpămîntenire, înbelşugare, să înpreune, se-nparte, înpotrivă etc. 

Numele de persoane şi de locuri le-am reprodus în ortografia lui Hasdeu: Alexandri, 
Boiadschi, Caragia (şi Caragea), Dosofteiu, Popoviciu, Receanu, Seulescu, Varlam etc. 
(dar: Bîrsanu ); Jorăşti, Băileşti, Cristeştii, Vînătorii (cu şi fără articol). Numele compuse 
au fost supuse normelor ortografice actuale: Vălenii-de-Munte, Se ac a-de-Pădure etc. 

Am lăsat neschimbată ortografia originală şi la cuvintele străine (indoeuropene, roma¬ 
nice, slave, germanice, semitice, turcice etc.), pe care Hasdeu le utilizează permanent ca 
termeni de comparaţie în investigaţiile etimologice. Am procedat astfel din respect pentru 
fidelitatea pe care autorul însuşi a avut-o pentru ortografia izvoarelor operei sale. 

Din considerentul că unele neologisme circulau în secolul trecut cu forme duble sau 
cu forme care nu s-au impus în limbă, am păstrat cu stricteţe formele particulare şi fluc¬ 
tuaţiile din original: metodă şi metoadă, reciproce şi reciproace, spanioală, portugeză 
etc. 

Iată o listă, incompletă, de neologisme pe care le-am conservat cu toate caracteristi¬ 
cile fonetice şi morfologice pe care le aveau în epocă: abundanţă, adverbi (pl.), adverbizare, 
adjectivii, aginte, amalgamă s.f., angulară (adj.), aparinţă, articlu, autocton, bilinguică 
(adj.), bilinguitate, caracteriză, cestionar, cestiune, circulează, coincidă (3 sg. ind. prez.), 
comerciu, competinte, consiste (3 sing. ind. prez.), constituă, contimpurană, coordoană 
(vb.), corespundinţă, (se) deterioară, deminutiv, dezininţă, (se) dezvoaltă, diferinţă, 
diftongirea, diverginţi (pl.), duplă (adj.), excelinţă, excrescinte, existinţa, (vom) exprime, 
foarte (= forte), genezea, gintea, incoloară (adj.), independinte, indiferinte, influinţă, (ne) 
interesă, lexică (subst.), linguistică, maioritatea, {ne) accentat, neologismi, numi (pl.), pa- 
gine, parentezi, prezinte, pronumi (pl.), pronunciaţiunea, proveninţă, psicologie, recensi- 

ment, secoli, servă (vb.), (au) supres, tecnic, teraţă, violinţă, adverbele în -mente', 
absolutamente, radicalmente etc. 

Am păstrat întocmai fonetismele şi formele învechite, populare sau dialectale, ale 
cuvintelor din fondul comun al limbii, ca de exemplu: adecă, amărunţită, apropiarea, 
asemeni, cari (pron.), a cării, cătră, celalalt, cincisprezeci (şi toate numeralele-adjective 
de la 11 la 19, cu finala în -i prin acord cu substantivele masculine), cîrcimari, denaintea, 
dentîi, deoarăce, despărut, desplăcere, împregiurare, întră, mînîncă, mazere, nemerit, 
nemic, neşte, nicăiri, ovăs, părete, păşiune, preuţi, proaspet, rădica, săptămîne, străcurat, 
trebui (vb. impers. prez.), ţesetură, ţipet, viie (lat. vinea), văst (vb. part.) etc. 

Am conservat întru totul sistemul de notaţie al autorului aplicat la cercetarea istorică a 
cuvintelor şi formelor: c, z. 

Toate abaterile de la normele substituirilor operate de noi s-au făcut în sensul păstrării 
identice a formelor din original. Aceste „abateri”, extrem de rare, care nu afectează în nici 
un fel caracterul ştiinţific al ediţiei, îşi află explicaţia, unele, în prudenţa noastră de a nu 
interpreta neconvingător cazurile deosebit de dificile, altele, în faptul că privesc realităţi 
lingvistice învechite, dialectale sau cu totul particulare (de ex. menţinerea lui î, î, u în 
unele cuvinte dialectale şi învechite). 

Punctuaţia a fost restabilită după normele actuale. Astfel, am redat într-un singur 
cuvînt construcţii adverbiale sau pronominale ca: altfel, astfel, totdauna, fiecare, cîteva, 
totodată, bunăoară, deopotrivă, ceva, niscaiva, celalt, cellalt etc. pe care Hasdeu le scria 
cu linioară de unire sau, în unele cazuri, cu apostrof. Derivatele cu ne- le-am reprodus 
într-un singur cuvînt: nepunînd, cu excepţia celor care presupun dispariţia lui î- de la 
iniţiala cuvîntului-bază: ne-mpedecată, ne-ncetat, ne-mpăcat. Am înlocuit apostroful prin 
linioară de unire la forme latineşti ca: eccu-illum, eccu-istum etc. 

Am păstrat, ca în textul original, scrierea cu linioară a cuvintelor compuse ori de cîte 
ori această disociere grafică e impusă de cercetarea etimologiei unuia dintre elementele 
componente (de ex. a-nevoie, a-boală, a-bubă, a-ce, a-locuri, alt-unde, al-mai-rău, 
alaltă-ieri etc.). 

Am restabilit locul virgulei în text după regulile actuale, iar în numeroase cazuri am 
înlăturat, ca inutil, semnul două puncte (:). 

Am introdus citatele între ghilimele; numele autorilor citaţi le-am redat cu litere 
drepte de rînd. iar al lucrărilor (opere, colecţii, reviste) cu caractere cursive. Intervenţiile 
noastre în text, foarte puţine la număr, apar între paranteze drepte, rezervînd parantezele 
rotunde pentru intervenţiile în citate ale autorului. Cuvintele discutate în text, dar nesubli¬ 
niate în vreun fel, sînt, în ediţia noastră, izolate prin caractere cursive sau drepte spaţiate. 

Am introdus la locurile cuvenite adaosurile făcute de Hasdeu însuşi la sfîrşitul fiecă¬ 
rui volum şi am operat în text erorile de tipar semnalate. Celelalte greşeli de această natu¬ 
ră au fost corectate tacit. La sfîrşitul voi. al III-lea sînt cîteva adaosuri comunicate 
autorului de Aureliu Candrea. Am notat sursa acestora în paranteze drepte. 

Am refăcut ordinea alfabetică a articolelor, fără ca prin aceasta să fie stînjenită 
raportarea unui articol la altul. 

Din cele două formulări ale titlului operei (Etymologicum Magnum Romaniae şi 
Magnum Etymologicum Romaniae), am preferat-o pe cea dintîi, pentru că, spre deosebire 
de cealaltă, care figurează numai după studiile introductive ale primului volum, apare pe 
coperta fiecăruia dintre cele patru volume. 

Confruntarea textului pe care îl edităm cu fragmentele „de probă” publicate de 
Hasdeu înainte de apariţia primului tom al EMR sau cu cele şase ediţii de culegeri selec¬ 
tive. din 1894, pentru uzul şcolarilor, nu duce la distincţii demne de relevat. 

Am întocmit, la sfîrşitul operei, un indice de cuvinte grupate pe origini şi cu trimitere 
la volum şi la pagină. Cuvintele-titlu figurează ori de cîte ori apar în cuprinsul altor 
articole. De asemenea, un indice de materii şi o bibliografie a izvoarelor. 

în volumul al IlI-lea al ediţiei noastre sunt reunite volumele al IlI-lea şi al IV-lea din 
ediţia princeps. 

G.B. 

ETYM OLOGI CUM MAGNUM ROMANIC 


DICŢIONARUL 

LIMBEI ISTORICE SI POPORANE 

9 

A 

ROMÂNILOR 

LUCRAT DUPĂ DORINŢA SI CU CHELTUIALA 

1 •) 

M. S. REGELUI CAROL I 

SUB AUSPICIILE 

ACADEMIEI ROMÂNE 

DE 

B. PETRICEICU-HASDEU 

Membru al Academiei Române, al Academiei Imperiale de Ştiinţe de la St. Petersburg, al 
Societăţii de Linguistică din Paris, al Societăţilor Academice din Belgrad şi Sofia etc.; 
Director general al Arhivelor Statului; Profesor de Filologia comparativă la Universitatea din 

Bucureşti. 


Mănţinem dar aceste frumoase expresiuni 
întrebuinţate de străbuni, şi nu ne temem de 
cuvinte cari au căpătat de veacuri înpămîn- 
tenirea... 

CAROL I. 

...mari şi neatede socoteale etimologhiceşti, 
adecă tălcuitoare de cuvinte. 

Cantemir-Vodă (Chron. I, 84). 


TOMUL I. 

A - AZUGA 


BUCUREŞTI 

STABILIMENTUL GRAFIC SOCEC & TECLU 
96. - Strada Berzei. - 96. 

1886. 




PREFAŢĂ 


Deschizînd sesiunea generală a Academiei Române din 1884, M. S. Regele a 
rostit următoarele cuvinte: 

„Avînd onorul de a fi membri ai acestei adunări, Regina şi Eu venim totdauna 
cu bucurie în mijlocul D-voastre, spre a asculta discuţiile ştiinţifice, pe cari le 
urmărim cu un interes neîncetat. Şi cum poate să fie altfel, cînd lucrările de 
căpetenie ale Academiei sînt istoria şi limba, temeliile existenţei noastre naţio¬ 
nale? Ţara datoreşte astăzi Academiei un şir de documente istorice, ascunse pînă 
acum, şi cari au fost scoase din întuneric prin ostenelile neobosite ale membrilor 
ei, răspîndind astfel o nouă lumină asupra trecutului neamului românesc. Nu mai 
puţin însă trebue să ne ocupăm şi de viitor... de limba noastră, care s-a păstrat 
neatinsă în cîmpiile roditoare ale Dunărei, în plaiurile măreţe ale Carpaţilor, 
aceste ţinuturi încîntătoare, descrise cu măestrie şi în o limbă aşa de curată de 
poetul nostru popular V. Alexandri. Ce sarcină mai dulce poate avea Academia 
decît a lua sub paza sa această limbă veche, pe care poporul o înţelege şi iubeşte? 
Mănţinem dai' aceste frumoase expresiuni întrebuinţate de străbuni, şi nu ne 
temem de cuvinte cari au căpătat de veacuri înpămîntenirea. 

Superflua non nocent. 

Ce limbă are norocul de a dispune de patru cuvinte pentru o însuşire, care 
trebue să fie mîndria fiecărui popor, care trebue să fie scrisă pe steagul fiecării 
armate: voinicie, vitejie, bravură, eroism? Să ne ferim însă de o înbelşugare de 
expresiuni modeme, care, nepunînd o stavilă în timp, va înstrăina poporului limba 
sa. 

Am fost îndemnat a rosti aceste cîteva cuvinte prin dragostea care am pentru 
frumoasa şi bogata limbă română şi fiind încredinţat că dorinţa mea - îndrăznesc 
a zice şi a Academiei - nu rămîne un pi uni desiderium. 

Supun dar la chibzuiala D-voastre, dacă nu ar fi folositor de a face un fel de 
Etymologicum Magnum Romaniae, conţinînd toate cuvintele vechi, cari altmin¬ 
trelea vor fi perdute pentru generaţiunile viitoare. 

Verba volant, scripta manent. 

Spre a sprijini această întreprindere, pentru care patru, cinci, şease ani vor fi 
trebuincioşi, pun în fiecare an modesta sumă de şease mii lei la dispoziţia 
Academiei. 

Intr-adevăr, lucrarea aceasta este foarte întinsă, poate chiar nemărginită; să ne 
amintim însă cuvintele lui Horaţiu: Est modus in rebus sint cerţi denique fines, şi 
sînt convins că opera Academiei, care îşi va ridica sieşi un monument neperitor, va 
fi încoronată de o izbîndă fericită”. 



PREFAŢĂ 


Chibzuind asupra dotaţiunii Maiestăţii Sale, Academia Română a binevoit 
a-mi încredinţa mie îndeplinirea Augustei dorinţe, primind totodată următorul 
prospect, pe care mă crezusem dator a i-1 supune spre aprobare: 

„Lucrarea, care se va executa din dotaţiunea M. S. Regelui, nu va avea în 
vedere anume limba română literară de astăzi, ci mai ales limba cea veche şi 
graiul actual al poporului cu diverginţele sale dialectale. 

Pentru limba cea veche vor servi ca fîntîne: 

1. Texturile vechi române tipărite şi manuscripte. 

2. Cuvinte sau locuţiuni române de prin vechile documente scrise slavoneşte 
sau în altă limbă străină. 

3. Actele vechi, publicate sau inedite, scrise româneşte. 

4. Vechile dicţionare şi glosare române manuscripte. 

Pentru graiul actual al poporului cu diverginţele sale dialectale vor servi ca 
fîntîne: 

1. Scriitorii moderni foarte populari, precum Alexandri, Costachi Negruzzi, 
Anton Pann etc. şi unii scriitori de pe la începutul secolului. 

2. Dicţionarele şi vocabularele române, mai ales acelea din prima jumătate a 
secolului, dar toate cernute prin excluderea neologismelor. 

3. Poeziile poporane, basme, zicători, locuţiuni proverbiale etc. publicate sau 
inedite. 

4. Arhaisme şi provincialisme adunate de-a dreptul din gura poporului, 
întrucît graiul viu conservă pînă astăzi elemente dispărute din limba literară. 

5. Terminologia tecnică vulgară din istoria naturală şi din viaţa industrială. 

Pentru înavuţirea ultimelor două rubrice, a patra şi a cincea, se vor consulta 

învăţătorii săteşti, preoţi şi alte persoane de prin sate din toate provinciile locuite 
de români, cărora li se va adresa un cestionar ad-hoc, tipărit într-un mare număr 
de exemplare sub titlul de: [...] Programă pentru adunarea datelor privitoare la 
limba română. Răspunsurile la acest cestionar, după ce vor fi utilizate, se vor 
depune în original în arhivul Academiei. 

Stabilită pe aceste baze, lucrarea va da după putinţă pentru fiecare cuvînt, pe 
lîngă traducerea sensului general în limba latină sau în cea franceză, următoarele 
rubrice: 

a) Forma cea mai răspîndită şi formele dialectale vechi şi nouă. 

b) Diferitele accepţiuni cu citarea exemplelor din fîntînele indicate mai sus. 

c) Filiaţiunile istorico-etimologice. 

Spre a fi înlesnit în sarcina curat materială, autorul avînd o neapărată trebuinţă 
de cel puţin trei tineri cari să lucreze sub direcţiunea sa, primind o modestă 
retribuţiune, guvernul va fi rugat din partea Academiei Române să ia cu acest 
scop o măsură ce va crede de cuviinţă. 

Opera întreagă urmînd a fi terminată în interval de 6 ani, în fiecare an autorul 
va prezintă Academiei o parte din lucrare, însoţită de un raport despre mersul ei 

ulterior. Tipărirea definitivă se va putea începe în sesiunea generală din anul 
1885, după ce Academia va fi luat cunoştinţă de un specimen al operei.” 

îndată după aceasta, prin intermediul mai ales al revizorilor şcolari şi al proto¬ 
popilor, am răspîndit în ţară următorul Cestionar. 

1. în ce cuvinte anume poporul de acolo rosteşte curat pe a cel neaccentat, 
fără a-1 trece în ă, bunăoară malaiu , iar nu mălaiu , şi altele? 

2. în ce se cuprinde pe acolo, în chipul de a rosti al poporului, deosebirea 
între sonurile ă (ii) şi î sau î (/fi)? 

3. Cari sînt cuvintele unde se aude mai bine sonul ,y. ? 

4. Se zice oare: sară, fată, masă etc., ori seară, feată, measă şi altele? 

5. Sînt oare cuvinte în cari poporul rosteşte curat pe o cel neaccentat, fără a-1 
trece în u, bunăoară dormim pentru durmim, român pentru rumîn etc.? 

6. Se zice oare umblu ori înblul unghiu ori înghiul sau cum altfel se zice? 

7. Sînt oare cuvinte în cari li nu s-a muiat în i, precum întînîu pentru inîiiu, 
cuniu pentru cuiu, straniu pentru straîu, călcîniu pentru călcîîu etc.? 

8. Sînt oare cuvinte în cari li nu s-a muiat în i, precum taliu pentru taîu, pulîu 
pentru putu, lîepure pentru iepure, ureclîe pentru urechie şi altele? 

9. Se aud oare pe acolo, în chipul de a rosti al poporului, vocale lungi, adecă 
a lungit ca aa, o ca oo etc.? 

10. Se întîmplă, oare, ca poporul să rostească întreg pe u de la sfîrşitul unui 
cuvînt fără articlu, precum o mu în loc de om, sau la verburi ca făcu în loc de fac 
etc.? 

11. Nu cumva se rosteşte cîteodată întreg / de la sfîrşitul cuvîntului, bunăoară 
oameni, pentru oameni, faci pentru faci etc.? 

12. Se zice oare cuvente, mente, mormente, vene, mene etc. în loc de cuvinte, 
minte, morminte, vine, minei 

13. Diftongul oa se rosteşte el curat, adecă aşa ca să se auză deopotrivă o şi a, 
ori se aude mai mult numai una din ele, şi care anume? 

14. Diftongul ea se rosteşte el aşa ca să se auză bine e şi a, ori se aude mai mult 
ca ial 

15. Sînt oare cuvinte în cari poporul rosteşte e sau ea acolo unde limba noas¬ 
tră literară de astăzi pune pe simplul e, de ex. plăceare pentru plăcere, leage pen¬ 
tru lege, mearge pentru merge etc.? 

16. Sînt oare cuvinte în cari se rosteşte simplul e acolo unde limba noastră 
literară de astăzi pune pe ea, de ex. şese pentru şease, vre (voieşte) pentru vrea, şi 
altele? 

17. Ce alte particularităţi, străine limbei noastre literare de astăzi, se observă 
în privinţa vocalelor în graiul poporului de acolo? 

18. Poporul de acolo cunoaşte el numai sonul zl ori că deosebeşte pe z de dzl 

19. Z în Dumnezeu se rosteşte el tot aşa ca z în praznic, ori altfel cumva? 

20. Cari sînt anume cuvintele unde se aude dz în loc de zl 

21. Poporul de acolo rosteşte el oare pe r în două feluri, deosebind adecă pe 
un r vîrtos, ceva ca rr, de un r moale? 

22. în cari cuvinte anume se aude rrl 

23. Poporul de acolo preface el oare pe/în h, de exemplu hie pentru fie, hîer 
pentru fier, hîerbe pentru fierbe etc.? 

24. Sînt oare cuvinte în cari fie sau// nu se preface niciodată în hie sau hil 

25. Sonurile fie sau fi nu se rostesc oare ca ş sau chiar ca c, bunăoară ser sau 
cer pentru fieri 

26. în ce cuvinte preface poporul de acolo pe v în h, de ex. lud pe pentru 
vulpe, răhnire pentru răvnire etc.? 

27. Ştiţi oare cuvinte în cari h se preface în v? 

28. Poporul de acolo nu rosteşte el oare deopotrivă, fără a simţi deosebirea de 
son uri,//e şi hie sau vulpe şi hulpel 

29. în ce cuvinte poporul preface pe v în g, de ex. ghiu în loc de viu, ghie 
pentru vie etc.? 

30. Nu se rosteşte oare jiu sau chiar giu pentru viu, şi altele de asemenea? 

31. Un v la începutul cuvîntului nu piere el oare cîteodată, rostindu-se bună¬ 
oară in în loc de v/n? 

32. în cuvintele steaua, ziua, reaua etc. nu se aude oare va pentru ua, adecă 
steava, ziva şi altele? 

33. Deosebeşte oare bine poporul de acolo pe j de z (g), ori că le pune pe una 
în loc de alta, zicînd de exemplu giur pentru jur sau j ine re pentru ginere ? 

34. Poporul de acolo rosteşte el oare pe bi ca ghi, de pildă ghine pentru bine, 
cerghi pentru cerbi, cor ghi pentru corbi etc.? 

35. Poporul de acolo rosteşte el pe pi ca ki, de ex. kiept în loc de piept, kicior 
în loc de picior şi altele? 

36. Nu cumva se rosteşte chiar cept sau cicior în loc de piept şi picior ? 

37. Cum se rosteşte pluralul de la lup şi de la popă, adecă: lupi, luki, lupki, 
lupei sau cum altfel? 

38. Mie şi miel cum oare se rostesc, adecă nie, mei, ori mnie, mniel sau cum 
altfel? 

39. Poporul de acolo rosteşte el în acelaşi chip mie (1000) şi mie (pentru 
mine ) în fraza: „mi-a dat mie o mie de lei”? 

40. în ce cuvinte poporul de acolo preface pe n între vocale în r, bunăoară 
pir Si în loc de pînăi şi altele? 

41. în ce cuvinte poporul de acolo preface pe r în n, bunăoară fănină pentru 
fărină etc.? 

42. Poporul de acolo nu amestecă oare pe j cu ş, întrebuinţînd pe unul în loc 
de altul? 

43. Nu amestecă oare pe s cu z? 

44. Nu amestecă oare pe ci cu gîl 

45. Cari sînt exemple de toate aceste schimbări de consoane în gura 
poporului, şi de alte schimbări de aceeaşi fire ce se mai observă pe acolo? 

46. Rosteşte poporul pe acolo fluerarîu ori fluerar, mîncătorîu ori mîncător, 
ajutoriu ori ajutor, cuptorîu ori cuptor şi alte vorbe de acest fel? 

47. Are poporul pe acolo obiceiul de a zice: /-am văzutu-1, te- au bătutu-fe, 
i- am datu-Z, ne-am întîlnitu-ne, Ie- au arăt atu -A, cu pronumele repeţit? ori zice 
numai: l-am văzut, i-am dat, ne-am întîlnit etc.? 

48. Are poporul pe acolo obiceiul de a zice: oamenii merge, copiii doarme, 
muierile tace în loc de oamenii merg, copiii dorm, muierile taci 

49. Zice poporul pe acolo mînile, mînule, mînurile, ori într-altfel? se între¬ 
buinţează numai o formă? şi care? ori se întrebuinţează mai multe, şi anume cari? 

50. Cari sînt cuvintele, puţin întrebuinţate pe aiuri sau necunoscute, privitoare 
la climă, adecă la iarnă, primăvară, vară, toamnă, zăpadă, gheaţă, polei, arşiţă 
etc.? 

51. Cari sînt cuvintele, puţin întrebuinţate pe aiuri sau necunoscute, privitoare 
la poziţiunea locurilor, bunăoară la: 

mare, noian, toi, rîu, părîu etc.? 

munte, movilă, măgură, dîlmă, grai etc.? 

codru, pădure, rediu etc.? 

stan, lespede, stîncă, cărşie etc.? 

vale, văgăună, groapă, vizuină etc.? 

52. Cari sînt pe acolo numirile locale cele mai neobicinuite pe aiuri şi cum îşi 
explică sau cum tălmăceşte poporul acele numiri? 

53. Cari sînt cuvintele, puţin întrebuinţate pe aiuri sau necunoscute, privitoare 
la minerale, adecă: peatră, bolovan, cotroanţă, aur, argint, fer, cositor, plumb, 
păcură etc.? 

54. Cari sînt metaforele, figurele sau asemănările luate de popor din lumea 
minerală, adecă: ce fel de lucruri sau de însuşiri se asemenează cu aurul, ce fel cu 
argintul, cu ferul etc. şi cu ce cuvinte anume? 

55. Cari sînt cuvintele, puţin întrebuinţate pe aiuri sau necunoscute, privitoare 
la vegetaţiune, adecă părţile arborului sau plantei una cîte una, creşterea plantei 
etc.? 

56. Cari sînt numirile cele mai neobicinuite pe aiuri ale arborilor sălbateci: 
stejar, fag, ulm, mesteacăn, anin, brad etc.? 

57. Cari sînt numirile cele mai neobicinuite pe aiuri ale arborilor roditori: păr, 
măr, prun şi altele? 

58. Cari sînt pe acolo diferitele numiri de struguri, cu descrierea pe cît se 
poate mai pe larg a fiecării varietăţi? 

59. Cari sînt pe acolo cuvintele privitoare la viie şi la lucrarea ei sau la cules? 

60. Cari sînt pe acolo numirile feluritelor vinuri şi cele privitoare la culoarea 
vinului, la gustul lui, la tăria etc.? 

61. Cari sînt pe acolo numirile feluritelor grîne: grîu, orz, ovăs etc. şi dacă 
sînt vreunele numiri neobicinuite pe aiuri? 

62. Cari sînt pe acolo numirile, puţin întrebuinţate pe aiuri sau necunoscute, 
ale legumelor bob, mazere, fasole etc.? 

63. Sînt oare pe acolo numiri de arbori, de plante, de grîne sau legume cari se 
întrebuinţează şi pe aiuri în ţară, dar cu un alt înţeles? 

64. Cari sînt pe acolo, într-un număr pe cît se poate mai mare şi cu o descriere 
pe cît se poate mai lămurită, numirile diferitelor buruieni, ierburi şi flori? 

65. Cari sînt metaforele, figurele sau asemănările luate de popor din lumea 
vegetală, adecă: ce fel de lucruri sau însuşiri se asemănează cu arborul cutare, cu 
floarea cutare, cu buruiana cutare etc.? 

66. Cari sînt pe acolo numirile, puţin întrebuinţate pe aiuri sau necunoscute, 
ale feluritelor fiare şi dobitoace? 

67. Cari sînt pe acolo cuvintele în privinţa calului: felurile lui, vrîsta lui, 
culoarea şi altele? 

68. Cari sînt pe acolo cuvintele în privinţa boului şi vacei: felurile, vrîsta, 
culoarea şi altele? 

69. Cari sînt pe acolo cuvintele în privinţa berbecelui şi oiei: felurile, vrîsta, 
culoarea şi altele? 

70. Cari sînt pe acolo cuvintele în privinţa caprei şi a porcului: felurile lor, 
vrîsta, culoarea şi altele? 

71. Cari sînt pe acolo cuvintele în privinţa cîinelui: felurile, vrîsta, culoarea şi 
altele? 

72. Cari sînt pe acolo cuvintele în privinţa pisicei? 

73. Cum se numesc pe acolo deosebitele feluri de şoareci? 

74. Cum se numesc pe acolo deosebitele feluri de vermi? 

75. Cum se numesc pe acolo deosebitele feluri de insecte? 

76. Cari sînt pe acolo cuvintele despre gîscă, raţă, lebedă, porumbel sau 

turturică, cocoş şi găină şi altele? 

77. Cari sînt pe acolo cuvintele privitoare la albină şi la creşterea albinelor? 

78. Cari sînt pe acolo cuvintele despre urs, lup, vulpe, cerb sau ciută şi 
căprioară, vidră, iepure, veveriţă etc.? 

79. Cari sînt pe acolo cuvintele privitoare la vultur, uliu, coroiu, şoim şi alte 
păseri răpitoare de acest fel? 

80. Cari sînt pe acolo cuvintele privitoare la bufniţă sau cucuvaie? 

81. Cari sînt pe acolo cuvintele privitoare la corb şi cioară? 

82. Cari sînt pe acolo cuvintele privitoare la mierlă, sturz, ciocârlie, rîndu- 
nică, vrabie, cuc, pătîrniche etc.? 

83. Cari sînt pe acolo cuvintele privitoare la cocor şi la barză sau cocostîrc? 

84. Cari sînt pe acolo cuvintele privitoare la broască şi felurile ei, la arici, la 
viezure etc.? 

85. Cari sînt pe acolo cuvintele privitoare la şopîrlă cu felurile ei şi la şerpi cu 
felurile lor? 

86. Caii sînt pe acolo cuvintele privitoare la melc sau culbec, la scoică, la rac, 
la păianjen, la omidă, flutur, lăcustă, grier, furnică, lipitoare etc.? 

87. Cari sînt pe acolo numirile feluriţilor peşti? 

88. Cari sînt metaforele, figurele sau asemănările luate de popor din lumea 
animală, adecă: ce fel de lucruri sau însuşiri se asemănează cu fiara cutare sau cu 
dobitocul cutare? 

89. Cum se cheamă pe acolo sonul sau glasul ce scot feluritele fiare sau dobi¬ 
toace, bunăoară: boul muge, raţa măcăieşte şi aşa mai încolo pentru toate anima¬ 
lele, în privinţa cărora se află în popor cîte o vorbă deosebită? 

90. Caii sînt pe acolo cuvintele privitoare la vînătoare? 

91. Cari sînt ţipetele sau strigătele ce obicinuiesc vînătorii, fie în privinţa 
vînatului, fie în a clinilor de vînat? 

92 Ce fel de numi se dă pe acolo cîinilor de vînat? 

93. Cari sînt pe acolo cuvintele în privinţa pescăriei? 

94. Cari sînt pe acolo cuvintele privitoare la ciobănie, bunăoară felurile de 
locuinţă ciobănească, uneltele obicinuite de cătră ciobani, vorbe despre păşiune, 
despre brînzeturi şi lăpturi cu felurile lor şi cu chipul de a le face etc.? 

95. Ce fel de numi dau ciobanii vitelor ca să deosebească pe una de alta? 

96. Ce fel de numiri se dă pe acolo cîinilor ciobăneşti? 

97. Ce deosebire fac ciobanii între un dulău, un rnozoc sau un altfel de cîine 
de stînă? 

98. Cum împărţesc ciobanii ziua şi cum se cheamă la ei fiecare parte a zilei? 

99. Cari sînt metaforele, figurele sau asemănările întrebuinţate de cătră cio¬ 
bani în privinţa deosebitelor lucruri sau însuşiri? 

100. Au oare ciobanii cuvinte pe cari nu le întrebuinţează ceilalţi săteni? 

101. Cari sînt pe acolo cuvintele, puţin întrebuinţate pe aiuri sau necunoscute, 
privitoare la plugărie? 

102. Cum se numesc deosebitele feluri de cîmp, lucrat şi nelucrat? 

103. Cum se numesc deosebitele unelte sau scule de plugărie? 

104. Cum se numesc, una cîte una, deosebitele părţi ale plugului? 

105. Cum se numesc, una cîte una, deosebitele părţi ale căruţei? 

106. Cum se numesc, una cîte una, deosebitele părţi ale rnoarei? 

107. Cum se numesc deosebitele meşteşuguri sau meserii cunoscute pe la 

ţară? 

108. Cum se numesc uneltele de dulgherie, materialul şi apucăturile la lucru 
ale dulgherilor? 

109. Cum se numesc uneltele de ferărie, materialul şi apucăturile la lucru ale 
ferarului? 

110. Cum se numesc uneltele de zidărie, materialul şi apucăturile la lucru ale 
zidarului? 

111. Cum se cheamă deosebitele feluri de ţesături ţărăneşti, covoare, pînzeturi 
etc.? 

112. Cum se cheamă deosebitele unelte de tors, ţesut şi cusut? 

113. Cari sînt pe acolo cuvintele, puţin întrebuinţate pe aiuri sau necunoscute, 
privitoare la plutire, precum luntre, vîslă etc.? 

114. Cum se cheamă deosebitele arme cu cari se servesc sătenii? 

115. Ce fel de cuvinte s-au păstrat printre săteni despre armele obicinuite la 
români în trecut? 

116. Cari sînt pe acolo cuvintele, puţin întrebuinţate pe aiuri sau necunoscute, 
privitoare la ale casei, precum la: zid, acoperiş, poartă, ferestre, vatră, beci, curte 
sau ogradă, puţ, pat, scaune sau laviţe, mese, oale etc.? 

117. Oare se întrebuinţează acelaşi cuvînt, cînd este vorba că mănîncă un om 
şi cînd este vorba că mănîncă o fiară sau un dobitoc, ori altfel se numeşte 
mîncarea de om şi altfel mîncarea de animal? 

118. Cari sînt pe acolo, una cîte una, numirile hainelor la săteni, fie 
bărbăteşti, fie femeieşti? 

119. Cari sînt pe acolo numirile podoabelor femeieşti, precum: salbă, brăţări, 
inele etc.? 

120. Cari sînt pe acolo numirile mai deosebite ale mîncărilor? 

121. Cari sînt pe acolo numirile deosebite ale băuturilor? 

122. Cari sînt cuvintele privitoare la înrudire, adecă despre părinţi, fraţi, veri 
şi alte rude, trupeşti şi sufleteşti? 

123. Cari sînt cuvintele privitoare la căsătorie, începînd de la logodnă pînă la 
săvîrşirea nuntei? 

124. Ce fel de jurăminte întrebuinţează poporul de acolo? 

125. Ce fel de ocări întrebuinţează poporul de acolo? 

126. Ce fel de jocuri copilăreşti, cu cuvintele privitoare la ele, cunoaşte po¬ 
porul pe acolo? 

127. Cum se numesc vasele pentru gătirea bucatelor, pentru punerea lor pe 
masă şi pentru ducerea lor la cîmp? 

128. Cari sînt pe acolo cuvintele cu privire la gătirea bucatelor şi la tot ce se 
ţine de aceasta? 

129. Cum se numesc deosebitele feluri de cîntece ce le cîntă poporul pe 
acolo? 

130. Cari sînt pe acolo cuvintele privitoare la jocul de cărţi? 

131. Ce fel de danţuri, cu cuvintele privitoare la ele, cunoaşte poporul de 
acolo? 

132. Cum se numesc pe acolo deosebitele instrumente de muzică, cu părţile 
fiecăruia? 

133. Cari sînt pe acolo cuvintele privitoare la înmormîntare? 

134. Face poporul vreo deosebire între suflet de om şi suflet de dobitoc, şi 
cum se numeşte aparte fiecare din ele? 

135. Este oare vreun cuvînt deosebit cînd se vorbeşte despre moarte de 
dobitoc, bunăoară: omul moare şi dobitocul cicneşte? 

136. Cari sînt credinţele poporului în privinţa cugetului, a minţii, a gîndirii 
etc.? 

137. Cum înţelege poporul frumosul, şi caii sînt, după părerea lui, lucrurile 
cele mai frumoase în lume? 

138. Care este părerea poporului în privinţa stelelor, despre natura lor, scopul 
etc.? 

139. Cum se cheamă la popor, una cîte una, deosebitele stele, şi ce se zice 
despre fiecare din ele? 

140. Cum se cheamă partea cea albicioasă a cerului de noapte, pe care unii o 
numesc Calea lui Troian, şi ce se povesteşte despre ea? 

141. Cum priveşte poporul eclipsa ori întunecarea soarelui sau a lunei şi ce 
povesteşte despre acestea? 

142. Ce sînt vîrcolacii după credinţa poporului şi cum se mai cheamă? 

143. Cum înţelege poporul aşa-numitul diochiu şi ce povesteşte în această 
privinţă? 

144. Ce fel de zîni şi zîne cunoaşte poporul, cum îi numeşte pe toţi unul cîte 
unul, şi ce povesteşte despre ei? 

145. Ce se povesteşte despre zîna Cosînzana sau Sînzana şi ce alt nume i se mai 
dă? 

146. Cunoaşte oare poporul vreo zînă cu numele de „Filma”? 

147. La nunţi sau în alte întîmplări se cîntă oare despre „Lada” şi „Mana”, şi 
ce sînt acestea? 

148. Ce povesteşte poporul despre Drăgaica? 

149. Ce povesteşte poporul despre strigoi sau strigoaie şi despre stafie, şi prin 
ce se deosebesc aceste fiinţe unele de altele? 

150. Ce povesteşte poporul despre dracul şi cum îl descrie? 

151. Ce povesteşte poporul despre Ursite şi cum le mai numeşte? 

152. Ce povesteşte poporul despre Iele sau Dînsele şi despre Iezme şi cum le 
mai numeşte? 

153. Ce povesteşte poporul despre Joimariţa şi cum o mai numeşte? 

154. Ce credinţe şi obiceiuri are poporul în privinţa zilei Sîntului Ioan 
Botezătorul? 

155. Ce este Papaluga sau Paparuda şi cu ce fel de obiceiuri e însoţită? 

156. Ce povesteşte poporul despre Zburător şi cum îl mai numeşte? 

157. Cunoaşte oare poporul de acolo vreun obicei sau vreo credinţă cu 
numele de Turcă sau Ţurcă? 

158. Ce este Brezaia? 

159. Ce sînt Borboasele? 

160. Cum se petrec pe acolo Colindele? 

161. Ce povesteşte poporul despre Pricolici sau Tricolici şi cum îl mai 
numeşte? 

162. Ce însemnătate au în basmele şi credinţele de acolo zmeii şi balaurii şi 
cum sînt descrişi de cătră popor? 

163. Poporul de acolo povesteşte el ceva despre „oamenii roşii”, şi ce 
anume? 

164. Ce obiceiuri sînt pe acolo în privinţa vrăjilor? 

165. Cari sînt pe acolo cuvintele în privinţa boalelor de om? 

166. Cari sînt pe acolo cuvintele în privinţa boalelor de vite? 

167. Care este, după părerea poporului de acolo, pricina frigurilor, a epilep¬ 
siei, a holerei, a ciumei etc.? 

168. Cum povesteşte poporul de acolo despre Sîntul Petru? 

169. Cum povesteşte poporul de acolo despre Sîntul Ilie? 

170. Ce alţi sfinţi sînt mai socotiţi de cătră popor şi pentru ce anume sînt mai 
socotiţi? 

171. Cum împărţeşte poporul ziua şi noaptea, necunoscînd împărţirea precisă 
în ore sau ceasuri? 

172. Dacă pe acolo zioa dîntîiu a fiecării lune nu poartă o num ir e deosebită, 
bunăoară: Sîn-văsia lui Faur, a lui Mărţişor etc.? 

173. Ce zice poporul despre fiecare zi a săptămînei, adecă le socoteşte pe 
toate deopotrivă, ori face între ele vreo deosebire? 

174. Ce povesteşte poporul despre Sînta Miercuri, Sînta Joi, Sînta Vineri, 
Sînta Duminică etc.? 

175. Ce fel de dobitoace sau păseri socoteşte poporul de acolo ca mai plăcute 
lui Dumnezeu? 

176. Sînt oare locuri, ape, păduri, movile sau altceva pe care poporul le 
priveşte ca sfinte? 

177. Poporul priveşte el oare ca sfinţi pe Soarele şi pe Luna? 

178. Ce sînt, după părerea poporului de acolo, Zorilă şi Murgilă? 

179. Este oare pe acolo vreun blăstem cu pomenirea Dunării, bunăoară: ba¬ 
tă-te Dunărea! sau altfel cumva? 

180. Cari sînt prejudecăţile poporului de acolo în privinţa vîntului? 

181. Cum se numesc pe acolo deosebitele vînturi? 

182. Cunoaşte oare poporul de acolo niscaiva rugăciuni afară de cele bise¬ 
riceşti? 

183. Cum îşi explică poporul căderea stelelor? 

184. Ce înţelege poporul prin fapţi, - punerea cuţitului şi darea de ar- 
gint-viul 

185. Ce este şi cum se face legarea sau dezlegarea ploieil 

186. Ce este Mama păduriil 

187. Ce este Ciurica şi ce sînt Circoviil 

188. Ce credinţe şi obiceiuri are poporul asupra Anului Nou, a Bobotezei, a 
Lăsatului de seci 

189. De ce scot babele ochii la sfinţii zugrăviţi pe biserică? 

190. Ce sînt pasările cu ciocul de foci 

191. Ce este vîntul turbat1 

192. Ce înţelege poporul prin toaca din ceri 

193. Ce crede poporul despre curcubeu? 

194. Ce este rodul pămîntuluil 

195. Ce e mînicătoareal 

196. Ce e focul lui Sîn-Medru1 

197. Ce e iarba fearelorl 

198. Ce sînt pocînzeii şi colăceriil 

199. Ce e ceasornicul caseil 

200. Ce credinţă are poporul despre raiu şi despre iad? 

201. Ce înţelege poporul cînd zice: „pe celalt tărîm”? 

202. Ce se înţelege prin Craiu-noul 

203. Cum îşi explică poporul ieşirea cu plin - ieşirea cu seci 

204. Ce este Spiriduşull 

205. Ce sînt căpcîunii sau cătcăunii şi cum altfel se mai cheamă? 

206. Ce crede poporul despre Vremea d-apoil... 

în acest Cestionar predomnesc două puncturi de vedere nouă pe cari mi le 
impunea starea actuală a ştiinţei limbei şi cari sînt cu totul străine lexicografici de 
şcoala clasică: 1. fonetica poporană, temelia dialectologiei; 2. credinţele 
cele intime ale poporului, obiceiele şi apucăturile sale, suspinele şi bucuriile, tot 
ce se numeşte astăzi - în lipsă de un alt cuvînt mai nemerit - cu vorba engleză 
folklore. Voiam să cunosc pe român aşa cum este dînsul în toate ale lui, aşa 
cum l-a plăsmuit o dezvoltare treptată de optsprezeci veacuri, aşa cum s-a 
străcurat el prin mii şi mii de înrîuriri etnice, topice şi culturale. 

în interval de un an, mi-au sosit teancuri de răspunsuri de pe la preuţi şi mai 
ales de pe la învăţători săteşti: vro cîteva adevărat preţioase, unele foarte bune, 
multe bunicele, aproape nici unul din care să nu se tragă o brumă de folos. De la 
primele pagine ale Dicţionarului - oriunde indic în parentezi numele 
corespondentului şi localitatea - se vede modul în care rn-am putut servi de acele 
răspunsuri. în cazuri dubioase sau puţin lămurite, trimiteam o cartă-postală cu 
întrebări suplementare, şi mi se răspundea prin scrisori, aşa că s-au mai grămădit 
un nou teanc din epistole primite, pe lîngă cari unii mi-au împărtăşit plante şi 
chiar minerale în natură, împreună cu nomenclatura. 

Dicţionarul unei limbi trebui să fie pentru un popor o enciclopedie a traiului 
său întreg, trecut şi prezinte. în limbă o naţiune se priveşte pe sine însăşi într-o 
lungă galerie de portrete din epocă în epocă, unele ceva mai şterse de vechime sau 
de împregiurări, dar în cari totuşi ea îşi recunoaşte pe deplin individualitatea: cum 

a fost din leagăn, cum a crescut, cum a mers înainte şi iarăşi înainte, cum a ajuns 
acolo unde este. Graţie Cestionarului meu, cele mai învechite din acele portrete 
vor căpăta un colorit de viaţă; cele mai nouă, vor putea chiar să vorbească, fiecare 
cu timbrul său propriu. 

B.P. H. 

Bucureşti, 15 mai 1885 

I. CE ESTE ETIMOLOGIA? - II. CUM SE AMESTECĂ LIMBILE? 

III. ÎN CE CONSISTĂ FIZIONOMIA UNEI LIMBI? 

I 

Ce este etimologia? 

Termenii tecnici în genere ar trebui totdauna să-şi întinză accepţiunea în 
măsură cu treptata lărgire a acelei sfere ştiinţifice sau artistice, din care ei fac 
parte. Dacă la cei vechi ocvaxopf] însemna o simplă disecţiune, ba încă foarte 
neperfectă, de aci nu urmează ca acelaşi sens îngust să aibă anatomia actuală. Ei 
bine, într-o contradicţiune flagrantă cu imensul progres în studiul limbei, etimo¬ 
logia mai păstrează pînă astăzi accepţiunea cea rudimentară, pe care o avusese cu 
sute şi chiar cu mii de ani înainte de naşterea linguisticei. 

Romanii explicau pe grecul eTvpoZoyia prin: „quae verborum originem in- 
quirit” 1 . Aceasta rezumă cît se poate de bine aplicaţiunea cea tradiţională a ter¬ 
menului, care, la romani, ca şi la greci, ca şi la noi toţi pînă acuma, are a face 
numai cu verbum, numai cu cuvîntul şi iarăşi cu cuvîntul. Prin peri¬ 
frază, etimologia este „derivaţiunea unei vorbe”. De ce însă nu orice derivaţiune 
linguistică? Cum să numim oare, de exemplu, derivaţiunea unei construcţiuni 
sintactice? 

Menţionăm anume cazul sintactic, căci el încurcase în secolul trecut pe unul 
din oamenii cei mai geniali, care ghicise de pe atunci aproape tot ce distinge 
metoada linguistică contimpurană. Nemuritorul Turgot a scris, între celelalte, o 
scurtă bucată intitulată: Etymologies et fragments sur Ies langues, compusă din 
şease numere, dintre cari primele trei se referă la originea unor cuvinte latine, iar 
restul la originea unor construcţiuni sintactice ebraice. Pe cele dentîi, el le 
numeşte „etymologies”; pe cele din urmă, negăsind nici un termen propriu, se 
vede silit a le boteza „fragments”, expresiune pe care ar fi putut aplica mult mai 
bine la o grămadă de petre sau de geamuri sparte! 2 

O derivaţiune sintactică este etimologie cu acelaşi drept ca şi o 
derivaţiune lexică. Cînd Weil probează că construcţiunea engleză: The king’s 
eldest son has given a feast to the citizens derivă din amestecul construcţiunii 
franceze: Le fiis aîne du roi a doime une fete aux citoyens cu construcţiunea ger¬ 
mană: Des Konigs dltester Soim hat den Burgern ein Fest gegeben, astfel că dacă 


1 Quinctil., Inst. I, 6, 28. 

2 Turgot, Oeuvres , Paris, 1844, t. 2, p. 754-6. 

vom exprime ordinea cuvintelor în cea franceză prin: 1, 2, 3, 4, 5, 6, 7, 8, 9, 10, 
11, vom avea atunci în cea germană: 4, 5, 3, 2, 6, 10, 11, 8, 9, 7, iar în cea 
engleză: 4, 5, 3, 2, ca la germani, şi apoi: 6, 7, 8, 9, 10, 11, ca la francezi 1 , - el ne 
dă o etimologie întocmai ca şi cînd ar explica pe englezul useful prin francezul 
user şi anglosaxonul ful. Etimologia sintactică, în cazul de faţă, se rezumă în 
următoarea ecuaţiune: The king’s eldest son has given afeast to the citizens = Des 
Kdnigs ăltester Soim + a doime une fete aux (-ă Ies ) citoyens, care nu diferă întru 
nemic de etimologia lexică: useful = use +ful. 

Pe acelaşi temei, dacă este etimologie de a zice că cuvîntul francez 
charrne „ceva ce ne atrage prin plăcere” vine din cuvîntul latin carmen „cîntec”, 
atunci tot etimologie este de a constata că sonul francez ch- vine din sonul 
latin c-; şi iarăşi etimologie este de a arăta că semnificaţiunea „cîntec”, graţie 
semnificaţiunii intermediare de „fermec prin cîntare”, poate să treacă la 
semnificaţiunea de „ceva ce ne atrage prin plăcere” 2 ; în fine, va fi tot etimo¬ 
logie dacă, mergînd mai departe, vom descompune pe latinul carmen, sub forma 
cea veche casmen, în radicala cas- şi sufixul -men. Mai pe scurt, derivaţiunea 
sintactică, ca şi cea fonetică, ca şi cea ideologică, ca şi cea morfologică, toate sînt 
deopotrivă etimologie. 

Pînă la naşterea linguisticei, sonurile nu aveau pentru ştiinţă nici o geneze 
hotărîtă: „Ies voyelles ne font rien, et Ies consonnes font peu de chose”, după 
faimoasa glumă a lui Voltaire; formele gramaticale se expuneau atunci în 
paradigme, regulate sau neregulate, dar fără nici o analiză genetică; regulele sin¬ 
tactice constituiau de asemenea un fel de codice dogmatic; doctrina semnifica- 
ţiunilor nu exista de loc; a deriva dară o vorbă dintr-o altă vorbă sau - cel mult - a 
o deriva din oarecari elemente constitutive înţelese în modul cel mai confuz, iată 
tot ce făcea şi tot ce putea face etimologia. Astăzi însă, cînd linguistica derivă 
nu numai cuvintele, ci încă sonurile, formele gramaticale, construcţiunile sintactice, 
semnificaţiunile, orice alt ingredient al limbei, se cuvine oare ca „etimologia” să 
mai rămînă închisă nestrămutat în cercul cel strimt al „cuvintelor”? 

Şi totuşi anomalia nu încetează. 

Curtius începe clasica sa operă prin aceea că „etimologia este ştiinţa menită a 
urmări originea cuvintelor şi filiaţiunile lor reciproace” 3 . Pentru Pott, eti¬ 
mologia este „descompunem cuvintelor în radicale şi elemente forma¬ 
tive” 4 . Cînd cităm pe un Pott şi pe un Curtius, ajunge. în fond, tot aşa înţelegeau 
etimologia Menage şi chiar Cicerone. 

1 Weil, De l'ordre des mots dans Ies langues anciennes comparees aux langues modernes. 
Paris, 1869, p. 47. 

2 Cfr. Littre, Etudes et glanures. Paris, 1880, p. 9. 

3 Curtius, Grundziige der griechischen Etymologie , ed. 3, Leipzig, 1869, p. 3: „Denn unabweislich 
ist trotz alles Zweifels und Spottes das Streben dem Ursprung der Worter und ihrer Verwandschaft 
unter einander nachzuspiiren, oder wie es der Name unserer Wissenschaft so treffend bezeichnet, das 
ETDjrov, das seiende, den wahren und eigentlichen Gehalt derselben, zu ergriinden...” - (Cf. Tobler, 
Versuch eines Systems der Etymologie, în Zeitschr.f. Volkerpsych., t. 1, p. 355. 

50 4 Pott, Etymologische Forschungen, ed. 2, t. 2, part. 1, Lerngo, 1861. p. 185: „die Etymologie, 

Hovelacque a scris un paragraf întreg întitulat Pericolele etimologiei, în care 
ne spune, între celelalte, cum că există o „etimologie filologică” (etymologie phi- 
lologique) şi o „etimologie linguistică” (etymologie linguistique), ambele foarte 
primejdioase. El aduce ca specimen de cea dentîi derivaţiunea lui cctdciver din 
caro data vermibus, iar ca specimen de cea a doua pe latinul forma din grecul 
popcpij 1 . Ceea ce speriase atît de mult pe Hovelacque şi i-a produs chiar un fel de 
confuziune în spirit se pare a fi tocmai identitatea cea fundamentală, pe care am 
constatat-o noi mai sus în rolul cel mărginit al „etimologiei” la cei vechi şi la cei 
noi. La cei noi şi la cei vechi deopotrivă, scopul este derivaţiunea unui cuvînt; 
toată deosebirea consistă în procedură. Un Pott sau un Curtius, negreşit, înteme¬ 
iază o derivaţiune lexică pe fonologie şi pe ideologie, ba încă mai recurg nu o dată 
la sintaxă, urmărind întrebuinţarea cuvîntului în frază; dar derivaţiunea sonului şi 
derivaţiunea sensului, în orice caz, îi preocupă abia pe un plan secundar, numai ca 
un instrument, ca un mijloc metodic de a ajunge la ţintă. 

Nedomerirea trebui curmată o dată. Dacă etimologia este derivaţiune, 
atunci ea nu formează o ştiinţă separată şi nu face parte dintr-o singură ramură a 
ştiinţei, ci aparţine linguisticei întregi. Oriunde linguistul nu se mulţumeşte de a 
înregistra un fapt, ci caută a stabili raportul între o cauză şi un efect, fie pe terenul 
sonurilor, fie pe al formelor gramaticale, al sintaxei, al semnificaţiunilor, al cu¬ 
vintelor etc., iar generalmente cauzele şi efectele se împletecesc pe toate aceste 
terenuri, uneori abătîndu-se chiar peste sfera linguisticei, el face etimologie. 

Să luăm pe francezul di rai. Aceste două silabe se descompun în dire-ai, 
derivînd din latinul dicere habeo. Tranziţiunea lui dicere habeo în di rai constituă: 
o etimologie fonetică prin r din cr = cer- etc.; o etimologie morfologică, prin 
scăderea lui habeo la un simplu sufix, întocmai ca -bo în dicebo sau -oro în Leqco; 
o etimologie ideologică, de vreme ce sensul de prezinte se schimbă în sensul de 
viitor; o etimologie lexică, fiindcă dirai este un singur cuvînt; am mai putea 
adăuga încă o etimologie, tonică, căci perderea lui ce în di re = dicere se datoreşte 
conservaţiunii accentului pe prima silabă latină, ca şi-n reducerea lui hăbeo la ai. 
Dacă e atît de omnilaterală derivaţiunea disilabicului dirai, apoi cu cît mai vîrtos 
ne va fi imposibil de a mănţinea etimologiei un caracter numai lexic, cînd ne vom 
apuca de mexicanul notlazomahuizteopixcatatzin, care, deşi nu e decît un cuvînt, 
se traduce totuşi prin: „pretre venerable que je cheris comme mon pere”! 2 

în scurt, fonologia se ocupă cu sorturi, morfologia cu forme 
gramaticale, lexiologia cu cuvinte, ideologia sau sema- 
s i o 1 o g i a cu semnificaţiuni etc.; cît se atinge însă de etimologie, ea 
reprezintă în genere derivaţiunea în oricare ramură a ştiinţei limbei. Cu acelaşi 


d.h. die Lehre freilich nicht bloss von den Wurzeln, sondern auch von den Bildungselementen, die 
zu ihnen, und es fragt sich, unter welcherlei Bedingungen, hinzutreten...” 

1 Hovelacque, La linguistique, p. 18-9. 

2 A. Humboldt, Essai politique sur le royaume de Nouvelle Espagne, p. 81., ap. Pott; Wurzel- 
Worterbuch, t. 5, p. XXII. 

temei, cu care un dicţionar poate fi etimologic, poate fi etimologică şi o 
gramatică. Este un fel de contradicţiune, cînd Brachet, de exemplu, întitulează o 
carte a sa Dictionnaire etymologique de la langue frangaise, iar o altă carte 
Grammaire historique de la langue frangaise, deşi ambele cărţi sînt absoluta- 
mente de aceeaşi direcţiune derivativă. Vrînd cineva să-şi explice originea 
francezului fais din fado, n-o găseşte în Dicţionarul etimologic, ci trebui să alerge 
la Gramatica istorică ! 

Etimologia actuală, cea adevărat ştiinţifică, cată nu numai să îmbrăţişeze un 
cîmp fără asemănare mai vast decît etimologia cea empirică din trecut, care se 
închidea oarecum ermeticeşte în cercul lexic, dar totodată trebui să tindă a f i 
reconstructivă, adecă a găsi pentru fiecare fenomen, întrucît el este di¬ 
ferenţiat în mai multe exemplare, cîte un prototip comun, rezultînd din core- 
laţiunea diverginţelor. 

Pott nu reconstruieşte niciodată prototipurile lexice. El constată, 
bunăoară, că latinul sex, grecul Feq, sanscritul sas, zendicul kşvas etc., sînt forme 
colaterale; dar nu le urcă prin comparaţiune la un părinte comun ksvaks, din care 
trebuia să se fi născut toate. Şcoala linguistică germană cea numită nouă, cu 
Brugmann în frunte, se arată uneori chiar ostilă reconstrucţiunii, dar iarăşi numai 
pe terenul lexic. 

Să examinăm. 

Oricine respinge în linguistică o reconstrucţiune de un fel este dator a respinge 
totodată orice altă reconstrucţiune, căci nu se poate invoca în favoarea unei 
singure specii de reconstrucţiune nici un argument care să nu militeze în acelaşi 
timp pentru reconstrucţiunea în genere. 

Ei bine, toţi linguiştii pînă la unul admit reconstrucţiunea 
fonetică: din corelaţiunea sanscritului bh cu grecul <p, cu goticul b, cu latinul 
/etc., se reconstruieşte de exemplu, prototipul bh. 

Cuvintele însă fiind compuse din sonuri, reconstrucţiunea fonetică duce nece¬ 
sarmente la reconstrucţiune lexică, ceea ce se poate demonstra tocmai asupra 
şcoalei lui Brugmann, care se pare cîteodată a fi atît de ne-mpăcată în această 
privinţă 1 . 

Din acea împregiurare că sanscritul am în âgvam corespunde grecului ov în 
i7iJtov, pe cînd sanscritul am în pîdam corespunde grecului a în 7io5a, Brugmann 
conchide că prototipul lui am = ov diferă de prototipul lui am = a. Tot aşa prin an 
= ov în bhâranti = (pspovxt faţă cu an = av în asânti = eavxt el reconstruieşte 


1 Brugmann-Osthoff, Morphol. Untersuch., t. 1, p. IX: ... „nur derjenige, welcher sich fur 
immer lossagt von jener fruherhin weit verbreiteten, aber auch jetzt noch anzutreffenden 
Forschungsweise, nach der man die Sprache nur auf dem Papier betrach- 
tet, alles in Terminologie, Formei wesen und grammatischen 
Schematismus aufgehen lăsst etc.” - Cfr. Leskien, Die Deklination im Slavisch-lita- 
uischen und Germanischen, Leipzig, 1876, p. 39: „Man hat sich nach dem ganzen Entwick- 
lungsgange dieser Disciplin (der Sprachwissenschaft) daran gewohnt. bei den einzelnen Formen der 
52 Einzelsprachen immer zunăchst an die Ursprache zu denken etc.” 

două prototipuri diverse pentru posteriorul an. Avem astfel patru nazale, pe cari 
să le formulăm prin m x , m 2 , /?,, n 2 , lipsindu-ne semnele tipografice întrebuinţate de 
Brugmann. în acelaşi chip, mai departe, prin comparaţiuni foarte ingenioase, el 
reconstruieşte r,, r 2 , a,, a 2 ; iar îndrăzneţul său urmaş Saussure merge la „foneme” 
cu mult şi mai complicate ca a,O sau a 2 0 . Vine însă întrebarea: cum de se zicea 
pâdam = 7168a şi celelalte în epoca lui m 2 , n 2 , a„ a 2 etc.? Iată că şcoala lui 
Brugmann, vrînd-nevrînd, din cauza reconstrucţiunii fonetice se 
vede dodată împinsă la reconstrucţiune lexică - ba încă ce fel de 
reconstrucţiune! - dîndu-ne neşte prototipuri curat inexprimabile, precum este 
bunăoară pentru quatuor: k^adwAa^s. 1 

Să mai vorbim oare de reconstrucţiunea ideologică, de care 
se izbeşte mereu orice linguist, de vreme ce i se prezintă la tot pasul, în graiuri 
congenere sau chiar în aceeaşi limbă, o vorbă cu două sau mai multe 
semnificaţiuni diverse, fiind dator a le reduce la un punct de plecare comun, la o 
sorginte de unde să se desfăşoare treptat diverginţele? 

Să luăm cuvîntul brav, unul din cele mai norocoase, care în scurt timp a reuşit 
a se răspîndi din Occidinte în limbile cele mai eterogene din Europa şi din 
America. După Diez, Littre zice: „Franţais brave', provenţal brâu (feminin 
brava), dur, mechant, brave; catalan brâu; espagnol et italien bravo', bas-latin 
bravus, sauvage. Le sens primitifest sauvage, dur, fougueux, d’oîi on 
passe facilement au sens de vaillant, courageux. Mais d’ou vient celui de beau, 
bien habille? Sans doute de vaillant on est venu â habile ( bravo en italien a cette 
acception), puis bon, beau, bien habille...” 2 . Cînd noi auzim la operă strigîndu-se 
bravo în loc de „foarte bine”, sau chiar bravissima în semn de cea mai deplină 
mulţumire sufletească pentru arta unei gingaşe cantatrice, nu ne gîndim, negreşit, 
la sensul primitiv de „sălbatec”, care este o reconstrucţiune 
ideologică aproape tot atît de îndrăzneaţă, iar în orice caz de aceeaşi natură, 
ca şi un k 2 a ] twAa 2 ra 1 s pentru quatuorl 

Reconstrucţiunea lexică, care nu se poate despărţi de cea morfologică, 
cuprinde în sine pe cea fonetică şi implică pe cea ideologică. Admiţînd dar pe una 
din ele, admitem eo ipso pe toate. De aceea însuşi Pott, deşi nu reconstruieşte 
niciodată cuvintele, nu contestă totuşi legitimitatea reconstrucţiunii linguistice în 
genere, cerînd însă, cu multă dreptate, ca ea să fie pe cît se poate mai metodică, să 
nu amestece cele sigure cu cele nesigure, să se întrebuinţeze atunci cînd trebui sau 
acolo unde trebui, şi să rezulte numai din date pozitive. 3 Cam tot aceasta, în fond, 


1 De Saussure, Memoire sur le systeme primitif des voyells, Leipzig. 1879. p. 21. - Cfr. 
Kruszewski, Lingvisticeskiîa zametki, Warszawa, 1880. p. 1-13. 

2 Littre, Dict. I, p. 412. Cfr. Diez, Etymologisches Worterbuch., Bonn. 1861, t. 1, p. 83. 

3 Pott, Wurzel-Wdrterbuch, t. 3, p. 119: „Auch habe ich nichts dawider, dass man, so weit dies 
moglich, auf Ermittelung derjenigen Urzustănde Bedacht nehme, in welchen sich die Sprache, sei es 
nun als unserem gesammten Indogermanischen Sprachstamme vorausgegangene allgemeinsame 
Urmutter, oder als Ahnin bloss einzelner Familien innerhalb desselben befunden haben mag. Es 
wird aber dringend nothig sein, dass man mit enthaltsamer Bescheidenheit verfahre, und nicht, wie 

o doreşte şcoala lui Brugmann, insistînd anume asupra pericolului unor 
reconstrucţiuni pripite. 1 

Cel întîi, fără îndoială, care emisese principiul reconstrucţiunii în linguistică, 
mai în specie a reconstrucţiunii lexice, a fost Chavee 2 ; cel întîi însă cărui i se 
datoreşte aplicaţiunea acestui principiu pe o scară vastă este Schleicher 3 . Cu toate 
astea, Ascoli probează într-un mod irezistibil că: „Reconstrucţiunea în stare 
latentă e cuprinsă în orice comparaţiune stabilită pe criterii riguroase. Cînd Bopp, 
combinînd formele şi elementele diverselor limbi ario-europee, ne arată mereu 
cum ele, cînd una, cînd alta, reprezintă mai bine cutare sau cutare condiţiune 
originală, astfel că toate se completează oarecum reciprocamente, el lucrează în 
fapt la o ne-ncetată reconstrucţiune, deşi nu se-ncearcă a ne da rezultatele acestei 
operaţiuni sub o formă lexică expresă. Aşa, de exemplu, alăturîndu-se coastă la 
coastă aceşti trei nominativi: sanscritul agan, grecul aycov şi latinul agens, faţă cu 
tulpinele lor respective: agant - ctyovT - agent', apoi fiind constatat că vocala cea 
primitivă se păstrează mai bine în sanscrita, că consoana guturală în greaca şi-n 
latina e mai veche decît consoana palatală în sanscrita, şi că din grupul t + 5, adecă 
finalul tulpinei şi dezininţa cazuală a nominativului, sanscrita n-a mănţinut nemic, 
greaca a compensat perderea totală prin lungirea lui o în co, pe cînd în latina a 
rămas 5, iată că avem de la sine reconstrucţiunea agant-s .. .” 4 

în dezvoltările ce preced, din toate ramurile linguisticei noi n-am atins numai 
sintaxa, în privinţa cării, de asemenea, etimologia cată să tinză a fi reconstructivă. 

Reconstrucţiunea poate fi expresă ca în Schleicher, în Fick şi-n ceilalţi, 
ori subînţeleasă ca în Bopp şi în Pott; reconstrucţiunea cea expresă, la 
rîndul ei, poate fi c o n c r e t ă , ca în cazurile de mai sus, ori a b s t r a c t ă . O 
reconstrucţiune abstractă este aproape singură posibilă pe terenul sintactic, unde 
ne interesă într-o frază mai puţin cuvintele cele întrebuinţate decît modul 


ieider noch so oft geschieht, Gewisses mit Ungewissem oder gar Falschem, nicht thatsăchlich 
Gegebenes und bloss Erschlossenes oder wohl gar nur leichtsinnig Ersonnenes und Geheischtes mit 
wilder Haft und ohne Unterscheidung bestăndig durcheinander riittele und schiittele”. 

1 Brugmann, Nasalis sonans, în Curtius, Studieri , t. 9 (1876), p. 320 nota: „Wer die 
Sprachformen, ehe er an die Ursprache denkt, immer zuerst darauf ansieht, ob sie nicht analogische 
Neubiidungen sind, begeht bei weitern nicht so leicht folgenschwere Irrtiimer wie ein solcher, der 
sich immer erst durch den unmittelbaren und offenkundigen Augenschein so zu sagen darauf 
stossen lăsst, an Associationsbildung zu denken, und im Uebrigen alles, was sich lautgesetzlich aus 
einer denkbaren ursprachlichen Form herleiten lăsst, sofort auch daraus herleitet. Denn wer 
irrig eine Associationsbildung statuiert, irrt nur insofern als er eine einzelne Form oder eine Reihe 
von Forrnen noch nicht an der richtigen Stelle untergebracht hat, wer dagegen von den historischen 
Formen aus sogleich zur Ursprache iiberspringt und mit Hiilfe dieser Forrnen Grundformen 
erschliesst, die nie bestanden, irrt nicht bloss in Hinsicht auf jene einzelnen historischen Bildungen, 
sondern auch in Hinsicht auf alles Weitere, was er auf den erschlossenen Grundform aufbaut.” 

2 Chavee, Lexiologie indo-europeenne, Paris, 1849, p. XI-XII. 

3 Pentru prima oară, ca o încercare „ipotetică” (mutmassliche Grundform), în Formenlehre der 
kirchenslawischen Sprache, Bonn, 1852, p. V. 

4 Ascoli, Studj critici II, Torino, 1877, p. 9. 

distribuirii categoriilor gramaticale sau a celor logice, oricare ar fi altmintrea 
expresiunea lor cea concretă. Astfel, bunăoară, luîndu-se zicala: 

Rom. A cumpăra miţa în sac; 

Ital. Comprare la gatta in sacco; 

Fr. Acheter chat en poche; 

Germ. Die Katze im Sacke kaufen; 

nu ne trebui şi nu sîntem în stare de a da o reconstrucţiune concretă a frazei 
romanice faţă cu cea germană, ci ne ajunge vreo formulă abstractă, din care să se 
vază pe de o parte ceea ce este comun sintaxei romanice generale în opoziţiune cu 
cea germană, de exemplu poziţiunea verbului, iar pe de alta să se arate diver- 
ginţele între sintaxele romanice cele speciale, de exemplu la întrebuinţarea 
ardeiului. 

Un S + A este o reconstrucţiune sintactică abstractă pentru un grai în care 
norma cere punerea substantivului înainte de adjectiv; un A + S, pentru o normă 
A S 

contrarie; un-1-pentru o normă indiferinte. Un S + A este pentru om bun, 

S A 

cal alb, mînă dreaptă etc. o etimologie sintactică întocmai cu 
acelaşi drept cu care latinul auricula este o etimologie lexică pentru 
rom. ureche, ital. orecchia, fr. oreille, provenţ. aurelha etc., ambele dobîndite 
prin reconstrucţiunea unui prototip comun din comparaţiunea faptelor 
omogene pozitive. 

Să ne întrebăm acuma: care este valoarea reconstrucţiunii în linguistică? în ce 
anume se cuprinde utilitatea ei şi chiar necesitatea? cari sînt marginile sferei sale de 
acţiune? 

O reconstrucţiune etimologică corectă, întemeiată pe un material suficiinte, nu 
este ipotetică, dar iarăşi nici exactă, ci totdauna aproximativă. Ipoteză se cheamă 
o presupunere la mijloc între două observaţiuni: prima observaţiune, accidentală, 
dă naştere presupunerii; a doua observaţiune, intenţională, verifică presupunerea. 
O presupunere o dată verificată încetează de a fi ipoteză, devenind fapt. 
Verificarea poate fi completă, ori numai aproximativă. 
Aproximaţiunea nu răpeşte faptului caracterul său ştiinţific pozitiv. în mecanică, 
de exemplu, aşa-numita lege a lui Mariotte, cum că „temperatura fiind egală, forţa 
elastică a unui gaz variază în raţiunea inversă a volumului pe care-1 ocupă”, 
conservă o deplină valoare, deşi Regnault a demonstrat că ea nu este decît 
aproximativă 1 . în linguistică sute de experimente confirmă recon¬ 
strucţiunea ario-europeului bh din grecul cp - sanscritul bh - latinul / - goticul b 
etc. Totuşi nu este nici ea exactă, ci aproximativă. în loc de bh poate să fi fost ph, 
sau ceva intermediar între bh şi ph. Argumentul că <p = ph se află numai la greci 


1 Naville, La logique de l’hypothese. Paris, 1880, p. 7. 

nu e decisiv, după cum nu e decisiv contra primitivităţii lui a într-un grup de 
cuvinte ario-europee cazul cînd îl păstrează numai sanscrita. Aproximaţiunea bh, 
explicînd o mulţime de fenomene, fără a fi în dizarmonie cu vreunul din ele, servă 
în linguistică tot aşa de bine ca legea lui Mariotte în mecanică. 

Aproximaţiunea are graduri. Etimologia, în opera sa de a reconstrui proto¬ 
tipurile, ajunge la un grad de aproximaţiune cu atît mai înalt, cu cît comparaţiunea 
cea metodică se exercită asupra unui număr mai mare de fenomene înrudite. Să 
reluăm, ca exemplu, cuvîntul ureche. Comparîndu -1 cineva numai cu italianul 
orecchia, ar trebui să reconstruiască un prototip special italiano-român orechia, 
care ar fi de tot greşit faţă cu macedo-românul ureacle, după cum se mai zicea 
încă şi-n Moldova nu mai departe decît în secolul XV 1 , şi faţă cu italianul 
colateral oreglia. Pe de altă parte, dacă vom compara numai formele occidentale: 
spân. o rejet, portug. orelha, reto-rom. ureiglia şi franc, oreille, vom imagina un 
prototip special franco-spano-portugez orelia , pentru care am găsi, ca paraleluri 
fonetice, pe fr. merveille — port. maravilha — reto-rom. marveiglia din mirabilia, 
pe sp. paj a din palea etc. Cam de felul acesta sînt închipuitele prototipuri speciale 
greco-italice, slavo-leto-germanice etc., pe cari le reconstruieşte mereu cu atîta 
facilitate Schleicher, şi mai cu deosebire Fick. Nu aceasta ne trebuie! Pentru ca o 
reconstrucţiune să fie adevărat ştiinţifică, însuşind un înalt grad de aproximaţiune, 
cată să ne urcăm de la formele cele sigure, de la neşte fapte bine constatate, d-a 
dreptul la o concluziune, la un prototip comun, care astfel să rezulte imediat 
dintr-o realitate aşa-zicînd concentrată, totală, întreagă, iar nu bucăţită. 
Daco-românul ureche cu forma cea veche ureacle, macedo-rom. ureacle, ital. 
orecchia şi oreglia, formele sarde orija, origa şi orecla, fr. oreille cu formele 
dialectale areille, airoaille, oraile şi altele, sp. oreja, portug. orelha, reto-rom. 
ureiglia, provenţ. aurelha etc. reconstruiesc toate la un loc prototipul comun 
romanic aproximativ orecla-aurecla „ureche”, corespunzător deminutivului latin 
auricula „urechioară”, care deja la romani şovăia spre oricula. Tot aşa sanscritul 
ahis, zend. azhi, gr. e%i<;, lat. anguis, litv. angis, vechi-germ. unc, vechi-slav. ,r.;-Kk 
etc. ne dau un prototip comun ario-europeu aghis - anghis „şearpe”, ceva de cea 
mai înaltă aproximaţiune, a cării valoare scade cu desăvîrşire prin trunchiarea 
materialului în prototipurile cele intermediare ale lui Fick. Un pretins prototip 
leto-slavic aman „nume”, alături cu un pretins prototip greco-italic gnâman 
„nume”, în loc de un singur prototip ario-europeu gnîman - nîman, este - mai 
repetăm încă o dată - întocmai ca pretinsul prototip româno-italic orechia, lingă 
pretinsul prototip franco-spano-portugez orelia, în loc de un singur prototip 
romanic orecla - aurecla. 

Unii linguişti susţin că fără prototipuri intermediare parţiale n-ar fi cu putinţă 
a reconstrui un prototip definitiv total. „Fără o treaptă mijlocie greco-italică 
feronti - zice Leo Meyer - nici grecul (pepouen, nici latinul ferunt nu se reduc la 


56 1 Hasdeu, Arhiva istorică, t. 1, part. 1, p. 140. 

prototipul bhâranti Este o învederată eroare. Cînd ni se înfăţişează neşte forme 
pozitive ca gr. cpepouor cu doricul cpepovxt, latinul ferunt, sanscritul bhâranti, 
zendicul bârenti, vechi-slav. nep^Tk (= berontî ) etc., ne ajunge a şti din fonologie 
că (p = f- b reprezintă un son primitiv transcris prin bh, pentru ca să reconstruim 
d-a dreptul, fără nemic intermediar, un prototip comun ario-europeu aproximativ, 
care însă nu este bhâranti, ci bheronti, sau cel puţin ambele împreună. 

Reconstruind un prototip în două feţe, bunăoară aghis - anghis, noi sîntem 
departe de a-i micşura aproximaţiunea, de vreme ce orice grai, fie cît de 
primordial, cuprinde deja în sine diverginţe dialectale. Pe lîngă aghis - anghis 
n-ar fi de mirare să mai fi existat o nuanţă aghus - anghus, prin care ni s-ar 
explica latinul anguis, căci lat. pinguis = na^vq, lat. brevis din breguis = gr. 
Ppaxug, lat. tenuis = gr. xavb-, lat. suavis din suaduis - sanscr. svâdus, lat. gravis 
din garuis = ser. gurus = gr. Papuc;, lat. levis din leguis = ser. laghus = gr. £>„«'/% 
etc., corespund toate unor prototipuri cu -us. 

„Reconstrucţiunea - zice Delbriick - nu ne procură nici un material nou, dar 
servă a da o expresiune plastică rezultatului cercetărilor noastre. Ea joacă în 
linguistică acelaşi rol ca curbele şi alte procedimente intuitive analoage în sta¬ 
tistică. Este un mijloc de expoziţiune foarte util, pe care cată a nu-1 nesocoti. în 
acelaşi timp, îndemnul de a reconstrui formele fundamentale sileşte pe linguist a 
sta pururea la cumpănă pentru a nu lua cumva o formaţiune modernă drept o 
formaţiune primitivă; şi, mai ales, îl împedecă de a trece cu uşurinţă peste 
dificultăţi fonetice şi de altă natură, a căror deplină învingere e necesară pentru ca 
să poată reuşi într-o reconstrucţiune” 1 2 . 

Paralelismul între reconstrucţiunea linguistică şi curbele din statistică nu e 
corect. Dacă este în statistică ceva asemănat cu reconstrucţiunea în linguistică, 
apoi numai doară termenul-mediu, care rezumă un şir de expresiuni cifrice 
diverginţi de aceeaşi ordine. Un exemplu. O moşie a adus proprietarului ei în curs 
de cinci ani următorul venit: 


Anul 

I. 

.fr. 4500 

Anul 

II. 

.fr. 4620 

Anul 

III. 

.fr. 2800 

Anul 

IV. 

.fr. 4718 

Anul 

V. 

.fr. 5000 


Venitul anual în termen-mediu este dar de fr. 4327%, o cifră aproxima¬ 
tivă cătră care convergesc toate cifrele cele concrete, diferenţiate prin concursul 
unor împregiurări speciale explicabile: secete într-un an, abundanţă intr-un alt an 
etc. Cu cît expresiunile cifrice sînt mai numeroase, cu atît şi termenul-mediu, scos 
din ele, este de o aproximaţiune mai înaltă. Fără termen-mediu, statistica n-ar 


1 L. Meyer, Vergleichende Grammatik cler griechischen unei lateinischen Sprache, Berlin, 
1861, t. 1, p. 22. 

2 Delbriick, Einleitung in clas Sprachstudium, Leipzig, 1878, p. 53. 

putea să reducă diferite ordine de fenomene la cîte o unitate colectivă, 
pe care lesne s-o compare apoi cu altele obţinute pe aceeaşi cale. Prin 
reconstrucţiune, linguistica capătă şi ea unităţi colective, caii o ajută 
în comparaţiunea ulterioară, şi totodată - după cum a observat-o foarte bine 
Delbrtick - pînă la un punct o controlează. Lipsa de orice construcţiune, fie zis în 
parentezi, este aceea care face atît de anevoios controlul grupurilor etimologice în 
operele lui Pott şi mai cu seamă ale lui Diefenbach. 

Cuvîntul reconstrucţiune pe terenul linguistic nu e tocmai fericit. El 
s-a luat din paleontologie, ca şi cînd linguistul ar fi şi el un fel de Cuvier 
reconstruind fiinţele cele ante-deluviane. 1 însă între reconstrucţiunea 
etimologică şi reconstrucţiunea paleontologică nu se află de fapt nici o asemănare. 
Paleontologului i se dau neşte fragmente de oase, pe cari să le figurăm prin: t, n, 
a, s, d, o; el le coordoană într-un schelet neisprăvit: -astod-n-, de unde apoi, 
studiind lacunele şi completîndu-le cu m, o, t, reconstruieşte pe 
mastodont. Oare tot aşa procede etimologia în ceea ce se cheamă 
„reconstrucţiune”? Din ureche - oreja - oreille etc. linguistul nu potriveşte un 
singur corp lipit bucată cu bucată într-o ordine oarecare determinată, după cum 
face paleontologul, ci extrage prin analiză din întreaga serie untermen-me- 
d i u , prin care o caracteriză în totalitate şi de care se apropie orice membru al ei 
în parte, deşi nici unul poate să nu coincidă exactamente cu acea expresiune 
generală aproximativă. 

Particularitatea cea distinctivă a „termenului-mediu” în linguistică, de unde i-a 
şi venit numele de „reconstrucţiune”, este de a fi privit ca izvor al grupului 
omogen de elemente concrete, cari toate împreună îl implică. Izvorul totuşi e 
foarte şovăitor în fluiditatea sa. Astfel termenul-mediu pentru formele romanice 
ureche - oreja - oreille etc. se clatină nu numai între orecla şi aurecla, dar mai 
admite încă probabilitatea masculinului oreclu - aureclu - auriclu, reprezintat 
prin italianul orecchio şi provenţalul aurii. Tocmai acest exemplu însă ne arată 
reversul medaliei în reconstrucţiunea etimologică în genere. Forma masculină, 
care ar corespunde unui latin auriculus, poate fi de o proveninţă posterioară, 
năseîndu-se la italieni şi la provenţali prin analogie cu „ochi”, italieneşte 
occhio, provenţaleşte oii, masculini în toate graiurile romanice. Intima corelaţiune 
între ochi şi ureche, ca două părţi ale capului şi ca organe ale celor două sensuri 
principale 2 , va fi adus mai tîrziu uniformarea lor sub raportul genului în Italia şi-n 
Provenţa, fără ca aceasta să se fi întîmplat şi pe aiuri, deşi lesne putea să se 
întîmple oriunde pe o cale independinte. în acest mod, orecchio după occhio fiind 
specific italian şi aurii după oii fiind specific provenţal, noi nu avem dreptul de a 


1 Cfr. Sayce, Introduction to the Science of language, London, 1880, t. 1, pag. 346. 

2 Cfr. Haase,Vorlesungen iiber lateinische Sprachwissenschoft, Leipzig, 1874-80, t. 1, p. 48: 
„Die Analogie der Wahrnehmungen durch Gesicht und Gehor zeigt sich sehr hăufig; z. B. hell wird 
von der Farbe gebraucht, aber das Urspriingliche ist ein heller Ton von hallen. In der Malerei 

le căuta un prototip romanic. Ceva mai mult. Prin aceeaşi corelaţiune, „ochiul” se 
pare a fi exercitat o influinţă linguistică asupra „urechii” încă la romani, dar nu în 
schimbarea genului, ci în modificarea sensului. Romanicul orecla - aurecla 
însemnează „ureche”, iar nu „urechioară” ca latinul clasic auricula sau oricula, 
deminutiv de la auris. Prototipul ideologic pentru „ureche” să fie oare 
„urechioară”? Poate da, însă poate şi nu. La romani „ochi” este oclu, clasic 
oculus, deminutiv de la un perdut ocus, dar cu o nuanţă deminutivală despărută cu 
desăvîrşire deja în cea mai veche limbă latină cunoscută. Corelaţiunea între „ochi” 
şi „ureche”, între oculus şi auris, va fi împins graiul poporului roman la 
uniformarea sufixului, sau mai bine a terminaţiunilor, fără a se atinge diferinţa 
genurilor, aşa că auris „ureche” a trecut d-a dreptul în auricula „ureche”, nu 
„urechioară”, prin simpla analogie cu oculus „ochi”, nu „ochişor”, în care 
poporul a luat drept sufix pe -culus, ca în homun-culus, pauper-culus, arti-culus 
etc„ deşi c în oc-ulus aparţine tulpinei. în acest caz, reconstrucţiunea ideologică 
„ureche” din „urechioară” ar fi o greşeală, de vreme ce romanicul orecla - 
aurecla nu va fi avut niciodată vreun sens deminutival, ci numai îşi va fi adaptat 
un sufix feminin corespunzător terminaţiunii masculine devenite incoloară din 
oculus. Iată dară că-n loc de un prototip, de o reconstrucţiune, de un ter- 
men-mediu, oricum s-ar numi, noi căpătăm o genealogie foarte complicată: 

auris _ (o)cul(us) 


auricula 


(i o)il _ aurelha 


aurii 


aurecla, orecla 



în această genealogie, forma cea reconstruită aurecla - orecla este prototip pentru 
ureche - o re] a etc., dar nu şi pentru aurii, la naşterea cărui s-a amestecat oii, şi nu 
pentru orecchio, născut prin amestec cu occhio. 

Utilitatea metodică a „reconstrucţiunii” în linguistică apare dară chiar acolo 
unde, ca în cazul de mai sus, tragerea unui termen-mediu este împedecată de 
factori etimologici de altă natură. în adevăr, numai prin reducerea grupului întreg 
la un singur prototip aurecla - orecla iese la iveală cu deplină plasticitate în 
formele cele nereductibile, aurii şi orecchio, o abatere interesantă pe care 
linguistul ar fi dispus altfel a o frece cu vederea ca ceva de tot indiferinte. Nu mai 

puţin simţite sînt serviciile procedimentului reconstructiv în cealaltă ramură a 
filologiei comparative, în ceea ce se cheamă etno-psicologie sau folklore, unde 
aproape în acelaşi mod, printr-o riguroasă alăturare a literaturelor poporane sau a 
obiceielor, se pot reconstrui prototipurile lor, după cum ne-am încercat de a o face 
noi înşine, bunăoară, în privinţa baladei Cucul şi turturica şi a Povestii 
numerelor ’. 

Reconstrucţiunea este, ca să zicem aşa, instrumentul cel mai perfecţionat al 
filologiei comparative în genere, şi mai ales al linguisticei; un instrument prin 
care etimologia contimpurană, aplicată la totalitatea limbei, iar nu numai la cercul 
curat lexic, se depărtează de etimologia cea trecută mai mult de cum se depărtează 
în ştiinţele fizice şi biologice observaţiunea microscopică de observaţiunea cu 
ochiul gol. Această preţioasă unealtă, precum am văzut în cele ce preced, nu se 
adaptează însă la toate fenomenele linguistice. în multe cestiuni, sîntem siliţi a o 
întrebuinţa numai în parte; în altele, cată să n-o întrebuinţăm de loc. 2 Şi aceasta nu 
e tot. Foarte adesea trebui să ne abţinem de la orice etimologie, adecă de la orice 
derivaţiune linguistică, mărginindu-ne a constata faptul, a-1 trece în registru ca un 
simplu material, sau ca o problemă a cării explicaţiune să rămînă în sarcina 
viitorului. 

Turgot, pe care l-am citat la începutul acestei introducţiuni, a spus de demult 
că ceea ce e mai de căpetenie în etimologie este de a şti unde să se oprească. „Le 
grand objet de l'art etymologique - adaugă el - n’est pas de rendre raison de 
Eorigine de tous Ies mots sans exception, et j'ose dire que ce serait un but assez 
frivole. Cet art est principalement recommandable en ce qu’il fournit â la philo- 
sophie des materieaux et des observations pour elever le grand edifice de la 
theorie generale des langues: or, pour cela, il importe bien plus 
d’employer des observations certaines, que d’en 
accumuler un grand nombre .” 3 Aproape tot aceea zice Curtius: 
„Scopul ştiinţei nu este de a satisface curiozitatea sau de a găsi loc pentru jocul 
unor presupuneri mai mult sau mai puţin ingenioase, ci de a mări 
sfera adevărului şi de a restrînge cercul erorii ” 4 . 

A pretinde cineva că a găsit derivaţiunea a tot ce se află într-un grai, fie 
chiar numai a tuturor cuvintelor în sensul cel îngust al etimologiei din trecut, 
este o prea multă uşurinţă în privinţa subiectivă şi un bogat repertoriu de greşeli 
sub raportul obiectiv. 

Din cele zise rezultă că: 


1 Cuvente den bătrâni , t. 2, p. 501-608. 

2 Cfr. excelentele observaţiuni ale lui Johannes Schmidt, Die Verwandtschaftsverhăltnisse, 
p. 28-31. 

3 Turgot, op. cit, p. 744. 

4 Curtius, Grundz i -, p. 44: „Die Wissenschaft hat nicht den Zweck die Neugier zu befriedigen 
oder fur mehr oder minder geistreiche Muthmaassungen einen Spielraum zu gewăhren, sondern das 

60 Reich der Wahrheit zu mehren und das des Irrthums in engere Grănzen einzuschliessen”. 




ÎN LOC DE INTRODUCERE 


1. Prin etimologie se înţelege în linguistică orice derivaţiune, 
fie fonetică, fie morfologică, fie lexică, sintactică, ideologică. 

2. Etimologia, în generalitatea operaţiunilor sale, tinde a se servi mai cu sea¬ 
mă de reconstrucţiunea unui prototip pentru fiecare grup omogen de fenomene, 
întrucît condiţiunile particulare ale fenomenelor n-o silesc a recurge la alte pro- 
cedimente. 

3. Sînt multe cazuri rebele nu numai la reconstrucţiune, ci chiar la etimologia 
în genere, linguistul mărginindu-se docamdată a descrie faptul aşa cum este. 


n 

Cum se amestecă limbile? 

Mai întîi de toate, să ne înţelegem bine asupra punctului în dezbatere. 

Un englez, Cresswel Clough, a publicat nu demult o carte întreagă întitulată 
Despre existinţa limbilor amestecate, în care el declară cu tărie că 
pretinsa axiomă, susţinută de cei mai mulţi linguişti, cum că „o limbă amestecată 
este o imposibilitate”, trebui întoarsă pe dos: „imposibilitate este o limbă nea¬ 
mestecată” 1 . 

Pentru a demonstra această teză, autorul pleacă de la principiul că într-o 
asemenea problemă cată a fi considerate nu numai gramatica unei limbi, dar încă 
vocabularul şi pronunciaţiunea; apoi, în aplicarea principiului, el pe gramatica o 
înlătură mai cu desăvîrşire, ba chiar recunoaşte că „acolo amestecul nu e tocmai 
prea mare” 2 , şi - alunecînd pe ici, pe colea asupra pronunciaţiunii - se ţine 
aproape exclusivamente în sfera vocabularului. 

Ca ce fel înţelege Cresswel Clough „limba amestecată”, o putem judeca după 
următorul §-f despre graiul românesc: 

„Românii au trei stiluri: stil purist sau latin, stil tînăr românesc sau francez şi 
stil vechi românesc sau conservativ. Aşa, puristul va zice: m-am obligarisif, fran- 
cezomanul: m-am engajarisit; conservatistul: m-am îndatorit. Temelia limbei 
române e latină, de ex.: apă = aqua, aşteptare - expectare, bun = bonus, cap = 
caput, copt = coctus, domn = dominus, doftor = doctor, iapă = equa, fiu = filius, 
frate = frater, lapte = lac, masă = mensa, muma = mater (!), tată = pater (!), pînză 
= pannus, pept = pectus etc., unde se văd unele schimbări consonantice curioase, 
precum ct în pt şi ft, qua în pa, p în t (!), m în t (!), iar în dialectele sudice (sic) 
încă p în k şi ct în p (!), de ex. keptu = pectus. Prezintele indicativ este latin: cin tu 
= canto, cînţi = cantas, cîntă = cantat etc., şi gramatica în genere e tot aşa de 
romanică ca şi cea franceză, italiană, spanioală sau portugeză. în vocabularul 


1 James Cresswel Clough, On the existence ofmixed languages, London, 1876, pref. 

2 Ibicl, p. 4: „Grammar, then, can be mixed, and is often found so, though not to any very great 
extent 

român se află o seamă de elemente slavice, precum smîntînă = rus. (?) smîetana, 
verigă = rus. veriga, bob — rus. bob etc. învecinaţii unguri, stînd în acelaşi raport 
cătră Austria ca românii cătră Turcia (?!) şi popoarele cele subjugate gravitînd 
totdauna unul cătră altul (!?), nu e de mirare că literatura şi cugetarea maghiară (!) 
n-au fost fără influinţă asupra României. Aşa ponos = ung. panasz, muncă = 
munkct, poruncă = parancsolom, oţel — aczel etc. Mai este încă un element străin. 
Creştinii români făcînd adesea cauză comună cu grecii contra turcilor (?), mai 
multe vorbe neogrece s-au introdus în limba română, precum drum = Spopoţ şi 
zamă = ^oupt 

Negreşit, nu printr-o asemenea procedură se poate zgudui categorica aserţiune 
a unui Max Miiller că „limbile nu sînt niciodată amestecate” 1 2 . Toată lumea ştie 
foarte bine şi nimeni nu s-a îndoit în vecii vecilor că orice popor împrumută 
cuvinte de la alte popoare; nu aceasta însă avea în vedere ilustrul linguist de 
la Oxford cînd a contestat existinţa „limbei amestecate”, ci anume 
gramatica şi iarăşi gramatica, pe care o numeşte „sîngele şi sufletul 
limbei” 3 . 

De asemenea Papillon: „Studiul linguistic nu arată nici o urmă de un aparat 
gramatical amestecat într-una şi aceeaşi limbă” 4 . 

Hovelacque se rosteşte şi mai lămurit: „Jamais on ne parviendrait â creer une 
langue mixte. On ne saurait imaginer une langue indo-europeenne dont la 
grammaire soit en pârtie slave, en pârtie latine. II n’y a pas, i 1 ne p e u t y 
avoir de langues mixtes. L’anglais, par exemple, chez lequel se 
sont introduits un si grand nombre d’elements etrangers, notamment d’elements 
franţais, n’en demeure et n’en demeurera pas moins jusqu’â son extinction une 
vraie langue germanique.. ,” 5 

Cel dentîi linguist care a supus cestiunea „limbei amestecate” unui studiu mai 
pe larg a fost Sayce, consacrîndu-i un capitol întreg în Principiile de filologie 
comparativă. 

împărtăşind şi el credinţa, ca să nu zicem prevenţiunea, că „o gramatică 
amestecată e peste putinţă” 6 , Sayce stabileşte însă unele rezerve, cari în fond 
distrug această teorie; bunăoară: „Vecinătatea a două limbi face că o parte din 
poporaţiune e bilinguică, şi, dacă o asemenea bilinguitate ia o întindere însem¬ 
nată, atunci se întîmplă adesea schimb de idiotisme între ambele dialecte, iar 
împreună cu idiotisme se deschide o uşcioară pentru introducerea nouălor forme 
gramaticale” 7 . Ca exemple, Sayce aduce genitivul şi dativul englez al pronumelui 
personal ofme, to me, care este o imitaţiune a francezului de moi, a moi, în loc de 

1 Ibid., p. 48, cfr. p. 39. 

2 M. Miiller, Lectures , l-t series, ed. 1866, p. 77: „languages are never mixed”. 

3 lb„ p. 78: „the grammar, the blood and soul of the language”. 

4 Papillon, A manuel of comparative philology, London, 1877, p. 18. 

5 Hovelacque, La linguistique, p. 10. 

6 Sayce, Principles, London, 1874, p. 173: „we cannot have a mixed grammar”. 

7 Ibid., p. 174. 

forma anglo-saxoană min, me\ întrebuinţarea unui articol postpozitiv, trecut de la 
români la bulgari: clek-ăt = omu-l, deşi fenomenul e de tot străin familiei 
linguistice slavice etc. 1 Şi totuşi el conchide, aproape tot aşa ca Max Miiller sau 
Hovelacque, că „în teză generală realitatea confirmă negaţiunea cea absolută, pe 
care linguistica o opune vechii noţiuni despre amestecul formelor gramaticale” 2 . 

O apărare atît de elastică a curentului celui la ordinea zilei a fost menită, 
negreşit, mai mult a zdruncina decît a întări pretinsa axiomă. Citînd pe Sayce, un 
alt linguist englez observă: „Doctrina cea predomnitoare despre imposibilitatea 
gramaticei amestecate poate fi adevărată, dar probele aduse despre aceasta nu 
mi se par a fi pe deplin mulţumitoare” 3 . 

Tot atît de păzit, profesorul Delbruck, a cărui căite este cea mai nouă 
introducere generală la linguistică, declară că „limba amestecată” este încă o 
problemă, mai adăogînd că despre această problemă nu s-a scris docamdată 
nici o lucrare temeinică. 4 

Alţi linguişti, fără a dezbate măcar cestiunea, admit posibilitatea amestecului 
gramatical al limbilor ca ceva care nici că s-ar fi contestat vreodată. Aşa face 
Schuchardt în clasicul Vokcilismus şi-n lucrările posterioare; aşa face Miklosich în 
studiile sale asupra ţiganilor 5 ; aşa face Ascoli în ceea ce el numeşte „la riazione 
etnologica” sau rezistinţa limbei cucerite contra celei cuceritoare 6 ; aşa fac mulţi 
dintre cei mai de frunte. Dai' ce zic! însuşi Sayce, precum vom vedea îndată mai 
la vale, pare a fi renunţat mai tîrziu la dogma „neamestecabilităţii”. 

Este curios că un adevărat amestec de gramatică figurează tocmai în fraza prin 
care Max Miiller neagă radicalmente un asemenea amestec. El zice: „Languciges 
are never mixed”. Ei bine, „languages” este un franţuzism nu numai lexic, dar şi 
gramatical totodată. Nici un dialect germanic nu formează pluralul prin -s, 
pe cînd în limba engleză această formaţiune eminamente franceză, cu totul 


1 Ibid., p. 175 sq. 

2 Ibid., p. 177: „On the whole, therefore. the evidence before us will confirm the absolute 
denial which Glottology gives to the old notion of a mixture of grammatical forms”. 

3 Le Marchant Douse, Grimm’s Law, London, 176, p. 19. 

4 Delbruck, Einleitung in das Sprachstudium, p. 121 nota: „An dieser Stelle wăren auch die 
Mischsprachen zu erwăhnen gewesen, wenn bis jetzt eine grtindliche Behandlung dieses Problems 
vorlăge”. 

5 Cfr. de exemplu Miklosich, Ueber die Mundarten und die Wcmderungen der Zigeuner , part. 
12, Wien, 1880, p. 49, despre expresiunea timpului viitor la ţiganii de pe Peninsula Balcanică şi la 
cei din Rusia. 

6 Ascoli, Studj critici, t. 2, Torino, 1877, p. 17, 19, 20, 64 etc.; cfr. Ascoli, Una leftera 
glottologica, Torino, 1881, p. 43: „cost lo Schuchardt pensi di continuo alle ragioni celtiche delle 
trasformazioni per le quali si determina il galloromano, o il Miklosich scruti, con quella serena 
larghezza che gli e propria, le ragioni autottone che agiscono sulla riduzione della parola latina in 
parola rumena, segurto ora, con molto zelo, anche da un valoroso indigeno, l’Hasdeu. Nessuno pero 
ha affermato, con maggior coraggio e maggior nitidezza. la riazione celtica sul latino, di quello che 
facesse il Nigra: Celticae gentes, latinam linguam magna ex parte mutuati sunt et proprio ingenio 
usuique accomodaverunt...” 

necunoscută anglo-saxonilor, este cea normală, altoită acolo prin influinţa 
franco-normandă. 1 

Un adine cunoscător al limbei engleze în dezvoltarea ei istorică, americanul 
George Marsh, protestă cu multă elocinţă contra teoriei aşa-numitului neamestec 
gramatical, dîndu-ne în acelaşi timp următorul frumos specimen despre modul 
cum se petrec lucrurile în realitate şi cum se pot surprinde asupra faptului: 

„Anglo-saxonii formau gradurile de comparaţiune prin schimbarea termina- 
ţiunii sau a inflecţiunii, iar nu prin neşte adverbi cu sens de magis şi maxime ; 
franco-normanzii le formau prin aceşti adverbi; englezii au primit ambele me- 
toade, întrebuinţînd pe cea franco-normandă mai cu preferinţă la adjectivii cei 
lungi. Relaţiunea posesivă sau cea genitivală între numi se exprima la anglo-sa- 
xoni printr-un posesiv regulat sau prin dezininţa cazuală a genitivului; la fran- 
co-normanzi, în genere, numai prin prepoziţiune; englezii întrebuinţează ambele 
moduri. Anglo-saxonii nu aveau nici o prepoziţiune denaintea infinitivului, ci 
infinitivul lor era o formă verbală specială, foarte analoagă cu gerundiul latin şi 
privită de cătră unii ca un caz dativ al infinitivului; franco-normanzii obicinuiau 
denaintea infinitivului o prepoziţiune; englezii dentîi au supres caracteristica 
terminaţiune gerundială, căpătînd astfel un curat infinitiv, pe care apoi, cînd nu 
este unit cu verbul auxiliar, îl preced de o prepoziţiune, amalgamînd sau, mai 
bine, confundînd funcţiunile celor două forme. Aceste şi alte cazuri de aceeaşi 
natură sînt exemple de combinaţiuni gramaticale străine, substituite unor inflec- 
ţiuni natale, sau - cu alte cuvinte - sînt specimene de amestecul a două gramatice 
pro tanto. în adevăr, ele nu sînt prea multe sau prea importante pentru ca să 
schimbe caracterul general al sintaxei engleze, care în foarte mare parte rămîne 
anglo-saxoană; sînt de ajuns însă pentru a proba că doctrina imposibilităţii radi¬ 
cale a amestecului gramatical este o generalizaţiune de tot pripită şi că întinderea 
amalgamării sintactice nu este în fapt decît o cestiune de doză relativă.” 2 

Din dată ce cade închipuita axiomă despre neamestecul gramatical al limbilor, 
deschizîndu-se astfel un vast cîmp pentru dezbaterea ne-mpedecată şi ne- 
părtenitoare a problemei, este bine a se indica cîteva criterii preliminare, cîteva 
prolegomene pentru acest nou studiu. 

Amestecul între limbi, fie gramatical, fie de altă natură, poate fi de două 
feluri: primar şi secundar. Numim „amestec primat pe acela cărui i se 
datoreşte naşterea unei nouă limbi din două graiuri diverse; numim „amestec 
secundar ” împrumuturile cele posterioare, pe cari le face o limbă, fără ca feno¬ 
menul să fi fost preces sau să fie însoţit de contopirea popoarelor. Graiul A s-a 
născut din amestecul graiurilor B şi C, amesteeîndu-se apoi prin împrumut cu 
graiul M: 


1 Earle, Philology of the english tongue, 2-ded., p. 350-2, citat de Le Marchant Douse, op. 
laud., p. 20 nota. 

64 2 Marsh, The origin and history of the english language, London, 1862, p. 48; cfr. p. 74-5 şi p. 84. 

A_M 



B C 


Numai amestecul cel primar, adecă în linie verticală, nu şi cel secundar sau în 
linie orizontală, este de o însemnătate genealogică, clătinînd oarecum 
continuitatea dialectală cea ne-ntreruptă. Lui mai cu seamă, dacă nu exclu- 
sivamente, linguistica va ajunge, credem noi, a-i atribui o particularitate foarte 
bine observată de Humboldt în privinţa dialectelor romanice: „Noi sîntem în stare 
a urmări diferitele ordini de schimbări, pe cari le-a îndurat limba latină în scăderea 
şi dispariţiunea ei; sîntem în stare a mai adăoga cătră acestea amestecul ulterior al 
elementelor străine; şi tot încă ne e peste putinţă a ne da seamă de încolţirea 
sîmburelui celui viu, care se dezvoaltă dodată sub diverse forme în organismul 
limbilor celor din nou înflorite. Un principiu intern, lipsit mai-nainte, iată că 
cuprinde edificiul cel descompus, reconstruindu-1 în fiecare din limbile cele 
derivate într-un alt mod...” 1 Aci noi vedem o naştere în toată puterea cuvîntului, 
şi - orice ar zice Fuchs - este o metaforă permisă, ba chiar necesară prin claritatea 
imaginii, de a considera în rezultatul unei asemeni naşteri pe un copil produs de 
doi părinţi, cu cari îl leagă filiaţiunea, dar de caii îl desparte individualitatea 2 . 

Amestecul secundar poate şi el să se înrădăcineze într-o limbă: generalmente 
însă este ca o moadă, pe care un popor o îmbrăţişează şi o părăseşte cu o deopo¬ 
trivă uşurinţă; cel mult, el ne apare ca o boală externă, ca un fel de abces, pe care, 
dacă ne supără, îl putem stîipi, fără ca desfiinţarea lui să tragă după sine vreo 
consecinţă gravă sau durabilă. Amestecul primar, din contra, face parte din însăşi 
natura limbei, în care se ramifică în aşa fel în toate direcţiunile, incit în cele mai 
multe cazuri nu e chip de a-1 înlătura fără a distruge prin această violinţă întreaga 
economie a organismului. 3 

Amestecul cel primar se operează în diferite proporţiuni de număr şi de 
cultură. Un A poate să rezulte din V 2 B + V 2 C, din V 4 B + V 4 C, din V 3 B + 2 / 3 
C. Numărul prea covîrşitor sau cultura prea superioară a unuia din cele două 
ingrediente îi vor înlesni, fireşte, o hotărîtă predomnire în amalgamă. 

In naţiunea engleză, de exemplu, elementul anglo-saxon şi elementul fran- 
co-normand se contrabalanţau sub raportul culturei; însă cel dentăi întrecea de 
sute şi mii de ori pe celalt în privinţa numărului. în naţiunea bulgară, elementul 
turanic cel venit de la Volga, oricît era de viteaz, stetea foarte jos faţă cu elemen¬ 
tul indigen slavic de peste Dunăre, atît prin număr cît şi prin cultură. Elementul 

1 Humboldt, Werke, t. 6, p. 33-4. 

2 Cfr. Steinthal, ap. Pott, Ungleichheit menschlicher Rassen, Detmold, 1856, p. 214: „Eine 
Tochtersprache ist eine Sprache, welche von einem anderen Volke, als dem sie urspriinglich 
angehort, oder auch von letzterem, aber mit fremden sehr einflussreichen Stămmen vermischten 
Volke, nach einem neuen Principe entwickelt, d.h. umgeformt worden ist”. 

3 Cfr. Cuvente den bătrâni, t. 2, p. 648-56. 

vechi roman, oriunde se aşeza: în Galia, în Spania, în Dacia, era mult mai mic 
prin număr decît poporaţiunile autoctone, dar în acelaşi timp se rădica dasupra lor 
ca un gigant prin mărimea culturei. Este oare de mirare că elementul anglo-saxon 
la Tamisa, cel slavic în Balcani, cel latin în ţările romanice au copleşit elementele 
antagoniste? Am fi în drept a ne mira mai curînd că copleşirea totuşi n-a fost 
nicăiri completă. 

Ar fi interesant, mai cu deosebire, de a observa amalgamarea linguistică a 
două triburi sălbatece de aceeaşi forţă numerică şi culturală. Cît priveşte două 
popoare deopotrivă înaintate în civilizaţiune, acolo şi numai acolo un asemenea 
fenomen este aproape imposibil. Roma cucerise Elada şi a stăpînit-o în curs de 
secoli; nici grecii însă n-au devenit latini, dar nici latinii greci. 

în studiul limbei amestecate la sălbateci, un început foarte remarcabil se 
datoreşte eminentului linguist francez Lucian Adam. 

Se ştia de demult că la caraibii de pe insulele Antile bărbaţii şi femeile 
vorbesc două graiuri diferite 1 ; această bilinguitate însă, aşa zicînd sexuală, citată 
din timp în timp ca o curiozitate, n-a fost urmărită pînă acum într-un mod ştiinţi¬ 
fic. Comparînd cele două limbi, dentîi în relaţiunile lor reciproce, apoi în raportul 
lor comun cătră alte dialecte americane, Lucian Adam aruncă cel dentîi o lumină 
pozitivă, ă-posteriori, asupra procesului general al formaţiunii „limbei 
amestecate”. Aci nu mai sînt raţionamente sau probabilităţi, ci fapte. 

Graiul bărbătesc şi graiul femeiesc al caraibilor sînt ambele produsul aceloraşi 
elemente constitutive, luate însă în proporţiuni diverse, fiecare din cele două 
graiuri fiind compus din elementul galibi şi elementul arruac, cu acea deosebire 
totuşi că elementul galibi predomneşte în graiul bărbătesc, iar elementul arruac în 
cel femeiesc. Cum s-a întîmplat oare acest ciudat fenomen, care ne aduce aminte 
din chimie formaţiunea substanţelor atît de diferite în aparinţă ca protoxidul de 
azot, acidul azotos, acidul azotic etc. din acelaşi azot şi din acelaşi oxigen luate în 
cîtimi variate? 

Sînt acum cîţiva secoli, insulele ocupate mai în urmă de caraibi aparţineau 
unui trib de arruaci, venit de pe continentul american, unde rămase şi mai rămîne 
pînă astăzi grosul triburilor arruace. Un trib de galibi, dezlipindu-se de asemenea 
de restul triburilor galibi de pe continent, a năvălit să cucerească acele insule, 
exterminînd întreaga poporaţiune bărbătească şi apucînd pe femeile celor 
măcelăriţi. De aci bărbaţii vorbeau într-o limbă: dialect galibi, iar femeile într-o 
altă limbă: dialect arruac, - două dialecte eterogene. Copiii creşteau cu ambele 
aceste graiuri, fiind însă oprit băieţilor de a vorbi în limba mamelor, rezervată 
numai pentru fete. Dai' a fost cu neputinţă de a mănţinea mult timp separaţiunea 
cea aristocratică între ambele graiuri, astfel că cu încetul fiecare din ele a început 
a revărsa cîte ceva în celalalt. Amestecul e nu numai lexic, ci mai cu 
seamă gramatical. Bărbaţii galibi au luat, bunăoară, de la femeile arrua- 


1 Cfr. Sayce, Principles, p. 80. 

ce unele pronumi, distincţiunea genurilor, dezininţa viitorului, augmentul a la 
infinitiv, o formă posesivă, verbul cauzativ etc. 

Lucian Adam conchide: „II est remarquable que dans cette fusion du galibi et 
de l’arrouague qui a doime naissance au caraibe, l'influence preponderente ait 
ete exercee par l’idiome des vaincus, et que ce soit particulierement dans la 
sphere des relations qui constituent la grammaire que Ies forts aient subi la loi 
des faibles. Ce renversement des roles tient sans doute â ce que Ies femmes des 
Caraibes etaient excluşivement chargees de l’education des enfants des deux 
sexes jusqu'â l’âge de neuf â dix ans; j'incline neanmoins â penser que la 
superiorite grammaticale de l’arrouague sur le galibi n’a point ete un facteur 
indifferent. Quoi qu'il en soit, Ia Science saisit sur le vif dans le double parler 
caraibe ramene ă ses origines, le phenomene instructif de la formation d’une 
langue par l’effet d’une conquete qui, d'une pârtie des hommes de la nation 
conquerante et d’une pârtie des femmes de la nation vaincue, fait une nation nou- 
velle. Comme Ies populations americaines ont ete soumises durant des siecles â la 
loi de l’exogamie, qui a du produire pacifiquement Ies memes effets sociaux que 
le droit de la guerre pratique â outrance, on est en droit de se demander si le 
nombre des nations et des langues de l’Amerique n ’a pas ete accru conside- 
rablement par des causes identiques ou analogues ă celle qui a produit la nation 
et la langue des Caraibes.” 1 

Alăturîndu-se acum rezultatele studiului lui Lucian Adam asupra graiului 
caraibilor cu observaţiunile lui Marsh despre engleza şi cu unele rezerve ale lui 
Sayce, urmează că o „limbă amestecată” rezultă generalmente, dacă nu chiar 
totdauna, dintr-o îndelungată bilinguitate a unei poporaţiuni compuse din două 
neamuri pe cale de a deveni un singur popor. Pînă la deplina identificare a celor 
două graiuri, fiecare din ele mai întîi se modifică treptat din ce în ce mai mult în 
sensul celuilalt, mărindu-se astfel proporţiunea puncturilor comune între ambele, 
în acest chip, dacă graiul A consista la început din a, b, c, d, e,f, iar graiul M din 
g, /, n, p, r, s, va sosi un moment aşa-zicînd mijlociu, cînd A va primi de la M pe g 
şi /, dînd lui M pe b şi c, îneît vom avea: 

A = a + d + e +f 

+ b + c + g + l 

M = n+p + r + s 

Vom mai adăoga că succesiva amalgamare a două asemeni graiuri îmmulţeşte 
numărul puncturilor comune nu numai intr-un mod absolut, ca în ecuaţiunea de 
mai sus, dar şi într-un mod relativ, făcînd ca unele puncturi diverginţi să dispară 
cu desăvîrşire din ambele limbi, de exemplu d din A şi p din M , adecă: 

A = a + e + f 


1 Adam, Du parler des hommes et du parler des femmes dans la langue caraibe, în Revue de 
linguistique, t. 12 (1879), p. 275-304. 

+ b + c + g + 1 

M = n + r + s 

Acum o nouă cestiune. 

Amestecul cel primai - puţind a se întîmpla între limbi eterogene sau între limbi 
omogene, ş-apoi omogene şi eterogene în plus sau în minus , ar trebui să ne 
întrebăm dacă este vreun grad de eterogenitate, unde o amalgamare a două limbi 
să fie radicalmente peste putinţă. 

Am spus mai sus că Sayce pare a fi renunţat la prejudecata contra amestecului 
gramatical al limbilor. în a doua sa operă el nu mai atinge această cestiune pe 
terenul teoretic, dar probează într-un mod aşa-zicînd practic adevărul teoriei opu¬ 
se, dînd pe şease pagine „specimene de graiuri amestecate”, şi anume: maltez, 
negro-danezo-olandez din India, negro-englezo-olandez de la Surinam, negro- 
spaniol de la Curaşao, olando-portugezo-indic de la Ceylan şi negro-francez de la 
San-Domingo. 

Unele din aceste graiuri sînt vorbite de cîte o poporaţiune de peste 100 000 
suflete. 

Despre cel negro-danezo-olandez, Sayce observă că „n-are genuri, numere, 
declinaţiune şi conjugaţiune”; despre cel negro-englezo-olandez, că „este aproape 
lipsit de gramatică”; despre cel olando-portugezo-indic, că „a perdut cazurile, 
sufixurile verbale etc.” 1 Dar toate acestea, în termeni atît de generali, oare nu s-ar 
putea zice şi despre limba engleză? Şi ea n-are genuri; şi ea în mare parte, mai 
ales dacă o alăturăm cu celelalte graiuri germanice, n-are cazuri, sufixuri verbale 
etc.; şi ea a fost acuzată adesea, uneori lăudată, de a fi „aproape lipsită de 
gramatică”. 

O limbă, din dată ce servă ca mijloc de înţelegere mutuală pentru o comuni¬ 
tate umană, nu poate să nu aibă gramatică, deoarăce ea trebui cu orice preţ să 
exprime într-un mod, fie cît de neperfect, acele relaţiuni fără cari o înţelegere 
mutuală ar fi peste putinţă. Gramatica, consiste ea în forme speciale, în regula 
poziţiunii cuvintelor în frază, în varietatea intonaţiunii, în orice altă procedură, 
este tot gramatică. 

în dialectul negro-francez de la San-Domingo, un pasagiu din Evangeliul 
St-lui locui (IV, 7-9) sună aşa: 

„Yon femme, gens Samarie, vinî haler dleau. Jesis dîe li: Bâmoen boer. 
Discipes li etant te aller nans bouq la gagnen povisions. Alosso, femme 
Samaritaine la dîe li: coument fair ous, qui yon Juif, ca mander dleau pou boer 
nans lamain moen, qui yon femme Samaritaine? pâce Juifs pas ca meler epîs gens 
Samarie...” 

Aci gramatica, neapărat, nu este nici negriteană, nici franceză, ci parte negri- 
teană, parte franceză, parte sui generis ; dar în orice caz este gramatică. 
Limbile creolice, studiate de cîtva timp în specie de Adam, de Coelho, mai cu 


1 Sayce, Introd., t. 1, p. 219-25. 

deosebire de Schuchardt, revarsă lumină din ce în ce mai vie asupra acestei 
probleme. 

Consecinţa este dară că o „limbă amestecată” se poate naşte printr-un deosebit 
concurs de împregiurări din fuziunea graiurilor celor mai eterogene. Cu cît mai 
vîrtos din cele omogene! 

Fie însă omogene, fie eterogene, recunoaşterea proveninţei precise a elementelor 
constitutive într-o „limbă amestecată”, mai ales a celor gramaticale, nu este 
uşoară. Limbile cele eterogene produc în mare parte prin fuziune ceva care nu 
seamănă cu nici una din ele; limbile cele omogene, din contra, produc prin 
fuziune, iarăşi în mare parte, ceva care seamănă prea mult cu ambele. Dar dificul¬ 
tatea cea mai serioasă e de o altă natură. 

Orice limbă este un t o t armonios, în care toate se află în cea mai strînsă 
corelaţiune. 1 Amestecul primar al limbilor, după cum am mai văzut, se începe prin 
întrebuinţarea în acelaşi timp a două limbi diferite de cătră o poporaţiune compusă 
din ingrediente etnice diverse. Bilinguitatea în mersul său cătră unilinguitate 
înzestrează pe limba cea nouă, ce se desfăşură din ea, cu mai multe forme 
disparate, cari se obicinuiesc una lîngă alta în concurenţă, pînă ce totalitatea 
limbei, prin necontenite frămîntări aşa-zicînd ecuilibristice ale elementelor sale 
constitutive, capătă o expresiune caracteristică u n a . De aci încolo, orice nu se 
împacă cu acest tip normal se înlătură sau se modifică în sensul cel predomnitor. 
Cu fiecare pas înainte, devine din ce în ce mai greu a supune unei analize riguroa¬ 
se pe acest complex atît de solidar, atît de nedisolubil, atît de corelativ. 

în fine, încă o observaţiune. 

Sub raportul „limbei amestecate” s-a vorbit mult despre fonetică, despre 
lexică, despre gramatică; nemic însă sau mai nemic despre semnifica¬ 
ţi u n e . 

Dacă e adevărat, precum rezultă din toate dezvoltările de mai sus, cum că 
două graiuri nu se contopesc într-unul singur decît în urma unei prelungite 
bilinguităţi a două neamuri întrunite, atunci numai prin amestec primar, niciodată 
prin cel secundar, o semnificaţiune, o simplă idee sau asociaţiune de idei, dez¬ 
brăcată de cuvîntul în care fusese întrupată, poate să treacă dintr-o limbă într-o 
altă limbă. 

Să ne explicăm. 

S-a constatat de mult - ca să dăm un exemplu - că francezul contree şi 
italianul contrada derivă din latinul contra prin imitaţiunea germanului Gegend 
„ţară”, din gegen „contra”. 2 Dacă cuceritorii germani într-o parte a Franciei şi la 
nordul Italiei nu s-ar fi amestecat cu poporaţiunea indigenă de acolo, într-un mod 
astfel încît un dialect teutonic şi un dialect latin să se vorbească cîtva timp 


1 Cfr. Humboldt, Ueber clas vergleichende Sprachstudium, în Werke, t. 3, p. 252: „Es giebt 
nichts Einzelnes in der Sprache, jedes ihrer Elemente kiindigt sich nur als Theil eines Ganzen an”. 

2 Cfr. M. Mtiller, Ueber deutsche Schattirung romanischer Worte, în Kuhn, Zeitschr., t. 5, 
p. 11-24, unde însă trebui făcute multe rezerve. 

totodată de cătră ambele neamuri puse în contact, o asemenea imitaţiune ar fi fost 
absolutamente imposibilă, căci ea presupune că acela care a zis cel dentîi contree 
din contra ştia că nemţeşte Gegend vine din gegen, adică ştia nemţeşte. 

Nemţii erau în Francia şi-n Italia un pumn de oameni faţă cu milioanele de 
indigeni, cari mai pe dasupra, după cum am mai spus-o, îi întreceau departe prin 
cultură. Cu toate astea, fie într-o proporţiune cît de mică dintr-o parte, între 
ambele elemente s-a întîmplat totuşi un adevărat amestec primar, caracterizat, pe 
o întindere teritorială mai mult sau mai puţin însemnată, printr-un interval de 
bilinguitate, ale cării urme destul de vederoase s-au păstrat după secoli în franceza 
şi-n italiana de astăzi. 

Exemplul Franciei, mai cu seamă, ne arată că o limbă poate fi rezultatul mai 
multor amestecuri primare, distanţate prin lungi perioade. Unii linguişti nu înce¬ 
tează a bănui că gintea celtică, ca sînge şi ca limbă, se născuse dintr-o amalgamă 
ante-istorică a unui trib ario-europeu cu un trib turanic 1 ; au venit apoi să se 
amalgameze romanii cu celţii; în fine, s-au mai amalgamat germanii. O asemenea 
multiplă amalgamare ar fi trebuit să spulbere cu desăvîrşire continuitatea cea 
ne-ntreruptă dialectală ario-europee în genere şi pe cea romanică mai în specie. 
Faptul însă dezminte această aparinţă. Pe de o parte, amestecurile au fost prea 
disproporţionate prin număr şi prin cultură totodată; pe de alta, legea corelaţiunii, 
pe care am atins-o mai sus, a făcut ca elementul covîrşitor, cel latin în ultima 
instanţă, să devină, prin ecuilibrarea succesivă a părţilor totului, din ce în ce mai 
foarte în limba franceză, chiar' după ce latinii propriu-zişi de demult despăruseră 
de pe scenă. 


III 

în ce consistă fizionomia unei limbi? 

în economia politică, circulaţiunea are două sensuri: dentîi, sensul 
vulgar de trecerea unui lucru din posesiune în posesiune, sau mai bine din loc în 
loc; al doilea, sensul adevărat ştiinţific de mişcare productivă a valorilor. 

Circulaţiunea în linguistică se apropie pînă la un punct de ambele aceste 
sensuri. 

Prin multă circulaţiune materială, o monetă sau o marfă iute se învecheşte, se 
şterge, perde lustrul. Şi nu e necesar ca acest fel de circulaţiune să se petreacă prin 
mai multe mîni: copilul, el singur, sucind şi răsucind mereu jucăria, o strică mai 
degrabă şi mai lesne de cum s-ar strica ea călătorind de la New York pînă la 


1 Benloew, Apergu general de la Science des langues, Paris, 1872, p. 139-45; Pott, 
Etymologische Forschungen, t. 2, Lemgo, 1836, p. 478, şi Indogermanischer Sprachstamm , în 
Ersch u. Gruber, Encykl., 2-te Sekt., t. 18 (1840), p. 37: „Noch immer aber gebe ich zu bedenken, 
dass sich im Celtismus auch eine dem Sanskritismus fremdere Seite zeigt...” Cfr. Ascoli, Studj 
70 critici , t. 2, p. 20. 

Bucureşti. în acest înţeles, circulaţiunea în economia politică nu e altceva decît o 
neastîmpărată locomoţiune, fie prin concurs colectiv, fie prin mijloace indi¬ 
viduale. 

în linguistică, un cuvînt, o formă gramaticală, o semnificaţiune, orice alt 
element al limbei se deterioară tot aşa printr-o deasă întrebuinţare. Aceasta s-a 
observat de demult şi s-a spus de mai multe ori. Ceea ce a scăpat însă din vedere 
linguiştilor este că întrebuinţarea cea deasă nu trebui să fie neapărat colectivă, 
adecă nu trebui neapărat să se exercite în totalitatea graiului unui popor. Pentru ca 
francezul Pietre să se metamorfozeze în vro două sute de forme, pe cari le 
enumără Robert Mowat 1 ; pentru ca Ioan să devine la români Ion , Iancu, Ioniţă, 
Ionaşcu, Niţă, Ionel etc.; pentru toate acestea ajunge acţiunea cea dezmierdătoare 
a cîtorva familii, în cari se află cîte un Pietre sau Ioan , chiar dacă în sinul naţiunii 
ar fi puţine asemeni familii. 

Mult mai important, fie în economia politică, fie în linguistică, este cellalt fel 
de circulaţiune: mişcarea productivă a valorilor, în puterea 
carii două lucruri, identice sub orice raport, reprezintă totuşi neşte valori foarte 
disproporţionate, astfel că din doi m unul face 12, pe cînd altul numai 1 sau chiar 
zero. 

Precum în economia politică moneta este mijlocul universal al circulaţiunii 
tuturor bunurilor, tot aşa în linguistică graiul este mijlocul universal al circulaţiu¬ 
nii ideilor şi impresiunilor. Şi fără monetă, bunurile ar circula, dar cu mult mai 
greoi; cu mult mai greoi ar circula de asemenea, deşi tot ar circula, ideile şi im- 
presiunile fără grai. 

Acest paralelism odată stabilit, să lăsăm acum textualmente să vorbească 
economistul cel mai competinte în materia circulaţiunii. 

„Supposons - zice Skarbek - qu'une piece d'un franc soit remise dans la 
matinee de la premiere journee par un habitant de la capitale â une laitiere en 
echange du lait qu'elle apporte au marche; que celle-ci l’emploie tout de suite â 
acheter une aune de toile; que le marchand de toile fasse avec cette meme piece de 
monnaie sa provision de viande dans la boucherie; que le boucher la depense dans 
la boutique d'un marchand de vin; que celui-ci l’emploie â l’achat de bouteilles; 
que le marchand de verreries la depense en pain, le boulanger en bois, et que le 
marchand de bois la retienne pour une depense â venir et la laisse sans emploi 
dans le courant de la journee suivante. La difference des Services rendus par cette 
piece de monnaie dans le courant des deux journees est tres sensible, et peut etre 
exprimee par des chiffres, car elle est c o mm e sept ă u n . Dans la 
premiere journee, la piece d'un franc a fait la fonction de sept francs, parce 
qu'elle a servi â faire sept achats consecutifs, au lieu que dans la seconde journee 
elle n’a represente qu'une unite dans Ies mains du marchand de bois. Si celui-ci 
n’en fait point usage dans le courant de la seconde journee, on peut meme dire 
avec raison que, pour la societe en general, la difference des Services rendus par la 


1 Les noms familiers, în Mem. de la Soc. Linguistique, t. 1, p. 297-9. 

meme piece de monnaie dans Ies deux journees est c o mm e sept ă 
zero, parce que, etant restee inactive dans Ies mains du marchand de bois, elle 
n’a point rempli sa fonction comme instrument d’echange, et l’effet est le meme 
que si elle n’eut point existe. Sa valeur, dans la premiere journee, est egale en 
Services rendus â celle de sept francs, et il est facile de s’en convaincre en 
rassemblant tous Ies produits qui ont ete achetes par son moyen: cai' en evaluant la 
valeur du lait, de la toile, de la viande, du vin, des bouteilles, du pain et du bois 
achetes consecutivement avec la meme piece d’un franc, on se convaincra aise- 
ment qu’il faudrait depenser sept francs pour pouvoir acheter toutes ces choses 
simultanement.” 1 

Rezumînd şi completînd această particularitate în două cuvinte, un alt eco¬ 
nomist observă: „Cu cît mai des o monetă trece din mînă în mînă, cu atît mai 
multe bunuri şi servicii se pot cumpăra cu ea şi cu atît mai puţin numărar se va 
cere pentru întreaga circulaţiune dintr-o ţară”. Cu această ocaziune, el citează un 
fapt foarte instructiv. Pe la jumătatea secolului trecut, comandantul unei cetăţi 
asediate nu avea la dispoziţiune decît 7 000 fiorini, cari i-ar fi ajuns abia pe o 
săptămînă pentru plata garnizoanei. El a susţinut totuşi asediul în curs de şeapte 
săptămîne, plătind regulat soldaţilor săi, cari cheltuiau apoi banii pe la cîrcimari, 
iar cîrcimarii împrumutau mereu aceiaşi bani comandantului. 2 în acest chip, 7 000 
de fiorini au reprezintat valoarea de 49 000! 

întocmai în acelaşi mod, din două lucruri linguistice de o valoa¬ 
re intrinsecă identică, unul poate să aibă o valoare utilă înzecită şi chiar însutită 
decît cellalt, dacă în graiul comun al poporului circulează de zece sau de o sută de 
ori mai mult în acelaşi interval de timp. 

Autorul unei scrieri despre fuziunea limbei franco-normande cu limba 
anglo-saxoană şi-a dat osteneala de a distribui după proveninţă respectivă cele 
peste 40 000 de cuvinte din dicţionarul englez al lui Robertson, de unde a rezultat 
că limba engleză posedă 13 330 cuvinte germanice şi 29 854 cuvinte romanice, şi 
anume după litera iniţială a cuvîntului: 



Germanic 

Romanic 

A. 

392 

2 230 

B. 

1 210 

846 

C. 

680 

3 630 

D. 

637 

2 757 

E. 

297 

1 810 

F. 

853 

1 171 

G. 

594 

679 

H. 

729 

613 

I. 

250 

2 608 


1 Skarbek, Idee generale de la circidation , ap. Coquelin, Dict. de l’Econ. politique, ed. 1854, 
t. 1, p. 367-8. 

72 Rau, Corso di economia politica , trad. Conticini, Genova, 1855. p. 370-1. 

Germanic 

Romanic 

K. 

165 

13 

L. 

500 

636 

M. 

555 

1412 

N. 

244 

375 

O. 

478 

594 

P. 

171 

1 545 

Q. 

163 

169 

R. 

499 

1 926 

S. 

1 973 

2411 

T. 

697 

1 107 

U,V. 

1 332 

3 221 

W. 

834 

81 

Y. 

61 


Z. 

16 

20 


13 330 

29 854 1 


Muncă colosală, fără rezultat serios! Important este de a cunoaşte mişcarea 
cea productivă a valorilor, iar nu de a socoti cu d-amăruntul întregul numărar 
dintr-o ţară, clasificîndu-1 după diferitele efigii ale suveranilor, dar uitînd a 
distinge mai pe sus de toate moneta care circulă în realitate, care concurge la 
avuţia naţiunii, care este o adevărată utilitate, de cătră moneta cea îngropată fără 
folos în pămînt sau ascunsă în lăzile cîtorva zgîrciţi. 

Dacă Thommerel, în loc de a despuia un dicţionar, în care cuvintele 
întrebuinţate o dată pe an figurează alături cu cele întrebuinţate în toate zilele, ar 
fi luat mai bine un text englez poporan, un basm sau un cîntec, el s-ar fi încre¬ 
dinţat că aproape toate vorbele de origine germanică se bucură acolo de o circu- 
laţiune duplă, triplă, decuplă, decît vorbele de origine romanică. Prin urmare, cele 
13 000 de germanisme din Robertson reprezintă o valoare, o utilitate naţională, de 
mai multe ori mai mare decît cele 30 000 de românisme. Prin necontenită 
întrebuinţare, germanismele din limba engleză nu numai s-au ros, s-au tocit, s-au 
redus generalmente la monosilabe, pe cînd românismele sînt mai toate lungi, dar 
încă pe de o parte s-au ramificat în numeroase familii etimologice, iar pe de alta 
s-au diferenţiat fiecare într-o mulţime de semnificaţiuni, astfel că verbul to get, de 
exemplu, are peste patruzeci de sensuri diverse, adecă corespunde cu peste 40 de 
cuvinte deosebite! Nu este oare curios de a pune pe germanicul to get, repetat la 
tot momentul, în aceeaşi cumpănă cu vreo raritate ca dissembarrassment sau 
imprescriptibility ori jactitation, ca şi cînd ar fi 1 = 1, deoarăce în dicţionar ele 
apar fiecare ca o unitate egală? 

Un dicţionar - zice Steinthal - este „o statistică a limbei” 1 . Ar fi trebuit să 
adauge că este anume o statistică foarte viţioasă, un fel de recensiment unde 


1 Thommerel, Recherches sur Ia fusion du franco-normand et de l’anglo-saxon. Paris, 1841, 
p. 102-3. 

poporaţiunea se împarte după origine sau după religiune, dar nu se arată de loc 
rolul fiecărui individ în societate, aşa că cetăţeanul cel mai folositor, cel mai 
căutat de cătră toţi pentru necontenitele sale servicii, e pus pe aceeaşi linie cu un 
vagabond despreţuit sau cu un călugăr ce-şi scoate nasul din chilie abia la zile 
mari, ba şi atunci numai doară pentru biserică. Dicţionarele, aşa cum s-au făcut 
pînă astăzi, nu ne dau circulaţi unea limbei; şi tocmai aceasta este 
punctul cel esenţial. 

Aceeaşi eroare ca Thommerel, dar pe o scară mai întinsă, a comis-o Cihac în 
privinţa limbei române, asigurîndu-ne că: 

„L’element latin de la langue roumaine ne represente guere aujourd’hui qu'un 
cinquieme de son vocabulaire, tandis que l’element slave y entre pour le 
d o u b 1 e ou pour 2/5 â peu preş...” 

Şi mai departe: 

„Les elements turcs - presque un cinquieme du vocabulaire 
roumain...” 1 2 

Cu alte cuvinte, limba română se compune, după Cihac, din o 1/5 latină, o 1/5 
turcă şi 2/5 slavice, afară de o 1/5 eterogenă. 

E mai pe sus de orice îndoială că nicăiri ca în Dobrogea românii n-au fost 
expuşi la o mai mare influinţă slavică şi turcă totodată, locuind acolo, în curs de 
cîţiva secoli, într-un strîns contact cu bulgarii şi cu otomanii. Ei bine, nici chiar în 
Dobrogea aritmetica lui Cihac nu se potriveşte. 

Iată o scurtă doină română dobrogeană, culeasă de neobositul Teodor Burada: 

„Vara vine, iarna trece, 

N-am cu cine mai petrece; 

Şi cu cine am avut, 

Vai de mine, l-am perdut! 

L-a mîncat negrul pămînt, 

La biserică-n mormînt!” 3 

Luăm primul tom din dicţionarul etimologic al lui Cihac, cuprinzător de 
„elemente latine”, şi găsim acolo: vară — ver, veris; vin — venio ; iarnă — hibernam 
(tempus); trec - trajicio ; nu - non; am, avut, avea - habeo; cu - cum; cine = 
quinanr, mai = magis; petrec - pertrajicio; şi = sic, vai = vae; de = de; el = iile-, 
peni — perdo; mine = manduco; negru = nigrunr, pămînt — pavimentum; la = „un 1 
euphonique (?) prepose â la preposition a = ad”; biserică = basilica; în = in; 
mormînt = monumentum; fiind uitat numai mine, care însă, deşi coincidă cu 
slavicul IYH6H6, totuşi nu se poate despărţi de vechiul italian mene : 

„Lontano son de gioi, e gioi de mene.. 

1 Steinthal, Abriss cler Sprachwissenschaft, p. 35. 

2 Cihac, Dict. d'etymologie daco-romane, t. 2, p. VII, XII. 

3 Burada, O călătorie în Dobrogea , Iaşi, 1880, p. 10. 

Cîte cuvinte, atîtea latinisme, fără nici un amestec străin, absolutamente 
nici unul! 

Ar fi putut oare Cihac să ne găsească tot aşa un cîntec românesc pe jumătate 
mai scurt, sau măcar să compună el însuşi în proază o frază românească de cinci 
şiruri, în care toate cuvintele să fie numai slavice sau numai turce, sau numai 
slavice şi turce? de vreme ce după el - elementul turc în limba română este egal la 
număr cu cel latin, iar elementul slavic „y entre pour le d o u b 1 e 

Negreşit, slavismele la români, şi chiar turcismele, nu sînt puţine; în 
circ u laţi u ne însă, adecă în activitatea cea vitală a graiului românesc, în 
mişcarea cea organică, ele se perd aproape cu desăvîrşire faţă cu latinisme. Chiar 
dacă toate derivaţiunile turce şi slavice ale lui Cihac ar fi corecte, pe cînd în 
realitate cele mai multe păcătuiesc contra ştiinţei şi contra metodei 1 2 , tot încă nu 
s-ar putea zice că ingredientul slavic şi cel turc luate la un loc sînt egale la români 
cu ingredientul latin, necum a reduce pe acesta din urmă la o biată pătrime în ală¬ 
turare cu celelalte două. Un calcul serios în linguistică, ca şi-n economia politică, 
are în vedere nu unitatea brută, ci valoarea de circ u laţi u ne. 

Să luăm tot din Dobrogea, pentru motivul arătat mai sus al unei influinţe 
turco-slavice mai pronunţate, următorul bocet sau cîntec de jale, în care sînt 
destule cuvinte nelatine: 


„Drăguţul meu bărbăţel, 
Drăguţul meu sufleţel, 
Cînd ţi-a veni dorul 
Să iei drumuşorul. 

Să-mi stingi focuşorul? 
Astă primăvară, 

Cînd ieşeai afară 
în revărsatul zorilor, 
în cîntatul paserilor, 
în şuierul vînturilor, 
Pluguşorul înjugai, 
Neagră brazdă răsturnai, 
Şi din gură tu ziceai: 

Ţa Plevan 

Şi hăis Joian, 

Hai cu tata, nu vă daţi 
Şi la greu nu mă lăsaţi, 
Brazda toat-o răsturnaţi! 
Eu cînd te-auzeam, 

Cu gură nu grăiam, 


1 Caix, Le origini della lingua poetica italiana, Firenze, 1880, p. 210. 

2 Cfr. Cuvente den bătrâni, Suplem. la tom. I, passim. 

Mă luam, 

Mă sculam 

Şi-n grădină mă duceam, 

Floricele semănăm, 

Să le poarte fetele, 

Fetele, nevestele. 

Florile au înflorit, 

Bărbatul mi-a putrezit! 

Timpul coasei c-a sosit 
Şi la cîmp cînd am ieşit, 

Pe răzoare m-am uitat 
Sufleţelul mi-am strigat: 

Spune-mi, dragă, un cuvînt 
Să pot trăi pe pămînt! 

Am rămas fără de sprijin, 

Singurică făr’ de r a z i m ! 

Valuri mari m ă-nvăluiesc. 

N-am cum să mă sprijinesc. 

Bătută-s de gînduri. 

Ca vîntul de dealuri, 

Ca apa de maluri !”• 

Prin litere cursive noi am însemnat cuvintele nelatine, intrate în limba română 
prin amestec secundar, şi anume: 1 vorbă greacă, 3 vorbe maghiare şi 18 slavice. 

Prin litere rărite am indicat 7 cuvinte, despre originea cărora nu e aci locul să 
discutăm, caii însă în orice caz nu sînt nici slavice, nici turce. 

Peste tot, în cîntecul întreg, sînt 155 de cuvinte, dintre cari, prin urmare, 
numai 29 nu sînt latine; adecă elementul latin întrece mai mult decît 
de cinci ori pe toate celelalte împreună. 

Apoi nici un singur turcism la 155 de cuvinte, deşi scena se petrece tocmai în 
Dobrogea. 

Să mai observăm că din numărul vorbelor latine noi am şters pe strig, pe care 
însuşi Cihac, nu se ştie prin ce minune fonetică, îl derivă din latinul exquirito 1 2 . 
Afară de aceasta, am trecut la cuvinte slavice pe zori, măcar că forma zuori, atît la 
transilvăneanul Silvestru: ujh ahn 3^opH pewa NawTepi'H Taae 3 , precum şi la 
moldoveanul Dosofteiu: ahhk 3Swp as K/Rha avk a\,y.hck 4 , alături cu vechea for¬ 
mă cunoscută 3Swa = ziua, indică mai curînd originea din latinul dies, sau cel 
puţin un compromis poporan între vorba latină şi cea slavică. Mai pe scurt, am 
fost mai părtenitori pentru străinisme decît pentru latinisme. 


1 Burada, op. cit., p. 265. 

2 Cihac, Dict., t. 1, p. 266. 

3 Psaltirea ce să zice căutarea, Bălgrad, 1651, ps. CIX. 

76 4 Psaltire a sfintului prorocit Davidu, Uniev, 1673, ps. LXX. 

Circulaţiunea relativă a elementelor linguistice se recunoaşte prin întrebuin¬ 
ţarea lor mai deasă sau mai rară într-un text, în care orice element, de cîte ori se 
repetă, se consideră ca atîtea elemente deosebite. Astfel în cîntecul de mai sus 
slavicul drag, de exemplu, întîmpinîndu-ne de 3 ori, noi a trebuit să-i dăm 
valoarea de 3, faţă cu vorbele cele puse numai cîte o dată = 1. După Cihac, un 
asemenea drag nu este decît 1 = 1 cătră predmet, rătan, sădelcă, tripol şi cine mai 
ştie cîte altele, pe cari noi - românii - le auzim, poate, la zece ani o dată. Cele mai 
circulătoare însă, adecă cele mai utile din elementele slavice în limba română, 
ca să nu mai vorbim despre cele turce, posedă totuşi o valoare mult mai mică decît 
cele latine. Un şi, un să, un că, un cu etc., fără cari nu e chip a construi o frază 
română, sînt ca 100, ca 1 000 cătră 1 chiar în privinţa unui drag. 

Principiul circulaţiunii în limbă, în sensul mişcării productive a 
valorilor, n-a fost pînă acum niciodată formulat în linguistică. Aceasta ar 
putea scuza pînă la un punct pe Thommerel şi pe Cihac. Să nu uităm însă că unii 
dintre corifeii ştiinţei l-au presimţit de demult. Aşa Curtius, vorbind despre 
posibilitatea ca o formă gramaticală să modeleze după sine alte forme gramaticale 
diferite, zice că aceasta se întîmplă în două cazuri: „sau cînd o formaţiune este 
foarte număroasă, pe cînd celelalte sînt izolate, sau cînd ea este foarte 
întrebuinţată” 1 . Ce însemnează această dilemă? Ea stabileşte din punct în punct 
ecuaţiunea, pe care o avem noi înşine în vedere, şi anume: 1 franc cu o activă 
circulaţiune face cît zece franci circulînd fiecare de zece ori mai puţin. Acţiunea 
unei forme gramaticale în 50 exemplare este pentru Curtius deopotrivă cu acţiu¬ 
nea unui singur exemplar circulînd de 50 de ori în intervalul cînd cele cincizeci 
exemplare au circulat numai cîte una dată, adecă: 50 (1« + 1 b + lc...) = Îs x 50. 

Curtius ne strămută din sfera dicţionarului în a gramaticei. Precum dicţiona¬ 
rul este statistica cuvintelor, de asemenea gramatica e statistica formelor de rela- 
ţiune; şi o statistică tot atît de vicioasă, dacă indică numai existinţa elementului 
cutare sau cutare, dar nu şi circulaţiunea lui, urmărită în texturi 
poporane. Zicem şi aci „texturi poporane ”, căci în cele literare, cu cît ele sînt mai 
literare, cu atît mai mult ne întîmpină forme străine uneori cu desăvîrşire graiului 
comun, sau cel puţin neajunse încă a deveni vulgare. Româneşte, bunăoară, 
adverbii în -mente sau adjectivii în -abil sînt deocamdată literare şi numai literare. 

Alfabetul, ca şi gramatica, ca şi dicţionarul, este şi el o statistică de aceeaşi 
natură a pro viziunii fonetice a unei limbi. în alfabetul cirilic un s, un 3, un T, un 
co, figurează ca 1 = 1 alături cu a, e, k etc., deşi în circulaţiunea dialectelor slavice 
ele sînt o curată excepţiune, sau chiar o ficţiune. în alfabetul latin z sau y, cu totul 
exotice pentru vechii romani, sau mai bine proprii numai limbei latine literare, 

1 Curtius, Studieri zur griechischen und lateinischen Grammatik , t. 9 (1876), p. 232 nota: „sei 
es, dass numerisch eine grosse Zahl von Bildungen mehrere vereinzelte nach sich zieht, sei es, 
das eine sehr viei gebrauchte und deshalb dem sprechenden besonders lebhaft 
vorschwebende Form ihn von der Tradition abirren lăsst”. - Cfr. Misteli, Lautgesetz und Analogie, 
în Zeitschr. f. Vdlkerpsych., t. XI (1880), p. 414-5, şi Brugmann, Morphologische Untersuchungen 
aufdem Gebiete der indogermanischen Sprachen, Leipzig, 1878, t. 1, p. 83. 

ocupă în alfabet un loc identic cu sonurile cele mai răspîndite. Aci, ca şi-n 
privinţa cuvintelor sau a formelor gramaticale, texturile sînt unicul mijloc de a 
constata circulaţiunea, adecă adevărata valoare sau utilitate a unui son. 

O încercare de acest fel a făcut-o de demult Forstemann. Să luăm, de exem¬ 
plu, proporţiunea celor două nazale în limbile elenă şi latină. La 100 consoane, în 
elena sînt 18 n şi numai 4 m; în latina 14 n şi 12 m. în elena dar, un n 
valorează de 4V 2 ori cît un m. La 100 vocale, în elena sînt numai 7 i, în 
latina 27. 1 în latina, prin urmare, un / are o utilitate aproape de 4 ori mai 
mare ca în elena. Un asemenea tabel al circulaţiunii relative a sonurilor ne dă o 
noţiune vie despre caracterul fonetic al unei limbi; un alfabet - nu ne spune 
nemic. Niciodată printr-o simplă enumeraţiune a sonurilor cunoscute intr-un grai 
noi nu vom înţelege, de pildă, pe cei 5 i din latinul difficillimi, pentru care în 
deşert am căuta o paralelă în elena şi-n mai multe alte limbi. 

La români sonul r, pe care nu-1 au de loc mexicanii şi chinezii, se repetă cel 
puţin de 15 ori la fiecare 100 de consoane. Putem oare să-i dăm aceeaşi valoare ca 
lui h, întrebuinţat de vro 2 ori la 150 de consoane? Ba chiar toate guturalele şi 
palatalele la un loc: h, k, g, , g, şi j, deşi sînt 6 la număr, totuşi circulează în 
limba română mai puţin decît singurul r. 

Să presupunem un moment că circulaţiunea lui j ar fi la noi tot aşa de deasă ca 
a lui r, încît să se zică cu drept cuvînt: 1/ = lr; atunci însă tipul fonologie al 
graiului românesc ar fi cu desăvîrşire altceva, fără nici o asemănare cu ceea ce 
este astăzi. în circulaţiune dară şi iarăşi în circulaţiune se oglindeşte faţa cea 
fonică, ca şi cea gramaticală, ca şi cea lexică a unei limbi. 

Cele de mai sus se aplică deopotrivă bine la construcţiuni sintactice, la 
răspîndirea mai mare sau mai mică a diferitelor categorii ideologice, la orice altă 
secţiune a studiului linguistic în genere. 

Cînd Bergaigne constată că-n a doua carte întreagă din De bello gallico Cesar 
pune totdauna verbul la sfîrşitul propoziţiunii, afară de vro cincisprezeci 
excepţiuni 2 , el urmăreşte în latina un caz de circulaţiune sintac¬ 
tică. 

Cînd Heyse ne spune că francezii au 4 cuvinte: pointe, saillie, trăit d’esprit şi 
bon mot pentru 1 singur german Witz, sau alte 4: ruse, fourberie, friponnerie şi 
espieglerie pentru 2 germane: List şi Betrug 3 , el surprinde un fenomen de cir¬ 
culaţiune ideologică. 

Pretutindeni în linguistică un ingredient întrebuinţat de 4 sau de 6 ori în in¬ 
tervalul d are o valoare utilă duplă sau triplă decît un ingredient identic întrebu¬ 
inţat numai de 2 ori în acelaşi interval d. în acest mod, 100 de ingrediente, 
utilizate fiecare numai cîte 1 dată pe zi, valorează mai puţin decît 25 ingrediente 


1 Forstemann, Numerische Lautverhaeltnisse, în Kuhn, Zeitschr., t. 1, p. 163-79. Cfr. ibid., t. 2, 
p. 36-44. 

2 Bergaigne, Essai sur la construction grammaticale, în Mem. de la Soc. de Ling., t. 3, p. 8. 

3 Heyse, System, p. 242. 

utilizate fiecare de cîte 5 ori. Şi o probă irezistibilă în această privinţă este, mai cu 
seamă, raportul numilor proprii, locale şi personale, cătră graiul comun al unui 
popor. 

Onomastica unei ţări de o întindere oarecare constituă în totalitatea sa un 
dicţionar mult mai voluminos decît dicţionarul cel mai complet al graiului comun 
de acolo. Vro 9 000 de numi proprii, mai toate personale, şi mai toate numai din 
Germania, au fost explicate de cătră Pott, abia ca o încercare, ca o mică frîntură 
aşa-zicînd dintr-un colosal mozaic. 1 Pentru singura onomastică topică a României 
n-ar ajunge 100 000 de numere! Mapa cea mai amărunţită, acoperind cu litere 
aproape imperceptibile un părete întreg, nu ne împărtăşeşte decît notabilia, fără a 
se putea pogorî la atîtea movile, stînci, părîiaşe, fel de fel de accidente teritoriale, 
pentru cari la faţa locului există generalmente cîte un nume propriu. 2 

Dacă ne aducem aminte că o mare parte, poate chiar cea mai mare, din această 
imensă nomenclatură e cu totul străină limbei comune a ţărei, astfel că - un 
exemplu foarte caracteristic - din cele 30 districte ale României: Mehedinţi, Gorj, 
Argeş, Dîmboviţa, Prahova, Buzău, Rîmnic, Putna, Bacău, Suceava, Dorohoi, 
Botoşani, Iaşi , Roman, Vaslui, Tutova, Fălciu, Covurlui, Tecuci , Brăila, Ialomiţa, 
Ilfov, Vlaşca, Teleorman, Olt, Romanaţi, Dolj, Neamţ, Muscel şi Vîlcea, numai 
cele 3 din urmă se pot înţelege româneşte, ba încă în Vîlcea din vălceă = 
vallicella s-a mutat accentul, iar Neamţ e de origine slavică, - se naşte fireasca 
întrebare: cum oare graiul poporului nu se afundă întreg sub un amestec ibrid atît 
de covîrşitor? Tot ce-1 scapă de potop este principiul circulaţi unii. 

Limba comună, abstracţiune făcînd de şovăiri dialectale, se reproduce aceeaşi 
pe fiecare punct al ţărei. Dacă vom admite că ea posedă 10 000 cuvinte, pe cari să 
le reprezintăm prin m, atunci orice individ, cunoscînd numai jumătatea cea mai 
întrebuinţată, va avea o proviziune lexică de m/ 2 . Limba onomastică totală a 
aceleiaşi ţări fie de 200 000 termeni, adică 20 m. E ceva spăimîntător; nu există 
însă nici un punct unde această manină să fie cunoscută întreagă. Individul cel 
mai familiar cu nomenclatura personală şi locală a ţărei sale ştie cel mult 1 000 de 
numi proprii, adecă m/10. Aceasta încă nu e tot. La 1 000 de cuvinte din limba 
comună, chiar din gura acelui individ excepţional, circulează în 
conversaţiune 5, maximum 10, fie chiar 25 de numi proprii, ceea ce constituă, 
într-un caz extrem, abia m/ m . Iată cum un element, de 20 de ori mai număros ca 
cifră brută posedă totuşi prin circulaţiune o valoare de 40 sau de 100 de ori mai 
mică!... 

în linguistică marele principiu al circulaţiunii, uitat pînă aci aproape 
cu desăvîrşire, s-ar putea privi ca peatra cea angulară a edificiului. Ceea ce se 

1 Pott, Die Personennamen insbesondere die Familiennamen, Leipzig, 1859, p. IX. 

2 Cfr. Brandes, Die Heiligen und die Teufel mir Himmel und Hode in den geographischen 
Numen, Lemgo, 1866, p. 3: „Wie die Sterne am Himmel und die Sandkomer am Meeresgestade 
nicht zu ziihlen sind, so unzăhlbar sind auf unserer Erde die Stădte, Flecken, Dorfer, Weiler, die 
Strome, Fliisse, Băche, Berge und Wălder, und alle haben ihre Namen bekommen; und nicht allein 
jene sondern auch fast jeder Fleck in den Feldmarken und Waldrevieren ist benannt worden...” 

cheamă fizionomia unei limbi nu este altceva decît rezultatul circulaţiunii. 
Fizionomia totală a limbei se compune din fizionomiile sale parţiale: fonetică, 
tonică, morfologică, sintactică, lexică, ideologică, rezultînd fiecare dintr-o 
circulaţiune deosebită, astfel că se poate întîmpla, bunăoară, ca fizionomia 
fonetică sau lexică să nu fie de aceeaşi natură cu cea sintactică sau cu cea tonică, 
dar toate circulaţiunile speciale la un loc concurg într-o singură fizionomie 
generală. Limba franceză, de exemplu, are în întregime o fizionomie una, deşi 
fizionomia sa lexică e hotărît latină, pe cînd fizionomia fonetică este, din contra, 
de un caracter celtic foarte pronunţat, ca şi cea tonică, nu ştim însă pînă la ce 
punct cea sintactică sau cea ideologică, rămînînd a se decide problema prin 
criteriul circulaţiunii, fără care orice caracteristică totală sau parţială a unui grai e 
radicalmente falsă. 

Cuvintele lui Rousseau despre fizionomia individuală: „On croit que la 
physionomie n’est qu'un simple developpement de traits deja marques par la 
nature; pour moi, je penserais qu'outre ce developpement, Ies traits du 
visage d’ un homme viennent insensiblement â se 
f o r m e r e t ă p r e n d r e de la physionomie par l ’ im - 
pression fre q u e n t e e t habituelle de certaines af - 
fections de l ’ â m e ”, - se aplică pe deplin la fizionomia unei limbi, pe 
care el ar fi putut s-o explice: „par l’impression frequente et habi¬ 
tuelle de certains phenomenes materiels et psychiques”. 

Circulaţi unea şi numai circulaţiunea dă o dezminţire aforis¬ 
mului lui Humboldt cum că fizionomia unui grai, ca şi a unui individ, ar fi nedes- 
criptibilă. O fizionomie e nedescriptibilă, în adevăr, dacă noi ne mărginim a 
cunoaşte natura brută a elementelor sale; ea se descrie însă aşa zicînd de la sine, 
din dată ce se constată printr-o proporţiune aproximativă valoarea cea utilă a 
fiecărui din acele elemente... 

A face etimologie în sensul ştiinţific al cuvîntului, lămurind prin 
metoda comparativă, întrucît e cu putinţă, nu numai originea vorbelor române ca 
materie, ca formă, ca sens, ca propoziţiune, dar totodată sorgintea credinţelor sau 
obiceielor exprese prin acele vorbe; 

A discerne în limba română, aşa cum o găsim în monumente vechi şi-n gura 
poporului, amestecul primar, care i-a dat naştere, şi multiplele 
amestecuri secundare, prin cari se caracteriză viaţa-i ulterioară în 
curs de veacuri; 

A dezvăli adevărata fizionomie a graiului românesc: ceea ce circulează 
în el şi ceea ce nu circulează sau abia circulează; 

Aceasta este ţinta pe care şi-o propune Etymologicum Magnum Romaniae. 

adj. adjectiv. 
adv. adverb. 

A.I.R. Arhiva istorică a României. 

Alex. Alexandri. 

Arh. Stat. Arhiva Statului din Bucureşti. 

art. articlu. 

arde. articulat. 

c. sau corn. comună, sat. 

cf. sau cfr. compară. 

Col. I. Tr. revista Columna lui Traian. 
conj. conjuncţiune. 

Conv. Lit. revista Convorbiri literare. 
Cuv. d. bătr. Cuvente den bătrâni, 
demonstr. demonstrativ. 
f. sau fem. feminin. 
interj, interjecţiune. 


L. B. sau Lex. Bud. Dicţionarul român din 1825. 

L. M. Dicţionarul şi Glosarul de Laurian şi 

Maxim. 

loc. local. 

m. sau mase. masculin. 
ms. manuscript. 

n. neutru. 

n. pr. nume propriu. 
part. participiu. 
plur. plural. 
prep. prepoziţiune. 
pron. pronume. 
s. sau subst. substantiv. 
sing. singular, 
v. vezi. 
vb. verb. 


N.B. Ne-am ferit în genere de prescurtări cari ar putea îngreuia lectura. 

Lista amărunţită a cărţilor consultate, a manuscriptelor, a documentelor şi a corespondenţilor 
se va publica la finea operei. 

Vom mai observa aci că cronicarii moldoveneşti sînt citaţi după 1-ma ediţiune de d. Cogăl- 
niceanu, cronica lui Moxa după Cuvente den bătrâni , t. 1, scrierile mitropolitului Dosofteiu şi 
alte vechi tipărituri după anul publicării lor, de ex.: „Varlam 1643” însemnează Cazania 
mitropolitului Varlam tipărită în Iaşi la acel an, „Coresi 1577” = Psaltirea lui Coresi, iar „Coresi 
1580” = Omiliarul etc. 



A 


'A. a; lettre et voyelle a. „Prima literă din alfabetul român şi prima din cele cinci 
vocale clare ale limbei române. Atît ca semn, cît şi ca sunet, cînd se ia absolut, este 
de gen masculin: un a mic, doi a mici; cînd însă se pune cu una din vorbele literă, 
semn, sunet etc., atunci se respectă genul acestor vorbe: litera a e tonică sau 
netonică” ( L.M .). 

1. a, semn grafic. 

1. Ca literă, a stă în fruntea alfabetului fenician şi a mai tuturor alfabetelor 
derivate, dintre cari numai în cel sanscrit şi-n cel latin el se numeşte prin însuşi 
sonul său: a, iar în celelalte are drept nume cîte un cuvînt început prin a, de ex. 
semiticul aleph, de unde grecul alpha. în alfabetul cirilic al slavilor, trecut şi la 
români, această literă se cheamă azu, ceea ce însemnează „eu”. Diferitele forme ale 
lui a în paleografia română se pot vedea facsimilate în Cuv. d. bătr. I, p. 77. în curs 
de veacuri, românii din Carpaţi învăţau la a z , iar românii de la Pind îşi băteau 
capul cu alfa. 

Lexiconul slcivo-român, circa 1670 (ms. al Societăţii arheologice din Moscva): 
„ A z u , la azbuchile sloveneşti numele slovei dentăîu, iar la limba slovenească 
loc-de-nume eu...” 

v. Azbuchi. — Azbucoavnă. - Azu. 

2. întrebuinţarea lui a ca cifră pentru unul, trecînd de la greci la slavi, de la 
slavi apoi, împreună cu cărţile bisericeşti, s-a întrodus la români şi a durat, mai mult 
sau mai puţin, pînă în secolul nostru. Spre a se deosebi de literă, peste cifră se punea 
deasupra semnul ~: ă. în combinaţi unea pentru unsprezeci se scria întîid (1) 
şi după aceea î (10), nu vice-versa ca în latinul XI. Preces de semnul 
-H- -ff sau -i- , d în scrisoarea cirilică însemnează 1 000. 

Statistica Moldovei, 1591 (Arhivul ms. Petru-vodă, în Academia Română): 
„Tutuva ţinut —i- â’Tai (1311) oameni cu săraci...” 

3. în pipăiturile de ortografie româno-latină, începînd de pe la finea secolului 
trecut, scriitorii s-au servit de a, fie simplu, fie duplicat, fie cu tot felul de semne, nu 
numai pentru sonul propriu a, dar şi pentru varietăţile aşa-numitei vocale confuze. 

Astfel în Molnar, Şincai, Clain, Buclai etc. vedem scris: căpraa, sanatds, addeve- 
râtâ tâ lăuda etc. Despre aceste sisteme ortografice, v. Cipariu, Principia, p. 301 sqq. 
şi Papiu, Tes. de monum. I, p. 92. 

Deja în secolul XVII, făcîndu-se încercări de a scrie româneşte cu litere latine, 
s-a întrebuinţat â pentru vocala confuză. Intr-un act de la 1660 (Dim. Sturdza, în 
Col. I. Tr., 1877, p. 82), o nepoată a lui Mihai Viteazul iscăleşte: 



Pentru dialectul macedo-român, grafica greacă (Kavalliotis) admite a şi a, cea 
latină (Bojadschi) pe a şi â, aşa că vorba tată se scrie prin două feluri de a: mm sau 
tată. 

11. a, element fonetic. 

1. Sub raportul fiziologic sau al foneticei generale, a este vocală prin excelinţă, 
căci i şi u trec prin y ( î) şi w (u) în sfera consoanelor, pe cînd a nu-şi perde niciodată 
natura sa muzicală. Vocalele e şi o se nasc din apropiarea între a şi i pe de o parte, 
între a şi u pe de alta, adecă e = %a + %i, iar o = %a + %u. Vocala confuză Îs. sau /¥«, 
vocală indiferinte, după cum au numit-o unii, este aceea din care se pot 
desfăşura şi la care se pot întoarce cele cinci vocale clare (v. Techmer, Phonetik I, 
p. 44). 

2. Sub raportul istoric sau al foneticei române speciale, neaccentatul a din mijlo¬ 
cul şi de la finea cuvîntului scade mai totdauna la vocala confuză ă sau î (â), ba 
chiar şi cel accentat cînd îi urmează o nazală (n, ni), iar mai vîrtos urmîndu-i nazală 
şi o altă consoană: păgîn—paganus, blînd—blandus, lînă—lana etc. Orice excepţiune 
de la această normă, dacă nu e un neologism, atunci trebui justificată prin vreo 
analogie, şi mai cu seamă prin acţiunea acomodativă a consoanelor şi vocalelor 
învecinate; de ex. la moldoveni în barbut sau calare, în loc de bărbat şi călare, 
netonicul a se mînţine prin înrîurirea combinată a licuidei şi a tonicului a din silaba 
următoare, pe cînd în fenomenul românesc general: feţe din faţe, judecăţii din 
judecatei, cărţi din cărţi etc., tonicul a scade la e şi ă prin acţiunea următorilor e sau 
i. La începutul cuvîntului, din contra, afară de cazul cînd precede nazalei însoţite de 
o altă consoană, ca în îmblu - ambulo sau înger - angelus, nu numai a se conservă, 
cu sau fără accent, ci încă, pe de o parte, iniţialul e tinde a trece în a, ca în acel - 
- ecc-iile, acest = ecciste, arici = ericius, aleg = eligo etc.; pe de altă parte, sînt 
foarte dese cazuri de prepoziţionalul a şi de un a curat inorganic, mai cu seamă în 
dialectul macedo-român: aumbră — umbră, asun — sono, alavdare = laudare etc., 
v. Miklosich, Lautl. d. rum. Dialekte I, p. 10 sqq. şi Cipariu, Gramm., 17 sqq. 

3. Sub raportul statisticei fonetice, mulţimea cuvintelor începătoare cu a, cari 
sînt nu mai puţine în latina şi-n fiicele neolatine din Occidinte, dă limbei române în 
alăturare cu graiurile învecinate slavice o fizionomie atît de individuală romanică, 
încît e ciudat că fenomenul n-a fost observat pînă acuma. în paleoslavica, dacă vom 

84 scoate cîteva vorbe împrumutate de la greci, nu vor rămînea decît vro zece cuvinte, 

cel mult, începătoare cu a. Poloneşte, la şease tomuri din Linde, peste tot vro 4 000 
pagine, abia 36 V 2 sînt consacrate literei A, ş-apoi chiar între acelea maioritatea 
cuvintelor sînt neologismi. Aproape aceeaşi proporţiune în aceleaşi condiţiuni ne 
întîmpină în marele dicţionar bohem al lui Jungmann. Serbeşte, la 850 pagine din 
Karadzi», numai 8 V 2 aparţin lui A, în care întră în mare parte cuvinte de proveninţă 
turcă. Mai avuţi în această privinţă nu sînt nici bulgarii. La români, din contra, 
luîndu-se ambele dialecte, cel daco-român şi cel macedo-român, litera A ocupă 
materialmente a zecea parte din întregul vocabular. Proporţiunea creşte şi mai mult 
în vorbire, căci cuvintele cari se încep cu a, precum şi monosilaba a cu feluritele ei 
înţelesuri, sînt dintre cele mai întrebuinţate. 

Un frumos pasagiu din Cantemir, Chron. II, 65: 

,Arată -se greutatea aceştii istorii: 

Mărturisim şi, nu fără puţină tînguială, ne cutremurăm de mare şi de nepurtat 
greuinţa care asupra -ne vine, căci mari stînci în mijlocul drumului ca neclătite stau, 
şi multe şi împletecite împiedecături înnaintea paşilor ni se aruncă , carile şi paşii 
înnainte a -i muta ne opresc, şi calea chronicului nostru slobod a alerga tare astupă, 
şi ca troenii omeţilor, de vifor şi viscol în toate părţile spulberaţi şi aruncaţi, cărările 
cele mai denainte de alţii călcate atîta le acopăr şi le ascund, cît nu fără mare frică 
primejdia ni este ca nu cumva, pîrtea rătăcind şi cărarea pe care a merge am apucat 
pierzînd, cursul istoriei noastre în adinei vîrtopi şi neumblaţi codri, de povaţă lipsit, 
să cadă, şi ase la doritul popas şi odihnă să nu putem agiunge.. 

Sînt 135 cuvinte, din cari 19 cu a-, adecă V 7 . 

Un ţăran din Prahova (Vălenii-de-Munte) vorbeşte aşa: 

„Hin-că ne cunoaştem ăla p-ăla ă-atîţia ai dă zile, am tot dat să mă riped pîn’la 
dumneata acasă', că n-am strigăt tare, - că mi-e glasu necăcios şi secăţiv, - ca s -auzi 
d -aci dîn ăi Bucureşti togm -acolo la-nfundătură dă munte ce.-aveam să-ţi înşir; şi 
hindă-că nu mă ieartă nici timpu, nici păsurili, nici aii treburi să yhiu ieu p -acolo, 
d-aia-ţi scrisei mai bine carte rumânească...” (Jipescu, Opincaru, p. 19). 

La 79 cuvinte, 15 cu a-, adecă ceva ca V 5 . 

în termen de mijloc, se poate zice că în limba română după ambele dialecte a 
şeaptea parte din cuvintele în circulaţiune se încep cu a. 

La macedo-români în specie, grămădirea vorbelor cu a- merge adesea pînă la 
urît. Bunăoară, pentru a ne spune că şoaricele sări în sus şi-n jos pînă ce într-o 
săritură ajunse la arborele, un basm de la Cruşova zice: „şoariclu arsărî arup de 
arupăzînă şi cu puţin arstrisărmintu ajunse sum arburle...” (V. Petrescu, Mostre 
II, p. 3). 

Deja vechii romani, din punctul de vedere estetic, erau supăraţi pe marea 
răspîndire a iniţialului a, pe care Cicerone îl numeşte oareunde „littera insuavis- 
sima”. Scriitorii latini, prin măiestria stilului, îşi dedeau osteneala de a înlătura 
acest neajuns. în graiul poporului român, ca o reacţiune instinctivă contra mo¬ 
notoniei, în parte cunoscută neolatinilor din Occidinte şi chiar altor familii lin- 
guistice, consoanele h şi d se anină la iniţialul a fără nici un motiv etimologic. 
Aşa, pe de o parte, se aude: harbore, harc, harici, harmasar etc., mai cu preferinţă 

acolo unde după a urmează r; pe de alta, generalmente numai în cîntece: dalb, 
daleu, dalt, daşa, davut... 
v. H. - D. - Ea. - Oa. 

2 Al interj. Unul din sensurile sale apare destul de bine în versul fabulistului Donici: 

,A! ce năcaz, ce osîndire! 

Asupra gînştelor ce crudă prigonire!.. 

( Gînştile) 

Cu o adevărată melancolie, în Inima mea e tristă de Gr. Alexandrescu: 

,A! cît de mult amară 
Viiaţa o să-mi pară! 

Minuturile - veacuri o să le socotesc; 

A orcării zi rază 
Noi lacrimi o să vază, 

Cînd pe streine ţărmuri strein o să trăiesc!... 

Durerea cea mai mare 
Nu poate să omoare; 

P-a mea care-a-ntrecut-o? dar tot nu poci să mor! 

A! de-i mai ţinea minte 
Atîtea jurăminte, 

îmi vei păstra tu, poate, o urmă de amor!...” 

în exemplele de mai sus, a! cuprinde o părere de rău pentru ceva care nu trebuia 
să se întîmple. Cu sensul de mirare mai pronunţat, dar tot faţă cu un ce supărăcios: 
„Florica: I! cînd aş fi de capu meu, pre legea me, m-aş face vivandieră. 
Colivescu (viind pe portiţă): Florico... 

Florica: A! tot aici eşti? 

Colivescu (oftînd): Tot, tot, păcatele mele...” (Alex., Florin şi Florica, sc. IV). 
Cu o supărare împinsă la furie: 

„Veveriţă rădică păharul şi închinînd zise: «Să trăieşti întru mulţi ani, măria-ta! 
să stăpîneşti ţara în pace, şi milostivul Dumnezeu să te întărească în gîndul ce ai pus 
de a nu mai strica pre boieri şi a bântui norodul...» 

N-apucă să sfîrşească, căci buzduganul armaşului, lovindu-1 drept în frunte, îl 
oborî la pămînt. 

- A! voi ocărîţi pre domnul vostru! strigă acesta...” (C. Negruzzi, Alexandru 
Făpuşneanul III). 

Sensul fundamental al interjecţiunii a! este surprinderea. în exemplele 
ce preced, surprinderea e întovărăşită şi chiar precumpănită de desplăcere. 
Se poate însă ca s-o însoţească mişcarea opusă de plăcere: 

„Arvinte: Mai întîi să ciocnim cîteva pahare! 

Pepelea: Să ciocnim, giupîne! Noroc şi întru ceas bun! 

Arvinte: Amin. (bea) A!... bun îi...” (Alex., Arvinte şi Pepelea, sc. XI). 

în vorbire, fiecărui sens şi flecarii adumbriri de sens corespunde o altă intonaţiune 
şi o altă durată. 

Interjecţiunea de uimire a! nu trebuie confundată cu interjecţiunea de durere 
ah! după cum le confundă latineşte editorii lui Plaut şi ai lui Terenţiu, deşi în manu¬ 
scripte figurează ambele exclamaţiuni. Dinarchus cînd sărută pe Phronesium: 

„ah! hoc est mei melle dulci dulcius!...” 

ar fi mai corect de a citi: 

„a! hoc est mei...” 

A pune aci ah! în loc de a! este ca şi cînd am face pe Arvinte, cînd bea şi-i place 
vinul, să zică: „ah!... bun îi...” între a! şi ah! fie latineşte sau româneşte, este o 
mare deosebire psicologică. Ambele însă nu sînt nici latine, nici române în parte, ci 
comune tuturor popoarelor. Cît pentru cea dentîi din ele, deschiderea gurei şi ieşirea 
din gîtlej a sonului a la vederea unui lucru surprinzător este un fel de gest vocal 
firesc al copilului şi al sălbatecului. 

v. Aa! - Ah! - A hi! - Aho! - Ama! — Aos! - Au! 

3 A pentru va, verb auxiliar la formarea viitorului singular de a 3-a persoană. 

E des în cîntecele poporane, mai ales cînd forma întreagă va ar cere două silabe, 
de ex. se va..., îmi va..., îţi va etc., acolo unde metrul permite numai una: s-a..., 
mi-a, ţi-a... 

Balada Codreanul : 

„Pe Codreanul nu-1 ierta, 

Că el capul ţi-a mînca 
Şi foc tîrgului ţi-a da 
Şi pe doamna ţi-a fura.. 

Balada Inelul şi năframa'. 

„Aurul cînd s-a topi, 

Să ştii, frate, c-oi muri...” 

Balada Mioriţa : 

„Fluieraş de os, 

Mult zice duios! 

Fluieraş de soc, 

Mult zice cu foc! 

Vîntul cînd a bate, 

Prin ele-a răzbate...” 

într-o comedie de Alexandri, o voroavă între doi ţărani: 

„Gheorghe: îi privighetor măi, îi subprefect d-nu Răsvrătescu!... are putere, 
frate. 

Veveriţă: Las’, cumătri, că de-al de Răsvrătescu se schimbă pe toate lunile. Ca 
mini a vini altu şi ne-a zice alte poveşti...” 

In conjugaţiunea română existînd un viitor propriu-zis sau afirmativ şi un viitor 
dubitativ cu funcţiunea de prezinte optativ, la cei vechi ne întîmpină uneori o fru¬ 
moasă diferenţiare de sens între a şi va: 

Neculce, Cron. II, 310; „de a hi aşa, va da samă lui Dumnezeu...” 
în acest pasagiu, a este dubitativ, va e afirmativ. 

Cu sens dubitativ e şi mai obicinuită în popor contracţiunea lui va în o: „dacă 
n-o putea, n-o veni, şi s-o alege cu atît” ( L. M), prin care auxiliarul voire se 
confundă foneticeşte cu auxiliarul avere la preteritul de a treia persoană: „o făcut” 
pentru „a făcut”, 
v. O. - Au. - Voi. 


4 A, verb auxiliar la formarea preteritului compus singular de a 3-a persoană: „a 
venit, a fugit” (L. M.) în opoziţiune cu pluralul: „ a u venit, a u fugit”. 

Formă literară modernă, deja foarte înrădăcinată şi destul de nemerită, dar care 
e aproape necunoscută poporului şi vechilor texturi, unde ne întîmpină „au venit, 
a u fugit” sau „venit-a u , fugit-a u ” la singular şi la plural deopotrivă. 

în părţile Ţărei Româneşti pe unde se aude în grai a în loc de a u , el se 
întrebuinţează şi la plural, de ex.: „as-noapte a intrat luchi[i]-n zăvadă ş-a mîncat vo 
trei oi...” (T. Theodorescu, Ialomiţa, c. Lupşeanu). 

Tot aşa în dialectul istriano-român se zice „a venit, a fugit”, dar nici acolo nu se 
face deosebire între ambele numere, ci a se aplică la plural ca şi la singular: „o votă 
foşt-a trei fraţ, doi orb şi ur n-a văjut...” (Miklosich, Rum. Untersuch. I, 78). 

Am spus că diferenţiarea „a venit el - a u venit ei”, admisă în limba actuală 
literară, e frumoasă şi va rămînea; dar vreo raţiune etimologică ea nu are. Din latinul 
singular habet, poporan avei, s-a născut românul a u = av(et), şi tot au = av(ent ) 
trebuia să se nască din pluralul latin habent. în scurt, a u la singular, ca şi la plural, 
este unica formă română organică. Tocindu-se finalul u în grai, s-a tocit deopotrivă 
la ambele numere. Dacă n-ar fi a u la singular, poporul n-ar putea să aibă forma 
contrasă o, foarte răspîndită: „el o venit, o fugit”, căci monosilaba a nu scade la o 
decît prin contact cu o consoană sau o vocală labială. - v. Au. - O. 

Macedo-românii, în adevăr, întrebuinţează pe a u numai la plural; însă nici 
pentru singular ei nu cunosc pe a, ajutîndu-se în locu-i cu „are” şi mai ales cu 
„easte”: „easte fugitu”, „easte venitu”: 

„Eu din cor nu-mi mă despartu, 

Că-mi easte venit bărbatlu...” 

(V. Petrescu, Mostre II, 70) 


5 A, pârtie, enclit. O vocală emfatică, care se acaţă: 1. la ăst, cest, acest, ăl, cel, acel, 
în cazurile direct şi oblic din ambele numere la masculin şi feminin: ăst-a, ăstui-a, 
88 ăşti-a, ast-a, astei-a, aste-a, ăstor-a...', 2. la un, alt, atît, cît, în cazul oblic din 

ambele numere şi genuri: unui-a, unei-a, unor-a...; 3. la mult, tot, amîndoi, în cazul 
oblic plural masculin şi feminin: multor-a, tuturor-a, amînduror-cr, 4. la nimene, în 
ambele cazuri ale singularului: nimene-a, nimenui-cr, 5. la ordinalul masculin: al 
doile-a, al treile-a, al patrule-a... ; 6. în fine, la mai mulţi adverbi: aici-a, aieve-a, 
alăture-a, purure-a, acum-a, atunci-a, pretutindene-a, asemene-a, aimintere-a, 
aşijdere-a, aiuri-a, nicăiri-a etc. 

în toate aceste cazuri emfaticul -a este netonic, întărind cuvîntul fără a atrage 
accentul asupră-şi. Altfel e în aşa = asia din aşi şi în abia din abî, unde nu e decît 
diftongirea vocalei scurte accentate, fenomen fonetic cunoscut limbilor neolatine, 
iar nu o particularitate morfologică proprie graiului român. De aceea vedem, de 
exemplu, că a s c h a lîngă a s c h i există şi la reto-romani, pe cînd nicăiri în 
Occidinte nu găsim o paralelă pentru ăst-a lîngă ăst sau pentru atunci-a lîngă atunci. 

Tot astfel de o altă natură este iniţialul a în aşa, abia, atuncia, acesta, acela etc., 
adecă generalmente sau prepoziţiunea ad, sau ac- din ecce ori eccum, sau vreun alt 
ingredient analog de asemenea romanic, pe care-1 regăsim în dialectele neolatine 
occidentale: aquest, aquel, adunque, asi, abes..., unde însă - încă o dată - nu ne 
întîmpină nicăiri emfaticul -a, una din trăsurile cele mai caracteristice ale graiului 
românesc între limbile surori, nu numai în daco-româna, dar şi-n macedo-româna: 
atunci-a, aist-a, acest-a, aci-a, acel-a, aliur-a, a doile-a, a treile-a etc., şi chiar în 
dialectul istrian, atît de puţin studiat şi deja aproape dispărut: acmoce-a lîngă acmo- 
ce, aiure-a lîngă aiure, anci-a lîngă anei, cel-a lîngă cel, cest-a lîngă cest şi altele. 

Emfaticul -a este pe deplin un element pronominal demonstrativ, un „cuvînt 
deictic” (deiktisches Wort), după expresiunea lui Miklosich ( Lautl. I, 5). El joacă în 
limba română, pe o scară mult mai întinsă, acelaşi rol pe care-1 avusese în vechea 
atică lungul i în obroc?-t lîngă obxoq, xonxov-t lîngă xobxov, xonx-t lîngă xobxo, 
abxr)-", ekeivoct-î, EKEivrţo-i etc., cu acea deosebire că acesta din urmă îşi atrage 
accentul, pe cînd celalalt întăreşte demonstraţiunea fără a zgudui tonul. Chiar 
etimologiceşte, românul -a pare a fi de aceeaşi origine cu vechiul grec -i, căci forma-i 
primitivă nu e -a, dar -îa, care reapare în aia = a-ia de la a şi-n aceia = 
= acea-ia de la acea, unde -i- nu este un adaos eufonic pentru înlăturarea hiatului 
din aa şi aceaa, fiindcă româneşte hiatul în asemenea cazuri se înlătură nu prin -/'-, 
ci prin -u- sau -o-, ca în stea-u-a s. stea-o-a, zi-o-a, basma-u-a etc. Conservîndu-se 
dară în a-ia şi-n acea-ia, primitivul -îa s-a redus pe aiuri la -a, întocmai după cum 
s-a redus la - a articlul nostru feminin postpozitiv din latinul illa, de unde prin 
muiare trebuia să fie ’îa, nu ’a. O dată primit pentru emfaticul -a prototipul -îa ( ya ), 
ne găsim faţă-n faţă cu pronumele demonstrativ indo-europeu foarte cunoscut ya, 
(îa), sanscrit ya(s), zendic ya, litvan ji(s), paleoslavic i, latin i în is, id etc., cu care 
deja Curtius ( Grundz ., no. 606) a identificat pe emfaticul i al grecilor (v. Windisch, 
Relativpronomen, în Curt. Stud. II, 316). Prin urmare, un obxoo-î este paralel cu 
românul acest-a sau acel-a nu numai prin funcţiunea de demonstrativ emfatic, dar 
poate şi materialmente prin -î = -a, deşi românii n-au împrumutat această particulă 
de la greci. Să fie oare o rămăşiţă dacică?... 

6 A, article feminin adjectival. 

Denaintea adjectivului, singurul articlu feminin întrebuinţat în limba noastră 
literară veche şi nouă este c e a , tot aşa la istriano-români, iar la macedo-români 
acea: cea frumoasă, cea muşată, acea muşată „la belle”; în gura poporului însă, 
mai ales în Ţara Românească şi peste Carpaţi, circulează în multe locuri forma a, 
care aparţine în specie posesivului. 

Ne întimpină des la Anton Pann: 

„Şi în fuga lui a mare 
II prinzi cu mîna călare...” 

(Prov. HI, 107), 

unde nu diferă întru nemic prin sens de obicinuitul: „fuga cea mare...”, mace- 
do-româneşte „fuga acea mare...” 

„...ce o vrea, să facă: 

Bărbatu-i la toate ca mutul să tacă; 

Şi dacă găseşte vreun lă-mă-mamă, 

Nu vede, n-aude şi nu-i bagă-n seamă, 

De părere bună - pe care-ntîlneşte 
îşi laudă casa, şi se fericeşte 
Că ea bărbat are bun peste măsură: 

Ca pîinea a bună...” 

{Prov. II, 97) 

Se zice proverbial: „ei trăiesc împreună ca pîinea a bună..„e bun ca pîinea a 
bună: îi iei îmbucătura din gură...” (Pann, II, 135; III, 20). 

Cu particula emfatică -a, din a se face aia, şi atunci generalmente se lungeşte în 
graiul poporan şi adjectivul care urmează, dîndu-i-se articlul postpozitiv, astfel că 
în loc de „pîinea a bună” se aude: „pîinea aia buna”, cu sensul aproape superla¬ 
tiv de „foarte bună”. 

La plural este ale, adesea preces de prepoziţiunea partitivă d e . 

Pann, II, 100: 


„Vro cîteva vorbe trînti după lege 
D -ale nodoroase, ca nişte ciomege...” 

Ar fi totuna a zice: „vorbe de cele nodoroase”. 

Cînd la ale se acaţă emfaticul -a, atunci se adaugă mai totdauna articlul postpo¬ 
zitiv la adjectivul următor; de ex. iată cum vorbeşte un ţăran din Ilfov: 

„Mi-aduc aminte dă vorbele ei alea dulcile ca mierea...” 

(I. Dumitrescu, Zmărăndiţa, p. 28). 

Sau într-un basm din Mehedinţi: 

„Apoi făcu o nuntă d -alea înfricoşatele: aşa nuntă ş-aşa veselie mai la 
90 rar...” (Ispirescu, Legende, p. 344). 

Pe alocuri, mai cu seamă în Banat şi-n partea sudică a Transilvaniei, a şi ale se 
aud aspirate ca ha şi hale sau chiar hale, ori hîle. Intr-un basm temeşean, reprodus 
cu toate particularităţile dialectale de cătră Picot ( Dialectes roumains , p. 30, 34): 

„Casa în carie şedie stăpîna găitanului îi tătă din oasie de om. In ia şedie numa 
o babă cu fata iei ha frumoasă...” 

Şi mai jos: 

„Io mă duc naintie să văd tşinîe o fost metrîebnicu ahîla carie fură pre vîruica 
miea şi tătîe lucrurile iei hîle frumoasie.. 

Deşi foarte răspîndit şi chiar mai eufonic, articlul adjectival a (ăl) va rămînea 
totdauna un provincialism faţă cu forma literară cea {cel), comună tuturor dia¬ 
lectelor române. 

v. 7 A. -Ăl. - Cel. 

7 A, pron. demonstr. fem.; celle, celle-lâ. Corespunde masculinului ăl. La 
genitivo-dativ face alei. In vechile texturi necunoscut; în graiul însă al poporului se 
aude adesea în Muntenia şi peste Carpaţi: 

„O-ntreb: Stano, ia ne spune, 

Că vrem să ştim a minune: 

Bărbatul tău ce fel fuse 
Acum cu noi cînd se duse?...” 

(Pann, Prov. I, 84) 

Locuţiunea „a minune” a devenit stereotipă. In basmul Poveste ţărănească: 

„Orbul se minună şi zise fie-sei să se ia după dînsul a doua zi şi să vază d-a 
minune ce face argatul...” (Ispir., Leg., 263; cfr. ib., 54). 

Demonstrativul a nu trebui confundat din uşurinţă cu articlul adjectival a. In 
fraze ca cele citate de Dr. Obedenaru, de ex.: „muiere! dă-mi a sapă” {Revue d. 
langues romanes, 1884, p. 142), traducerea „femme, donne-moi la pioche” e neco¬ 
rectă, ci cată a se traduce: „femme, donne-moi cette pioche-lâ” sau „la pioche que 
tu sais”. 

Demonstrativul a deveni parte integrantă în două numiri poporane de boale: 
a- b u b ă „cancer” şi a- n e v o i e sau ha- nevoie „epilepsie”, despre cari vezi 
la locul lor. 

La plural face ale, rostit mai adesea aii. 

„Te spală, te curăţeşte, 

Că merg să-ţi cumpăr cămaşe 
Ca să lepezi ale faşe.. 

(Pann, I, 157) 

Pentru şi mai multă demonstraţiune, cînd se pune singur sau după substantiv, demon¬ 
strativul a se adaogă cu emfaticul -a, devenind aia, ca şi în aceea din acea. 

La 1. Bibicescu, Doine din Transilvania (Col. ms.), cînd un flăcău se plînge de 
iubitele sale: 

,A din deal s-a măritat, 

A din vale m-a lăsat, 

Ş-a din capul satului - 
Aia m-a dat dracului.. 

Tot acolo plîngerea unei copile: 

„Străină-s, maică, străină 
Ca ş-o floare din grădină, 
Nici aia nu e străină 
Că-i pămînt şi rădăcină”. 


„Maică! străină ca mine 
Nu e nimenea pe lume, 

Numai cucul din pădure, 

Dar nici el nu e ca mine: 

Ş-ala are p-oarecine, 

Că mierliţa gălbioară 
P-aia-o are surioară 
Şi pe sturzul gălbior 
P-ala-1 are frăţior...” 

Jarnik-Bîrsanu, Transilv., 198: 

„Numai biata ciocârlie 
Aia -mi cîntă-n pribegie...” 

Proverb: „Culcă-te pe urechea aia...” (Pann, III, 30), care însemnează: ceea ce 
te aştepţi tu, nu se va întîmpla. 

Povestirea ţărănească din Ialomiţa (T. Teodorescu, c. Lupşeanu): „aseară, cînd vi- 
niam acasă, m-a muşcat căţeaoa lu moş Neagu de iii-a rupt icrele dî la chicioru drept; 
d-oi prinde-o, o s-o bat cu vergeaoa aia dă hîer dî la puşcă pân-o striga la săpun...” 

Emfaticul aia, ca şi pronumii feminini aceea, aceasta etc„ funcţionează 
ades ca un neutru cu sensul de „hoc” sau „illud”. 

Aşa e în proverbul: „d -aia n-are ursul coadă” (Pann, III, 99), cînd se vorbeşte 
despre un om care a păgubit din prea mare lăcomie de a cîştiga, aluziune la o anec¬ 
dotă poporană despre urs: „ursul, fecior de popă - cum îi zice poporul - adecă fiinţă 
lacomă, şi-a pierdut coada mergînd să vîneze peşte într-un lac, care a înghieţat 
prinzîndu-i coada sub ghiaţă” (D. Georgescu, Ialomiţa, c. Coşereni). - v. Urs. 

Un strigăt de danţ în Transilvania: 

„De ce joc, d-aia-aş juca, 

Mînă, mînă, măi! 

Pare că-s făcut aşa, 

Tot aşa, măi!” 

Prin acomodaţiune cu -î-, emfaticul a din aia scade la e în forma aie, ae: 

„Nu e vorba aia, aie e vorbă..(Pann, Prov. II, 134), se zice cînd cineva vorbeşte 
altfel de cum înţelegem noi. 

Proverb: „Omului de ce-i place, d -aie se-ngraşe...” (ib ., II, 81). 

La plural, emfaticul -a se acaţă la forma ale: 


sau: 


„Ochii şi sprincenele, 

Alea fac păcatele!...” 

(Jarnik-Bîrsanu, 8) 


„Calul bun şi mîndrele, 

Alea-vca mîncă zilele!...” 

(Ibid., 15) 


în unele locuri, mai cu deosebire în Banat, demonstrativul a se aspiră în ha, de 
unde cu emfază haia, apoi cu prepozitivul a, forma ahaia', la plural: hale, hîlea, 
ahîle, ahîlea. 

într-un basm temeşean (Picot, Dialectes roumains, 31): „acuma tîe cunosc ca 
pre ahaia carîe-î stăpîna înimi mîele...” 

O notiţă din secolul XVII: „după seama cea mare am dat la o ruptore costande 
2, după ahaia (aKana) am dat la birul sforălor orţi 2, după ahaia (aXawa) am dat la 
altărumtore costande 2...” ( Cuv. d. bătr. II, 615). 

Demonstrativul a, iar cu atît mai vîrtos forma sa emfatică neutrală aia, pe care 
adesea, sub raportul energiei, n-o poate înlocui trisilabicul sinonim aceea, este 
menit, mai mult decît corespunzătorul masculin ăl şi ă 1 a , de a se răspîndi în 
grai şi a se înrădăcina în literatură, fiind de pe acuma stereotip în unele expresiuni. 
Aşa, de exemplu, cînd ţăranul zice că cineva, şoptindu-i verzi şi uscate, îi toacă la 
ureche cîte ale toate” (Prahova, Vălenii-de-Munte), e peste putinţă de a 
pune pe „acele” sau vreun alt cuvînt în locul lui ale, şi ar fi însă păcat de a perde din 
limbă un asemenea idiotism. 

v. Al. - Al. - Lu. - Cel. - Ahaia. - Aia. - Hale... 


8 A, art. femin. possessif. Nu e tot una cu articlul adjectival a şi cu pronumele 
demonstrativ a, despre cari vezi mai sus. El corespunde masculinului al şi se 
prepune numai: 1. posesivului propriu-zis: a mea „lamienne”; 2. numărului ordinal: 
a doua „la deuxieme”; 3. genitivului: a omului „de 1'homme”. Niciodată în gura 
poporului articlul posesiv nu se aspiră în ha, nu sufere trecerea lui a în ă şi nu se 
amplifică prin emfaticul -a, ca la articlul adjectival şi la pronumele demonstrativ: 
hăl, hăi, haia, ahăla, ahaia etc. Afară de aceasta - două criterii nu 
mai puţin importante - articlul posesiv e comun tuturor românilor, iar nu sporadic, 
şi nici într-un caz nu poate fi înlocuit prin cel (cea). 

1. Denaintea pronumelui posesiv feminin: „această vacă este a mea”, la plural: 
„aceste vaci sînt ale mele”, pe cînd la masculin: „acest bou este a 1 meu”, „aceşti 
boi sînt a i mei”. 

Totuşi în popor nu e rar de a auzi pe a denaintea posesivului de ambele genuri 
pentru ambele numere: 

„Ţăranii aice zic a mele în loc de ale mele, de ex.: «ale cui sînt caprele?» - «a 
mele ; vor fi venit cinci capre a mele...» (R. Popescu, Mehedinţi, c. Cloşani). 

Tot aşa în Moldova, în Transilvania, în Banat. 

Dialectul macedo-român nici nu cunoaşte o altfel de construcţiune decît: a meu, 
a mei, a mele etc. (Bojadschi). 

2. Denaintea numărului ordinal de la 2 în sus: 


,A doua zi iar, 

A treia zi iar, 

A patra zi iar 
Lucra în zadar!...” 


(Balada M-rea Argeş ) 


„A z e c e a ” cu sens de dare sau contribuţiune „decima, dîme”: 

Docum. moldov., 1639 (A. I. R. I, 1, 94): „şi a zecea de an încă să dea 
Troiţenii...” 

„A doua oară” se contrage în limba veche într-un singur cuvînt: 

Moxa, 1620, p. 393: „atunce prâdarâ ruşii pre şchei adoarâ...” 

în dialectul macedo-român nu există masculinul al, astfel că a se prepune dopo- 
trivă ordinalului la ambele genuri, începînd chiar de la 1 : a întăma, a doilea şi a 
daoa, a treilea şi a treia, a patrulea şi a patra etc. (Bojadschi). 

3. Denaintea genitivului, cînd se concordează cu un nume feminin nearticulat: 
„vacă a lui Petru” sau „a lui Petru vacă”, la plural: „vaci ale lui Petru” sau „ale lui 
Petru vaci”, pe cînd la masculin: „bou a 1 lui Petru”, „boi a i lui Petru”. 

Cu toate astea, în popor şi-n vechile texturi a se întrebuinţează adesea denaintea 
genitivului concordat nu numai cu femininul plural, dar şi cu masculinul la ambele 
numere: 

Pravila Moldov., 1646, f. 17: „omuliî învăţată într-acestu meşterşugu a 
furtuşagului...” 

Ibid., f. 23: „cela ce va strica niscari bani a besericii, care bani vor fi lăsaţ de 
cineva...” 

Docum. moldov., 1610 (A. I. R. I, 1, 22): „un gard bătrân a Petricanilor înpreunâ 
cu a Ingâreştilor...” 

Moxa, 1620, p. 382: „în zilele lu Costantin înpăratu şi a Irinei...” 

Docum. mold., circa 1650 (A. I. R. 1, 1, 136): „Ţiganul îaste a mănăstirii...” 

Apocalipsul Apost. Paul, circa 1550 ( Cuv. d. bătr. II, 415): „deca apune soarele, 
toţi îngerii omeniloru, a bărbaţilor şi a muerilor, mergu la Dumnedzeu...” 

în dialectul macedo-român, denaintea genitivului, ca şi denaintea ordinalului, 
fie după un nume articulat sau nearticulat, singurul articlu cu putinţă este numai a, 
zicîndu-se dopotrivă: vaca a lu Petru, vacii a lu Petru, callu a lu Petru, căllii a lu 
Petru-, şi tot aşa nu numai la genitiv, dar şi la dativ. 

în dialectul istriano-român, cazul oblic se formează prepunînd pe „lu” la nume 

nearticulat, de ex. lu omu = a omului sau omului, lu omiri — a oamenilor sau oame¬ 
nilor, lu casă — a casei sau casei... Denaintea unui 1 u se mai poate prepune a: a lu 
omu, a lu omiri, a lu casă etc. (Miklosich). 

Din cele de mai sus rezultă că daco-româna şi macedo-româna, pînă la un punct 
şi istriano-româna, nu numai întrebuinţează dopotrivă articlul posesiv feminin a 
(al), dar încă în cîte trele se manifestă şi-n mare parte s-a şi îndeplinit tendinţa de a 
reduce toate formele lui flexionare (al, ai, ale) la singurul a, care astfel devine un 
articlu indeclinabil pentru ambele genuri şi numere; o tendinţă analoagă aceleia pe 
care englezii au şi reuşit s-o realizeze pe deplin cu articlul lor „the”, deşi 
anglo-saxoana avusese patru articli. Întrucît înţelegerea n-ar fi împedecată prin lip¬ 
sa lui al, ai şi ale, poporul ar vrea bucuros să scape de acest prisos cam com¬ 
plicat, care însă e foarte elegant şi se petrifică din ce în ce prin limba literară. 

v. 6 A. - 7 A. 

9 A, art. femin. postpositif du substantif. Corespunde masculinului -lu, ’-l, -le. La 
cazul oblic singular: -ei, -ii, macedo-româneşte -ilîi, -eliev, la plural direct -le, oblic 
-lor. Funcţionează ca articlu definit, acăţîndu-se numai la substantiv sau la o parte a 
cuvîntului luată substantival, precum şi la adjectivul cînd se pune denaintea unui 
substantiv fără articlu: cas’-a „la maison ”,frumoas’-a mea „ma beli e”,frumoas’-a 
casă „la belle maison”, vorbire-a „le parler”. 

Afară de întrebuinţările sale normale, postpozitivul -a ne mai prezintă urmă¬ 
toarele particularităţi sporadice importante: 1) funcţionează la singular ca articlu 
masculin; 2) articulează unele numi cu forma plurală; 3) în contact cu vocala finală 
a cuvîntului înlăturează hiatul nu numai prin eliziune, dar şi printr-o vocală excre- 
scinte; 4) în limba arhaică poate să articuleze infinitivul fără a-1 substantiva. 

1. Deşi feminin, postpozitivul -a ţine totuşi loc de articlu masculin în: pop-a, 
genit. pop-ei „le pretre”, niciodată popăl, la plural însă popv, tat-a, „le pere”, uneori 
tatăl, plural taţi şi tătînv, băbac-a „le pere”, genit. băbac-ăi, întocmai ca Anic-ăi de 
la Anic-a; nene-a, bade-a, bădiţ-a, genit. nen-ii, bad-ii, bădiţ-ăi „le frere aine”, 
uneori badiul, bădiţub, şi în alte cîteva, cari îmi scapă din memorie, dar aproape 
toate aparţin graiului copilăresc. în construcţiune cu adjectivul prepus, îşi reia rolul 
articlul masculin -/: „înţeleptu-Ipopă, bunu-l tată,frumosu-l bade... Este remarca¬ 
bil că limba română a conservat acestor cuvinte genul bărbătesc şi chiar articlul 
masculin la plural, dîndu-le articlul feminin la singular, pe cînd alte vorbe analoage 
prin terminaţiune şi prin sens bărbătesc au schimbat în acelaşi timp genul: o calfă, o 
slugă, o gazdă, ca în vechea franceză „la pape” în loc de „le pape” sau în provenţala 
„la propheta” pentru „el propheta”. Noi nu cunoaştem în limbile romanice ceva 
paralel cu un tată - tat-a - tat-ei - taţi-i. în albaneza însă există un paralelism, pe 
care-1 vom cerceta la cuvintele Popă şi Tată. 

2. Este nu mai puţin interesantă întrebuinţarea ardeiului feminin singular în 
numile primelor cinci zile ale săptămînei; luni, marţi, miercuri, joi şi vineri, cari 
sînt neşte genitivi latini petrificaţi: Lunae sau Luni, Martis, Mercurii, Jovis, Vene- 
ris (clies). Italieneşte în dialectul veneţian: luni, marţi, mercore, zoba, venere, sînt 

masculini, deşi zoba, la piemontezi giobbia, ar trebui să fie feminin prin originea sa 
din lat. Jovia (dies ). La toţi neolatinii din Occidinte zilele săptămînei sînt masculine, 
fiindcă masculin este acolo termenul general de „zi”: fr .jour, it. giorno, sp. dia etc. 
Din contra, termenul general de „sărbătoare” fiind feminin: „fete”, „festa”, „fiesta” 
etc., vedem franţuzeşte, bunăoară, devenind feminine numile unor sărbători curat 
bărbăteşti: la St. Georges, la St. Jean şi altele, pe cînd e masculin „dimanche”, 
măcar că după fonetica franceză finalul -che se poate naşte numai din femininul 
-ca. Genul termenilor speciali regulîndu-se dară în această privinţă după genul ter¬ 
menului general, iar româneşte termenul general „zi” fiind feminin, noi zicem într-o 
vineri, într-o marţi, ş-apoi: luni-a, marţi-a, mercuri-a, joi-a, vineri-a, unde -a nu 
poate fi altceva decît articlul postpozitiv. Tot aşa la macedo-români: luni-a, marţ-a 
etc. Este o simplă scăpare de condei, cînd Miklosich (Rum. Unters. I, 60) vede în 
macedo-românul vinir-a - vineri-a pe emfaticul -a ca în acest-a. 
- v. 8 A. 

3. Postpozitivul a nu sufere hiat. La întîlnire cu ă şi u, îi elide: casa = cas-a - 
= casă-a, sau sora - sor-a = soru-a\ şi-n acest caz devenea lung în limba veche, 
scriindu-se chiar uneori: casaa = casă (v. ] Aa). La întîlnire cu e, se contopeşte în 
diftong: vorbirea — vorbire-a, mergerea — mergere-a. La întîlnire cu un alt a, hiatul 
se înlătură prin excreşterea vocalei u sau o: steaua sau steaoa = stea-o-a, stea-u-a, 
abaua — aba-u-a, vălceaoa = vălcea-o-a. De asemenea la întîlnire cu i în cuvîntul 
ziua = zi-u-a, sau z.ioa = zi-o-a, de unde - specimenul fiind unic şi poporul conside- 
rînd în principiu numai pe -a ca articlu - s-a croit o formă nearticulată inorganică 
zio, întrebuinţată alături cu forma organică zi- In aparinţă, în acelaşi mod s-a născut 
nearticulatul pio din articulatul pioa = pi-o-a', în fapt însă aci n-a fost de loc vocală 
excrescinte, ci latinul pila, mai bine pilla contras din pisula, a trecut româneşte în 
pivă, cu v = 11 ca în măduvă — lat. medulla sau stavă = medio-lat. stal la (v. Cuv. d. 
bătr. I, 303). Forma pivă se întrebuinţează pînă astăzi mai des decît pio. Apoi prin 
vocalizarea lui -vă în -o (cfr. vechi daco-român văduo = văduvă, iuo = macedor. 
iuvă etc.) avem forma pio, articulat pioa - pio-a. Vocala excrescinte o sau u dispare 
în flexiunea cuvîntului după dialectul daco-român, măcar că în texturi vechi ne 
întimpină excepţionalmente, de ex. într-un document din 1571 (Cuv. d. bătr. I, 251) 
genitivo-dativul singular vălceaoi - vălcea-o-ei în loc de vâlcelei sau valcealei. 
Acest caz e obicinuit în macedo-româna: stea-o-lîi, cura-o-lîi, măsea-o-lîi, şa-o-Iîi, 
sufrăncea-o-lîi (Bojadschi, 22), deşi vocala excrescinte nu mai servă aci la înlătura¬ 
rea hiatului, fiind numai o propaginaţiune de la nominativul articulat (v. H. Tiktin, 
Stud. z. rumân. Philol. I, 26). 

4. Postpozitivul a articulează nu numai pe infinitiv atunci cînd acesta se ia ca 
substantiv feminin flexibil: vorbire-a, vorbir-ii, vorbiri-le, vorbiri-lor, dar în limba 
veche el articula şi pe infinitivul funcţionînd ca mod verbal. 

Exemplu de forma nearticulată: 

Neculcea, II, 227: „Şi aşa toţi boierii şi căpitanii au purces cela după cela pre 
rînd a se închinare şi au eşit afară; şi cum au eşit afară, au început a 
96 încălecar e pre cai şi au purces cu toţii în gios; eară Petriceico-vodă au rămas 

numai singur, numai cu Hăbăşescul hatmanul şi cu casa lui, şi au început a p 1 î n - 
gere şi a blăstămare ...” 

Exemple de forma articulată: 

Moxa, 1620, p. 362: „şi-i era gata sabiîa a tăîare-aîn boîari...” 

Varlam, 1643, II, p. 17: „nu mai pârâsiîa de-a învâţare-a, găndindii în 
mentîa sa...” 

Pravila Moldov., 1646, f. 71: „căndii va lua muîarîa al doile bărbat, socotind 
cumii celu dentăi îaste morţii, de va putîa arăta înaintîa gîudeţului cu mărturii ca 
acele destonici de-a sâ credere-a...” 

Mai iată exemplul cel mai remarcabil, în care infinitivul scurtat figurează în 
concordanţă cu infinitivul întreg articulat: 

Prav. Mold., f. 72: „de va fi acel trimis om ca acela să fie destonicu de a- 1 
putea credere-a...” 

Alte exemple vezi la Cipariu, Principia, p. 195-6, şi mai jos la prepoziţiunea 
infinitivală a. 

Acest fenomen este iarăşi fără paralelă în celelalte limbi neolatine. 

5. încă o observaţiune. Postpozitivul -a, derivînd din lat. illa, ar trebui să fie 
-ea (-ia), după cum şi este la pronumele personal ea = illa. Să nu uităm însă că 
latinul illa, trecînd în limbile romanice ca articlu şi ca pronume totodată, s-a diferenţiat 
pretutindeni în două forme: franc, la şi elle, ital. şi spân. la şi ella etc. în dialectul 
sicilian, anume cel palermitan, articlul devine tocmai a\ a donna, a fimmina, a 
bedda... Româneşte o asemenea tocire fonetică era cu atît mai de aşteptat, cu cît 
articlul postpozitiv îşi perde individualitatea. 

v. 10 A. - Lu. - Le. - Ei. 

10 A, preposition servant â marquer l’infinitif. Orice infinitiv, întrucît funcţionează 
ca mod verbal, este preces în dialectul daco-român de prepoziţiunea a: a f a c e , a 
se face.fl facere,a se facere, afară numai atunci cînd încetează de a 
fi infinitiv prin unire cu auxiliarii am şi voi: aş face, voi face, şi atunci cînd 
urmează după verbul pot: pot face, şi după ştiu: ştiu face. 

Acest a poate fi despărţit de infinitivul său prin unele elemente adverbiale şi 
pronominale monosilabice: a mai face, a ne mai face, a nu ne mai face, a nu ne mai 
tot face..., şi foarte des îşi asociază prepoziţiunile spre, pentru, fără: 
spre a face bine, pentru a face rău, fără a face ceva, mai ales însă prepoziţiunea 
genitivală d e , cu care se uneşte în d e-a sau d-a: de a face, de-a face, d-a face', iar 
în limba veche nu mai puţin des se întrebuinţa după a un infinitiv întreg articulat, 
adecă în loc de „a face” se zicea nu numai „a facere”, ci încă „a facere-a”. 

Exemplele de mai jos au în vedere numai cele trei întrebuinţări arhaice ale infi¬ 
nitivului a: 1. fără d e - şi cu infinitivul întreg nearticulat; 2. fără d e - şi cu infini¬ 
tivul întreg articulat; 3. cu infinitivul întreg articulat şi cu de-. 

Pravila Munten., 1640, f. 19: „.. .surdii sau fiiu de a treia nuntâ sau născută întru 
amestecăcîune de sănge, de unii ca acestea toţi să nu cuteze a se chemare-a 
preoţi...” 

Pravila Moldov., 1646, f. 57: „nu să va certa bărbatulu curvei de o va omorâ pre 
dănsâ înpreunâ cu cela c-au curvit cu dănsâ; îarâ de va scăpa muîarîa pănâ va ucide 
pe curvarîu, atunce orcăndu o va găsi atunce să o omoară, alegăndii să nu fie făcut 
pace cu dănsâ, că daca va face pace nu îaste vreme de-a o mai uci¬ 
dere-a...” 

Moxa, 1620, p. 352: „născu anume Alexandru, coconii fromoşel, şi-i fu milă a- 1 
piîardere-a...” 

Neculce, II, p. 196: „cu căt vă veţi îndemna a citire pre acest letopiseţ mai 
mult, cu atăta veţi şti a vă ferire de primejdii şi veţi fi mai învăţaţi a dare 
răspunsuri la sfaturi...” 

Pană armaşul din Tîrgovişte, 1627 (A. I. R. I, 1, p. 14): „l-am vândut eu de a mea 
bună voe şi cu zapisul mieu să aibă o-şi facere-a şi carte domnească de 
moşie...” 

Originea prepoziţiunii infinitivale a, natura în genere a infinitivului român 
şi funcţiunea ardeiului infinitival postpozitiv -a, se învederează pe deplin cîte- 
trele prin următorul pasagiu din Psaltirea slavo-română a mitropolitului Do- 
softeiu, 1680, ps. CXLIX, punîndu-se în paralel cu contexturile grec şi latin: 
„...a face răscumpărare întru păgîni, înfruntări în năroade; alega pre-mpă- 
raţâî lor în obedzi şi slăviţi! în cătuş la mânii de heru; a facere-a întru dânşii 
giudeţul cel scris...” 

în textul slavic, după care traducea Dosofteiu, sînt doi infinitivi în toată puterea 
cuvîntului: sutvoriti şi sviezati, din cari unul e tradus dentîi prin „a face” şi după 
aceea prin „a f a c e r e - a ”. 

Iată contexturile grec şi latin: 


„...xoî) Jioiîjoai eK5iKr|aiv ev xoîq 
e&vecnv, eA.eYpo'bc; ev xou; 7,aoîc; 
xoî) Sfjaoa xobc; paoi?iei<; anxcov ev 
jiebaiţ, Kai xobq evbo^otx; concav ev 
Xeipojiebarq cnSipau; xoî) noirjoai 
ev canon; pipa eYYpcatxov...” 


„...ad faciendam vindictam in natio- 
nibus, increpationes in populis: ad al- 
ligandos reges eorum in compedibus, 
et nobiles eorum in manicis ferreis: ad 
faciendum in eis judicium conscrip- 
tum...” 


Infinitivul român funcţionează dară întocmai ca gerundiul latin în -dum, de unde-i 
vine materialmente prepoziţiunea a - lat. ad; pe cînd articularea lui, pe de altă 
parte, se apropie de forma greacă cu xoî). Este însă mai cu seamă instructivă 
gradaţiunea, în care „a facere-a” se pune aşa-zicînd în concluziune după doi infini¬ 
tivi nu numai nearticulaţi, dar încă scurtaţi: „a face” şi „a lega”, aşa că ultimul 
infinitiv se înzestrează cu un spor de energie, ca şi cînd s-ar zice: „ad 
faciendum-illud”. 

Cu prepoziţiunea d e , în Palia de la Orăştia, din 1581, Exod. XVII, 1 (ap. 
Cip„ Princ., 195): „acolo n-avea nărodulu apâ de-a b e r e - a ”, unde latineşte: 
„non erat autem aqua populo a d bibendum”. Prin d e şi prin articulare, 
98 românul „de-a b e r e - a ” exprimă cu un fel de întărire: „de-ad bibendum-illud”. 

Fără articulare, în traducerea reto-romană după dialectul de la Engadin: „qua non 
eira aua da b a i v e r ..italieneşte: „acqua da bere”.-v. 9 A. 

Infinitivul „de-a fire-a” figurează în limba veche ca un curat adjectiv indeclina- 
bil cu sensul de „nobil”, cu care se poate alătura pînă la un punct infinitivul francez 
etre, devenit substantiv şi chiar adjectiv, de ex. la Fenelon: „6 le plus etre de tous 
Ies etres ”, sau în vechiul drept feudal: „il est du lignage et estre” (Littre). 

Pravila Moldov., 1646, f. 18: „Căndii va fura neştine de sparge vreun zid sau 
uşe sau secriîu sau altă asemema acestora, de va fi făcuţii acîasta dzua şi de va fi 
omu de rod bunii, să-lii scoaţâ den locuiţi lui o samă de vreme, acîasta să 
înţelege de va fi o m ii de ocină, să-lii scoaţâ den ocinile lui cătâva vreme 
cătu va fi voia gîudeţului; iară de va fi omii mai de gîosii, să-l bată ca pre unu furu şi 
să-lii trimiţâ la ocnă cătâva vreme; iară de va fi făcutu acîasta noaptîa şi de va fi 
cumii amu dzisu omii de-a f i r e - a , să fie scos şi gonitii.. 

In acest pasagiu „om de-a f i r e - a ” se comentează prin „om de rod bun” şi 
„om de ocină”. Italieneşte un sens foarte apropiat are e s s e r e „a fi” în vechile 
locuţiuni: „giovani d i grande e s s e r e ”, „moglie d i piccolo e s s e r e ”, „nel 
e s s e r suo e rispettato da tutti” (Tommaseo). - v. Fireş. - Hireş. - Fire. 

Prepoziţiunea infinitivală a - nu şi articlul infinitival a - este romanică gene¬ 
rală, deşi în limbile neolatine occidentale a dispărut astăzi aproape cu desăvîrşire 
sau a devenit rară. în vechea franceză e încă foarte deasă. La Villehardouin: „alerent 
a veoir Constantinople”; la Chartier: „estoient nes seulement a boire et a manger”; 
la Froissard: „se doubterent de lors corps et de lors biens a perdre” etc. (v. Godefroy, 
Dict. d. l’anc. langue frâng. I, 1-2). în italiana, denaintea infinitivului se 
întrebuinţează atît a precum şi compusul d e - a contras în d a . Românul „om 
d e - a fire-a” cu înţelesul din Pravila lui Vasile Lupul s-ar putea zice italieneşte: 
„uomo d a onorare”. Treptata ştergere a infinitivalului a la neolatinii din Occidinte 
e cu atît mai puţin de mirare, cu cît chiar la noi poporul îl înlocuieşte mai adesea în grai 
prin conjunctiv, iar macedo-românii l-au perdut de tot, astfel că numai printr-o construc- 
ţiune conjunctivală ei pot traduce pe daco-românul „a face”, „de-a face”, „a face¬ 
re”, „de-a facere”, fără ca să mai vorbim de arhaicul postarticulat „de-a facere-a”. 

In balada Pălmaşul codrilor. 

„Puse prunca a c î n t a , 

Codrii puser-a suna...” 

macedo-româneşte: 

„Şezu feata să c î n t ă , 

Curiile ahurhiră s-arsună...” 

(Petr., Mostre II, 10) 

In balada Mănăstirea Argeş: 

„Pîn-om hotărî 
în zid d e - a zidi 
Cea-ntîi soţioară...” 

macedo-româneşte: 

„Pînă ţe s-apofăsim 

Tu stismă să stismusim ...” 

(Ibid., 125) 

Un paralelism perfect cu infinitivalul daco-român a ni se înfăţişează în englezul 
t o : „a face” = „to make”. Se ştie că anglo-saxonii nu aveau infinitiv, pe care-1 
înlocuiau printr-un gerundiu, de unde englezii şi-au tras o formă infinitivală, 
prepuindu-i pe t o „ad” prin imitaţiune după franco-normandul ă. în acest mod 
englezul „ t o make”, întocmai ca şi românul „a face” reprezintă pe latinul „ad 
faciendum” (v. Marsh, Hist. ofengl. language, p. 47). Ceva mai mult, în viul grai 
poporul englez întrebuinţează des: „for t o ” = „spre a ” sau „de a”, de ex.for 
to make = de a face. E adevărat însă că un infinitiv analog există şi în limbile scan¬ 
dinave: „ t i 1 a t ” sau „for a t ”, literalmente „de a d ”, încît în engleza poate 
să fie o influinţă romanică şi daneză totodată. 

U A (DE , D ) ; preposition marquant surtout un mouvement vif ou conţinu. Sub 
raportul formei, această prepoziţiune a ajuns a fi neseparabilă de prepoziţiunea 
d e , astfel că numai grafica le mai desparte în d e - a sau d - a , pe cînd în grai 
ambele închipuiesc o strînsă unitate dea sau d a , întocmai ca italianul d a , 
compus din aceleaşi elemente latine d e - a d ; sub raportul semnificaţi unii, exprimă 
în genere o mişcare vie sau prelungită, şi tocmai de aceea: 1. face 
parte integrantă din aproape toate numirile jocurilor copilăreşti;2. ur¬ 
mează după verburi cu sensul de mergere, apucare, sărire şi orice fel 
de umblet. Această prepoziţiune nu trebuie confundată nici cu d e - a denaintea 
infinitivului (v. 10 A), unde ambele ingrediente sînt foarte separabile şi unirea lor 
mai adesea e facultativă, nici cu simpla prepoziţiune a, despre care vorbim mai jos 
(v. 11 A, 12 A) şi care numai într-un mod incidental îşi poate asocia pe d e . 

Alexandri, Poez■ pop., 393: „Giocurile copiilor români sînt foarte diverse; ele 
se numesc: de-a mijoarca, de-a brăzdiţa, de-a puia-gaia, de-a bastonul, de-a 
halea-malea, de-a sita cumetrei, de-a boul, de-a balanea, de-a dracul, de-a baba-oarba, 
de-a ţencuşa, de-a ineluş-învîrtecuş”. 

Tot aşa în Muntenia: 

„Jocurile copilăreşti sînt d-a vaca, d-a ulceluşele, d-a petrecu, d-a dovlecei, d-a 
portiţa, d-a robul, d-a mărul putred, d-a fetele furate, d-a sulul, d-a purceaua, d-a 
pămîntul furat, d-a muierea în tîrg, d-a varza înghieţată şi targă, d-a moara, d-a 
gaia, d-a ţurca, d-a ineluş, d-a dăsăgeii, d-a rischitorul, d-a gîsca cu bobocii, d-a 
boul, d-a ciosvîrta, d-a pînza încurcată, d-a mija şi mija alergată, d-a petricelele, 
d-a lupul cu oile, d-a cîrligelele şi altele” (D. Negoescu, Dîmboviţa, com. Pietroşiţa). 

De asemenea peste Carpaţi: 

„Pe aice jocurile copiilor se cheamă: de-a hoborocul, de-a surduca sau de-a 
cotea, de-a scăpătorile, de-a boata, de-a tri-sprijonitele, de-a cucelea, de-a şinterul, 
100 de-a pitelea, de-a purcica, de-a stata, de-a ţiganul, de-a păretele şi de-a iucra, de-a 

orgeanul sau de-a ogoiul, de-a bobîrnacul, de-a goanţa, de-a baba sau de-a bolobica 
cu cuţitul, de-a rapu sau de-a masa, de-a clincea, de-a cocaia, de-a piua cu maiul, 
de-a bună-i calea prin cetate, de-a dracul cu îngerul, de-a împăratul roşu şi de-a 
împăratul verde, de-a hoţii, de-a ţuţuluşu, de-a vîrtelniţa etc.” (V. Olteanu, Transil¬ 
vania, Haţeg). 

Anton Pann ( Prov . II, 132) descrie în următorul mod pe copilul Amor: 

„Adesea la ochi se leagă 
Şi la hori, la nunţi se duce 
D-a-mijile să apuce 
Bun cu nebun să-npreune, 

Prost cu-nţelept să adune...” 

O expresiune copilărească foarte răspîndită e „de-a dura”. 

Balada Codreanul. 

„Capul de-a dura sărea, 

Sîngele bolborosea, 

Trupul metanii făcea...” 

Balada Radu Calomfirescu: 

„Şi capetele zbura, 

Zbura pe scări de-a dura: 

Cînd Buzeşti peste Căpleşti, 

Cînd Căpleşti peste Buzeşti...” 

O baladă din Transilvania: 

„Paloş de argint scotea, 

Intr-un picior se-nvîrtea 
Şi da una de cea grea: 

Capul turcului sărea 
Şi de-a dura se ducea...” 

(Pompiliu, Sibiu, 24) 

De aceeaşi origine copilărească sînt o mulţime de alte expresiuni, dintre cari 
unele par a fi perdut urma acestei proveninţe, înrădăcinîndu-se în graiul poporan 
din toate zilele şi chiar în limba poetică. 

„Celui ce face vreun rău pe sub ascuns, poporul îi zice că muşcă de-a-furata ca 
cînele...” (M. Juica, Transilv., Srediştea-Mică). 

„Poporul, mai ales ciobanii, cred că Tricoliciul se preface din om în lup dîndu-se 
de trei ori de-a-curu-n-cap, şi apoi iarăşi dîndu-se de trei ori de-a-curu-n-cap rede¬ 
vine om...” (Stareţ G. Teodorescu, Galaţi). 

Marian, Bucovina I, 125: 


„Că ţi-oi da opt turmi de oi, 
Toate cu miei ochişei, 

De-a dragul să câţi la ei!...” 

Pann, Prov. I, 74: 

„Scriptura şi sfînta lege 
D-a-ndoasele n-o-nţelege...” 

Filimon, Ciocoii, p. 276: „Săvîrşindu-se această ceremonie, Păturică se trase 
puţin d-a-ndaratele...” 

Locuţiunea proverbială: „toate merg d-a-ndaratele” (Pann, Prov. III, 14; Ib., 
III, 15, 18). 

„Se topea d-a-npicioarele bietul împărat să aibă şi el, ca toţi oamenii, măcar o 
stîrpitură de fecior...” (Ispir., Legende, 41). 

„Atunci Făt-Frumos călare întră în palaturi şi se opri la scară. Fata, cum îl văzu, 
ieşi afară. Vorbi cu Făt-Frumos d-a-ncălarele şi se înţeleseră la cuvinte...” ( Ibid., 
194). 

„...apoi rupînd d-a fuga, să te păzeşti pîrleo, că-i sfîrîia călcîiele de iute ce se 
ducea...” (Ib., 361). 

„...d-a berbeleacu: peste cap, d-a roata, d-a rostogolu, â la renverse, en culbu- 
tant...” (I. Costinescu, Vocab., 288). 

„...Mişcă, băiete!... să mi te duci de-o ruptu capului!” (Alexandri, Surugiul). 

Pann, Prov. III, 93: 

„în lene şi-n trîndăvie, 

Aştepţi d-a gata să-ţi vie...” 

Neculce, Chron., 268: „...l-au purtat tot tîrgul cu lacata de-a grumazii şi apoi 
l-au spânzurat...” 

Pravila Moldov., 1646, f. 89: „să o ia şi fără de voia ei, ce să dzice cu de-a 
sila...” 

Pann, Prov. I, 28: 

„Vei, nu vei, el cu d-a sila 
Face musca cit cămila...” 

„Cînd i-am tras un pumn, o făcut hîc şi o căzut de-a rostogolu...” (Alex., Chiriţa 
în voiagiu). 

Să se observe că în unele construcţiuni, de felul celor de mai sus, a se agluti¬ 
nează nu numai cu d e , dar şi cu în, formînd astfel în rostire o monosilabă dan, 
compusă din trei cuvinte deosebite de-a-în: d-a-ndaratele = de a îndărît..., 
d-a-ncălarele — de a încal..., d-a-ndoasele - de a îndos... etc. 

Sub o înrîurire directă a jocurilor copilăreşti, d e -a a trecut în graiul poporan şi 
la jocul de cărţi. O locuţiune proverbială bănăţeană contra cartoforilor: „cine joacă 
d e -a-duracul, nu-şi mai umple sacul” (P. Pintea, c. Nevrincea). - v. Durac. 

Caracterul copilăresc al lui de -a dispare cu desăvîrşire cînd e vorba nu de o 
mişcare vie, ci de o mişcare prelungită într-o direcţiune oarecare: de -a lungul, 
de -a latul, de -a dreptul, d e -a rîndul etc. 

102 Balada Badiul: 

„Fă la apă că purcezi, 

Şi-n fugă să te repezi 
Pe la gura pivniţei 
Tot de-a lungul uliţei.. 

Marian, Bucovina I, 124: 

„întindeţi podul de-a latul 
Ca să trec mai iute vadul, 

Să nu m-ajungă bărbatul...” 

Pann, Prav. II, 131: 

„Pe nimeni nu osebeşte: 

La toţi d-a rîndul zîmbeşte...” 

Caranfil, Valea Prutului, 53: 

„Luai ţara în lungiş, 
în lungiş şi-n curmeziş: 

Şi de-a lungul şi de-a latul 
în săc îmi fuse umblatul!...” 

în toate construcţiunile cu 1 ] A, postarticularea e de vigoare, lipsind uneori, nu¬ 
mai ca o licenţă poetică, în: „de-a lung” sau „de-a drept”. 

Alex., Poez■ pop. 2 , 55: 

„Doica vesel se scula, 

Cîmpul de-a lung apuca...” 

Balada Jianul : 


„Trage podul mai d-a drept, 

Pîn’ nu-ţi pun un gloante-n piept...” 

Balada Mogoş Vornicul : 

„L-am trimis în iad d-a drept, 

Cu şapte paloşe-n pept...” 

Aci e locul de observat că în „de-a-una” şi „tot-de-a-una”, unde la prima vedere 
se pare a fi aceeaşi prepoziţiune de mişcare a ca şi-n „de-a-rîndul”, în realitate ea nu 
este organică, ci furişată prin analogie în forma normală „de-una” şi „tot-de-una”, 
macedo-româneşte „totu-di-ună” (Bojadschi) şi „de-ună-ună” (Kavalliotis) sau 
„ună-ună” (Daniil). 

v. De. — De-a-una. - Tot-de-a-una. 

Sensul fundamental romanic al prepoziţiunii compuse d e -a este acela de 
mişcare imitativă. în acest sens o au şi italienii în: far d a santo; trattare 
d a amico, d a signore, d a fratello; i fanciulli vestono d a donna, d a cavaliere 
etc. (Tommaseo). Negreşit însă că aci, întocmai ca şi-n privinţa infinitivalului de -a 

(v. 10 A), paralelismul italian nu merge pînă la articulare, care este proprie graiului 
românesc: d e -a bere(-a) = da bere, de -a împăratu(-l) = da signore. Din 
sensul fundamental de mişcare imitativă, care nu e străin neolatinilor din Occidinte, 
s-a născut la români în specie întrebuinţarea lui de-a în numirile jocurilor copilăreşti, 
mai toate de natură mimică. Acest de-a al copiilor pare a fi specific românesc, căci 
italienii se mulţumesc în asemeni cazuri cu numele jocului fără prepoziţiune, sau cu 
simpla prepoziţiune a, ori cu d e fără a; de ex. al nostru „de -a petricelele” se 
cheamă italieneşte „le pietruzze”, în Toscana „delle buche”, în Sicilia „a li baddi” 
(Pitre). Franţuzeşte, în lunga listă de jocuri copilăreşti, pe care ne-o dă într-un loc 
Rabelais ( Gargant. I, 22), nici unul nu se începe cu d e , ci toate numai cu a: „au 
flux, a la voie, a la prime, a la pille, a la triumphe” şi aşa mai încolo. In latina se 
prepunea de asemenea a d : „quum in quodam convivio ad latrunculos 
luderetur...” (Vopisc., Firm. XIII), româneşte ar fi: „ d e -a hoţii”. Spaniolii nu pun 
generalmente nici măcar pe a: la cadena, la arboleda, los soldados etc. (Machado y 
Alvarez). Stereotiparea lui d e -a la români în graiul copiilor, cari în principiu - 
după cum o vom constata adesea - păstrează cu multă stăruinţă unele elemente 
foarte arhaice (v. 2 Armăşie. - Codomelc), a concurs apoi a-1 răspîndi treptat în lim¬ 
bă cu cele două sensuri de mişcare vie şi mişcare prelungită, 
trăsure caracteristice ale jocurilor copilăreşti. 

v. 10 A. - 12 A. - D-a. - De. - De-a. 

12 A preposition servant â exprimer certains rapports de position. în limba literară 
modernă această prepoziţiune s-a înlocuit aproape pretutindeni prin sinonimul 1 a ; 
se păstrează însă mai cu stăruinţă în graiul poporan, şi mai ales în vechile texturi. 
Funcţiunea ei fundamentală este de a exprime poziţiune exterioară, 
fie materială sau morală, pe cînd „în” serveşte a indica o poziţiune interioară. 
Distincţiunea între a şi „în” lesne se observă chiar în privinţa noţiunilor imateriale, 
de ex.: „ia a-minte” nu e tot una cu „bagă-ţi î n minte”. 

Toate întrebuinţările acestei prepoziţiuni, care foarte rar îşi asociază pe d e , 
p r e , cu etc., se pot clasifica în cele relative la: 1. om; 2. timp; 3. loc. 

1. în legătură cu om. 

Prin acest sens, a corespunde latinului a d în: „ a d manum habere”, „ad 
miserationem inducere”, „ad certum reperire”, „ad subtile examinare”, „ad 
voluntatem”, „ad arbitrium” etc. 

Marian, Bucovina II, 197: 

„Decît în ţară străină 
Cu colac de grîu a mînă, 

E mai bine-n satul tău 
Cu colac de mălai rău...” 

Docum. transilv., 1627 (A. I. R. I, 1, 93): „căndu mi le-au adus (zapisele), n-am 
avut ce prinde a mănă, că au fostu stricatu-se de tot de n-am avutu ce prinde a mănâ, 

Viaţa S-tei Maria Egipteană, din sec. XVII (Cod. miscelan. in-4, Bis. St. Nico- 
lae din Braşov), p. 392: „cum veri sâpa să faci groapă, neavăndu nemic a mănâ...” 

Moxa, 1620, p. 392: „şi celuia ce avea pâne de saţiu, se apucă de a mănâ-i şi se 
sătura ai lui, iară sătulul rămase flămândă.. 

Dosofteiu, 1673, ps. 7: 

„Şi de nu v-eţ întoarce cătră pocăinţă, 

Are sâgeţ a-mânâ, scoase din tulbiţâ, 

Arcul întins în coardă, lancîa strălucîaşte 
De strică şi răstoarnă în ce să oprîaşte.. 

v. A-mînă. 

Varlam, 1643, I, 152: „să sculă şi încă şi patul său râdicâ-lu şi-l luă a umâră 
de-lă duse, cum n-are hi foştii nice dănăoarâ bolnavă...” 

Nic. Costin, Chron., 89: „zicea Nicolai-vodă că nici un folos dintr-a cele pîri nu 
aduc după sine ţării, ce mare scădere şi stricăciune, şi a ochiu luată la împărăţie 
ţara...” 

Ibid., 99: „...acmu Hanul avănd a ochiu pre Nicolai-vodă, aflat-au vreme acel 
Daul Ismail Aga prin mijlocul Hanului, fiindu-i Capi-Chihae, de au scos domniea 
ţării lui Dumitraşco-vodă...” 

Predică, 1619 ( Cuv. d. bătr. II, 120): „bine socotiţi şi loaţi a mente ce grăîaşte 
Domnedzeu...” 

Varlam, 1643, II, f. 9: „lacrâmi pre fîaţele noastre vărsăm, căndu ne aducemă a 
mente de chinurile şi de moartîa cea amară...” 

Psaltire, circa 1550 ( Ms. Şcheian, în Acad. Rom.), LX, 2: „ia a mente ruga 
mea...” 

v. Aminte. 

„Pe aici calul este animalul cel mai iubit de popor; aşa, cînd un om vede pe altul 
călare pe un cal bun, îl priveşte a milă, şi de pe faţă-i se poate citi dorinţa de a avea 
şi el un cal bun...” (Preut C. Ionescu, Mehedinţi, c. Şişeştii-de-Jos). 

Tot aci s-ar putea pune a-nume, care precizează o poziţiune individuală. 

Pann, Prov. III, 67: 

„Vine peste noi ce vine, 

Nu ştiu să o spui p-a-nume, 

Că n-am mai văzut în lume...” 

v. Anume. 

O funcţiune destul de înrudită cu a-nume ni se înfăţişează în a-ievea şi a bună 
seamă... 

Balada M-rea Argeş: 

„O şoptă de sus 
A-ievea mi-a spus, 

Că orice-am lucra, 

Noaptea s-a surpa...” 

„...ştiu a bună seamă, credem a bună seamă, aşa e a bună seamă, nu e aşa a 
bună seamă, vă înşelaţi a bună seamă; dară cam în acelaşi înţeles se zice mai mult: 
de bună seamă” ( L.M. ). 

v. Aieve. - Seamă. 

De aceeaşi natură este: a-mărunt, care în limba veche nu era postarticulat şi nu 
avea trebuinţă de prepoziţiunea suplementară „cu”, ca astăzi în „cu amăruntul”. 

Cuvîntul Iui Ion Crisostom, din sec. XVII (Cod. ms. miscel.. Braşov, p. 504): 
„nu cu evangheliîa numai strigă, ce şi cu dumnedzeeştii prooroci şi cu de Dumne- 
dzău grăitorii ai săi ucenici a mărunţii spune...” 

v. Amănunt. 

O noţiune aşa-zicînd superlativă a „a-măruntului” ni se prezintă cu dupla 
prepoziţiune a în: „a-fir a-păr”. 

Cantemir, Chron. I, 76: „Numitor stînd în doinţa gândului şi a lucrului, iată 
soseşte şi păstoriul Favstus, aducînd şi pre Romulus cu sine şi spuindu-i toate 
di-nceput, precum i-au aflat, şi pe ce vreme, şi de hrana lor întîiu de la lupoaică, 
apoi de la dînsul, şi de toate de a-fir a-păr povestindu-i...” 

v. Fir. - Păr. 

Ca indicare de o poziţiune oarecare, tot aice întră: a-lene, a-nevoie, a-tocma, şi 
alte cîteva expresiuni analoage, despre cari vom vorbi la locul lor. 

v. A-greaţă. 

2. în legătură cu timp. 

Prin acest sens, a corespunde latinului a d în: „ a d lucem”, „ a d meridiem”, 
„ a d horam”, „ a d diem”, „ a d prandium”, „ a d coenam” etc. 

Dosofteiu, 1672, f. 23, din Isaia VIII, 22: „şi nu va răspunde cela ce-îîn strîmtoare 
pînă a timpii...”, acolo unde în Vulgata: „et non deficiet qui in angustia fuerit usque 
ad t e m p u s ...” 

Nic. Costin, Chron., 125: „cănd au fost sîmbătă pe a-prînzul cel mare, eată că 
au şi sosit Bekir Aga...” 

Moxa, 1620, p. 382: „căndii durmiîa înpăratul a-miazâzi, ei intrară şi-l prin¬ 
seră...” 

Pînă astăzi, împărţirea curat românească a zilei, aşa cum o mai păstrează pe ici, 
pe colea ţăranii, mai cu seamă peste Carpaţi, cuprinde în sine, afară de a-prînzul cel 
mare, sinonim cu a-miazi, pe: a-prînjor sau a-prînzişor, a-mproor, a-vecerne sau 
a-chindie, a-murg sau a-sfinţit şi altele, despre cari vezi la locul lor. în toate aceste 
numiri s-a uitat cu timpul individualitatea prepoziţiunii a, poporul începînd a zice: 
„la a-miazi” sau „la n-a-miazi”, „la-a-sfinţit” sau „pe la a-sfinţit” etc., deşi un 1 a 
lîngă un a este ca şi cînd am pune lătineşte: „ad-ad-meridiem”, iar forma „la 
n-a-miazi” s-ar traduce literalmente prin „ad-in-ad-meridiem”. 

Tot aci aparţine a-zi - lat. ad-diem, pe care nu trebui să-l amestecăm 
etimologiceşte cu „astăzi”. 

v. Zi. — Aprînz. - Aprînjor. - Amiazi. — Amproor. - Avecerne. - Achindie. - 
Amurg. - Asfinţit. - Azi. - Aseară... 

în unire cu noţiunea de oară, după norma latinului „ad horam”, graiul 

românesc a format prin prepoziţiunea a pe: a-dese-ori, scurtat apoi în adese sau 
ades', pe a-rare-ori, redus mai tîrziu la rareori, după cum s-a redus şi uneori = 
a-uneori: 


„Pe vatră şi pe cuptori, 

Ba şi jos a-uneori!...” 

(Jarnik-Bîrsanu, Transilv., 443) 

în limba veche mai era un adverb de timp: a-ori, corespunzător pe deplin lati¬ 
nului „ad horas”. 

Moxa, 1620, p. 390: „lăsâ înpărâţiîa lu Leu fiîu-său, şi au făcuţii războae cu 
şcheii şi frăncii şi cu turcii, deci a-orea-lu biruiîa, a-orea-i biruiîa...” 

v. Oară. - Ades. - Arareori. —Auneori. -Aori. -Apurure... 

Prepoziţiunea a părea atît de trebuincioasă la indicarea timpului, încît în vechile 
texturi o găsim cîteodată aglutinată cu î n sub forma na (= in-ad) denaintea 
numărului pre- şi postarticulat al ceasului. 

Radu din Măniceşti, 1574 ( Ms. Harl. 6311 B., British Mus.), Mat. XX, 5-6: 
„iară eşi na al şasele casă, şi na al noaole casă făcură aşijdere; întru na al uînsprăze- 
cele cas...” 

Tot acolo: „în a acela casu” ( Ibid., 55: in illa hora). 

3. în legătură cu loc. 

Prin acest sens, a corespunde latinului a d în: „ a d locum”, „ad latus”, „ a d 
dextram”, „ad sinistram” etc. 

Cuvîntul lui St. Ion Crisostom, din sec. XVII {Cod. ms. miscel., Braşov.), p. 510: 
„îaste-ne destulă acîasta, au aduce-voîu a miljoc şi toţi proorocii?...” unde „mil- 
joc” pentru „mijloc”, cu metateza lui l, este ca la macedo-români. 

Radu din Măniceşti, 1574, Mat. XIV, 6: „juca fata Irodiadei a mijlocă..unde 
în Vulgata : „saltavit filia Herodiadis in medio...” 

„Bădişor ca badiu meu 
Nu-i cît ţine Dumnezeu, 

Făr’ mai este-un brad a munte 
Ca bădiţa meu de frunte, 

Dar nici bradu 
Nu-i ca badiu...” 

{Col. ms. R. Simu, Transilv., Orlat) 

„în loc de: abia am sosit de la munte, pe la noi se zice: aghîe am sosit de a 
munte...” (învăţătorii I. Floca, I. Radu, I. Dobre, Transilv., corn. Şina). 

Răposatul I. Maiorescu {Itin. în Istria, 83) observă că la istriano-români: „a se 
zice în loc de 1 a , de ex. în Jeiune: a munte în loc de: 1 a munte, întocmai ca la 
moţi în Ardeal”. 

Pravila Moldov., 1646, f. 118: „de să va înpreuna trupeşte cu fata mătuşe-sa, ce 
îaste obrază de stâ de o parte, ce să dzice a-laturîa, să va certa dupâ voia gîudeţului...” 

Caranfil, Valea Prutului, 26: 

„Pradă la lupi îl lăsa, 

Ş-apoi mări se-ntorcea 
La «-lăture de drum, 

La gropana cu cinci ulmi.. 

v. Alături. 

Zilot, Chron., 29: „nu numai nu făcea vro împedicare pazvangiilor, ci încă pe 
a-locuria unii din ei se şi întovărăşia cu dînşii la prăzi şi la jafuri...” 

Moxa, 1620, p. 356: „săpându temeliia a-fundu în pământii, aflarâ unu capii de 
osii...” 

Pann, Prov. I, 87: 

„Privind împrejuru-şi, văzu floricele, 

S-a pus să culeagă, zicîndu-şi: nu-mi pasă, 

Cu mîinele goale tot nu merg a-casă.. .” 

v. Acasă. - Alocuri. - Afund. 

4. Cazuri îndoioase. 

Sînt cîteva vorbe, în cari prepoziţiunea 12 A, menită a exprime o poziţiune, se 
confundă sub raportul formei cu prepoziţiunea de mişcare 1 l A, mai ales prin aceea 
că cuvîntul se postarticulează, pe cînd la 12 A postarticularea e contrarie spiritului 
limbei: nu se poate zice „a mîn-a”, „o-minte-a”, „a-muntc-lc”, „a-fundu-1”, „a-cas-a” 
etc. 

Dintre exemplele precedinţi, în „a-prînzul cel mare” postarticularea se explică 
prin calificativul ce-i urmează şi fără care se zice nearticulat: a-prînzu. Ea se price¬ 
pe nu mai puţin atunci cînd a îşi perde cu totul individualitatea, devenind împreună 
cu vorba cării se prepune un singur substantiv, de pildă: amurgul „le soir”, aprînzul 
„le midi” etc. Postarticularea nu se justifică însă în următoarele cazuri: 

Dosofteiu, Synax., 1683, nov. 15: „s-au tras un şiarpe mare bălauru pre «-furişul 
ş-au intrată în vistiariulu celu împărătescu...” 

De asemenea în adverbii bănăţeni: a-rarul „raro” ( Anonym. Lugosh., circa 1670, 
în Col. I. Tr., 1883, p. 424) şi a-densul „serio, ex proposito” (Viski, 1697, în Tran¬ 
silvania, 1875, p. 152), acest din urmă în loc de nearticulatul: a-dins. 

v. Ararul. - Adins. - Furiş. - Lupiul... 

Tot prin confuziune cu U A s-a născut d c -a în: 

„.. .mă pominesc pă uşă cu găliganu dă morar, cu toporu d-a spinare..(Jipes- 
cu, Prahova, c. Vălenii-de-Munte). 

în limba veche s-ar fi zis: a spinare. 

în fine, un caz interesant de amestecul lui 1 l A cu 12 A ni se prezintă în: a-dreapta 
şi a-stînga. 

Catechism, circa 1560 (G/v. d. bătr. II, 103): „să sui în ceriu şi sădea a dereapta 
Tatălui...” 

în graiul poporan şi chiar în limba veche se aude mai mult: de-a dreapta, de-a 
108 stingă', sau şi mai des: din-a-dreapta, din-a-stînga, adecă cu trei prepoziţiuni: de-în-a-. 



A 


Şi italieneşte: „da sinistra”. Prin aglutinare cu d e , şi mai ales prin postarticulare, 
de-a-dreapt-a şi de-a stîng-a formează o trecere cătră 11 A. 

v. n A. - Dreapta. - Stînga. 

Prepoziţiunea 12 A în expresiuni ca: a-mînă, a-ochi, a-munte, a-mijloc, a-ori, 
a-timp etc. ar trebui re-nviată în literatură. Oricine lesne va recunoaşte, de exemplu, 
că a-ori întrece în eleganţă şi energie pe „cîteodată” sau „uneori”. 

v. Ad. - La. 

13 A, preposition servant â exprimer un sentiment d’aise ou de malaise, et surtout un 
pressentiment. Deşi derivă din latinul a d , această prepoziţiune s-a specializat la 
români într-un chip de tot original. Ea urmează d-a dreptul după verb, fără a-şi 
asocia alte elemente prepoziţionale, diferind cu desăvîrşire sub raportul funcţiunii 
de 10 A, 11 A şi 12 A, măcar că toate s-au născut deopotrivă din aceeaşi sorginte. E 
destul a zice cineva: cîntă a... sau: trage a..., pentru ca românul, fără a auzi mai 
departe, să poată completa fraza într-un mod aproximativ. 

Toate adumbririle acestei prepoziţiuni se desfăşură din înţelesul fundamental 
„est ad aliquid”, „este a-”, de unde apoi, avînd fiinţa ca punct general de pleca¬ 
re, se diferenţiază după cele trei simţuri mai puţin materiale - văz, auz şi odorat: 
„seamănă a- \ după simţul văzului, „sună a-”, după simţul auzului, „mi¬ 
roasă a-”, după simţul o d o r a t u 1 u i , aproape totdauna la a treia persoană a 
prezintelui indicativ. Nici în latina, nici în limbile surori din Occidinte, „esse ad 
aliquid” n-a căpătat nicăiri o asemenea dezvoltare. 

1. Balada Iordachi al Lupului : 

„Dar ascultă-mă pe mine, 

Căci ce simţ eu, nu-i a bine...” 

„Un fior rece ca gheaţa îi trece prin vine, picioarele i se taie, un tremur o cuprin¬ 
de în tot trupul şi ochii i se păinjinesc. Şi ce era, nu era a bine!...” (Creangă, Capra 
cu trei iezi). 

„Despre curcubeu poporul zice că e a vreme bună...” (G. Popescu, Suceava, 
c. Mălini). 

„.. .nu-ţi e a bună, nu vă e a bună, nu v-a fost a bună...” ( L.M. ), o locuţiune în 
care bună nu este adjectiv feminin, ci un substantiv neutru corespunzător plura¬ 
lului latin bona. 

v. A-bună. 

Marian, Bucovina II, 50: 

„Cu trei steaguri de mătasă: 

Unul roşu ca focul, 

Unul negru ca corbul, 

Unul alb ca omătul; 

Cel roşu-i a bătălie, 

Cel negru a jelanie, 

Şi cel alb a bucurie...” 

„La săteni ceasornic de casă se zice că este un sunet în părete; cînd 
sună în păretele unde stau icoanele, spun că este a bine, iar cînd sună spre uşă se 
zice să este a moarte...” (M. Ţigău, Covurlui, c. Folteşti). 

Uneori a urmează după un nume, dar atunci se presupune verbul e s t e , de ex.: 
vînt a secetă, semn a bucurie etc. 

„Poporul de aice priveşte eclipsa de soare sau de lună ca un semn rău, adecă a 
bătălii, a moarte, a holeră şi altele, povestind că atunci vîrcolacii mînîncă soarele 
sau luna...” (P. Mohor, Tutova, c. Puieştii). 

„Vîntul de cătră apus se cheamă Bistra, a secetă şi a biuşag; cel de nord - 
Mesteacănul, a lipsă; cel de răsărit, Gureanul, a rău...” (N. Trimbiţoniu, Banat, 
Lugoş, c. Grădişte). 

Miron Costin, Chron., 323: „...foarte groznică întunecare în postul cel mare 
într-o vinere, şi tot într-acelaşi an lăcustele, neauzite veacurilor, care toate semnele 
bătrânii şi astronomii în Ţeara Leşască a mari răutăţi că sănt acestor ţeri menia...” 

2. După simţul văzului: „seamănă a-”, „caută a-”, „calcă a-”, „umblă a-” etc. 

Balada Novac şi corbul : 

„Hainele să-ţi primineşti, 

Ca să pari un biet sărac, 

Să nu semeni a Novac, 

Că nu-i turcilor pe plac...” 

„...a ce seamănă purtarea voastră? ast copil seamănă a mort; astă copilă nu 
seamănă a moartă; sămănaţi a adevăraţi smintiţi...” (L.M.) 

Pann, Prov. I, 111, locuţiune proverbială în privinţa unui beţiv: „Mustăţile îi 
caută a oală”. 

Varlam, 1643, I, f. 225: „...a nimicâ altă nu să asamânâ isprăvile noastre 
într-acîastâ lume, numai fumului, şi nu numai isprăvile noastre, ce şi dzilele şi aii şi 
viaţa...”, unde însă întorsătura frazei nu e tocmai poporană. 

Portretul S-tului Vasilie la Dosofteiu, Synax., ghen. 1: „sprâncîanele rătunde, 
fruncaoa încreţită şi sămănându a omu gânditorul şi grijlivu...” 

Intr-un basm din Mehedinţi: „Urcă-te, leică, într-un copaci mare, şi te uită în toate 
părţile, doară de vei vedea ceva aşa care să semene a sat...” (Ispir., Legende, 336). 

„calcă a popă” sau „nu calcă a popă” ( L.M. ), zice poporul despre un om cu 
aspiraţiuni superioare, adevărate ori pretinse. 

„Sătenii consideră ca un semn meteorologic cînd rîmele umblă a ploaie” (S. Cor- 
ciovă, Tutova, c. Docanii). 

„Şi ce nu ie sătean, îi năluceşte cam a ciocoi,, (Jipescu, Prahova, c. Văle- 
nii-de-Munte). 

Alexandri, Florin şi Florica, se. VII: „Bine se mai priface a boier!” 

3. După simţul auzului: „sună a-', „cîntă a-', „latră a-”, „urlă a-” etc. 

„...vasul acesta sună a spart, a dogit, a crepat...” (L.M.). 

„Cucuvaia cîntă a moarte; cucul cîntă în faţă şi în dreapta a bine, în stînga - a 

Jarnik-Bîrsanu, Transilv., 106: 

„Eu gîndeam că-mi cîntă mie, 

Da el cîntă a pustie.. 

în basmul despre Gheorghe cel viteazu: . .luînd buzduganul, îl aruncă în slava 
cerului, şi, cînd căzu jos, se turti; îl lepădă şi pe acesta. Acum ce să facă? Sta în loc 
şi fluiera a pagubă...” (Ispir., Legende, 139). 

Balada M-rea Argeş: 

„Un zid părăsit 
Şi neisprăvit: 

Cînii cum îl văd 
La el se răpăd, 

Şi latr-a pustiu, 

Şi url-a morţiu...” 

4. După simţul odoratului: „miroasă a-”, „pute a-”. 

„.. .miros a şofran, oleo croccum; put a pîrci, oleo hir cum...” ( L. B.). 

„.. .ce spui tu, nu pute a nas de om; vă miroasă gura a ceapă, a usturoi, a cuişoare; 
miroasă a friptură...” (L.M.). 

Pann, Prov. II, 80: „A mîncat urdă cu usturoi şi cere să-i miroase gura a lap¬ 
te...” 

Jarnik-Bîrsanu, Transilv., 34, 36: 

„Dragu mi-i badiu din joc, 

Că miroasă-fl busuioc!...” 


şi mai jos: 

„Lelea cu mărgele multe 
Amiroase-fl flori mărunte 
De pe vale, de la munte; 

Dar cea cu mai puţintele 
Amiroase-fl floricele 
De la munte, din vâlcele...” 

I.G. Bibicescu (Transilv., Col. ms): 

„Eu iubesc o copiliţă 
Să-i miroase gur-fl ţîţă 
Şi buzele-a lămîiţă...” 

5. Ceva vag, astfel că se poate aplica după împregiurări la simţul cutare sau 
cutare: „trage a-”. 

„...tragi tot a calic, a calică, a sărac, a sărăcie...” ( L.M .). 

„Despre bufniţă se zice în popor că e cea mai cobitoare, trăgînd a pustietate; 
despre corb şi cioară - că ele trag a stîrvuri...” (St. Istratescu, Dîmboviţa, c. Cobia). lll 

Proverb ciobănesc din Ardeal (Orlat, Răşinar): 

„Săracă pălărie, 

Tu tragi tot a sărăcie; 

Dar căciula cea buhoasă 
Aduce de dulce-n casă.. 

în exemplele de mai sus nu figurează simţul pipăitului şi simţul gustului, mai 
materiale decît văzul, auzul şi mirosul, singurele cari se potrivesc cu tendinţa cea 
idealistă a lui 13 A. Acest idealism se arată pe deplin cînd punem faţă-n faţă pe 
„seamănă a lingă „seamănă cu-”. Nu se poate zice: „calul meu seamănă cu şoi¬ 
mul”, căci între cal şi şoim nu există nici o asemănare materială; este însă 
foarte permis şi foarte româneşte: „calul meu seamănă a şoim”, ideali- 
zîndu-se iuţeala calului. E şi mai învederată idealizare a în: „calul meu 
seamănă a zmeu”, luîndu-se drept termen de comparaţiune o fiinţă cu totul fantasti¬ 
că. în scurt, funcţiunea lui 13 A este de a exprime mai mult prevedere, prevestire, 
presimţire, un fel de adulmecare proprie ori figurată, decît o senzaţiune de-a dreptul 
şi lămurită. 

v. Este. - Seamăn. - Cale. - Caut. - Miros. - Cînt. - Trag... 

6. într-o construcţiune interogativă, a urmat de „ce” se pune înainte de verb: a 
ce seamănă acest lucru? a ce miroasă? a ce sună?... De aci s-a născut conjuncţi unea 
de întrebare „ace ”, adecă a-ce, literalmente „ad quid”, care ne întimpină foarte 
des în scrierile mitropolitului Dosofteiu. 

Aşa în Psaltirea slavo-română, din 1680, ps. 21: „Dumnădzăul mieu, îa-mî 
a-minte; a-ce mă părăsâş?...”, unde în Vulgata', „quare me dereliquisti?” 

în psalmii 41-42, această conjuncţiune se repetă de vro şease ori, totdauna cu 
sensul de „pentru ce”, „quem ad finem”. 

în Psaltirea versificată, din 1673, ps. 76: 

„A-ce, Doamne, ne-aî urnit aşîa departe 
De nu-ntorcî precum ne-aî fost cu bunătate? 

A-ce, Doamne, îţ laş mila de-î tăîatâ, 

Şi direapta ţ-aî închisu-ţ cea-nduratâ?...” 

v. A ce. 

14 A preposition servant â marquer le genitif et surtout le datif dans la declinaison 
indeterminee. Limba română, posedînd o declinaţiune nearticulată alături cu o 
declinaţiune articulată, cea dentîi procede, mai ales în texturi vechi după dialectul 
daco-român, prin prepunerea lui a la singular şi la plural denaintea genitivului şi 
mai cu deosebire denaintea dativului: a om „d'homme” şi „â homme” (articulat: 
omului), a oameni „d’hommes” şi „â hommes” (articulat: oamenilor). Acest a (= ad) 
n-are a face etimologiceşte cu articlul a (al, ai, ale), care după dialectul macedo-român 
se prepune nu numai genitivului, dar şi dativului determinat: a omlui, a oaminlor 
112 (v. 8 A). El se potriveşte însă foarte mult, prin funcţiune ca şi prin origine, cu rolul 

datival şi chiar genitival pe care-1 are sau avusese latinul a d în limbile romanice 
din Occidinte, de ex. în vechea franceză: 

„Car certes s’il n’est autre vie, 

Entre ame a homme et ame a truie 
N’a doncques point de difference.. 

(Godefroy, Dict. d. I’ane. frâng. I, 3) 

Aceste versuri s-ar putea traduce în româneasca din secolul XVII cam aşa: „să 
amu nu este altă viîaţă, între suflet a om şi suflet a scroafă nu este dară nice o 
deosebire”. 

Oricum, în româna ca şi-n limbile surori, chiar după vechile texturi, a pentru 
d e nu e des. 

In graiul actual: „relaţiunea atributivă a unui substantiv cu alt substantiv se 
exprimă cu prepoziţiunea a singură foarte rar, şi anume cînd substantivul atribut 
este preces de o vorbă ce exprimă număr sau cantitate, cum: vitele a patru sate, 
averea a cinci familii, spusa a cîţiva bătrîni, domn a multe turme de oi, domn a toată 
ţara românească” (L. M.). 

în graiul vechi, sfera lui a la genitiv nedeterminat nu e tocmai atît de restrînsă ca 
astăzi, dar totuşi e destul de mică. 

Pravila Moldov., 1646, f. 82: „de să va afla în mijloculiî a bărbaţii şi a fămee, ce 
să dzice între căsari, cum să fie vreo vrajbă ca aceia de moarte...” 

Moxa, 1620, p. 397: „cine va vrea să se adevereze a mare credinţă ce avea: 
beserecâ prea frumoasă zidi lu sveti Gheorghie, şi alte multe făcîa cu caldâ inimă 
cătrâ Dumnezeu bunătăţi...” 

în următorul pasagiu din cronica lui Nicolae Costin, p. 94, a figurează dentîi de 
trei ori la dativ nedeterminat, apoi de două ori la genitiv: 

„...pentru hotarele tîrgurilor domneşti, de la o vreme se deprinsese domnii cei 
mai de curând a da: şi a boieri (= a nobles) şi altora, aşa căt n-au rămas loc deosebit 
pentru hrana şi agonisita pe dînsul tîrgurilor. Hărăzit-au locuri şi domnii cei vechi a 
boieri (= â nobles), a slujitori (= â soldats), pentru slujba şi credinţa spre stăpâni, 
cară nu aşa aproape de oraşe căt să n-aibă tîrgurile deosebit hotarele sale nesupuse 
zeciuelilor a boieri (=dc nobles) şi a călugări (= de moines)...” 

Chiar însă în ultimele două cazuri, noi nu sîntem pe deplin siguri dacă n-ar fi 
cumva şi aci neşte dativi, adecă: a boieri şi a călugări = 1 a boieri şi 1 a călugări. 

Pe cît de rar este genitivalul a, pe atîta de ades ne întimpină în vechile texturi a 
la dativul nedeterminat, deşi tocmai aceasta în limba actuală e aproape fără exemplu. 

Ms. 1574 din British Museum {Col. I. Tr., 1882, p. 243): „căndii cinci păini 
sfărămii a cinci mie, căte coşure umpluţii de fărâme de luaţii?... dară căndii şapte a 
patru mie, căte coşure înplutii?...” în Biblia de la 1688 este: „la cele 5 000” şi „la 
cei 4 000”. 

Dosofteiu, 1680, ps. 21: „vor vesti direptatea lui a popor ce să va naşte...”, unde 
în Vulgata: „ p o p u 1 o qui nascetur...” 

Coresi, 1577, ps. 97: „vine să judece pământului, să judece a toatâ lumea în 
dereptate şi oameniloră în derepţie...,, 

Ibid., ps. 80: „să nu fie ţie Dumnezeu nou, nece să te închini a Dumnezeu striinu.. 

Pravila Moldov., 1646, f. 1: „cade-să a tot plugarîul să-ş are şi să-ş lucredze 
pămăntulu...” 

Ibid., f. 10: „căndă va tăia unu omă niscare lemnă în pădure, sau va dărâma a 
niscare dobitoace şi va cădîa asupra vreunui dobitocii şi-l va omorâ.. 

Ibid., f. 109: „cela ce va face silâ a muîare văduo, să va certa cu bani dupâ 
destoniciîa acelui obraz...” 

Şi mai jos: 

„Oricine va face silâ a fecoarâ micşoară, încâ să nu fie de 12 ai, să va certa mai 
rău de căndu are fi fost fatâ mare de vrăstâ...” 

Moxa, 1620, p. 357: „acesta (Augustă) dentăîu căndu şedîa, a mulţi făcîa cazne 
rele...” 

Ibid., p. 379: „elu (Leu) se făgădui, puiul aspideei nepoţiloră nâprăceei, şi chemâ 
pre Ghermană patriarhul de vru să-l înpreuneze a rău sfatul loră, îarâ părintele nu-i 
dede nice a grăi, ce-1 foarte înfruntă...” 

Ibid., p. 393: „crăma şi sfatulă dedese a neşte ticăiţi şi nebuni de-1 ţinea.. 

Varlam, 1643,1, 332: „să ruga de dzicîa să tremiţâ pre Lazară în casa pârinţiloră 
săi să mărturisascâ a cinci fraţi ce are, să nu vie şi ei într-acel locă.. 

Ibid., I, 64: „nice frate a frate va folosi, nice părinte a fecior, nice bogată a 
săracă...” 

Ibid., I, 347: „omă a om nu putu folosi, nice putu izbăvi, nice legîa, nice proro¬ 
cii nu putură vendeca ranele rodului omenescă...” 

Ibid., II, 14: „îndurate Doamne, dzi a îngeră blândă să ia cu pace sufletulă 
mieu...” 

Viaţa Sf. Dimitrie, ms. sec. XVII {Cod. miscelan. in -4 al Biser. Sf. Nicolae din 
Braşov), p. 93: „la mai mare cinste să se spodobascâ de la însuşă înpăratul şi a mai 
mare deregătorie cu mari daruri şi avuţie să fie dăruit, şi şoţă înpârătescă să se 
cheme, decătă a iuţi munci să fie dat şi spre amară moarte...” 

Miron Vv. Movilă, 1628 (A. I. R. I, 1, 175): „îmblă dişugubinarii în toată vre¬ 
mea de făcu năpăşti a fămei şi a fete de oameni buni şi a sărace...” 

Noul Testament, 1648, Apostol V, 4: „căce ai pusă acestă lucru în inima ta, n-aî 
minţită a oameni, ce lui Dumnezău.. 

Ibid., Mat. XXVII, 53: „întrarâ în oraşulă svăntă şi să arătară a mulţi...” 

In vechile texturi din toate provinciile daco-române sînt sute de exemple de o 
asemenea întrebuinţare a lui a, prin a cărui prepunere capătă funcţiunea de dativ 
numele nearticulat ce-i urmează, uneori într-un mod foarte elegant, bunăoară la 
Varlam, 1643, II, f. 75: „putemă cunoaşte că a mare Dumnedzău să închină aces¬ 
ta. ..”, unde dativul nedeterminat cu a este fără doară şi poate mai nemerit de cum ar 
fi: „unui mare Dumnezeu se închină”. 

Literatura română modernă, mai cu seamă cea poetică, ar putea să recheme la 
114 viaţă pe dativul nearticulat cu a, care pare a fi dispărut din grai. Genitivul însă 

nearticulat cu a e cam de prisos, deoarăce, afară de cele cîteva cazuri aşa-zicînd 
stereotipe, el se construieşte mai bine cu prepoziţiunea d e . 

v. Ad. - De. 

15 A prefixe d’un emploi tres frequent et de provenance tres-variee. în prepoziţiunea 
propriu-zisă, a vine din a d ; în a irite, din a b ; în acest, din e c c e ; în aridic este 
o vocală excrescinte etc. Sub raportul prepoziţionalului a, numai doară italienii pot 
rivaliza în bogăţie cu românii, (v. Bianco Bianchi, Storia della preposizione a e de’ 
suoi composti nella lingua italiana, Firenze, 1877, 452 pagine!) 

v. U. - Ab. - Ac. - l Ad. - Ade... 

! AA, Ă, ă; voyelle longue, servant comme moyen de compensation phonetique et 
ayant une portee symbolique. Originea şi natura lui a a sau ci în limba română trebui 
urmărită îndeosebi în vechile texturi pe de o parte şi-n graiul viu pe de alta. 

1. ă în vechile texturi. 

Mai toate sistemele grafice, fiecare într-un mod neatîrnat, au reprezintat 
lungimea vocalei în genere prin reduplicarea literei respective, iar pe lungul a 
(ă) în specie prin aa. Astfel a fost la vechii romani în cele mai antice inscripţiuni: 
faato, naatam, paastores, aara etc.; tot aşa la vecinii noştri şerbi, fie cu litere 
latine, fie cu cele cirilice: CTKaap, CTpaaX”, goraa, silaa ş.a., sau la unguri: 
haasfa, laan, naarffa etc. (v. pe larg în Cuv. d. bătr. I, 34-7). De aci urmează că 
de cîte ori în scrisoarea română cirilică ne întimpină un a a , el înfăţişează 
anume pe ă. 

Legenda St-ei Vineri, 1580 (Cuv. d. bătr. II, 152): „duseră sfânta Veneri în 
cetate şi deschiseră poriaa şi o duseră cătră zmeu sămta Veneri...” 

Docum. munten., 1602 (Cuv. d. bătr. 1, 127): „să n-aibă treaabă a merge să-i 
judece sau să-i praade...” 

într-o scrisoare de la o jupîneasă Stana, din 1609 (Cuv. d. bătr. I, 173): „mă 
închin cu capul la pămăntu la dumnitaa şi la jupăneasaa dumnitale - eu astăzi săntu 
în polaa dumnitale...” 

Ştefan-vodă Tomşa, 1622 (ap. Melchisedec, Cron. Huş., Apend., p. 46): „bine 
să ştiţi, că de se va strica făntanaa, apoi capetile voastre vor şti.. 

Inventariul Galatei, 1588 (Cuv. d. bătr. I, 206); „cice bucatele şi vinul şi de alte 
vaase...” 

Dabija-vodă, 1662 (A. I. R. III, 243): „ să fie taci re şi puternic cu cartea domniei 
mele a opri şi a ţinea o parte de moşie - zălojitâ de fraate -său Ursul şi apoi au 
răscumpărat-o Neculaîu şi cufreiate-s tiu...” 

Nicolae Arbure, 1698 (A. I. R. III, 264): „... am văndutu dumisaale lui Lupaaşco 
Murguleţ - din saatu din •umătaate de saatu din paarte de sus, din a paatrapaarte 
a paatra paarte de saatu, şi cu baaltă ce îaste pe aca paarte şi cu tot vinitul acei părţ, 
care paarte îaste alîasă dintr-alte.. 

Acest aa = ă ne întimpină numai în manuscripte, şi mai ales în acte rustice, 
adică cele scrise de oameni necărturari, pe cari îi stăpînea nu o ortografie tipică, ci 115 

deprinderea lor proprie de a rosti sonurile. în tipăriture nu-1 mai găsim, şi nu prea în 
texturi transcrise cu o îngrijire oarecare. 

Netonicul act în numi feminine articulate: portaa, jupăneasaa, polaa, se rostea 
fără cea mai mică îndoială ca o vocală lungă, căci lungimea-i rezultă din contracţiunea 
a două vocale: portă + a, jupăneasă + a, polă + a, şi din aceeaşi cauză era lung şi e 
în cazul oblic, care şi-n texturi tipărite se scria foarte des prin ee - e, în Coresi 
bunăoară la tot pasul: caseei, şarbeei, feţeei etc. în scurt, aci este ă sau aa prin 
compensaţiune fonetică directă. 

Tonicul aa în paarte, saatu,fraate, dumnitaa şi altele, unde lungirea era înlesni¬ 
tă prin accent, nu este organic, ci se datoreşte unui principiu de reacţiune. Deasa 
trecere în vocală confuză ă sau â micşurînd din ce în ce sfera lui a în fonetica 
română (v. 1 A), trebuia întărirea acestei vocale ameninţate, şi anume ori pe 
unde ea poate să reziste. Este aceeaşi lege prin care Curtius explică fenomenul că 
aspiraţiunea în greaca şi-n latina, atunci cînd slăbeşte sau se perde în cuvintele unde 
e organică, tinde a se Introduce în altele; aceeaşi lege, pe care Le Marchant Douse 
( Grimm’s law, London, 1876, p. 36, 599) a studiat-o în limba engleză şi a numit-o 
foarte potrivit „compensaţiune încrucişată” (Cross Compensation). în latina rustică, 
perderea lui h în ircus pentru hircus făcuse a se furişa h în hinsidiae pentru insidiae; 
în engleza, poporul, încetînd de a pronunţa pe rmfather, l-a acăţat dodată la et-cetera, 
pronunţînd and-ceterer. în acelaşi mod la români, dispărînd a în mînăi sau păgîn, 
graiul poporan l-a adaos în fmate sau dumnitaale. Un asemenea ă sau aa se aude 
pînă astăzi în gura ţăranului, mai cu seamă la munte şi peste Carpaţi, dar nu se 
observă, privit ca o particularitate individuală a vorbitorului, fiindcă nu se poate 
supune la o normă. 

Acest ă sau aa este curat românesc. Întîlnirea lui în unele cuvinte cu lungul a 
latin, de ex. vaas - lat. văs, fraate = lat. frăter, taare — lat. tălis etc., pare a fi o 
simplă coincidenţă. 

v. Aamu. - Aapă. — Aşaa. - H. 

2. â în graiul viu. 

Afară de cazul prin compensaţiune încrucişată, despre care s-a vorbit mai sus, 
viul grai al poporului mai posedă un aa sau o de o natură simbolică. 

„Cînd cineva e mînios sau năcăjit, lungeşte vocala, de ex.: Faa, vin-aice! Audă 
apă!...” (I. Iordăchescu, Botoşani, c. Cristeşti). 

Este ceva propriu naturei umane în genere. în limbile primitive reduplicarea 
silabei a fost şi este unul din mijloacele obicinuite de a forma imperativul şi vocativul. 

„Vocalele se prelungesc atunci cînd ţăranul vrea să arate o acţiune continuă, de 
ex.: taai lemne toată ziua!... el mă ceartă şi eu taac\. ..” (C. Dermonescu, Prahova, 
c. Măgureni). 

Lungirea vocalei pentru a exprime durata acţiunii este iarăşi un proces comun 
tuturor popoarelor. Ca mijloc simbolic, al nostru taai = „tai mereu” nu diferă de 
mexicanul aahuiltia „umblu mereu” de la ahuiltia „umblu”. 

Românul însă mai întrebuinţează pe aa la un altfel de simbolism, pe care nu 
116 poate să-l aibă decît numai un popor înzestrat cu mult spirit. 

„Vocala a se lungeşte mai ales cînd se exprimă o mirare sarcastică, de ex.: mau¬ 
re lucru! adecă nu prea mare; sau: taare bine! adecă nu prea bine...” (G. Trailă, 

Banat, Timişoara). 

O admirabilă ironie printr-o singură vocală! 

v. Aa! - Aaii! - Aaoleo! 

2 AA! A! A! interj. Întrucît nu trece peste o silabă, aa! adecă ă! este aceeaşi 
interjecţiune cu a! numai ceva mai intensivă. Lungirea monosilabică poate să meargă 
chiar pînă la aaa! fără a se schimba totuşi caracterul interjecţiunii; de ex.: 

„Vine cineva şi spune unuia că în cutare sat s-a născut un copil cu patru capete; 
atunci el se miră în modul acesta: aaa! haida să-l văz şi eu...” (Ialomiţa, c. Grindu). 

Cînd e disilabic, a! a! devine o altă interjecţiune, prin care cel ce o întrebuinţează 
nu-şi arată nici o surprindere a sa proprie ca în ă! dar surprindere tot este, însă nu 
subiectivă, ci din partea unei a doua persoane, uimite prin o întîmplare neaşteptată 
pentru dînsa şi de demult prevăzută de cătră noi. Exclamînd a! a! noi ne bucurăm de 
păţeala cuiva. Cu alte cuvinte, noi zicem a! a! cînd vedem pe aproapele nostru ajuns 
la a! 

La ţară interjecţiunea a! a! cu sensul fundamental de ai păţit-o este una 
din cele mai obicinuite. 

„Se aude a! a! cînd zicem cuiva că i s-a întîmplat aşa cum îi prevestisem, de 
pildă: a! a! bine ţi-a făcut... sau: a! a! nu ţi-am spus eu să te fereşti?..(Dîmboviţa, 
c. Pietroşiţa). 

,A- f a! degeaba fusăşi acolo!” (Dolj, c. Seaca-de-Pădure). 

Dacă acela căruia i s-a zis un asemenea a! a! se supără, el ameninţă atunci 
repetînd interjecţiunea: „ţi-oi da eu a! a!” sau: „vei vedea tu a! a!” 

Intr-un document francez din 1373: „Adonc icellui Fatroulle va sacher s’espee, 
et dist â son compere: N’aprochiez de moy, car se vous aprochiez, je vous donrai de 
ceste H a a ”, ceea ce Du Cange (ed. Carpent., III, 605) explică prin: „vox interjec- 
tionis, qua ensem noştri significarunt; forte quod evaginatus terrorem incutiat”. O 
explicaţiune mai potrivită se cuprinde în românul: a! a! 

v. 2 A! - Aaoleo! - Aha! - Ă! - Ăă! - Ei! - Na!... 

AAIII! interj. Se pronunţă disilabic: aa-iii. 

„Auzi pe sătean, cînd vrea să-şi exprime regretul: aaiii! rămasăi pe urma tutu- 
lor!...” (S. Vasilescu, Dolj, c. Seaca-de-Pădure). 

v. 2 A! - 2 Aa! -1! - Ii! 

AAM; archaisme pour: o am. 

Intr-un act din 1596, scris în Prahova (c. Glodeni): „n-am avutu cu ce plăti, ci 
am vândut ocina acasta care îaste scrisă mai sus dereptu ughi 18, şi aam prinsu şi 
datoria cîa veche tot într-acei bani...” (Cuv. d. bătr. I, 72). 

în acest pasagiu aa în aam provine prin contracţiune asimilativă din „o am”, 
adecă: „şi o am prinsu şi datoria...” în acelaşi document, ceva mai sus, se citeşte: 117 

„caau datu părinţii lor bani”, unde aa în caau vine iarăşi prin contracţiune asimi- 
lativă din ăa, şi anume: „că au datu..In ambele cazuri, aa reprezintă pe ă, iar nu 
două silabe. 

Pînă astăzi, într-un mod analog, poporul uneşte adesea în rostire într-un singur 
lung ă, adecă aa monosilabic, pe auxiliarul a cu iniţialul a al verbului ce urmează, 
de ex.: „adus lemne = a adus lemne, sau: ajuns la tîrg = a ajuns la tîrg, tot aşa 
precum în loc de: o oca de lapte, zice: -ca de lapte, cu un o lungit” (P. Antofe, 
Covurlui, c. Folteşti). 

v. Aa. - Am. 


AAOLEO! interj. Se pronunţă trisilabic: aa-o-leo. 

,Aaoleo, exclamă femeile, cînd îşi aduc ceva aminte. Bunăoară: aaoleo! bine 
zici; despre nenea Ion este vorba?” (D. Mihăescu, Braila, c. Ceacîru). 

Este o interesantă nuanţă a interjecţiunii de părere de rău „aoleo”, în care prin 
lungirea lui a a crescut expresiunea surprinderii (v. 2 A, 2 Aa), scăzînd în acelaşi timp 
noţiunea mîhnirii. 

Aci e locul de a indica în genere extrema bogăţie a sferei interjecţionale în 
graiul poporului român. O vom constata adesea în cursul acestei opere. Pe lîngă 
mulţimea interjecţiunilor deosebite, apoi fiecare din ele se mai diferenţiază în cîte 
două, trei şi mai multe forme pentru a exprime cîte o fină adumbrire a emoţiunii 
fundamentale. Fenomenul e cu atît mai instructiv, cu cît e străin limbei latine. Vechii 
romani erau de tot săraci în interjecţiuni şi-şi cîrpeau acest neajuns împrumutînd de 
la greci pe: euge, io, iu, evoe, papae etc. Grecii, din contra, tot atît de vioi pe cît de 
magistrali erau romanii, puteau să-şi exprime fiecare mişcare de simţimînt printr-o 
altă interjecţiune. Nu mai puţin avuţi decît grecii şi romanii, sînt în această privinţă 
albanezii. - V. Hahn, Alb. Stud., Gramm., 105 sqq; Reisig, Vorles. iib. Zat. 
Sprachwiss., §161. 

v. Aoleo! - Aoleo! - Alei! - Alelei! - Valeu!... 

AAPA, archaisme pour: apă. 
v. Apă. -Appă. 

AARON, n. pr. - v. Aron. 

AB, prefixe. Ca prepoziţiune, latinul a b n-a trecut de loc în limba română şi a 
lăsat prea puţine urme chiar în totalitatea dialectelor romanice. Ca prefix, Cihac 
(I, 1) îl crede conservat numai în: ascund, abat, arunc şi ameţesc, dintre cari însă - 
după cum vom vedea mai jos - abia cazul dentîi e pe deplin sigur, iar cel de al doilea 
pe jumătate, 
v. Ainte. 

AB (fem. abă, plur. abî, abe ); adj. Forma istriano-română pentru alb. 

118 v. Alb. - Oab. 



ABA 


A-BA! interj. Compusă din a! (v. 2 A!) şi din negativul ba, această exclamaţiune 
exprimă mirare amestecată cu o îndoială oarecare. Poporul o întrebuinţează foarte 
des în Oltenia şi-n Vlaşca. ,A-ba, mă! cînd ai venit?... A-ba, neică! de ce mai vorbeşti 
şi d-ta? mai totdauna în propoziţiuni interogative şi-n asociare cu un vocativ” 
(G. Constantinescu, Craiova). 
v. Abo! - A-ma! 


ABA (artic. abaua sau abaoa, plur. abale)-, subst. fem.; etoffe grossiere, bure, drap 
tres commun et sorte de manteau rustique. „Pănură sau ţesetură din fire de lînă gros 
toarse. Ca şi derivatele sale: abagerie, abagiu, vorba abă se aude mai 
numai la românii din România liberă, precum şi dimie, care are aproape aceeaşi 
însemnare. In Transilvania se aude între puţini numai babă - pănură albă” (L. M.). 

Cuvîntul e cunoscut românilor de vro trei secoli. In Del Chiaro (Ist. della Vala- 
chia, Venezia, 1718, p. 237) el figurează nu numai ca românesc, dar încă ca ceva 
foarte vechi în limbă, astfel că se vede pus între „parole valache le quali hanno 
corrispondenza colla lingua latina ed italiana”. în secolul XVII însă, românii ştiau 
foarte bine că abă ne vine de peste Dunăre, şi ziceau că anume din Sofia. Dicţionarul 
bănăţean, circa 1670 (Col. I. Tr., 1884, p. 421): „Aba. Pannus rusticanus, 
Sophiensis”. 

Turcul 'abă, de proveninţă arabă, s-a răspîndit de prin secolul XVI în întreaga 
Europă orientală: la neogreci apjtăq, la unguri aba, tot aşa la şerbi şi la bulgari, la 
ruşi a6a şi rada, la ruteni baba (Miklos., Tiirk. Eleni. I, 5). Poloneşte acest cuvînt s-a 
diferenţiat în baba „postav prost” şi cbaba „haină proastă”, de unde apoi, prin 
intermediul de „zdrenţe”, sensul de „sărăcie” (Linde). O diferenţiare de formă, şi-n 
parte de sens, s-a întîmplat şi la români: alături cu abă s-a născut ăbă, despre care 
vezi mai jos. Ambele forme, abă şi ăbă, pot fi aspirate: babă, hăbă. 

Filimon, Ciocoii, p. 269: „înlăuntru era aşternut fîn peste care era pusă o scoarţă 
(covor) roşie cu vărgi, pe care şedea un boierinaş de provincie, îmbrăcat cu anteriu 
de dimie verde, cu caravani (nădragi) de pînză albă de casă, cu tîrlici şi iminei roşii 
în picioare, cu libadea de aba albă împodobită cu găitanu negru, şi cu un cauc ascuţit 
îndesat pe cap...” 

Beldiman, Tragodia, v. 215: 

„Mai erau încă şi alţii, scriitori şi gramatici, 

Nu puteai a mai alege pe cei mari dintre cei mici; 

Toţi din marginile lumei, în Moldova adunaţi, 

Veniţi goli, în stare proastă, în abale îmbrăcaţi...” 

Generalmente abaua este albă; poate să fie însă şi de alte culori mai ales neagră 
şi roşie. 

Socoteala M-rii Căluiul, 1738-39 (Condică de socoteli, ms., Arh. Stat., f. 724): 
„S-au dat pe o păreche cizme i pe o bucată de aba neagră i nădragi moşului Ra- 
fail...”; mai jos: „S-au dat pe 2 bucăţi aba neagră lui Onofrie călugăru...”; de aci: 
„S-au dat pe o bucată de aba neagră de s-au făcut dulamă lui Climent călugăr.. 

Socoteala M-riiHurezu, 1740 (Cod. ms. laud., f. 678): „La 2 abale negre dă s-au 
făcut haine lui Nictarie.. 

In tarifa vamală moldovenească din 1761 (Cogăln., A.R. II, 323): ,Aba albă, de 
14 bucăţi un leu vechili; aba roşie, de 7 bucăţi 1 leu vechiu...”, adecă abaua roşie 
de două ori mai scumpă decît cea albă. 

Mai era un fel de aba numită uricească, despre care în Socoteala M-rii 
Căluiul (loco cit.): „S-au cumpărat 6 bucăţi de aba uricască de s-au făcut dulămi la 
dărvari şi la alţi ţigani...” 

Ca toate ţeseturele săteneşti, abaua este şi a fost din vechime la noi o industrie 
locală a ţărancelor române pe care numai în mică parte o sporea importul din Tur¬ 
cia, de unde, prin desul contact cu serbii şi bulgarii, ne-a venit însuşi numele lu¬ 
crului. Vorba românească cea străbună, păstrată pînă astăzi pe alocuri, mai ales 
peste Carpaţi, este p ă n u r ă (Lex. Bud.) - lat. panula. De cîtva timp cuvîntul aba 
se află şi el în luptă cu un alt termen turcesc: dimie, care a şi reuşit deja a-1 goni 
din unele districte, mai ales în Oltenia, iar în altele poporul întrebuinţează astăzi cu 
acelaşi înţeles ambele vorbe, deşi vechile texturi nu le confundă niciodată. Aşa de 
exemplu în Ialomiţa: 

„Deosebitele ţeseturi femeieşti se numesc pe aici: pînză de bumbac, de in, de 
cînepă, ştergare, macat, foiţe, scoarţe, iorgan, chilim, abale...'” (C. Teodorescu, 
c. Dudeşti). 

Şi tot în Ialomiţa: 

„Felurite ţeseturi ţărăneşti sînt abale din lînă sau dimie, scoarţe alese, scoarţe 
vărgate, foiţe, velinţă, pînză de in, de bumbac, de cînepă, covor de lînă etc.” (M. Do- 
brescu, c. Ciochina). 

Astfel abaua a gonit pe p ă n u r ă , iar pe ea o goneşte d i m i a ; nici un 
element însă, o dată înrădăcinat într-o limbă, nu dispare cu desăvîrşire. In interval 
de trei veacuri, din abă s-a născut la români o familie întreagă de derivate. 

v. Abager. -Abagerie. - Abagiu. - 2 Abagiu. —Abai. —Abaluţă. - Abă. -Abăio- 
ară. - Dimie. - Pănură. - Uricesc. 

ABACIU, - v. 2 Abagiu. 

ABAE (plur. abăi), subst. fem.; housse, schabraque. - v. Abai. 

ABAGER, subst. mase.; tailleur, commerşant ou fabricant d’abas. Format din 
abagiu prin sufixul -ar - -arius, adecă abagiar, de unde apoi, cu acomodaţiunea 
vocalică, abager. Foarte rar întrebuinţat, numai doară în Moldova, abager e cunoscut 
mai mult prin derivatul său abagerie. 

v. Abagerie. 

ABAGERIE, subst. fem.; boutique ou atelier d’abas. Dintr-o abagerie s-a rădicat 
un arnăut care, în a doua jumătate a secolului XVII, domnise cînd în Moldova, cînd 
120 în Muntenia, ba chiar peste o parte din Polonia sudică, şi cît p-aci era să fundeze o 

dinastie. Nic. Muşte, Chron. III, 9: „Duca-vodă era de moşie de la Rumele din Ţara 
Grecească, şi de copil mic viind aice în ţară în zilele lui Vasilie-vodă, au fost la 
dugheană la abăgerie', apoi Vasilie-vodă l-au luat în casă...” 

Format prin sufixul -ie = lat. -ia din a b a g e r . 

v. Aba ger. 

ABAGIU, subst. mase.; tailleur, commerşant, fabricant d’abas. Format din aba 
prin sufixul turc -• i. La şerbi şi bulgari: aba'iia. 

Inventariul M-rii Cotroceni, 1681 (ms., Arh. Stat.), f. 11, despre neşte locuri în 
Bucureşti: „den gardul lui Drăgan îuz(başa) pănă în casa lu Petco abagiul ...” 

Pe abagiii din Oltenia îi descrie Ion Ionescu ( Mehedinţi , p. 696-8): Abagiul 
este un meseriaş care croieşte dimie de lînă şi de bumbac, o coasă şi face haine cu cari 
se îmbracă oamenii din sate. Dacă abagiul are capital de cumpără dimie, o lucrează 
şi o face gata de vîndut, atunci este meseriaş şi neguţitor; iar dacă lucrează pre bani 
materia ce i se aduce, atunci este simplu meseriaş croitoriu. Dimia de lînă se face de 
femeile sătenilor şi se vinde la abagii cu 2 pînă la 2 1/2 lei cotul. Dimia este albă, 
foarte puţin se întrebuinţează boită negru sau roşu. Abagiul face haine simple sau cu 
cheltuieli, adecă cu cusături de găitane şi bucmea de mătasă şi de lînă. Straiele ce 
fac abagiii sînt tuzluci, nădragi, mintene scurte pînă la brîu, epingele, şube...” 

Astfel în Mehedinţi, deşi în loc de a b â poporul a început a zice numai d i - 
mie, totuşi cuvîntul abagiu a rămas. 

v. Aba. - Abager. 

2 ABAGÎU ( habagîu , habacîu), subst. mase.; sorte de manteau de femme. 

„Frunză verde clocotici! 

N-aţi văzut mîndra pe-aici? 

- B-am văzut-o ici-colea 
Moartă bată de cafea, 
îmbrăcată-n habagiu, 

Moartă bată de rachiu...” 

(Marian, Bucov. II, 224) 

Intr-o foaie de zestre din Moldova de la 1669, pintre alte haine pe cari o văduvă 
de domn le da fiicei sale: „1 habaciu de şahmara cu spinări de sobol; 1 habaciu de 
aclazu neblănitu...” (Tiktin, în Tocii. Rev., p. 339). 

De aci rezultă că forma cea mai veche a cuvîntului nu este cu -giu, ci cu -ciu, de 
unde apoi -giu printr-o scădere fonetică foarte normală (cfr. aprig din apr ic, vitreg 
din vitrec, harag din harac, alagea din turc. ala*a etc.), pe cînd e peste putinţă a 
presupune filiaţiunea contrarie prin urcarea lui gi la ci, cu atît mai vîrtos cînd media 
învecinată b ar fi concurs a mănţine pe media g, astfel că - în scurt - un abaciu 
poate deveni abagiu, dar nu viceversa. 

Cuvîntul nu vine d-a dreptul din a b â şi n-are a face cu omonimul abagiu, 
ci este deminutivul unguresc abacse (abace) „abaluţă”. E de observat că în abaciu, 121 

ca şi-n rudele sale abaluţă şi abăioară, despre cari vezi mai jos, 
deminuţiunea indică nu o micime materială, dar calitatea superioară, mai subţire, 
mai fină, adecă tocmai ceva care se depărtează de aba, deşi-i conservă numele, 
v. Aba. - 1 Abagiu. -Abaluţă. - Abăioară. 

ABAGIUBĂ, subst. fem.; nom d’un arbrisseau: troene, fresillon. Cuvîntul pare a fi 
întrebuinţat abia într-o mică parte din Transilvania. îl găsim numai la Sava Bărcianu 
('Vocab ., p. 1, cfr. p. 137), care trăia la Răşinar în regiunea Sibiiului şi care-1 identifică 
cu mălin-negru sau m ă 1 i n i ţ ă , adecă Ligustrum vulgare, nemţeşte 
„Mundholz, Rainweide”. Francezii n-au descoperit încă etimologia sinonimilor 
„troene” şi „fresillon”. Fie-ne permis şi nouă de a nu şti de unde vine enigmaticul 
abagiubă. Ar trebui mai întîi de toate să se constate adevărata formă şi adevărata 
semnificaţiune a cuvîntului, două puncturi esenţiale, în privinţa cărora Bărcianu a 
putut să greşească. Nu cumva să fie abagiubă = arbor- Jujuba (Rhamnus 
zizyphus, jujubier), un copăcel ca şi mălinul, rodind broboane acrişoare gustoase? 
Italienii îl numesc: giuggiola, dintr-un tip latin deminutiv: jubiola. 
v. Lemn cînesc. - Cine. 

ABÂI, subst. mase.; housse, schabraque, couverture. 

într-un inventar din 1579, scris cu însăşi mîna lui Petru-vodă Şchiopul (Col. 
Dim. Sturdza, în Acad. Rom.): „1 abai cadife roş cu sirma cosit; 1 carşaf cosit ma- 
tasă; 1 birin galbin matasă; 1 abai cadife roş; 2 abai zerbap cosit; 2 gugiman sobol; 
1 boh»a; 4 carşaf cos; 1 abai cadefe neţgru?)”, şi mai jos: „on abai sirma i cadi¬ 
fe...” 

Cuvîntul derivă numai indirect din turcul 'abă, şi anume prin şerbul abalei care 
însemnează arşea, cioltar, dentîi îmbrăcăminte de cal făcută din aba, apoi cu timpul 
orice învălitoare, fie cît de preţioasă şi chiar aurită (v. Mikfos., Tiirk. Elem. I, 5). 
Serbeşte abaia e feminin; româneşte, vorba a trecut la masculin în textul de mai 
sus: „on abai” = „un abai”. Există însă pînă astăzi la românii din Macedonia forma 
feminină abae (M. Iutza, Cruşova), care a existat odată şi la noi, precum dovedeşte 
deminutivul abăioară, despre care mai jos. Abae = şerb. abaia, e turcul 'aba 
trecut prin limba albaneză, în care aba-îa este forma articulată: ,,1’aba”. E interesant 
că la noi ceilalţi doi sinonimi ai cuvîntului: arşea şi cioltar, sînt ambii de 
asemenea de proveninţă turcă. 

v. Aba. - Abăioară. - Arşea. - Cioltar. 

ABÂLDĂ (plur. abalde ), subst. fem.; entrepot, lieu de depot pour Ies marchandises. 
Fîntîna de unde luăm cuvîntul este Lexiconul Budan, care-1 traduce prin: „horreum, 
emporium mercium”. Se găseşte şi la braşoveanul Isser ( Worterb., Kronstadt, 1850): 
„abaldă, die Niederlage der Waaren”. Tot aşa la Polysu revăzut de Bariţ. Pontbriant 
îl derivă dintr-un grec apa/iioq, care nu există. Cunoscută numai peste Carpaţi, ba 
şi acolo prea puţin, această vorbă e de proveninţă germană. După sens şi după formă, 
122 îi corespunde Hab-lade, de la Habe „biens, fortune” şi Lacle „caisse, depot” (v. Ladă), 

adecă „garde-marchandise”. Trecerea finalului -bladă în -haldă este întocmai ca în 
rom. haltă - slav. biata. Ar fi important de a consulta în această privinţă numeroasele 
subdialecte săseşti din Transilvania. 

ABALUŢĂ, subst. fem.; mantelet. Deminutiv din aba, format întocmai ca 
mantaluţă din mantă şi avînd acelaşi înţeles. Cuvîntul e destul de 
întrebuinţat, deşi nu se prea găseşte în texturi, ba l-au uitat şi dicţionarele, afară de 
al lui Polysu. 

v. Abâ. - 2 Abagiu. - Abăioară. 

'ABANOS, subst. mase.; Diospyros, ebene, toute sorte de bois noir et dur. Origi¬ 
nar din India, acest arbore, al cărui lemn înfăţişează o frumoasă culoare neagră şi o 
mare tărie totodată, din vechimea cea mai depărtată se făcuse cunoscut în Europa 
prin comerciul fenicienilor. Din limba feniciană a trecut la eleni însuşi numele 
lucrului: eftevoc;, de unde lat. ebenus. Imprumutînd apoi cuvîntul de la greci sub 
forma ebenus, ebenos, abanos, arabii în veacul de mijloc l-au răspîndit d-a dreptul 
în Occidinte, iar prin turci în Europa orientală. Vechiul francez benus, spân. ebano, 
tot aşa la portugezi şi italiani, vin din araba, nu din latina. Pe de altă parte, nu din 
vechea greacă se trage neogrecul eprcavoc;, ocp.7i;av6£r, apnavoţ, ci se datorează 
turcilor, de la cari de asemenea românii, bulgarii şi serbii au căpătat pe abanos. 

Intr-o foaie de zestre moldovenească din 1669 (Tiktin, în Tocii. Rev. I, 340): 
„2 săpete mari; 2 lăzi verzi mari; 1 săcreîu vîarde; 1 săcreîaş de abanos şi 
polieitu...” 

Aci e vorba de adevăratul abanos', acest cuvînt însă înseamnă la noi, ca şi la 
vecinii noştri de peste Dunăre, orice lemn negru şi tare care se poate dobîndi printr-o 
procedură artificială. La şerbi - zice Kara*i* (Lex. I)- abonos se cheamă „lemnul 
care prin şedere în apă se întăreşte ca o peatră”. Românul crede că: „din stejar se 
face abanos, foarte negru şi tare, cînd şeade o sută ani în apă; din acest abanos se 
fac apoi gîturile la ghitare şi la scripce, cuie la aceleaşi instrumente şi la flaute etc.” 
(Stareţ G. Theodorescu, Galaţi). 

Cuvîntul este la noi atît de poporan, îneît a ajuns a se întrebuinţa şi ca adverb. 
Cînd cineva nu se schimbă, nu se moaie, nu slăbeşte, poporul îi zice: 

„Şade tot abanos, 

Ţapăn şi vîrtos...” 

(Pann, Prov. II, 159) 

In acest adverb, nu numai noţiunea de lemn, dar şi acea de negru au des- 
părut cu desăvîrşire. Anton Pann (op. cit. II, 98) zice cătră o fată: 

„Cît să te dregi la obraz, 

Te-ai trecut, nu mai ai haz; 

Gîndeai că chipu-ţi frumos 
O să stea tot abanos.. 

A şedea abanos, a sta abanos, a se ţinea abanos, este o expresiune cu atît mai 
interesantă, cu cît numele arborelui în cestiune, deşi a călătorit foarte mult, totuşi 
n-a dat nicăiri naştere la o asemenea adverbizare, care se explică la români printr-o 
asociaţiune de idei curat romanică. Lătineşte robur, forma veche robus, însemna pe 
de o parte s t e j a r , şi chiar anume stejar împetrit, „abanos”, iar pe de alta tărie, 
adică calitatea de a fi: 

„. abanos 

Ţapăn şi vîrtos...” 

De aci spanioleşte substantivul robie „stejar”, locuţiunea fuerte como un robie 
„a se ţinea abanos”, adjectivul roblizo „ţeapăn, vîrtos, abanos”. înainte de a fi căpătat 
de la turci pe abanos, românii cată dară să fi avut, ca şi spaniolii, un termen latin, o 
veche vorbă indigenă, cu cele două înţelesuri de „robus” şi „robustus”, pe cari am¬ 
bele după aceea le-au altoit cuvîntului împrumutat de peste Dunăre. în acest mod, 
oricît de turcesc prin formă, abanos este la noi latin prin fond. 

2 ABANOS, adv.; d’une maniere forte, durable, en persistant. 

v. l Abanos. 

ABÂR, subst. n.; souci, inquietude. ,Abar şi habar, vorbă turcească, care înseamnă 
«ştire», şi de aci «păs, grijă mare, temere»: abar n-am de tine = nu-mi pasă de tine; 
abar de grijă să n-aveţi de ameninţările lui = de loc să n-aveţi grijă de ameninţările 
lui; abar n-am avut de ce-mi spuneţi voi = nici prin minte mi-a trecut de ce-mi 
spuneţi voi” (L.M.). 

Pann, Prov. II, 93: 

„Eu leşin, mor după tine, 

Şi tu habar n-ai de mine...” 

v. Habar. - Haber. 

1.23ABÂT ( abătut, abătere), vb. Sub această formă limba română posedă patru 
verbi foarte diferiţi prin semnificaţiune şi-n parte chiar prin origine, deşi în unele 
cazuri e anevoie a-i despărţi pe unul de altul, confundîndu-se în grai din cauza 
identităţii materiale. Vocabularul româno-latin scris în Banat, circa 1670 (Col. I. 
Tr., 1883, p. 421), ne dă: 

1. Abat. Diverto. (Ecarter). 

2. Abat. Festino. (Hâter). 

Trebui să mai adăugăm pe: 

3. Abat. Deverto. (S’arreter en passant). 

4. Abate. Incidit. (Vient dans l’esprit). 

Din aceste patru numere, cel dentîi singur derivă cu certitudine din latinul rustic 
battuo prin prepoziţiunea a b ; apoi no. 2 şi no. 4 vin din acelaşi battuo, dar prin 
prepoziţiunea a d ; în fine, no. 3 pare a fi rezultatul compromisului între a d şi 
124 a b , fără a aparţine cutăruia sau cutăruia pe deplin. 

Sub raportul etimologic, cei patru verbi se reduc dară la trei, cari urmează a fi 
studiaţi îndeosebi. 

1. 'Abat = ecarter, devier. 

1. Ca activ şi mai ales ca neutru: 

„...a abate un rîu din albia sa; a abate un car din drum; de aci în înţeles moral: 
a abate un om din calea binelui şi a adevărului; cu elipsa obiectului real: abateţi din 
drum, că noi nu abatem ” ( L.M. ). 

Beldiman, Tragodia, v. 3735: 

„Taina vreau să se păzească şi numai voi să o ştiţi. 

Interesul e al vostru, se cuvine să-l păziţi; 

Grec de-acuma la domnie nu veţi mai avea nicicum. 

Dar să vă păziţi credinţa, să n-o abateţi din drum...” 

Intr-un basm din Transilvania: „a doua zi mergînd iarăşi cu vitele la păscut, 
abătu din drum şi dete iarăşi pe la copaciul cu pricina, şi iarăşi se culcă la tulpina 
lui, şi iarăşi visă acelaşi vis...” (Ispir., Legende, 231). 

2. Ca reflexiv: 

„...nu ne vom abate niciodată de la datoria noastră; nu te abate de la adevăr; 
v-aţi abătut din calea binelui...” (L.M.). 

„.. .abatu- mă din cale = de via deflecto; abatu- mă de la bunătate = a bono de- 
flecto; abatu- mă de la rău = declino a malo; abatu-ma într-o parte = secedo” (Bobb, 

Dict. I, 2). 

N. Muşte, Chron., p. 52: „...Domn să fie neschimbat, şi după viaţa lui să fie 
feciorii lui neschimbaţi, de nu se vor abate din obiceile ce sănt tocmite şi scrise...” 

Dosofteiu, 1680, ps. 33: „abate- te de la rău şi fă binele”, unde în Vulgata : „de¬ 
clina a malo et fac bonum”. Acelaşi pasagiu la Coresi, 1577: „ f e r e ş t e -te de 
rău şi fă bine”; la Silvestru, 1651: „ î n t o a r c e -te despre rău şi fă bine”; iar la 
Arsenie de la Bisericani, din sec. XVII (Ms. Sturdzan, in-4, în Acad. Rom.), se 
traduce în trei feluri: „ p 1 e a c ă -te de rău” „ 1 a s ă -te de rău”, „ p ă r ă s î a ş t e -te 
de rău.” 

Biblia Şerban-vodă, 1688, ps. 118: „blăstămaţi ceia ce să abat de cătră porunci¬ 
le tale”, unde în Vulgata : „maledicti qui d e c 1 i n a n t a mandatis tuis”. Tot aşa la 
Dosofteiu, 1680: „blăstămaţi-s carii să abat de la poruncile tale”. La Coresi, 1577: 
„blăstemaţii ce lepâdar â-se de legea ta”. La Silvestru, 1651: „blăstămaţi-s carii 
să d e p a r t â de porăncile tale”. 

Vechile texturi întrebuinţează dară ca sinonimi la reflexivul mă abat pe: mă 
feresc, mă întorc, mă plec, mă las, mă părăsesc, mă leapăd, mă depărtez, pe lîngă 
cari s-ar mai putea adăoga arhaicul: mă delung, toate exprimînd sensul latinului 
declino. 

Această corespundinţă a lui abat în vechile texturi cu „declino” făcuse ca însuşi 
termenul gramatical „declinatio” să fie tradus româneşte de cătră unii prin: „abat 
cuvînt, abatere cuvîntului” (Bobb), pe cînd alţii îl traduceau prin „plecare” (Şincai). 125 

în ] Abat, prefixul a, indicînd înlăturare, vine deci neapărat din lat. ab, cu 
aceeaşi funcţiune ca în: absum, abigo, abdo, abduco, abeo etc. 

II. 2 Abat = hâter, presser, s’empresser. 

1. Ca neutru. 

Foarte des în limba veche. 

Ureche, Chron., 184: „Tomşa, după izbînda cu noroc ce au înşelat pre Vişnoveţki, 
s-au întors spre Suceava, şi, stringănd ţeara, au încungiurat cetatea unde era închis 
Despot-vodă, şi au abătut puşcele de o bătea.. 

Moxa, 1620, p. 364: „decii merse (Constantinii Marele) şi birui pre toţi, şi însuşi 
înpăratii întăîu creştinescu, şi abătu de surupâ casele idoliloru şi astupă capiştile...” 

Id., p. 386: „iară Theofil atunce abătu de nu căuta să râmăe ceva din avuţie-şii, 
ce păzi de noî acîa spărtură de cetate...” 

Viaţa S-tei Vineri , ms. din sec. XVII {Cod. miscel., Braşov), p. 75: „stlăpniculu 
încă nu putea răbda atăta putoare a acelui trupu, şi nevoiţii fu diîn stlăpu a deştinge, 
şi zise unora să sape o groapă adăîncâ şi acolo să bage acelii trupii înpuţitii; iară 
aceia foarte cu osrădie ascultară elii cumu i învăţă, şi se srăguiîa în lucru, şi într-aceîa 
amu aceia abătură şi, groapa adăîncăndii, săparâ...” 

Varlam, 1643, II, f. 72: „şi de srăgiî abătu (sf. Gheorghie) de văndu ce avu şi 
dede săracilorii...” 

Ibid., II, f. 29: „prinsă de veste şi svăntuliî Nicolae şi puse într-ănima sa să 
izbâvascâ acele trei suflete diîn mănule diavolului, şi abătu de legă într-o mâhramâ 
300 de galbeni...” 

Tot acolo cu acelaşi sens ne întimpină abătu de trei ori pe foaia 30. 

Dosofteiu, Synax., 28 dec.: „oblicindu episcopulii, abătu de botedză pre toţ...” 

Uitat în limba actuală literară, acest abat n-a despărut din graiul săteanului român. 

în Transilvania, în loc de: „mă silesc să viu curînd”, se zice adesea: „ abat de vin 
curînd” = cito venire conor (Bobb I, 2). 

Iată cum descrie pe Dumnezeu un ţăran din Prahova: 

„Al mai muncitor creştin, vorba yhine, dăpă faţa pământului, dîn cer şi dă supt 
soare, e Dumnezeu. Cine e mare ca el, drăguţu! El pururea lucrează şi nu să osteneşte. 
D-aia e aşa dă puternic şi cu dare dă mînă. Avuţiia lui curge pă rîuri şi pă pîraie, 
stă-n fundu mărilor; unili averi şed negură pă faţa pământului şi-năuntru lui, altili 
ies dîn pământ, şi cîte n-or hi şi în air în sus, pînă dîncolo de vîntu turbat! Dacă el 
abate pă nerăsuflate, mereu şi fără pregit, noi, mucoşi[i], să-nţelenim cu mîinili-n 
sîn?...” (Jipescu, Vălenii-de-Munte). 

Aci abate se explică prin „pururea lucrează”, o nuanţă de sens din „presser” - 
„activer”. 

Fără continuitate, aceeaşi noţiune se cuprinde în imperativul foarte obicinuit pe 
la ţară: „ abate de porneşte! = age moveas, trachte dass du aufbrechest” ( L.B. ). 

Cu acelaşi sens, românii de peste Carpaţi mai au imperativul reflexiv: abate-te! 
pe care Clemens ( Wrtb ., 1823, p. 4) îl traduce nemţeşte prin „fort!” 

126 2. Ca impersonal. 

Un idiotism greu de tradus într-o altă limbă. 

In sfera morală, în care se întrebuinţează mai cu deosebire, abate însemnează o 
cugetare sau o voire nemotivată, născută pe neaşteptate, venită în grabă nu se ştie de 
unde. Prin elementul „grabă”, acest abate se leagă cu abat = h â t e r , de unde s-a 
desfăşurat etimologiceşte; prin elementul „nu se ştie de unde”, e impersonal. 

„Ca netransitiv, se zice de dorinţe, cugete şi rezoluţiuni subite şi capriţioase: Ce 
ţi-a abătut să pleci? Ţi-a abătut să te-nsori, şi mai multe nu! Mult te ţine cînd îţi 
abate ?...” (L.M.). 

Trei exemple din Costache Negruzzi: 

a) la trecut: „eu nu ştiu, ce i-au abătut tătăni-meu să vie să şeadă toată vara 
aice?...” ( Cîrlanii , 203). 

b) la trecut demult: „la vrîstă de patruzeci ani îi abătuse să se-nsoare...” {Au 
mai păţit-o, 65). 

c) la viitor: „de-mi va abate vrodată să-mi vînd moşia...” ( Scrisoarea VIII). 

Peste Carpaţi se întrebuinţează şi fără nuanţă ironică: „abate- mi-se în minte = 

in memoriam venit” (Bobb); dar aceasta rar. 

în sfera materială, se zice abate la orice durere grabnică şi de care nu ştim bine 
să ne dăm seamă. De exemplu, o ţărancă din Ialomiţa povesteşte despre fiu-său: 

„Lu Ionică al nostru nu ştiu ce i-a abătut la o urechie că-1 doare urechia, mînca-l-ar 
măicuţa, dă nu să poate odihni dă loc; o să iau nişte cîrpă dî la pămătuf şi baliga dîn 
zioa dă Mărina ş-o să-l afum la urechie, că ci-că-i bun dă năjit, că dă pustiiri d-ala-1 
doare urechia...” (T. Theodorescu, c. Lupşeanu). 

Tot aşa abate se aplică la momentul cînd femeia începe a simţi durerile facerii. 

„într-una din zile, iată că şi nevestei îi abătuse să facă, şi născu un dolofan de 
copil, sănătos şi voinic ca tată-său...” (Ispir., Leg., 27). 

Franţuzeşte această situaţiune se cheamă t r a v a i 1, englezeşte 1 a b o u r ; 
româneşte, impersonalul abate nu exprimă de loc vreo noţiune de m u n c ă , ci 
numai pe aceea de capriciu. în fond, „i-a abătut să facă un copil” nu diferă de: 
„i-a abătut să facă o glumă, o poznă, o copilărie”. într-un caz ca şi-n celalalt, românul 
priveşte lucrurile dintr-un punct de vedere curat satiric, parcă ar zice: uite că din 
nemic iase ceva! 

Ca să ne rezumăm, dintr-un tip latin a d - b a 11 u o s-a format românul abat 
cu sensul fundamental de „dau înainte, grăbesc”; de aci apoi, pe de o parte neutrul 
abat „lucrez iute şi mult”, luîndu-se graba în bine; pe de alta, luîndu-se graba în rău, 
impersonalul abate „vine ceva pripit”. 

III. 3 Abat = s’ arreter en passant. 

Mai totdauna se întrebuinţează ca reflexiv. 

Marian, Bucovina II, 103: 

„Frunză verde lemn de tei, 

Măi bădiţă, bade hei! 

Ian t e-abate pe la noi 
Şi-ţi dejugă bieţii boi...” 

Balada Badiul : 

„Alei, cumnăţica mea! 

Răsărit-ai ca o stea! 

Ce vînt dulce te-a bătut 

La noi de te-ai abătutT 

Beldiman, Tragodia, v. 1221: 

„Iau ce vor fără cruţare, nu lasă, de-ar fi putut, 

Ceva ca să mai rămîie, oriunde s-au abătut ...” 

N. Muşte, Chron., p. 42: „Pentru aceea era mare nevoie şvezilor mergând în 
urma oştilor moskiceşti, unde nici bucate nici hrană de cai nu găsia; şi ori încotro să 
vrea abate şvezii, tot ars şi stricat era.. 

Cantemir, Chron. I, 69: „Aceşti doi pomeniţi domni troadeani, vînslind spre 
Italie, s-au abătut în părţile unde acum iaste ţara veneţiianilor ş-au descălecat acea 
ţară...” 

în zicerea: „mă abat la cineva”, e peste putinţă a decide dacă prefixul a vine din 
a b ori din a d , căci deşi se arată un fel de tendinţă, iar prin urmare a d , dar totuşi 
nu este o venire de-a dreptul sau cu hotărîrea de a rămînea, ci numai în trecere şi din 
lăture, ceea ce se exprimă prin a b . Oricum însă, elementul a d predomneşte. 
Românul: „bine că te-ai abătut pe la noi” s-ar traduce în limba lui Terenţiu: „bene 
factum te a d venisse”. Tot aşa latinul: „Quis deus Italiam, quae vos dementia a d 
egit” (Virg., Aen.) nu e departe de al nostru: „ce vînt v-a abătut ”. 

E foarte important de a constata că nici unul din cele trei sau chiar patru sensuri 
ale românului abat nu corespunde francezului abattre, ital. abbattere, spân. abatir, 
cari toate însemnează: „a doborî, a dărîma, a umili, a da jos” adecă ceva care 
româneşte nu se exprimă niciodată prin abat. Cauza diverginţei este că-n al nostru 
abat elementul principal, bat, n-are în compoziţiune înţelesul de „lovesc”, ci pe 
acela de „împing”, de ex. în: stră-bat, răz-bat, z-bat. Astfel abat cu a d însemnea¬ 
ză „pousser en avant”, iar abat cu a b „pousser de cote”, semnificaţiuni specifice 
româneşti, străine limbilor surori din Occidinte. 

în macedo-româna nu există numai impersonalul abate', celelalte sensuri şi nuanţe 
de sens sînt toate bine reprezintate, cel puţin aşa cum se vorbeşte la Cruşova (M. Iutza). 
Pentru Abat: „abati-te din cale” = „ c c a r t c z vous”. Pentru 2 Abat: „abate callu 
cît poţi cama cu de-alaga” = „ h â t e z votre cheval autant que possible”. Pentru 
3 Abat: „abati-te şi la noi” = „passez aussi chez nous”. Macedo-românii mai 
întrebuinţează pe abat cu sensul de s t r ă b a t, de ex.: „abătui tută geana şi cu 
de-ayhiavidzuipiştireaua” = „j ' ai traverse toutleplateau,etc’estâpeineque 
j’ai trouve la grotte.” Aceasta întăreşte şi mai mult ceea ce am spus noi mai sus, că 
numai la români verbul bat capătă totdauna în compoziţiune sensul de „pousser”. 

în macedo-româna se zice la infinitiv mai mult abăteare. Istriano-românii, cari 
zic şi ei la infinitiv abăteare, întrebuinţează acest verb ca reflexiv cu sensul de scrin- 
128 t i r e , în expresiunea: „căzut-a şi s-a abătut pre mănă” (I. Maiorescu, Istria, 83). 



ABĂIOARĂ 


v. Bat. - Răzbat. - Zbat. - Străbat. 

ABATERE (plur. abăteri), subst. fem.; ecart, deviation. Fapta de a abate sau de 
ase abate: înlăturare materială sau călcare morală. Rareori are sensul de veni¬ 
re uneva sau la cineva în trecere (Lex. Buci.)', şi niciodată pe acela de grăbire. Cu alte 
cuvinte, derivă mai cu seamă din 'Abat şi-n parte din 3 A b a t, dar nu din 
2 A b a t. 
v. Abat. 

'ABĂ (art. aba, plur. abe), subst. fem.; bure de couleur blanche. Se întrebuinţează 
în Transilvania. Sub forma aspirată se află în Lexiconul Budan (p. 259): „habă, 
pănură albă, pannus albuş”. Accentul în ăbă ne face a crede că cuvîntul nu vine d-a 
dreptul din turcul 'abă, ci prin mijlocul altor vecini, fie unguri, fie şerbi sau poloni, 
cari accentuează această vorbă totdauna pe prima silabă. In Transilvania, păstrîndu-se 
în acelaşi timp vechiul român pănură = lat. panula, „abă a căpătat prin 
diferenţiare sensul de ţesetură mai fină, deosebindu-se astfel de sinonimul său sub 
raportul calităţii” (I. Bianu, Tîrnava). 
v. Aba. - Abăioară. - Pănură. 

2 ABĂ, subst. fem.; passe-temps, veillee rustique ou Ton travaille en s’amusant. 

Acest sinonim cu clacă şi cu şezătoare n-are a face cu Abă, cu care-1 
confundă Lexiconul Budan şi d. Şaineanu (Tocii. Rev., t. 4, p. 651). In forma aspirată 
habă, singură pe care o cunoaştem, h nu este protetic, ci organic. 

Pentru istoria cuvîntului, v. l Habă. 

ABĂGER. - v. Abager. 

ABAGERESC, adj.; appartenant au metier d’ abager. Epitetul de abăgeresc se dă 
mai cu seamă la un ac mare, numit în alte locuri: ac ţigănesc, 
v. l Ac. 

ABĂGERIE. - v. Abagerie. 

ABĂIOARĂ, subst. fem.; mantelet de cheval, mantelet de femme. Deminutiv de la 
a b a e , avînd aproape acelaşi sens. 

Intr-un act scris în Argeş, la 1621 (Arh. Stat., Episc. Argeş LXIX): „şi au fost 
intr-ace răcliţă 2 păhare de argintu ce au fost dăruite la nunta cuconii comisului, 
unul l-au dat nunul, altul l-au dat jupăneasa Chera a Găei; şi au fost 1 dulamă de 
zarba pre trupu cuptoşită cu atlaz roşu, şi iar o dulamă de zarba cuptoşită cu boga¬ 
siu, şi o abăioară vechi şi spartă; aceste s-au aflat...” 

In Alexandria scrisă la 1704, în Bucureşti, de Bucur Grămăticul din Făgăraş 
(ms., Arh. Stat.), între tezaurele lui Darie se pomeneşte la f. 50: „20 000 de abăioa- 
re de piei de peşte de mare, şi acela nici un her nu-1 tae...”, acolo unde în originalul 129 

slavic, scris în Moldova la 1562 pentru M-rea Neamţ, se citeşte: „chakyzmu kon- 
skich”, adecă „arsele” (Jagic, Opisi i izvodi 1,25; cfr. Miklosich, Lei., v. chakizmo ). 
- v. Alexandria. 

Despa logofeteasa a lui Vlad Cocorăscu, într-o „foiţă de zestre” scrisă la 1689, 
dă între altele fiicei sale Elincăi: . .carăta cu 6 telegari; 1 cal de ginere cu rafturi, 
cu şa cu florile de sărmă, cu abăioara iară cu flori de sărmă.. 

Cuvînt foarte eufonic, abăioara n-ar fi trebuit să dispară din limbă, 
v. Abai. - 2 Abagiu. - Abaluţă. 

ABĂLUŢĂ. - v. Abaluţă. 

ARĂTĂTOARE (pl. abătători), subst. fem.; auberge, gîte. Lei. Bud .: „abătătoare, 
loc de abătut, deversorium, diversorium”. Format prin acelaşi sufix ca în latinul 
diversorium. 
v. 3 Abat. 

'ABATUT, supin d’ a b a t . „Loc de abătut, deversorium, diversorium” ( L.B. ). 
v. Abătătoare. 

2 ABĂTUT (-ă); part. passe d’ a b a t , surtout dans le sens d’ecarte. C. Negruzzi, 
Scrisoarea XIV : „Prin abătut înţelegeţi aceea ce francezul zice prin ecarte”. 

Cantemir, Chron. I, 127: „a dachilor limbă samănă-ş cu a italilor, însă atîta-i de 
stricată şi abătută, cit de-abiia poate să înţăleagă italul...”, unde traduce pe’ bizan¬ 
tinul Chalcocondylas (lib. II): „AâKeq 5" xpcovxca cpovfj 7iapa7rA,r|cna xp TxaLcov, 
5re(p&appevr| 5" eq toooî3tov Kai Sieveyicoori...” 
v. l Abat. 

ABĂZĂ, n. pr.; nom d’une familie noble moldave. La plural: Abăzeşti. Prin 
„Abazoestii” începe Cantemir ( Descr. Mold., ed. Papiu, 114) lista familiilor boiereşti 
moldovene din epoca sa. 

Intr-un act de la Dabija-vodă din 1662 ( A.I.R. III, 244): „acela sat (Păstrăvenii) 
iaste la ţănutul Neamţului, care sat au fostu a lui Gavril hatmanul, iar pre urma lui 
Gavril hatmanul au fost rămas acel sat pre măna a ficorilor lui Gavril hatmanul 
Radul şi cu Abăza.. .” 

Abăzeştii erau încuscriţi cu Sturdzeştii, Moţoceştii şi alte neamuri boiereşti din 
Moldova. Unul din ei, Ilie Abăza, pe care cronicarul Neculcea ( Let . II, 366) îl numeşte 
„vornic despre doamna” pe lingă Dimitrie-vodă Cantemir, a însoţit la 1711 pe acest 
ilustru principe în Rusia, şi acolo a şi rămas, ajungînd colonel în armata lui Petru cel 
Mare. - v. Vita Constantini Cantemiri, Moscva, 1783, p. 373-78. 

Abăza este unul din numile personale cele mai obicinuite în Turcia, unde l-au 
purtat mai multe personage istorice: ALuzu-Hasan, Abaza- Mohamed paşa etc. (Ham- 
mer). Mateiu Basarab se urcase pe tronul Ţărei Munteneşti graţie unui Abaza- paşa. 
130 „Intr-acea vreme - zice cronica muntenească (ap. Cipariu, Arhiv, 1867, p. 18) - 

fiind pre marginea Dunărei un paşă ce-1 chema Abaza- paşa, şi înţelegând el pentru 
această săracă de ţară cum au spartu-o domnii cei streini cu grecii ţarigrădeni, făcut-au 
acesta paşă sfat, ca să aducă pre Mateiu aga..In regiunea Caucazului este o pro¬ 
vincie întreagă ocupată de poporul numit Abazi (Schiefner). De acolo veniseră la 
noi şi Abăzeştii. 

Această familie s-a aşezat în Moldova nu înainte de jumătatea secolului XVII, 
anume pe timpul lui Vasilie Lupul, care - zice Miron Costin (Let. I, 283) - „şi-au 
adus doamnă pre fata unui Mărzac din Ţeara Cerchezască” iar cu dînsa au venit şi o 
seamă de circazieni: „cerchezi de a lui Vasilie-vodă” ( Ibid ., 305). 
v. Arapu. - Cerchez. 

ABEARE, subst. fem.; terme macedo-roumain pour banquet. „Iraţî la văr-nă abeare? 
- fost-aţi la vro petrecere?” (M. Iutza, Cruşova). Tot abeare se cheamă masa pe 
care după nuntă o primeşte mireasa sau „nveasta nao” de la neamurile ei (Ici). 
Cuvîntul vine învederat din b e a r e = lat. bibere, cu un a prepoziţional sau numai 
protetic, atît de des în dialectul macedo-român (v. 'A). E foarte remarcabil că şi la 
vechii romani se făcea după nuntă un prînz, în timpul căruia mireasa căpăta daruri 
de pe la rude şi care se numea „repotia”, de la „potus” = b e u t u r ă . 
v. Pocînzei. - Nuntă. 

ABEŞ, adv.; en verite, ma foi. Cuvîntul se găseşte dejaîn Dicţionarul româno-latin, 
ms. circa 1670 {Col. I. Tr., 1 883, p. 42 1), unde c scris Abesh, dar lăsat fără traducere. 
Pînă astăzi se aude foarte des în partea răsăriteană a Banatului. ,Abeş se întrebuinţează 
în vorbire ca adverb afirmativ. De ex.: abeş că-i zic oamenii prost, că nu-i zic în 
zădar. De asemenea, unul vorbind ceva, celalalt afirmă vorba, zicînd: abeş!” (Sofr. 
Liuba, corn. Maidan, lingă Oraviţa, Banat). Prin urmare, abeş însemnează: „pre 
lege, pe cinste, pe credinţă”, adecă întocmai adverbul afirmativ albanez: bess! bessă! 
şi chiar cu reduplicare: bessă păr bessă! (Hahn, II, 106), de la bessă „credinţă”. 

Nici albanezii n-au luat cuvîntul de la români, nici viceversa, căci în dialectul 
macedo-român, singurul intermediar posibil între ambele aceste naţionalităţi în cazuri 
de împrumut, abeş lipseşte cu desăvîrşire. Rezultă dară că albanezii şi românii l-au 
moştenit deopotrivă, unii în Epir, ceilalţi în Dacia, din substratul ante-roman tracic. 
Românii adăugîndu-i prepoziţiunea a = a d , bănăţeanul abeş vrea să zică literal¬ 
mente: „ad fidem”. După cum la români cuvîntul s-a păstrat numai în Banat, tot aşa 
la albanezi nu-1 mai conservă astăzi decît dialectul toschic, nu şi cel gheghic. 

ABGE. - v. Abiă. 

ABÎ. - v. Abiă. 

ABIÂ, adv.; âpeine. Disilabic: a-bia, sau trisilabic: a-bi-a. ,Abia pot sta pe picioare; 
abia se mişcă; abia s-a culcat şi a adormit; abia se poate crede ce spui tu; abia 

Intrasem la dînsul, cînd îl văzui sărind asupră-mi; abia răsărise soarele, cînd plecă la 
cîmp...” (L.M.). 

Cuvîntul are două adumbriri de sens fundamentale: abia - anevoie, cu greu, şi 
abia = pe dată ce, îndată, chiar în momentul acela. 

„Şoimuleanul meu, pentru care p-aci - p-aci eram să-mi perd viaţa pînă l-am 
dobîndit, a îmbătrînit şi el; este un răpciugos; abia îşi tîrîie şi el viaţa de azi pe 
mîine. Altădată, abia mă arătam înaintea vrăjmaşului şi, să te ţii, pîrleo! îi sfîrîia 
călcîiele dinaintea feţei mele...” (Ispir., Legende, 12). 

în acest pasagiu, primul abia însemnează „anevoie” al doilea - „pe dată 
ce”. 

Cu sensul de anevoie: 

Balada Blăstemul: 

„Murgu-i mic şi drumu-i greu, 

Abia duce trupul meu...” 

Moxa, 1620, p. 383: „perirâ mulţi greci, înpăratul încă abila scâpâ...” 

Pann, Prov. III, 96: 

„într-acea zi se tîrîră, 

După cum şi hotărîră, 

Cu vai, cu chin şi abia ...” 

Aci „cu vai” şi „cu chin” figurează ca sinonimi cu abia. 

Cu sensul de pe dată ce: 

Zilot, Chron., p. 113: „pică poamele cînd se coc, abia mişcînd pomul la 
rădăcină...” 

Cost. Negruzzi, Alergare, 38: „abia începuse a gusta dulceţile unei căsătorii 
potrivite cu întâiul ei bărbat, şi moartea îl seceră sub zidurile Silistrei...” 

Uneori nu se poate trage o sigură linie de despărţire între ambele sensuri. 

Gr. Alexandrescu, Mulţumirea : 

„Aşa! îmi trimiţi daruri, iubită copiliţă; 

Abia eşti de o palmă, şi vrei să te slăvesc! 

De ochii tăi albaştri, de mica ta guriţă, 
în limba armoniei îţi place să-ţi vorbesc...” 

Aice abia însemnează ceva mijlociu între „cu greu” şi „pe dată ce”. 

în zicerea „abia aştept”, greul consistă în nerăbdare, într-o dorinţă prea vie de a 
vedea ceva realizîndu-se mai curînd. 

Dosofteiu, 1673, ps. 40: 

„Că pizmaşii, ei mi să-mbuneadzâ 
Ş-aZu<?-aşteăptâ în rău să mă vadzâ...” 

în oricare din cele două sensuri, abia poate să-şi asocieze prepoziţiunea d e , 
132 fără ca prin aceasta să se atingă cît de puţin înţelesul: 



ABIA 


„D e-abie cresc şi mă fac floare, 

Abie mă-ncălzesc la soare, 

Şi pe mine cade-ndată 
Umbră neagră-ntunecată.. 

(Alex., Poez■ pop. 2 , 232) 

Moxa, 1620, p. 379: „cu mare chin şi meşteşugii de-abia dobândi cetatea...” 

C. Negruzzi, Aprodul Purice, 96: 

„D-abea dobele şi surle semnul bătăii vestesc, 
îndată cu toţi-n oastea ungurilor năvălesc...” 

Viaţa St. Nicolae, din sec. XVII {Cod. ms. miscel., Braşov); p. 154: „toată ceta¬ 
tea plânge şi de-abiîa te aşteaptă...” 

Pentru a exprime un adaus de greutate, abia poate să-şi asocieze două 
prepoziţiuni: cu de-, 

Dosofteiu, Synax., decembre 10: „şi cu de -abiîa âlu înduplecară în sfatulii 
lor, şi le dzâsâ de-î fîacerâ a colibiţâ, o mică căşcoarâ...” 

Mai adesea însă noţiunea superlativă de dificultate se reprezintă prin reduplica- 
rea materială a lui abia: 

„Se duse să-şi deştepte ucenicul. Acesta dormea mort. îl zgudui, îl scutură, şi 
abia, abia se deşteptă...”(Ispir„ Leg., 370). 

Tot aşa se reduplică abia pentru noţiunea de „pe dată ce”, cînd voim a arăta o 
acţiune petrecîndu-se mai repede. 

Donici, în fabula Peptenul: 

„Că cum abia-abia de păru-i s-au atins, 

Copilul de dureri au şi strigat cu plîns: 

Ce pepten îndrăcit!...” 

în Sînta Scriptură, prin abia se traduce totdauna latinul v i x . Aşa, pasagiul din 
Vulgata (Act. Apost. XXVII, 7-8): „et v i x devenissemus contra Gnidum, prohi- 
bente nos vento, adnavigavimus Cretae juxta Salmoneum; et v i x juxta navigan- 
tes, venimus in locum...”, se vede tradus: 

1. Codex Voronetzianus, circa 1550 (ms., în Acad. Rom.): „...abia fumu întru 
Chindu, că nu nă lăsa noi văntulu, de-aci nutămu în Critu şi ceia diîntru Salmonu, 
abia alesemu margirea; de-aci veînrimu în locul cela...” 

2. Noul Testament Silvestru, 1648: „şi abiîa sosim lăîngâ Cnida; nelăsăndu pre 
noi vântul, vănslăm în Crit lăîngâ Salmonu; şi abiîa trecăndu pre lângă ia, venimii 
la unii loc...” 

3. Biblia Şerban-vodă, 1688: „şi abiîa sosind spre Senidosii, nelăsându pre noi 
vântul, am trecută pre lângă Crit despre Salmoni; şi abiîa abătându-ne de la ia, 
venit-am la un locu oarecarele...” 

în latinul v i x se găsesc ambele adumbriri de sens fundamentale ale lui abia. 
Sensul de „cu greu”: „v i x me contineo, quin involem in capillum...” (Ter.) = 

„abia mă stăpînesc ca să nu te înhaţ de chică”; sensul de „pe dată ce”: „v i x agmen 133 

novissimum extra munitiones processerat, quum Galii cohortati inter se..(Caes.) 
= „abia a treia ceată ieşise din tabără, cînd iată galii sfătuindu-se..De asemenea 
şi reduplicarea materială „vix v i x q u e ” (P. Albinov.) = abia-abia, deşi latina 
preferă aci reduplicarea logică: „vix et aegre” sau „vix aegreque”, care se apropie 
mai mult de românul: cu c h i n şi abia. 

Din v i x cu prepoziţionalul a d , deja în latina rustică se formase a b i s , pe 
care vechea spanioală îl conservă aproape intact. în Poema del Cid, din secolul XII, 
v. 589-91: 


„Falido ha â Mio Cid el pan e la cebada. 

Las otras a b e s lieba, una tienda ha dexada. 

De guisa va Mio Cid.. 

Poetul zice aci că Cid, rămas fără proviziuni, a fost silit a părăsi un cort şi plecă 
înainte, abia ducînd cu sine celelalte lucruri. 

în poeziile lui Gonzalo de Berceo, de pe la jumătatea secolului XIII, acelaşi 
cuvînt ne întîmpină sub forma a v e s . 

Pentru reduplicatul abia-abia, spaniolii zic pînă astăzi mal-a v e s sau 
mal- a v e z , deşi pe simplul a v e s l-au înlocuit de mult prin apenas. 

Deja Diez ( Etymol. Wtb. II, 98) a observat că de vechiul spaniol a b e s nu se 
poate înstrăina reto-romanul v e s = abia, ambele venind din lat. a d -v i x . 

La reto-romani „a merge abia” se zice „ir v e s „a lucra abia” - „far ves” 
(Carisch). 

La noi forma organică abi — lat. ad-vix au păstrat-o pînă astăzi mehedinţenii 
(cfr. Burlă, Stud.filol., 87). Din abi prin diftongirea vocalei scurte tonice s-a făcut 
abia, întocmai ca din. a ş i = lat. sic - a ş i a ; de aci apoi o formă scăzută abie 
paralelă lui a ş e , în ambele cazuri prin acomodaţiune între / şi a; în fine, monosila- 
ba diftongită finală -ia s-a dezvoltat mai departe în disilabicul -na: abilă = abia. 

v. 5 A. - Aşa. - Aşi. - '/. 

Sub raportul consonantic, abiă a trecut după localităţi în: aghîă sau aglue, ab- 
ghie şi chiar abge. 

în Transilvania: 

„La noi se zice: el vorghi ghine; ea înălghi pînza; aghîe am sosit de a munte; 
bunghî, porunghî...” (învăţătorii Floca, Radu şi Dobre, Sibii, corn. Şina). 

în Muntenia: 

,,..bati-l-ar mama lu Dumnezeu de Grecu dracului! de gras ce-i, aghîa se 
cîrnîeşte...” (T. Theodorescu, Ialomiţa, corn. Lupşeanu). 

Aproape în toată Moldova se zice aglue, în unele locuri abglue prin fuziunea 
ambelor forme abîe + aglue (cfr. Cuv. d. bătr. II, 218-19), şi apoi de aci prin asibi- 
lare abge, de ex. în comunele Şaru-Dornei şi Broştenii din districtul Suceava, unde 
se rosteşte: bgini — bine, corbgi - corbii, albgină - albină, abge - abîe... 

Tot aşa vorbesc şi ardelenii în regiunea Năsăudului: „în doo săptămîni d e-abge 
m-am făcut sănătos; Mniculai d e-abge mere de slab; oaia cea niagră abge o scăpat 
134 din apă...” (A. Pop, Transilv., Valea Someşului, comuna Sîn-Giorgiu). 

Din prototipul abî, conservat în Mehedinţi, s-a format la români nu numai prin 
diftongire abîă „â peine”, dar totodată şi abia „a peu preş, presque” prin acăţarea 
emfaticului a (v. 5 A). Termenul se întrebuinţează pînă astăzi în Banat, alături cu 
abîă şi fără a se confunda cu acesta, deşi ambele cuvinte se aseamănă atît de mult, 
fie prin son, fie prin sens. Accentul e totdauna pe i, şi finalul a rămîne invariabil, ca 
şi-n deminutivul abiuţa, cu sufixul -uţă adaos cătră o tulpină cu ie, ca în Mărie - 
Mariuţă,frînghie -frînghiuţă, cutie - cutiuţă şi altele, pe cînd la o tulpină cu -iă sau 
-ă se acaţă sufixul -Iută, niciodată -uţă: abieluţă, abaluţă etc. 

,Abiuţa şi abia, cu tonul pe i, însemnează «de tot puţin», de ex.: apa e abiuţa sau 
abia, adecă abia călduţă” (S. Liuba, Banat, corn. Maidan). 

Din abî s-a format abîa prin emfaticul a, întocmai ca din aci -acta. 

Genealogia cuvîntului se rezumă dară în următorul chip: 


lat. clas. ad + vix = lat. rust. abis 
spân. abes reto-r.’^veTromT^&î + 


aghîe ■ 


abilă - 

- abîă 

abîe 

aghîă 


abghîe 

ab*e 


a 


abîa 


în macedo-româna, abia s-a perdut, fiind înlocuit prin neogrecul pîa şi prin 
albanezul me-zîe. 

v. Abieluşa. - Abieluţă. 

ABÎA, adv. - v. Abiă. 

ABIELUŞA, adv.; diminutif dă abiă. 

„...e ca văzu orbeţului, cînd zărîeşte d -abîeluşa, ca prin sită or ca pîn ciur...” 
(Jipescu, Opincaru, 50). 

Format prin sufixul -uşa, care totdauna îşi asociază pe -/- cînd se acaţă la o 
tulpină cu finalul tonic ă. Tot aşa prin sufixul -uţă s-a format deminutivul abîeluţa 
= a b î â-l-uţa, întrebuinţat cu acelaşi sens. 

ABÎELUŢA, adv. - v. Abieluşa. 

ABIRUIRE, subst. fem.; victoire. într-un text circa 1600 (Ciiv. d. bătr. II, 81): „şi 
căzu întru ce nu ştiîa, unde ţi-i mortîa acolo, unde ţi-i abiruirea...”, faţă cu 135 

paleoslavicul pobeda „victoria”. Substantiv format într-un mod anormal din infinitivul 
întreg luat împreună cu prepoziţiunea infinitivală a: a-biruirea. 

v. 10 A. - Bir. - Biruiesc. 

ABITIR, adv.; excellemment, brillamment, tres-bien. Cuvînt întrebuinţat aproape 
exclusivamente în Muntenia. D. Şaineanu (Tocii. Rev. IV, 651) citează următoarele 
trei pasage din basme muntene: 

„.. .petre de berbant, care lumina năuntrul casei mai abitir ca sute de luminări” 
(Calendarul basmelor, 1875, p. 55); 

„... o coroană care lumina mai abitir ca cele mai scumpe petre” (Cal. basm., 
1875, p. 5); 

„...o lumină ce strălucea mai abitir ca un soare” (Cal. basm, 1881, p. 20). 

De aci d. Şaineanu conchide că abitir derivă din comparativul persian abeter 
„plus clair, plus transparent”. 

Dacă abitir ar avea în adevăr înţelesul fundamental de „strălucit” şi mai ales de 
„peatră scumpă”, atunci s-ar identifica cu o altă vorbă orientală, cunoscută deja 
vechilor romani şi chiar introdusă tocmai în mitologia latină. Abidir, cu forme cola¬ 
terale Abaddir, Abadir, Abaddier, pe lîngă cari putea să fi fost în latina rustică şi 
forma Abatir sau Abitir, este „lapis aerius”, (faixuXoq. Meteorstein, peatră cării 
romanii îi atribuiau o putere divină de a birui pe vrăjmaşi (Plin., Hist. Nat. XXXVII, 
135). Cfr. Wolfflin, Arch.f. lat. Lexikographie, 1.1 (1884), p. 435, unde citează din 
Mythogr.Vat. I, 104, extr. (B): „gcmmain quam Abidir vocant”, adecă: „peatră scum¬ 
pă numită abidir ”. 

Deasa întrebuinţare a lui abitir în basme pare a mai întări proveninţa-i mitologi¬ 
că, deşi nu totdauna el însemnează strălucire materială, ci încă adesea 
noţiunea generală de ceva fruntaş sau ales. 

în basmul despre Omul-de-flori, din Dîmboviţa: „Băiatul care pînă aci plîn- 
sese de udase pămîntul şi slăbise de rămăsese scîndură, s-a văzut acum în braţele 
unui om, care-1 ţinea mai abitir ca tată-său chiar...” (S. Stănescu, com. Bilciu- 
reştii). 

1. Dumitrescu, Zmărăndiţa, vodevil în 2 acte (Buc., 1855), p. 26: „E drăgăs¬ 
toasă fata pîndarului mai abitir decît toate fetele...” 

Balada Mizilic-crai: 

„Atunci Mizilic-crai 
în casă că mi-şi întră 
Şi din gură cuvînta: 

- Ce e groaza lupului, 

Mai abitir a împăratului...” 

(Ţara-nouă, 1887, p. 252) 

Trecerea substantivului abitir „pierre precieuse” în adverb cu sensul de „excel- 
lement” ar fi pe deplin de aceeaşi natură ca trecerea substantivului abanos „bois 
136 dur” în adverb cu sensul de „perpetuellement”. Sub raportul categoriei gramaticale, 

nu este nici o deosebire între: „Ion se ţine mai abanos decît Barbu” şi: „Barbu se 
ţine mai abitir decît Ion”. 

v. Abanos. - Fedeleş. - Cobză. - Cuc... 


ABO! interj. In Dicţionarul latino-român bănăţean, circa 1670 (Coi. I. Tr., 1883, 
p. 421): ,Abo. Admirantis particula”. Este un simplu variant al interjecţiunii: a-ba! 
despre care s-a vorbit la locul său. Raportul între abo! şi a-ba! este acelaşi ca între 
interjecţiunile aha! şi aho! -v. A-ba! 

A-BOALA. - v. A-nevoie. 

ABOARE, subst. fem.; souffle du vent. Mai des se zice boare: „bate boare” 

(Lex. Bud.). Sinonim cu adiare. 

Intr-o uraţie de nuntă sau „conocărie” din Moldova: 

„Ş-am venit cu potcoave de-argint 
Să scoatem floricica din pămînt, 

S-o scoatem din rădăcină 

S-o răsădim la-mpăratu-n grădină. 

Ca acolo să rodească, 

Locul să-i priască, 

Să nu se veştezască; 

Ş-aşa plecarăm 
Şi venirăm 
Pe stelele cerului. 

Pe aboarea vîntului, 

Pe faţa pămîntului...” 

(N. Bălănescu, Suceava, com. Păşcani-Stolniceni) 

v. Abur. - Aburez. - Boare. 

ABOR. - v. Abur. 

ABORE. - v. Abur. 

ABRAŞ, (-ă), adj.; cheval arzel, fig. malheureux, malencontreux, de mauvais augure. 

Se zice şi iabraş. Aşa se cheamă calul cu o pată albă sub coadă; cîteodată şi cal pătat 
pe la ochi. Precum în limbile neolatine din Occidinte cuvîntul corespunzător e de 
proveninţă arabă: franc, arzel, ital. argilio, spân. şi port. argel, din arabul ar*el 
(Devie), tot aşa arab e şi românul abraş : arabeşte ebreş, ebraş, abraş „bariole, bigarre, 
cheval nuance de taches blanches” (Şaineanu, în Tocii. Rev. IV; 652). E de crezut că 
această vorbă, foarte răspîndită în dialectul daco-român şi necunoscută în 
macedo-româna, nu ne-a venit prin intermediul relativamente modern al turcilor, ci 
în veacul de mijloc prin cumani. Oricum însă, de la turci d-a dreptul par a o fi primit 137 

serbii, bulgarii şi albanezii (Cihac, II, 541), la cari ea poate să fie mai nouă decît la 
români, căci acolo nu s-a diferenţiat ca la noi în mai multe sensuri, ba chiar în două 
forme, şi nu s-a împleticit cu vechi credinţe naţionale. 

„Calul se cheamă abraş cînd are o pată albă sub coadă” (E. Brăilă; Iaşi, com. 
Galata; N. Ionescu, Covurlui, com. Măcişeni; I. Bondescu, Suceava, com. Giurgeştii 
etc.). 

„Cînd calul are vrun semn bălan la buză, se zice buzat sau strănut; cînd fruntea 
şi ochii sînt cărăraţi, se zice cal iabraş...” (N. Coman, Buzău, com. Macsenu). 

„...iabraş = cal deochiat; ex.: amîndouă iepele sînt abraşe” ( L.M. ). 

Pontbriant: „iabraş, tachete de blanc (sub coada cailor); fig. ensorcele”. 

Cînd românul zice că „catîrii sînt abraşi” ( L.M. ), el n-are în vedere ibridismul 
lor, ci credinţa poporană că ei sînt de piază-rea. 

Prin noţiune de nenorocos, abraş a trecut şi la om. Cu acest sens ne în- 
timpină adesea la Alexandri. 

„Hojma unii scriu, răcnesc 
Să nu fie boieresc 
Şi pămîntul să se-nparte. 

Tot mojicul s-aibă parte! 

Numai noi să fim abraşi: 

Liude printre calaraşi...” 

(Alex., Sandu Napoilă) 

Românul însă aplică mai cu preferinţă acest epitet la oameni roşcaţi. 

„Poporul crede că oamenii cu părul roşu sînt pociţi; dacă, mergînd cu o treabă, 
întimpină în drum vrun om roş, n-o să izbutească în cele dorite; le mai zice că sînt 
abraşi...” (V. Mircea, Iaşi, com. Copou). 

„De oameni cu părul roşu să te fereşti că sînt oameni abraşi.. .” (Preut V. Miro- 
nescu, Neamţ, c. Vînătorii). 

E necontestabil că vorba abraş e arabă; nu arabă însă, ci curat latină este 
asociaţiunea între „pată albă sub coada calului” şi între noţiunea de „nenorocos” 
astfel că românii n-au făcut decît a îmbrăca într-o haină orientală o veche idee 
romanică, pentru care mai-nainte avuseseră, negreşit, un alt cuvînt. 

La francezi: „Ies cavaliers superstitieux ne montent jamais de chevaux a r z e 1 s 
un jour de combat; ils Ies croient infortunes” (Rolland, Faune popul. IV, 162). 

La italiani, într-un text din 1562: „Chi saprâ mai trovar la cagione perche il 
caval balzano del pie destro di dietro, che con proprio vocabulo chiamiamo arze- 
g 1 i o , sia d i s a s t r o s o ?” (ap. Bohmer, Roman. Stud. I, 277). 

La spanioli, ceva şi mai mult: vorba a r g e 1 însemnează în acelaşi timp „che- 
val balzan” şi calitatea de „etre infortune”, întocmai ca la noi abraş. 

v. Bălţat. - Breaz. - Cărărat. - Ciacăr. - Dereş. - Peag. - Tărcat... 

ABRUD, n. pr. loc.; nom d’ un bourg tres historique en Transylvanie. Orăşelul Abrud, 
138 aşezat lîngă rîul Ampoiu, în munţii Apuseni ai Ardealului, este punctul de căpetenie 

al minelor de aur de acolo, pe care de aceea ungurii îl numeau în latina lor oficială: 
Auraria magna, nemţeşte „Gross-schlatten”. împreună cu localităţile 
învecinate: Buciumeni, Cărpeniş, Roşia şi altele, distinse prin poziţiuni strategice şi 
prin bărbăţia locuitorilor, Abrud a jucat un rol însemnat în mai toate mişcările 
revoluţionare din Transilvania, mai ales sub Horia şi Cloşca la 1784, sub Iancu şi 
B alint la 1848. întreaga regiune de-mpregiur poartă la popor numele colectiv de 
„Munţii Abrudului ”, iar locuitorii se fălesc de a fi moţi (v. N. Densuşianu, Horia', 

Papiu, Dacia Superioară). 

într-o doină de lîngă Sibii: 

„Pest e-Abrud, peste Aiud, 

Dalelei ce drum bătut!” 

(Pompiliu, Sibiu, 24) 

Vărsările de sînge, întîmplate în diferite timpuri la Abrud între unguri şi români, 
a dat naştere în Ardeal la o locuţiune proverbială: 

„sănătate de la Abrud - moarte”. 

Basmul Busuioc şi Măgheran, de peste Carpaţi ( Familia din Pesta, 1883, p. 174): 

„A venit acum şi rîndul leului. Dacă nici lui nu i s-a sfeti să poată aduce paloşul, 
apoi sănătate de la Abrud \...” 

Abrud avusese un fel de poet al său, de la care există o broşură, tipărită cu 
ortografia ungurească; fără indicaţiunea locului, sub titlul: „Versu Kotrancî in sztihurî 
ălketuit de P e t r u F u r d u i delâ Abrudfalva lă Annul 1818 18 zile December”. 

Abrudenii amestecă în vorbire cuvinte şi chiar fraze ungureşti. Iată un pasagiu 
din Furdui (pag. 4), transcris cu ortografia ordinară: 

„Care casă n-au avut, 

Curte cu poartă au făcut, 

Şi conîhă, şi grajd de boi, 

Şi-i mai fălos decît noi; 

Care nici nu cuteza 
în crîşmă a se băga, 

Du-te-n crîşmă unde-s ei, 

Că-s după masă temei, 

Şi cere vin ungureşte, 

Şi cîntă şi duhăneşte: 

Ado vin 
Că banii vin! 

Ordog atta 
Bani[i]-s gata...” 

La 1786 s-au descoperit la Roşia (Verespatak) lîngă Abrud preţioase table cera¬ 
te romane, scrise între anii 140-160 după Crist, adecă nu mult după colonizarea 
Daciei, şi din cari rezultă că această localitate se numea atunci Alburnus. Deja 
Massmann ( Libellus aurarius, 114) observă că între Abrud şi Alburnus este o 139 

prea mare asemănare, admiţîndu-se o formă intermediară A 1 b r u d ; dar pe de altă 
parte, el atrage în acelaşi timp atenţiunea asupra numelui oraşului tracic din Mesia 
A b r u t u m , unde se bătuse împăratul Deciu contra goţilor. Cu alte cuvinte, Abrud 
ar putea să fie numele dacic al localităţii, pe care colonii romani prin asonanţă au 
numit-o apoi Alburnus. Noi vom adăuga cătră aceasta că în Tracia exista oraşul 
’A(fpoA,Epa, adecă prin obicinuita confuziune paleografică greacă A = A: Abrudeva 
sau Abrudava, (Du Mont, Inscript. de la Thrace, p. 76), de und e Abrud, fără mai nici 
o modificare fonetică. Ar urma de aci că numele roman oficial Alburnus s-a 
uitat, dar numele dacic poporan Abrudava s-a conservat pînă astăzi. 

ABRUDEAN (-Ă), adj. şi subst.; habitant d’Abrud; appartenant â Abrud. Prin 
abrudean se înţelege numai cineva sau ceva din A b r u d în sensul restrîns al 
cuvîntului. Pentru locuitorii din munţii Abrudului în genere, de la Roşia, Cărpeniş, 
Buciumeni etc., se întrebuinţează mai mult numele de moţi. 
v. Abrud. - 2 Moţ. 


ABRUDEANCA. - v. 2 Ardeleneasca. 

ABUA s. BUA, sorte de dodo, refrain de certaines berceuses. Se zice în loc de 
n a n i - n a n i , care este pentru cîntecele româneşti de leagăn termenul cel mai 
obicinuit, răspîndit de asemenea la toate popoarele neolatine şi la neogreci, pe cînd 
la slavi şi la germani îi corespunde „lulli”. Pe lîngă aceste două expresiuni tipice, 
mai există însă altele de o circulaţiune mai restrînsă, precum este „dodo” la francezi 
şi-n parte la germani, „eia popeia” la germani, „baiu” la ruşi etc., iar printre acestea 
şi abua sau bua la românii din Austro-Ungaria. 

In Satmar: 

,Abua- te cu mama 
Că mama te-a legăna; 

Cucă-te tu pititel 
Şi te scoală plugărel; 

Cucă-te şi t e-abuă 

Şi te scoală mîni la zuă!.. 

(c. Şomcuta-Mare) 

In acest variant abua figurează ca şi cînd ar fi un verb: „a se abuă -a adormi”, 
întocmai după cum din „nani” italienii au făcut „nannare” şi „ninnare”, iar neogre¬ 
cii „vavapîSco”. 

Forma mai întrebuinţată este bua, fără accepţiune verbală. 

Iată trei varianturi din Ardeal: 

„Bua, bua, bua, 

Puiu mamii, 

Drag frumos, 

Creşti luminos 

Şi să fii prea norocos, 

Să trăieşti nepăcătos; 

Pentru tine mă năcăjesc 
Şi în lume mă amăresc, 

Să te cresc, 

Să te măresc!” 

(Cohalm) 

„Bua, bua, buci, 

Puişor ş-al meu drăguţ, 

Ficior fă-te mare mărişor 
Ca să-mi fii de ajutor; 

Şi să-mi iei boul de corn 
Şi la-ntors şi la ogor; 

Pentru tine mă căsnesc 
Ca să te cresc, 

Să te măresc; 

Flaide luică 
De mi-1 culcă, 

Şi tu cioară 
De mi-1 scoală, 

Şi tu peşte 
De mi-1 creşte, 

Şi tu raţă 
De-1 răsfaţă 
Şi tu ţarcă 
De-1 îmbracă, 

Numai mare să se facă, 

Să crească, 

Să-mbătrînească, 

Pe lume să vecuiască!.. 

(Tot de acolo) 

„Bua, bua, cu mama, 

Că mama te-a legăna 
Şi frumos ţi-a descînta: 

Bua, bua, puiul mamei, 

Dragul mamei frumuşel, 

Pînă-i creşte măricel!.. 

(Gazeta Transilvaniei, 1891, nr. 32) 

Iată şi un variant din Banat: 

„Bua, bua, Ionaş, 

Dragul mamei copilaş! 

Taci şi dormi încetişor, 

Sufletul meu puişor; 

Pînă ziua te-a trezi, 

Mama bună te-a păzi, 

Pe-al ei pept te-i odihni! 

Buci, bua, păunaş, 

Scumpul mamei îngeraş!...” 

(.Familia din Pesta, 1875, p. 74) 

Albaneşte, după dialectul gheghic, buî însemnează „dormi” (Hahn, Alb. Stud., 
Wtb., 16) 

v. Liuli. - Nani. 

Â-BUBĂ, subst. fem. sing.; maladie cancereuse, specialement pustule maligne. Se 
accentează şi a şi u. Dr. Polysu ( Wrtb ., ed. Bariţ, p. 2) traduce acest cuvînt nemţeşte 
prin Karbunkel cînd e vorba de a-bubă în genere; iar cînd este numai „în 
gură”, prin Mundfăule.în cazul al doilea, vorba se întrebuinţează mai mult 
în oraşe, foarte rar pe la ţară. In cazul dentîi, e aceeaşi boală care în Moldova se 
cheamă mai adesea buba-trînjilor şi pe care a descris-o pe larg Dr. C. Vernav 
(Physiographia Moldaviae, Budae, 1836, p. 62), adăugînd că ea este proprie anume 
poporului de jos: „morbus est quem solummodo plebi proprium novi”. Numele 
românesc cel mai vechi al acestei boale, cunoscut deja în latina rustică este 
bubă-neagră ( L. M., I, 261). 

Sub termenul tecnic de „pustule maligne” medicina înţelege o boală care se 
naşte la om anume prin contact direct sau indirect cu vitele atinse de dalac, cu pieile 
lor sau cu lîna, ba chiar prin pişcătura muştelor cari supseră din sîngele unor aseme¬ 
ni vite (Littre-Robin, v. pustule). Prin urmare, este ceva curat ţărănesc şi mai ales 
ciobănesc, însă teribil: după ce s-a arătat buba, omul moare peste o săptămînă. De 
aci groaza românului, care de frică se sfieşte măcar a caracteriza această boală 
printr-un epitet, ci-i zice numai: aceea. 

Intr-un descîntec din Banat se înşiră: 

„Bubă blîndă, 

Bubă ră, 

Bubă galbănă, 

Bubă neagră, 

Bubă vînătă, 

Bubă românească, 

Bubă nemţască, 

Bubă ungurească, 

Bubă porcească, 

Bubă căiască, 

Bubă văcească, 

Bubă oiască, 

Bubă sălbatecă, 

Bubă denouă-zeci şi nouă de feluri... 

(S. Liuba, com. Maidan) 

La un alt capăt al pămîntului românesc, în Moldova, descîntecul sună: 

buba cu săgetătură, buba cu pocitură, buba cu-ntîlnitură, bubă albă, bubă 
neagră, bubă vînătă, bubă cu nouăzeci şi nouă de junghiuri, bubă arme¬ 
nească, bubă jidovască, bubă ţigănească, bubă românească”... (Ap. Tocii. Rev. II, 
383). 

Ei bine, din acele bube o sută fără una, specificate după fantazia poporană prin 
culori, prin vietăţi şi prin neamuri, una le întrece pe toate: i se zice adesea 
b u b ă - r e a , ca şi cînd celelalte ar fi bune în alăturare cu ea; cei mai mulţi însă 
abia o indică cu fiori fără a-i da vreun epitet: a -bubă, adecă acea-bubă, buba 
ştiută de toţi, buba Kax E^oxijv. Asemenea teroare românul o resimte numai doară 
denaintea epilepsiei, pe care de aceea o şi numeşte în acelaşi fel: a - b o a 1 ă sau 
a - n e v o i e . 

V. 7 A. - 2 A-nevoie. - Bubă. - Bubă-neagră. - Dcilac. 

A-BUNA (DE ), adv.; â bon presage. Cînd zicem: nu-ţi e folositor, afirmăm; zicînd 
însă: nu-ţi e a-bună, exprimăm o părere, o presupunere, o bănuială, dar fondul este 
acelaşi. 

Substantivul latin bonum, prin pluralul său bona, a trecut la români din neutru 
în feminin: bună, fără a se confunda cu adjectivul propriu: bună „bonne” sau cu 
adjectivul substantivat: bună „grand’mere”. Peste Carpaţi se zice adesea: „a face 
ceva c u buna”, în înţeles de: „placidis mediis” ( Lex. Bud.). Pasagiul din Sallustiu 
{Cat. IX): „jus bonumque apud eos non legibus magis quam natura valebat” 
s-ar putea traduce româneşte: „ei trăiau drept şi cu buna, nu de frica legilor, ci din 
fire”. 

în unire cu prepoziţiunea de prevestire a, acest bună devine adverb cu sensul 
de: „animus praesagit b o n a ”, iar după negaţiune: „animus praesagit mala”, ca 
într-un vers din Staţiu. întrebuinţarea negativă e cea mai deasă. 

„... nu e a-bună copilului că tot plînge; nu-ţi e a-bună că te scoli noaptea şi nu dai 
pace altora să doarmă; atîta rîs să dea Dumnezeu să vă fie a-bună ” ( L.M. I, 236). 

„... yhisai as-noapte un pustiu dă yhis urît - scuipaţi-vă-n sîn şi hie dăparte d-ăst 
loc! Dîn asta, nu mi-e a-bună. Teamă mi-e că m-oi prăpădi...” (Jipescu, Prahova, 
Vălenii-de-Munte). 

Din toate cuvintele cu prepoziţiunea de prevestire a, precum: a bine, a rău, a 
moarte, a secetă etc., a-bună este singurul care-şi mai asociază uneori într-un mod 
arbitrar pe d e , căci, din cauza prea rarei întrebuinţări a substantivului separat 
bună, natura prepoziţională a lui a în a-bună nu se mai simte, fiind tractat întoc¬ 
mai ca a în abia = de-abia, încît foarte corect s-ar putea scrie într-una: abună. 

„Aspru cu românu tău şi blînd cu lepra! Bine-ţi şade! De ţi-ar hi d-abună numa... 
(Jip., Vălenii-de-Munte). 

„Bucuria ce avea nu era ă-abună - nu-i prevestea sfîrşit favorabil”. (Costinescu, 
Vocab., 7). 

v. 13 A. - 2 Bună. 

'ABUR (plur. aburi), subst. mase.; vapeur. Se pronunţă de asemenea abor, apoi 
a bure şi abore', articulat însă poporul zice numai aborul sau aburul, niciodată aburele 
sau aborele. 

„... aburi ies din apa ce începe a da în fiert; căldura soarelui scoate aburi din 
lacuri, rîuri, mare: ceaţa şi negura nu sînt decît deşi aburi ; nuorii încă se formează 
din aburii scoşi prin căldura soarelui din apele pămîntului, ploaia şi rouă se nasc tot 
din aburii scoşi din sînul pămîntului, cari răciţi se fac iarăşi apă; prin căldură mare 
nu numai apa, ci şi cele mai solide corpuri, cum metalele de exemplu, se pot preface 
în abur” (L.M.). 

In enumeraţiunea de mai sus lipseşte aburul vinului: 

„.... şi apoi cînd aburii vinului şi ochii crîşmăresei au produs efectul lor, încep 
horele, rîsurile, tropotele...” (C. Negruzzi, Scrisoarea XXVIII). 

Mai lipseşte aburul calului: 

„... calul era numai spumă; muşchii i se întinseseră ca coarda unui arc, şi aburi 
groşi ieşeau din el...” (Ici., Alergare, 39). 

Apoi răsuflarea se cheamă de asemenea abur (Polysu). 

Dosofteiu, 1673, ps. 134: 

„Gură aii şi nu pot să grăiască, 

Cu ochi sînt şi nu pot să zărească, 

Urechi au şi nu pot să audzâ, 

Nice aburi nu le iaste-n budzâ...”, 

acolo unde la Silvestru, 1651: „nici iaste răsuflare în rostul lor” = Coresi, 
1577: „nece iaste suflet în rostulu lorii = Arsenie de la Bisericani, circa 1650 
(ms., în Acad. Rom.): „nice iaste suflare întru gurile lor”. 

în medicină, prin abur se înţeleg mai în specie gazurile scoase prin evaporaţiune. 
Aşa: baie de abur. într-un tractat medical din secolul trecut (ms., Arh. Stat.): „udă 
un burete în apă şi în untdelemn adeseori şi încălzeşte cu el pe deasupra partea cea 
cu poroi, încă şi oblojind şi cu făină de orz sau cu tărîţe sau cu smochine sau cu 
nalbă, să-l aşezi încă în abur făcut de ierburi moicioase: de nalbă, de muşeţel, de 
sămînţă de in...” 

La săteni însă, chiar în medicină abur exprimă mai mult noţiunea de su¬ 
flare. Astfel, poporul crezînd că un copil se poate vindeca de deochi, dacă 
tata sau muma îi va sufla peste cap, într-un descîntec din Transilvania ne întim- 
pină: 

„Fugi deochi fierbinte, 

Că te-ajung aborii de părinte...” 

Alături cu fum, cu pulberea şi cu cenuşa, aburul este unul din simbolurile nesta¬ 
torniciei lucrurilor. 

Ioan din Vinţ, 1689, f. 111: „Cale scurtă îaste pre care alergămu. Fumii îaste 
viîaţa acasta, aburu şi ţărănâ şi cenuşe. Intru puţin să arată şi în degrabă piîare.. 

De aci, făcînd o deosebire între principiul vital la om şi la celelalte vietăţi, poporul 
român recunoaşte omului suflet propriu-zis, pe care-1 crede nemuritor, pe cînd 
fiarelor şi dobitoacelor le acordă numai o suflare trecătoare, numită uneori b 1 e a s c 
= „scînteie”, mai totdauna însă abur. 

în toate provinciile Daciei lui Traian, abur însemnează „âme des animaux”, iar 
cînd animalul încetează de a trăi, rareori i se zice că „a murit”, ci mai ales: a pie¬ 
rit, afară de mai multe alte expresiuni ca: „a crăpat”, „a cicnit”, „a ieşit” etc., prin 
cari se stabileşte şi mai bine credinţa poporană despre deosebirea între cele două 
principii vitale. 

„A murit un om; a pierit un bou; a ieşit o oaie” (C. Liciu, Iaşi, comuna Cotnarii). 

„Poporul zice despre dobitoc că nu are suflet, ci numai abure, care piere o 
dată cu dobitocul, iar sufletul omului este neperitoriu, şi deaca se desparte de 
trup se duce la D-zeu pentru ca să-şi ia răsplată” (Preut D. Popoviciu, Banat, 
corn. Tincova). 

„Despre omul ce jure strîmb, poporul zice că acela n-are suflet ca oamenii, ci 
numai abor ca cînii” (A. Bunea, Transilv., corn. Vaidarecea). 

„Despre un om foarte slab, se zice: ăsta-i numai cald; sau: numai cît are suflet în 
oase; iar despre un om rău: ăsta are numai abur ca cînii” (T. Crişianu, Transilv., 
com. Cugieru). 

Tot aşa se vorbeşte pretutindeni în România. 

La munteni: 

„Şi de cum se apropie de ea, Murga se trase înapoi spăimîntată d-aşa mîndreţe, 
c-o fi avînd dobitocul abur în loc de suflet, dar văzul e tot văz...” (De la Vrancea, 
Sultănica, 246). 

în Moldova, deja la Cantemir, în Divanul lumii ( A.I.R. II, 128): „aburul dobito¬ 
cului, muritor şi în nemică întorcător...” 

După credinţa poporului român - ceva cam darvinist - o fiinţă intermediară 
între om şi dobitoc este strigoiul, adecă omul născut cu coadă, care tocmai de 
aceea n-are suflet, ci numai un fel de abur, persistînd însă şi după moarte. 

„Strigoii şi strigoaiele sînt un soi de oameni carii au coadă; şi după ce mor, ies 
din mormînt în chip de abur.. .” (C. Rosescu, Neamţ., com. Bistricioara). 

La români între suflet şi abur este acelaşi raport psicologic ca la vechii 
romani între animus şi anima, ambele avînd de asemenea înţelesul funda¬ 
mental de „vînt”: avepoq. Omul singur avea „animum”, celelalte fiinţe, toate, „ani¬ 
mam”: 


„... Indulsit communis conditor illis 

Tantum a n i m a s , nobis animum quoque...” 

(Juven., XV, 148) 

Numai „animus” era nemuritor: „nihil est nisi mortale et caducum praeter a n i - 
mos” (Cic., De Rep. II, 12). Apoi „animus”, fiind sinonim cu „sollertia”, cu „vo- 
luntas”, cu „consilium”, prin el domnea omul asupra naturei. Tot aşa zice românul: 
„Dobitocul este fricos şi supus omului fiindcă n-are s u f 1 e t, ci numai abur ...” 
(D. Resmiriţă, Neamţ, com. Vînătorii) ^„animam tantum, non animum”, 
Pe lingă abur cu sensul de „suflare”, mai este forma aboare, ambele 
întrebuinţîndu-se deopotrivă în privinţa vîntului. Aşa, în acelaşi cîntec de nuntă se 
aude în unele locuri: 


„Ş-aşa plecarăm 
Şi venirăm 
Pe stelele cerului. 

Pe aboarea vîntului.. 

(N. Busuioc, Suceava, com. Păşcani-Stolniceni) 

iar în altele: 

„îndată pornirăm 
Şi venirăm 
Pe faţa pămîntului, 

Pe aburii vîntului.. 

(G. Constantiniu, Neamţ, com. Doamna) 


sau: 

„Pe razele soarelui, 

Pe aburul vîntului.. 

(G.D. Teodorescu, Poez. pop., 177) 

Să se observe că latinul „vapor” n-are niciodată sensul de suflu, atît de esenţial 
în românul abur şi pe care lătineşte noi îl putem traduce numai doară prin s p i r i - 
t u s , sau chiar prin a n i m a , de ex. în: „animae ventorum”. A trage dară pe abur 
din „vapor”, cu perderea iniţialului v- şi cu trecerea lui p între vocale, în b, este nu 
numai contra foneticei române, dar încă ceva pe care nu scuză nici măcar o deplină 
corespundinţă de sensuri. Cu „vapor”, în care predomneşte noţiunea de căldură, 
de ex.: aestivus vapor, dissiliunt vapore saxa, vapor amorque îorret etc., e înrudit al 
nostru văpaie, dar abur - nu. între ambele cuvinte nici măcar o depărtată 
filiaţiune ario-europee nu există, deorăce vapor, arhaic vapos, derivă dintr-un prototip 
cvapos - litv. kvâpas, din aceeaşi rădăcină cu grecul KT/nvoţ. 

Dar a pretinde, pe de altă parte, că românii au împrumutat pe abur de la albane¬ 
zi, fiindcă aceştiia au pe „avui”, iarăşi nu este corect. Miklosich ( Alban. Forsch. 11, 
69), după ce pune alături: „lat. vapor, alb. avui, rom. abure”, are bunul-simţ de a 
adăuga că nu e sigur de înrudirea lor: „die Zusammengehorigkeit dieser Worter ist 
nicht sicher” (cfr. Diefenbach, Vdlkerkunde I, 243). E cu atît mai regretabil, cînd 
alţii le identifică fără nici o rezervă. Mai întîi, latinul vapor trebui lăsat cu totul la o 
parte, cercetîndu-se apoi numai legătura între abur şi albanezul avui, cari sînt în 
146 adevăr de aceeaşi origine primitivă; însă fără a se fi putut naşte unul din altul. 

Albaneşte avui, rostit şi ăvăl, însemnează „vapeur, exhalaison” (Dozon), uneori 
„fumee” (Camarda), niciodată „souffle”. Cată să fi avut totuşi odată sensul funda¬ 
mental de suflu, fiindcă derivă din aceeaşi rădăcină ario-europee: av, din care 
este grecul aco = aFco „suflu”, aoq = aFoţ „suflet” (Flesych.), ae^Aa - aFe?Aa, 
abpa on)p etc., toate cu digamma, de unde apoi, prin împrumut de la greci, latinul: 
aura şi aer. Acea rădăcină ario-europee av ni se prezintă şi-ntr-o formă metatetică 
va, din care se trage sanscr. vămi „suflu”, lat. ventus şi altele (Curtius, Griech. Et.). 
în laconicul aPpp = lesbiacul amp (Ahrens, Dial. dor., 49), adecă: aber-aver, ne 
întimpină trecerea lui v în b. în românul abur, aburează, aboare, rădăcina av şi-a 
conservat sensul fundamental de „suflu” ca şi la greci, pe cînd albanezii l-au perdut; 
ceva mai mult î ncă, românii posedă forme colaterale boare,burează, derivate 
din yjva = av , pe cari nu le au de loc albanezii. Dacă dară „avui” este tracic la 
albanezi, e tracic şi abur la români, dar nici românii nu l-au luat de la albanezi, nici 
albanezii de la români, deşi forma românească este mai primitivă prin sens, poate şi 
prin finalul r. 

Macedo-româneşte se zice ca şi la noi: abur, aburi. La abur din corp: „mi spilai 
niheam mînîile şi vedzi cum nîi-es aburi...” La abur din pîine: „pîinea e caldă, 
frînge nă cărvelîe şi va să vedzi că scoate aburi...” La abur din apă: „căpachea 
tingerilîei se-umplu de aburi...” (M. Iutza, Cruşova). Nu cunoaştem însă la 
macedo-români nici un exemplu de abur cu sensul de „suflare”, pe care ei par a-1 fi 
perdut din grai prin contact cu albanezii. Nu l-ar avea, probabilmente, nici 
daco-românii, să fi venit aci de peste Dunăre tîrziu în veacul de mijloc, după cum 
crede şcoala lui Rosler. în orice caz, aceasta este încă o probă, oarecum suplemen- 
tară, despre dezvoltarea cea independinte a lui abur la români pe de o parte, iar a lui 
„avui” la albanezi pe de alta. 

Prin diferitele sale accepţiuni, abur are o mulţime de sinonimi. Uneori el însem¬ 
nează p a r ă , f u m , alteori: ceaţă,negură,nor,promoroacă etc.; 
semnificaţiunea însă de căpetenie este a d i a r e ... 

Familia românului abur: aburesc, aburez, burează, boare, aboare, borilă etc., 
afiliată cu albanezul „avui” şi cu familia grecului aFco, n-are a face cu grecul (3o- 
pâaq sau poppocq „crivăţ” = alban. bora sau voră „zăpadă”, care prin latina s-a 
răspîndit mai în toate dialectele romanice; dar nici cu slavicul burîa „furtună” n-are 
a face. în româna însă, ambele aceste curenturi eterogene s-au întîlnit nu numai cu 
tracicul b o a r e , ci încă şi cu latinul brumă, producîndu-se prin ciocnirea tu¬ 
turora o confuziune oarecare din cauza asemănării fonetice şi a apropierii de sen¬ 
suri. Trăsura caracteristică a lui abur este o suflare lină, abia călduţă, sau mai mult 
cu o răcoare plăcută, ceea ce nu se cuprinde nici în latinul vapor şi bruma, nici în 
grecul boreas, nici în slavicul buna. 

v. Aburel. - Aburesc. — Aburez etc. - Aer. - Boare. - Burează. - Suflet... 


ABURÂRE (plur. aburărif, subst. fem. - v. Aburez. 
ABURÂT (-Ă), adj. - v. Aburit. 

ABURC ( aburcare, aburcat), vb.; s’elever, monter, gravir. - v. Burec. 

ABUREALA (plur: abureli), subst. fem.; exhalaison, souffle conţinu, brise. Se 
rosteşte şi aboreală. Lex. Bud.: „aboreală, vaporatio, evaporatio”. - cfr. Polysu, 
Barcianu etc. 

Sensul fundamental, ca şi pentru întreaga familie a lui abur, fiind „suflare”, 
abureală este aproape sinonim cu a b u r e 1 şi cu b o r i 1 ă : 

„Vuiturile se numesc: crivăţ, vijelie, furtună, vîrtej şi abureală ” (Miron, Tecuci, 
corn. Găiceana) = „vîntul de miazăzi sau b o r i 1 ă , în urma căruia se aşteaptă 
numaidecît ploaie” (S. Iordăchescu, Botoşani, corn. Cristeştii). 

Format din acelaşi sufix ca în: răceală, vineţeală, surzeală, fierbinţeală etc., 
abureală exprimă stare, pe cînd aburire sau aburare,ca infinitiv substan¬ 
tivat, exprimă acţiune; apoi b o r i 1 ă , compus ca: Zorită, Murgită, Frăţilă, Surzită 
etc., indică pe aginte; în fine, deminutivul a b u r e 1 este ceva mai puţin sau ceva 
mai trecător decît celelalte toate. 

v. Abur. - Aburel. - Aburesc. - Boare. - Borilă... 

ABUREL (plur. aburele), s.n.; brise, zephyr. Se rosteşte şi aborel. Deminutiv din 
abur sau a b o r , avînd acelaşi înţeles cu boare: 

„Deosebitele vînturi se cheamă: crivăţ, austru, vîrtej. furtună, şi aburel cînd 
este prea mic” (T. Constantiniu, Braila, corn. Latinu) = „Numirile vînturilor la noi: 
austrul, de la sud; crivăţul, de la nord; vîntul Braşovului, de la răsărit; vîntul Sibi- 
iului, de la apus; boarea, zefir...” (A. Bunea, Transilv., Făgăraş, corn. Vaidare- 
cea). 

După Dr. Polysu (ed. Bariţ, p. 2), aburel mai însemnează „norişor”, ca deminu¬ 
tiv de la a b u r „nor”. După Cihac: „aburel = petite vapeur” (?). Sensul fundamen¬ 
tal însă pentru aburel, ca şi pentru a b u r , nu este de loc acela de „ceaţă”, ci anume 
de „suflu”. 

Un frumos pasagiu din Dosofteiu, 1683, f. 86: „.. .priimiţu roaâ a Duhului svântu, 
roâ înfocată, roaâ nu umădâ şi cu aburelu de v â n t ii pemintescu, ce roaâ înfocată 
cu aburelu dumnedzăescu ce s u f 1 ă cu focii, nu cu focii de cesta ce arde şi 
veştedzîaşte, ce focii luminători şi întrămători...” 

Prin analogie cu aburel, poporul şi-a croit în limba poetică cuvîntul v ă z d u - 
r e 1. De exemplu, într-o colindă din Muntenia: 

„în spatele lui 
Soare cu căldura; 
în îmbi umerei 
Doi luceferei; 

Jur-prejur de poale 
Cerul plin de stele, 

Toate văzdurele ...” 

(G.D. Teodorescu, Poez. pop., 49) 

Curiosul văzdurele (la sing. văzdurel) este văzduh + aburel (plur. 
aburele), prin fuziunea a două cuvinte, ca franţuzeşte în: selon = secundam + lon- 
gum, sau: refuser — refusare + recusare, italieneşte stamberga = stanza + albergo 
etc., un fenomen linguistic foarte interesant, pe care l-a studiat mai cu deosebire 
Caix ( Studi di etim. ital., 199-203). 

v. Aboare. - Abur. - Aburez■ - Boare. - Văzdurel... 


ABURESC ( aburit, aburire), vb.; vaporiser, exhaler; souffler doucement. Se zice 
şi: aboresc. „1. Ca tranzitiv, a expune ceva sau pre cineva la aburi, a-1 trece prin 
aburi: mulţi oameni, pentru multe neputinţe, se aburesc, părţi vătămate de ale 
corpului, înainte de a se trage, se aburesc bine. 2. ca intranzitiv, a scoate aburi: caii 
de multă fugă abureau înfricoşat; dimineaţa, după zile şi nopţi călduroase, rîurile 
aburesc. 3. a sufla încetişor, vorbind de vînturi: un dulce vînt abureşte despre meazizi” 
(■ L.M .). 

„D-o săptămînă şi mai bine zăpada se topise; muscelele, acoperite d-o pojghiţă 
verzurie, abureau un fum ce se-nălţa alene, cletănat de adiere...” (De la Vrancea, 
Sultănica, 51). 

Sensul de suflare predomneşte. 

Intr-un cîntec poporan din Transilvania: 


„Sub un pom am adormit, 
Şi mi-o fost pomu-nflorit, 
Ş-un vînt cald ce-o aburit 
Florile le-au oborit...” 

Intr-un „bocet” din Moldova: 


(Pompiliu, Sibii, 45) 


„Dincotro vîntul mă bate, 

Tot mă frige şi mă arde; 

Dincotro el abureşte 
Tot mă arde, mă pîrleşte...” 

(Preut S. Teofanescu, Neamţ, com. Gîrcina) 


într-o doină tot de acolo: 


„Bate vîntul, abureşte, 

Puiul se călătoreşte 
Şi mîndruţa mi-1 jeleşte...” 

( Conv. lit., 1885, 455) 

în grai, aburesc se confundă cu forma colaterală aburez, mai răspîndită şi 
singură cunoscută în macedo-româna. 
v. Abur. - Aburez. 


ABUREZ ( aburat, aburare), vb.; vaporiser, exhaler, souffler doucement. Se rosteşte 
şi aborez. Acelaşi sens ca în a b u r e s c , cu care se confundă în grai. 149 

Alexandri în Sentinela română: 

„Lat e cîmpul celei lupte, 

Lat şi plin de arme rupte, 

Plin de trupuri sfărâmate 
Care zac grămăzi culcate, 

Plin de sînge ce-1 pătează 
Şi văzduhul aburează.. .” 

„Boare se numeşte vîntul lin de vară, cînd numai aburează ” (S. Liuba, Banat, 
corn. Maidan). 

In înruditul burează, deşi sensul fundamental este de asemenea „suflare”, 
totuşi prin noţiunea intermediară de „răcoare” s-a dezvoltat sensul ulterior de „ploaie 
de tot măruntă”, astfel că ambele cuvinte, diferenţiate prin formă, s-au diferenţiat şi 
prin înţeles: 

„...la noi, cînd burează din pîclă, se zice promoroacă” (Preut N. Sando- 
vici, Dorohoi, corn. Tîrnauca). 

Ca şi burează, aburează se întrebuinţează adesea impersonal. în multe 
locuri se aude cu dz: aburedz, abureadză. Dicţionarul româno-latin bănăţean, circa 
1670: „ aburădz■ Vaporo. Efflo” (Col. I. Tr., 1883, p. 421). 

Macedo-româna cunoaşte numai forma aburedz: „pînea cu de-ayhia s e-abură.. .”, 
„apa caldă s e-abureadză...” (M. Iutza, Cruşova). 

v. Abur. - Aburesc. - Boare. - Bură. - Burez. ■ ■ 

ABURIT (-A), part. passe d’ aburesc. ,Aburit sau aborit, aburat sau aborat, expus 
la aburi, încălzit sau muiat prin aburi” ( L.M .). 

Idiotisme: friptură aburită = bine rumenită şi cu miros plăcut; vin aburit = tare 
şi aromatic; faţă aburită — roşită prin emoţiune. în toate aceste expresiuni, sensul 
fundamental este: însufleţit, prin opoziţiune cu răsuflat, care nu mai 
are suflu. 

Pann, Prov. I, 37: 

„Şi văzînd gîscanul în gheveci adus, 

Aburit, fierbinte şi-nainte-i pus...” 

Dosofteiu, 1673, f. 143: 

„Şi domnului i se fîace milă 
Vădzând că le fac pizmaşii sâlâ, 

Şi ca din somn sări domnul rumân, 

Ca de vin ce-i aburit şi şumân, 

Şi diade-n pizmaş cu război iute...” 

„.. .ba o strîngea pe fată de mînă, ba o călca pe picior, ba... cum e treaba flăcăi¬ 
lor. Şi tropăi, tropăi, ropai, ropai! i se aprind lui Ipate al nostru călcîiele. Chirica era 
150 şi el pe-acolo, şi cum se lasă Ipate din joc, spirituşul dracului îi zice: 

- Ei, stăpîne, parcă te-ai cam aburit la faţă, nu ştiu cum; ce zici, aşa-i că-ţi vine 
la socoteală?...” (I. Creangă, Stan Păţitul). 
v. Abur. - Aburesc. 

ABUROS (-Ă), adj., vaporeux. ,J^buros şi aboros\ 1. plin de aburi; 2. rar şi afinat 
ca aburii; 3. întunecos, puţin luminat” (L.M.). 

Adjectiv cu dibăcie întrebuinţat de A. Odobescu în Pseudokynegetikos, p. 86: 
„Mugurul liliacului se despică şi înverzeşte sub aburoasele sărutări ale soarelui de 
aprile..şi-n Milinea-vodă, p. 17: „tînăra fecioară se arătă cu conciul semănat cu 
diamanturi, cu aburosul zovon de filaliu, cu auritul văl de beteală răsfirat pe un 
biniş de suvai alb.. 
v. Abur. 

ABUSĂLEA. - v. Abuşile. 

ABUŞILE, adv.; â quatre pattes. Dicţionarul româno-Iatin bănăţean, circa 1670 
{Col. I. Tr., 1883, p. 421): Abuşile. Infantium incessus quadrupes”. 

„Pruncii cei mici cînd îmblu pre mîni şi picioare, se zice că îmblu abusălea. 
Oamenii mari cînd îmblu, ori cînd căzînd se opresc pre mîni, se zice: în b r î n c i ” 
(S. Liuba, Banat, com. Maidan). 

Aci două observaţiuni: 

1. Aceeaşi acţiune are un alt nume cînd e vorba de copil şi altul atunci cînd se 
vorbeşte de cei în vrîstă; 

2. Copilul de tot mic, pronunţînd s în loc de ş, forma abusălea pentru abuşile 
este rezultatul influinţei graiului copilăresc asupra limbei părinţilor. 

Cu -abuşile nu trebui a se confunda: de-a buşii, după cum se cheamă un joc 
de copii, cunoscut mai ales în Moldova şi-n care se rostesc următoarele cuvinte: 

„Au-late, 

Bau-late, 

Nu ţi-i frică că te-oi bate? 

Din codiţă, din codă, 

Pîn-oi prinde-a număra...” 

(D. Alboteanu, Covurlui, com. Mastacani) 

Format prin prepoziţiunea de mişcare a (v. 1 IA), acest adverb îşi asociază aproape 
totdauna prepoziţiunea d e : d-a-buşile. 
v. Bus. - Buşă. 

!AC (artic. acul, poporan: acu, macedo-rom. adu; plur. ace şi acuri), s.n.; aiguille, 
aiguillon. „Instrument de fer, subţire, ascuţit, cu care se coase, se împunge sau se 
înfige” (L.M.). 

I. Ac în ghicitori. 

Cimilitura poporană a acului: 


sau: 


„Am un om mititel 
Face gardul frumuşel.. 

(.Revista populară , 1884, p. 47) 


„Ce e mic-mititel 
îngrădeşte frumuşel...” 

(Ispirescu, Pilde, 32) 


O altă cimilitură: 


„Ce fuge mereu la vale 
Şi-şi lasă maţele-n cale...” 

despre care d. G.D. Teodorescu ( Poezii pop., 216) observă că: „în Mexic se găseşte 
o ghicitoare asemenea acesteia tot despre ac\ cine aleargă printr-o vale, tîrîndu-şi 
maţele după sine”. 

Macedo-românii au şi ei două cimilituri despre ac. 

„Nîic mi-escu, drac mi-escu, 

Ma tută lumea eu u-nvescu...” 

(M. Iutza, Cruşova) 

care exprimă aceeaşi idee ca în proverbul daco-român: „acul este mic, dar scumpe 
haine coase” (Pann, Prov. I, 137). 

A doua cimilitură macedo-română, foarte ingenioasă şi-n care chiar prin rimă 
este indicat ac: 


„Drac tru chisă, ‘n cer tut drac, 

S-easte văr-nă coadă mi trag, 

Pri-îu-cido cu coada mi bag, 

Din dao-trei maşi una fac, 

Pănă-ci-şi di coadă ascap...” 

(M. Iutza, Cruşova) 

adecă: „drac în iad, în rai tot drac; dacă trag după mine o coadă, apoi ori unde mă 
bag, din două-trei numai una fac, pînă ce mă scap şi de coadă”. 

în fine, un fel de ghicitoare şcolărească: „De unde au luat Adam şi Eva ac şi aţă 
de au cusut frunzele de smochin...?” (Cost. Negruzzi, Cum am învăţat româneşte). 

II. F e 1 u r i de ace. 

Ca instrument de cusut femeiesc, ac a dat naştere la proverbe: 

Despre femei lenevoase: „Cînd eram la mama, şi eu ştiam să cos, că mama 
împungea şi eu trăgeam acul.. .” (Pann, Prov. III, 106). 

Despre femei lucrătoare: „Bărbatul să aducă cu sacul, muierea să scoaţă cu 
152 acul, tot se isprăveşte...” (Ibid., II, 123). 

Din ace femeieşti, Dr. Polysu (ed. Bariţ, p. 9) distinge: „ac cu ureche” = de 
cusut, „ac cu craci” = de păr, „ac cu gămălie” = bold. In unele locuri cinghel sau 
cange „crochet” se cheamă: acu -c i u r u 1 u i (Iaşi, com. Bozia). 

Intr-un document scrisîn Argeş la 1621 (Arh. Stat.): „ 10 ace de cârpă de argintii”. 

Intr-un act din 1686 despre „hainele şi sculele ale jupănesei Ilincăi fata jupăne- 
sei Neacşăi ot Petreşti, care s-au dat de pomeană după moartea ei”, ne întimpină 
afară de „ac de argint” în două rînduri: 

„2 ace mari de argint cu mărgăritar şi cu turchîaze; 2 ace mari de argint de 
învălitură...” ( M-rea Cotrocenii, Arh. Stat.). 

Poporul, fireşte, crede că cel mai frumos din toate acele trebui să fie acela al 
doamnei. Jocul copilăresc de-a baba-gaia, numit pe-alocuri: de-a cloaţa, de-a 
puia-gaia etc., se începe în Muntenia printr-un dialog între copilul care face pe 
cloaşca cu pui şi între acela care face pe baba: 

„— Ce cauţi, babo? 

— Acul doamnei. 

— O fi ăsta (arătînd piciorul drept). 

— Ptiu! nu e ăsta...” (Ispirescu, Jucării, p. 25) 

în alte varianturi: „acul doamnei cu fir roşu...” (G.D. Teodorescu, Poez. 
pop., 198). 

în unele districte (Dolj, com. Risipiţi; Olt, com. Pîroşi) se cheamă acu-doamnei 
floarea Scandix-pecten, numită şi lătineşte: Acula, ital. aguglia, spân. aguja, dar 
cunoscută mai mult sub poeticul nume de „peptenele-Venerei” (Pecten Veneris). în 
„acu-doamnei” se înţelege anume „ac de păr”, o unealtă de cochetărie deja la vechii 
romani: „comas acu comentibus” (Quinctil. II, 5). 

Din ace bărbăteşti, românul distinge pe cele întrebuinţate de croitori, cojocari, 
cizmari şi alţii, numindu-le: „ac abăgeresc” (Olt, com. Vlaici), „ac 
ţ i g î n e s c ”. (Iaşi, com. Sineştii,) etc., iar un ac mare, în genere, se zice: a c o i, 
în Banat şi-n Haţeg: aconîu, prin opoziţiune cu un ac mic: a c u ţ, a c u 1 e ţ 
sau a c ş o r . 

v. Abăgeresc. - Acoi. - Andrea. - Cange. - Cinghel. - Igliţă. - Ţigănesc... 

III. Ac - mic. 

Ca ceva foarte neînsemnat şi foarte ieften, ac a dat naştere la o mulţime de 
locuţiuni: 

„Ei încă număr şi anii 
Cînd n-aveai pară de ac, 

Şi acum te joci cu banii 
Tumîndu-i din sac în sac...” 

(Pann, Prov. II, 89) 


Cine fură azi un ac, 
Mîine fură un gînsac...” 


( Ibid., I, 68) 153 

„Te slujeşte norocul cît umbra acului pe croitor” (Ispirescu). 

Intr-un act moldovenesc de la vodă Alexandru-Iliaş, din 1621 ( A.I.R. III, 216): 
„dămu-ţ ştire de rândul celor slugi c-au înblat de-au luat bucatele lui Dumitraşco 
Şeptelic, c-am înţeles cum sănt la tine în prinsoare, deci să-i faci să întoarcă tot c-au 
luat de la casa lui, păn la un cap de ac ...” 

Expresiunea: „pîn’la un cap de ac” este o întorsătură posterioară în loc de ve¬ 
chiul ,,pîn’ la un ac de cap”, o locuţiune ajunsă a fi juridică, pe care o găsim lătineşte, 
într-o frază întocmai ca cea de mai sus, în Codicele Teodosian : „Si praeter haec tria 
crimina repudium marito miserit (uxor), oportet eam usque ad acuculam 
c a p i t i s in domo măriţi deponere” (Ap. Du Cange, v. Acucula). 

„Cauţi acul în caru cu fîn...”; sau: „orbul îşi caută acul în aria cu paiele, şi 
surdul îl povăţuieşte unde sună...” (Pann, II, 4; III, 130). Franţuzeşte: „chercher 
une aiguille dans une botte de foin” (Littre). Asociaţiunea de idei între căutarea 
acului şi „ceva foarte greu” este veche romană. La Plaut ( Men. II, I, 8 sqq): 

„Nam quid modi futurum est illum quaerere? 

Hic annus sextus, postquam ei rei operam damus... 

...si acum credo quaereres, 

Acum invenisses ...” 

în: „ai înghiţit un ac şi ai să scoţi un fier de plug” (Col. Golescu, Conv. Ut., 
1874, p. 68), ni se înfăţişează iarăşi, ca antiteză între ac şi „drugă de fer”, o asociaţi une 
de idei romanică. Italieneşte se zice: „dare un ago per aver un palo di ferro” 
(Tommaseo). 

O altă antiteză: 

„Erau broaştele 
Ca muştele; 

Şerpii ca şi acele, 

Năpârci ca andrelele! 

Acum toate au crescut 
Şi de spaimă s-au făcut: 

Broaştele 
Ca ploştele, 

Şerpii ca grinzile, 

Năpârci ca buţile...” 

(Burada, Dobrogea, 153) 

IV. Urechea acului. 

Alături cu asociaţiunea de idei romanică: „acum quaerere”, dificultatea de a 
face ceva se mai exprimă printr-o imagine ebraică: „a trece prin găurica acului”, pe 
care Evangeliul a răspîndit-o în toate limbile şi care s-a ramificat pretutindeni în 
mai multe varianturi poporane. 

Noul Testament, 1648, Mat. XIX, 24: „mai lesni îaste cămilei preîn urîachea 
154 acului a trece, decăt bogatul întru înpărăţiîa lui Dumnedzău a întră”. 

Coresi, Omiliar, 1580: „prea bunâ amu şi minunată îaste pilda acasta: cumii nu 
poate încăpea cămila preîn urechile acului dereptu multă strimturâ şi pentru multa 
grosime a cămileei, aşa şi calea ceia ce duce în viaţă nu poate încăpea pre bogatulu 
pentru strimturâ ei şi pentru multa grăsime a bogatului...” 

Spanioleşte se zice „ochiul acului”: „por el o j o de una aguja”; româneşte: 
ureche, mai ades la plural urechile, deşi se vorbeşte despre un singur ac\ 
mai rar: gaură sau bortă. 

Varianturile poporane ale pildei evangelice: 

„Boala întră cu caru şi iese prin urechile acului” (M. Ştefănescu, Teleorman, 
corn. Traian). 

„Rău întră-n trupu omului ca pîn urechili acului, şi nu-1 încape nici caru, cînd te 
urmăreşti să-l scoţi” (Jipescu, Prahova, Vălenii de-Munte). 

„Şiretul se străcoară ca prin urechile acului” (P. Ispirescu). 

„Aşteaptă să vină luna lui Fluieram, care bagă omătul pe boarta acului în casă...” 
(I. Verdeanu, Neamţ, com. Carligii). 

Pann, Prav. III, 130: „Lesne a băga în urechile acului cînd vezi...” 

V. Ac = împungător. 

Ca instrument ascuţit, ac a produs o altă locuţiune metaforică. Deja la vechii 
romani, „a c u tangere”, „a atinge cu acul”, însemna: „a lovi tocmai unde doare”. 

Mendicus es? - Tetigisti acu.- Videtur digna forma..(Plaut, Rud. V, 2). 

Româneşte, cînd cineva se poartă rău sau ne supără, noi îl ameninţăm cu pe¬ 
deapsa: 

„Asta e boală cu leac, 

Am eu de cojocul tău ac.. 

(Pann, Prov. III, 128; cfr. I, 68) 

sau: „Am eu ac şi aţă de cojocul tău” (Col. Golescu). 

Ca simbol de respingere, acul figurează în următorul obicei: 

„La noi întîlnirea cu popa este privită de popor ca piază rea; femeile aruncă ace 
cu gămălii pe jos, ca să scape de piezu” (I. Poppescu, Dolj, com. Băileşti). 

Tot aci vine un alt obicei, în care simbolismul e şi mai pronunţat: 

„în Bucureşti femeile lehuze se feresc a se întîlni una cu alta, fiindcă nu este a 
bine. Dacă cumva se întîlnesc, iute îşi trimite una alteia cîte un ac. Ceea ce are băiat 
trimite un ac c u gămălie iară ceea ce are fată trimite un ac c u urechi” 
(P. Ispirescu). 

VI. Acul albinei. 

Prin proprietatea de a împunge, se numeşte ac boldul unor insecte, mai 
ales al albinei, latineşte: aculeus (fr. aiguillon = it. aguglione — sp. aguijon). 

„Albina în gură ţine mierea cea mai dulce, şi în coadă acul cel mai otrăvitor” 
(Col. Golescu). 

Pann, Prov. II, 112: 

„Viespea, miere după ce nu face, 

Sare şi te împunge cu ace.. 

O legendă poporană: 

„Cînd a făcut D-zeu toate vietăţile, a întrebat pre fiecare că ce putere voieşte să 
aibă. Albina a răspuns: - Pre cine voi împunge cu acul meu, să şi moară. Atunci 
D-zeu a zis: Mai bine să mori tu! Şi aşa se vede pînă în zioa de astăzi că îndată ce 
înghimpă cu acul său albina pre cineva, moare ea însăşi” (G. Dobrin, Transilvania, 
Făgăraş, com. Voila). 

Românul a observat însă că „matca”, stăpîna albinelor, n-are ac, ci numai albi¬ 
nele cele de rînd (Preut V. Florescu, Suceava, com. Ruginoasa), de unde îi place a 
trage că: „cine e mare şi tare, de D-zeu nu-i este dat să împungă”. 

La figurat: 

Ion din Vinţi, 1689, f. 150: „pre însăşi neascultarîa morţii şi aculu 
înşelăciunii şi legăturile iadului în Iordanu afundăndu-le...” 

Ibid., f. 177: „ai veselit cu nădejdea învierii pre cei vătămaţi cu aculu morţii...” 

Tot aşa: acul pizmei, acul răzbunării etc. 

După Bobb (1,3), se mai zice ac şi [la] vîrful spicului de grîu. 

VII. Derivaţi unea lexică. 

Lătineşte sînt acuş (gen. acuş) feminin, şi acuş (gen. aceris ) neutru. La români 
şi la italieni ambele forme s-au contopit, căpătîndu-se la plural: româneşte ace, 
lîngă acuri (v. Gruber, Studii asupra genului, Iaşi, 1884, p. 32); italieneşte: aghi, 
alături cu vechiul agora. Forma plurală „acora” cată să fi existat deja în latina rusti¬ 
că. Celelalte graiuri neolatine: fr. aiguille - prov. agulha = spân. aguja - reto-rom. 
aguaiglia etc., ca şi ital. aguglia şi agocchia, şi-au format cuvîntul dintr-un tip latin 
deminutiv: acucula — acicula. 

v. Aţă. - 1 Hac. 


2 -ÂC (-âcă); suffixe s’attachant aux substantifs et aux adjectifs. Sufixul nominal 
-ac, primar sau secundar şi totdauna tonic în limba română, este una din ramificările 
sufixului -c (- ka, -kă), diferenţiat în: -ac, -ic, -ec, -oc, -uc etc., prin asociare cu 
diverse vocale, lungi sau scurte, prin cari se leagă cu rădăcina sau cu tulpina 
cuvîntului. 

Acest sufix există deopotrivă în toate limbile ario-europee şi-n toate limbile 
turanice, astfel că într-un caz concret proveninţa lui poate să fie cu totul de o altă 
natură decît în cazul concret cutare sau cutare. Aşa la români el este: 

a) ario-europeu în: 
bui-ac = sl. buiaku 
ciorp-ac = sl. cîrpaku 
cos-ac = sl. kosaku 
har-ac - gr. /ocpa^ 
bumb-ac = gr. pappâiaov etc.; 


b) turanic în: 
bărd-ac = turc. bardâq 
cap-ac = „ qapâq 

cerd-ac = „ cârdâq 

con-ac = „ qonâk 

iat-ac = „ 'iatâq etc. 

Latineşte, acest sufix (-ăc, -ăco ) ne apare în: mer-acu-s, halven-ac-us, lingul-aca 
etc.; mai ales însă sub forma -ax - ac-s: ed-ax, loqu-ax, aud-ax, fug-ax, ten-ax, 
rap-ax, fer-ax, sag-ax, lim-ax (= it. lum-aca ) etc.; apoi adaos cu alte sufixe, ca în: 
halven-ac-iu-s, horde-ac-eu-s, ciner-ac-eu-s, gallin-ac-eu-s, dur-ac-inu-s, 
tili-ac-in-eu-s etc. (Corssen, Ausspr. 2 , t. 2, p. 195). Din cauza acestei sufixaţiuni 
suplementare şi din cauza trecerii flexionare a lui -ax în -ace-, se poate zice că-n 
latina literară sufixul propriu -ac devenise foarte rar, deşi trebui să se fi păstrat mai 
bine în latinitatea rustică. (Cfr. Budenz, Das Sujfix Koţ (ucoţ. cocoţ, oicoţ), Got- 
ting., 1858; G. Mueller, De linguae lat. deminutivis, Lips., 1865). 

La daci şi la traci în genere, sufixul -ac pare a fi suferit, pe de o parte, o scădere 
consonantică la -ag, ca în Susag, numele unui dac, despre care vorbeşte Pliniu cel 
Tînăr într-o scrisoare cătră Traian, pe de alta, o scădere vocalică la - oc : Amad-oc, 
Bith-oc, Sad-oc, Spara-doc, Spart-oc lîngă Spart-ac etc. (Tocilescu, Dacia, 605). 

Cu toate astea, Eustathiu în scholiile la Homer ne transmite vorba tracică pavSocKpţ 
„ 8 eopoţ '/opiou” „legătură de fîn” (De Lagarde, Gesamm. Abhandlungen, 280), în 
care sufixul -ac s-a păstrat intact şi pe care au moştenit-o românii în cuvîntul măl- 
dac „petit tas de foin” (Cihac, II; 672). în maioritatea cazurilor, sufixul -ac pare a se 
fi acăţat în dialectele tracice la tulpine nominale cu finalul t sau d. 

în „măld-flc” = pav5aicr|c; se învederează pe deplin caracterul deminutival al 
sufixului -ac la traci, pe cînd în latina literară acest caracter se perduse aproape cu 
desăvîrşire, după cum ne întimpină prea puţin şi-n cuvintele slavice, grece şi turce, 
introduse în limba română. 

Ori de unde ar veni, de la daci sau din latina rustică, e foarte interesantă între¬ 
buinţarea curat deminutivală a sufixului -ac de cătră ţăranii noştri într-o mulţime 
de vorbe plăsmuite de dînşii şi pe cari nu le cunoaşte sau le nesocoteşte graiul 
cărturarilor. 

Iată, de exemplu, cum vorbeşte un sătean din Prahova: 

„Dacă uscăţiva, puţinica şibudulaca mea vorbire cu ande hinu mîeu Moţăilă 
n-or hi-n plăcu multor duhuri mari...” (Jipescu, Vălenii-de-Munte). 

„Cînd eşti mic, s c u n d a c , văzut-ai că te hărtăpălesc toţi?” (/<?.). 

„... îndrăzneala tinerilor, mintea pururea crudacă a feţilor...” (/<?.). 

în balada Cucul şi turturica (Alex., Poez. pop. 2 , 8 ): 

„Ba, cucuie, ba, 

Nu te-oi asculta, 

Porumbacule, 

Frumuşelule, 

Pestrişorule, 

Drăguşorule...”, 

unde deminutivalul -ac corespunde deminutivalilor -el - lat. -ellus şi -ior = lat. 

-i-Ius. 

Sufixul român -ac ne-nfăţişează sub raportul formei următoarele: 

1. Tinde a scădea consonantic la -ag, de ex. desag sau desagă = gr. SraciKiov; 157 

2. Tinde a scădea vocalic la -oc, de ex. gînsoc = gînscic (cfr. Quintescu, De 
deminutivis, 52-3); 

3. Iubeşte tulpinele nominale cu finala dentală, ca în: scundac, măldac, jundac etc.; 

4. Se adaugă la un alt sufix, de ex. din: prostern - prostănac = prost-an-ac\ 

5. îşi adaugă un alt sufix, perzînd atunci accentul, de ex. din: gîndâc - gîndăcel 
= gînd-ac-el. 

v. -ag. - -eac. — eag. - -ic. - -ig. — oc. — og. — uc. — ug. 

3 ÂC-; prefix s’attachant aux pronoms et adjectifs demonstratifs. Deja în latina 
arhaică, pronumele demonstrativ ecc- ( ecce, ecco) servea a mai întări alte elemente 
demonstrative, cu cari se aglutina într-un singur corp. La Plaut nu o dată ne întimpină: 
eccillum „acel” = ecce-illum, eccistam „această” = ecce-istam etc. în limba latină 
rustică s-a răspîndit cu timpul din ce în ce mai mult acest mod de a procede şi, 
totodată, ştergîndu-se cu încetul în asemeni compuse individualitatea lui ecce 
sau ecco, iniţialul e- a trecut în -a. De aci prefixul ac-, pe care-1 au românii în: 
acest - lat. ecc-istum (ital. questo — eccu-istum, questi — eccu-iste, spân. aqueste = 
eccu-iste ) alături cu simplul ist = istunr, acel = lat. ecc-illum (spân. aquel — eccu-illum, 
ital. quegli — eccu-ille, quello = eccu-illum) alături cu simplul el, ăl — illum', acum 
sau aemu = lat. eccu-modo (= friul. acumd)', aci — lat. ecc-hic (spân. aqui — eccu-hic) 
şi altele. 

De observat: 

1 . ac- redus la a-'. aist — ecc-istum, lîngă acest', aşi — eccu-sic, lîngă 
macedo-românul acşi (=sicil. accussî )... 

2 . ac- redus la c-: cest = acest, cel = acel', colo = acolo... 

3. Latinul ecc- trecut în acelaşi cuvînt în trei forme: acătare, cutare, atare = 
eccu-talem (- ital. cotale)... 

4. în adverbul coace = eccu-hacce, dispărutul a reapare numai în construcţiunea 
într-acoace. 

Astfel prefixul român ac-, spaniolul aqu-, italianul qu- etc., toate din latinul 
ecc- (ecce, ecco), se identifică prin origine cu adverbul nostru iacă - ital. ecco, deşi 
de secoli s-au despărţit de dînsul prin diversitatea funcţiunilor. 

v. Iacă. 

4 AC, vb.; apporter. O ciudată contracţiune poporană din aduc, întrebuinţată numai 
în unele forme ale verbului. 


Balada Gelip Costea'. 


„Tu-1 mîi la foc 

Şi el ţi -ace busuioc...” 

(G.D. Teodorescu, Proverbe, p. 62) 


„Azi e luni şi mîine marţi, 
Vine Costea din Galaţi 
Ş-ace sare 


158 



ACAR 


La mieoare 
Şi bolovani, 

La cîrlani...” 

unde d. G. D. Teodorescu ( Poez. pop., 514) observa: „sincopare în loc de şi 
a d u c e , ca în s-ac (s-aduc), s-acă (să aducă)”. 

ACADEA (plur. acadele), subst. fem.; caramel. „Vorbă turcească, cunoscută numai în 
România liberă” (L. M.). Cuvîntul ne-a venit prin turci din arabul ’ akîde „sorte de 
sucrerie” (Şaineanu), dar sună româneşte tot aşa de bine ca şi franţuzeşte „caramel”, 
care e de asemenea arab, trecut în Francia prin Spania (Littre). Graţie cofetarilor 
italieni, „caramel” a străbătut prin Germania (Karmelzucker) pînă-n Polonia 
(karamelek), pe cînd acadeă nici măcar în România n-a putut să aibă o lungă durată, 
v. Aha. -Alviţă. 

!ACÂR, conj.; n’importe (qui, quoi, comment etc.). Dicţionarul romăno-latin 
bănăţean, circa 1670 (Col. 1. Tr., 1883, p. 422): „Acar. Sive. Vel. - Acar-care. 
Quicunque, Quivis”. In Lex. Bud., 365: „acar- macar, batăr, ori, fie, fieşte-”. Bobb, 
3: „acar-că - etsi, acar-ce = quidcunque, acar-cine - quicunque”. 

Noul Testament, 1648, f. 219: „unul crede că e slobod acar-ce a mânca, îarâ 
altul slab măîncă verze...” 

In aparinţă, acar se identifică cu macar, avînd acelaşi sens şi abia dife¬ 
rind prin formă. In realitate însă, ambele cuvinte sînt cu totul străine unul altuia prin 
origine. întrebuinţat numai la românii de peste Carpaţi, şi chiar acolo rar, acar este 
din punct în punct maghiarul akăr „n’importe”, în compoziţiune: akâr-ki - acar-cine, 
akâr-mi — acar-ce, akăr-hâl = acar-unde etc., dintr-o rădăcină curat ungurească cu 
semnificaţiunea de „voire”, 
v. Măcar. - Ori. - Vare. 

2 ACÂR (plur. acare), s.n.; etui â aiguilles. Latineşte ar fi: acuarium. 

„Uneltele de cusut: ac, aţă, acar, foarfece, degetar, pînză...” (D. Alboteanu, 
Covurlui, com. Mastacani). 

Dicţionarele mai dau pe acar „fabricant d’aiguilles”, ba încă a c ă r i e „fa- 
brique d’aiguilles” (Cihac), formaţiuni gramaticeşte corecte, dar nedovedite şi cari 
nu vor deveni o realitate decît numai după ce se vor înfiinţa mai întîi în România 
neşte fabrice de ace, deocamdată în lipsă, 
v. 1 Ac. - Acarniţă. - Acăriţă. — Aconiţă. - 2 -ar. 

3 ACAR (plur. acari), s.m.; fabriquant d’aiguilles. 
v. 2 Acar. 


4 ACAR, s.n.; instrument en fer employe pour separer Ies cheveux de la fiancee. De 
la ac cu sufixul adjectival ar = lat. -arium, ceea ce arată că se presupune înainte un 
substantiv, probabil „peptene”, adică: (pecten) acuarium (cfr. -ar). 159 

S.F. Marian, Nunta la români, p. 379: „După ce s-au adunat toţi cei ce au avut să 
se adune, încep druştele şi cu nevestele cele tinere, ca şi-n sara premergătoare, a 
pieptăna pre mireasă, a-i despărţi părul, adecă a-i face cărare cu un fel de unealtă de 
fier numită acar, care ne aduce aminte de hasta coelibaris a romani¬ 
lor...” Apoi mai jos: Acarul este o unealtă de fier ori şi de aramă, lătuţă de un 
deget, la ambele capete rătunzită şi adunate niţel spre olaltă, avînd astfel forma unui 
corn (chiflă) de mîncare. Pe lîngă acest acar se construieşte conciul şi peste dînsul 
se pune mai pe urmă învălitoarea...” 
v. l Ac. - Condu. 

ACARET (plur. acareturi), s. n.; bienfonds. Se aude şi ecaret. Se aplică mai cu 
seamă la construcţiuni cu dependinţele lor. 

Enache Cogălniceanu, Cron., p. 200, vorbind despre Lupul-agă sub Constantin 
Mavrocordat: ,,păn’ la cea de pe urmă au scăpat cu vieaţa, dar au eşit din şesezeci 
pungi de bani şi i-au rămas şi toate acareturile, care nu se pot arăta cu scrisul cîtă 
răsipă şi pagubă au avut...” 

Filimon, Ciocoii vechi, p. 105: „Ei bine, stăpîne! Trebuie să facem cercetare pe 
la toate aceste acareturi, căci poate să fie călcate de vecini...” 

Cost. Stamati ( Muza română I, 526) îi dă ca sinonim: h e i u r i . 

Venit la români prin turci din arabul ‘ akâret (Şaineanu). 
v. Bina. - Hei. 


02,3 ACARIU. - v. 1; 2>3 Acar. 


ACÂRNIŢĂ (plur. acarniţe), s.f.; boîte, sac ou etui â aiguilles. Sinonim cu a c ă - 
riţă şi aconiţă, despre cari vezi mai jos, şi cu acar, din care s-a format 
prin sufixul slavic -niţă, dar avînd un înţeles ceva mai întins: 

„La ciobanii de pe la noi acarniţă se cheamă locul, cutia sau traista, unde ei ţin 
acele, foarfecile etc.” (V. Lohan, Iaşii, corn. Buciumii). 
v. 2 Acar. - 2 -niţă. 

ACÂRNIŞTE, s. f .; etui â aiguilles. Format din acarniţă, înlocuindu-se finalul 
-iţă prin sufixul slavic -iste. Această formă, care rămîne dubioasă, ne întimpină 
numai la ieromonahul Macarie, Lex. ms. slavo-român, din 1778 (Bibi. Centrală din 
Bucur.): „Ţava acelor, acarîul, acarniştea, teaca or ţava cea prinsă cu curele, întru 
carea se pun acele, undrelele...” 
v. Acarniţă. 

ACASĂ, adv.; chez, â la maison. Deşi compus din a = lat. ad şi casă - lat. casam, 
totuşi a-casă a ajuns a fi un adverb în toată puterea cuvîntului, invariabil şi avînd 
cele două elemente ale sale constitutive cu atît mai strîns unite, cu cît prepoziţiunea 
separată a (v. 12 A) a despărut din limbă aproape cu desăvîrşire. Precum este adverb: 
afară = a-fară - lat. ad-foras, în acelaşi mod e adverb a-casă, care foarte bine s-ar 
putea scrie: acasă. 

în acasă noţiunea de „edificiu” e accidentală. Poate să fie cineva acasă în pădu¬ 
re sau într-o peşteră, dacă acolo îi este şederea. Limba română posedă o mulţime de 
expresiuni pentru neşte locuinţe, ca: stînă, tîrlă, surlă, cocioabă, bordei, coşmagă, 
cuşmelie, colibă, bojdeucă, cobîrnă, zăvadă, şatră, cort etc., pe cari niciodată nu le 
numeşte „casă”, şi totuşi cei ce petrec în ele sînt: acasă. 

Pentru a arăta că e supărat sau nemulţumit, românul zice: „Nu-mi sînt toţi boii 
acasă” (Baronzi, Limba română, 43). Totuşi niciodată nu s-ar putea zice: „boii î n 
casă”. 

Ca adverb, acasă uneori îşi perde în grai pe finalul -ă, devenind: a-cas ’ sau 
ac as' , după cum se perde în: afar - afară. 
într-un cîntec poporan din Transilvania: 


„De nu-i iaz 
Şi nici pîrlaz, 

Să trec la mîndra acas ’...” 

pe cînd într-un alt cîntec tot de acolo: 

„Ce folos că trag acasă, 

Că n-am nevastă frumoasă: 
Strîng în braţă sloi de gheaţă, 
Pare că-i o mogîndeaţă...” 


(Jarnik-Bîrsanu, 309), 


(fbid., 183) 


în legătură cu pronumele personal sau reflexiv, acasă şi-l asociază sub forma 
enclitică: acasă- i, acasă-t i etc. 

Moxa, 1620, p. 355: „Dumnezeu i cruţâ, că-i gâsi unu porcarîu anume Festul şi 
fece bine că-i duse acasă-ş i.. 

Pravila Moldov., 1646, p. 88: „muîarîa căndu nu să va pleca nice va asculta de 
besericâ, căndu-i va dzice să margâ dupâ bărbatu-şii, carele o cere şi o chîamâ să vie 
acasă-ş şi să lăcuîascâ înpreunâ...” 

N. Muşte, Cron., 17: „n-au primit Grigorie-vodă, rugăndu-se vezirului să-l lasă 
să margă acasă-ş i în Ţarigrad...”. 

Cost. Negruzzi, Au mai păţit-o şi alţii, 71: „Toţi alergară pe acasă cu părul 
zburlit, cu grija în suflet, cu groaza în inimă, gîndind la scena ce văzuseră şi 
temîndu-se să nu găsească asemene privelişti pe acasă- le...” 

în proverburi: 

Despre fanfaronadă: 

„Pe uliţă 

Chiriţă, 

Ş-acasă chisăliţă...” 

sau: 

„Umblă pe drum cu alai 

Ş-acasă n-are malai...” 


(Pann, I, 160) l6l 

Despre o oaie bună şi o nevastă harnică: 

„Lînoasă şi lăptoasă şi grasă, 
Să vie şi devreme acasă.. 


Despre cei ce călătoresc fără folos: 

„A lipsit de acasă nouă ani 
Şi s-a întors cu doi bani.. 

In fine: 

„Cînd eşti poftit la vro masă, 
Pleacă sătul de acasă.. 


(Ib., II, 113) 


(Ib., n, 5) 


(Ib., III, 105) 


şi atunci acel ce te ospetează va putea să zică: „aşa mai vii de acasă”, un idiotism 
care însemnează: „aşa-mi place să fii”. 

„Draga mea Anicuţă! Ian să te privesc în hainele aiste... Aşa ţărance mai vin de 
acasă... să ai şepte sate pline!” (Alex., Craiu nou, se. IX). 

„Gaitanis: Iert tot. 

Alecu: Aşa mai vii de acasă...” (Alex., Nunta ţărănească, se. X) 

în blăstemuri: „Duce-te-ai în sus şi-n jos, ş-acasă să nu mai vii!” (A. Degan, 
Transilv., Hunedoara). 

în graiul vînătoresc, cel puţin în Ţara Românească, exclamaţiunea „haide acasăl” 
însemnează că vînatul e prins. 

Aşa în Teleorman: 

„Pe la noi vînătorii, după ce şi-au ales timpul, se întrunesc de la trei pînă la 
şease, avînd fiecare cîini de vînat, şi pleacă înşiraţi astfel din distanţă în distanţă 
încît să se poată vedea unul pe altul. îndată apoi ce unul din ei a zărit vînatul, strigă: 
ocol, aidi acasăl şi la acest semnal toţi ceilalţi, precum şi cînii, aleargă spre locul 
arătat...” (I. Panaitescu, corn. Bălţaţii). 

„Cînd vînătorul, urmat de ogar, găseşte vînatul, el strigă mereu: ocol, aidi acasăl 
ocol, aidi acasăl pînă ce-1 prinde...” (I. Ionescu, Rîioasa). 

în Dolj: 

„Cînd vînătorul este însoţit de ogar şi vede iepurele, vulpea sau alt animal, strigă: 
tut puiu! şi: ocol, aideţi acasăl” (M. Ciocălteu, Dolj, c. Pleniţa). 

Tot aşa în Ialomiţa (C. Ionescu, corn. Borîneşti). 

Acest strigăt cu „acasă” e un fel de conjuraţiune: 

„La vederea vînatului, zberetul vînătorului este: ocol, aid’ acasl crezînd că atunci 
iepurele sau vulpea sau alt ce va fi se opreşte pe loc de se poate da cu puşca” (N. 
Poppescu, Dolj, c. Piscu). 

Poporul e sigur că fiarele şi dobitoacele înţeleg limba omenească şi sînt chiar în 
stare de a vorbi o dată pe an (v. An-Nou). Auzind dară că omul „se întoarce acasă”, 
162 vînatul se amăgeşte, nu se mai mişcă, şi deci e împuşcat. 

E foarte interesant că strigătul vînătorului se cheamă la olteni z b e r e t , ceea 
ce nu are a face etimologiceşte cu zberare = lat. (ex) balare „bclcr”, ci este 
vechiul roman (ex) barritus „cri de guerre”, rîcnetul ce izbucnea tocmai atunci cînd 
legionarii năvăleau asupra duşmanului: „clamor autem, quem barritum vocant, 
non ante debet attolli quam utraque acies se junxerit” (Veget.). 

Vînătorescul: acasă\ îşi găseşte şi el, cel puţin ca fond dacă nu şi ca formă, 
neşte paraleluri romanice, cari ne permit a bănui o veche origine latină: „Au lit! au 
lit, chiens! exclamations pour faire queter Ies chiens, lorsqu'on veut lancer un lievre 
(Littre). „Aide acasăl” sau „aide în pat!” exprimă aceeaşi noţiune de: „aide la 
odihnă” prin care vînătorul crede a înşela pe iepure. 

Adverbul acasă, în orice caz, trebui să fie latin rustic: ad-casam pentru 
clasicul „domi, domum” căci nu numai corespunde italianului şi spaniolului: „a 
casa”, dar încă francezului „chez”, vechi „â ches” = „ad casam”, de ex. într-un text 
medieval citat de Littre: „vos voliez venir â nos e â ceauş qui sont â ches nos” = 
„voiaţi a veni la noi şi la cei ce sînt acasă la noi”. Italieneşte, la Macchiavelli: „II 
Re, per timore di questa lega, se ne ando per ragunare piu forze a casa” (Tom- 
maseo). în dialectul vallon (Grandgagnage, I, 21) în loc de „chez” se zice „amon” = 

= „â-mohon” (â-maison), schimbîndu-se cuvîntul principal, dar rămînînd aceeaşi 
construcţiune şi aceeaşi idee ca în acasă. 
v. Casă. - Ocol. - Zberet. - Vînat. 

ACATASTASÎA, subst. fem.; bouleversement, desordre. Grecul aKaxaaxaoia, 
care n-a circulat niciodată în gura poporului român, dar pe care totuşi, aşa fiind 
moda în epoca fanariotică, cronicarul Zilot (p. 45) îl întrebuinţează vorbind despre 
Mihai-vodă Suţul: 

„Unde iese şi cum merge, 

De e strîmb sau după lege, 

Nici că prin gînd îi trecea! 

Care mai de dimineaţă 
I se arăta în faţă, 

Ce-i zicea, aşa făcea! 

Aşa acatastasie, 

Aşa scîrnavă domnie...!” 

ACATIST (plur. acatiste), s. n.; terme ecclesiastique. „ ’AKafhcxoq, propriu: care 
nu se pune jos, care nu şeade jos; de unde în special, ca termen bisericesc: 1. rugă¬ 
ciunile, cîntările, serviciul bisericesc care în seara vinerii din a cincea săptămînă 
din Păresimi se face în onoarea Născătoarei de Dumnezeu, şi în cursul căruia toţi 
oamenii stau în picioare; 2. de aci, în genere, orice rugăciuni şi cîntări cătră 
Născătoarea de Dumnezeu; 3. ceea ce se dă preutului, care face aceste rugăciuni şi 
cîntări; de ex.: am să dau acatiste pe la toate bisericele ca să te blasteme” (L. M.). 

Cel mai vechi Acatist românesc tipărit este acel moldovenesc al mitropolitului 
Dosofteiu, ieşit in-4 la Uniow în Galiţia la 1673, în acelaşi timp cu Psaltirea în 163 

versuri. Titlul, pe care nu-1 cunoscuse Cipariu ( Principia , 107), este curios prin 
amestecul limbei paleo-slavice cu româna: Precestnyi Akathistu i molebenu presvetyi 
Bogorodici, kanonu voskresenu i prociîa spasitelnyîa molby ku Gospodu nasemu 
Iisusu Christu, tălmîcit de pre limbă slovenîască pre limbă rumănîască trudolîu- 
biemu i tscaniemu preosvîascennago kyr otca Dosotheîa, mitropolity Sucavskago i 
vseîa Moldavskia zemlîa. V Monastiru Unevskomu typom izobrazisia. Rok 1673. 
Specimen din text: 

„Bucură-te că pre filozofi nemăestri î-arătaş, bucură-te că pre cei meşteri de 
cuvinte necuvîntătorî l-au vădit.. 

Cel întîi Acatist românesc cu litere latine este: Acathist său cârte cu multe ruga- 
tsunipentru evlâviea fiestequarui creştin, publicat de celebrul Samuil Klain (Micul) 
laSibii, 1801, in-16. 

1 ACAŢ (plur. acaţi), s.m.; Acacia blanc, Robinia pseudo-acacia. Arbore cunoscut 
la noi mai mult sub numele de s a 1 c î m ; în Banat: braghin, bagrin, 
m a g r i n , după localităţi; în Oltenia: d a f i n ; în unele locuri: a r c a ţ, prin 
epenteza lui r ca în a r ţ a r , cu care uneori îl confundă poporul. A se vedea la 
fiecare din aceste cuvinte. Termenul acaţ {- ung. akătz) se întrebuinţează mai mult 
în Transilvania. 

2 ACÂŢ ( acăţat , acăţare), vb.; daco-roumain: suspendre, accrocher; macedo-rou- 
main: saisir, attraper. Se rosteşte de asemenea, prin scăderea lui c între vocale la g: 
agaţ, agăţat, agăţare. Se mai zice la prezinte indicativ: acăţ, agăţ, sau: acîţ, agîţ. In 
Moldova, din contra, în multe locuri se pronunţă: acaţat, acaţare, fără a trece pe 
netonicul a în ă. 

In Dicţionarul româno-latin bănăţean, circa 1670 (Col. I. Tr., 1883, p. 422): 
„acăţ = applico; acăţu-mă = applicor; acăţat — applicatus”. 

„Cel ce e pe cale de a se îneca, se acaţă de orice-i vine înainte. Neavînd ce să-mi 
împute, se acaţă de forma veşmintelor mele. Românii din Macedonia zic: cătuşa 
acaţă şoareci = mîţa sau pisica prinde şoareci” (L. M.). 

în balada Corbac, blăstem asupra corbului: 

„Ori de mine tu-ţi baţi gioc? 

Rămîneare-ai fără cioc, 

Şi ţi-ar cădea unghile 
Să n -acaţi cu dînsele!...” 

în Psaltirea transilvană a lui Corbea, din 1700 (ms., în Acad. Rom.), 
ps. LXXXVIII: 

„Şi într-a ta bună vrere 

Şi cornul nostru putere 
Va lua, şi s-o-nălţa 

Cît de cer s-o acăţa.. 

„Gherghino, tată! ado toporaşu să bat un cui colea lîngă sobă să-mi agîţ a ghebă 
să să usuce, că-i plină dă apă...” (T. Teodorescu, Ialomiţa, com. Lupşeanu). 
Proverbial: 

„Se acaţă de om ca scaiul de oaie” (P. Olteanu, Transilv., Haţeg). 

„S-a acăţat ca o veveriţă” (R. Simu, Transilv., com. Orlat). 

Macedo-româneşte după basmul despre Făt-Frumos (V. Petrescu, Mostre I, 
passim): 


„Eu nu eseu tatăl a teu acel de dialihia, 
ci te-am acăţat pe arîu... 

Cum îl văzură ascîpat, zinele se nîiriră 
că nu putură să-l acaţă ...” 


„Eu nu sunt tatăl tău cel adevărat, ci 
te-am prins pe rîu... 

Cum îl văzură scăpat, zinele se ciudiră 
de necaz că nu putură să-l p r i n z ă ...” 


Apoi idiotismul: acaţă frică aprinde frică. 

Precum franţuzeşte „accrocher, s’accrocher” vine de la „croc”, tot aşa româneşte 
acăţare se trage din prepoziţiunea a = „ad” d-a dreptul din c a ţ ă „croc”, „hou- 
lette”, băţul cu cîrlig în vîrf prin care păstorii prind oile acăţîndu- le de lînă sau 
de picior. Ciobanul nu face un pas fără c a ţ ă , de ar fi cît de avut: 

„Ciobanii lui Dobrişan, 

Ei sînt boieri de divan, 

Şed în c a ţ ă rezemaţi, 

Cu caftan toţi îmbrăcaţi. 

Cîte-o peatră nestimată, 

De plăteşte lumea toată 
Sus pe c a ţ ă - i aninată...” 

(Burada, Dobrogea, 185) 

A prinde oaia cu c a ţ ă , se cheamă ciobăneşte a acăţa. De aci, a înşela pe 
cineva, a prinde cu vorba, a umbla cu minciuni, se zice: „a umbla cu c a ţ a ”. 

„Să nu mai umbli cu c a ţ a 
Şi să-mi amărăşti viaţa...” 

(Pann, Prov. II, 46) 

Acaţ este în limba română un rest din viaţa pastorală. 

Din cei doi sinonimi ai lui: a t î r n şi anin, vom vedea mai jos că unul este 
iarăşi de origine ciobănească. 

v. Caţă. - Atîrn. 

în dicţionarul lui Bobb (I, 5) reflexivul: acaţu-ma se traduce prin „haesito”, de 
unde apoi adjectivul acăţăcios „haesitabundus, haesitans, haesitator”, pe cînd 
pentru noţiunea proprie de „nexilis, connexivus” se dă a c ă ţ o s , iar infinitivul 
substantivat acăţare se aduce o dată ca: „appensio” şi altă dată ca: „haesitatio”. în 
texturi noi n-am putut constata pentru acăţare această desfăşurare a unui sens se¬ 
cundar de „gîngînire, a fi greoi la vorbă sau la hotărîre” din sensul primar de „amna¬ 
re”. Nu lipsesc însă paraleluri pentru o asemenea asociaţiune de idei. Chiar lătineşte 165 

haesito nu este decît intensivul lui haereo, vechi haeseo „anin”. Româneşte aceeaşi 
bifurcare de sensuri ne întimpină mai jos în a t î r n . 

In dialectul istriano-român se zice acaţ sau acăţ cu sensul de „prind, înhaţ”, ca 
şi-n macedo-româna; mai adesea însă, cu perderea iniţialului a-, rămîne numai caţ. 
Mai curioasă este forma istriano-română racăţ, pe care I. Maiorescu (Itin ., p. 111) o 
explică prin prefixul re-, dar care poate să aibă şi alte explicaţiuni. După fonetica 
istriano-română, pe de o parte iniţialul d trece uneori în r, de ex.: reschid - deschid, 
rescuţ - desculţ, respart = despart, şi atunci racăţ ar putea fi dacăţ, cu prefixul d; pe 
de altă parte, un prototip înacăţ, format prin analogie cu: înăcresc, înălbesc, înot, în 
loc de simpli: acresc, albesc, not etc„ ne duce iarăşi la o formă istriano-română 
racăţ, ca în: rentîe — înainte. Explicaţiunea din urmă ni se pare a fi mai probabilă, 
dar nu sigură. 

v. Acaţăr. - Agăţ. 

ACÂŢĂR ( acăţărat, acăţărare), vb.; grimper. Se întrebuinţează mai totdauna 
reflexiv: a se acăţăra. Pare a exista numai în dialectul daco-român, fiind însă chiar 
aci mai rar decît simplul a c a ţ, de unde derivă. Mai adesea se zice caţăr, perzîndu-se 
iniţialul a-, după cum în istriano-româna el s-a perdut în forma c a ţ în loc de 
acaţ (Miklos., Untersuch. I, 18). 

Cu a-: 

La 1. Creangă, în Povestea lui Stan Păţitul. 

„.... se răped cînii să rupă omul, nu altceva; şi cînd se uită mai bine, ce să vadă? 
vede un băiet că se acăţera pe stîlpul porţii, de frica cînilor...” 

Şi ceva mai jos: 

„... cum vine duminică, Ipate şi cu Chirică se ieu şi se duc la horă în sat. Chiri- 
că, cum îi treaba băieţilor, se acăţera pe cele garduri şi se hlizea cu ceilalţi băieţi...” 
(Conv. Ut., 1877, p. 23, 29). 

Fără a-: 

La Alexandri, în Scara mîţei (sc. III): „Cînd m-ar vedea înpricinaţii căţerîndu- mă 
zi şi noapte pe scară, oare ce ar socoti în gîndul lor despre prezidentul din Roman?...” 

Sau în Critil şi Andronius (Iaşi, 1794, p. 7): „...ei se căţăra cu îuţime asupra 
acestora stîncî, care era neapropiîate pentru mine...” 

Strînsa legătură de sensuri între acaţăr şi acaţ se învederează mai ales cînd 
ambele vorbe ne întimpină alături, bunăoară la C. Stamati, în Ciubăr-vodă (Muza 
I, 95): 

„La cîte buţi s-au dat cep 
De mied, vişinap şi vin! 

Cîţi marţoli s-au rădicat, 

Infingîndu-i în pămînt, 

De a cărora vîrf nalt 
Năfrămi cu bani s-au legat, 

Pentru cei ce vor putea 
Să se caţere pe ei! 

Cîţi brazi din munţi s-au adus, 

Pe carii i-au răsădit 
Pe drumuri şi prin oraş, 

Acăţînd pe vîrful lor 
Stegurele fel de fel.. 

Cine se acaţără nu face altceva decît a se acăţa mai de multe ori. Explicînd pe 
franc, „grimper”, Littre observă: „on s‘accroche pour g r i m p e r ”. 

Lungimea materială în acaţ-ăr din a c a ţ, pentru a exprime noţiunea frecuenta- 
tivă, este de aceeaşi natură morfologică ca în scut-ur din scot - lat. excutio, sau în 
turb-ur din turb = lat. turbo. Sufixul verbal -ăr reprezintă aci pe -ur - lat. -ulo. 
Forma organică e acaţ-ur, de unde apoi, prin acomodaţiune cu i din ţ — ti. urmează 
trecerea lui u în ă şi chiar în e: acaţ-er. 
v. Acaţ. - Caţă. - Caţăr. - -ur. 

-ÂCĂ. - v. 2 -ac. 

ACA-. - v. 3 ac-. - Acătare. 


ACĂRIE, s.f.; „quincaillerie, fabrique d’aiguilles, aiguilles en general.” (Cihac). 
Format din acar „fabricant d’aiguilles”, întocmai ca: abagerie din abager, croitorie 
din croitor, cizmărie din cizmar etc. 
v. 2 Acar. 

1 ACĂRIŢĂ (plur. acăriţe), s.f.; etui â aiguilles. Sinonim cuacarniţă,acar- 
nişte,aconiţă şi acar, despre cari vezi la locul lor. 

„Uneltele de cusut sînt: ac (cojocăresc, mare, mic, de fluturi), aţă şi acăriţă ” (C. 
Negoescu, Rîmnic-Sărat, c. Bogza). 

„Ciobanii poartă uneltele lor de cusut într-o acăriţă” (Mironescu, Neamţ, 
c. Taslău). 

Ca deminutiv din a c a r , ar trebui să fie a c ă r e 1 ; trecerea la feminin în 
acăriţă se explică prin analogia altor cuvinte cu un sens apropiat: cutie, lădiţă 
etc. 

v. 2 Acar. 

2 ACĂRÎŢĂ. (plur. acăriţe), s.f.; t. de zool.; tique des moutons, pediculus ovinus. 
Termen întrebuinţat mai cu seamă în Transilvania ca sinonim cu căpuşă: 
„acăriţă, căpuşă, goangă ce se face pre oi cu foaie mare” ( Lex. Bud., 3, 97). Iser, 
Wtb., 4: „acăriţă, Schaaflaus”. 

Cuvîntul n-are a face cu ac „aiguille”, ci derivă d-a dreptul din lat. acarus = 
gr. âKapr, de unde şi italieneşte: a c a r o dei montogni. 

Trecerea la feminin în acăriţă din forma organică „acar” se datorează analogiei 
sinonimului c ă p u ş ă . De aci apoi prin analogie cu acăriţă, în care -r- este orga- 

nic, se zice şi m i e 1 ă r i ţ ă (L. B.), unde -r- nu se putea naşte pe calea curat 
fonetică, ci numai doară prin aninarea analogică a finalului -ăriţă din acăriţă. 
Filiaţiunea morfologică este dară: 


acar + căpuşă 



acara 


acăriţă + miel 



mielăriţă 


E foarte interesant a urmări asemeni cazuri de analogie, cari ar rămînea pentru 
totdauna enigme din punctul de vedere curat fonetic. 

v. Căpuşă. - Mielăriţă. 

ACĂTÂRE, pron. indeterm.; quidam, un certain. Vorbă pe cale de a dispare din 
grai, dar care nu o dată ne întimpină în vechile texturi. 

în Vocabularul bănăţean, m.s. circa 1670 {Col. I. Tr., 1883, p. 442): , A că ta re. 
Quidam ”. 

Ioan din Vinţi, 1689, f. 158 b. (Io. V, 4): „îngerulu Domnului pogorîîa în acăta- 
re caşuri în Iacii şi turbura apa...” = spân. descendîa en c i e r t o tiempo = portug. 
descia em c e r t o tempo”... 

Evangeliarul transilvan, 1648, Luc. XI, I: „şi când să ruga elu în acătare locii, 
cumii părăsi, zise unulu deîn ucenicii lui cătră elu” = et factum est, quum esset in 
quodam loco orans... = ev xorccp xtvi... 

Italieneşte acest pasagiu se poate traduce foarte corect: „in c o t a 1 e luogo”. 

Deja Lexiconul Budan (p. 3) a observat identitatea între românul acătare şi 
italianul c o t a 1 e . Ambele însă nu derivă din lat. aequetalem, precum bănuia 
Diez (Wtb. 2 I, 143), ci din eccu-talem, cu ec- devenit prefix şi trecut în ac- sau în c- 
în toate limbile romanice: acel - cel, acest - cest, acolo - colo etc. 

în locuţiunea proverbială muntenească, pe care ne-o dă Anton Pann (Prov. III, 
129): „eu acătare poamă nu sînt, dar nici fiece pasere nu mă mănîncă”, s-a conser¬ 
vat latinul t a 1 i s cu sensul de „excedent”, ca în: talis vir, talis dignitas, talis et 
tantus etc., precum şi la noi în adjectivul tare. 

Cu acelaşi sens în Transilvania: „La noi mai auzi pe bătrîni zicînd despre o 
persoană sau un lucm: nu-i acătare, adecă: nu e mare treabă de el” (I. Bianu, Tîrnava). 

Cronicarul Neculce, II, 245, descrie în următorul mod pe domnul moldovenesc 
Duca: „Era om nu prea înalt, şi gros, burduhos şi bătrîn; numai îşi cernia barba; pe 
atîta se cunoştea că nu avea acătare minte sau frica lui Dumnezeu. Şi ce gîndia el să 
facă, şi la ce se ispitia, şi la ce l-au adus păcatul...!” 

[După comunicarea lui Aureliu Candrea. Forma amplificată acătărilea (= 
168 acătare-le-a), cu însemnarea de „bon, excedent, exquis”, mai circulează în Moldova. 



ACĂŢAT 


Contemporanul V, sem. I, 293: somnul ce-1 pălea mereu nu-i părea acătă¬ 

rii ea...” 

Ibid., VII, sem. I, 290: după Irina ceea nu-i niciodată borşul acătărilea...” 

Ibid., 466: .. da ce să nu fie un lucru acătărileal.. 

Ibid., sem. II, 6: „... aşa li se cade, că, de-i femeia acătărilea, o ucid...”] 

Din lat. eccu-talem limba română a căpătat un triplet foarte interesant. Alături 
cu acătare, ne mai întimpină: cutare şi atare. Sub raportul material, între 
cîtetrele este aceeaşi legătură ca între acest, cest şi ast sau aest, derivate dopotrivă 
din lat. ecc-istum. Genealogia lexică este: 


eccu-talem 


*acotare 

*acutare 


acatare 


cutare 


atare 


(it. cotale) (spân. atal ) 


Accentul pe a treia silabă, pe de o parte, a provocat perderea uneia din silabele 
anterioare netonice: (a)cutâre şi a(cu)tăre\ iar pe de alta, a redus în forma cea mai 
completă pe vocala clară la vocală obscură: acotăre - acutare - acătare. O dată 
tripletul dobîndit, s-a operat apoi o mică diferenţiare de sensuri, fără care ar fi fost 
de prisos şi trebuia să peară două din cele trei forme. Astfel acătare însemnează: 
„un certain”; c u t a r e : „â savoir tel”; atare: „un pareil”. De ex. „acătare loc” 
= „un certain lieu”; „cutare loc” = „â savoir tel lieu”; „atare loc” = „un 
pareil lieu”. De aci rezultă că graiul românesc poate să aibă nevoie de cîtetrele. 

Macedo-româna a păstrat numai o formă: ahtare, născută prin scăderea guturalei 
din acătare. E curios de a vedea pe unii căutînd în macedo-românul ah- pe un albanez 
a k ă -, pe cînd românul acă- = lat. eccum ne apare nu numai în acătare, ci într-o 
întreagă familie de cuvinte curat romanice: acolo, acel, acest, acum, aci etc. Dar 
atunci de ce oare să nu se pretinză cu acelaşi drept a fi albanism şi italianul cotale? 
v. 3 ao. - Ahtît. — Atare. - Atît. — Cutare. - Tare... 


ACĂŢ 

ACÎŢ 


v. Acat. 


ACĂŢ ARE (plur. acăţări ), s.f.; infinitif substantive d’a c a ţ : action d’accrocher. 
v. Agăţare. 


ACĂŢÂT, -ă\ part. passe d’acaţ. Vocabularul bănăţean, circa 1670 (Col. 1. Tr., 
1883, p. 422): „A căţat. Applicatus”. 
v. Agăţat. 

ACĂŢĂCIOS 

ACĂŢOS 


v. Acaţ. 


ACĂŢĂRÂRE 

ACĂŢĂRÂT 


v. Acaţăr. 


ACĂŢĂRĂTOARE. - v. Căţărătoare. 


ACĂŢĂTOARE. - v. Agăţătoare. 


ACĂŢĂTOR. - v. Agăţător. 

ACĂŢĂTURĂ. - v. Agăţătură. 

ACĂŢELE, subst. fem. plur.; t. de botan.; vrilles ou mains de vigne. Termen foarte 
frumos, întrebuinţat mai ales în Transilvania pentru acele fire acăţoase ale 
viţei, cari mai obicinuit se cheamă cîrcei. 

Bobb, I, 5: „acăţele, cîrcei la viţa de vie”. Latineşte (Varro, Plin.) se zicea 
„capreolus”, fiindcă seacaţără ca o capră, 
v. Acaţ. - Acaţăr. - Cîrcei. 


ACĂU (după Iser, plur.: acoae), s.n.; seau, baquet. „Acău, o măsură de patru vedre” 
(Pisone). ,Acău, o măsură de 40 de cupe” (Lex. Bud., 28). Cuvînt aproape necunoscut 
în România. Vine d-a dreptul din ungur, a k 6 „seau, muid” (Cihac). 
v. Hîrdău. 


ACCE (art. acceaua, plur. accele), s.f.; monnaie, denier, sou. Acest cuvînt, cu 
litere cirilice: 4KM6, figurează pe banul moldovenesc din 1573 al lui vodă Ion cel 
Cumplit: 



Răposatul Laurian, într-o notiţă comunicată lui Papiu (Tes. III, 271), explica 
legenda de mai sus prin: „b a n cu marca Moldovei”. D.A. Papadopol-Calimah 
( Conv. lit., 1884, 104-9) a înlocuit pe b a n prin „argint ”, într-un studiu intitu¬ 
lat: „Despre moneta de argint acce a domnului Moldovei Ion-vodă...” Această 
eroare a împins apoi pe d. Şaineanu (Elemente turceşti, p. 7) a zice: „acced, literal- 
170 mente albicios, numele monetei de argint a lui Ioan-vodă cel Cumplit din anul 



A-CE 


1573”. Faptul este că de la Ion-vodă nu există nici o monetă de argint, ci numai de 
aramă (Sturdza, Uebersicht d. Miinzen, 43). Este întocmai ca un „sou” francez 
de cinci centime. Deşi dară turceşte akca însemnează „blanchâtre” şi „argent mon- 
naye”, (Zenker), totuşi nu de la turci d-a dreptul au putut moldovenii să ia acest 
cuvînt, ci din vreo altă limbă turanică, în care el să ai bă sensul general de monetă, 
fie de aur, fie de argint sau de aramă. în adevăr, în dialectul turc al cumanilor, cari 
stăpîniseră Moldova în curs de veacuri, acce însemna „pecunia”, „ban” (Kuun, Codex 
Cumanicus, Bud., 1880, p. 91, 151, 248). Este una din vorbele cumanice rămase în 
limba română pînă în secolul XVI şi mai încoace, 
v. Aslcim. - Sim. 


ACE. - v. -aci. 


ACE. - v. 1 Aceea. - 2 AceI. 

A-CE, adv.; pourquoi? â quoi bon? Necunoscut astăzi, acest frumos adverb de 
întrebare e foarte des în scrierile mitropolitului Dosofteiu. 

In Psaltirea slavo-română, din 1680: 

Ps. XLI, 92; XLII, 5: „Ace mâhnit eştu, 
sufletulu mieu, şi ace mă turburedzu... ?” 

Ps. XLII, 2: „Ace. mâ urniş şi ace trist 
îmblu...?” 

Ps. XLIII, 24: ,Ace faţa ta o întorci...?” 

Ps. XLVIII, 6: „Ace mă tem la dzuâ 
cumplită...?” 

Ps. LXVII, 17:,,Ace vă uîtaţ munţii în¬ 
chegat..?” 

în Psaltirea versificată, din 1673: 

F. 2 b. 

„Şi-î va mustra de ocarâ 
Pentru carîa-1 supărarâ; 

Cu mânie le va dzâce: 

Ace stăturâ cu price?...” 

F. 130 b: 

,Ace, Doamne, ne-aî urnit departe, 

Ne-aîpărăsât şi nu ţâi parte...?” 

F. 132 a: 

,Ace ţ-ântorcî mâna de la arme 
De nu-ţ laş direapta să-î destrame?...” 

F. 69 a: 

,Ace, Doamne sfinte, ţ-ascundzi sfânta faţâ 
De noi, ticăloşii, cu atăta greaţă, 


„Q uare tristis es, anima mea et 
quare conturbas me...?” 

„Q uare me repulisti et quare 
tristis incedo...?” 

„Q uare faciem tuam avertis...?” 

„C u r timebo in die mala...?” 

„Ut q u i d suspicamini montes coagu- 
latos...?” 

Cât sufletul nostru în prav să sgrăcîaşte 
Şi vintrele nostru-n pământ să lipîaşte...?” 

F. 148 b: 

„Dumnedzău stătu-n zbor mare 
De Dumnedzăî, de Domni tare, 

De-î mustră pentru gudîaţe 
Bănuindu-ş schimbând fîaţe, 

Şi le grăîaşte cu scrăbâ: 

Ace faceţ lîage strâmbă?.. 

F. 75 a: 

„Cînd eî să adunâ 
Domnul îi detună, 

Şi-î cuprinde fricâ 
De nu pot nemicâ, 

Cît stau de să mirâ: 

Ace să-nglotirâ?...” 

In Paremiarul din 1683, f. 2 a: ,Ace ghremetirâ limbile şi năroadele?...” 

Alte exemple vezi mai sus la 13 A (p. 69). 

Precum franţuzeşte nu se confundă adverbul „pourquoi” cu construcţiunea „pour 
quoi” sau lătineşte „quare” cu „qua re”, tot aşa vechea limbă română poseda şi ea 
alături cu adverbul a-ce construcţiunea „a ce”, pe care o găsim chiar la mitropolitul 
Dosofteiu, de ex. în Sinaxarul din 1683, la 24 novembre: „am intrat în curabie să 
mărgu la Ierusalimu, să aflu a ce doriîamu să audzu...”, unde lătineşte nu se mai 
poate traduce prin „quare”, ci numai doară prin „qua de re”. 

Intr-o predică măhăceană din 1619 (Cuv. d. bătr. II, 121) ne întimpină ceva 
analog: „Evanghelie dzice: tatălîi nostru cel ce eşti în cerîure; a ce şi înţelepcurea 
sufletului, şi înirema să înrăiţi asupră de ceriu, că Domnedzeu elu au faptu cerîulu şi 
pămăntulu...” 

Ca sinonim cu a-ce, mitropolitul Dosofteiu întrebuinţează un alt adverb, de 
asemenea dispărut din grai, anume „derept-ce” sau „drep-ce”. 

Ps. XLI, 10: ,Ace mă uîtaşu şi „Quare oblitus es mei? Quare 
drep-ce măhnitu înblu...?” contristatus incedo...?” 

Adverbul a-ce reprezintă pe latinul a d - q u i d . El este mai elegant şi mai 
energic decît construcţiunile actuale „la ce”, „de ce”,,pentru ce”, în cari tot¬ 
odată urechea simte cele două elemente, pe cînd, în a-ce ele s-au contopit pe de¬ 
plin. Nemic nu ne-ar împedeca de a-1 scrie fără trăsură de unire, dar atunci ar 
trebui accentat: ace, pentru a se înlătura în lectură posibila confuziune cu pluralul 
de la a c . 

v. Că-ce. - Derept-ce. - Drep-ce. 

ACEEA 


ACEALA. - v. Acela. 

ACEASTA; şa, ceci, „nom general de chose” (Littre). E învederat că în fraza: „ai 
jucat prea mult, aceasta să n-o mai faci” nu este un pronume demonstrativ feminin 
ca în: „femeia aceasta joacă prea mult”, ci o locuţiune neutră, invariabilă, 
avînd o funcţiune intermediară între pronume şi adverb. Corelativ neutrului aceea, 
aceasta e ceva mai demonstrativ, ca unul ce servă a exprime o situaţiune mai 
apropiată, fie apropiarea în faptă sau numai în cugetare. 

Pravila Moldov., 1646, f. 57: „... cela ce va dzice gîupănu-său, să are fi ce 
boîarin, să nu-i vorovascâ cu muîarîa, şi el tot va vorovi, de va face acasta de doâ, de 
trei ori, poate să-lu ucigâ fără nice de o certare...” 

Ibid., f. 24: „... de va fi făcut una ca acasta şi se va adevăra cu mărturie oameni 
de cinste şi credincioşii, certarîa lui să fie moartîa...” 

Ib., f. 49: „... cela ce va ucide pre altulii c-au fost tiindii moşiile cuiva, cu acesta 
scoposu cumii să cadzâ pre măna lui, de vreme ce să va arăta lucrul c-au făcutu una 
ca acasta, nice el, nice fecorii lui nu vor încăpîa să moşnenească acele ocine...” 

Dosofteiu, 1673, f. 2 a: 

„Ce poate fi de povîaste 
Ca aceasta şi de vîaste 
De să zborârâ păgânii, 

Gloate, tineri şi bătrânii...?” 

Ib., f. 5 b: 

„Iară spre noi, Doamne Sfinte, 

Ţ-aî însămnat de mainte 
Strălucoarîa sfintei lîaţe, 

De ne-ntoarce la blândîaţe; 

De-acasta-m dai bucurie 
Inemiî şi veselie...” 

Dosofteiu, 1680, f. 82 a: 

Ps. LXVII, 29: „Poruncîaşte, Dumne- „Manda, Deus, virtuti tuae: confirma 
dzăule, cu putiarea ta; întarîaşte, Dumne- h o c , Deus, quod perfecisti in nobis...” 
dzăule, acasta care o lucraş întru noi...” 

în viul grai, aceasta se întrebuinţează foarte rar, fiind înlocuit mai mult prin 
asta,iasta,aiasta, cari însă şi ele circulează mai puţin decît aceea cu 
varianturile lui. 

v. Aceea. - Aiasta. - Asta. - Iasta... 

ACEEA; şa, cela, „nom general de chose” (Littre). Etimologiceşte, aceea în 
propoziţiunea: „fiindcă am umblat mult, de aceea sînt obosit” nu diferă de aceea 
în fraza: „femeia aceea oboseşte, cînd umblă mult”; în primul caz însă noi avem 
a face cu un element neutru invariabil, întocmai ca ital. cid, pe cînd în cazul al 

doilea este un pronume demonstrativ cu flexiune şi cu moţiune. Neutrul aceea, ca şi 
alte numeroase formaţiuni analoage în limba română, în cari printr-o formă feminină 
se exprimă o funcţiune neutrală, şovăieşte între adverb şi pronume, plecîndu-se mai 
mult în partea celui dentîi. 

Intr-un act moldovenesc din 1639 ( A.I.R. I, 87): .. şi să ia şi acea păine să o dea 

călugărilor, şi locul să-ş ţie călugării pre unde le spun diresele şi pre unde le-au hotărât 
hotărnicii şi le-au pus stâlpi, direptu aceia nime să nu cuteze a ţinea sau a opri...” 

Intr-un act muntenesc din 1649 (A.I.R. I, 107): „... nic o răutate nimenile de la ei 
n-au văzut, ce-ş păzescu lucrul şi biserica cumsecade, iară acum ei nu se pot răpoosa 
de voi, derept aceia etă că vă scriu...” 

Intr-o mărturie scrisă în Cotnar la 1618 (A.I.R. III, 214): „...l-au fostu făcut 
zapis pe sine pre ace dătorie, după aceia s-au tocmit cu mpănesa Lenţoe -într -aceia 
ei ş-au cules viîa şi o au dat în măna gîupănesei Vrăncenesei...” 

Intr-un document moldovenesc din 1708 (A.I.R. III, 271): „datam carte domnii 
mele - spre aceia ca să fie volnici cu cartîa domnii mele a chema şi a strânge 
oameni streini...” 

Cost. Negruzzi, Scrisoarea XII: „... De aceea, luat-aţi seama cînd e ger iarna şi 
vîntul vîjie, că, dacă vă puneţi la vatră dinaintea focului, auziţi unele lemne ţipînd şi 
videţi strecurîndu-se din ele o apă ferbinte?...” 

Nu o dată în loc de aceia vechile texturi ne dau: ace, adecă fără emfaticul -a 
(v. 5 A). De exemplu, în Psaltirea Şcheiană, din secolul XVI (ms. Acad. Rom.): 


Ps. IX, 39: „se nu adaugă-se după ace se 
mărească-se omul...” 

Ps. XXX, 23: „dereptu ace audzit-ai 
glasul rugăciriei mele...” 


„...non apponat ultro magnificare se 
homo...” 

„...ideo exaudisti vocem orationis 
meae...” 


Un act moldovenesc de pe la 1650 (A.I.R. I, 108): „... am înblatu tinderele 
de-am însămnat ş-am stălpit cum au fost învăţătura măriei-sale lui vodă; într -ace 
s-au aflat avăndu şi mănăstirea Păngăraţul o bucată de hotar...” 

In toate locuţiunile de mai sus, aceea are o funcţiune curat adverbială: drept 
aceea = ideo, spre aceea = adeo, după aceea — postea, într-aceea = interea, de 
aceea = propterea... Rolul pronominal dispare aproape cu desăvîrşire. 
în vechile texturi e mai cu seamă des: „drept aceia”. 

Astfel, în Călătoria la iad a Maicei Domnului, scrisă circa 1550: 

„... aceste săntu ceia ce n-au crezut în tatâl şi în fiîulu şi în duhul sfăntu, de¬ 
reptu aceia se muncescu aşa... (Cuv. d. bătr. II, 316). 

„... aceste sintu carii n-aii ascultată de tată-seu şi de mumâ-sa, ce-u priimitu 
blăstemul părinţiloru, dereptu aceâ se muncescu aşa.. (Ibid., 324). 

„... aceia rău au grâitu cum voru curvi şi au făcut curvie, dereptu ace se 
muncescu...” (Ibid.). 

„aceia mănăîncă carne de om dereptu ace se muncescu...” (Ib., 326). 

„.. .îngerii tremură înaite cruciei, arâ omenii o ţinu a-mână şi *urâ pre ia străm- 
174 bu, dereptu ace să muncescu...” (Ib., 326). 




ACEIEZ 


Şi altele vro douăzeci de pasage, în cari aceea e scris: a'ld/ft, , dMGif» şi mai 

ales: aue. 

Prin deasă circulaţiune „drept aceea” ajunsese a deveni un singur cuvînt, primul 
element perzîndu-şi individualitatea prin tocirea consoanei finale. Aşa, într-un 
document moldovenesc din 1610 ( A.I.R. I, 22): „d e r e p -ace să are ei şi aduce 
nescare urice sau alte ispisoace, măriîa-ta să nu le crezi...” 

Foneticeşte aceea „ţa” coincidă nu numai cu aceea „celle-lâ”, ci încă şi cu 
aceia „ceux-lâ”; prin funcţiune însă e ceva tot atît de independinte ca şi adverbul 
latin „eo” faţă cu cazul pronominal „eo”, şi nu e permis de a nu-i acorda un loc 
separat în repertoriul limbei. 

Ca şi pronumele feminin aceea, neutrul aceea se rosteşte în graiul poporan 
nu numai ceea, cu perderea iniţialului a-, dar se mai înlocuieşte încă prin aia şi 
ahaia. 

A. Pann, Moş Albu I, 5: 

„Şi ziceam, clătind cu capul, că d -aia bieţii români 
La cîte o întîmplare zic vorba celor bătrîni...” 

Picot, Dialectes roumains, 27: „ajungînd acolo, vădzu că ahaia ce strălucîa aşa 
de tare îi un găitan de aor...” 

v. Ahaia. - Aia. - Ceea. 

ACEIA. - v. Acela. 

ACEIAŞI. - v. Acelaşi. 

ACEIAT, part. passe d’a c e i e z . - v. Aceiez. 

ACEIEZ ( aceiat, aceiare), vb.; endimancher, mettre Ies plus beaux habits. Cuvînt 
întrebuinţat mai cu deosebire în Banat, dar poate nu cu totul necunoscut în România. 

„A se aceia, aceiat, a se îmbrăca, îmbrăcat în haine curate” (S. Liuba, Caranse¬ 
beş, corn. Maidan). 

„Cuvîntul ateiâ înseamnă: habiller solennellement, festlich kfeiden; de ex. Pe¬ 
tru s-a ateiat de biserică, de Paşti etc.” (S. Mangiucă, Familia, 1884, p. 67). 

Cele două forme: aceiez şi ateiez se explică prin particularitatea fonetică a gra¬ 
iului din Banat de a confunda pe t cu c denaintea lui e şi i, pronunţînd ca serbii în 
sonul 'b (Picot, Dialectes roumains, 13). De aci, considerînd pe t ca primitiv, d. 
Mangiucă înrudeşte pe aceiez cu ital. attillarsi „se parer, s’orner avec trop d’af- 
fectation”. Această derivaţiune, ingenioasă la prima vedere, e greşită chiar în cazul 
cînd forma organică ar fi ateiez, căci italianului attillare corespunde spaniolul atil- 
dar, ambele din medio-latinul attitulare, de unde e peste putinţă a trage pe românul 
ateiez. Faptul însă este că ateiez e un simplu rezultat de confuziune dialectică între 
te şi ce, în loc de forma cea corectă aceiez. 

Intr-o colindă din Ialomiţa, aproape de Călăraşi, se cîntă: 

„Vezi-mi au nu vezi 
Acei munţi 
Cărunţi? 

Nu-s cărunţi de fel, 

Ci-s cărunţi de oi: 

Prin dalbele oi 
Negri colpănei, 

Dar nu-s colpănei, 

Ci sînt ciobănei, 
în căţi răzimaţi, 
în glugi acioaţi ...” 

(G. D. Teodorescu, Poez. pop., 75) 

E cam anevoie a se rosti într-un mod hotărît dacă ialomiţeanul „acioat în glugă” 
este aceiat „pare”, sau aciuat „abrite”. Oricum însă, prin aceasta nemic nu se 
schimbă. - v. Aciuiez. 

A aceiă este „a prinde cu ace”, „a s p i 1 c u i Un om aceiat este cineva „tire 
â quatre e p i n g 1 e s în evul mediu, un prelat îmbrăcat în hainele cele solemne 
se zicea „epingle”, „spinulatus”, sau „spindulatus”, de ex. într-un text adus de Du 
Cange (v. Spinala ): „Lanfrancus autem Archiepiscopus in tabula plumbea ponde- 
rosa valde inventus est, in qua a die primae sepulturae suae intactis membris, mi- 
tratus, spindulatus, usque in hune diem jacuerat”, unde româneşte nici 
am putea să zicem altfel decît aceiat. Dacă astăzi un bărbat se îmbracă cît de bine 
fără a avea nevoie de multe a c e , să nu uităm că nu aşa era în trecut, cu hainele 
cele scurte şi lungi suprapuse, unele strimte, altele largi, cu podoabe, ceprazuri 
şi cheotori. 

v. l Ac. - Spilcuit. 

ACEIETURĂ (plur. aceieturi), s.f.; habits de fete. Vorbă bănăţeană, formată din 
participiul lui a c e i e z prin sufixul -ură, ca în: albitură, tivitură etc. Se între¬ 
buinţează mai mult la plural. „Aceiat însemnează înschimbat în haine curate sau 
aceieturi” (S. Liuba, Caransebeş, corn. Maidan), 
v. Aceiez. 

iACEL, ACEA (plur. acelîi, acele)', art. def. de l’adjectif en macedo-roumain. La 
macedo-români se zice: vicinlu acelu bunu, vicina acea bună, vicinlîi acelîi buni, 
vicinile acele bune, acolo unde dialectul dacoromân pune ca articlu adjectival pe 
cel\ vecinul cel bun, vecina cea bună = „le bon, la bonne”, pe cînd acel func¬ 
ţionează la noi numai ca pronume demonstrativ, ba nici nu stă bine denaintea unui 
adjectiv, ci trebui să-şi asocieze atunci pe emfaticul -a: a c e 1 a . în daco-româna: 
„vecinul acel bun” nu există iar în: „vecinul acela bun” se cuprinde un curat 
pronume demonstrativ, o indicaţiune directă la o persoană, nu un articlu. Ceva 
176 macedo-român este la prima vedere în următorul vers din Beldiman, Tragod., 1009: 

„îi rup plete, îi rup barbă, îl bat în cît le-au plăcut; 

Ca să spuie adevărul, multă silă i-au făcut; 

De-acolo îl iau în pază, şi l-au dus de l-au închis, 

Ca să-i facă cercetare acea mai cu dinadins...” 

în realitate însă „cercetare acea mai” este aci în loc de „cercetarea cea mai”, 
ca o licenţă poetică pentru a cîştiga o silabă. 

Tot aşa numai prin nevoia metrului se explică la C. Stamate (Muza, 285): 

„Copilul meu! fiiul meu! vrei să ai cunoştinţă 
Cu mine, a ta rudă ace mai de aproape?...” 

Un articlu adjectival acel s-ar părea de asemenea a se fi furişat în următorul 
pasagiu din Pravila Moldov., 1646 f. 71: „cănd va lua muîarîa al doile bărbat, soco¬ 
tind cumu celu dentăi îaste mortu, de va putîa arăta înaintîa gîudeţuluî cu mărturii 
ca acele destoinici de-a sâ crederîa...” 

în fapt însă nici aci nu e vreun articlu, ci numai un pronume demonstrativ, pus 
excepţionalmente fără emfaticul -a, căci în altele cincizeci de pasage din aceeaşi 
Pravilă figurează totdauna denaintea adjectivului: acela,acelea. 

v. 2 Acel. - Acela. - Cel. 

2 ACEL, ACEA (plur. acei, acele), pron. demonstr.; cet, celui. în cazul oblic sing. 
acelui, acelei sau acei, plur. acelor. Arată ceva mai departe, în opoziţiune cu acest 
pentru lucruri mai apropiate. Depărtarea sau apropiarea pot fi nu numai materiale, 
ca în: „acel arbure se vede din această fereastră”, dar şi ideale, ca în: „acei 
români ce nu înţeleg aceste adevăruri”. 

Legenda Sîntei Vineri, circa 1580 (Cuv. d. bătr. II, 154-5): „Şi atunci mănie-să 
acel înpărat cu amarii, şi atuînci zise muîncitorilor lui să aducă o căldare şi să piise- 
dze petri şi seu, şi se aducă blumbu şi smoală, şi bage acia fată în căldare să fiarbă 
în trei zile şi în trei nopţi. Şi duseră sfânta Veneri cătră focii şi cătră căldare şi ce sta 
înaintre toţi, şi eşi o pară diîn focu mare diîntr-ace/ foc al lor, şi încon*ură-i acei 
muncitori şi arseră toţi intr-acel cas. Şi sfânta Veneri sta acii şi ruga-se cu psalom 
din săltiri; aşa dzicea: miluîaşte-mă, Doamne, că spre tine upovăîaşte sufletul mieu! 

Şi la sfrăşitul rugăcîuniei psalomului zise: amin. Şi văzu acelu înpărat muîncitorii 
lui că periră, şi spărie-să, şi frică mare fu spre elu, şi chemă slugile lui toate şi 
întrebă ei şi dzise: spuneţi-mi, ce voiu face ceştii magheniţi? Şi dziseră cătră 
elu: să nu-i tăere capul, curundu aceşti oameni toţi cătră domnezeul ei face-e-va 
de pleca-se-vor. Şi atunci dzise Aclit înpărat cătră slugile lui: tăiaţi-i capul curundo. 

Şi doseră sfânta Veneri să-i tae capul. Şi sfânta Veneri ruga-se acelor muîncitori şi 
dzise: lăsaţi-mă şi ogodiţi-mi să fac rugăciuni, să mă rogu cătră Hs. Domneziul 
mieu. Şi dziseră ei: rogă-te curundu. Şi atunci sfânta Veneri ruga-se cu lacrămi şi 
plângea şi dzicîa: Domne despuetorîul, părintele a tut ţinotul, făcătorîul ceriului şi 
al pămăntolui! audzi-mă şi ascultă-mă, şarba ta, într-a c e s t a cas; rogu-te să faci 
meserere ta şi să dai măriîa-ta celora ce voril face pomenâ mie şi prinosul şi letur- 177 

ghie şi lumânare, şi vor cinsti a c a s t a dzi, blagosloveşte-e, Domne; casele lor, şi 
ficorii lor, şi holdele lor şi dobitocele lor toate; şi fugă de ei toate duhurile rele, şi 
fărmăcătoarele; şi sufletele lor să fie luminate; e cela ce nu o va cinsti acasta dzi 
venerea mare...” 

în acest pasagiu, afară de corelaţiunea logică între acel şi a c e s t, ne mai 
apare raportul numeric între ambii demonstrativi. în adevăr, în gura poporului 
circulaţiunea lui acel cu diferitele lui varianturi faţă cu circulaţiunea lui acest cu 
varianturile lui este cam ca 7 cătră 3, şi poate chiar mai mare. E de observat, în 
treacăt, că la Plaut eccillum (= acel ) ne întimpină de vro şeapte ori, pe cînd 
e c c i s t u m (= acest) abia dacă va fi de vro două. 

Numai emfaticul acela, despre care mai jos, poate sta singur sau a urma 
după un nume, de ex.: „Cine vorbeşte? -Acela” sau, „Omul acela vorbeşte”. 
Simplul acel trebui pus totdauna denaintea unui substantiv sau adjectiv, niciodată 
singur sau la urmă. 

„Ne-ncetat tristă, gîndea cu jale 
L-a tinereţei veselă vale, 

L -acele crînguri, 1 -acel izvor...” 

(Gr. Alexandrescu) 


sau: 


.Acel şes, acea dumbravă şi colnicele cernite 
îl privesc, şi de-a lui jale parcă-s şi ele mîhnite...” 

(C. Negruzzi) 

Peste putinţă de a zice: „la crîngurile acele, la izvorul acel, la dumbrava acea”, 
ci numai: acelea, acela, acei..., afară de cazul cînd acele e o scădere 
fonetică poporană din acelea, precum vom vedea mai jos. 

în graiul românesc însă fiind o tendinţă foarte pronunţată de a postpune elemen¬ 
tele pronominale, de aci urmează că circulaţiunea lui acel e rară în comparaţiune cu 
a lui a c e 1 a . în limba veche acela uzurpă adesea locul lui acel pînă şi denain¬ 
tea numilor. De ex.: 

Dosofteiu, 1673, pref., p. 2: „...mai vrătos ca şi într-a claia noapte întru 
caria patina cîa de bunâ voae au suferit...” 

Sau: 

Act moldovenesc din 1639 (A. I. R. 1,94):,,.. .pentru acela loc au avut călugării 
de Beserecani părâ cu Dumitraşco...” 

în următorul pasagiu din Evangeliarul de la 1574 ( Ms. Harl. 6311 B., British 
Mus.), Marc. III, 24-5: 


„...de va împărăţiîa de îa-şi înpărţi-se, 
nu poate sta înpărăţiîa aceia, şi de 
va casa de îa-şi înpărţi-se, nu poate sta 
aceia casă...” 


„... si regnum in se dividatur, non potest 
regnum i 11 u d stare; et si domus super 
semeţ ipsam dispertiatur, non potest do¬ 
mus i11 a stare...” 

întrebuinţarea emfaticului acela după şi înainte de nume prezintă un chiasmus adevărat 
clasic: 


împărăţiîa aceia 



aceia casă 


în limba poporană de astăzi: 

I. Creangă, în Povestea lui Harap-Alb (Conv. Ut., 1877, p. 181): „...apoi acelu¬ 
ia om nu-i trebuie altă negustorie mai bună.. 

în graiul nostru vechi, se mai rostea uneori trisilabic: acelu. Aşa, într-un zapis 
moldovenesc din 1622 (A. I. R. I, 31): „au întrebatu pe oare cineva din oameni: a cui 
este moşiîa pe acelu vărfu frumosu? le-au spusu cineva-ş că este a nostră moştenilor 
Brăneşti; dumnelor auzindu aşa, au veni tu la noi şi ne-au întrebatu: moşilor! a du- 
mnevostră este moşiîa pe acel vărfu?...” 

în macedo-româna forma trisilabică s-a conservat pînă astăzi. Kavalliotis scrie: 
ax^e^on, Bojadschi: acelu. 

Femininul acea, fără a perde o silabă ca în acel din acelu, a scăzut şi el în grai la 
ace, deşi mai rar, silaba finală răzămîndu-se pe accent. 

în Legenda Sîntei Vineri ( Cuv. d. bătr. II, 149): „şi acelu înpârat vădzu ace 
ciudă mare...” 

E de menţionat că în acelaşi text, care ne oferă pe trisilabicul acelu, într-un loc 
scade la ace pînă şi emfaticul aceea ( ibid ., 156): „şi după ace grăi svănta 
Veneri...” (v. Aceea). 

Moldovenii mai niciodată nu rostesc: acea, ci numai ace. 

Românul acel, vechi acelu, ca şi paralelurile sale occidentale: ital. quello, spân. 
aquel, portug. aquelle, reto-rom. cel sau quel şi altele derivă din lat. eccillum - 
eccu-illum, pe care nu o dată îl găsim în Plaut, de ex.: 

„Sed generum nostrum ire e c c i 11 u m video...” 

(Trin. III, 1) 

„ - Ubinam est is homo gentium? 

-Eccillum video...” 

( Mercat . II, 3) 

„ - Filiam ex te tu habes? 

- Immo eccillam domi...” 

(Anini. IV, 10) 

„Habeo eccillam meam clientam...” 

(Mii. EI. 1) 

„ - Toxilo has fero tabellas tuo hero. 

-Abi! eccillum domi...” 

(Persa II, 2) 

„Apud nos e c c i 11 a festinat cum sorore uxor tua...” 

Din lat. eccillum (eccillam) românii au tras d-a dreptul dubletul: acel (acea) şi 
cel (cea), întocmai ca: acest şi cest, acolo şi colo etc., de unde apoi prin emfati¬ 
cul -a: acela (a c e e a ) şi cela (ceea). Despre celelalte forme: al (a), ăl, 
ahăl etc. poate fi controversă, precum vom vedea mai la vale. Deşi acel şi c e 1 sînt 
perfectamente identice prin origine, totuşi cu timpul ele s-au diferenţiat în dialectul 
daco-român prin funcţiuni: acel păstrîndu-şi caracterul propriu de pronume demon¬ 
strativ în corelaţiune cu „acest”, pe cînd cela căpătat rolul de articlu adjectival, 
v. l AceI. - Cel. - Acela. - Cela... 


ACELA, ACEEA (plur. aceia, acelea ), pron. demonstr.; celui-lâ. Acest pronume 
compus diferă de simplul acel prin mai multă emfază, printr-un grad mai înalt de 
demonstrativitate, pe care-1 datorează particulei enclitice -a (v. 5 A). 

Ca specimen de energia lui acela se poate da următorul pasagiu de pe la 1650 
din Arsenie de la Bisericani ( Ms. Sturdzan, din Acad. Rom.), ps. XCIV: „întru mă- 
nule lui-s marginile lumii, şi nâlţimile măgurilor aceluia sânt, că aceluia îaste ma¬ 
na şi acela o au făcut pri-nsă...”, acolo unde se exprimă cu mult mai moale: 


Dosofteiu, 1680: 

„...în mânule lui-s hotarăle pământului, 
şi nalturile munţilor a lui sânt, că a 
1 u i îaste marîa şi î n s u ş î au făcut pre 
însă...” 


Silvestru, 1651: 

„ ..întru a lui mănâ săntu toate adâncile 
pământului, şi vârfurile munţilor a 1 e 
1 u î săntu, că a 1 u î îaste marîa şi e 1 ii o 
aii făcuţii...” 


Radu din Măniceşti, 1574 (Ms. Harl. 6311 B., British Mus.), Mat. V, 3, 5: 


„Fericaţi meserii cu sufletulu, că acelora 
e înpărăţiîa ceriului. Ferecaţi ceia ce plăn- 
gu-se, că aceia măngăîase-vor...” 


„Beati pauperes spiritu: quoniam i p - 
s o r u m est regnum caelorum. Beati qui 
lugent: quoniam i p s i consulabuntur...” 


Arătînd ceva depărtat, acela se află în opoziţiune cu acesta, care indică 
obiecte mai apropiate. 

Pravila Caragia (1818), p. 81: „Orice înclinare şi datorie au fiii cei fireşti cătră 
părinţii lor, tot acea înclinare au şi fiii cei de suflet cătră sufleteştii lor părinţi, şi 
a c e ş t i i a cătră aceia.. 

Poziţiunea normală a lui acela este la finea propoziţiunii, ca în pasagiul de mai 
sus, ori după un nume, de ex. la Dosofteiu, 1673, f. 12 a: 

„S-avem bucurie de-a sa mîntuinţâ 
Să vedem pizmaşii afundaţi în sâlţâ, 

Că-n laţul acela care eî gătarâ 

Li s-au prins picorul de să încurcară...” 

Samoil Clain, învăţături. Blaj, 1784, p. 20: „Seneca, marele acela între romani 
filozofă, între alte şi foarte înţelepte învăţături ale sale, şi aceasta au lăsată în scriso¬ 
rile sale, pentru îndreptarea oamenilor: în toată viiaţa - zice - trebue a învăţa a 
180 muri...” 

Nici la capătul frazei, nici după substantiv sau adjectiv, spiritul limbei române 
nu admite pe a c e 1, ci numai pe acela. Scriitorii moderni, chiar dintre cei mai 
buni, pun uneori: „acel care...”, fiind deprinşi cu francezul: „c e 1 u i qui...”. 
Poporul însă niciodată nu va zice altfel decît: „acela care...” 

De asemenea numai acela poate să înlocuiască un nume, de ex.: 

Constantin-vodă Brîncovanu, 1696 (Condica Brîncovenească, ms. în Arh. Stat., 
p. 178): „Precum şi apostol Pavel grăîaşte, câţ vor sta cu duhul lui D-zeu, aceia vor 
fi şi fii lui D-zeu...” 

în limba veche nu o dată emfaticul acela înlocuieşte pe simplul acel chiar 
denaintea unui nume, bunăoară: 

Mitropolitul Atanasie, 1631 (A. I. R. I, 106): „...să fie opriţi de lege şi de be- 
serecă, şi acela popă ce-î va priimi la beserecâ încă să fie proclet...” 

Ştefan-vodă Gheorghie, 1656 (A. I. R. III, 230): „...zicăndu boîarinul nostru 
Pelin vistiiarnicul şi cu Gherman şi cu Simion de Şileşeu cum acela sat Mihalcul le 
îaste lor drept de moşie...” 

Chiar în cazul oblic ne întimpină uneori, de ex.: 

Pravila Molclov., 1646, f. 7: „.. .acîa vită de o vor strica gadinile, să arate stăpâ¬ 
nului sămnulu aceii vite perite...”, unde aceii este un genitiv emfatic în loc de 
simplul acei. 

Tot acolo, f. 12: „.. .să plătească preţulii aceii pagube...” 

în genere, circulaţiunea lui acela, în texturi poporane şi mai ales în viul grai, e 
cu mult mai mare decît a lui a c e 1. El traduce nu numai totdauna pe francezul 
„celui-lâ”, dar încă adesea pe „celui” şi pe „cet”. 

O particularitate a limbei române este construcţiunea lui acela cu conjuncţiunea 
c a , preceasă de un nume sau de numeralul unu. 

Miron Costin, Letop. I, 241: . .a doua zi l-au legat hinu-seu şi l-au dus legat la 

Schindir-paşa. O! să-l bată Dumnezeu h i n ca acela\...” 

Dosofteiu, 1673, f. 34 b: 

„Unul ca acela de la Domnul are 
Dar şi bunătate, milâ şi sporîu mare...” 

Constantin Brîncovanu, 1695 (Corul, ms., Arh. Stat., p. 100): „Pus-am gând 
c a acela şi dentru toată inima noastră am voit a rădica sfântă mănăstire aici pre 
pământul ţărăi...” 

Mai cu seamă în: 

Pravila Moldov., 1646, f. 60: „.. .va fi mărsu asupră-i cu armele goale şi cu soţii 
multe ca nu altâ datâ, cu oameni ca aceia tocmiţii de ucidere...” 

Ibid., f. 15: „De să va prileji neştine să fie lăcuitorîu într-un satu, şi de va cunoaşte 
vreun 1 o c ii ca acela bunii de moarâ, şi într-acel satii vor fi toţii răzeşii, şi acelii 
locii va fi a totii sătulii.. 

Ibid., f. 82: „...să vorii despărţi încâ mai vrătosii de căndii o are bate, şi aleşii 
căndii va fi o m ca acela să-i fie de pururîa dragâ svada...” 

Ibid., f. 72: . .de va fi acel trimis o m ii ca acela să fie destonicu de a-1 putfa 

crederfa...” 

Ibid., f. 25: „...orcare vameşu va cere vamă de niscare lucruri ce n-aii foştii 
obiceiul să să dfa vamă, nice faste cu ştirfa domniei, de să va afla pentru une ca 
acelia să fie luaţii plată, ce să dzice vamă, ca să i se tae capulii.. 

Ibid., f. 35: „...cela ce va avfa în casa sa cinii bune ca acelia de 
furtuşagii, face prepusii şi acesta cum să fie elii furată...” 

Ibid., f. 51: „...slugile ce vor înbla şi în susu şi în »os gătăndu treb e ca 
acelia riale pentru să să facă ucidere, pre aceia să-i certe ca şi pre ucigătorii de 
părinţu...” 

Ibid., f. 53: „.. .de-1 va fi prea trecând cu bătaia, cu vrăjmăşie ca aceia 
şi cu arme, atunce poate fifulu să să rădice asupra tătâne-său...” 

Ibid., f. 113: „...căndu va mărturisi moaşfa, cumu faste fata întreagă, o vom 
crede, şi acasta când vafi mufare ca aceia de cinste moaşfa...” 

Cîteodată chiar de două ori în acelaşi pasagiu: 

Ibid., f. 53: „orcine-ş va ucide fecorulu, carele va fi născut cu niscare semne 
groznice ca acelia cum are fi cu capulu ca de dobitoc, sau cu tot trupul, sau 
de totu cu totulu să fie 1 u c r u ca acela nice de o treabă şi cumu-i mai gro¬ 
zav...” 

în toate aceste pasage, fie după nume, fie după numeral, construcţiunea „c a 
acela ” cuprinde în sine ceva superlativ, corespunzînd astfel, pînă la un punct, lati¬ 
nului quam în: „q u a m saevus” (Plaut., Ampli. I, 3), „quam barbarus” (PI., 
Bacch. I, 2) etc. Versul lui Plaut: 

„Nimis quam formido, ne manifesto hic me opprimat...” 

(Mostell. H, 2) 

s-ar fi putut traduce în Pravila lui Vasile Lupul: „frică mf-e c a aceia mare să nu 
mă apuce...” Negreşit, paralelismul româno-latin se mărgineşte aci numai în rolul 
lui ca = quam de a da locuţiunii un sens oarecum superlativ, chiar atunci cînd 
superlativul lipseşte în formă. „Om c a acela bun” este mai puţin decît „omul cel 
mai bun”, dar mai mult totuşi decît: „omul mai bun decît cutare”. „Femeie c a aceea 
cinstită” este „femeie foarte cinstită”, adecă ceva intermediar între „mai cinstită” şi 
„cea mai cinstită”. „Oameni c a aceia tocmiţi pentru ceva” nu sînt numai „engages” 
ci „expressement engages”. Unul c a acela, bun de gură” = „quelqu’un 
qui a la langue tres bien pendue” etc. 

Quasi-superlativul „c a acela” este un idiotism românesc pe care n-ar trebui 
să-l nesocotească limba literară. Această construcţiune se pune generalmente după 
un substantiv şi înainte de un adjectiv sau de o altă expresiune calificativă, care 
însă poate să fie presupusă numai. Aşa, la Miron Costin în: „să-l bată Dumnezeu 
hin c a acela” se subînţelege „viclean”, după cum rezultă din context. Expresiunea 
e mai cu seamă energică atunci cînd substantivul nu e articulat: „o m ca acela 
bun” e mai foarte, mai mult decît: „u n om ca acela bun” sau: „omul...” Func- 

strucţiunea lui „ca acela” cu numeralul unu, unde apare mai mult comparaţiunea, 
astfel că mai adesea se poate traduce prin „pareil”: 

Enache Cogălniceanu, Letop. III, 227: „...nu se supunea, încă sta şi împrotivă, 
care pe unii ca acie îi punea Lupul la falangă...” 

Pravila Muntenească, 1640, f. 19 b.: „Preotulu de va fi meşterii a lucra în cetate 
şi va cerca să se boerească şi va umbla cu nuşii, şi va merge în săborii cu oameni 
proşti sau cu boîari, alegăndii fără de o nevoe oarecare de-i va fi lui, unii ca 
aceia ori să se scoaţâ, ori să se lase de u n e 1 e ca acelîa ...” 

Dar pe aceeaşi pagină, vorbind de cei nedemni de preuţie, Pravila zice: „Oarece 
episcopii pentru plata de va pune unii popă ca acela, să se scoaţâ amândoi...” 

Aci, fiind pusă după substantivul „popă”, construcţiunea „c a acela ” îşi recîştigă 
intensivitatea, subînţelegîndu-se la urmă: „cu totul nedestoinic”. 

De asemenea, tot acolo, f. 26 a: „...pănâ la moarte însăşi să aibâ certare şi 
despărţire de biserecâ să aibâ, de nu se va lăsa de unu lucru ca acela să nu-lii 
ca mai facâ...” 

In următorul pasagiu din Povestea lui Harap-Alb de Creangă ( Conv. Ut., 1877, 
p. 173), ne întimpină acela construit cu „ca”, dar rămînînd totuşi un simplu demon¬ 
strativ: 

„.. .împăratul acela, aproape de bătrîneţe, căzînd la zăcare, a scris carte frăţine-său 
craiului, să-i trămită grabnic pe cel mai vrednic dintre nepoţi, ca să-l lase împărat în 
locul său, după moartea sa. Craiul primind cartea, îndată chiemă tustrei feciorii 
înaintea sa şi le zice: iaca ce-mi scrie frate-meu şi moşul vostru. Care dintre voi se 
simte destoinic a împărăţi peste o ţară aşa de mare şi bogată c a aceea...!” 

Din dată însă ce vom pune: „ţară ca aceea mare şi bogată” devine un 
superlativ: „foarte mare şi foarte bogată”, fără nici o demonstrativitate 
concretă. 

Scăderea fonetică a pluralului masculin aceia la acie, ca în pasagiul de mai sus 
din Enache Cogălniceanu, e foarte obicinuită, mai ales în Moldova. 

Cost. Stamate, Muza, 344: 


„Că fericiţi sînt acie ce sînt făcători de pace, 

Deci le dau sfat c-ar fi bine ca şi ei să se împace...” 

Tot în Moldova însă, pe cînd aceia scade la acie, singularul masculin acela se 
urcă în graiul poporan la aceala. 

„La noi demonstrativele se rostesc aşa: 


Bărbăteşti: 

ista, aista, ceala, aceala', iştie, aiştie, cie, 
acie'. 


Femeieşti: 

asta, iasta, aiasta, cee, acee; ieste, aieste, 
cele, acele...” 


(P. Teodorescu, Iaşi, com. Miroslava) 


O naraţiune despre stafie în graiul din districtul Suceava: 

„Staciia-i o nălucă şî să diosăgheşti di strigoi, cindr’ că strîgoiu-i cu trup, da 
staciia-i numa o aratari. Iară mai di mult obicei di sâ lua umbra unui om sau altui 
doghitoc şî sâ punia în zîdiri ca sâ ţîe multâ vremi şî sâ cii aparati di cumpeni; însâ 
nici aciala cu umbra luatâ nu mai trăe dicît 40 dzîli. Sufletu lui sâ duce în a c e 1 i 
zîdiri etc.” (I. Bondescu, Suceava, corn. Giurgeştii). 

Scăderile: acee — aceea, acele = acelea şi acie — aceia se datorează principiului 
de acomodaţiune vocalică progresivă: e + a = e + e sau i + e. Urcarea: aceala din 
acela rezultă din perderea totală a independinţei emfaticului -a. Numai pe cît timp 
se mai simte individualitatea acestei particule, e din silaba precedinte nu trece în ea, 
ci rămîne acel-a = acelu-a, ca şi cînd ar fi două cuvinte deosebite, căci altfel fone¬ 
tica română cere neapărat ca silaba e, dacă-i urmează imediat o silabă cu ă sau a, să 
se urce la ea. 

Prin forma poporană acele în loc de acelea se confundă la feminin plural emfa¬ 
ticul acela cu simplul acel, al căruia feminin plural este într-un mod normal acele. 
Deosebirea însă, despărînd ca formă, se conservă totuşi ca sintaxă. In „acele femei” 
este un demonstrativ simplu; în „femeile acele ” e demonstrativul emfatic. Ba chiar 
sub raportul formei, acolo pe unde emfaticul acelea scade la acele, graiul poporan 
mai scade la rîndul său pe simplul acele, pronunţîndu-1 a c e 1 i, ca în naraţiunea 
suceveană de mai sus despre stafie. 

Poporul mai înlocuieşte pe acela prin ăla,ahăla,aia,ahaia etc. 

Jarnik-Bîrsanu, Transilv., 217: 

„Mult mă mir eu de-a h ă 1 a 
Care nu ştie-a cînta 
Cum îşi petrece lumea, 

Că eu cînt, zău, tot mereu 
Ş-o petrec destul de rău!...” 

sau tot acolo, 38: 

„Bădiţa cel sărăcuţ, 

Zău, acela mi-i drăguţ, 

Că zău ăla mi-i mîndruţ...” 

„Hincă ne cunoaştem ăla p-ăla d-atîţia ai dă zile..(Jip„ Opincarul, 19). 

Numai ca acelaşi sau acela-şi, în combinaţiune cu intensivul -şi = lat. sic, acela 
nu poate fi înlocuit cu ă 1 a sau a h ă 1 a . Nici în texturi, nici în viul grai, nu ni s-a 
întîmplat a întimpina undeva pe un „ălaşi” sau „ahălaşi”, ci numai acelaşi. 
Compoziţiunea este de aceeaşi natură ca în sinonimul latin: idem = isdem, ejusdem, 
eodem etc., adecă noul cuvînt, compus din două elemente, păstrează întocmai flexiu¬ 
nea primului element, finalul rămînînd imobil: acela-şi, aceea-şi, acelea-şi, 
aceluia-şi, aceleia-şi, acelora-şi. Oriunde se rosteşte acie pentru plur. mase. aceia, 
iar acee pentru sing. fem. aceea, pe acolo se pune şi-n combinaţiune cu -şi: acie-şi, 
acee-şi. Mai pretutindeni în vorbirea poporului vocala din -şi, după ce se redusese 
184 dentăi la î, a despărut apoi cu desăvîrşire, pronunţîndu-se: acelaş. In vechile texturi 

însă ne mai întimpină uneori tetrasilabicul a-ce-la-şi, forma cea organică; de ex. în 
Codicele Voroneţian, circa 1550 (ms., Acad. Rom.), p. 24: 


..diîntr -acelaşi rostu esu urăcîurile şi 
blăstemul...” 


„...ex i p s o ore procedit benedictio et 
maledictio...” 


sau tot acolo, p. 25: 


„....doară izvorul drîntr-ac<?ffl« curere 
izvori-va dulce şi amaru...” 


„...numquid fons de eodem forami- 
ne emanat dulcem et amaram...” 


Compusul acelaşi însemnează: 

1 . „le meme”: 

Samoil Clain, învăţături, p. 21: „.. .precum acelaşi filosof (Seneca) într-altu loc 
foarte înţălepţeşte şi adevărată grăiaşte: mare parte a vieţii oameniloru trece fără de 
nici o lucrare, iară mai mare parte în rea lucrare...” 

2 . „celui-lâ avec plus d’affirmation”: 

Const. Brîncovanu, 1695 ( Cond ., ms. în Arh. Stat.): „...grăiaşte dar Solomon 
nu pentru înţelepciune adecă filosofia elinilor, dă vreme ce aceiaşi îaste rătăcită şi 
deşartă...” 

în acest pasagiu s-ar fi putut zice aceia, însă intensivul -şi dă afirmaţiunii mai 
multă putere. Oricum, deosebirea între acela şi acelaşi e atît de mică, încît pentru 
sensul de „le meme”, ca să nu se confunde cu „celui-lâ”, se poate pune: „t o t 
acelaşi”. 

Zilot, Cron., p. 18: „Deci văzînd domnul Ipsilant că s-au lăţit năravul acelor 
hoţi şi nici cu strejuirea nu face nimic, n-au zăbovit a înştiinţa Porţii apucăturile lui 
Pazvantoglu, că adică calcă oamenii lui ţara şi o jefuiesc; tot într -aceiaşi vreme 
asemenea înştiinţări mergînd Porţii şi după la alte oraşe...” 

v. Aceea. - Acel. - Ahaia. - Ahăla. - Ala. - Aia. - Ca. - Ca-mai. - Ceea. - 
Cela... 

ACELAŞI, ACEEAŞI, (plur. aceiaşi, aceleaşi), pron. demonstr.; le meme, celui-lâ 
meme. 

v. Acela. - Acestaşi. 

ACEPT ( aceptat, aceptare), vb.; accepter, ou plutot: s’attendre â recevoir, avoir 
envie de prendre. Nu e neologism, ci din contra un venerabil arcaism despărut din 
grai. în glosarul slavo-român muntenesc, circa 1620 (Ms. Sturdzan, în Acad. Rom.) 
ne întimpină cuvîntul de două ori sub două forme, ceea ce garantează că nu 
este vreo eroare grafică. în ambele cazuri e tradus slavoneşte. La pag. 170: „caiu 
vuspriati, acept (dM E nT) a lua”. La pag. 171: „caetu aceaptă (dM'fenT'k)”. Paleosla- 
vicul „caîati” însemnează „a spera” (Miklos.). Ca formă, românul aceptare este 
învederat lat. acceptare = prov. acceptar - spân. aceptar etc., de care se 
apropie şi ca sens. Cînd alăturăm cu „accipio”, de unde frecuentativul „accepto”, 
sinonimii latini: praehendo, capio, sumo şi recipio, constatăm că el cuprinde în sine 185 

totdauna noţiunea de speranţă, căci implică voinţa altuia de a da sau de a nu da: 
„quod dat, accipimus” (Cic., Fam. I, 1). Această noţiune a devenit precumpănitoare 
în derivatul român acept din cauza asemănării formale cu vorba a ş t e p t, în care 
elementul speranţei e şi mai pronunţat. Astfel se explică apoi însăşi dispariţiunea 
ulterioară a lui acept, poporul confundîndu-1 şi ajungînd a-1 identifica cu aştept, 
în adevăr, într-o redacţiune circa 1670 a aceluiaşi material glosografic slavo-român 
(ms. al Societăţii arheologice din Moscva, f. 147), ne întimpină deja înlocuirea lui 
acept prin aştept: 

„caîu văspriati, a ş t e p t u a lua. 

„caîanie, aşteptare” 
v. Aştept. 


ACEPTÂRE 

ACEPTÂT 


v. Acept. 


ACER ( acerat, acerare), vb.; desirer, s’attendre, solliciter. Vorbă conservată în 
Dicţionarul romăno-latin, ms. circa 1670 (Col. I. Tr., 1883, p. 421): 

„Acer. Expecto. 

Aceratul. Expectatio.” 

Cu e scăzut la i, acer se află deja la Coresi, Omiliar, 1580, quatern. XXXII, p. 
16: „.. .priimită amu îaste anulii acela şi cu pohtâ şi cu dragii derepţilor, cei ce acirâ 
şi aşteaptă de ce-au lucrată pentru acea dulceaţă şi viaţă ce va să fie...”, unde în 
Omiliarul rutean publicat de mitropolitul Petru Movilă (Kiev, 1637, p. 745): „c e k a - 
iută na nego i ozidaîută...” Ruteneşte c e k a t i (= polon, czeka •) însemnează 
„exspecto”. 

Pe cînd în vocabularul bănăţean, circa 1670, tonul este pe prima silabă: acer — 
ăcer, la Coresi el ne apare pe a doua, adecă pe i scăzut din e: acîr, acîră (d'lHp/T.), 
intonîndu-se astfel după analogia tuturor verbilor terminaţi prin -ir: înşiră, miră, 
răsfiră etc. 

E învederat că acer este mai organic decît acir. 

Acest interesant cuvînt nu e numai transilvan. Sub forma: acir, acirat, el se 
aude la popor şi-n preajma Bucureştilor, de unde îl vedem trecut în Dicţionarul 
răposaţilor Laurian şi Maxim (t. I, 24): 

,Acirare, a aspira, a aştepta sau a căuta, a umbla să capete de la altul: cînd omul 
are al său, nu aciră la mîna altuia...” 

E peste putinţă a trage pe acer din latinul aspiro. Grupul fonetic sp nu trece în c. 
Noi credem că acer nu poate fi decît o compoziţiune curat românească din a = lat. 
ad şi cer = lat. quaero. Sub raportul sensului nu se prezintă nici o dificultate. în 
privinţa formei, accentul în acer trebuia neapărat să fie pe penultima: ăcer, ca în toţi 
verbii români disilabici terminaţi prin -er: secer, deger, fulger etc., de unde apoi 
trecerea în prima conjugaţiune: acerare, acerat în loc de acerere, acer ut. 

v. 2 Cer. 

J v. Acer. 


ACERĂ (plur. acere), s. f.; aigle. Sinonim cu vultur şi pajură. 

, Aceră, aquila, pasere rapace din familia falconilor, pentru tăria şi ageritatea sa 
numită regina paserilor” (L. M.). 

, Acera, der Adler” (S. Barcianu). 

S.F. Marian, Ornitol. I, 137: „Pajură, numită în unele locuri pajoră, pajeră, paji- 
ră, pagiră, iară în România-Mică a c i r ă ” (comunicat de d. V. Burlă). 

După fonetica română, ăceră este din punct în punct lat. â q u i 1 a = spân. 
aguila, provenţ. aigla, fr. aigle etc. 

v. Pajură. 

ACEST, ACEASTĂ (plur. aceşti, aceste), pron. demonstr.; ce, cet (cette). Arată 
ceva mai apropiat, în opoziţiune cu a c e 1 pentru lucruri mai depărtate, fie apropiarea 
sau depărtarea reale, fie ele numai în cugetarea vorbitorului. 

Ca şi corespunzătorul acel, acest trebui pus totdauna denaintea unui substan¬ 
tiv sau adjectiv, nu singur sau la urmă, căci altfel spiritul limbei române cere pe 
emfaticul acesta, corelativ emfaticului a c e 1 a . E neromâneşte a zice: „omul acest ” 
sau „oamenii aceşti ” în loc de acesta, a c e ş t i i a . 

Tocmai de aci vine în grai puţina circulaţiune a lui acest în alăturare cu a ce¬ 
st a ; şi chiar atunci cînd trebui să se întrebuinţeze, mai adesea îl înlocuiesc forme 
mai scurte: ast, ăst, ist. In expresiuni ca: astă dată,astă noapte, 
astă vară şi altele, poporul niciodată nu va întrebuinţa pe această', ba pînă şi 
pe a s t ă o mai reduce uneori la a s ’ noapte etc. 

Poetul se poate folosi cu intenţiune de mulţimea formelor, ca un mijloc de varietate: 

„A s t glas, această cîmpie, 

Noaptea care mă-nvălea, 

Gîndiri de melancolie 
In inimă-mi învia...” 

(Gr. Alexandrescu) 

Poporul, cînd nu ştie care anume din cele multe forme e mai potrivită, o face şi 
el tot aşa, deşi fără intenţiune; de ex. într-un act moldovenesc din 1612 (A. I. R. 1, 
71): „.. .cum ştiu ei toţi a e ş t i omene cu sufletele lor că dinnaintea lor s-au făcut 
această tocmală şi această scrisore, şi boul mi l-au biculuit aceişti omene buni.. 

In macedo-româna acest nu există, ci numai a i s t . II are însă istriano-româna: 
„acest, plur. aceşti, se zice şi simplu cest, i s t ; în toate aceste, prin o escepţiune 
singulară, c se pronunţă cu un sunet ce e un mijloc între ce şi f (I. Maiorescu, Itin., 83). 

Afară de forme de mai sus, graiul poporan mai posedă încă alte varianturi ca: 
cest, ahăst, aist etc., despre cari a se vedea la locurile lor. 

în vechile texturi apare din cînd în cînd forma organică întreagă: acestu. 

Aşa, în Codicele Voroneţian, circa 1550 (ms. în Acad. Rom.), p. 51: 

Act. Apost. XXIII, 17: „şi dzise: du 
acestu gîure la miîaşul, că oarece-i va se-i 
spue lui; elu-1 luo şi-l duse la miîaşul; 
de-acii dzise: Pavelu fuglul chiemă-me de 
me rugă se aducu acestu gîure.. 

Ib., XXIV, 5: „aflămu acestu bărbatu 
pierdzătorîu...” 


„...ait: Adolescentem hune perduc 
ad tribunum, habet enim aliquid indicare 
illi. Et iile quidem assumens eum, duxit ad 
tribunum, et ait: Vinctus Paulus rogavit me 
hune adolescentem perducere...” 

„...invenimus hune hominem pesti- 
ferum...” 


Dar pînă şi-n secolul trecut se mai rostea încă uneori trisilabic: acestu. De exem¬ 
plu într-un act moldovenesc din 1703 (A. I. R. III, 268): „eu Ursul Murguleţ pârcă¬ 
labul scriu şi mărturisăsc cu acestu adevăratu zapis al mieu.. 

Se pare că anume la acuzativ trisilabismul reuşise a se mănţine mai mult timp, 
după ce perise la nominativ. 

Cazurile oblice sînt: acestui, acestei sau aceştii la singular; acestor la plural. 
După femininul acestei sau aceştii numele ce-i urmează se pune generalmente în 
cazul oblic nedeterminat: acestei femei (nu: femeie), aceştii case (nu: casă), ceea ce 
nu se face după masculinul acestui, deoarăce nu există la noi declinaţiune nedeter¬ 
minată pentru genul bărbătesc. în graiul vechi însă, numele femeiesc preces de „aces¬ 
tei” sau „aceştii” poate să conserve forma nominativă, după analogia numelui 
bărbătesc preces de „acestui”. Aşa, într-un text circa 1600 {Cod. ms. miscel. al Bis. 
Sf. Nicolae din Braşov, p. 48): „Iară cănd venise acasâ-ş Iosifii de la lucrul său, 
după scrăba ceia ce află nedeşartâ cocoana Domnului, şi deaca-i fu spus de acasta de 
înger în somnii cum îaste diîn Duhul sfăntu întru ia, el au proslăvită pre Dumnedzău 
ce l-au spodobitu pre elu a sluji aceştii bunătate prea mare şi aceştii taină 
dumnedzeîascâ...” 

Precum a c e 1 u vine din lat. ecc-illum, tot aşa acestu nu e decît lat. ecc-istum 
= eccu-istum, de unde se trag de asemenea ital. questo - provenţ. aquest = v. portug. 
questo = reto-rom. cest sau quest = v. franc, icest etc. 

în Plaut: 


.. .quam te virginem 
Me reposcis? 

- Quam ab Lenone abduxti hodie, scelus viri. 
- Nullam abduxi. 

- Certe eccistam, video.” 


( Curcul. V, 2) 


adecă: Ce fel de fată ceri tu de la mine? - Pe care ai luat-o astăzi de la Hotru, 

ticălosule! - N-am luat pe nici una. - Ba iată-o, chiar pe această ...” 
v. Acel. - Aest. - Ahăst. - Aist. - Ast. - Ăst. - Cest. - Ist... 


ACESTA, ACEASTA ( aceştiia, acestea ), pron. demonstr.; celui-ci. Pronume 
compus, care se deosebeşte de simplul acest prin mai multă energie, datorită 
particulei enclitice -a (v. 5 A). în privinţa lucrurilor mai apropiate, acesta se rapoartă 
188 cătră acest întocmai ca acela cătră acel în privinţa lucrurilor mai depărtate. 

Poziţiunea normală a emfaticului acesta este după un nume, fie substantiv sau 
adjectiv, ori în locul unui nume, sau la finea propoziţiunii, pretutindeni adecă unde 
spiritul limbei române nu sufere pe simplul a c e s t . A zice: „omul acest” sau: 

„i-am văzut pe a c e ş t i ” nu e româneşte, ci trebuie: acesta, aceştiia. 

în vechile texturi şi-n viul grai emfaticul acesta înlocuieşte adesea pe simplul 
acest chiar denaintea unui nume, de ex.: 

în Psaltirea circa 1550 (ms. Şcheian, în Acad. Rom.), ps. XXIII, de două ori: 

„...cire e acesta înpăratul slaveei...?” | „...quisest iste rex gloriae...?” 

Dosofteiu, 1673, pref.: „acesta obicîaî îaste din bătrâni, scoţîndu v-un izvod 
den svănta carte a-1 scrie supt numele a de mare cinste Scaun...” 

Acelaşi, 1680, f. 38 b: 

Ps. XXXII, 7: ,Acesta mişel strigat-au şi „Iste pauper clamavit, et Dominus 

Domnul audzâtu-l-au...” exaudivit eum.. 

într-un act muntenesc din 1669 (A. I. R. I, 96): „eu Mihăil deîn Groşani scriu şi 
mărturisescu cu acesta al mieu zapis...” 

Samoil Clain, învăţături, Blaj, 1784, p. 2: „întru acesta chip, iubiţilor creştini, 
au pus D-zeu pre om în lumea aceasta ca într-un oraş de negoţitorie..unde „lu¬ 
mea aceasta ” e o construcţiune normală, iar „acesta chip” este o abatere înadins 
pentru a da afirmaţiunii mai multă forţă. 

în popor, acesta se aude foarte rar, fiind mai totdauna înlocuit prin ăsta- 
asta, aista - aiasta, aesta, ahăsta etc., pe cari vezi-le la locurile 
lor. în acelaşi timp, în cazul oblic feminin la singular: acesteia sau aceştiia, precum 
şi la nominativul plural de ambele genuri: aceştiia şi acestea, emfaticul -a tinde a 
scădea la -e prin acomodaţiune regresivă cu vocalele învecinate, devenind astfel: 
aceştie şi aceste. De aci o confuziune formală între acest şi acesta. In: „aceste 
femei” e simplul a c e s t, pe cînd în: „femeile aceste”, în loc de „acestea”, este 
emfaticul acesta. Scăderea finalului -a la -e ne întimpină deja în vechile texturi 
ţărăneşti. Aşa într-un document moldovenesc din 1622 (A. I. R. I, 31): „noi aceştie 
moşteni ot satul Brăneşti...” 

v. Acela. - Acest. - Aesta. - Ahăsta. - Aista. - Asta. - Cesta. - Ista... 

ACESTAŞI, ACEASTAŞI ( aceştiiaşi, acesteaşi), pron. demonstr.; celui-ci meme, 
toujours celui-ci. Arată un lucru mai apropiat, despre care s-a vorbit deja, după cum 
corelativul acelaşi indică tot aşa un lucru mai depărtat. E compus din emfaticul 
acela şi din intensivul -şi = lat. sic. 

Pravila Moldov., 1646, f. 29.: „căndu vor avîa doi oameni pără pentru vreo vie, 
sau pentru vreunii pământii, şi pănă a să părâ, unulii dentr-ănşii va merge de va 
secera pămăntulii sau va culege vila, fără de voia gîudeţului, acestaş piîarde tot 
veni tulii...” 

Ibid., f. 49: „.. .cănd va fi un om bolnav, şi va lăsa cuiva să moşneneascâ multii-pu- 
ţinu ce va avîa şi-i va face şi zapisii şi acestu moşnîan nu va griji de dănsii să-i aducâ 189 

vreun vrac bun să-l păzască căndai doară l-are tămădui, ce-1 va lăsa aşîa negrijitu şi 
nesocotitu, şi de va muri bolnavulu, acestaş va piîarde moşneniîa şi vor fi toate 
bucatele şi ocinile domneşti.. 

Constantin Brîncovanu, 1694 ( Cond ., ms. în Arh. Stat., p. 94): „...şi am dat 
domniîa mea Radului Ştirbeîu legea ţărăi, cum să jure el înpreună cu frate-său Cos- 
tandin vel clucer şi cu văru-său - că n-au luat nici un ban de la soacră-sa Ilinca 
vorniceasa pentru acastă moşie Negrenii, dec jurând într -acestaş chip, el să-ş ţie 
moşiîa...” 

Zilot, Cron., p. 40: „deci într -acestaşi chip au fost ieşirea pazvangiilor şi de la 
Şegarcea...” 

In declinaţiune, acestaşi urmează simplului acest, emfaticul -a şi intensivul 
-şi rămînînd invariabili: acestui-a-şi, acestei-a-şi, acestor-a-şi... 

In grai acestaşi e mai puţin întrebuinţat decît corelativul acelaşi. 

v. Acela. - Acest. - Acesta. 


-ÂCHE. - v. -Achi. 


ACHERMÂN, n pr:; Akkerman, viile de Bessarabie, situee â l’embouchure du 
Dniester. 

Enache Cogălniceanu, Letop. III, p. 276... „eară Hanul, de la Movila Răbăei 
cum au simţit, îndată au fugit spre Acherman, cu oastea lui.. 

Compus din ak „alb” şi kerman „cetate”, Acherman este o traducere turcă a unui 
vechi nume românesc. 

„Aşa Ştefan-vodă au curăţit ţeara de vrăjmaşi, eară cetăţile care le-au luat turcii, 
Chiliea şi Cetatea Albă, nu au putut să le mai scoată de la turci; că ei, mai 
înainte de ce au eşit din ţeară, le-au grijit cu oameni, cu pucte şi cu bucate de agiuns; 
şi aşa au rămas pre măna turcilor pănă astăzi” (Ureche, Letop. I, p. 134). 

însuşi Ştefan cel Mare, vestind Ungariei expediţiunea turcilor asupra celor două 
cetăţi, într-o scrisoare din 22 iuniu 1475, zice: „Turci veniunt ad nos contra nos et 
contra terram nostram, et per aquam et per terram et ita dicunt, quod valida classis 
precedit cum maximis munitionibus bombardarum magnarum expugnare A 1 b a m 
et Chiliam:..” (Vigna, Codice diplom. tauro-ligure, t. 3, p. 479). 

v. Cetatea-Albă. 

ACHEŢ. - v. Aconiţă. 

-ÂCHI, suffixe servant â former certains diminutifs. Acest sufix se acaţă mai cu 
seamă la numi de botez, avînd un sens micşurător sau dezmierdător. întrodus în 
graiul românesc abia de prin secolul XVII, el devenise foarte răspîndit în epoca 
fanarioţilor şi n-a mai despărut din limbă, dar a început a căpăta din ce în ce mai 
mult o nuanţă oarecum ironică. 

Unul din cei mai însemnaţi cronicari moldoveni din secolul trecut a fost Enachi 
190 Cogălniceanu (1733-1774). Sufixul -achi ne întimpină nu numai în însuşi numele 

lui de Enachi, dar încă la tot pasul în cursul cronicei sale. Aşa în capitolul VII ( Letop. III, 
225-234), ca să ne mărginim cu unul singur din cele cincisprezeci, găsim: 

Iordachi Spătarul fecior lui Stăvărachi, 

Iordachi Cantacuzino, 

Costachi Razu, 

Iordachi Genetu, 

Iordachi Mană vel agă, 

Lăscărachi Genetu, 

Sărdarul Măzărachi, 

Spătarul Manolachi socru lui Stavarachi, 

Fotachi, 

Manolachi Costachi vornic, 

Iordachi Mananu paharnic, 

Bălăsachi vel agă, 

Spătarul Niculachi Ruset etc. 

Cîteodată sufixul se reduplică în acelaşi nume, ca în: „Enăcachi Căminarul”, 
unde Enăcachi este: Ene + achi + achi\ Uneori îşi asociază un alt sufix, ca în: 
Enăchiţă = Ene + achi + iţă. 

în numele istoricului Hurmuzachi, al poetului Conachi şi al publicistului Asa- 
chi, este acelaşi sufix. 

Dizarmoniosul -achi ne vine din neogreacă, în care el se prezintă sub forma 
-aKriqîn numi proprii: Ar|pr|xpbcKr|c;, EboxafldKrii; „recnpyocKriq kou OappâKpq ” 
(Passow, Carin. Gr. , 168) şi altele, iar sub forma -aia în termeni comuni ca: TiarSdia 
„copilaş”, xpajtE^ocKi „mesuţă”, 7 to 8 apdKi „picioruş” etc. (Mullach, Gramm., 171). 

Şi la români acest sufix a reuşit a trece peste sfera nomenclaturei personale, fie în 
locuţiuni ca „înghite Agachi ”, fie în epitete ca Samurachi. 

„Căţelul Samurache, ce şedea la o parte 
Ca simplu privitor, 

Auzind vorba lor.. 

(Gr. Alexandrescu) 

în Covrigarul, de Alexandri, un grec plîngîndu-se de luarea moşiilor mănăs¬ 
tireşti, românul îl întreabă: „Care moşii, cUibidachi T 

Cel mai uricios din toate sufixele deminutivale, destul de numeroase în limba 
română, -achi şi-a trăit traiul; negreşit, el va rămînea pentru totdauna în istorie, ca o 
trăsură incidentală a unei epoce, dar în viul grai se va păstra pe ici, pe colea numai 
doară la luarea peste picior, după cum a şi ajuns deja pînă la un punct în: „Cucoane 
Mihalachi ” sau „Cucoane Petraclii ”, alături cu: „Domnule cutare”, 
v. Agachi. - Beicachi. - Samurachi... 

ACHILIMIT, adj .; ayant ses aises. Vorbă bănăţeană: „dacă nu eşti achilimit = 
dacă n-ai tot ce-ţi trebuie acasă”. (Liviu Iancu, Caraş-Severin, corn. Visagu). - ? - 191 

Pentru a ne rosti asupra originii acestui cuvînt, care presupune un verb, a c h i li¬ 
mes c , trebui să cunoaştem mai întîi toate formele şi accepţiunile lui în cutare sau 
cutare regiune a teritoriului românesc, ceea ce docamdată ne lipseşte. 

ACHINDEI. - v. Achindie. 

ACHINDÎE (plur. achindii), s. f.; vepres. Forma obicinuită a cuvîntului e chindie 
sau chindii, „dies ad occasum inclinatus, timp al zilei ce cade la mijloc între ameazi 
şi apusul soarelui” ( L.M.). Prin analogie însă cu: a-meaz, a-prînz, a-murg, poporul 
foarte ades zice: achindie, adecă: a-chindie', ba încă uneori, prin aceeaşi analogie, îl 
trece la masculin: achindei, mai ales în Moldova, dînd astfel vorbei o formă de tot 
românească. 

„Ziua se împărţeşte în următorul mod, de ex. în ianuarie: la zori corespunde cu 
oarele 6V 2 ; prînzu-mic, cu 9; prînzu-mare, cu IO 1 /-»; amiază, cu 12 ; achindii, cu 
2 oare p. m.; toaca, cu aproape 4...” (Preut N. Sandovici, Dorohoi, c. Tîrnauca). 

„Zori de ziua, revărsatul zilei şi dimineaţa e timpul pe cînd răsare soarele; aprînzul 
mic, pe la 6 ceasuri; aprînzul mare pe la 8 ; sub-ameaze, pe la 11 : ameaze, pe la 12 ; 
după-ameaze, pe la 2; achindii, pe la 4...” (Botoşani: I. Iordăchescu, c. Cristeştii; 
G. Gheorghiu; c. Călineştii). 

„...dimineaţa, aprînz, amează, achindei...” (Iaşi: I. Gheorghiu, c. Cîrjoaea; 
S. Mironescu, c. Roşcanii). 

„Poporul împărţeşte ziua ca şi ciobanii: de-a prînzu cel mic, de-a prînzu cel 
mare, de-amează, d e-achindie...” (Bottez, Iaşi, c. Şipotele). 

„Ciobanii împărţesc ziua astfel: cînd se scoală cu 2 ceasuri înainte de a răsări 
soarele, zic: mînecate; pe la 9 sau 10 ceasuri dimineaţa, zic: aprînz; la 12 ceasuri: 
ameaze; la 4 - achindei...”, (N. Bîncescu, Vaslui, c. Telejna). 

„...în zori-de-ziuă, dimineaţa, la amează, la toacă, la achindie...” (V. Lohan, 
Iaşi, c. Buciumii). 

în achindie fiind prepoziţionalul a- = lat. ad, în unele locuri poporul îl înlocuieşte 
cu „în”, făcînd totodată din chindie - tinghie: „înainte de răsăritul soare¬ 
lui, se zice: timpul p-în-ziori; după răsărit: soarele d-o suliţă; apoi cum este soarele 
vara pe la oarele 8 : d-ameaza; pe la oarele 3-4: timpul d-amează-n-de-seară; înainte 
de apusul soarelui se zice: soarele în tinghie; şi-n fine în timpul apusului: 
soarele în scaun...” (Preut G. Rarinca, Tecuci, c. Torceşti). 

Cuvîntul e atît de răspîndit în România şi atît de poporan, încît răposaţii Laurian 
şi Maxim îi căutau o proveninţă latină. Deşi turceşte i k i n d i însemnează „le temps 
entre le midi et le coucher du soleil” (Şaineanu, Elem. turc., 30), totuşi e anevoie a 
crede că românii vor fi luat această vorbă de la turcii propriu-zişi, ci mai curînd din 
dialectul turcesc al cumanilor, adecă încă de prin secolii XIII-XIV, ceea ce ne-ar 
explica adînca-i înrădăcinare în graiul ţăranilor şi al ciobanilor. în adevăr, la cumani 
aceeaşi parte a zilei se chema: echindii şiechindă (Kuun, Cod. Cumanicus, 
p. 80). 

192 v. Chindie. - Zi. 

ACHIPĂIESC. - v. Apipăiesc. 

ACHIU (plur. achiuri), s.n.; t. de biliard: acquit. Sinonim cu t a c . Se aude mai ales 
în Moldova. Vine din francezul acquit (Şaineanu, Dict. rom. germ., 3); să 
observăm însă că băţul cu care se joacă biliard se cheamă şi la ruşi k i î „bâton”, şi 
că românii, mai cu samă moldovenii, au învăţat biliardul în timpul ocupaţiunilor 
ruseşti. 

I. lanov ( Conv. lit., 1867, p. 212): 

„Amoreze am vro două, 

Una de alta nu ştiu; 

Sînt tînăr de moda nouă: 

Cred în cărţi şi în achiu !...” 

v. 2 Tac. 

-ACI, -ÂCE; suffixe servant â former des adjectifs et marquant surtout un penchant. 
Nu derivă din latinul -aceum, după cum s-ar părea la prima vedere (Diez, Gramm. 
II, 315), ci din -a c e m (-ax ), cu care se întîlneşte nu numai în funcţiune, dar 
uneori chiar în cuvinte, de ex. fugaci = fugacem, trăgaci = trahacem. Forma -ace 
conservîndu-se la feminin: „femei efugace, vacă trăgace”, masculinul s-a disimilat 
în -aci: „om fugaci, bou trăgaci”, italieneşte si portugezeşte la ambele genuri: fuga- 
ce. Ca şi lat. -a c e m , sufixul românesc -aci indică mai totdauna un nărav, o aplecare 
la ceva, bună sau rea, de ex.: bătaci „batailleur”, pungaci „dispose â frapper des 
cornes”, stîngaci „gaucher”, hrănaci „vorace”, gonaci etc. ca lătineşte în: mordacem, 
bellacem, auclacem, linguacem, edacem, voracem... 

în vorbe împrumutate întregi din afară, de ex. „gîrbaci”, „cîrpaci”, „copaci”, 
finalul -aci nu e sufix din punctul de vedere al limbei române, care nu-1 utilizează 
cu o funcţiune determinată la formarea unor nouă cuvinte, după cum utilizează, 
bunăoară, pe slavicul -nik sau pe turcul -• i u. 

Sufixul -aci = lat. -a c e m n-are de loc a face cu sufixul -aţ, iar cu sufixele -ac 
şi -aş se înrudeşte numai în parte sau indirect, 
v. 2 -ac. - 2 -aş. - -aţ. 

ACI adv.; ici, ci, en ce moment. Acest adverb se întrebuinţează în privinţa locului 
mai puţin, poate, decît în acea a timpului, fiind adesea sinonim cu acum. 

Pann, Prov. II, 91: 

„Munca pe om niciodată nu-1 lasă a flămînzi, 

Cînd cu firea-nbărbătată noaptea o va face zi. 

Aşadar d-aci-nainte să nu şedem lenevoşi...” 

Gr. Alexandrescu: 

„Vîntul, umbra mă-nşală, cînd crez a o vedea; 

Luna aci s-arată, aci iar se ascunde: 

sau: 


Abia cîteodată întunecul pătrunde, 

Şi norii înainte-i se pun ca o perdea.. 

(Aşteptarea) 


,Aci se opreşte, aci se aşază, 

Nimica nu-1 face a se depărta...” 

(Cinele soldatului ) 


în construcţiune cu de şi p î n ă , românul aci corespunde pe deplin spanio¬ 
lului şi portugezului a q u i , care şi el se aplică mai mult la noţiunea timpului: de 
a q u î adelante (d’a q u i em diante) = de aci înainte, „des ce moment”; hasta 
a q u i (ate aqui) = pîn -aci, „jusqu’â ce moment”. în poema lui Cid, v. 180, o 
evreică cerînd o blană în dar, eroul îi răspunde: „d’a q u i sea mandada” = „ţi-o dau 
chiar de acum.” 

în construcţiune cu pe: „pe aci - par ici”, aci este adverb de loc; nu însă şi-n 
idiotismul: „cît p -aci = peut s’en faut”, de ex.: „cît pe aci era să caz” (L.M. I, 543). 
[După comunicarea lui Aureliu Candrea. Pe lîngă idiotismul „cît p-aci”, mai avem 
în româneşte şi reduplicatul „p -aci - p -aci”, cu aceeaşi însemnare de „peu s’en 
faut”. 

Ispirescu, Legende, 12: Şoimuleanul meu, pentru care p -aci - p -aci era să-mi 
pierd viaţa pînă l-am dobîndit, a-mbătrînit şi el...” 

Aci... aci, cu însemnarea francezului „tantot... tantot”: 

De la Vrancea, Sultănica, 237: „Hai să spunem ghicitori, zise Doroftei, care 
începuse a cînta, legănînd capul, cam fără voie, aci p-un umăr, aci pe cellalt...” 

Creangă, Scrieri II, 65: „.. .ţiind la urechi cîte o lespegioară fierbinte de la soa¬ 
re, cu argint printr-însele; şi aci săream într-un picior; aci în celălalt, aci plecam 
capul la dreapta şi la stînga...”] 

Noţiunea timpului e tot atît de pronunţată în aci, precum este noţiunea locului în 
aice, astfel că ambii aceşti adverbi, etimologiceşte aproape identici, pot fi puşi 
într-un fel de opoziţiune, de ex.: 


„Porcului aci îi dai bice 
Şi el se-ntoarce şi zice: 

Anţărţ mă bătea p-a i c e ...” 

(Pann, Prov. III, 36) 


Chiar cînd se întrebuinţează ambele întocmai cu aceeaşi nuanţă de sens, totuşi 
în gura poporului aci şi a i c e alternează uneori după o normă foarte interesantă, 
dar pe care e greu a o lămuri. Aşa peste Olt auzi pe alocuri ţărani întrebîndu-se: 

Vi-s aci ? 

- Ni-s aici”. 

(Preut R. Popescu, Mehedinţi, com. Isverna) 

Ca adverb de loc, aci arată nu numai că cineva sau ceva se află lîngă noi, dar 
194 încă servă pentru a-1 atrage spre noi, funcţionînd atunci ca interjecţiune. în portuge- 

za a q u f figurează în chemarea de ajutor: „a q u f del rei!” = „au secours!” în 
spanioala: „a qui aquî!” Vînătorii români în strigătele lor îi dau mai cu seamă 
acest sens, atît lui aci, precum şi lui aice cu toate varianturile lui, despre cari vezi 
mai la vale. 

„Ţipetele vînătorilor obicinuite sînt: iacă-1! iacă-1! iacă-1! ia! aci\ aci\ iacă ac/!...” 

(I. Aldoiu, Muscel, c. Voineşti). 

Sau amplificat cu intensivul „de”: 

„Aci\ acil aci- de! ac/-de! sînc pă el!...” (S. Istratescu, Dîmboviţa, com. 
Cobia). 

Acest „a c i - d e !” ar fi o interjecţiune independinte în toată puterea cuvîn- 
tului, dacă n-ar păstra ambele accente: a c i - d e . 

Din lat. ecc-hic (ec-ic) — eccu-hic (ecu-ic), de unde şi ital. qui şi ci, spân. aquî, 
portug. aqui, v. franc, iqui etc., derivă la români numai aci, nu şi aice, care 
presupune un prototip latin amplificat: ecc-hicce (ec-ice). Din aci apoi, prin emfaticul 
-a (v. 5 .A) se naşte forma: a c i a , care scade în gura poporului la acie şi acii. 

Aproape toţi adverbii şi pronumii româneşti compuşi cu ac- = lat. eccum, 
avînd cîte o formă scurtată fără a-\ acolo - colo, aice - ice, acest - cest, acel - cel 
etc., cată să fi fost o dată şi variantul c i pe lîngă forma întreagă aci. Aceasta e cu 
atît mai sigur, cu cît vom vedea mai jos lîngă emfaticul a c i a = aci + a forma 
scurtată c i a = ci + a. Precum construcţiunea „de aci” e conclusivă, tot aşa conclu- 
sivă trebuia să fi fost şi construcţiunea: „de c i ”. Iată de unde derivă - credem noi - 
conjuncţiunea deci „ergo”, printr-o tranziţiune logică întocmai ca în germ. „daher” 
şi engl. „therefore” iar nu din construcţiunea „de ce” = lat. de quid (Cihac). în 
adevăr, „de aci” şi deci sînt ca şi sinonimi în: „de aci urmează că... = deci, 
urmează că..., de aci se vede că... = d e c i , se vede că..., de aci am cunoscut că... 

= deci, am cunoscut” etc. în acest caz „deci” nu se urcă la un prototip latin, ci 
este o formaţiune posterioară românească, care de aceea nici nu se găseşte în celelalte 
graiuri romanice. 

v. Acia. - Ci. - Cia. - Deci. 

ACIA, adv.; ici, ci, en ce moment, immediatement lâ ou alors, y. Format din a c i 
prin emfaticul -a (v. 5 A), acia e mult mai des în circulaţiune, dacă nu în viul grai, cel 
puţin în vechile texturi; dar totodată el are o însemnare şi mai mlădioasă, putîndu-se 
întrebuinţa aproape dopotrivă nu numai în înţeles de: aici şi a c u m , ci încă în 
loc de: acolo şi atunci, mai cu seamă: chiar acolo, chiar 
atunci. 

Din două prototipuri latine rustice: ecc-hic (eccu-hic) şi ecc-hicce (eccu-hicce) 
se născură doi adverbi româneşti: a c î = ecc-hic şi a c i c e , cu forma mai răspîn- 
dită aice = ecc-hicce. Pe cînd ramura „aice ” conservă în toate varianturile sale 
funcţiunea adverbială de loc, şi anume de locul cel mai apropiat de vorbitor, în 
ramura „a c i ”, din contra, se dezvoaltă din ce în ce mai mult funcţiunea adverbială 
de timp, iar acea de loc se tot lărgeşte, trecînd peste marginea strictă a apropierii. în 
simplul a c i ambele funcţiuni se mai ecuilibrează încă; în emfaticul acia, funcţiunea 195 

de timp începe a precumpăni, ca şi întinderea funcţiunii de loc; în amplificatul 
a c i a ş i, pe care-1 vezi mai la vale, funcţiunea de loc în genere şi acea de timp 
apropiat în specie dispar mai-mai cu desăvîrşire. 

Moxa, 1620, p. 346: „pănâ aciîa răotăţi hitlene în inima lui nu era.. 

Ibid., p. 388: „nu numai ca pănâ aciîa, ce încâ neşte spurcăciuni rele făcîa...” 

Istrate Dabija-vodă, 1662 (A. I. R. III, 243): „...să aibă a ţinea moşiîa, partea 
Ursului cu tot vinitul, pănă-i va întoarce Ursul banii, de aciîa îş va lua moşiîa...” 

O predică transilvană, circa 1600 ( Cuv. d. bătr. II, 226): „.. .toţi voru sta, cineşu 
cu meserearea sa, ce îaste gătită lor în vecia veacului, şi amu dc-ac ia cu bucurie 
nesfrăşitâ bucura-se-voru, şi amu d e-acia greaţă de nimenilîa nu voru avea...” 

In Călătoria la iad a Maicei Domnului, scrisă circa 1550 (Cuv. d. bătr. II, 330): 
„.. .să s-eră aprinde casa acelora de tute patru îunghîurele şi să o încunmrc foculu şi 
n-ară pute eşi afară, ce ară arde aciîa.. .” 

Psaltirea Scheiană, circa 1550 (ms„ Acad. Rom.), ps. XLIX, 23: „...şi acia 
cale cu ce ivescu lui spăsenia mea...”, ceea ce la Dosofteiu, 1680, sună: „şi a c o - 
1 o - î calîa cu care voîu arăta...” = et i 11 i c iter... = ekeî 656c;. .. 

La Radu din Măniceşti, 1574 (ms. Harl. 6311 B. British Mus.): 


Mat. VI, 21: „şi io îaste comoara 
voastră, aciîa va fi şi inima voastră...” 

Mat. XVIII, 20: „şi îuo amu săntu doi 
sau trei adunaţi în numele mieu, aciîa 
săntu eu...” 

Mat. XXVI, 16: „şi de aciîa socotiîa 
podoabă vreme să el vănză...” 

Marc. I, 31: „şi o lăsă Ia focul aciîa...” 

Luc. VIII, 44: „aciîa stătu cursul sân¬ 
gelui ei...” 

Luc. XIV, 5: „carele deîn voi fecoru sau 
bou în puţu va cădea, şi nu aciîa -1 va scoa¬ 
te elu...” 


„...ubi enim est thesaurus tuus, i b i est 
et cor tuum...” 

„...ubi enim sunt duo vel nes congregati 
in nomine meo, ibi sum...” 

„...et e x i n d e quaerebat opportunita- 
tem ut eum traderet...” 

„...et continuo dimisit eam fe- 
bris...” 

„...confestim stetit fluxus sangui- 
nis ejus...” 

„...cujus vestmm asinus aut bos in pute- 
um cadet, et non continuo extrahet 
illum...” 


Emfaticul -a scăzînd la -e prin acomodaţiune regresivă cu -/'-, rezultă forma 
acie — acia, care nu rareori ne întimpină în grai şi-n texturi, 
în Codicele Voroneţian, circa 1550 (ms. în Acad. Rom.): 

Act. Apost. XVIII, 19: „pristoi întru 
Efesu şi acela lăsă acie, e însuş întră întru 
gloată...” 

Ibid., XXVII, 6: „şi acie află sutaşul 
corabie...” 

Ibid., XXVIII, 15: „şi acie fraţii au- 
dziră...” 

Ib., XXV, 14: „ca multe dzile prebăndi 
acie...” 

Ib., XXVII, 12: „sfătuiră-se cum se 
văînsledze de acie...” 


„...devenitque Ephesum, et illos ibi 
reliquit, ipse vero ingressus synagogam...” 

„...et ibi inveniens centurio navem...” 

„...et i n d e quum audissent fratres...” 

„...quum dies plures ibi demoraren- 
tur...” 

„...statuerunt consilium navigare 
inde ...” 





ACI A 


Născut prin acomodaţiune din ac ia, trisilabicul acie scade apoi prin asimilaţiune 
la disilabicul aciî (— acii). 


Coresi, 1577: 

Ps. CXXXVI: „La răulu Vavylonului, 
aciia şezumu şi plânsem...” 

Ps. CXXXVIII:..de faţa ta încătruo să 
fugu? să suire în ceriu, tu eşti aciia ; să 
deştinsere în îadîi, aciia eşti...” 


Dosofteiu, 1680: 

„La păraole Vavilonului, acii şedzum i 
plânsăm...” 

„...de faţa ta încătro să fugii? de m-oî 
sui în ceriu, tu acolo eştii; de-aş pugo- 
râ-mâ în iad, aciî eşti...” 


Deosebirea între emfaticul acia din aci şi emfaticul aicea din aice se 
arată mai apriat la Dosofteiu în psalmul CXXXI: 


„Acasta-i odihna mia în veacul de veac, 
a i c i a m-oi sălăşlui...” 

„Acii voiu răsări cornii lui Davidii...” 


„Haec requies mea in saeculum saeculi, 
hic habitabo...” 

„I b i suscitabo cornu David...” 


Astfel aicea este „hic”, iar acia - „ibi”, dar nu tocmai cu sensul de „acolo”, 
ci cu acel de „acolea”, precum vedem tot la Dosofteiu, în Paremiar, 1683, f. 103 a: 


„...să-i aducu în cortulii mărturiei, şi 
vorii sta aciî cu tine, şi mă voi pugorâ şi 
voi grăi acolîa cu tine...” 


„...tx^eu; a'b'uotx; npotg xijv c>Kr|vr]v xon 
papTDpto'u, Kai axficovxai ekeî pexâ 
aoţ>, Kai Kaxapfiaoţiat, Kai 7.aA,ficno 
EKEÎ J1EXCX aov...” 


De asemenea, în Omiliarul de la Govora , 1642, p. 29: „unde frica lui Dum- 
nezău nu taste, acii mare foamete taste de lucruri bune; unde nu să seceră spicul 
curăţiei ca al grâului, acii e foamete mare de viaţa de vecie...” 

Alături, ba poate chiar mai presus de sensul local de „acolea”, acia funcţionează 
aproape întocmai ca adverbul de timp „atunce”. Aşa, în acelaşi Omiliar, p. 63: 

„... numai ce-ţi cugetă, a cătâ frămseţe vor fi acel ceriu şi pământ nou, că iată de 
acii nu va fi nice o frică, nice schimbare de vremi şi nice se vor acoperi cu nori 
întunecoşi şi trăsnet şi fulger ucigâtorîu; de acii vedere înfricoşată nu se va arăta 
acolo; aşijderea şi pământul se va lumina cu frămseţe de flori cu bună mirizmâ, 
şi adecă de acii nu vor mai fi pre el fieri iuţi...” 

In acest pasagiu, atît de bine scris, acii este curat un adverb de timp, sinonim cu 
„atunci” şi avînd drept corelativ, ca adverb de loc, pe acolo. 

în scurt, acia pare a avea, ca derivat emfatic din a c i, o funcţiune intermediară 
între aice şi acolo pe de o parte, între acum şi atunci pe de alta, dar 
plecîndu-se totuşi mai mult spre atunce şi spre acolo. 

Zilot, Cron., p. 83: „... pricina de se punea Roşia pentru Constantin-vodă Ipsi- 
lant, era adevărat şi a trahtaturilor şi a hatihumaiunurilor, dar era mai mult slujbele 
şi îndatoririle ce făcuse el Roşiei, în vremile acelea cînd Napoleon umbla cu toate 
meşteşugirile să surpe şi pe Roşia, cum surpase şi stricase şi celelalte împărăţii şi 
crăii ale Evropei, gata avînd războiul şi cu dînsa, şi pe taină umblînd a ridica şi pe 
turci asupra ei, ca mai lesne să o surpe; care lucru simţindu-1 Ipsilant şi făcîndu-i-1 197 

cunoscut, Roşia foarte s-au fost îndatorat lui; şi de acii, mînă dreaptă avîndu-1 la 
aceasta, cum şi la arădicarea sârbilor împotriva Porţei, sta Roşia pentru dînsul a nu 
se mişca din domnia sa, fiindu-i cel mai trebuincios la acele îngrozitoare pentru 
dînsa vremi...” 

în acest pasagiu, „de a c i i ” se poate înlocui mai bine prin „de atunci” 
sau „de acolo” decît prin „de aice” sau „de acum ”. 

Precum lîngă simplul a c i s-au păstrat urma unei forme scurtate c i, tot aşa 
emfaticul acia are alături pe scurtatul c i a , ajuns însă rar chiar în vechile texturi. 

Dosofteiu, Părem., 1683, f. 58 b: „şedeţii acii cu asâna, iară eu şi coconulu om 
trîace pănă c i î a ...” 

La macedo-români pare a nu exista simplul a c i , ci numai emfaticul acia : „trâ 
acia - 5iâ canoţi, di acia - auxoSev, pre acia - âraxDTOÎ)” (Bojadschi). în 
istriano-româna însă ne întimpină nu numai acia, şi anume cu o nuanţă „interme¬ 
diară între aice şi acolo”, dar pînă şi forma scurtată c i a : 

,Acia, aci, aice, însă ceva mai la o parte. Acia se aude şi în Ardeal şi în alte 
părţi. în Berdo în Istria se zice şi c i a tot în această însemnare” (I. Maiorescu, 
Itin., 83). 

v. Aci. - Acice. - Acolea. - Acolo. - Aice. - Cice. - Ci. - Cia. - Ice... 

ACIC (plur. acicuri), s. n.; t. de mar.: sorte d’ambarquement. Un fel de ş a i c ă . 
Cuvînt turcesc, care ne întimpină nu o dată în Condica Vistieriei din 1693 (ed. 
Aricescu), mai ales pe pag. 180, unde se menţionează alături cu şeici, caice 
şi b u r a z a n i : 

„Cheltueala acestor bani de birul ş e i c i 1 o r care scrie înapoi unde s-au dat, 
pe cum arată în jos anume: 

5000 tal. s-au dat la Hagi-Ali pentru gătirea celor cinci caice ce se gătesc cu 
bani de haraciu, afară den ce i s-au dat den haraciu. 

2085 tal. s-au dat pe cheresteaoa ce s-au cumpărat de la Giurgiuveni, scînduri şi 
crivaci şi cuşaclîcuri de s-au dat pentru 20 de acicuri. 

1440 tal. s-au dat la Ibraim Aga, voivoda de la Giurgiov, pentru deresul b u - 
razanilor cu sebepi-takrir. 

800 tal. s-au dat ear la Ibraim Aga pentru deresul acicurilor celor vechi cu 
sebepi-takrir. 

1035 tal. s-au dat darurile Ibraim Agăi; cînd au venit aicia de s-au luat socoteală 
pentru cheresteaoa ce i s-au dat pentru acicuri şi pentru alţi bani ce i s-au dat. 

175V 2 tal. s-au trimis la Sterie Căpit. ot - de au făcut 1370 de opacine de le-au 
dat la Căpitan-Paşa de Dunăre pentru acicuri şi pentru şeici ...” 

Cuvintele din urmă ne-ar face a crede că acic era ceva mai mult decît ş a i c ă , 
deoarăce figurează pe prima linie. 

Acic se află şi la Dumitrache Stolnicul, în Istoria anilor 1769-74, al căriia edi¬ 
tor, d. V. A. Urechia (Anal. Acad. Rom. X, p. 470), îl explică „acicuri, bărci cu cîte 
o văslă sau pînză largă în formă de şeici”. 

v. Şaică. - 1 Turc. 

ACÎCE. - v. Aricea. 

ACICEA, adv.; ici. Sinonim şi dublet etimologic cu aicea. Forma simplă 
a c i c e , de unde s-a făcut aricea prin emfaticul -a (v. 5 A), pare despărută din 
grai deja de vro doi-trei secoli, căci n-o mai găsim nicăiri în texturi; forma 
amplificată aricea a perit şi ea, dar cu mult mai tîrziu, după ce-şi înfipsese 
urma în mai toate scriptele române din secolii XVI şi XVII, fie transilvane, fie 
moldovene sau muntene. Ne-ar fi anevoie a reproduce măcar a zecea parte din 
pasagele cu aricea. 

a) Din tipărituri: 

Coresi, Omiliar, 1580, quatern. A, p. 10: „... să lepâdâmă aricea păcatele noas¬ 
tre, ca să fimii curaţi şi gătiţi.. 

Ibid., quatern. D, p. 1: „zice Hs. în ceastâ Evanghelie că unde săntă comoarâle 
voastre acolo săntu şi inimile voastre; aricea învaţă pre noi Hs. nu numai spre dare 
şi spre pace...” 

Pravila Muntenească, 1640, f. 116 b: „... celîa ce au aricea sfrăşit, iară acolo 
fără de sfrăşit şi săntu neînpuţinate...” 

Omiliarul de la Govora, 1642, p. 58: „... să va zice cineva voao: iată aricea e 
Hristos, nu credeţi...” 

Evangeliarul transilvan, 1648, Mat. XVII, 4: „bine este nouo aricea a fi, să vei 
să facem trei colibi...” 

Ibid., XVII, 20: „treci de aricea colo...” 

Dosofteiu, Părem., 1683, ghen. 30: „dzâsâ Ilie cătră Eliseî: şedză dară acicîa, 
că Domnulă m-au mânată pănă la Iordană...” 

b) Din manuscripte: 

Moxa, Cron., 1620, p. 399: „... pănâ acicîa s-au scosă dentr-alte cărţi sloveneşti 
pre limba noastră...” 

Predica măhăceană, din 1619 ( Cuv. d. bătr. II, 125): „... a ta îaste înpărăţiîa şi 
sila şi slava în veciîa veacului amină, înralţă noi aricea în dărnire să avemu upovăinţă 
tare...” 

Legenda Sîntei Vineri, circa 1580 {Cuv. d. bătr. II, 146): „... nu mi se 
cade numai aricea să fiu şi să lăcuescu, ce mi se cade să mă ducă să propovedu- 
escu...” 

Codicele ms. miscel. al Bis. St. Nicolae din Braşov, p. 132: „... ce fericiţi carii 
nu se-au îndulcită aricea, că acolo îndulci-se-voră; cine se voră pocăi şi se voră 
curăţi aricea, aceia întru sălaşul ceriului veseli-se-voră; şi cine se va usteni aricea, 
acolo în vecie odihnise-va; carii se vor plânge aricea, acolo în vecie 
bucura-se-vor...” 

Ceea ce explică dispariţiunea lui aricea din grai este că era de prisos, căci nicio¬ 
dată el n-are în vreun text un alt sens decît acela de aicea, lătineşte h i c , 
h i n c , h u c . 

Radu din Măniceşti, 1574 (ms. Harl. 6311 B., British Mus.): 

Mat. XVII, 4: „bine îaste noao acicea să 
fimu...” 

Ib., XVII, 19: „zicere-aţi codrului aces¬ 
tui: treci de acicea încolo, şi aru trece...” 

Ib., XXVI, 38: „aşteptaţi acicea şi pre- 
vegheaţi...” 

Luc. XIII, 31: „te du de acicea...” 

Io. VI, 25: „cănd ai foştii acicea...” 


„...bonum est nos hic esse...” 

„...dicetis monti huic: transi hi ne 
illuc, et transibit...” 

„...sustinete hic et vigilate...” 

„...vade hinc ...” 

„...quando huc venisti...” 


Forma a c i c e , de unde emfaticul acicea, nu derivă din lat. ecc-hic, care a dat 
naştere numai lui a c i (= ec-ic ), ci din prototipul amplificat ecc-hicce (= ec-îce), 
cu finalul -ce ca în a t u n c e = lat. tuncce. în vechile texturi române mai este şi 
forma scurtată c i c e , emfatic: c i c e a , de ex. la Dosofteiu, Părem., 1683, iulie 
20 , f. 21 a: „şi când fu pănă cicîa şi pănă cita, şi cerîulu să întunecă de nuori...” 
Scurtatul c i c e (= lat. ecc-hicce) corespunde lui q u i c i (= lat. eccu-hicce) care 
ne mai întimpină la Dante, dar a despărut şi el demult din limba italiană, fiind şi 
acolo de prisos, întocmai precum a despărut acicea din româna, 
v. Aice. - Cice. - Cicea. - Ice... 


ACIE 

ACÎI 


v. Acia. 


ACÎ-DE! - v. Aci. 


ACIIAŞI, adv.; instantanement, subitement, â l’instant meme. Derivat din a c i 
prin forma emfatică acia şi din intensivul -şi - lat. sic, aciiaşi (= ecc-hic-a-sic) a 
perdut aproape de tot caracterul local, funcţionînd numai ca adverb de timp. 

Coresi, Omiliar, 1580, quatern. D, p. 5: „... întrâ întru o casâ, iară aciîaşu eşi 
veste pretutindinea de elu, că no se putea ascunde lumina ceia marea a înţeleptului...” 

Ioan din Vinţi, 1689, f. 156 b: „Cine lase în deşărtii dinu ceia ce aleargă în besereca 
ta, Născătoare de Dumnedzău, cu tot sufletul, şi să nu dobândească aciîaş vindecare?...” 

în Codicele ms. miscelaneu al bis. Sf. Nicolae din Braşov, scris în secolii XVI şi 
XVII, aciiaşi e foarte des, ca şi forma scăzută aciişi: 

p. 79: „... părea-i că zboară pre suptă ceriu, şi de părerea bună şi de bucurie elu 
se mira cumă va mai face, şi aciîaşu tremese...” 

p. 90: „... acastea deaca auzi Maximiîan, înplu-se de mânie, şi învăţă aciiş să fie 
adus sfântul cătră el...” 

p. 110 : „... de acasta aciişu de năprasnă spămăntaţi fură şi căzură cu faţa la 
pământ...” 

p. 164: „... iară sfântul nemica nu peşti, ce aciişu sări în corabie.. 
p. 248: „... deac-au născută, aciîaşu pusu-l-au în îasle...” 
într-un loc, p. 146, forma plină aciiaşi şi forma scăzută aciişi figurează alături: 
„... aciişu nerugată merse sfântulă şi se rugă cătră Dumnedzău, şi aciîaş învise-1, 
200 nu ca P re un mortu, ce ca pre un adurmit.. 




ACILEA 


Varlam, 1643, f. 338 a: 


„...să atinse de poalele veşmenteloru lui, 
şi aciişu stătu curărîa...” 


„...ri\|/axo xou KpaoTteSon xot> ipaxtou 
oruxot». Kai 7tapaxpfjpa ecjxti fi'puoiq...” 


Precum acta scade la a c 1 e şi a c 11 , tot aşa aciiaşi poseda, ca forme fonetice 
scăzute, nu numai pe aciişi, ca în pasagele de mai sus, dar şi pe acieşi, de ex. într-un 
text circa 1550 (Cuv. d. bătr. II, 291): „acieşi- 1 tremese elu suptu întunerec...” 


De asemenea, în Codicele Voroneţian. 
unde cuvîntul este tetrasilabic: 

Act. Ap. XXI, 30: „şi acieşi închiseră 
uşile...” 

II)., 32: „deci acieşi luo voinici şi şu¬ 
taşi... ” 

Ib., XXII, 29: „acieşi se deluîngară de 
elu...” 


scris cam tot pe atunci (ms., Acad. Rom. ), 

„...et s t a t i m clausae sunt januae...” 

„...statim assumptis militibus et 
centurionibus...” 

„...pro ţinu s ergo discesserunt ab 
illo...” 


Pretutindeni aciiaşi ( acieşi , aciişi ) ne întimpină cu unul şi acelaşi înţeles, care 
se arată şi mai limpede în Predica transilvană, circa 1600 {Cuv. d. bătr. II, 226): 
„... şi aciişu întru clipitul ochiului...” 

Limba noastră literară de astăzi, neavînd nici un adverb poporan pentru noţiunea 
de „instantanement”, căci slavicul „de năprasnă” exprimă mai mult noţiunea 
de „fortuitement”, bătrînul aciiaşi are dreptul de a fi rechemat la viaţă. 

v. Aci. -Acia - Năprasnă. 

ACILEA, adv.; ici, ci. în acilea nu este articularea lui aci după analogia altor 
adverbi ca: almintrelea, aiurilea etc., ci numai acăţarea analogică a finalului -lea 
din „acolea”, adverbul cel mai apropiat prin sens şi-n care -le derivă pe cale organică 
din latinul -i 1 i c . 

A. Pann, Moş Albu I, 6: 

„Şi sătenii auzindu-i, au luat funii pe loc, 

Gîndind că din sat d -acilea a căzut vrun dobitoc...” 

într-un basm, povestit de d. B. Ştefănescu (De la Vrancea), Sultănica, p. 263, 
acilea figurează lîngă aici:,,... mai sînt p -acilea şi fete mari, zise Ţuguia; şade 
rău; nu fii slobod la gură; aici nu e cumetrie cu chief şi cu lăutari...” 

Alexandri, în Cinel-Cinel (sc. V), rîde de acilea ca de un muntenism, opunîndu-1 
lui aici al moldovenilor: 

„Graur: Fa, Florică! 

Florica: Ce-i? 

Graur: Ian uită-te la mine. 

Florica: Ş-apoi ce? 

Graur: Multe sînt ca tine aici în sat? 

Florica: Unde?... AcileaP. 

Graur: Ba aici. 

Florica: Ha, ha, ha, moldoveanu dracului!” 

Negreşit, acilea este o formaţiune nouă, dar curat poporană, întemeiată pe o 
adevărată trebuinţă. Prin aice nu se înţelege o apropiare imediată; cu atît mai 
puţin prin a c o 1 e a , care este deja un pas cătră a c o 1 o ; în a c i , pe de altă 
parte, s-a dezvoltat mai mult noţiunea de timp decît acea de loc; în acest mod, 
poporul a crezut de cuviinţă a forma pe acilea, ca un adverb menit a indica anume 
gradul cel mai intim de apropiare. 
v. Aci. - Acolea. 

ACINTUŞ, t. de botan.; Jacinthe (Scilla, Hyacinthus). Sinonim cu zambilă. 
Termen întrebuinţat pe alocuri în Transilvania (Haţeg, com. Clopotiva). Este o 
formaţiune poporană din „Hyacinthus” gr. îxxiavOoţ, poate prin intermediul formei 
ungureşti, în care finalul -thus se pronunţă -tuş, ca şi cînd ar fi un deminutiv românesc, 
v. ambilă. - Spiritus. 

ACIOAIE, s. f.; bronze, airain, metal melange. Ne întimpină în grai şi-n texturi sub 
două forme: acioae şi cioae, perzîndu-se iniţialul a- prin analogie cu: cest, cel, colo, 
colea, caţăr, cutare etc. 

în inventarul de averea mănăstirii Arnota, 1741 ( Cond. ms., Arh. Stat., p. 697): 
„.. .3 tingiri mai mici şi 2 capace dă aramă, 3 sfeşnice dă acioae ...” 
în inventarul mănăstirii Polovraci din acelaşi an ( ibid., p. 729): 

„Sfeşnicel de acioae la proscomidie; 

Cădelniţă de argint prost; 

Cădelniţă de acioae', 

5 candele de acioae...” 

în glosarul slavo-român, circa 1620 (Ms. Sturdzan, în Acad. Rom., p. 83): „... 
idol vărsat de argint sau de altă oarece cioae, cum era în zilele vechi”; apoi mai jos, 
la p. 84: „ilectron, cioae”. 

în redacţiunea circa 1670 a aceluiaşi material glosografic slavo-român (ms. în 
Bibi. Societăţii arheologice din Moscva), f. 81 b: „ilectron, acuoae (dMtfWdf)...” 
Silvestru, 1651, ps. CVI: 

„...c-au zdrobit porţile cele de cioae şi „...quia contrivit portas a e r e a s et 
rătedzele de fier frămtu-le-au...” vectes ferreos confregit...” 

într-o predică transilvană, circa 1600 (Cuv. d. bătr. II, 230): 

„...arzându-i cu cărbuni vii de focii nestinşi, mestecându-i în râşinâ cu piîatrâ 
pucoasâ şi topindu-i în argint şi în aurii şi în ciuai (HhOdH)...” 
în graiul de astăzi: 

Balada Mihnea-vodă, aşa cum se cîntă în Dobrogea (Burada, Călăt., 205): 

„Este-un cort mare rotat, 

Cu creştetul naramzat, 

Cu sforile de matasă 
împletite toate-n şease, 

Cu ţăruşii de argint 

Cum n-a fost nici că mai sînt, 

Cu maiugi de acioi 
Cum nu s-află pe la noi.. 

Basmul Cotoşman năzdrăvan (Ispirescu, Legende, 294): „Cînd intrară în palat, 
ce să vezi dumneata? Bogăţia de pe lume era acolo. Păreţii numai în aur poleiţi. 
Pardoseala era de cleştar, iară învălitoarea era de acioaie şi de plumb...” 

„Bronzul sau amestecătura de aramă şi de cositor se cheamă la noi acioaie.. 

(A. Iliescu, Dîmboviţa, corn. Sărdanu). 

Jipescu, Opincaru, 154: „... Mai trecu ce trecu şi-apăi auzi bălăncănindă un 
clopot dă acioaie ...” 

După metal, însuşi clopotul a început pe alocuri a fi numit acioaie sau cioaie: 
„Clopotul la caii înhămaţi la trăsură sau în herghelie se zice cihoaie.. .” (D. Arghi- 
rescu, Covurlui, c. Moscu). 

Dar de unde vine cuvîntul? 

Derivaţiunea din latinul c i b u m „mîncare”, argumentată prin aceea că nu¬ 
mele german al aceluiaşi metal: „Glocken s p e i s e ” însemnează literalmente 
„mîncare de clopot” (Cihac, II, 356), s-ar putea discuta numai doară atunci cînd 
germanii sau un alt popor orişicare ar numi vreun fel de metal S p e i s e „mîncare”, 
fără a mai adăuga determinaţiunea cea esenţială: G 1 o c k e „clopot”. 

Latinul vulgar a c i a r i u m , la plural a c i a r i a , însemna în genere „orice 
ferărie”, adecă „oarece cioae”, după expresiunea lexicografului slavo-român circa 
1620, care numeşte aşa pînă şi pe rjÂEKxpov, o compoziţiune din aur şi argint, pe 
cînd Psaltirea din 1651 dă acelaşi nume aramei. Oricine „haberet in fusina sua 
aliquodferrum,arainum,velcuprumadcoquendum”,era aciererius (DuCange, 
ad voc.). Din lat. aciarium se trage ital. a c c i a i o „oţel”, a c c i a r o „sabie, 
secure, armă de metal, a c c i a i n o „amnar” etc. 

Cuvîntul acioaie nu ne vine d-a dreptul din latina, ci prin comerciul italian de pe 
la finea evului mediu, din epoca numeroaselor colonii genoveze pe tot litoralul 
Mării Negre. Tot de acolo avem şi a 1 a m ă . 

v. Alamă. - Cioaie. - Spijă. 

ACIOALĂ (plur. acioaie), s. f.; abri, chalet. Sinonim cu adăpost, dar numai 
atunci cînd e acoperit. 

„Locuinţa la ciobani se cheamă: colibă, perdea, acioală...” (S. Alexandrescu, 
Prahova, c. Baicoi). 

,Acioală este o şatră, un adăpost pentru vite, cu acoperişul alipit de păretele 
casei sau al unui coşar, fără ca acioala să aibă păreţi...” (G. Bobocescu, Dîmboviţa, 
pl. Dealu). 

în literatură, numai De la Vrancea (B. Ştefănescu) a ştiut să utilizeze această 
frumoasă vorbă ciobănească, în Sultănica, p. 59: „Părăsind vatra părintească, 203 

pustie dă farmecile d-odinioară, despreţuind răsplata viitoare, ce i să înfăţişa ca 
o minciună dăşartă, fugind de orce acioală omenească, căuta drumul muntelui 
Popău...” 

Acioală derivă din aciî „reposer” prin sufixul deminutival -o a 1 ă , pe care 
românii l-au moştenit întreg din latinul -ulla, -olla, ca în: hom-ullu-s, Cat-ullu-s, 
Apr-ulla, cor-olla, pers-olla etc., deşi lătineşte el era compus, de ex. corolla - co- 
ronla — coronula. Acelaşi sufix este la noi în: zi-ul-ică, furc-ul-iţă, musc-ul-iţă şi 
altele (cfr. Schuchardt, în Cuv. d. bătr., Supl., XXXIII), 
v. Aciolez■ - Aciuez■ - Buşdulă. - Hioală. - -oală. - -ulă. 

ACIOARE. - v. Aciuez. 

ACIOL. - v. Aciolez. 

ACIOLEZ ( aciolat, aciolare ), vb.; abriter, mettre â couvert. Sinonim cu 
adăpostesc, dar numai într-un loc acoperit. La prezinte indicativ se poate 
zice şi acidl, acidli, acioală, precum se zice deopotrivă: „lucru” şi „lucrez”, „lucri” 
şi „lucrezi”, „lucră” şi „lucrează”. Derivă d-a dreptul din acioală „abri”. 

„Pe unde se acioală nevăstuica, poporul pune furci cu zgrebeni de cînepă prin 
toate colţurile coşarelor, zicînd că ea fuge de furcă ca dracul de tămîie. M-am servit 
înadins de verbul „se acioală ” sau „se aciolează ”, deoarăce la noi e foarte popular 
şi-l auzi la săteni în toate convorbirile; însemnează: pune la adăpost sub un 
acoperemînt a unei fiinţe sau a unui lucru în timp de intemperie...” (Preut A. Paras- 
chivescu, Muscel, corn. Valea-Mare). 

De la Vrancea, Sultănica, 227: „In mahalaua noastră abia se aciolase cîţiva 
săteni de pe la Sohat...” 

Cuvîntul întră şi-ntr-o locuţiune proverbială, care caracteriză ospitalitatea po¬ 
porului: „d-aia face omu patru pereţi, ca să se acioleze şi cei străini..(A. Iliescu, 
Dîmboviţa, c. Sărdanu). 

ACIR. - v. Acer. 

ACIUESC. - v. Aciuez. 

ACIUEZ, vb.; reposer, abriter. Cuvîntul ni se prezintă sub patru forme, strîns 
înlănţuite atît în privinţa fonetică precum şi-n acea semasiologică. 

I. Acîi (adiat, aciiare)', reposer. Molnar (Wal. Sprachl., ed. 1810, p. 229) 
pune pe „acii, ruhen, abstehen” în a 2-a [conjugaţiune] după norma lui tai ( ibid., 
p. 171). Prin sens şi prin formă, acii ( aciiare ) este din punct în punct latinul 
acquieo ( acquiere ) din ad şi quieo, quiere, arhaism menţionat de grama¬ 
ticul Pompejus, dar înlocuit în latinitatea clasică prin inchoativul „acquiesco, 
204 quiesco”. 

Din acii, prin sufixul -oală = lat. -o 11 a , s-a format a c i o a 1 ă „chalet” şi 
apoi a c i o 1 e z „mettre â couvert”, doi termeni cărora noi le-am consacrat mai 
sus un loc aparte. 

v. Acioală. - Aciolez- 

II. Aciez ( acioat, acioare ); reposer, abriter. Această formă, foarte răspîndită în 
popor şi prin concurenţa căriia organicul acii - lat. a c q u i e o deveni de tot rar, 
ne prezintă a doua treaptă din istoria cuvîntului. Pe de o parte, aciez lîngă acii este 
ca: lucrez lîngă lucru, înfăşez lîngă înfăş, curmez lîngă curm etc.; pe de alta, acioat 
şi acioare, în loc de adiat şi aciiare, se datorează aceluiaşi proces fonetic ca în zioă 
în loc de zie — latin diem, sau în chiotoare — cheitoare. 

„.. .şoarecii mici se acioază prin locuinţele oamenilor şi împrejurul locuinţelor; 
cei mai stricători însă sînt şoarecii cei mari cît purcelul de o lună şi cu coada lungă 
de o palmă, cari distrug totul pe unde se acioază ei...” (I. Tăcu, Covurlui, com. 
Braniştea). 

„...După ce zmeii au fost izgoniţi de Făt-Frumos de pe-n codri, ei se duse în 
ceriuri, şi acolo se ieu la harţă, bătîndu-se cu buzduganele şi răcnind din gură; această 
hărăţeală zmeiască se numeşte tunet şi fulger; ei nu se pot acioă decît după ce 
Sîntilii (= Sfîntu Ilie) îi stropeşte cu apă, fiind pus peste ploile din cer...” (Stareţ G. 
Theodorescu, Galaţi, Mavromol). 

Intr-o colindă din Ilfov: 

„La Mărul rotat 
La Cîmp-rourat, 

Unde mi se bat 
Doi pui de vulturi, 

Doi puişori suri 
Sus într-un norel 
P-un fulg daurel; 

Eu că mi-am aflat, 

Acolo-am plecat 
Şi m-am acioat 
Sub umbră de fag...” 

(G.D. Teodorescu, Poez. pop., 68) 

Intr-o colindă din Ialomiţa însă acioat poate să nu fie „abrite”, ci o eroare în loc 
de a c e i a t „pare” (v. Aceiez)'- 

„Dar nu-s colpănei, 

Ci sînt ciobănei, 
în căţi răzimaţi 
în glugi acioaţi...” 

( Ibid ., 75) 

Cantemir, Cron. I, 304: „... de călcăturile şi îmbletele lor (tătarilor) locurile 
Ţării Moldovei despre Nistru, la cîmp şi deschise fiind, mai mult pustie şi de moşnenii 205 



ACIUEZ 


săi de cîţiva ani părăsită este, deoseb de slujitori călăraşi, ce stau pre acea margine 
pe la Orhei, pe la Soroca şi pe la alte trecători, unde să pot aceoa de răutatea lor.. 
Să observăm că în originalul manuscript, controlat de d. Gr. Tocilescu, nu este: 
aceoa, ci: acioa (anitva). 

Basarabeanul C. Stamate (Muza, 526) aduce între cuvinte vechi infinitivul sub¬ 
stantivat: acioare, pe care-1 explică prin: „hălăduinţă, adăpost, oploşire”. 

De asemenea, la Pralea ( Psalt ., 1827), f. 88. b: „acioare, supunere-ascundere”, 
mai dîndu-ne şi o formă: acîo, pe care o vom atinge mai jos. Două tendinţe fonetice 
au concurs a trece pe aciez într-o nouă fază: 1. plecarea lui c de a dezvolta după sine 
pe paraziticul u, ca în: ciumpoi = cimpoi, ciucoare — cicoare, bucium — bucin, aciuoaie 
= acioaie etc., de unde: aciuez - aciez', 2. tendinţa grupului disilabic - io- de a scădea 
la monosilabicul -iu-, ca în vechiul zuă = zioă, iar cu atît mai vîrtos cînd i nu este 
susţinut prin accent, ca în aciuat = acioăt. 

III. Aciuez (aciuat, aciuare)', abriter. Se întrebuinţează mai totdauna reflexiv, 
astfel că Dicţionarul ms. bănăţean, circa 1670 (Col. I. Tr., 1883, p. 442) nici nu ştie 
altfel decît: ,Aciuedzu-mă, contegor”. 

Moxa, Cron., 1620, p. 348: „Noe întră în corabie cu fecorii şi cu nurorile, şi 
trimise Dumnezeu de cele de pre pământii de toate vitele şi fieri şi paseri de se 
acuarâ cu nus în corabie...” 

Coresi, Omiliar, 1580, quatern. XXII, p. 10: „... fiîului lu Dumnezeu ce n-au 
avuţii unde nice capul ii să-şii acuo (4'Gtv), acestuia şi robilor lui răvnitori să fimii şi 
multeei şi nespuseei bogăţiei a lui să jeluimii...” 

Forma aciuo, în loc de aciue, ne aminteşte prin finalul -o pe acio din Pralea; la 
Coresi însă trecerea lui e în o se explică prin acomodaţiune regresivă cu -u-, pe cînd 
la Pralea ea pare a fi numai o imitaţiune rău brodită, căci el cunoştea Omiliarul din 
1580. 

Cost. Negruzzi, Scrisoarea VI: „cînd iacă cerul se întărită, vîntul stînge lumine- 
le, şi ploaia vărsîndu-se cu şiroaie, sileşte pre toţi a-şi căuta aciuare prin chilii.. 

Idem, Aprodul Purice: 

„...primăvara omătul cel adunat 
Pintre ripi, şi d-a lui Febus calde raze săgetat, 

Se topeşte şi s-asvîrle şiroi iute furios 
în pîrăul care curge pintre flori în vale jos, 
îl turbură, îl măreşte, îl ămflă cu al său val, 

Şi nu-1 lasă păn’ nu-1 face de se varsă piste mal: 

Cîmpiile se îneacă, iar păstorii spăimîntaţi 
S -aciuiază cu-a lor turme în munţii învecinaţi...” 

Varlam, 1643, f. 371 a: „...eşti streină pre pământii: ca unu omă nemernică te 
acuedzi priîn lăcaşuri omeneşti...” 

Cantemir, Istoria ieroglifică (ms., în Acad. Rom., p. 5): „... de ochiul zavistii 
206 su Pt scutul umilinţei acuîndu-mă ...” 

Ibid., p. 94: „Cine dară în lume, o priatinilor! atîta de scămos la minte şi strămţos 
la cuvinte să va afla, carele să socotiască sau să grăiască că cel înpotrivă de supt 
braţul leului va putea scăpa, sau cel supt aripile vulturului acuat că în primejdie va 
întră?...” 

Cantemir, Divanul lumii, 1698, f. 114 a:,,_nice o pricină de price le va folosi, 

nici o şuvăire, nici o aciuare sau supţii pămîntiî fugire...” 

Cantemir dară întrebuinţează totdauna pe aciuare în construcţiune cu sub: 
„supt scut”, „supt aripe”, „supt pămînt”, adecă: „abriter” în înţelesul strict al cuvîn- 
tului; pe cînd pentru noţiunea de „reposer” el pune pe acioare: „a se acioa de cineva”. 

în fine, după cum „adevărare” a trecut în „adeverire”, „adaugere” în „adăugare” 
şi „adăugire” etc., tot aşa adere din a doua conjugaţiune, după ce nemerise în prima 
prin: aciuare, colindează de aci în a patra prin: 

IV. Aciuiesc ( aciuit, aciuire)', abriter. Această formă e adusă de Baronzi (Lim¬ 
ba română, p. 125), fără ca să citeze exemple. în grai, aciuiesc este mai mult „abri¬ 
ter quelqu’un”, iar aciuez „s’abriter soi meme”. Tot aşa în limba veche (Cipariu, 
Principia, p. 4) meserez însemna, tranzitiv, „sărăcesc pe altul”, pe cînd m e - 
s e r e s c , intranzitiv, „sărăcesc eu”. 

în basmul Şearpele unchiaşului ( Calendarul basmelor, 1882, p.56): „Văzînd şi 
văzînd că nu le era cu putinţă ca să vază şi ei în bătătură un copilaş se hotărîră să 
aciuiască pe lîngă casă un dobitoc, un cîine, o pisică, ce o fi...” 

Iată dară genealogia fonetică, morfologică şi semasiologică a cuvîntului: 


lat. -olla 
rom. -oală 


acioală 

„chalet” 

aciolare 

„mettre â couvert” 


lat. acquiere „reposer” 

rom. aciiare 
„reposer” 

acioare 

„abriter” 

aciuare 

„abriter”, reflexif. 
aciuire 

„abriter”, transitif. 


Formele: adere, aciuare şi aciuire, avînd fiecare o altă nuanţă de sens, merită 
cîtetrele de a rămînea în limbă; nu mai puţin acioală şi aciolare, despre 
cari vezi la locul lor. 

v. Aciuez. 

ACIUOAIE. - v. Acioaie. 


ACLÂZ. - v. Atlaz. 


ACLO 1 
ACLOCIJ 


v. Acolo. 


ACMÂC, -Ă, adj.; novice, maladroit. Turcul a h m a k „sot, idiot”, de prove- 
ninţă arabă (Şaineanu, Eleni, turc., 7). Cuvînt aproape necunoscut în popor şi-n 
literatură. 


ACMOACE 

ACMU 


v. Acum. 


ACMUŞI. - v. Amuşi. 

ACNU, adv.; â present, de suite. în Banat, pe lîngă a c u m , cu scurtatul a c u , se 
mai întrebuinţează, cu acelaşi înţeles, acnu. 

Cuvîntul se vede trecut şi-n Gramatica lui Diaconovici-Loga (Buda, 1822, 
p. 148), oarecînd profesor la Arad: „acu, acum, acnu, îndată...” 

Afară de acnu, se mai aude la bănăţeni: „acnuma, acru şi acruma, 
toate pentru acum, acuma” (S. Liuba, Caransebeş, com. Maidan). 

Legile fonetice ale limbei române opresc cu desăvîrşire trecerea labialului -m- 
în n sau r, mai ales cînd m se razimă de vocala tot labială şi chiar intonată u. Grupul 
-mu- nu se poate dislabializa, iar cu atît mai vîrtos cînd se află în poziţiune foarte, 
adecă după o consoană. Aşadară acnu şi a c r u nu sînt varianturi d-ale lui acum 
= a c m u , ci neşte forme cu totul independinţi. 

Se ştie demult că acum este lat. eccu-modo. 

Tot latinul „eccum” figurează şi-n celelalte forme, dar într-o compoziţiune 
diferită: 

acnu = lat. eccu-nunc; a c n u m a = lat. eccu-nunc-modo,urmat 
de emfaticul -a (v. 5 A). 

Despre acru şi acruma, la locul lor. 

v. 3 ac-. - Acum. 


ACNUMA. - v. Acnu. 

ACOACE, adv.; şa, par ici. Nu este „aice”, dar arată direcţiune sau mişcare „spre 
aice”. Formă organică din latinul ecc-hocce= ecoce, corespunzătoare 
formelor scurtate coace şi c o a , de ex.: „vino-n c o a c e ” şi „vino-n c o a ”, 
acoace s-a conservat în grai numai în compoziţiune cu „întru”: „vino într -acoace” 
— „viens de ce cote-ci”. 

Lui acoace e corelativ acolo „la, par la” = lat: eccu-illoc (eculloc), atunci 
cînd arată şi el direcţiune sau mişcare în sensul opus: „repede-te iute într-a colo, 
dar mai aruncă-ţi ochii şi-ntr -acoace...'’' 

Numai asociaţi cu întru, adverbii acoace şi acolo traduc pe francezul 
„par-ci par-lâ, de-ci de-lâ”, de ex.: „ce tot alergaţi într-a colo şi-ntr -acoace ...!” 
Formele scurtate: „în colo şi-n coace” cuprind aceeaşi noţiune, dar într-un 
mod mai general, fără a indica anume puncturile între cari se produce mişcarea. 

Alexandri, în Iorgu de la Sadagura, sc. VIII: „Dec! se scoală flăcău de la masă 
şi vine-ntr-flcoflc/...” 

Id., Scara mîţei, sc. III: 

„Magdian: Iată-o chiar sub ochi. Acum spune-mi, văzut-ai ceva mai adinioa- 
re... într -acoacel (arată scara). 

Marin: Intr-acoacel... cînd te scoborai de sus?... Ba m-a ferit Dumnezeu...” 

Cuvîntul e trisilabic şi disilabic: acoace sau acoaci. 

v. 3 ao. -Acolea. -Acolo. - Coace. - Coa. 


ACOACI. - v. Acoace. 

ACOI (plur. după Cihac: acoaie, după Polysu: acoiuri), s. n.; grande aiguille â 
passer, aiguille d’emballage. Un ac mare, fabricat chiar la ţară de ferari şi cu care se 
coase saci, traiste etc. Forma aconîu s-a conservat pînă astăzi în Banat şi-n Hunedoara. 
In Dicţionarul româno-latin ms., circa 1670 (Col. I. Tr., 1883, p. 423): ,Acony. 
Acuş magna”. Este o formaţiune românească din a c prin sufixul augmentativ -o i = 
= -o n î u . Un sufix înrudit, dar nu acelaşi, ne întimpină în sinonimul italian, 
„agone” = *aconem, pe cînd vorba română ar presupune un prototip *aconium, 
dacă n-ar fi mai probabil că românii şi-au format cuvîntul deja în epoca post-latină. 
v. 'Ac. - -oi. 

ACOLE. - v. Acolea. 

ACOLEA, adv.; lâ, de ce cote. Arată o poziţiune mai aproape decît acolo, dar 
mai departe decît aice, adecă ceva mijlociu între ambele. 

în Moldova se aude mai ales acole, fără -a, ceea ce însă întră în sfera sistemati¬ 
că a scăderii finalului -eă la -e în graiul moldovenesc: vede = vedeă, ace - aceă etc. 
Peste tot, cu mult mai răspîndit este emfaticul acolea (v. 5 A), căruia-i corespunde 
forma scurtată colea, mijlocie şi ea prin sens între scurtatele colo şi ici: 

Acole nu poate fi latinul eccu-illac (Cihac), de unde ar ieşi „acolâ”, niciodată 
acole-, ea vine din eccu-i llic = ecu-llic. 

Prin analogie cu acolea, în care -le- este organic, din aci s-a format acilea, 
prin care se exprimă ceva mai apropiat, sau cel puţin mai intim decît aicea, 
astfel că gradaţiunea între cei patru adverbi, considerîndu-se vorbitorul în centru, 
s-ar putea figura astfel: 

Alexandru-vodă Radu, 1627 ( A.I.R. I, 105): „...nemic de vinure, cate se vor 
vende acoleă în sat şi în Ţigănie, să nu dea, nic să meargă păhamicii acolo, 
pentru că am ertat domnia mea...” 

Enache Cogălniceanu, Letop. III, 231: „... a doua zi cu mare cinste şi jale au 
rădicat boierii cei mari oasele (doamnei Soltana) cu mare adunare de vlădici, egu¬ 
meni şi preoţi făr’ de număr, mergând şi domnul cu toate gloatele pe gios păn la 
mănăstirea Goliei, făcând mare obidnuire domnul pentru doamna, la care cetind 
oasele cu mari cântări şi împărţiri de bani la săraci şi la tot norodul ce se afla a c o - 
1 o , au îngropat-o acole denaintea Precistei; de acole au luat boierii cu toţi pe dom¬ 
nul şi l-au dus la curte...” 

Evangeliar transilvan, 1648, Marc. VI, 10: „vare-unde veţ întră în casă, acolea 
rămăneţ până veţu eşi de a c o 1 o ...” 

Ureche, Letop. I, 179: „... s-au gătit de isnoavă (Despot-vodă) asupra lui 
Alexandru-vodă, şi au pogorit la Iaşi, apoi la Huşi, să poată apuca pre Alexan¬ 
dru-vodă acolea', ce Alexandru-vodă, văzând şi auzănd că este golit de tot agiutorul, 
s-au pogorit la Chilia şi de acolo s-au dus la împărăţie, ca să se ajutorească de 
acolo...” 

Jarnik-Bîrsanu, Transilv., 171: 

„Mă făcui o păsărea 
Şi zburai la maică-mea; 

Fulg de pasăre măiastră, 

Zburai la maica-n fereastră. 

Maica-n casă mătura: 

«Hîş! pasăre d e-acolea, 

Că doar nu eşti fica mea!»...” 

Ibid., 400: 

„- Frunză verde foi de nalbă, 

Ce duci, mîndră, pe sub salbă 
C o 1 e a -n iişoara albă? 

- Da doi pui de turturea. 

- Dă-mi-i mie, draga mea! 

- Bibi, bade, d e-acolea, 

Că nu-s pentru dumneata.. 

Cost. Negruzzi, ed. 1857, p. 140: „ - Şi ce fac acum leşii la Iaşi? - Este o 
săptămînă de cînd s-au dus, după ce au văzut că nu mai au merinde pentru oşti, şi au 
purces pe Bahlui în sus, gîndind c-or găsi de toate; dar acolea să videţi! Vodă din 
lagărul turcilor, cum au auzit de aceasta, au şi pornit după dînşii...” 

Exclamaţi unea: „să vezi acolea\ ” corespunde pînă la un punct francezului: „et 
v o i 1 â !”, compus de asemenea din: „vezi” (vois) + „ acolea ” (la); iar de francezul 
„que v o i 1 â !” se apropie acolea în: 

„- Pasă-mi-te nu pricepeai că te chiamă să-ţi dea mere dulci din sîn? - Dă unde, 
creştinu lui Dumnezeu? Nu-ţi spusei că ieram o fîţă, un nod acolea ! Ce să cunosc 
eu ce-i plesnia muieri[i]-n cap!...” (Jipescu, Opinc., 42). 

v. Acilea. - Acolo. - Aice. - Colea. - Colo... 

ACOLISESC ( acolisit , acolisire ), vb. reflex.: ase acolisi; s’accrocher âquelqu’un 
ou â quelque chose, ne pas laisser tranquille. Sinonim cu a se lega de cineva 
sau de ceva, însă într-un mod mai stăruitor şi cu gînd rău. Un copil se leagă de 
alţi; un şiret se acoliseşte. 

Pravila Moldov., 1646, f. 66: „.. .Căndu să va acolisi unu omu de altulu, nefiin- 
du-i cela nice cu o dealâ, aşîa numai într-o pizmă va vria să-l ucigâ, cela încă nu să 
va da...” 

Un act moldovenesc din 1631 (A. I. R. I, 106): „... au venit la mene Gheorghie 
Păngaracanul şi cu carte de la egumenul Nil şi de la tot soborul, şi au adus un uric 
pecatluit şi nescris, şi s-au acolisit de mene se-1 scriu...” 

Mitropolitul Dosofteiu, Synaxar, 1683, martie 14 (f. 35 a): „dracii, nu prin vi¬ 
suri, ce avidomâ i se arăta să-l îngrozascâ de-î audzâîa şi alţâî strigând benedicte, 
benedicte, şi nerăspundzându-le, întorsărâ de-1 blăstăma dzâcându: maledicte, ce te 
acoliseşti de noi?... ” 

N. Muşte, Letop. III, 60: „Eată ce agoniseşte zavistia, cum află vreme nepriete¬ 
nul de-şi isprăveşte trebile lui; că aceste toate, de nu s-ar fi acolisit Constantin-vodă 
Brăncovanul domnul muntenesc de Mihaiu-vodă, nu s-ar fi făcut...” 

Miron Costin, Letop. I, 233: „Eară cine era vizir la împărăţie, era prieten 
Tomşii-vodă, şi au zis vizirul, pricepînd lucrul: Ce se acoliseşte Radul-vodă de acel 
sărac?...” 

Un act moldovenesc din 1765 (Codrescu, dricar V, 391): „după a noastră 
cunoştinţă şi cercetare ce am făcut pe scrisori şi dovezi ce ne-au arătat Bosieasa prin 
vechilul său pe această moşie Berbeştii, şi după stăpânirea veche ce-au trecut atâţia 
ani, aşa am socotit, că numitul egumen de Hangu rău se acoliseşte de moşia 
Berbeştii...” 

Cuvîntul acolisesc e de origine greacă, dar cu mult mai vechi în România decît 
epoca fanarioţilor. Cihac (II, 632): „koââco. aor. CKoX/Jioa, colier, s’attacher, se 
communiquer; eKOÂ/niaa xo kockov, j’ai pris le mal”. Avînd o accepţiune juridică, 

acolisesc pare a fi o rămăşiţă din influinţa dreptului bizantin, în Moldova mai cu 
deosebire (cfr. Cantemir, Descriptio Moldaviae, p. 100). 

Este curios că graiul prefăcea pe acolisesc în ocolisesc printr-o etimologie po¬ 
porană de la ocolesc, adecă a se lega de cineva nu d-a-dreptul, ci pe încungiu- 
rate. Aşa, într-un crisov de la Duca-vodă din 1681 (Melchisedec, Chron. Roman. I, 
309): „s-au fost ocolisind Bazga şi Apostol Beţivul de locul svintei episcopii fără 
ispravă şi cu mare napaste.. 

v. Acolisiior. - Acolisitură. - Agonisesc... 


ACOLISÎRE 

ACOLISÎT 


v. Acolisesc. 


ACOLISITOR, -OARE, adj.; pernicieux. 

Beldiman, Tragod., v. 2777: 

„Din turci peste patru sute, puţin oreşice mai mulţi, 

Şi şeasesprezece tocma volintiri şi arnăuţi, 

Bez călugării ce vremea afară i-au apucat, 

Care fără nici o vină în sabie au picat, 

De care au să dea seamă grecii acolisitori 

Şi d-un sfînt lăcaş mult vrednic făr cuvînt supărători...” 

v. Acolisesc. - Acolisitură. 


ACOLISITURĂ (pl. acolisiture), s.f.; effronterie, importunite. 


Noul Testament, 1648, Luc. XI, 8: 

„...săvaî nu s-arâ scula să-î dea lui 
pentru ce e priîatin lui, iară pentru acolisi- 
tura lui scula-să-va şi-î va da... 

v. Acolisesc. 


„...el mi ol) Srâaei a în ci) avan jac 5ioc 
to el vai cpi7ov aînou, 8iâ ye xriv otva- 
ISeiav aînou eyepOeiq Scoaei aînco...” 


ACOLO, adv.; la, lâ-bas., Acolo, în acel loc unde nu sînt nici eu, nici tu; p e acolo, 
d e acolo, înt r -acolo ” (L.M.). 

în marea bogăţie de colorit a adverbilor româneşti de loc, acolo arată ceva mai 
departe decît a c o 1 e a , care iarăşi e mai departe decît aicea, care şi el e mai 
departe decît acilea. Fiecare din aceştiia mai are cîte una-două nuanţe: lîngă 
acilea-aci şi acia cu vechiul c i a ; lîngă aicea-aice (aici) şi 
i c e a (i c e , ici), afară de vechiul acicea (acice, cicea, cice); 
lîngă acolea-acole-colea (cole); lîngă acolo- c o 1 o . 

între acolo şi c o 1 o este o umbră de deosebire logică. Cînd noi zicem: „el stă 
acolo sus”, indicăm în depărtare un punct unde se află cutarele; cînd zicem: „el stă 
colo sus”, înţelegem acea depărtare în genere, fără un punct anume. 

Acolo, cu scurtatul colo, sînt singurii adverbi de loc cari niciodată nu-şi acaţă 
212 pe emfaticul -a (v. 5 A). Cînd are nevoie de întărire, acolo îşi asociază prepoziţiunea 




ACOLO 


întru. Zicînd: „du-te î n t r - acolo ”, noi ne rostim cu mai multă demonstrativitate 
decît în: „du-te acolo”, care la rîndul său e mai precis decît: „du-te-n colo”. 

Silvestru, 1651, f. 257 b: „Unde mâ voiu duce denaintia duhului tău? şi denain- 
tîa feţei tale unde voiu fugi? Să voiu sui în ceriu, tu acolo eşti; să voiu pogorâ în 
iadu, acolo eşti. Să aş lua arepile zoriloru şi aş lăcui în marginîa măriei, acolo încă 
măna ta m-are duce pre mine şi dereapta ta m-are ţinîa...” 

Dosofteiu, 1673, f. 39 a: 

„Mi-i acoperi-mâ în cămar-adîncâ; 

Să fiu fără teamă, mi-i sui pre stîncâ; 

Acolo pizmaşii n-or putia să-m strice...” 

Cod. ms. miscel. saec. XVII al Bis. Sf. Nicolae din Braşov, p. 596: „...a c i - 
cea veri semăna mărăcini cu răsul şi cu glumele; acolo veri secera lacrâme şi 
plângere...” 

Jarnik-Bîrsanu, Transilv., 38: 

„Cîntă cucu-n par de vie, 

Ş-acolo este-o chilie 
Cu muşcată şi tămîie: 

Dragu meu acolo scrie, 

Şi cînd scrie mă mîngîie.. 

Ibid., 314: 

„Şi mă scoate pîn’ la Tisă 
C-acolo-i tabăra-ntinsă, 

Ş-acolo sub fagii mici 
Sînt morminte de voinici, 

Care s-au dus dup-a ici ...” 

O naraţiune ţărănească din Ialomiţa: „Aseară m-am întîlnit cu nişte oameni care 
greşiseră drumu la Călăraşi, şi le-am arătat eu drumu î n t r -acolo, şi lor le-a părut 
grozav dă ghine că ne-am întîlnit cu toţi[i], că aminteri ar hi umblat toată noaptea 
orbocăind...” (T. Theodorescu, corn. Lupşeanu). 

Românul acolo reprezintă pe latinul vulgare ccu-illoc (= e c u -11 o c ), 
despărţindu-se astfel de ital. colă, spân. accullă, portug. acold, cari toate derivă din 
eccu-illac (= ecu-llac). In macedo-româna se zice: acold şi acid, mai avînd şi o 
formă scurtată: culo = colo. Variantul macedo-român acloci presupune un pro¬ 
totip latin: eccu-illocce.In daco-româna, o formă scăzută aculii ne întim- 
pină în Legenda lui Avram, circa 1600 ( Cuv. d. bătr. II, 193): „... dus la prestolul 
heruvimilor, aculu amu mira-se toate silele ceriului de Avram...”; apoi în Banat; 
„poporul rosteşte pe alocuri acoo, în loc de acolo” (D. Receanu, Lugoş, corn. Bucova). 

în istriano-româna acolo a despărut, ca şi a c o 1 e a , rămînînd numai scurtatele 
colo,colea.E curios că la noi, fără să fi fost în pericol de a se perde, străbunul 
acolo a susţinut luptă contra sinonimului slavic „tamu”, care se încerca cu orice preţ 213 

a-1 înlocui în limba oficială. Aşa într-un zapis moldovenesc din 1612 (A.I.R. I, 71), 
deşi scris de ţărani, totuşi ne întimpină: . în tocmala nostră au fostu Toder Buzdug 
din Sălăvestre şi Băloş o t t a m şi Ghiorghe de acolo şi Bogdan o t t a m şi 
poppa Matern o t t a m .Trei t a m la un singur acolo\ 

v. Aci. -Acia. -Acicea. - Acilea. - Acolea. - Aice. - Colea. - Colo... 

ACONÎŢĂ (plur. aconiţe), s.f:; etui â aiguilles. Derivat din aconîu = acoi 
„grande aiguille” prin sufixul -iţă, acest cuvînt se întrebuinţează numai în 
Banat: „ac, aconiţă, degetariu, unghiţă...” (Preut M. Dragalina, c. Borlova). 
Tot în Banat se mai aude cu acelaşi sens vorba a c h e ţ: „pînza se coasă cu acul 
şi aconîul, acele se ţin în a c h e ţ ...” (S. Liuba, c. Maidan). Ambele forme 
sînt de tot provinciale, 
v. Acar iţă. - Acoi. 


ACONIU. - v. Acoi. 


ACOPĂR ( acoperit, acoperire ), vb.; couvrir, voiler, cacher. 

Dicţionarele ne mai dau şi forma acoperîu, care însă e îndoioasă. 
în toate accepţiunile sale, acopăr este în antiteză cu descopăr. 
Noul Testament, 1648, Luc. XII, 2: 


„...oÎ)8ev Se a'UYK£KaLu|T|TEVov ecrciv 

6 OÎ)K OCTtOKOcA.'OCp SflOETOCl...” 


„...că ne mică nu îaste acoperit care să 
nu sâ descoapere ...” 


Cantemir, Istoria ieroglifică (ms., Acad. Rom.), p. 52: „... precum focul în 
piatra mai vîrtoasă şi în fierul mai îndesat ascuns fiind dintr-acelaşi şi mai tare 
lovindu-să schinteiază, aşea şi sufletul plin de vrednicie, pre căt mai mult să acope¬ 
re, pre atîta mai tare să descopere...” 

Şi mai jos: 

Ibid., p. 53: „... zavistnicul şi viclianul numai atuncea grăiaşte adevărul, cănd 
sau zavistia descoperind u- să spre rău nu sporeşte, sau vicleşugul cu un 
cuvînt a adevărului acoperind, spre mai mare rău pre altă dată îl opreşte...” 

Diferitele accepţiuni ale lui acopăr decurg toate din sinonimica sa: pe de o 
parte, cu î n v ă 1 e s c ; pe de alta, cu ascund. 

1. în sensul propriu al cuvîntului, a acoperi, fiind a pune sau a întinde un ce 
peste altceva, e sinonim cu î n v ă 1 i r e , care la rîndul său e sinonim cu 
înfăşare; înfăşare însă este punerea unui ce peste altceva de giur împregiur; 
î n v ă 1 i r e este aceeaşi acţiune dasupra şi pe mărgini; acoperire, tot aceea numai 
dasupra. 

Moxa, Cron., 1620, p. 348: „deci slobozi Dumnezeu sloata ceriului şi se vrăsară 
ploi de acoperirâ pământul...” 

în rugăciunea Sf-lui Sisin, text circa 1580 ( Cuv. d. bătr. II, 291): „şi cinstitul 
vestmântul ce acopere cinstitul capul lui...” 

Silvestra, 1651, f. 243 a: atunci apele ne-au vruţii acoperi pre noi, rău au 

vruţii trece preste sufletului mieu.. 

Ibid., f. 270 a: 

Ps. CXLVI, 8: „cela ce acoapere ceriulu qui c o o p e r i t coelum in nubi- 

cunoori...” bus...” 

N. Muşte, Letop. III, 74: „... au prins puţinei robi şi au dat foc satului; aşijderea 
şi alte sate pin pregiur, tot le-au dat foc; satele dese cu case multe, căt acoperise 
văzduhul de fum...” 

Enache Cogălniceanu, Letop. III, 192: „în zilele lui Grigorie Ghica s-au făcut 
ş-un cutremur mare, care au ţinut un minut de ceas; şi mare spaimă au căzut asupra 
norodului, şi multe ziduri au căzut; care şi mănăstirea Goliei, fiindcă o tocmia 
într-acea vară şi o acoperia cu fer alb, că arsăse în zilele lui Constantin-vodă Ma- 
vrocordat, şi fiind meşteri unguri din Ţara Ungurească, au căzut toate cubelile mănăs¬ 
tirii peste dânşii...” 

De aci figurat: 

„Dacă vreo cugetare 
C-o umbră de întristare 
Fruntea mea acoperea ...” 

(Gr. Alexandrescu) 

Zilot, Cron., p. 25: „Ah, amar mie! cum m-am născut într-această Ţară Rumâ- 
nească, în care pînă la vîrsta care sînt, trecută peste 20 de ani, luînd seama cu 
amăruntul nu numai că dreptate sau semn al dreptăţii n-am văzut, ci încă mai vîrtos, 
potopul nedreptăţii acoperindu- o şi aproape a îneca pe ticăloşii lăcuitorii ei. Jinduit 
am fost de cînd cu mergerea în vîrstă, - oarecum mi s-au arîdicat perdeaoa minţii, 
care la copilăreasca vîrstă acopere înţelegerea cea desăvîrşită - a cunoaşte pe vreun 
stăpînitor al ei cîtuşi de cît următor al dreptăţii, ca să iau şi eu pricină a lăuda după 
a mea putere; dar iarăşi amar mie! că pricină de laudă n-am putut afla măcar una...” 

Silvestru, 1651, f. 125 b: .. pentru tine am suferit batjocură şi acoperi ruşinîa 
faţa mia...” 

Moxa, 1620, p. 372: „biruise răulu pre bine şi acoperise strămbâtăţile pre 
dereptăţi...” 

O figură de tot îndrăzneaţă: 

Dosofteiu, 1680, f. 83 b: „şi acoperim cu postii sufletul mieu...” 

Fiindcă omul dentîi îşi aşterne şi apoi se acopere, s-a născut o corelaţiune 
figurată între acopăr şi aştern, chiar atunci cînd acţiunea nu e de loc materială. 

„Dac-am văst că nu mai vii, 

Focul eu învăluii, 

Pusei dorul căpătîi, 

Urîtul mi-1 aşternui, 

Cu dragul m-acoperii ...” 


(Jarnik-Bîrsanu, Transilv., 144) 215 

Cantemir, Ist. ier., p. 24-25: .. în inima ta aceasta ascuns avănd ca, cu o voro- 

avă vicleană şi cu un obraz ce nu ştie a să ruşina, doaă vicleşuguri să poţi aşterne 
şi cu doaă răutăţi să te poţi acoperi.. 

II. Sinonim cu î n v ă 1 i r e , acoperire e în acelaşi timp sinonim cu ascun¬ 
dere, căci un ce nu se mai vede cînd peste el se pune sau se întinde altceva. Ca 
mijloc de „ascuns”, acoperire se poate lua în sens rău, dacă tinde a înşela, dar şi în 
sens bun, cînd protege. 

1. în sens rău: 

Moxa, 1620, p. 367: „soarele acoperă nuorii, aşa şi pre bine vrăjmaşii...” 
Pravila Moldov., 1646, f. 21: „Un tată sau fecorii lui, un frate sau muîarîa sau 
alte chipuri asemema acestora, de voru avîa dentru dânşii vreunul să fie furii şi de-1 
vorii acoperi şi nu-1 voru spune, ce-1 voru ascunde şi pre dănsii şi furtuşagul lui, nu 
să voru certa...” 

2. în sens bun: 

Psaltirea transilvană a lui Corbea, din 1700 (Bibi. Acad. Rom.), ps. LXIII: 

„De adunarea 
Viclenilor rea 
Să mă acoperi 
Şi să mă aperi...” 

Dosofteiu, 1680, f. 73 b: „acoperi-m-oî într-acoperemântul aripilor tale...” 
Id., 1673, f. 90 b: 

„Hie-ţ milă, Domne sfinte, hie-ţ milă, 

Că spre tine mi-i nedîajdîa cînd am sâlâ, 

Şi mişelul mieii de suflet ţie caută 
Să-l acoperi cu aripa ta cea lată...” 

Sau fără nici o imagine: 

Dosofteiu, 1673, f. 48 a: 

„Şi de turbureala omenească 
Să-î acoperi să să odihnească...” 

Ibid., f. 99 b: 

„Şi de pizmaşii âm derădicâ 
Mişelul suflet fără de frică, 

Şi să m -acoperi de cata strîmbâ 
Ce dau cu mulţâî să-m sae-n grăbâ...” 

Zilot, Cron., p. 87: 

„Dator aş fi s -acoper, 

Iar nu să defăimez 
Pe cei d-un neam cu mine; 

Dar greu, frate! ohtez, 

Că n-am altfel cum face, 

Silit sînt d-adevăr: 

El îmi zice a scrie 
Toate pîn’la un păr.. 

Cu acest sens, vechile texturi întrebuinţează foarte des, ca adjectiv sau ca sub¬ 
stantiv, forma participială acoperitor sau acoperitorii! în loc de sla¬ 
vicul „ocrotitor”. 

Dosofteiu, 1680, f. 86 b: „pre tine m-am rădzâmat din zgău, din pântecele 
maîcă-mîa tu-m eşt acoperitorii r...” 

Ibid., f. 194 b: „... scoale-sâ şi să vă a»ute voaâ şi vâ hie voaâ acoperitori ...” 

Arsenie din Bisericani, circa 1650 ( Ms. Sturdzan, în Acad. Rom.), p. 164: „.. .tu 
eşti acoperitorul mieu, de la tine e cântarea mia pururîa...” 

Alături cu acopăr se întrebuinţează cu acelaşi sens, dar mai rar, forma c o p ă r . 

Coresi, 1577 (ed. Hasd., p. 178): „... derept tine priimii imputare, c o p e r i 
ruşinea faţa mea...” 

Tot acolo, mai jos: „... c o p e r i i cu ajunatul sufletul mieu...” 

Din lat. cooperire vine românul coperire =it. coprire - spân. cubrir - fr. 
couvrir. Forma acoperire este deja proprie românească, prin prepoziţionalul a — lat. 
ad. In istriano-româna se zice numai c o p e r ; la macedo-români, acopir, devenit 
însă din ce în ce mai rar. „Cuvîntul acopir, acopirămint, se înlocuieşte mereu prin 
anvălescu, anvăliş. Această înlocuire la Moscopolis şi în genere la românii de la 
cîmp s-a şi făcut, aşa încît acum abia se mai aude acopir ” (M. lutza, Cruşova). 

v. Acoperiş. - 1 Acoperit. - Ascund. - Copăr. - Invălesc... 

ACOPEREMÎNT (plur. după L.B.: acoperemînturi, după Cihac: acopereminte), 
s.n.; couverture, toiture. 

Enache Cogălniceanu, Letop. III, 232: „.. .şi eu am fost orânduit asupra acopere- 
măntului bisericii cei mari, de am acoperit-o după cum se vede până as¬ 
tăzi...” 

Acoperemînt e sinonim cu a c o p e r i ş, cu deosebire însă că acesta din urmă 
se aplică numai la acea parte superioară a unui edificiu care se mărgineşte prin 
streaşină, pe cînd celalalt poate fi luat într-un înţeles mai larg de locuinţă sau adăpost. 

Omiliarul de Ia Govora, 1642, p. 42: „.. .cerîulu e voao acoperemănt şi pămân¬ 
tul masă, ploaia şi văzduhul îaste hrănitoriul vostru...” 

Dosofteiu, 1673, f. 96: 

„Petrecînd în casa ta,-ntr -acoperemînt, 

Supt sfînta ta âripâ vîaţâ pre pămînt...” 

E nu mai puţin întrebuinţată forma fără prepoziţionalul a-: coperemînt = 
= lat. cooperimentum. La Coresi ne întimpină însă o deosebire oarecare logică între 
acoperemînt şi coperemînt: 

„...et posuit tenebras latibulum 
suum: in circuitu ejus tabernacu- 
1 u m ejus...” 


Ps. XVII, 12: „şi puse untunerecu 
coperimântulu său, împrejurul 
lui acoperemântulu lui...” 

Macedo-româneşte: acopirămint are sensul mai restrîns de acoperiş, de 
ex.: „acopirămintul i ciuruc di tut, acăţă s’chică tu tute părţile = acoperişul casei e 
stricat de tot, începu să cază din toate părţile...” (M. Iutza, Cruşova). 

v. Acopăr. - Acoperiş. 

ACOPERIRE. - v. Acopăr. 

ACOPERIŞ (plur. după Cihac: acoperise şi acoperişuri), s. n.; toit, couvercle. Cînd 
e vorba de un edificiu, acoperiş este sinonim cu învăliş şi astru cu ş, de 
cari se apropie şi prin sufixul -iş (= -uş). După Bobb (I, 7-8): acoperiş de oală 
„testum”, acoperiş de pele „obstragulum”, acoperişulfîntînei „puteale”, acoperişul 
ţîţelor „mammilare”, acoperişul capului muieresc „rica”, acoperişul casei „culmen.” 
Accepţiunea din urmă e cea mai răspîndită. In acest sens, se cheamă acoperiş întreaga 
învălitoare a edificiului, avînd drept margini streaşină. 

Odobescu, Doamna Chiajna, 48: „.. .în casele domneşti, al căror lat acoperiş de 
şindrilă se-ntindea jur împrejur cu streşini largi şi revărsate, stau adunaţi, cu o cu¬ 
cernică smerenie, împrejurul trupului împodobit al răposatului, toate căpeteniile 
ţării...” 

v. Acopăr. - Acoperemînt. — Astrucuş. - învăliş. - învălitoare... 

ACOPERIT, -Ă; part. passe d’a c o p ă r: couvert, voile, cache, allegorique, 
hypocrite. Dezvoaltă, ca adjectiv, toate accepţiunile verbului acopăr. 

„Precum o sentinelă pe dealul depărtat 
Domneşte mănăstirea; şi zidu-i cel înalt 
Se-ntinde împrejuru-i, pustii şi învechit. 

De iedera bătrînă, de muşchi acoperit ...” 

(Gr. Alexandrescu, M-rea Dealul ) 

De aci figurat: 

Critil şi Andronius (Iaşi, 1794), p. 96: „fruntea este ceriuliî minţii, uneori aco¬ 
perită, uneori senină, după deosebitele patimi a sufletului...” 

Coresi, Omiliar, 1580, quatem. XXIX, p. 15: „oamenii pildele şi cuvintele ce- 
lea acoperitele multu le socotescu şi multu le ispitescu şi întreabă, iară carele săntiî 
grăite aîavea şi curaţii, nu foarte le ascultă şi mai alene se îndeamnă.. 

Pravila Moldov., 1646, f. 135: „cuvinte acoperite, ce să dzice cu tâlcuri ca ace- 
lîa pentru să nu înţeleagă toţii, iară numai cei învăţaţi...” 

Cantemir, Ist. ieroglif. (ms„ Acad. Rom.), p. 39: „.. .cuvinte coplite şi supt pilde 
oarecum acoperite, însă tocma la ţenchiul adevărului dusă şi nemerite...” 

De aci în graiul vechi adjectivul acoperit are înţelesul de „ipocrit”. 

Radu din Măniceşti, 1574 ( Ms. Harl. 6311 B„ British Mus.): 

Mat. VI, 16:,...e căndu vă postiţi, nu fiţi „...quum autem jejunatis, nolite fieri 
ca acoperiţii ce se întristează...” sicut hypocritae tristes...” 

Acelaşi pasagiu în Noul Testament, 1648: „dară căndii postiţ, nu fireţ ca cei 
făţarnici trişti...” 

Cu acelaşi sens în proverbe: 

Pann, Prav. II, 81: „In oală acoperită nimenea nu ştie ce fierbe...” 

Iordachi Golescu (ms., Acad. Rom.): „Făţarnicul, ca un cărbune acoperit, pe 
nesimţite te arde...” ( Conv. lit., 1874, p. 75). 

în Psaltirea Şcheiană, circa 1550 (ms., Acad. Rom.), acest participiu se 
întrebuinţează şi ca substantiv: 

Ps. XVII, 12: „împregîurul lui acoperitul „...in circuitu ejus tabernacu- 
lui...” 1 u m ejus...” 


2 ACOPERIT, s.n. - v. 1 Acoperit. 


ACOPERITOARE (plur. acoperitori ), s. f.; couverture, toiture. 
Dicţionarul ms. bănăţean, circa 1670 {Col. I. Tr., 1883, p. 422): 
„Acoperement. Tectum. Coopertura. 

Acoperitoare. Idem.” 

Sinonim şi cu acoperitură. 
v. Acoperemînt. - Coperitoare. 

ACOPERITURĂ. - v. Acoperitoare. 


ACREALĂ 

ACREAŢĂ 


v. Acrime. 


ACRESC (acrit, acrire ), vb.; aigrir, rendre aigre, aciduler. Vorbă rar întrebuinţată, 
fiind înlocuită prin compusul năcresc = înăcresc,tot aşa precum „năspresc 
= înăspresc” a scos din grai pe simplul „aspresc”. 

Vocabularul romăno-latin, ms. circa 1670 (Col. I. Tr., 1883, p. 421): 

,Acresc. Acidum reddo. 

Acrescu- mă. Acredinem contraho”. 

Polysu, 10: „mi s-a acrit cu cutare = es kommt mir schon zuwider, sauer, mit...” 
v. Acru. - Năcresc. 


ACRICIOS. - v. Acru. 

ACRICIUNE. - v. Acrime. 

ACRIME (pl. acrimi), s.f.; aigreur, acrimonie. Sinonim cu acreală, care însă 
prin sufixul -lă exprimă numai o stare în genere (v. Abureală), pe cînd acrime, 
avînd sufixul colectival -i m e , arată o mai mare intensivitate a stării. Acreală 
poate fi trecătoare; acrime e mai constantă. Acreală se datoreşte unei acţiuni 219 

externe; acrime vine mai mult din însăşi natura lucrului. Un al treilea sinonim este 
acreaţă = ital. agrezza, singurul pe care-1 au macedo-românii, dar care în 
daco-româna mai că nu se întrebuinţează, precum nici sinonimul al patrulea: 
a c r i c i u n e , ambele puse în Dicţionarul Ieromonahului Macarie, din 1778 (ms., 
Bibi. Centrală Bucur.), verbo „kislu”: „acru, cu acrime, cu acreaţă, cu 
a c r i c i u n e , oţătos...” 

v. Acru. - Acrum. - -eală. - -eaţă. 


ACRÎRE. - v. Acresc. - Năcresc. 

1 ACRIŞ, s.n.; petit lait aigri servant en place de vinaigre. Aşa numesc mocanii 
în unele locuri zerul înăcrit sau jintiţa pe care o fac într-adins pentru a o între¬ 
buinţa în loc de oţet la înăcrirea bucatelor (Banat, c. Suseni, Ostrovel, Sibişel 
etc.; Transilv., Făgăraş, c. Lisa, Copăcel). Format din acru prin sufixul demi- 
nutival -iş. 

v. Acru. - -iş. - Jintiţă. - Zer. 


2 ACRÎŞ, s.n .; t. de botan.: 1. groseiller â maquereau, Ribes grossularia; 2. raisin 
vert, uva acerba. Sensul cel mai vechi este acel de „aguridă”, fiind comun întregei 
familii neolatine. Sinonimii romanici occidentali: spân. agraz, vechi franc, aigret, 
ital. agresto etc. se înrudesc între sine şi cu românul acriş numai prin tulpina a c r o -, 
nu şi prin sufix. Din Italia a trecut la slavi: şerb. ogresta, polon, agrest, boh. agrest 
etc., iar de la slavi la unguri: egres. Albanezul ghrestă pare a fi luat d-a dreptul din 
italiana. Românul acriş este o formaţiune proprie, cu totul independinte, întocmai 
ca în l Acriş. Poporul pronunţă mai adesea agriş (L.B.) şi chiar agrij {Col. I. Tr., 
1882, p. 43), cu trecerea iniţialului ac- în ag- ca şi-n toate celelalte graiuri romanice, 
pretutindeni prin analogie cu agrestis „sălbatec”. In forma italiană această analogie 
a modificat pînă şi sufixul. 

v. Acru. - 1 Acriş - 3 Acriş. - Agriş. - Agrişă. - Aguridă. -Agurizar. 

3 ACRÎŞ, s.n .; t. de botan.: oseille, Rumex acetosa. Se zice mai des macriş sau 
măcriş. Bobb (I, 9; II, 2) aduce ambele forme pentru „oseille”, dar pune numai pe 
acriş la „acrişu- calului”, care totuşi în Lexiconul Budan (p. 367) figurează ca 
„măcrişu- calului”. Tot aşa la Porcius ( Flora Năsăudului, Buc., 1885, p. 83-4) 
„berberis vulgaris” se cheamă în acelaşi timp acriş-roşu şi macriş-spinos. Este 
învederat că în această nomenclatură graiul poporan a fuzionat pe acru (= lat. 
acrum) cu m a c r u (= lat. macrum ). Numirile străine ale plantei: lat. rumex 
acetosa sau acetosa pratensis, germ. Sauerampfer sau 
Săuerling, franc, v i n e 11 e , provenţ. a i g r e 11 o , ital. acetosa şi 
a g r e 11 o , spân. vinagrera etc. dovedesc că noţiunea de acru este cea 
fundamentală, trecerea la m a c r u fiind deja ceva posterior. Cu toate acestea, 
născută printr-o etimologie poporană, forma macriş a devenit cea mai răspîndită, 
220 înlocuind aproape cu desăvîrşire pe organicul acriş pentru diferitele specii din genul 

„Rumex”. Alăturînd acum istoria lui 2 acriş, trecut în agriş, cu istoria lui 3 acriş, 
trecut în macriş, avem un frumos specimen de diferenţiare analogică: 

acru + is 

I 

agrestem + acris + macrum 

I ' I 

agriş macriş 

v. Acru. - 2 Acriş. - Macriş. 

ACRIŞ-ROŞU; t. de botan.: epine-vinette, Berberis vulgaris. Se mai cheamă: macriş- 
spinos şi macriş-de-rîuri, afară de alţi termeni. Despre trecerea formei acriş în macriş, 
vezi mai sus la: 2 Acriş. Şi-n numirile străine ale acestei plante, precum: s p i n a 
acida, oxyacantha, Sauerdorn etc., apare aceeaşi noţiune d ea c r u . 

v. Acru. - 3 Acriş. - Dracilă. - Lemn-galben. - Macriş-spinos. - 
Macriş-de-rîuri... 

ACRIŞOR. - v. Acru. - Acriu. 

ACRIŞ-PĂSERESC. - v. Macriş-păseresc. 

ACRIŞU-CALULUI. - v. Macrişu-calului. 

ACRIT. - v. Acresc. - Năcresc. 

ACRITOARE, s.f. ; terme familier: volee, râclee, action de rosser quelqu’un. 
Literalmente: ceva care acreşte, precum „învălitoare” e ceva care învăleşte, 
„tocitoare” = ceva care toceşte etc., iar prin urmare oţet (v. Acriş)-, poporul însă 
întrebuinţează acritoare numai într-un sens ironic: 

„Pe la noi, cînd este cineva bătut de cătră altul, îi zic că a mîncat o săferde; unii 
îi zic salată, alţii naframă, alţii acritoare.. .” (Preut I. Filip, Tutova, com. Corodeştii). 

Franţuzeşte se zice „donner du v i n a i g r e ”, cînd sileşte cineva pe copil a 
sări iute şi de multe ori peste coardă, 
v. Acru. - -oare. 

ACRITURĂ (plur. acrituri ), s.f.; chose aigre en general. 

Pann, Prav. II, 116: 

„Omului de orce bine îi vine înbuibături: 

De dulceţuri greaţă-i vine, doreşte şi acrituri.. .” 

Tractat de medicină populară din secolul XVIII (ms., în Arh. St.): „.. .din praful 
acesta să ia de trei ori pe zi, căci drege foarte mult acritura sau amărăciunea fierii la 
cei sîngeroşi şi mânioşi şi la cei buhavi...” 
v. Acru. - -ură. 

ACRÎU, -ÎE, adj.; aigrelet. Sinonim cu acricios, acrişor şi a c r u ţ , cu 
deosebirea însă că aceste două din urmă însemnează „puţin acru”, dar fără vreun alt 
gust, pe cînd cele două dentîi indică un alt gust „dînd în acru”. Aşa un lucru poate 
fi amar -acriu sau dulce-a c r i c i o s , dacă în amar sau în dulce se amestecă o 
acriciune oarecare; cînd zicem însă acrişor sau a c r u ţ, e numai acru, deşi 
nu tare. 

v. Acru. - -iu. 

ACROI, -OAIE, adj.; tres aigrelet. Se întrebuinţează în graiul românilor din Selagiu 
(Tribuna din Sibii VII, 333). Fiind compus din acru prin sufixul cel intensiv -oi 
(= lat. -oneus), acroi este mai mult decît acriu. 

v. Acriu. 

ACRU, -Ă, adj.; aigre, âcre. Din latinul acrum, de unde atît sinonimul francez, 
precum şi ital. agro, spân. agro, provenţ. agre etc. La români -c- a trecut în -g- 
numai în derivatul agriş. Pretutindeni, acelaşi sens fundamental de „înţepător la 
gust”. Ca şi amar, acru e în opoziţiune cu dulce. Un contrast şi mai energic 
cu noţiunea de dulce exprimă asociaţiunea: amar şi acru. 

Poporul zice: „acru ca oţetul” sau „acru ca borşul” mai ales cînd se 
vorbeşte despre vin; iar într-un sens superlativ: „a făcut un borş catran de 
acru” (E. Mironescu, Covurlui, c. Oancea). 

„A veni cuiva acru de ceva sau de cineva” este o locuţiune proverbială pentru a 
arăta dezgust. 

Pann, II, 114: 

„Mulţi doresc singurătatea, 

Dar eu de ea sînt sătul: 
l-am cunoscut bunătatea, 

Mi-a venit acră, destul...” 

Pentru ţăran, sînt acre pînă şi hainele acelora pe cari îi consideră ca „ciocoi”: 

„Negustorii, boieru, dregătoru, adicătele alde ăi îmbrăcaţi în acre, în albastre, îi 
sînt negri înaintea ochilor. Rar să puie ochi buni ţăranu pă cîte un orăşan...” (Jipes- 
cu, Opinc., 10). 

Ca epitet specificativ, acru întră într-o mulţime de termeni ca: 

a) Lapte -acru „oxygala”. 

Jarnik-Bîrsanu, Transilv., 394: 

„Hop săracă mîndra mea, 

De mîncat îmi aducea 
Lapte -acru- ntr-o mărgea, 

Mîncam şi-mi mai rămînea; 

Dar acuma însurat 
Trăiesc ca ş-un împărat, 

Şi nici cînd nu-s săturat!” 

Ibid., 193: 

„Frunză verde lapte -acru, 

Mă băgai slugă la dracu.. 

Intr-un text latin medieval: „et pastores dabant nobis acrum lac bibere” 
(Du Cange, v. Acrum). 

Sinonim cu lapte -acru este „lapte-c o v ă s i t ”, în care epitetul specificativ 
vine din slavicul kvasu „fermentum” (Miklosich). 

Ca nume personal, într-un document moldovenesc din 1620 (A. I. R. I, 181): 
„Glegorcea L a p t i acru.. 

b) P e a t r ă -acră „alaun, alumen”. Termen întrebuinţat de toţi românii, dar 
avînd şi unii sinonimi provinciali. în Banat „se zice la alaun: c i p s ă sau şi 
p e a t r ă -acră” (S. Liuba, Caransebeş, c. Maidan). 

c) Apă -acră „eau minerale” se întrebuinţează în unele locuri peste Carpaţi: 
„borvizul la noi se cheamă apă -acră” (I. Georgescu, Făgăraş, c. Scorei). 

d) Măr -acru, mai des la plural: mere -acre „care nu sînt bune la mîncare 
şi din care se face must acru; pommes â cidre” (Costinescu, Vocab. II, 87). 

Pann, Prav. III, 150: „N-are dinţi să roazăpîinea, şi-i cere inima mere acre...” 
Alexandri, Nunta ţărănească, sc. I: „Mări, nu-mi mai pomeni de caţaonul cel de 
dascal, lua-l-ar năbădaicele! că m-am săturat de dînsul ca de mere acre.. 

Se zice de asemenea: mere pădureţe şi mere mistreţe, 
în Basarabia există o familie de boierinaşi: Meriacri = Mere -acre. 

e) Varză -acră „choucroute”. 

Pann, Prav. II, 92: 

„Mai bine varză acră cu-nvoială 
Decît zahăr dulce cu cîrteală...” 

f) Poamă -acră „fruit aigre, verjus”. 

Acest termen se aplică în graiul poporan cătră soacre. 

Alexandri, Poez. pop. 1 , 237: 

„Soacră, soacră! 

Poamă acră\ 

De te-ai coace cît te-ai coace, 

Poamă dulce nu te-ai face...” 

Marian, Buc. II, 183: 

„Soacră, soacră, 

Poamă acră, 

De te-ai coace cît te-ai coace, 

Ca măicuţa nu te-i face; 

De te-ai coace-un an ş-o vară, 

Tot vei rămîne amară...” 


Bietelor soacre li se cîntă acest cîntec chiar la nunţile ţărăneşti: 

„Foaie verde iarbă lată! 

Soacră, soacră, poamă acră\ 

De te-ai coace cit te-ai coace, 

Poamă dulce nu te-ai face; 

De te-ai coace-un an ş-o vară, 

Tot eşti acră şi amară!” 

Apoi ca un fel de consolaţiune comică: 

„Frunză verde de cicoare! 

Bucură-te, soacră mare, 

Că-ţi vine cheptănătoare 
Să te cheptene pe cap 
C-o lobdă de lemn de fag, 

Jîpai, jîpai peste cap!” 

(G. Constantiniu, Neamţ, com. Doamna) 

De aci şi proverbul: „s-a săturat soacra de poamă acră ” (Pann, I, 167). 

Este foarte interesant că, printr-un fel de afinitate electivă, acru întră în 
compoziţiune intimă numai cu vorbe de viţă latină: lapte, peatră, apă, măr, varză şi 
poamă. Singura excepţiune, pe care ne-o aducem aminte, este: 

g) B r î n z ă -acră: „aşa se cheamă în Banat brînza închegată de sine din laptele 
înăcrit” (S. Liuba, Caransebeş, c. Maidan). 

Deminutivele lui acru sînt: acruţ şi acrişor, însemnînd ambele „puţin 
acru”-, iar amestecul lui acru în alte gusturi produce pe a c r i u şi pe a c r i c i o s , 
cari însemnează: „dînd în acru”. 

v. Acresc. - Acrime. - Acriş. - Acritoare .- Acritură. - Acriu. - Apă. - Borş. — 
Brînză. - Catran.- Lapte. - Măr. - Mistreţ. - Oţet. - Pădureţ. - Peatră. - Poamă. - 
Soacră. - Varză... 

ACRU. - v. Acum. 

12 AC RUM (plur. acrumuri ), s.n.; t. de med.: 1. aphtes, muguet, millet, maladie de 
la bouche chez Ies enfants; 2. marasme infantile, tabes meseraica; 3. sorte de sel 
medicinal, probablement sulfate de magnesie. 

Cu primele două sensuri: 

Pontbriant: „acrumu, aphthe, petit ulcere dans la bouche”; Dr. Polysu: acrum, 
die Aphthen, Mundfăule der Kinder”. 

Gr. Perian (Tutova, com. Bogeşti): „Poporul de aicea numeşte boalele astfel: 
poală-albă, rast, umflătură de ţîţă, durere de ochi, albaţă la ochi, cîrcinul sau broas¬ 
că la ochi, durere de cap, diochi, plecate, potcitură, verme, plăscaghiţă, rîie, tifos, 
friguri, troahnă, vărsat, coriu, bube dulci, boale lumeşti, vătămătură, treapăd, hole¬ 
ră, ciumă, oftigă, gălbănare, strîns, rohini, buba cea rea, giunghi, chelbe, gîlci, bubă 
neagră, dropică, şi acrum la copii, un fel de boală care se 

într-o scrisoare ad-hoc, d. Perian ne dă următoarele amănunte: „A crum bîntuie 
mai cu deosebire pe copiii rău tractaţi, în vîrstă pînă la 15 sau 18 luni. Copilul ţipă 
întruna, se învineţeşte în timpul plînsului cînd este lovit de această boală, apoi după 
un timp oarecare cade într-o mare slăbiciune, are lipsă de sînge, duhul îi este greu, 
şi-n fine pelea începe a se zbîrci puţin pe partea spinării, a turului, a picioarelor şi a 
braţelor; e trist şi abia se mai mişcă”. Ţăranii scaldă pe micul bolnav în apă din 
„scuturătură de fîn de şes”, îl ţin totdauna la căldură, şi-i dau un medicament intern, 
compus din „80 dramuri miere curată”, în care se amestecă „cu o lingură de lemn 
nouă” cîte un dram sau două de scorţişoară, cuişoare, nucuşoară, „sînge de nouă 
fraţi” etc., toate pisate şi cernute; iar ca medicament extern, „în două zile pe 
săptămînă, adecă miercurea şi sîmbătă, cîte de două ori pe zi, dimineaţa şi seara”, 
copilul se unge cu o alifie din „200 dramuri untdelemn şi 15 dramuri spirt de vin”, 
ferte foarte bine la un loc cu cîte „trei pumni frunze de rugă uscată, trei cepe albe şi 
trei căţei de usturoi”. 

Cuvîntul dară e deopotrivă cunoscut în România întreagă şi oricare ar fi organul 
cel atins - se aplică deopotrivă la o boală copilărească. 

Cu al treilea sens: 

Tractat de medicină populară din sec. XVIII (ms„ în Arh. Stat.): „Bun este şi 
acrumul să ia femeia cînd este grea, la şeapte luni şi la noă; să-l pisezi acrumul să-l 
faci praf, şi cît iei pe o pară să pui într-un feligean cu puţină apă, să bea dimineaţa pe 
nemîncate, într-o zi să ia şi în alta să nu ia; aşijderea şi cînd naşte copilul să dea şi 
copilului o dată, puţintel pîn-a nu suge ţîţă, cît un grăunte de meiu.. 

Descrierea nu e destul de lămurită ca să ne permită o identificare sigură; ea ajunge 
însă pentru a se bănui cu multă probabilitate că e vorba de sulfat de magnezie. 

Avem dară trei cuvinte acrum, cîtetrele aparţinînd sferei medicale. Nefiind 
nici slavic sau turcesc, nici maghiar sau grecesc, terminul acrum cu cele trei în¬ 
ţelesuri ale sale, ba măcar cu unul singur, nu figurează de loc în repertoriul lui 
Cihac. 

Oare de unde vine? 

Din aceeaşi tulpină „acro-” şi prin acelaşi sufix ,,-men”, limba latină vulgară îşi 
formase două cuvinte: dentîi „acrimen”, de unde românul „acrime”; apoi 
acrumen, care ne interesă aci mai în specie. într-un text medical din secolul XI: 
„nullum acrumen detur antequam febris absolvatur” (Du Cange, ad voc.)- Din 
latinul „acrumen” descinde italianul agrume, vechiul francez a i g r u n , 
egrum,egrun şi românul acrum, fiecare dezvoltîndu-se pe o cale proprie. 

1. Italieneşte agrume însemnează legumele şi fructele cele acre sau acrişoare, 
iar figurat orice lucru neplăcut. 

Ambele accepţiuni se combină la Dante în: 

„E poscia per lo ciel di lume in lume 
Ho io appreso quel che, s’io ridico, 

A molti fia savor di forte agrume...” 

2. în vechea franceză a i g r u n vrea să zică nu numai „toutes especes de legu- 
mes â saveur âcre” (Godefroy, Dict., v. Aigrun), dar încă exprimă noţiunea generală 
de ceva nesănătos. Aşa la Marot (+1544): 

„Dames pourtans atour ou couvrechief, 

Si vous voulez d’honneur venir â chef, 

Dechassez la (l’oisivete); car ce vous est aigrun 
Plus que poison...” 

sau într-un vers din Charles Fontaine (1555): 

„Car en courant on s’eschauffe et enflambe, 

Arriere donc, c’est aigrun pour ma jambe...” 

în ambele aceste pasage, francezul aigrun = lat. acrumen - ital. agrume este 
deja aproape sinonim cu boală, „chose propre â aggraver un mal, une maladie”, 
după cum observă Godefroy ( loco cit.). Şi mai mult la Alain Chartier, poet din 
prima jumătate a secolului XV: 

„Mais il te faut garder d’e s g r u n , 

Peu penser, querir compaignie...” 

De aci dară avem mai puţin de un pas pînă la: 

3. Românul acrum cu înţeles de „mal, maladie, malaise”, care însă e înrudit prin 
sens, pe de altă parte, şi cu italianul agrume în înţeles de vegetaţiune, căci una 
din cele două boale copilăreşti numite acrum consistă tocmai din neşte parazite 
vegetale, avînd şi un aspect vegetativ, astfel că franţuzeşte ea se cheamă muguet 
„clocoţel” sau millet „mei”, iar nemţeşte Schwamm „ciupercă”. E de crezut dară că, 
înainte de a fi devenit termen medical, acrum însemna şi la noi o clasă de legume. 
Cît se atinge de aplicarea cuvîntului la o sare medicinală, fie sulfat de magnezie sau 
altă, aceasta nu are trebuinţă de justificare, deoarăce asemeni săruri implică în însăşi 
compoziţiunea lor prezinţa unui acid. 

Sub raportul curat fonetic, din latinul acrumen, masculin în franceza şi-n 
italiana, limba română nu putea să facă decît acrum. Sufixul latin -men cu cele trei 
forme ale sale amplificate:-a-me«, -i-men şi -u-men a trecut la noi: 

-i-men în -ime: acrime, asprime, cruzime etc.; 

-a-men în -a m e şi -amă: aramă, vechi arame — lat. aeramew, 

-u-men n-a conservat nicăiri urma lui -e-, devenit -ă la feminin: legumă = lat. 
legumen - fr. legume, iar prin urmare la masculin trebuia să dispară de tot: acrum - 
lat. acrumen = fr. aigrun. 

v. Acru. - Acrime. - -ame. - -ime. - Legumă. - Limbariţă. - Spuzeală. — urne. 
ACRUMA. - v. Acum. 

226 ACRUŢ.-v. Acriu. - Acru. 

ÂCSION, s.m.; chant de l’eglise grecque, dans lequel se repete le mot aqioq „digne” 
(Cihac). 

Enache Cogălniceanu, Letop. III, 251, povestind urcarea pe scaunul metropoli¬ 
tan din Moldova a lui Gavril Calimah (1759): „apoi i-au adus cafe, dulceţi, şerbet şi 
fumătoare; şi earăşi sculăndu-se au mulţămit Domnului, şi au purces mergând în 
biserica cea mare domnească, scoţindu-i Evangheliea înainte după obiceiu, căntănd 
aksion, pomenindu-1.. 

Cuvîntul aksion a trăit cîtva timp în România, după cum trăiesc astăzi „bonjour” 
sau „adieu”, dar românesc n-a devenit niciodată. 

Ca şi a g h i o s , ca şi aliluia, acsion a căpătat la noi o întrebuinţare 
glumeaţă. 

P. Ispirescu, Snoave, p. 95: 

„Popii de la Richiţele 
Toţi aveau ciubuce şi lulele; 

Numai biet popa Stoian 
Cu luleaua de cocean. 

Cînd mergeau la rugăciune, 

Toţi luau cîte-un tăciune; 

Cînd era pe 1-A g h i o s , 

Ieşea fumul gros; 

Iară cînd pe 1 -Acsion, 

Nu se vedea om cu om.” 

v. Aghios. - Aliluia. 


ACŞÎ 

ACŞICE 


v. Aşa. 


ACŞOR. - v. Aculeţ. 


ACU. - v. Acum. 


ACU-DOAMNEI, t. de botan. - v. l Ac. 

ACUFUND ( acufundat, acufundare), vb.; enfoncer, plonger. Formă moldovenească 
în loc de c u f u n d , născută prin amestec cu sinonimul afund, astfel că: acufund 
- a(fund) + cufund, fără ca să avem nevoie de a reconstrui un prototip latin cu: 
ad + con... 

Se întrebuinţează ca activ şi ca reflexiv. 

„Robul luă îmbe trupurile-n spate, 

Şi-ndată ce-a nopţii umbră se ivi, 

Merse, şi în apa Dunării spumate 
El le azvîrli. 

Ah! cu trupul grecei, în val îngropat, 

Ş-a mea bucurie s-au acufundat.. 

(C. Negruzzi, Şalul negru ) 

„Sfîrăia ca ferul roş 
In apă acufundat.. 

(C. Stamate, Ciubăr-vodă) 

„Tocmai atunci a sa maică, împreună cu-al său tată, 

Şăzind amîndoi pe vatră, în gînduri acufundaţi, 
îşi spuneau făr’ să grăiască de nenorocita fată 
Prin duioasă cătătură a ochilor lăcrămaţi.. 

(Id., Gafiţă) 

1. Creangă, în Cinci pini ( Conv. lit., 1883, 486): „Eu am venit înaintea judecăţei 
să capăt dreptate, şi văd că dumneta, care ştii legile, mai rău mă acufunzi...” 
v. Afund. - Cufund. - Fund. 


ACUFUNDÂRE 

ACUFUNDÂT 


v. Acufund. 


ACULEŢ (plur. aculeţe), s.n.; aiguillette, camion. Sinonim cuacşor = a c u ş o r 
şi cu a c u ţ, iar în opoziţiune cu augmentativul a c o i „grande aiguille”. Din cele 
trei deminutive, numai a c u ţ are un singur sufix: -uţ. în celelalte două, sufixurile 
sînt duple: 

a c u ş o r = ac + uş + or, 
aculeţ - ac + ul + eţ. 

Sufixul -ul în -uleţ nu reprezintă de loc articlul din acul, deoarăce ne întimpină 
şi-n forme feminine ca furc-ul-iţă, musc-ul-iţă, zi-ul-ică etc., ci este deminutivul 
latin: -ullus (-ollus), -ulla (-olla), care era compus din tematicul -on şi din -ul (cfr. 
Corssen 2 , II, 149), astfel că vorbele româneşti ca aculeţ etimologiceşte cuprind în 
sine chiar trei sufixuri. Latineşte ar fi: acullitium = ac-on-ul-itium. 
mAAc. - Acioală. - -eţ. - -ol. - -or. - -ui - -uş. 


ACULM (i aculmat, aculmare), vb; se pencher, s’incliner (Pontbriant), propendeo, 
inclino (L. B.). Cuvînt care trebui încă verificat, sub raportul formei, al sensului şi al 
regiunii unde se întrebuinţează. în texturi nu l-am găsit, 
v. Culme. 

ACUM, ACMU, adv.; â present, de suite, maintenant. Forma acmu a despărut din 
grai. Funcţionînd numai ca adverb de timp, acum exprimă noţiunea de ceea ce este, 
faţă de ceea ce nu mai e sau care nu este încă. 

Donici, Grierul şi furnica: 

„Ai cîntat! îmi pare bine; 
Acum joacă, dacă poţi.. 

Pann, Prav. II, 98: 

„Fost-ai lele cînd ai fost, 

Dar acum eşti lucru prost; 

Ai fost floare trandafir, 

Dar acum eşti borş cu ştir...” 

De aci: „vreme de acum” în antiteză cu trecutul şi cu viitorul. 

Gr. Alexandrescu, Meditaţie : 

„Vremea d -acum, trecutul, a-1 şti avem putere, 

Numai ce-a să se-ntîmple noi nu putem vedea; 

Dar cînd ceasul soseşte, cînd nălucirea pere, 

Se trage deodată şi vecinica perdea...” 

Pravila Moldov., 1646, f. 31: „acestu obiceîu au fost legiuit de legiuitorii cei 
bătrâni, iară în vremla de acmu ceşt mai tineri s-au tocmit toţii înpreună ş-au 
schimbaţii acea tocmalâ...” 

Caragea, Legiuire (1818), p. 64: „Să fac daruri şi pre vremea de acum, şi pe 
vreme viitoare...” 

Dintre ceilalţi adverbi de timp, acum este într-o corelaţiune mai intimă cu 
atunci. 

Moxa, 1620, p. 356: „puseră nume besereciei Capitol, şi de a t u n c e pănâ 
acum noi chemăm beserecile latineşti româneşte capişte...” 

Dosofteiu, 1673, f. 84 a: „...pentru viţăiî oltarîuluî de-a t u n c e , acmu sînt 
mieluşeii lui Dumnedzău cei cuvîntareţ...” 

Cuvîntul Sf-lui Ion Crisostom despre răbdare, text din sec. XVII {Cod. ms. mis- 
cel. al Bis. Sf. Nicolae din Braşov, p. 515): „...multă depărtare văzu de cătrâ acei 
păstori ce-au foştii a t u n c e de ceştea ce săntu acum', nice săntu acestea de acumu 
ca ceia de a t u n c e , că aceia era hrâbori, iară ceştea de acum fugâtori...” 

Cînd se repetă: acum-acum, sau cînd îşi asociază prepoziţiunile „de” şi „pînă”, 
acum devine sinonim cu a c i întrucît acesta funcţionează ca adverb de timp. 

Neculce, Letop. II, 374: „Nădejdea Domnului este ca săninul cerului şi ca înce¬ 
tul mărei: acum este sănin şi se face nour, acum este marea lină şi se face fur¬ 
tună...” 

Gr. Alexandrescu, Meditaţie : 

„Dar astfel umbra-nşală zadarnica-ţi silinţă: 

Acum din mîni îţi scapă, acum iarăşi o vezi...” 

Moxa, 1620, p. 350: „şi răspunseră: nice tu nu veri domni d e acum, şi-şi alese¬ 
ră pre o slugă a lui Solomonu...” 

Noul Testament, 1648: 


Act. Ap. IV, 17: „d e acum să nu mai 
grăiască...” 


...ne ultra loquantur...’ 

Act moldovenesc din 1610 (A. I. R. I, 22): „...pre acolea să hie şi d e acmu 
hotarul...” 

Omiliarul de la Govora, 1640, f. 75 a: „... ce iată d e acmu a şti de tine nu voîu 
şi nice dinăoarâ d e acmu întru nevoile tale nu te voîu asculta...” 

Psaltirea Şcheiană, circa 1550 (ms., Acad. Rom.): „şi p o n ă acmu spunîu 
minunile tale...” 

în aceste şi asemeni pasage, acmu ar putea fi înlocuit prin: „a c i - a c i, de 
aci, pînă aci”, care însă are totodată funcţiunea de adverb de loc, ceea ce lipseşte 
lui acum. 

Aşişderea construcţiunea foarte întrebuinţată: „de acum î n a i n t e ” nu expri¬ 
mă altceva decît: de a c i înainte, franţuzeşte „dorenavant” = „de hore en avant”. 

Mateiu Basarab, 1649 (A. I. R. I, 107): „... iară voi să căutaţi de acum înain- 
t e foarte să vă feriţ de mănăstire...” 

Un act moldovenesc din 1669 (A. I. R. I, 140): „... să-i hie de acmu înainte 
egumenului direaptâ ocină şi cumpărătură în veci.. 

în „d e acum ”, se poate ca cele două vocale să se contracteze, ca în Pravila 
Moldov., 1646, f. 111: „certarîa ce se dă în vaculu d eacmu celuia ce va face silă 
vreunii muieri, îaste după voia •udcţului”; sau poate să dispară iniţialul a-, ca într-un 
zapis moldovenesc din secolul XVIII (A. I. R. III, 224): „dec d e ‘emu să nu avem a 
pără unul pre altul.. 

La mitropolitul Dosofteiu, mai ales, ne întimpină: 

a) Contracţiunea np'feKMiS = pre acmu: „şi pănâ pr e-aemu voi vesti miratele 
tale” (1680, f. 87). Tot aşa în documentul moldovenesc din 1617 (A. I. R. I, 1, p. 13): 
„voi foarte să daţi pace să ţie călugări de la Săcul cum au ţănut şi până pre-acmu.. .” 
Construcţiunea „pînă pre acmu ” sau „pînă pe acum” astăzi nu se mai întrebuinţează, 
şi nici chiar „pe acum”. 

b) Eliziunea KdKMi? = că acmu (1673, f. 106): 

„Ni-î păţâ c-atunce să te îngrozascâ, 

C -acmu vine Domnul să te miluiască...” 

c) O reduplicare curioasă a prepoziţiunii d e : A £ A'tKMiS = d e acmu: „ce noi 
ceşti vii vom blagoslovi pre Domnul de d e -acmu şi până în vecii” (1680, f. 150). 

Vechile texturi ne dau cîteodată forma organică trisilabică acumu. 

Legenda Sf-ei Maria Egipteană, text din sec. XVII (Cod. ms. miscel. al Bis. Sf. 
Nicolae din Braşov, p. 392): „...acumu e vreme să faci cumu ţi s-au zişii...” 

Cuvîntul Sf-lui Ion Crisostom (Ibid., p. 478): „...cela ce-m era eri de trupulii 
mieu, acumu- lu privâscu ca unii striinii...” 

Un tractat teologic, tot acolo, p. 630: „... ce mă voîu face, că acumu m-au 
ajunsii caşul cela înfricatulii de carele de multe ori auziîam...” 

Legenda lui Avram, circa 1600 ( Cuv. d. bătr. II, 192): „de acomu nice diriorâ nu 
te voîu vedea...” 

în forma întreagă acumu tonul era nesigur: putea să cază pe a doua sau pe a treia 
230 silabă, adecă acumu ori acumu, căci numai prin această incertitudine tonică se explică 

cele două forme scurtate: acum (=acumu ) şi acmu (=acuma ), cari sînt dopotrivă 
vechi. In unele texturi ambele se găsesc la un loc. Aşa, în Călătoria la iad a Maicei 
Domnului, circa 1550 (Cuv. d. bătr. II, 346, 860): „acmu nu se roagă dereptu 
păcătoşi...”, dar şi: „acum vedemu tine, roditoare Domnului...” 

Din forma acmu, prin asimilaţiune regresivă s-a născut amu-, din forma acum, 
prin perderea consoanei finale: acu. 

1 . Amu: 

Jarnik-Bîrsanu, Transilv., 165: 

„Foaie verde, verde pană, 

Astă iarnă era iarnă, 

Bătea vîntu şi ningea 
Şi badea la noi venea; 

Amu- i vară şi-s Rusale, 

Punte nouă peste vale, 

Amu- i cald şi amu- i bine 
Şi bădiţa nu mai vine!...” 

„In loc de acum, la noi se zice amu, dar asemenea şi acu...” (C. Teodorescu, 
Vaslui, c. Lipova). 

Deja la mitropolitul Dosofteiu, 1680, ne întimpină de două ori amu scurtat din 
acmu: 


Ps. XLIII: „Dară amu urniş şi ruşinaş 
pre noî...” 

Ps. CXXVIII: „dzâcă amu Izrailu...” 


„N u n c autem repulisti et confudisti 
nos...” 

„...dicat nune Israel...” 


2 . Acu: 

O naraţiune ţărănească din Moldova de pe la începutul secolului XVIII (A. I. R. 
III, 278): „... pănă acu n-am vinit la dânsul şi viindu nu l-am găsit.. 

Enache Cogălniceanu, Letop. III, 226: „.. .mai pe urmă au scos şi goştina întrei¬ 
tă, cîte 11 parale de oae, care nu se arăta semne bune, că-1 blăstăma ţara, căci se 
uitasă această slujbă întreită, iar acu iar au găsit-o de au scos-o la medean...” 

Un ţăran din Prahova: „Da bine, naş Gligore, cu ce ne aleserăm noi din războiu 
dă fu mai acul - Păi de, hine! Ne aleserăm cu ce au dat împărăţiile, nu cu ce a vrut 
Dumnezeu...” (Jipescu, Opinc., 135). 

I. Creangă, în Capra cu trei iezi ( Conv. lit., 1875, p. 339): „Bun! zise el în 
gîndul său. Ia acu mi-e timpul...” 

Şi mai jos (Ib., p. 343): „... mi-aduc aminte ca acu că l-am întîlnit o dată prin 
zmeuriş...” 

în loc de mai acu — „recemment” şi c a acu — „comme si c’etait present”, se 
poate pune şi m a i acum, ca acum, dar mai bine emfaticul acuma. 

în poezie, acu în loc de acum permite a cîştiga o silabă prin eliziunea vocalei 
iniţiale a cuvîntului ce urmează sau prin contracţiune. De exemplu: 

Beldiman, Tragod., v. 745: 


231 




ACUM 


„De-acn-i vreme să purceagă şi să meargă toţi în jos.. 

Pann, Prov. I, 39: 

„Ţi-1 dau d-acu-n mînă făr’ să mă sfiesc, 

Ş-o pungă de galbeni încă-ţi dăruiesc...” 

Gr. Alexandrescu, Cîinele izgonit : 

„Dar după o lungă vreme, 

Sătul în zadar a geme, 

Jalbă cîinele a dat, 

Zicînd că d-ocn-nainte 
Toate îi vor părea sfinte, 

Numai să fie iertat...” 

O doină din Basarabia: 

„Frunză verde poamă coarnă, 

Astă iarnă era iarnă 
Şi ningea şi viscolea, 

Bădiţa la noi venea; 

Dar acu -i senin şi bine 
Şi bădiţa nu mai vine...” 

(Alex., Poez. pop. 2 , 405) 

în poezia poporană forma acu se mai utilizează şi pentru rimă. 

Marian, Bucovina, 1, 140: 

„Ce feliu de voinic eşti tu 
De te-ai lăsat tocma -acu, 
în floarea vieţii tale, 

Să fii călcat în picioare?...” 

Tot aşa la Iancu Văcărescu, p. 37: 

„Şi gîndului acu 
Să tacă îi plăcu: 

Vorbirea s-a-nceput 
L-al inimilor fund; 

Spun ele şi răspund 
Cu glasul lor cel mut...” 

în fine, acu este indispensabil în idiotismul poporan: acu-i acu! care arată sosirea 
unui moment decisiv de a face sau de a se face ceva. 

1. Creangă, în DănilăPrepeleac (Conv. Ut., 1876, p. 457): „-Măi omule! Stăpî- 
nu-meu s-a răzgîndit; el vrea mai întîi să ne cercăm puterile ş-apoi să iei banii. - Ia 
acu-i acu, zise Prepeleac în gîndul său, oftînd...” 

Acelaşi, în Stan Păţitul (Conv. Ut., 1877, p. 32): „Mai iscodeşte ea pe ici, pe 
colea să vadă n-a pute afla ceva despre copil, dar copilul parcă intrase în pămînt. - 
232 Ei, ei! Acu-i acu. Vai de mine...” 

în acest idiotism, acu nu poate fi înlocuit decît numai doară prin emfaticul 
acuma (v. Acuma). A se zice acum e acum sau amu-i amu n-are destulă energie. 

Construcţiunea „d e-acu” sau chiar „d e-cu”, foarte deasă în graiul ţărănesc, 
însemnează un viitor apropiat, pentru care însă limba franceză se mulţumeşte mai 
adesea cu „â present” sau „maintenant”. 

Iată cîteva exemple din Tutova (C. Mironescu, corn. Ibăneştii): „Poporul pe 
aici, mai ales femeile, cum văd vreun ţigan cu ursul, îl cheamă să-i joace ursul şi să 
i-1 vîre şi-n casă; şi deacă o întrebi: pentru ce? ea-ţi răspunde: aşa-i ghine să hie 
numai giocuri şi veselii în ograda me, iar din casă ursul nî-o scos faptul şi d e -cu 
are să-nî meargă ghine...” 

„Cum vede primăvara cocori şi berze, poporul zice: Măi vere, iote trec cucoarăle 
la văratic, d e -cu ne-am mîntuit de iarnă...” 

„Pe brotăcel, cum îl aud cîntînd, zice: i-auzi bre, cum cîntă hojma broşticul? 
d e -cu să ştii c-are să ploaie...” 

Să se observe că poporul numai pe acu îl construieşte cu prepoziţiunea d e , 
mai niciodată pe amu, deşi ambele varianturi se pot întîlni în aceeaşi frază, bunăoară: 
„amu-i aşa, dar d e -acu să vezi...” 

Forma amu din acmu nu trebui confundată cu vechiul adverb amu = lat. a d - 
m o d u m , astăzi despărut din grai, însă des în vechile texturi, totdauna cu sensul 
de actualul „dară”. în loc de „acum dară” străbunii noştri ziceau: „acmu amu”, 
iar pentru: „iată dară acum” se putea zice: „adecă amu acmu”. 

Coresi, Omiliar, 1580, quatem. II, p. 15: „acmu am u mestecaţi sănt derepţii 
cu păcătoşii, iară atunce foarte bine despărţiţi fivoră...” 

Ibid., quat. XI, p. 12: „.. .apa vie îaste ceia ce se varsă şi cură, apă vie dulceaţa 
duhului sfăntii, că în toate chipurile cheamâ-se, după că ce în multe chipuri lucrează, 
acmu amu cheamâ-se apă, aorea focii...” 

Legenda Sîntei Vineri, din sec. XVI (Cod. ms. miscel. al Bis. St. Nicolae din 
Braşov, p. 72): „.. .până amu înblatii în pustie, tine amu avuţii ajutătoare, iară acmu 
cătrâ lume m-amii turnată, ce ajutorîu-mi trebuîaşte de la altă cineva fără de la tine? 
acmu amu, înpărâteasâ, stăi dereptă mine, săraca de eu, şi-mi fii ajutătoare...” 

Predica transilvană, circa 1600 ( Cuv. d. bătr. II, 228): „.. .de pre zeu, te părăsiră 
tine toţi şi trecură ca umbra, şi adecă amu acmu aceia de sine-şă stau, e tine 
părăsiră toţi şi te-ai înplută plină de amarul adului...” 

în Codicele Voroneţian, circa 1550 (ms., Acad. Rom.): 

p. 130: „a m u acmu ciînre grăîaşte...” 

p. 131: „a d e c ă amu acmu, bogaţii, plăngeţi-vă...” 

v. Adecă. - Amu. 

Un alt idiotism arhaic foarte interesant este „iar cînd a fost acum” sau „iar cînd 
acum” cu înţeles de „recemment, depuis peu”. 

Un act muntenesc din 1630 (A. I. R. I, 32): „.. .după aceia cându au fost 
acum, iar dumnelui vornicul Hreza mi-eu dat banii căt amu dat eu...” 

Badea Bălăceanul, 1679 (A. I. R. I, 61): „.. .un loc ce au cumpărat Necula log de 
la Nedelea fratele Călii dreptu ug 3 şi ţine scaune pe acel loc, iar c ă n d au 233 

fost acum, fiind casa părinţilor Călii aproape de acel loc şi acum faste pe seama 
ei, nu să sufere să fie scaunele acolea înaintea casii ei.. 

Tudor Logofăt, circa 1584 (Cuv. d. bătr. I, 38): „...far c ă n d u au foostu 
acum, far se au apucatu aceştii boerii ce săntu maii sus zişi, şi cu egumănul, de 
acestu ţigan Calcul fecorul Oprei de să-l faa.. 

Constantin Brîncovanu, 1694 ( Cond. ms. Brîncovenească, în Arh. Stat., p. 86): 
„...şi tot le-au ţinut bofarinul domnii mele cu bună pace, far cănd au fost acum, 
după ce au trecut 5 ani, venit-au Mihalcea şi Moise înpreună cu Dragomir căpitan 
înaintea domnii mele în divan de s-au întrebat de faaţă cu bofarinul...” 

Aceeaşi Condică Brîncovenească, p. 108: „...far cănd a c u m î n zilele 
domnii mele, far au venit Pană Logofăt...” 

Cu un sens ceva apropiat, dar nu acelaşi, se zice: „acum de la o vreme”. 

Gheorgachi, Letop. III, 311: „şi după masle mergea boierii de-şi lua de la domn 
ertăciune; dar acmu de la o vreme s-au rădicat şi acest obiceiu...” 

Din latinul vulgar e c c u - m o d o , cu un accent nesigur, s-au născut: pe de o 
parte românul acumu - acmu şi acîunu = acum', pe de alta, cu aceeaşi bifurcare 
tonică: friulanul acumd = lat. eccu-mddo = rom. acumu, şi sardul cdmo — lat. 
eccu-modo = rom. acumu. Această observaţiune a făcut-o deja de mult Ascoli ( Kuhn ’s 
Z. f. v. Sprachf. XVI, 123). Sardul zice: „dai como innantis” (Spano, 164), 
italianul: „da q u i innanzi”, cel dentîi corespunzînd românului „de acum înainte”, 
iar cellalt: „de a c i înainte”, ca şi cînd graiul nostru ar concentra în sine la un loc 
neşte varianturi pe cari le găsim numai împrăştiate în limbile surori din Occident, 
ba încă unele - ca forma acrum, despre care mai jos - nu se mai găsesc nicăiri. 

Din variantul acumu prin intermediarul acmu vine scurtatul amu', din acumu - 
acu. Macedo-româna şi istriano-româna posedă numai forma acmu, pe care au 
amplificat-o în acmoce, acăţînd pe - c e după analogia lui „atunce”. Pe acmoce 
istriano-româna îl mai reduce la: cmoce (Miklosich, I. Maiorescu). 

în acest mod, cuvîntul român n-are de loc a face cu vechiul grec aKţifiv 
„tout-â-l’heure, encore”, deşi se aseamănă atît de mult prin funcţiune şi prin formă. 
Neogrecul aKoţu sau aKopa a perdut pînă şi sensul de „tout-â-l’heure”, dezvoltînd 
numai pe acela de „encore”, astfel că pentru a exprime noţiunea de prezinte trebui 
să-şi asocieze pe xcopa: ocicopi Kai xcopa. Tot aci vine albanezul akoma „încă”. 

Genealogia cuvîntului: 


lat. eccu-mddo 


lat. eccu-mddo 


eccu-modo 


friul. acumd rom. acumu 


rom. acumu sard. cdmo 


acmu 


acum 

în graiul din Banat, de exemplu lingă Lugoş, mai există formele acru, acrum şi 
a cn u . Trecem peste a c n u = lat. eccu-nunc, despre care am vorbit la locul său. 
Forma acrum însă aparţine aci şi este de o importanţă extremă, ca un adevărat rest 
aşa-zicînd fosil din latinitatea cea mai depărtată. Pe lingă e c c e , latina vulgară 
avea variantul e c c e r e , care ne întimpină des la Plaut: 

„Prandi in navi, inde huc egressus sum te conveni. - E c c e r e , 

Perii misera!...” 

(Menaechmei II, 3 v. 50) 

„Jam, enim e c c e r e ibo in forum...” 

(Trucul. II, 2 v. 68) 

„Mihi praedicas? - E c c e r e ! jam tuatim 

Facis, ut tuis nulla apud te sit fides...” 

(Amphitr. II, 1 v. 4) 

Precum în compoziţiune e c c e devine e c u - în toţi pronumii şi adverbii 
romanici derivaţi, tot aşa e c c e r e cată să fi avut în compoziţiune o formă e c r u -, 
de unde ecru-modo alături cu ecu-modo. Din ecu-modo vine 
acum', din ecru-modo - acrum. 

Din variantul acmu, prin intensivul -şi (lat. sic), s-a format vechiul a c m u ş i, 
astăzi amuşi; din variantul acum, prin scurtatul acu, s-a născut intensivul acuşi 
cu deminutivul a c u ş i c ă , iar prin particula emfatică -a: acuma, 
v. Acnu. -Acuma. - Acuşi. - Amu. - Amuşi. - Atunce. 


ACUMA, adv.; tout-â-l’heure, â present. Format din simplul acum prin emfaticul 
-a (v. 5 A), acuma circulează în concurenţă cu formele scurtate acu şi amu, dar 
geograficeşte e mai răspîndit decît ele. 

în Dicţionarul ms. bănăţean, circa 1670: 

„Acmu. Nune. 

Acuma. Nune”. 

Pann, Prov. I, 99: 

„Nevasta 1-acea-ntîmplare 
începu a se-nchina, 

Zicînd cu mare mirare: 

Uită-te acuma, na!...” 

Pompiliu, Sibiiu, 25: 

„De-aţi făcut voi cuiva bine, 

Faceţi ş-acuma cu mine!...” 

Zilot, Cron., p. 112: 

„Cine să latre? 

Cei ce împarte 

Cu lupii turma 
Ş - a t u n c i ş-acuma?.. 


Iancu Văcărescu, p. 16: 


„Iar acuma făr-a prinde 
Eu de veste nicidecum, 
Fără arcu a-mi întinde 


Fugar m-am trezit pe drum.. 


Ţăranul din Prahova: ,Jicuma ie acuma, hine Moţăilă! Strîngi-te la piept şi ia-ţi 
căciula...” (Jipescu, Opinc., 97). 

Emfaticul acuma se poate pune aproape pretutindeni unde se întrebuinţează 
simplul acum, dar mai ales în locul energicului acu: 

Acu-iacu = acuma-i acuma', Uită-te a c u = uită-te acuma'. Acu, de! = 
acuma, de... 
v. Acum. 

ACUR ( acurs, acurgere), vb.; accourir. Arhaism trecut în Lexiconul Budan. în texturi 
nu-1 găsim. Numai în aparinţă îl poate bănui cineva la Coresi, Omiliar, 1580, quatern. 
XXVII, p. 11: „.. .mulţi nevoîaşte, ce mai vrătosu lenivoşii şi iuţii spre cuviinţa ceia 
buna şi spre spăsenie a c u r â (dKOŢp/fi)...”, căci contextul probează că aci este 
vechiul infinitiv „a cură” = lat. currere, iar nicidecum compusul acur. 
v. 2 Cur. — Curg. 


A-CURMEZÎŞ. - v. Curmeziş. - De-a. 



ACUSÂT, -Ă, adj.; constate, reconnu, prouve par serment. Acest cuvînt este un 


adevărat mărgăritar, găsit din întîmplare într-o claie de fîn. Pintre documentele inedite 
ale mănăstirii Bistriţa din Oltenia, conservate în Arhivele Statului din Bucureşti, se 
află o epistolă de la Petru-vodă Mircea cătră „jupan Neagoe marele ban al Craiovei”, 
scrisă întreagă slavoneşte cu mîna vel-logofătului Bogdan. Actul poartă numai data 
lunară: „30 octobre”; anul însă nu poate fi decît 1560, căci din alte documente se 
ştie că atunci anume era Neagoe pe scaunul bănesc şi Bogdan la logofeţie (v. Venelin, 
Vlacho-bolg. gramaty, p. 177). în acea epistolă, Vodă scrie lui Neagoe cum că 
călugării de la Bistriţa ar pretinde a fi ale lor trei familii de ţigani, pe cari le stăpînesc 
Eaţco şi Panga, şi deci - urmează epistola - „dacă călugării vor putea să jure că aşa 
este, atunci graţiozitatea ta să le dai pe acei ţigani menţionaţi mai sus ca să fie ai 
mănăstirii, iar lui Eaţco şi lui Panga să cauţi a le da alţi ţigani la număr în locul 
acelor ţigani pe cari graţiozitatea ta îi vei fi găsit acusaţi: TEX" 4U,HrdHH MTO Ech 
H dlilEn TBOd MHAOCTB dK^CdU,H ”. Neştiind cum să-şi exprime ideea într-o limbă 
236 ce-i era străină, scriitorul a vîrît în textul slavic termenul juridic curat românesc: 

acusatu, acusaţi, cu sens de „recunoscut, constatat, dovedit prin jurămînt”. Sub 
raportul fonetic, acest acusaţi, cu 5 ca în „casă”, „nas”, „pus” etc., nu cu z ca în 
neologismii luaţi din franceza sau italiana, reprezintă din punct în punct pe latinul 
accusatus. Sub raportul logic însă nu se potriveşte de loc cu latinitatea clasică, 
în care cuvîntul nu are nicăiri sensul de „constate”, ci numai cu latinitatea vulgară, 
de unde ne întimpină această accepţiune în francezul accuser şi italianul a c - 
c u s a r e . Franţuzeşte: accuser son age, accuser sa maladie, accuser 
reception d’une lettre, accuser son jeu... Italieneşte: a c c u s a r ricevuta, 
accusar una lettera, accusar un dolore. în terminologia jocului de cărţi, 
occidentalul accusare este mai-mai tot aceea ce făcuseră călugării de la Bistriţa 
în privinţa celor cîteva sălaşe de ţigani: „în alcuni giuochi, accusata dicesi di quelle 
verzicole (tre o piu carte) che vengono accusate osia dichiarate da’giuocatori, 
a tenor delle regole del giuoco, per tirarne qualche vantaggio” 
(Boerio, Diz. Veneziano, v. Acuso). Româneşte însă se pare că acusat era anume cel 
„dovedit prin jurămînt”, „et jurata fuit accusa”, după cum se zicea în latinitatea 
medievală (Du Cange, v. Accusa ). 

v. Rău. 

ACUŞI, adv.; sur le champ, de suite, â l’instant. Format din acu (= acum) prin 
intensivul -şi (Mat. sic), acuşi exprimă un viitor imediat. 

Pann, Prav. I, 97: 

„Nevasta lui mai în grabă 
Căldarea la foc puind, 

Şi el umblînd după treabă, 

De caii lui îngrijind, 
îşi întrebă pe nevasta: 

Puseşi, dragă, ce făcuşi? 

Ea îi răspunse 1-aceasta: 

Da, da, bărbate, acuşi...” 

„în săptămîna Paştilor merg copiii seara în cimitir şi bat toaca, zicînd: 

Toaco tocorezele 
C-au trecut botezele, 

Toaco tocoriile 
C-au trecut floriile, 

Toaco tocoruţele 
C -acuşi vin păscuţele.. 

(P. Olteanu, Hunedoara, Haţeg) 

I. Creangă, Povestea IuiDănilăPrepeleac ( Conv. Ut., 1876, p. 459): „Măi omule, 
zise dracul. Tu cu şmichiriile tale ai tulburat toată drăcimea; da acuş am să te vîr şi 
eu în toate grozile morţii!...” 

Alecu Văcărescu, p. 28, rău a pus pentru rimă pe acuşi în loc de acum: 

„Şi tu limbă, ce tăcuşi, 
Ca o mută păn -acuşi.. 


Numai cînd se repetă, acuşi arată o activitate febrilă în prezinte, nu în viitor: 

„Pe cînd soacra horăia, dormind dusă, blajina noră m i g ă i a prin casă; acuş 
la strujit pene, acuş îmbala tortul, acuş pisa malai şi-l vîntura de buc.. (Corn. lit., 
1875, p. 284). 

Prin emfaticul -a (v. 5 A), acuşi se amplifică în a c u ş a , fără a se modifica 
sensul. 

„Cînd ameninţă pe cineva cu bătaie, poporul zice: Lasă că-ţi voi arăta eu Bacăul 
a c u ş a !...” (Preut G. Palladi, Tutova, c. Şendreştii). 

Din acuşi, după analogia lui „atîtica” din „atît”, se formează deminutivul acu¬ 
şica, care se poate aplica dopotrivă la prezinte şi la viitor imediat. 

„.. .o să-ţi dăsluşesc, pă cît m-o tăia puterea, atîtea ş-atîtea-ntrebări şi nepriceperi, 
trecătoare dă multe ori pîn mintea ta-ntunecată şi nedăslegate pîn -acuşica de judicata 
ta nedăprinsă...” 


(Jipescu, Opincaru , 20). 


v. Acum. - Amuşi. 




ACUŞOR 

ACUT 


!4D-. prefixe. Devenind prefix, prepoziţiunea latină ad ne apare în graiul român: 

1. redusă la a-, fără a se reduplica următoarea consoană, după cum se reduplică 
în italiana: afum = it. ajfumo, afund = it. affondo, alin = it. alleno, alint — it. allento, 
alung = it. allungo, amorţesc = it. ammorto, aplec = it. applico, apun = it. appono', 

2. rămasă ad- denaintea vocalei: adaog = lat. adaugeo, adăp = lat. adaquo, 
adun — lat. aduno', 

3. amplificată printr-o vocală iraţională denaintea consoanelor labiale: adevăr - 
= lat. ad-verum, adăpost — lat. adpositum, ademînă — acl-manum. 

v. 15 A. 

2 AD, s. n.; enfer. Astăzi se zice numai iad. 

Predica transilvană, circa 1600 (Cuv. d. bătr. II, 228): „deci acolo în lăunătru 
întru adu întunerecul ales fi-va, chină cumplită şi durere nespusă; că acolo vare-ce 
veri simţi şi vare-ce veri auzi, totu ţi-e urâtă şi de totu te îngrozeşti; şi vare-ce veri 
atinge sau se va atinge de tine, de toate te vatămi, că adul îaste plină de amară 
fierbinte...” 

Cod. ms. miscel. sec. XVII (Bis. Sf. Nicolae din Braşov), p. 652: „besereca sa, 
238 care nu o va învince uşa adului ...” 

Dosofteiu, 1680, f. 110 b: „izbăviş sufletulu mîeu din cuiul cel mai de desuptu.. 
dar şi cu forma i a d , f. 150 a: „toţ carii să pugoarâ în iad...” 

Paleoslavicul dA h din grecul a5r|q. Cuvîntul vechi românesc, rămas de epoca 
păgînă pentru a exprime aceeaşi noţiune, este tartar = lat. tartarus (= gr. 
Tdpxapoc;), de ex. în Cugetări în oara morţii, circa 1500 (Cuv. dl. bătr., 465): „...o, 
amar ceia ce nu se pocâescu de păcatele sale, că aceia toţi se ducu în foculu nestinsu 
şi în vermii neadurmiţi şi în tartaru ...” 

v. Genune. - Iad. - Tartar. - Tărîm. 

3 AD! - v. Aduc. 

ADÂM, n. pr.; nom du premier homme, personnification semitique et chretienne 
des origines de Thumanite. Numele primului om, după Biblie. Arăbeşte: a d a m 
„om”. 

Abia în secolul trecut românii au început a întrebuinţa data creştină în locul 
cronologiei bizantine de la zidirea lumii, presupusă a se fi întîmplat cu 5508 ani 
înainte de Crist, şi care se numea „cursul anilor de la Adam”. 

Nic. Costin, Letop. II, 77: „...şi l-au rădicat pe Mihaiu-vodă din scaun, şi cu 
mare mănie şi grabă l-au cuprins, în 14 zile, fiind vineri, fiind Mihaiu-vodă la biserică 
la Trii-sfetitele, fiind în zioa sărbătoarei a Prepadoamnii Paraschevii, fiind cursul 
anilor de 1 a Adam 7218, iar de la Hs. 1710...” 

De aci locuţiunea poporană: „de cînd cu moş Adam”, pentru a arăta o vechime 
extremă a unui lucru, ceea ce se zice italieneşte: „da A d a m o in qua”. In Moldova: 

„de la Adam b a b adam, adecă „baba Adam”, cu turcul sau tătarul babă „tată”. 

v. Veleat. 

Nemic nu era înainte de Adam. Numai el se născuse fără părinţi. Singur pămîntul 
i-a fost tată şi mumă. Aceste credinţe sînt exprese prin două ghicitori ajunse a fi 
poporane, deşi sînt învederat de o proveninţă cărturărească: 

„— Cine nu s-a născut şi a murit? 

— Adam strămoşul. 

— Cine la moartea lui a întrat în pîntecele maichi-sii? 

— Tot Adam strămoşul” (A. Pann, Moş Albu I, 28). 

D. G.D. Teodorescu ( Poez. pop., 250) aduce următoarele paraleluri străine, al 
căror număr s-ar putea înzeci: 

„— Quel est l’homme qui n’a pas eu de mere? - Adam. 

— Quel est l’homme qui est mort sans etre ne? - Adam. 

— Wer gestorben und nit geboren sey? - Adam. 

— Nun nascîu, 
nun addatau, 

senza nasciri murfu. - Adamo,” 

Alte ghicitori, de aceeaşi natură, v. la Dr. Gaster, Liter. pop., 230, unde ne apare 
totodată figura lui Adam în literatura noastră poporană cea popească, adecă muncită 
şi-n mare parte tradusă din slavoneşte sau din greceşte de bieţii dascăli bisericeşti, 239 

dar îmbrăţişată şi răspîndită pe la ţară. Aşa este, de exemplu, o Poveste despre ,Adam” 
şi Eva şi Versul lui „Adam'' (op. cit., 276 sqq.), care se începe prin: 

„Veniţi toţi cei din Adam 
Şi cu fiii lui Avram, 

Să cîntăm versuri cu jale 
Pentru-a lui Adam greşale.. 

Tot de origine dăscălească, însă îmbrăcat ceva mai româneşte, ni se înfăţişează 
Adam în colinde şi-n cîntece de nuntă. 

Intr-o colindă, culeasă de d. I.G. Bibicescu în Transilvania (Col. ms.), „Ion 
sînt-Ion şi cu bunul Dumnezeu” judecă pe Adam, care se scuză cu naivitate că l-a 
înşelat Iuda de i-a băgat mărul în gură; apoi: 

,Adam din rai a ieşit, 

Tot plîngînd şi suspinînd 
Şi-n cîrji albe răzimînd 
Şi din gur-aşa grăind: 

- Rai, rai, rai! grădină dulce! 

Nu mă-ndur a mă mai duce 
De dulceaţa poamelor, 

De mirosul florilor, 

De sunetul frunzelor, 

De zgomotu-albinelor. 

De viersul păserilor 
Şi de glasul îngerilor.. 

La nunţi, duminica, înainte de plecare la biserică, se recită aşa numita Iertăciune, 
în care se zice că Dumnezeu a zidit: 

„Pe strămoşul nostr Adam, 

Din care ne tragem neam: 

Cu trupul din pămînt, 

Cu oasele din peatră, 

Cu frumseţea din soare, 

Cu ochii din mare.. 

apoi despre Eva şi gonirea din rai: 

„Dar Dumnezeu s-a milostivit 
Şi a doua oară l-a primit 
Şi i-a zis: - Adame, Adame, 

Creşteţi şi vă îmulţiţi 
Ca nisipul mării 
Şi ca stelele cerului, 

Şi pe pămînt să trăiţi 
Şi să-l stăpîniţi! 

Şi de atunci se trage 
Viţe 

Şi seminţe 

Pînă ce-a ajuns rîndul 
Şi 1-aceste două mlădiţe, 

Ce stau plecaţi 
Ca dumneavoastră, părinţi, 

Să-i iertaţi 

Şi să-i binecuvîntaţi.. 

(G.D. Teodorescu, op. cit., 166-7) 

După o versiune din Moldova, Adam fusese zidit: 

„Cu trupul din opt părţi, 

Cu oasele din cheatră 
Şi cu gîndul din mulţimea îngerilor.. 

(M. Busuioc, Suceava, c. Paşcani-Stolniceni) 

După o altă: 

„Dumnezeu a văzut 
Că raiul rău i-a şezut 
Fără moştenire 
Şi făr’ vieţuire, 

S-au gîndit ca pe om să zidească 
Şi raiul să moştenească: 

Au luat ochii din mare, 

Chica din soare, 

Lut din pămînt 
Şi suflet din Duhul sfînt, 

Şi-n clipă pe strămoşul Adam a făcut...” 

(Constantiniu, Neamţ, c. Doamna) 

în alte varianturi, se mai adaugă: „sîngele din rouă”, „cugetul din noori”, „suflare 
din vînt” etc., sau în loc de „mulţimea îngerilor” se pune: „iuţimea”. Cele „opt 
părţi”, din cari fusese zidit trupul lui Adam, figurează în manuscripte slavice începînd 
deja de prin secolul XIV, cari însă fiind de proveninţă sudică, căci ele menţionează 
pe cumani, pe români, pe amăuţi, e tot aşa de cu putinţă ca noi să fi luat legenda de 
la şerbi sau bulgari, precum e cu putinţă şi viceversa (v. Tichonravov, Pamîatniki 
otrecennoî ruskoî literatury, t. 2, p. 439 sqq.). în orice caz, fîntîna comună, directă 
sau indirectă, a acestor subtilităţi teologice poporane e bizantină, după cum e şi 
explicaţiunea simbolică a numelui ADAM în Pravila lui Mateiu Basarab: 

A = 'Avaio^f] (răsărit), D = Auorq (apus), A = ”ApKTO(; (nord) şi M = MeoripPpia 
(sud). 

v. Conăcărie. - Iertăciune. - Nuntă. 

Mult mai românesc e Adam în vrăji şi descîntece. 
Intr-un descîntec cînd s-a deochiat o vită: 

„...ie vacile, 

Le du pe c ă r a r e a lui Adam 
La păşunea lui Avram 
Şi la apa lui Iordan... 

Intr-un altul de desfăcut farmecele: 


(I.D. Nour, Bîrlad) 


„De mina dreaptă m-au luat, 

Pe cărarea lui Adam m-au purces, 
La fîntîna lui Iordan dusu-m-au, 

Cu crucile de mir, 

Cu ţărmurile de vin; 

Aşa Sfînta Precistă iarăşi de mină m-au luat, 
Pe croh alb m-au aşezat...” 

Intr-un descîntec de albeaţă: 


{Idem) 


„De mina dreaptă l-a luat, 

Dipe soare l-a înturnat 
Ş-a pornit, şi a plecat 
Pe drumul lui Adam 
La fîntîna lui Iordan, 

Ş-a tîlnit 

Trei surori a soarelui...” 

{Albina Carpaţilor, 1879, p. 345) 

Ce să fie oare „cărarea lui Adam ” sau „drumul lui Adam”! în alte descîntece 
figurează în locu-i: „cărarea lui T r o i a n ” , de ex. în lunga vrajă „de a face pe 
dragoste”, culeasă de d. S.F. Marian în Bucovina şi unde ne întimpină de trei ori: 

„Mărioar-au sinecat, 

Sinecat ş-au mînecat 
Pe cărarea lui Troian 
La rîul lui Iordan...” 


în altele: 


{Col. I. Tr„ 1870, nr. 3, p. 4) 


„Pe cărare, 

Pe uliţa mare, 

La rîul lui Iordan, 

La fîntîna lui Bogdan...” 

Traian, părintele Daciei; Bogdan, fundatorul Moldovei; iată-ne deja departe de 
lumea biblică! 

înlocuit-au românii pe strămoşul omenirii Adam prin strămoşul naţional 
Traian? sau nu cumva, din contra, vechiul cult al eroului păgîn va fi fost gonit 
mai tîrziu prin elementul semitic al creştinismului? în astronomia poporană „calea 
lui Troian”, fiind una din numirile „drumului de lapte”, să fie oare tot aceea şi 
„calea lui A d a m”? Iată, negreşit, neşte cestiuni cît se poate de interesante. Vom 
observa numai că-n latinitatea medievală această parte a cerului se chema „via Sancti 
Jacobi”, de unde: spân. camino de Santiago, fr. chemin de St. Jacques, provenţ. 
cami de San Jaques, bret. hent sânt Jakez etc. (v. Gaidoz et Rolland, Melusine, 

1884, p. 151-3). 

v. Avram. - Bogdan. - Iordan. - Troian. 

Se pare că tocmai funcţiunea cea astronomică a lui Adam, suit într-o sferă mai 
pe sus de cei doi luminători, ne întimpină în balada poporană Soarele şi luna, aşa 
după cum se cîntă în Dobrogea (Burada, Călăt., p. 168). Neştiind cum să scape de 
amorul fratelui său, Luna îi zice Soarelui: 

„— Soare luminos, 

Mîndru şi frumos! 

O scară de fer 
Pîn’ la naltul cer 
Tu mie să-mi faci, 

Pe ea să te urci, 

Iute să te duci 
Pîn’ la moş Adam, 

Căci dorinţă am 
La el să priveşti, 

Să te spovedeşti. 

— Degrabă el s-apuca 
Şi îndată că făcea 
O scară de fer 
Pîn’ la naltul cer, 

Ş-apoi se urca 
Şi se înălţa 
pîn’ la moş Adam, 

Străbun lui Avram, 

La el că privea, 

Se spoveduea. 

Adam scoborea, 

De-a stînga-1 lua, 
în iad îl băga...” 

în fine, după cum prin Adam s-a început lumea, tot prin Adam se va sfîrşi; aşa 
crede poporul. Una din legendele române despre Judecata cea din urmă sau „vremea 243 

de apoi” este că atunci „cînd se vor împlini veacurile”, Dumnezeu va pune pe Aclam să 
buciume, şi la trîmbiţa lui se va zgudui lumea şi se vor scula morţii de prin morminte 
(Vaslui, c. Negreştii şi Mirceştii; Botoşani, c. Poiana-Lungă). O versiune adaogă că 
buciumarea va ţinea trei zile şi trei nopţi, „şi cine n-o va auzi, va rămînea în iad, iar 
ceilalţi vor merge la judecată” (A. Ciureanu, Vaslui, c. Zăpodenii). Unui om perdut 
fără îndreptare şi fără mustrare, i se poate zice că: n-a auzit trîmbiţa lui Adam. 

Cu toate astea, nici pe Adam nu-1 cruţă poporul în înjurăturile sale. La Vrancea, 
bunăoară, „auzi mereu ocări de: Pasca mă-sei, crucea, Dumnezeu, feştania, luceafăru 
mă-sei, Adamu mă-sei etc”. (Putna, corn. Găurile). 

în vechile texturi, numele Adam îşi acaţă uneori pe flexionarul - u : î n 

Călătoria la iad a Maicei Domnului , scrisă circa 1550 (Cuv. d. bătr. II, 358): „puterea 
cinstiteei cruci, ceia ce Adamu şi Eva izbăvi deîn blăstemu...” De asemenea în 
Legenda Duminicei, 1600 (Cuv. d. bătr. II, 45): „ainte fecu omu întăe Adamu de-1 
fecîu în chipul mieu...” în ambele pasag e Adamu e la acuzativ, în loc de: „pe Adam”. 

Ca nume de botez, Adam - de unde patronimicul Adămescu, augmentativul 
A d a m o i u (în Banat: Adamonîu) şi deminutivele A d a m u ţ şi 
Adamache - e foarte rar la români. Ca nume evreiesc, îl vedem într-o satiră 
poporană din Bucovina, Jidovii şi volintirii: 

„într-o seară neguroasă, 

Care vîră frică-n oasă, 

Mergeam noi, 

O sută de jidănoi: 

Chişer şi Haham, 

Bureh şi Adam, 

Şi cu rabin între noi, 

Cu trei cară de-usturoi...” 

(Col. I. Tr., 1871, p. 39) 

Ca nume local, este un sat Adam în Tutova, numit după mănăstirea de maice de 
acolo, şi un sătuleţ Adam în districtul Sucevei: apoi A d a m e ş t i i , sat în 
Teleorman. 

v. Aron. - Avei. - Cain. - 2 Jidov. - Moise... 

2 ADÂM, nom propre personnel. - v. Adam. - 3 Adam. 

3 ADÂM, nom de certaines localites en Moldavie. Din localităţi cu acest nume, cea 
mai însemnată e mănăstirea Adam, altădată aparţinînd Covurluiului, astăzi însă - 
prin schimbarea hotarelor districtuale - căzînd în partea Tutovei. 

Un act din 14 octobre 1652 (Arh. Stat.): „+ adecă eu Petrişor ot Tăplăoni şi 
Vrăbie izbaşa şi Vasilie Ţocol ot Mileşti şi Sava Rojan ot Grădinari scriem şi mărto- 
risim co cestu zapis al noostru cum noi de bonă voe noostră am dat danie a noostră 
draptă ocină şi moşie din Codrul Ghenghii din hotarul Osiîacilor pe Vale Brabănului 
în Pădure Merîaâ în loc pustiîu, am dat lui Adam căpitanul de ş-au făcut 
244 mănăstire...” 

Dentîi bărbătească, mănăstirea Adam a trecut apoi, abia în prima jumătate a 
secolului nostru, la călugăriţe, aduse aci din Floreşti: 

Mitropolit Veniamin, 1836 (Arh. Stat.): „luînd aminte şi pentru pitrecirea şi 
viaţa a maicelor călugăriţe din sf. monastire Adamul, unde prin vrerea lui D-zeu 
mutîndu-să de la monastirea Floreştii, lăsîndu-o ace monastire pitrecătorilor cu 
lăcuinţa părinţilor greci...” 

ADAMÂNT (plur. adamanturi ), s.n.; diamant, pierre precieuse. Lex. Bud.\ 

, Adamant, der Diamant; de adamant, Diamanten.” 

Varlam, 1643, II, f. 53 a, în viaţa Sf-lui Ioan de la Suceava: „să usteniră şi 
slugile, bâtăndii acelu trupu tare ca de adâmantu (dA/¥»A\4NTK)...” 

Peste Carpaţi se pronunţă mai mult adiemant, sub influinţa maghiarului gyemânt. 

La noi nu se mai zice decît diamant , cu forma italiană. Italienii însă, alături cu 
„diamante” mînţin şi pe „adamante”, dar numai ca vorbă poetică, după cum ar putea 
să rămînă şi-n poezia română, lăsîndu-se pe „diamant” graiului prozaic. 

„Non, se di ferro doppio o d’ada mante 
Questa muraglia impenetrabil fosse.. 

(Tasso, Ger. III, 51) 

Derivă din grecul bcSâpocq, trecut la români prin paleoslavicul adamantu. Sinonim 
curat românesc, în legătură cu legende poporane, este nestimată, „peatră care 
luminează noaptea ca ziua”. 

v. Balaur. - Nestimată. - Peatră. 

1 ADAMASCĂ, s.f. ; 1. Sorte d’etoffe de luxe importee de l’etranger; 2. sorte d’etoffe 
fabriquee de coton et de laine par Ies paysannes roumaines. 

1. Ca stoafă de lux, adamască se fabrica dentîi în China şi mai cu seamă la 
D a m a s în Siria, de unde-i vine însuşi numele; apoi în Occident, unde nu întîrziase 
a ajunge la o mare perfecţiune, mai ales în Italia: la Veneţia, la Genova, la Lucea. 

Sub raportul bogăţiei, adamască stă alături cu catifea: 

„Souvent sur le velours et le damas soyeux 
On voit Ies plus hâtifs des convives joyeux 
S’asseoir au banquet avant 1'heure...” 

(V. Hugo) 

Ca ţesetură de mătasă, „damas soie”, adamască este o stoafă grea, amestec de 
atlaz şi de taftă, cu frumoase flori sau desemnuri ieşite dasupra, uneori cu fire de aur 
sau de argint. Pentru amănunte, v. Bezon, Dict. des tissus, t. 6, p. 71 sqq. 

In România această stoafă pătrundea în două fabricate pe două căi: o varietate 
d-a dreptul din Orient, prin Turcia, şi atunci se chema, muşchi din turcul dimişkî, 
grecul SrploKiov „satin de Damas”; o altă varietate, din Italia, unde se zice astăzi 
„damasco”, dar în veacul de mijloc purta numele de „adamasco”, latineşte 
„adamascus”, de ex. într-un act italian din 1389; „planeta una drappi auri in campo 245 

viridi, facta ad spicas cum frisiis largis Adamaschi, fodrata tafetali rubeo” 
(Du Cange, ad voc.). Cuvîntul românesc vine dară imediat din italieneşte, nicidecum 
de la slavi (Cihac, II, 1), fiindcă atunci ar trebui să fie adamaşcă, nu -ască, deoarăce 
ruseşte e adamaşka, poloneşte adamaszek, iar la ceilalţi slavi fără iniţialul a-: bohemul 
damasek, slovenul tamasek etc. Slavii însă au primit şi ei vorba tot prin comerciul 
italian, mai ales veneţian. 

în inventarul m-rii Galata din Iaşi, 1588, ambele varietăţi: muşchi şi 
adamaşcă figurează alături (Cuv. d. bătr. I, 199): „4 poale (de icoane) de adamaşcă 
galbeni şi cu flore albe şi pre margine atlazu muşchii”. 

Tot acolo ne întimpină adamaşcă de următoarele culori: verde, roşie, albă, 
mohorîtă, albastră, neagră; apoi: „cu obraze” şi „cu obraze şi cu flori”. „O b r a z e ” 
se numea desemnurile. 

2. Ca stofă ţesută de ţărance române, se cheamă adamaşcă, mai ales în Moldova, 
un fel de alesătură.,,.. .urzala bumbac, bătaia lînă boită, în cinci iţe, se numeşte 
adamaşcă. (M. Dimitriu, Covurlui, c. Smulţii). 

, Adamaşcă este o ţesetură în patru sau cinci iţe, a cării urzeală este de in sau 
bumbac şi bătătura de lînă cu diferite culori, formînd o faţă cu mici cadrilaturi de 
felul acesta: 



(A. Negru, Tecuci, com. Poiana).” 

La ţărani această sărăcăcioasă adamaşcă din bumbac şi lînă servă pentru haine 
femeieşti şi mai cu seamă pentru aşternut tot aşa de bine ca la cei bogaţi adamasca 
cea de mătasă. 

v. Alesătură. - 2 Bătaie. - Coftirie. - Iţă. - Război. - Urzeală... 

2 ADAMAŞCĂ, t. de botan. - v. Avrămeasă. 

ADÂOG, ADÂUG (1. adaos (-us), -gere\ 2. -at, -are ; 3. -it, -ire), vb.; ajouter, 
augmenter, accroître, multiplier. 

Din toate limbile romanice, latinul a d a u g e o (-xi, -ctum, -ere) a rămas numai 
la români, păstrînd acelaşi sens, dar diferenţiindu-se în trei conjugaţiuni: adăogăre, 
246 adăogire şi adâogere. Trecerea lui adaug în adaog se datoreşte acomodaţiunii, o 

























































































































ADAOG 


fiind fiziologiceşte mai aproape de a decît u, astfel că poporul de multe ori rosteşte 
„aor”, „taor” etc., netonicul u supunîndu-se tonicului a. Macedo-româneşte, după o 
altă tendinţă fonetică, u după vocală devine v: adavgere, ca şi în lavdu - laud, avdu 
- aud, arevdu - rabd etc. (v. 1 U). 

I. Ramificarea sensurilor. 

a) Adaoge sporesc „augmenter”: 

Beldiman, Tragod., v. 1103: 

„Se deşteaptă eteriştii, că i-au amăgit simţesc, 

Adaoge turbăciunea, pe Balş învinovăţesc...” 

Ibid., v. 4099: 

„Se întorc iarăşi la gazdă, cai de menzil poroncesc, 

A se face prelungire nicicum nu-1 îngăduiesc; 

Aceasta îl dărma tare, aceasta îl supăra, 

Adăogea îngrijirea întru care el era.. 

b) Adaog - măresc „accroître”: 

Pravila Moldov., 1646, f. 26: „cela ce va face vamă noo caria n-au fostă, sau de 
va mai adaoge cea vîache decumu au fostă...” 

O predică din sec. XVII {Cod. ms. miscel. al Bis. Sf. Nicolae din Braşov, p. 

260): „iară cănd avem pre Dumnezău îndemnâtorîu şi ajutâtoriu, atunce şi usrădiîa 
noastră aprinde-se şi se adaoge...” 

Constantin Brîncovan, 1695 ( Cond., ms., în Arh. Stat., p. 127): „iar carele de nu 
va drege, încă şi nu va adaoge, ci va scădea şi va strica dentr-acestea şi dentr-alte 
milî de ale sfintei mănăstiri...” 

Enache Cogălniceanu, Letop. III, 228: „...şi acei bani să steie temeiu păn la 
anul să ămble, neavănd voie ispravnicii nici să-i adaogă, nici să-i scadă...” 

Ibid., 228: „Domnul încă au chemat boieri şi le-au arătat, zicăndu-le ca să se 
adune la un loc cu toţii şi să găsească leac să adăogă sfertul...” 

Critil şi Andronius (Iaşi, 1794), p. 13: „a me mirare să adaoge cu măsura ce a 
me luare aminte să îndoe...” 

c) Adaog - îmmulţesc „multiplier”. 

Omiliarul de la Govora, 1642, p. 96: „şi va adaoge munci cătrâ munci...” 

Mai ales în urarea: a se adaoge anii sau zilele cuiva. 

O scrisoare rustică muntenească, circa 1609 {Cuv. d. bătr. I, 174): „ni rogămu 
dumnitale şi jipănesei dumnitale şi coconui dumnitale, şi Dumniziu să vă adaogă 
zele şi ai dumniîavostă...” 

d) Adaog - mai dau sau mai spun „ajouter”: 

Pann, Prav. III, 78: „Scumpul cumpără stafide şi cere să-i adauge piper...” 

Moxa, 1620, p. 393: „(Nichifor Foca) au plecat Syriîa şi s-au închinaţii Lichiîa 
şi au dobândiţii Finichiîa, şi îarâ adaose grecasca să fie grecascâ.. 

Constantin Brîncovan, 1695 {Cond., ms. Arh. Stat., p. 101): „iar pentru a părinţilor 247 

ce vor fi lăcuitori într-însa hrană şi traîu vieţii am adaos şi am ajutorat cu cele după 
putinţă...” 

Ibid., p. 103: „şi iar am dat şi am adaos domniea-mea la sfânta mănăstire ocină 
în sat în Rămesti...” 

Omiliarul de la Govora, 1642, p. 85: „derept aceia apostolul au adaus de-au zis: 
nu vâînşălareţi...” 

Un cuvînt al Sf. Ioan Crisostom, text din sec. XVII (Cod. ms. mise. al Bis. Sf. 
Nicolae din Braşov, p. 359): „pentru ce adaoge cătrâ cuvăntii ş-altele? câ cum au 
zişii: lepădaţi hitleniîa, au nu era destul acasta? pentru ce adaoge de zice şi: înaintea 
ochiloru miei?...” 

e) Adaog cu p î r ă „decrediter, diffamer.” 

Nic. Costin, Letop. II, 129: „Zic unii cum şi cu acel Bekir Aga şi-au fost imputat 
Lupul Costachi vornicul, şi cu Mehmet Efendi Iazagiul, că turcilor cine le poate 
sătura lăcomia lor? Deci să-l fie adaos cu p î r ă la vezirul şi ei...” 

Nic. Muşte, Letop. III, 59: „Apoi eşind din Edecula, tot nu-1 lăsa domnul 
muntenesc să se odihnească mazil cum era, ce cu multe p î r i îl adăogea 
să-l facă surgun şi din Ţarigrad...” 

Ibid., p. 80: „şi acum nici de poronca împărătească n-au vrut să de pe boieri; şi 
cu alte pîri adăogăndu-l, i-au stricat domnia lui Mihaiu-vodă...” 

f) Adaog c î n t e c . 

Dosofteiu, 1673, f. 114 a: 

„Carii cearcă să mă prindzâ, 

Răutatîa să-î cuprindzâ, 

Iară eu, hie-n ce vrîame, 

Lăngă tine nu m-oî tîame, 

Ce-ţ voi adaoge cîntec 

Din zuor de cînd mă mânec...” 

în „a adaoge cîntec” cu sensul de „a închina”, „vouer, dedier”, se surprinde 
o accepţiune foarte arhaică, pe care o avusese şi latinul „adaugeo” în graiul sacerdotal, 
de ex.: „decumam adaugere” la Plaut. 

în Psaltirea lui Arsenie de la Bisericani, circa 1650 (Ms. Sturdzan, în Acad. 
Rom.) se presară pe ici, pe colea o interesantă sinonimică a cuvîntului, fiindcă 
traducătorul, deşi avea denaintea ochilor un text slavic, totuşi îşi da multă silinţă de 
a găsi pentru fiecare idee o expresiune curat românească, astfel că traduce multe 
pasage în cîte două-trei feluri, de ex.: 

Ps. LXXII: „îatâ acestea păcâtoş se adaugă pururîa = iată aceştia păcâtoş se 
înmulţesc u pururîa...” 

Ps. LXXXVIII: „şi nemica nu va spori vrăjmaşul spr-insu = şi nemica nu va 
adauge = şi nemica nu va folosi...” 

Ps. CV: „şi se înpreunarâ lui Velfegor = şi se adauserâ lui Velfegor...” 

Să se observe însă, în teză generală, că în cărţile bisericeşti traduse din slavoneşte 
248 adaog corespunde totdauna lui npHJiOJKHTH, literalmente „punere lîngă”, dar avînd 

o mulţime de accepţiuni în frazeologie, aşa că reprezintă după împrejurări pe grecul 
irpocmflevai, 7taperoâyeiv, E7trpeveiv, onYKaxi9eo9ai, o'ovxlOeaOai, 
KOÂÂaaOcu, evo'ualîai etc. De aici rezultă că-n unele pasage din vechile tipăriture 
adaog este o vorbă românească numai doară prin materie şi formă, dar e ceva cu 
totul străin prin funcţiune. în Psaltirea lui Silvestru, 1651, tradusă după originalul 
evreiesc, întrebuinţarea semasiologică a lui adaog e mai corectă: 


Ps. LX: „dzile spre dzile înpăratului 
adaoge- l-veri...” 

Ps. LXVIII: „adaoge strămbătate spre 
strămbătatîa lorii...” 

Ps. LXX: „şi adaugă spre toatâ lauda 
ta...” 


„...dies super dies regis adji- 
c i e s ...” 

„...appone iniquitatem super iniqui- 
tatem ipsorum...” 

„.. .et a d j i c i a m super omnem lau- 
dem tuam...” 


în Psaltirea cea versificată a lui Dosofteiu, 1673, fiind cu totul emancipată de 
litera contextului slavic, adaog îşi recapătă de asemenea pe deplin funcţiunea sa 
românească. 

F. 33 b: 

„Dumnedzău mă paşte şi n-am lipsâ 
La loc de otavâ ce-mi întinsă 
Sălaşul pre ape de răpaos, 

Şi cu hranâ sufletu rnî-au adaos ...” 

F. 16 a: 

„Precum îaste ceriul mare de nălţâme. 

Pre pămînt adaogî de oameni mulţâme...” 

II. Filiaţiunea formelor. 


Forma organică adăugere, întocmai latinul adâugere, e deasă în 
monumentele noastre literare cele mai vechi. 

în Omiliarul lui Coresi, 1580, ea ne întimpină la tot pasul; de exemplu: 
quatern. II, p. 9: „pământul cela lucratulu grăsime saduriloru adauge- le...” 
quat. VI, p. 5: „cu postulă adauge-ş u sănătate şi tărie, îarâ deîn neţinere boala şi 
neputinţa apropie-se...” 

quat. XI, p. 13: „cine va avea mai mulţii, şi mai mulţii i se va da şi i se va 
adauge...” 

quat. XXVI, p. 3: „vătâmâturilor celea relele adauge- le vindecare...” 
în Codicele Voroneţian, circa 1550 (ms„ Acad. Rom.): 


Act. Ap. XXII, 2: „audziră că evreiasca 
limbă glăsi cătră-nşii, rutes adauseră 
fără-voroavă...” 


„...quum audissent autem quia hebraea 
lingua loqueretur ad illos, magis 
praestiterunt silentium...” 


în Codicele Şcheian, din aceeaşi epocă (ms., Acad. Rom.): 

Ps. XL, 9: „şi nu va adauge se vinie...” 

Ps. LX, 7: „dzi spre dzi lu înpărat 
adaugi.” 

Ps. LXVIII, 27-8: „şi cătră durerea ra- 
nelor mele adauseră; adauge fără-lege...” 

Ba chiar cu finalul -u: 

Ps. LXX, 14: „e eu purure upovăiîu în 
tine, şi adaugu în toată lauda ta...” 

In secolul XVII, cuvîntul se mînţine 
a precumpăni forma cu o: adaoge re. 

A se alătura Psaltirea lui Coresi, 15' 

Coresi: 

Ps. XL: „Cuvântă lege-călcâtorîu puseră 
spre mine: căndă doarme şi nu va adauge 
să învie?... 

Ps. LX: „zi spre zi lu înpăratu adaugi...” 

Ps. LXI: „bogâţiâ să curâ, nu adaugeţi 
inema...” 

Ps. LXVIII: „că cine tu vătămaşu, ei mâ¬ 
nară şi cătrâ durerea raneloru mele adau- 
serâ; adauge fârâ-lege...” 


„...non adjiciet utresurgat...” 
„...dies super dies regis adji- 
c i e s ...” 

„...et super dolorem vulnerum meorum 
addiderunt; appone iniqui- 
tatem...” 


„...ego autem semper sperabo, et a d - 
j i c i a m super omnem laudem tuam...” 

it în a treia conjugaţiune, dar începe deja 

, cu acea a lui Dosofteiu, 1680: 

Dosofteiu: 

„Cuvântă călcătoriu de liage pusărâ su- 
pra mia: dară cela ce doarme au n-a adao¬ 
ge a să scula?...” 

„...dzâle preste dzâle înpăratului vei 
adaoge...” 

„...bogăţâia de curâ, nu adaogeţu ine- 
mile...” 

„...că pre carele tu îi bătuş, ei ii luarâ în 
gonâ şi cătră duriaria ranelor miale ada- 
osără; adaoge fără-liage...” 


Atît în secolul XVI, precum şi pînă la finea secolului XVII, ne mai întimpină 
din cînd în cînd forma organică a perfectului simplu: adaus sau adaos = lat. adâuxi, 
înlocuită deja în cele mai multe cazuri prin analogicul adăosei. 

Coresi, Omit., 1580, quat. XXXIII, 16: „tară eu amu nu numai învăţai, ce şi 
lucru adauşu (dAd^UJk), acelea carele altulu niminea nu le-au făcută.. 

Omiliar de la Govora, 1643, p. 601: „însumi multe ostenele adaos...” 

Biblia Şerban-vodă, 1688, p. 446: „iată eu mă măriîu şi adaos înţelepciune 
preste toţi...” 

Ibid., p. 447: „mă măriîu şi adaos înţelepciune mai multă decâtu toţi...” 

In macedo-româna, latinul „adauxi” a devenit adapşu prin forma intermediară 
adavşu - adauşu. Se conjugă: adapşu, adăpseşi, adapse, adapsem, adapset, adapseră. 
Din participiul latin „adauctum”, macedo-românii au făcut: adapt, mai organic decît 
daco-românul adaus (v. V. Petrescu, Mostre I, 151). 

E interesant la Coresi, 1580, quat. VIII, p. 1: „dereptu aceia şi timpinarâ pre elu 
cu slavă credincoşii şi blagoslovenie avăndu de elu, că de n-arâ fi crezuţi, 
nu se-a r â fi aşa curându adauşu...” ceea ce ar presupune pe reciprocul „mă 
adaug” conjugat la preaperfect condiţional cu moţiunea participiului după gen şi 

(eu, tu, el) m-aşfi -, te-aifi -, s-ară fi adaus', 

(eu, tu, ea) m-aşfi -, te-aifi -, s-ară fi adausă ; 

(noi, voi, ei) ne-amfi -, v-aţifi -, s-ară fi adauşi', 

(noi, voi, ele) ne-am fi adause etc.; în fapt însă poate să nu fie aci decît un caz de 
atracţiune sintactică. 

Trecerea lui adaug în prima şi-n a patra conjugaţiune pare a fi posterioară 
secolului XVII; cel puţin nu ni s-a întîmplat a o găsi în texturi, deşi în grai ea lesne 
se justifică. în formele organice adâugere, adăuseră, simţindu-se o ne-ndămînă la 
rostirea celor trei silabe ce urmează după cea tonică, popoml ajunse din cauza comodi¬ 
tăţii a le înlocui prin: adăugăre sau adăugire, adăugără sau adăugiră. Astăzi pînă 
şi scriitorii noştri cei mai buni şovăiesc între aceste diferite forme, toate poporane. 
Aşa, Costachi Negruzzi, în aceeaşi nuvelă Zoe, pune într-un loc: „adăogă tînărul 
scuturînd ciubucul...”, şi cu trei pagine mai jos: „omoară-mă dar, adaose Iliescul.. 
iar în povestea Toderică figurează pe aceeaşi pagină: „au adaos arătînd pe 
Sf. Petru...” şi: „adăogi arătînd pe Sf. Petru” (ed. 1857, p. 17, 21, 76). Prin urmare 
formele: adăogă, adaose şi adăogi, pentru una şi aceeaşi persoană a perfectului, i se 
păreau lui Negruzzi dopotrivă corecte. 

111. A d â o r ă . 

Afară de cele trei forme: adăogire, adăogare şi adaogere, din cari cea dentîi, 
nouă ea însăşi, a produs apoi, după analogia tuturor verbilor de a patra conjugaţiune, 
pe un prezinte indicativ şi mai nou: adăogesc, independinte de inchoativul latin 
„adaugesco”; afară de acestea, adaog a mai suferit în graiul poporan o transformaţiune 
foarte curioasă, nu fără interes chiar pentru ştiinţa limbei în genere. 

Răposatul G. Seulescu, al cărui material din gura poporului era adunat mai ales 
în districtul Vaslui, aduce forma adaoră pentru adauge', „nu adaoră = nu adaoge ” 
( Arhiva Albinei, Suplem., 1847, no. 41, p. 165). Tot aşa ni se scrie dintr-o altă parte 
a Moldovei: „unii prefac pe g în r, de ex. adaoră în loc de adaogă” (G. Bunescu, 
Tecuci, corn. Brăhăşeştii). 

Faptul dară există; însă trecerea lui g sau a lui • în r este şi rămîne totuşi o 
imposibilitate după fonetica română. în adaoră cu sensul de adaogă nu poate fi 
decît o fuziune a două cuvinte. Oricine face ceva „a doua oară”, prin însăşi 
aceasta adaogă la cele deja făcute. Poporul contragînd pe „a-doua-oară” într-un 
singur adverb „adoară”, de aci se naşte: adaoră - adaogă + a d o a r ă . 

Ceva analog ni se prezintă în francezul „selon” alături cu provenţalul „segon” = 
spân. „segun” etc. Peste putinţă de a se admite trecerea lui c sau g în l, deşi e învederat 
totodată că „selon” nu poate fi despărţit de „segon”. în adevăr, fenomenul nu se explică 
de loc prin vreo tendinţă fonetică, ci numai prin fuziunea lui „segon” cu vechiul 
adverb francez „lonc”, (= rom. lingă), care avea acelaşi înţeles. Precum la noi adaoră 
este: adaogă + adoară, întocmai aşa la francezi: selon — secundum + longum. 

v. Adauzâ. - Adoară. - Lingă. 


ADÂOGERE (pl. adaogeri), s. f.; accroissement. 

Ioan din Vinţi, 1689, f. 18 b: „iară cu părulu capulu ai acoperiţii să nu sâ vatăme 
de adaogerîa vânturilor...” 
v. Adaog. - 2 Adaos. 

ADÂORĂ. - v. Adaog. - Adoară. 

iADÂOS, ADÂUS, -Ă, part. pase d -adaog. - v. Adaog. 

v v 

2 ADAOS, ADAUS (plur. adaose, se poate şi: adaosuri), s.n.; augmentation, addition, 
surcroit, supplement. 

In sens restrîns, adaos este alipirea unui ce mai mic cătră un ce mai mare de 
aceeaşi natură: adaos de leafă, adaos de griji, adaos de cheltuieli etc., atunci cînd 
leafă, griji, cheltuieli şi altele de mai-nainte sporesc. 

Pravila Caragea, 1818, p. 6: „cînd gîrla prăvălindu-să, cîte puţintel va adăoga 
pămînt la pămîntul nostru, adaosul este al nostru...” 

In sens general, adaos însemnează în limba veche tot ce măreşte sau rădică ceva 
în bine sau în rău. 

a) In bine: 

Constantin Brîncovan, 1692 ( Cond ., ms., în Arh. Stat., p. 5): „cugetăndu întru 
inema noastră a zidi şi a înălţa sfântă mănăstire pre locul satului Elurezii, găsind 
locu ca acela bun şi scaun de mănăstire, şi cu ajutorîul lui Dumnezeu den temelie o 
am înălţat, şi lăngă alte mile şi adaose, care am nevoit domnia mea să întărescu 
sfânta mănăstire, pentru ajutorîu făcut-am domnia mea milă la sfânta mănăstire şi 
cu acestu mertic de sare...” 

b) In rău: 

Dosofteiu, 1673, f. lila: 

„Că pre cela ce î-aî dat certare 
Alergară să-l bată mai tare, 

Şi mâ preste rane usturară, 

Prest Q-adaos mai mult mă mustrarâ; 

Dă-le şi lor adaos pre vină, 

Pre greşalâ certare deplină...” 

Cam în acelaşi sens la Alecu Văcărescu, p. 44: 

„Şi tu, în loc de răpaos, 

Şi mai mult îmi faci adaos ...” 

unde însă „repaos” e pus numai pentru rimă, căci adevărata antiteză a lui adaos e 
scădere. 

Urechea, Letop. I, 95: „măcar că să află şi de alţii însemnate lucrurile ţărîi Mol- 
dovii, apucatu-m-am şi eu a scriere începătura şi adaosul, mai apoi şi scăderea 

nostru a Moldo vii; că cum să tâmplă de sărg şi adaoge pohoiul apii, şi iarăşi de sârg 
scade şi să înpuţinează, aşa s-au adaos şi Moldova.. 

v. Adaog. - Adăosură. 

ADAOŞÂG (plur. adaoşaguri), s.n.; terme fiscal: surcharge. Cuvînt format cam în 
epoca fanarioţilor pentru diferite adaosuri fiscale peste dările cele obicinuite. 

Neculce, Letop. II, 299: „Atunce strică Constantin Duca-vodă legătura văcări tul ui 
ce făcusă Antioh-vodă, şi scoasă văcăritul: de cal doi lei şi de vacă un galbăn, şi 
adaoşag de toată vita un tult...” 

Grigore Vv. Ghica, 1764 (Codrescu, Uric. I, 133): „nefiind la orăndueală ca să 
ştie şi săracii ce să dea, mulţi din lăcuitori ş-au părăsit viile lor, temădu-să că de 
multe ori se scotea şi adăoşaguri, care cu banii vădrăritului şi adăoşagul acela, şi că 
poate mai punea şi vădrarii năpaste, şi cu aceste pricini fiind adevărul că era săracilor 
ca un jac...” 

I. Canta, Letop. III, 178: „Alte obiceiuri rele ce era mai înainte să nu fie, nici 
spurcatul şi stingerea norodului acel cu nume urit văcărit, numai grecilor drag foarte, 
să nu fie, nici pogonărit, nici coniţa, nici adăoşagul ...” 

Format din adaos prin sufixul - ş a g (= ung. -sâg), ca în „furtuşag” din 
„furt”, „vălmăşag” din „valmă” etc. 

v. Adaos. — şag. 

ADÂUZĂ, s.f.; lendemain. în graiul poporului, mai ales în Moldova, din 
construcţiunea „a - d o u a - z i ” s-a format un frumos substantiv, tot aşa de bine 
cimentat din trei elemente ca şi compoziţiunea franceză „lendemain = l’en-demain”. 
Nearticulat: adauză', cu articlu: adauza. 

O naraţiune ţărănească din districtul Suceava despre stafie ne spune că stăpînii 
caselor bîntuite de un asemenea spectru „aii obicei di cinstesc pi aratari cu un pahar di 
gin ş-o fălii di pâni, cari sî lasă pi undi sâ ştii câ umblă stadia în timpu nopţîî, 
găsîndu-sî adauza paharu gol, ginu cinstit şî pânîa răfuitâ...” (I. Bondescu, com. 
Giurgeştii). 

în Banat se zice cu acelaşi sens: „mîine-zi”, ca adverb; substantivul adauză este 
însă mai sintetic şi nemic n-ar împedeca introducerea lui în limba literară. 

v. Adoară. 


ADĂ-, prefixe. - v. 3 Ad. 
ADĂMÎN. - v. Ademenesc. 


ADĂOGĂTURĂ. - v. Adăosătură. 


ADĂOGESC 

ADĂOGIRE 


v. Adaog. 


ADĂOGIT, -Ă. - v. i. Adaos. 

ADĂOSĂTURĂ (pl. adăosături), s.f.; insertion, addition. 

Ioan din Vinţi, 1689, f. 88 b: „spodobeşte pre elu fără de osăndâ a lua preacuratele 
tale taine, nu întru muncire, nice întru adăosătura păcatelor, ce întru curăţiîa sufle¬ 
tului...” 

Cantemir, Cron. II, 376: „.. .mare jale ducem pentru căci acel vechiu chronic la 
mînă nu ne-au venit, iară pricina este, căci văzînd noi adăosăturile basnelor, carile 
acel Misail şi următorul lui Simeon din uscată tidva lor le-au scornit...” 

Adăosătura este o formaţiune neregulată, deoarăce participiul „adăosat” sau 
„adăosit” nu există. Ea s-a născut prin fuziunea formei adăogătură cu forma 
adăosură,în cari ambele sufixul -ură, ca totdauna, s-a acăţat la participiu: 
„adaos + ură” şi „adăugat + ură”. 

Forma cea mai corectă e adăosură. 

ADĂOSURĂ (pl. adăosuri), s.f.; charge, addition. 

Dosofteiu, Synax., 1683, dec. 10: „nădzâle şi adaosurile scârbelorii, ce-1 supărarâ 
noaâ ai, nu le-au băgatu samă ca o dzâ...” 

în acest pasagiu adăosură figurează ca sinonim cu nadă = înadă „allonge”. 
v. Adăosătură. - Nadă. 

ADĂP ( adăpat, adăpare), vb.; 1. abreuver, donner â boire, surtout aux bestiaux; 
2. imbiber, arroser; 3. empoisonner. 

1. Venind din lat. adaquare (ital. adacquare, spân. adaguar, prov. adaigar etc.), 
adăp însemnează literalmente „a duce la a p ă ” , de unde şi aplicaţiunea cuvîn- 
tului mai cu seamă la vite, astfel că românul, în cele mai multe locuri, s-ar scandaliza 
dacă i-ar propune cineva să-l adape. 

„Omul mănîncă, vita paşte iarbă; cînd însă vitei i se dă fîn sau orz, se zice că 
mănîncă. Omul bea apă; calul se adapă’' (V. Popas, Covurlui, c. Slobozia-Conache). 

Alexandri, Iorgu de la Sadagura, act. I, sc. 4: „Ce să fac?... Să mă adăp}... 
Trebuie să ştii, cucoană dragă, că numai vitele s-adapă, dar oamenii beu...” 

1. Creangă, Moş Nichifor ( Conv. Ut., 1877, p. 377): „Gata, jupîne Strul; numai 
s -adăp iepuşoarele aceste.. 

Pompiliu, Sibii, 20: 

„Fată albă 
Cai adapă. 

Cîţi cai fură 
Toţi băură...” 

în balada Sîrb-sărac, fiind vorbă de calul cel minunat: 

„De adăpat cu ce-1 adapăl 
Tot cu lăpteşor de iapă 
De şi-l face lat pe sapă.. 

254 în Psaltirea lui Corbea, din 1700 (ms„ Acad. Rom.), ps. FIX: 

„Şi cu vinul umilinţei pre noi 
Ai adăpat ca neşte proaste oi.. 

Numai într-un mod excepţional românul zice despre sine-şi că se adapă, dar 
nici atunci cu apă ca vitele, ci cu vro altfel de băutură, de exemplu: 

„Mama-n braţe mă lua 
Şi la sîn mă legăna 
Şi cu lapte m -adăpa.. 

(Alex., Poez■ pop. 1 , 479) 

In ocări însă, românului îi place din ură a face pe duşman să se adape în loc de 
a bea. Unul din blăstemele cele mai caracteristice este: 

„Urască-te binele, 

Iubească-te boalele, 

Să te uşti ca scîndura, 

Să t e-adăpi cu lingura 
Pîn’ ţi-i sfîrşi viaţa!...” 

(Jarnik-Bîrsanu, Transilv., 200) 

Intr-un sens analog de blăstem, la Costachi Negruzzi (ed. 1857, p. 177): 

„Nici ura, nici amorul, nici lumea-nşelătoare 
Ce ne-ncetat m -adapă cu fiere şi venin, 

Nu pot să facă altă decît să mă omoare.. 

Nu atît de exclusive sînt vechile texturi, în cari adăp se aplică foarte des şi la 
oameni, cu sensul de: „stîmpăr setea”. 

Pravila Moldov., 1646, f. 20: „adăpătorile ce s-au făcuţii să să adape călătorii...” 

Cugetări în oara morţii, circa 1550 ( Cuv. d. bătr. II, 453): „au doară ai miluită 
vrun seracu, sau ai dat mâncare flămăndzilor, sau ai adăpatu vrun setosu?” 

Moxa, 1620, p. 369: „beu şi elu păharul ce adăpa pre alalţi...” 

Coresi, Omiliar, 1580, quatern. II, p. 16: ,„flâmânzii amu, şi datu-miî-aţi mâin- 
care; însetoşai şi adăpatu- m-aţi...” 

In loc de a doua persoană plurală „(voi) adăparăţi”, după cum se zice astăzi, 
texturile cele mai vechi ne dau nu o dată pe „(voi) adăpat”, bunăoară tot la Coresi, 

1580, quat. II, p. 10: 

„...flămânzii şi-mu dedet mâncare, înse- „...esurivi enim, et dedistis mihi mandu- 
toşai şi m â. adăpată...” care; sitivi, et dedistis mihi 

b i b e r e ... ” 

Noul Testamen t din 1648 se sfieştedejaapunepe arhaicul „adăpat”, înlocuindu-1 
prin: „mi aţi dat beuturâ”. 

II. După cum omul îşi adapă vitele sau pe sine-şi, dînd a p ă , tot aşa el poate 
să adape pămîntul, stropindu-1 sau udîndu-1, de unde vine vechea locuţiune 255 




ADĂP 


proverbială: „ adăpat din doi grădinari”, cînd era vorbă de o femeie cu mai 
mulţi bărbaţi, de ex.: 

Moxa, 1620, p. 397: „Zoîa înpărâteasa pururîa pohtiîa să se cheme maică a fiîu 
născuţii den trupulă ei; decii se a d âp a den doi grădinari ca unii 
p o m e t ii ; unu-1 chema Constantină Monamahă.. 

Figurat: 

„Dar românii, fii ai celor ce-n vechime se luptară, 

Cu sudori adăp pămîntul, cîştig hrana în dureri; 

Sînt plugari...” 

(Gr. Alexandrescu, Tismana) 

Cea mai spornică adăpare a pămîntului nu vine însă de la om, ci din ploi şi rîuri. 

Dosofteiu, 1673, f. 101 a: 

„Dimineaţă cînd eş tu, dai radzâ 
Şi de tine cina să-mfrămşadzâ, 

De tine pămîntul să adapă 
Şi de bişug nime nu să scapă, 

Că părăul tău Dumnedzăă varsă 
De saţâă gătin tuturor masă, 

Brazdele pămîntului le-mbatâ 
Să rodească sîacere bogată...” 

Coresi, Omiliar, 1580, quatern. VI, p. 9: „de nu se-arâ adâpa pământulă de 
multe ori cu ploaia ce deştinge deîn ceriu, n-ară fi răsărită erbi şi să crească şi să 
facă seminţe întru îale şi să dea mai multă rodă...” 

De aci iarăşi figurat: 

a) adăpare prin credinţă: 

Călătoria la iad a Maicei Domnului, text circa 1550 ( Cuv. d. bătr. II, 334): 
„mult au hulitu pre slujitorii besereciloru, iară dintr-ănse se-au adâpatu slugile lu 
Dumnezeu...” 

b) adăpare prin ştiinţă: 

Moxa, 1620, p. 345: „de pururîa însetoşezi cu mentîa ca să afli învăţătura cărţilor 
şi dentr-ânse cu dulcaţâ să te adăpi ...” 

Zilot, Cron., p. 1: „Unii parte bisericească preoţi, duhovnici vestiţi, clirici la 
scaunul Mitropoliei ţărei aleşi; alţii, dascăli slavoni şi rumâni; şi mai toţi adăpaţi 
oareşice şi de latinească şi de grecească.. 

III.în fine, precum francezul poison (- lat. potionem) însemna dentîi „beutură” 
în genere, alunecînd apoi la sensul specific de „otravă”, tot aşa românul adăp a 
trecut şi el la: 

a) dau beutură vătămătoare: 

Corbea, Psaltire, din 1700 (ms., Acad. Rom.): 

„Şi întru setea mea adăpare 
Mi-au fapt cu oţet iute şi tare.. 

b) înveninez: 

Zilot, Cron., p. 111:,,.. .iar Filipescul nesuferind, începu a săpa pe vodă. Vodă, 
pricepînd, vru a-1 perde, dar, neputînd, putu numai de-1 făcu surghiun la moşia sa 
Bucovul, unde bolnăvindu-se - zic că l-au fost adăpat - şi bolnav slobozindu-1 de 
au venit la Bucureşti, au răposat...” 
v. 1 Adăpat. - 2 Adăpat. - Apă. 

ADĂPÂRE. - v. Adăp. 

ADĂPAT, -Ă; part. passe d ’ a d ă p . Pentru diferitele sensuri, vezi la verb; să se 
observe însă că adăpat se aplică aproape dopotrivă la oameni ca şi la vite sau la 
pămînt, pe cînd adăp se întrebuinţează mai cu deosebire în privinţa acestora din 
urmă. 

Intr-o frumoasă caracteristică a fetelor ardelene: 

„Şi la grai sînt drăgăstoase, 

Şi la suflet sînt voioase, 

Şi-s cu buze subţirele 
Ădăpate- n tău cu miere, 

Să te tot săruţi cu ele...” 

(Jarnik-Bîrsanu, Transilv.,28). 

Să punem alături caracteristica unui prelat: 

Zilot, Cron, p. 88: „Mitropolit se afla la venirea roşilor Dositeiu, grec de fel, 
adăpat cu învăţătură, şi fireşte cu duh pentru patrie bun, căci tot sta la întîmplări cu 
boerii cei buni pentru dînsa...” 
v. Adăp. - 2 Adăpat. 

2 ADĂPAT, s.n .; 1. actiond’abreuver ou d’imbiber; 2. empoisonnement. Ca „acţiune 
de a a d ă p a ” , acest participiu substantivat nu se deosebeşte de adăpare, 
adăpătură, adăpăciune, fiind însă mai elegant adăpatul vitelor, adăpatul 
pămîntului. E mai interesant sensul de „înveninare”, prin care adăpat a devenit ca şi 
un termen tecnic medical în gura poporului pentru orice intoxicaţiune printr-un 
corp fluid, fie în faptă, fie numai în presupunere. 

„Pe aice se numesc boalele aşa: durere de cap, dînsele sau ielele, vătămătură, 
surpătură, pîntecărie, dropică, păr pe la degite, friguri, bubă-neagră, rîie, potcitură, 
diochere, făcut, adapat etc. Pricina frigurilor se socoteşte de săteni că este un d a t 
sau adapat...^ (P. Teodorescu, Vaslui, c. Lipova). 

Contra adăpatului, orideunde să fi provenit, babele de la ţară întrebuinţează mai 
cu seamă argint-viu (D. Alboteanu, Covurlui, c. Mastacani). 
v. Adăp. - Argint-viu. - Dat. - Fapt. 

ADĂPĂCIUNE, s.f.; „action d’abreuver” (Cihac). 
v. 2 Adăpat. 

ADĂPĂTOARE (plur. adăpători ), s.f.; abreuvoir, citerne, auge. 

Cuvîntul, literalmente „ceva care adapă”, însemnează mai ales sghiaburile 
cu apă pentru vite. Iată unul şi acelaşi pasagiu după Paremiarul din 1683 şi după 
Biblia din 1688: 


Dosofteiu: 

Exod. II, 16: „...şedzu la puţu; iară popa 
lui Madiîamu avîa şîapte fîate de păştîa 
oile tatălui lorii; şi venind scoţia până 
înplîa adăpătorile ca să-ş adape oile...” 


Şerban-vodă: 

„...au şăzut la fântână; şi la popa den 
Madiîam era 7 fete păscându oile tătâ- 
ni-său lui Iothor; şi mergând scotea apă 
până umplură jghîaburile ca să 
adape oile...” 


în contextul latin: „canales”; greceşte: xâg Se^apevâq. 

Constantin Brîncoveanu ( Cond ., ms., în Arh. Stat., p. 8) în descrierea hotarelor 
unei moşii: „...den Şcheaoa în sus în vălceaoa piscului nalt şi despre Vulpeni la 
deal în lac, de la lac în coada vălcelii grecilor alăturea cu curăturile lui Cazan pre 
vâlcea în jos păn în Scorbura, şi Iar Scorbura în jos păn la adăpători, de acolea 
poteca lupoaei la deal...” 

Pravila Moldov., 1646., f. 20: „cela ce va lua de pre lăngă drumu adăpătorile ce 
s-au făcuţii să să adape călătorii, sau de le va strica, acesta să să certe ca unu furu...” 
în medio-latina se zicea adaquatorium (Du Cange, ad voc.). 
v. Adăp. - -oare. 


ADĂPĂTOR, -oare adj.; abreuvant, quelque chose qui abreuve. 
v. Adăp. - Adăpătoare. 

ADĂPĂTURĂ, s. f. ; „action d’abreuver, imbibition” (Cihac). 
v. 2 Adăpat. 


ADĂPOST (plur. adăposturi), s.n.; abri, refuge, asile. Sinonim cu a c i o a 1 ă , 
zăvadă, liman etc., dar avînd sensul cel mai general de orice loc unde o 
fiinţă poate să se liniştească fiziceşte sau moralmente. 

Arsenie de la Bisericani, circa 1650 (Ms. Sturdzan, în Acad. Rom., p. 249): 


Ps. CVI: „şi se veseliră că se domoliră, 
şi-i îndereptâ pri-nşu întru liniştîa 
vrerii sale...” 

Alţi sinonimi: 

Coresi, 1577: 

„...şi se veseliră că tăcură, şi derese-i în 
pristanişte voei lui.. 


„...et laetati sunt, quia siluerunt, et 
deduxit eos in p o r t u m voluntatis 
eorum...” 


Silvestru, 1651: 

„...atunci să veseliră că tăcură şi povăţi 
pre eî la ţărmurile ce vria eî...” 


Acoperit sau descoperit, la munte sau lîngă mare, în pădure sau pe cîmpie, mare 
sau mic, adăpost este pretutindeni unde poate să înceteze sau să se împuţineze grijile, 

Coresi, Omiliar, 1580, quatern. XVII, p. 9: „acelor (albinelor) amu şi noi, fraţilor, 
să ne închipuim, căndu amu cătrâ dumnezeesculu şi frămseţatului acestui adăpostii 
alu besericiei venim...” 

Balada Iordachi al Lupului'. 

„Şi cu bine el sosea, 

Adăpost el îşi găsea 
La saraiul Hanului, 

Cumnatul Sultanului...” 

A. Odobescu, Pseudokyneg., p. 11: „în orice alt loc al Bărăganului, vînătorul nu 
află alt adăpost, spre a îmbuca sau a dormi ziua, decît umbra căruţei sale...” 

A. Pann, Prov. I, 95: 

„Iar javra, căţelul prost, 

Sărind de supt adăpost, 
începe a alerga...” 

I. Creangă, în Stan Păţitul ( Conv. Ut., 1877, p. 32); „- Dar eu ce fac tocmai 
acum la bătrîneţe fără leac de adăposti - Nu te îngriji de asta, mătuşă dragă, că am 
să te ieu cu mine şi-i trăi pe lîngă noi, ca banul cel bun...” 

Costachi Stamate (Muza, p. 179): 

„Şi acolo stînd pe gînduri, privea sub a lui picioare 
Zbuciumaţi nourii negri de vînturi clocotitoare, 
în cîmp colbul ca ninsoare spulberat de vifor mare, 

Cerbul pintre stînci cătîndu-şi un adăpost de scăpare.. 

Chiar în construcţiune cu „sub” sau „supt”, adăpost nu presupune neapărat ceva 
acoperit, ci numai r ă z e m a t , lătineşte „appositum”. Aşa, la Costachi 
Negruzzi, Alexandru Lăpuşneanu, II: „carii de multe ori subt adăpostul zidurilor 
acestora..latineşte „moeniis appositis”. 

De aci se lămureşte de la sine-şi originea vorbei. 

Etimologiceşte, adăpost (= lat. adpositum) este acelaşi cuvînt cu apus (= lat. 
appositum), un dublet cu sensul fundamental de „repaos”, „le coucher”, repaosul 
vietăţilor, pe de o parte; pe de alta, repaosul soarelui sau al stelelor. Ambele formaţiuni 
sînt proprii limbei române. Relativamente mai nou este apus, dezvoltat deja în 
epoca postlatină din „apun” (= lat. appono) în locul participiului original: a p o s t . 

Mai vechi este adăpost, născut în Dacia latină din adpositum prin intercalarea 
vocalei iraţionale denaintea labialei întocmai ca în „adevăr” (= lat. adverum ) şi cu 
păstrarea organicului -post (= lat. positum). 

La moţii din Ardeal (Frîncu-Candrea, Munţii Apuseni, p. 107) se aude azăpost 
şi azăpostos „loc scutit de vînt”, care totuşi se cheamă mai des z ă p o d e . 

Este învederat că numai silaba z ă p -, din „zăpode”, adecă din sinonimul cel mai 
circulator, a concurs a preface în z pe d din adăpost. 

v. Acioală. - ] Ad. -Adăposteală. -Adăpostesc. -Adăpostitură. -Apus.-Apust... 259 

ADĂPOSTEALĂ (plur. adăposteli), s. f.; delassement, repos. 


Dosofteiu, 1680: 

Ps. LXV: „trecut-am prin foc şi 
printr-apâ, şi ne scoseşii la adăpostealâ...” 


Silvestru, 1651: 

„...intrasem în focii şi în apâ, şi ne-aî 
scos în loc de răpaos ...” 


în contextul latin: refrigerium, greceşte: ocva\|ru%fi, slavoneşte: pokoî. 
v. Adăpost. 


ADĂPOSTESC ( adăpostit, adăpostire ), vb.; abriter, conforter, se întrebuinţează 
mai ales reflexiv: ase adăposti „se refugier, se mettre â l’abri, echapper, se tran- 
quilliser”. 

Beldiman, Trag., v. 145: 

„Acei ce din han scăpase, sau afară s-au aflat 
Unii la boieri aleargă, iar alţii la consulat. 

Acolo află limanul, acolo s -adăpostesc, 

Scapă de osînda toată, şi de ferul duşmănesc...” 

Aci, „mă adăpostesc” se explică prin: „aflu liman, scap”. 

Mitropolitul Dosofteiu, 1680, f. 48 b, pune forma adăpostedzu : 

„...slăbîaşte-mi, ca să mâ adăpostedzu „...remitte mihi ut refrigerer 
mai-nte pană a nu mâ duce...” priusquam abeam...” 


Sinonimica acestui pasagiu: 

Silvestru, 1651: 

„...părăseşte-te de mine a mâ supăra şi 
mă voîu întări pănâ nu voîu 
merge...” 


Coresi, 1577: 

„...slâbeşte-mâ să răpausu ainte 
pănâ nu mâ ducu...” 


Sensul de „refrigerium”, ca la Dosofteiu, ne apare în infinitivul substantivat 
adăpostire la Beldiman, v. 2713: 

„Grecii zăluzi de văpaie, pîrliţi de straşnicul foc, 

Neştiind ce să mai facă, alergau din loc în loc, 

Puţină adăpostire, loc ceva mai răcorit, 

Unde nefiind binale, era mai de suferit...” 

Cu sensul de „repaos” ca în sinonimul din Coresi: 

„Pămîntul ţării noastre e azi adăpostire 
L-a grecilor ţărînă; iar agonia lor 
Cu jale a văzut-o a Oltului oştire, 

Şi semne de frăţie, dovadă de iubire 
Le-a dat ea îndestulă în zioa de omor...” 

(Gr. Alexandrescu, Drăgăşani) 

Cu acelaşi sens la Ioan din Vinţi, 1689, f. 173 b: „cela ce eşti adăpostirîa cea 
lină acelor cuprinşi de valuri.. 
v. Aciuez. - Adăpost. 


ADĂPOSTEZ 

ADĂPOSTÎRE 

ADĂPOSTIT 


v. Adăpostesc. 


ADĂPOSTITURĂ (pl. adăpostituri), s. f.; retrăite. Coresi, 1580, quatem. III, p. 6, 
face o deosebire oarecare între adăpost şi adăpostitură: „ajunsem la cea adăpos- 
titurâ bună şi fârâ voroavâ, la a d â p o s t ii şi la linii şi fârâ scrăbâ..Intr-un alt 
loc, quat. IV, p. 3, el înţelege prin adăpost un port maritim: „(ceia ce înnoatâ) 
stau în lăuntrulu adăpostului căndu vădii bure şi turburele, şi căndu va să 
vie văntii ei au şi voroavâ...” De aci ar urma că adăpost însemnează un loc de 
linişte momentană sau puţin sigură, iar adăpostitură - un locaş de odihnă deplină. 
Această distincţiune însă pare a fi mai mult individuală. 

v. Adăpost. - -ură. 

ADĂST ( adăstat , adăstare), vb.; etre dans l’expectative, attendre jusqu’â un terme. 
Sinonim cu a ş t e p t, de care însă diferă prin aceea că cuprinde în sine noţiunea 
de nerăbdare, de grăbire, de dorinţă de a scurta timpul pînă la realizarea celor dorite. 

Constantin Brîncovan, 1695 ( Cond. ms., în Arh. Stat., p. 70); „.. .şi Datco slujer 
neavănd nici atunce banii să-i dea, ear s-au rugat să mai adaste încă într-un an de 
aceşti bani...” unde e interesantă construcţiunea lui adăst cu prepoziţiunea „de”. 

Psaltirea lui Corbea din 1700 (ms., Acad. Rom.): 

„Şi nu vor avea cum a sta, 

A răbda ş-a adăsta.. 

Zilot, Cron., p. 30: „unii trecînd înlăuntru la Sibii, alţii pe la Rîmnicul de Vîlcea, 
alţii prin alte părţi, rămîind numai din negustoraşii cei mai mici puţini, şi din cealaltă 
prostime, precum şi din boerii cîţivaşi, care se afla cu treabă încărcaţi, dar însă 
aceştia numai călări, adestănd cînd de cînd să le sosească peirea.. 

Ibid., p. 47: „Domnul Moruz încă în Bucureşti aflîndu-se, fiindcă adăstase pe 
Mihaiu-vodă pentru nişte socoteli ale ţării...” 

Ibid.,p. 31: „nu cumva aceşti turci şi arnăuţi, într-ascuns uniţi fiind cu pazvangii, 
n-adastă vreme îndemânatică ca deodată să năvălească cu toţi pe toate părţile să ne 
jefuiască, să ne robească...” 

Iancu Văcărescu, p. 53: 

„Ţintuit întru-ntristare 
Am rugat-o lăcrămînd, 

Să mai aibă adăstare : 

Poate iarăşi vrun vînt mare 
îmi va da frunza curînd...” 

A. Pann, Prov. I, 144: „noi unele adăstăm ş-altele întîmpinăm.. 
Ibid., I, 24: 


„Aşa el de la femeia prînzuleţul cîştigînd 
Şi la tovarăşul care îl adăsta ajungînd, 
Iacă, prietene, zise...” 


Românul adăstare nu poate să se tragă d-a dreptul din lat. astare = adstare 
(Cihac), ceea ce ar presupune dezvoltarea vocalei iraţionale după a d - denaintea 
unei sibilante, pe cînd fonetica noastră justifică fenomenul numai denaintea unei labiale 
(v. l Ad). Afară de aceasta, adăstare există şi-n italiana, unde latinul a d - nu se amplifică 
niciodată printr-o vocală iraţională. La Jacopone da Todi, poet din sec. XIII: 


„La vita non me basta 
A fame penitenza, 

Che la morte m’ a d a s t a 
A darne la sentenza...” 


Să mai adăugăm că din lat. asto vechea limbă română moştenise cu acelaşi sens 
verbul a s t a u ( astătut , astare ), de ex. la Dosofteiu, Paremiar, 1683, f. 63 b: 
„astându-le Azariîa, să rugâ aşîa..sau, tot acolo, f. 87, cu contextul slavic: 


„...a s t ă t u r â îngerii strigându, Hris- 
toase, uceniciloru tăî...” 


„...predstase aggeli vupi sce, 
Christe, ucenikomu tvoimu...” 


Cu totul altceva este adăstu, care - dintre texturile cele mai vechi - ne întimpină 
în Codicele Voroneţian, circa 1550 (Ms„ Acad. Rom., p. 156): 


Petr. I, 3: „căndu adăsta a lu Dumne- „...quando exspectabant Dei 
dzeu luîngă rebdare în dzilele lu Noe...” patientiam in diebus Noe...” 


Românul adăst = ital. a d a s t o nu poate dară să fie decît un latin a d a s t o 
= a d + a(d) + s t o , adecă cu duplul prefix a d - , adăogîndu-se un al doilea 
atunci cînd se ştersese deja cu totul individualitatea celui dentîi. Simplul „asto” 
însemnînd „stau înainte” sau chiar „stau atent”, de ex: „asta atque audi” (Plaut.), 
compusul a d a s t o capătă sensul de „stau pentru cutare lucru anume”, de unde: 
„etre dans 1’expectative”. 

v. Acept. - Acer. - Astau. - Aştept... 


ĂDĂSTÂRE 

ADĂSTAT 



ADĂŞENI, n. pr. loc. plur.; nom d’un village en Moldavie. Sat în districtul Dorohoi, 


odată al celebrului cronicar Miron Costin, iar mai-nainte al familiei princiare Movilă 
( A.I.R. III, 283). Colectivul Adăşeni, din singularul Adăşeanu, presupune o 
262 colonie venită dintr-o altă localitate numită A d a ş, care - la rîndul său - este un 





ADĂYĂSESC 


deminutiv polon şi bohem din numele A d a m (. Adas, Adas ), probabilmente dară o 
colonie de peste Nistru, 
v. Slobozie. 

ADĂU, s.n.; tribut, redevance. Cuvînt bănăţenesc, aflat în Dicţionarul ms. 
româno-latin, circa 1670 (Col. I. Tr., 1883, p. 421): ,Adâu. Tributum”. Este maghiarul 
a d 6 „tribut” cu obicinuita trecere a lui -6 în -ău. 
v. -ău. 


*ADĂVES, adv. - v. Adăvăsesc. 


ADĂYĂSESC ( adăvăsit, adăvăsire), vb.; depenser, extenuer, depouiller, regler. 
Un arhaism dintre cei mai interesanţi, pe care cată să-l urmărim mai întîi în vechile 
texturi. 

Palia din Orăştia, 1582 (Cipariu, Anal., 57): 


Genes. XLIX, 7: „înpârţi-voîu pre ei în 
fac ovă şi voîu adâvăsi în Izdrail.. 

Varlam, 1634,1 f. 8 b: 

Luc. XV, 13-14: „strănsâ totă fecorulu 
celu mai mică, şi să duse într-o lăture de¬ 
parte şi acolo adâvăsi avuţiîa sa, petre- 
căndă cu curvele; şi deacă adâvăsi elă 
totu, fu foamete...” 

Tot acolo, f. 338 a: 

Luc. VIII, 43: „şi adecă o fâmiae ce-i 
curre singele de doisprădzece ai, ce ia adâ- 
văsise vraciloră toată avuţia, şi nu putu 
nice de unulă să să tâmăduîască...” 


„.. .dividam eos in Jacob et disper- 
g a m eos in Israel...” 


„...congregatis omnibus, adolescentior 
filius peregre profectus est in regionem 
longinquam, et ibi d i s s i p a v i t sub- 
stantiam suam vivendo luxuriose; et 
postquam omnia consummasset, 
facta est fames...” 


„...et mulier quaedam erat in fluxu 
sanguinis ab annis duodecim, quae in me- 
dicos erogaverat omnem substan- 
tiam suam, nec ab ullo potuit curari...” 


în Noul Testament din 1648, adăvăsire e înlocuit prin „răsipire” şi „cheltuire”. 

Cu sensul de „prăpădit”, vedem la Dosofteiu adjectivul a d e v ă s â t 
„ extenue”, Synax., 1683, dec. 10, în viaţa St-lui Toma: 

„.. .îarăş î-au venitu-î muşte mari tăuni de-1 potricăliîa şi-î răniîă piîalîa, care era 
adevăsâtâşi sfârşită de post...” 

Cu sensul de „prădat”, tot la Dosofteiu, Acatist, 1673, f. 23: „te ştiu vistîarîu 
nefurat şi ne-a d e v ă s â t ...” 

în Dicţionarul lui Budai-Deleanu (ms., în Muzeul istor. din Bucur.) cuvîntul 
adevăsesc se traduce nemţeşte prin: „auszehren, entkrăften, ausmergeln”, adecă ca 
în primul pasagiu din Varlam şi-n primul din Dosofteiu. 

Trecînd acum la graiul viu, aflăm: 

1. în Transilvania, ba tocmai pe-n munţii Abrudului, adjectivul „d ă v ă s i t = 
= prădat” (Gr. Sima, în Tocii Rev. II, 183). 

2. în Oltenia, cel puţin în districtul Vîlcea (com. Nisipeni), verbul dăvăsesc = 
= „cheltuiesc mult”, de ex.: s-a dăvăsit toată averea. 

în ambele aceste forme s-a perdut prin tocire iniţialul a-, care ne întimpină 
pretutindeni în vechile texturi, precum şi-n o a treia formă, şi anume: 

3. Răposatul G. Seulescu găsise la ţăranii din Moldova, probabilmente în Vaslui, 
pe adevesesc cu sensul de „tocmesc” (Arhiva Albinei, Suplem., no. II, 1845). 

într-o a patra formă, la moţii din Ardeal, s-a perdut nu numai a, dar şi d a trecut 
în t: „a tăvăsi = a prăpădi, de ex: toate vitele mi s-or tăvăsit - toate vitele mi s-au 
prăpădit” (Frîncu - Candrea, Rotacismul, p. 62). 

Confruntîndu-se graiul viu şi texturile, singurul sens fundamental pentru 
adăvăsesc poate să fie acela de „sich gegeniiberstellen”, „obvier, faire face â quelque 
chose ou â quelqu’un”, de unde decurge într-un mod firesc: pe de o parte „tocmesc, 
aşez”; pe de alta, „cheltuiesc, perd, slăbesc, mă despoaie, mă pradă”. Lătineşte această 
noţiune se exprimă prin verbul adverso (a d v e r s o r ); pe noi însă ne 
interesează acum numai adverbul adversus sau adversum, care nu 
însemnează „contra”, ci „faţă” de ex.: „gratus adversus aliquem” (Reisig, 
Lat. Sprachwiss., p. 730). 

Din verbul adverso, intercalîndu-se între d şi v o vocală iraţională ca în 
„adevăr” = lat. „ad-verum” (v. ] Ad), graiul românesc ar fi făcut a d e v ă r s sau 
a d ă v ă r s , care rămînea în prima conjugaţiune, fiind sprijinit prin propria sa 
flexiune şi prin flexiunea verbului înrudit vărs. Nu aşa însă procede limba în 
genere cînd are a face cu părţile cele invariabile ale cuvîntului, pe cari, sub raportul 
fonetic şi morfologic, nu le susţine nici o flexiune. 

Originea lui adăvăsesc nu este dară în verbul „adverso”, ci în adverbul a d - 
v e r s u m . Precum din latinul „deorsum” vine românul „jos”, de unde verbul „(în) 
josesc”, sau precum din „dorsum” vine „dos”, de unde verbul iarăşi de formaţiune 
post-latină „dosesc”, tot aşa din latinul adversum se născuse la români adverbul 
*a d ă v e s , şi de aci apoi verbul adăvăsesc. Străbunul a d ă v e s a despărut din 
grai, nu însă fără posteritate. 

Paralelurile romanice pentru filiaţiunile logice ale lui adăvăsesc sînt: 

1. adăvăsesc „cheltuiesc” = medio-latinul adversatio „dare fiscală, tri¬ 
but” şi adversio „mită”, ba încă şi adversatus „un om ce şi-a perdut 
minţile” (Du Cange); 

2. adăvăsesc „tocmesc” = italianul avversare „dare ordine alle cose, 
a’negozi, a’ pensieri, ex. gr. il segretario a v v e r s a i fogli” (Tommaseo). 

Ceva mai mult. Prin analogie cu adăvăsesc „tocmesc”, născut din a d ă v e s , 
românii din slavicul protivu „adversum” au făcut potrivesc „tocmesc”, pe cînd la 
slavi nu există nicăiri această asociaţiune de idei italico-română. 

v. Rutes. 

2 ADE. - v. Alde. 

3 ADE. - v. 2 Adins. 

ÂDECĂ, ÂDICĂ, ADICĂ, adv.; c’est-â-dire, savoir, donc. Sensul obicinuit actual 
al cuvîntului este acela pe care ni-1 dă Dicţionarul Laurian-Maxim: „adecă, termen 
explicativ, de ex.: mintea, adecă puterea de a cugeta; termen specificativ, de ex.: în 
acel loc erau pomi, adecă un măr, un prun şi un păr”. 

Cînd se introduce pentru prima oară în grai sau se introdusese de curînd un neo¬ 
logism, el are nevoie de un adecă urmat de cuvîntul cel poporan cu acelaşi înţeles. 

Miron Costin., Letop. I, 231: „avea (Ştefan-vodă Tomşia) un ţigan călău, adecă 
perzător de oameni...” 

Acelaşi, I, 341: „Mihnea-vodă, domnul muntenesc, om fără de nice o frică de 
Dumnezeu, fără de nice un temeiu, tiran, dirept fantastic, adecă buiguitoriu în 
gânduri...” 

Ibid., I, 354: „...aşa de greu l-au cuprins herbinţeala, căt pănă la Tighinea au 
stătut frănătic, adecă buiguit de hire...” 

Nicolae Costin, Letop. II, 29: „aflând pre turci carii încungiurase de bătea cetatea 
Viena, adecă Beciul...” 

Dosofteiu, Synax., 1683, 12 ian.: „acesta era din oraşulu Savariei Tafoniei, de 
rudă mare şi luminată şi vestită de cinste la illiric, adecă la sloviac...” 

Pe de altă parte, cînd crede cineva că nu s-a expres destul de clar sau că nu şi-a 
dat gîndul pe deplin, ori că n-a făcut decît o introducere la vorbă, el pune un adecă, 
prin care revine la cestiune. 

Gr. Alexandrescu, Dreptatea leului: 

„Leul, de multă vreme, rădicase oştire 
Să se bată cu riga ce se numea Pardos, 

Căci era între dînşii o veche prigonire 
Şi gîlcevire mare, pentru un mic folos: 

Vrea, adică, să ştie 
Cui mai mult se cuvine...” 

A. Pann, Moş-Albii II, 63: 

„Căci întîi e vinul must, 

Al doilea fiert la gust, 

Şi al treilea oţet: 

Nici must, adecă, nici fiert...” 

Alexandri, Rusaliile, sc. I: 

„Toarce, leleo, toarce, toarce 
Pîn’ce badea s-a întoarce. 

Vai! fuiorul mi l-am tors 
Şi bădica nu s-a-ntors! 

adică, ferească Dumnezău pe-o fimee să se mărite cu vornicu satului, că nu mai are 
parte de bărbat...” 

Zilot, Cron., p. 111: „...într-acest chip şi Caragea, căci el în 5 ani trecuţi ai 
domniei sale petrecînd ca în întunerecul nopţii, slobodă hiară nesăţioasă, hrăpind 
din ţară şi făţiş şi curmeziş şi dosiş, iar întru al 6-lea an începînd a se lumina de zio, 
adică a se descoperi ale lui fapte toate, după mijlocul ce au lucrat Banul Filipescul 
de le-au arătat Porţei prin Roşia...” 

Dosofteiu, 1680, f. 119 a: „psalomul cântecului la dzua simbetiî, adecă ce va să 
fie la •udeţ...” 

Dar acest sens de „c’est-â-dire”, prin care adecă e sinonim cu locuţiunile vrea 
să zică şi ce se zice, nu este singurul şi nu e cel mai vechi. In texturile 
din secolul XVI ne întimpină la tot pasul adecă cu înţeles de „iacă”, „iată”, „voici”. 

In Codicele Voroneţian, circa 1550 (ms„ Acad. Rom.), de patru ori pe pag. 
131-133: 


Epist. Jacob. V, 4: „adecă preţurele lu¬ 
crătorilor celora ce au lucratu agrele voas¬ 
tre...” 

Ib ., V, 7: adecă lucrătorîul aştîaptă ciîn- 
stitul rodu al pământului...” 

Ib., V, 9: „adecă giudeţul între uşe stă...” 

Ib., V, 11: „adecă fericămu rebdătorii...” 


„...ecce merces operariorum qui 
messuerunt regiones vestras...” 

„...e c c e agricola exspectat pretiosum 
fructum terrae...” 

„...ecce judex ante januam assistit_” 

„...e c c e beatificamus eos qui sustinu- 
erunt...” 


Tot aşa în Psaltirea Şcheiană, aproape din aceeaşi epocă (ms., Acad. Rom.): 


VII, 15: „adecă mai mare nederep- 
tate...” 

X, 3: „că adecă păcătoşii întinseră 
arcul...” 

XXXII, 18: „adecă ochii Domnului spre 
temuţii lui...” 

XXXVI, 25: „tărăru futu, şi adecă bă- 
trăriîu...” 

XXXIX, 8: „atunce dziş: adecă vi- 
niîu...” 

LIII, 6: „adecă dzeul agiută mie...” 

LXVII, 34: „adecă dede glasului său 
glas vărtute...” 


„...ecce parturiit injustitiam...” 

„...quoniam ecce peccatores inten- 
derunt arcum...” 

„...ecce oculi Domini super metuen- 
tes eum...” 

„...junior fui, e t e n i m senui...” 

„...tune dixi: e c c e , venio...” 

„...ecce enim Deus adjuvat me...” 

„...ecce dabit in voce sua vocem vir- 
tutis...” 


De asemenea la Radu din Măniceşti, 1574, şi la Coresi, atît în Psaltirea din 
1577, precum şi-n Omiliarul din 1580. 

întrebuinţarea lui adecă cu sens de „iacă” nu încetează în tot cursul secolului 
XVII, deşi începe deja a precumpăni din ce în ce mai mult noţiunea de „vrea să 
zică”. 

p. 6: „eşi de acicea şi pasă în casa ta, că adecă minarea ta Anna întru maţe 
priimi-va şi va naşte.. 

p. 299: „grăiîa Malahiîa: adecă eu tremite-voîu îngerulu înnaintea feţeei tale...” 

Dosofteiu, 1680, f. 45 a: „vădzuîu pre necuratul suprănălţându-sâ şi suindu-sâ 
ca chedriî Livanuluî, şi pre-aproape trecuiu, şi adecă nu era...” 

Tot cu înţelesul de „iacă” ne apare adecă la începutul celor mai multe zapise 
scrise româneşte: adecă eu... = „i a c ă eu...”, fără ca să figureze mai sus de această 
formulă altceva decît o cruce. 

Act moldovenesc din 1577 ( Cuv. d. bătr. I, 26): „+ adecă eu Petrea Brahăş scriu 
şi mărturisescu...” 

Act muntenesc din 1622 ( A.I.R. I, 31): „adică noi aceştie moşteni ot satul 
Brăneşti...” 

1638 (A.I.R. I, 24): „+ adecă eu Marco armaşul ot Dragodăneşti depreună cu 
femeia mea...” 

1650 (A.I.R. I, 78): „+ adecă eu popa Mitrofan egumenul şi popa Andonie...” 

1683 (A.I.R. III, 257): „+ adiacă (aAraK'K) eu Miron săn Lazor Cotujchi ot 
Cerneuţ scriu şi mărtorosescu...” 

Intr-un certificat dat de mai mulţi boieri moldoveneşti, 1644 (A.I.R. I, 120), 
după ce înşiră numile tuturora: „.. .şi alţi boiari mulţi de la curtea mării-sale domnu 
nostru, adecă au vinit înnaintea noastră Statie marele vameş şi cu Alexandra fata 
Fotesei, de a lor bună voe şi de nime nevoiţi nic înpresuraţi, au schimbat a lor dire- 
aptă ocină şi moşie...” 

O donaţiune domnească de la Moise-Vv. Movilă, 1634 (A.I.R. I, 72), după 
titulatura princiară începe d-a dreptul: „adecă domniîa mea m-am molistivit şi am 
dat şi am miluit...” 

Atunci cînd actul poartă în cap o formulă slavică, urmînd apoi mai departe 
româneşte, în loc de „adecă” se pune şerbul ETO „en, ecce”, (Daniei», Rjecnik I, 
330), de exemplu: 

Act moldovenesc din 1581 (Cuv. d. bătr. 1,28): „+ e t o az (= adecă eu) Druţea 
scriu şi mărturisescu eu cu cest zapis...” 

1621 (A.I.R. III, 215): „eto az Gavrilaş staroste cernăuskii scriu şi mărtu¬ 
risescu. ..” 

1618 (Ibid., III, 214): „+ eto az Mihail Furtuna vel-caşnic i Arsenie logofet, 
adecă au venit nainte noastră Miron fecorul Lenţei...”, unde se pun alături ambii 
sinonimi: românul adecă lîngă slavicul e t o (= rom. iată). 

Despre arhaicul „adecă amu aemu”, care însemna „iacă dară acum”, vezi la 
cuvintele: Acum şi Amu. 

Nici prin sensul de „vrea să zică”, nici prin acela de „iacă”, nu e cu putinţă de a 
ajunge într-un mod metodic la originea lui adecă , pe care ştiinţa în deşert a căutat-o 
în tot felul de construcţiuni latine: unii în „ad quod” (Cihac), alţii în „adaequa, adde 
quod, id est quod” (L.M.), alţii în „adeoque” (L.B.) etc. Cheia enigmei se cuprinde 
într-un al treilea înţeles al lui adecă, păstrat într-o locuţiune stereotipă, oarecum 
proverbială: „la ădecă”, „la ădică”, „la dîcă”. 

Lex. Bud., 4: „adecă usurpatur pro substantivo, et tune significat finis, exitus, 
p.e. 1 a adecă = ultimatim, in fine finali, letztens, auf die Letzt, zur Letzt, am 
Ende”. 

Polysu, 5: „cînd va ajunge treaba 1 a adică - wenn es Emst wird, wenn es 
darauf ankommt, zu...” 

Alexandri, Iaşii în carnaval, act. 111, sc. 4: 

„Lunătescu: Te temi?... 

Săbiuţă: Vorba vine. 

Lunătescu: Că te poftesc să nu cumva să mă laşi 1 a dică. Eu am venit cu 
d-ta, precum m-ai rugat, iar apoi n-am gust să -mi dau pelea popii...” 

Acelaşi, Boieri şi ciocoi, act. I, sc. 8: 

„Stîlpeanu: Fă-te om, dacă poţi, român verde în faţa prigonirii, boieriu de viţă 
sănătoasă, iar nu un mişăl din tulpină putredă. 

Hîrzobeanu: Vorbe, vere... vorbe late şi frumoase!... Dar eu sînt la 
dică... Săracul de m i n e !... Unde să m-ascund?...” 

I. Creangă, Povestea lui Harap-Alb ( Conv. Ut., 1876, p. 194): „Harap-Alb, văzîn- 
du-se pus în î n c u r c a 1 ă , nu mai ştia ce să facă şi încotro s-o deie ca să nu 
greşească tocmai acum la dică...” 

Acelaşi, Ivan Turbincă ( Alman. Uter., 1886, p. 108): „M-am dus la rai, de la rai 
la iad, şi de la iad iar la rai; şi tocmai acum la adică n-am nici o mîn- 
gîiere...” 

Jipescu, Opincaru, 147: „Cuscru-tău - hiîe vorba-ntre noi - nu-1 cunoşti? Nu ie 
rumân dă omeniîe, şi cînd o hi la adicăte, n-are nici bani!...” 

Fără a arăta fîntînele sale, Cihac (II, 573) citează locuţiunile „dica pornirei = le 
moment du depart” şi: „a prinde la dică - prendre sur le fait”, de unde conchide că 
românul dică este turcul d a q î q a „moment, point”, uitînd însă că atunci tot turcesc 
cată să fie şi adică, deoarăce românul zice dopotrivă: „la dică”, „la adică”, ba încă 
şi la „adicăte”. Nu mai adăugăm că, sub raportul curat fonetic, din turcul d a q î q a 
ar fi putut să iasă româneşte numai doară „de chică”, dar niciodată dică. 

Mai întîi, forma dică probează că vocala de mijloc în ădeca - adică nu e netonicul 
-e-, ci tonicul -i-, astfel că accentul a sărit mai tîrziu pe prima silabă, de unde a 
rezultat apoi trecerea lui i, devenit netonic, în e prin acomodaţiune cu tonicul a, 
după cum în vechile texturi ne întimpină: ărepă = ăripă - aripă. Să nu uităm că, 
dacă vocala organică ar fi fost un e netonic, el n-ar fi scăzut la -/'-, fiind pus între 
vocalele a şi ă, cari sînt ambele fiziologiceşte mai aproape de e decît de i. In acest 
mod, forma primitivă adică, nu ădică sau ădecă, e sigură. Ajunşi aci, nu avem decît 
a ne aduce aminte înlocuirea vechiului a (= lat. ad) prin prepoziţiunea „la” în: a-mînă 
- la mînă, a-munte - la munte, a-ochi - la ochi, a-timp - la timp etc., pentru ca să ne 
izbim de ecuaţiunea: 1 a dică - a-dîcă = lat. a d - d i c a m . După ce natura 
prepoziţională a lui a în adică a fost uitată, poporul a început a zice: „1 a adică” 
alături cu „1 a dică”, după cum zice: „la ameazi” în loc de simplul „a-meazizi = lat. 
ad-meridiem”. 

în graiul poporan se mai întrevede pînă astăzi uneori vechiul a-dică. 

Aşa este, bunăoară, în doina: 

„Avui parte d-un mişel, 
Pică ţundra de pe el; 

El mi-o dă să i-o cîrpesc, 
Eu o iau şi o izbesc... 
Adică mă socotesc, 

Tot să i-o mai petecesc, 
Că cu el am să trăiesc!” 


(Jarnik-Bîrsanu, Transilv., 277) 

Aci adică nu poate fi nici „c’est-â-dire”, nici „voici”, ci numai doară „â la fin 
des fins”, prin urmare: a-dică - „1 a dică”. 

Cam tot aşa la Costachi Negruzzi, Cîrlanii, sc. 4: 

„Miron: îţi temi nevasta? 

Terinte: Eu? Ba nici gîndesc. Dar judecă tu singur, ce cată el aice? Nu vine, măi, 
de flori de cuc, ş-aş pune rămăşag că ş-au pus ochi pe ceva. 

Miron: Zău, se poate. Dar adecă de ce-ţi baţi capul? Parcă-i numai Vochiţa în 
tot satul...” 

v. 12 A. - Aripă. 

Ce însemnează însă prototipul latin ad-dicam, din care se trage românul 
ădecă = adică = adică ? Sau mai bine, lăsînd elementul prepoziţional la o parte, ce 
este dicăl 

în latina vulgară, pe care o reprezintă pînă la un punct Plaut şi Terenţiu, d i c a 
însemna „chemare la judecată” sau „tragere la răspundere”. 

„... - Quid tibi ego referam? - Quod surripuisti meum. 

Jam quidem hercle te ad praetorem rapiam, et tibi scribam dicam...” 

(Plaut, Am/m/. IV, sc. 10) 

Una din ameninţările poporane cele mai energice era: „îţi voi împinge dică”: 

„Si tu illam attigeris secus quam dignum est liberam, 

Dicam tibi impingam grandem. 

Dixi ...” 

(Ter., Phorm. II, sc. 2) 

Cine despreţuia o ameninţare zicea că nu-i pasă de dică: 

„Sexcentas proinde scribito jam mihi d i c a s . 

Nil do: impuratus me iile ut etiam irrideat?” 

( Ib ., sc. 3) 

în veacul de mijloc dica a trecut la sensul de socoteală sau răfuială: 

„D i c a , tabula vel cautio vel charta proprie, ubi continetur s u m m a d e b i t i 
et nomina debitorum vel debentium” (Jo. de Janua, ap. Du Cange, 
ad. voc.). 

„D i c a , la carta del d e b i t o ” , zice un vechi glosar italian ( Ibid .). 

Aşadară locuţiunea română: „ajunge treaba la adică'' (Polysu), „sînt la dică, 
săracul de mine” (Alexandri), „pus în încurcală = tocmai acum 1 a dică" (Creangă), 
„n-are bani 1 a adică” (Jipescu), „prins 1 a dică” (Cihac), însemnează: „mă văz 
judecat, socotit, răfuit”, „d i c a impactus”, „a d d i c a m ”, 

Latinul d i c a , deşi devenise de tot poporan deja în epoca plautină, era un 
împrumut de la greci: 8ÎKr| „justice, peine infligee, satisfaction que l’on rend â 
quelqu'un”, de unde şi adverbii: 8 îkt|, ev 8tKr|, SÎKTţv, literal „justement”, ceea ce 
nu e prea departe de unele accepţiuni ale lui adică, cu care StKrţv coincidă şi sub 
raportul morfologic, ambii fiind formaţi prin acuzativ. 

In privinţa strict fonetică, silaba tonică în latinul d i c a ( dîca ) fiind scurtă, ca 
şi-n înruditul „dîgitus”, de unde românul „deget”, a rămas la noi fără asibilare, pe 
cînd s-a asibilat silaba tonică cea lungă din latinul „dico” ( dîco ): „zic”. Tocmai din 
cauza acelei scurtimi, tonicul î din dică ar fi trecut la ea: deacă, adeacă, după o 
normă cunoscută a vocalismului românesc, să nu fi fost împedecat prin naşterea 
formei colaterale adică, ambele varianturi circulînd în acelaşi timp. Tot aşa, bunăoară 
din lat: striga ( striga ) „sorciere” nu s-a făcut la români streagă (= ital. strega), fiind 
oprit prin netonicul i din strigoi. E cu putinţă totuşi ca deja în latina rustică să fi 
existat două forme: dîca şi dîca, după cum erau: strîgibus (Ovid.) lîngă 
strîgibus (Plaut.), sinus lîngă sinus ; liquor lîngă Ilquor. 

în privinţa semasiologică, din sensul fundamental adică „la judecată, la socoteală, 
la răfuială”, s-au dezvoltat deopotrivă, prin noţiunea intermediară de conclu- 
z i u n e , pe de o parte: adică „vrea să zică”, pe de alta: adică „iacă”. Accepţiunea 
concluzivă este foarte bine indicată în Dicţionarul ms. româno-latin, circa 1670 
{Col. I. Tr., 1883, p. 421): ,/i.decă. Id est vel E r g o ”. 

Mai mult ca „ergo” funcţionează adecă, de exemplu la A. Pann, Prav. II, 127: 

„...să-l am să car 

Cînd lemne, cînd apă, cînd altceva greu, 

S-am adică -n curte ajutor şi eu...” 

Cuvîntul Sf. Ioan Crisostom, text din sec. XVII (Cod. ms. mise. al Bis. Sf. Nic. 
din Braşov, p. 500): „şi Pavelu apostolii, pâziţi-vâ - zice - de căini; pâziţi-vâ cum 
înblaţi, şi căutaţi şi prevegheaţi şi luaţi aminte nu pre voi numai, ci şi de toatâ turma; 
nemica adecă nu tacii sfintele cârţi de ce îaste noao spre folos...” 

Prin analogie cu sinonimul „iacă”, care se amplifică în „iacătă”, adică îşi acaţă 
şi el în graiul poporan pe - t ă acomodat în - te. 

Constantin Brîncovan, 1696 ( Cond., ms., în Arh. Stat., p. 143): „ca să fie sfinţii 
mănăstiri milă dă la domniîa mea roata dă la Ocna Teişanii, adecăte vama carălor.. 

Cantemir, Ist. ieroglif. (ms., în Acad. Rom., p. 135): „deci socotiţi binişor că de 
nu sănt acolea acele doaâ jiganii, filul adecăte şi inorogul, să nu cumva prin scrisori 
cu lupul să să ajungă.. 

Un act moldovenesc din 1699 ( A.I.R. III, 266): „adecăte eu Drăguţa Frăţimănesa, 
270 fata lui Dumitraşco Şeptelic...” 

Jipescu, Opinc., 65: „Acu să-ţi spui, să nu-ţi mai spui, c-ai nişte păcate dă moar¬ 
te, pă care le văz lăţite-ncuibate şi-nrădăcinate în mai toată suflarea românească; 
adicăte, nici casă ca lumea, nici trai dă doamne-ajută.. 

Printr-o a doua analogie, anume cu adverbii ca: încailea, aiurilea, altmintrelea 
etc., analogicul adecăte îşi mai anină pe - 1 e a . 

De la Vrancea (B. Ştefănescu), Sultănica, p. 223: „Daca nu te înţelegi cu rumân 
la cuvinte, adicătelea daca nu grăieşte acelaşi grai, poate să facă o mie de cruci una 
peste alta, pînă ş-o găuri fruntea, umerii şi buricul, că tot juvină şi pacoste cade pe 
urechile noastre.. 

Jipescu, Opinc., 155: „adicătile muierea uniori ne-ntrece şi pă d-ande noi la 
lucru şi la hărnicie...” 

Analogicul - 1 e a poate fi adaus şi d-a dreptul la adică, fără -te: 

I. Creangă, Povestea lui Harap-Alb ( Conv. lit., 1877, p. 177): „ş-apoi, cînd este 
la adecălea, te-aş întreba ca ce fel de zăticneală ai putea să întimpini din pricina 
asta?...” 

Pentru a mai completa cele de mai sus, vom adauge că la Coresi adecă se accen- 
tează pe a doua silabă: aA^Km şi tot aşa se pronunţă pînă astăzi în unele locuri din 
Transilvania, mai ales lîngă Blaj. în regiunea Năsăudului însă predomneşte forma 
adhîcătea, cu accentul pe i, cu emfaticul -a (v. 5 A) şi cu un fel de d aspirat, de ex.: 
„adhîcătea dhin Sâmgiorz şi pânâ-n Rocna i-o postâ.. 

în macedo-româna - zice Dr. Obedenaru ( Dicţ., ms„ în Acad. Rom.) - adecă 
sau adică a dispărut, fiind înlocuit prin grecul 8r)A,aSi). 

v. 62,3 Dică. - Eto. - Iacă. - Iată. 


ÂDECĂLEA 

ADECĂTE 

ÂDECĂTELEA 


v. Adecă. 


ADEMÂNĂ 

ADEMÎN 

ADEMÎNÂRE 

ADEMÎNÂT 


v. Ademenesc. 


ADEMENESC ( ademenit, ademenire), vb.; attirer, appâter, seduire. Sinonim cu 
înşel şi cu amăgesc, de cari însă diferă prin noţiunea esenţială de „atragere 
la sine sau la ceva”: ademenesc la cutare faptă prin bani, prin făgăduinţe, prin vorbe, 
prin laude etc. 

Nicolae Costin, Letop. II, 110: „...mai înainte trimisesă (Cantemir) pe Ştefan 
Luca logofătul, cumnatul lui Ioan Neculcea, hatmanul său, la singur împăratul Petru 
Alexievici, pe la Cernăuţi în Ţara Leşească, tocma la Iavorov, de au întărit lucrurile 
mai tare cu giurămînturi, că împăratul venia cu obuzul său pe urma tuturor ghene¬ 
ralilor săi; şi aşa i-au ademenit, şi pe împăratul şi pe Şeremet, de au lăsat calea spre 
Tighinea şi au socotit să treacă Nistrul să vie spre Prut la Iaşi.. 


271 





ADEMENESC 


Beldiman, Trcigod., v. 2031: 

„Ne-au adimenit cu vorba - ziceau unii dintre ei - 
Starea ne-am stricat-o toată, lăsînd case şi fimei; 
Ne-au adus de la Odesa, zicînd că are în Ieşi 
Ca la treizeci de mii oaste, oameni vrednici şi aleşi.. 

Pompiliu, Sibiiu, 42: 

„Somnul m-o ademenit 
Su pom verde înflorit...” 

Costachi Stamate, Muza, p. 35: 

„Iat-obrajii rumeni ca bujorii proaspeţi, 

Iată ochişorii plini de drăgănele, 

Iată o guriţă ca cireşa coaptă, 

Ce ademeneşte sărutare dulce...” 


Costachi Negruzzi, Zoe I: „.. .mă despreţuieşti, după ce m-ai înşelat! nu-ţi 
e milă de o ticăloasă fată, pe care ai adimenit-o cu juruinţi mincinoase...” 

Reflexivul „m ă ademenesc ” însemnează în gura poporului a se amăgi pe sine-şi 
printr-o nălucire. Aşa în basmul povestit deB. Ştefănescu (De la Vrancea), Sultănica, 
p. 85, împăratul, nemaizărind denainte-i semnul cel rău ce-1 speriase, „singur în 
gîndul său s e adimeni”. 

După analogia lui „pomană” din „pomenesc”, „dojană” din „dojenesc”, „prihană” 
din „prihănesc” etc., din tulpina verbului ademenesc s-a format substantivul ade- 
m a n ă , pe care-1 găsim la Silvestru, 1651, f. 42 b: 


Ps. XXV: „întru a cărora mani îaste 
păcat, şi direapta lor plină-i de a d e - 

mană (dA£MdH,fi)...” 


„...in quorum manibus iniquitates sunt, 
dextera eorum repleta est muneri- 
b u s ...” 


La margine, Silvestru comentează: „mită”. 

O altă formă a lui ademenesc este adămănesc, pe care ne-o dă Lexiconul Buclam, 
„adămănesc, allicio, pellicio, - locken, anlocken; adămănesc spre rău, seduco, soli¬ 
cita, - verfiihren, verleiten”. 

La Molnar ( Walach. Sprachlehre, 1810, p. 227) ne mai întimpină încă două 
forme: 

” adămîn 1 anlocken”. 

„adăminez ) 

Din alăturarea celor patru varianturi, rezultă ca prototip: ademînare, adecă o 
formă de prima conjugaţiune, trecută apoi la a patra: ademenire, întocmai precum 
vechiul adevărare (= lat. adverare ) a devenit mai tîrziu adeverire. 

A deriva pe ademîn sau pe ademenesc din slavicul maniti „faire un signe, alle- 
cher” (Cihac) e peste putinţă din cauza prefixului a d e - (= lat. ad), care nu se 

ADEMENITOR 


adauge niciodată decît numai denaintea consoanei labiale a tulpinelor curat latine: 
adăpost, adevăr, adăvăsesc. 

Sensul fundamental al lui ademîn fiind „atrag pentru a mă servi”, este tocmai 
latinul a d m a n u m , de ex.: aliquem vel aliquid a d m a n u m habere, venire 
ad manum, ad manum esse etc., de unde o formă verbală „admanuare” 
— ademînare. 

v. A-mînă. - Amăgesc. - Amnar. - înşel. — Mînă... 

ADEMENIRE. - v. Ademenesc. 

ADEMENIT, -Ă; part. passe d’ ademenesc: attire, appâte, seduit. 
Beldiman, Tragod., v. 3393: 

„Băieţi mulţi luaţi cu sila şi alţii adimeniţi, 

De fugea de ei vreunul, vai şi amar de părinţi.. 

Caranfil, Valea Prutului, 29: 

„Oliolio! codru cărunt, 

Ce mi-ai dres, ce mi-ai făcut, 

De mă ţîi ademeniţi ...” 

v. Ademenesc. - Ademenitor. 

[După comunicarea lui Aureliu Candrea: 

2 ADEMENIT, -A, le part. passe d’ ademenesc pris comme substantif; action 
d’attirer, seduction. 

Conv. lit. XX, p. 137: „ar fi dus, sărmanele, mult şi bine dorul ademenitului, 
căci el, berbantul, în toată viaţa n-a ademenit decît o singură femeie...” 
v. Ademenesc], 

ADEMENITOR, -OARE, adj.: seduisant, attrayant. Sinonim cu înşelător 
şi amăgitor sau amăgeu, dar numai prin mijloace plăcute. 

Alexandri, Concina, se. 2: „Românii nu dau îndărît, ci dinpotrivă ei merg tot îna¬ 
inte, urmînd glasului celui tainic şi ademenitor ce le zice: înainte, copii, înainte!...” 

Ispirescu, Poveste ţărănească ( Legende , 261): „Viind baba la dînsul, începu 
să-i vorbească cu nişte graiuri mieroase şi ademenitoare, de ar fi supus pe nu 
ştiu ce voinic...” 

Beldiman, Tragod., v. 209: 

„Cel dîntîiu, Treisfetiteanul, suflet scîmav şi urît, 

Oricînd îi cătai în faţă, îl vedeai posomorit; 

Celălalt îi Floreşteanul, viclean, ademenitoriu, 

Ipocrit de cei de frunte şi de ţări vînturătoriu...” 


v. Ademenesc. - Ademenit. 

ADEN. - v. 2 Adins. 


ADENEAORI. - v. Adineaori. 


ADENSUL. - v. l Adins. 


!ADES, ADESE, adv.; souvent, frequemment, assidument. în opoziţiune cu a-r a r 
sau a-r a r e - o r i . Funcţionează întocmai ca adverbul des, opus adverbului 
rar. 

1. ades, vechi adesu. 

Alexandri, Poez. pop 2 ., p. 260: 

„Las’ să moară ca un cîne, 

Că i-am zis ades : stăpîne, 

Nu-ţi tot bate gioc de mine...” 

Balada Balaurul : 

„Ist copil chiar din pruncie 
Maica sa mi l-a dat mie, 

Că ades îl blăstema...” 


Beldiman, Tragod., v. 231: 

„Îngîmfat de a sa slavă, ades la Curte mergea, 

Iar maică-sa după dînsul în gura mare plîngea.. 

Codicele Voroneţian, circa 1550 (ms., Acad. Rom., p. 64, 144): 


Act. Ap. XXIV, 26: „deci şi adesu tre- 
mitea de băsăduiîa cu rusul...” 

Epist. Petr. I, 22: „diîn curată înremă 
urul alaltu iubiţi adesu.” 


„...propter quod et frequenter 
accersens eum, loquebatur cum eo...” 

„...simplici ex corde invicem diligite 
attentius ...” 


2. adese, vechi: adese, cu emfaticul -a\ adesea. 

Omiliar de la Govora, 1642, f. 17: „aşa şi sufletul nostru, pănă cându faptele 
cele bune înlăuntru întru sine bine le păzeşte cu tăcere, atunce bogăţiîa lui nu îaste 
furată; iară cănd adese pre limbă o poartă şi cu mărimea deşartă bucinâ, atunce 
mulţi dimoni cheamă ca pre neşte furi...” 

Varlam, 1643, II, f. 81 b: „iară gîudecătorîulu adesea-ş schiînba faţa de măniîa 
ce să aprinsese într-ănsu şi nu putu mai mulţii să rabde...” 

Samuil Clain, învăţături, Blaj, 1784, p. 14: „Nici unii lucru nu vedemu mai 
adese decît moartea, şi nici unii lucru nu credemii mai anevoe decît moartea...” 

A. Pann, Prov. II, 58: 

„Şi tot găzduind adese la un ţăran prin cîmpii, 
Care era sărac foarte şi c-o spuză de copii, 
îi ceru să-i dea dintr-înşii pe copilul măricel...” 




ADET 


3. Construit cu pluralul de la „oară”: adese o r i ; cu emfaticul -a: adesea ori. 
Costache Negruzzi, Zoe, 1: „...fanaragii, masalagii, potlogarii de care gemea 
oraşul, şăzînd ascunşi pintre rîsipuri, pîndeau pe nesocotitul pedestru, care zăbovise 
a se întoarce acasă şi adese o r i el perdea împreună cu punga şi viaţa, sau cel puţin 
sănătatea...” 

Gr. Alexandrescu, Viaţa cîmpenească: 

, Adese a o r i pe cîmpie 
Departe mă rătăceam, 

Adesea cu bucurie 

în dulci gîndiri mă perdeam.. 

dar tot acolo, cu acelaşi sens şi-n aceeaşi funcţiune adverbială, simplul des: 

„Vedeam livada, grădina, 

Poteca ce des călcam, 

Părul înalt şi tulpina 
Unde copil mă jucam...” 

Jarnik-Bîrsanu, Transilv., 164: 

„De s-ar face dealul şes, 

Ar veni badea mai des; 

Dar dealul se tot măreşte 
Şi badea mă părăseşte.. 

,Ades - lat. ad densunv, adese = lat. ad densa', adese ori = lat. ad densas 
horas ” (Cihac). 
v. Adesul. - Des. 

2 ADES, ADEASĂ, adj.; frequent. O formaţiune excepţională în locul simplului 
d e s . O găsim în cronica lui Nicolae Muşte, Le top. III, p. 41: „că domnul muntenesc 
se nevoia să mazilească pre Mihaiu-vodă, cum s-au zis, care nu trebuia altă stingere 
şi nevoe într-aceste ţări, decît adesele schimbări a domnilor...” 
v. l Ades. 


ADESEA 1 
ADESEORI J 


v. l Ades. 


ADESUL, adv.; frequemment. Una din vechile formaţiuni adverbiale articulate, 
care se mai găsesc, dintre texturi, numai doară în Dicţionarul ms. bănăţean, circa 
1670, şi-n Psaltirea ms. versificată a lui Viski din 1697. In cel dentîi: „Adesul. Freq- 
uenter” (Col. 1. Tr., 1883, p. 421) în opoziţiune cu: „A r a r u 1. Raro” ( Ibid., p. 424). 
v. l Ades. —Adensul. —Ararul. - Lupiul. 

ADET, ADETIU (plur. adeturi, adetiuri), s.n.; coutume, redevance, droits de douane. 
Vorbă ieşită demult din întrebuinţare la românii de dincoace de Dunăre. Nu era 

tocmai b i r sau altfel de dare într-un sens concret, ci în genere: normă fiscală, 
cuotul la care avea drept vistieria, şi mai ales vama, fie în bani, fie în natură. 

Pravila Moldov., 1646, indice: „Vameşulu ce va lua mai mulţii de cumu-i adet- 
îulu (dA'bTWAk)...” 

Constantin Brîncovan, 1694 ( Cond., ms., în Arh. Stat., p. 95): „...dă să aibă a 
luare adetul morănilor ce este dăn Dunăre pă pământul moşiilor boîarilor domnii 
mele ce scrie mai sus, a Clăteştilor, a Cătăluîului, a Olteniţii, a Urmenilor, ori în ce loc 
ar eşi pre aceste locuri să-ş ia adetul precum au fost obiceiul mai dănainte vreme...” 

Cantemir, Divanul lumii, 1698 ( Ad.R. II, 146): „încă şi agonisitele sale obicee 
şi adetiuri pre amănuntul cercetînd, fietecine a cunoaşte trebue, căci unul iaste dat 
spre veselie, altul spre întristare...” 

Turcul ‘â d e t „habitude, coutume, pratique” de proveninţă arabă. D. Şaineanu 
(Eleni, turc., p. 7) observă foarte bine: „trecerea sensului de la obicei la dare 
o întimpinăm pretutindenea în cronicele noastre”. De la turci, cuvîntul s-a răspîndit 
nu numai la români, dar pe întreaga Peninsulă Balcanică: la greci, şerbi, bulgari etc. 

v. Bir. - Haraci. - Obicei. - Vamă... 


ADETÂR, „redevancier” (Cihac). N-am dat nicăiri peste această formaţiune, nici 
în texturi, nici în grai. 
v. Adet. 

ADETORIU, -OARE, adj .; debiteur. Cuvînt pe care-1 găsim în Lexiconul Budan 
(p. 5) şi la Isser ( Walach. Wtb., 2). 
v. Datoriu. 

iADEVÂRĂ. - v. 2 Adevăr. 


2 ADEVÂRĂ (plur. adevere), s.f.; verite, realite. Formaţiune poporană din neutrul 
a d e v ă r , la plural: adevăruri şi adevere, iar prin acesta din urmă pe cale 
analogică femininul adevară, în opoziţiune cu minciună, iarăşi un feminin. 
Versul lui Anton Pann, Prov. I, 26: 

„M i n c i u n a nu-mi place, vorbesc adevărul...” 

ar suna mai bine în limba veche: 


„M inciuna nu-mi place, vorbesc adevara... 

Cuvîntul abundă la mitropolitul Dosofteiu, în ambele Psaltiri, figurînd alături 


cu adevăr şi cu adevărătate 

Ps. XXXIX: „n-am ascunsă în inema 
mia adevărătatea ta şi spăsenia ta 
spus-am; n-am ascunsă mila ta şi adevara 
ta de adunare multâ; tu darâ. Doamne, nu 
depărta îndurătăţâle tale de mine: mila ta şi 
adevărulă tău...” 


, uneori în acelaşi psalm; de exemplu: 

„...non abscondi in corde meo veri- 
t a t e m tuam, et salutare tuum dixi; non 
abscondi misericordiam etveritatem 
tuam a congregatione multa; tu autem, Do¬ 
mine, ne longe facias miserationes tuas a 
me: misericordia tua et v e r i t a s tua...” 




ADEVĂR 


Sau în Psaltirea cea versificată, din 1673, f. 153 b: 

„Şi dâ-n ţara noastră slava ta să crească, 

Mila ş-a d e v ă r u 1 pre toţ să tălneascâ, 

Şi cu dereptatîa pace-n gloate multe 
‘n braţe să să strîngâ şi să să sărute; 

De »os adevara în sus să dîa radzâ, 

Din ceriu dereptatîa să caute să vadzâ.. 

Cu -e-, ibid., f. 69 b: 

„Cu cât eşt de ghizdav, tinde şi stejîaşte 
Cu a ta putîare, şi împărăţîaşte 
Pentru adevîarâ şi pentru blîndîaţe, 

Că ţâî dereptatîa de n-ale» în lîaţe.. 

La plural, 1680, f. 11 b: „să înmicşorarâ adeverele din fiii omeneşti.. 

Construit cu „în” şi „întru”: 

1680, f. 84 a: „întru multâmîa miliî tale audzâ-mâ, î n adevara mântuinţiî tale 
mântuîaşte-mâ.. 

Ibid. , f. 110 a: „îndereaptă-mâ, Doamne, în calîa ta, şi voî mîarge î n t r -adevara 
ta...” 

Ib., f. 147 a: „credzute toate poruncile lui, întărite în veacul de veacu, făcute 
î n t r -adevarâ şi-n direptate.. 

1673, f. 109 b: 

„Şi să mî-asculţ, Doamne, - n t r -adevarâ. 

Să nu mă laş să hiu de ocară...” 

Construit cu „de”: 

1673, f. 114 b: 

„Şi rostul mieii preste ţară 
Âţ va striga d e -adevarâ, 

Toată dzua cu priinţâ 
Ţ-va spune de mîntuinţâ...” 

La mitropolitul Varlam, 1643, I, f. 348 b: „alţii şi capetele ş-au pusu pentru 
adevara, pentr-acea şi după truda lorii vor lua plată.. 
v. l Adevăr. 

1 ADEVĂR (plur. adevăruri şi adevere), s.n.; verite, realite. în opoziţiune cu 
minciună. 

Cantemir, Chron. I, 212: „m incîuni cu voroava frumoasă ascunse şi cu 
numele adevărului căptuşite...” 

Zilot, Cron., p. 75: 

„Să tălmăcim aşa: vezi pe duşman că vine, 

Te-ncredinţezi atunci şi fugi să scapi pă sine; 

Dar cînd numai 1-auzi, tu stai la îndoială: 

Ori fi-va - zici - sau nu, şi poţi face greşeală; 

Şi poate ş-adevăr să fie auzirea, 

Şi tu, gîndind minciuni, stai să-ţi găseşti peirea.. 

şi ceva mai jos, p. 77: 

„Unul zicea un fel, altul altfel răspunde; 

Săracul adevăr cum supt minciuni s-ascunde.. 

în aceeaşi opoziţiune cu adevăr este b î r f i r e : 

Corbea, Psaltire, 1700 (ms., Acad. Rom.), ps. XIV: 

„Cel care nu bîrfeşte, 

Ci adevăr grăeşte...” 

Mai departe, adevăr e în antiteză cu orice întunecă realitatea. 

Caragea, Legiuire, 1818, p. 89: „jurînd mai întîi că nu o porneşte (judecata) din 
vreo p i z m ă , ci întru adevăr ...” 

Coresi, Omiliar, 1580, quatem. XVIII, p. 13: „o năluciturâ îaste, nu pre 
adevăru trupulu nostru luat-au...” 

Noţiunea de adevăr se asociază mai ales cu acea de dreptate: 

Arsenie de la Bisericani, circa 1650 (Ms. Sturdzan, în Acad. Rom., p. 221): „va 
veni să gîudece pementîanii, să gîudece lumii întru dereptate şi oamenilor 
întru adevărul său...” 

Act moldovenesc din 1644 ( A.I.R. I, p. 88): „şi aşa am aflat tot adivărul şi toata 
dreptate prin oamini buni...” 

Dacă adevărul nu e ascuns, atunci cineva îl a f 1 ă , ca în pasagiul de mai sus; 
iar dacă e tăinuit într-adins, îl vădeşte: 

Caragea, Legiuire, 1818, p. 49: „daca vreo parte prigonitoare va ascunde sau va 
fura, ori însuşi sau prin altul, dovezile dreptăţilor ceilalte înprotivnice părţi, şi cu 
vicleşug să va învoi cu aceia, şi apoi să va vădi adevărul ...” 

Dacă adevărul nu e tăinuit într-adins, dar totuşi nu se vede, trebuind urmărit, 
atunci noi îl descoperim: 

Cantemir, Ist. ieroglif. (ms., în Acad. Rom., p. 25): „şi mai multă ocară s-ar fi 
lucrat, de n-ar fi fost Breabul lucrul cu un cias mai înainte spre descoperirea 
adevărului apucat...” 

Mai rar se zice: „a găsi adevărul”, „a cerca adevărul”, „a n e m e r i 
adevărul”, deşi cîtetrele sînt permise pentru varietatea stilului; de exemplu: 

Cantemir, Chron. I, 151: „sufletul odihnă nu poate afla până nu găseşte 
adevărul, carile îl cearcă orîcît de departe şi orîcît de cu trudă i-ar fi a-1 
nimeri ...” 

Cînd cineva nu mai poate ascunde adevărul, îl mărturiseşte, termen 
teologico-juridic trecut în graiul comun, unde îşi perde cu totul urma proveninţei: 

Costachi Negruzzi, Au mai păţit-o şi alţii, p. 67: „adevărul vă mărturi- 
278 se sc , nu mă pot opri de a blăstema pe englezi...” 



ADEVĂR 


v. Martur. 

Fără amestec de minciună, de patimă, de nălucire, se zice: curat adevăr. Şi 
mai energic este Zilot, Cron. , p. 1: „ritorică n-am învăţat casă vorbesc şi să scriu cu 
meşteşug, ci am învăţat singur curat adevărul, întîi de la părinţi..unde: 
„singur curat” e un fel de superlativ, ca şi cînd ar fi „cel mai curat”, şi de aceea 
autorul, ca să nu desparţă logiceşte ambii adjectivi, post-articulează substantivul. 

Cu aceeaşi emfază se poate zice adevărul adevărat, adecă lipsit de orice 
amestec. Altceva este adevărul adeverit = „verite controlee verifiee”: 

Cod. ms. miscel. al Bis. Sf. Nic. din Braşov, sec. XVII, p. 406: „adevâru 
adeverit grăescu, voao, că nu îaste robul mai mare de domnul său.. 

Adevăr se construieşte mai ales cu prepoziţiunea î n sau întru, formînd o 
locuţiune adverbială cu sensul de „en verite” şi „en realite”. 

Zilot, p. 12: 

„N-ai gîndit, sărace, n-ai gîndit; eu ştiu fără a-mi da răspuns, 

Că de-ai fi gîndit în adevăr, nu ajungeai cum ai ajuns.. 

Neculcea, Letop. II, p. 390: „atunce Mihaiu-vodă măniindu-se, în grabă au 
spânzurat pre Cuza Spătarul, nepricestuit, încălţat, îmbrăcat, dăndu-i vina că au 
scris el la feciorii lui, avănd acolo la Cătane, ca să vie să prindă pre Mihaiu-vodă din 
Iaşi; ce nu se ştie întru adevăr au ba; numai în pismă l-au omorit...” 

Dosofteiu, 1673, f. 220 a: 

„Doritu-ţ-am porunc cu dulceaţă 
Şi-n t r -adevărul tău să-m dai viaţă.. 

Gr. Alexandrescu, Umbra lui Mircea: 

„Noi citim luptele voastre, cum privim vechea armură 
Ce un uriaş odată în războaie a purtat; 

Greutatea ei ne-apasă, trece slaba-ne măsură, 

Ne-ndoim dac-aşa oameni întru adevăr au stat...” 

Prin prepoziţiunea c u , adevăr capătă o funcţiune adverbială ceva mai intensivă, 
cum ar fi: „bien en verite”: 

Apocalipsul lui Paul, circa 1550 (Cuv. d. bătr. II, 423): „o, cu cătâ slavă te-i 
spodobitu, suflete! c u adevăru că fugiîai de noi.. 

Tot aşa cu prepoziţiunea pre: 

Un text din secolul XVII {Cod. ms. miscel. al Bis. Sf. Nicolae din Braşov, p. 306): 
„nice să ne înşâlâm înşine, să ne pare că e dulce pohta pâcateloru, că acaşta îaste, 
pre adevâru, înşâlâcîunea morţiei...” 

Cu prepoziţiunea d e , scăzută la rolul de prefix, adevăr se aglutinează într-un 
singur cuvînt: deadevăr (= de-adevăr), care ne întimpină în cele mai vechi texturi şi 
pînă pe la finea secolului XVII fără a diferi prin sens de simplul adevăr. 

în Codicele Voroneţian, circa 1550 (ms., Acad. Rom.), alăturat cu Noul Testament 
din 1648: 

1550: 

Jacob. III, 14: „nu vă lăudareţi şi nu 
menţireţi spre deadevăru...” 

Ib., V, 19: „fraţi, se neştiînre de voi 
rătăcîaşte de la deadevăru...” 

Petr. I, 22: „sufletele voastre curăţindu 
întru ascultarea de adevărului...” 


1648: 

„...nu vă lăudareţ, nece fireţi mincunoşi 
înprotiva adevărului ...” 

„...fraţii miei, să au rătăcit cineva dintru 
voi de la adevăru ...” 

„...inimile voastre curăţindu întru ascul¬ 
tarea adevărului ...” 


Tot aşa la Coresi, 1577, alăturat cu Silvestru, 1651: 


1577: 

Ps. V: „nu taste în rostuiţi lorii deade¬ 
văru...” 

Ps. XXIX: „doară ispovedi-ţi-se ţărâna 
sau spune deadevărulu tău...” 

Ps. XXXIX: „meserearea ta şi deadevă¬ 
rulu tău pururea ajutarâ-mi...” 

Ps. LXXXIV: „milostea şi deadevăru 
timpinarâ-se...” 


1651: 

„...nu taste în rostulu lut derep- 
t a t e ...” 

„...au lăuda-te-va pre tine ţărâna? au 
vesti-va adevărulu tău?...” 

„...mila ta şi adevărulu tău pururta mă 
păzească...” 

„...mila şi adevărulu timpinară-se...” 


Legenda Duminicei, 1600 (Cuv. d. bătr. II, 54): „buînrătate va fi de la Tatălu şi 
de la fitulă Is. Chs. întru vecie de veacă cu dedevăru...” 

Dosofteiu, 1673, f. 9 b: 

„Că tu cerc deamănuntul inema şi zgăul, 

Şi ştii cu deadevărulu direptul şi răul...” 

Românul adevăr = lat. ad-verum; deadevăr — de-ad-verum,de 
unde şi italianul d a v v e r o , întrebuinţat însă numai ca adverb, 
v. ] Ad. - 2 AAAdevăr. - Bîrfeală. - Minciună... 


2 ADEVĂR, ADEVARĂ ( adeveri, adevere), adj.; vrai, veritable, reel. în vechile 
texturi se pune foarte des adjectivul propriu adevăr = lat. ad-verus acolo unde 
astăzi se întrebuinţează numai forma participială adevărat. 

Coresi, Omiliar, 1580, quatern. IX, p. 10: „să nu le se pare lor că e vreo nălucă, 
ce adevăru trupă...” 

Varlam, 1643,1, f. 163 b: „aicta aratâ Hs. fitulu lui Dumnedzău de închinătorii 
c e i adeveri ce voriî vria să crîadzâ întru Domnul Hs... carii simtemă noi creştinii 
cei pravoslavnici închinători adeveri...” 

Ibid. , II, f. 81 a: „mă va trage spre perire şi nevoîaşte să mă leapădă de Dumnedzeu 
c elu adevăru...” 

Ib., I, 63 a: „cănd faci aşîa, atunce închipueşti cruce adevarâ...” 

Arsenie de la Bisericani, circa 1650 (ms., în Acad. Rom.): 

p. 85: „iubiţi pre Dumnezeu prea-cuvioşii lui, că pre c e i adeveri cearcă...”; 

p. 200: „şi tu, Dumnezăul mieu, eşti îndurat şi milostiv, îndelung răbdător şi 

p. 269: „calîa cea adevarâ o vriiîu. calîa cea adevarâ o iubim...”; 
p. 270: „nu lua diîn rostul mieu cuventele cele adevere.. 
p. 278: „dereptatîa ta e direaptâ pururea şi legîa ta e adevarâ.. 

Dosofteiu, 1673, f. 179 a: 

„Să rădice pentru ţară 
Moiseî şi Aron sfarâ, 

Samuil să facă rugă 
Ca o adevarâ slugă.. 

Ibid., f. 49 b: 

„Şi toţ sfiinţiî ce-s cu inem -adevarâ 
Lăudaţ vor fi de toată lumîa-n ţară.. 

Text din secolul XVII (Cod. ms. mise. al Bis. Sf. Nicolae din Braşov): 
p. 259: „fugiîa Domnulu ca să încredinţeze că adevăru omu era...”; 
p. 364: „acesta adevăru Izrailteaninu îaste şi întru elu hiltenşugii nu e.. 

Ca şi substantivul adevăr, adjectivul îşi asociază de asemenea prepoziţiunea 
„de” scăzută la prefix, devenind deadevăr, fără schimbarea sensului. 

Codicele Voroneţian, circa 1550 (ms., Acad. Rom.) alăturat cu Noul Testament 
din 1648: 


1550: 

Petru I, V, 12: „mărturisescu acasta a fi 
deadevăru cu buînrătatia lu Dumnedzeu...” 


1648: 

„...mărturisindu c-acasta-i mila cîa 
adevărată a lui Dumnezău...” 


Legenda Sîntei Vineri, circa 1580 ( Cuv. d. bătr. II): 
p. 146: „acela îaste deadevăru Domnedzeu luminătorul şi sfinţitorîu.. 
p. 149: „apropie-te de vedzi sila deadevărului Domnedzeu...” 
v. l Ad. - 1 Adevăr. - Adevărat. - Adeverit. 


3 ADEVAR, adv.; 1. vraiment, certainement; 2. amen, ainsi soit-il. Arhaism, ca şi 
adjectivul corespunzător adevăr. Astăzi se înlocuieşte prin locuţiuni adverbiale 
ca: în adevăr, cu adevărat etc. 

Coresi, Omiliar, 1580, quatern. XXI, p. 6: „şi aşa înbogâţindu-ne, în mânile lu 
Dumnezeu avuţiîa să o dămii, în mânile săracilor aceia puindii, şi la ceriu de vomii 
strânge, atunce adevăru afla-ne-vămu bogaţi...” 

Legenda Sf-lui Dimitrie, text din sec. XVII (Cod. ms. mise. al Bis. Sf. Nic. 
Braşov, p. 124): „că adevăru, iubiţilor, de lucrurile celea deşartele ale ceştii lumi 
peritoare să ne ferim...” 

Acest adverb se mînţinuse mult timp în limba bisericească în loc de: amin 
„ainsi soit-il”. 

Noul Testament, 1648, f. 119 a: 


Is. X, 1: „adevăru, adevăru zic voao...” 


„...amen, amen dico vobis...” 

Apocalipsul lui Paul, circa 1550 (Cuv. d. bătr. II, 425): „aceluia e slava şi înpârăţie 
şi ţinutulu cu Tatălu şi cu Duhul sfăntu de acum şi pururea în vecu, adevăru...” 

Cugetări în oara morţii, circa 1550 {Cuv. d. bătr. II, 462): „şi vom cânta înpreunâ 
cu îngerii cu lauda, în slava sfinteei Troiţe în vecu, adevăru...” 

Dosofteiu, 1673, Dedic. : „într-acîaîa dăruiască Domnul Dumnedzău îndelungată 
şi nărocitâ domniîa mării-tale, întru mila sfinţii-sale cătră cinstîa şi lauda sfăntu-nu- 
meluî săii, adevăru”. 

Ibid., f. 158 a: „dă, Dumnedzău sfinte şi Doamne Isuse Hristoase, şi mie, unui 
păcătos, parte s-aîb în sfânta ta cetate, pentru ruga sfinţii sale maicii tale Precistiî 
ş-a tuturor sfinţilor, adevăr.. 

Context slavo-român, circa 1600 (Cuv. d. bătr. II, 82): 

„...aceluîa-i ţirutul şi slava în veacu „...tomu slava i druzava vu veki 
adevăru...” amină...” 

Cu prefixul d e , întocmai ca în adverbul italian davvero (= de-ad-verum), 
găsim în Dicţionarul bănăţean, circa 1670 (ms. în Bibi. Universităţii din Budapesta): 
„Dadevăr. Equidem”. 

v. 1 Ad. - 1 Adevăr. - Amin. 


4 ADEVĂR, ADEVEREZ ( adevărat, adevărare), vb.; affirmer, constater, realiser. 
Arhaism înlocuit astăzi prin adeveresc. 

în poezia poporană, adevărare s-a stereotipat în construcţiune cu aflare la 
reflexiv: „a se a f 1 a ş-a se a d e v ă r a ” avînd sensul de „realiser quelque chose 
de tres-difficile”. 

O colindă din Ilfov: 

„Cine-n lume s-ar afla, 

S-ar afla ş-adevăra 
Să dea-n mare 
Ca o floare, 

Să iasă-n vad 

Ca un brad...” 

(G.D. Teodorescu, Poez. pop., 71, 72) 

O altă colindă: 

„Cine-n lume s-o afla, 

S-o afla ş-adevăra 
Merii de mi-o săgeta? 

Nimenea nu se dafla, 

Nimeni nu se bizuia...” 


Balada Bîcul Haiducul, din Prahova: 


(Ibid., 81) 


„Şeapte pungi făgăduia 
Ori la cine s-o afla, 

S-o afla ş-adevăra 
Să se ducă 
Să-l aducă 

Din fundul ceardacului, 
Din marginea drumului.. 


Ba încă cu afereza lui a-: 


„Cine-n lume s-ar dafla, 
S-ar dafla, s-ar devăra 
Pe negrul d-a-ncălica 
Fără şea, fără oblînci.. 


(Ibid., 605) 


(. Ibid ., 74) 


Sensul de „affirmer” se învederează mai cu seamă din următorul pasagiu în 
Noul Testament din 1648: 


Luc. XXII, 59: „şi trecând ca unii casă, 
altulu adevăra zicăndu...” 


„...et intervallo facto quasi horae unius, 
alius quidam affirmabat dicens.. 


Cu sensul de „constater”, adevărare este un vechi termen juridic, care ne 
întimpină la tot pasul în crisoave şi-n pravile. 

Badea Bălăceanul ( A.I.R. I, 61): „să adevăraţi pe măruntul, făr de făţărie, cînd 
au cumpărat Necula acel loc de la Nedelea fratele Călii, fost-au scaunele făcute 
acolea? au făcutu-le-au Necula după ce au cumpărat locul? deci precum veţi mărturisi 
şi veţi adevăra cu sufletele voastre...” 

Iată un şir de exemple din Condica Logofeţiei sub Constantin Brîncovan (ms. în 
Arh. Stat.): 

1692 (p. 12): „au umblat şi au adevărat semnele moşiei satului Oreaviţa...” 

1693 (p. 65): „deci aceşti 4 boîari, ei s-au strănsu toţ la un locu, fiindu şi ei 
amândoi de făţă, de le-au luat seama pre amăruntul şi bine au adevărat cum că 
acastă moşie, ce au fostu partea lui Bivol şi a Braţului, îaste den funea moşălor popii 
Fierăi...” 

1693 (p. 29): „şi bine am adevărat domniîa mea cu tot divanul...” 

1694 (p. 146): „...aşa au fost adevărat acei boîari cu sufletele lor...” 

1696 (p. 166): „iar pentru dumbravă şi pentru luncă, cătă să va adevăra că îaste, 
aşa î-au tocmit să aibă a ţinea frăţeşte...” 

1696 (p. 173): „şi au ţinut sfânta Mitropolie satul Oreaviţa cu tot venitul din 
hotar în hotar, cum îaste mai sus zis, precum au ales şi au adevărat aceşti 6 boîari...” 

1696 (p. 96): „drept aceia şi domniîa mea, adevărănd că au fost obiceîu şi mai 
denainte vreme, aşa le-am dat adastă carte...” 

1697 (p. 230): „le-au cerşut ca să-ş scoaţă moşnenii cărţi domneşti şi scrisori ce 
vor avea pre moşiîa satului Godenilor, ca să poată adevăra in tot hotarul căte delniţe 
săntu, şi fieştecarile moş căte delniţe au stăpânit, şi să adevereze ce s-au 

vândut şi ce au rămas nevăndute, şi ca să poată adevăra cătă îaste partea boîa- 
rinului...” 

1698 (p. 254): „deci aceşti boîari ce scriu mai sus, neputănd adevăra într-altu 
chip, au întrebat pre bătrânii şi megiîaşii de acolo denprejur.. 

Trecînd acum la Moldova: 

Pravila, 1646, p. 24: „de va fi făcut una ca acasta şi să va adevăra cu mărturie 
oameni de cinste şi credincoşă, certarîa lui să fie moartîa.. 

Ibid., p. 25: „orcare vameşii va face năpaste cuiva şi-i va lua negoţulă, dzăcăndii 
că nu ş-au plătită vama, şi elă va adevăra c-au plătit, acesta nu numai negoţul va 
întoarce înapoi, ce încă şi ca un fură să va certa.. 

Ib., p. 50: „căndă să va prileji un om căsarîu în viîaţa lui să-ş dăruiască avuţiîa 
sa fămeii sale, sau fămeîa bărbatului său, acestă dară să va adevăra după moarte, 
iară nu în viîaţâ...” 

Ib., p. 150: „nişte oameni mulţi voră ucide pre vrunulă cu rane de moarte, 
carele una dentr-ănse săngurâ putîa să-lă omoară, iară să nu să poată adevăra la 
•udeţă carele l-au omorât, atunce pentru căce săntă mulţă, nu să va omorâ nice 
unulă.. 

Cu acelaşi sens de „constater”, în Catechismul transilvan, din 1560 (Cuv. d. 
bătr. II, 99-100): 

„— Cu ce veri adevăra ca eşti creştină? 

— Cu aceia că m-am botezată... 

— Cu mai multă, cu ce veri adevăral 

— Cu aceia că ştiu rădăcina creştinâtâţiei...” 

Dosofteiu, 1680, f. 66 a, întrebuinţează infinitivul substantivat adevărare cu 
sens de adevăr: 

„...întoarce-va rîalele pizmaşilor miei, „...avertet mala inimicis meis, in ve- 
cu adevărarea ta răspiiarde-î pre înşu...” r i t a t e sua disperde illos...” 

La perfect se conjugă: adevărai, adevăraşi, adevără... 

Legenda Sf-tului Dimitrie, text din sec. XVII (Cod. ms. mise. al Bis. Sf. Nic. 
Braşov, p. 113): „şi după aceia, deaca se stinseră focurile, iară tocmitorîul beserecei 
tuturoră adevără acastâ cîudesâ.. 

La prezinte indicativ şi la subjunctiv, forma organică: adevăr, adeveri, adevară, 
adevere ne apare înlocuită deja în vechile texturi prin forma cu - e z : adeverez etc. 

Pravila Moldov., 1646, f. 84: „mai adevărate sămtă mărturiile carile dzăcă că 
îaste aşîa decătă ceia ce dzică că nu-i aşîa; ce să dzice: ceia ce adevereadzâ mai de 
credinţă sămtă decătă ceia ce tăgăduescă...” 

Ibid ., f. 87: „macară de-are şi fi un martură destonic şi credincoşă să adeveredze 
preacurviîa muerii...” 

Ibid., f. 100: „să cade să adeveredze gîudeţul cu mărturii oameni de credinţă, 
cum îaste răpitorul, şi atunce să va certa...” 

Ib., f. 150: „să nu poată «udcţulu să adeveredze, cine l-au făcută rana cîa de 

Constantin Brîncovan, 1694 ( Cond ms., Arh. Stat., p. 214): „ca să caute şi să 
adevereze şi să mărturisească precum vor şti cu sufletele pentru aceste 2 delniţe de 
moşie din Topoloveni: ţinut-au mănăstirea Glăvăcogul vreodinioară...” 

Zilot, Cron ., p. 113, despre dinastia Basarabilor: „neam blagoslovit de Dumnezeu 
precum însuşi faptele lui în vileag adeverează, nu numai aici în pămîntul ţărei, ci şi 
pre alte pămînturi...” 

E foarte interesant că forma cu -e z , pe lîngă sensurile de „affirmer, constater 
realiser”, pare a mai fi dezvoltat unele accepţiuni, pe cari nu le găsim în derivatele 
fără - e z ; de exemplu: „să se adevereze - s’assurer, se convaincre”: 

Moxa, 1620, p. 397: „mişeii de pretutindinîa mulţii bine lua dentru mănile lui, şi 
cine va vrea să se adevereze a mare credinţă ce avea: beserecâ 
prea frumoasă zidi lu sveti Gheorghie şi alte...” 

Tot aşa: „adeverez =j’attcstc”, la iscăliturile martorilor unei tranzacţiuni: 

Act muntenesc din 1622 ( A.I.R. I, 32): „eu Pavel sticlaru adeverezu, eu Stan 
sticlarîu adeverez, eu Şerbanu ot Vălcana adeverez, şi am scrisu eu popa Toader ot 
Vălcana cu zisa loru; Pătraşc poştei ot Tărgovişte adeverez, Vasilie postelnicu ade¬ 
verezu, Tănase postelnec ot Coţăeni adeverezu, Oprea postelnic ot Săteni adeverezu”. 

în fine, participiul trecut adevărat şi-a asigurat un loc independinte în grai, ca 
adjectiv şi ca adverb, chiar după ce adeverire a reuşit a uzurpa toate funcţiunile 
verbale ale lui adevărare, scăzut din prima în a patra conjugaţiune. 

v. l Ad. - 1 --''Adevăr. -Adevărat. -Adeveresc. - Adeveritor... 

ADEVĂRÂRE. - v. 4 Adevăr. 

1)2 ADEVĂRAT, adj. şi adv.; part. passe d’ adeverez: 1. pris adjectivement: 
vrai, reel, authentique; 2. pris adverbialement: en verite, en realite, serieusement, 
vraiment. 

Un text din sec. XVII {Cod. ms. mise. al Bis. Sf. Nic. Braşov, p. 21): „deaca 
priimi bucurie Mariîa, vru îa şi însăşu cu vederea să se încrează, să voru fi adevărate 
cuvintele...” 

Neculce, Letop. II, 310: „şi zică să-i fie dat atunce în cafe otravă, care şi cam 
samănă acel lucru să fie fost şi cam adevărat, că curând s-au bolnăvit.. 

Act moldovenesc din 1698 {A.I.R. III, 264): „scriu şi mărturisăscu cu acestu 
adevăratu zapis al nostru...” 

Act muntenesc din 1682 {A.I.R. 1,61): „pentru mai adevărată credinţă mî-am 
pus degetul mai jos ca să crează...” 

în Moldova e foarte obicinuită forma adevarat, adecă cu silaba -va- în loc de 
-vă- {- -ve-)\ de exemplu: 

Pravila Moldov., 1646, f. 166: „pentru să poată înţelege, carele îaste adevaratu 
(dAEBdpaTk) şi mai întăi vinovată...” 

Darie Toder, 1674 {A.I.R. III, 249): „mărturisăscu cu acest adevarat zapis al 
mieu...” 

Şi mai poporană în Moldova e forma adivarat : 

O naraţiune ţărănească din districtul Suceava: „Omu tari di ângir poate sâ sâ 
lupţi cu un drac şî sâ-1 ghiruîascâ, dacâ-1 va lega cu brăcinarîu dila bernevicî, şî tot 
năcăjîndu-1 şî bătîndu-1, scoati bani, cari sâ prifac în cărbuni; di aceia nu trăbuî sâ ni 
mulţănim cu banii scoşi întăîaşî datâ, ci sâ-1 batem mereu când l-am prins, arătându-î 
o cruci şî tot stuchindu-1, pân’ ci scoati bani adivaraţî.. (I. Bondescu, com. 
Giurgeştii). 

Asociindu-şi pe „cu”, adevărat formează o locuţiune adverbială: 

Act moldovenesc din 1620 ( A.I.R. 1,23): „mulţi boîari şi slugi domneşti aşijdere 
mărturisim c-au fost aşea c u adevărat, c-au fost înpresurând acea bucată de ocinâ 
Agâpiîanii fărâ lege şi fărâ ispravă...” 

Altul din 1631 ( Ibid. ,71): „să să crîază acastă mărturie a noastră, c u adevărat 
scriem...” 

Pravila Moldov., 1646, f. 38: „nu să va certa ca un suduitorîu de domnie, ce c u 
adevărată mai mulţii să va certa pentru acasta sudalmă sau vătămare a gîudeţului 
decăt pre altul ce n-are fi gîudeţu...” 

Ibid., f. 147: „să-lu cunoască «udeţulu au doarâ să face, au c u adevărată îaste 
nebunii...” 

Ibid ., f. 157: „să va face că doarme, iară elii c u adevărată va fi deşteptată...” 

Zilot, Cron., p. 38: 

„Care sînge, c-al lui Avei, striga la cer ne-ncetat 
Răsplată să facă dreaptă ţie cu adevărat...” 

Alexandri, Rămăşagul, se. 18: 

„Teodoreanu: Da bine, domnu Nicu Tolinescu ce caută aici? 

Smărăndiţa: C u adevărat ! (cătră Ţinea, zîmbind) Răspunde tu... 

Ţinea: Verişoară... 

Nicu: Domnule Teodorene, am venit aici ca să cer mîna duducăi...” 

O doină din Dobrogea: 

„Tu nevastă cu barbat, 

Eu flăcău necununat, 

Spune-mi tu c u -adevarat 
Cîte lacrimi am varsat?...” 

(Burada, Călăt., p. 231) 

Rareori în loc de „cu” se întrebuinţează „p r e ”: 

Constantin Brîncovan, 1697 ( Cond ., ms„ în Arh. Stat.): „într-aceîa boîarenul 
domnii mele Radul Golescul aga, el ştiind lucrul pre adevărat, au mărturisit cu 
mare încredinţare...” 

Locuţiunile adverbiale: „c u adevărat” şi „p r e adevărat” au un sens mai afir¬ 
mativ decît adverbul propriu-zis adevărat. 

Neculce, Letop. II, 435, despre caracterul turcilor: „dupre cum li-i hirea de dulău, 
de le zicu dulăi adevărat, dacâ văd ca nu pot isprăvi, ei dau vina capetilor...” 

A. Pann, Prov. III, 34: 

,Adevărat - ea răspunse - aşa e după cum zici, 

Că de te-oi primi în casă nimica nu o să-mi strici, 

Decît nu e cu cădere unei tinere femei 
Să doarmă cu altu-n casă, cînd e dus bărbatul ei.. 

„Jurămintele întrebuinţate pe aici sînt: Să fiu al dracului, să fiu afurisit; să 
chiorăsc, pe legea mea, D-zeu aşa! Să nu-mi văd copchiii, să-mi moară boiţi] di la 
jug! Asta-i pîne, dacă nu spun adivaratl” (D. Alboteanu, Covurlui, c. Mastacani). 

In unele comune din Dobrogea, cînd vrea cineva să afirme într-un mod mai 
energic, ia un păhar cu vin sau cu apă, varsă puţin jos şi zice: „Ista-i vin sau ista-i 
apă de nu spui adevaratV' (I. Plesnilă, Tulcea, c. Turcoaia). 

Donici, Vulturul şi paingul: 

„Să-ţi spun adevărat, 

- Paingu au răspuns - 
Pe coadă-ţi am venit, 

Tu însuşi m-ai adus...” 

în poezia poporană, expresiunea „a spune adevărat” a devenit stereotipă. 
Marian, Bucovina I, 63: 

„Dragule, voinicule! 

Să nu-ţi fie cu bănat, 

Spune-mi mi e-adevărat, 

Cum, de cînd eşti tu armaş, 

N-ai venit 1-al meu locaş?...” 

Ibid. , I, 72: 

„Spune-mi mi e-adevărat, 

Ce bei păhar neurat? 

Şezi la masă ne-nbiat?...” 

Ib.,l, 94: 

„Radule, 

Bărbatule! 

Spune-mi mi e-adevărat, 

De ce eşti tu blăstemat?...” 

Ib.,l, 140: 

„Spune-mi mi e-adevărat. 

Oare cum de te-ai lăsat 
Turcilor, 

Femeilor, 

De pe tine te-au legat?...” 


Jarnik-Bîrsanu, Transilv., 403: 

„Spune-mi, mîndr ă-adevărat, 
De cînd badiu te-a lăsat, 

Tu cu cîţi te-ai sărutat?...” 

v. 3 Adevăr. - Adeveresc . - Adeverit. 


ADEVĂRĂTÂTE (plur. adevărătăţi), s.f.; verite. Sinonim cu a d e v a r ă , 
adevăr, adevericiune. N-are a face d-a dreptul cu latinul „veritatem”, 
ci este de formaţiune românească din participiul „adevărat” sau chiar din „adevăr” 
prin acăţarea analogică a finalului ca în bunătate, dreptate etc. 

Dosofteiu, 1680, ps. 24: „toate căile Domnului milâ-s şi adevărătate ...”, unde 
la Silvestru, 1651: „milâ săntii şi a d e v ă r ii ...”, iar la Coresi, 1577: „milâ şi 
deadevăru ...” 

Alte exemple din Psaltirea slavo-română a lui Dosofteiu: 


F. 27 a: „povăţîaşte-mâ la adevărătatea 
ta...” 

F. 33 b: „răscumpăraşi-mâ, Doamne 
Dumnădzăul adevărătăţăi ...” 

F. 35 a: „îubiţ pre Domnul, toţ cuvioşiî 
lui, că adevărătăţ carcâ Domnul...” 

F. 42 a: „Doamne, în ceriu mila ta, şi 
adevărătatea ta pană la nuori...” 

F. 88 a: „în vase de psalom adevărătatea 
ta...” 

F. 108 a: „câ milâ şi adevărătate îubîaş- 
te Domnulu...” 


„...deduc me in veritatem 
tuam...” 

„...redemisti me. Domine Deus ve¬ 
ri t a t i s ...” 

„_diligite Dominum, omnes sancti ejus, 

quoniam veritates requirit Domi- 
nus...” 

„...Domine, in coelo misericordia tua, et 
v e r i t a s tua usque ad nubes...” 

„...in vase psalmi veritatem 
tuam...” 

„...quia misericordiam et verita¬ 
tem diligit Dominus...” 


în acelaşi psalm LXXXIV, adevărătate şi adevăr figurează cu acelaşi sens 


F. 109 a: „mila şi adevărul să tâl- 
nirâ, direptatîa şi pacîa să sărutară; adevă- 
rătatia din pământii au răsărit...” 


„...misericordia et veri tas occur- 
rerunt, justiţia et pax osculatae sunt; ve¬ 
ri t a s de terra orta est...” 


v. 1 Adevăr . - Adevericiune. 


ADEVERESC ( adeverit, adeverire), vb.; 1. affirmer, constater, 2. confirmer, 
verifier, 3. assurer, promettre solennellement. Deja în graiul vechi, din organicul 
adevărare (=lat. adverare = ital. avverare - franc, averer etc.) se formase, 
prin trecere în a patra conjugaţiune, dubletul adeverire, ambele varianturi circulînd 
în acelaşi timp. Ca mai totdauna în asemeni cazuri, n-a întîrziat a se produce o 
disociaţiune de idei, forma cea nouă adeverire începînd a exprime unele nuanţe 
străine formei celei vechi, şi anume pe acelea de „întărire” şi „asigurare”, pe cari 
mai că nu le avea adevărare. Apoi cu încetul acesta din urmă a despărut 

să păstreze amîndouă formele, după cum păstrează participiile lor: adevărat şi 
adeverit, între cari există o deosebire atît de mare sub raportul logic, încît se poate 
zice: „cutare lucru o fi adevărat, dar nu e încă adeverit - peut-etre vrai, mais 
pas encore verifie”. 

Cantemir, Divanul lumii, 1698 ( A.I.R. II, 128): „macar că al omului suflet, precum 
nemuritoriu să fie, adeverit şi adevărat iaste, însă adevărat că, după 
lumeştile de vei înbla pofte, şi cu trupul şi cu sufletul vei în veci muri, precum 
adevereşte în Pildele sale Solomon.. 

în acest pasagiu, adevereşte înseamnă „confirme”, adeverit - „confirme”, iar 
adevărat - „vrai”. 

Adevărare este o simplă afirmaţiune a unei stări, pe cînd adeverire e nu 
numai atîta, ci încă acea afirmaţiune controlată, adecă o adevărare făcută a 
doua oară. 

1. adeveresc - adeverez. 

La început, după ce se formase dubletul etimologic adevărare - adeverire, 
ambele varianturi circulau mult timp cu acelaşi înţeles. Aşa la Coresi participiul 
adeverit nu însemnează altceva decît adevărat. De exemplu: 


Omiliar, 1580: 

Io. IV, 37: „acestu amu cuvântă iaste 
adeverită, că altulu iaste de seamânâ şi 
altulu iaste de secera...” 


Noul Testament, 1648: 
„...într-acasta acelu cuvânt iaste ade¬ 
vărat, că altul iaste celu ce samănâ şi 
altul care secera...” 


Latineşte: „verbum verum”. 

Coresi întrebuinţează uneori ambele forme pe aceeaşi pagină, fără nici o deosebire 
logică; bunăoară în Omil., quatern. XII, p. 1: „derep-ce că dereptatea - grăîaşte-se - 
înpreunâ cu toate bunătăţile, şi adeverită închinăciune iaste şi lu Dumnezeu cu 
podoabă, cumu iaste creştineasca dereptate; mai mare iaste şi mai pre susu mai 
vrătos de elineasca şi de jidoveasca; că elineasca amu dereptate trupească ia şi rătăcită, 
iară iudeiasca adevărată amu, însă şi acasta e trupească...” 

Tot cu sensul de adevărat: 

Coresi, Omil., 1580, quatern. III, p. 13: „postulă adeverită iaste nu numai să 
topimu trupulu, ce de ce măîncămu noi să înpărţimu şi altora să mânâînce...” 

Ibid. , quatern. VI, p. 15: „pentru aceia fece Hs. aşa, ca să ne arate şi noao calea 
nălţimei şi a paceei ceia adeverită ...” 

Ib., quat. IX, p. ÎL: „bucurie fece ucenicilor şi întări pre ei spre credinţa ceia 
adeverită...” 

Ib., quat. XI, p. 16: „închinătorii ceia adeveriţii închinâ-se părintelui nu cu trupulu, 
ce cu duhulu, ce se zice nu cu trupească jrătvâ, ce cu sufletească...” 

Acelaşi participiu adeverit funcţionînd ca adverbul adevărat: 

Coresi, Omil., quat. XI, p. 16: „cărei credu întru elu, ce se zice cărei săntu ai 
besereciei, noao arată că adeverită cinstescu pre Dumnezeu...” 

Mai pe dasupra, din participiul adeverit, Coresi, Omil., quat: XII, p. 14, formează 
prin sufixul -ură substantivul feminin adeverit ură cu sensul de a d e - 

văr: „şi la lumina să dereptaţi ceia ce-au orbitu, spre lucrurele celea bunele şi spre 
adeverit u râ şi spre creştinătate.. 

2. adeveresc - „confirmer, verifier”. 

Act muntenesc din 1622 ( A.I.R. I, 31): „noi aceştie moşteni ot satul Brăneşti, care 
ne-amu numitu, adeverim cu această scrisoare a nostră, precumu să să ştie că...” 

Act moldovenesc din 1680 (A.I.R. 111, 254): „să hie platnic lui Neculai Cocărlan 
vornicului, să-i plătească toată paguba precum s-a putea adeveri ...” 

Enachi Cogălniceanu, Letop. III, 197: „aceste multe vorbe căzând în urechile 
prostimei, care de care le î n t ă r i a , de care auzind şi domnii carii era mazili, ales 
Mihai-vodă, că sădea de atăţa ani în Ţarigrad mazil, le adeveria şi le încredinţa, 
ămbla de zi şi noapte după domnie.. 

Zilot, Cron., 1: „...peste patruzeci de ani au slujit ţârei cu dreptate, şi dreptatea 
lui o ar adeveri condicele ce i le-am văzut...” 

Alexandri, Boieri şi ciocoi, act. IV, sc. 8: 

„Elîrzobeanu: Frumoasă poveste! 

Tarsiţa: Nu-ţi face cruce, Iorguşorule... poveştile din ziua de astăzi s -adeveresc 
cîteodată...” 

în graiul vechi, nu o dată ne întimpină locuţiunea: „adeveresc lucrul” sau 
„adeveresc lucrul cum...”, prin care se amplifică numai forma, fără a se adăuga 
ceva la sens. 

Pravila Moldov., 1646, f. 150: „mdeţul nu şti carele-i va fi făcut rana cea de 
moarte, numai ce să adevereşte lucrul cum l-au ucis toţ înpreunâ...” 

Nic. Muşte, Letop. 111, 10: „care poveste auzindu-se în Ţarigrad la împărăţie, 
n-au crezut, ce vrănd să adeverească lucrul, vezirul au scris la Duca-vodă...” 

Ibid., p. 51: „Vezi ce sfat nesocotit cu întreagă sminteală! Moscalul neştiutor 
rândul şi puterea acestor ţări s-au înşelat, anume că se va adeveri lucrul cum 
l-au sfătuit muntenii şi Dimitraşco-vodă...” 

Ib., p. 60: „Vezirul adeverind lucrul cum nime nu se va pune împotriva 
poruncii împărăteşti...” 

Infinitivul adeverire funcţionînd ca substantiv: 

Critil şi Andronius (Iaşi, 1794), p. 83: „fără a cerca nişte adeveriri între romani 
şi greci, unde să află atîtea slăvite pomeniri din minunile meşteşugului...” 

Caragea, Legiuire, 1818, p. 78: „cînd (diiata) nu are adeverirea cea orînduită de 
pravili, sau că cel ce au făcut diiata nu-şi avea minţile întregi...” 

3. adeveresc - „assurer, promettre solennellement”. 

Dosofteiu, 1673, f. 42 b: „aşîa cuvîntul Domnului EIs. îngrozîaşte pre păcătos 
cu focul nestins şi cu munca vecnicâ, iară cei direpţ âî bucură cu fericinţa cea adeve¬ 
rită...” 

Nic. Muşte, Letop. III, 42: „Atunce şvedul necunoscănd meşteşugul moscalului, 
socotind că moscalul de frica puterii au dat dos şi fuge, avănd şvedul şi pe Mazepa 
hatmanul căzăcesc îndemnător şi adeverindu-i că se vor rădica toată căzăcimea în 
ajutorul craiului, sumeţ şvedul, cu neînfrânte ostile sale, s-au depărtat de locurile 

Ioan Canta, Letop. III, 178: „Mai adeverit-au (Constantin-vodă Mavrocordat) că 
de-i va eşi somă bună de bani, a rădica desătina şi văcăritul boierilor mazili şi mănă¬ 
stirilor, şi toţi s-au bucurat.. 

Reflexivul „m ă adeveresc ” însemnează în vechiul grai nu numai încredinţare 
sau făgăduinţă, ci anume obligaţiune legală: 

Act moldovenesc din 1699 ( A.I.R. III, 266): „şi păn oi fi vie, s-au adeverit dumnelui 
nepotul Lupaşco să mă cate şi să mă socotescă, şi după moarte me încă să nu mă uite...” 

De aci în legătură cu jurămînt: 

Moxa, 1620, p. 398: „(Evdochiîa) se adeveri cu jurâmăntu mare că nu 
se va mărita după moartea lui (Constantinii Duca).. 

Cu aceeaşi noţiune, fără formă reflexivă: 

Neculce, Letop. II, 297: „(Duca-vodă) trimise pe vlădica de Roman anume 
Avrentie la Bogdan şi la Iordachi în Ţara Leşească de le g i u r ă şi le adeveri 
mare milă, şi-i aduse în ţară...” 

Un contract moldovenesc de zestre din 1715 (A. I. R. III, 276): „m-au • u r u i t u 
dumnalui socru-meu şi mi-au adeveritu să mi de doao mii de zloţii bani...” 

Moxa, 1620, p. 401: „legă jurământ mare Catacozinu cu Amuratii şi scri¬ 
seră cărţi de adeverit, ca să nu strice turcii grecilor...” 

v. f 2 ’ 3 Adevăr. - Adevărat. - Adeverinţă. - Adeveritor. 

ADEVEREZ - v. 3 Adevăr. 

ADEVERICIUNE (plur. adevericiuni ), s. f.; verite. Una din numeroasele forma¬ 
ţiuni analogice prin sufixul -c i u n e , care ne întimpină mai ales în Biblia 
Şerban-vodă, 1688: 

Isaia, XLVIII, 1: „pomenindu-se nu cu 
adevericiune, nici cu direptate...” 

Dan. X, 21: „voîu spune ţie cel ce e 
rânduiţii cu scrisoare de adevericiune...” 

Dan. XI, 2: „stătuîu la vârtute şi tărie, şi 
acum adevărăciune voîu vesti ţie...” 

v. Adevărătate. - -ciune. 

ADEVERINŢĂ (plur. adeverinţe), s. f.; 1. certificat, quittance; 2. assurance, 
promesse; 3. revelation. 

In graiul de astăzi, cuvîntul se întrebuinţează mai mult cu sensul restrîns de „cuitan- 
ţă”, ca sinonim cu d o v a d ă , de ex.: „dă-mi o adeverinţă sau dovadă de plata 
banilor, de primirea mărfei etc.”; în vechile texturi însă predomnesc accepţiunile de: 

1. adeverinţă = „certificat”: 

Constantin Brîncovan, 1694 ( Cond., ms„ în Arh. Stat., p. 150): „şi au fost făcut 
aceşti 24 de boîari şi scrisoarea lor de adeverinţă, cum să ţie Necula Banu cu nepoţii 
lui aceste moşii.. 


„...commemorantes non cum veri¬ 
tate, neque cum justiţia...” 

„...annuntiabo tibi quod constitutum est 
in scriptura v e r i t a t i s ...” 

„...stabam ad robur et fortitudinem, et 
nune veritatem annuntiabo tibi...” 


291 




ADEVERINŢĂ 


Caragea, Legiuire, 1818, p. 56: „Vechil de judecăţi iaste cel ce să orînduiaşte de 
altul ca să să judece în locul lui; vechilul de judecăţi să să orînduiască cu adeverinţă 
în scris; vechil fără adeverinţă în scris să nu fie primit.. 

2. adeverinţă = „assurance, promesse”: 

Neculce, Letop. II, 319: „(Carol XII) au purces în gios spre Poltava prin Ţara 
Căzăcească, avănd adeverinţă că or veni şi turcii şi tătarii la dânsul de va merge 
întins la stoliţa moschicească...” 

Enachi Cogălniceanu, Letop. III, 243: „...i-au trimes căciulă, căftan, făcăndu-1 
deplin han, scrii[n]du-i după adeverinţă ca să scoată toată paguba de la tatari a 
săracilor...” 

3. adeverinţă = „revelation”: 

Varlam, 1643, II, f. 81: „aceştia sămtă meşterşugurile vrăjmaşului adeverinţei, 
a Satanei părintelui tău, c-au întrat în tine ca într-ună vasă al său destoinic, şi cu tine 
grâîaşte cătrâ mine, nedejduind că mâ va trage spre perire şi nevoîaşte să mâ leapădă 
de Dumnedzeu celă adevâră; ce mai vrătosă tu de la mine, ce îaste adeverinţa să 
ştii: să leapedzi întunereculă necredinţei...” 

Cantemir, Ist. ieroglif. (ms. în Acad. Rom., p. 36): „...dară lin suflînd Austrul 
adeverinţii, şi într-o parte dînd poalele hainei adevărului, grozavă goliciunea 
minciunii descoperindu-să să arată...” 

Ibid., p. 19: „...iute iaste adulmăcarea adeverinţii, unde a sufletului pătimire 
într-altul despre a sa o măsură cineva.. 

v. Adeveresc. - Dovadă. - -inţă. 

ADEVERINŢEZ ( adeverinţat, adeverinţare), vb.; reveler. Cuvînt format din 
adeverinţă după analogia lui „încredinţez” din „credinţă”. 

Dosofteiu, Paremiar, 1683, f. 113 b: „care svăntă şi mângăitori Duhă au înţă- 
lepţâtă ş-au luminată ş-au învăţat pre apostoli cu limbi străluminate şi înfocate, ş-au 
adeverinţatu ş-au întărită a fiîuluî lui Dumnădzău acel purtăreţă de viaţă...” 

v. Adeverinţă. 

ADEVERIRE, s. f. | 

'ADEVERIT, -Ă, adj. [ v. Adeveresc. 

2 ADEVERIT, adv. J 

ADEVERITOR, -OARE, adj. et subst.; verificateur, juge enqueteur. „Boieri adeve- 
ritori” se numeau în Muntenia cei însărcinaţi de cătră domnie a cerceta la faţa locului 
împresurările averii nemişcătoare, fie urbane sau rurale. Deşi în exerciţiul misiunii 
li se da titlul de boieri, totuşi ei puteau fi dintre neguţitori sau popi ori plugari, 
generalmente vecini cu proprietatea cea împresurată şi oameni cunoscuţi prin ono¬ 
rabilitatea lor. Liste de asemeni „boieri”, confecţionate la timp după districte sau 
oraşe, se ţineau la logofeţie, purtînd numele tecnic de „răvaşe domneşti”. Pentru 
modul de a procede a boierilor adeveritori, iată cîteva exemple din Condica 

1693 (p.8): „...dec fiind acastă ocină bătrână şi neştiind el în adastă ocină pre 
unde sănt semnele hotarului bine, nefiind nic cărţile moşiei Racoviţei de prilej, 
într-aceia sluga domnii-mele Badea logofăt au venit la domnia mea de ş-au luat 6 
b oi ari adeveritori pre răvaşe domneşti, ca să-ş caute şi să-ş desco¬ 
pere hotarăle cele bătrâne ale moşiei Racoviţei; dec cănd au fost la zi şi la soroc, ei 
s-au strănsu aceşti boîari toţ la un loc, anume: Mihai den Dobrosloveni şi Preda 
ot Preajva şi Manea capitan ot Leul şi Papa ot Bărza şi Sima de la Balşi şi Radul 
Paise diacon, şi au mersu acolo la adastă moşie ce scrie mai sus, fiind ispravnic 
sluga domnii-mele Vasilie 2 portar, de au căutat hotarăle cele bătrâne şi o au însemnat 
pre hotară cum scrie mai sus, precum am văzut domnia-mea şi cartea celor 6 b o - 
lari adeveritori...” 

Satele Racoviţă, Dobroslovenii, Preajba, Leul, Bîrza şi Balşii, menţionate în 
acest pasagiu, se află toate în districtul Romanaţi. 

1693 (p. 65), în procesul între popa „Fiera şi Şimjorzu feciorul popeî Nechifor 
Mazăre” pentru un loc de la Băjeşti, ajungînd treaba să vină amîndoi „în Divan de 
s-au întrebat de faţă”, urmează deciziunea princiară: „domnia-mea am judecat şi 
le-am dat la mijlocul lor 4 boîari adeveritori şi judecători pre răva¬ 
şele domnii mele, anume: Ghinea slujer i Vlaicul clucer i Matern clucer 
Dobriceanul i Tudor chîurcîubaşa ot Boteni, ca să caute şi să adevereze...” 

1696 (p. 194), pentru neşte locuri de prăvălie din Bucureşti: „şi neputăndu-să 
a d e v ă r a din Divan dereptatea acestor locuri, domnia-mea am judecat împreună 
cu toţ boîarii Divanului domnii-mele şi le-am dat (lui Cărste şi egumenului Teofan) 
domnia-mea la mijlocul lor 12 boîari adeveritori şi judecători pre 
răvaşele domnii mele...” 

Intre cei „12 b o i a r i ” figurează: „Enuţă starostea za neguţitori, Iorga biv 
staroste, Mânui neguţitorîul”. 

Să se observe că de la boierii adeveritori nu se cerea nici un fel de jurămînt 
ad-hoc şi că numărul lor - fie 4,6, 12,24 etc. - atîrna cu totul de hotărîrea domnului. 

v. Boier. - Jurător. 

ADEVERITURĂ. - v. Adeveresc. 

ADEVESESC. - v. Adăvăsesc. 

ADEVEZ (adevat, adevare), vb.; regler, rassembler, arranger. Răposatul G. Seulescu 
(Arh. Albinei româneşti, 1845, Suplem., no. 11) găsise acest cuvînt la ţăranii din 
Moldova cu sensul de „tocmesc, adun” şi aduce chiar fraza: „adevez şi am adevat 
toate hîrtiile trebuitoare”. El îl derivă din latinul adaequare, ceea ce nu se 
poate admite, deoarăce qu trece la români numai în k ( c , c) şi p, niciodată în v. Nu 
cumva să fie o contracţiune disimilativă din adevăsesc,pe care tot acolo îl 
auzise Seulescu cu acelaşi înţeles? Nu cutezăm a ne rosti, pînă a nu se urmări mai 
întîi toate formele şi toate accepţiunile cuvîntului, precum şi a se preciza regiunea 
unde se întrebuinţează. în orice caz, pare a fi de o proveninţă latină. E foarte ademe- 293 

nitoare quasi-identitatea fonetică şi logică a lui adevare cu spaniolul a d o b a r 
„arranger”, care există în toate dialectele romanice occidentale, dar pe care Diez 
(Wtb. 2 , 1, 6) îl crede de origine germanică. 

v. Adăvăsesc. 

-ÂDIA; suffixe de certains noms propres topiques. Mulţi cred că Mehadia, 
numele renumitelor băi aşezate la margine între Banat şi Oltenia, n-ar fi decît o 
corupţiune din Ad-Mediam, după cum se chema aceeaşi localitate în epoca 
romanilor (Jab. Peuting.). Nici prin legi fonetice normale, nici prin vreun fel de 
analogie sau de etimologie poporană, „Ad-Mediam” nu putea deveni „Mehadia”. 
Asemănarea între ambele numi, dacă vom admite chiar că ele se aseamănă întrucîtva, 
este o întîmplare, nemic mai mult. In Mehadia, finalul -adia e sufix, şi încă un 
sufix foarte interesant. 

Să alătureze cineva numirile locale ca: 

Amarădia, rîu ce trece prin Gorj şi Dolj, vărsîndu-se în Jii şi dînd numele său la 
două plase, la o vale etc.; Ciocădia, un părîu şi un sat în Gorj; Arpădia. un cătun în 
Dolj; Apădia, un sat românesc în Banat lîngă Lugoş; Varădia, un sat românesc în 
Banat lîngă Verşeţ; Mînărădia, nemţeşte Donnersmarkt, şi Cinădia, nemţeşte 
Scholten, sate româneşti în Transilvania; afară de altele, pe cari noi nu le ştim sau 
nu ni le aducem aminte. 

Apoi să se compare forma Mehădia cu forma Mehedîa, de unde rezultă că acelaşi 
sufix, cu scăderea posterioară a accentului, ne întimpină în: Cemădîa, două sate în 
Gorj; Cisnădîa, nemţeşte Heltau, orăşel în Transilvania; Crevedîa, un părîu în 
Mehedinţi şi cîteva localităţi în Vlaşca şi-n Ilfovu etc. 

Care va fi dară prima concluziune? 

Existinţa unui vechi sufix românesc topic -ădia, păstrat mai cu persistinţă în 
regiunea olteană, foarte rar în Ardeal, de tot excepţional în partea răsăriteană a 
Munteniei şi cu desăvîrşire necunoscut în Moldova. 

Acelaşi sufix ni se prezintă la şerbi în: 

Grcădia „grecime, mulţi greci”; Srbădiîa „neamul serbesc”; Turădiîa „neamul 
turcesc, turcime”; momcădiîa „tineret, mulţi tineri”; pîesădiîa „cînime, o droaie de 
cîini”; Şumădiîa, numele unei provincii etc. 

Sufixul -ădia nu este slavic la şerbi, după cum nu e latin la români. Luatu-l-au 
românii de la şerbi? dar atunci rămîne deschisă cestiunea: de unde-1 au serbii? 
Luatu-l-au serbii de la români? aceeaşi cestiune îşi mută numai doară locul, dar nu 
se dezleagă. 

Fără a ne rosti pentru sau contra, atragem atenţiunea linguiştilor asupra sufixului 
onomastic - e d i u s şi - e d i a în dialectele cele antice ale Italiei sudice, un sufix 
despre care Mommsen ( Unterital. Dialekte, p. 347) zice: „Die Namen wie A t i e - 
d i u s und Anaiedius gehoren ebenfalls zu den Eigenthiimlichkeiten der 
marsischen und abruzzesischen Distrikte, es finden sich auf dortigen Inschriften z. 
B. Amaredius (cf. Amaradia), Appaedius (cf. Apadia), Decume- 
294 d i u s (cf. Mehadia), Musedius, Novelledius, Numiedius, 

Pappedius, Paquedius, Pescennedius, Petedius und Petiedius, 
Poppedius, Staedius, Statedius, Titedius, Veredius (cf. Varadiă), 
Vettedius und Vettiedius -meistensVerlăngerungenbekannterGeschlechts- 
namen, wie z. B. neben Anaiedius auch Anaius vorkommt.” Să nu uităm 
forma „Meh -e d i a ” lîngă „Meh -adia ”, „Crev -e d i a ” etc. 

Adaug totuşi încă o dată că aceasta nu este decît o simplă ipoteză, originea 
românului -ădia neîncetînd de a fi foarte întunecoasă, dar şi foarte interesantă. 

Teoria d-lui Putnoki despre ungurismul lui -adia la noi, prin urmare şi la şerbi, 
- mai ştii dacă nu şi-n anticele dialecte ale Italiei! - a se vedea în Ungaria d-lui 
Gr. Moldovan, I, p. 189. El ne asigură că „Mehadia”, „Ciocadia”, „Amaradia” etc. 
trebuiesc accentate pe i; o fi trebuind pentru etimologia d-sale, dar nu este aşa. 
Intemeindu-se pe această eroare fundamentală, el susţine apoi că toate numirile cu 
-adia derivă din numiri topice ungureşti cu - a d ( Csanad, Disznod etc.) prin adausul 
sufixului - i a , pe cînd în „Mehadia”, „Ciocâdia”, „Amaradia”, încă o dată, nu 
există nici un sufix tonic -ia. Mai nostim decît toate este că, pentru a-şi întări 
părerea, d. Putnoki citează pînă şi sufixul -ia în grecul paiceSoviod I-ar fi fost mai 
lesne de a cita pe românul „nerozia”, în care însă, tocmai din cauza lui -ia, s-a făcut 
trecerea lui d în z, pe cînd în „Mehâdia” acest d se ţine ţeapăn. Ungurii, cu tipicul lor 
accent pe prima silabă, puteau să facă un - ad sau- od din românul -adia, dar din 
maghiarul - a d sau -ode foneticeşte peste putinţă de a ajunge la românul -ădia, 
ba nici măcar la -adia, al cărui -d- ar fi trecut în -z~. Aşadară mai trimitem o dată pe 
d. Putnoki la „nerozie” în loc să alerge la pctKebovîa. 

In forma -ădia şi-n variantul -ădia, d nu se asibilează. El trece însă în z pe dată 
ce accentul scade pe o vocală mai jos de i. Aşa, din Amaradia vine numele părîului 
Amărăzoae = Amaradioane,iar din Ciocâdia porecla C i o c ă z â n 
= Ciocadiânu. 

v. Amaradia. - Mehadia. - Mehedinţi. 

ADIÂFOR, adj .; indifferent. Curat româneşte: nepăsător. 

Alexandri, Iaşii în carnaval, act. II, sc. 6: „îi vorba că te iubesc aşa de năstruşnic, 
încît acum sînt adiafor pîn’ şi de ciubuc! eu care eram în stare să-mi vînd sufletul 
pentr-o liulea de tiutiun...” 

Acelaşi, Hagi-Petcu, act. I, sc. 4: „Vrei să-ţi spun una, dacă-i aşa? Eşti un 
nerecunoscător, un adiafor...” 

Acelaşi, Boieri şi ciocoi, act. I, sc. 7: „decît a sta de o parte răce şi adiafor, mai 
mult patriotism arată cel ce se luptă cu orice armă...” 

Termen grec din epoca fanariotică: dbictcpopoq, care se mai întrebuinţează numai 
doară într-o conversaţiune comică sau cu ironie. 

ADIAFORIE, s. f.; indifference. Grecul aSioupopla „nepăsare”. 

Beldiman, Tragod., v. 1133: 


„Balş în adiaforie, iar Tăutul buimăcit, 
Aşteaptă cu îngrijire ceasul cel nenorocit.. 

Alexandri, Boieri şi ciocoi, act. I, sc. 7: „Guvern îi aista?... vă-ntreb boieri, 
guvern regulamentar, ori p ă ş a 1 î c , în care domneşte interesul şi samavol¬ 
nicia?..^ noi să privim cu adiaforie o asemine stare de lucruri?...” 
v. Adiafor. 

ADIAFORISESC, vb.; etre indifferent. Româneşte: a nu păsa, a sta ne¬ 
păsător. 

Conachi, Afrodita şi amoriul: 


„Dar el simte şi iubeşte, 
Fără să fie robit, 

Şi adiaforiseş te 
In minutul ce-au iubit, 
Încît zic cu hotărîre 
Că acest tînăr cumplit 
Pentru a mea osîndire 
Singur din iad au ieşit...!” 


v. Adiafor. 



ADIÂTĂ, ADIIÂTĂ, s. f.; testament. Forma literară este d i i a t ă sau diată 
= neogr. 5iaxa (Cihac), termen intrat în grai prin legislaţiunea fanariotică, în locul 
vechii locuţiuni curat româneşti: lăsat cu limba de moarte. 

Caragea , Legiuire, 1818, p. 67: „Moştenirea iaste priimirea unui viu a dreptăţilor 
unui mort, căruia îi sînt dăruite după pravilă fără d i i a t ă sau cu d i i a t ă ...” 

Poporul însă rosteşte mai adesea: adiată sau adiiată. In această formă, a- nu 
este un simplu adaos fonetic, ci rezultă dintr-o ingenioasă etimologie poporană. Un 
testament manifestă ultima suflare, „le demier souffle” a murindului. 
Astfel ţăranul, căruia nu-i plac în genere neologismii, a împămîntenit pe grecul 
5mxcd;i<;, căsătorindu-1 cu românul adiiare „souffler legerement”: adiiată 
„resultat d’ un souffle”. 

Jipescu, Opincaru, 57: „.. .dă mi s-or scurta zilili pîn' la Paşte, las vouo cu graiu 
limpede, cu limba dăzlegată şi cu minţili adunate, adiiata mea; şi blestemaţi dă la 
mine să hiţi şi uiduiţi dă tot plaiu şi dă toate satili d-împrejur, dă la Piţigoiu şi pînă-n 
Malu-Vînăt, şi dîn vac în vac să hiţi goniţi, dă n-ăţi ţinea cu dinţi[i] dă doru şi dă 
voiea mea a dă pă urmă...” 

Basmul lui Ţugulea (Ispirescu, Legende, 331): „Această carte ce-i aduse era 
adiata împăratului. Căci bolnav fiind pe patul morţii, l-au fost întrebat sfetnicii şi 
gloatele pe cine le lasă împărat, pentru că n-avea alţi copii. împăratul le-a fost răspuns 
că mai vrednic nu cunoaşte pe nimeni decît pe Ţugulea. Atunci s-a scris adiata, s-a 
296 iscălit de împărat şi de toată obştea.. 

Cînd zice adiată, poporul nu mai vede nimic străin în acest cuvînt, fiind sigur că 
întrebuinţează pe un derivat din adie, adecă un participiu femeiesc substantivat, 
întocmai ca: spusă, zisă, faptă, ursită etc. 
v. Adii. - Diată. - Limbă. - Testament. 


ADICĂ, 

ADICĂ 

ADÎCĂTE 


v. Adecă. 


ADIIARE, ADIERE (plur. adieri), s.f.; l’infinitiv substantive d’ a d i e z : action 
de souffler â peine, souffle, vent leger, brise, zephyr. Sinonim cu b o a r e şi abu¬ 
reală. 

Basmul celor 12 fete de împărat (Ispirescu, Legende, 238): „Un freamăt puternic 
se făcu atunci în toată pădurea, ca de o furtună ce vine întărîtată asupra copacilor; şi 
totuşi nici o frunză măcar nu se mişcă din loc, ba nici măcar nu se cletină, ca de o 
adiare de vînt barim.. 

De la Vrancea (B. Ştefănescu), Sultănica, p. 195: „Scăpătase soarele; ogoarele 
îşi plecau bogăţia de grîu, orz, ovăz şi mei la adierile încropite ale vîntului de 
meazăzi...” 

C. Negruzzi, Scrisoarea VIII: „Daliile îmbrăcate în bogatele lor rochii colorate 
şi gingaşii tamarini se legănau la adierea vîntului...” 

A. Odobescu, Doamna Chiajna, p. 110:,,.. .şuierătura frunzelor ce se legînau în 
adierea dimineţii...” 

Alexandri, Concina, sc. 2: „.. .adierea răcoritoare a nopţii, lumina dulce a stelelor, 
cîntecele depărtate ale păscarilor neapolitani, produceau o armonie, o atmosferă 
încîntătoare...” 

v. Abureală. -Aclii. - Boare. 


ADII, ADIEZ (adiat, adief, adiare, adiere), vb.; 1: souffler legerement; 2. fretiller, 
branler; 3. respirer. Necunoaşterea tuturor formelor şi a tuturor sensurilor cuvîntului 
au împins pe unii a-i căuta originea în latinul adhalare (L. M.), iar pe alţii în polonul 
odwiewa • (Cihac). 

1. adiere „souffler legerement”. 

In Dicţionarul ms. bănăţean, circa 1670 (Col. I. Tr., 1883, p. 420): „Adiedz.. Vix 
levor”. 

O colindă din Dobrogea: 

„Vînt de var-a adiat, 

Flori de măr s-au scuturat, 

Peste noi s-au revărsat...” 

(Burada, Călăt., 74) 

Basmul Ţurloaiele blendei (Ispirescu, Leg., 246): „Un vînticel adia încît de 
abia îl simţeai că vine să-ţi mîngîie obrajii...” 

B. Ştefănescu (De la Vrancea), Sultănica, p. 221: „Soarele zăpuşeşte firea; lu¬ 
mina lui te orbeşte; aerul joacă, fierbe, şi nici un pic de adiere nu astîmpără arsu¬ 
ra...” 

2. adiere „fretiller, branler”. 

în ghicitoarea poporană despre cumpănă: 


„Nici moartă, nici vie, 
Numai din coadă adie ...” 


în colinda Toader Diaconul din Brăila: 


(Ispir., Pilde, nr. 10) 


„Sfîntul Mihailă 
Cu s a b i a -n mină, 

Deac-aşa vedea, 

Cu ea c-adia 
Şi ameninţa...” 

(G.D. Teodorescu, Poez. pop., 36) 

3. „respirer”. 

Cu acest sens şi cu forma organică adillare (adillare ) cuvîntul s-a păstrat în 
dialectul macedo-român. Adillare însemnează a respira, a aspira” (V. Petrescu, 
Mostre II, p. 151), adecă se aplică la vietăţi, nu la vînt, dar totuşi nu este altceva 
decît o mişcare lină a aerului. „Substantivul adilîatu, articulat adilîatlu, 
vrea să zică răsuflare” (M. Iutza, Cruşova). 

Prin sufixul verbal deminutival - i 11 o sîntem puşi faţă-n faţă cu un cuvînt 
fără nici o îndoială latin, oricare ar fi înţelesul părţii radicale a d -. Acest sufix 
servea vechilor romani pentru a făuri verbi cu sensul de „mişcare uşoară”, întocmai 
ca în al nostru adiez după tustrele accepţiuni. Astfel din „canto” - c a n t i 11 o , 
din „murmuro” - murmurillo, din „scribo” - scribillo, din „sorbeo” 
- sorbillo, apoi vacillo, oscillo etc. în latina vulgară numărul unor 
asemeni formaţiuni cată să fi fost fără alăturare mai mare decît cele conservate în 
latina clasică. De aci mulţimea lor în limbile romanice occidentale, unde ele au 
trecut ca ,,-illo” şi ca ,,-ello”, căci cuantitatea lui i în prototipul latin nu era sigură, 
uneori scurt şi uneori lung. Astfel sînt în franceza: fretiller, brandiller, tortiller, 
sautiller şi sauteler, chanceler etc.; în italiana: balzellare, saltellare, canterellare şi 
altele. 

în macedo-româna, adillare a reuşit a reţine nu numai forma organică, dar întru- 
cîtva pînă şi una din accepţiunile clasice ale latinului a d i r e : „Se zice om a d i 1 - 
1 o s cu sensul de om milos, om care se afectează facilmente cînd vede pe alţii 
suferind” (V. Petrescu, loco cit.). în „om adillos” ceea ce daco-româneşte ar fi 
adiios, nu mai vedem nici o umbră de „respirer”. Simplul a d i r e însemnînd 
lătineşte „întimpin pe cineva”, deminutivul adillare trebui să fi avut anume 
accepţiunea de „întimpin cu plăcere, cu bunătate, cu blîndeţe”, căci însăşi funcţiunea 
298 sufixului -i 11 o e dezmerdătoare. Acolo unde Plaut zice: 

„...satius est 

Adire blandis verbis, atque exquirere, 

Sint illa, necne sint, quae tibi renuntiant? 

Bonus animus in mala re dimidium est mali.. 

(Pseudol. I, 5) 

deminutivul a d i 11 a r e , prin natura sa mîngîitoare, ar înlocui pe întregul „adire 
blandis verbis”, caracterizînd pe un „homo adillosus”. Tot aşa „ventus a - 
d i 11 o s u s ”, „ventus qui a d i 11 a t ”, nu poate fi decît un „vînt plăcut, blînd, dul¬ 
ce”. De aci daco-românul adiere , macedo-românul adilîare, cu toate sensurile lor. 

La moţii din Ardeal forma a aduia a păstrat mai cu samă sensul latinului „adire 
blandis verbis” din Plaut, căci ea însemnează în genere „a mîngîia” (Frîncu - Candrea, 
Rotacismul, p. 48). 

La Alexandri, adverbul ce însoţeşte obicinuit pe adiere este 1 i n sau alin. 

Aşa despre cîntul priveghitorii: 

„Vîntul tace, frunza deasă stă în aer neclintită. 

Sub o pînză de lumină lunca pare adormită, 
în a nopţii liniştire o divină melodie 
Ca suflarea unui geniu pintre frunzi alin adie 
Şi tot creşte mai sonoră, mai plăcută, mai frumoasă...” 

(Concertul în luncă) 

Despre aer, unde iarăşi nu e vorbă de vînt: 

„Aerul e viu şi proaspăt!... el trezeşte şi învie 
Peptul, inima şi ochii peste care 1 i n adie ...” 

(Balta) 

Trecerea lui a d e o , prin deminutivul a d i 11 o , la noţiunea de „suflare a vîn- 
tului”, era înlesnită şi chiar provocată de o asociaţiune de idei tot atît de latină şi 
numai latină ca şi sufixul verbal deminutival -i 11 o . Printr-o ciocnire fonetică, 
independinte de originea vorbelor, numele lati n al vîntului: „ventus” (yfvâ) s-a 
întîlnit cu participiul „ventum” de la „venio” (^jgva ). în acest mod nu putea să nu 
se nască la vechii romani o etimologie poporană care, prin noţiunea intermediară de 
mişcare, lega ideea de v î n t cu acea de v e n i r e , şi pe care nu s-a sfiit a o repro¬ 
duce chiar un filolog ca Scaliger: „ventus a veniendo, quia sit aeris mo- 
tus” (Vossius, Etymol. I. lat., 546). Dar sinonim cu „venio” este a d e r o , de unde 
apoi deminutivul a d i 11 o . 

v. Abureală. - Boare. 


ADIIOS, -Ă. - v. Adii. 


ADIMENESC 

ADIMENÎRE 

ADIMENIT 


v. Ademenesc. 

ADINEAORI, adv.; naguere, depuis peu, dernierement, tantot. Cihac (I, 183) aduce 
următoarele forme ale cuvîntului: adineaociră, adineori, dineoară, dineori, adecă 
numai pe cele întrebuinţate în Moldova, unde predomneşte accentul pe o. Lexiconul 
Budan (p. 4, 5, 172, 190): adeneaori, adeneoară, adineaori, deneaori, dineaori, cu 
precumpănirea tonului pe e. Macedo-româneşte se zice: adineavră şi deaneavră 
(Dr. Obedenar; M. Iutza). 

Adineaori îşi asociază foarte des pe mai „â peu preş”, fără ca prin aceasta să 
se schimbe înţelesul. 

Alexandri, Scara miţei, sc. 3: 

„Magdian: Acum spune-mi, văzut-ai ceva m a i adinioare... într-acoace? (arată 
scara). 

Marin: într-acoace?... cînd te scoborai de sus?...” 

Jipescu, Opincaru, p. 65: „Sănătos lucru e să aveţi chieagu vostru şi la păs să 
legumiţi din ce aţi pus, cum vă spusei m a i adineauri ...” 

în Muntenia accentul se aude mai totdauna pe e. 

A. Odobescu, Mihnea-vodă, p. 20: „Fie-vă aceasta numai pildă la zisele mele 
de adineauri...'” 

La A. Pann ne întimpină forma adineaură, foarte apropiată de acea 
macedo-română: 


„Se căzneşte d -adineaură 
Să facă în năsip gaură...” 

(Prov. I, 81) 

sau: 

„Avem un strein în casă şi poate n-o fi dormind. 

Mă pomenii adineaură cu el la uşă bătînd, 

Pînă mîine dimineaţă sălaş de la noi cerînd...” 

(Moş Albu I, 9) 


ori cu emfaticul -a\ 

„încai de alde moş Neagu crez că n-o mai fi putînd, 

L-am văzut de adineaura tot mereu de somn căscînd...” 

(. Ibid., H, 67) 

Adineaori indică în trecut un punct foarte apropiat; un interval mai lung ne 
desparte de adăunăzi sau d ă u n ă z i : 

Lex. Bud., 5, 188: „adăunăzi, dăunăzi, dăunăzile, nuper, nu- 
perrime, neulich, vor etlichen Tagen”. 

Cînd punem pe odinioară sau dinioară alături cu adăunăzi sau dău- 
n ă z i, în privinţa căruia nu poate fi îndoială că e compus din elementele latine: 
ad-de-una-dies, se naşte o puternică bănuială că între ambele cuvinte nu există, sub 
raportul combinaţiunii, altă deosebire decît aceea dintre oară şi zi, adecă 
odinioară nu este „ad-de-in-hora” (Cihac), ci o acomodaţiune vocalică din adeunoară 
300 = lat. ad-de-una-hora, sau chiar adeunioară — lat. ad-de-unia-hora, cu latinul vulgar 

„unia” în loc de „una” (Du Cange, ud voc.). în scurt adinioară ar însemna: „acum 
numai o oră” precum adăunăzi însemnează: „acum numai o zi”. 

în adevăr, forma scurtată dinioară ni se înfăţişează în vechile texturi cu sensul 
precis de „numai o d a t ă ”, „u n a o a r ă ”, de exemplu: 

Dosofteiu, 1683, f. 75 a: 

Ps. LXI: „dănăoară grăi Dumnedzău, se mei locutus est Deus, duo 

doaâ aceştia audzât-am..haec audivi.. 


în contextul grec: arad; eAbcMioev... 

Şi mai bine la Coresi, 1577: . .dinioară grăi zeulă, de doao ori acasta auzii...” 

Pravila Moldov., 1646, f. 175: „ucigătorîulă de va fi omă streinii, carele nu va fi 
cunoscută n i c e dănăoră pre acelă omu...” 

Paremiar, 1683, f. 11 b: 

Genes. XVIII, 32: „şi dzâsâ: cevaş „...et dixit: numquid, Domine, si loquar 
Doamne, de-aş grâi încă dânâoarâl...” adhuc se mei?...” 


Codicele Voroneţian, circa 1550 (ms., Acad. Rom., p. 155): 


Petr. I, 3, 18: „că Hs. diînrăoară de 
păcate dereptu noi chinui...” 


„...quia et Christus s e m e 1 pro pec- 
catis nostris mortuus est...” 


Exemple mai multe se vor aduce în alte locuri. 

Forma aclineaure cu contrasul adineauri, în loc de adinioară, s-a născut sub 
influinţa adverbilor: purure, alăture sau alături, aşîjdere sau aşîjderi, altmîntere 
sau altminteri etc„ făcînd să dispară organicul -oară. Metamorfoza cată a fi foarte 
veche, de vreme ce o găsim şi-n macedo-româna. Limba noastră literară a întrebuinţat 
şi poate să întrebuinţeze deopotrivă toate formele, o varietate care convine mai ales 
poeziei. 

v. Dinioară. - Odinioară. 


'ADINS, adv.; expres, â dessein, avec intention, ad-hoc. Ceea ce se face ud ins este 
în opoziţiune cu ceea ce se întîmplă sau se n e m e r e ş t e , fie din gre¬ 
şeală, fie din nebăgare de seamă, fie în glumă, fie din noroc sau nenoroc etc., pe 
cînd adins e totdauna intenţional. El exprimă dară ideea juridică de precuge- 
t a r e şi de aceea e des în vechile noastre legi penale. 

Pravila Moldov., 1646, f. 175: „De să va afla neştine acolîa de faţă cu arme 
unde să va face ucidere, şi •udeţulu nu va putîa aşîa lesne să cunoască: 
î n - d e -adinsu au venită, au tămplatu-s-aude s-aă n e m e r i t ă acolîa, 
atunce să cade să fie îngăduitorul şi cu milă...” 

Ibid., f. 123: „căndă va »ura cela c-au suduită, cumă nu l-au suduită în 
d e -adinsu pre neştine, atunce gîudeţulă va socoti...” 

Ib., f. 52: „de să va afla c-au făcută acestă lucru î n - d e -adinsu cu 
inşelăcîune ...” 

Ib., f. 63: „cela ce va ucide pre sprijinitorul cu înşelăcune, ce să dzice: căndu nu 
l-are ucide nice dereptu vreo greşalâ sau dereptii ce au vruţii să ucigâ pre vrăjmaşu-i, 
ce numai în-de -adinsu, atunce şi acesta să va omorâ.. 

Ib., f. 72: „poate muîarîa să trimiţâ în-de -adinsu unii omii acolo unde i-au 
foştii bărbatulu, să întrebe de viu, de morţii.. 

în loc de „î n - d e -adins”, cînd vrea să se rostească într-un sens superlativ, 
Pravila Moldovenească, 1646, pune: „cu tot de -adinsuF, de ex. la f. 134: 
„cela ce va grăi rău de domnulii locului aceluia şi-l va sudui cu mănieşicu 
t o t ii de -adinsulu .. 

Fără î n şi fără tot, Lexiconul Budan (p. 179) ne dă construcţiunea d e 
adins, pe care o explică prin „fără glumă, cu voie, cu sîrguinţă, cu strădanie”. 

Astăzi poporul zice mai mult: c u - d i n -adinsul, cu-tot-din -adinsul. 

în Condica Logofeţiei lui Constantin Brîncovan, 1692-1713 (ms. în Arh. Stat.), 
precumpăneşte construcţiunea: „c u-de -adinsuF. 

Un frumos pasagiu la p. 161: 

„.. .aşijdirea şi glasul nostru cel de rugă celor ce după noi vor fi de D-zău aleşi 
stăpănitori c u - d e -adinsul întindem, ca fieştecarele den voi în vremea stăpânirii 
sale din avuţia ceia ce de la D-zău îaste voao dată să nu fie sfânta mănăstire acasta 
lipsită...” 

La comparativ se zice: „mai c u - d e -adinsuF: 

Zilot, Cron., p. 36, despre lupta între cazaci şi pazvangii în Craiova: „...Turcii 
călăreţi, ce-i avea de ajutor, văzînd năvălirea vrăjmaşilor, ori de frică sau de pizmă 
ca să-i lase pe cazaci în peire, i-au năpustit şi au fugit; iar a treia şi cea mai mare 
împotrivire au stătut o ploaie repede ce s-au întîmplat în toiul războiului, din care, 
udîndu-li-se armele, au slăbit foarte tare, şi pazvangii, înţelegînd aceasta, m a i 
c u - d e -adinsul au năvălit asupra lor şi i-au sfărîmat foarte, încît prea puţini au 
scăpat...” 

Se poate zice şi nearticulat, c u - d e -adins: 

Pravila Munten., 1640, f. 9 a: „Acestea vâ învăţăm, preoţilor şi ţărcovnicii bise- 
riciloru, ca înşivă să umblaţi întru învăţăturile ce vă sănt date voao, şi după aceia să 
învăţaţi toţi oamenii, c u - d e -adiînsu de pururea, nu pentru vreo plată orcare de 
argint sau de aur, ce pentru spaseniîa sufletelor...” 

Omiliar de la Govora, 1642, f. 90 b: „urechile carile ascultă şi iau aminte 
c u - d e -adins cântecele muerilor celor curve şi cenghii în multe chipure, acolo 
nemicâ nu vor auzi de acestea, numai acel glas înfricoşat...” 

Pînă astăzi însă, chiar în gura ţăranului, sună mai mult forma articulată, adecă 
cu -u întreg: 

Jipescu, Opincaru, p. 48: „Nu cumva cîrlaniţi], mînji[i], armăsariii], telegariii], 
jugăniţi] şi măcar uţupinili din lumea lu Dumnezeu, cu-d -adinsu te dau dă şugu- 
bină?...” 

Numai cînd lipseşte „cu”, adins perde articlul în graiul poporan: 

„...dă cu ochiţi] dă dânsili şi spuni-le dă la mine multă sănătate şi arată-le să 
302 mai lase focului frunzişoara şi alihiîa dă pă faţă, că parcă-ş nişte paparude-mbrezăiete 

şi nişte case văruite cu bozii şi cu soc; rogu-le ă-adins să nu mai umble cu fleacuri, 
în chieltuieli, în înţoţoneli...” (Jipescu, op. cit., 132). 

Dar construcţiunea cea mai răspîndită este: înadins sau î n t r -adins. 

Balada Iencea Săbiencea: 

„Află, Ienceo, de la mine 
Că-n -adins te vream pe tine 
Şi-n -adins m-am lăudat 
Că n-ai hal să-mi fii bărbat...” 

(G.D. Teodorescu, Poez. pop., 642) 

Donici, Vulturul şi paingul : 

„Se uită vulturu şi vede î n -adins 
Paingu lîngă el cum mreaja au întins...” 

Zilot, Cron., p. 65, despre cruzimile pazvangiilor: 

„Cu ochii am văzut: nasuri, urechi cruţate, 

Nu zburate de tot, ci-n piele spînzurate, 

Ş-aceasta î n t r -adins, pentru mai mare groază 
La cîţi vor auzi, iar mai vîrtos să-i vază...” 

1. Creangă, Povestea lui Stan Păţitul ( Conv. Ut., 1877, p. 26): „- Măi omule, 
vorbeşti î n adins ori vrei să şuguieşti? - Ba ferească Dumnezeu, cucoane; 
î n adins...” 

Acelaşi, Povestea lui Dănilă Prepeleac (Conv. Ut., 1876, p. 454): „Şuguieşti, 
măi omule, ori ţi-e î n t r -adins ?...” 

„A fi cuiva î n t r -adins”'. ţie ţi-e î n t r -adins, mie mi-e î n t r -adins etc., 
este un idiotism care însemnează: „prendre bien au s e r i e u x ”, în opoziţiune 
cu: şagă, glumă, păcăleală şi altele. 

Din exemplele de mai sus vedem că adins se întrebuinţează numai asociat cu 
prepoziţiunile de, cu, cu de, în, în de, întru. Dr. Silasi constată în 
vechiul grai din Banat şi din Haţeg forma adverbială adensul „serio, ex proposito”, 
anume în Psaltirea manuscrisă a lui Viski, din 1697 (Bariţ, Transilv., 1875, p. 152); 
şi acolo însă, după cum ne-am încredinţat din copia în posesiunea d-lui 1. Bianu, 
cuvîntul e însoţit de o prepoziţiune. Pasagiul citat de Dr. Silasi sună aşa în psalmul 
XXXIII: „Szuflet e n adenszul doreşte pre Domnul...” 

Putem dară afirma, pînă la probă contrarie, că adverbul adins „expres” cere 
totdauna denainte-i cel puţin o prepoziţiune, deacă nu şi două. 

v. Adesul. - Ararul. - Lupiul. 

Paralelismul cu ital. adesso, vechi spân. adiesso, v. franc, şi provenţ ades, fac 
ne-ndoioasă derivaţiunea românului adins din lat. ad-ipsum (Cihac, I, 28. - 
Diez, Wtb. 2 , 1, 167), sub forma nazalizată: ad-impsum; aceasta nu însă fără o 
rezervă foarte importantă. Occidentalul adesso este un adverb de timp, derivînd din 
„ad ipsum (tempus)”, pe cînd al nostru adins e un adverb de mod: „ad-ipsum 303 

(negotium)”. Există dară între ambele o identitate numai doară de două treimi din 
elementele cele constitutive. 

Un paralelism perfect cu românul adins ne înfăţişează numai doară vechiul pie- 
montez ades, într-un manuscript din secolul XII, publicat de profesorul Forster. 
II găsim acolo de două ori (Bohmer, Roman. Studien IV, 28): 

. .no se retrahen, mas ades van de virtute in virtutem..= „nu se retrag, ci 
ca-tot-adinsul păşesc din virtute în virtute...”; 
şi mai jos: 

„.. .le main e li ol tenea ades estendue envers lo cel...” = „mînile şi ochii îşi 
ţinea înadins aţintiţi cătră cer...” 

în aceste pasage ades nu mai este de loc „ad-ipsum (tempus)”, ca în italianul 
adesso, ci numai „ad-ipsum (negotium)” ca în românul adins. Un al treilea adverb 
romanic independinte adins s-a format din ad-ipsum (hominem) sau ad-ipsos 
(homines). Vezi-1 în articlul următor. 

Vom încheia prin recapitularea multiplelor asociaţiuni ale lui adins: 

d e -adins = de-ad-ipsum\ 

c u - d i n -adinsul — cum-de-in-ad-ipsum-illud', 

c u - d e -adinsul — cum-de-ad-ipsum-illud', 

î n -adins - i n -ad-ipsunr, 

î n - d e -adins - in-de-ad-ipsum\ 

î n t r -adins — inter-ad-ipsum; 

î n -adinsul — in-ad-ipsum-illud. 

v. 2 Adins. - Dîns. - Ins. 


2 ADINS, adv.; entre soi. Arhaism. Sinonim cu î n t r e , de care însă diferă prin 
aceea că arată numai acţiunea reciproacă imediată între persoane, nu şi între 
lucruri, şi niciodată interval. Se deosebeşte cu totul prin sens, deşi nu prin 
origine, de cellalt adins, despre care vezi articlul precedinte. 

Codicele Voroneţian, circa 1550 (ms., Acad. Rom., p. 159): 

Petr. I, IV, 8: „ainte de toţi, adînsu voi „...ante omnia autem, mutuam i n vo- 
iubosti pururea aibăndu...” bismet i p s i s caritatem continuam ha- 

bentes...” 

Cu acelaşi sens la Moxa, 1620, p. 354: „puse domnii pre partea răsăritului alu 
doile fiiu Costandie, iară pre Consta şi Costantinu lorii le dede apusulii şi Galiîa; ce 
se tinserâ curăndu, o amarii! că se sfădiră adinsu eişi...” 

Noul Testament, 1648, Marc. IX, 15: 

„...atunci întrebă pre cărtulari: ce vă 
priciţ adins voiş?...” 

Tot acolo, Paul ad Coloss. III, 13, 16 

„...răbdăndu u n u 1 u altui şi er- 
tăndu-vâ adînsu voiş, de are cineva u - 
nulii pre alaltu înputăciune...” 


„...et interrogavit eos: quid inter 
vos conquiritis?...” 

„...supportantes invicem, et donantes 
vobismet i p s i s si quis adversus ali- 
quem habet querelam...” 

Şi mai jos, în construcţiune cu p r e şi perzînd pe iniţialul a-: 


„...învăţăndu-vâ şi dojenindu-vâ înşivă „...docentes et commonentes vosmet 
p re d'msu voişi întru psalomi şi în căn- ipsos psalmis, hymnis et canticis...” 
tari...” 

Să se observe că acesta e unicul pasagiu în care adins „entre soi” se construieşte 
cu o prepoziţiune, şi tocmai cu prepoziţiunea p e , cu care nu se asociază niciodată 
adins „expres”. în norma generală, adins „entre soi” funcţionează totdauna singur, 
iar adins „expres” se întrebuinţează numai preces de elemente prepoziţionale: 
de, cu, în, din. 

Păşim mai departe la examinarea texturilor. 

Radu din Măniceşti, 1574 (Ms. Harl. 6311 B., British Museum), Mat. XVIII, 15: 


„...e să greşire ţie fratele tău, pasă şi 
obliceşte elii adinsere şi acela singurii...” 


„...si autem peccaverit in te frater tuus, 
vade et corripe cum inter te et ip- 
sum solum...” 


întocmai aşa în cel mai vechi Evangeliar românesc tipărit, publicat de Cipar 
sub nr. 1 ( Analecte, p. 5). 

Apoi în Legenda Duminicei, 1600 (Cuv. d. bătr. II, 49): „şi votu întoarce lumina 
soarelui de cătră voi de va fi întuînrerecu, de vă veţi gîuînghea adeîn UAt-f ) voi.. 

în fine, în graiul poporan din munţii Moldovei s-a conservat pînă astăzi aden, 
redus la ade, cu sensul de „singur”, funcţionînd ca adverb. „La noi în plasa Muntelui 
ţăranii zic: m-am dus ade, în loc de: m-am dus singur” (G. Gavriliţanu, distr. 
Neamţ, corn. Galu). 

Contextul latin al celor mai multe pasage de mai sus: „ipsis”, „in ipsis”, „ipsos”, 
„inter ipsos” pune afară de orice îndoială derivaţiunea cuvîntului din ad-ipsum, 
nazalizat: ad-impsum, adecă tot de acolo de unde vine şi cellalt adverb 
adins „expres”, deşi între ambii deosebirea de sensuri nu poate a nu fi mare, 
deoarăce unul este „ad-ipsum (negotium)”, pe cînd cellalt „ad-ipsum 
(hominem)” sau „ad- ipsos (homines)”. 

Filiaţiunea varianturilor: 

ade „entre soi: seul, seulement” = ad-ipsum; 
aden, adins „entre soi: l’un l’autre” = ad-ipsos; 

adinsere, formaţiune analogică după norma adverbilor: altmintere, aşijdere etc. 
Acelaşi preţios text piemontez din secolul XII, în care noi am găsit mai sus pe 
adins „expres”, ne dă şi pe adins „entre soi”, şi anume: 

„.. .episcopi e presbiteri qui tuto di sonent le tube per predicaciun, quar ades 
nos prediquen e castien e nos mostren la via de deu, ades nos comen...” (Bohmer, 
Rom. Stud. IV, 17). 

. .Deus superbis resistit, humilibus dat gratiam. Deus, zo dis, contrasta ades 
aii orgoillos, e aii humei dona la soa gratia...” ( Ibid., 31). 

în primul pasagiu: „ades nos prediquen, ades nos cornen” însemnează: 
„între noi predică, între noi buciumă”, adecă paralel cu „adinsu eişi” la Moxa 
sau „adinsu voişi”, „aden voi” în texturile din 1600 şi 1648. 

în al doilea pasagiu „contrasta ades aii orgoillos” însemnează: „respinge 
numai pe cei mîndri” sau: „pe cei mîndri singuri”, adecă paralel cu graiul 
ţărănesc din Moldova: „m-am dus ade...” 

v. l Adins. 

ADINT ( adintat, adintare), vb.; etre attentif, preter attention. Arhaism a cărui dispa- 
riţiune e de regretat, căci nu-1 putem înlocui decît prin perifrasticul: bag seamă; 
iau aminte etc: 

Dosofteiu, Paremiar, 1683, f. 134 b, arhangelul cătră Maica Domnului: „Stri- 
gu-ţu, bucurându-mâ: plîacă-ţu urîachîa şi-mi adintâ a Domnului spuindu-ţu culcuşu 
nesămănatii, c-aî aflatu-ţu darii denaintîa Domnului, ce n-au mai aflaţii cândva 
alta...” 

Reproducînd acest pasagiu, răposatul G. Seulescu ( Buciumul român, 1876, p. 
253) zice: „adintă sau a t i n t ă ”, crezînd că forma română ar deriva din latinul 
a 11 e n d o , deoarăce, în adevăr, zicerea „şi-mi adintă” nu poate însemna decît „et 
a 11 e n d e mihi”. 

Ecuaţiunea adint = a t i n d ar prezintă o metateză între d şi t fără exemplu în 
fonetica română. Admiterea ei e cu atît mai de prisos, cu cît etimologia lui adint 
este una din cele mai limpezi. 

Din Dosofteiu cuvîntul a trecut în Dicţionarul româno-german al lui Budai-De- 
leanu (ms. în Muz. istoric din Bucur., II, p. 6), care însă - neştiind cum să-l traducă 

- bănuieşte numai: „v i e 11 e i c h t winken, mahnen”. Este învederat că traducerea 
e greşită. în textul din Dosofteiu, singurul în care ne întimpină adint, această vorbă 
nu însemnează „winken”, „faire signe”, dar nici „mahnen”, „faire souvenir”, ci numai: 
„auf etwas spannen, aufmerken, mit Aufmerksamkeit hdren”, „ecouter avec 
attention”, „attendere”, după cum înţelesese foarte bine Seulescu. „Pleacă-ţi urechea 
şi-mi adintă a Domnului spuindu-ţi culcuş...” se traduce prin „prete ton oreille et 
sois attentive ace que je te dirai de l’accouchement divin..E sigur că-n 
textul slavic, după care lucra Dosofteiu, lui adint îi corespunde „vunimaîg, a t - 
t e n d o ”. 

De aci însă nu urmează derivaţiunea cuvîntului din latinul „attendo”, pe cît 
timp sare în ochi identitatea lui cu a d i n t u o ( intuor, intueor) din i n t u o cu 
prepoziţiunea a d , care funcţionează ca şi-n: adincresco, adinflo, adinvenio, adin- 
vicem, adinstar etc., adecă numai ca un mijloc poporan de a da şi mai multă am¬ 
plitudine unei vorbe compuse deja cu „in”. Prin sens, i n t u o este sinonim cu 
„attendo”,de ex.: i n t u e r i veritatem (Cic.), i n t u e r i causam (Liv.), 
intuendum quid affectet quisque (Quinct.) etc. „I n t u e r i implique l’idee 
d’attention et d’activite d’esprit dans la personne qui regarde” (Barrault). Din 
a d i n t u o , trecînd în prima conjugaţiune, vine românul adint fără nici o modi¬ 
ficare fonetică sau logică. N-am avea trebuinţă de a dăuga că latinul -tuu şi -tuo se 
reduc totdauna româneşte la -1 : mor-tuus = mort, in-pro-mutuo — împrumut, batuo 

- bat etc. 

v. Adint. 


ADÎNC 


1 ADÎNC, -Ă, adj.; profond, epais, enfonce. Pe cînd sinonimul afund se rapoartă 
numai la extremitatea inferioară, adînc exprimă întregul volum al unei deschizături 
de sus pînă jos, astfel că se poate confunda cu n a 11, de exemplu în locuţiunea: 
apele sînt adînci = Ies eaux sont h a u t e s . Fiind însă că adînc se consideră de sus 
în jos, iar nalt de jos în sus, între ambii termeni e contrast. Aşa, într-o colindă din 
Transilvania (I.G. Bibicescu, col. ms.,) sfinţii găsesc pe Dumnezeu: 

„’Ntr-o chilie 
De tămîie 
Cu uşa de alămîie, 
îmi şedea 
Şi-mi socotea 
Şi cetea 
Vanghelia , 

Cum să facă munţi înalţi, 

Munţi înalţi şi văi adinei ...” 


Latineşte adune u s e sinonim cu „curvus”; „curvus” însă sau „curvatus” 
este ceva încovăiat în genere, fie mult sau puţin, pe cînd aduncus se cheamă în 
specie o mare încovăitură foarte intrată în întru, în opoziţiune cu „pandus”, care 
însemnează o linie abia strîmbată. Aşa „cornua adunca” se zicea la neşte coarne 
formînd ambele împreună mai mult decît un semicerc, după cum sînt, bunăoară, la 
zimbrul de pe vechile monete moldoveneşti. 

Acum se înţelege de la sine desfăşurarea logică a românului adînc „profond” 
din latinul aduncus „recourbe en dedans”. în loc de coarne, n-are cineva decît 
să-şi închipuiască munţi sau maluri: deschizătura de la mijloc este adînc. 


„Dacă aşa cuvînta 
Şi începe a cînta, 

Munţi nalţi se cutremura, 

V ă i adînci îmi răsuna...” 

Ghicitoarea poporană: 

„într-o vale adîncă 
Zace-un popă de brîncă. 

- Mămăligă”. 


Dosofteiu, 1673, f. 109 b: 


(A. Pann, Moş-Albu II, 68) 


(Ispir., Pilde, 34) 


„Şi să scap de cine mi-s cu greaţă 
Şi de genuni adânci, line-n faţâ; 

Vivorul apei să nu mâ tragă 
Să mă-nghiţâ genunîa cea largă; 

Nice smârcul budza să-ş deşchîae, 

Să mă soarbă şi să să închîae.. 

Cantemir, Ist. ierogl. (ms., Acad. Rom., p. 35): „nici adînc fundul mărei, nici 
nestrăbătută a pămîntului grosime...” 

Sensul latinului „aduncus” pare a se fi păstrat mai cu deosebire în idiotismul 
românesc: „adînci bătrîneţe”, care nu este altceva decît „vrîstă înco văiată”. 
Latineşte se zicea „curva senecta”: 

„Et nondum câni nigros laesere capillos, 

Nec venit tardo curva senecta pede...” 

(Tibul. III, 5 v. 16) 

Un om gîrbovit de ani era „toto c u r v a t u s corpore” (Stat., Theb. VI, 649). 
Tot aşa, ca un grad şi mai înaintat de încovăiare bătrînească, se putea zice: adunca 
senecta, toto aduncus corpore, aduncatus corpore. O altfel de desfăşurare 
logică are la germani: „er ist schon t i e f in die Jahre”, alături cu: „er ist schon 
h o c h in die Jahre”, unde bătrîneţele se consideră ca o extremitate de sus sau de 
jos a unei linii: se urcă prin ani şi se pogoară din putere. O a treia dezvoltare inde- 
pendinte are slavicul „glăboka starosti”, cum ar fi lătineşte g 1 u b a t a senecta 
(cfr. Miklos., Le*., 130, 131). In scurt, sinonimul german însemnează „âge descendu 
tout bas”, sinonimul slavic „âge creuse”, sinonimul românesc „âge recourbe”. 

v. Bătrîneţe. - Crescut. 

Inventariul M-rii Cotroceni, 1681 (ms., Arh. Stat.), f. 15: „jupăneasa Despa 
ajungăndu la adânci bătrâneţe.. 

Enache Cogălniceanu, Letop. III, 254: „...i-au sărutat măna, zicăndu-i să-i fie 
într-un ceas bun, să trăească pănă la adânci bătrâneţe în luminat scaunul 
măriei-sale...” 

Dosofteiu, Synaxar, 1683, la 19 ghen.: „aşîa s-au nevoit, şi la adânce bătrânîaţe 
sosând, la Dumnedzăii s-au mutat.. 

De la sensul general de o mare deschizătură, considerată de sus în jos şi în 
totalitatea sa, cuvîntul trece, pe de o parte, la orice se pleacă prea jos, de ex.: 

„Apoi vesel se-nturna 
La Sultan de se-nchina 
Cu adîncă temena...” 

(Balada Sîrb-sărac) 

pe de alta, la orice se ascunde într-o înfundătură, orice ni se înfăţişează ca o grămadă 
care se întinde departe nestrăbătută de văz, orice e foarte anevoie de pătruns, fie 
materialmente, fie într-un mod figurat. 

Arsenie de la Bisericani, circa 1650 {Ms. Sturdzan, în Acad. Rom., p. 112), 
traduce pe „abis, dpnaooq” prin „cel adăncu” şi apoi comentează pe acesta cu: „cel 

Aşa sînt: 

1. adînc „enfonce”. 

a) lăcaş adînc. 

„Acolo au odihna, locaş adînc, tăcut, 

Eroi ce mai-nainte mult zgomot au făcut.” 

(Gr. Alexandrescu, M-rea Dealul) 

b) lăture adîncă : 

Dosofteiu, 1673, f. 68 a: 

„Căt le prisosîaşte de nu ne mănîncâ, 

Ne mână ca turma-n lăture adîncă ...” 

2. adînc „epais”. 

a) întunecime adîncă'. 

A. Pann, Moş-Albii I, 3: 

„Mergînd astfel puţin încă, nişte ceaţă s-a întins, 

Ş-o-ntunecime adîncă din patru părţi m-a coprins...” 

b) ceaţă, negură, pîclă adîncă'. 

Dosofteiu, 1673, f. 108 b: 

„O, Dumnedzău sfinte! tu mă scoate 
De poghoîu de ape, torn de gloate 
Ce-m vine la suflet, şi de gloduri 
Cu pâcle adînce fără poduri...” 

c) umbră adîncă'. 

Balada Erculean: 

„Soţie de vrei, 

De vrei să mă iei, 

Mă scoate din stîncă, 

Din umbră adîncă ...” 

d) oaste, ceată adîncă'. 

„Iar a noastră ceată încă 
Vine înapoi adîncă, 

Tot cu puşti şi cu pistoale, 

Mai mulţi cu mînile goale...” 

(G.D. Teodorescu, Poez. pop., 178) 

Tot aici: 

e) ruşine adîncă, adecă groasă, îndesată în Cuvîntul Sf. Ion Crisostom, text 
din sec. XVII (Ms. miscel. al Bis. Sf. Nicolae din Braşov, p. 538): „o, ruşinea adăncăl 
o, răutatea avuţiei! o, amara iubirea argintului! o, nesătululii pântece!...” 

în acelaşi mod se poate zice: neştiinţă adîncă, prostie adîncă etc. 

3. adînc „impenetrable = tres fin”. 

a) înţelepciune adîncă : 

Dosofteiu, 1673, f. 167 a: 

,^dînca ta-nţălepcîune 
Nime nu va putîa spune, 

Omul fără minte-ntreagâ 
Nu va putîa să-nţăleagâ.. 

b) minte, socoteală adîncă : 

Moxa, 1620, p. 392: „celu cu minte adâncă Romanii, deaca se văzu înălţaţii în 
Scaunii...” 

Beldiman, Tragod., v. 293: 

„Grecii aceşti mult cu minte, aceşti adinei şi isteţi, 

Urmări, fapte de aceste, puteai de la ei s-aştepţi?...” 

Zilot, Cron., p. 45, despre Alexandru Muruz: „Această nedomirire avîndu-o şi 
eu, am făcut cercetare întrebînd pe oameni înţelepţi, şi m-am înştiinţat într-acestaşi 
chip, care şi adevăr seamănă a fi, cum că el fireşte nu au fost atîta supţire la minte şi 
adînc la socoteală, ci încă încovoia şi spre oareşicare prostime, dar avea darul bunătăţii 
şi al blîndeţelor...” 

c) g î n d adînc: 

Arsenie de la Bisericani, circa 1650 (Ms. Sîurdzan, în Acad. Rom., p. 213): „se 
măriră lucrurele tale, Doamne, şi foarte-s adânci gândurile tale...” 

Balada Fata Cadiului: 


„Nici nu bei, nici nu mănînci; 

Ce stai pe gînduri adîncil ...” 

Marian, Bucovina I, 144: 

„Nici nu beu, nici nu mănînc, 

Că mă bate-un gînd adînc ...” 

d) vorbă adîncă: 

Pann, Prov. III, 8: 

„N-a dezlegat sacul încă, 

Dar să vezi vorbă adîncă ...” 

Tot aşa: ş t i i n ţ ă adîncă, învăţătură adîncă şi altele. 
4. adînc „impenetrable = tres intime”, 
a) durere adîncă: 

Jarnik-Bîrsanu, Transilv., 120: 

„Şi nici bea şi nici mănîncă 
De durerea cea adîncă.. 

b) amărăciune adîncă: 

Zilot, Cron., p. 70: 

„Şi cum să nu fim toţi l-ndmc-amărăciune?...” 

c) jale adîncă'. 

Jarnik-Bîrsanu, Transilv., 222: 

„Mă dusei cu coasa-n deal, 

Cosii iarbă şi amar; 

Mă dusei cu coasa-n luncă, 

Şi cosii jale adîncăl” 

La italieni „adunco” sau „adonco” a păstrat sensul material cel restrîns al latinului 
„aduncus” = „curvatus”, de unde însă, prin noţiunea intermediară de „ungues adunci” 
(Cicer.), „dentes adunci” (Ovid.) etc., în cari „aduncus” coincidă cu „acutus”, s-a 
dezvoltat şi la dînşii expresiunea: mente adunca „minte ascuţită”, ceva cu 
totul independinte sub raportul genezei logice de românul „minte adîncă”. Aşa la 
Salvini, în clasica traducere a Iliadei (1723): 

„Uno comandi ed uno il rege sia, 

A cui dono il figliuolo di Saturno, 

Che profonda ed adunca ha la sua mente.. 

v. 2 ’ 3 ’ 4 Adînc. - 1 Afund. 

2 ADÎNC (plur. adîncuri, vechi adîncure, excepţional: adînce), s.n.; abîme, 
profondeur, fond. Ambele pluraluri: adîncuri şi adînce la Dosofteiu, 1680, în acelaşi 
psalm LXVIII: „venim într -adâncurile mării şi volbura potopitu-m-au...” şi apoi: 
„izbăvîaşte-mâ de carii nu mă pot vedîa şi de adâncile apelor, să nu mâ înnîace 
volbura apei nice să mă soarba adâncul...” 

întrebuinţarea cea mai deasă a cuvîntului este cu sensul general de „abis”, mai 
totdauna în legătură cu noţiunea de „apă”. 

Ioan din Vinţi, 1689, f. 5 b: „vihoruliî şi văntulu, de a căruia căutare sacâ adân¬ 
curile, şi groaza lui topeşte măgurile...” 

Arsenie de la Bisericani (ms., Acad. Rom., p. 179): „şi se spămăntarâ cidăncurele 
de mulţimea sunetului apelor...” 

Dosofteiu, 1680, f. 190 a: „cu luciul acoperi pre înşiî, să afundară într -adâncă 
ca piatra...” 

Cantemir, Ist. ieroglif. (ms., Acad. Rom., p. 36): „...de lăcaşul stătător despre 
uscat s-au părăsit şi prin adâncurile apelor orbăcănd...” 

Moxa, 1620, p. 386: „căzu o datâ o îarnâ prea geroasă de îngheţă marea pănâ 
într -adâncă...” 

Cu sensul de „ocean”, în glosarele din sec. XVII (Cuv. d. bătr. I, 295): „luciul 
mării, adâncul, noianul...” 

în balada despre Napoleon cel Mare, aşa cum se cîntă în Ardeal (Retegan, Poez. 
pop., 33): 

„Amărîtul Bunăparte 
Stînd în adînc de departe.. 

Fără noţiunea de „apă”; 

Critil şi Andronius (Iaşi, 1794), pag. 41: „m-amu văzuţii aşa de »osu afundaţii 
într-adîncimele adîncuriloru, cîtQ am avuţii frică că n-oîu mai eşi de acolo...” 

Cugetări în oara morţii, circa 1550 ( Cuv. d. bătr. II, 454): „toţi voru înviîa din 
morte diîn toate adăncurilîa pământului...” 

Legenda Ap. Petru şi Paul (Cod. ms. miscel. al Bis. Sf. Nic. Braşov, p. 650): 
„acestea petrecurâ adâncul a toată lumea şi ca cu plugul semănarâ credinţa...” 

De aci figurat: 

a) sub raportul intelectual, a d î n c u 1 învăţăturei şi a tot ce se trage din ea: 

Moxa, 1620, p. 399: „cum nu poţi ajunge naltul ceriului, nice adâncul pământului, 

nice marginea lumiei, şi cum nu se potii număra stelele ceriului, nice nâsipul măriei, 
aşa nu se poate afla adâncul scripturilorii...” 

Ibid., p.380: „ştiîa filosofiîa toată şi adâncul scripturilor elineşti...” 

Eustratie logofătul, 1632 (Bianu, în Col. I. Tr., 1882, p. 26): „.. .au foştii dăscăli 
desăvrăşitfi, carii au scos ş-au arătatfi toate adâncurile cărţilor şi svaturile direpţiloru 
den limba cîa mai supţire şi mai ascuţită de toate limbile, ce să dzice elenească...” 

b) sub raportul moral, adîncul inimei şi al mişcărilor ei: 

Pravila Moldov., 1646, f. 133: „dentru adânculu inimii lui arată cumii să aibă 
prieteşugfi...” 

Moxa, 1620, p. 392: „dentru adâncul inimiei elfi bătea să fie înpăratfi...” 

Ibid., p. 403: „deaca auziră grecii, numai ce suspina cătrâ Dumnezeu dentru 
adânculu inimiei lorii...” 

A. Pann, Prav. II, 38: 

„Gîndul omului e iad 
Şi un adînc fără vad...” 

Samuil Clain, învăţături. Blaj, 1784, p. 39: „...boiari şi viteji, carii la culmea 
fericirii lumeşti ajunsese, şi mai pre urmă au căzut întru adîncul necazurilor...” 

în fine, în loc de „a d î n c i bătrîneţe”, care este construcţiunea cea mai răspîn- 
dită, se poate zice: adîncul bătrîneţelor: 

Coresi, Omiliar, 1580, quatern. XVI, p. 5: „însuşii acesta Avraamfi, întru adân¬ 
culu bătrâneţelor, deîn pântece fără plodit născu pre Isaacfi...” 

Legenda Sf. Nicolae, text din sec. XVII (Cod. ms. miscel. al Bis. Sf. Nic. din 
Braşov, p. 172): „şi mulţi elini fapt-au creştini, vieţui sfântul lui D-dzău anii cu 
dulce cinste şi ajunse întru adâncul bătrăneţelorfi şi fu plin de zile...” 

v. 1 Adînc. - Adîncime. 

3 ADÎNC, adv.; profondement, bien avant, completement. Reprezintă ca adverb toate 
sensurile adjectivului adînc. 

Proverb: „Cine ţi-a scos ochii? - Frate-meu. - D-aceea ţi-a scos aşa adine” 

Zilot, Cran., p. 45: „însuşi văzîndu-şi puterea minţii că nu lucra adînc, se sfătuia 
cu din miniştrii săi...” 

Neculcea, Letop. II, 257, descriind pe nemuritorul mitropolit Dosofteiu: „nu era 
om prost de felul lui, era neam de mazil, prea învăţat; multe limbi ştiea: elineşte, 
lătineşte, slovineşte şi alte; adînc din cărţi ştiea şi deplin călugăr...” 

Fără nici o schimbare materială, aceeaşi asociaţiune de idei poate fi expresă 
româneşte prin adînc : ca adverb „profondement”, ca substantiv „profondeur” şi ca 
adjectiv „profond”; de ex.: 

a) ca adverb: „oftez adînc”. 

Pompiliu, Sibiiu, 80: 

„Mîndruţa se geluia, 

Din suflet adînc ofta 
Şi din grai aşa grăia...” 

b) ca substantiv: „oftez dintr -adînc”. 

Alecu Văcărescu, p. 46: 


„Suflet hain, nu-i păcat 
Să mă vezi tot înfocat 
Şi dintr -adînc o f t î n d , 

In chinuiri petrecînd...?” 

c) ca adjectiv: „un adînc oftat”. 

Beldiman, Tragod., v. 17: 

„Toţi aleargă, cer scăpare, în pustiuri năvălesc, 
Căci viaţa, starea toată, în primejdie-o privesc, 
Mînile la ceriu rădică, înalţă adînci oftări, 
Plîng cu tînguire mare, privind jalnicele stări...” 
v. ] - 2 Adînc. - 2 Afund. 


4 ADÎNC (i adîncat, adîncare), vb.; creuser, approfondir, enfoncer. Mai vechi decît 
sinonimul adîncesc şi contimpuran adjectivului adînc = lat. aduncum, 
verbul adîncare vine d-a dreptul din lat. adune o (- atus, -are): „aduncantur 
quae ex diverso coacta faciunt anguli formam” (Paul. Diac.). 


Coresi, 1577: 

„...că mârirâ-se faptele tale. Doamne, 
foarte adâncară -se cugetele tale...” 


Dosofteiu, 1680: 

„...precum să măriră lucrurile tale. 
Doamne, foarte s-adâncară gândurile 


tale...” 


în contextul grec: mpoSpa epaOnvSi'iaav... 

Legenda S-tei Vineri, text din sec. XVI (Cod. ms. mise.. Bis. Sf. Nicolae din 
Braşov, p. 75): „aceia abătură şi, groapa adăîncăndu, săparâ...” 

Barac, Risipirea Ierusalimului, p. 108: 

„Le răstoarnă corabiia 
Şi îi tae cu sabiia; 

Care-1 văd ei că din apă 
Cu notul că mai să scapă, 

Cu sabiia îl adîncă 

Mort în marea cea adîncă...” 

Lexiconul Budcin (p. 6): „adânc, -are, -cat, vb. act.: 1) covăi în lăuntru: adunco, 
inflecto, sinuo, incurvo: einwărts biegen, kriimmen. 2) mă adânc, me attollo, 
erigo: sich băumen”. In ambele sensuri, adine corespunde pe deplin prototipului 
latin. E mai cu seamă interesant reflexivul ase adînca „se cabrer”, pentru care 
limba română nu posedă decît pe perifrasticul: a se rădica în două picioare. 
Infinitivul funcţionînd ca substantiv: 

Pravila Muntenească, 1640, f. 114 b: „şi se ispitească sfintele cărţi, ca să aleagă 
partîa păcateloru dentru adăîncarîa valuriloru şi să nu petreacă întru grija ceştii 
lumi...” 

Mai în circulaţiune este participiul adîncat, întrebuinţat ca adjectiv sau chiar ca 
substantiv şi perpetuat mai ales în nomenclatura topografică, 
v. h2,3 Adine. - 1 ’ 2 Adîncat. - Adîncata. — Adîncitură. 

ADÎNCA, n. pr. de quelques localites. După Frunzescu ( Dicţ. top., 1) se cheamă 
Adînca o pădure şi un sat în Dîmboviţa. Ca nume propriu topic, e mult mai răspîndită 
forma Adîncata. 
v. Adîncata. 

ADÎNCÂRE (plur. adîncări), s. f. - v. A Adînc. 

/V V w 

ADÎNCAT, -A; part. passe d’ a d î n c : creuse, approfondi, enfonce. 

In cele mai multe cazuri, adîncat exprimă noţiunea de „înfundat”, fie înfundătura 
mare, ca la Barac, Risipirea Ierusalimului, p. 77: 

„Era o cetate tare 
lotapata, foarte mare, 

Supt un munte aşezată 
Şi de munţi încun»urată, 

Cu văi foarte adîncate ...” 

sau ib., p. 122: 

„Stîrvurile aruncate 
în nişte văi adîncate .. 

fie înfundătura oricît de mică, de exemplu la Dosofteiu, Synax. , 1683, ghen. 1, despre 
St. Vasilie cel Mare: „lungăreţu la mîarele obrazului, tâmplele adâncate, puţintel 
tunsii...” 

în graiul ţăranului din Prahova: „.. .gîndurili fămeiţi] şi marea n-au sfîrşit, n-au 
314 început, atît sînt dă adîncate...” (Jipescu, Opinc., 133). 

Aci, de la sensul de „înfundătură mare”, adîncat trece deja la acela de „fără fund”. 
Arsenie de la Bisericani, circa 1650 (ms., Acad. Rom., p.. 88): „cela ce adună 
ca-n neşte foi apele mării şi le-au pus întru vistîare adâncate = fără de fundu ...” 

Id. , p. 182: „şi-i adăpâ pri-nşi ca în neşte ape multe adâncate = ape multe fără 
de fundu...” 

Cuvîntul e des în Psaltirea Şcheianâ, circa 1550 (ms., Acad. Rom.), ca şi-n a lui 
Coresi din 1577, bunăoară în psalmul LXVIII: 


1550: 

„...întinaiu-me în tină adâncată şi nu e 
stare...” 

„...izbăveşte-me de uriţii miei şi de ape 
adăîncate ...” 


1577: 

„...întinai-mâ în tină adâncată şi nu e 
stare...” 

„...izbăveşte-mâ de urâţii miei şi de 
adâncate ape...” 


în aceleaşi texturi e nu mai puţin des substantivul adîncat. 
v. 4 Adine. - 2 Adîncat. - Adîncata. — Adîncitură. - Intr-adîncat. 


A V 

2 ADINCAT (plur. adîncate), s.n.; enfoncement, chose tres enfoncee. 

Se întrebuinţează nu o dată la Coresi, 1577, şi-n Psaltirea Şcheianâ, circa 1550 
(ms., Acad. Rom.), de exemplu: „turbură adâncatulu măriei” (ps. LXIV) sau: „venim 
întru adăncatele măriei...” 

Zilot, Cron., p. 52: 

„Ci ei întîi căzură 
In mare adîncat, 

Ceilalţi iar, cum văzură, 

Cumpătul îşi perdură 
Şi toţi ne-am înecat!...” 

v. 4 Adine. - Adîncat. - Adîncata. - Adîncime. 


ADÎNCATA, n. pr. de plusieurs localites. O mulţime de localităţi din România 
poartă acest nume, datorit - fireşte - poziţiunii lor într-o vale sau într-o înfundătură. 
Aşa sînt, după dicţionarul topografic al lui Frunzescu (p. 1), satele numite Adîncata: 
unul în Dîmboviţa, unul în Prahova, cîte unul în Dorohoi, în Argeş şi-n Teleorman, 
două în Dolj. 

în Buzău - după B. Iorgulescu ( Dicţ. top., ms.) - un sătuleţ Adîncata şi o pădure 
Adîncata. 

v. 4 Adînc. -Adînca. - 1 -Adîncat. 

ADÎNCĂTURĂ (plur. adîncături), s.f.; creux en general, petit enfoncement. 

„Vale numeşte poporul o adîncâtură oarecare în pămînt, pe care merge un părîu 
din ploaie sau izvor...” (P. Bădescu, Dolj, c. Filiaş). 

„Pe aci vale se cheamă o adîncâtură strînsă între două dealuri...” (I. Georgiu, 
Tutova, c. Corodeştii). 

Pînă şi orbita ochiului se poate zice adîncătură. 

Jipescu, Opinc ., p. 133: „îl învîrteşte şi îl suceşte şi-l întoarce pînă scoate limba, 
şi ochii i ies cît pumnu afară dîn adîncături ...” 

Cuvîntul e format nu din a d î n c , ci din participiul a d î n c a t prin sufixul 
- ură. 

v. 1>2 Adîncat. —Adîncime. - Adîncitură. - 2 Melc. - -ură. 

ADÎNCESC ( adîncit, adîncire), vb.; creuser, enfoncer. Formaţiune posterioară, 
care moşteneşte funcţiunea vechiului a d î n c = lat. adunco, gonindu-1 puţin cîte 
puţin din grai. 

Jarnik-Bîrsan, Transilv., 111: 

„De-i vedea că stă pe apă, 

Fie-ţi inimioara-ntreagă; 

De-i vedea că s -adînceşte, 

Nu-mi trage nici o nădejde, 

Plînge şi te tînguieşte!...” 

Donici, Rîul şi heleşteul: 

„Deşărtăciunile lumeşti eu le urăsc 
Şi în filosofie prin somn mă adine esc ...” 

De la Vrancea (B. Ştefănescu), Sultănica, p. 214: „In curtea bisericilor vechi, 
vezi cruci de peatră şi de lemn, uneori cîte două-trei în acelaşi cuib, umbrite de 
vişini şi de pruni. Te adînceşti în gînduri, parc-ăi vrea să ştii cine odihneşte sub 
pămîntul încărcat cu ştevie, cu urzici şi pelin...” 

v. 4 Adine. - Adîncit. - Adîncitură. 

ADÎNCIME (plur. adîncimi ), s.f.; profondeur, epaisseur. Sinonim cu a d î n c , cu 
adîncare sau adîncire şi cu adîncătură, cu deosebire că a d î n c 
este ceva foarte profund, fără a se avea în vedere măsura, sau chiar fără măsură; 
adîncare sau adîncire este acţiunea de a săpa, a scurma etc. sau rezultatul 
imediat al acestei acţiuni; adîncătură e ceva puţin profund; adîncime este 
profundul măsurat sau măsura profundului. Astfel un adine sau o 
adîncătură poate să aibă nu numai o singură, ci mai multe adîncimi în diferite 
direcţiuni. 

Critil şi Andronius, 1794, p. 41: „aşa de «osii afundaţii într -adîncimele a d î n - 
curiloru ...” 

Odobescu, Pseudokyn., p. 34: „...echo îi răspunde de prin toate adîncimile 
codrului trezit...” 

O adîncime, fie cît de mare, se poate măsura. 

Costache Negruzzi, în descrierea turnului din Tîrgu-Ocnei (Scrisoarea XXVIII): 
„te cobori pe o scăriţă dreaptă şi îngustă, putredă acum de vechime, într-o închisoare 

ADÎNCITURĂ 


Aci ar fi fost o greşeală de a zice: „un adine”. 

Mitropolitul Dosofteiu însă întrebuinţează foarte des adîncime în loc de 
a d î n c , acolo unde Silvestru e mai corect: 


1680: 

Ps. XXXV: „giudecările tale adâncime 
multă...” 

Ps. XXI: „adâncimîa pre adâncime chia- 
mâ...” 

Ps. LXXVII: „î-au adăpatu-î ca-ntru 
adâncime multă. 


1651: 

„.. .giudecările tale a d ă n c u mare...” 

„...adăncu pre a d ă n c u chiîa- 
mâ...” 

„...adapă pre ei ca den adâncuri 
mari...” 


Adîncime s-a format prin sufixul -ime din adjectivul a d î n c , ca „nălţime” din 
„nalt”, „lărgime” din „larg” etc. 

v. 1 Adine. - Adîncătură. - Adîncitură. 


ADÎNCÎRE. - v. Adîncesc. 

ADÎNCIT, -Ă; part. passe d’ adîncesc. Această formă mai nouă s-a substituit 
din ce în ce mai mult vechiului a d î n c a t . 

Gr. Alexandrescu: 

„Singurul tovarăş de nenorocire, 

Singura-i avere, un cîine iubit, 

Şedea lîngă dînsul, şi-n mare mîhnire 
Părea adîncit...” 

Costachi Negruzzi, Melancolia : 

„Cîte ori a zilei rază îl găseşte încă treaz, 

Adîncit în reverie şi cu lacrimi pe obraz...” 

Beldiman, Tragod., v. 125: 

„Jăcuesc, pradă, omoară, mărfurile împărţesc, 

Şi cu cît privesc folosul, cu atîta se iuţesc. 

Cine să se-mpotrivească? căci, săracii, ameţiţi 
Fiind toţi în aşternuturi şi întru somn adînciţi ...” 

v. Adîncesc. 


ADÎNCITOR, -OARE, adj.; „approfondissant” (Cihac). 

ADÎNCITURĂ (plur. adîncituri), s.f.; creux en general, petit enfoncement. Sino¬ 
nim cu adîncătură, pe care tinde a-1 înlocui în grai. 
v. Adîncătură. 

Fiindcă, atît în ordinea alfabetică precum şi-n cea cronologică, adîncitură ne 

ADÎNCITURĂ 


mai potrivit de a da în conspect întreaga familie născută pe tărîmul românesc din 
prototipul străbun: 

adunco- 


adunco - aduncatum - aduncare 
adînc - adîncat - adîncare 


adîncesc adîncătură 
adîncit 
adîncitură 

Latinul a d u n c o - era compus din prepoziţiunea a d şi din tulpina nominală 
u n c o - : uncus, -i „crampon”; uncus, a, um „recourbe” = gr. oyKoq, oyKcbv = 
sanscr. ankas = litv. anka etc. Chiar lătineşte originalul a- era conservat în arhaismul 
a n c u s „qui aduncum brachium habet” (cfr. Curtius, Griech. Etym. 5 , 130). De 
aci, ca un rest din latinitatea vulgară, se explică forma română adînc în loc de adune. 
Să mai adăugăm că grupul final -nc era o nazală guturală, rostindu-se ca grecul yK 
sau ca franţuzeşte în „manque”, de unde vine că în vechile texturi cuvîntul se scrie 
foarte des prin*^ sau chiar : aA'Kq'K^i, pe cînd nazala dentală se exprimă totdauna 
prin H. 

în macedo-româna, după Dr. Obedenaru ( Dicţ ., ms. în Acad. Rom.), adînc nu 
mai există, fiind înlocuit prin „ahundos” (= afundos). Din istriano-româna el a 
despărut de asemenea, întrebuinţîndu-se în locu-i: „profundăit” (Miklos., Unters. 
1,71). 

ADÎNCUŢ, -Ă, adj.; „un peu profond” (Cihac). 

ADOÂRA, ADÂORA, adv.; secondement, pour la deuxieme fois. O contracţiune 
veche, elegantă şi foarte poporană, din cele trei cuvinte: a doua oară, cimen¬ 
tate într-un singur adverb şi întărite prin emfaticul -a (v. 5 A). 

Coresi, Omiliar, 1580, quatern. XII, p. 5: „strigară amu adoara (dA^apa) omului 
ce-au foştii orbii, ziseră lui: dă slavâ lu Dumnezeu...” 

Legenda Sf. Dimitrie, text din sec. XVII {Cod. ms. miscel. al Bis. Sf. Nicolae 
din Braşov, p. 121): „de tot amăruntulii înnaintea tuturora spunea cumu i se-au 
arătat sfântul şi î n t ă i şi adoara.. .” 

Cu prepoziţiunea d e : A'bA^wpa = de + a + doua + oară + a, adecă din cinci 
elemente constitutive, fără a mai număra ca al şeaselea pe articlul feminin din 
„dou-a”: 

Dosofteiu, Paremiar, 1683, aug. 6, f. 53 b: 


aduncus, -a, -um 
adînc, -ă 


subst. adv. 

adînc adînc adîncime 


318 









ADORM 


Regn. III, XIX, 7: „...şi să-ntoarsâ „...et revertit angelus Domini s e - 
îngerulu Domnului deadaora de l-au deş- c u n d o , et tetigit eum, et dixit ei...” 

teptatu şi l-au dzâsu-î. 

în graiul ţărănesc de astăzi: 

„...(La lucrarea viei) primăvara se iau parii de pre viţe, iar viţele se scoală în 
sus, apoi ascuţindu-se parii se împlîntă din nou în pămînt lîngă viţe; după aceea vine 
legatul viţei pre pari, adecă cercuitul; apoi urmează săpatul întîişia doua 
oară, ceea ce de popor se zice: adoara.. (învăţător G. Dobrin, Transilv., Făgăraş, 
corn. Voila). 

„Lucrarea viei se cheamă: tăiat, îngropat, butăşit, arăcit, cercuit, sapă de vie, 
plevilă î n t î i şi dadoara, adecă al doilea...” (N. Vasilescu, Muscel, corn. 
Glîmbocel). 

Macedo-româneşte se zice d e -adauora (M. Iutza, Cruşova). 
într-un alt loc noi am vorbit deja despre o interesantă fuziune a acestui adverb 
adoara sau adaora cu verbul adaug în gura ţăranilor din Moldova, 
v. Adaog. -Adauză. - Doi. 

ADOCHESC ( adochiî, adochire), vb.; faire signe des yeux, jouer de la prunelle. 
„A adochi, a face semn cu ochiul” (Costinescu, Vocab. I, 19). Cuvîntul să fie oare 
poporan? Italieneşte: adocchiare, adocchiamento. 
v. A-ochi. - Deochi. - Ochesc. 


ADORM ( adormit, adurmif, adormire, adurmire), vb.; endormir, s’en dormir, 
s’assoupir, fig. mourir. „A începe a dormi, a cădea în somn, a perde conştiinţa de 
sine: nu vorbiţi, că deşteptaţi pe amic, care abia a adormit, ca tranzitiv, a face să 
doarmă: nu poţi adormi copilul? figurat, a repausa, a muri: amicul nostru a adormit 
întru Domnul” ( L.M.) 

A. Pann, Prov. II, 90: 

„Abia pîn-aci el zise şi ostenind încetă, 

Adormi, ochii-şi închise şi nu se mai deşteptă...” 

Doina haiducească: 


„Să deie ploaie cu soare 
Ce îndeamnă la culcare, 
Să adoarmă stevarii, 

Să le fur armăsarii...” 


Pompiliu, Sibiu, 22: 

„Şi deodată ameţea, 

Pe masă capul punea 
Şi în grabă adurmea ...” 


(Alex. Poez. pop. 2 , 314) 

Moxa, 1620, p. 353: „...se luarâ a bîa şi a manca şi a juca pănâ înnoptâ, şi 
adurmirâ de greu...” 

Poporului îi place pleonasticul adorm somn: 

„Cotul pe masă trîntea, 

Mîna la obraz punea 

Şi greu somn că adormea ...” 

(G.D. Teodorescu, Poez. pop., 665) 


sau: 


„Iar unde lungit cădea 
Acolo somnu-1 fura, 

Somn adînc că adormea ...” 

(Ibid., 673) 

Aci ne apare sinonimul cel mai metaforic al adormirii: mă fură somnul. 
Macedo-româneşte se zice mai puţin poetic: mă luo somnul, mă b ă g a i 
să dorm (Dr. Obedenaru, Dicţ., ms. în Acad. Rom.). 

Adorm e sinonim cu aţipesc, dar arătînd o treaptă ceva posterioară: cel ce 
aţipeşte începe a adormi, devenind nemişcat şi încetînd de a simţi ceea ce se 
petrece în giuru-i; cel ce adoarme aţipise deja, dar încă nu doarme deplin. 
Raportul între aţipesc şi adorm este ca greceşte între: vnotâ^o) sau Koipocco şi 
imvroacco. 

Dosofteiu, 1680, ps. III: 

„...eu aţipiiu şi adormim... ” | „...iya e k o i p i) 0 r| v kou îmvcoca...” 


La Silvestru, 1651: „eu mâ culcaîu şi dormiîu ...” 

E rău intervertit la Coresi, 1577: „eu adurmiiu şi aţipiiu...” 

Cu toate acestea, deosebirea între adorm şi aţipesc e atît de mică, încît 
confuziunea e scuzabilă. 

Arsenie de la Bisericani, circa 1650 (ms., Acad. Rom., p. 282): 


„...nici ca să adormâ cela ce te fereşte. 
Iată nu va adormi nici va aţipi cela ce 
fereşte israiltenii...” 


„...p,r|5e vnoxâ^r) 6 qnAtxcKTCov 
oe. ISot) vnard^Ei obSe ■i>7t- 
v tb o e i 6 (p'oA.âoocov tov ’IopafiT....” 


Acelaşi pasagiu la Coresi, 1577, ps. CXX: „şi să nu durmiteze celii ce 
fereşte tine: adecă nu durmiteazâ, nece adurmi, ce fereşte Israilii...” 

Un al doilea sinonim e p i r o t e s c , un fel de cădere în nesimţire, fără culcare, 
dar cu aparinţa somnului, ceea ce se poate exprime şi prin adormire, de exemplu: 
La A. Pann, Prov. I, 104: 

„Puind pe săteni la clacă oarecare arendaş, 

S-a-ntîmplat în ei să fie şi un leneş, nevoiaş, 

Care de-1 punea la sapă, adormea în mîini cu ea...” 

Costachi Negruzzi, Scrisoarea VII: „.. .de multe ori în biserică li se întîmpla să 
adoarmă şi să horaiască cînd era mai frumos...” 

De aci ocara: adormitulel cînd e vorba de cineva fără spor la lucru, de un om 
care adoarme în picioare. 

Vocabularul lui Costinescu (I, 15) aduce cu acelaşi sens: „a adormi pe t ă - 
c i u n i , a moşmoli, a nu căuta cu îngrijire de un lucru”, alăturîndu-1 cu locuţiunea 
franceză: „s’endormir sur le roti”. 

între adorm şi pirotesc există totuşi o deosebire: cineva p i r o t e ş t e 
numai de slăbiciune, de boală, de o patimă cronică, de care poate să se vindece, pe 
cînd adormire, rareori patologică, este în principiu un fenomen curat fiziologic. 

Un al treilea sinonim e aromesc, care însă - precum vom vedea la locul 
său - implică totdauna un început de vis sau de iluziune optică. 

într-un sens figurat, adorm e sinonim şi cu a 1 i n : a adormi o durere, o suferinţă, 
o temere, o grijă. 

într-o doină din Transilvania, o copilă adoarme dorul pentru iubitul său: 


„Dorul lui e mare domn; 
Seara cînd îi vine somn 
Trebuie să i-1 adorm, 
Dimineaţa să-l trezesc, 
Peste zi să-l giugiulesc...” 

Gr. Alexandrescu, Un ceas <?...: 


(Jarnik-Bîrsanu, p. 126) 


„A! dacă-n astă lume ceva putea fi-n stare 
S-a 1 i n e , să adoarmă un chin sfîşiitor...” 

Cost. Negruzzi, O alergare de cai, II: „fiinţă ticăloasă ce sînt! adormeam p e 
nădejdea făgăduinţelor lui; visam fericirea în braţele ce erau să mă vîndă.. 

De aci adorm se aplică foarte des la moarte, mai ales cînd ea este liniştită, 
venind oarecum pe nesimţite. 

Moxa, 1620, p. 362: „pentru că era bunii şi milostivă, lui i fu moartea ca unu 
somnii de ad urmi re ...” 

Dosofteiu, 1673, f. 6 a: 

„Iară eu cu pace bună 
Voi adormi de preunâ, 

Şi cînd din lume mi-î duce 
Mă vei odihni cu dulce...” 


sau ibid. , f. 19 b: 

„Să nu adorm în somnul de a doa moarte...” 

Dosofteiu, 1680, ps. XII: „ca nu cândva să adorm întru moarte...”; Coresi, 1577: 
„să nu căndu-va adormu în moarte...”; Silvestru, 1651: „ca să nu adormu în 
moarte...”, unde greceşte: pirţ tcoxe t> n v 6 o co Eiq Oavaxov” 

Cost. Negruzzi, Scrisoarea XI\ „Moartea! Numele ei înfiorează pre cel bogat, 
pre cel care lumea nu-1 încăpea... Săracul însă, privindu-o ca o odihnă după o zi de 
muncă, adoarme în linişte...” 

Numai excepţional se aplică adormire la o moarte care nu e tocmai liniştită: 

Moxa, 1620, p. 346: „adurmi Adamu somnul celii amarii, începătura căderiei...” 

O aplicaţiune de tot poporană a adormirii cătră moarte este: „a adormi somnul 
tatei”. 

A. Pann, Moş Albu I, 4: 

„Noroc că nu fuse apă, ci un puţ năsipos, sec, 

Săpat neisprăvit încă, dar puteam să mă înec; 

Nici n-au fost ghizduri sau lemne de care să mă lovesc, 

Că adormeam somnul tati[i],sănu mă mai pomenesc...” 

Lătineşte addormire era o vorbă mai mult poporană în loc de clasicul 
„obdormire”. Vechi italian addormire, provenţal şi vechi spaniol ador- 
mir, adurmir (Cihac). Există şi-n vechea franceză, dar numai reflexiv: „II 
faisoit elz doner bevrajes por loquel il s’adormoit matin...” (Godefroy). 

v. Adormit. -Adormitez■ - Aromesc. - Aţipesc. - Dorm. - Dormitez■ - Picotesc. 
- Pirotesc... 

ADORMIRE (plur. adormiri)-, l’infinitif substantive d’adorm; action 
d’endormir, de s’endormir. - v. Adorm. 

2 ADORMIRE, t. de theol.: la fete de l’Assomption de la Ste-Vierge. Se zice: 
Adormirea Preacuratei fecioare”, Adormirea Precistei”, Adormirea Maicei 
Domnului”; mare sărbătoare sau „sărbătoare împărătească”, de la 15 august. 

Varlam, 1643, II, f. 104 b: „...merse arhanghel Gavriil cu stlăparîu de finicu 
în mănâ şi dzise: să ştii, măria-ta a lui Dumnedzău Născătoare, că de astădzi a 
treia dzi te veri muta de pre pămăntu în ceriu; deci te gătîadzâ pre sine şi tocmeşte 
cele ce-s de moarte şi aştaptâ Adormirîa ta, că va veni fiîulu tău de va lua 
sufletul tău...” 

Termen curat poporan pentru această sărbătoare este: Sîntă Maria- 
M a r e , în antiteză cu Sîntă Maria-Mică,dela8 septembre, adecă ziua 
naşterii Preacuratei fecioare. La naştere, „Maria-M i c ă ”; la moarte, „Maria- 
Mare”. 

Fiindcă în acest interval de trei săptămîni foarte rar se întîmplă să cază bruma, 
poporul din Banat zice în ironie: „de la Sînta-Maria-Mare pînă la Sînta-Maria-Mică 
dacă nu cade bruma, se împut jidovii” (Mangiucă, Calendar, 1882) [...] 

Adormirea Preacuratei, fiind una din sărbătorile creştine cele mai importante, 
îi sînt închinate o mulţime de mănăstiri şi biserici în România: mănăstirea din 
Cîmpulung, mănăstirile Bamoski (Iaşi), Varatic, Bistriţa din Moldova şi Bistriţa 
din Oltenia, Cotrocenii, Tismana, Ţigăneştii şi altele, catedralele din Buzău, din 

Slavoneşte această sărbătoare se cheamă „Uspenie”, greceşte „Koipr|cnq”, am¬ 
bele cuvinte însemnînd Adormire”. Dar şi-n latinitatea medievală se zicea D or- 
rn i t i o : „in loco ipso usque ad Dormitionem Mariae hospitari” (Du 
Cange, v. Dormire). 

v. Adorm. - Maica-Domnului. — Maria. 

iADORMÎT, -Ă; part. passe d’adorm : endormi, assoupi, paresseux; fig. 
tranquille, mort, decede. „A dormit , apucat de somn, repausat, mort. Ce om adormiţi 
adecă fără vivacitate” (L. M.). 

Dosofteiu, Liturgiar, 1673, f. 17 b: „cerceteadză-ne, Dumnedzău, şi pomenîaşte 
pre toţ adormiţii pre nedîajdîa de viaţa vecnicâ şi răpaosă-î...” 

Cost. Negruzzi, O alergare de cai III: „Vedeam oraşul adormit desfăşurîndu-se 
sub mine ca o mare umbră. Liniştea domnea pretutindeni, numai inima mea 
era turburată...” 

O caracteristică a femeii la I. Văcărescu, p. 279: 

„Te plîngi d-o mică înşelăciune! 

La femei asta nu e minune. 

Eu ştiu că ele, şi adormite, 

Izvodesc lucruri mai negîndite...” 

Una din înjurăturile poporane de despreţ este: „adormitulel” sinonim cu 
„trîndav”, „leneş”, „netrebnic”, dar mai ales cu „c ă s c ă u n d ” (I. Ştefănescu, 
Buzău, c. Zărneşti). Italieneşte se zice cu acelaşi sens: addormentato şi 
chiar addormentatissimo;în dialectul sicilian: addormisciutu, 
addormisciutissimu (Traina). 

v. Adorm. 

2 ADORMÎT, ADURMÎT, s.n.; part. passe d’ adorm pris substantivement. 

Coresi, Omiliar, 1580, quatern. VII, p. 2: „...grăi lor: Lazarii soţul nostru au 
adurmitu,ce mergu să deştepţii elu; ziseră ucenicii lui: Doamne, de va durmi, 
mântuiţii va fi; zise Isus de moartea lui, ei le părea că de adurmitulu somnului 
grăita...” 

v. Adorm. - 1 Adonnit. 


ADORMITÂRE 

ADORMITÂT 


v. Adonnitez. 


ADORMITEZ, ADURMITEZ (adormitat, adormitare), vb.; endormir lentement, 
s’endormir lentement, commencer â sommeiller. Formaţiune frecuentativă din 
adorm, paralelă simplului dormitez „sommeiller” din dorm. 

Coresi, 1587, ps. CXVIII: 

„...adurmitâ sufletulu mieu de tristă, „... dormitavit anima mea prae 
învrătoşâ-mâ în cuvintele tale...” taedio, confirma me in verbis tuis...” 

Tot aceea la Ioan din Vinţi, 1689, 102 a: . .adormită sufletul mieu de întristare; 
întăreşte-mâ pre mine după cuvântul tău.. 

O corelaţiune perfectă între adorm = lat. ( ad)dormio şi adonnitez = 
lat. ( ad)dormito ne întimpină la Coresi în psalmul LXXV: 


„A d u r m i r â somnulu său, şi nu 
aflarâ nemicâ toţi bărbaţi cu mâinile sale. 
De zapreştenia ta, zeulu lu Iacovu, adur- 
mitară încălecăndu cai...” 


„Dormierunt somnum suum, et 
nihil invenerunt omnes viri divitiamm 
manibus suis. Ab increpatione tua, Deus 
Jacob, dormitaverunt qui ascen- 
derunt equos...” 


Paralelismul e cu atît mai instructiv, cu cît Coresi traducea din paleoslavica şi 
nu ştia de loc lătineşte. 

La Dosofteiu, 1680, f. 94 b, sînt forme fără ad: „d o r m i r â somnul său”, şi: 
„dormitară ceia ce încălecarâ”, adecă şi mai aproape de contextul latin. 

Lex. Bud., 5: „adormitare, somnus lenis, das Schlummern; adonnitez sau 
adormit, obdormito, obdormisco, schlummern, einschlummern”. 
v. Adorm. - Dormitez. 


ADORMITOR, -OARE, adj.; endormant, assoupissant, soporifique. însuşirea 
aceluia care adoarme, în toate sensurile cuvîntului: buruiană adonnitoare, cîntec 
adormitor, poveşti adormitoare. 
v. Adorm. 


ADORMIŢEÂ (plur. adormitele), s.f.; t. de bot.: 1. Anemone pulsatilla, Pulsaţiile; 
2. Ipomaea variabilis, Convolvulus, Liseron. Se întrebuinţează numai la plural. Cu 
primul sens, cunoaştem cuvîntul la românii de lîngă Nistru (Dubassari, 1855); cu 
sensul al doilea circulează în părţile unde Transilvania se învecinează cu Banatul 
(N. Sînzian, Haţeg). 

1. Adormitele „Anemone”. Sinonim cu d e d i ţ e i . Se mai zice: oiţă, 
floarea-vîntului, floarea-paştelui etc. (cfr. Dr. Brîndză, Col. 
I. Tr., 1882, p. 227). Fiecare din aceste numiri îşi are o regiune unde se aude şi o 
explicaţiune prin paraleluri străine. Basarabeanul adormitele ar merita de a se 
generaliza. Această floare se strînge sau se închide după apusul soarelui, ca şi cînd 
ar a d o r m i , de unde-i vine însuşi numele, un frumos deminutiv de la ador¬ 
mită: „Ies petites endormies”. Nemţeşte se cheamă de asemenea în unele provincii: 
Tage-schlaf, Sieben-schlăferchen, Schlaf-kraut etc. 
(Nemnich, v. Anemone). Tot aşa ruşii îi zic: Son-trava, adecă „iarbă- 
somn” (Gubernatis, Myth. des plantes I, 291). 

2. Adormitele „Ipomaea”. Sinonim cu zorele, volbură, rochiţa- 
rîndunelei etc., dintre cari cel mai elegant este termenul moldovenesc: 
bună-dimineaţă. Această plantă agăţătoare, podoabă a gardurilor, a teraţelor, 
a balcoanelor, dimineaţa îşi deschide florile şi le strînge la apropiarea nopţii, de 
unde spaniolii au şi numit una din varietăţile sale: Buenos-noches, nemţeşte 

v. Adorm. — Albastru. - Bună-dimineaţă. - Dediţel. - 2 0iţă. - Floarea-paştelui. 
— Floarea-vîntului. - Volbură. - Zorele... 


A-DRAG. - v. Drag. 


A-DREAPTA 

A-DREPT 


v. U A. - 12 A. - Drept. 


'ADUC {adus, aducere), vb.; 1. apporter, amener, faire venir, faire parvenir, produire, 
causer. 2. aduc aminte', rappeler, faire souvenir. Derivat din latinul a d d u c o (= 
ad + duco), ca şi italianul addurre, spân. a d d u c i r , vechi francez a d u i r e 
etc., aduc exprimă acţiunea de a da cuiva sau de a pune undeva, într-o apropiare 
materială sau numai ideală de vorbitor, un ce care se afla mai-nainte la o depărtare 
relativă sau nu se afla de loc, fie aceasta o vietate, ori un lucru sau fenomen, ori o 
situaţiune, sau chiar o simplă cugetare, o vorbă de aiuri şi din alte timpuri. De aci: 
aduc un om, aduc un cal, aduc o trăsură, aduc fîn, aduc mărturie, aduc roadă, aduc 
pace, aduc somn, aduc veste etc.; dar tot aşa: aduc pagubă, aduc sărăcie, aduc lipsă, 
aduc supărare, aduc ruşine, aduc boală, aduc nenorocire, şi altele asemeni. în com¬ 
pusul aduc- aminte, sensul de „amintire” se datoreşte elementului celui adaos: 
ad mentem.De aceea ambele cuvinte: simplul aduc şi compusul aduc- 
aminte se pot întrebuinţa în aceeaşi frază, fără a produce efectul unei repetiţiuni; 
de ex. la Dosofteiu, Liturgiar, 1673, f. 18 a: „Pomenîaşte, Doamne, pre ceia ce 
aducă roda şi făcu lucruri bune în svintele tale besîaricu şi-ş aducă- a minte de 
mişei...” 

Diferitele accepţiuni ale lui aduc, lăsînd la o parte pe aduc-a m i n t e , nu se pot 
traduce lătineşte prin singurul a d d u c o , ci şi prin „adfero”. Dicţionar ms. 
bănăţean, circa 1670 {Col. I. Tr., 1883, p. 421): ,Aduc. Adduco. Adfero. - Adus. 
Adductus. Allatus”. 


I. aduc în accepţiunile ordinare, 
a) Despre vietăţi: 

1. Canta, Letop. III, p. 187, zice că Vodă Grigorie Ghica (1764) „greci n -adusăse 
mulţi, numai căţi era de trebuinţă curţei sale...” 

Nicolae Muşte, Letop. III, p. 7: „zic că au poroncit împăratul să-i aducă pre 
Dabija Vornicul, să-l vază în ce chip este, şi l-au adus de l-au văzut...” 

Dosofteiu, 1680, ps. XLIV: 


,Aduce- să-voru înpăratuluî fecoriţe după 
dânsa; priîatinile ei aduce-să-vor ţie; adu- 
ce-să-vor în veselii şi-n bucurie...” 


„Afferentur regi virgines post 
eam, proximae ejus afferentur tibi; 
afferentur in laetitia et exulta- 
tione...” 


Acelaşi pasagiu la Corbea, Psaltire, 1700 (ms., Acad. Rom.): 

,Aduce- se-vor în veselie 

Şi se vor închiina cu bucurie, 
întru biserecă să vor aduce 

înpăratului cu cîntec dulce...” 

Constantin Brîncovan, 1694 ( Cond ., ms., în Arh. Stat., p. 73): „şi am judecat 
cum să aducă Mihaîu cu frate-său Dumitraşco oameni buni mărturii de acolo din- 
prejurul locului...” 

Doina din Transilvania: 

„Zice taica să mă-nsor, 

S-aduc mamei ajutor; 

Dară mama nu mă lasă 
Să-i aduc leneşă-n casă, 

Cum eşti tu, măi jupîneasă!...” 

(Jarnik-Bîrsanu, 428) 

Pravila Moldov. , 1646, p. 10: „cănd va merge neştine să-şu aducă nişte dobitocii 
den câmpii...” 

Tot aci vine aduc în privinţa lucrurilor considerate ca persoane, ceea ce ne în- 
timpină mai ales în ghicitori poporane; de exemplu: 

Ce este „fedeleşul”? 

„Urduc, 

Burduc, 

De barbă îl duc, 

De barbă 1 -aduc.” 

Un dialog între „căldarea, în care ferbe apa, şi între doniţa, menită a căra apă”: 

„— Scurto, groaso, und’te duci? 

— Arso-n fund, de ce mă-ntrebi? 

Unde eu mă duc, 

Tot ţie ţi -aduc.” 

Apoi într-o mulţime de ghicitori locuţiunea „acasă m -aduse” se repetă într-un 
mod stereotip. Aşa: 

„în pădure crescui, 
în pădure născui, 

Acasă dacă m -aduse 
Horă-mpreiuru-mi se puse. 

- Masa”. 

„în pădure născui, 
în pădure crescui, 

Acasă dacă m -aduse 

Vătaf de curte mă puse. 

- Pragul.” 

„în pădure născui, 
în pădure cresc ui, 

Acasă dacă m -aduse, 

Cercei grei îmi puse. 

- Cobiliţa.” 

„în pădure născui, 
în pădure cresc ui, 

Acasă dacă m -aduse 
Curva satului mă puse. 

- Baniţa.” 

„în pădure născui, 
în pădure cresc ui, 

Acasă dacă m -aduseră 
Vătaf mare mă puseră. 

- Ciomagul.” 

b) Despre lucruri şi fenomene: 

Pann, Prov. II, 67: 

„Aleargă la apă, aduce pe loc 
Şi de mămăligă pune vas la foc...” 

N. Muşte, Letop. III, p. 7: ,Adus -au moldovenii care încărcate de borfe şi de 
fer...” 

Cost. Stamate, Muza I, 69: 

„Sau precum viţa de vie, 

Măcar vite să o roadă, 

Odrăsleşte şi învie 
Şi aduce iarăşi roadă...” 

„Această moşie aduce un venit de două mii de galbeni = cette terre 
r e n d un revenu de deux miile ducats” (Pontbriant). 

Doina din Transilvania: 

„Bădiţă cu buze dulci, 

Seara vii, seara te duci 
Şi nimica nu-mi aduci 
Fără sînul plin de nuci, 

Tu 1 e-aduci, 

Tu le mănînci!...” 


(Jarnik-Bîrsanu, 83) 

sau: 

„Deschide uşa, măi lele, 

C -aduc în gură mărgele.. 

(Ibid., 412) 


Dosofteiu, 1680, ps. LXXVII: 

„...Rădică austrul de pre ceriu şi adusă „...Transtulit austrum de coelo, et i n - 
cu puterea sa vântul Liveî...” duxit in virtute sua africum...” 

în acelaşi mod: vîntul aduce nori, norii aduc ploaie etc. 

c) Despre o situaţiune în genere, materială sau morală. 

Zilot. Cron. , p. 115: „Brîncoveanul înţelese înşelăciunea Cantacuzinului; dar ce 
să facă atunci la aşa ceasuri primejdioase? fără de cît sta încremenit, aşteptînd ce va 
aduce întîmplarea...” 

Acelaşi, p. 103: 

„Dachii stătură: 

Minuni făcură, 

Cum sînt ştiute 
în cărţi trecute; 

Pre chiar romanii, 

Lumii tiranii, 

Aşa-i aduse - 
Supt bir îi puse...” 

Tot astfel: „n-am putut aduce pe tată-tău să-ţi dea voie...” (L.M.), unde - ca şi la 
Zilot - după aduc se subînţelege: „în stare”. 

Costachi Negruzzi, Zoe 1: „Vai mie nenorocita! iată la ce am ajuns! iată în ce 
stare m-ai adus\ mă despreţuieşti după ce m-ai înşelat.. 

Acelaşi, Aprodul Purice : 

„Pricina bejănăriei ş-a jalei obşteşti, tu eşti, 

Hoţ turbat şi fără lege, care prăzi şi pustieşti! 

Care vii cu cete multe de tîlhari şi prădători 
S -aduci jale în locaşul unor pacinici muncitori...” 

„Poamele necoapte aduc friguri = Ies fruits verts d o n n e n t Ies fievres” 
(Pontbriant). 

„A aduce bucurie părinţilor; a aduce mulţămire celor ce ne îndatorează; mari 
greutăţi ni-aţi adus pe cap; mari încurcături aduseră românilor vecinii lor creştini” 
(L.M.). 

d) Despre cugetări, vorbe, opiniuni luate de aiuri. 

în graiul vechi, cu sensul de: „citer un auteur, un passage, une sentence”, se 
zicea: aduc sau: aduc la mijloc, ori: a- mijloc. 

Cuvîntul Sf. Ioan Crisostom, text din sec. XVII {Cod. ms. miscel. al Bis. Sf. 

p. 504: „să aducemu la miljocuşi grăitorii lui Dumnedzău şi să auzimu 
de la ei ce de eretici învaţă pre noi.. 

p. 509: „încă şi prorocii ce-au foştii mai denainte de demultu aşijdere grâirâ, 
dereptu aceia nevoinţâ îaste să aducemu şi pre acestea la miljocu.. 

p. 510: „îaste-ne destulă acasta, au aduce-v oiu a - m i 1 j o c şi toţi prorocii de 
acaste grâindu?...” 

Tot aci pare a-şi avea locul Beldiman, Tragod., v. 21: 

„Aice am trebuinţă pe Iraclit să aduc. 

Starea Moldovei să plîngă, sau să pui să scrie lung, 

Dar încîtu-i prin putinţă, mă voi nevoi şi eu 
Osînda ţării a scrie, oricîtu-mi va fi de greu...” 

II. Compusul aduc aminte. 

Pravila Moldov., 1646, f. 35: „va dzice că nu-1 cunoaşte pre văndzătorîulu cela 
ce i l-au vândută, sau nu-ş poate aduce a m e n t e ...” 

Se construieşte generalmente cu „d e ”, foarte rar cu „p r e 

Moxa, 1620, p. 378: „nu numai boîariloră le făcîa rău, ce-ş aduse a m e n t e 
d e patimă căndă era el în Hersonă...” 

Corbea, Psaltire, 1700 (ms., în Acad. Rom.), ps. XXI: 

„Aduce-ş-vor d e Domnul aminte, 

Şi s-or întoarce la dins cu cinste...” 

Samuil Clain, învăţături (Blaj, 1784), p. 10: „Iară elă cu faţă veselă şi voioasă 
au răspuns: cu adevărat, prea bun priiaten al mieu te mărturisescă, şi aducîndu- mi 
aminte de acea puţină cinste ce mi-ai dat, astăzi cu camătă ţi-o voiu întoarce...” 

Intr-o propoziţiune negativă este elegant de a pune pe „a m i n t e ” înainte de aduc : 

Moxa, p. 390: „măîncâmă şi bemă depreunâ cu domniîa ta, şi a m i n t e nu ne 
aducemu d e -nsul...” 

Tot aşa într-o doină din Transilvania: 

„Niciodată să nu-mbuci 
Pîn-a minte nu-ţi aduci 
De-a noastre cuvinte dulci...” 

(Jarnik-Bîrsanu, 263) 

In toate exemplele de mai sus ne întimpină construcţiunea cu d e ; ea nu este 
însă singură permisă. 

Cuvîntul Sf. Ioan Crisostom, sec. XVII {Cod. ms., Braşov, p. 529): „tu-ţi adu 
aminte de Domnul cum au grăită..dar mai jos: „tu-ţi adu aminte pre 
Davidă prorocă cum zice...” 

Sau chiar fără nici o prepoziţiune: 

Dosofteiu, 1673, f. 10 b: 


„Ce poate fi omul de-1 aduc aminte, 
De cerc pentru dînsul folos înnainte?...” 

v. 12 A. - Aminte. - Minte. 
III. aduc în: 


a) Proverbi: 

„Cu lăutari şi cu masă 
Aduci pe dracu în casă”. 

(Pann, II, 111) 

„Cu lăuta şi cu toaba 
Adusei în casă gloaba”. 

(. Ibid .) 

„Vorba dulce 
Mult aduce”. 

(Ibid., I, 21) 

„Tu îl trimiţi la foc, 

Şi el îţi aduce busioc; 

Tu îl trimiţi la surcele, 

Şi el îţi aduce floricele.” 

(lb., I, 86) 

„Dacă aduci întîi terciul, pe urmă aduci de surdă oaspetelui oauă şi urdă...” 

(Ib., H, 148) 


„Bărbatul să aducă cu sacul, muierea să scoaţă cu acul, tot se isprăveşte” (Ib., 
II, 123). 

„De multe ori nu aduce anul ce aduce ceasul...” 


(Ib., I, 151) 


Acest din urmă proverb se găseşte deja la Miron Costin în Vieaţa lumii, 1670: 

„Norocul, fără să stea, îşi tot schimbă pasul: 

Anii nu pot aduce ce aduce ciasul! 

Numai mînă şi aripi, iar picioare n-are, 

Să nu poată sta în loc nici odinioare.. 

(Ap. Hasdeu, Răzvan, ed. 3, p. 180) 

b) Idiotismi: 

„A aduce pe cineva în sapă de 1 e m n ” (L. M.) - a-1 sărăci. 

„A aduce vorba ” = a ajunge în convorbire pe nesimţite, ca şi din întîmplare, 
la cestiunea care ne preocupă. 

Gr. Alexandrescu, Dervişul. 


„Dintr-una-ntr-alta vorba aduse, 
Şi în stil neted patima-şi spuse, 
Zicînd: Ascultă, eu te iubesc...” 

Basmul Cotoşman (Ispirescu, Leg., p. 289): „Şi fiindcă vorba vorbă 
aduce, cotoşmanul şi boierul stătură la taifas şi se înţeleseră la cuvinte...” 

„A aduce din condei” (Baronzi, Limba, p. 48) sau: „a aduce d i n 
meşteşug ” = a atinge cu multă dibăcie un punct în scriere sau în artă. 

Basmul Broasca ţestoasă (Ispirescu, Leg., p. 38): „Baia era pardosită cu tot 
felul de marmură lustruită, şi adusă din meşteşug aşa, încît închipuia fel de 
fel de flori, de păseri şi cîte nagode toate...” 

„A aduce c u cineva”, „a-şi aduce c u cineva” = a se asemăna întrucîtva. 

„Acest copil îşi aduce c u tată-său” (L. M.). 

„Pruncul acesta ş-aduce mult c u maică-sa = dieser Knabe ist der Mutter sehr 
ă h n 1 i c h ” (Budai-Deleanu). 

Jipescu, Opincaru, p. 36, despre neolatinii din Occident: „Cînd să duc orăşani 
d-ai noştri p-acolo, să-ntîlneasc cu letini[i] ăia, s-adună cu toţi[i], stau la vorbă; 
spun c -aduce mult cuvîntarea lor cu a noastră şi cam seamănă...” 

„A aduce p î r â ” = a porni judecată, a intenta proces. 

Pann, Prov. I, 120: 

„Plin de nebunie, cu arţag în sine 
Se ardică-ndată, la crăiasa vine 
A aduce p î r ă ... ” 

Caragea, Legiuire, 1818, p. 87: „De să va dovedi că bărbatul ce aduce p î r ă 
de preacurvie asupra nevestii sale i-au fost mijlocitoriu, nevasta să fie apărată...” 

„Dracul aduce ” = cînd dă peste noi o neplăcere de care ne temeam, dar 
speram totodată că poate să nu se întîmple. 

Alexandri, Surugiul: „Stăm lîngă biata mamă şi o jăleam din fundu inimei, căci 
era acum pe aproape de îngropat, cînd îl aduce d r a c u pe un ciocoi de cei afurisiţi. 
Toţi flăcăii erau porniţi la drum, numai eu, din păcate, mă aflam la poştă. Cuconaşii 
era grăbit parcă-1 alungau tătarii din urmă; el vine la bordeiu meu şi mă smunceşte 
fără îndurare de lîngă săcriu maică-mea...” 

O doină din Transilvania: 


„Mă dusei cu plugu-n coastă 
Ş-aduse d r a c u - o nevastă; 

Uitîndu-mă după dînsa 
S-a rupt cucura şi bîrsa...” 

(Jarnik-Bîrsanu, 390) 

O altă tot de acolo: 


„Cînd era gura mai dulce, 

Pe bărbat d r a c u -1 aduce ...” 

(Ibid., 398) 

Miron Costin, Letop. I, 335: „Spun de Vasile-vodă că avea mare grije că va veni 
Ştefan-vodă la Poartă, şi în taină zicea: Să nu-1 mai aducă dracul aice!.. 

„Păcatul aduce ” = cînd ne urmăreşte o fatalitate. 

Neculce, Letop. II, 245: „Şi ce găndia el să facă, şi la ce se ispitia, şi la ce l-au 
adus păcatul şi osinda de la Dumnezeu! Şi aşa l-au dus pe Duca-vodă în Ţara 
Leşească de au murit acolo...” 

„A aduce la soroc”, expresiune poporană de danţ = a juca în tact, „â tempo”: 

„Ian aruncă-te la joc, 

Dar la joc colea cu foc, 

S-o aduci tot 1 a soroc...” 

(Jarnik-Bîrsanu, 489) 

„A aduce la î n d e p 1 i n i r e ”, „a aduce un lucru la căpătîi” = „venir 
â bout de, mener â fin, terminer” (Pontbriant). 

IV. aduc la imperativ. 

Imperativul de la aduc ni se prezintă în texturi şi-n viul grai sub patru sau cinci 
forme, circulînd toate în acelaşi timp şi chiar din aceeaşi gură: adă sau adâ, ado, 
adu, ad, a. 

1. adă\ adâ\ 

Dosofteiu, Liturgiar, 1673, f. 39 b: „adă-ţu aminte de noi păcătoşii şi netrîabniciî 
şerbii tăi...” 

Jarnik-Bîrsanu, Transilv., 165: 

„Cucuie, pană pe cap, 

Du-te-n pădurea de fag 
Ş-adă flori pană să fac; 

Adă floare de bujor 
Să fac pană de ficior; 

Adă ş-un trandafiruţ 
Să fac pană la drăguţ...” 

în acele localităţi unde poporul pronunţă pe finalul netonic -ă ca pe -â, se zice: 
adăl Aşa vorbesc, bunăoară, bîrlădenii. „La noi se rosteşte: adâ o ladă plină, sau: 
adă dou cofi di apă, în loc de: adă o ladă plină, adă două cofe cu apă” (Preut 
C. Tudoran, Tutova, c. Fruntişenii). 

2. ado\ 

Pann, Prov. II, 112: 

„De vom lua şi neveste, 

Pas’ apoi de mai trăieşte 
Or în lume pribegeşte! 

Că ele nu te întreabă 
D-ai negustorie slabă, 

Ci ado\ dă-i! cheltuieşte...” 

Arsenie de la Bisericani, circa 1650 (Ms. Sturdzan, în Acad. Rom., p. 270): 

Dosofteiu, 1673, f. 14 a: 

„Rădică-te, Doamne şi Dumnădzău sfinte, 

De-ţ înnalţâ mâna şi-ţ ado aminte.. 

Omiliar de la Govora, 1642, f. 90 b: „şi tu-ţi ado aminte acasta, care te sulimăneşti 
şi te ungi cu deresuri mirositoare în multe chipure spre înşelăciunea sufletelor celor 
neîntărite...” 

3. adu! 

Corbea, Psaltire, 1700 (ms., în Acad. Rom., ps. XX): 

„înalţă-te, Doamne, 

Intr-a tale coarne, 

Şi cu-a ta puteare 
Le adu lor fieare.. 

A. Pann, Prov. I, 65: „îi zise arhiereul: unde e? adu-\ aici...” 

Silvestru, 1651, ps. XXIV: „adu-ţ aminte, Doamne, de milele tale...” 

Jipescu, Opincaru, p. 145: ,Adu mîna-ncoa! Ai noroc!...” 

4. ad! 

Dosofteiu, 1673, f. 36 a: 

„Şi cu a ta milâ ţ-ad aminte, 

Să nu mă uiţ, Dumnădzău sfinte...” 

Acelaşi, 1680, f. 93 a: „Tu feceşu toate hotarăle pământului, vara şi primăvara 
tu plăzmuitu-lî-ai, ţ-ad aminte de îale...” 

A. Pann, Prov. I, 129: 

„Gura omului e iad, 

Cît să-i dai, tot zice: ad !...” 

Tot ad, nu adă, trebui să se citească în poeziile poporane la Alexandri pretutindeni 
unde editorul pune: „adă- o...”, de ex. 

Balada Codreanul'. 

„Măi bădiţă, măi crîşmar, 

Ad o ploscă de Cotnar...” 

5. a! 

Pompiliu, Sibii, 57: 

,Adă- mi soră, a să beu, 

Bine ştiu eu gîndul teu...” 

Editorul explică (p. 92) că „a să beu” este „o prescurtare din adă.. .” şi că tot aşa 
în unele localităţi de peste Carpaţi se zice „au în loc de auzi”. Adevărul însă este că 
imperativul a! aparţine conjugaţiunii contrase ac în loc de aduc, după cum se aude 
pe ici, pe colea în regiunea Braşovului şi Făgăraşului, unde se zice bunăoară: „mă-c 
s -ac un sac” = „mă duc s-aduc un sac”. Din acest ac imperativul e: a! 


333 



ADUC 


6 . culă! - ad! 

Doina Nevasta bolnavă : 

„Ea-mi zice: de eşti bărbat 
Şi ai suflet de durere, 

Adă -mi o cupă de miere 
Şi-mi ad o cupă de vin, 

Durerea să mi-o alin.. 

(Alex., Poez■ pop. 2 , 310) 

7. adu! - ad! 

Ioan din Vinţi, 1689, f. 66 b: . .şi-ţii adu aminte de îndurările şi milele tale cele 
multe, adu-ţu aminte cu deadinsii...” 

8 . ado! - adă! 

Samuil Clain, învăţături (Blaj, 1784), p. 90: „...dojeneşte-i şi le ado aminte 
cele viitoare, adă -le aminte şi de mine...” 

V. Forme istorice. 


a) Prima persoană singulară a perfectului simplu: eu adus = lat. a d - d îi x i . 
Cipar ( Principia , p. 167) reproduce vro douăzeci exemple după Evangeliarul, circa 
1570, Omiliarul, 1642, Evangeliarul şi Psaltirea lui Silvestru, 1648-1651, Biblia 
din 1688 şi după un manuscript. Să mai adăugăm altele cîteva. 

Codicele Voroneţian, circa 1550 (ms., în Acad. Rom.): 


Act. Ap. XXIII, 28: „aduşu elu în gloata 
loru...” 

Ibid., XXV, 26: „aduşu elu înraintîa 
voastră...” 


„... d e d u x i eum in concilium eo- 
rum...” 

„... produxi eumadvos...” 


Coresi, Omiliar, 1580, quatern. XIX, p. 14: „aduşu elu cătrâ ucenicii tăi, şi nu 
putură vindeca pre elu...” 

Arsenie de la Bisericani, circa 1650 (Ms. Sturdzan, în Acad. Rom.,), p. 271: 
„aduşu -mi aminte de tocmelele tale cele de demultu...; aduşu -mi aminte noaptîa de 
numele tău, Doamne...; adusă -mi (dA^W'KMH) aminte căile tale şi tocmii picoarele 
mele...” 

In macedo-româna se zice pînă astăzi aduşu, în loc de adusei. 

b) Prima persoană plurală a perfectului simplu: noi adusem — lat. 
adduximus. 

Coresi, Omil., 1580, quat. XXXIV, p. 11: „nemicâ nu adusemu în castă lume şi 
iară nemicâ nu avămu nece a ducere...” 

Dosofteiu, 1680, f. 174 b: „aciî şedzum şi plânsăm, cândîi ne adusămu aminte 
noi de Sionu...” 

Macedo-româneşte pînă astăzi: adusemu, nu: aduserăm. 

c) A doua persoană plurală a perfectului simplu: voi aduset - lat. 
adduxissetis pentru „adduxistis”. 

Luc. LXIII, 14: „zise cătrâ ei: aduse¬ 
tu- mi pre omul acesta.. 

Act. Ap. VII, 42: „au doarâ jrătve şi 
daruri aduset mie?...” 

/£>., XIX, 36-7: „nemică în degrabă să nu 
faceţ, că adusetu pre oamenii acestea...” 


„...dixit ad illos: o b t u 1 i s t i s mihi 
hune hominem...” 

„...numquid victimas et hostias ob- 
tu 1 i s t i s mihi?...” 

„...nihil temere agere, adduxis- 
t i s enim homines istos...” 


în Codicele Voroneţian, acest din urmă pasagiu sună: „adusesetu bărbaţii 
acestea”, adecă şi mai aproape de prototipul latin: aduxissetis, afară numai 
dacă silaba -se- nu se va fi repetat cumva dintr-o grăbire curat grafică. 

Cuvîntul Sf. Ioan Crisostom, text din sec. XVII (Cod. ms. miscel. al Bis. Sf. 
Nicolae din Braşov, p. 579): „golii era, şi mâ înbrâcat; şi în temniţe, ş-aţi veniţii 
cătrâ mine; bolnavă; şi m-aţi cercetată; striină, şi mâ adusetu...” 

Macedo-româneşte chiar astăzi: adusetu, nu: aduserăţi. 

d) Prima persoană singulară a imperfectului: eu aducea = lat. adducebam, 
şi numai la plural: aduceamu - lat. adducebâmus. 

Codicele Voroneţian, p. 75: 

Act.. Ap. XXVI, 10: „ucigându ei, adu- „...quum occiderentur, d e t u 1 i sen- 
cea svetu...” tentiam...” 


Legenda Sf-ei Maria Egipteană, text din sec. XVII (Cod. ms. mise., Braşov, 
p. 377): . .aciîaş eu mâ 1 â c r â m a , şi cu credinţă bâtea-mâ în pieptă, 

şi-mi aducea aminte de făgăduinţa ce-am făcută...” 

E interesant că la Dosofteiu, 1673, în Dedicaţiune, p. I, ne întimpină forma 
moldovenească poporană a imperfectului: aduce, în loc de aducea'. „Isus Hristos de 
multe ori aduce (dA^lfc) aminte uciniciloră...” 

e) în graiul vechi aduc se poate construi cu pronumele personal la acuzativ fără 
„p r e ”, după cum am văzut deja cu cîteva rînduri mai sus în pasagele din Coresi şi 
din Codicele Voroneţian: „aduşu e 1 u ”. 

Legenda lui Avram, circa 1600 (Cuv. d. bătr. II, 190): „eşimu, doarâ vrem vedea 
undeva vr-u omu să-lă aducemu e 1 u la casa noastră...” 

f) Document moldovenesc din 1610 (A. I. R. I, 22): „s ă are ei şi aduce 
nescare urice sau alte ispisoace, măriîa-ta să nu le crezi..= „e t quand meme 
ils produiraient quelques actes...” 

v. 2 Aduc. - l Adus. - Duc. - Reduc. 

2 ADUC (adus, aducere), vb.; flechir, faire pencher, brandir. E anevoie a decide 
dacă acest cuvînt, derivat în orice caz din d u c o , vine anume din a d d u c o sau 
din a b d u c o , ori dintr-o fuziune poporană între abducoşi adduco. Prin 
accepţiunile sale, el se depărtează cu totul de aduc „apporter, amener”, formînd 
o vorbă pe deplin independinte. O legătură logică între ambele ziceri se întrevede în 
expresiunea „aduc mîna să fac cruce”: 

„Frunză verde de lemn dulee, 

Aduc m î n a să-mi fac cruce, 

Mintea din cap mi se duce; 

Aducă m î n a să mă-nchin, 

Picioarele nu mă ţin, 

Parcă nu-s făcut deplin.. 

(G.D. Teodorescu, Poez. pop., 302) 


De asemenea în locuţiunea „aduc ceva la gură” = „p o r t e r â la bouche”: 


„Codrenaş, cît o vedea, 

Plosca la gur-aducea...” 


dar în acelaşi cîntec: 

„în cap mîna că-i puneam, 
La pămîntîl aduceam, 
Căpăţina i-o tăiam.. 


(Balada Codreanul) 


unde acea legătură logică dispare aproape cu desăvîrşire. 

Cu acest sens se zice deopotrivă: „a aduce la pămînt” sau „a aduce 1 a 
vale”, ori numai „a aduce”. 

Balada Vidra: 


„Cînd în loc mi se-nvîrtea, 
Cînd la vale s-aducea, 
Nici unul nu dovedea...” 


şi mai jos: 

„Stoian popa s-aprindea 
Şi făcea el ce făcea 
Pe Păun că-1 aducea 
Şi-n pămînt că mi-1 izbea, 

Cît pămîntul despica!...” 

Cu acelaşi sens, macedo-româneşte: „Ih! ci ghine nîi-1 aduşi', cara deade di cădzu 
şi feace ţistale = of! ce bine l-am t r î n t i t ; cînd căzu, îşi sparse capul” (M. Iutza, 
Cruşova). 

în toate aceste exemple, aduc însemnează „flechir”; „a pleca”, „a da jos”, ceva 
ca a b d u c o la Cicerone în: „ab illis hominibus qui turn versaţi sunt in re publica, 
ad hanc ho mi num licentiam atque libidinem me a b d u c i s ” sau: „a religionis 
auctoritate abduceretur ad mercedem.” 

Cu acelaşi înţeles în proverbul: 

„Vinu-i dulce, 

Dar t e-aduce...” 

despre un vin plăcut, care însă te-mbată sau - mai bine - „te culcă jos”. 

In exemplele ce urmează aduc are înţelesul de „brandir”, însă tot cu duşmănie şi 
tot de sus în jos, astfel încît ambele accepţiuni se înlănţuiesc. 

Balada Iorgovan : 


„Cu paloşul aducea, 
Capul Nedii îl tăia, 
Trupul la cîini arunca...” 


Balada Bolbocean haiducul: 


(G.D. Teodorescu, Poez. pop., 561) 


„Şi cînd astfel îi vorbea, 

Mîna pe baltac punea, 

Drept cătră zapciu pornea, 

Binişor s-alătura; 

Cu baltac cînd aducea, 

Mîna dreaptă că-i frîngea...” 

(Ibid., 603) 

Din vechile texturi: 

Pravila Moldov., 1646, f. 60: „cela ce va ucide pre cela ce-1 îngrozîaşte că-1 va 
ucide, nu să va certa; acasta îaste căndu omul cela ce-liî îngrozîaşte să-l ucigâ face 
semne în toate lîalîurile şi-i măhăîaşte şi aduce să-l lovască...” 
v. Abat. - Adii. - x Aduc. - 2 Adus. 


ADUC-AMINTE. - v. 1 Aduc. - Aminte. 

ADUCĂTOARE, s. f.; t. de gramm.: guillemet. Vechi termen gramatical, format 
din aduc cu sensul de „citez cuvintele altuia”. Radu Tempea, 1797, p. 216: 

, Aducătoare să pune la începerea şi la sfîrşitul vorbii, a încheieturii sau a periodului, 
care să aduce din gura altuia”. Diaconovici-Loga, 1822, p. 13: ,Aducătoarea 
(„...”), cuvintele cele închise între aceste semne, cu ton puternic şi înalt le vădim”. 

Mai puţin elegant e termenul: „semnul aducerii, cînd aducem vorbele 
cuiva” la Heliade, Gramm., 1828, p. 159. 
v. l Aduc. 

^DUCĂTOR, -OARE, adj. et subst.; qui apporte, qui amene, qui conduit, porteur, 
conducteur. 

Cantemir, Ist. ieroglif. (ms., în Acad. Rom., p. 40): „Intăi fost-au trebuit pre cei 
ce aducători şi pricinuitori gîlcevii ar fi fost, fără nici o zăbavă dintru mijlocul 
nostru să-i fim scos...” 

Dosofteiu, Liturgiar, 1673, f. 14 a: „că svinţia-ta eşti aducătorîulu, şi adusulu şi 
priimitorîulu şi înpărţâtorîulu, Hristoase Dumnedzăulu nostru...” 

Miron Costin, Letop. I, p. 301: „pre Ştefan Pârcălabul de Soroca l-au dat în 
sama unora de Hănceşti, carii se ţinea pre lăngă Stefăniţă Paharnicul, să-l ducă la 337 

Vasilie-vodă; ce pentru lăcomiea sa, aducătorii, să fie a lor ce luasă şi ce mai era pre 
lăngă dansul, l-au omorit pe cale.. 
v. 'Aduc. - 'Adus. - 3 Adus. 

2 ADUCĂTOR. - v. 2 Aduc. - 2 Adus. 

ADUCERE. - v. 'Aduc. 

2 ADUCERE. - v. 2 Aduc. 

ADUCERE-AMINTE. - v. Aminte. 

ADUIU. - v. Adii. 

ADULCESC ( adulcit, adulcire), vb.; adoucir. Cuvînt a cărui existinţă trebui 
controlată în grai, sau cel puţin în vechile texturi. El corespunde pe deplin medio-la- 
tinului addulcire = ital. addolcire = spân. a d o 1 c i r etc. şi ne întim- 
pină în Dicţionarul româno-german al lui Budai-Deleanu (ms. în Muz. istor. din 
Bucureşti): „adulcescu, versiissen, angehehm, vertrăglich machen; adul¬ 
cit o r i u , Versiisser, versiissend, vertrăglich”. 
v. Dulce. 

ADULCITOR. - v. Adulcesc. 

ADULM. - v. Adulmec. 

ADULMEC, ADURMEC ( adulmecat , adurmecaf, adulmecare, adurmecare), vb.; 
flairer, suivre â la piste, depister, pressentir. 

Cu sensul propriu, „adulmecare se zice de fiare sau alte animale, cari simt prin 
miros pe vînătorul ce vine cu vîntul asupra lor” (Baronzi), sau „mirosul cînilor în 
urmărirea vînatului” ( L. M.); ori în genere: „odoratu investigo” (L. B.)\ în sens figurat, 
însemnează pătrunderea aceluia care iute pricepe cursa ce i se-ntinde, primejdia 
ce-1 aşteaptă, uneltirile duşmăneşti ce i se pregătesc, sau orice este ascuns pentru o 
minte obicinuită. 

In ambele sensuri, cel propriu şi mai ales cel figurat, cuvîntul e des la Cantemir, 
care-1 întrebuinţează uneori cu multă eleganţă; de exemplu: 

Istoria ieroglifică (ms., în Acad. Rom., p. 57): „Atuncea lupul cu chipuri 
filosofeşti şi ţeremonii politiceşti înainte adulmecînd purciasă...” 

Ibid., p. 19: „iute iaste adulmăcarea adeverinţii, unde a sufletului pătimire 
într-altul despre a sa o măsură cineva...” 

Chron. II, 66: „părăsită cale a cerca şi urmele cele astupate şi pierdute a adulmăca 
şi a le descoperi ne vom nevoi...” 

Apoi adjectivii adulmecător şi adulmecos: 

Cantemir, Ist. ierogl. , p. 39: . .pre cît lumina soarelui a lucra poate în organele 

văzătoare, pre atîta agiutoreşte mai denainte ştiinţa în mintea 
adulmăcătoare ...” 

Ibid., p. 67: „în lup nu numai tăcere inimoasă, ce şi oarece simţire 
adulmăcoasă iaste...” 

Critil şi Andronius (Iaşi, 1794), p. 102: „celii înţelepţii adulmăcă şi simte 
de departe...” 

1. Creangă, Moş Nichifor Coţcariul ( Conv. lit., 1877, p. 383): „Mie-mi vine să 
sting focul, că acum mi-am adus aminte că dihania de lup adulmecă şi vine după 
fum...” 

„Despre corb zice poporul că se duce cale de 24 oare după hoit mai-nainte de a 
răsări soarele, iar după răsărire nu se mai duce; cunoaşte unde e hoitul după miros, 
ceea ce se cheamă: adulmecă.. (învăţ. Carare, Iaşi, corn. Cucuteni). 

A. Odobescu, Pseudokyneg., p. 172, despre critici: „S-au deprins să stea mereu 
la pîndă, drăcoşii, ca şi cînd altă treabă n-arii mai avea: caută, miroasă, se 
furişează prin cărţi şi dibuiesc mai rău decît copoiul cînd adurmecă dîra fearei prin 
ţărînă, şi bine n-apuci să te bucuri de vreo nevinovată haiducie ce te-ai ispitită a 
face prin codrii literaturei, cînd fără veste te şi pomeneşti dovedit. Atunci se fac 
Dunăre de mînie, domnia-lor...” 

Tot aşa, în Mihnea-vodă, p. 23, despre craioveni: „ca copoii adurmecă orice 
mişcare a domniei...” 

„A adulmeca ca copoiul” este o locuţiune proverbială despre cei ce iscodesc. 

Alături cu adulmec circulează forma fără prepoziţionalul a d -. 

N. Rucăreanu, încercări poetice, p. 63: 

„Vînătorul se opreşte. 

Jos, copii, pe brînci cu toţii! 

Auzirăţi şuieratul 

Caprei negre pîntre stînce? 

Ne-a u 1 m a t, dar sînt aicea. 

Drept 1-aninători vă duceţi...” 

„,Pe la noi copoii sau cînii ce ulmeazăşi aduc vînatul la puşcă nu se găsesc 
mai de loc...” (I. Tăcu, Covurlui, c. Braniştea). 

Caracteristica poporană despre urs şi lup: „Ursul se zice că ar fi fost fecior de 
popă. Cînd a ieşit Maica Precista la biserică, el a speriat-o orăcăind şi, blăstămat 
fiind de ea, s-a făcut urs. El e tîmp la vedere, dar ulmă bine. Lupul se zice că e 
cîinele Sf.-lui Petru şi, unde-i porunceşte, el acolo face pradă. Cînd se strîng mai 
mulţi lupi la un loc de urlă, se zice că se roagă lui Sf. Petru să le rînduiască pradă. Se 
crede că lupul are trei peri de drac pe cap, de aceea e fioros. Lupul vede bine, însă nu 
ulmă” (I. Aldoiu, Muscel, c. Voineşti). 

Forma cu -r-\ adurmec s-a născut prin etimologie poporană de la „urmă”. 
Organică, mai veche şi mai răspîndită, e forma cu -/-: adulmec. Sensul fundamental 
al cuvîntului nu este u r m ă , ci miros. Adulmecarea stă în acelaşi raport cătră 339 

nas, ca vederea cătră ochi şi auzul cătră urechi. Cantemir, Divanul lumii, 1698 
(. A.I.R. II, 108): „cu ochii nevăzînd, cu urechile neauzind, mirosul 
neadulmăcînd ...” 

In secolul XVI mai exista încă la noi substantivul o 1 m u „odeur”. II găsim la 
Radu din Măniceşti, 1574 ( Ms. Harl. 6311 B„ British Mus.): 

Io. XII, 3: „casa înplu-se de o 1 m u 1 „...domus impieta est ex o d o r e un- 
myrului...” guenti...” 

Vechiul român olmu, învederat de la latinul „oleo”, presupune un prototip 
o 1 m e n cu „ol-” ca în „ol-facio” şi cu sufixul ,,-men”. Latinul vulgar olmen 
se referă cătră medio-latinul olimentum „miros” (Du Cange, ad voc. : olimen- 
tum pretiosorum florum), ceva ca: „tegmen” cătră „tegimentum”. Din numele 
olmu vine dentîi verbul u 1 m a r e , apoi ulmecare prin sufixul verbal 
deminutival -ec (= lat. - ico ) ca în „orbec”, şi de aci în fine, prin prepoziţionalul 
a d - sau a-: adulmec, alături cu forma a u 1 m e c la mitropolitul Dosofteiu. 

v. J Ad. - Aulmec. - Olmu. - Ulmec... 


ADULMECĂTOR 

ADULMECOS 


v. Adulmec. 


ADUMBRÂRE 

ADUMBRÂT 


v. Adumbresc. 


ADUMBRĂTOR, -OARE, adj.; ombrageux, qui repand de l’ombrage. Forma pe 
care o găsim în Dicţionarul lui Budai-Deleanu (ms. în Muz. istor. din Bucureşti), ca 
şi adumbrăciune şi adumbrătură.în grai se aude mai mult 
adumbritor, adumbriciune, adumbritură. 
v. Adumbresc. 


ADUMBRĂCIUNE 

ADUMBRĂTURĂ 


v. Adumbrător. 


ADUMBRESC ( adumbrit, adumbrire), vb.; „ombrager, couvrir d’ombre, mettre â 
l’abri, proteger” (Cihac). O formă mai organică, dar aproape despărută din grai, 
este din prima conjugaţiune: adumbrare = lat. adumbrare = ital. 
adombrare = provenţ. adumbrar, aombraretc. Mai sînt două forme 
fără prepoziţionalul ad: umbrire şi umbrare, de exemplu: 

Coresi, 1577: Arsenie, 1650: 

Ps. XC: „...cu spatele sale um- „...cu spatele sale te va umbra...” 
b r i-te-va...” 

Lex. Bud., 6: „adumbresc, beschatten, uberschatten etwas”. 

p. 230: „Copaciul supt care se adumbrise era măreţ şi parcă se lupta ca să ajungă 
la nuori...”; 

p. 289: „Băiatul rămase adumbrit într-un crînguleţ verde, căci era gol pistol.. 

In poezia poporană ne mai întimpină forma dumbresc, în privinţa cării nu se 
poate decide dacă d este un rest din ad- ca în devăsit = adevăsit,ori din 
„de” ca în: dalb = alb. 

Doină din Transilvania: 


„Mărită-te, mîndra mea, 

După mine nu şedea, 

Nu trage nedejdea mea! 

Că nedejdea de la mine 
Ca şi umbra de la spine, 

Cînd gîndeşti să te dumbreşti. 

Tot mai tare te soreşti...” 

(G. Sima Ion, Familia, 1883, p. 580) 


v. Umbră. - Umbresc. 


ADUMBREZ 

ADUMBRICIUNE 

ADUMBRIRE 

ADUMBRITOR 

ADUMBRITURĂ 


v. Adumbrător. - Adumbresc. 


ADUMERESC ( adumerit , adumerire), vb.; ajuster, adapter. Această formă o găsim 
numai la Budai-Deleanu ( Dicţ ., ms. în Muz. istor. din Bucureşti): „adumeresc, 
anpassen; einer Sache gemăss machen, einrichten”. 
v. Dumeresc. 


'ADUN ( adunat , adunare), vb.; reunir, rassembler, amasser, recolter, additionner. 
Derivat din lat. a d u n o (= ad + uno), care s-a păstrat în toate graiurile romanice 
(Cihac), adun exprimă noţiunea fundamentală de: a reduce o mulţime la unu, în 
opoziţiune cu „risipesc” şi cu „împrăştii”, cari consistă în bucăţirea unităţii. 

Doină din Transilvania: 

„Străduieşte-te, bărbate, 

Ş-adună multe bucate, 

Că şi eu m-oi strădui 
Pînă ce le-oi risipi ...” 

(J arnik-Bîrsanu, 454) 

Dosofteiu, Liturgiar (Cuminicare), 1674, f. 90 a: „s-ari ivit cîale-ntunecate să 
luminîadze, să adune cîale-m prăştiîate ...” 

Principalii sinonimi ai lui adun sînt: strîng, culeg, împreunez 
sau întrunesc, cu aceşti doi din urmă fiind înrudit şi etimologiceşte. 

I. Sinonimica, 
a) adun = s t r î n g : 

Ca verb tranzitiv, adun se întîlneşte cu s t r î n g şi adesea îl înlocuieşte atunci 
cînd e vorba de fiinţe aduse din diferite direcţiuni şi de averi grămădite cu încetul. 
Zilot, Cron., p. 61: 

„S-au ostenit prea mult Mihaiu-vodă s-adune 
Ostaşi, şi au şi s t r î n s , dar doar numai cu nume...” 

Moxa, 1620, p. 351: „acesta adună oşti mari pre apâ şi pre uscat...” 

Beldiman, Tragod., v. 4125: 

„Vrăjmaş ţi-am fost pînă astăzi, iar acum te tînguiesc: 

Sfetnicii ce adunaseşi, aceia te osîndesc...” 

Act moldovenesc din 1639 (A. I. R. I, 87): „mergând la numitul loc, am adunat 
pre toţi omenii bătrâni şi pre toţi megiîaşii di prin prejur...” 

Cost. Stamate, Muza I, 293: 

„Dumnezeu aruncă soarte pentru oameni pe pămînt: 

Unii, încujbaţi sub sarcini de nevoi, amar trăiesc; 

Alţii, cu averi mulţime şi trăiesc tot adunînd, 

Şi trăiesc în îmbuibare, iar la săraci nu gîndesc...” 

Jipescu, Opincaru, 134: „sărac eşti, că nu te taie capu şi puterea să faci negoţuri, 
meserii şi plugăriie mare; păstrare n-ai, şi nu-nţelegi cum s ă adună ...” 

Ca verb reciproc, adun se poate pune în loc de s t r î n g cînd se atinge de 
vietăţi în genere, venite la un loc din mai multe părţi. 

N. Muşte, Letop. III, p. 73: „Sultanul încă au venit cu tătări, şi s-a u adunat cu 
toţii la Botoşeni...” 

Balada Iordachi al Lupului'. 

„Boierii s e adunară 
De la tîrg şi de la ţară, 

Şi trei zile se vorbiră, 

Trei zile se sfătuiră...” 

Balada Mi Im Copilul : 

„Un cîntec duios, 

Atît de frumos 
Munţii că răsună, 

Şoimii s e adună, 

Codrii se trezesc, 

Frunzele şoptesc...” 

„Colea jos în prunduleţ 
A crescut un nuculeţ, 
Nuculeţ cu frunză rară, 
S-adună cucii din ţară 
Şi cîntă de se omoară.. 


(Jarnik-Bîrsanu, 182) 


Act muntenesc din 1622 (A. I. R. I, 31): „ne-amu adunatu toţi şi amu vorbitu, de 
vor vrea să ne primească şi pă noi...” 

A. Pann, Moş Albu II, 54: 

„Stan era un tînăr d-aia care traiul îi plăcea; 

Cînd cu unul, cînd cu altul, s -aduna şi petrecea...” 

b) adun = culeg: 

Culeg şi adun se întrebuinţează adesea unul pentru altul în privinţa rodurilor: 
flori, poame, grîne etc. 

Basmul Luceafărul de ziuă (Ispirescu, Leg., p. 381): „...priviră fluturii cum 
săltau şi săreau din floare în floare, cum albinele culegeau ceara şi adunau 
mierea...” 

Doină din Ardeal: 


„De la noi pînă la Cluj 
Viorele şi lemnuş... 

Da cine le-o adunai 
Bădiţă cu mîndra sa...” 


Alta: 


(Jarnik-Bîrsanu, 305) 


„Săracele fetele, 

Multu-şi bat picioarele 
Pe toate răzoarele, 

S -adune ceapă dorească, 

Faţa să şi-o rumenească...” 

(Ibid., 439) 

Macedo-româneşte: „ună ligatură di floare, care se clîamă tufă, u adunai pre 
livade...” (Bojadschi, 1813, 161-2). 

In Colinda Plugului: 

„Alţi[i]-n urma lor lega, 

Snopuri nalte aduna 
Şi clăi mîndre rădica 
Ce la soare se usca...” 

(Alex., Poez. pop. 2 , 389) 

în privinţa finului mai ales, adun este un termen rămas încă din latinitatea 
rustică: „pro f e n o dictorum pratorum adunando”, vechi francez: „a ii n e r 
Ies foins” (Du Cange). 

v. Adunător. 

într-un sens figurat: 

Cost. Negruzzi, Aprodul Purice : 

„Precum norul de lăcuste, soarele întunecînd, 

Vine pre sus cu iuţeală ţarinile-ameninţînd, 

Încît tremurînd aşteaptă spăriiatul muncitor 
Neştiind unde-a să cadă acel nor îngrozitor: 

S-amăgeşte cu nădejdea că ogoru-i va scăpa 
Ş-a sudorii sale roduri va putea înc -aduna ...” 

Tot aşa omul poate să adune suferinţe, dureri etc. C. Negruzzi, Gelozia: 

„Ştii pentru ce? - Ba nu. - Ah! trebui să ţi-o spun, 

Destul e de cînd chin în sufletu-mi adun ...” 

Acelaşi, Zoe IV: „despoaie pe văduvă şi pe orfan, adunîndu-ş i o pomenire de 
blăstemuri...” 

Omiliar de la Govora, 1642, p. 83: „fără temere greşaşte, măniind pre Dumnezeu, 
şi adună spre sine mănia lui în zua mâniei...” 

c) adun = împreunez, întrunesc: 

Balada Radu Calomfirescu: 

„Noroc bun şi cale bună! 

Ce vînt dulce vă adună 

Şi cu mine vă-m preună?...” 

Ca împreunare sexuală, reciprocul adun figurează nu o dată în vechile 
texturi: 

Radu din Măniceşti, 1574 ( Ms. Hori. 6311 B., British Mus.): „a lu Isus Hristos 
născutul aşa era: logodită amu muma lui Mariîa cu Iosifii, mainte pănă nu s e 
adunase, aflâ-se aibăndii în maţe de Duhul sfăntu...” 

De asemenea în Evangeliarul, circa 1570, la Cipar (Analecte, p. 1). 

Text din sec. XVII (Cod. ms. miscel. al Bis. Sf. Nicolae din Braşov, p. 43): 
„mainte pănă nu s e adunase ei, afla-se avăndu în maţe diîn Duhul sfăntu...” 

Dar şi-n înţeles de întrunire, adecă o întîlnire nesexuală între două sau 
mai multe persoane, de exemplu: 

Dosofteiu, Synaxar, 1683, nov. 30: „acolo (apostolul Andreîu) să dîade în cunoş¬ 
tinţă cu dumnedzăesculu Pavelii şi s ă adună cu frate-său Petrii, şi de-acolo 
mîarsâ...” 

Nicolae Costin, Letop. II, 85: „Fost-au şi aicea veniţi aceşti boieri ungureşti de 
s-a u adunat cu Nicolai-vodă: datu-le-au cărţi de volnicie şi lor şi oamenilor lor se 
344 fie slobozi de toate supărările.. 

Acelaşi, II, 113: „Şi doamna lui Dumitraşco-vodă atuncea s e adunasă cu împă¬ 
răteasa, şi i-au dăruit împărăteasa un leftu de aur.. 

Tot aşa în macedo-româna: „tamamu tora m e adunai cu buna Nuşa mea...” 
(Bojadschi, 169). 

în cronice, „adun pe cineva c u cineva” ne mai întimpină în accepţiunea 
cauzativă de „faire rencontrer quelqu’un”. 

Nic. Costin, Letop. II, 129: „Şi aşa îndată i-au pus în hiere pre trei boieri, pre 
Lupul Costachi vornicul, pre Antiohie Jora hatmanul, pre Maxut postelnicul, şi cu 
mare pază i-au dus la urdie, şi nice i-a u adunat cu vezirul...” 

într-un sens figurat: 

Zilot, Cran., p. 19: „Aşa au fost şi cu oastea cea împărătească: destulă era, zic că 
ar fi fost peste o sută de mii; vrednică au fost; dar în zadar! nimic nu s-au cunoscut, 
din pricină că aceştia fiind atîţia paşi daţi supt ascultarea căpitan-paşei, a cărora 
minţi de ar fi fost cu putinţă să le aduni toate la un loc şi cu a căpitan-paşei împreună, 
o minte întreagă nu s-ar fi putut face.. 

II. adun în: 

a) Proverbi: 

Pentru cheltuitori: „Nu risipi meiul, c-anevoie se adună (Pann, II, 87; III, 72). 

Pentru cei ce cîştigă pe căi piezişe: „adună unde n-a răsipit, dar nu se sfinţeşte” 
28). 

Pentru cei ce perd speranţa: „Vîntul adună norii, şi tot vîntul îi risipeşte” (Baronzi, 
Limba , p. 50). 

E mai cu seamă interesant proverbul: „Parcă a tunat şi i-a adunat ” (Pann, 
II, 136). 

P. Ispirescu, Părintele Bimbirică (Familia , 1883, p. 73): „Nu cunosc eu pe 
românaşul ăla care cel dintîi a zis: a tunat şi i-a adunat', că zău! dacă ar fi mort, i-aş 
zice: Dumnezeu să-l odihnească în corturile drepţilor; iar dacă ar fi viu, să-i zic: 
bravo ţie, om dezgheţat! fi-ţi-ar gura aurită! Şi apoi nu crez eu o dată cu capul că 
vreunul din d-voastre, români neaoşi, să nu fi auzit, o dată măcar în viaţa d-voastre, 
zicătura: a tunat şi i-a adunat. Acuma să vă spui şi eu că pe părintele Bimbirică şi pe 
maica preoteasa a tunat şi i-a adunat ...” 

Cînd tună, toate vietăţile speriate, fără a-şi da seamă de ce fac, îşi caută printr-o 
acţiune reflexă tovarăşi cu cari să împărţească spaima. De aci: „a tunat şi i-a adunat”, 
un fel de confederaţiune de frică. Proverbul poate să aibă o veche origine romanică. 
Despre Catone se zice că: „jamais sa femme ne l’embrassoit, sinon quand il tonnoit 
bien fort, et pour ce avoit il accoustume de dire en se jouant, qu’il estoit bien heureux 
quand Jupiter tonnoit” (Amyot). Ar fi putut să zică şi el: „cînd tună, ne adună”. 

„Spune-mi cu cine te aduni, să-ţi spun ce fel de om eşti” (C. Negruzzi, Scris. 
XII) - zice un alt proverb, cunoscut în mai toate limbile, dar care la români se 
ramifică în zicători secundare cu sens rău şi cu sens bun, de exemplu: 

„Unde e stîrvul, acolo se adună cioarele” (Pann, II, 73), proverb de origine 
biblică. Radu din Măniceşti, 1574 ( Ms. Harl. 6311 B., British Mus.): 

Math. XXIV, 28: „îuo va amu fi trupul, „...ubicumque fuerit corpus, illic 
acolo aduna-se-vor vlăturii...” congregabuntur et aquilae...” 

Italieneşte se zice: „Le mosche si posano sopra alle carogne” (Giusti). Un proverb 
analog despre „muşte”, dar mai trivial, se găseşte şi la noi. îl indicăm numai, fără 
a-1 reproduce întreg: 

„S-au adunat 

La sfat 

Ca muştele...” 

(R. Simu, Transilv., c. Orlat) 

Fără rime, acest proverb e foarte cuviincios sub forma: „S-au adunat ca muştele 
la miere” (Baronzi, Limba, p. 41) = în limba sardă: „ad su mele curret sa musca” 
(Spano). 

O variantă: „Ca albinele la fag s -adună” ( Conv. lit., 1874, p. 74). 

Cu acelaşi înţeles: 

„La gospodină bună 

Mulţi voinici s-adună...” 

Şi tot aci frumosul vers de I. Văcărescu (p. 434), ajuns a circula în grai ca un 
adevărat proverb: 

„La faptă bună 

Puţini s-adună: 

Mult pot puţinii 

Buni împreună!” 

Dar şi mai frumoasă este o urare moldovenească curat poporană: 

„Cele rele 
Să se spele, 

Cele bune 
Să s-adune, 

Vrajba dintre noi să piară 

Şi neghina din ogoară...” 

(I. Creangă, Conv. lit., 1881, p. 10) 

b) Idiotismi: 

„A-şi aduna gîndurile”, „a-şi aduna minţile” - „se recueillir”. 
Alexandri, Florin şi Florica, sc. 5: „Mare poznă şi minune! De cînd am văzut 
vivandiera regimentului, nu-mi mai pot aduna gîndurile pe-acasă.Ce 
frumoase haine purta...” 

Jipescu, Opincaru, 57: „las vouo cu grai limpede, cu limba dăslegată şi cu 
m i n ţ i 1 i adunate, adiîata mea...” 

în poezia poporană, reflexivul „m ă adun” se aplică la florile cari îşi închid 
cununa la apropiarea nopţii. 

Aşa în legenda cicorii, schimbate dintr-o zînă în floare, soarele zice că o va face: 


„Floare de cicoare 
Cu ochi după soare: 
Cînd voi răsări, 

Ea s-o-nveseli; 

Cînd voi asfinţi, 

Ea s-o ofeli; 

Cînd voi scăpăta, 
Ea s-o aduna...” 

111. Varianturi dialectice. 


(Familia , 1881, p. 585) 


Nu putem socoti tocmai ca un variant forma adunedzu în loc de adun la 
mitropolitul Dosofteiu: 

Paremiar, 1673, f. 102 a: „Toate le dâ Duhul cel svântu: izvorîaşte prorocii, 
preuţiî obârşiaşte, necărturareţu înălepcîune au învăţaţii, păscari bogoslovnicii arătă, 
toată aduneadzâ (dA^N'kS/fi) pusoarîa besîariciî...” 

E însă foarte importantă forma istriano-română adur ( adurat , adurare), care 
adesea ni se prezintă în unele texturi curat daco-române din secolul XVI, bunăoară: 

Codicele Voroneţian, circa 1550 (ms., în Acad. Rom.): 


Act. Ap. XIX, 18: „adura-ş i cărţile şi le 
ardea între toţi...” 

Ib., XIX., 25: „adură ceia ce era de 
acelia lucrători şi lă dzice...” 

Ib., XXI, 22: „ce amu îaste? totu gintu 
cade-se a se adura...” 


„...contulerunt libros et com- 
busserunt coram omnibus...” 

„...quos convocans, et eos qui 
hujus modi erant opifices, dixit...” 

„...quid ergo est? utique oportet 
convenire multitudinem...” 


Codicele Şcheian, aproape din aceeaşi epocă (Ms. Sturdzan, în Acad. Rom.): 


Ps. XV, 4: „nu adură- se zborul lor de 
sănge...” 

Ps. XXX, 14: „căndu adură- se de ură 
spre mere...” 

Ps. XXXII, 7: „ adură ca în foaie apele 
măriei...” 

Ps. XXXIV, 15: „şi de mere veseliră-se 
şi adurară- se; adurară- se spre mere 
rane...” 

Ps. XXXVIII, 7: „ascunde şi nu şti cui 
adură...” 

Ps. XLVII, 5: „că amu înpăraţii pămân¬ 
tului adurară- se...” 


„...non congregabo conventi- 
cula eorum de sanguinibus...” 

..dum congregarentur ipsi 
simul adversum me...” 

„...congregans sicut utrem aquas 
maris...” 

„...et adversus me laetati sunt et 
convenerunt; congregata 
sunt super me flagella...” 

„...thesaurizat, et ignorat cui con- 
g r e g a b i t ea...” 

„...quoniam ecce reges terrae con- 
g r e g a t i sunt...” 

Cu r - n şi totodată cu o pentru u, în Legenda lui Avram, din sec. XVI (Cuv. d. 
bătr. II, 191): „căndo se adora îngerii şi se închiră Domnolui...” 

Prin syllexis: n = nr (cfr. Cuv. d. bătr. II, 218, 240), în Codicele Voroneţian ne 
întimpină şi forma adunru : 


Act. Ap. XXV, 5: „ceia ce săntu tari 
întru voi, gice, aduânră -se (4Aop*f pbce) şi 
ce e de bărbatul acesta se grăiască 
spri-însu...” 

Ibid., XXVIII, 17: „şi deca se aduînrară 
(dA^*fpap'k) ei, grăi cătră-nşii...” 


„...qui ergo in vobis - ait - potentes 
sunt, descendentes simul, si 
quod est in viro crimen, accusent eum...” 

„.. .quumque c o n v e n i s s e n t, di- 
cebat eis...” 


Vom observa aci în parentezi că o asemenea trecere syllectică a lui n în nr se 
găseşte şi-n dialectul italian de la Perinaldo în Provincia di Porto Maurizio, unde se 
zice: pellegrinraggiu = pellegrinaggio, unra = una, liinra - luna, caichunra = qual- 
cuna, villanramente — villanamente etc., iar prin urmare şi adiinrare — ital. 
adunare. Acest fenomen, pe care profesorul Vivaldi (ap. Papanti, I parlari in 
Certaldo, p. 362) îl constată unic în dialectele italiane, presupune la Perinaldo, ca şi 
la români, o trecere anterioară a lui n în r, de unde apoi syllecticul nr. 

v. 2 Adun. - Culeg. - împreunez. - întrunesc. - Risipesc. - Strîng. - Un... 


2 ADUN (D-), adv.; ensemble, y compris. Formă macedo-română, care totuşi s-ar 
putea introduce şi-n daco-româna. Bojadschi, 121: „d i adunu, aviaţia, zusammen”. 
Ibid., 163: „atuncea va si le lomu d i adunu = dann wollen wir sie m i t ein- 
a n d e r heraus nehmen”. Ib., 167: „şi eu arideamu d i adunu cu elîi = ich wurde 
m i t lachen”. Petrescu, Mostre I, 31: „să nîieargă d e -adun cu năşii = a merge 
împreună cu dînşii”. Nu derivă din verbul adun (= lat. aduno), ci d-a dreptul 
din numeralul u n u prin prepoziţiunea a d . Deja lătineşte construcţiunea a d - 
unum servea ca adverb: „adunum omnes” (Gell.) = „toţi împreună”, 
„consurrexit senatus cum clamore adunum” (Virg.) = „cu zgomot s-a rădicat 
senatul într-una” etc. 
v. Unu. - Una. 


ADUNARE (plur. adunări), s. f.; l’infinitif substantive d’ adun: addition, recueil, 
assemblee, reunion, rendez-vous. Sinonim cu întrunire, cînd e vorba de 
oameni, şi cu strînsură, cînd se vorbeşte de lucruri. 


Vechiul Testament din 1581 (Cipar, 
1688: 

Genes. I: „şi zise Dumnezău: a d u - 
n e -se apa cea de supţii ceriu într-o adu¬ 
nare şi să să ivească uscatulu, şi să făcu 
aşa, şi să adună apa cea de supţii ceriu 
la adunările ei şi să ivi uscatulu; şi numi 
Dumnezău uscatul pământii şi adunările 
348 apeloru numi mări...” 


46) în alăturare cu Biblia din 1688: 

1581: 

„şi zise Dumnedzeu: s t r i n g â -se 
apele de supţii ceriu într-unii locii să se 
vadzâ uscatulu, şi fu aşa; şi chemâ Dum¬ 
nedzeu uscatulu pământii şi s t r i n s u 1 
apeloru chemâ mare...” 

în contextul greco-latin: xâ o o o x f) p a xa xcov bbaxcov „collectio- 
nes aquarum”. 

Despre lucruri, întrebuinţarea substantivului adunare e destul de rară, fiind în 
cele mai multe cazuri înlocuit prin diferite numi cu sensul de „mulţime”. într-un 
mod constant se aplică numai la adăugarea unei cîtimi cătră altă cîtime: „ adunare în 
aritmetică se pune în loc de a d i ţ i u n e ” (L. M.).l n literatură, cuvîntul e nemerit 
pentru a exprime noţiunea de „recueil”; de ex.: ,/idunare de pilde bisericeşti şi 
filosofeşti de Constantin din Goleşti” (Buda, 1826, in-8): 

în privinţa persoanelor, adunare este orice întîlnire între mai mulţi pentru a se 
apropia unii de alţii, fie prin petrecere, fie cu o ţintă mai serioasă, generalmente însă 
bună, căci în cazul contrar se zice mai potrivit adunătură. 

Cea mai importantă adunare este, negreşit, un parlament, în care toate sau mai 
toate clasele societăţii sînt reprezintate pentru a hotărî asupra intereselor comune, a 
întocmi veniturile şi cheltuielile statului, a face legi şi altele. De aceea, Adunare, cu 
literă iniţială mare, chiar fără nici un epitet, însemnează „Assemblee = 
Parlement”. 

La noi, Regulamentul Organic de la 1831 n-a făcut decît a sistematiza sub numele 
de , Adunare obştească” o veche instituţiune românească, analoagă cu aşa-numitele 
altădată „Etats generaux” din Francia (A. I. R. 1, 175; Laurian-Bălcescu, Mag. ist. I, 
122 etc.); nu ştim însă cum vor fi mers lucrurile, se vede totuşi că nu tocmai bine, 
judecind după următorul portret: 

Alexandri, Boieri şi ciocoi, act. I, sc. 7: „Obşteasca obicinuita Adunare au agiuns 
o adevărată Adunătură slugarnică, care încuviinţează toate catahrisurile; 
ba-ncă-şi însuşăşte dreptul a face iama în iconomiile visteriei şi a le dărui pe tot anul 
lui Vodă, sub cuvînt de recunoştinţă...” 

Cu literă iniţială mică, fără a fi o trebuinţă neapărată de un calificativ, se cheamă 
adunare, ca termen general, acele petreceri de familie, cari în oraşe poartă numiri 
mai speciale de: baluri, serate etc., iar pe la ţară se zic: şezători. 

La nunţi ţărăneşti, peţitorii încep stereotipa cuvîntare în versuri cătră familia 
miresei: 

„Bună vreme la cinstita adunare 
Şi la cinstiţi socri mari...” 

(.Albina Carpaţilor, 1879, p. 298) 

Cam toate adunările de familie fiind în legătură cu o perspectivă de măritiş, de 
aceea: 


„Un tînăr, voinic, în vîrstă, în anii înflăcăraţi, 

Cînd mergea la adunare între oameni însuraţi 
Şi cînd le da bună zioa, ei - de mult ce le plăcea - 
«îţi mulţămim, împărate», toţi d-a rîndul îi zicea: 
Junele neînsurat 
Este ca un împărat...” 

Cost. Negruzzi, Au mai păţit-o şi alţii: „E de prisos a vă descrie ce înger este 
Zefiriţa. Ştiţi cît e de frumoasă; ştiţi ce plăteşte într-o adunare...” 

In graiul vechi, prin adunare se mai înţelegea o întîlnire pregătită de mai-nainte 
între două sau foarte puţine persoane: „rendez-vous”. 

Nic. Costin, Letop. II, 85-86, vorbind despre venirea la Iaşi a unui ambasador 
francez: „cu mare cinste aducăndu-1 la adunarea sa Nicolai-vodă, de aice l-au petrecut 
cu oamenii săi pănă la Tighinea..apoi, mai jos, despre un magnat polon: „a doua 
zi au purces la adunarea sa cu Nicolai-vodă...” şi tot acolo: „după adunare i-au 
trimis dar un cal moldovenesc...” 

Nic. Muşte, Letop. III, p. 21, vorbind despre venirea viteazului hatman moldo¬ 
venesc Buhuş la Halil-paşă, care-1 chemase într-adins ca să-l vază, zice că: „i s-au 
prilejit a merge nu cu mîna goală la adunare”. 

Cu aceeaşi noţiune aplicată la raporturi internaţionale, considerîndu-se staturile 
ca neşte individualităţi: 

Miron Costin, Letop. I, 292: „Şi aceia să se ştie, că ţara aceasta fiind mai mică, 
nice un lucru singură de sine fără adunare şi amestecare cu alte ţeri n-au făcut...” 

în cărţi bisericeşti adunare, urmat sau nu de un calificativ, însemnează totdauna 
o colectivitate de oameni de acelaşi fel sau avînd acelaşi scop: 

Dosofteiu, 1680, ps. LXXXV: 


„...călcătorii cei de liage să sculară 
asupra mia, şi adunare de putiarnic cercară 
sufletulu mieii...” 


„...iniqui insurrexerunt super me, et 
synagoga potentium quaesierunt ani¬ 
mam meam...” 


în Biblia Şerban-vodă, 1688: „adunarea celor tari...” 

Pentru sinonimică, acelaşi pasagiu, după cum s-a tradus în: 

Coresi, 1577: „.. .lege-călcâtorii scularâ-se spre mine, şi zborulu vrătoşiloriî 
cerşurâ sufletulu mieu...” 

Arsenie de la Bisericani, circa 1650 (ms„ Acad. Rom.): „...călcătorii cei de 
lege se sculară spre mene, şi s ă b o r de cei tari cercară sufletul mieu.. 

Silvestru, 1651:,,...făloşii sculară-se spre mine, şi sfatul puternicilor căutarâ 
sufletul mieu...” 

Adecă: adunare d e - = sbor sau săborşi sfat, doi slavismi, din cari 
însă cel dentîi însemnează mai în specie „concile”, cellalt: „conseil”, în ambele 
cazuri ceva organizat, pe cînd adunare de- presupune o unitate de stări de vederi 
fără a implica o constituire. Chiar în privinţa clerului, sobor se zice despre o 
întrunire organizată; iar despre una momentană: adunare. 

Enachi Cogălniceanu, Letop. III, 231, descriind înmormîntarea unei doamne: 
„.. .a doua zi cu mare cinste şi jale au rădicat boierii cei mari oasele, cu mare adunare 
de vlădici, egumeni şi preoţi făr de număr...” 

Tot aşa: adunare de neguţitori, adunare de învăţaţi etc. 

în vechile texturi, adunare, ca şi ceilalţi substantivi cu iniţialul a-, iubeşte 
prepoziţiunea întru în loc de î n . 

Dosofteiu, 1673, f. 32 b: 

„în mijloc de besîaricâ mare 

Aţ voi mulţămi ş - i n t r -adunare.. 

Cipar ( Principia , p. 122) citează vechea formă a genitivo-dativului determinat 
adunariei — adunării, după Pentateucul din 1581: 


Exod. XVI, 9: „a toata adunariei fiilor 
lu Israil...” 

Ibid., XXXIV, 30: „mai marii aduna¬ 
riei...” 


„...omni synagogae filiorum 
Israel...” 

„...seniores ...” 


v. ] Adun. — Adunăciune. - 2 Adunat. - Adunătură. 


1 ADUNAT, -Ă; part. passe d ’ a d u n : reuni, rassemble, amasse, recolte, 
additionne. Sinonim cu strîns, cules, întrunit, împreunat, în 
opoziţiune cu risipit şi împrăştiat. 

Evangeliarul lui Brîncovan, 1693, în alăturare cu al lui Silvestru, din 1648: 


1693: 

Marc. I, 33: „şi era adunată toată cetatea 
la uşă...” 


1648: 

„...şi era tot oraşulu strănsu la 
uşe...” 


Moxa, 1620, p. 353: „deaca văzură troîanii adunate atâta oşti de pretutindima, 
adunară şi ei ajutorii.. 

Samuil Clain, învăţături (Blaj, 1784, p. 7): „Dară încă de are adunate avuţii, de 
are moşii bune, de are căsi frumoase, pentru care elă atîta s-au ostenită, atîta s-au 
muncit, atîtea nevoi au răbdată.. 

Zilot, Cron., p. 79: 

„Prin uliţe, prin curţi, vedeai adunaţi pilcuri: 

Prieteni, cunoscuţi, toţi făcînd fugei tîlcuri...” 

Cost. Negruzzi, Aprodul Purice : 

„De acolo nu departe ţăranii stau adunaţi. 

Cu securi, cu lănci, cu coase şi topoare înarmaţi...” 

v. l Adun. 


2 ADUNÂT (plur. adunate), s. n.; part. passe d’a d u n pris substantivement: recolte, 
reunion. 

Cîntecul Nevasta bolnavă: 

„Cînipa mi-am semînat, 

Dar cînd fu pe adunat 
Boala-n trupu-mi a intrat...” 

(Alex., Poez. pop. 2 , 310) 

Cîntecul haiducului Petre a nu: 

„Bată-1 crucea om bogat, 

Om bogat şi fără sfat! 

Toată vara l-am rugat 
Să-mi dea bani pe adunat, 

Măcar două, trei parale 
Să-mi cumpăr la copii sare.. 

(fbid., 259) 

La Coresi adunat ne apare ca sinonim cu adunare „reunion”, de ex.: 
1577, ps. LXX VIII: 

„...pomeneşte adunatulu tău ce-ai aflaţii „...memento congregationis 
de întăîu...” tuae quam possedisti ab initio...” 


1580, quat. XXII, p. 5 (Math. XXII, 41): 


„...adunatele Fariseilor întrebă Isus 
grăi...” 


. congregatis autem pharisae- 

is, interrogavit eos Jesus...” 


Primul pasagiu sună la Silvestru, 1651: „adu-ţi aminte de adunarîa ta”, 
iar la margine mai adaugă scholia: „săborul”. 
v. 1 Adun. - Adunare. - 1 Adunat. 


ADUNAŢII, nom propre de plusieurs villages. în secolii trecuţi şi pînă sub 
Regulamentul Organic, cînd ţăranii români lăsau vetrele lor şi se risipeau de groaza 
năvălirilor din afară, a dărilor domneşti şi a jafurilor din întru, astfel că - zice N. 
Bălcescu - „numai din judeţul Dolj au fugit o dată 15.000 familii” ( Mag. ist. II, 
239), administraţiunea şi stăpînii pămîntului întrebuinţau toate mijloacele pentru a 
face să se întoarcă fugarii, şi uneori reuşeau de a-i aduna, fie cu d-a sila, fie prin 
făgăduieli. De aci mulţimea satelor numite Adunaţii. Frunzescu (Dicţ. top., 2) men¬ 
ţionează vro trei numai în Dîmboviţa. Mai sînt în Teleorman, Olt, Mehedinţi etc. 
v. l Adun. - 1 Adunat. 


ADUNĂCIUNE, s. f.; jonction, reunion. Ca sinonim cu adunare, la 
Budai-Deleanu (Dicţ., ms. în Muz. istor. din Bucur.): „adunăciune, Versammlung”. 
Cu sensul de „jonction”, la Dosofteiu, Paremiar, 1683, f. 127 a: „părintele să cunoaşte 
şi fitul să slăvîaşte şi de toţii taste ştiut, una putîarîa, una adunăciunia, una închină- 
cîunîa svinteî troiţe...” unde în contextul slavic: ckmEt aHiE. 
v. x Adun. 


ADUNĂTOR, -OARE, adj. et subst.; qui reunit, qui assemble, qui rassemble. 
Cuvîntul e interesant mai ales cu sensul agricol de „cel ce adună fîn”. 

Balada Buruleanu: 

„Tu măre mie să-mi faci, 

De voieşti ca să mă-mpaci, 

Vro cincizeci de cositori, 

Patruzeci dăunători 

Să-mi cosească f î n cu flori.. 

(G.D. Teodorescu, Poez- pop., 601) 

Formă şi accepţiune din epoca latinităţii rustice. Intr-un act francez din 1312 
(ap. Du Cange, v. Adunator ): „Una cum corveriis debitis pro f e n o dictorum 
pratorum adunando et intassando, pro quibus corveriis adunatoribus 
et intassatoribus dicti f e n i XVIII denarii duntaxat annuatim debentur...” 

v. 1 Adun. - 2 Adunat. 

ADUNĂTURĂ (plur. adunături), s. f.; ramas d’hommes ou de choses. 

N. Muşte, Letop. III, p. 39: „Turcul dăndu-le (ungurilor) bună nădejde de ajutor, 
ei s-au şi rocoşit asupra nemţilor din cetăţi şi, rădicăndu-şi craiu pre Racoţi, feciorul 
lui Gheorghi Racoţi celui bătrân ce au fost craiu acolo, s t r î n s -au adunătură de 
ţară, catane şi altă pihotă multă.. 

Zilot, Cron., p. 85, despre domnia fanariotului Constantin Ipsilant: „făcea mereu 
şi oaste, din adunătură de felurimi de oameni blestemaţi, cu cheltuială din visteria 
ţărei, pe care oaste o numia a ţărei; - era, pociu zice, curată ceată de tîlhari, că pe 
unde ajungea, gemea pămîntul...” 

De aci, tot la Zilot, p. 61, expresiunea: „oameni de adunătură”. 

Enachi Cogălniceanu, Letop. III, 279, aplică această vorbă chiar la un congres 
de ambasadori, care însă n-a făcut nici o treabă: „nu s-au putut tocmi, şi s-au stricat 
acea adunătură.. .” 

In sens bun, adunătură la Costachi Negruzzi, Aprodul Purice : 

„Un puţin număr de oameni, tot în cete împărţit; 
îns-acea adunătură era mîndră de privit: 

D-o parte boierinaşii, d-a lor slugi încungiuraţi, 

Călări pe armăsari ageri şi felurit îmbrăcaţi... 

Unul c-o sabie-ntoarsă, c-un capot ros înfirat 
Şi haine înaurite, este turceşte-mbrăcat; 

Altul încalecă iarăşi un cal de Don căzăcesc, 

Poartă o suliţă lungă şi un hanger calmucesc...” 

Era frumoasă, dar tot adunătură, adecă un „mixtum compositum”, un „fel de fel 
nu de un fel”. 

La Dosofteiu, 1680, ps. LXVII, despre vite: „adunătura taurilor în vacile 
popoarelor...”, unde la Silvestru, 1651: „a d u n a r î a tauriloru...” 

Despre lucruri, adunătură însemnează o strînsură de ceva prost sau sărăcăcios: 

Jipescu, Opincaru, 126, descrie averea ţăranului: „Să te apere numa Dumnezeu, 
casa ta, boiţi] tăi, muierea ta, pămîntu, copilaşiii], adunătura ta...” 

v. [ Adun. - Adunare. 

ADUNEZ 

ADUR 


v. Adun. 


A-DURA (D-A), adv.; roulant comme une boule, roulant avec fracas. 

Se construieşte cu verbul d a r e : „a da d-a-dura”. 

Alexandri, Răzbunarea lui Statu-palmă, descriind pe fabulosul uriaş Sfar- 
mă-peatră: 

„Unde vede-o stîncă naltă, el o macină cu palma. 

Bolovanii sub picioare-i dau de-a dura, dau de-a valma; 

Şi cu peatra măcinată, şi cu petrele-aruncate 
El iezeşte, bate, umflă rîurile tulburate...” 

1. Creangă, Povestea lui Harap-Alb ( Conv. Ut., 1877, p. 174): „să aibi tu puterea 
mea, ai vîntura ţările şi mările, pămîntul l-ai da de-a dura ...” 
v. U A (p. 61). - Dur. - Dura. 

'ADUS, -Ă, adj.; apporte, amene, produit, cause. 
v. x Aduc. 


2 ADUS, -Ă, adj.; flechi, penche, recourbe. 

A. Odobescu, Milmea-vodă, p. 7: „Amîndoi purtau în cap o ţurcă flocoasă, adusă 
la o parte...” 

Acelaşi, Doamna Chiajna, p. 69: „uşi cu tocuri de peatră nalte şi înguste, aduse 
sus în îndoit perghel...” 

De la Vrancea (B. Ştefănescu), Sultănica, p. 165: „De şapte ori s-a lăsat temeiul 
nopţii de cînd Şuer aţine, în plaiuri depărtate, potica arnauţilor cu fes roşu şi cu 
iatagan adus...” 

Laurian-Massim I, 30: „coarnele unor boi sînt tare aduse spre spate...” 

„Pe la noi coamele la vite se deosebesc în: ţapoşe, grebleşe, aduse, lateşe, butace, 
flencheşe şi cercelate” (I. Iordăchescu, Botoşani, c. Cristeşti). 

Acest participiu trecut n-are a face cu aduc „apporter, amener”, ci vine din 
celalalt verb aduc, corelativ cu „răsucesc, îndoiesc”, de exemplu: 

Balada Balaurul'. 


„Paloş răsucea, 

Paloş aducea 
Şi-n două-1 tăia...” 

sau balada Ghiţă Cătănuţă: 

„La genuche le-a ducea, 
In genuche le-n d o i a 
Şi pe toate le rupea...” 


(G.D. Teodorescu, Poez. pop., 450) 


354 v. 2 Aduc. 


(Ibid., 628) 

3 ADUS (plur. aduse), s.n.; offrande, premices. Arhaism. 
Coresi, 1577, ps. XXXIX: 


..comândâri şi aduse nu vruşi.. 
v. l Aduc. 


„...sacrificium et oblationem 
noluisti...” 


ADUSĂTURĂ (plur. adusături), s. f.; t. de med.: litteralement a p p o r t, toute 
sorte de maladie que l’on suppose etre apportee de loin par un malefice quelconque. 
Adusătură face parte din numeroasa terminologie medicală poporană cu - tură: 
vătămătură, aruncătură, apucătură, lipitură, strîcnitură, năprăcitură,potcitură etc. 
Orice boală adusă în casă prin fermecele sau vrăjile unui duşman e adusătură. 
Descîntec ardelenesc „ca să desfacă de urît”: 


„Tu ştii de toate făcăturile, 
De toate aduseturile, 

De toate puseturile 
Din talpa căsii 
Pînă-n vîrful căsii, 

Din vîrful căsii 
Pînă-n talpa căsii; 

Toate făcăturile, 

Toate aduseturile 
Şi toate puseturile 
Le ia în gură 

Şi le du pe capul cui le-a dat 
Şi le-a mînat...” 


v. l Aduc. - Boală. - -tură. 


(S. F. Marian, Familia, 1883, p. 102) 


ADUSOARE (plur. aclusori), s. f.; emportement. Admirabilă formaţiune din parti¬ 
cipiul a d u s , pe care cu multă eleganţă o întrebuinţează mitropolitul Dosofteiu, 
Paremiar, 1683, nov. 30, f. 18 b: 

„Trevalure de gânduri, şi de patimi adusori, şi adâncuri de păcătui, ticălosului 
mîeu sufletu învăluesc...” 

v. l Aduc. - Pusoare. 

ADYARE, s. n. plur.; t. d’archeol.: phylactere, morceau de parchemin sur lequel 
sont ecrits des passages de l’Ecriture et que Ies Juifs s’attachent au bras et surtout au 
front. In limba ebraică se cheamă „thephilin”. La noi astăzi se zice corn sau 
cornul jidanilor, după prima impresiune pe care o produce vederea acestei 
amulete puse pe frunte. 

Biblia Şerban-vodă, 1688, f. 767 (Math. XXIII, 5) despre farisei: „toate faptele 
lor le fac pentru să să arate oameniloru că-ş lărgescu advarele lor şi-ş măresc poalele 
veşminteloru...” 

Tot aşa în Evangeliarul bucureştean din 1703, f. 20. 

Noul Testament greco-român, 1693, f. 105: 

„...că-ş lărgescu advarele lor şi mărescu „...7iA,ax'Uvo'omv yăp ză (p x> X a k - 
poalele hainelor...” t p p i a aîmov Kod pEYak'Ovoucn.v toc 

Kpcccj7ie5oc...” 

După ce mult mi-am bătut capul, cercetînd originea acestui cuvînt, împreună cu 
d. L. Şaineanu, foarte ştiutor în limba ebraică, am ajuns la convingere că advare nu 
este altceva decît hadevarim „oi Tioyoi, praecepta”, „paroles par excellence”, 
după cum se cheamă evreeşte cele zece porunce şi orice text sacru, iar cu atît mai 
vîrtos pasagele cele scrise pe filacter. Este o vorbă introdusă la noi în grai pentru a 
numi un lucru specific evreesc; există însă un sinonim românesc propriu-zis: 
fruntare (= lat .frontale), care se poate aplica la orice atîrnătură pe frunte, 
pînă şi la un „breton”: 

Noul Testament, 1648, f. 25: „toate faptele lorii le fac pentru să sâ arate oamenilor, 
lărgindu-ş f r u n t ă r i 1 e lor şi mărindu-şu marginile veşmintelor...” 

v. Corn. - Fruntare. 


AEASTA. - v. Aiasta. - Iasta. 


AEPT. - v. Aiept. 


Â E R (plur. aere), s. n.; air. Fluid elastic şi transparinte, compus din 0,79 de azot şi 
0,21 de oxigen şi formînd în giurul pămîntului un strat de peste 60 kilometri. în sens 
mai restrîns, sinonim cu văzduh „afip”; în sens mai întins, cu slava 
ceriului „aiOijp” şi cu ceriul „oopocvoţ”; apoi ca atmosferă, plăcută sau uri- 
cioasă, aer se aplică prin metaforă la fizionomie. 

în legătură cu slavă: 

Basmul Hoţu împărat (Ispirescu, Leg., 378): „...foişorul începu a se sui în 
slavă şi a pluti în aer.. 

v. Slavă. 

în legătură cu văzduh: 

Un bocet poporan din Bucovina: 


„La fîntîna lui Ignat 
Sînt leacuri de vindecat, 

Ş-am săpat şi le-am adus, 

Pe fereastră ţi le-am pus, 

Dar un gangur a zburat 
Cu leacul de vindecat, 

Şi în aer s-a urcat 

Şi-n văzduh el l-a scăpat...” 

(Burada, Inmormîntări, p. 138) 




AER 


v. Văzduh. 

In legătură cu cer, mai ales în expresiunea „paserile cerului”: 

Coresi, 1580, quatern. XXV, p. 13: „...pasările ceriului celea ce zboară, 
ce se zice ceia ce săntu pre supţii aeră (afpK) dracii, şi o pierdu aceia; iară c e r î u 1 ii 
acicea văzduhulii cheamâ-se...” 

v. l Cer. 

Din cauza transparinţei sale, aer se poate zice uneori în loc de zare „lueur”: 

„Casa p-o muche clădită, 

Singură cîmpul domnind, 

De umbră neocolită 
O vezi în aer albind...” 

(Gr. Alexandrescu, Viaţa cîmpenească) 

unde Alexandri ar fi pus tot aşa de bine: „în zare albind.. 

Pe de altă parte, prin gazuri ce cuprinde, aer se poate confunda cu abur, 
astfel că în unele locuri (S. Velişcu, Iaşi, corn. Bădenii) ţăranii numesc aşa sufletul 
dobitoacelor, căruia pe aiuri pretutindeni se zice a b u r . De altmintrea, între ambele 
aceste cuvinte, după cum am arătat-o într-un alt articol, există şi o înrudire etimologică 
primordială. 

v. Abur. 

în credinţele tuturor popoarelor, aer închipuieşte un fel de lume aparte, în 
opoziţiune mai ales cu p ă m î n t şi cu apă. 

Cantemir, Istoria ieroglifică (ms., în Acad. Rom., p. 129): „din doaâ una îţi 
alege: sau în aer, sau pre p ă m î n t să lăcueşti, şi aşea sau supt umbra Vulturului 
sau supt brînca Leului te suppune...” 

Critil şi Andronius (Iaşi, 1794), p. 9: „Elefantulu s-au mulţămitu de păduri, 
calulu de cîmpuri, vulturulu de aere, peştele de ape, broasca de lacuri...” 

Jipescu, Opincaru, 36: „La ţară, a ini, codru, ceru, muntili, ruşinţa, verdeaţa, 
florili cîmpului şi nu-şti mai ce ascuns în inima rumânului te-nsuflă aşa dă puternic, 
că pari c-ai hi mai aproape dă Dumnezeu...” 

Un frumos pasagiu ironic în Chronicul lui Cantemir, II, 346: „.. .chipul, a căruia 
fiinţă în lucrurile firii nu să află, a zugrăvi ne apucăm, şi corăbii în aer, stînci pre 
apă plutind, lei şi zmei plugurile pre arături trăgînd, şi altele ca aceste fosturi de 
chiteală, lucruri pre carile le zămisleşte părerea, a arăta ne nevoim..pasagiu care 
se aseamănă cu din Plaut, Asin. I, I, 86: 

„Jubeas una opera me piscari in aere; 

Venari avem rete jaculo in medio mari...” 

Sub raportul schimbărilor meteorologice: 

Costachi Stamate, Muza, I, 25: 


„Furtună grozavă pe aripi negrite 
Despre apus vine, văjîind în aer, 
Văile suspină, codrul clocoteşte, 

Stejari de ani sute scîrşnesc să se rampă; 

De ploaie şi vifor nu-i adăpostire.. 

Metaforic, după cum fulgerul despică aerul: 

Balada Doncilă: 

„Pala-n aer fulgera, 

Capul mîrzăcesc zbura.. 

Alexandri, Balta: 

,Aerul e viu şi proaspet!... el trezeşte şi învie 
Peptul, inima şi ochii, peste care lin adie...” 

Acelaşi, Secerişul: 

„Ciocârlia ciripie, fîlfăind din aripioare, 

Pe o scară de lumină se coboară de sub soare; 

Aerul e-n neclintire, el devine arzător; 

Prepeliţa cîntă-n grîie, grierul cîntă-n mohor”. 

Tot aci vine expresiunea „a schimba aerul”: 

„Se duseră împreună 
La moşie să se plimbe, 

Aerul ca să-şi mai schimbe...” 

(A. Pann, Prov. III, 45) 

In fine, în aplicaţiune la fizionomie: 

Critil şi Andronius, p. 85: „ia avea chipul înţelepţii, ochii pătrunzători, vorbele 
drepte şi curate, mînule minunate pentru că ele da viaţă la totii aceia ce atingea; 
aerulu feţii sale străluciţii şi alu său stătu pre-încuviinţaţii; în scurţii, nu să poate 
să se vază o frumseţe mai desăvîrşitu.. 

A. Pann, Prov. I, 172: 

„Vezi tu astă alifie şi acel clondir lucios? 

Cei mai urîte stafie îi dă aer drăgăstos ...” 

Costachi Negruzzi, O alergare de cai I: „Cum! aşa degrabă ne laşi? - am adaos 
încreţind fruntea şi rădicînd sprincenele, ca să-mi dau un aer mîhnit...” 

Acelaşi, Aprodul Purice: 

„De acolo nu departe ţăranii stau adunaţi, 

Cu securi, cu lănci, cu coase şi topoare înarmaţi; 

A lor mîneci suflecate, aerul posomorit, 

Tăcerea lor, toate-arată că spre război s-au gătit.. 

Latinul aer este un împrumut din grecul cop; un împrumut însă foarte vechi 
şi ajuns a fi de tot poporan în epoca colonizărilor romane, aşa că a trecut în generali- 

(Cihac). E foarte importantă mai cu seamă prezinţa în limba română a lui aer cu 
sensul de „physionomie, mine”, care nu poate fi la noi un galicism, deoarăce e 
poporan şi anterior înriuririi franceze. Prin aceasta se înlătură cu totul ipoteza lui 
Diez (Wtb. 2 I, 7), a lui Littre (ad voc.), a lui Scheler (a. v .) etc., cum că romanicul 
occidental a i r „aspect” n-ar fi de aceeaşi origine cu a i r „văzduh”, ci ar deriva 
bunăoară din a r e a . Din lat. a r e a vine al nostru „arie”, vechi „are = loc unde 
se trieră griul”, dar după fonetica românească e peste putinţă de a ajunge de la 
a r e a la aer, şi chiar sub raportul curat ideologic distanţa e mult mai mare decît 
între „aer pe faţa pămîntului, bun sau rău” şi „aer pe faţa unui om, iarăşi rău sau 
bun”. D-a dreptul din grecul dtp, s-a mai dezvoltat un al treilea sens: aer „le 
suaire”, termen teologic pentru vălul care se pune d-asupra sîntelor daruri: „quia 
per modum aeris circa terram expansi ea ambit” (Du Cange, GIoss. rn. graec., ad 
voc.). Cu mai mult drept s-ar putea zice despre aerul f i g u r e i : „per modum 
aeris eam ambit”, avînd uneori aer liniştit, altă dată aer turburat, aci aer furtunos, 
posomorit etc. 

v. 2 Aer. - Aerisesc. 

2 ÂER, s. m.; t. de theol.: le suaire. învălitoare a sîntelor daruri. „Aer, vălul cu care 
s-acoperă sf. potir; poalele de la icoane” (Baronzi, Limba română, 101). 

Inventarul mănăstirii Galata, 1588 ( Cuv. d. bătr. I, 196): ”f 2 tetruvangghele 
neferecate, f 1 aeru tot sărma...” 

Dosofteiu, Liturgiar, 1673, f. 44 b: „Şi strigă diaconulu: să luâmii aminte! iară 
popa vârându-şii mânule pre suptu aeru, cu fricâ şi cu sâîalâ dumnădzăîascâ să 
atinge de svănta pâine...” 

Gheorgachi Logofăt, Letop. 111, p. 312: „(In zioa sfintei şi marei Vineri) se scoate 
aerul, mergând domnul cu mitropolitul alăturea înaintea aerului cu tot alaiul..şi 
apoi ceremonialul se încheie prin: „sărutarea aerului de toţi pe obiceiu...” 

Beldiman, Tragod., v. 2897, despre mănăstirea Secul: 

„Acel Vornicul Ureche, ctitor din rîvnă aprins, 

Cît se dă cu vrednicie, fericitul s-au întins 
A o zidi la loc tare, minunat a o-nzestra, 

In cheltuială şi trudă fără preget a întră: 

Odăjdii de un preţ mare, un aer prea minunat, 

De mîna soţiei sale cu mărgăritar lucrat...” 

Cuvîntul derivă din medio-grecul otfţp, cu acelaşi înţeles; în vechile texturi însă 
tonul cade totdauna pe a, niciodată pe e, ceea ce - ca şi e = r| - pare a dovedi că 
vorba n-a trecut la noi prin intermediul slavilor, la cari se zice aHpK (Miklos., Lex„ 3), 
ci cu mult mai denainte, accentuaţiunea şi vocalismul fiind curat latine: aer. 

v. 'Aer. 

AEREL, s. n.; t. de botan.: Asa-foetida. O plantă ombeliferă exotică al cării suc are 
un miros foarte greu şi un gust respingător. Cuvîntul se întrebuinţează, pare-ni-se, 359 

numai în Transilvania: ,^\erelu, der stinkende Asant, Teufelsdreck” (S. Barcianu). 
Are trebuinţă de a mai fi verificat, ca sens şi ca formă. Nu cumva să fie aiorel, de la 
a i u (= lat. allium ) „usturoi”, din cauza mirosului specific al asafetidei? 
v. Aiu. - Aior. 


AERESC. - v. Aerisesc. 


AERISESC ( aerisit , aerisire ), vb.; aerer, eventer (Cihac). „A svînta, a scoate, a 
întinde la aer” (Costinescu). De aci şi substantivul aeriseală „action d’aerer, 
etat d’aere” (Polysu). Cuvînt din epoca fanariotică, aproape necunoscut graiului 
ţărănesc şi peste Carpaţi. Din neogrecul cxepi^o). Curat româneşte, de la aer (— lat. 
a e r) se poate zice: aeresc, aerare, aereală. 
v. Aer. - Svîntez. 


AERISEALĂ 

AERISIRE 


v. Aerisesc. 


AEROS, -OASĂ, adj.; aerien, vaporeux. Cost. Stamate, Muza I, 58, despre umbra 
lui Ştefan cel Mare; 

„Grăind aceste, el pune pe a soldatului frunte 
A sa mînă aeroasă, zicînd cu glas tunător...” 

v. Aer. 


AEST, AEASTĂ (plur. aeşti, aeste), pron. demonstr.; ce, cet (cette). Formă rustică 
în loc de acest (v. pag. 187), de care altfel nu se deosebeşte întru nemic prin 
funcţiune. Acăţîndu-şi pe emfaticul -a (v. 5 A), se face aesta ( aeasta ) = acesta 
(aceasta). 

în vechile tipăriture, aest nu ne întimpină mai de loc. Numai doară printr-o 
scăpare de vedere, la Dosofteiu, 1673, f. 162 b: „aesta (dîcTd) psalom aratâ scurtarîa 
vieţii...” în documente însă nu e rar, mai ales în cele din Moldova şi-n zapise scrise 
de ţărani. 

Pătraşco Păturniche, Suceava, 1597 ( Cuv. d. bătr. I, 77): „nime din ruda mea ca 
să n-aibă a pără aîastă păra nice dineoară...”; dar în acelaşi act: „a c a s t ă mică 
cărţulie...” 

Dumitrachi Vătavul, 1695 (A. I. R. I, 63): „deci să-i întorcem de frate căte 4 lei, 
aeşti patru fraţi cari mai sus scriu, şi-i fac să i să de 16 lei...”; dar cu cîteva rînduri 
mai sus: „noi aceşti patru fraţi”, şi: „dintr-a ceşti 80 lei...” 

Popa Vasilie, Bîrlad, 1603 (Cuv. d. bătr. I, 131): „căndii am făcut aestu zapis, 
au fost şoltuzul Sandul di Bârlad...”; şi mai jos: „aîasti omeni sintu toţ din tărgii din 
Bârlad...” 

Inventarul mănăstirii Galata, Iaşi, 1588 (C. d. b. I, 192): „toate aiastea s-au dat 
360 la măna lui Ghervasie...” 

Din aest se mai reduce la e s t şi chiar la e s , de ex. în acelaşi Inventar (C. d. 
b. 1, 207): „stoguri de grîu de e s -timpu.. 

Costachi Negruzzi, Cîrlanii, sc. 4, convorbire între ţărani: „Feciorul boieriului, 
care vine în toate dimineţile de citeşte sub răchiţile aeste...” 

Pentru Transilvania, Lex. Bud., 7: „aestu — a c e s t u ”, 
v. Acest. - Acesta. - Aist. - Est. - Ist... 


AESTA. - v. Aest. 

AEVE. - v. Aieve. 

AFÂN, s.n .; contrariete, ennui, creve-coeur. „Vorbă de origine necunoscută şi auzită 
în gura puţinilor români din Moldova în loc de: durere de inimă, 
necaz, amar al sufletului” (L.M.). 

Acest cuvînt se potriveşte prin înţeles şi prin formă, pe de o parte, cu italianul 
a f f a n n o , vechi spaniol afano, vechi francez ahan = afan etc., toate 
cu sens de „turburare, nemulţumire”, pe de alta, cu grecul capavioţioţ, 
âipavi^o) „nemicire, peire”, de unde verbul afanisesc. Pînă la probă 
contrară, derivaţiunea neogreacă este mai de crezut. în texturi vechi, în graiul ţărănesc 
şi-n poezia poporană, noi nu l-am aflat nicăiri; ba încă - dacă nu ne înşeală memoria 
- nici la Costachi Negruzzi, nici la Alexandri, nici la Creangă, scriitorii cei mai 
avuţi în moldovenismi, el nu se găseşte, 
v. Afanisesc. 

AFANISESC ( afanisit , afanisire), vb.; „aneantir, detruire, ruiner = neogr. CMpaviiŢo” 
(Cihac). 

Scrisoarea mitropolitului moldovenesc Leon cătră consulul austriac baron de 
Metzburg, 1788 (Cogălniceanu, Arh. rom. II, 394): „Peloponisul şi alte locuri a 
stăpănirei turceşti, cum şi parte din Moldova i Ţara Muntenească, care prin robie şi 
sabie şi foc s-au afanisit de dânşii.. 
v. Afan. 

'AFARA, AFAR, adv.; dehors, â l’exterieur. Macedo-românesc: afar şi afoară ; în 
istriano-româna: fără şi foară (I. Maiorescu, Miklosich). în poezie, afară se reduce 
adesea la disilabicul afar. 

Jarnik-Bîrsanu, Transilv. 306, plîngerea recrutului: 

„Ian ieşi, maic -afar din sat 
De vezi cum mă duc legat.. 

Donici, Magariul: 

„.. .cu vro despicătură 
Să deie pe magar afar din curătură...” 

Din latinul ad-foras (ad-foris) = vechi ital. a f f u o r i = spân. 
afuera, fu era = portug. fora etc. (Cihac). Materialmente diferă numai 
prin „ad” de prepoziţiunea „fără”, cu care uneori se confundă şi-n privinţa sensului, 
de exemplu: 


Evangheliar, 1648: 

Act. Ap. XXV, 22: „nemicâ zicăndu 
fără celea ce-au prorocită prorocii...” 


Biblia, 1688: 

„...nimica afară grăindu dentru carele 
prorocii au grăită.. 


în context: „t k i o ţ X e y <n v ”, „e x t r a dicens”. 

Această sinonimică cu fără se învederează mai cu seamă cînd afară e urmat 
de prepoziţiunea d e , însemnînd atunci „excepte; outre, en dehors de”, bunăoară: 

Pravila Moldov., 1646, f. 53: „căndu va fi neştine nebun şi den afară d e 
minte şi de-ş va ucide tată-său sau pre fiiu-său, acestuia să nu i să dîa nice un fîal de 
certare, pentru căce a»unge-i lui certare că îaste nebună şi fără de mente...” 

în loc de „fără minte”, în vechiul grai se zice ades „afară d e minte”: 

Omiliarul de la Govora, 1642, p. 32: „toţi păcătoşii afară d e mintea sa înblâ.. 
şi pe aceeaşi pagină: „afară d e sine era osebit de mintea sa...” 

„Nemine nu poate îndrepta această stare de lucruri afară d e Dumnezeu” 
(L. M.)„ unde e permis a zice şi: „f ă r ă numai Dumnezeu” ( Lex. Bud.). 

,Afară de aceasta”, „afară d e aceea”, „afară d e asta” = „en outre, â cela 
preş, d’ailleurs” (Pontbriant, Dr. Polysu), circulează în popor cu acelaşi înţeles ca 
şi: „f ă r -aceea” sau „f ă r ’ de aceea” (L. B.). 

,Afară d e rînd = extraordinarius, extra ordinem” (L. B.) puţin se deosebeşte 
de „f ă r ă rînd”. 

,Afară d e orice îndoială = fără nici o îndoială”. 

v. Fără. 

Dicţionarul româno-latin, ms., circa 1670 (Col. I. Tr., 1883, p. 421): , Afară. 
Foris. Foras. Extra”. 

Ca sens fundamental, afară însemnează ceea ce nu se află înlăuntru sau 
în casă, întocmai precum lătineşte „foris” este în opoziţiune cu „intus” (Cic.: 
relictus intus, exspectatus f o r i s ) şi cu „domi” (Liv.: bellum foris, seditio 
d o m i ). 

în antiteză cu 1 ă u n t r u : 

Pompiliu, Sibii, 29: 


„Că căsile taică-teu 
Nu le vede Dumnezeu: 

Pe din afară-s cu var, 
înlăuntru cu amar...” 


Jarnik-Bîrsanu, Transilv., 275: 


„Căci casa avutului 
Din afară-i văruită, 

înlăuntru-i otrăvită; 

Dar casa săracului 
In afară- i cu mînjală, 
Dinlăuntru-i cu ticneală!.. 


Coresi, Omiliar, 1580, quatern. IV, p. 5: „cu cătu omulu deîn nafarâ boleşte şi 
e în neputinţe, atăta elu deîn 1 ă u n t r u se înnoîaşte şi se vindecă de păcate.. 
în antiteză cu în casă: 

Doină din Moldova: 


„Ies afară cat la munţi, 

Intru-n casă n-am părinţi; 

Ies afară cat la brazi, 

Intru-n casă n-am nici fraţi; 

Ies afară cat la flori, 

Intru-n casă n-am surori; 

Ies afară cat la spini, 

Intru-n casă la străini...” 

(E. Sevastos, Conv. lit., 1882, p. 268) 


Doină din Ardeal: 


„Că moşul îmbătrînit 
Ca păcatu-i de urît: 
leşe-afară tot tuşind, 

Intră-n casă mîrăind; 

Iar feciorul cel sărac 
E plăcut ca ş-un colac: 
leşe-afară fluierînd, 

Intră-n casă tot cîntînd...” 


Cîntec oltenesc: 

„Lun-a/ara-mi luminează, 
Puica-n casă mi-şi oftează; 
Oftează, puică, oftează, 

Toată lumea să te crează...” 


(Pompiliu, Sibii, 17) 


(Conv. lit., 1876, p. 211) 

în ghicitori poporane: 

„Nici în casă, nici afară, nici în cer, nici pe pămînt”. - Fereastra. 


„Hoţul intră în casă 
Şi capul afară îşi lasă”. 

- Cuiul. 


Prin corelaţiune cu „înlăuntru” şi „în casă”, afară poate să-şi asocieze şi el pe 
î n , căpătînd forma aglutinată nafară, macedo-româneşte nafoară, fără vreo 
schimbare de înţeles. 

Ion din St. Petru, Alexandria , ms. din 1620, p. 16: „să întorse napoi Alexandru 
de-grabi nafară şi eşi...” 

Modificările logice ale lui afară se datorează verbilor şi prepoziţiunilor cu cari 
se însoţeşte. 

Cu ies, afară e pleonastic, fiind peste putinţă a i e ş i (= lat. ex-ire ) altfel 
decît afară. Nu se poate suprime numai în idiotismul: „ies afară - Stuhlentleerung 
haben” (Dr. Polysu). Uneori totuşi pleonasticul „i e s afară” e trebuincios pentru 
mai marea plasticitate a expresiunii, de exemplu: 

Omiliar de la Govora, 1642, p. 11: „de la inemâ e s ii cugetele hiclîane şi 
acolo întăîu să născu, iară apoi e s ii afară preîn gură şi preîn lucru şi fapte.. 

Cu scot, afară este de asemenea un pleonasm, deoarăce noţiunea „dehors” 
se cuprinde deja în verb. 

Pravila Moldov., 1646, f. 29: „singura cu voia sa şi fără voia gîudeţului va 
scoate afară pre Pavelii d e n t r -acea avîare...” 

Zilot, Cron., p. 38: „Eu ştiu, fără îndoială, că cu aceste stihuri şi cu alte vorbe 
multe ale acestei istorii, care închipuiesc defăimări stăpînirii şi altor mulţi, dau pricină 
celor care ştiu pravila şi hotarele istoricilor după toată cuviinţa a mă defăima şi a mă 
scoate afară cu totul ca pe un netrebnic.. 

Mai adesea şi mai româneşte afară se construieşte cu verbul dau, constituind 
idiotismul „d a u afară = mettre â la porte, chasser, expulser, congedier”. 

Proverb: 

„îl d e t e afară- ndată 
Ca pe o măsea stricată...” 

(Pairn, III, 24) 

Dar şi aci poporului îi place pleonasmul, adăugind: „p e uşă” sau „p e 
poartă” (Supape). 

„Punga plină pînă-mi fuse, 

Mîndra pe mînă mă puse; 

Cînd veni la jumătate, 

Mîndra mă de te la spate; 

Cînd de loc nu mai sunară, 

Mă d e t e pe u ş -afară ...” 

(Pann, II, 123) 

„Minciuna nu-mi place, vorbesc adevărul, 

D-aceea orunde mă pisez ca mărul 

Şi mă da u îndată pe poartă afară 

De nu-mi găsesc locul şi pacea în ţară...” 

(Ibid., I, 26) 

„Eu fac patul să se culce, 

El ia puşca să mă-mpuşte; 

Eu mă sui pe vetrişoară, 

El mă ia de cîrpuşoară 

Şi mă d ă pe u ş -afară...” 

(Jarnik-Bîrsanu, Transilv., 462) 

Tranzitivului „dau afară = chasser” îi corespunde netranzitivul „apuc afară 
= s’esquiver, sortir avec precipitation”, cărui i se anină de asemenea pleonasticul 
„pe u ş ă ” sau „p e poartă”: 

„Ş-a pucă pe uş -afară, 

Zicînd: ne plătirăm dară.. 

(Pann, Prav. I, 20) 

Macedo-româneşte: „ş-o a r u p s e nafoară” (M. lutza, Cruşova). 

Afară se construieşte cu prepoziţiunile: pe, de, din, dintru, pe 
din, p î n ă. 

Preces de p e , el însemnează: „dehors quelque part”. 

Zilot, Cron., p. 78: 

„Cei mai mulţi din boieri la Sibii în Cetate, 

Iar alţii mai de jos p -afară pă la sate...” 

Cîntecul Doinei : 


„Bate vînt de primăvară; 
Eu cînt doina pe afară, 
De mă-ngîn cu florile 
Şi privighitorile...” 

Cîntec oltenesc. 


(Alex. Poez. pop. 2 , 224) 


„Să mai văz focuri p e-afară, 

Copilaşi cu pelea goală, 

Cai în cîmpuri nechezînd 
Şi voinici pe plai suind...” 

(. Ibid., 287) 

Cu prepoziţiunea d e , afară însemnează „de dehors”: 

Cost. Negruzzi, O alergare de cai, 11: „...văzui pe poliţmaistru că veni d e 
afară cu grabă şi vorbi cu doctorul...” 

Balada Chiruţa: 


„Căci păgînul nu scădea, 

Ci mai tare se-mmulţea; 

Pentr-un turc care cădea, 

Zece d e -afară venea...” 

(Jarnik-Bîrsanu, Transilv., 494) 


Construit cu din, afară poate să însemneze de asemenea „de dehors”, de ex. 
la Coresi, Omiliar, 1580, quatem. VI, p. 3: „nu îaste a opri boala cu vreuîn lucru, şi 365 

iară nici d e î n -afară nu întrâ ia, nici deîn lăuntru nu mai lase..mai adesea însă 
„d i n afară” are sensul de „en dehors”, precum: 

Proverb: 

„D i n afară măr frumos 
Şi-nlăuntru găunos...” 

(Pann, Prov. II, 109) 

Text din sec. XVII (Cod. ms. miscel. al Bis. Sf. Nic. din Braşov, p. 374): „curăţiţi 
mai-nainte sticla deîn lăuntru, şi blidulu după aceia deîn nafară...”', proverb 
biblic (Noul Testament, 1648, Math. XXIII, 26): 


„...curăţeşte întăi înlăuntrulu paharului 
şi blidului, ca să fie şi din afară cu¬ 
rate...” 


„...munda prius quod intus est calicis et 
paropsidis, ut fiat fd, quod de f o r i s 
est, mundum...” 


Tot aşa „d i n afară de” însemnează „en dehors de”, ceea ce ne întimpină 
mai cu seamă des în Pravila lui Vasile Lupul, 1646; de exemplu: 

f. 48: „ucigătorîulu, den nafară (AtH 'Ha^ap/Y.) de ce-1 vor certa cu moarte, 
îaste datorîu încă să plătească rudeloru celui ucişii toate cheltuîalele c-au făcuţii...” 

f. 49: „pre acesta, den nafară d e pagubă, îl vor certa întru tot ca şi pre un 
ucigătorul...” 

f. 38: „cela ce va sudui solii carii vin de la o domnie la altă, sau într-alt chip de-i 
va vătăma, den afară d e certarîa ce dau pravilele cele mireneşti, acesta să să 
afurisească...” 

Moxa, 1620, p. 404: „feacerâ războîu mare den afară de cetate la 
Cosmida...” 

Veche locuţiune proverbială despre o cunoştinţă de tot pe dasupra sau o pospoială 
ştiinţifică: „a mirosi d i n afară d e prag”. 

Cantemir, Chron. I, 205: „cineva carele macar cît de puţin ceteala sfintelor şi a 
profanelor scrisori va fi amirosit, precum să zice cuvîntul: macar den afară 
de p r a g , cât de departe...” 

Cu p e din, afară însemnează: „â l’exterieur”; 

Un jurămînt poporan glumeţ: 

„Să mă bată untîi 
Pe din-untrîi 
Şi zară 

Pe din afară\” 

(N. Sînzian, Transilv., Haţeg) 

Ca idiotism, „pe din afară” e sinonim cu „pe de rost”, însemnînd „de me- 
moire, par coeur”. 

Cost. Negruzzi, Cum am învăţat româneşte: „d-ta vei binevoi a le învăţa p e 
de rost pentru ca să le poţi cuvînta curat şi pe înţeles, pentru că văd că dăscălii 

rosti pe /¥., 'K, iu, M şi altele vro cîteva; am nădejde că poimîne mi le vei putea spune 
pe din afară...” 

Cu p î n ă , afară însemnează „tout preş dehors”: 

„Ieşi, mîndruţo, pînă-n prag 

Şi-mi arată cin’ ţi-i drag. 

Iese mîndra p î n -afară 

Şi-mi arată drum de ţară...” 

(Jarnik-Bîrsanu, 123) 

C. Negruzzi, Toderică : „Aici este nu ştiu ce miros greu; ian să ieşim puţin 
p î n -afară...” 

In construcţiune cu genitivul determinat, afară îşi poate aglutina pe articlul geni¬ 
tival, devenind afara, după analogie cu „înapoia” sau „înaintea”, de exemplu: 

Codicele Voroneţian, circa 1550 (ms., în Acad. Rom.), p. 76: „goniîa-i păînră 
afara c e t a ţ i 1 o r u ...” 

Cezar Bolliac, Sila: 

„Se-nbrobodea copila şi o-neca suspine; 

Era să-noate-n viscol să meargă la vecine 
Să cear-un ouşor, 

O mînă de făină, să fac-o pîinişoară; 

Sta din afara u ş e i să vaz-o pîrtioară, 

Să vază vrun focşor...” 

Din punctul de vedere al filologiei romanice, e interesantă următoarea 
concordanţă între funcţiunile lui a d - f o r a s (ad-foris, foras , foris): 

de afară „de dehors” = spân. de afuera, de f u e r a = portug. de fora; 

pe afară „au dehors” = spân. por afuera, por fuera = portug. por 
fora; 

afară de „excepte” = spân. fuera de; 

afară de asta „en outre” = spân. fuera de eso; 

pe poartă afară = portug. pela porta fora. 

Ceva mai mult, idiotismul nostru afară din cale, macedo-româneşte: 
nafoară di cale (M. Iutza) „outre mesure, sans regie, sans raison”, se regăseşte 
întocmai la spanioli: „fuera de camino”. 

Vom încheia printr-un alt idiotism românesc de origine ciobănească: „a ieşi din 
răbuş afară” = a face ceva peste tocmeală sau fără socoteală, pe neprevăzute. 

I. Creangă, Stan Păţitul ( Conv. Ut., p. 25): „...să nu fii rău de gură, c-apoi mi-i 
să nu mă scoţi din sărite şi să mă faci cîteodată să-mi ies din răbuş afară ...” 

Despre ce este „răbuşul”, a se consulta Burada, Crestăturile plutaşilor (Iaşi, 
1880), p. 13. 

v. 2 Afară. 


2 AFÂRĂ! interj.; va-t’en! allez-vous-en! 

A. Pann, Prov. I, 26: 

„Strigînd: auzi vorbă! auzi fleac o dată! 

Tocma un ca tine de min’ joc să-şi bată? 

Afară! afară! slugă blăstemată.. 

Spaniolul „a f u e r a !” sau „a f u e r a ! a f u e r a ! ”, portugezul „fora !” 
se întrebuinţează cu acelaşi sens interjecţional. 

v. 1 Afară. 

AFEDRON. - v. Afedrona. 

AFEDRONA, s. indecl.; anus, latrine. Neogrecul âtpeSpcbvaq. în grai nu există. 

Cihac (II, 633): „afedrdn, anus”, fără a cita un text. Evangeliarul, 1693 (p. 74), 
faţă cu acela din 1648: 

1693: 

Math. XV, 17: „tot ce întră în gură, 
merge în pântece şi în afedrona să lea¬ 
pădă...” 

v. Ieşitoare. - Ghioacă. - Şezut. 

AFEMEIÂRE. - v. Afemeiat. 

AFEMEIAT, adj. et subst.; effemine, amoli, enerve. Cuvînt format d-a dreptul din 
femeie prin prepoziţionalul a, şi de aceea se aude mai mult numai la masculin: 
„acest om e de tot afemeiat”, „nu trebui să fii aşa de afemeiat” etc., adecă: „parcă ai 
fi o femeie”. Totuşi se poate zice metaforic: „lumea de astăzi e afemeiată” 
sau: „aveţi o oştire afemeiată”. De aci apoi ca verb: „nu vă a f e m e i a ţ i ”, de 
unde infinitivul substantivat: „această afemeiare nu-mi place”. Alături cu 
clasicul effeminatus, limba latină vorbită poseda o formă affe- 
m i n a t u s , de unde spaniolul şi portugezul afeminado, cu deminutivul 
afeminadillo, vechi italian affeminato (Tommaseo), sardul affe- 
m i n a d u (Spano), sicilianul affiminatu,la superlativ affiminatis- 
s i m u , cu deminutivii: affiminateddu, affiminatazzu, 
affiminaticchiu etc. (Traina). Românul afemeiat este colateral tuturor 
acestor forme romanice, reprezintînd un prototip latin rustic affemineatus 
(cfr. Cuv. d. bătr. I, 279, nr. 61). Sinonimul femeiatec, adus de Cihac (I, 90), 
e de o formaţiune românească post-latină şi chiar destul de îndoios, pe cînd afemeiat 
este de tot poporan. Această vorbă e răspîndită mai cu seamă în Muntenia (Pontbriant, 
Dr. Polysu, Costinescu), dar merită de a se generaliza, exprimînd o altă nuanţă decît 
sinonimii muieratec, muierce şi muierotcă, macedo-româneşte 
mulîeraşcu, „adonne aux femmes”, „Y'OvoaKopavî)<;”, şi o altă idee decît 

semblable aux femmes”, „y'OvoaKft)8r|<;”, zicîndu-se unui bărbat gingaş şi moale, în 
acelaşi mod precum la o femeie voinică şi energică, „moralement semblable aux 
hommes”, „ocvbpiKfi”, îi zice poporul: „o muiere b ă r b a t ă 

v. Femeie. - Famăn. - Fătălău. - Muieratec. - Muierce. - Muierotcă... 


AFEMEIEZ. - v. Afemeiat. 

AFENDUL, n. pr. mascul. în vechiul Pomelnic al mănăstirii Bistriţa din Moldova 
(ms., în Acad. Rom., p. 45), unul dintre străbunii familiei boiereşti Stroescu 
poartă numele de Afendulu (fl<|sfNA^Ab). în macedo-româna afendul însemnează 
„tată”, de ex. într-un bocet poporan: 

„Ne alasaşî-nveasta 
Cu pulîi-n casă, 

Dadălîeî ş-afenduluî.. 

(Conv. Ut ., 1883, p. 487) 

Vine din turcul efendi „maître, monsieur”, derivat la rîndul său din grecul 
a'uflEVT'nc;. 
v. Efendi. 


1 AFERIM! interj.; bravo! parfait! c’est bien! E persianul â f e r î n , cu acelaşi 
sens (Şaineanu, Elem. turceşti, p. 7); însă vechimea şi marea răspîndire a acestui 
cuvînt în limba română, fiind foarte poporan în toate provinciile, ne fac a crede că 
n-a trecut la noi mai în urmă prin osmanlii, ci poate deja în veacul de mijloc prin 
cumani, al cărora dialect turc era plin de persianismi. 

v. Acce. 

Dicţionarul bănăţean, ms. circa 1670 {Col. I. Tr., 1883, p. 421):, Aferim. Euge. 
Laudantis particula”. 

Cantemir, Divanul lumii, 1698, f. 75 b: 


Math. XXV, 23: „aferim, slugă bună şi 
credincoasă, că pre puţine ai fost credin¬ 
coasă, mai pre mult te voiu pune...” 


„... euge, serve bone et fidelis, quia 
super pauca fuisti fidelis, super multa te 
constituam...” 


Pentru aceeaşi noţiune, vechii romani luaseră de la greci pe ehyE, românii de la 
turci pe aferim. 

în secolul nostru, cînd s-a introdus sinonimul bravo, mult timp ambele 
interjecţiuni se întrebuinţau una lîngă alta. 

Filimon, Ciocoii vechi, p. 41: „B r a v o , Ioane, aferim! ai răspuns tocmai după 
dorinţa mea...” 

Alexandri, Cinel-Cinel, sc. 3: „O căprioară! Aferim!... tocmai de ziua 
Smărăndiţei...” 

Balada Ghemis: 

,Aferim, frate Ghemiş, 
Bine făcuşi că venişi.. 


Balada Meşterul Manole : 


, Aferim, Manole, 

Meştere Manole, 

Meşter învăţat, 

Meşter lăudat! 

Aferim, zidari, 

Nouă meşteri mari.. 

(G.D. Teodorescu, Poez. pop., 620) 

în construcţiune: „aferim de c i n e v a ”, de ex. într-o colindă: 

„Grăi bunul Dumnezeu: 

Aferim, domn bun, d e tine, 

Că stătuşi de mă-ntrebaşi 
Cînd e capul veacului, 

Sfîrşitul pămîntului.. 

(Conv. lit, 1877, p. 401) 


Marian, Bucovina II, 159: 


„Şi iubesc o copiliţă, 

Aferim d e româncuţă 
Cu garofe în cosiţă...” 

Cu sens ironic: 

Critil şi Andronius (Iaşi, 1794), p. 64: eu nu mai ştiu, ziâ este au noapte; 
spune-ţi-mu mă rogu. - Aferimu! i-a zis Hironu. Lucafărulu nu ese dinu umbrile 
nopţii decîtu ca să vestească sosirea zilii...” 

Marian, II, 239: 

„Mîndra cum mă auzea, 

Uşa iute-o descuia 
Şi în casă mă poftea; 

Eu în casă m-am vîrît, 

Găsii focul dezvălit 
Şi lemne nepuse-n vatră: 

Aferim că era fată!.. 

Balada Ful ga : 

,„Din guriţ-o judeca, 

Cu năpîrcă o bătea 
Şi din gură-i tot zicea: 

Aferim, căţea bătrînă! 

Unde-mi sînt mieoarele? 

Unde-mi sînt odoarele?...” 

(G.D. Teodorescu, Poez. pop., 511) 

în Tara Românească, printr-un adaos de ironie se zice: „aferim popă 
Marin!” ( L.M. ), măcar că acela cu care vorbim nu e nici „popă”, nici „Marin”. 

v. Halal. 

2 AFERIM (plur. aferimi ), s. m.; le bravo. Interjecţiune luată ca substantiv. 

„Fă ce-ţi zic eu, şi-ţi voi da un aferim...'” ( L.M.) 

Costachi Negruzzi, Cum am învăţat româneşte : „Bărbaţii îl fericeau, îi mulţe- 
meau, îi strigau aferim de se zguduiau păreţii; şi bătrînul Socolean, doborît sub 
grindina laudelor şi a aferimilor, se lăsase pe un scaun, unde-1 împrejuraseră copiii, 
ameţit, răpit...” 

v. 1 Aferim. 

AFETEA (D-), adv.; gratis, en vain, sans resultat. Sinonim cu turcul (de) geaba 
şi cu slavicul (în) zadar sau (de) pomană, d-afetea este unul din cei mai 
remarcabili arhaismi latini în limba românească, păstrat în Banat şi pe alocuri în 
Transilvania. 

Lexiconul Budan, 169: „de-afetea = 1. adj. inutilis, frustraneus, irritus, vanus; 
2 . adv. gratis, frustra, sine causa, vane, inutiliter”. 

S. Bărcianu, 61: „De-afetea, vergeblich, umsonst”. 

S. Liuba (Banat, com. Maidan): „ d-afetea , pronunţat şi d-aficea, fără bani, în 
cinste”. 

Picot, Dialectes roumains, p. 25: 

„S-or păzit de îel cît or putut; d-afiecea, „Ils se garderent de lui tant qu’ils purent, 
că îel nu se ducea nicăiurî...” mais en vain, car il n’allait nulle 

part...” 

Variantul aficea sau afiecea, datorindu-se particularităţii fonetice bănăţene de a 
amesteca pe te (ti) cu ce (ci), apoi mai înlăturîndu-se emfaticul -a (v. 5 A.), ne rămîne 
forma organică afete, în care e peste putinţă de a nu recunoaşte de la prima vedere 
adverbul latin e f f e t e , din adjectivul e f f e t u s , pe care Forcellini îl explică 
prin: „vanus, irritus, fatigatus, defessus”. 

Iată cîteva exemple: 

Virgil., Aen. VII, 440: „e f f e t a senectus”. 

Val. Flacc., Arg. IV, 300: „spes e f f e t a ” . 

Stat., Theb. VI, 870: 

„Vis eadem Oenidae: nec sole, aut pulvere fessa 
Membra labant: riget arcta cutis, durisque laborum 
Castigata toris; contra non integer iile 
Flatibus alternis aegroque e f f e t u s hiatu...” 

Cic., De senect. IX: „libidinosa etenim et intemperans adolescentia e f f e t u m 
corpus tradit senectuţi...” 

Virgil., V, 395: 

„...gelidus tardante senecta 

Sanguis hebet, frigentque e f f e t a e in corpore vires...” 

De aci în latinitatea vulgară adverbul e f f e t e „sine effectu” (Du Cange, 
v. effate, cfr. Diefenbach, Novum Glossarium, v. effeta), adecă „en vain”, „în deşert”, 
d’afete. Deja în latina rustică putea să fi existat forma a f f e t e , din e f f e t e , 
după cum există „affeminatus” lîngă „effeminatus” sau „affugere” din „effugere”. 
Chiar fără aceasta însă, românul d-afete rezultă de la sine din contracţiunea a trei 
vocale: d-a-fete =de a-effete. 

D.N. Densuşianu ne asigură că-n Haţeg adverbul d-afetea se mai aude şi 
amplificat: d-afetelea, d-afeteaşi şi d-afeteleaşi, urmînd adecă analogiei adverbilor 
ca: aşaşi, aciiaşi, acilea, acileaşi, încailea, amintrelea etc. 


AFETEAŞI 

AFETELEA 

AFETELEAŞI 

AFÎCEA 


v. Afetea. 


AFIEROSESC ( afierosit, afierosire), vb.; dedier, consacrer. Neogrecul cupiEprovco, 
aor. dcpieprooa, cu acelaşi sens (Cihac). Cuvînt la modă în epoca fanariotică. Astăzi 
nu se mai aude. 

Zilot, Cron., p. 3: „(Istoria scrisă) din îndemnarea iubirii de patrie, şi afierosită 
la iubitorii de patrie fraţii săi compatrioţi...” 

Mai totdauna afierosesc se întrebuinţa alături cu dau, miluiesc, în¬ 
chin şi alţi sinonimi, pe lîngă cari el însuşi era cu totul de prisos. 

1799: „s-au afierosit şi s-au dat ca să fie nestrămutat nici odinioară şi în veci 
de la această numită sfântă monastire..(Codrescu, Uricar I, 83). 

Tot acolo, mai jos: „această afierosire şi miluire...” 

1817: „prin danii şi afierosiri..(Ibid. , IV, 325). 

v. închin. 


AFÎF, adj. et. subst.; pauvre, gueux (Cihac). Turcul h a f î f „leger, etourdi, incon¬ 
stant”, de proveninţă arabă (Şaineanu, Eleni. turc.,p. 7). Cuvînt necunoscut graiului 
ţărănesc. 

Alexandri, Covrigariul: „Lume, lume pospăită şi deşartă! (sunînd banii în palmă). 
Ian priveşte bănărit, de unde eram afif de parale.. 

Acelaşi, Chiriţa în provincie, act. II, sc. 12: „Şi cînd mă trezesc, tufă-n pungă, 
tufă-n busunar, afif! Dar ce-mi pasă!...” 

v. Ififliu. - Tufă. 

AFIN sau AFIN, s.m.; 1. 1 . de botan.: airelle, Vaccinium Myrtillus; 2. t. de mythol. 
populaire: nom d’un heros qui se sacrifie par amitie. 

Tufa numită afin înfloreşte şi rodeşte între lunile mai şi iuniu pe toate plaiurile 
României, scoţînd mici broboane albastre dînd în negru, foarte gustoase şi cari se 
cheamă afine. 

Dr. Brîndză, Prodrom, p. 336: ,Afin, prin locurile stîncoase şi umede din pădurile 
montane şi subalpine şi prin păşunile petroase din regiunea alpină”. 

Jipescu, Opincaru, 92: „(pă iarba muntelui Gămăliia) făceam singur în mijlocu 
frunzilor, a stîncilor, a fragilor ş-a afinilor, o prescurtare lăuntrică dă toate cîte-mi 
vini-n minte...” 

Cuvîntul e comun tuturor românilor. In macedo-româna, aşa cum se vorbeşte pe 
la Cruşova, afin se cheamă afinchîu, afină - afinche (M. Iutza), cu un 
sufix deminutival, după cum şi la „fragă” se acaţă acolo un sufix deminutival: 
„afrandză”. 

Un tufar de afini se zice afinariu (P. Olteanu, Transilv., Haţeg) sau a f i - 
n i ş (A. Bunea, Făgăraş, c. Vaidarecea), ori a f i n e t, (R. Simu, Sibii, c. Orlat). 

Uneori se pronunţă: afen, afenă, afeniş. 

Dar de unde vine cuvîntul? 

Românii posedă în două varianturi legenda eroului care merge cu amicia pînă a 
se preface de bunăvoie într-un stan de peatră: un variant bănăţean, publicat de fraţii 
Schott sub titlul de Viliş Viteazul ( Wal. Mdrchen, Stuttg., 1845, nr. 11) şi un variant 
cules în Muntenia de răposatul Filimon sub numele de Omul de peatră (I. Ionescu, 
Ţăranul român, 1862, nr. 34). Legende analoage au fost studiate de Hahn ( Griech. 
Mărchen, Leipz., 1864, nr. 29): una neogreacă, una neapolitană, una germană, afară 
de oarecari asemănări indice. 

Omul de peatră se începe aşa: 

„A fost odată un împărat şi o împărăteasă, amîndoi tineri şi frumoşi, dar nu 
făceau copii. Intr-o zi veni la împăratul un arap buzat şi-i zise: Să trăieşti, luminate 
împărate! Am auzit că împărăteasa nu face copii şi am adus buruieni, pe care cum 
le-o bea, rămîne grea. împăratul luă buruienile de la arap şi porunci să-i dea cal 
împărătesc şi un rînd de haine de aur ce-ţi lua vederile de frumuseţe, apoi chemă pe 
împărăteasa şi-i dete buruienile să le fearbă şi să le bea. împărăteasa chemă pe 
bucătăreasă şi-i dete buruienile să le fearbă, fără să-i spuie de ce treabă sînt. Bucătă¬ 
reasa, neştiind puterea lor, gustă dintr-însele şi apoi le duse împărătesei să le bea. 

Nu trecu mult timp la mijloc, şi rămase grea împărăteasa. Iară cînd veni vremea, 
născură amîndouă cîte un coconaş, mai frumos decît tot ce este frumos pe lumea 
aceasta, şi le puse nume: unuia Dafin şi altuia Afin...” 

Basmul întreg aminteşte într-un mod surprinzător mitul elenico-fenician al 
Dioscurilor, cei doi fraţi gemeni, unul de viţă mai strălucită decît celalalt, sacrifi- 
cîndu-se necontenit unul pentru altul. Deocamdată însă ne interesă numai elementul 
onomastic: Dafin şi Afin. Aci nu e o simplă paronomasă fonetică, ca la arabi 
între „Abel” şi „Kabel” (Avei şi Cain) sau în Biblie între „Gog” şi „Magog” (cf. 
Farrar, Language and languages, Lond., 1878, p. 227), ci este o ingenioasă 373 

întrebuinţare logică a două forme ale unuia şi aceluiaşi cuvînt, ajunse a însemna 
două lucruri foarte înrudite: dafin „laurier” şi afin „myrte”. Laurul şi mirtul se 
bucurau la vechii romani de o egală consideraţiune mai presus de toate celelalte 
plante: „duabus coronis utebatur, laurea et myrtea” (Plin., H.N. XV, 29). 
Ambii erau deopotrivă sacri (Dierbach, Flora mythol., p. 63). Ambii se menţionează 
mereu împreună: „cum floribus lauri et m i r t a e ” (Du Cange, v. Mirta). Este 
o reminiscinţă clasică la Comedie: 

„Votre epoux â son myrte ajoute ce laurier...” 

Nu vom urmări pe Max Miillcr ( Selected Essays, 1881, I, 396), în ingenioasa 
identificare a grecului Sâcpviţ = (5dxvrţ) cu sanscritul vedic „ahanâ (=aghanâ)”, de 
unde ar rezulta posibilitatea chiar la elini a unui dublet acpvrţ. Filologia romanică 
rareori are nevoie de a se urca sus tocmai pînă la epoca ario-europee. In generalitatea 
cazurilor, cheia problemelor se află cu mult mai aproape şi e cu mult mai sigură. 

Românul dafin, trecut sub această formă la şerbi şi la bulgari, nu vine din 
neogreacă, ci din vechiul grec Sacpvri, prin intermediul anume al latinităţii vulgare, 
care adăusese pe caracteristicul în inscripţiuni latine ne întimpină: Daphine, 
Daphino, Daphinidis, Dafine (Corssen, Ausspr. 2 II, 264, 609). Acest -i- probează 
într-un mod irezistibil latinismul dafinului la români, de la cari cuvîntul a 
colindat apoi la popoare învecinate, iar nicidecum viceversa (Cihac, II, 653). Din 
dafin, chiar pe tărîmul latin rustic, cată să se fi născut afin, ca nume al „mirtului”, 
prin etimologie poporană de la „a f f i n i s ”, vulgar „a f f i n u s ” (Du Cange), 
ambele plante fiind privite ca rude, ca cei doi fraţi gemeni din legendă. Din cauza 
acestei fuziuni a două cuvinte, izvoreşte necertitudinea accentului în afin, rostit 
mai adesea ăfin (â f i n ă ) ca în dafin, dar uneori afin (afină) ca în 
a f f i n i s . 

Dafinul şi mirtul nefiind indigeni în România, vechile lor numiri latine poporane 
ar fi trebuit să dispară din grai, dacă nu s-ar fi adaptat la alte tufe, cu cari - bine sau 
rău - îi asemăna omul de la ţară. După cum numele dafinului „laurier” s-a 
dat la noi plantei „mezereum”, mai numită altfel „tulichină”, „cleiţă”, „piperu-lu- 
pului”, pe care şi limbile neolatine occidentale o cheamă „laureola” (laureole, 
loireolea), deminutiv din „laurus”, tot asemenea numele afinului „myrte” a trecut 
la români cătră o varietate de „vaccinium” cării şi graiurile romanice din Apus îi 
zic „myrtillus”, franc, myrtille, ital. mirtillo, spân. mirtilo etc., un deminutiv de la 
„myrtus”. Paralelismul e perfect. Dar mai este ceva. Una din numirile franceze 
poporane ale „mirtillei” ecou sinet, cousin, cousine, adecă o tradu¬ 
cere a latinului a f f i n i s , ceea ce mai întăreşte încă odată cele spuse mai sus 
despre afin ca nume al „mirtului” deja în latinitatea vulgară. Să se observe că în 
vechea franceză, în loc de „cousin”, „cousine”, se putea zice foarte bine: „a f f i n ”, 
„a f f i n e ”, de exemplu: „bien veigniez touz, vous mi a f f i n ” (Godefroy, Dict. 
d. l’anc. fr., v. Afin)\ şi atunci, între numele lui „vaccinium myrtillus” la noi şi 
numele lui la francezi n-ar mai fi nici măcar deosebirea dintre original şi traducere. 

gr. Soccpvri 

lat. vulg. daphinus 

+ 

affinus ( cousin) 

rom. dafin 

(afin) 

( cousin ) 

„laurier” 

„myrte” 

„myrte” 

dafin 

afin 

cousinet 

„laureole” 

„myrtille” 

„myrtille' 


Fraţi în arheologia latină, fraţi în mitologia românească, afin şi dafin sînt 
fraţi şi prin etimologie. In Banat, pînă astăzi afinul se cheamă pe alocuri dafin, iar 
broboanele lui cele dulci, d a f i n e (Paroh G. Iancu, com. Visag, Bobolna, 
Baia-de-Criş). Să nu uităm că prepoziţionalul d, ca în „dalb” = „alb”, nu se acaţă la 
noi niciodată la termini botanici. Se zice „aiu”, „aglică”, „alun”, „anin”, „arţariu” 
etc„ nu „daiu”, „daglică” şi aşa mai încolo. Forma dafin pentru afin, conservată la 
bănăţeni, este dară cea organică, moştenită ca dublet din epoca latină. 

De la noi, pe afin „vaccinium myrtillus”, sau mai bine numele fructului afină, 
l-au luat apoi pe de o parte ungurii, prefăcîndu-1 în a f o n y a după armonia vocalică 
maghiară, iar pe de alta - rutenii din Bucovina sub forma a f e n a , alături cu 
termenul propriu rutenesc „boriwka” (= polon, borowka). 
v. Chiralina. - Coacăz . - Dafin. - Merişor. 


AFINĂ sau AFINĂ. - v. Afin. 


AFINĂRIU 

AFINET 

AFINÎŞ 


v. Afin. 


AFION, subst.; opium. Turcul af iu n , luat de la arabi, cari la rîndul lor îl 
împrumutară din grecul omov, deminutiv de la onoţ „suc” (Şaineanu, Eleni, 
turc., p. 7). 

Substanţa narcotică numită afion se extrage din diferite specii de mac, şi mai cu 
seamă din specia „papaver somniferum”. Preparaţiunile orientale, între cari şi faimo¬ 
sul „haşiş”, sînt cele mai vestite. Şi italieneşte se zice a f i o n e (Tommaseo). 

In Dicţionarul bănăţean, ms. circa 1670 {Col. I. Tr., 1883, p. 421): ,Afiom. 
Herba soporifera”. Aci forma e ungurească: a f i u m . 

Morfinomania pare a nu fi de tot nouă la români. Cronicarul Ion Canta, Letop. 
III, p. 181, vorbind despre domnul moldovenesc Cehan Racoviţă, zice: „Au domnit 
cu pace 3 ani cu toţi boierii bine. De atăta era straşnic că mânca afion dimineaţa, şi 
la vreme de chindii bea pelin cu ulciorul, şi preste toată ziua se afla tot vesel; dar 
trebile şi le căuta cu toată răndueala.. 

în poezia poporană, cîntecul de blăstem al unei fete înşelate: 

„Frunză verde d e-afion, 

S-a dus bădiţa Ion 
Ş-a lăsat murgu-n pripon: 

Murgul paşte şi nechează, 

Puica plînge şi oftează.. 

(Marian, Bucovina I, 21) 

v. Mac. 

A-FIR-A-PAR (D-), adv.; tres-minutieusement, tres-exactement, de fii en aiguille. 
Formă mai veche a locuţiunii adverbiale din fir în păr „singillatim, accura- 
tissime, haarkfein” ( L.B. ). 

Cantemir, Chron. I, 76: „spuindu-i toate d-inceput, precum i-au aflat, şi pe ce 
vreme, şi de hrana lor - întîiu de la lupoaică, apoi de la dînsul - şi de toate d e 
a-fir-a-păr povestindu-i.. 

1. Creangă, Amintiri ( Conv. lit., 1882, p. 446): „au făcut nemţii mare tărăboi 
prin mănăstiri şi au răscolit d e a-fir-a-păr toate chiliile maicelor.. 

Adverbul a-fir-a-păr reprezintă literalmente un prototip latin: ad-fi- 
lum-ad-pilum. Paralela romanică cea mai apropiată prin elemente consti¬ 
tutive şi prin asonanţă este italianul a pelo a capello „con tutta esattezza” 
= lat. ad-pilum-ad-capillum. 

v. 12 A (p. 104). - Aţă. - Fir. - Păr. 

AFÎREA (D-), adj. indecl.; eminent, distingue, noble. Un arhaism dintre cei mai 
eleganţi şi mai energici. „Un om d-afirea ” este acela care nu numai e s t e , ci 
merită de a fi sau - cu infinitivul arhaic - merită de a firea.Nu există 
nicăiri în limbile romanice o formaţiune cu acelaşi sens atît de plastică. Ea ar trebui 
re-ntrodusă în literatură, mai ales în poezie, în loc de prozaicul neologism „eminent”. 

v. i«A (p. 97). 

Pravila Moldov. , 1646, f. 20: „cela ce va vinde fecorul altuia sau robul altuia sau 
fie pri ce omu, de va fi boîarin să-l bage în ocnă; iară de va fi slugă ce să dzice om 
mai de *os, dentăi să-lu poarte de coadele cailoru, decii să-lu spăndzure; iară de va 
fi omu deafirîa (A'ktj'jHp^Pi), atunce să-i tae capulii...” 

La Nicolae Costin, aşa cum s-a tipărit ( Letop. II, 113), în descrierea împăratului 
Petru cel Mare: „om de fire întru tot”, este o greşeală a ediţiunii în loc de: „om 
de-afirea...” 

Mai adesea se întrebuinţează la comparativ. 

Cantemir, Chron. I, 326: „Apoi (Constantin cel Mare) au luat soţie pe Likinie; 
ce Maximin, carele cu ostile la Asia, vrînd decît Constantin şi decît Likinie mai 
mare şi mai de-afirea să să arate, s-au sculat cu oaste şi au intrat neprieteneşte în 
Iliria...” 

Acelaşi, Divanul lumii, 1698, f. 3 a, vorbind despre Alexandru Machedon: „Au 
doară m a i di-afiria decît dînsul mă voiu face?...” 

Ibid., f. 20 b: „...precât socotesc, nici tu vei fi mai di-afiria sau mai harnic 
decît alalţi oameni...” 

Ib., f. 102 b: „...să nu să mai de-afiria decît iaste socotească şi cu deşartă 
mîndrie înflîndu-să să să mîndrească...” 

Cu -hi- - -fi-: 

Dosofteiu, Synaxar, 1683, dec. 4, f. 198 a: „a iubi neştine să-ş întărească cumu-i 
spune mintia sa şi nu-ş tae a sa voe, ce să aibă mărseî spre une osăbite lucruri, a 
să-mbrăca mai de-ahirîa (A'bXHp/ft) decât alţâî fraţu...” 

Acelaşi, Paremiar, 1683, f. 94 b: „omulii iaste pre lume fiinţă mai de-ahirîa, 
căce că-î cugetătorul şi cuvântăreţii...” 

In Pentateucul orăştian, din 1581 (ap. Cipar, Princ., 195) cuvîntul ne întimpină 
cu sensul de „vir”: „era de-afirea Iosif de treidzeci de ani...” ceea ce se zice astăzi: 
„m a r e de atîţia ani”. 

La românii de peste Carpaţi acest adjectiv se mai păstrează încă. Lexiconul 
Budan, 170: „De-a fire sau de a fire, de-a fi sau de a fi, harnic, idoneus, aptus, 
tauglich, schicklich”. 

Din adjectivul de-afirea, vechiul grai formase substantivul abstract 
de- a fi r i m e „noblesse, majeste”: 

Cantemir, Ist. ierogl. (ms., în Acad. Rom., p. 31): „Aşadară Struţocamila, precum 
pănă acmu adevărat păşire au fost, aşea şi de acmu înainte păşire a fi vrednică iaste, 
şi încă nu fietece păşire, ce aşeaşi slăvită, lăudată şi în buni chezi luată, de vreme ce, 
deosebit de deafirimia (A'btjiHpHM/ft) trupului ce poartă, şi în basna veche 
va să să zică că oarecare evghenie în niamul său are...” 

v. A-mirare. - Fireş. 


AFIRIME (DE-) - v. A fire. 


AFÎNÂRE 

AFÎNÂT 



AFÎNEZ ( afinat, afînare ), vb.; rarefier, rendre moins epais ou moins solide. A 
întinde un corp, făcîndu-1 mai mare la vedere, dar fără a i se adăuga ceva în materie 
sau în greutate. Este în opoziţiune cu îndes. 


Proverb: 


„O ceri rasă ş-afinată, 

O dai cu vîrf şi-n d es at ă ...” 


(A. Pann, III, 110) 


Un car cu lemne este afinat, dacă lemnele sînt subţiri, ori aşezate astfel încît 
numai se pare că sînt multe. 

Afinez nu înseamnă niciodată „rendre mince, menu, amincir, amoindrir, degros- 
sir” (Cihac, I, 87) şi întru nemic n-are a face cu italianul a f f i n a r e sau francezul 


a f f i n e r „subţiez”. 

Etimologia cea bună s-a dat de Laurian şi Massim (I, 39): ,Aflnare (din a d şi 
f î n ), rarefacere, rarum sive minus compactum reddere; afinat, rarus, minus 
compactus”. 

Şi mai denainte o spusese Costinescu, Vocab. 1,24:, A afina, a rări ca finul 
din claie, a dezdesi”. 

Vine din latinul vulgar affenare = „versare fenum furcillis” (Du Cange). 
Fără prepoziţionalul a (= lat. ad), acelaşi cuvînt este francezul f a n e r , vechi 
f e n e r , în provenţala f c n a r. „F a n c r - zicea glumind d-na de Sevigne - est la 
plus belle chose du monde, c’est retourner du f o i n en batifolant dans une prairie”. 

Precum în franceza termenul plugăresc f a n e a trecut metaforic la sensul de 
„veşted”, tot aşa la români participiul afinat a ajuns a însemna „uşurel” sau „nestatornic”. 

Cezar Bolliac, O dimineaţă pe malul lacului : 

„Ca prim-acea zăpadă ce cade afinată 
Pe locuri neumblate 1-al soarelui ivit...” 

Cuvînt afinat sau stil afinat însemnează „prolix” sau „polilogic”; cap afinat, 
inimă afinată - „om fluşturatec”. 

Jipescu, Opincaru, 79: „omului cu mintea plăsmuitoare îi ie felu d-aşa, adică: 
cela ce cugetă nalt, copt şi mare, e tîrzior la vorbă şi molîu la pas; ăl fîrfînatic are şi 
cuvînt afinat şi mers cărărat...” 

Ibid., 130: „cît lenea, nazurili, mintea dă cocă, simţirea-ngustă or domni piste 
cap şi inimi afinate.. .” 

v. Fin. 

AFLÂRE (plur. aflări ), s.f.; action de trouver ou de se trouver, d’apprendre, de 
decouvrir, d’inventer. Infinitiv substantivat, reprezintînd toate sensurile verbului 
aflu. 

Pravila Muntenească, 1640, f. 39 b: „o aflare a dracului, pentru ce că toate 
jucările le-au făcuţii dracul...” 

Text din sec. XVII (Cod. ms. miscel. al Bis. Sf. Nicolae din. Braşov, p. 199): 
„credinţa îaste arătare şi aflare celorii lucrure nevăzute...” 

Zilot, Cron., p. 9, despre „văcărit”: 

„Destule cercetări 
L-al vitelor aflări, 

Pentru ca să s-arate 
Cu sadacat la toate...” 

între sărbătorile creştine sînt: Aflarea Sîntei Cruci (Lex. Bud.) şi Aflarea capului 
Sf-lui Ioan Botezătorul (25 mai), în ambele cazuri lătineşte: i n v e n t i o . 

v. Aflătură. - Aflu. 

'AFLAT, -Ă, part passe d’ aflu: trouve, appris, decouvert, inventă. Corespunde 
ca adjectiv tuturor sensurilor verbului aflu. 

v. Aflu. 

2 AFLÂT, s.n.; provincialisme de Banat: epilepsie. „Epilepsia se numeşte la noi 
boala mare, boala ră, aflat de nevoie şi fras” (S. Liuba, Caransebeş, corn. 
Maidan). 

v. Aflu. - 2 Anevoie. 

AFLĂTOR, -OARE, adj. et subst.; qui trouve ou invente quelque chose; qui se 
trouve quelque part. „Cel ce a f 1 ă ; cel ce se află în cutare loc sau în cutare 
stare, adecă este” (L.M.). 

Cantemir, Ist. ieroglif. (ms., în Acad. Rom., p. 51): „Iară mai pre urmă cu toţii 
zisără că precum vulpea au fost aflătoarea sfatului, aşea iarăş ea va fi săvîrşitoarea 
faptului...” 

Cost. Negruzzi, Au mai păţit-o şi alţii'. „Ciaiul vărsat prin pahare luă o văpsea 
purpurie, amestecîndu-se cu rumul de Giamaica. Toţi sorbeau astă iscusită băutură, 
care face nu mai puţină cinste aflătorului ei decît aflătorului tipografiei şi a corăbieriei 
cu abur...” 

v. Aflu. 

AFLĂTURĂ. (pl. aflături ), s.f.; chose trouvee, decouverte, invention. L.M.: „lucrul 
aflat”. Dicţionar ms. bănăţean, circa 1670 {Col. I. Tr., 1883, p. 421): ,Aflătură. 
Inventio”. 

v. Aflu. - Aflare. 

AFLU {aflat, aflare), vb.; 1. invenire: trouver, decouvrir, inventer, apprendre, 
constater; 2. se invenire: etre, exister, demeurer, se comporter. Pe de o parte, sinonim 
cu: găsesc, descopăr, născocesc, prind veste, adeve- 
r e z ; pe de alta, cu: sînt, petrec, trăiesc. în vechile texturi bisericeşti, 
aflu corespunde totdauna latinului i n v e n i o ; în grai însă şi-n texturi istorice el 
funcţionează într-un mod mult mai vag sau mai elastic. într-unul şi acelaşi pasagiu, 
de exemplu, ne întimpină: „am cercat ca să putem afla adevărul ca să nu mă aflu 
scriitor de cuvinte deşarte...” ( Letopisiţe I, 95), unde primul aflu exprimă noţiunea 
de „habere”, iar al doilea pe acea de „esse”. în aceste două direcţiuni: h a b e o şi 
s u m , se clasifică toate accepţiunile lui aflu', dar subsensurile fiecărui sens funda¬ 
mental se confundă adesea unul cu altul. 

1. aflu „avoir”. 

a) aflu - găsesc: 

Pann, Prav. II, 52: „Să-l fi tot căutat, nu l-ar fi aflat ...” 

Cronicarul Ureche, Letop. I, 96: „de multe ori omul însuşi cele ce vede cu ochii săi 
nu poate să le pue pe rănd, şi multe zminteşte, şi au spune mai multe, au mai puţine; dar 
cele de demult şi răsuflate de atăta vremi de ani! ce eu cum am aflat, aşa am arătat...” 

Act moldovenesc din 1610 {A.I.R. I, 22): „...să afle pre măria-ta castă puţinea 
scrisoare de la noi cu bune păci şi cu sănătate petrecând...” 

Moxa, 1620, p. 366: „deaca veni (Theodosie cel mic) în vrăstâ de însurată, 
soru-sa Polhiriîa grijiîa să-i afle soţii...” 

Pravila Moldov., 1646, f. 9: „de va afla neştine mascurii sau dulău sau şi alţii 
dobitocii stricăndu şi făcăndu pagubă...” 

Dosofteiu, Paremiar, 1683, f. 102 a: „vădzumii lumina cea adevărată, luâmu 
duhulu cerescu, aflămu credinţă adevărată..unde aflăm este vechea formă organică 
pentru actualul aflarăm. 

Doina Nevestei: 


„La mama pe cînd eram, 

De lucram, de nu lucram 
Mamei tot dragă eram; 

Iar de cînd m-am măritat, 

Nici un bine n-am aflat ...” 

(Alex., Poez. pop. 2 , 308) 

Cu acelaşi sens în locuţiunile: „aflu vreme” şi „aflu prilej”- „trouver 
le moment favorable”. 

Pravila Moldov., 1646, f. 89: „înparte-sâ muîarîa de la bărbaţii cu voia ei şi fără 
ştirîa gîudeţului, căndu va fi bărbatul ei ereticii şi pentru ce va meşeriişugui să afle 
vreme să o poată omorâ...” 

Moxa, 1620, p. 390: „auziră de la masă boîarii şi-şii aflarâ de-aciîa prilej ii 
şi începură a plânge şi a ruga pre înpărătul...” 

Legenda Sf-tei Vineri, text din secolul XVI (Cod. ms. miscel. al Bis. Sf. Nicolae 
din Braşov, p. 77): „iară acest înpâratii Ioanii (Aseanu) bunii p r i 1 e j ii află şi 
cugetă uîn sfetii foarte bunii şi cu ogoadâ cătrâ D-dzeu şi cu laudă şi cu folos, şi 
aciîaşii tremise cătrâ cei frănci ce era în Ţarigrad şi le zise: nu voiri de la voi nice 
aurii, nice argintii, nice mărgâritari, nice pietri scumpe să-mi daţi, ce moaştele 
preapodobnei...” 

Să mai menţionăm aci locuţiunile: „aflu cu cale = trouver opportun”, „aflu 
de cuviinţă = trouver convenable” ( L.M .) 

v. Găsesc. 

b) aflu = descopăr; 

Moxa, 1620, p. 356: „săpândii temeliîa afundii în pământii, aflarâ unii capii de 
osu...” 

Delimitarea unei moşii din Moldova, 1644 ( A.I.R. I, 87): „.. .pănă într-un stejar 
unde am aflat boorul vechiu, şi de acolo tot culmea în «os păn-tr-un plop întru 
carele am aflat boorul vechiu...” 

Zilot., p. 79: 

„Acei mai mari boieri pe loc cum s-aşezară, 

De vodă cercetînd, conacul i-1 aflară ...” 

Pompiliu, Sibii, 19: 

„Şi prin codri m-aş lua 
Pînă, dragă, te-aş afla...” 

Balada Corbac: 

„Maică-ta mi-a poruncit 
Să tot zbor neobosit, 

Pe spinarea vîntului 
In giurul pămîntului. 

Să te aflu, ca să ştiu 

De eşti mort sau de eşti viu!.. 

Negruzzi, Zoe I: „Unchiul meu a aflat legătura noastră şi e foarte mînios asupra 
mea...” 

Figurat: 

Pravila Moldov., 1646, f. 92: „apucă de le află f i r î a şi de-aciîa le scoate den 
minte...” 

Tot aci vine locuţiunea „a nu-şi afla loc = a nu se astîmpăra, a fi tare turmentat 
de anxietate, de durere etc.” ( L.M. , II, 181). 

Doina Nevasta bolnavă : 

„Asta-i lumea, ard-o focul! 

Cînd chiteşti să cerci norocul, 

Nici că-n lume i -afli loc u 1 !...” 

(Alex., Poez. pop. 2 , 310) 

v. Descopăr. 

c) aflu = născocesc: 

Balada Vulcan : 

„Impregiuru-i adunaţi 
Şedea turcii înarmaţi, 

Şi pe rînd se întreba: 

Ca ce moarte i-ar afla ? 

Unii zicea să-l omoare 
Cu laţ de spînzurătoare.. 

Acelaşi sens în locuţiunea: „aflu c h i p ” sau: „aflu un chip de cale”: 
Nicolae Muşte, Letop. III, p. 26: „.. .cum au mers acolo, se ruga lui Şerban-vodă 
să între la mijloc să afle un chip de cale să-i măntuească de Dumi- 
traşco-vodă...” 

Cost. Negruzzi, Zoe I: „Iliescul aflase chip a se dezlega pe nesimţite dintr-un 
lanţ ce nu era potrivit cu uşurătatea inimei sale...” 

De asemenea „aflu pricină”: 

Nicolae Costin, Letop. II, p. 21, despre Duca-vodă: „...îndată au aflat 
p r i c i n ă , că era şi om meşter şi isteţ la fire, zicând că are împărăţia multe trebi 
şi-i cere de la ţară mulţi bani, şi aşa îndată au şi scos dări multe fără samă pre boeri 
şi pre ţară...” 
v. Născocesc. 

d) aflu = prind veste, mă înştiinţez 
„Ce ai aflaţi - qu’as tu appris?” (Pontbriant). 

Balada Calul Radului'. 


Un strigăt de joc: 

„Nu te, maică, supăra, 

Tristă veste de-i afla ...” 

(Jarnik-Bîrsanu, Transilv., 497) 

Balada Codreanul'. 

„Muieruşcă din Bercuţ 

Cu peptarul cel mîndruţ, 

De ce dracul n-am aflat 

Că tu eşti de măritat, 

Căci şi eu te-aş fi luat...” 

(Ibid., 371) 

„Frunzuliţă de dudău, 

S-au aflat la Movilău 

De Codreanul cela rău 

Că se primblă pin ponoare, 

Pin potice fără soare...” 

Balada Chira: 

„Unde s-au aflat 

Că s-a-mpreunat 

Corbi cu turturele, 

Şerpi cu floricele, 

Urşi cu căprioare 

Si nouri cu soare?...” 


Nic. Muşte, Letop. III, p. 10: „care poveste, auzindu-se în Ţarigrad la împă¬ 
răţie, n-au crezut, ce vrănd să adeverească lucrul, Vezirul au scris la Duca-vodă aice 
în ţară, numai să caute să afle cum ar fi lucrul mai adevărat.. 

A. Pann, Prov. I, 171: 

„Trăind omul, cînd şi cînd 
Află ce nu-i dă prin gînd.. 


Ibid., III, 46: 

„Se duseră împreună 

La moşie să se plimbe, 

Aerul ca să-şi mai schimbe; 

Sătenii toţi, cum aflară, 

Cu mari cu mici alergară...” 



AFLU 


Tot aci locuţiunea: „au aflat tîrgul şi ţ a r a ” = „la chose s’est ebruitee”. 

Doină muntenească: 

„Am iubit-o numai seara 

Ş-au aflat tîrgul şi ţeara...” 

(G.D. Teodorescu, Poez. pop., 319) 

e) aflu - adeverez. 

Cu acest sens, aflu se deosebeşte de „găsesc” şi „descopăr” prin aceea că 
presupune o cercetare făcută într-adins pentru ca să se dea cuiva ceea ce i se cuvine, 
în scurt, este o întrebuinţare mai mult juridică a cuvîntului. 

Vasilie Lupul, 1639 ( A.I.R. I, 87): „s-au jeluit rugătorii noştri călugării de la 
Beserecani că le-au scos (stâlpi) de unde l-au pus hotărnicii, şi de nişte păine ce au 
zăs că le-au luat Dumitraşco stolnicul; de se va afla că le-au scos stâlpii, ca să hie 
tare şi puternic cu cartea domnii-mele a lua hatalmul 12 boi şi să-i aducă aicea la 
domniea-mea...” 

Pravila Moldov., 1646, f. 41: „orcare zlătarîu va mesteca aurulu sau argintulu 
cu alte lucruri fără ştirîa stăpânului, ce să dzice de va spurca lucrulîi şi să va afla 
mincîunos, cu altă cu nemicâ numai cu capulu să plătească...” 

Constantin Brîncovanu, 1697 ( Cond ., ms„ în Arh. Stat., p. 233): „şi ade vâ¬ 
ră n d u -să cum că au plătit Stroe vornic toţ banii deplin încă din viîaţa lui, precum 
adeverează în dilată, şi aflăndu- să lucrul şi dintr-alte scrisori cum că au fost 
făcut Iordache stolnic la zilele lui Antonie-vodă năpaste lui Stroe vornicul...” 

Acelaşi, 1696 (ibid., p. 203): „ci rămăind ei de judecată şi vrănd domnia-mea ca 
să li să afle direptatea lor, am poruncit domnia-mea cum de vor putea luoa rumânii 
din satul Teşila carte cu blestem asupra lor pentru aceşti oameni ce scrie mai sus...” 

De aci, în graiul juridic din trecut: „aflu de rîndul unui lucru” vrea să zică 
„de stătu rei cognoscere”; „aflu de f a ţ ă ” = „teneo manifestum”; „a afla cu 
sufletele sale” = „videri ex animi sententia”. 

Tudoru Logofăt, 1584 (Cuv. d. bătr. I, 39): „ne-a foost luatu pre nooii pre răvaşe 
domneştii de să aflămu de rândul acestui ţigan...” 

Tot acolo: „nooii, aceştii trei booîarii, nooii amu ublatu pre urma acestuii ţigan, 
şi nooii aşaa amu aflatu cu ale nooastre suflete, cum acestu ţigan ce 
îaste maii sus scris au foost de mooşie alu jupăneaseii Anncăei..şi mai jos: „nooi 
aşa amu aflatu cu ale nooastre suflete şi mărturisim...” 

Act moldovenesc din 1659 ( A.I.R. III, 241): „să hotărâţi cum veţi afla mai cu 
direptul cu sufletele voastre, şi precum veţi afla, să ne faceţi şi o 
mărturie să ne daţi ştire...” 

Miron-vodă Barnovski porunceşte la 1627 pârcălabilor de la Neamţ (A.I.R. I, 14): 
„să lăsaţi foarte în pace mişeii, să nu mai vie jalobă pre voi, iară de se vor afla 
nescare oameni răi, furi sau tâlhari, de să vor afla de faţă, unii ca aceia să-i 
prindeţi şi să-i legaţi şi să-i trimiteţi la domniia-mea...” 

Simpla negaţiune impersonală „n u se află ” însemnează că ceva nu se poate 
constata juridiceşte, nu fiindcă nu este, dar fiindcă nu se dovedeşte. 

Mitropolitul Anastasie, 1610 ( A.I.R. I, 22): „de s-are şi mai scula Agăpiîanii să 
facă vro pară şi să nu să ţie de lege, măriia-ta să nu crezi, că aimentrilea nu să va 
afla...” 

Cu acelaşi înţeles la Alexandri, Covrigariul: 

„Epistatul: Ce ai făcut boierului, măi covrigarule? 

Stan: Eu? ferească sfîntul! Nu i-am făcut nimica. 

Epistatul: Cum nu? s-a plîns mie că l-ai batjocorit. 

Stan: Nu se află, domnule epistat...” 

în fine, în poezia poporană ne întimpină nu o dată expresiunea stereotipă: „se 
află şi se a d e v e r e a z ă ”, în care ambii termeni sînt meniţi a întări unul pe 
altul. 

O colindă din Ilfov: 

„Cine-n lume s-o afla, 

S-o afla ş-a d e v ă r a 
Să dea-n mare 
Ca o floare, 

Să iasă-n vad 
Ca un brad...” 

(G.D. Teodorescu, Poez. pop., 72) 

Alte exemple vezi mai sus, la p. 282. 

2. aflu „etre”. 

E totdauna reflexiv. 

Trebui înlăturate acele cazuri în cari „a se afla”, deşi s-ar putea înlocui prin „a 
fi”, totuşi răspunde la o căutare, şi prin urmare e sinonim cu g ă s i r e ; de 
exemplu: 

Moxa, 1620, p. 388: „aduseră lui Mihailu unu bidiviu prea bunii, darii deîn 
Misirii, şi nu s e afla nime să-lu poată încăleca...” 

Sau la Gr. Alexandrescu, Oglinzile-. 

„Oglinzi ca să se vază, nu se afla în ţară, 

Şi era poprit lucru să s-aducă d-afară...” 

Nici o noţiune de căutare nu se cuprinde însă într-o mulţime de cazuri în 
cari „a se afla” însemnează numai „a fi”, cel mult „a fi faţă” sau „a fi într-o situaţiune 
determinată”. 

Aşa mai întîi, în obicinuita întimpinare: „cum t e aflil Cum v ă aflaţii” sino¬ 
nimă cu „ce mai faci?” 

Dumitrachi Vătavul, 1695 (A.I.R. I, 63): „pentru mine să ştiţi dumnavostră că 
cu mila lui Dumnezău n e aflăm cu sănătate...” 

De asemenea, în următoarele exemple: 

Coresi, Omiliar, 1580, quatern. IV, p. 3: „toţi oamenii aflâmu-nz ca întru o 
corabie intraţi, ce se zice întru trupulu acesta putredulu...” 

384 Dosofteiu, 1673, f. 119 a: 

„Şi dzâlele li s-or afla pline, 
Cîndu-î va lua Domnul cu sine.. 


Act muntenesc din 1687 ( A.I.R. I, 62): „moşiile cate să află să fie pe seama 
mănăstirii toate; însă pănă va trăi soţul mieu Ancuţa, să le păzească şi să să hrănească 
şi ia cu dănsele...” 

Cost. Negruzzi, Aprodul Purice : 

„Luînd veste cum că Ştefan, domnul lor, atunci s-afla 
în ţinuturi depărtate, avînd cu el oastea sa...” 

şi mai jos: 

„De va vrea Dumnezeu astăzi să putem ca să scăpăm 
De primejdia aceasta întru care ne aflăm ...” 

Pravila Moldov. , 1646, f. 89: „muîarîaîaste datoare să margâ după dănsii oriunde 
va merge; şi de-are fi şi vinovaţii, totu să cade să margâ dupâ dănsii: să să afle la 
nevoia lui...” 

Constantin Brîncovan, 1696 ( Cond ., ms„ în Arh. Stat., p. 181): „tuturor călu¬ 
gărilor căţi se vor afla lăcuitori acolo la sveti Ilie...” 

Zilot, Cron., p. 38: 

„Nu cumva să te hrăpească moartea cu acest păcat, 

Cu sînge drept, c-al lui Avei, să te afli judecat...” 

A. Văcărescu, p. 24: 

„A-ţi fi rob îmi este fală, 

Rău te afli la-ndoială...” 

în ultimele două exemple ar fi mai româneşte: „stai la îndoială” şi „să f i i 
judecat”; dar poetului îi trebuiau două silabe şi, punînd pe afli, el n-a făcut decît a se 
folosi de marea elasticitate logică a acestui cuvînt. 

3. Forme arhaice: 

a) Prima persoană plurală a perfectului: aflămu = actualul aflarăm. 

Codicele Voroneţian, circa 1550 (ms„ Acad. Rom.): 


Act. Ap. XXI, 2: „şi aflămu o corabie ce 
trecea întru Finikiîa, întrămu de văînslămu 
şi ne apropiem de Chipru...” 

Ib., XXIV, 5: „aflămu acestu bărbatu 
pierdzătorîu...” 

Ib., XXVIII, 14: „a doao dzi viînremu 
întru Potiol, îuo aflămu fraţii, şi rugaţi 
fumu de ei...” 


„...et quum invenissemus na- 
vem transfretantem in Phoenicen, adscen- 
dentes navigavimus; quum apparuissemus 
autem Cypro...” 

„...invenimus hune hominem 
pestiferum...” 

„...secunda die venimus Puteolos, ubi 
inventis fratribus rogati sumus...” 


b) Secunda persoană plurală: qflatu - actualul aflarăţi. 

Varlam, 1643, II, p. 55 a: „şi cuventele ce grâi muîarîa aceia acestea furâ: vedeţi, 
o! oameniloru căţi vă aflată astădzi aicea, acestu pruncii mititeii! au întăritu cerîulii 
şi pâmăntulu...” 

c) Viitorul: vrem afla. 

Omiliar, circa 1575 (Cipariu, Principia, p. 182): „mai scumpă lucru afla-v r e ţ i 
în ceştii casă decătă argintul şi aurul.. 

d) Un fel de viitor: am a afla, adecă după tipul romanic occidental „invenire 
habeo” (trouver-ai). 

Coresi, Omiliar, 1580, quatern. VII, p. 16: „aşa amu şi la înţelepciunea lu Hristos 
cine va vrea să se sue, străminoasâ şi colţuroasă are « afla calea.. 

e) Construcţiunea lui aflu cu un gerundiu: 

Radu din Măniceşti, 1574 (Ms. Harl. 6311 B., British Mus.), Math. I, 18: 

„...mainte pană nu ae adunase, află- se „...antequam convenirent, inventa 

aibăndu în maţe de duhul sfanţii...” est in utero habens de Spiritu 

sancto...” 

f) O remarcabilă atracţiune sintactică: 

Constantin Brîncovan, 1694 ( Cond., ms., Arh. Stat., p. 241): „dreptu aceia şi 
domniîa-mea încă, pentru dreaptă şi credincioasă slujbă ce (= cu care) se află bo- 
îarîul domnii-mele Diicul vel logofăt în tot locu de slujeşte ţărăi şi domnii-mele...” 

g) Aceeaşi atracţiune sintactică şi totodată construcţiunea cu un gerundiu: 

Ienachi Văcărescu, Istoria (Papiu, Monum. II, 287): „atît în vremile vistieriei 

cît şi în vremea spătăriei ce (= în cari) m-am aflat slujind într-această 
domnie...” 

4. Filiaţiuni istorice. 

Aflu s-a păstrat şi circulează dopotrivă în toate dialectele române: daco-român, 
macedo-român şi istriano-român, fără a oferi undeva măcar varianturi fonetice. Ini¬ 
ţialul a- nu se aspiră niciodată. In graiul poetic însă el îşi asociază uneori pe d-, ca în 
dalb = alb; de exemplu: 

„Cine-n lume s-ar dafla, 

S-ar dafla, s-ar devăra 
Pe negrul d-a-ncălica.. 

(G.D. Teodorescu, Poez. pop., 74) 

Astăzi nu se mai poate vorbi despre derivaţiunea de altă dată a lui aflu din 
grecul ccLcpocvco. Studiul comparativ al dialectelor romanice ne procură o necontes¬ 
tabilă filiaţiune curat latină. Dentîi, e vechiul spaniol a f 1 a r , de ex. într-un act 
spano-latin din 1166: „qui in villa pignos aflando, et fiador, et ad montem 
fuerit pendrar, duplet la pendra et pectet 60 solidos” (Du Cange, ad voc.). Modernul 
spaniol h a 11 a r vine din forma metatetică f a 11 a r , bunăoară în Poema lui 
Cid, v. 1273: „quando los f a 11 6 = cîndu-i află”. Apoi vechiulportugez a f 1 a r , 
scăzut la a c h a r . Cînd cineva întreabă: „como a a c h a i s vos? = cum o q/Zab'?” 

386 altul îi răspunde: „eu a c h o a bella = cu o aflu frumoasă”. Portugezeşte: „a c h a r 

se presente” însemnează: a se afla faţă. De aci în Italia, vechiul affiare = a f - 
fiare a trecut în dialecte moderne, după fonetica provincială, la neapolitani şi 
siciliani în asciare sau a s c i a r i , la calabrezi în a h h i a r i . Mai bine însă 
decît la toţi, cuvîntul s-a păstrat pînă astăzi în reto-romanul a f 1 a r . Iată, de 
exemplu, un proverb rumanş din Elveţia, tradus literalmente româneşte: 

„Tschell ilg qual afla iin ver amig, „Acela carele află un adevărat prieten, 
afla unscazi...” află o comoară...” 

(Haller, Altspan. Sprichw. I, 188) 

Cuvîntul dară este romanic general, şi Ascoli ( Studj critici I, 32) îl explică prin 
latinul affiare „soffiare addosso, donde si puo venire traslativamente a raggiun- 
gere col fiato, toccare, trovare”. Insă nici într-o limbă neolatină el n-a prins o rădăcină 
atît de adîncă şi n-a ajuns la o întrebuinţare atît de deasă şi răspîndită ca în graiul 
românesc. Pe lîngă forma aflu = lat. a f f 1 o , peste Carpaţi se mai cunoaşte esaflu 
- lat. e x a f f 1 o (Caransebeş, com. Visag; Huniadoara, com. Bobîlna şi 
Baia-de-Criş), care însemnează mai în specie „trouver” şi pe care-1 găsim şi-n 
Dicţionarul bănăţean, circa 1670 (ms. în Bibliot. Universit. din Budapesta): „Izafflu. 
Reperio”. Trecerea iniţialului es- (= lat. ex) în iz- se datoreşte influinţei posterioare 
slavice, după analogia cuvintelor ca: izbîndă, izbesc, izvodesc etc. 
v. Esaflu. 

AFORISESC. -Afurisesc. 


AFT. - v. Aht. 


AFTANÂSIE, n. pr. m; Athanase. Una din formele poporane pentru numele 
A t a n a s i e . 

Alexandri, Chera Nastasia: „Nostimu-i, sfinte Aftanasie ! cînd îmi zice: bunică! 
cer cuvîntul... dă-mi o bucată de pîne cu povidlă.. 

Forma Aftanasie, cu ft = th (0), este un slavism. Curat româneşte e T ă n a s e . 
v. Tănase. 

A-FUGA (D-), adv.;vite,âtoutesjambes.Idiotismiipoporani: „a o rump e d-a-fuga 
- s’enfuir avec precipitation”; „a o tuli d-afiiga = s’esquiver lestement”. 

De la Vrancea, Sultănica, p. 34: „îmboldită d-o silă tainică, speriată de orce 
zgomot, îşi încordează vinele, şi, suflînd ca de frica morţii, o rupe d-a-fuga ...” 

Jipescu, Opincaru, p. 28: „Boierimea mai în toate vacurili şi-a pus şi chieptu şi 
sufletu şi obrazu pentru naţie, a luptat în frunte şi a-nfruntat toată năvala duşmanului; 
da uniori o mai t u 1 i a şi d-a fuga afară din ţară...” 
v. l ’ 2 Fuga. 

AFUM ( afumat, afumare), vb.; fumer, enfumer, parfumer, fumiger, boucaner, saurer. 
Literalmente însemnează „a pune ceva la fum”: medio-lat. ajfumo (= ad-fumo), 3^7 




AFUM 


ital. ajfumo, spân. ahumo, portug. afumo etc. Se aplică însă nu numai la fum, ci 
adesea şi la abur. Se întrebuinţează ca verb neutru, de ex.: această sobă afumă ; ca 
verb activ: ai afumat bucatele; ca impersonal: aci afumă. 

Doina haiducului: 


„Ş-astă iarnă am iernat 
Mai colea de Calafat 
Intr-un bordei dărîmat: 

Picătura m-a picat, 

Crivăţul m-a îngheţat, 

Fumul că m-a afumat ...” 

(G.D. Teodorescu, Poez. pop., 289) 

La Anton Pann ( Prov. II, 149), o nevastă, al cării bărbat să plîngea că laptele nu 
e bine fert: 


„Se mira săraca, cu ce îngrijiri 
Să-l fiarbă mai bine, s-aibă mulţămiri! 

Spăla, freca vasul, punea de-1 fierbea, 

Păzind să n -afume şi-n foc să nu dea...” 

în privinţa aburilor ce iese ca fum, dar fără lucrarea focului, se poate zice cîteodată 
deopotrivă bine: afumă şi fumegă. Aşa, pasagiul din Psaltire (ps. CUI, 32; 
CLXIII, 5): „tangit montes et fumigant”, sau: „tange montes et 
f u m i g a b u n t ”, se traduce româneşte: 


Coresi, 1577: 

„...atinge codrii şi afumă- se... atinge 
codrii şi afuma- se-voru...” 

Arsenie, circa 1650: 

„...se atinge de măguri şi se afumă... 
atinge-te de măguri şi se vor afuma...” 


Silvestru, 1651: 

„...atinge munţii şi fumegă... 
atinge munţii şi f u m ă g a -voru...” 
Dosofteiu, 1680: 

„...să atinge de munţ şi fumă- 
g a-să-vor... atinge-te de munţii şi 
f u m ă g a -să-vor...” 


Cu acelaşi sens „se zice despre o căpiţă de fîn jilavă că afumă = sloboade abure” 
(L. B.)\ dar se poate şi: fumegă. 

Deosebirea cea de căpetenie între fumeg şi afum este că fumeg însem¬ 
nează scoaterea fumului din sine-şi fără a-1 aşeza undeva anume, iar afum presupune 
totdauna depunerea fumului pe ceva. Aceasta rezultă din diferinţa funcţională între 
elementele formative ale ambelor cuvinte: sufixul verbal -eg (= lat. -igo) arată numai 
mişcare în genere, pe cînd prefixul pronominal a- (= lat. ad-) exprimă mişcare într-o 
direcţiune. 

v. Fumeg. 

Afumare joacă un mare rol în medicina poporană a românului. 

Cost. Negruzzi, O alergare de cai IV: „...mi-am adus aminte că babele la noi 
388 g° nesc P e necuratul afumînd pene prin casă. Am cerut o căţuie şi foarfeci; am 

tăiat fărîmele scrisoarea şi răvăşelele viclenei şi le-am pus pe jăratecul din căţuie. 
Privind fumul ce se ridica şi apoi perea cum perise amorul ei, am zis slugei mele să 
se ducă şi s -afume odaia cu hîrtiile aceste...” 

De aci într-un cîntec poporan din Bucovina: 

„Adă-ncoace mina ta 
Şi mi-o pune subsuoară, 

Că-s mîncat de săbioară, 

Şi-mi dă păr ca să m -afum, 

Că-s mîncat de ţări şi drum, 

Şi-mi fă leac prin descîntare, 

Căci sînt bolnav de lungoare...” 

(Marian, I, 29) 

In curioasa însemnare pentru căte doftorii, scrisă în Muntenia la 1788 de un 
Florea Copilul şi pe care ne-a oferit-o d. Dr. Antonescu-Remuş (ms., în Arh. Stat.), 
ne întimpină următoarele: 

„Pentru tuse, să să afume cu burete de cruce, acoperit la cap; 

Pentru tuse cu năduh să caute unbrău de om mortu cînd îl dezgroapă, 
să să afume cu el; 

Pentru friguri să să afume cu găniîaţ de barză...” 

La ţărani, aproape fiecare boală îşi are un fel de afumare. 

„Cu iarba-mare, cu turtei şi cu avrămeasă se afumă oamenii de speriat; cu 
măsălariţă, se afumă pentru durere de măsele; afumare cu planta 
zburătoare e bună pentru boala numită zburător; pentru boala numită 
dînsele e bine a se afuma cu unghia-găiei...” (C. Decusară, Tecuci, com. 
Ţigăneşti). 

„Cu păr de urs se afumă oamenii, zicînd că le trece de ameţeală” 
(A. Paraschivescu, Muscel, c. Valea-Mare). 

în graiul ţărănesc din Ialomiţa (Th. Theodorescu, com. Lupşeanu): „Lu Ionică 
al nostru nu ştiu ce i-a abătut la o urechie, că-1 doare urechia, mînca-l-ar măicuţa, dă 
nu să poate odihni dă loc; o să iau nişte cîrpă dî la pămătuf şi baliga dîn 
zioa dă Mărina ş-o să-l afum la urechie, că cică-i bun dă năjit, că dă pustiiu 
d-ala-1 doare urechia...” 

în sens ironic, despre un om beat se zice: „s-a afumat cu luleaoa” (A. Pann, 
Prav. 1, III). Acelaşi idiotism se aplică şi la ţigani, între cari pînă şi pe copii îi vezi 
umblînd cu luleaoa în gură. - De ce sînt negri ţiganii? - „S-au afumat cu luleaoa”, 
răspunde românul. 

Mijloc de vindecare la boale, afinnare este un mijloc de păstrare pentru unele 
substanţe alimentare: astfel se afumă oarecari cărnuri, peşti şi altele. 

I. Ionescu, Mehedinţi, p. 66: „Păstrăvii prinşi se spintecă, se curăţă de maţe şi se 
sară. Păstrăvii săraţi sau îndulciţi în sare se usucă şi se afumă puindu-i pre o leasă şi 
aprinzînd sub dînşii putregai de nuc sau de salce, şi acoperindu-i cu draniţă sau mai 
bine cu frunze verzi de nuc...” 

Cu acelaşi sens în texturi latine medievale: „duas anguillas salitas et a f f ii- 
rn a t a s per internuntium transmisit...” (Du Cange, ad voc.). 

Macedo-româneşte: 

„S -afumă casa, s’feace sumu-lae = s-a afumat casa de s-a făcut neagră; s-afumară 
draşîlîi = au perit dracii afumîndu- se cu tămîie; s’nu s-afumă laptile; pescu afumat.. 

Cu un sens necunoscut în daco-româna, macedo-românii mai numesc afumare 
poleirea unui lucru cu aur sau cu argint, de ex.: „nellu este afumat tu amalămă = 
inelul este suflat cu aur..(M. Iutza, Cruşova). 

v. Afumare. - Afumat. - Afumaţi. - Suflu... 


AFUMARE (plur. afumări , vechi afumari ), s. f.; l’infin. substantive d’ afum: 
fumage, fumigation, action d’enfumer ou de parfumer, boucanage, saurage; encens. 
Reprezintă ca substantiv toate accepţiunile verbului afum. 

In graiul vechi afumare era sinonim cu „tămîie”, după cum este pînă astăzi în 
macedo-româna. 

Aşa la Coresi, 1577, ps. LXV: 

„...toate arsele mojdane rădicu ţie cu a- „...holocausta medullata offeram tibi 
fumare şi berbeci rădicu ţie boi cu ţapi...” cum incenso et arietibus, faciam tibi 

boves cum hircis...” 


acolo unde la Silvestru, 1651, şi la Dosofteiu, 1680: 


„...jertvâ grasă voîu înălţa ţie cu m y - 
r o s e n i e de berbeci, jertvi-voiu ţie boi 
şi ţapi...” 


„...jrătve cu-ntregul de arşii cu măduhâ 
grase rădica-voi ţie cu tămâie şi are- 
ţu, rădica-voi ţie boi cu vătui...” 


La plural, Coresi, cant. VII, pune afumari-. „nece toate arsele, nece cumândari, 
nece prinoase, nece afumari (dtjsoţ^wapH.)...” 
v. Afum. - Afumători. 


AFUMÂRIU, s. n.; fumoir, endroit destine â fumer Ies viandes et Ies poissons. 
„A fumariu, lucru pe care se expune ceva la fum” (Costinescu). 
v. Afum. - -ariu. 

1 AFUMÂT, -Ă, adj.; part. passe d’afum pris adjectivement: fume, enfume, 
fumige, parfume, boucane, saure; de couleur de fumee. Reprezintă ca adjectiv toate 
accepţiunile verbului afum.E bună limba afumată, dar e rău laptele afumat ; o 
odaie afumată de la sobă e nesuferită, dar nu o odaie afumată cu smirnă; afumat şi 
afumat nu e tot una. 

Cîntec oltenesc: 

„Cuculeţ, unde-ai iernat? 

Peste Jiu, la Vadul lat 
Intr-un cătun afumat...” 

,Afumat cu luleaoa = beat”, după cum şi franţuzeşte se zice cu acelaşi înţeles 
„enfume” (Boileau). 

Despre ţigani: „ afumat cu luleaoa = negru, ba şi murdar”. 

Intr-un singur sens, participiul afumat se depărtează oarecum de la verbul său şi 
anume cînd însemnează o culoare cenuşie-gălbuie, uneori căpătată prin lucrarea 
fumului, mai adesea însă prin vechime sau vremuri rele. 

Alexandri, Istoria unui galben : „Fieştecare ţigan are şatra lui făcută din mai 
multe bucăţi de ţoluri afumate şi o căruţă cu roţi nalte ce-i slujeşte de culcuş...” 

Acelaşi, Iaşii în 1844: „o mulţime de hardughii vechi, nalte, strîmbe, mucede, 
cu păreţii afumaţi şi crăpaţi, cu ferestrele mici şi chioare...” 

Acelaşi, O primblare la munţi: „el ţinea într-o mînă o psaltichie veche şi afumată, 
şi în ceialaltă o păreche de metanii de lînă neagră...” 

Acelaşi, Harţă Răzăşul, sc. II: „Să-ţi arăt ispisoacele din pod. Am ian aşa un 
teanc de hîrţoage afumate...” 

Cost. Negruzzi, Cîntec vechi: „găsind un ghizdan vechi, îl deschise, şi dintr-un 
smoc de tărfăloage de moşie, care-1 sărăciseră de tot cu judecăţile, scoase o hîrtie 
afumată, pe care mi-a dat-o...” 

Dosofteiu, Synaxar, 1683, ad Januar. 25, descrierea S-tului Grigorie Teologul: 
„nu forte lungă barba, ce destul de deasă; pleşivu, alb la păr; barba pre la margini 
afumată...” 

Acelaşi, ad Jan. 30, despre S-tul Vasilie cel Mare: „albii la păru, afumată marginîa 
barbeî...” 

A se alătura versul lui Regnier (ap. Littre, v. Enfume): 

„Son teint jaune, e n f u m e , de couleur de malade...” 

Formele deminutive de la afumat sînt: afumăcior,şi afumăţel,la 
femin. afumăţea. 

v. Afum. - Afumată. - Afumaţi. 

2 AFUMÂT (plur. afumaturi), s.n.; part. passe d’afum pris substantivement: 
fumage, fumigation, boucanage, saurage. Sinonim cu afumare şi cu afu¬ 
mă t u r ă . Se poate zice deopotrivă bine: afumatul peştelui sau afumarea 
peştelui, afumatul cu tămîie sau afumătura cu tămîie, apucă-te de afumat etc. 

v. Afum. - Afumat. 

AFUMATĂ, s. f.; t. pop. de viniculture: espece de raisin. O varietate de strugure 
care se apropie de tămăioasă. 

Termenul se întrebuinţează mai ales în Muscel: 

, Afumată se cheamă pe la noi un fel de strugure ruginit, de o culoare amestecată 
din alb, galben şi roşu, picurată cu negru. Strugurele se face des şi borbonat. La 
mîncare e dulce şi gustos” (N. Vasilescu, com. Glîmbocel). 

v. 1 Afumat. 


391 



AFUMAŢI 


AFUMAŢI, n. pr. loc.; nom de plusieurs villages en Roumanie. Aşa se cheamă cîte 
un sat în Ilfov, în Dolj, în Teleorman, în Tutova, în Olt (Frunzescu, ad voc.). 

Dionisie Eclesiarcul, Cronica (Papiu, Monum. II, 184): „Fost-au făcut acest 
domn (Alexandru Moruzi, 1795-97) fabrică de hârtie la Afumaţi nu departe de 
Bucureşti, şi cînd i-au venit mazilie au pus-o în spinarea Mitropoliei de i-au dat 
sumă de pungi de bani geremea, zicînd că au cheltuit măria-sa de la dînsul de o au 
făcut, şi Mitropoliei îi este de trebuinţă să facă hârtie pentru tipografie...” 

Numele topic Afumaţi, plural de la afumat, rămîne vecinică amintire a 
tristelor vremuri ale ciumei. Pînă astăzi, în districtul Brăilei se cheamă Ciumaţi 
un sat a căruia numire veche este Afumaţi (Frunzescu, v. Ciumaţi). Un medic 
german din secolul trecut, Gustav Orraeus, venind în Moldova la 1770 şi cercetînd 
cari sînt la români mijloacele cele prezervative contra ciumei, i s-a răspuns că pe 
piaţe, în lăcuinţe, pretutindeni se dă foc la gunoi, la oase şi altele asemeni, afu¬ 
mi n d u -se într-un chip nesuferit ziua şi noaptea: „praeservatio, cui maxime fident, 
in eo unice posita est, ut undique in plateis, et atriis, acervos fimi, ossium et variarum 
quisquiliarum, lento igne comburant, fumo que hoc foetidissimo aerem die 
noctuque impleant” (Orraeus, Descriptio pestis, Petrop., 1784, p. 11). De aci Afumaţi. 
Afumarea contra ciumei era lăsată de la moşi-strămoşi, deoarăce o seamă de 
sate se numeau aşa deja din secolul XV. Unul dintre domnii Ţărei Româneşti, ginerele 
lui Neagoe Basarab, e cunoscut în cronice sub numele de „Radul din Afumaţi”. 
v. Afum. - Afumat. - Afumăciori. - Ciumă. 

AFUMĂCIOR, -OARĂ. - v. Afumăciori. 

AFUMĂCIORI, n. pr. plur.; nom d’un village en Valachie. Pluralul lui 
afumăcior, deminutiv de la afumat. Aşa se numea un sat în districtul 
Buzău (Frunzescu, v. Grădişte). 
v. Afumaţi. 

AFUMĂTOARE, s. f.; cassolette (Cihac). Căţuie sau orice văscior cuprinzînd 
substanţe mirositoare cu cari se afumă. Sinonim cu slavicul „cădelniţă”, care se 
întrebuinţează numai în biserică, 
v. Afumător. 

AFUMĂTOR, -OARE; adj. et subst.; qui fume, enfume, parfume etc. Cela sau 
ceea ce a f u m ă , în toate accepţiunile acestui verb. De aci, prin diferenţiarea 
sensurilor, femininul singular afumătoare, luat ca substantiv, însemnează 
„encensoir”, iar pluralul afumători „encens”. 
v. Afum. - Afumătoare. - Afumători. - Afumos. 

AFUMĂTORI, s. f. plur.; parfum, encens (Cihac). Orice substanţe mirositoare, cu 
cari se afumă. 

392 v. Afumare. - Afumător. 



AFUND 


AFUMĂTURĂ (pl. afumături), s. f.; „action de parfumer, parfum” (Cihac); „qui 
sert â fumiger, â parfumer” (Pontbriant). Portugezul afumadura.De asemenea 
în limba sardă affumadura (Spano). 
v. Afum. - -Afumat. 

AFUMĂŢEL, AFUMĂŢEÂ. - v. ] Afumat. 

AFUMOS, -OASĂ, adj.; qui fume, enfume, parfume etc. Sinonim cu afumător 
ca adjectiv, dar aplicîndu-se numai la lucruri, nu şi la persoane. ,Afumos, fumosus, 
fumeus, fumicus” (Bobb). în grai, aproape nu se aude. 
v. Afumător. 

1 AFUND ( afundat, afundare), vb.; plonger, immerger, enfoncer, approfondir. 
însemnează, materialmente, ori figurat, a împinge pînă la f u n d (= lat. ad 
fundum). Deja în limba veche e sinonim cu cufund. Aşa versetul din psalmul 
IX: „i n f i x a e sunt gentes in interitu” se traduce prin „afundară- se” la Silvestru 
1651 şi la Dosofteiu, 1680, iar la Coresi: „c u f u n d a r â -se limbile...” 

E sinonim şi cu înfig: 

Silvestru, 1651, ps. LXVIII: 

,Afundaiu- mâ în tină adăncâ şi n-am loc „I n f i x u s sum in limo profundi, et 

de a staria...” non est substantia...” 

unde la Dosofteiu, întocmai ca latineşte: „î n f i p ş u -mâ în pâclâ de adâncime...” 

Cu toate astea, î n f i g e r e are un înţeles cu mult mai întins decît afundare, 
iar cufund are un sens ceva mai restrîns. A î n f i g e un cui, a înfige 
ghiara etc. n-are în vedere nici un fel de „fund”. Cufundare, pe de altă parte 
e numai de sus în jos şi presupune dispariţiunea totală a celor împinse la fund, ba 
chiar peirea lor. Şi mai energic e compusul scufund, o mişcare violentă şi 
repede. 

Printr-o fuziune poporană, din afund şi cufund s-a născut forma mixtă 
acufund, cunoscută mai ales în Moldova şi despre care vezi la locul său. 
Alături cu afund, unii întrebuinţează afundez'- 

A. Odobescu, Pseudokyn., p. 46: „E păcat de Dumnezeu, cocoane, să mă afundez 
eu cu totul în focul Gheenei...”, unde ar fi fost mai bine: scufund, 
a) Afund ca verb activ. 

O epigramă poporană din Ardeal: 

„Mere nora la fîntînă 
Cu cămaşa soacri-n mină, 

Ş-o afund-o dată-n baltă 
Şi o ţipă peste poartă: 

Na-o, soacră, că-i spălată!” 


(Jarnik-Bîrsanu, 455) 


393 




AFUND 


A. Pann, Prov. I, 144: 

„In loc să-l scoaţă din undă, 

In vuitoare îl afundă ...” 

La botez, preutul afundă pe copil în apă. 

Ioan din Vinţi, 1689, f. 15 b: „Deaca-1 vei pomăzui, preote, boteadză-1 ţiindu-lu 
în mâni, căutăndu spre răsăriţii; afundăndu- lu şi scoţindu-1 de o dată, dzi: boteadză-să 
robulii lui Dumnedzău imerek în numele Tatălui amin; iară a doa oară afundăndu- lîi 
şi scoţindu-lu, dzi: şi al Fiîului amin; iară a treia oară afundăndu- lu...” 

b) Mai adesea sub forma reflexivă. 

Legenda St-lui Sisin, circa 1550 (Cuv. d. bătr. II, 288): „Şi dzise sveti Sisin: 
lemnul lu Dumnedzeu maslinu! vădzuşi dracul fugindu şi u cocon ducăndu? Şi 
dzise măslinul: vădzuîu-1 în mare afunudăndu- se (atjs^NKAT^NA^cE)...” 

Coresi, Omiliar, 1580, quat. XVI, p. 15: „şi aciîa se pomi turma toată deîn 
ţărmure în mare şi se afundară într-apâ, e păstorii fugiră...” 

Silvestru, 1651, f. 126 a: „scoate-mâ den tină ca să nu mă afund...” 

Legenda Sf. Nicolae, din sec. XVII {Cod. ms. miscel. al Bis. Sf. Nic. din Braşov, 
p. 178): „şi apa se desfăcea şi fierbea şi clocotiîa diîn f u n d u , căt nu se afunda 
corabiîa...” 

O predică din sec. XVII (ibid., p. 291): „apa îaste una diîn cele patru făpturi diîn 
ce îaste lumea tocmită, şi-şu îaste rudă cu pământul; şi într-apâ ne afundâmu şi ne 
acoperim, ca şi FIristos în pământii...” 

Cantemir, Ist. ierogl. (ms., în Acad. Rom., p. 33): „şi în fundul mării a mă 
afunda, şi în mijlocul focului a mă arunca, şi nici cum vieţii mele a cruţa, nu mă 
voiu feri...” 

A. Pann, Prov. III, 137: 

„Şi cînd el de groază plîngea, spuind multe, 

Vine un val mare tocma cît un munte, 
îi repede luntrea, o sparge de-o stîncă, 

Şi el se afundă în marea adîncă...” 

Fără noţiune de apă: 

De la Vrancea (B. Ştefănescu), Sultănica, p. 195: „Spicele răscoapte şi ţepoase, 
încărcate cu bob mare şi greu, să clătenau alene, încovăindu-se în văi şi dealuri de 
aur ruginit, în jurul colnicelor, sub cari s -afundă satul Măgura...” 

Balada Soacra şi nora: 

„De cînd mîndra s-a-ngropat, 

Ploaie mare s-a vărsat, 

Vreme lungă n-a-ncetat, 

Vîntu-ntr-una c-a suflat, 

Groapa i s-a afundat 
Şi mormîntu-i s-a stricat...” 

Fiindcă fund se cheamă nu numai în linie verticală partea cea mai depărtată 
a unei văi, fie cu apă sau fără apă, dar şi în linie orizontală partea cea mai depărtată 
a spaţiului în genere, de aci afundare se poate aplica la orice direcţiune. 

Alexandri, Pastel XL: 

„Pe cîmpia dunăreană care fuge-n depărtare, 

Unde ochii se afundă dintr-o zare-n altă zare...” 

E mai ales poporană expresiunea: „a se afunda în codri”. 

Pompiliu, Sibii, 51: 

„Mă-sa-n pragul uşii sta, 

După fecior se uita 

Pîn’ ce-n codri s-afunda...'” 

Balada Soacra şi nora, după cum se zice în Prahova: 

„Multă vreme nu pierdea, 

Ghencea murgu-ncăleca, 

Ziua-bună-şi mai lua; 

Iar mîndruţa, vai de ea, 

Tot cu ochi-1 petrecea 
Pînă-n codri s -afunda...” 

(G.D. Teodorescu, Poez. pop., 623) 

v. Afundiş. 

Intr-un sens figurat, se zice: a se afunda în gînduri, în griji, în bănuieli, în datorii 
etc., sau: a afunda pe cutare. De asemenea: a se afunda în ştiinţă, în lene, în trîndăvie, 
în somn şi altele. 

v. 1 Afundat. 

Verbul afundare nu e latin clasic, dar comun tuturor graiurilor romanice: ital. 
affondare, spân. a f o n d a r ( ahondar ), portug. afundar etc. în vechea 
franceză: a f o n d e r , de ex.: „y ot tant de gens oudit bâtei, qu’ilz furent en doubte 
d’afonder en laditte riviere et de noyer” (Du Cange, ad voc.). 

v. 2 Afund. - Cufund. — Fund. - Scufund. 

2 AFUND, adv.; â fond. într-un mod nu numai pe deasupra sau pe de lături, ci pînă 
la fund = lat. ad-fundum, ital. affondo, spân. hondo etc. (Cihac). E sinonim cu 
deplin, dar presupune mai multă adîncime, iar prin urmare şi mai mare greutate 
de a ajunge acolo. 

Jipescu, Opincaru, p. 55: „Sînt ca spuza rumâni ce să cred că afund cunosc 
limba rumânească, cînd colo: crinta, adică vasu un’ să pune caşu-nchiegat să să 
scurgă, zic că e lucru dă mîncare; şi-ntreabă-i ce e bleavu, risteu, bulfeiu, oporu, 
cormana, că dă ţi-o şti, lasă!...” 

O doină muntenească: 

„Să mă-ngroape unde-oi zice, 

La un sîn cu două ţîţe; 

Să mă-ngroape mai afund 
Să nu putrezesc curînd: 

Cu mina la ţîţişoară, 

Cu gura la bărbioară, 

Unde-i dragostea mai mare.. 

(G.D. Teodorescu, Poez. pop., 304) 


Idiotismul „a d a afund', „a se da afund', „a întră afund', însemnează 
„plonger, faire le plongeon, s’enfoncer”. 

Balada Vîlcan: 


„De l-or da afund în ape, 

O să-noate ş-o să scape...” 


Balada Chir a : 


(G.D. Teodorescu, 555) 


„Vreme nu pierdea, 

In apă sărea, 

Afund că se da...” 

(Ibid., 645, 652) 


Idiotismul: „trage afund' însemnează un înec fatal, fără vreo putinţă de 
scăpare. 

„La noi holbură se cheamă locul adînc şi unde în faţă apa se învîrteşte, astfel că 
cel ce cade acolo trebui să peară, căci îl trage afund..." (A. Vasiliu, distr. Iaşi, 
com. Poienii), 
v. l Afimd. 


3 AFUND, -Ă, adj.; „profond, creux” (Cihac). Se întrebuinţează rar în loc de adînc. 
„Apele line sînt afunde” se zice în Transilvania (Iosif Lita, Blaj). Cuvîntul e poetic. 
Boliac, O dimineaţă pe Caraiman : 

„In văile afunde, a Besnei locuinţă, 

Coboară-n şiruri brazii spre rîul zgomotos 
Ce spumegă, se luptă în repedea-i silinţă 
Şi cade, se sfărâmă p- adînc prăpăstios...” 

v. 2 Afund. 


4 AFUND (plur. afunduri ), s.n.; abîme, profondeur. Rar, dar totuşi se aude: „afundul 
mării”, „afundul codrilor” etc., în loc de a d î n c u 1. 

Intr-o colindă muntenească: 

„Toţi s-au înecat, 

L a afund s-au dat.. 

(G.D. Teodorescu, Poez. pop., 57) 

afund figurează de asemenea ca substantiv, 
v. 1 Afund. 

AFUNDÂRE (plur. afundări), s.f.; l’infinitif d ’ a f u n d pris substantivement: 
plongeon, immersion, submersion. Fapta de a se afunda sau a se da afund. 
A. Pann, Prov. I, 87: 

„Pe loc se dezbracă, se aruncă-n baltă, 

Negîndind nerodu c-o să paţă ş-altă: 

Pe cînd el cu totul se da-n afundare 
Să scoaţă securea din apa cea mare, 

Vine oarecine în ascuns, pe taină, 

Şi-l fură de-1 lasă fără nici o haină...” 

Ca termen religios, „afundarea Sîntei Cruci” la Bobotează, 
v. 1 Afund. - 2 Afundat. 

'AFUNDAT, -Ă; part. passe d ’ a f u n d pris adjectivement: plonge, immerge, 
enfonce, approfondi. 

Legenda Sf-lui Nicolae, din sec. XVII (Cod. ms. miscel. al Bis. Sf. Nic. din Braşov, 
p. 173): „cine va fi gonit de oameni răi muncitori, şi va scăpa în besereca numelui mieu, 
dâ-i să învincâ pre acei gonitori; şi vare-cine va fi în bure şi în valurile măriei afundată 
sau în toate grijile în tot loculu, şi va pomeni numele mieu, să faci lină bura...” 
Dosofteiu, 1673, f. 12 a: 

„S-avem bucurie de-a ta mîntuinţâ, 

Să vedem pizmaşii afundaţ în sălţă...” 

Critil şi Andronius (Iaşi, 1794, p. 41): „m-amu văzuţii aşa de »osu afundată 
într-adîncimele adîncuriloru, cătii amu avuţii frică că n-oiu mai eşi de acolo...” 

A. Odobescu, Mihnea-vodă, p. 9: „ochii unchiaşului, afundaţi sub cercul albit 
al sprîncenelor...” 
în sens figurat: 

Coresi, Omiliar, 1580, quatern. IX, p. 3: „luîndii carnete şi asuprindii cu 
nedereptate şi afundaţi în răpicîuni...” 

Cantemir, Ist. ierogl. (ms., în Acad. Rom.), p. 98: „...unii, ca cum încă mai 
denainte de mîngăioase voroavele ei spre somn furaţi şi în chiteala socotelelor 
afundaţi ar fi fost, ca de somn sau de vin ameţiţi...” 

Alexandri, O primblare la munţi: „Călugărul, zicînd aceste, ţinti ochii în gios şi 
stătu puţin afundat în gînduri; tot trupul lui părea împetrit; numai buzele i se mişca...” 
v. 1 Afund. 

2 AFUNDAT, s.n .; l’infinit. d’ afund pris substantivement: immersion, plongeon. 
Sinonim cu afundare. Ca supin: dacă e vorba de afundat ; cînd e treaba pe 
afundat etc. 
v. Afundare. 

AFUNDĂTOR, -OARE, adj. et subst.; „approfondissant” etc. (Cihac). în grai nu se 
aude şi în texturi nu s-a întrebuinţat. 

AFUNDĂTURĂ (pl. afundături), s.f.; approfondissement, enfoncement. Italieneşte 
affondatura (Cihac). Se întrebuinţează mai mult înfundătură şi 
a f u n d i ş . 

v. 1 Afundat. —Afundiş. - înfund. 

AFUNDIŞ (pl. afundişuri), s.n.; enfoncement, fond. Punctul foarte depărtat al unui 
spaţiu, dar numai pe uscat. 

De la Vrancea, Sultănica, p. 176: „în afundişul depărtării s-auzi, încetinel, un 
glas de ceată, cîntînd dupe pofta inimei...” 

Ibid., p. 197: „măsurai afundişul codrilor, ţinîndu-mi zilele cu porumbe sălbatece 
şi cu pere pădureţe; trecui prin toate, gîndindu-mă la tine...” 

v. 1 Afund. - 4 Afund. - Afundătură. 

AFUNZÎME, s.f.; profondeur. „Afunzime, profunditas” (Bobb). Sinonim cu 
adîncime.în grai nu se obicinuieşte. 

v. 4 Afund. - Afundiş. - -ane. 

AFURISÂNIE, AFURISENIE (plur. afurisenii), s.f.; excommunication, damnation, 
malediction. Cuvînt format de cătră grămăticii români vechi din tulpina verbului 
afurisesc prin acelaşi sufix ca în terminul slavic corespunzător „zaklinanie”, 
în loc de infinitivul substantivat afurisire. Sinonim cu anatemă, dar 
însemnînd o penalitate canonică de un grad ceva mai mic. Vorba curat poporană, 
trecută la români din greaca prin mijlocire latină, este b 1 ă s t e m , care însă a 
căpătat un înţeles mai întins, deşi totuşi se întrebuinţează uneori în texturi juridice 
ca sinonim cu afurisenie-, de exemplu: 

Constantin Brîncovan, 1694 ( Cond., ms„ Arh. Stat., p. 146): „cu cartea dom¬ 
nească şi cu cartea părintelui patriarhului de la Antiohia cu mare blestem şi afurisanie 
asupra acelor boîari...” 

Acelaşi, 1696 (ibid., p. 214): „cu mare blestem şi groaznică afurisanie 
asupra tuturor delenilor şi moşnenilor şi împrejurimilor de acolo de la Topoloveni...” 

După Pravila Moldovenească din 1646, f. 54 a, acela care află pe muierea lui 
„cu om din clirosulu besericei, poate să-i ucigâ pre amândoi, şi să nu se teamă de 
afurisenie...” 

Tot acolo, f. 141 a, cu sensul de simplu b 1 ă s t e m : „aforiseniia ce să va face 
cu mănie, numai aceia să prinde în samâ şi îaste foarte rrîa şi cumuplitâ, aşijdere şi 
alteori fiece b 1 ă s t â m ii ...” 

Termenul afurisenie se întrebuinţa mai cu deosebire atunci cînd domnul ţărei 
lega un bir nedrept sau asupritor pentru popor, îndatorindu-se pe sine şi pre toţi 
urmaşii săi, sub pedeapsa celei mai teribile excomunicaţiuni bisericeşti, de a nu-1 
398 mai renoi pe viitor. 

Nicol. Muşte, Letop. II, p. 77: „în anul acesta iară au scos Mihaiu-vodă desetina 
de stupi să dea toţi; neplăcut lucru era, ales boierimei şi mănăstirilor acest obiceiu; 
şi testamenturi cu afurisănie era de la alţi domni să nu mai fie desetina pe boieri.. 

Zilot, Cron., p. 7: 

„Iar cînd fu pe la dechembre, cam aproape de Crăciun, 
îndemnă dracul pe vodă spre alt gînd groaznic nebun: 

Ca să scoată văcăritul, un huzmet prea blestemat, 

Prin cărţi de ajurisanii de arhierei legat...” 

Acelaşi, p. 23: „şi aşa văzîndu-se de faţă că nu sufere cerul o lăcomie ca aceasta 
ca să plătească dajdie pe cap steap dobitocul purtător de sarcina plugului, s-au lucrat 
straşnice legături cu grozave ajurisanii, ca să nu se mai pomenească numele văcă- 
ritului...” 

v. Angară. - Văcărit. 

Alexandri extrage dintr-un vechi text următoarea „formulă de afurisenie ”: 

„Ferul, petrele şi toată firea neputrezitoare să putrezească şi să se risipească, iar 
trupurile acelor fără credinţă să steie întregi şi sufletele lor niciodată să nu vadă 
lumină! Să-i omoare pe dînşii dumnezeiasca sabie! Să se facă ei mîncarea vulturilor 
şi a corbilor! Să cadă asupra lor cărbuni de foc! Fiii lor să fie săraci şi femeile lor 
văduve! Diavolul să steie în dreapta lor! Să dobîndească bubele lui Ghiezi şi zu- 
grumarea lui Iuda! Să-şi peardă inima şi faţa de om şi s-ajungă jidan! Să fugă de 
el şi om şi vită, şi răcoarea şi căldura, şi umbra şi soarele şi tot ce este bun pe 
pămînt etc.” 

Apoi poetul adauge: 

„Crîncen blăstem şi de o sălbatecă energie! Accentul neîmpăcat ce-1 caracteriză 
explică luptele şi cruzimile fanatismului religios. Dar ceea ce inspiră o mirare 
dureroasă este că toate acele formule de afurisenii şi acte de cruzime au fost pretu¬ 
tindeni dictate şi executate în numele lui Christos, care a căutat să propage simţirea 
de frăţie pre pămînt, în numele lui Moisi şi a lui Mohamed şi a tuturor fundătorilor 
de religii...” ( Conv. Uter., 1875, p. 336) 

O interesantă descriere a ceremonialului de „mare afurisenie” se poate citi în 
cronica lui Enachi Cogălniceanu {Letop. III, 238). 

v. Afurisesc. - Anatemă. - Blăstem... 

AFURISESC ( afurisit, afurisire), vb.; excommunier, damner, maudire. Termen 
trecut la români din dreptul canonic bizantin: occpopi^co, aorist otcpoproa. ,Afurisire 
diferă de anatematizare întîi pentru că afurisire este mai popular, aşa încît 
poporul nu cunoaşte vorba anatematizare, ci în locul ei face uz sau tot de 
afurisire, sau de perifrază: a da anatemei. Al doilea, pentru cărturari, cari fac 
uz de amîndouă vorbele, afurisire diferă şi în înţeles de anatematizare, 
întrucît a afurisi va să zică numai a despărţi pre cineva de turma credincioşilor şi a -1 
mărgini pentru un timp de la biserică; iar a a n a t e m a t i z a va să zică nu 
numai a mărgini pre cineva pentru un timp de la biserica lui Christ, ci a-1 scoate 399 

pentru totdauna din sinul bisericei, şi încă a-1 da, a-1 închina lui Antichrist” 
(Laurian-Maxim). 

In graiul poporan afurisire însemnează astăzi orice jurămînt cu blăstem, că adecă 
cel ce făgăduieşte ceva, de nu-şi va ţinea cuvîntul, apoi să n-aibă parte de cutare sau 
cutare lucru. 

Jarnik-Bîrsanu, Transilv., 502: 

„— Lină Carolină, 

Floare din grădină, 

Vină-napoi, vină, 

Că făgăduiesc 
Şi m -afurisesc, 

De azi înainte 

Să fiu mai cu minte...” 

In vechile texturi, numai biserica afurisea, fiind aceasta o penalitate canonică. 
Pravila Moldov., 1646, f. 38: „să să afurisească după pravila besericii...” 
Ibid., f. 110: „să va gîudeca cu gîudeţul besericii, ce să dzice să afuriseşte şi i să 
dâ canon...” 

Tot acolo ne întimpină adesea forma aforisesc, mai apropiată de originalul grec: 
f. 111: „gîudeţulu besericii îl va aforisi pănâ cănd să va pocăi şi-ş va face 
canonul...”; 

f. 119: „mestecătorîulu de sănge încă-1 aforiseşte şi beserica.. 
f. 154: „să fac cutare lucru, îarâ de nu ver face, de greu te aforisescu.. 
v. Afurisanie. 

AFURISIRE. - v. Afurisesc. 


AFURISIT, -Ă; part. passe d’ afurisesc: excommunie, maudit, damme; 
vaurien, vagabond, mauvais sujet. „Pre lîngă însemnările verbului, afurisit mai are 
şi înţelesul de: rău în gradul cel mai mare, cumplit, îndrăcit, cu care anevoie te poţi 
înţelege sau învoi, fără omenie, fără Dumnezeu” (L.M.). 

Sinonim cu blăstemat. 

Un cîntec poporan din Ardeal: 


„Doar în cale ţ-a ieşit 
Pricoliciu afurisit 
Şi vre turma să ţ-o strice 
Şi capul tău să-l mănînce?...” 


Altul tot de acolo: 


(Pompiliu, Sibiu, 45) 


„Şi de mînă mi-o lua 
Şi în temniţ-o băga, 
Intr-o cas -afurisită, 

De cinci ani necurăţită, 

De soare nestrăbătută...” 

(Ibid., 51) 

„Din zilele săptămînei, poporul socoteşte mai mari pe Sfînta Vineri, apoi pe 
Sfînta Miercuri; ziua duminicei este rău de a lucra ceva, pentru că acel lucru nu e 
bun, se zice: afurisit ” (N. Vasilescu, Muscel, com. Glîmbocel). 

Act muntenesc din 1631 (A./.i?. I, 32): „iar cine să va ispiti după moartea mea să 
facă altă tocmeală într-alt chip, acel om să fie afurisit de Vlădica Isus Hristos şi să 
fie blăstemat de 318 sveti otţi...” 

în vechile zapise afurisit se mai întăreşte punîndu-se alături, într-un mod pleo¬ 
nastic, unul sau mai mulţi sinonimi: anatemă, proclet, triclet etc. 

Document din 1604 (Cuv. d. bătr. I, 136): „am pus şi blestemi), ca să fie afurisit 
şi proclet...” 

Altul din 1606 (ib., I, 151): „cene seva scula să facă alţii ceva, să fie afurisitu de 
300 şi 18 osteţi şe să fii afurisitu şe anatima...” 

Ca termen de ocară, din care s-a şters elementul său primitiv religios şi juridic, 
afurisit e foarte poporan la români. 

Deja în Pravila Moldov., 1646, f. 128: „cela ce va dzice cuiva afurisitu sau 
copilă...”, unde „copil”, cu tonul pe prima silabă, însemnează „bastard”. 

Afurisit şi anaftimă!” este una din blăstemele cele mai obicinuite. în 
munţii din Moldova auzi mereu: „Să deie 40 de draci în mine, să înlemnesc, să fiu 
afurisit şi a n a f t i m ă , să n-am parte de gite, să li găsăsc crapate, şi altele” (Neamţ, 
c. Bozienii; Suceava, c. Borca etc.). 

în loc de anaftimă, în unele locuri poporul pune prin asonanţă ana¬ 
poda. Aşa printre blăsteme din Tecuci (com. Răchitoasa): „Pir’ legea me, să hiu 
anapoda şi afurisit\” Apoi într-o ceartă dintre bărbat şi nevastă: „Oi pune eu 
hodată canga pe tine, dimone, afurisitule, hire-ai a naibei!” 

în fine, cînd ocara cade pe un străin, [...] într-o comedie de Alexandri, Iorgu de 
la Sadagura îi strigă: „Du-te dracului cu bani[i]-ţi cu tot, 1 i t f ă afurisită ]” 

v. Afurisesc. - Anatemă. - Blăstemat. - Proclet. - Triclet. 

-ÂG; suffixe nominal pejoratif. Finalul tonic -ac din cuvinte străine trece uneori la 
români în -ag, de ex. ciomag = turc. cumaq, ceprag - turc. câprâk, harag — ngr. 
XocpaKi etc. E foarte rar însă sufixul curat românesc -ăg scăzut din -ăc care să se 
acaţe de o tulpină consonantică, după cum este, bunăoară, în părţăg „brusquerie”, 
în loc de părţăc, deminutiv din părciu „boue”, cu aceeaşi tranziţiune de sensuri ca 
în francezul „caprice”, ital. „capriccio” de la „capra”. Tot aşa în arţăg sau harţăg = 

= harţăc „brusquerie”, de la harţ „escarmouche”. Astfel în zicătoarea „arţagul îşi 
găseşte părţagul = â la brusquerie on repond par la brusquerie”, ne întimpină de 
două ori după o tulpină consonantică sufixul pejorativ -ăg, născut prin scădere 
fonetică din deminutivul -ăc. Dar nici chiar în aceste cazuri tulpina nu e consonantică 
pe deplin, căci finalul ţ sau c reprezintă un grup ti sau ci, iar prin urmare -ăg figurează ^ 

aci cam în aceeaşi poziţiune ca în dulceag = dulc-ăg, din dulc-ac sau în briceag = 
bric-ăg, din bric-ac. Oricum însă, fie -ag sau -eag, ori -iag, acest sufix e la noi 
totdauna pejorativ, exprimînd o nuanţă de despreţ, pe care n-o are prototipul său 
-ak. Despre sufixele deminutivale înrudite -og (= -ok), -ug (= -uk), -ig (= -ik), cu 
aceeaşi tendinţă pejorativă, a se vedea la locurile lor. 

v. 2 Ac. - -eac. — eag... 

AGA (artic. agăoa, plur. agi, agăle şi agalâri ), s.m.; officier ou commandant turc. 
E cuvîntul turc a g â , la plural agaler, conservat cu accentul şi chiar cu forma 
plurală, dar aplicîndu-se numai la funcţionari mahometani, pe cînd aceeaşi vorbă, 
românizîndu-se în dubletul â g ă , a ajuns a însemna o boierie locală (Şaineanu, 
Eleni, turceşti, p.7). 

A. Pann, Prov. III, 103: 

„Dar el seamă nu băgă, 

Vrea să se facă agă.. .” 

Miron Costin, Letop. I, 354: „Turcii agalarii de Tighinea...”, dar cu cîteva rînduri 
mai jos: „deci luăndu-şi sama agii ...” 

Istoria Iui Brîncovanu, 1730, în Conv. lit., 1875, 330: 

„Cînd zioa că se făcea, 

Imbrihorul că sosia 

Cu mulţi turci agălari mari...” 

Neculce, Letop. II, 315, vorbind despre neşte guralivi breslaşi din Vaslui ce 
pîrau la Constantinopole în divan pe ex-vodă Mihaiu Racoviţă, zice: „Breslaşii în 
gura mare striga: vîndutu-ne-ai! vîndutu-ne-ai! vîndutu-ne-ai la cochii-vechi cioco¬ 
ilor ca pre mascuri şi ca pre oi! care numai ce huia divanul împărătesc şi se mira toţi 
paşii şi agalarii...” 

în balada Tudor Tudoraş, o crîşmăriţă e aşa de frumoasă încît: 

„Iar turcii cînd o vedea, 

Chiar papucii lor îşi bea, 

Agatele 

Cialmalele, 

Croitorii foarfecele...” 

(Burada, Dobrogea, 121) 

Balada Iancul mare: 


„Cam vro cincizeci de agale, 
Cam vro cincizeci de paşale: 
Cît agaua, 

Şi cealmaua...” 

Balada Bcidiul: 


„Mulţumim, agalelor, 

Cinstiţi caimacanilor...” 

(.Ibid ., 539) 

E foarte curios că denaintea lui aga se punea articlul nedefinit feminin „o”, dar 
totuşi adjectivul în concordanţă avea forma masculină: 

Dionisie Eclesiarcul, Cron. (Papiu, Momim. II, 190): „vorbind cu o agă credincios 
al lui...” 

în stil oficial se întrebuinţa şi forma turcească reverenţioasă a g a s i, tot cu 
articlul feminin „o” şi declinîndu-se ca un nume propriu. 

Constantin Brîncovanu, 1694, Condica de venituri, p. 21: „S-au dat ploconul 
hanului care s-au trimis cu vel-post.; însă bani gata hanului tal. 1000 şi Hasnadar-başii 
bani gata 100, şi la 2 postave i la 2 atlase, care s-au trimis Hasnadar-başii i lui 
divan-efendi tal. 60 şi la o pacea de samur ce s-au trimis ear Hasnadar-paşii tal. 100, 
şi la o agasi al hanului ce au venit aici tal. 50, şi la un post-şai 1 atlas, i un post-feld 
care s-a dat ear lui agasi tal. 40.. 

v. Agă. 

AGABANÎU s. AGAMBANÎU (plur. agambanîe), s.n.; sorte d’etoffe precieuse 
dont Ies Turcs se font Ies turbans. Turceşte a g a b â n i (Saineanu, Elem. turc., 

p. 116). 

A. Odobescu, Doamna Chiajna, p. 75: „boccealîcuri de stofă cu aşternuturi de 
agabanîu, cu primeneli de borangic şi de filaliu cu bibiluri, cu gevrele şi cu brînişoare 
de beteală...” 

La Episcopul Melchisedec (Roman, II, 134) într-un act moldovenesc din 1785: 
„agambanii, citarele, ghermesituri, boccealăcuri, şamălagele...”, şi editorul explică: 
„aganbani, alminterea s e v a i, o materie albă ţesută cu argint”. 

în U Avare al lui Moliere, localizat de I. Ruset (Zgîrcitul, Buc., 1836, p. 48): 
„nişte perdele foarte delicate de agabaniu cu alesături şi ciucuri de mătase 
cu ciocănele poleite.. 

v. Sevai. 

AGACHI, s.m. indecl.; t. famil.: petit-maître, litteralement „petit Aga”. Deminutiv 
de la agă sau mai bine de la agă prin sufixul - a c h i , despre care vezi la locul 
său. Tot aşa din „beiu” se făcea „beicachi”. Se întrebuinţează numai în locuţiunea 
proverbială „înghite, Agachil” care însemnează: „mai rabdă, că ai păţit-o, măcar că 
eşti ţanţoş”. în popor această zicătoare trebui să aibă o anecdotă a sa. Se vede că 
vrun agă va fi fost silit vreodată să înghiţă ceva nu tocmai pe plac. 

E des la Alexandri. 

Scara miţei, sc. 10: 

„Magdian: Auzi, mă rog, minune!... să uit eu că azi e sărbătoarea Anicăi?... 

Marin: înghite Agachi... gîl... gîl... gîl.. 

Crai-nou, sc. 4: „Iaca toiagul bătrîneţelor... ţine moş Corbule, şi înghite Agachi 
de-acum...” 

Iorgu de la Sadagura, act. I, sc. 6: 

„Damian: Astăzi soseşte Iorgu, şi cred că-ţi bea cu toţii voiniceşte în sănătatea lui. 
Un prieten: Las’ pe noi, vereEnache... dacă-i treaba pc-nghitc Agachi.. . Helbet! 
nu te-om da de ruşine...” 

în pasagiul din urmă, e vorba chiar de beţie; însă beţivul îşi dă aerul că nu bea de 
bunăvoie, ci mai mult se jertfeşte din prietenie. 

Alexandri a scris şi o comedie întitulată, Agachi - Flutur ”, imitată după L ’avare 
en gants jaunes de Labiche. 
v.- -achi. - Agă. - Agă. 

AGAFÎŢĂ. - v. l Agapia. 

AGAFTÂNGHEL. - v. Agatanghel. 

1 AGAFTON, n. pr. mase. Nume bărbătesc, obicinuit însă mai mult pintre călugări, 
cu fonetismul slavic -ft- pentru grecul th (9). Dosofteiu, Synaxar, 1683, 8 ian.: 
„Svinţiî Agafton (fli aOOH ) şi Fteoctist cu pace să săvârşiră”. 

2 AGAFTON, n. pr. loc.; nom d’un couvent en Moldavie. Numele unei mănăstiri 
din districtul Botoşani (Frunzescu,. Dicţ. top., ad voc.). E acelaşi cuvînt cu numele 
personal Agafton, dar cu mutarea poporană a accentului, 
v. Agafton. 

AGALE, adv.; lentement, tout doucement, nonchalamment. Se întrebuinţează mai 
adesea reduplicat: agale-agale. Sinonim cu î n c e t i n e 1 sau încetişor, 
dar cu o nuanţă de plăcere sau mulţumire, care îi este proprie. 

Basmul Peneş împărat ( Calend. basmelor, 1882, p. 78): „Nunta mergea 
agale-agale, făcînd soroace pe la soroace şi mai sărutînd din vreme în vreme a 
sfîntă de ploscă...” 

Ispirescu, Poveştile, p. 53: „împlinindu-şi a noua poruncă a împăratului Euristeu, 
Ercule se întorcea acasă agale-agale cu corăbiile; pe drum însă se abătu şi pe la 
Troia cetate...” 

De la Vrancea (B. Ştefănescu), Sultănica, p. 266: „Aşa mergeau agale, spunînd 
fiecare ce-o tăia capul; şi sănătatea, mulţumirea, veselia să desluşea pe toate 
chipurile...” 

Este neogrecul ăyâXia, mai adesea reduplicat: ăyâXi ăyâXia (Passow, 
Tpayo'obîa, p. 354). La noi a străbătut abia în epoca fanarioţilor. Costachi Negruzzi, 
în Muza de la Burdujăni (sc. II), pune în gura grecului Lakerdopulos: „Te grăbeşti 
să te măriţi? He, he, he, agali-agali. Te-i face sulzereasa, n-ai habar...” 

Deşi străin şi nou, totuşi adverbul agale a devenit poporan şi se va înrădăcina în 
404 grai. El are ceva onomatopoetic a mişcării lenevoase, şi sună atît de româneşte, 

încît unii îl scriu: a-gale sau chiar a gale, ca şi cînd ar fi compus cu prepoziţiunea a 
(= lat. ad). 

v. Cătelin. - Cătinel. 

AGÂLI. - v. Agale. 

AGÂLMĂ, s.f.; statue, idole. Sinonim cu i d o 1. în Dicţionarul lui Budai-Deleanu 
(ms. în Muz. istor. din Bucureşti): ,Agalmă, ein Gotzenbild von Gold oder Silber”, 
citînd Vieţile Suiţilor de mitropolitul Dosofteiu, dar fără a indica pasagiul. Este 
grecul aya?qj,a. 
v. Boz. 

AGAMBANÎU. - v. Agabanîu. 

1 AGAPIA, n. pr. fem. Nume femeiesc destul de întrebuinţat. La deminutiv face 
A g a p i ţ ă , ca la Costache Negruzzi, Au mai păţit-o şi alţii'. „Agapiţa mea a să fie 
cocoană mare...” 

Alt nume este G a f i ţ ă , deminutiv din „Agatha” = ’AyaOri, ca la Stamate, în 
G a f i ţ a blestemată de părinţi: 

„Şi pentru aşa greşală, Gafiţa nenorocită 
De Iancu fu ruşinată, de Iancu fu urgisită.. 

în Pomelnicul mitropoliei din Bucureşti (Venelin, Vlacho-bolgarskiîa gramaty, 
p. 341): A g a f i ţ ă . 

2 AGÂPIA, n. pr. loc.; nom de quelques localites en Moldavie, surtout d’un couvent. 

Dintre cele cîteva localităţi din Moldova numite Agapia (Frunzescu, Dicţ. top., ad 
voc.) cea mai importantă este o mănăstire în munţii districtului Neamţ, acum de 
călugăriţe, altădată bărbătească, fundată în a doua jumătate a secolului XVI, cam pe 
la 1570. S-a zis aşa nu după numele femeiesc Agapia, precum s-ar putea crede 
la prima vedere, ci d-a dreptul din grecul âyâ7i:r| „agape, repas chretien, charite”. 

Episc. Melchisedec ( Notiţe istorice, p. 28): „Mănăstirea Agapia, numită d i n 
vale, spre deosebire de schitul Agapia din deal, carele este vechea mănăstire 
Agapia fundată pe la mijlocul veacului 16-lea, datează din anul 1646 şi este zidită 
de hatmanul Gavriil şi cu soţia sa cneaghina Liliana...” 

De pe timpul cînd Agapia era încă a călugărilor, rămăsese pe loc o mulţime de 
manuscrise slavice şi româneşti, unele foarte interesante. Plecînd cuvioşii părinţi de 
acolo pe la 1803 pentru a face loc maicelor, au uitat să ia cu dînşii biblioteca, aruncată 
şi lăsată apoi în pod în curs de şeaptezeci de ani. Cîte nu putrezise şi nu prinsese 
mucegai, s-au dat jos abia la 1871, s-au legat frumuşel, şi s-au aşezat într-un dulapaş. 

Mitropolitul Anastasie, 1612 (Melchisedec, Roman, I, 240; cfr. A.I.R. I, 22): 

„au venit înaintea noastră egumenul de la svănta mănîstire de la Agapia şi cu tot 
săborul, şi egumenul cu tot săborul de la svănta mănîstire de la Săcul, şi s-au tocmit 
dinaintea noastră pentr-o poiană ce să cheamă poiana lui Ureche, care poiană au 405 

fost mainte a Agapiei, iar apoi deacă s-au hotărât hotarul Sacului acea poiană au 
căzut în hotarul Săcului, însă aşea au mărturisit că dumnea-sa vornicul Ureche au 
fost zis că le va plăti acea poiană Agapianilor şi nu le-au mai plătit.. 
v. Aghiasmatariu. 

AGAPIÂN (plur. Agapiani). - v. 2 Agapia. 

AGAPÎŢĂ. - v. l Agapia. 

AGAREAN s. AGARINEAN. (pl. Agareni), n. pr.; nom biblique qu’on aplliquait 
aux Mahometans. După o credinţă foarte răspîndită în veacul de mijloc, arabii şi 
mahometanii în genere se trag din Ismail, fiiul lui Avraam din roaba A g a r . De 
aci medio-lat. Agarenus.gr. ’Ayaprivoq, paleoslav. ai'ap'kHHHK. la noi agarean 
sau agarinean. Românii numeau aşa mai cu seamă pe tătari, rezervînd turcilor alţi 
termeni biblici. Aşa în Psaltirea lui Arsenie de la Bisericani., circa 1650 (Ms. 
Sturdzan, în Acad. Rom., p. 194), ps. T.XXXII: 

„Tabernacula Idumaeorum et Ismaelitae, „Satele idumeeşti şi turceşti Moavitîanii 
Moab et A g a r e n i ...” şi Agareanii (scholia: şi Tătarii)...” 

Corbea, Psaltire, 1700 (ms., în Acad. Rom).: 

,Agareanii şi Amon, 

Amalic şi cei ce domn 
Au strein, şi sînt de alt 

Neam, cu al său împărat...” 

Enachi Văcărescu, Istoria (Papiu, Monum. II, 247): „Ismailteni, agarineni şi 
saraceni s-au numit toţi acei ce s-au tras din neamul lui Ismail, zicîndu-se ismailteni 
după Ismail, agarineni după A g a r , mumă-sa, şi saraceni, după Sara, stăpîna 
mumă-sei...” 
v. Sărăcin. 

1 AGARICIU (plur. agarici), s.m.; t. de botan.: agaric, amadou, Agaricus quercinus. 
Cuvînt păstrat în Transilvania. Sava Bărcianu: „Agariciu, ciupercă de copaci, der 
Blătterschwamm”. E latinul agaricus (= gr. ayaptKov), trecut în toate limbile 
romanice. La români în loc de agaric s-a făcut agariciu sub influinţa pluralului, 
întocmai ca în: melciu = melc - melci', culbeciu — culbec - culbeci', cărnaţ — cărnat 
- cămaţi, dorobanţ = dorobanţ etc. în Moldova această vorbă s-a conservat în numele 
vechei familii Agariciu. 
v. 2 Agariciu. 

2 AGARICIU (plur. Agariceşti), nom d’une familie noble moldave. Familia moldo¬ 
venească Agariciu e de baştină din districtul Fălciiului. Forma veche locală a numelui 
406 este: Agărăciu (fll' Kp'KMK»). Condicele Episcopiei de Huşi (ms. în Arh. Stat.) cuprind 

multe documente din secolii trecuţi relative la Agariceşti, ca răzeşi, boieri de ţară şi 
popi de pe lingă Prut. Bunăoară: 

Zapis din 1698 ( Cond t. V, f. 101 a): „Adecă eu P a v ă 1 Agărăciu scriu şi 
mărturisesc cu acest adevărat zapis al meu, de nime silit nice asuprit, ce de a mea 
bună voe, am vândut a mea dreaptă ocină şi moşiia din sat din Buneşti şi din 
Căbiceşti...” 

Zapis din 1709 {Cond., t. V, f 98 b): „Adecă eu Ştefan Frătiţa biv serdar cu 
fii-mei Costantin şi Iurga post, şi eu Chenan, şi popa Strătulat Agărăciu, 
răzeşii ce am fost din sat din Căbiceşti, făcut-am acest zapis...” 

Mihaiu Vv. Racoviţă, 1756 {Cond., t. III, f. 119): „Scriem domnie-me credincos 
boerîul domnii-mele Dum. Mihălache Cehan biv vel med, şi Grigoraş Agărăciu 
vornic de poartă...” 

v. l Agariciu. 

AGASÎ - v. Agă. 

A-GÂTA (D-), adv.; sans peine, en părăsite, en ecorniflant. Compus din 
prepoziţionalul a {= lat. ad ) şi din adverbul gata, a-gata a căpătat un înţeles cu 
totul independinte de elementele sale constitutive, şi anume acela de un comfort 
parazitic, o bună stare fără muncă şi fără grijă, o lene scutită de nevoi. Ca adverb, el 
exprimă noţiunea cuprinsă în substantivul trîntor, ca şi cînd am zice: 
trîntoreşte. 

I. Creangă, Dănilă Prepeleac {Conv. lit. ,1876, p. 457): „Tot mănăstiri că croieşti, 
dacă vrei să te bage dracii în samă, să-ţi vie cu banii d-a gata la picioare şi să te facă 
putred de bogat...” 

Jipescu, Opincaru, p. 109: „Păi vezi, hine, aia e aia! D-aia n-are ursu coadă! Că 
ne-ndemnăm şi ne-mbulzim mai cu drag la mămăligă, la bucăţica a mare, la toate 
d-a gata\ şi la muncă - hici!...” 

„Intre albine sînt şi trîntori, cari mănîncă d-a-gata, cum fac şi ciorbagiii..(V. 
Voinea, Tulcea, com. Somova). 

„A aştepta de a-gata, toate de a-gata, bani de a-gata...” {L.M., Glos., 260). 

v. n A. - Gata. 

AGATÂNGHEL, n. pr. pers.; espece de Nostradamus. Sub titlul de ’Aya&ayCkov 
fIpocpr|xeia, grecii posedă un fel de apocalips politic al unui călugăr bizantin, care 
se pretinde că va fi trăit în secolul XIII la Mesina în Sicilia. In epoca fanarioţilor 
această minunăţie străbătînd şi la români, erau la noi mulţi cari credeau în ruptul 
capului că orice mare eveniment, pînă şi bătălia de la Waterloo, se află deja prevăzut 
şi prevestit acolo. Cînd zicea cineva: Agatanghel, sau mai bine Agaftanghel - căci 
aşa se rostea - înţelegea „prophete par excellence”. 

Alexandri, Ginerele lui Hagi Petcu, act. I, se. 4: „D-ta eşti un sofologhiotatos! 
un om cetit !...ca proorocul Agatanghel... Cum nu?... Ai vorbe cu parimii...” 

Noi cunoaştem trei ediţiuni româneşti ale „Chrismilor” lui Agatanghel : 1. Iaşi, 
1818; 2. Bucureşti, 1838; 3. Iaşi, 1850. In Bucureşti s-a tipărit şi greceşte la 1838 în 
tipografia răposatului Heliade: Xpiţcpot rjxoi npocprixeîa xou paKocpiou 
’lepopovaxou AyaOayye/anj. Puţine galimatii în lume sînt mai galimatii decît 
acest Agatanghel ! 

ÂGĂ (artic. aga, genit. agăi, plur. agi), s.m.; ci-devant titre de noblesse, prefet de 
police. Acelaşi cuvînt cu agă, dar românizat prin mutarea tonului şi prin declina- 
ţiune, aplicîndu-se la o demnitate pămînteană, care însă imita oarecum pe ienicer- 
a g a s i de la Stambul. în acest sens, s-a întrodus la noi de pe la finea secolului 
XVI. 

Urechea, Letop. I, 105: ,Agă, ispravnic pre dărăbani, şipre tîrg pre Iaşi giudeţ...” 
(cfr. Miron Costin, A.I.R. I, 171). 

Cronica Muntenească ( Magaz■ ist. IV, 285): „Iar cînd fu la iulie 16 (1597), 
alese Mihaiu-vodă oşti care era mai de folos şi le puse cap pre Fărcaş-agă şi-i trimise 
la Diiu ca să-l dobîndească...” 

Prefectul poliţiei se zicea şi „v e 1 agă”, adecă: marele agă. 

Gheorgachi, Letop. III, 292: „...vel armas, vtori logofăt, vel uşer, v e 1 agă. 
însă pănă la Grigorie-vodă în domnia a doua, aga purta baltag, şi cinstea i se păzia 
la această răndueală; ear atuncea Grigorie-vodă cu testament, care s-au cetit în spătărie 
răndueala agai, au suit a g i a după vel comis, dăndu-i domnul cu măna lui semn 
să poarte topuz, adecă buzdugan, şi de atuncea s-au numit şi v e 1 agă. După agă, 
vel gramatic, vel camaraş...” 

Constantin Brîncovan, 1697 ( Cond., ms„ în Arh. Stat., p. 233): „iar boîarinul 
domnii-mele Radul Golescul vel agă, el aşa au dat seama înaintea domnii-mele...” 

Enachi Cogălniceanu, Letop. III, p. 195: „...au răsipit curţile domneşti de la 
Frumoasa şi casele agăi Enachi ce era în Iaşi...” 

La Alexandri, Boieri şi ciocoi, pe lîngă singularul articulat aga, ne întimpină şi 
agăoa: „o încurcă agaoa” (act. I, sc. 7), iar mai jos (sc. 8): „au năvălit în curte aga 
c-o ceată de slujitori”. în primul caz însă este o ironie, ca şi cînd n-ar fi vorba de un 
român, ci de un turc. La plural (act. II, sc. 10): „uşa lui îi deschisă pentru toţi, fie agi 
ca dumneta, fie giupîni ca mine”. Şi aci ironic s-ar fi putut zice: agale. La feminin: 
a g o a i e : „De mîni nu-i mai fi agoaie” (ibid., act. IV, sc. 9). 

v. Agă. -Agesc. -Agie. 


AGĂDUIESC ( agăduit, agăduire), vb.; endurer, conceder, acquiescer, faire grâce. 
Ne întimpină, dacă nu mă înşel, numai la mitropolitul Dosofteiu, şi anume: 
Paremiar, 1683, f. 32 a (vineri a treia): 


Genes. VIII, 12: „şi cunoscu Noe c-au 
îndărăptat apa de pre faţa pământului, şi 
mai agădui încă 7 dzâle altele...” 


„...et cognovit Noe, quia cessavit aqua a 
terra. Et cum sustinuisset adhuc 
septem dies alios...” 

Sophon. III, 8: „Acîastîa dzâce Dom- 
nulu: agădaî-mâ la dzua sculării miale de 
mărtorie...” 


„...Propterea exspecta me, dicit 
Dominus, in diem resurrectionis meae in 
testimonium...” 


în Biblia din 1688, primul pasagiu sună: „mal aşteptându şi alte şapte 
zile”, iar pasagiul al doilea: „îngăduîaşte -mă.. 

Prin urmare, agăduiesc este acelaşi cuvînt cu îngăduiesc, deosebindu-se 
numai prin elemente prepoziţionale, 
v. îngăduiesc. 


AGĂNĂU, s.n.; nom d’une danse populaire pleine de vivacite. Un fel de horă 
ţărănească, care se mai joacă pe lingă Olt. „La agănău jucătorii se mişcă foarte iute 
din picioare. Se bate în loc cu piciorul stîng de trei ori, mai mulţi băieţi împreună 
numărînd cu o voce prelungită: una-două-trei! trei şi patru! trei! Apoi ocolesc. De 
aci iarăşi bat cu piciorul. Şi aşa înainte pînă se sfîrşeşte hora după voinţă. Agănăul 
n-are cîntec din gură. Cîntă lăutarii, din vioară. îl joacă numai bărbaţii...” 
(I. Preoţescu, distr. Olt, com. Rîjleţu-Vieroşu). 

Agănăul face parte dintre horele aşa numite bătuta, foarte răspîndite la toţi 
românii şi cari se disting prin apucăturile voiniceşti ale jucătorilor. în Dolj, el se 
cheamă chiar bătuta. 

Iată încă un rest la români din choreutica antică greco-latină. Precum a noastră 
horă vine din grecul %opoc;, prin latinul c h o r u s , tot aşa agănău, adecă agăn 
cu sufixul -ău, este grecul aycbv „lutte, debat, jeu public”, devenit foarte poporan 
deja la vechii romani, iar mai cu seamă ceva înainte de Traian, cînd se introduseseră 
„a g o n e s Capitolini”. Romanii mai avuseseră A g o n a 1 i a , dies 
A g o n a 1 e s , Sălii Agonenses etc. 

Sub raportul fonetic, forma „horă” în loc de „hoară” se explică prin prototipul 
„hor” - lat. chorus, întocmai ca „noră” = „nor” = lat. nurus\ iar forma agăn, din latinul 
vulgar ag-nem, clasic a g - n a , se justifică prin „plămîn” = lat. pulm-nem. 

Sub raportul morfologic, sufixul -ău nu are numai aceeaşi funcţiune intensivă 
ca în f 1 ă c - ă u , m î n c - ă u , băt-ău-uş (= bătăuş), juc-ău-uş (= 
jucăuş ) etc., ci mai mult rezultă din aplecarea românului de a prelungi ultima silabă 
în numirile danţurilor, astfel că din „arcan”, bunăoară, se face „arcan-auă”, unde 
femininul - a u ă corespunde masculinului -ău. 

v. Arcanauă. - Alunei. - -ău. - Bătuta. - Horă... 


AGĂRLÎC, s.n.; bagage. Turcul agyrlyk „bagage, charge”. Sinonim cu 
calabalîc, altă vorbă de asemenea turcească. 

Neculce, Letop. II, 288: „atunce şi agărlăcul lui Dumitraşco Beizadea şi a 
capi-chihaelelor acolo s-au prăpădit, numai ce au scăpat ei cu capetele...” 

Nic. Muşte, Letop. III, 27: „Cantemir-vodă, gândind că va să meargă craiul 
earăşi în gios, au trimes agărlăcul său la Tutova, eară el au mers la Ţuţora şi s-au 
împreunat cu sultanul, carele şedea acolo cu tătarii.. 

D. Şaineanu ( Eleni. turc., p. 7) aduce din cronice varianturi angarlîc şi argalîc. 
In orice caz, cuvîntul n-a reuşit sub nici o formă a se împămînteni în grai. 
v. Calabalîc. 


I AGĂRN ( agărnat , agărnare ), 

[AGARNESC ( agămît, agămire), vb.; couvrir, voiler. Dicţionarul bănăţean, ms. 
circa 1670 (Col. I. Tr., 1883, p. 421-2) ne dă: 

„Agărn. Tego.” 

,Agămit. Tectus.” 

„Agărnitură. Tectio. Tegumentum.” 

Participiul agărnit presupune a patra conjugaţiune: agărnesc, pe cînd prezintele 
agărn, de conjugaţiunea dentîi, trebui să aibă un participiu agărnat. Este dară un 
verb de felul lui adeverire - adevărare, adăugire - adău¬ 
gare etc. 

Serbeşte g r a n a „frunte, culme, partea de sus a unui lucru”, de unde gra- 
n a t i „a pune vîrfŞerbul g r a n a a trecut la bănăţeni în g ă r n ă , întocmai ca 
în „gămiţă” o varietate de stejar, din şerbul „granitza”. în agărn e românesc numai 
prepoziţionalul a (= lat. ad). 

v. Agrăiesc. 


AGĂRNIT 

AGĂRNITURĂ 


v. Agărn. 


AGĂŢ ( agăţat, agăţare), vb.; suspendre, accrocher. O formă scăzută din a c a ţ, 
cunoscută numai în dialectul daco-român, dar totuşi foarte răspîndită, mai ales în 
Muntenia. Trecerea lui c între vocale în g, atît de obicinuită în unele dialecte roma¬ 
nice, nu se află la români. în agăţ această anomalie fonetică se datoreşte influinţei 
analogice a cuvintelor gogoţ, gurguţ, atăgărţ,de cari a c a ţ se 
apropie prin sens. 

Alexandri, Concilia, sc. 2: 

„Princesa: închipuieşte-te încungiurat de vro giumătate de duzină de nepoţi şi 
nepoţele, o claie de tirani drăgălaşi... 

Doctorul: Dar... o claie... o duzină... 

Princesa: Care să-ţi sară-n spinare, să se agaţe pe genunchi...” 

De la Vrancea (B. Ştefănescu), Sultănica, p. 200: „Iar copiiţi], tremurînd vargă 
de spaimă, goi puşcă, agăţtndu- se de bietele femei, îngînau, înecaţi de plîns, 
ştergîndu-şi nasul cu ciolanele minelor goale şi slabe: Mamă, vin turcii?...” 

Balada Gherghelaş: 

„Moş Radul i le dedea, 

Gherghelaş mi le lua, 

La ciochină le-agăţa 
Şi-n Poiană se ducea...” 

(G.D. Teodorescu, Poez. pop., 593) 

Ghicitoarea: 


„Sînt cercel cu toartă, 
Dar om nu mă poartă, 
Decît mă agaţă 
La case în faţă. 

- Lacătul.” 


(. Ibid. ., 231) 


„Buruiana numită zburătoare, cu foaia ca de cînepă, cu floarea galbenă, şi după 
ce se coace sămînţa are dinţi de se agaţă de haine, e bună pentru boale de vite...” 
(G. Manianu, Mehedinţi, c. Prunişoru). 

„Brusturul, numit şi scaet şi captalan, cu frunza foarte mare şi lată, face în vîrf 
neşte gogoşi ce se agaţă de toate lucrurile...” (G. Voicu, Tecuci, c. Stănişeşti). 
v. 2 Acaţ. - Atăgărţ. - Gogoţ. - Gurguţ... 


AGĂŢÂRE (plur. agăţări), s.f.; l’infinitif d’agăţ pris substantivement: 
suspension, accrochement. Se zice şi agăţătură (Polysu). 

Acest cuvînt însă are sensul mai propriu de „accroc”. Costinescu: „Agăţă- 
t ură = sfîşiitură la haină apucîndu-se sau prinzîndu-se de ceva; lucrul de care îşi 
rupe cineva haina agăţînd-o”. 
v. Agăţ. - Agăţat. 


AGĂŢAT, -Ă, adj.; part. passe d’a g ă ţ : suspendu, accroche. Afară de scăderea 
fonetică din c la g, nu se deosebeşte prin nemic de a c ă ţ a t . 

De la Vrancea, Sultănica, p. 8: „trei icoane muscăleşti, roşii ca para focului, 
stau agăţate pe părete: toţi sfinţii se aseamănă ca două picături de apă; toţi au ochii 
din trei linii, nasul dintr-una şi gura din două...” 

„pe la noi poporul adesea nu trece pe netonicul a în ă, de ex.: carat, cascat, 
agaţat, jaratic etc.” (Putna, corn. Făurei). 
v. Agăţ. 


AGĂŢĂTOARE. - v. Agăţător. 

AGĂŢĂTOR, -OARE, subst. et adj.; grimpant, qui s’accroche. Costinescu: 
Agăţător - care se urcă, se agaţă prin ajutorul labelor, unghiilor”. Se zice şi 
despre unele vegetale. Iedera şi viţa sînt plante agăţătoare, al căror luger, fiind prea 
slab, caută să se burice în sus agăţîndu-se prin cîrceie de alte plante sau 
răzemători. Scaiul şi căptălanul sînt de asemenea agăţătoare, deşi ei nu se suie, ci 
se agaţă prin gogoaşele lor de lucruri de alături. 

Substantivul feminin agăţătoare (plur. agăţători) însemnează o unealtă cu cuie 
sau cu cîrlige sau cu căngi, făcută într-adins pentru agăţat pe ea haine, rufe, 
proviziuni sau altele. 

v. Agăţ. - Cîrcei. - Cîrlig... 

AGĂŢĂTURĂ 


AGĂŢĂTURĂ. - v. Agăţare. 

'AGEM, t. de geogr.: la Perse. Numele Persiei, pe care românii l-au împrumutat de 
la turci, din arab. ’ a • e m „peuples non-arabes, barbares, la Perse” (Şaineanu, Elem. 
turc., p. 8). 

Nic. Muşte, Letop. III, 75: „s-au hainit o samă de turci de la Agem şi s-au rădicat 
asupra împăratului agemilor şi l-au biruit...” 
v. 2 Agem. 

2 AGEM (plur. Agemi), t. de geogr.: Persan. Acelaşi cuvînt cu cel precedinte, aplicat 
însă la popor, nu la ţară. 

N. Muşte, p. 79: „Mai mers-au oaste turcească într-acest an la agemi, şi au mers 
şi 15.000 de tătari..apoi mai jos: „pre urmă eară au izbândit turcii, şi au mai luat 
câteva cetăţi vestite, cu mult loc pin pregiur, dintre care s-au şi scris anume cetatea 
Revanul, care cetate este mare în ţara agemilor...'’' 
v. 1 Agem. — 3 Agem. 

3 AGEM, adj. indecl.; t. de commerce: sorte d’etoffe orientale. 

Inventariul Cotrocenilor, 1681 (ms„ Arh. Stat.), f. 46: „poală de tratapod de 
lastră roşie agem; poală de colivă dă lastră verde agem...; procovu dă prestol dă 
lastră roşie agem...” 

v. 1 ■ 2A Agem. - Lastră. 

4 AGEM, s. indecl.; t. de mus.: nom d’un signe dans la notation musicale religieuse. 
Costinescu, Vocab. I, 26: ,Agem. Un semn în notele orientale bisericeşti”. 

Despre agem, ( adzem ) ca termen muzical turcesc vorbeşte deja Cantemir, 
Operele, ed. Acad. Rom., t. 7, p. 85. 
v. 1 > 2 >^Agem. - Psaltichie. 

AGEMESC s. AGIMESC, -Ă; adj.; persan, d’origine persane. Cu aspiraţiune: 
hagimesc. 

a) Despre statul persian: 

N. Muşte, Letop. III, 79: „şi au agiuns până aproape de Spăhaciu, scaunul Ţărei 
Hagimeşti...” 

b) Despre stoafe persiane: 

Inventariul Cotrocenilor, 1681 (ms., Arh. Stat.), f. 41: „sfită de saraser agemescu 
(auEMECK^) galben...” şi mai jos, f. 42: „stihariu de saraseru agemescu galben...”, 
apoi tot acolo, f. 45: „păreche de rucaviţe de saraser agemescu galben...” 

Saraseml era nu numai agemescu, dar şi de Veneţia, căci tot acolo, f. 41: „sfită de 
saraser galben de Veneţia cu solzi...” şi: „sfită de saraser albu de Veneţia cu solzi...” 

c) Despre cîntece erotice de felul celor persiane: 

Neculce, Letop. II, 412, descriind pe Grigorie-vodă Ghica (1727): „Şi în vieaţa 
412 lui era tot în primblări, şi tot cu mese mari, şi cu cântări cu feluri de feluri de muzici. 

în toate zilele, prea de avea vreo treabă mare, să nu easă la cămp, ca să facă veselii 
cu naiuri şi cu cântice hagimeşti şi cu mulţi pelivani măscărici.. 

v. ^AHAAgem. 

AGEMÎU, AGIAMIU (plur. agemii), subst. et adj.; novice, mal-adroit, peu habile; 
mazette. Turcul a • â m y , arabul ‘a • e m i, de aceeaşi origine cu cuvintele de 
mai sus, avînd sensul fundamental de „non-arabe, barbare, grossier” (cfr. Şaineanu, 
p. 8, Cihac, II, p. 542). 

Basmul Roş-împărat şi Alb-împărat (Calend. basmelor, 1875, p. 10): „Ajungînd 
Făt-Frumos înaintea palatului, fu întîmpinat la scară de însuşi marele vizir şi dus 
înaintea împăratului, care era cam încruntat de ciudă că a fost dovedit în isteţime de 
către un tînăr agiamiu ...” 

Cuvîntul se întrebuinţează mai ales în graiul jucătorilor de cărţi. 

Ianov, Stosachi ( Conv. Ut. VII, p. 313): „La cărţi sînt blînd cu toată lumea, mai 
cu seamă cu ageamii, pentru că de la dînşii ies bune parale...” 

v. ^Agem. 

AGER, -A, adj.; alerte, vif, prompt, sagace, adroit. Forma organică pentru ambele 
sexe este ăgere = lat. â g i 1 e m , care în secolul XVII se mai întrebuinţa pe alocuri 
împreună cu analogicul ăger (ageră). în Dicţionarul bănăţean, ms. circa 1670 (Col. 
I. Tr„ 1883, p. 422): 

,Agser. Agilis.” 

,Agsere. Agilis.” 

N-are a face cu latinul „acer” şi nu e de loc un dublet etimologic cu al nostru 
„acru” (Cihac). în Lexiconul Budan, de unde a trecut apoi şi-n alte dicţionare, se 
găseşte în adevăr pentru ager semnificaţiunea de: „ascuţit la tăiuş, ascuţit la vîrf’, 
dar tot acolo figurează pentru prima oară şi derivaţiunea vorbei din lat. acer, 
astfel că e permis a bănui că sensul s-a dat în interesul etimologiei. în texturi şi-n 
viul grai, un „tăiuş ager”, un „vîrf ager” - nu ştim dacă se află undeva. 

înţelesul fundamental al cuvîntului fiind agilitate, ager se aplică mai cu 
deosebire des la un cal bun. 

Balada Inelul şi năframa'. 

„Vorba bine nu sfîrşea, 

Şi de cale se gătea, 

Pe-un cal ager s-arunca 
Şi la tabără pleca...” 

Balada Opri şanul: 

„Negri, ageri armăsari 
Cu cozi lungi şi coame mari...” 

Balada Ghiţă Cătănuţă: 

„Pe doi ageri căluşei, 
încărcaţi cu gălbinei...” 


(A. Pann, Moş-Albu, II, 67) 413 

Cost. Negruzzi, Şalul: 

„Pe calul meu ager sării cu grăbire, 

Şi lăsîndu-i frîul, ca vîntul zburam...” 

Gr. Alexandrescu, O impresie: 

„Cînd caii, repezi, ageri, cu coame răsfirate, 

Cu nările aprinse, cu gurile spumate, 

Muşcînd de neastîmpăr zăbala ce-i ţinea, 

Izbind supt ei pămîntul şi răsuflînd omorul, 

La sunete de luptă pe cîmp îşi lua zborul...” 

Apoi este ager tot ce se mişcă iute. 

C. Negruzzi, Potopul: 

„în fiorii spăimîntării leşină tînăra fată, 

Unduioasele ei coame viforul le-nvăluia; 

Semăna ca o mlădiţă de-un v î n t ager sfărîmată. 

Şi furtuna nu-ncetase. Şi apa se tot suia...” 

Acelaşi, Scrisoarea I: „merge spumegînd de se perde în alte ape, agerul 
p ă r î u ...” 

De aci, în privinţa omului: 

Dosofteiu, 1673, f. 107 b: 

„Micu-î Veniamin şi puţân cu ceata, 

Ce-î la război iute şi ager cu spata...” 

Balada Tunsul: 

„Toţi voinici, aleşi panduri. 

Oaspeţi ageri de păduri.. 

1. Văcărescu, p. 271: 

„Cuvînt şi faptă împreuni 
în agera-ţ i fiinţă: 

Orice vei zice ca făcut, 

E vrednic de credinţă...” 

Mai obicinuit ager se construieşte cu „la”. 

A. Pann, Prav. I, 92: 

„Stă puţin se odihneşte 
Şi iar ia securea-n grabă, 

Ca un ager l-a s a treabă, 

Taie pînă nu mai poate...” 

Basmul Lupul cel năzdrăvan (Ispirescu, Legende, 75): „cînd venea a fura merele, 
4l4 aduna pasările cele mai ngera la zbor şi cu ele în stol venea de le culegea...” 

A. Odobescu, Pseudokyn., p. 236: „Vesel şi voios la inimă, ager şi vîrtos 1 a 
t r u p , el zîmbind ieşea din palatele părinteşti.. 

Uraţia de nuntă: 

„Strînse el ostaşi mulţime, 

Tot voinici de călărime 
Şi ageri cu măiestrie 
La a r c şi vînătorie.. 

(G.D. Teodorescu, Poez. pop., 170) 

Figurat: ager la minte. 

Basmul Ciobănaşul cel isteţ (Ispir., Leg., 252): „Atunci împăratul, mîndru că 
i-a trimis Dumnezeu un aşa ginere ager la m i n t e , se coborî de pe scaunul 
împărăţiei...” 

In unele locuri se pronunţă ajer: „minte bună şi ajeră', oameni iuţi, tari şi ajeri.. .” 
(D. Păscuţ, Transilv., Făget). 

Intr-un basm poporan publicat de d. P. Ispirescu, Legende, 253-65, sub titlul de 
Poveste ţărănească, ne întimpină un personagiu mitic numit Agerul- 
pămîntului, robit de zmei, scăpat de Făt-Frumos şi ajutînd pe acesta prin 
sfaturi. 

2 ÂGER, adv.; vivement, avec agilite. Mişcă-te mai ager, nu pricepi destul de ager 
etc. 

I. Văcărescu, p. 332: 

„Dodată calul se încordează! 

S-aruncă-n lături, se spăimîntează, 

Se zvîrcoleşte! de fric-a multă 

Nici bold, nici glasul nu-mi mai ascultă! 

Ager descalec, văz jos turtită 
Albind o trîmbă învăluită...” 

v. 1 Ager. 

AGERESC ( agerit, agerire ), vb.; rendre plus vif, plus prompt, plus sagace. 
Reprezintă, ca verb, toate sensurile adjectivului ager, dar în grai se aude rar. Se 
poate zice: în lupte ostaşul şi calul amîndoi se ager esc, agereşte-ţ i condeiul, age- 
reşte-ţ i vorba, dacă vrei să fii citit şi ascultat; i s-a agerit mintea... 
v. l Ager. 

AGEREŞTE, adv.; vivement, avec agilite. Bobb, I, 25: ,Agereş te, cu grabă, cu 
strădanie, cu minte bună; agiliter, properato, solerter, versute”. Se întrebuinţează în 
popor, deşi este de o formaţiune anormală, căci adverbii în - e ş t e presupun ad- 
jectivi în - e s c , pe cînd adjectiv ageresc nu există, ci numai ager. 
v. 1 ’ 2 Ager. 

AGERIME, s. f. ; vivacite, promptitude, sagacite. Ca substantiv abstract, exprimă 
toate accepţiunile adjectivului ager. 

Jipescu, Opincaru, p. 15: „ţara banului ieste acolo unde ştii să-l prăseşti mai cu 
agerime...” 

v. Ager. -Ageresc. 



AGERIRE 

AGERIT 


AGERUL-PĂMÎNTULUI, t. pop. de mythol. 
v. ] Ager. 

AGESC, -Ă, adj.; dependant de ou appartenant â un agă. Cuvîntul se întrebuinţa 
mai ales despre ostaşii ce se afla sub porunca a g ă i . 

Nic. Costin, Letop. II, 89: „(Nicolai-vodă) vrănd să facă căutare slujitorilor, din 
care să se trimiţă o samă de salahori pe poronca împărătească, au poroncit cu câteva 
zile mai-nainte să fie toţi siimenii hătmăneşti şi cei ageşti de căutare gata...” 

Gheorgachi, Letop. III, p. 298: „Vornicii de poartă, bulucbaşii curţii, bulucbaşii 
hătmăneşti şi ageşti, stau pe răndueală...” 

Tot aşa „dărăbanţii ageşti” etc. (Şaineanu, Elem. turc., p. 7). 
v. Agă. - Agă. 



AGESTESC s. AGESTRESC 
AGESTÎT s. AGESTRIT 
AGESTRU 


AGESTU (pl. agesturi), s.n.; terre melee de pierres et de troncs d’arbres, chariee 
par l’eau et entravee dans sa marche par le tournant de la riviere, ou elle s’arrete 
comme une sorte de tertre ou de digue; terrassement, retranchement; grosse buche. 
Sensul fundamental al cuvîntului este acelaşi ca în zăgaz sau stăvilar; o 
popritură,unce cărat sau venit de aiuri şi aşezat pe loc ca o pedecă. 

D. S. FI. Marian (Omit. I, 55) ne spune că-n Bucovina: „agestru înseamnă o 
rădicătură de pămînt amestecat cu fel de fel de lemne şi petre, mai pe scurt tot ce 
aduce vara o apă repede şi aşează într-un loc la cotitura unui rîu sau părîu. Iară 
cuvîntul acesta s-a format de la verbul agestri,- ire, care înseamnă atîta cît 
a se opri, a se aşeza într-un loc. Cum de s-a a g e s t r i t aceasta pe-aici? = cum de 
a ajuns şi s-a oprit aceasta pe-aici? - Cuvintele aceastea sînt uzitate mai ales în 
părţile de la munte.” 

E de îndreptat numai atîta, că nu agestru vine de la a g e s t r e s c , ci viceversa, 
după cum nu din „ageresc” derivă „ager”, ci din „ager” se formează „ageresc”. 

Cuvîntul cu derivatele sale e cunoscut şi-n Ardeal. 

A. Pop, Transilvania, corn. Năsăud-Sîngeorgiu: ,/Lgîestu - lemn adus de gîrlă, 
416 tăiat sau netăiat. Se zice bunăoară: o piuat la munte şi-i apa plină de agiesturr, 

ţiganii strîng agîesturi să aibă de foc. Alte exemple: Fugi de-aici să nu-ţi dau una cu 
agîestu iesta! Tu ieşti un agiestu, nu ieşti de la noi. Nu te-ar ci (= fi) a • e s t i t 
Dumnezeu...” 

La moţii din Munţii Apuseni ai Transilvaniei (Frîncu-Candrea, p.107) agest 
însemnează „loc scutit de vînt”. 

Este din punct în punct latinul aggestum, care însemna ceva grămădit la 
un loc: „limum aggestum, Iuta aggesta, aggestum petrarum etc.” In 
Pliniu ne întimpină chiar: „terra fluminibus a g g e s t a ”, iar în Marţial: „aggesta 
humo contumulare”, adecă întocmai românul agestu de mai sus. Cu sensul de stavilă 
contra duşmanului, cuvîntul făcea parte din terminologia latină ostăşească: „A g g e s - 
t u s ex ramis arborum diversarum, et junco, et manipulis constmctus” (Amm. Marceli.). 

De aci urmează că cea corectă este forma transilvană: agestu ; în forma 
bucovineană agestru s-a furişat un inorganic r, ceva ca în „salatra” în loc de „salată”, 
v. Stăvilar - Zăgaz- 

ÂGET, subst. et adj.; deşir, tendance, intention; dispose a. Cuvînt ţărănesc din 
Moldova pe care l-a înregistrat răposatul Seulescu ( Arhiva Albinei, Suplem., 1845, 
nr. 11), aducînd ca exemple: „am agit să fac ceva; sînt agit să fac ceva”, şi deri- 
vîndu-1 din lat. a g i t o , de unde o formă nominală românească aget, întocmai ca 
p r e a g e t , din lat. „peragito” şi cuget, din lat. „cogito = coagito”. 
v. Cuget. - Preaget. 

AGHESMUIESC ( aghesmuit , aghesmuire), vb.; arroser avec de l’eau benite. Se 
mai zice: aiesmuiesc şi iesmuiesc.A stropi cu a g h i a s m ă pentru 
a goni pe cel rău. 

Alexandri, Harţă răzeşul, sc. 4: 

„Măriuca: De atunci cînd se leagă vreun hîtru de mine, am leac de alungat dracu. 
Harţă: Care leac? 

Măriuca: îl agliesmuiesc cu astă... labă, cum o numeşti d-ta. 

Harţă: Dar pe mine, Măriucă, m-ai aghesmuil 
Măriuca: Pe d-ta nu, bădică...” 
v. Aghiasmă. 

AGHESMUIRE. - v. Aghesmuiesc. 

AGHESMUIT, -Ă, adj. şi subst.; part. passe d’ aghesmuiesc: arrose avec de 
l’eau benite. Stropit cu aghiasmă ca mijloc de vindecare sau în semn de binecuvîntare. 

în sens ironic, mai ales cînd e vorba de cler, „t ă m î i a t şi aghesmuit ” 
însemnează: cu chef, mahmur, pe jumătate beat. 

I. Creangă, Amintiri din copilărie {Corn. Ut., 1881, p. 453): „iaca ne trezim cu 
popa Buligă Ciucălău din uliţa Buciumenii, t ă m ă i e t şi aghezmuit gata des-dimi- 
neaţă, Dumnezeu să-l epure!...” 
v. Afum. - Aghiasmă. 

AGHIASMATÂRIU (plur. aghiasmatare ), s.n.; t. de theol.: 1. benitier; 2. recueil 
d’oraisons. Agliiasmatariu este orice vas cu aghiasmă, sau un loc făcut într-adins 
cu acest scop, din marmură, din metal sau din altceva. 

Lingă mănăstirea Agapia, în munţii Moldovei, este o stîncă numită de popor 
„peatra lui Aron-vodă”. Se crede că pe acolo s-ar fi aflat în copilărie acest nenorocit 
domn, tovarăş al lui Mihaiu Viteazul. Stînca e găurită. „Această peatră, numită 
Aron-vodă, mai mulţi secoli a servit de aghiasmatariu soborului mănăstirii 
Agapia...” (Melchisedec, Notiţe, p. 30). 

în literatura noastră bisericească, începînd cam de pe la 1800, se cheamă de 
asemenea aghiasmatariu o adunare de acele rugăciuni pe lîngă cari se poate între¬ 
buinţa stropirea cu aghiasmă. 

v. 1 Aghiasmă. 

AGHIASMÂTECĂ s. AGHISMÂTICĂ, s.f.; t. de med. pop.: plante que l’on met 
dans de l’eau benite et dont on se sert ensuite contre Ies malefices. La macedo-români 
„un fel de plantă de cîmp se cheamă aghiasmă” (M. Iutza, Cruşova). ,Aghis- 
matică, bună de farmeci; bei cu agheasmă-mare” (I. Nour, Bîrlad). - ? 

v. Aghiasmă. - -atee. - Busuioc. 

AGHIÂSMĂ s. AIASMĂ, s. f.; t. de theol.: eau benite. Grecul ccyiaopa. în Banat 
se zice şi iasmă (S. Mangiucă). Este apa pe care preutul o sfinţeşte şi care - se zice 
- nu se mai strică peste an, gonind pe drac şi vindecînd boalele. 

Ioan din Vinţi, 1689, f. 189 b: „căndii cade ceva spurcată în vasul cu vinulă sau 
cu untulă sau cu miîare sau într-altă ceva, şi de va fi de curăndă întreg neputredă, 
să lepede afară şi să spele altă vas curată, şi să ia preotulă cădelniţa să-l cădească, 
după aceia să toarne aghiasmă de la sfânta Bogoîavlenieîn crucişă 
de 3 ori, şi acele spurcate să le toarne în vasulă celă curată...” 

Nic. Costin, Letop. II, 113: „cum au trecut împăratul Petru Prutul dincoace, i-au 
urat mitropolitul, blagoslovindu-1 cu cruce, şi cu aghiazmă stropindu-1...” 

Enachi Cogălniceanu, Letop. II, 220, vorbind despre seceta cea mare sub domnia 
lui Constantin Mavrocordat: „...şi de multe ori strîngea icoanele de pe la toate 
bisericele, scoţind şi sfintele moaşte ale prapadoamnei Paraschive, mergând mitro¬ 
politul şi cu toţi vlădicii şi preuţu şi domnul cu toată boierimea şi slujitorii, strîngăn- 
du-i cu toţii la un loc în grădina cea mare de supt curţile domneşti, făcând aghiazmă, 
cetind moliftele de ploae.. 

Jipescu, Opincaru, p. 133: „Popa are douo aiazme. Premaru vorbieşte cu douo 
guri: cu una dăsgreunează p-ai lui, îi apără şi-i păsuieşte, cu alta te-nteţeşte pă tine 
şi nu te slăbieşte...” 

Aghiasma ţine un loc foarte însemnat în credinţele şi obiceiele poporului: aghias¬ 
mă de la Bobotează, aghiasmă de la Sîn-Trif, busuiocul de la aghiasmă, turta cu 
aghiasmă etc„ pe lîngă cari şi înjurăturile cu aghiasmă. 

„La Bobotează femeile fac o turtă cu cenuşă frămîntată cu aghiasmă şi o păstrează 
418 pentru tot anul spre a sfinţi cu dînsa vasele ce se spurcă din întîmplare. Tot femeile 

toarnă aghiasmă pe mormintele răposaţilor, ba şi pe mormintele copiilor născuţi 
morţi, cu credinţă că prin aceasta îi botează, şi le pun şi numele Ion ...” (Tutova, 
com. Iepureni). 

„Orice s-ar întîmpla unui sătean, de pildă: se îmbolnăveşte cineva din casă, 
moare o vacă şi altele, zice că i-i făcut. Atunci aleargă îndată la vro babă să-i 
desfacă. Baba mehenghe îi desface, însă oile şi celelalte dobitoace tot mor; 
nu-i merge bine; ce-i de făcut? Bietul om zice: mă las de dracu! Aleargă la popă, îl 
cheamă să facă aghiazimă.. .” (N. Habar, Vaslui, c. Negreştii). 

„Busuiocul se întrebuinţează de f i ş t o c la facerea aghesmei de către preut.. 

(I. Iordăchescu, Botoşani, c. Cristeştii). 

„în ajunul zilei Sf. Ioan Botezătorul, cînd vine preotul pe la case cu botezul, 
fetele iau de la preot busuioc, şi apoi noaptea se culcă pe locul unde a stropit preotul 
cu agheazmă, punînd busuioc sub perna pe care se culcă, şi peste noapte visează pe 
viitorul soţ...” (D. Gavrilescu, Constanţa, com. Gîrliciu). 

„în ziua Sf. Ion Botezătorul, des-de-dimineaţă, fiecare om la casa sa îşi bo¬ 
tează toate dobitoacele şi clădirile cu aiasmă din ajun. Rămăşiţa de aiasmă o 
păstrează pentru întrebuinţarea peste an la tot felul de boale, şi mai cu seamă pentru 
friguri, precum şi pentru i e s m u i r e a vaselor ce se spurcă...” (C. Negoescu, 
Rîmnic-Sărat, com. Bogza). 

„între obiceiele de la Bobotează este şi luatul de la biserică a aiasmei, precum şi 
aiesmuitul vaselor. Cu cît apucă cineva aiasmă mai înainte, cu atît este mai 
bine. De aci apoi să vezi înghesuială!...” ( Ibid .). 

„în ziua de Sf. Ion Botezătorul, poporul are obiceiul a boteza vitele, viile, 
grădinele, coşarele, coteţele şi chiar ogoarele cu agheazma din ziua de Bobotează...” 
(I. Chirvăsuţă, Tecuci, com Ionăşeşti). 

„Sf. Trifon sterpeşte tot soiul de vermi, cari fac stricăciuni pometelor. în ziua acestui 
sfînt unii din oameni cheamă pe preut de face aghiazmă, cu care stropesc pomii şi 
semănăturile, precum grîile, oarzele şi altele...” (Dăncescu, Vaslui, com. Ipatele). 

„Poporul are obicei să stropească pomii şi curechiul cu aghiasmă de la Sf. Trif, 
pentru a-i feri de omizi...” (Andronescu, Suceava, c. Litenii). 

în fine, în omericele sale înjurături, între cari figurează pînă şi „papucul Precistei”, 
românul nu uită nici aghiasma: 

„Poporul suduie de arhanghel, de rai, de agheasmă, de naforă, de icoană, de 
lumînare, de bodaprosti, de pomană...” (I. Vasiliu, Iaşi, com. Gropniţa). 

„La macedo-români fetele se spală la cap cu aghiasmă pentru ca să le crească 
părul...” (M. Iutza, Cruşova). 

Aghiasma de la Bobotează se cheamă în specie: aghiasmă mare- ayiacypoc, 
peyai; (Du Cange, GIoss. Graec., ad voc.). 

v. Bobotează. - Botez. - Busuioc. - Trif... 


2 AGHIASMĂ. - v. Aghiasmatecă. 
AGHIDOMA. - v. Aidoma. 

AGHIOASE. - v. Aghios. 

AGHIOS (plur. aghioase), s. n.; t. de theol.: l’invocation liturgique: saint, saint, 
saint; figur: ronflement, chanson monotone, enterrement. Grecul ayioq a despărut 
de mult din uzul bisericei române; s-a păstrat însă în graiul poporan, luînd un înţeles 
comic. 

în vechi texturi bisericeşti: 

Dosofteiu, Liturgiar (Utrănia), 1683, f. 60 a: „Să ne închinămu Tatălui şi a lui 
său Fiîu şi Svăntuluî Duhu, Svinteî Troiţe cei într-o fiinţă, cu Serafimii strigândiî: 
Aghios, aghios, aghios eştu. Domne...” 

La plural se zicea: aghiose. 

Dosofteiu, Lit., f. 29 b: „Şi cântâ peaveţii aghiosele, iarăpoporîaniî încâ le dzâcii 
cu clirosulu aşîa: s v ă n t u , s v ă n t u , svăntu Domnulu Savaoftii...” 

O colindă din Ialomiţa: 

„Cuvios preot Ion 
Papuci negri încălţa, 

Toiag în mîna lua, 

Cărăruica apuca, 

Cărăruica raiului. 

Să meargă la sfînta rugă, 

Sfînta rugă-n biserică, 

Să se-nchine, să se roage 
Şi să-mi cînte Aghioase, 

Aghios Isus Christoase...” 

(G.D. Teodorescu, Poez. pop., 43) 

De aci figurat: „a trage aghioase ” însemnează nu numai a horcăi în somn, 
dar şi a cînta ceva într-un mod monoton. 

De la Vrancea (B. Ştefănescu), Sultănica, p. 46: „Mitrana, la faţă ca coaja de rac 
fiert în zeamă de usturoi, sosi cu dovleacul într-o tavă largă, spart în bucăţi mari şi 
galbene: aburi, groşi şi dulcegi, jucau încolăcindu-se din tavă pînă la grinzi. Lelea 
Safta, lăsîndu-i gura apă, aruncă pe spate marama, aninată de creştet, şi de veselie 
trase nişte aghioase c-un glas tîrît, de amuţi gălăgia şezătoarei: 

Pentr-un măr de fată mare 
Naiba aleargă călare...” 

Iarăşi figurat, „i-a cîntat popa aghiosul” vrea să zică: a murit, l-au înmormîntat, 
l-au prohodit. 

A. Pann, Prav. III, 142: 

„S-a îngroşat gluma 
C-o să-i plîngă urma, 

Căi-a cîntat popa aghiosul ...” 

AGHISTINĂ s. GHISTÎNĂ, s. f.; t. de botan.: chataigne. Se aude în Ardeal în loc 
de castană ( L.B. ). „Vorbă de formă ungurească: gesztenye” ( L.M. ). 

v. Căstan. 

AGHIUŢĂ, n. pr. mase.; t. popul, de mythol.: sorte de diable, diablotin; fig. mauvais 
plaisant. „Nume comic dat dracului” (L.M.). Polysu: Aghiuţă, der Teufel, bose 
Mensch”. 

Cuvîntul e foarte răspîndit dincoace şi dincolo de Carpaţi. 

Are în popor o bogată sinonimică: 

„Necuratului îi mai zic rumâni[i], îl policresc: Naiba, Aghiuţă, Dracu, Uci- 
gă-l-viderea, C o r n e a , Ucigă-l-toaca, Diavolu, Idolu, Ucigă-l-tămîia, Satana, Spur- 
catu, Ucigă-l-crucea, întunicatu, Nodea, Codea...” (Jipescu, Opinc., p. 114). 

„Strigoile de lapte (cînd vor să ia mana de la vaci) îmblă în dimineaţa de Sf. 
George călare pe taurii satului şi-n peile goale. Ele iau laptele cu ajutorul dracului 
numit şi Aghiuţă. Alte numi ale dracului sînt: Bală, Bala-spurcată, Bălosul, 
Micuţul, Ucigă-l-crucea...” (G. Dobrin, Transilv., Făgăraş, com. Voila). 

Cu acelaşi sufix deminutival feminin - u ţ ă , dracul se numeşte uneori T i c h i - 
u ţ ă , literalmente „petit bonnet”, din cauza minunatei „tichiuţe” care-1 face nevăzut 
(A. Iliescu, Dîmboviţa, com. Sărdanu). Prin fuziune poporană între Aghiuţă şi 
T i c h i u ţ ă , s-a mai format apoi numele G h i g h i u ţ ă . 

„După credinţa poporului, mai marele dracilor este Scaraoschi şi ajutorul 
său G h i g h i u ţ ă ..(M. Busuioc, Suceava, c. Stolniceni). 

Vrăjile băbeşti par a fi una din specialităţile lui Aghiuţă pintre ceilalţi draci. 
„Darea în boghi, mai ales, are oleacă de amestec cu Aghiuţă, şi de aceea mai întîi 
boghii se deseîntă puţin...” (Stareţ G. Theodorescu, Galaţi, Mavromol). 

In locuţiuni proverbiale se zice: „îl fură Aghiuţă - a adormit greu”; „nici 
Aghiuţă nu-1 mai scoate d i n ... = nu e scăpare”; „1 - a luat Aghiuţă 
— a murit, a perit”. 

Basmul Voinicul cel cu cartea în mînă (Ispirescu, Legende, p. 106): „In păharul 
ce dete lui Făt-Frumos amestecă, fără să ştie el, neşte buruieni adormitoare. Cum 
bău, îl şi fură Aghiuţă. Căzu într-o amorţeală sor cu moartea. Capul îi bănănăia 
într-o parte şi într-alta...” 

P. Ispirescu, Poveştile unchiului sfătos, p. 65: „Cum mi-i văzu viteazul, unde mi 
se apucă şi mi le dete o snopeală, pînă ziseră că nu sînt ei, şi nu-i putu scoate din 
mîna lui nici Aghiuţă.. .” 

Jipescu, Opincaru, p. 66: „Numa cu ceapă, cu castraveţi şi cu mămăligă goală, 
te duci iute pă copcă, prietene; te ia gaia fără timp, Aghiuţă, or Sfîntu Aranghiel, ăl 
dă cere sufletu cînd e să moară rumânii...” 

I. Răsti, în traducerea din Moliere ( Vicleniile lui Scapin, Bucur., 1836, p. 15): 

„Fugi de aici, să nu te văz în ochii mei! eu cînd eram în vîrsta ta înşelam şi pe 
aghiuţă...” 

Se crede ca Aghiuţă vine din grecul dyioq „sfînt”, adueîndu-se ca analogie pentru 
filiaţiunea sensurilor ital. s a n t o n e , spân. s a n t o n etc. (Cihac), cari însă nu 421 

dovedesc nemic, fiindcă nu însemnează pe „drac”. Tot aşa puţin ar ajuta alăturarea 
locuţiunii poporane: „îl fură Aghiuţă = el adormi” cu cealaltă locuţiune poporană: 
„îl fură S f î n t u 1 = el adormi”, căci în primul caz adormirea este anume ca să 
se-ntîmple ceva rău, ceea ce nu ne întimpină în cazul al doilea. O adevărată analogie 
pentru tranziţiunea logică „s î n t = d r a c ” se înfăţişează numai atunci cînd un 
popor îşi schimbă religiunea cea veche pe o altă nouă. Zeii de mai-nainte scad 
acum în ierarhie la treaptă de sfinţi mărunţei, sau chiar devin demoni. Aşa 
sanscritul deva „zeu”, respins prin cultul zoroastric, s-a prefăcut la perşi în 
d a e v a „demon”, neopersicul d e v sau d i v , bucharicul d a i v a n g „îndrăcit, 
fermecat” (Justi, Handb., p. 144; cfr. Max Miillcr, Selected Essays II, 134). Dacă 
dară tot aşa s-ar fi născut românul Aghiuţă, ar urma atunci nu un împrumut modern 
din grecul dryroq „sînt”, ci existinţa unui Ag-, ca nume de zeitate, în panteonul autocton 
al Daciei. Mitologia dacică, şi cea tracică în genere, e prea puţin cunoscută. Este 
sigur însă că la albanezi, posteritate directă a tracilor, în cîntecele lor cele mai vechi, 
după dialectul gheghic, Ago, articulat Agoîa, însemnează „Dumnezeu” (Hahn, 
Alb. Stud., Lex .. p. 1; Camarda, Gramm. I, 122). 

Tulpina românului Aghiuţă cată să fi fost de formă feminină, ca în „naibă”, 
„popă”, „tată” etc., căci altfel sufixul ar fi - u ţ, nu - u ţ ă . Albanezului articulat 
Agoîa ar corespunde un prototip românesc A g u e , cu articlul aglutinat întocmai 
ca în italianul „Iddio = II Dio”. Din A g u e vine deminutivul Agui-uţă, 
contras apoi în Aghiuţă. Această ipoteză se verifică. A g u e , sub forma redusă 
g u e , se regăseşte la şerbi cu sensul de element diabolic, „şearpe”, „balaur”, „drac”, 
şi se regăseşte tocmai ca un împrumut de la români, căci nici într-unul din dialectele 
slavice nu se află. Este dară aproape sigură originea dacică a românului Aghiuţă, 
care nici într-un caz n-are a face cu grecul ayioq. 

Genealogia cuvîntului: 


Forma tracică cu sensul „zeu” 


alban. Agoîa 
„zeu” 


rom. *Ague - şerb: Gue 

„drac” „şearpe” 


*Aguî + -uţă 


Aghiuţă + Tichiuţă 



a d j î 1 y q (Cihac). „Locurile sînte, unde merg credincioşii spre închinare, şi 
călătoria la aceste locuri” ( L.M .). 

422 v. Hagialîc. 

AGÎCĂ, s. f.; pelerine, celle qui a fait le pelerinage â Jerusalem. „Feminin din 
a g î li ; femeia care a călătorit sau călătoreşte la Locurile-sînte” ( L.M .). 
v. Agiu. - Hagică. 

AGI DOM A. - v. Aidoma. 

AGIE, s.f.; dignite d’a g ă , prefecture de police, fonction du prefet de police. 

1. Agie „dignite”: 

Miron Costin, Letop. I, 337: „(Ştefan-vodă Gheorghie) după ce s-au încuscrit 
cu Ghica vornicul, pre feciorul lui l-au boierit cu agia.. 

2. Agie „fonction”: 

Enachi Cogălniceanu, Letop. III, p. 217: „Costache Purice, ce fusăse şi agă 
aice în Iaşi, care mai nainte cu câteva luni, până a nu-i veni mazilia, îl miluisă 
domnul său cu stărostiea Focşenilor, după ce-1 scoasă din agie...” 

3. Agie „prefecture”: 

Costache Negruzzi, Zoe IV: „un zapciu al agiei oprea carăle să nu se vîre pînă 
după trecerea alaiului.. 
v. Agă. 

AGIMĂ. - Hagimă. 

AGIL (plur. agii), s.m.; pelerin, celui qui a fait le pelerinage â Jerusalem. Turcul 
h a d j i sau a d j i (Cihac). „Cel ce călătoreşte sau a călătorit spre închinare la 
Locurile-sînte” ( L.M. ). 
v. LI agi. - Hagiu. 

v v 

'AGIUD s. AJUD, n. pr. mase. loc.; nom d’un bourg et d’un village en Moldavie. 
Agiudul propriu-zis, orăşel foarte vechi în districtul Putna, fără vreo însemnătate 
deja în secolul XVII, cînd Cantemir îl caracteriza: „non magni momenti est oppidum 
superius ad fluvium Sireth” ( Descr. Mold., p. 12), este astăzi un simplu sat purtînd 
numele de Agiudul-y e c h i . El a scăpătat din ce în ce mai mult de la 1794 încoace, 
cînd o mare parte din locuitori, îngroziţi de desele vărsări ale Şiretului, s-au strămutat 
într-o localitate din apropiare, numită de atunci Agiudul- n o u , care a devenit tîrguşor 
şi reşedinţă a subprefecturei. 

In timpul lui Ştefan cel Mare, Agiudul - rostit Ajud - era un punct comercial 
pentru tranzitul postavurilor din Polonia prin Moldova spre Muntenia. In tractatul 
moldo-polon din 1460 ( A.I.R. II, 173) se zice că acolo (oţ" fl/K^AA) se plătea vamă 
cîte doi galbeni de un car cu postavuri. 

Cea mai veche menţiune despre Agiud ne întimpină în convenţiunea comercială 
din 1433 între domnul moldovenesc Ilieş şi saşii din Transilvania. Originalul se află 
în Arhivul Naţional din Sibiu (Tab. Sax., nr. 67), iar o copie în Exercitationes 
diplomaticae de Eder (Hermannstadt, 1802, ms. în Bibliot. evangelică din Braşov, 

26, b, in-4). Iată pasagiul: „cum dicti Cives (Cibinienses) ac universi alii mercatores 423 



AGIUD 


dictorum Sedium (Saxonicalium) aut alter eorum quandocunque cum eorum venali- 
bus seu mercibus terram dominii noştri (Moldaviensis) subintraverint, extunc in 
oppido nostro Egyd h a 1 m a computatis eorum rebus venalibus de quali- 
bet marca dent quatuor grossos monetae terrae nostrae pro tributo.. 

Prin urmare, primitivul nume al acestui orăşel este „Movila lui Agiud - 
- Egyd-halma”, iar Agiud nu e decît o formă românească a lui Egyd 
„Aegidius”, un nume greco-latin care în veacul de mijloc se obicinuia mult în Ungaria 
(Fejer, Cod. diplom. Hung., Index, p. 6); ba şi la români, Agiud = Aegidius se 
auzea pînă-n secolul XVII. D. Al. Papadopol-Calimah ne-a atras atenţiunea asupra 
unui act municipal de la Huşi (Melchisedec, Chron. Huş., II, 40), în care figurează: 
„Fătul ot Stroeşti i Florea ot Boţeşti i Lorinţi i Măteîu A j o d (fI>K0A)- • •” 
v. Aiud. - -ud. 

2 AGIUD, n.pr. mase. pers.; Aegydius. 
v. 1 Agiud. 

AGIUDEAN, -A, adj. et subst.; habitant ou dependant d’A g i u d . 
v. l Agiud. 

AGIUDENI, n. pr. loc.; nom d’un village en Moldavie. Un mare sat în districtul 
Roman (Frunzescu, Dicţ. topogr., p. 3), care şi-a căpătat numirea în secolul trecut 
de la o colonie venită din A g i u d , iar mai-nainte se chema „Iugani” (Melchisedec, 
Notiţe, p. 116). 
v. l Agiud. 

AGIUDUMA. - v. Aidoma. 

AGIUN. - v. Ajun. 

AGIUNG. - v. Ajung. 

AGIUT. - v. Ajut. 

AGÎMBÂLĂ, s.f.; epilepsie, maladie grave. Cuvînt întrebuinţat la românii ardeleni 
din regiunea Năsăudului ( Gazeta Transilvaniei, 1887, nr. 262): „agîmbală — 
stropşală, nevoie, boală rea”; şi tot acolo verbul „a agîmba =a stropşi, a apuca 
pe cineva nevoia”. 

în latina medievală gamba se numea un fel de boală de piele: „unguentum 
ad sanandas g a m b a s et omnes plagas”, zice tractatul de chirurgie a lui 
Constantin Africanul (Du Cange, v. Gamba). Ca termen medical, cuvîntul a pătruns 
atunci şi la slavi, căci în paleoslavica rJKEdBT* (rostit: gom-bavu ) însemnează 
„lepros”, r>KEd ( gomba) - „burete”, litvanul g u m b a s „burete” şi „umflătură 
424 pe corp” etc. (Mikfosich, Etymol. Wtb., 71). De aci vine şi românul agîmbală, 

a g î m b e z , prin prepoziţionalul a (= lat. a d ), cu o schimbare însă a sensului 
patologic. 

v. Boală. - Gubav. 

AGÎMBEZ. - v. Agîmbală. 

AGLICĂ (plur. aglici), s.f.; t. de botan.: 1. Spiraea filipendula, Filipendule; 2. 
Primula officinalis, primevere. în primul sens, sinonim cu t e i ş o r ; în al doilea, 
cu ciuboţica-cucului. 

în grai, cuvîntul s-a diferenţiat într-o mulţime de forme, unele masculine, altele 
feminine. Tipul masculin se aplică mai cu deosebire la „Primula officinalis”, avînd 
flori galbene şi care se cheamă, după localităţi: agliciu, agliş şi chiar angliciu. Tipul 
feminin, aplicat mai în specie la „Spiraea filipendula”, ale cării flori sînt albe, prezintă 
varianturi: aglică, anglică, oglică, oglice, oglicie, iglice, agrice. Prin forma nazalizată 
anglică şi angliciu, acest termen se confundă cu numele unei alte plante: 
a n g h e 1 i c ă . 

Benko, 1783 (ap. Molnâr, Magyar Konyvhâz II, 410): „Primula veris, valachice 
Aglits...” 

Sava Bărcianu: „ Aglică , die Engelwurz, Brustwurzel. Agliciu, die Schlus- 
selblume...” 

Dr. Polysu: , Aglică, die Angelika, Engelwurz”. 

Pontbriant: , Anglică, primevere”. 

Poienar, F. Aaron, Hill: „Primevere, agliciu, agliş, o plantă care iese întîi 
primăvara”. 

Dr. Brîndză, Prodrom, p. 58,410: ,Aglică, oglice, Spiraea filipendula. Angliciu, 
Primula officinalis”. 

Sim. Mangiucă, Familia, 1874, p. 586: ,AgUce, oglice, agrice = primula”. 

,AgHcea cu floarea albă, bujor cu floarea roşie, drăgaica cu floarea galbenă...” 
(G. Poppescu, Olt, c. Viişoara-Mărunţei). 

„Oglicea are o floare albă şi un miros plăcut; creşte pînă la 15 cm.” (P. Bădescu, 
Dolj, c. Filiaşi). 

„Bujorul e un stol la un loc, făcînd pînă la 20 flori dintr-un stol. Oglicea are 
floarea albă compusă din mai multe floricele mărunte; ea creşte tot pe unde creşte 
bujorul, însă un singur fir într-un loc, iar nu în stol...” (I. Georgescu, Dolj, c. 
Gubaucea). 

Numai în Haţeg aglică se aplică exclusiv la „primula”, şi de aceea se aude acolo 
în gura poporului: „înalt ca bradul, tare ca stejarul, frumos ca trandafirul, galben 
c a aglica ” (P. Olteanu, Transilv., Haţeg). E probabil însă că aci prin galben se 
înţelege mai mult „palid”, adecă ceea ce un poet numea: 

„Vedeţi cît e de slabă şi cît e de frumoasă! 

Ce galbenă albeaţă...” 


(Boliac, Fata de ţigan) 

în adevăr, pentru culoarea galbenă propriu-zisă poporul caută asemănare în 
drăgaică şi mai ales în ş o f r a n , nu în aglică. 

în orice caz, semnificaţiunea cea mai răspîndită a cuvîntului este acea de 
„filipendule”, apoi pe a doua treaptă „primevere”. Identificarea cu „angelique” rezultă 
dintr-o amalgamare fonetică. Ca o simplă eroare trebui privită la Baronzi (Limba, 
127): ,/igliciu, Galantine”. în fine, în Vocabularul lui Costinescu: Aglică = Gazon 
d’Espagne” poate să fie o confuziune între aglică şi cuvîntul glie „gazon”, 
în poezia poporană, aglică nu e tocmai deasă. 

în cîntecul Ariciului, după variantul din Dolj (P. Ciocîlteu, c. Galiciuica): 

„Frunză verde trei oglici, 

Arici pogonici! 

Cu plăntici 

De sfîrc de bici, 

Arici pogonici.. 

într-o doină muntenească: 


„Foaie verde trei aglici, 

De v-oi mai găsi p-aici, 

O să mă fac pricolici, 

Că la toate v-am plăcut, 

Pe toate-o să vă sărut...” 

(G.D. Teodorescu, Poez . pop., 320) 

într-o altă doină: 


Foicică 
De aglică, 

Pivnicioara-i mititică, 
Cîrcimăreasa-i frumuşică...” 


în balada Meşterul Manole : 

„Foaie de aglică, 
într-o duminică, 
într-o zi cu soare, 
într-o sărbătoare...” 


(Ibid., 331) 


(. Ibid ., 467) 


„Ogliciea înfloreşte pe la finea lui mai şi-n primele zile ale lui iunie. Floarea ei 
răspîndeşte o aromă pătrunzătoare. în stare uscată, vinarii o întrebuinţează la 
aromatizarea vinurilor. în judeţul Olt, în fiecare an, în ultima zi a sîmbetei-morţilor, 
copilele de prin sate merg în cîrduri în livezi spre a culege oglicie, făcînd atîtea chite 
sau buchete cîte oale poate împărţi familia a doua zi în memoria morţilor săi. Chitele 
426 de oglicii, puse la mînuşa oalei plină cu apă ori cu lapte, cu bulz, cu colivă şi o 

luminare dasupra, se împart la lume în dimineaţa sîmbetei-morţilor. Mai au românii 
obiceiul de a culege din vară chite de oglicii şi de a le păstra în timpul iernei în casă, 
înfipte în grinzi sub tavan...” (A. P. Radianu, inspector agricol). 

Ceva analog există şi-n Banat. „Astfel - zice d. S. Mangiucă ( Călindar , 1881, 
p. 140) - ghioceii, ugricele ( oglicele , iglicele), micşunele, cocoşei etc., cînd înfloresc 
primăvara şi se capătă mai întîi, se sacrifică morţilor spre aducere aminte...” 

O frumoasă legendă poporană despre aglică, vezi mai jos la forma deminutivă 
a g 1 i c e 1 . 

Unii au căutat originea cuvîntului în şerbul j a g 1 i k a , atribuind acestuia sensul 
de „primevere” şi înrudindu-1 cu slavicul „jagnrcr” care vrea să zică „miel” (Cihac). 
Şerbul j a g 1 i k a n-are a face cu „jagnîcr” (= lat. agnus), ci este un deminutiv din 
„jagla”, explicat de Karadziv „granum zeae tostione diruptum”. Nici într-un dialect 
slavic derivatele din tulpina „jagla” nu însemnează „primevere”, nici „filipendule” 
sau altceva apropiat (Budilowicz, Pervobytnye Slawiane, 1.1, p. 97, nr. 13). 

De unde dară se trage cuvîntul? 

Din cauza florilor celor albe ale aglicei, ar fi foarte ademenitor de a bănui în 
numele ei vorba cumanică a g h 1 i c „albeaţă” (Kuun, Cod. Cumanicus, p. 248), 
care corespunde turcului a k 1 e k . Noi preferim însă o altă etimologie. 

Termenul latin „filipendula” (-filam, pendere) vine din particularitatea acestei 
plante de a avea o rădăcină compusă din fire pe cari spînzură din distanţă 
în distanţă tubercule. Numele românesc, pe de altă parte, se datoreşte anume tubercu¬ 
lelor celor acăţate ca neşte cepe. Este grecul fxyÂitţ „căţel de ceapă”, „gousse d’ 
aii”. Să se observe că zambila „jacinthe”, dintr-o cauză analoagă, se cheamă 
franţuzeşte „a i 1 de chien” sau „o i g n o n sauvage”, italieneşte „c i p o 11 e 
canine” (Nemnich), iar greceşte se zicea ayaXkxc, (Hesych.), o formă dialectică din 
rx.y/âq (Benfey, Griech. Wurzellex. 1, 148). 

v. Aişor. - Aior. - 2 Aiuş. - Alunele. 

A noastră aglică se alătură dară la crin, dafin, trandafir, garoa¬ 
fă şi alţi termini româneşti botanici de proveninţă greacă; ba încă este de o proveninţă 
foarte veche, deoarăce rxyÂ'uţ nu se află în neogreacă. Dacă latinul -gl- n-ar trebui să 
treacă la români în -glii-, atunci s-ar putea admite chiar o formă intermediară latină 
rustică a g li - c e a , cu acelaşi sufix ca în „rosâ-cea” sau „panî-cea”, de unde d-a 
dreptul aglice. Contra unei asemeni mijlociri italice mai este o pedecă nu mai puţin 
gravă. Intr-o vorbă moştenită din latina ar fi inexplicabilă trecerea lui ag- la og- în 
forma oglice, pe cînd într-un cuvînt împrumutat din greaca iniţialul o- rezultă din 
aglutinarea ardeiului nostru indefinit: oglice - o + dy/âq, tot aşa ca omidă = o 
+ pî5a<;. Prin urmare, cată să înlăturăm intermediul latin, mănţinînd filiaţiunea greacă 
imediată. 

Din ocykiq, chiar la greci putea să fi existat adjectivul rxy/aKoţ „semblable â la 
gousse d’ail”, după cum a existat 7tupaprK6ţ, de la 7rupapî<; (Budenz, Dus Suffix 
Koq, p. 25). De aci, din ayXiKoq, dy^ricfi - aglic, aglică. Această ipoteză însă nu e 
necesară. Varianturile române aglică şi aglice cu masculinul agliş şi agliciu se 
referă între ele întocmai ca pituliş, pitulică, pitulice şi pituli- 

c i li (Marian, Omitol. I, 321 - 2). Prototipul românesc este aglîe = gr. ăy/dq. For¬ 
ma agrice, cu tulpina ca în agru şi a g r e ş , este analogică şi de tot rară. 

v. Aglicel. - Crin. - Ciuboţica-cucului. - Garoafă. - Ghiocel. - Oglice. - Omidă. 
- Sglăvoc. - Teişor. - Trandafir... 


AGLÎCE. - v. Aglică. 

AGLICEÂ. - v. Aglicel. 

AGLICEL s. AGLICEÂ (plur. aglicei s. aglicele), s.m. şi f.; t. de botan.: diminutif 
d’ a g 1 i c i u : petite filipendule, petite primevere. 

Jipescu, Opincaru, p. 74, enumerînd „buruienili pîntru băut şi dă leacuri”: 
„sunătoare, sulhină albă, aglicei, gălbioară, rădăcini de brusturaş...” 

Ca deminutiv, din forma feminină aglică sau a g 1 i c e , este agliceâ, în 
Banat agriceă. 

S. Mangiucă, Călindar, 1881: „(In luna lui Mărţişor) ghioceii mici (Galantus 
nivalis), micşunelele (Hepatica triloba), cocoşeii (Erythronium dens caniş), viorelele 
(Viola silvestris), pupăza (Orobus vernus), rujiţele (Roşa canina), fragile (Fragaria 
vesca), brebeneii (Corydalis bulbosa) şi agricelele ( Primula acaulis), 
toate aceste flori, acum în luna lui Mărţişor adunate şi împreunate, se leagă laolaltă 
şi astfel se aruncă în apă curgătoare, spre a le duce apa în sînul său întru iertarea păca¬ 
telor celuia ce le-a împreunat iarăşi şi aruncat în apă, căci aceste flori se socot ca 8 
fraţi (4 fraţi şi 4 surori) şi un tată (ghiocelul), izgoniţi şi în lume risipiţi de mama 
vitregă, după cari tatăl lor, ghiocelul, a plecat spre a-i căuta şi iarăşi a-i împreuna...” 

v. Aglică. 


AGLÎCIU 

AGLÎŞ 


v. Aglică. 


AGNEŢ, s.m.; t. de theol.: hostie, Agnus. „Bucată de pîne de formă aproape cubică, 
ce preutul taie şi scoate din mijlocul altei pîni mai mari numită prescură. Prin această 
operaţiune mistică se figurează junghiarea mielului lui Dumnezeu, şi cu părti¬ 
celele din agneţ credincioşii se comunică ca cu corpul lui Christ” (L.M.). 

Inventariul Cotrocenilor, 1681 (ms„ Arh. Stat.), f. 37: „cutie de argint rătundă 
poleită pre denlăuntru dă treaba svăntului agneţu...” 

Varlam, 1643, f. 45 b: „de te miri că trupul să frânge bucăţi căndii să înparte 
svăntulu agneţ, darâ cumu îaste Hristos întregii în toate bucăţile, mirâ-te şi de acasta 
căndii zdrobeşti oglinda în mici bucăţi, iară chipulii omului nu să zdrobeşte într-ănsa, 
ce în toate bucăţile să vede întregii...” 

Cuvîntul s-a 1 uat fără nici o modificare din terminologia liturgică slavică: arHf UR, 
întocmai precum polonii sau bohemii au luat fără nici o modificare din terminologia 
liturgică latină pe agnus. Negreşit, prin tulpină ario-europee, slavicul a g n ii 
428 este din punct în punct acelaşi cuvînt cu latinul agnus, dar pe deminutivul slavic 

a g n e ţ românul l-a păstrat nou-nouşor într-o cămară închisă, ca pe o haină ce se 
poartă o dată pe an, pe cînd deminutivul latin agnellus, asimilîndu-şi-1 pe 
deplin, prin deasă întrebuinţare, după legile fonetice proprii, l-a prefăcut în miel. 
v. Miel. 


AGOAIE, s.f.; femme d’un agă. Din agă s-a format agoaie după analogia 
cuvintelor mai vechi ca: armăşoaie din „armaş”, comisoaie din „comis” 
etc., în cari sufixul -oaie corespunde sufixului - e a s ă în: „logofeteasă”, „vomi- 
ceasă” şi altele. 

La Alexandri, Boieri şi ciocoi, act. IV, sc. 9, a g ă Neamuş zice cătră nevastă-sa: 
„Taci, muiere neruşinată... De mîni nu-i mai fi agoaie...” 
v. Agă. - -oaie. 

AGOLSUNĂ. Dicţionarul bănăţean, ms. circa 1670 (Col. I. Tr., 1883, p. 422): 
,/Lgolsună. Vacuum sonat”. Autorul a dat aci drept un singur cuvînt propoziţiunea 
„sună a gol”, unde „a gol” nu este adverb, ci o construcţiune sintactică neagluti¬ 
nată, întocmai ca în: sună a spart, miroasă a ceapă etc. 
v. 13 A. 


AGONISEALĂ (plur. agoniseli ), s.f.; acquisition, gain, profit, produit du travail 
ou de la peine. Sinonim cu agonisire şi cu agonisită, circulînd în grai 
mai mult decît cel dentîi, dar mai puţin decît al doilea. 

A. Pann, Prov. I, 150: „Greierele în vremea agoniselii cîntă, şi iarna cere să se 
împrumute...” 

Inventariul Cotrocenilor, 1681 (ms., Arh. Stat.), f. 28: „au den vama peştelui, 
au den vama altor bucate ce se vor vende, au den judecăţi, au den prăzi, au veri den 
ce aru hi agoniseala acei vămi, den toate să aibă a luare mănăstirea al treilea ban...” 

Dosofteiu, 1680, f. 133 b: „Câtu să de măriră lucrurile tale, Domne; toate cu-nţă- 
lepcîune le feceş; s-au înplut pământul de agonisala ta...”, unde agoniseală rezultă 
din „feceşi” şi „lucrurile”. 

„Albinele cari lucrează, p-aici se zic alghine; cele cari nu fac nimic, ci mînîncă 
agoniseala albinelor lucrătoare, se numesc trîntori...” (T. Theodo- 
rescu. Ialomiţa, c. Lupşeanu). 

v. Agonisesc. - Agonisită. 


AGONISESC ( agonisit, agonisire), vb.; acquerir, gagner laborieusement, â la sueur 
du front. „A aduna foloase cu mari osteneli” (Costinescu). 

E sinonim cu cîştig: 


Codicele Voroneţian circa 1550: 

Act. Ap. XXII, 28: „eu cu multu preţu 
agonisim acasta cetate”. 


Biblia, 1688: 

„...eu cu multă cheltuială politiîa acasta 
amu câştigat...” 

Ep. Petr. I, V, 5: „urni alăltui supuin- 
du-se, smerită mândrie agonisiţi...” 

Dosofteiu, 1680: 

Ps. LXXIII: „Ţ-ad aminte de zborul tău 
c-aî agonisit dintâi.. 

A. Pann, Prov. II, 153: 

„La mult iar ca să c î ş 
Niciodată nu se-nfige, 

Ci pe cit s-agonisească 
Dajdia ca să-şi plătească.. 

De asemenea, agonisesc e sinonim cu dobîndesc. 

Balada Badiul: 

„Badiul tot măcelăreşte, 

Gălbenet că dobîndeşte, 

Cu bănet se-mbogăţeşte, 

Mulţi duşmani agoniseşte...” 

(G.D. Teodorescu, Poez■ pop., 538) 

Samuil Clain, învăţături (Blaj, 1784), p. 13: „Să ne aducemu aminte cumir că 
lumea trece, şi chipul ei; iară celu ce face voia lui D-zeu petrece în veci, celii ce-şi 
agoniseşte fapte bune dobîndeşte înpărăţiia.. 
în fine, agonisesc e sinonim cu capăt. 

De cîtetrele: capăt, dobîndesc, cîştig- agonisesc se deosebeşte 
prin elementul unei stăruinţe îndelungate. Poate să c î ş t i g e cineva din întîmplare, 
poate să dobîndească prin îndrăzneală, poate să capete în dăruială; 
însă nu agoniseşte decît prin trudă, prin muncă, prin răbdarea de a strînge picătură 
cu picătură. 

v. Capăt. - Cîştig. - Dobîndesc. 

Miron Costin, Letop. I, 307: „aşa cu anevoese agoniseşte ce se perde o 
dată...” 

Dosofteiu, 1673, f. 60 b: 

„Că lumîa acrasta-î ca o miză mică, 

Omul cît de-a-hirîa raste o nemicâ, 

De vrîame ce trîace ca o umbră rară: 

Zădar să trudraşte de dzâ pănă-n sară 
De-s agonisîaşte s-aîbâ şi pre mâne; 

Strînsura ce strînge nu şti cui rămâne...” 

Doina Jianului: 

„Stau în drum să mă gîndesc 
Ce s-apuc, ce să muncesc 
Pînea să-mi agonisesc...” 


„...unulu la alaltu plecându-vă, smere- 
niîa întru voi câştigaţi ...” 

Silvestru, 1651: 

„Adu-ţi aminte de adunarîa ta, săborulu 
carele ţe-aî câştigată dentăîu...” 

i g e 

Şi lucruri bune, şi de cele rele se pot c î ş t i g a , se pot căpăta ori dobîn- 
d i deodată sau într-un timp scurt; pe cînd se agoniseşte ceva, bun sau rău, numai 
printr-o luptă grea şi de mult timp. 

I. Canta, Letop. III, 182: „...măcar că vaci nu rămăsăse la locuitorii ţării, dară 
de vreme că văcăritului tot trebuia să dee sumă de bani, şi o babă săracă ce torcea în 
furcă să-şi agonisească hrana şi comăndul său trebuia la acea vreme să dea şi ea 
bani la văcărit...” 

Doină din Moldova: 

„De cînd plaiul am lăsat, 

Traiul bun eu l-am uitat 
Arma-n sîn mi-au ruginit, 

Nimic n-am agonisit ...” 

(Alex., Poez■ pop. 2 , 257) 


Doină din Ardeal: 

„Ce hasnă că tot slujeşti 
Şi nimic n -agoniseşti? 

Făr’ slujeşti pe-o ţundră sură 
Şi pe-o pipă cu ciutură!...” 

(Jarnik-Bîrsanu, Transilv., 409) 


Constantin Brîncovan, 1696 (Cond., ms., în Arh. Stat,, p. 198): „pre săraci nimene 
de nimic să nu-i băntuiţ din ce ar agonesi toamna prin deal...” 

Ca termen juridic, „avere agonisită” era aceea pe care cineva şi-o făcuse singur, 
în opoziţiune cu „avere moştenită” sau „den bătrâni”, adecă rămasă 
de la părinţi. 

Pravila Moldov., 1646, f. 50: „De vreme ce ocinele ucigâtorîului pogor den 
b ă t r ă n i, ce să dzice de la părinţii, atunce cuconii ucigătorîului nu-ş 
vorii piîarde ocinele ce li să vin de la moşu-său, nice vor putîa să fie domneşti; ce să 
vor lua ocinele ce va fi agonisită ucigătorîulu...” 

Cu sens figurat: 

„A-şi agonisi viaţa = sein Leben erwerben, sich Unterhalt ver schaffen” (Dr. 
Polysu). 

Coresi, Omiliar, 1580, quat. VII, p. 1: „smereniîa ceia buna nu numai cicea 
dulceaţa şi treaba agoniseşte, ce şi în ceia lume găteşte şi agoniseşte dulceaţa”... 

Cantemir, Divanul lumii, 1698 ( A.I.R. II, 164): „neorînduite şi fără ispravă pofte, 
carile, prin ale noastre iarăş păcate, noao prăpădenie şi peire a ne agonisi pot...” 

N. Muşte, Letop. III, 60: „iată ce agoniseşte zavistia, cum află vreme neprietenul 
de-şi isprăveşte trebile lui...” 

Din punctul de vedere curat material, românul agonisesc este, negreşit, grecul 
dYcovî^co, la aorist aycbvioa (Cihac); sub raportul logic însă, e un produs al cugetării 
proprii româneşti, căci vorba greacă însemnează „luptă”, niciodată „cîştig”. Asocia- 
ţiunea de idei între cîştig şi luptă, înlănţuirea ambelor noţiuni şi identificarea lor, nu 
e grecească. Din latinul lucru m „cîştig”, românul a făcut lucru „muncesc”; 431 

din grecul aycovi^copai „muncesc”, el a făcut agonisesc „cîştig”. Nici o muncă 
temeinică fără cîştig; nici un cîştig trainic fără muncă. 

Este interesant a constata că la macedo-români cuvîntul există numai în înţeles 
de „zor”, „grabă”, mai apropiat de cel grecesc (Dr. Obedenaru, Dicţ., ms„ în Acad. 
Rom.), şi chiar cu sensul cel curat grecesc de „luptă” (Miklosich, Rumun. Untersuch. 
II, 11), pe care în daco-româna abia îl aminteşte pînă la un punct numirea danţului 
poporan „a g ă n ă u 1 ”. 

v. Acolisesc. -Agănău. - Agoniseală. - Agonisită. 

AGONISIRE (plur. agonisiri), s.f.; l’infinitif d’ agonisesc pris 
substantivement: acquisition, profit. Acelaşi sens cu agoniseală şi cu 
agonisită. 

Cantemir, Ist. ieroglif. (ms„ în Acad. Rom.), p. 33: „şi în fundul mării a mă 
afunda, şi în mijlocul focului a mă arunca, şi nici cum vieţii mele a cruţa, nu mă 
voiu feri; numai precum toţi cei cu socoteală în lume, aşa şi eu, nu numai pentru 
agonisirea, ce şi pentru paza cinstei mă nevoesc...” 

Enachi Cogălniceanu, Letop. III, 262: „Văzând domnul (Grigorie Ghica) aice în 
Iaşi o mândrie la pământeni, purtând fieştecare cumaşuri scumpe şi blane, care nu 
era fieştecare harnic de agonisire după straele ce purta; şi sta domnul de găndia ce 
agonisită poate să le dee ca să cuprindă cheltueala lor, şi nu putea găsi cu 
gândul măriei-sale, şi cunoştea că se sting cu straele lor şi a femeelor, şi sta de se 
mira ce va face...” 

v. Agonisesc. - Agoniseală. - Agonisită. - -eală. 

AGONISIT, -Ă, adj.; part. passe d’a g o n i s e s c : acquis, gagne avec peine. 
Funcţionează ca adjectiv: lucru agonisit, moşie agonisită, banii agonisiţi prin trudă 
etc.; la masculin rareori se întrebuinţează ca substantiv: „agonisitul cuiva”, ci numai 
la feminin: „agonisita cuiva”. 

v. Agonisesc. - Agonisită. 

AGONISITĂ (plur. agonisite ), s.f.; part. passe fem. d’agonisesc pris subs¬ 
tantivement: acquisition, gain, profit, benefice, quelque chose gagnee â la sueur du 
front. Nu se deosebeşte prin sens de agoniseală şi agonisire, dar este 
cel mai întrebuinţat din cîtetrele. 

Nic. Costin, Letop. II, 94: „.. .pentru hotarele tîrgurilor domneşti, de la o vreme 
se deprinsăse domnii cei mai de curând a da şi a boieri şi altora, aşa căt n-au rămas 
loc deosebit pentru hrana şî agonisita pe dînsul tîrgurilor...” 

Neculcea, Letop. II, 301: „Moldoveni mulţi şi feciori de boieri se ducea la lefe, 
unii la moscali, unii la Ieşi, unii la Racoţi, unii la şved pentru agonisită...” 

N. Muşte, Letop. III, 42: „toată agonisita acestui pământ stupii sănt, şi cu aceştii 
îşi plătesc boierii şi mănăstirile birurile şi îşi ţin casele...” 

Cantemir, Ist. ieroglif. (ms„ în Acad. Rom.), p. 139: „Iară una dintre albine 
432 zisă: eu astăzi în cîmp pentru agonisită eşind şi printre erbi şi flori miare cercînd...” 

Zilot, Cron. , p. 51: „boierii toţi, iar mai vîrtos ai Craiovei, că se întoarseră ticăloşii 
din fugă după arderea ei, unii traseră în oraşe, alţii pe la moşii pe afară, şi-şi căuta 
risipa fiecare îndreptîndu-şi veniturile caselor lor şi bucurîndu-se că s-au mai văzut 
o dată pe la nemestii; neguţătorii îşi întinseră mrejile neguţătoriilor, împrăştiindu-se 
pe la bîlciuri şi făcîndu-şi tot felul de pornire fieştecare întru a sa neguţătorie, 
bucurîndu-se şi ei că s-au izbăvit de lanţul fricei; ţăranii birnici se apucaseră cu 
temeiu de lucrarea pămîntului, de sămănătură îndestulată, şi altele care se pleacă în 
teapa lor; şi cu un cuvînt, toţi lăcuitorii ţării, care cu una, care cu alta, îşi căuta de 
agonisita lor...” 

v. Agonisesc. - Agonisire. - Agoniseală. 


AGOST, s.m.; le mois d’Aout. Dicţionar ms. bănăţean, circa 1670 (Col. I. Tr., 
1883, p. 422): ,Agost. Augustus”. 
v. Agust. - Gustar. 

AGRAIESC ( agrăit, agrăire), vb;. adresser la parole, faire une allocution. Cuvîntul 
se întrebuinţează peste Carpaţi. 

„Albinele se prind într-o coşniţă carea se unge mai întîi cu floarea-stupilor. Cel 
care le prinde, le fluieră şi le agrăieşte: puişorii mei, puişorii mei, aşezaţi-vă jos! 
După ce ele se pun pe o cloambă, le pune coşniţa aproape şi 1 e zice: băgaţi-vă-n 
casa voastră, că-i grijită şi frumoasă, puişorii mei...” (P. Olteanu, Huniadoara, corn. 
Haţeg). 

Este slavicul grăiesc, care însă prin prepoziţiunea a (= lat. ad) capătă sensul 
latinului „adloquor (alloquor)”. 
v. Agrămădesc. - Grăiesc. 


AGRĂIRE 

AGRĂIT 


v. Agrăiesc. 


AGRĂMĂDESC ( agrămădit, agrămădire), vb.; accumuler, amonceler, tasser. Se 
aude peste Carpaţi. 

„Zmeii răstoarnă tot şi toate, chiar fîntînile le întorc cu fundul în sus de se trezesc 
înotînd în apă. Zmeii agrămădesc munţii şi bolovanii cei mai mari, cari nu este în 
stare un sat să-i mişte din loc...” (D. Păscuţ, Făget). 

O compoziţiune poporană din slavicul grămădesc şi prepoziţiunea a 
(= lat. ad), cu sensul latinului „adcumulo (accumulo)”. 

v. Agrăiesc. - Grămădesc. 


AGRĂMĂDIRE 

AGRĂMĂDIT 


v. Agrămădesc. 


AGREAŢĂ, adv.; âgrandpeine, difficilement. Arhaism. Dicţionarul ms. bănăţean, 
circa 1670 (Col. I. Tr., 1883, p. 422): ,Agraţă. Difficulter. Aegre”. Reprezintînd pe 433 

latinul: ad-gravitiem = (ital. a gravezza), românul agreată, deşi pare 
conservat numai în Banat, trebuia totuşi să fi circulat în întregimea graiului românesc 
pînă a nu se fi întrodus sinonimul anevoie, format întocmai după acelaşi tipic 
din prepoziţionalul a- (lat. ad ) şi din slavicul nevolîa. 

Să se observe că-n secolul XVI ambii termini: greaţă (= lat. gravities) şi 
nevoie (= slav. nevoita) se aflau încă în concurenţă unul cu altul, exprimînd 
aceeaşi noţiune. Astfel la Coresi, Omiliar, 1580, quatem. XI, p. 2-3: „cu minte bunâ 
să fimu întru toate căte vinii noao de la Dumnezeu, că acestea amu toate spre folosu 
ne-au tocmiţii şi spre ispravă lasâ nevoia şi greaţa spre noi Dumnezeu a fi, 
derep-ce căndu ne dă Dumnezeu noao rău, îarâ noi să slăvim şi să mărim 
sfăntu numele lui...” 

Cu încetul, „slăvire” a gonit pe „mărire”, „nevoia” respinse pe „greaţă” la o altă 
nuanţă de sens, anevoie înlocui pe agreaţă. 

Macedo-româneşte se zice pînă astăzi: „cu g r e a ţ ă = S'ooKoA.coq, schwerlich” 
(Bojadschi). 
v. 1 Anevoie. 

A GREŞ, s. ÂGREŞ, s.m.; t. de botan.: 1. groseiller â maquereau, Ribes gros- 
sularia; 2. raisin vert, uva acerba. Accentul pe a doua silabă se constată prin 
poezia poporană: 

„Pe cel munte înfrunzit 
Şi cu flori acoperit, 

Cu flori dalbe şi agreşi, 

Este-o punte de cireşi.. 

(Marian, Bucovina I, 102) 

Dicţionarulms. bănăţean, circa 1670 {Col. I. Tr., 1883, p. 422): ,Agres. Omphax. 
Uva cruda”. 

La masculin se zice numai despre tufă; rodul se cheamă la feminin a g r e ş ă . 
Forma ăgreş, adecă cu e şi cu tonul pe prima silabă, în loc de agriş = a c r î ş , 
se datoreşte înrîuririi slavice (polon, â g r e s t, boh. â g r e s t etc.) sau maghiare 
(e g r e s ). Chiar în unele dialecte germane se zice: Agres, Agresch, 
Agrestbeere (Nemnich). 
v. 1 Agriş. - Agrişă. 

ÂGREŞĂ. - v. Agres. 

AGRIJ. - v. 2 Acriş. 

^GRÎŞ, s.m.; t. de botan: 1. groseiller â maquereau, Ribes grossularia; 2. raisin 
vert, uva acerba. „Arborel sau tufă care produce agrişe” (L.M.). Pisone:, Agriş, 
care face a g r e ş e , Groseillier”. Dr. Polysu:, Agriş, s.m., der Stachelbeerstrauch; 
434 agrişă, s.f., die Stachelbeere”. Lexicon Budanum : ,Agrişi, mase. plur.; 1. Ribes 

grossularia, die Stachelbeere; 2. strugur necopt, aguridă; 3. Agrişi roşii, Ribes 
rubrum, die rothe Johannisbeeren...” 

Forma organică a cuvîntului este a c r i ş , din acru (= lat. acrum) şi sufixul 
deminutival -iş, literalmente „aigrelet”. 
v. 2 - 3 Acriş. - Aguridă. 

2 AGRÎŞ, n. pr. loc.; nom de certaines localites. Două sate româneşti în Banat, din 
cari unul foarte mare, nu departe de Arad, se cheamă Agriş, ungureşte E g r e s 
(Homyănszky, Geogr. Lexik. d. Kon. Ungam, p. 4). 


v. ] Agriş. 


AGRIŞĂ (plur. agrişe ), s.f.; fruit d’ agriş. Costinescu: , Agrişe, un fel de 
coacîze; groseille â maquereau, groseille verte”. 


v. ] Agriş. 



AGRIŞEL (plur. agrişei ), s.m.; diminutif d’a g r i ş . Se obicinuieşte în Tran¬ 
silvania: „tufă de agrişei ” (R. Simu, Sibii, Orlat). 


v. ] Agriş. 


AGRU (plur. agre), s.n.; campagne, champ cultive, terrain laboure, gueret; surface. 
Sinonim mai ales cu ţ a r i n ă şi cu holdă. Din latinul agrum (= gr. ctypov 
= sanscr. a • r a m ), ca şi ital. a g r o , portug. a g r o etc., al nostru agru, departe 
de a fi neologism, e foarte des în vechile texturi româneşti, iar în unele localităţi s-a 
păstrat pînă astăzi în graiul ţăranului. 

Codicele Voroneţian, circa 1550 (ms., în Acad. Rom.), p. 132: 

Ep. Jacob. V, 4: „preţurele lucrătorilor „...merces operariorum qui messuerunt 
celora ce au lucratu agrele voastre...” regiones vestras...” 

acolo unde în Biblia lui Şerban-vodă, 1688: „au săceratu ţarinile voastre...” 


Radu din Măniceşti, 1574 (Ms. Harl. 6311 B., British Mus.), Math. XIII, 24, 27, 
31,38: 


„...seamănă bună sămânţă spre agrul 


„...seminavit bonum semen in a g r o 


lui...” 


suo...” 

„...seminasti in a g r o tuo...” 

„.. .seminavit in agro suo...” 

„...qui seminat bonum semen, est filius 


„.. .semănaşi spre agrul tău...” 

„...semănă întru agrul lui...” 

„...cine seamănă cea sămânţă bună taste 


fitul omenescu, e agrul taste lumea.. 


hominis; ager autem, est mundus...” 


unde în Biblia din 1688 figurează pretutindeni sinonimul ţarină. 
Coresi, 1577, ps. CVI: 

„...şi feacerâ cetăţi în fire, şi semânarâ 
agre şi răsădiră vini...” 

unde la Silvestru şi la Dosofteiu: 

1651: 

„...şisamănâ holde şi sădesc vii...” 

Noul Testament, 1648, Math. XIII, 31, 

„...asămănatâ taste înpărăţiia cerîurelor 
grăunţului de muştariu, carele-1 ia omulii 
şi-l samănâ în agrulu lui (scholia margi¬ 
nală: h o 1 d a )...” 

şi mai jos: 

„...spune noao pilda neghinelor ceii 
holde. Iară elu răspunse zise lor: cela 
ce sămănâ sămânţa bună taste fiiulu ome- 
nescu, iară agrul taste lumea...” 


„...et constituerunt civitates habitationis, 
et seminaverunt a g r o s , et plantaverunt 
vineas...” 

1680: 

„...şi sămănarâ ţarini şi răsădiră 
vii...” 

36-38: 

„...simile est regnum coelorum grano 
sinapis quod accipiens homo seminavit: in 
a g r o suo...” 


„...edissere nobis parabolam zizaniorum 
agii. Qui respondens ait illis: qui se- 
minat bonum semen, est filius hominis; 
ager autem, est mundus...” 


Un text din sec. XVII (Cod. ms. miscel. al Bis. Sf. Nicolae din Braşov, p. 214): 
„merse cu soacrâ-sa în Vithleemu în vremea seceratului şi eşi la agrele lui Voozu să 
străngâ spice...” 

In Oltenia, şi anume la gorjeni, cuvîntul agru „champ cultive” circulă pînă astăzi 
în gura poporului; de asemenea în Banat, unde însă el mai are şi sensul de „surface”. 
„Alături cu ogor şi a r ă t u r ă , se aude ici-cole zicîndu-se şi agru: agru mai 
însemnează încă pe la noi un strat deasupra” (Paroh Liviu Iancu, distr. 
Caraş-Severin, corn. Visag). 

în dialectul macedo-român, „agru, agre însemnează cerealele semănate în cîmp: 
grîu, secară etc.; şi cîmpul unde se află semănate cereale” (Dr. Obedenaru, Dicţ., 
ms„ în Acad. Rom.). 

Cîntecul Pirpirunei (Paparuda), în Macedonia (Cruşova): 

„Pipirună 
Se readună, 

Dă ploaie, dă ploaie, 

Tîa să crească agrele, 

Agrele şi avhinîele, 

Avhinîele şi îerghile...” 

(Album macedo-român, p. 102) 


436 


v. Arătură. - Holdă. - Ogor. - Ţarină... 







AGUD 


AGUD (plur. aguzi ), s.m.; t. de botan; murier, Morus nigra, Morus alba. Sinonim cu 
dud, mur şi frăgariu. „Arbore care dă a g u d e şi a cărui frunză este 
bună de nutrit viermii de mătasă. Acest arbore se cheamă aşa mai ales în Moldova, 
cum şi fructul lui a g u d ă , iară în Ţara Românească arborele se numeşte dud şi 
fructul său d u d ă . în multe părţi însă ale Ţărei Româneşti, cum şi în alte provincii 
lăcuite de români, arborele se cheamă mur şi fructul său mură; vorba mură 
însă se aplică de mulţi români şi la fructul arborelului sau tufei numite rug. Vorbele 
dud şi dudă sînt de origine persană, iară agud şi a g u d ă de origine necu¬ 
noscută” (Laurian-Maxim). 

Varlam, 1643, f. 380 a (Luc. XIX, 4): „alergă înnainte de să sui întru-în copac ce 
să chîamă agud ...” 

Acelaşi pasagiu în Noul Testament de la Băl grad din 1648: „să sui într-un 
s m o c h i n ”, iar scholia marginală adaugă: „alţii zic că-î mur ”. 

O doină din Moldova: 


„Frunză verde trei aguzi, 

Sus în munţi la nalte curţi 
La părinţi necunoscuţi, 

Sus în munţii cei de peatră 
Doamne! rău-i fără tată...” 

o Conv. lit., 1883, p. 119) 

Deşi întrebuinţat mai cu seamă în Moldova, agud e cunoscut şi-n Ţara 
Românească. Aşa în Ialomiţa se zice: „Am făcut un şeanţ prea aproape de agudu ăla 
dîn colţu grădiniii ] şi i-am tăiat mai toate vinele dîn partea aia...” (T. Theodorescu, 
com. Lupşeanu). 

La cuvîntul a g u d ă vom vedea că acest termen botanic se aude şi-n Transilvania. 

în fine, în Banat circulează forma iagod: „La noi arborul „morus” se cheamă 
iagod', în alte locuri se zice dud, frăgariu, mur...” (S. Liuba, Banat, 
com. Maidan). 

Unii cred că dud şi agud ar fi unul şi acelaşi cuvînt (Şaineanu, Elem. turc., 
p. 8). Turceşte „dud aghâdji” însemnînd „arbore dud”, de aci: „agud parait etre 
une contraction de aghâdji dud” (Cihac, II, 542). O asemenea contracţiune: 
agud = agh(âdjid)ud e ceva cu totul peste putinţă la români, şi ar fi foarte 
anevoie chiar într-o altă limbă. 

Forma bănăţeană iagod — agud înlătură orice îndoială asupra originii cuvîntului. 
Serbeşte: îagoda „fragă”. în toate dialectele slavice - poloneşte, ruseşte, bohe- 
meşte etc. - aproape fără nici o schimbare fonetică, acelaşi termen se aplică la 
„fragă” şi la fructe analoage: „zmeură”, „căpşună”, „strugure” şi altele. în texturi 
paleoslavice, raroAHMHU,a şi raroAHMHiE însemnează anume agud: „drevo îago- 
dicie= morus arbor” (Miklosich, Lex., 1143), literalmente: „arbore cu agu- 
d e ”, bănăţeneşte: „cu i a g o a d e ”. De aci rezultă că românii au împrumutat de 
la slavi numai pe femininul a g u d ă ca nume al fructului, de unde au format apoi 
ei înşii pentru tufă pe masculinul agud. Să se observe că-n paleoslavica au existat o 437 

formă mai veche a g o d a alături cu o formă mai nouă îagoda, după cum era: 
„azii” lingă „iazu”, „adu” lingă „îadu”, „abluko” lingă „îabluko”, „ako” lingă „iako” 
etc. In adevăr, intr-un text cirilico-glagolitic din secolul XIII ne întimpină tocmai cu 
sensul de agud: agodiciîe (Mikl., Lex., 2). Moldovenescul agud corespunde 
unei forme slavice mai primitive a g o d a , iar bănăţeanul iagod formei posterioare 
îagoda. 

Aşadară graiul românesc, pentru acelaşi arbore „murier”, posedă patru numiri, 
din cari două latine: mur (= morus) şi frăgariu (= fragarium), una turcă: 
dud, una slavică: agud. însă mură însemnează totodată mai obicinuit pe „mure 
sauvage”; frăgariu se aplică mai potrivit la o tufă de fragi, iar d u d (articulat: 
dudul, feminin: dudă ) înfăţişează o dizarmonioasă reduplicare. Terminul cel mai 
propriu rămîne agud, care este şi cel mai răspîndit. 

v. Dud. - Frăgariu. - Mur. - Solcov. 


AGUDĂ (plur. agude), s.f.; t: de botan: mure. Fructul agudului. Sinonim cu 
dudă. 

O doină din Moldova: 


Alta tot de acolo: 


„Frunză verde de agude, 

Strig la puica, nu m-aude; 

Şi de-aude, ea s-ascunde, 

Ea s-ascunde, nu-mi răspunde...” 

(Alex., Poez- pop. 2 , 343) 


„Frunză verde de agude\ 

Ian vezi, frate, ce s-aude? 
Graiul dulce-a mîndrei mele, 
Ori zgomot de potiri grele?...” 

O doină din Transilvania: 


(Ibid., 257) 


v. Agud. 


„Frunzuliţă trei agudel 
Arde focu-n paie ude; 

Strig la mîndra, nu m-aude. 

Ba te-aud, bădiţă, bine, 

Dar nu pot ieşi la tine, 

Că-s duşmanii lingă mine...” 

(I.G. Bibicescu, Col. ms.) 


AGUE. - v. Aghiuţă. 

ÂGURĂ, n. pr. loc.; mont Athos. Vestitul creştet în partea sudică a Macedoniei, 
înaintînd ca o peninsulă în arhipelag, lung de vro 60 kilometri şi înălţîndu-se în 

unele locuri peste 2 000 metri dasupra mării. Începînd de prin secolul X, acest mun¬ 
te devenise adăpost pentru călugări, acoperindu-1 cu încetul un şir de douăzeci de 
mănăstiri, cari se cîrmuiesc ca un fel de republică, răsfăţată între păduri răcoroase şi 
grădini pline de flori. Aproape toţi domnii români, cu Vladislav Basarab şi cu Ştefan 
cel Mare în frunte, au fost patroni ai acestei Tebaide, numite greceşte xo ayiog 
opog, slavoneşte Sveta-gora „Sîntul munte”. 

Gavriil Protul, circa 1525, dar după o copie mult mai modernă ( A.I.R. I, 2, p. 
146), vorbind despre Neagoe Basarab: „toate mănăstirile din sfînt muntele Atonului 
le-au îmbogăţit cu toate trebuinţele, şi dobitoace încă le-au dat, şi multe ziduri au 
făcut: şi fu ctitor mare a toată Svetagora...” 

Din slavicul Sveta-gora, descompus greşit în svet-ago-ra, 
românii au croit „S f î n t a Agură”. 

Enachi Cogălniceanu, Letop. III, 285: „Aice ne vine rândul să arătăm şi pentru 
căţi patriarşi a Ţarigradului ştim: Paisie cel bătrân, care au fost în trii rânduri; Chirii 
cel spăn, care s-au surgunit la Sinaorus; Serafim, care l-au trimes la sfânta Agură şi 
pe urmă au fugit...” 

I. Creangă, Moş Nichifor Coţcariul (Conv. lit., 1877, p. 378): „Părinţii pusnici 
din sfînta Agură mi-au dat canon să mănînc lapte numai de la o vacă, ca să nu 
îmbătrînesc degrabă...” 

v. Călugăr. 

AGURIDĂ., s.f. ; raisin vert, verjus; fruit aigre en general. Medio-grecul ayouptSa, 
care a înlocuit pe vechiul românesc a c r i ş . De altmintrea, cuvîntul e vechi şi 
foarte răspîndit în grai, însemnînd strugurul necopt sau acru, suc sau zeamă dintr-un 
asemenea strugur, şi orice poamă acră. 

Dicţionar ms. bănăţean, circa 1670 (Col. I. Tr., 1883, p. 422): 

„A g r e ş . Omphax. Uva cruda.” 

,Aguridă. Idem.” 

Dicţionar slavo-românesc din aceeaşi epocă (ms. al Societăţii arheologice din 
Moscva, f. 126 b): „fiecare poamă necoaptă să chiamă aşa, aguridă”. 

A. Pann, Prov. II, 80: 

„Au mîncat aguridă părinţii 
Şi şi-au strepezit copiii dinţii...” 

I. Creangă, Povestea lui Harap-Alb (Conv. lit., 1877, p. 181): „Zi şi d-ta, că ai 
avut să tragi un păcat strămoşesc. Vorba ceea: părinţii mănîncă aguridă şi fiilor li se 
strepezesc dinţii...” 

Proverb de origine ebraică. Biblia Şerban-vodă, 1688, p. 545: 

Ezech. XVIII, 2: „Părinţii au mâncat „Patres comederunt uvam acer- 
aguridă, şi dinţii ficorilor s-au strepezit...” b a m , et dentes filiorum obstupuerunt.. 

Acelaşi proverb sună altfel la Coresi, Omiliar, 1580, quatern. XII, p. 6: „părinţii 
sâ mânâînce m e r e 1 e , şi dinţii fecorilor să strepezească.. 

Alt proverb: „agurida s-a făcut miere” (L.M.), cînd cei învrăjbiţi se împacă, iar 
mai ales cînd se curmă cearta dintre bărbat şi nevastă. 

A. Pann, Prov. II, 165, aduce proverbul turcesc: „Din aguridă miere se face cu 
ce? - cu răbdarea”; şi-l românizează (ibid., III, 15): 

„Cu răbdare şi cu tăcere 
Se face agurida miere...” 

în poezia poporană, „frunză verde aguridă ” se pune în fruntea cîntecelor celor 
acre. 

Caranfil, Valea Prutului, 15: 

„Frunză verde aguridă, 

Mult eşti, leleo, ispitită, 

Mult mă-nşeli şi mult mă porţi 
Cu vorba ca pre nitonţi...” 

v. 2 Acriş. - Borş. - Ciorbă. 

AGURIDÂR. - v. Agurizar. 

AGURIZÂR, s.m.; t de botan.: vigne sauvage, Vitis labrusca. Sinonim cu 
lăuruşcă, vechi 1 ă u r u s c ă , de exemplu la Dosofteiu, Paremiar, 1683,1, f. 
13 a: „ş-am aşteptat să facâ (viîa) struguri de poamâ, iară ia fîace lăuruscâ...” 

,Agurizar se cheamă un copăcel ce creşte prin păduri, agăţat de tulpinele şi 
crăcile altor arbori, asemănîndu-se cu viţa de vie şi rodind neşte struguri sălbateci. 
Fiind mlădios, se întrebuinţează ca legături la căruţă, ca frînghii de rufe etc. Lungimea 
acestui copăcel depinde de a arborelui pe care este agăţat” (Preut C. Ghinescu, 
Teleorman, c. Malu). 

Format din aguridă „raisin vert” prin sufixul -ar, trebui să fie: 
aguridar, nicidecum agurizar. Această anomalie fonetică rămîne de lămurit. 
Se întrebuinţează însă pe alocuri şi forma cea normală aguridar (Dr. Brîndză). 
v. Aguridă. - Lăuruşcă. 

AGURT (plur. agurţi ), s.m.; jongleur, charlatan. Cuvîntul se găseşte la 
Budai-Deleanu ( Dicţ., ms., în Muz. istor. din Bucur.): „Agurt, Gaukler, 
Taschenspieler”, adăogîndu-se că se află în vechile cărţi bisericeşti, dar fără o indi- 
caţiune anume. Este grecul âyupxriq, cu acelaşi înţeles. E remarcabilă trecerea lui u 
grec în u, ca şi-n „martur = pâpxopog”. 

AGUST, s.m.; mois d’Aout. A opta lună a anului gregorian, latinul „Augustus men- 
sis”, numit aşa în onoarea împăratului August şi care se chema înainte „Sextilis”. Medio- 
latin a g u s t u s (Du Cange), ital. şi spân. a g o s t o , provenţ. a g o s t (Cihac). 
Cărturarii de astăzi zic august, cărturarii de altădată ziceau a v g u s t; 
440 poporul însă rosteşte totdauna agust, întocmai ca în limbile surori din apus. Este o 

formă latină rustică. în unele locuri se aude numai gust (G. Căderea, Neamţ, corn. 
Buhalniţa) prin perderea iniţialului a, ca şi-n francezul aout, rostit înainte „au” 
astăzi numai „u”. Apoi din gust, prin etimologie poporană, s-a născut variantul 
foarte răspîndit: gustariu, adecă o lună în care se gustă. 

Jipescu, Opincaru, p. 16: „mă dusei anu trecut, pîn luna lu g u s t a r , la un 
stîlp d-ai ţări[i], la ficioru popiţi], zi-i pă nume...” 

Şi la francezi există o etimologie poporană analoagă în locuţiunea proverbială: 
„aout donne g o u t ”, asupra cării Littre observă: „c’est la temperature du mois 
d’aout qui fait que le vin est bon ou mauvais”. Proverbul italian zice în versuri: 


„A g o s t o 

Ci matura il grano e il mosto...” 


(Giusti) 


Un alt nume poporan foarte remarcabil al aceleiaşi lune este m ă s ă 1 a r , 
întrebuinţat mai cu seamă în Moldova. 

v. Agustos. - Agost. - Avgust. - Gust. - Gustariu. - Gustăresc. - Măsălar... 


AGUSTOS (plur. agustoşi), s.m.; t. de botan.; sorte de raisin. 

„Mai ales în cîntece, poporul pronunţă adesea pe u întreg la finea cuvintelor 
nearticulate; de ex.: 

„— Frunzăliţă foi de n u c u , 

Pune-mi, puică, să mînîncu. 

Că de mine să mă ducu... 

— Of! frunzăli ţă-agustosu, 

Mergi, puiule, sănătosu...” 

, Agustos însemnează o varietate de struguri foarte timpurii, avînd peliţa bobiţei 
strevezie şi subţire, încît se zăresc seminţele şi chiar vinişoarele” (St. Voinea, 
Dobrogea, com. Somova). 

v. Agust. 

AGUŞ, n. pr.; personnage legendaire. în balade oltene se cheamă ,Aguş al lui 
Topală”; în balade bănăţene „A g u ş i ţ a lui Topală”. în ambele cazuri este un 
deminutiv din agă sau din agă, dar deminutiv simpatic, nu ironic ca în „Agachi”. 
în variantul cules la Temişoara şi la Lipova, personagiul e chiar turc: „beg mare în 
Sladova, aga mare în Cladova” (Marienescu, Balade II, 116); în variantul din 
Vîlcea, deşi tot turc, căci are o cadînă, totuşi: 

„Ast Aguş al lui Topală 
Mi-este voinic fără seamă, 

Bate turcii de-i omoară...” 

(G.D. Teodorescu, Poez. pop., 611) 

în primul variant el are de duşman pe un „S t o i a n Bulibaşa”; în al doilea, pe 
un „M u s t a f a Beşleagă”. Urzeala baladei oltene pare a fi un dublet cu balada 44l 

moldovenească Toina Alimoş, dar îi este fără alăturare inferioară în privinţa frumuseţei 
poetice. 

v. Aga. - Agă. -Agachi. - Alimoş. - -uş. 

AGUŞÎŢĂ. - v. Aguş. 


1 AH! interj. Se rosteşte cu h = gr. Exclamaţiune în care predomneşte durere, 
pe cînd în simplul „a!”, fără guturală, precumpăneşte surprindere. 

Balada Chira: 


„Faceţi-vă milă 
De-o biată copilă! 

Ah, mă doare foarte! 

Ah, mă tem de moarte!.. 

O doină din Moldova: 

,Ah, amar sufletul meu! 

Tu plîngeai de dor mereu, 
Şi pe floare şi pe spin 
Şi pe poarta lui Marin! 

Ah, amar sufletul meu!...” 

O doină din Muntenia: 


(Alex., Poez. pop. 1 , 231) 


„Frunză verde sălcioară, 

Ah ! leliţă Marioară, 

Ochii tăi mă bagă-n boală, 
Sprîncenele mă omoară...” 

O doină din Ardeal: 


(G.D. Teodorescu, Poez. pop., 301) 


,Ah, urîte, cum te-aş vinde, 

Numai de te-aş putea prinde! 

Dragoste, cum te-aş lua, 

Numai de te-aş căpăta!...” 

(Jarnik-Bîrsanu, 78) 


Gr. Alexandrescu, Mîngăierea: 

„Să vezi apoi în lume cumplita răutate 
Otrăvindu-mi ani, zile, chiar umbre de plăceri; 

Să vezi... Ah ! atunci numai, atunci ai vedea poate, 

Cîte un singur suflet cuprinde-n el dureri...” 

Zilot, Cron., p. 15: „Ah, amar mie! cum m-am născut într-această Ţară 

Fericirea poate şi ea să ne scoaţă din pept un ah\, dar numai atunci cînd ne 
gîndim la suferinţe trecute. 

A. Pann, Prov. II, 150: 

„Plin de mulţămire, către ea vorbi: 

Ah, draga mea! astăzi m-ai îndatorat 
Cu laptele dulce...” 

Reduplicat: ah\ ah\ 

Alexandri, Istoria unui galben : „Tristă soartă! lume deşartă! viaţă ticăloasă! 
ah! ah!...” 

Interjecţiunea ah! exprimă o durere individuală; cînd ne doare însă pentru 
altcineva, cînd simţimîntul este nesubiectiv sau reflex, e mai potrivit sinonimul 
„o h !”. Aşa la Neculce, Letop. II, 417: „Oh, oh, oh! Vai, vai, vai de ţară! Ce 
vremi cumplite au agiuns şi la ce cumpănă au căzut!...” 

v. 2 A! - Ahi! - Aho! - Aht! - Aos! - Au! - Of! - Oh! - Vai!... 

2 AH (plur. ahuri), s.n.; l’interjection a h ! employee substantivement. Sinonim cu 
aht. 

De la Vrancea (B. Ştefanescu), Sultănica, p. 109: „îşi muşca buza de jos; închidea 
ochii şi strecura, printre dinţii albi şi mărunţi, cîte un ah! care-i umfla peptul şi-i 
cutreiera tot trupul.. 

Ibid. , p. 111: „Ai dori să te privesc ca p-o icoană, să trăiesc cu tuşea şi junghiurile 
şi aburiie şi palpitaţiile d-tale.. 

Costachi Conachi, Catinca: 

„Firea dar cea omenească 
Tot muritoriul slăvească, 

Ce în necaz şi în chinuri 

Strigă cu ah de suspinuri ...” 

v. 1 Ah! 

3 AH-, prefixe. - v. 3 Ao. - Acătare. 

AHÂ! interj. Se rosteşte cu h latin, nu cu grecul caîn interjecţiunea a h ! Exprimă 
bucuria cînd, după o lungă căutare, nimerim mijlocul de a ajunge la o ţintă sau de a 
ne descurca. Se apropie prin sens de „aa!”, dar nu se confundă cu el. 

I. Creangă, Capra cu trei iezi ( Corn. Ut., 1875, p. 342): „Aha! ia acu i-am găsit 
leacul, zise ea în gîndul său. Taci! că i-oi face eu cumătrului una de şi-a muşca 
labele...” 

v. 2 Aa! - Oho!... 


AHÂIA. - v. Ahâla. 

AHÂLA s. AHĂLA, AHÂIA (plur. ahâia s. ahăia, ahâlea s. ahălea), pron. 
demonstr.; celui-lâ, celle-lâ. O formă rustică în loc de acela ( aceia), foarte 
întrebuinţată în Banat, aşa că-n basmul Găitan de aor, transcris după cum se rosteşte 
acolo, ne întimpină (Picot, Dialectes ro urna ins): 

p. 27: „cu cît se apropia mâi tarîe de locu ahâia ...”; 

p. 29: „în dzioa următoare, se ducîe ahâia la împărat şi spume...”; 

p. 31: „acuma tîe cunosc ca pre ahaîa carîe-î stăpîna înîimi mîelîe.. 

p. 33: „(din) doospredzîecî căldări, îe ha mâi din gîbs, carîe-î şi mâi mărie, 
pentru că ahaîa fîerbîe singură.. 

p. 34: „io mă duc naintîe să văd cîinîe o fost nîetrîebnicu ahâia ...” 

Apoi femininul ahaia cu sensul neutru de „şa, cela, nom general de chose” 
(Littre): 

p. 27: „agîungînd acolo, vădzu că ahaîa cîe strălucîa aşa de tarîe îi un găitan de 
aor...” 

Cu acelaşi sens într-un text din secolul XVII ( Cuv. d. bătr. II, 615): „după ahaîa 
(aX’ara) am dat la birul sforălor orţi 2, după ahaîa am dat la altă rumtore costan- 
de 2...” 

Deşi mai rar, totuşi şi-n Transilvania se aude pe alocuri ahâia: 

„Mult mă mir eu d -ahâia 
Care nu ştie-a cînta, 

Cum îşi petrece lumea...” 

(Jarnik-Bîrsanu, 217) 

De asemenea şi-n Ţara Românească. Iată cîteva exemple de la Vălenii-de-Munte 
din Prahova (Jipescu, Opincaru ): 

p. 23: „nu le dă pas alde ahăia să ghiîe-ncoace la noi să ne spunem păsu uni[i] 
altora...”; 

p. 63: „nu să lasă dă capu ahăluia...”', 

p. 64: „să plece la oraş, să-ntrebe acolo unde să dă dreptatea, că ahăia sînt mai 
mari...”; 

p. 97: „poporu alege pă cîţiva din hiîecare judeţ, şi ahăia lucrează în aii 
negoţului...” 

în secolul XVII, forma ahăia = acela cată să fi fost cu mult mai răspîndită 
în graiul viu din Ţara Românească, deoarăce Cantemir o pune între particularităţile 
caracteristice ale dialectului muntenesc: „acela, hic, valachice ahela” ( Descrip- 
tio MoIdaviae,p. 151). 

Forma a h ă 1, aha, adecă fără emfaticul -a, nu se întrebuinţează. 

v. 7 A. - Aia. - Ala. - Hâla. —Haia... 


AHÂSTA s. AHĂSTA (plur. ahăştiia ), pron. demonstr.; celui-ci. Se obicinuieşte 
numai la masculin. Formă rustică în loc de acesta, 
v. 5 A. - Acest. - Acesta. 

444 Circulează în graiul poporan, mai ales în Banat şi-n Ţara Românească. 

Picot, Dialectes roumains, p. 29: „după cîe l-o adus, îl întrîeabă de undie l-o 
furat o l-are iei găitanu ahâsta.. 

Jipescu, Opincaru, p. 144: „Niţa mea, să-mi trăiască, ţese mai bune dăcît 
ahăştia...” 

v. Ahâla. - Asta. - Asta... 


1 AHI! interj. Compus din interjecţiunile „a!” şi „hi!”, ahi exprimă nu atît m i - 
r a r e , cit mai mult un grad uşor de ne-ncredere. 

O voroavă între două ţărance din Tutova: „Frumos gherdan mai ai, hai, la gît! 
Ahi! hai, de unde l-ai cumpărat?...” (C. Mironescu, c. Ibăneştii). 
v. 2 A! - 2 A-hi! - Hi! 

2 A-HI! interj. Ambele silabe sînt tonice. Compus din aceleaşi elemente ca şi cealaltă 
interjecţiune „a h i !”, a-hi exprimă mirare unită cu temere. In jocul copilă¬ 
resc „de-a-mama-gaia”, aşa cum se petrece în regiunea Brăilei (P. Michaescu, corn. 
Ceacîru), puii văzînd pe gaia strigă: a-hi! a-hi! ca şi cînd ar zice: feriţi-vă, căci 
iată-o...” 

v. { Ahi! - 2 Ai! 

AHO! s. Â-HO! interj. Strigătul plugarului cînd îşi îndeamnă boii a merge mai 
încet. 

I. Creangă, Dănilă Prepeleac ( Conv. lit. , 1876, p. 454): „Apoi îşi ie şi el carul şi 
porneşte tot la vale spre acasă. Aho! car nebun, aho! Cînd te-oi încărca cu saci de la 
moară, atunci să mergi aşa...” 

„Spre ziua de I-u ianuar a fiecărui an, cam pe la aprinsul luminărilor, pornesc 
copiii cu droaia, adică 2, 3, 4 şi pînă la 10-12, avînd unul din ei un clopoţel sau în 
lipsă o talancă. Ajunşi la fereasta unde şi-au pus gînd a merge, zic: aho! aho! aho! 
şi încep a spune din gură multe şi mărunte, prevestind pe anul nou cu îmbelşugare şi 
altele.Toată această hiritisire e alcătuită în versuri populare bine rimate şi cu refrenul 
aho! aho! aho!...” (I. Rugescu, Iaşi, com. Bădeni). 

Această colindă se cheamă Pluguşorul. 

,A-ho! A-ho! plugul badei cu 12 boi, 

Boi bourei 
în coadă cudălbei...” 


sau: 


,Aho! aho! copii argaţi, 

Staţi puţin şi nu minaţi, 

Lingă boi v-alăturaţi 
Şi cuvîntul mi-ascultaţi...” 

(Alex., Poez-, pop. 2 , 102, 387) 


Un variant din munţii Neamţului: 

„Haho! haho! Plugul lui sîntu Vasile 
Cu patru boi boirei, 
în coadă codălgei, 

Minaţi, băieţi! 

Măi! hăi!.. 


(I. Verdeanu, com. Cîrligii) 


Ar fi foarte interesant de a se cerceta dacă nu cumva acest aho! sau haho! este 
comun tuturor plugarilor români din diferite provincii, căci interjecţiunea de care 
boarii se servesc la minatul vitelor nu e ceva antropologic, ci se deosebeşte după 
naţiuni şi chiar după dialecte. Aşa în Franţa, bunăoară, în unele departamente se 
strigă: „ha! ha!”, în alte: „be! be! doun!”, în alte: „be, hou, be!”, în alte: „ara!”, în 
alte: „frre! frre!” etc. (Roland, Faune populaire, t. 5, p. 28). în Italia, strigătul mai 
obicinuit este: „arri! arri!”, dar tocmai în Sicilia auzi pe plugari strigînd aidoma ca 
la noi: „Aho! aho! modo d’incitar le bestie a camminare” (Traina). Românul 
pare a fi adus pe aho! aho! din „agrul sicilian”, grînarul plugăriei italice. 


„Non atticissat, verum sicilicissat...” 


(Plaut) 


La capătul nordic al Italiei, acelaşi aho ne întimpină la veneţiani. Boerio ( Diz. d. 
dial. Venez., ed. 1867, p. 38) zice: „A o . Voce usata da’villici per fermare il corso 
de’ buoi, e vuol dire: piano piano, a beli’ agio. Nello stesso significato dicono i 
Veneziani famil. a o , a o , quando un tale facendoti un discorso ti sorprenda con 
molte confuse parole, delle quali non ti laşei raccapezzare il senso...” 
v. Fia! - Haho! - Ho! - Pluguşor... 


AHOTNIC, -Ă, subst. et adj.; amateur, friand. Cuvîntul rusesc o h o t n i k (rostit: 
a h o t n i k ), introdus în Moldova pe timpul ocupaţiunilor, luînd însă o nuanţă 
ironică. 

I. Creangă, Amintiri din copilărie ( Conv. Ut. XIV, 369): „Doamne, măi femeie! 
Doamne, multă minte îţi mai trebuie, zicea tata, văzînd-o aşa de ahotnică pentru 
mine.” 
v. Poftă. 


AHT (plur. ahte şi ahturi), s.n.; soupir, gemissement, deşir brulant et non satisfait. 
Se rosteşte cu h = gr. %. Sinonim cu oftare şi cu suspin, dar însemnează o 
durere morală mai intimă, prin care se identifică cu dor. Este un d o r însoţit de 
ah! a h ! De aceea el se poate lua şi-n sens comic: „m-ai anostit cu ahtele tale...” 

, Aht, dor înfocat de ceva care ne lipseşte; de ex.: biata mamă a rămas cu mare 
aht la inimă pentru perderea unicului său fiu” ( L.M .). 

O doină moldovenească: 

„Agiungă-te voie rea 
Und’ ţi-o fi calea mai grea! 

Agiungă-te ahtul meu 

Und’ ţi-o fi păsul mai greu!...” 

(Caranfil, Valea Prutului, 75) 

O doină muntenească: 


„Pe dasupra casei mele 
Trecea stol de rîndunele; 

Nu e stol de rîndunele, 

Ci sînt ahturile mele...” 

(G.D. Teodorescu, Poez. pop., 305) 

„Cîntecelor melancolice, poporul le zice: de alean, de jale, de aht.. .” (V. Mircea, 
Iaşi, corn. Copou). 

Alexandri, Barbu Lăutarul : „Oftează, Barbule! - striga cuconaşul; şi eu 
trăgeam nişte ahturi de se stîrneau toţi cînii mahalalei.. 

Acelaşi, Nobila cerşitoare, sc. 7: „Beu lapte de capră roşie, căci ahturile mi-au 
slăbit peptul...” 

Pe lîngă aht, se mai aude pe alocuri şi a f t . 

Doină din Bucovina: 


„Inimă - pămînt şi lut 
Multe a f t u r i le-am avut, 

A f t u r i grele cu durere, 

Mîndră fără mîngăiere...” 

(Marian, Omit. I, 37) 

A deriva pe aht din turceşte şi pe sinonimul său o f t din bulgăreşte (Cihac), 
este ca şi cînd ar pretinde cineva că numai în Turcia cînii fac „hau” şi numai în 
Bulgaria se aude „miau” la pisici. Interjecţiunile a h ! şi of! aparţin omenirii 
întregi. Nici din latina nu le-au luat românii, ci le au - fiindcă sînt oameni. Cît se 
atinge de sufixul -t în aht — ah! + t şi-n oft = o f ! + t, el este din punct în punct 
acelaşi cu sufixul -t în: vaiet = v a i ! + t, adecă participialul -t adaos după 
analogia cuvintelor ca: gemet, boacet, strigăt etc., latineşte: gemi-tum, 
strepi-tum, fle-tum, planc-tum, luc-tum şi altele. In scurt, tulpina lui aht e 
antropologică, formaţiunea însă este latină. 

v. l Ah! - 2 Ah. - Ahtiez. - Oftare. - Suspin. - -t. 


AHTIÂRE 

AHTIÂT 


v. Ahtiez- 


AHTIEZ ( ahtiat, ahtiare ), vb.; soupirer apres quelque chose, bruler de deşir, souffrir 
en desirant. Se rosteşte cu h = gr. %. Literalmente: a fi supus a h t e 1 o r . Se între¬ 
buinţează numai ca participiu: ahtiat şi ca infinitiv substantivat: ahtiare, dar se 
poate zice foarte corect: „eu ahtiez ” sau „el ahtiază după cutare lucru”. 

,Ahtiat, care este lipsit de ceva şi-l doreşte cu foc” (L.M.). 

, Ahtiat, a fi ahtiat, lechzen, entbehren” (Dr. Polysu). 

De la Vrancea (B. Ştefănescu), Sultănica, p. 21: „Mama Stanca, cu tot ahtiatul 
de care era covîrşită, mai zîmbi şi ea.. 

Acelaşi, p. 87: „ai să-ţi vezi supuşii pe unii în desfătări, iar pe alţii în ahtieri ...” 
v. Aht. 


AHU! - v. Au! 


'AI! interj.; aîe! Ţipet de durere sau de o spaimă iute şi pătrunzătoare. Generalmente 
reduplicat: ai! ai! O interjecţiune comună omenirii întregi, 
v. 2 A. - 2 I. 

2 AI! s. AII! interj.; par exemple! Exprimă o uşoară mirare. 

Dicţionar ms. bănăţean, circa 1670 (Col. 1. Tr., 1883, p. 422): ,Ajj (citeşte: aii). 
Admirantis vox”. 

Aceeaşi interjecţiune cu o nuanţă comică: 

,Ai, săracă mîndra mea, 

Cu brîu roşu se-ncingea, 

Inima mi-o aprindea...” 

(Jarnik-Bîrsanu, Transilv., 244) 

Cu forma aspirată: hai! 

Tot aci ar fi să aparţină la Dosofteiu, 1683, f. 86 a: 

Ps. LXIX: „să să-ntoarcâ îndată stidin- „...avertantur statim erubescentes qui 
du-sâ, carii grăesc miie: hăî bine! hai dicunt mihi: euge, euge ...” 
bine!...” 

unde apare ca sinonim cu ironicul aferim; dar Dosofteiu n-a făcut aci decît a 
imita psaltirea polonă a lui Wrobel, din 1567, în care pasagiul de mai sus e tradus: 
„ci ktorzy mi mowia hai, h a i ! ” în originalul ebraic este: h e d a d . 
v. 2 A. - 2 I. - 1 - 2 Ahi! - 3 Ai! - A-iu-iu! - 2 Hai!... 

3 AI! interj.; va! allons! Corespunde imperativului aide! aidem! aideţi! 
,Ai încolo d-aici = gehen wir weg von hier!” (Polysu). „Ai de te culcă! Ai mă! ce 
mai stai aici? Ai, băiete! Ai să fugim! Ai la pere!...” ( L.M. ). Mai adesea sub forma 
aspirată hai. Aşa în strigătele precupeţilor (E. Băican): „Hai la pe, pe, peş! Hai la 
coarne, coarne! Hai acilea la băiatu! etc.” 

La Anton Pann: 


448 sau: 


„Zise unul: ai să-l prindem 
Şi la vrun ţigan să-l vindem...” 


(Prov. I, 83) 

„Şi o cheamă după el, 

Zicînd: ai colea niţel.. 

(. Ibid., 100) 


sau: 


„Ai! mergi de mănîncă pîine - îi zise - şi prost nu fii, 

Şi aibi în grije ca mîine de dimineaţă să vii...” 

(Ibid., II, 9) 


Cu aspiraţiune: 

„Hai, mîndră, la cununie 
Pînă-i frunza verde-n vie! 

Dacă frunza s-a usca, 

Cine-amar ne-a cununa?.. 

(Jarnik-Bîrsanu, 49) 


sau: 


„Hai, bade, să ne iubim, 

La luat să nu gîndim! 

Ne-am lua, nu ne putem; 

Ne-am lăsa, nu ne-ndurăm...” 

{Ibid., 56) 

Pe cînd în graiul obicinuit acest ai! se aspiră în hai, limba poporană poetică îi 
asociază uneori pe eufonicul d ca în dalb = a 1 b . De exemplu: 

„Nevasta mi-1 auzea 
Şi din grai aşa grăia: 

Dai voinice 
Seminice! 

Dacă ţ-i urît de mine, 

Du-mă-n oraş şi mă vinde...” 

(Pompiliu, Sibiu, 62) 


sau: 


„Dai murgule, dragul meu! 

Ce rău-i pe capul tău? 

Coama-i cruntă, 

Şeaua-i ruptă, 

Vai, cum vii tu de la luptă!...” 

{Ibid., 80) 

In aceste pasage însă „ai! - allons!” se confundă cu „ai! = par exemple!” 
v. 2 Ai! - Aide! - Dai! - Hai! 

4 AI! - v. Vai! 


5 AI! inteij.; dites donc! „Vorbă de întrebare, care probabil este a i s , a doua persoană 
din a j o , aşa de des în Plaut sub forma a i n în loc de a i s n e , cu acelaşi înţeles 
ca şi-n româneşte întrebarea: ai?” (Laurian-Maxim). 


6 AI = ANI, plur. d’ an. Formă foarte poporană, dar nu rară şi-n vechile texturi. 
Dosofteiu, 1683, f. 116 b: 


Ps. LXXXIX: „...aii noştri ca painjina 
îngăîma, dzilele ailor noştri într-ânşii şiap- 
tedzăc de ai, iară de-a hi în puteri, optu- 
dzec de ai...” 

Balada Corbea : 


„... an ni noştri sicut aranea meditaţi 
sunt, dies a n n o r u m nostrorum in ip- 
sis septuaginta a n n i , si autem in poten- 
tatibus, octoginta a n n i ...” 


„Douăzeci şi şeapte ai 
Ştii cum mă mai chinuiai!...” 

(G.D. Teodorescu, Poez. pop., 526) 

v. An. 


7 AI. - v. Am 


8 AI. - v. Aş. 

9 AI, pluriel de 1’ article possessif masculin a 1. 

Aci ne interesă numai funcţiunea lui ai denaintea numerelor ordinale. Pentru a 
traduce pe francezul „1 e s deuxiemes, Ies troisiemes”, graiul românesc de astăzi 
întrebuinţează: „c ei de al doilea, cei de al treilea”, literalmente: „c eux du 
deuxieme, c e u x du troisieme”. Limba veche, pe o cale mai organică, din singulaml 
„a 1 doile” trăgea pluralul „ai doii”. 

Text, circa 1580 (Cuv. d. bătr. II, 284): „multe oşti birui, întăîu siriîanii, ai 
doii turcii, ai t r e i i tătarăi...” 

Text, circa 1600 (Cuv. d. bătr. II, 79): „dereptu aceia intraţi în bucuriîa domnului 
vostru, şi ceia de întâi şi ai doii...” 

Varlam, 1643,1, f. 282 b: „slugile cei diîntăîu şi ai doii sămtii proorocii şi 
direpţii..apoi f. 291 a: „ai t r e i i sămtii carii nu numai la nuîntâ ce nu vrurâ să 
margâ, ce şi slugile uciserâ...” 

în caz oblic: 

Pravila de la Govora, 1640, f. 135 a: „...îarâ nepoţii miei cei dentăîu să se 
amestece cu ai trei nepoţii muerii mele neopriţ, aşijderea şi ai trei -mi nepoţi 
cu ai t r e i i muerii mele, îarâ nepoţii muerii-mi cu ai frăţini-mieu sau fecorii 
surorii-mi să nu se amestece, îarâ ai doi nepoţii muerii mele cu fecorii ai d o i - 
450 lo r -mi veri neoprit să se amestece, îarâ fecorii ai d o i 1 o r veri să nu se atingă...” 

Era însă şi o formă plurală „ai doilea, ai treilea”, mai apropiată de 
uzul actual: 

Coresi, Omiliar , 1580, quatern. XXII, p. 14: „voi seţi trupulu lu Hristos şi no¬ 
duri deîn parte-i carii puse Dumnezeu în besereca lui: întăi apostolii, ai doilea 
proorocii, ai treilea învăţătorii... 

Cît despre întrebuinţarea lui ai denaintea pronumelui posesiv: „aceşti boi sînt ai 
mei”, şi denaintea genitivului: „boi ai lui Petru”, se vorbeşte în alţi articoli. 

v. 8 A. - ] Al. - l Ale. 


10 AI (mase. alui, plur. alor): sorte d’article possessif poetique au cas oblique. 
Un fenomen morfologic foarte curios, în puterea căruia pronumele posesiv se decli¬ 
nă aşa: 

(i al meu ) (a mea) 

gen. dat. sing. alui meu ai mele 

„ „ plur. alor mei alor mele... 

Este învederat că femininul ai în „ai mele, ai tale” n-are a face cu masculinul 
plural ai de la al în „ a i mei, a i tăi” sau „ a i cutăruia”; nici alui şi alor în 
„alui meu, alor mei, alor mele” nu se potriveşte cu a 1 lui sau al 1 o r , a 
1 u i sau a 1 o r în: „ a 1 lui lucru, a lor faptă, a lui treabă, a lui 
Petru etc.”, unde se asociază, dar fără a se confunda laolaltă, un articol şi un pronu¬ 
me, pe cînd în fenomenul ce ne preocupă elementele compuse constituă un singur 
tot aglutinat, funcţionînd numai ca articol. După cum în „ai mele” nu se poate trun- 
chia ai în a-i, de asemenea nu trebui despărţit în două alui şi alor. 

Ne întimpină adesea în Psaltirea cea versificată a braşoveanului Corbea, 1700 
(ms„ în Acad. Rom.); de exemplu: 

Ps. LIII: 

„Şi cuvintele ai mele 
Guri, în urechi ia-le...” 

= „cuvintele gurei mele...” 

Ps. XLIX: 

„Şi-npotriva fiiului ai a tale maice, 

Stricăcoasă sminteală ai pus, ca de lance...” = „fiiului maicei tale...” 

Ps. L: 

„Şi după mulţimea alor tale 
îndurări, mă scoate la drum şi cale...” 

= „îndurărilor tale...” 

în exemplele de mai sus vedem pe ai sau alor urmînd după un nume post-articulat: 
„cuvintele ai...”, „mulţimea alor...”: iar în „fiiului ai a tale...”, printr-un fel de redu- 
plicare, alături cu ai este lăsat şi a din nominativul „a ta”. Aceeaşi reduplicare în ps. 
LXXXVIII: 

„A alui nostru împărat 
Ce-i de scumpe daruri bogat...” 

Mitropolitul Dosofteiu recurge nu o dată în proză la această declinaţiune anor¬ 
mală a posesivului, însă numai în stilul cel poetic al rugăciunilor. Bunăoară: 

Paremiar, 1683: 

f. 14 a: „nu uita nice trîace dzâsa aluî mieu rostii, nice fugi de la graîurile 
rostului mieu...”; 

f. 16 a: „să păzăştîi gândul bun şi sâmţârîa alor miale budze... 

Liturgiar, 1679: 

f. 93 b: „am învitatu-ţ cu urgie bunătatia, alor tale poruncă sărind şi neascul- 
tându a tale învăţături...”; 

f. 88 a: „aluî tău preacurat trupu şi dumnedzăescu sănge nedestoînicu sânţii...” 

f. 89 a: „în lumina alor tale poruncă îndirepteadză-ne...”; 

f. 92 b: „multe-s mulţâmile alor miale, Dumnedzău-născâtore, greşiale...” 

La dativ: 

Palia din Orăştia, 1582 (ap. Cipariu, Analecte, p. 71): „să vei da bani împru¬ 
mută aloru miei mişei oameni...” 

Tot aşa la A. Pann, Prov. I, 157: 

„Şi cu-ngrijirile sale 
Strîngînd un leu de parale, 

Zise ai sale neveste: 

Dragă, o zicală este...” 

= „zise nevestei sale...” 

Este acelaşi articlu a ca şi-n „a mea, a ta, a sa”, dar întrebuinţat cu totul afară 
din norma obicinuită, după care el trebui să dispară în concordanţa posesivului cu 
un nume la caz oblic: „nevestei sale”, nu „nevestei a sale”; „poruncelor tale”, nu 
„poruncelor a tale”; „rostului meu”, nu „rostului a meu”; pe cînd aci, din contra, 
posesivul se pune nu fără a în coada numelui, ci cu a denaintea numelui, şi-n acelaşi 
timp a îşi atrage aglutinîndu-şi pe determinativul singular -i sau plural -lor al acelui 
nume, rămas astfel nedeterminat. E foarte româneşte de a zice, în poezie şi-ntr-o 
proză patetică: „să spui alor tăi stăpîni = spune stăpîni-lor (a) tăi”, sau: „mărimea ai 
sale iubiri = mărimea iubiri-i ( a ) sale”. Nemic analog în celelalte graiuri romanice. 

De aceeaşi natură morfologică, diferind însă prin împregiurarea că nu 
funcţionează denaintea unui posesiv, este ai într-un document moldovenesc din 
1615 (A. I. R. I, 1, 128): „noi văzindu acel zapis a dumisale maicei noastre ai 
M o v i 1 o e care mai sus scriem...”, unde „ai Moviioe = a Moviioe-i”. Şi aci 
întrebuinţarea e poetică în fond. Graiul a fost condus prin simţul estetic de a nu 
repeţi de două ori aceeaşi formă gramaticală: „a maice-i a Moviioae-i”. De aseme¬ 
nea de cinci ori într-un act moldovenesc inedit din 1663, scris de „popa Vasilie cel 
domnescu de Trăgul-Frumos” (Arh. Stat. din Buc., docum. Mitrop. Iaşi): „fatâ ai 
Dâvidoae”, „nepoată de fiiu ai Dâvidoae”, „partea soacră-noastrâ ai Dâvidoae” în 
loc de: „a Davidoae-i”. 

Ar fi foarte interesant de a urmări acest fenomen în dialectul macedo-român, 
452 unde el se află de asemenea, cel puţin pînă la un punct oarecare. Dr. Obedenaru 

(. Dicţ. , ms., în Acad. Rom., II, 856) zice: „alli (alîi ) article feminin genitif et datif qui 
se met avant le substantif: era furca alli surată = daco-roumain: era furca suratei”. 
Macedo-româneşte, genitivo-dativul obicinuit fiind „suratălîi - suratei ” urmează 
că „furca alîi surată = furca suratălîi ” corespunde pe deplin daco-românului: „furca 
ai surate = furca suratei”. „Fată ai Davidoae”, din vechiul text moldovenesc, ar 
suna macedo-româneşte după subdialectul din Cruşova: „feata alîi Davidoane”. 

v. 8 A - 5 Ai. - l AI. 

V v 

'-AI, - AIE; suffixe nominal servant surtout â preter plus d’intensite qualitative ou 
quantitative. 

In cuvinte ca: alai, buhai, şerlai, polai, chihaie etc„ finalul -ai nu e sufix, ci un 
element fonic primit gata de-npreună cu vorba cea împrumutată. In odaie (= turc. 
odă), abaie (= turc. abă), jigăraie (= ung. zsigora ) şi alte cîteva, sufixul este -i a 
[= -ie?], nu -aie. Afară de aceasta, finalul -ai în genere, fie ca sufix, fie ca simplă 
terminaţiune, derivă din -ani- numai doară în prea puţine vorbe străine, bună¬ 
oară: tigaie — ngr. xrp/âvi, bănăţeneşte: tiganîe', niciodată însă din latinul -aneus 
(-anea ), care trece româneşte în -îiu (-îie), de ex. călcîi (=lat. calcaneum ), plur. 
călcîie, întîi (— antaneus), fem. întîie etc. Prin urmare, putregai şi mucegai nu pot 
avea prototipuri latine: putredaneum şi mucedaneum (Cihac, I, 171, 223), din cari 
noi am fi căpătat: putregîi şi mucegîi, ci: putridalium şi mucidalium, 
macedo-româneşte mucisalîu. în fine, după cum latineşte erau identice în fond sufi¬ 
xele licuide -alis şi -aris, tot aşa românul -ai — -alîu se identifică uneori cu sufixul 
-a r i u , de ex.: vătrai (— vătralîu) şi vătrariu, supai (= şupalîu) şi şupariu, păstaie 
( -păstalîe ) şi păstare, vînătaie (= vînătalîe) şi vînătare etc. 

Ca circulaţiune, neutrul -ai, la plural -aiuri, este cu mult mai rar decît femininul 
-aie, la plural -ăi, al cărui rol e interesant mai ales în numirile poporane dezmier- 
dătoare ale vitelor; de pildă, în descîntecul „de întoarcerea laptelui”: 

„S-o scoborît 
Ş-o venit 
La Lunaia, 

Ş-o cătat-o 
Ş-o-ntrebat-o: 

Ce te ofeleşti, 

Ce te zvîrgoleşti, 

Ce răncăluieşti, 

Ce boncăluieşti, 

Lunăioară hăi...” 

(S.F. Marian, Descîntece, 138) 

O vacă născută luni se zice: lunaie, iar după aspect sau după boi: bălaie, mîn- 
draie, cheşaie (= ocheşaie), murgaie, suraie şi aşa mai încolo ( Familia, 1877, 
p. 445-6). De aceeaşi natură este la oi: tigaie. Cum că prototipul acestui -aie este 
-a 1 i a , nu -a n e a , probă că şi-n Banat, unde grupul -nî- nu se moaie, se zice: 453 

bălaie, mîndraie, nu: bălanîe sau mîndranîe. Ceva mai mult: la „valahii” din Mora- 
via, cari sînt slavizaţi deja cel puţin de vro cinci secoli, unul dintre epitetele dezmier- 
dătoare ale vacii este brezaia (Kulda, Moravske nărodni povery, Praha, 1874, t. 1, 
P- 17). 

între vechile numiri personale femeieşti: Vlădae, Vilae, Stănae etc., o localitate 
de peste Olt: Negrae ( Cuv. d. bătr. I, 244). Acelaşi sufix -aie ne mai întimpină în 
unii termeni mitologici: brezaie, năbădaie cu deminutivul năbădăică, drăgaie 
cu deminutivul d r ă g a i c ă etc. 

în marea majoritate a cazurilor, funcţiunea sufixului -ai, iar mai cu deosebire a 
femininului -aie, este intensivă, adecă menită a da mai multă întindere noţiunii 
cuprinse în tulpina cuvîntului. Aceasta se învederează pe deplin în vorbe ca: potaie, 
văpaie, bobotaie, pălălaie, flăcăruie, dar se poate recunoaşte şi-n: putregai, muce¬ 
gai, bătaie, precum şi-n epitetele: mîndraie, murgaie etc. In adevăr, putregai e ceva 
„de tot putred”, flăcăraie este o „flacără mai mare”, murgaie, o vacă „mai murgă” 
şi aşa înainte. 

Pe românul feminin -aie e peste putinţă a-1 despărţi de sufixul romanic colecti- 
val -alia, cu care se şi identifică nu numai prin vorbe întregi ca: bătaie = fr. 
b a t a i 11 e (it. baataglia,sp. batalla etc.) sau măruntaie - it. mi¬ 
nut a g 1 i a , dar şi prin sinonimi ca: potaie = fr. canaille (it. c a n a g 1 i a , 
sp. canalia) sau macedo-românul: cărşalîe = fr. limaille.De aceea, este 
de crezut că neutrul -ai, rar şi puţin caracteristic, s-a născut pe calea analogică din 
femininul -aie, ca şi italieneşte în „bagaglio” din „bagaglia”. 

O vorbă curat romanică: meraie, cu sensul de „pustiu mereu”, din latinul 
„merus”, trecînd de la români la şerbi, s-a păstrat la dînşii, deşi s-a perdut la noi. Tot 
de origine românească trebui să fie sufixul colectival -aie în şerbul: domaîa „pa¬ 
trie”, strzaîa „crengi”, peraîa „peri de porc” etc. 

v. -ei. - -oi. - -ui. 

U2.3ÂIA; 1. pron demonstr. fem.: celle-lâ; 2. pron. demonstr. neutre: şa, cela; 3. article 
prepositif de l’adjectif au feminin. în primele două sensuri este o formă rustică 
foarte răspîndită pentru emfaticul a c e e a ; în sensul al treilea, pentru ceea. 
Corespunde masculinului emfatic ala şi ăla=acela, cela. 

Dr. Polysu: „tot aia = dasselbe; pentru aia - darum, desswegen; tocmai pentru 
aia = eben darum; e aia = das ist eben”. 

a) Ca pronume demonstrativ femeiesc. 

O doină din Transilvania: 

„Cîte păsărele-n codru, 

Toate-mi cîntă mai la modru, 

Numai biata ciocârlie 
Aia- mi cîntă-n pribegie...” 

(Jarnik-Bîrsanu, 198) 

„De-aici pînă la Braşeu, 
Nime nu-i străin ca eu, 

Fără frunza de duplău; 

Dar nici aia nu-i străină, 
C-are-un pic de rădăcină...” 


Cîntec oltenesc: 


{Ibid ., 205) 


„Să mi-ţi dau un sămănat 
Cum demult nu s-a mai dat, 

Sămănat de poteraşi 
Să răsară românaşi, 

Sămincioară d -aia, nene, 

Tot cu ochi şi cu sprincene...” 

(G.D. Teodorescu, Poez■ pop., 484) 

Basmul Făt-Frumos (Ispirescu, Legende, 167): „se întoarse de la biserică şi 
văzu frumuseţea aia de grădină...” 

b) Ca articlu prepozitiv adjectival, singularul aia e rar, deşi este des pluralul 
alea. 

Basmul Ileana Simzieana (Ispirescu, Leg., 20):„mînuşiţa aia micuţă şi picioruşul 
ca de zînă...” 

c) Ca pronume demonstrativ neutru. 

Basmul Tinereţe fără bătrîneţe (Ispirescu, Leg., 5): „blestemul părinţilor le-a 
ajuns, şi d-a i a s-au făcut lighioi aşa precum le vezi...” 

Basmul Ciobănaşul cel isteţ {ibid., 246; cfr. 161): „Fata de ce creştea d-a i a se 
făcea mai frumoasă...” 

In Banat se zice aia, alături cu a h a i a . In basmul Găitan de aur (Picot, Dia- 
lectes roumains, p. 36): „ca să poţi trîece, ie joarda aia, dă cu ia pre faţa api-naintea 
ta şi dzi:...”; precum şi la neutru {ibid., p. 26): „Cenuşotca rămase mult după aia 
în vorîeţ...” 

în Moldova însă aia nu se aude, afară numai doară pe la locuitori veniţi de aiuri. 

„Ciobanii pe aice se deosebesc de săteni în grai prin cuvinte ca: aia, ailaltă, 
a 1 a (plur. a i a ), pă dincolo, se căzneşte etc., pe cînd sătenii zic: aşea (acea), 
aşealaltă, aşeala (plur. aşeia), pi dincolo, se năcăjeşte...” (V. Stegariu, Tecuci, com. 
Corodu). 

v. 6 A. - 7 A. - 1 Aceea. - Acela. -Ahaia. - Ala. - Alea. - Ala... 


4 ÂIA, plur. d’a 1 a . - v. Ala. 

5 ÂIA, s.f. indecl.; matronne, dame. O veche rămăşiţă italică, mai păstrată abia în 
cîteva cătune. 

„în judeţul Olt se zice pe alocuria: a u ş i -meu, în loc de: bărbatul meu. Buni- 
oară, cînd se întîlnesc două femei şi una din ele întreabă: - Da bine, bia! unde e 455 

auşi -tău? - A u ş i -meu e dus la coasă etc. Tot aşa se zice: aia a mea, în loc de: 
nevasta mea; de ex., cînd doi bărbaţi se întîlnesc şi unul din ei întreabă: - Ce mai 
face, nene Gheorghe, doda Stana? -Bine, dar doda Rada? - Aia a mea ţese ori 
toarce. Dacă însă amîndoi sînt mai familiari, atunci se întreabă: - Ce mai face aia a 
ta, mă? - Bine, dar aia a ta? - Eh, umblă rătutită şi forfotă...” (M. Păruşeanu, Olt, 
corn. Păroşi). 

Este învederat că aia nu e un pronume demonstrativ, căci corespunde masculi¬ 
nului a i u , care se întrebuinţează la olteni sub forma deminutivă a i u ş cu sensul 
de „bătrîn, moş” (L. M., Gloss., p. 32) şi de care abia diferă forma a u ş în 
„auşi -meu”. Macedo-româneşte de asemenea: auş „moş”. „Auşi -meu” în¬ 
semnează „bătrînelu -meu”, „aia a mea” -„băbuţa mea”, după cum şi 
obicinuiesc soţii la ţărani a-şi zice unul altuia după un timp oarecare de căsătorie. 
Aia este latinul vulgar â v i a „babă”; a i u - latinul â v i u s „moş”, care prin 
forma deminutivă „aviolus” a produs pe francezul „ai'eul”. Din „avius” şi „avia” au 
şi italienii: a i o şi aia „gouverneur, gouvernante, bonne”, de unde apoi, prin 
împrumut, spaniolul şi portugezul a y o şi a y a , cu acelaşi înţeles. In limba sar¬ 
dă, după dialectul logudorez: â v i o , avia „moş, moaşă”. 

în „aia a mea”, „aia a ta” etc., articlul postpozitiv din aia e tractat ca finalul -a 
în numile proprii femeieşti: ,Ana a mea”, „Safta a mea” şi altele. 

v. Auş. - Babă. - Bia. - Daică... 


AIÂN (plur. aieni ), s. m.; notable, maire. Cuvînt turcesc, de origine arabă (Şaineanu, 
Elem. turc., p. 8). A circulat altădată în graiul poporan de pe marginile Dunării şi 
mai circulează astăzi numai doară în Dobrogea. 

Balada Tudor Tudoraş: 

„Tudor tare-mbogăţea, 

Herghelii de cai făcea, 

Şi turme de oi, 

Şi cirezi de boi: 

Iar aienii Chiustengii 
Şi boierii Dobrogii 
Cu el se împizmuia, 

Să-l sărăcească căta...” 

(Burada, Dobrogea, 121) 

De aci adjectivul: a i e n e s c . 
v. Aienesc. 

AIÂR (plur. aiaruri ), s. n.; „juste mesure, fixation juste du prix de la viande, du 
pain etc.” (Cihac). Cuvînt turcesc de proveninţă arabă (Şaineanu). Se mai aude pînă 
astăzi pe-n oraşe, şi n-ar strica să rămînă, lipsind un alt termen mai potrivit. 

Dr. Polysu: ,Aiar, das Richten; a face a iar, richten, zurecht stellen; a face aiar 
456 în cîntar, eine Balkenwage richten.” 

Constantin Vv. Ipsilant, 1799 (Codrescu, Uricar I, 85): „sa facă aiar cântărilor, 
adecă să le îndrepteze...” 

AIÂSMĂ, s. f. ; eau benite. Formă vulgară pentru a g h i a s m ă , dar trecută deja 
în limba literară. 

A. Odobescu, Mihnea-vodă, p. 80: „Creştinii ies de toate părţile, făcîndu-şi cu 
aiasmă semnul crucii pe frunte...” 
v. Aghiasmă. - 2 Iasmă. 

AIÂSTA; şa, ceci, „nom general de chose” (Littre). Formă rustică pentru aceas- 
t a , întrebuinţată mai ales în Moldova. 

Document moldovenesc, circa 1650 (A. I. R. 1,108): „cum va hi voia măriei-sale, 
aşea va face; d e-aîasta dăm ştire dumitale...” 
v. Aceasta. - Aest. 

AIÂSTĂ. - v. Aest. - Asta... 

ÂIBU, ÂIBI, ÂIBÎND. - v. 'Am. 

ÂICĂ. - v. Daică. 

AICE s. AICI, adv.; ici, en ce lieu, en cet endroit. Dublet etimologic cu vechiul 
a c i c e (= lat. ecc-hicce ), care a despărut din limbă, şi sinonim cu aci (= lat. 
ecc-hic), cu acilea şi cu a c o 1 e a (= lat. eccu-illic), aice sau aici nu diferă 
întru nemic prin sens de cel dentîi, dar se deosebeşte de celelalte trei. 

Pe cînd a c i funcţionează adesea ca adverb de timp, de ex.: „îl vezi că a c i -i 
toacă gura şi a c i amuţeşte”, aice e totdauna adverb de loc. E necorect la Costachi 
Negruzzi, Scrisoarea XIX: „de aice începe un şir de domni răi...” unde ar trebui: „de 
a c i începe”, de vreme ce e vorba de o epocă, iar nu de o localitate. E corect însă la 
Beldiman, Tragodia, v. 21: 

,Aice am trebuinţă pe Iraclit să aduc 

Starea Moldovei să plîngă, sau să pui să scrie lung, 

Dar în cîtu-i prin putinţă mă voi nevoi şi eu 
Osînda ţării a scrie, oricît îmi va fi de greu...” 

unde aice corespunde anume locului pînă la care ajunsese poetul. Numai întrucît 
a c i funcţionează ca adverb de loc, el se poate confunda cu aice, care însă exprimă, 
în orice caz, o indicaţiune locală mai precisă. Cînd ţăranul din Mehedinţi întreabă: 
„vi-s aci?” iar altul îi răspunde: „ni-s aici ” (Preut R. Popescu, corn. Isvema), aici 
faţă cu aci e mai pozitiv, căci afirmă. 

Ca adverb de loc, aice este intermediar între acolea şi acilea, dintre 
cari primul arată ceva mai depărtat, iar al doilea însemnează o apropiare imediată, 
adecă cîtetrele se înlănţuiesc într-o gradaţiune, bunăoară: „alergînd să mă ajungă, 
iată-1 acolea, iată-1 aice, iată-1 acilea în capul meu.” 

în balada poporană Mioriţa, cînd ciobanul zice oiţelor: 

„Ca să mă îngroape 
Aice pe-aproape 
în strunga de oi, 

Să fiu tot cu voi...”, 

el nu înţelege a c o 1 e a , căci ar fi o apropiare nelămurită şi chiar vecină cu 
depărtarea; dar nu vrea nici pe acilea, care ar fi însuşi locul unde se vorbeşte, ci 
indică anume un punct mijlociu între ambele: „strunga de oi”. 

Individualitatea lui aice apare mai cu seamă neted în unire cu prepoziţiunile 
de, pe, pînă. Cînd zicem: „de aice, pe aice, pînă aice ” avem în vedere un 
spaţiu bine determinat în giurul nostru, cu noi înşine drept centru; cînd zicem: „de 
a c o 1 e a , pe acolea, pînă acolea” avem în vedere o apropiare lipsită de 
un punct central; cînd zicem: „de acilea, pe acilea, pînă acilea”, avem 
în vedere chiar centrul în care ne aflăm. 

Aceeaşi semnificaţiune cu aice sau aici are forma scurtă i c e sau ici (= la¬ 
tinul hicce), cu emfază i c e a , şi forma cea lungă emfatică a i c i a sau aicea 
(= aice+ a), astfel că-n balada de mai sus s-ar fi putut zice deopotrivă bine: „aice 
pe aproape”, ori: „aicea pe-aproape”, fără nici o deosebire logică. Aşa în Ale¬ 
xandria lui popa Ion din Sîn-Petru, text transilvan din 1620 (ms„ Acad. Rom.), pe 
aceeaşi foaie citim: „... şi scose-i de i c e pre Adam şi pre Evva şi cu ficori lui, şi să 
aflară 14.000 de omeni, şi eşit-au de i c e la lume la ţara vostră...”; mai jos „... 
vinit-au aicîa întăîu ş-au lăcuiţii aicla 500 de ani, şi aice au făcuţii pre 
Caiinu şi pre Avelii...”; mai jos: „.... deca murim noi, mergemii într-altu loc şi mai 
bunii de icia ...” 

Doină din Transilvania: 


sau 


„M-oi şi duce, îs ca dusă, 

Numai floarea nu mi-i pusă, 

Dară floarea pune-voi 
Şi de-a i c e a duce-m-oi, 

Duce-m-oi d -aici din sat 
Să le fac la hîde larg...” 

(Jarnik-Bîrsanu, 188) 


„Du-mă, Doamne, de p e-aici 
Unde sînt zilele mici, 

Că pe-a i c e a s-au mărit 
Şi oamenii s-au răit...” 

(Ibid., 213) 


Forma aici circulează în grai mai mult decît forma aice, şi ambele mai puţin 
decît emfaticul aicea. Cîtetrele lipsesc dialectului istriano-român, care întrebu- 

unde sînt înlocuite prin a c i a şi prin forma foarte interesantă a o a c e , corespun¬ 
zătoare daco-românului a c o a c e în „într-a coace” (= lat. ecc-hocce), care 
însă la noi are sensul de „mişcare spre aice”, iar nu „stare pe aice”. 

v. Aci. - Acicea. - Acilea. — Acoace. - Acolea. — Aicea. — Aoace. - Ici... 

AICEA s. AÎCIA, adv.; ici. Format din aice sau aici prin emfaticul -a (v. 
5 A), aicea sau aida păstrează aceeaşi nuanţă de sens, dar e cu mult mai des în 
circulaţiune, nu numai în viul grai, ci mai ales în vechile texturi, în cari însă el se 
află în concurenţă cu dubletul său acicea. Aşa, în Omiliarul de la Govora, 
1642, pe aceeaşi pagină, 49 a: „aicea cunoaşteţ meşteră înşelăciune drăcascâ...” şi: 
„acicea vei vedea mulţimea păcatelor tale...”; sau pe pag. 61 a: „nu numai 
acolo va sâ muncascâ, ce şi aicea munceşte iute...” şi: „tu acicea caută puţinei, 
frate şi soro...” 

In Dicţionarul ms. bănăţean, circa 1670 {Col. I. Tr., 1883, p. 422), ne întimpină 
numai forma emfatică: ,Aica. Hic”. In cel slavo-român din aceeaşi epocă (ms. al 
Societăţii Arheologice din Moscva), f. 60 a: 

,âA t, aicea”; 

„3a£whi'n, de aice ...” 

v. Aice. - Acicea. 

ÂIDA! s. HÂIDA! interj .; va! allons! Acelaşi sens cu ai! sau h a i ! cu aide! 
sau h a i d e ! şi cu a i d a ţ i ! sau h a i d a ţ i ! cu cari se confundă şi sub raportul 
fonetic, deşi originile lor par a fi cu totul diverse. 

Dicţionarul bănăţean, circa 1670 (ms. în Bibi. Universităţii din Budapesta): 
„Haida. A g e d u m .” 

Jipescu, Opincaru, p. 142: „cu băţu în mînă, aida, aida, pînă ajunge acolo...” 

Cuvîntul a străbătut în Europa orientală în veacul de mijloc prin felurite năvăliri 
tătăreşti, începînd de la avari şi pecenegi. în dialectul turc djagataic: a i d a ! în 
Rusia nordică pînă la Urali şi chiar în Siberia: „aida, molodtzy, k dîelu! = aida, 
băieţi, la treabă!” „aida obîedatî = aida la prînz!” ( Opyt oblastnago slovarîa, 
Ptrsb., 1852, p. 2; Dopolnenie, 1858, p. 1). Poloneşte h a j d a ! (citeşte: haida) 
„heh! frisch!” figurînd şi-ntr-o locuţiune proverbială curioasă: „de jure i de ha- 
j d a = per fas et nefas” (Linde, verbo Dej), în care polonii, pe cînd erau foarte 
latinomani, băgară din graiul lor propriu numai pe „i = şi” lîngă trei cuvinte latine şi 
lingă tătărescul haida. Bohemeşte, din interjecţiune s-a format un verb regulat 
h a g d â t i (citeşte: gaidati), pe lîngă interjecţiunea h a g d u m (Jungmann, Slow- 
njk I, 649). Turcii osmanlii însă n-au păstrat tocmai ei interjecţiunea, ci numai ver¬ 
bul derivat haydamak „a mîna vite”, literalmente: „a striga haida, 
a h ă i d u i ” . Nu de la turci dară ne vine cuvîntul, dar de la cumani sau de la vreun 
alt trib turanic medieval. 

Cînd îşi însoţeşte pre optativul d e , aida capătă la noi sensul francezului iro¬ 
nic: „allons donc!” 

De la Vrancea (B. Ştefănescu), Sultănica, p. 10: „Să crape de căldură, nu-şi 
sumete mînicuţele în faţa flăcăilor; să se îmbrebenească ea cu gălbenele şi bujori, 
cu creiţe şi cu ochiu-boului, aida- d e ! nu se scrie la dînsa aşa ţigănie...” 
v. Aidamac. —Aidatil —Aidel 

AIDA-DE. - v. Aida. 

AIDAMÂC s. HAIDAMÂC, s.m.; 1. brigand, vagabond; 2. gourdin, massue. 
Ispirescu, Poveştile, p. 57: „curăţind ţările de t î 1 h a r i şi de haidamaci...” 
Cu sensul de ciomag sau m ă c i u c ă , la Ţichindeal, Fabule, ed. 1838, 
p. 403: „proptindu-se cu aidamacul lui cel groaznic, cu carele lovea leii şi urşii...” 

Turceşte, verbul haydamak însemnează: „conduire un troupeau” (Şainea- 
nu, Elem. turc., p.50), de unde apoi „bîtă”, adecă ceva cu care se mînă vitele şi 
„bîtăuş” adecă cineva care mînuieşte o asemenea unealtă. 

Aidamac se află şi la şerbi cu sensul de „bîtă” (Karadzi»), iar în sens de „rebel- 
le” şi „cosaque” această vorbă era foarte răspîndită oarecînd în Polonia şi-n Rusia 
sudică. De aci pare a urma că noi am căpătat-o de la răsărit prin tătari, iar nu din 
meazăzi prin osmanlii. 
v. Aida. 

AIDAŢI! s. HAIDAŢI! interj.; en avant! Nu e acelaşi cuvînt cu aida, nici cu 
a i d e , cu toată cuasi-identitatea lor fonetică şi logică. La şerbi există de asemenea 
„haidaţ! = davon!” (Karadzi», 799), însă nu românii au luat cuvîntul de la şerbi 
(Cihac, II, 583), ci tocmai serbii de la români, căci numai româneşte -aţi indică 
pluralul imperativului la a doua persoană, ceea ce serbeşte sună - a t e . Al nostru 
aidaţi sau haidaţi este un strigăt de război, compus din ai daţi! sau hai daţi! 
adecă: „allons! frappez!” In energicul cîntec ostăşesc, care era foarte vechi deja în 
timpul mitropolitului Dosofteiu şi se atribuia pe atunci lui Ştefan cel Mare, refrenul 
este: 

„Hai, fraţi! hai, fraţi! 

La năvală daţi !...” 

(Ar. Densusianu, Ist. lit. , 224) 

Ca ţipet, în focul luptei, acest refren se reducea la un teribil: hai daţi! 
v. Ai\ - Ajut. - Chirileisa. - Ucide\... 

AIDAU s. HAIDAU (plur. aidăi s. haidăi), s.m.; vacher, gardien de betail. „Haidău, 
păzitor de vaci în cireadă” (Costinescu). Cuvîntul s-a născut din interjecţiunea aida 
s. h a i d a prin sufixul -ău\ literalmente: „acela care mînă vacile, strigînd: 
h a i d a !” Aidău n-are a face cu maghiarul „hajto” (Cihac, II, 504), de unde se 
trage h a i t ă u , cu totul o altă vorbă, 
v. Aida. - Aidamac. - Haitău. - -ău. 

iAIDE! s. HAIDE! interj, et vb. defect.; va! allons! marche! Ca imperativ, 
funcţionează la prima şi a doua persoană plurală: aidem! aideţi! şi la a doua singulară: 
aide! In toate întrebuinţările se poate aspira: haidem! haideţi! Prin emfaticul -a 
(v. 5 A) devine: aidea! haidea! 

Donici, Parnas : 

Aideţi, voinicilor! cu toţii să răcnim; 

Nu pierdeţi cumpătu, strigaţi cu îndrăzneală...” 

A. Pann, Prov. I, 3: 

,Aideţi să vorbim de giabă, 

Că tot n-avem nici o treabă...” 


Costachi Negruzzi, Aprodul Purice'. 

„Buciumaţi, şi Doamne-ajută! - Cu toţii strigă: amin! 

Aideţi, fraţi, din ţara noastră să alungăm pe păgîn!...” 

Jipescu, Opincaru, p. 153: „înjugă şi pleacă, aidea, aidea, vorbă, vorbă, pîn’ ce 
înserîează...” 

Filimon, Ciocoii vechi, p. 249: , Aidea! fie după voinţa dumitale; o să-ţi fac 
acest hatîr, şi de voi păţi ceva, vei da seama la Dumnezeu...” 

Poate să nu aibă sensul de „mergere”, ci chiar pe acela de „oprire”, dar în orice 
caz ca imperativ: 

„Haide, bade, nu te duce, 

Că te-aştept cu gura dulce!...” 

(J arnik-Bîrsanu, 107) 


Foarte des se construieşte cu subjunctivul d e : „aide de fă... aide să faci...” 


„Haide, mîndră, pînă-n prag 
D e -mi dă gură, că-s beteag; 
Haide, mîndră, pîn’ la cruce 
D e vezi neamţul cum mă duce...” 


(Ibid., 17) 


Etimologia lui aide a fost pînă acum o enigmă. Mai întîi, toţi îl confundau cu 
aida şi cu a i d a ţ i, cari amîndouă îi sînt străine, fiind totodată străine unul 
altuia. Apoi unii îl apropie de latinul a g e d u m ( L.M. ), cu care se întîlneşte şi 
prin sens. Foneticeşte, din „agedum” s-ar fi putut naşte la români a i d , cui pentru 
-ge- ca în mai- lat. magis. Alţii (Diez) par a-1 înrudi cu italianul a n d a r e , de 
unde ar fi imperativul dialectic veneţian aida. Cei mai mulţi (Cihac, Miklosich, 
Şaineanu) indică interjecţiunea turcă haide „en avant!” Să se observe însă că: 
1. Cuvîntul nu există în dialectele turce asiatice. 2. La turci el nu e niciodată verb. 
3. Ca verb, el ne apare numai: a) la români: aidem, aideţi', b) la şerbi: haîdemo, 
h a î d e t e ; c) la bulgari: haide, h a î d i t e ; d) la albanezi: haide, haî- 

d e n i . în poezia poporană română, serbă, bulgară şi albaneză, întrebuinţarea lui 
haide ca verb defectiv este identică, după cum ea nu ne întimpină de loc la turci. E 
aproape sigur că turcii, la intrarea lor în Europa, îl vor fi găsit deja vechi la indigeni. 
De la turci, apoi, îl vor fi luat numai doară neogrecii: Xcuvte! (Passow). 

Cum dară rămîne cu etimologia cuvîntului? 

Pe de o parte, afară de bulgari şi de şerbi cu învecinaţii sloveni, adecă afară de 
ramura slavo-balcanică, la ceilalţi slavi aide nu se găseşte; pe de altă parte, prin 
elemente specifice serbo-bulgare această vorbă nu se explică, precum nici prin al¬ 
baneza. Nu cumva soluţiunea se poate dobîndi prin limba română? Filologii uită 
într-un mod sistematic că serbii şi bulgarii, cînd s-au încuibat peste Dunăre, cam în 
secolul VII, deteră pretutindeni peste români, cari la rîndul lor, cu vro cinci veacuri 
mai nainte, se aşezaseră acolo peste un substrat autocton tracic, scoţînd la fiinţă o 
nouă naţionalitate: grupul latin oriental. Oricîte se află la serbo-bulgari şi se află şi 
la români, dar nicăiri la slavii cei de la nord, e aproape de mintea omului că 
serbo-bulgarii le-au luat de la români, iar nu viceversa, deşi multe, şi foarte multe 
negreşit, însă elemente panslavice anume, au primit şi românii de la serbo-bulgari. 

Interjecţiunea a i ! sau hai! „va! allons!” se asociază la noi mereu cu optati¬ 
vul d e , astfel că-n Banat, bunăoară, compusul „ a i d e !” a ajuns a forma o 
interjecţiune specială de „rugare şi poftire, de ex. h a i - d e ! în oară bună!” 
(Diaconovici-Loga, Gramm ., p. 156); iar la macedo-români, după un „vechi cîntec” 
citat de Dr. Obedenaru ( Dicţ ., ms„ în Acad. Rom., II, 716): 


„ţi-ţî unzeaşte parce lungă, 

Hai de moi, trup de-armătulă...” 


adecă: „Comme Ies longs cheveaux te vont; allons, corps de militaire!” 

Dar şi mai des acest a i ! sau h a i ! se construieşte cu subjunctivul de: ai 
d e -mi spune mai iute! ai de fă cutare lucru! etc. 


„Haide, pui de turturea, 

D e -mi arată cărarea...” 

„Haide, bade, de mă ia 
Pîn’ ce-s pruncă tinerea...” 

Să luăm acum următoarea doină din Transilvania: 


(Jarnik-Bîrsanu, 200) 


( Ibid., 44) 


„Haide, mîndră, d e -mi dă gură, 

Că-ţi dau tot ce am în şură; 

Dragă, hai d e mă sărută, 

Că-ţi dau boii de la rudă!...” 

(Jarnik-Bîrsanu, 78) 


Dentîi, h a i ne apare aci ca sinonim perfect cu haide', al doilea, versul: 
„Dragă, hai d e mă sărută...” 

este din punct în punct totuna ca şi cînd am zice: 

„Dragă, haide, mă sărută...” 

Disilabicul aide rezultă dară din aglutinarea celor două elemente, pe cari graiul 
poporan le pune ne-ncetat în atingere: interjecţiunea a i şi silaba d e , această din 
urmă mai cu seamă ca subjunctiv. In construcţiunea: „aide d e -mi arată = a i d e -mi 
arată” este o reduplicare a aceluiaşi d e . O dată aglutinat din ai şi de, aide a 
suferit apoi analogia imperativilor de a treia conjugaţiune: „arde!” „perde!” „cre¬ 
de!” născîndu-se flexiunea: aidem! aideţi! 

în scurt, prin româna şi numai prin româna genezea cuvîntului se desfăşură de 
la sine şi ni se limpezeşte totodată fenomenul că aide, ca interjecţiune şi ca verb, 
fiinţează numai pe Peninsula Balcanică, acolo adecă unde românii serviseră de sub¬ 
strat pentru aşezămintele posterioare slavice. 

v. 3 Ai! - Aida! - Aidaţi! - 3 Hai! - Haida! - Haidaţi... 

AIDOMA, adv.; exactement comme şa, de point en point, comme deux gouttes 
d’eau. Sinonim cu asemene, la fel, leit, întocmai, dar mai 
afirmativ. 

, Aidoma = deplin asemenea, togmai aşa, real, împeliţat; de ex.: copilul acesta 
este tată-său aidoma', am văzut pe dracul aidoma...” ( L. M.) 

Dr. Polysu: , Aidoma = ăhnlich; gleich; wirklich; ganz ăhnlich, ganz gleich; 
akurat; aidoma la c h i p = wie aus dem Gesichte geschnitten”. 

v. Asemene. — Leit. 

Niciodată nu se accentează pe o: aiddma (Cihac, II, 3), ci numai pe i. 

I. Văcărescu, p. 228: 

„Cum e, d-ar fi văzut, 

La toţi, slăvit, plăcut 
Ar fi ăst chip ceresc 
Aidoma ca tine...” 

şi-ntr-un alt loc: 

„E nemerit cu feţe vii, aidoma -ţi portret...” 

Caragea, Legiuire, 1818, p. 58: „După ce să va orîndui epitropul, pănă a nu să 
apuca de chivemisirea lucrurilor, datoriu iaste să facă doao catastişe anume de prii- 
mirea averii şi a datoriei nevîrsnecului, şi pre unul, după ce-1 va iscăli însuşi şi-l vor 
adeveri rudele sau judecătorii, să să dea în păstrare la Mitropolie sau la Episcopii 
sau la Vorniciia obştirilor, iară celalalt, şi acela iscălit şi adeverit a idoma (d HA^Atd), 
să-l poprească însuşi...” 

Basmul Fata cu pieze rele : „...la arăpoaica cutare se găseşte un petec de mătă- 
sărie aidoma celeia ce căuta împăratul şi tocmai atît cît îi trebuia...” 

Forma cea mai veche în texturi este avidoma. 

Cantemir, Chron. II, 151, despre neşte plastografi: „Leon, de aceasta 
înştiinţîndu-să, au poroncit logofeţilor lui să înpotrivască slova Sfîntului Ioann, ca¬ 
rii slova avidoma potrivind...” 

în Moldova pînă astăzi predomneşte forma avidoma. 

Alexandri, Iaşii în carnaval, act. I, sc. 2: „parcă-i văd avidoma ş-acum alergînd 
pe uliţi cu coifuri de hîrtie poliită...” 

Tot în Moldova însă se mai aud şi forme provinciale: aghidoma, agidoma şi 
agiuduma. 

O povestire ţărănească din Tutova: „Stafia zice-că este umbra luată de zidari, cînd 
fac vreo clădire sau beci, a unui om care zice-că nu mai trăieşte de la luarea umbrei 
decît 40 de zile, după care timp, murind, iese aghidoma în locul unde i-au luat 
umbra şi chinuieşte pe cei cari s-ar duce acolo noaptea...” (P. Mohor, com. Pueştii). 

Naraţiune ţărănească din districtul Iaşilor: „dracu uniori sî arată cal, porc, ogar, 
epuri, miţă, lup; dar el agiuduma îi în chipul omului şi-i negru ca păcura, cu coarni, 
cu chelea goală, cu coadă şi arichi...” (Preot A. Bottez, com. Şipotele). 

, Agidoma vrea să zică aievea, întocmai...” (G. Gavriliţanu, Neamţ, 
com. Galu.) 

în fine, în balada Juganii, aşa cum se cîntă pe la Brăila: 

„Că muma juganilor 
Erea fruntea cailor, 

Scăparea haiducilor, 

Idoma nălucelor...” 

(G. D. Teodorescu, Poez. pop., 691) 

unde editorul observă în notă: „idoma, afereză din aidoma = întocmai ca, identic cu, 
arătînd asemănarea perfectă”. 

Forma idoma aferetică nu este, după cum nici aidoma nu e protetic, căci iniţialul 
a- (— lat. ad) nu aparţine tulpinei cuvîntului, la care se adauge numai ca un fel de 
întărire ca şi-n „a-semenea” sau „a-ievea”. Finalul -orna, pe de altă parte, se des¬ 
compune în emfaticul -a, ca în „acum-a”, „asemene-a”, „aieve-a”, „atît-a” etc. (v. 5 A) 
şi în acelaşi sufix -omă cu funcţiune superlativală, care mai figurează în alţi doi 
adverbi româneşti: „avalma” (vechi: avaloma) şi „hojma” (vechi hojoma), cel den- 
tîi însemnînd: „tout-â-fait ensemble”, iar cellalt: „ t r e s -frequemment”, 
un sufix înrudit cu superlativul latin arhaic -u m u s (clasic -imus) în: minumus 
(= minimus), infumus (— infimus), decumus (= decimus) etc. Fa români însă acest 
sufix nu poate fi latin, deoarăce nu e latin nici unul din cei trei adverbi. Cînd sepa¬ 
răm dară prefixul a- şi sufixul -omă, ne rămîne tulpina cea semnificativă -vid-, pe 
care deja Faurian şi Maxim s-au încercat s-o apropie de grecul e"5o<; „aspect, visage, 
espece, faşon”, corespunzător litvanului, „veidas” şi slavicului „vidu”, de care la 
rîndul său l-a apropiat Cihac. Graţie sufixului -omă, pe care cu sensul superlatival 
nu-1 au nici slavii, nici grecii, românul avidoma însemnează: „întocmai aceeaşi 
faţă, întocmai acelaşi fel, întocmai acelaşi aspect”, „ipsissime”. Fiindcă 
românii pe avidoma nu-1 au din latina, fiindcă nu-1 au nici de la greci sau de la slavi 
şi fiindcă totuşi el este învederat o formaţiune ario-europee, atunci nu cumva să fie 
la noi un rest dacic? 

AIDUC s. HAIDUC (pl. aiduci s. haiduci), s.m.; E fantassin; 2. bandit. 

Cu primul sens, ca sinonim cu pedestraş sau dorobanţ, aiduc a ieşit de mult din 
întrebuinţare, dar ne mai întimpină în cronice. 

Miron Costin, Letop. I, 222: „Aşa îl pripise Mihaiu-vodă de aproape pre 
Ieremiea-vodă, căt nişte haiduci pedestri cu câteva cară, pre urma 
Ieremiei-vodă, i-au ajuns fruntea oştii lui Mihaiu-vodă, şi au stătut haiducii la răs- 
boiu, apărăndu-se câteva ceasuri; ce dacă s-au înglotit oastea lui Mihaiu-vodă, i-au 
spart pre haiduci...” 

Ca sinonim cu hoţ, cuvîntul se distinge printr-o nuanţă foarte caracteristică: aidu- 
cul despoaie numai pe cei bogaţi şi pe străini; îşi iubeşte ţara, apără şi ajută pe cei 
apăsaţi; îşi bate joc de stăpîn şi de stăpînire, pentru că-i e drag a fi slobod; el e poet. 

Iordachi Golescu, circa 1830 ( Conv. lit., 1874, p. 73): „Cîntecele de aiduci su¬ 
fletul ţi-1 înveseleşte, trupul ţi-1 întăreşte, mintea ţi-o înverşunează...” 

Aşa scria un boier mare! 

In unele locuri, se rosteşte vaiduc: 

„Mi-aduc aminte că în nordul Bihorului am auzit în loc de hram - vram, adecă 
vramul bisericei în loc de hram; tot aici am auzit vaiduc în loc de haiduc...” (D. Păscuţ, 
Făget). 

Forma cea mai răspîndită însă este aspiratul haiduc. Derivă din maghiarul h a j - 
d îi „fantassin, bandit”. Acăţîndu-şi sufixele -uk, -t, -utin, acest termin s-a înrădă¬ 
cinat de veacuri pe întreaga Peninsulă Balcanică, mai ales cu înţeles de „hoţ” şi 
chiar de „voinic în genere”: turc. hajdud, neogr. %oT vxomriţ şi %a"8ot)Ki, alban. 
haîdut şi haîduk, bulgăreşte şi serbeşte: haîduk, aîduk, haidut, aidutin etc. (Miklos., 
Tiirk. Elem. I, 66). E cam anevoie a se lămuri intermediul prin care îl vor fi căpătat 
românii. 

v. Haiduc. 

AIDUCÂME. - v. -ame. 

HAIDUCESC. - v. 1.2 Haiducesc. 

AIDUCEŞTE. - v. Haiduceşte. 

AIDUCÎE. - v. Haiducie. 

AIE, pron. - v. Aia. 


-AIE, suff. - v. -ai. 


AIENESC, -EASCĂ, adj.; appartenant â ou dependant d’un a y a n . Se mai aude 
numai doară în Dobrogea. 

Balada Tudor Tudoraş : 


465 



AIENESC 


Balada Mierla şi sturzul: 


v. Aian 


„De-i găsi oi aieneşti, 
Să le scrii împărăteşti, 
Beilicul să le cei, 

Din zece una să iei...” 


„Cărucer m-oi face 
Şi pe drum oi trece 
Cu cară, 

Cu povară, 

Cu mărfuri aieneşti, 
Aieneşti şi domneşti...” 


(Burada, Dobrogea, 125) 


(Ibid., 127) 


AIEPT ( aieptat, aieptare), vb.; 1. allecher; 2. flechir, diriger; 3. ajuster, brandir, 
jeter; -mă aiept, se tromper soi-meme, se donner des airs, se venter. 

Lexicon Budan : , Aiept', 1. ca verb activ: a) răped ceva cu năvală, schleudern; 
b) îndreptez, ocărmuiesc, lenken; c) ghicesc, errathen, beynahe treffen; 2. ca verb 
reciproc: m ă aiept - a) cu mintea, alunec, sich verleiten lassen; b) mă fălesc, mă 
laud însumi, prahlen. A lat. a d et j a c t o , quasi adjecto”. 

Derivaţiunea aiept - lat. adjecto a fost singură propusă pînă acum şi pri¬ 
mită de toţi fără control şi fără controversă (Cihac, I, 6). Numai Miklosich a obser¬ 
vat că ea nu se împacă cu legile fonetice ( Lautlehre, Consonant. II, 64). In adevăr, 
din latinul „adjecto” s-ar fi putut naşte la noi „ajept”, ca „ajung = adjungo” sau „ajut 
= ajuto” cel mult: „azept”, ca în „zac = jacio (djacio)”, dar niciodată aiept. 

Foneticeşte, aieptare poate fi numai doară latinul allectare = ital. a 1 - 
1 e 11 a r e = franc, allecher. Prin urmare, sensul fundamental al cuvîntului 
este amăgesc. Acest sens ne şi apare singur în Vocabularul lui Costinescu 
(I, 28): „a aiepta, a îndemna la o plăcere, a amăgi”. Tot aşa la Pontbriant (p. 19): „a 
aiepta, vezi a amăgi”. în Ţara Românească vorba pare a nu fi cunoscută în popor 
decît numai cu acest înţeles. în Lexiconul Budan reflexivul „ m ă aiept — sich ver¬ 
leiten lassen” implică şi la activ: „aiept — verleiten”, „amăgesc”. Tot aci vine prin 
sens „mă aiept = prahlen”, însemnînd literalmente: „mă măgulesc pe mine însumi, 
mă înşel crezîndu-mă prea mare”, precum şi adjectivul aieptător „fălos, Prah- 
ler”, în Vocabulariul de la Sibii, din 1822. 

Deja latineşte a 11 e c t o , frecuentativ din „allicio”, se pleca cătră sensul de 
„diriger”, de exemplu la Columella: „ad aquam duci boves sibiloque allec- 
t a r i ” . De aci românul „aiept = lenken”, în gramatica transilvană a lui Molnar, de 
la 1788 (p. 254) şi chiar în Lexiconul Budan, ca şi „aiept = ghicesc, errathen”; 
„aiept - hinweisen”, la Budai-Deleanu ( Dicţ., ms„ în Muz. istor. din Bucur.); 
„aiept = flecto, dirigo”, în gramatica bănăţeană a lui Alexi (1826, p. 254), „aiept = 

Abia pe a treia linie, rezultînd din noţiunea intermediară secundară de „diriger = 
ajuster”, s-a născut sensul de „arunc”: „ aieptjacto ” (Bobb), care a făcut pe filologi 
să se amăgească, să se aiepte în toată puterea cuvîntului, alergînd la latinul 
a d j e c t o . 

Al nostru aieptare este dară frate bun cu francezul allecher, care în limba 
veche avea şi acolo o formă reflexivă aproape identică prin sens cu românul „ m ă 
aiept”. Versul lui Ronsard: 

„Puis donne voile, et sânt plus t’allecher 
Va-t’an ailleurs ta fortune chercher...” 

se traduce româneşte: 

„Apoi întinde-ţi pînza şi făr-a t e -aiepta 
Te du în altă parte norocu-ţi a căta...” 

Din literatura poporană cunoaştem trei texturi cu aiept. 

B as m u 1 Nu şti u -împă ra t (Tribuna clin Sibii, 1886, p. 1118): „acum s e aiaptă o 
dată calul şi ca fulgerul trece preste poartă...”; 

Basmul Tei-legănat (ibid ., 1885, p. 38): „croieşte un şoşonete bun din pulpa 
piciorului stîng şi-l aruncă în gura pajurei, care cu o aieptare a şi fost afară (din 
lumea cealaltă pe lumea noastră)”; 

Proverb: 

„Mă iai cu a i e p t u 1, 

Ţi-a pîrăi pieptul; 

Mă iai cu de-acelea, 

Te-a ustura pielea...” 

(Ibid., 1885, p. 22) 

în primele două pasage, aiept însemnează o avîntare sau o răpezire; în pasagiul 
al treilea, cel mai important prin natura sa stereotipă de proverb şi unde cuvîntul ne 
întimpină ca substantiv, aiept poate să însemneze deopotrivă avîntare sau răpe¬ 
zire la luptă şi înşelăciune şoşele-momele, „allechement”. 

Cîtetrele texturile sînt din Transilvania, unde - după cum am văzut mai sus - 
predomneşte în această vorbă sensul derivat de „aruncare”. 

v. Iniept. 


AIEPTÂRE 

AIEPTÂT 


v. Aiept. 


AIEPTĂTOR, -OARE. - v. Aiept. 

AIESC ( aiit , aiire), vb.; apprîter â l’ail. La prezinte indicativ, la conjunctiv şi la 
imperativ singular se întrebuinţează mai mult: aiez, să aieze, aiază! ( L.B. ), ba unii 
conjugă peste tot ca pe „cutez”: aiezai, aiezare, aiezat etc. (Pontbriant). 
v. 2 Aiu. - Aite. -Aitură. 

iAIEYE, adv.; reellement, manifestement, evidemment. Compus din prepoziţionalul 
a (= lat. ad ) şi din adverbul paleoslavic raK'k „bijXo'D, cpaveproq, npoipavcog” 
(Miklosich), corespunzător verbului raBHTH , de unde românul „a ivi”, literalmente 
aieve însemnează: la arătare,o locuţiune adverbială indigenă, pe care s-a 
încercat s-o înlocuiască adverbul slavic, dar care n-a încetat niciodată de a circula în 
grai alături cu noul venit; de exemplu în Omiliarul de la Govora, 1642, p. 5: „...să ai 
tu tatâ svăntu, îarâ însuţi întru păcate lâcueşti, ce folosu ţi-e de acasta? aiave că ţi-e 
mai mare osăndâ...”, ş-apoi cu acelaşi sens mai jos (p. 83): „robul carele ştie voia 
domnu-său şi nu o face mult va fi bătut; şi numai ce cugetă cu ce va fi bătut? 1 a 
arătare ecăcu multe munci ale focului nestins...” 

Alt sinonim: făţiş sau pe faţă, circulînd iarăşi în concurenţă cu aieve. 
Aşa, Nicolae Costin, Letop., II, p. 11, 13, descriind domnia lui Dumitraşco Canta- 
cuzino, zice că adusese în ţară pe tătari „carii ca nişte păgîni multă răutate au făcut 
oamenilor din Moldova, muncindu-i şi pe cărbuni puindu-i şi la cap cetluindu-i, şi 
de femei şi de fete răzindu-şi aevea...”, iar mai jos: „îşi ridea de fetele şi de femeile 
oamenilor pe faţă...” 

Mai totdauna aieve îşi acaţă pe emfaticul -a (v. 5 A) fără vreo modificare de 
sens. în vechile texturi însă e mai des simplul aieve. 

a) A veni aieve: 

Coresi, 1577, ps. XLIX: „Domnul aîavea vine”, unde în Psaltirea Scheiană, 
circa 1550 (ms„ Acad. Rom.) stă fără emfaticul -a: „Dzeul aiave vire...”, pe cînd la 
Dosofteiu, 1680: „Dumnedzău v e d e r a t veni-va...”, iar la Arsenie din Biseri- 
cani, circa 1650 (ms., Acad. Rom.): „Domnul la arătare va veni...” în acelaşi 
pasagiu, Corbea, circa 1700 (ms., Ac. Rom.) pune „ 1 a aieve ” (= ad- ad-...) şi-l 
explică prin arătat: 

„Dumnezeu 1 a aiave va veni arătat 

Cu semne, ca un mare şi straşnic împărat...” 

b) A umbla aieve: 

Miron Costin, Letop. I, 262: „de oameni răi aşa se împluse ţeara, căt aieve bulu¬ 
curi îmbla de prăda şi jacuia oamenii şi pre lăngă oraşe...” 

c) A vedea aieve: 

I. Văcărescu, p. 353: 

„Ş-ăl vis că-n Bucureşti stă-n scaun Bucuria. 

Aievea ce să vez? Ales Neomenia 

Stă: inimă şi duh boldeşte către fală; 

Toţi în minciună cred, înşăl şi se înşeală...” 

A. Odobescu, Pseudokineg., p. 87: „Nu mă voi încumeta a spune ceea ce aievea 
n-am văzut cu ochii...” 

d) A se arăta aieve, ca şi cînd s-ar zice „a se a r ă t a la arătare”. 

Constantin Brîncovan, 1696 ( Cond., ms., în Arh. Stat., p. 159): „care şi aiave aic 

Io Matei Băsărab voevod..”, povestind mai departe cum au perit locustele din dată 
ce se adusese de la o mănăstire din Muntele Atos capul sîntului Mihail „Sinadski”. 

e) A minţi aieve: 

Varlam, 1643, II, f. 81 a: „pare-mi că minţi aiave, o cadiule! căci nu sămtii a 
miale aceştia cuvinte...” 

f) Mai cu seamă însă aieve se construieşte cu „a fi”. 

Cantemir, Ist. ieroglif. (ms„ în Acad. Rom., p. 27): „aiavea iaste tuturor că el 
mie neprietin de moarte mi s-au arătat, însă adevărul ce iaste a tăgădui nici pociu, 
nici mi se cade...” 

Samuil Clain, învăţături (Blaj, 1784, p. 59): „la toţi aiavea iaste viiaţa lui cea 
bună, ştiute milosteniile şi alte lucruri...” 

N. Muşte, Letop. III, 76, povestind focul cel mare din Iaşi de la 1723: „...nu se 
putea nime apropia de para focului. Atunce aevea era certarea de la Dumnezeu...” 

g) O întrebuinţare curioasă a lui aieve în Codicele Voroneţian, circa 1550 (ms„ 
în Acad. Rom.): 


Act. Ap. XXII, 3: „eu, pre dzeu! săntu 
jidovinu, născutu înU'u Tarsul Chilichiescu, 
hrănitu întru acasta cetate, lăîngă picoarele 
lui Gamaliilu învăţatu aiave legîa tatăîn- 
rească...” 


„...ego sum vir Judaeus, natus in Tarso 
Ciliciae, nutritus autem in ista civitate, 
secus pedes Gămăliei eruditus juxta 
veritatem paternae legis...” 


După analogia sinonimilor săi, aieve funcţionează şi ca adjectiv, dar invariabil: 
un lucru a i e v e , o nelegiuire a i e v e , o minciună aieve etc. Lexicon Bu- 
dan : „aieve adj., verus, geminus”. 
v. Apriat. - Faţă. - Făţiş... 


2 AIEVE, adj. - v. 1 Aieve. 
b 2 AIEVEA. - v. 'Aieve. 


AIEZ ( aiezat, aiezare), vb.; appreter â l’ail. Formă mai puţin întrebuinţată şi mai 
necorectă decît sinonimul a i e s c . 

Dicţionarul bănăţean, ms. circa 1670 (Col. 1. Tr., 1883, p. 422): ,Ajjedz (citeşte: 
aiedz ). Allio condio.” 
v. Aiesc. - Curmez. 


AIEZÂRE 

AIEZAT 


v. Aiesc. - Aiez. 


AILALTĂ. - v. !A3 Aia. -Alt. 


AIMÎNTRE s. AMINTRE, adv.; 1. autrement; 2. en cas contraire, sinon; 3. d e 
aimintre, d e amintre = du reste, d’ailleurs. In primul sens sinonim cu a 11 f e 1, 

altcum sau în alt chip; în al doilea, sinonim cu: d e n u , d e unde 
nu, la dinpotrivă;înal treilea, sinonim cu totuşi, orişicum etc. 

Sub influinţa principalului sinonim, a 11 f e 1, s-a născut forma actuală altniin- 
tre, care nu se găseşte nicăiri în vechile texturi şi ne întimpină pentru prima oară, 
pare-ni-se, abia pe la 1788 în gramatica lui Molnar (p. 318): altmintrilea. De atunci 
încoace filologii s-au silit s-o înrădăcineze în limbă, crezînd-o a fi un arhaism ( Lex. 
Bud. , Cihac etc.), pe cînd în fapt ea este de tot modernă şi se datoreşte unei analogii 
curat româneşti: altmintre = aimintre + altfel, căci - mai repetăm încă o dată - 
graiul vechi n-o cunoaşte de loc. 

Cele două forme istorice, aimintre şi amintre, ni se înfăţişează fiecare în ur¬ 
mătoarele varianturi fonetice şi morfologice: 

a) Forma cu -i- aproape totdauna îşi acaţă pe emfaticul -a: aimintrea, uneori pe 
analogicul -1 e însoţit de acelaşi -a: aimintrilea, cîteodată are pre -e n - pentru -i n -: 
aimentrea, aimentrilea. 

Glosar slavo-român, circa 1600 (Cuv. d. bătr. I, 267): ,RTv3NdK, pre dos, 
aimintrea”. 

Legenda Sf. Nicolae, sec. XVII {Cod. ms. miscel. al Bis. Sf. Nic. din Braşov, 
p. 140): „se găndi aimintrea să nu facâ, ce acel lucru spurcat ce gândise el vrea să-lu 
înceapă a face...” 

O predică de Sf. loan Crisostom, sec. XVII {ibid., p. 559): „aimintrea vâd ochii 
omului, şi aimintrea iarâ vâd ochii lui Dumnedzău...” 

Act moldovenesc din 1610: „de s-are şi mai scula Agăpiîanii să facâ vro pără şi 
să nu se ţie de lege, mărria-ta să nu crezi, că aimintrilea nu se va afla...” 

Moxa, 1620, p. 370: „nu era de totă rău Anastasie, ce era şi bunii, că de nu vrea 
fi întunecaţii cu acîa vrăcolâcie de făcîa rău pravoslavnicilorii, aimentrea elii era 
bunii...” 

Acelaşi, p. 385: „de aimintrea era omă bunii şi nu îubiîa strămbâtăţile...” 

Silvestru, 1651, pref.: „Frumos darii a lui Dumnezău îaste a şti în limbi, numai 
să viîaze cu dinsele, ca să înţeleagă şi alţii ce zice, că aîmintrîa nime nu va putîa lua 
întrămare...” 

Ibid., f. 151 a: „de-arâ face aîmintrîa, huli-s-arâ numele lui între păgâni...” 

Dicţionar bănăţean, circa 1670 {Col. I. Tr., 1883, p. 422): ,Aimintre. Aliter. 
Secus.” 

b) Forma fără -/- ne prezintă varianturi: amintrile, amintrilea, aminterle, amin- 
tere, aminterea, aminteri. 

Inventarul mănăstirii Galata, 1588 {Cuv. d. bătr. I, 212): „şi de vaîntorce amin¬ 
trilea, se fie lepădat de leje...” 

Cantemir, Ist. ieroglif. (ms., în Acad. Rom.), p. 20: „amintrilea, pricina clătirii 
dăndu-să, odihna şi liniştea fără turburare şi strînciunare a fi nu poate...” 

Dicţionar slavo-românesc, circa 1670 (ms., în Bibi. Societăţii Arheologice din 
Moscva, f. 28 b): ,R03H4KTi, într-alt chip sau aminterea”. 

Samuil Clain, învăţături (Blaj, 1784), p. 89: „să ştii şi să crezi că din neprecepe- 

să te învăţu binele care l-amu socotiţii de folosii ţie, că amintrilea cumii aş fi pututu 
face eu ceva asupra ta...” 

Critil şi Andronius (Iaşi, 1794), p. 16: „aminterea, aşezarea de arii fi după 
meşteşugii şi potrivită precumii tu vrei, arii fi o greşală...” 

Ibid., p. 102: „aminterle, nasulii amtă multă de a închipui măsura feţii...” 

Caragea, Legiuire, 1818, p. 19: „cînd lucrul acela pentru zminteala ce are rămî- 
ne netrebnic sau cu anevoe a fi de trebuinţă, iară ciminteri să rămîe vînzătoriul nesu¬ 
părat...” 

Ib., p. 34: „Cu zălogul mişcătoriu nu poate împrumutătoriul să să slujească la 
trebuinţele sale, de nu să va tocmi cu datornicul, căci aminterea orice stricăcune va 
cerca, plăteşte...” 

Jipescu, Opincaru, p. 34: ,Amintrilea, frate Moţăilă, vorbindă la drept, să ne 
ierte cin’ ne-aude, altă lume ie la ţară, alta la cetăţi şi la orăşele or la tîrguri...” 

Deşi forma fără -i- exista deja în secolul XVI, totuşi în texturile cele mai vechi 
ea ne apare sistematic ca o scurtare disimilativă din aîmintrilea, tipul cel mai lungit 
şi avînd trei i, pe cînd forma cu -î- figurează tot acolo simplă sau numai cu emfaticul 
-a: aîmintre, aimintrea, şi chiar cu vocalismul arhaic: aîmentrea. Aşa la Coresi, 
Omiliar, 1580, vedem aimintrea, niciodată aîmintrilea, alături cu amintrilea, nici¬ 
odată amintrea : 


quat. IX, p. 7: „grăîaşte-se şi aimintrea 
dumineca noao, derep-ce că-ntr-acasta vor 
să se înnoiască trupurile morţilor...” 


quat. XIX, p. 10: „multă era credinţa 
de-aciia alăltor, că atunce amu opri măriei, 
e acmu nu opreşte, ce amintrilea-ş u tăriîa 
sa arătă mai mare...” 


Pe la sfîrşitul secolului XVII, dispare din texturi forma cea primitivă aimintre, 
lăsînd pe derivatul amintre, care începe apoi a se răspîndi, multiplicîndu-se în va- 
rianturi poporane: aminteri, aminterea, aminterle etc., dar totodată se amestecă cu 
sinonimul altfel, rezultînd forma mixtă altmintre, care la Radu Tempea ( Gramm., 
1797, 167) sună pe aceeaşi pagină: almintrenea şi altmintrelea. Intr-o doină din 
Bucovina: 

„Mult mă mir, bade, de tine, 

Ce-ţi perzi mintea după mine? 

Cînd mi-ar fi de dumniata 
Altmintrele m-aş purta!...” 

(Marian, Bucov. II, 152) 

Alexandri, Arvinte şi Pepelea, sc. 4: 

„Arvinte: Nu fi prost, măi!... O baniţă de nuci vechi de şăse ani... Nu scăpa 
chilipiriu din mînă. 

Pepelea: Ba nu aşa, jupîne!... Almintire... Dă-mi pe Măndica adălmaş... Vrei?” 

Forma daco-română organică aiminte, adecă fără amplificativul -re, reprezintă 
pe latinul alia-mente, paralel latinului alteramente, de unde: ital. 
altramente, fr. autrement, spân. otramente, reto-rom. otramaing etc. Mai remarca¬ 
bilă decît toate este forma macedo-română aliutre sau alîuntre. 

Înlăturîndu-se amplificativul -re, ea ne duce tocmai la arhaicul latin a 1 i u t a : „aliuta 
antiqui dicebant pro aliter” (Loewe, Prodrom. glossarior. lat., 432). 

Aşadară genealogia lui aimintre este: 


lat. alia-mente 

rom. *aîamente 

( aî-mente ) 


aiment’-re 

(i aimintre ) 


aimentre-a 

aimentri-le-a 

(i aimintrea ) 

(amintrilea ) 

amintere 

- amintrilea 

( aminteri ) 

(aminterle ) 


aminterea + (alt-fel) 
alminterea etc. 

v. Altcum. - Altfel. 

ÂINĂ. - v. Haină. 

AÎNDE s. AÎNDENE (AÎNDERE), adv.; ailleurs, de l’autre cote. Sinonim cu 
a i u r e , prin concurenţa căruia a dispărut aproape de tot din grai. In aindene şi 
aindere finalul -ne sau -re joacă acelaşi rol amplificativ ca în pretutinde-ne 
şi pretutinde-re din organicul preţ u tinde. în mai multe dialecte 
italiane un asemenea -ne se acaţă la tot felul de cuvinte: „E usuale pronunziare Rre, 
me, te, aggiungendo la sillaba -ne per eufonia; onde Rrene, mene, tene. Lo stesso 
avviene con gli infiniţi: fare, dire ed altri, ai quali troncando il popolo la desinenza 
in -re, sostituisce la sillaba -ne, ond e:fane, dine e simili” (Mevi, în Papanti ,lparlari, 
p. 64). 

Lexicon Budanum: ,Aindine, aiure = alibi, alio loco.” 

Mai obicinuit la bănăţeni: 

Diaconovici-Loga, Gramm., 148: „airea, alîurea sau ainderea”, adecă cu 
emfaticul -a (v. 6 A). 

Alexi, Gramm., 161: 

„Aire, aiure 1 .... „ 

,Aindere j 

Lui ainde e corelativă în vechiul grai forma c i n d e , între ambele fiind acelaşi 
raport ca între aest şi cest, atare şi cutare, ăl şi cel, aice şi 

cice, aia şi ceia etc., adeca intre cuvinte a carora prima silaba deriva dm 
prefixul latin vulgar e c c trecut în toate limbile romanice în ac-, uneori conser- 
vînd pe -c-, alteori perzîndu-1. Ambele forme: ainde şi c i n d e reprezintă acelaşi 
prototip latin e c c - i n d e , care însemnează „de acolo”, „de cealaltă parte”. Iată 
un pasagiu din Geneze (V, 1J—12) după două traduceri din secolul XVII: 


Dosofteiu, Paremiar, 1683: 

„...şi veniră la aria lui Atadu, caria iaste 
de cinde de Iordanu, şi plânsărâ plân¬ 
su mare şi tare foarte; şi fîace plânsulii 
tatălui său 7 dzile; şi vădzurâ lăcuitorii 
pământului lui Hanaanii plânsulii în aria 
lui Atadu, şi dzâsărâ: plânsu mare iaste 
eghiptianiloru; drepţii aciaia să numi nu¬ 
mele locului acelui: plânsulii Eghiptului 
ce-i de cinde de Iordanu...” 


Biblia Şerban-vodă, 1688: 

„...şi merseră la ariia lui Atadu, care îas¬ 
te de cinde de Iordanu, şi plânseră pre 
elii plângere mare şi tare foarte; şi făcu 
plângerîa tătâni-său 7 zile; şi văzură lăcui¬ 
torii pământului Hanaanii plângerîa la ariia 
lui Atadii, şi ziseră: plângere mare îaste a- 
ceasta aghiptenilor; pentru aceia au numită 
numele locului aceluia: plângerîa Eghype- 
tului carele iaste de cinde de Iordanu...” 


în contextul grec este de două ori: „rcepav ion ’IopSccvou = de cealaltă parte...” 

Aşadară, ainde nu este latinul a 1 i u n d e (Mikfosich, Lautl. d. rum. Dialekte, 
Vocal. I, 5). Cu atît şi mai puţin are a face cu paleoslavicul inude (Cihac), puţine 
vorbe în limba română fiind mai latine decît dubletul etimologic ainde şi cinde 
= ecc-inde.în dialectul macedo-român s-a conservat cu acelaşi sens latinul 
d e i n d e . După subdialectul de la Cruşova: „di d i n d e di arîu = au delâ de la 
riviere, de l’autre cote de la riviere” (Dr. Obedenaru, Dicţ., ms., în Acad. Rom., 
II, 694). 

v. Aiure. - Cinde. — înde. - Pretutinde. - Tutinde. - Utrinde... 


AININ. - v. Anin. 

AINÎŞ. - v. Aniniş. 

AINTE, prep.; avant, d’avance. Astăzi se întrebuinţează numai forma aglutinată 
înainte sau n a i n t e ; în vechile texturi însă e foarte des simplul ainte, care şi 
el este compus, după cum ne vom încredinţa mai la vale, şi a cărui individualitate 
abia se mai recunoaşte în graiul actual acolo unde cuvîntul se pune în antiteză cu 
a p o i , de pildă în proverbul: 

„La plăcinte 
în -ainte, 

Şi la război 
în-a p o i ...” 

(I. Creangă, Conv. lit., 1877, p. 174) 

Cîteva exemple din cele foarte multe. 

Psaltirea Şcheiană, circa 1550 (ms., Acad. Rom.): 

XXXVIII: „se răpaosu ainte pară nu me 
ducii...” 

LIV: „ce e ainte de veacu...” 

LVII: „ ainte de înţelegere spirii voştri...” 

LXXI: „şi lucuîaşte cu soarele, şi ainte 
de lură gintulii de gintu...” 


„...utrefrigererpriusquam abeam...” 

„...quiest ante saecula...” 

„...p riusquam intelligant spinae 
vestrae...” 

„...et permanebit cum sole, et ante 
lunam generationes generationum...” 


Codicele Voroneţian, din aceeaşi epocă (ms., Acad. Rom.): 


Act. Ap. XXVI, 20: „a căţi era în 
Damascu ainte, şi întru Ierusalimu...” 

Ib. XXVII, 43: „dzise celora ce potu 
nuta, şi săriră ainte la margiînri...” 

Jacob, IV, 17: „e cîaîa ce e de sus prea- 
mândrie, ainte taste curatu, după aceia în 
pace...” 

Radu din Măniceşti, 1574 (Ms. Harl. 

„...că era în zilele ainte de potopii mâîn- 
cându şi bândii, însurându-se şi mâritân- 
du-se...” 

Coresi, 1577: 

ps. XXXVIII: „slâbeşte-mâ să răpausii 
ainte pănâ nu mâ ducii...” 

ps. CIX: „deîn maţe ainte de luceafărîi 
născui-te...” 

ps. CXXVIII: „să fie iarba în zidii ce 
ainte de rupere seacă...” 

Palia din Orăştia, 1582 (ap. Cipariu, 

Exod. XXI, 22: „să atare bărbaţi se vorii 
sfădi şi va vătăma vrunulu dentre ei 
muîare tăroasâ, şi-i va fi a naşte ainte de 
vreme...” 


„...his qui sunt Damasci p r i m u m , et 
Jerosolymis...” 

„...jussitque eos qui possent natare, 
emittere se p r i m o s ...” 

„...quae autem desursum est sapientia, 
primum quidem pudica est, deinde 
pacifica...” 

6311 B„ British Mus.), Math. XXIV, 38: 

„...enim erat in diebus ante diluvium 
comedentes et bibentes, nubentes et nuptui 
tradentes...” 

„...remitte mihi ut refrigerer p r i u s 
quam abeam...” 

„...ex utero ante luciferum genui te...” 

„...fiant sicut foenum tectorum, quod 
p r i u s quam evellatur exaruit...” 

Analecte, p. 67): 

„...si autem rixentur duo viri, et percus- 
serint mulierem in utero habentem, et exi- 
erit infans ejus non formatus ...” 


Popa Grigorie din Măhaciu, Legenda Duminicei, 1600 (Cuv. d. bătr. II): 
p. 44: „că ainte treimeş o carte la voi, iară voi nu o credzutu...”; 
p. 45: „în vererea mare ainte fecu omu întăe Adamu...”; 
p. 51: „ainte du-te de te iartă cu insul...” 

Acelaşi, Predica, 1619 (, ibid ., II, 121): „şti tatălu vostru ce v-ară treboi ainte 
încă de cerşotul vostru...” 

Adesea ainte ne apare ca o simplă prepoziţiune corespunzînd formaţiunilor la¬ 
tine cu anti-, prae-, pro - etc. Aşa în Psaltirea ms. Scheiană: 


XXXVI: „că ainte-ve.de. că vire dzua 
474 lui...” 


„...quonijam pro spicit quod veniet 
dies ejus...” 

De asemenea în Psaltirea lui Coresi: 

XX: „ainte -apucaţii elu cu blagoslo- 
venie...” 

LXXVIII: „să «Hîte-apuce-mâ milostea 
ta...” 

LXXXV: „şi nu ainte -puseră tine.” 
CXXXVI: „să nu a/nte-pomeni-voiu 
Ierusalimulii...” 


„...p r a e venisti eum in benedictioni- 
bus...” 

„...a n t i cipent nos misericordiae tuae...” 

„...etnon pro posuerunt te...” 

„...si non pro posuero Jerusalem...” 


Foarte des în aglutinare cu „mai” sub forma contrasă mainte = mai -ain¬ 
te, de ex.: „cela ce e scrisu mainte” (Cuv. d. bătr. II, 229). 

v. Mainte. 

în construcţiune cu m a i de: 

Simeon-vodă Movilă, 1602 (Cuv. d. bătr. I, 113): „au fost lui moşie mai 
d e -ainte vreme...” 

Pravila Moldov., 1646, f. 17: „să nu dîa voe nemărui să cerce casa celuia ce 
taste omu de cinste şi vestitu de omu bunii, carele mai de -ainte nu va fi avut 
nice dănăoără cuvinte de omu rău...” 

Ibid., f. 29: „cela ce va fi foştii mai de -ainte acel lucru a lui...” 

Ibid., f. 57:.„de-i va fi dzăsii mai de -ainte să nu vorovascâ cu muîarîa lui...” 

Canonicul Cipariu constatase cel întîi că latinul ante ne întimpină nu o dată 
în vechile texturi sub forma între, confundîndu-se materialmente cu prepoziţiunea 
„între = lat. inter”, dar păstrîndu-şi nestrămutat înţelesul, „precum la Coresi, ps. V, 5: 
nece vor fi călcătorii de lege între ochii tăi, sau ps. IX, 20: să se judece limbile 
între tine etc„ unde sloveneşte pretutindenea e scris: npEA (ante)” (Cipariu, Prin¬ 
cipia, 396). Această formă î n t r e , în loc de î n t e (= lat. ante), cu un ,,-re” 
analogic, întocmai ca în „aimintre = lat. aliamente”, dovedeşte că ainte nu vine d-a 
dreptul din latinul a n t e , ci e compus: a-înte, cu prepoziţionalul a, care aci repre¬ 
zintă pe „ab”, ca şi-n francezul „avant”, italianul „avanti”, provenţalul „abant” = la¬ 
tin rustic „ab-ante”. 

v. 15 A. - înainte. — 2 Intre. - Nainte. - -re... 


AINTE-APUC. - v. Ainte. - Apuc. 
AINTE-POMENESC. - v. Ainte. - Pomenesc. 


AINTE-PUN. - v. Ainte. - Pun. 


AINTE-VĂD. - v. Ainte. - Văd. 


AIO! interj. - v. A-iu! 

!ai6r, s.m.; t. de botan.: aii sauvage, aii d’ours, Album ursinum. Sinonim cu 
a i u ş . Prin confuziune fonetică cu a 1 i o r , aior se aplică mai mult la „laptele 475 

cînelui” (Euphorbia). Este un deminutiv foarte organic din a i u „aii”, corespunzînd 
unui prototip latin alliolum. 
v. Aerel. - Aişor. - 2 Aiuş. 


2 AIOR. - v. Alior. 

*AÎRE s. AIRI. - v. Aiure. 

2 AÎRE - v. Aiesc. 

AIS. - v. Hăis. 

AÎST, AISTĂ (plur. aişti, aiste ), pron. demonstr.; ce, cet (cette). Alături cu a e s t, 
una din variantele rustice în loc de acest. Circulează mai ales în Moldova, dar 
mai totdauna sub forma emfatică: aista = a ist + a (v. 5 A). 

Alexandri, Cetatea Neamţului, act. II, se. I: „Tunurile lor bat zidiurile aiste 
necontenit de cinci zile...” 

Ibid., se. 3: , Aiste cuvinte mi-o rostit morţii! şi eu m-am legat cu giurămînt 
cătră ei aşa să fac...” 

Pe cînd în daco-româna a ist a scăzut la treaptă de provincialism, în 
macedo-româna el este aproape singur întrebuinţat: „care este aistuT, „care este 
aista? ”, „a cui sîntu casile aiste?” etc. (Bojadschi, p. 53). De asemenea e foarte 
obicinuit în istriano-româna (I. Maiorescu, p. 84). In ambele dialecte există şi for¬ 
ma emfatică aista (Miklosich, Rum. Unters. I, 59). 
v. Acest. - Aest. - Aista. 

AISTA (plur. aiştia, aistea ), pron. demonstr.; ce, cet (cette), celui-ci (celle-ci). Formă 
emfatică pentru a i s t , aproape singură întrebuinţată. Nominativul singular e acelaşi 
la masculin şi la feminin. 

Un cîntec din Ardeal: 

„Iar nevasta suspina 
Şi cu jele cuvînta: 

- Nu mă da dup -aista...” 

(Pompiliu, Sibiiu, 63) 

I. Creangă, Punguţa cu doi bani ( Conv. lit., 1876, p. 403): „Mă! da al dracului 
cocoş \-aista ! Ei, las! că ţ-oi da eu de cheltuială, măi crestatule!...” 

Acelaşi, Povestea lui Harap-Alb (Conv. lit., 1877, p. 177): „Mai îmi vine a 
crede că aista-i ţara spinilor, şi n-am încotro...” 

Tot acolo, p. 184: „Nu ştiţi d-voastră ce poam-a dracului e Harap Alb aista\...” 
Costachi Negruzzi, Muza de la Burdujăni, se. 10: 

„Zău cuconiţă, pacatu mare! 
Eu văd că grecul aista are 

Lucruri plăcute, bune bucate, 
Tot cam sărate şi chipărate...” 


„Noi zicem: ci lucru eşti aista, în loc de: ce lucru este acesta ...” (C. Tudo- 
ran, Tutova, c. Fruntişenii). 

,Aista ştie şi toaca în cer! zice poporul despre cela ce ştie multe...” (Tutova, 
c. Epurenii). 

Aglutinat cu alt: aista-l-alt. 

Alexandri, Rusaliile, sc. 20: „Iaca!... Da aistalalt cine-i?... Cuconu Găluşcă? 
Mare minune!...” 

v. Acesta. - A ist. - Ast. - Asta. - Est. - Ist... 

AISTALALT. - v. Aista. 

AIŞOR (pl. aişori), s.m.; t. de botan.: 1. Lilium martagon, lis martagon; 
2. Sisymbrium nasturtium, cresson de fontaine; 3. Galanthus nivalis, perce-neige. 
In primul sens se mai zice şi: a i u - d e - p ă d u r e ; în al doilea, e sinonim cu: 
usturoiţă, frunza-voinicului, iarbă-de-lîngoare,şise 
mai zice şi la feminin: a i ş o a r ă ; în al treilea, se cheamă mai obicinuit: 
ghiocei,coconei, primăvăriţă etc. în aceste trei sensuri cunoaşte 
pe aişor Dr. Brîndză (Prodrom, 125, 437, 452). După Lexiconul Budan (p. 9; cfr. 
L. M. I, 50), tot aşa se cheamă planta „Asphodelus ramosus”. După Sava Bărcianu 
(p.6), „Lilium martagon” poartă mai în specie numele de: aişor- g a 1 b e n . 

A işor e deminutiv din aiu „aii” prin sufixul - ş o r . Toate plantele de mai sus se 
caracteriză la rădăcină prin „bulbe” sau „cepe”, ceea ce explică originea numelui lor. 
v. Aerel. -Aglică. -Aior. - Aiu. - 2 Aiuş. - -şor... 



AÎT s. AIÎT, -Ă, adj.; part. passe d’a i e s c : apprete â l’ail. Se întrebuinţează 


alături cu o formă a i e z a t, derivată din a i e z . 

Dicţionarul ms. bănăţean, circa 1670 (Col. 1. Tr., 1883, p. 422): ,Ajjt (citeşte: 
căit). A 11 i o conditus.” 

v. Aite. -Aitură. -Aiesc. -Aiez. 

AIT! interj.; attrape! c’en est fait! însemnează: „am păţit-o!” cînd ne surprinde pe 
neaşteptate ceva neplăcut. 

E des la Anton Pann: 


„Deci plecînd el mai-nainte în gură cu ăst cuvînt, 
Se-mpiedecă, căzu-ndată şi-i zbură vorba în vînt. 
Ait! o pierdui mă! el zise, şi nici că o mai găsesc, 
Uitai şi pe celelalte, nu mai ştiu ce să vorbesc...” 


(Moş Albu II, 19) 

sau: 

„Sîntem periţi toţi, stăpîne, după cele ce văz eu; 

Dacă el o zburătoare o prinse din vîrf, de sus, 

De m-o vedea şi pe mine, apoi ait! atunci m-am dus...” 

(Prov. III, 61) 

sau: 

„Dar să taci, dragă nevastă, să nu îţi iasă cuvînt, 

C-apoi ait! din lumea astă, cum vei spune, pierdut sînt...” 

(Ibid., III, 115) 


Această interjecţiune nu este antropologică, ci etnică. Ea nu se află la slavi, nici 
la germani, nici la turci sau la unguri. Albanezii n-o au, iar neogrecii au perdut-o. 
Cu aceeaşi accepţiune foarte precisă şi consistînd din aceleaşi elemente tonice a-t, 
ea se găseşte numai în vechea familie greco-italică. în latina, din punct în punct, 
acelaşi sens avea interjecţiunea: a t a t ! Aşa la Plaut: 


sau: 


sau: 


„... iile me non videt. 

Nam ego modo declinavi paullum me extra viam. 

Atât! eccum ipsum...” 

C Autul . IV, 8, 12) 


„Atât, perii hercle ego miser!...” 


(Ib., III, 1, 8) 


„Atât! quid illuc clamoris, obsecro, in nostra domo est?...” 

(Casina III, 4, 29) 


în toate aceste pasage şi-n altele multe din Plaut, a t a t ! care se scrie şi a t - 
t a t ! nu se poate traduce decît prin: ait! 

De asemenea la Terenţiu, bunăoară: 


„Percussit illico animum: a t a t ! hoc illud est. 

Hinc illae lacrymae...” 

(.Andr ., 125) 

Militem secum ad te quantas copias adducere, 

Atât! 

- Nam formidolosus, obsecro, es, mi homo?” 

(. Eun ., 755) 

în Plaut, în Terenţiu şi mai ales la Naeviu, această interjecţiune se lungeşte după 
pofta inimei: atattatae! şi chiar: atattatattatae! De asemenea în vechea greacă: bcxxa- 
xaî! Ea este însă, negreşit, cu atît mai energică, cu cît e mai scurtă. 

Românul ait vine din latinul a t a t prin perderea mijlociului -ta-, întocmai ca 
în maică = matcă, taică = tatucă, paispreci = patruspre- 
zeci, unde rolul lui -i- este compensativ, ca şi-n: şaispreci = şeases- 
478 prezeci, şaizeci = şeasezeci, hoit = ung. h a 1 o 11, şi altele. 



ÂITĂ. - v. Aitic. - Haită. 
AITAU. - v. Aidău. - Haitău. 


AITURĂ 


AITE, s. AIÎTE, subst. f. plur.; sorte de plat: gelee â l’ail. Lexicon Budan'. ,Adte, 
obsonium congelatum, gesulzte Fiisse”. Plural de la participiul trecut feminin: a i t ă . 
Formaţiune paralelă italianului agliata, cu acelaşi sens, dar pe deplin 
corespunzătoare numai vechiului francez a i 11 i e „sauce, ragout ou il entre de 
l’ail”, care presupune un verb a i 11 i r = rom. a i r e , cu un prototip latin comun 
a 11 i i r e . Intr-un text medieval: 

„Ces grasses oes, ces gras hastes, 

Ces forz a i 11 i e s ...” 

(Godefroy, I, 188) 

româneşte: „aceste grase gîşte, aceste grase şolduri, aceste tari aite...” 

v. Alt. - Aitură. 

AITIC (plur. aiticuri), meute de loups. Termen întrebuinţat în Ţara Românească 
şi-n parte peste Carpaţi, iar în Moldova se zice mai mult: p o t a e de lupi, uneori 
ceată şi cîrd.Se rosteşte adesea aspirat: haide, dar şi forma aitic este foarte 
obicinuită, pe cînd aproape niciodată nu se aude „aită”, ci numai „haită”. Raportul 
etimologic între aitic şi haită va fi studiat cu ocaziunea acestuia din urmă. 

„Pe la noi se zice luchi în loc de lupi, de ex.: astă-noapte a venit un aitic de 
luchi...” (A. Stoenescu, Ialomiţa, corn. Perieţii). 

„Mai mulţi lupi laolaltă se zic haide, am văzut un haitii: de lupi...” (I. Floca, 
Transilv., Sibii). 

„Urşii nu se află pe aice; luchi sînt destui în haiticuri...” (S. Voinea, Dobrogea, 
corn. Somova). 

„Pricoliciul, adecă un om prefăcut în cîne, însă - zice poporul - cu picioarele 
denainte mai scurte şi cu cele dinapoi mai lungi, se amestecă într-un haide de lupi, 
umblînd cu ei după prăzi de vite şi chiar de oameni, mai ales după cei născuţi din 
flori...” (C. Corbeanu, Olt, c. Alimăneşti). 

„Omul care se face vîrcolac, luîndu-şi forma lupului, merge şi se amestecă cu 
un aitic de lupi. Aitic se numeşte un cîrd de lupi în număr de doisprezeci. Se crede 
că aiticul în care se află vîrcolac e foarte rău. Dacă s-ar întîmpla ca să muşte frun 
cîne pe vîrcolac din aitic astfel ca să-i facă sînge, atunci vîrcolacul se transformă în 
om, însă cu păr pe corp...” (I. Ionescu, Teleorman, corn. Rîioasa). 

v. Haită. 

AITURĂ (plur. aituri), s.f.; „gelee â l’ail” (Cihac). Lexicon Budan : pituri = aite”, 
mai aducînd ca sinonimi (p. 106, 579): cătărigi, reci şi piftie. 

„Mîncările ţărăneşti pe la noi, aşa cum se rosteşte de popor: măligă şi culeşă, 
mălai, pcită = pîne de grîu, borş, zamă, dulce = lapte dulce, brînză, urdă, papă = 
scrob, aituri = r ă c i t u r i, găluşte...” (M. Lupescu, Suceava, com. Broşteni). 

Cîntec de nuntă din Ardeal: 

„Tăieţei[i]-s subţirei, 
Poţi prinde boii la ei; 
Găluştele-s mititele, 

Poţi sparge capul cu ele; 
Aitura-i prinsă bine, 

O poate bea orişicine...” 

v. Ai te. - 2 Cătărigi. 


(Marian, Nunta , p. 669) 


A-IU-IU! interj, de joie et d’admiration. 


„Azm, iu, crucea mea, lele, 
Tu cu ochii faci belele!... 
întri-n cas’, se luminează, 
Ieşi afar’, se-nseninează!...” 


(Jarnik-Bîrsanu, Transilv., 40) 


Interjecţiune compusă din admirativul a! (v. 2 A) şi reduplicatul iu! - gr. lob sau 
lob! = lat. i o ! cînd acestea izbucnesc din bucurie, de ex. la Plaut: 


„Age tibicen, dum illam educunt huc novam nuptam foras. 

Suavi cantu concelebra omnem hanc plateam hymenaeo. 

Io hymen hymenaee! io hymen!...” 

(Casina IV, 3) 


v. Ai! - Aoleo! 


iAIU (plur. aiuri), s.n.; t. de botan.: Allium sativum, aii commun. Macedo-româneşte 
alîu (plur. allîe) = lat. allium sau alium (ital. aglio, spân. ajo, portug. alho 
etc.). Sinonim cu usturoi. Se mai zice şi aiu -d e -g r ă d i n ă ( L.B .). O plantă 
de acelaşi gen cu ceapă, praz, hagimă, arpacică, toate întrebuinţate 
mai mult sau mai puţin la dresul bucatelor şi dintre cari aiul se distinge prin tăria 
desplăcută a mirosului său, precum şi prin usturimea pe care, ca mijloc 
medical, o aţîţă fiind aplicat pe pele. 

După credinţa poporului, aiul este cel mai puternic anti-demoniac. 

„Dacă la cel dentîi şerpe, pe care l-ai văzut înainte de Sf. George, îi vei tăia 
capul cu un ban de argint şi-ndată să-i pui în gură un căţel de aiu, în ziua de 
Sf. George vei putea vedea cu ochii pe strigoi cînd iau laptele de la vacile oameni¬ 
lor...” (V. Petrişor, Transilvania, com. Vestem). 

„Mai ales în noaptea de Sîn-Georgiu strigoii umblă ca să ia laptele de la vaci, 
mana din grîu şi chiar puterea de la unii oameni. Pentru aceea în preseară fiecare om 
pune în poartă şi la uşa grajdului cîte o clombă de rug, adecă măceş, ca semn că 
acolo nu pot întră strigoii. Cine în acea noapte stă în grajd sub o grapă cu colţi de 
480 fer, acela vede strigoii cînd vin şi-i poate şi apuca. Cine prinde în ziua crucii un 

şearpe, îl omoară şi-i pune în gură un sîmbure sau căţel de aiu, îl bagă sub 
pragul uşei, şi aşa aiul încolţeşte acolo în gura şearpelui, apoi aiul acela îl pui în 
pălărie, te sui în turnul bisericei cînd vin oamenii la biserică, şi ai darul de a vedea 
şi cunoaşte pe strigoi...” (T. Crişianu, Transilv., c. Cugieru). 

întocmai aşa se crede şi se face la şerbi în ajunul Bunei-vestiri (Karadzi*, Lex ., 
p. 30). La toţi slavii în genere, aiul se întrebuinţează, într-un mod sau în altul, contra 
farmecelor (Sobotka, Novoceska Biblioth. , t. XXII, p. 296). Să nu uităm însă că deja 
în sanscrita el era considerat ca „ucigător de strigoi”: „on attribuait â l’a i 1 une 
vertu particuliere contre Ies mauvais esprits; car il est appelle aussi bhutaghna, 
c’est-â-dire qui detruit ou tue Ies gobelins” (Pictet, Origines 
indo-europ. 2 I, 374). Apoi la vechii romani aiul înlătura farmecele, la cari se expu¬ 
nea cineva călătorind sau bînd din apă necunoscută: 

„Hune ignotarum potus non laedit aquarum 
Nec diversorum mutatio facta locorum, 

A 11 i a qui mane jejuno sumpserit ore...” 

(M. Floridus, ap. Gubernatis, Myth. d. plantes II, 7) 

Afară de aiul propriu-zis, botanica română poporană cunoaşte: 
aiul- d e -p ă d u r e , aiul- c i o a r e i, aiul-ş earpelui, aiul sălbatec sau 
aiul- u r s u 1 u i , aiul- s e r b e s c , aiul- 1 u r c e s c , iar ca deminutivi: a i o r , 
a i ş o r sau aişoară şi aiuş. 

Vechiul aiu a început să dispară din circulaţiune, lăsînd loc usturoiului; 
chiar acolo însă pe unde el nu se mai aude, în Moldova bunăoară, rămîne după 
dînsul m u ş d e i „met prepare avec de l’ail, de l’huile et du vinaigre”, care cît de 
puţin n-are a face cu slavicul „mociti = mouiller” (Cihac, II, 204), ci este o 
compoziţiune foarte românească din trei elemente latine: m u s t -d e -aiu, cum ar 
fi franţuzeşte: mout-d ’ aii. 

v. Andrei. - Muşdei. - Strigoi. - Usturoi... 

2 AIU. - v. 5 Aia. 

AIUD, n. pr. loc. mase.; Nagy-Enyed, petite viile en Transylvanie. Orăşel în munţii 
apuseni ai Transilvaniei, întemeiat de cătră unguri - pare-se - în secolul XIII, pe o 
întinsă vale nu departe de rîul Murăş. Din numele maghiar E n y e d românii au 
făcut Ai ud, prin muiarea lui -nî- şi prin trecerea lui -e- în -u-, întocmai după acelaşi 
proces de românizare ca în numele unei alte localităţi: B e i u ş = ung. 
Belenyes, orăşel în Bihor. Finalul onomastic topic -ud ne mai întimpină în: 
Abrud, Năsăud, Agiud, format în fiecare pe o altă cale. 

Un cîntec poporan din Ardeal: 

„Peste-Abrud, peste Aiud 
Dalelei ce drum bătut!...” 


(Pompiliu, Sibiu, 24) 

[ . ] 

v. Agiud. 

AIUDEAN, -A, subst. et adj.; habitant ou appartenant â A i u d ... 
v. Aiud. 

AIU-DE-GRĂDINĂ. - vMiu. 

AIU-DE-PADURE, s.m.; t. de botan.: 1. lis martagon, Lilium martagon; 
2. chelidoine commune, Chelidonium majus; 3. asphodele jaune, Asphodelus lutens. 
In primul sens se zice mai des a i ş o r sau aişor-galben,înal doilea: 
rostopască, negelariţă, iarba-rîndunelei. 
v. Aişor. - A iu. — Aiul-ursului. - Negelariţă... 

AIUL-CIOAREI, s.m.; t. de botan.: Muscari comosum. Un fel de zambilă 
crescînd pe cîmp şi care se zice şi franţuzeşte: a i 1 de loup, a i 1 de chien, italieneşte: 
c i p o 11 e canine (Nemnich). Româneşte se cheamă mai obicinuit: c e a - 
pa-cioarei (Dr. Brîndză). 

v. Aglică. - A iu. - Ceapa-cioarei. 


AIUL-ŞEARPELUI, s.m.; t. de botan.: Allium scorodoprasum, aii d’Espagne (Sava 
Bărcianu). Şi franţuzeşte se zice: „aii serpentin”, nemţeşte: 
„Schlangenlauch”, englezeşte: „viper’s garlick”. Cînd este a 
înflori, cotorul acestei plante se îndoaie spre pămînt şi apoi iarăşi în sus, încovăindu-se 
astfel ca un ş e a r p e , de unde-i vine şi numele. Se mai cheamă şi 
ai u- sălbatec.O altă varietate, purtînd acelaşi nume de aiul-şearpelui, este 
„Allium victorialis”, greceşte: ’OcptoaKopoSov, din cauză că foile sînt pestriţe ca o 
pele de ş e a r p e . In Germania, anume această varietate se consideră la popor ca 
proprie a goni pe draci şi pe strigoi (Nemnich, I, 190). 
v. Aiu. 

AIUL-URSULUI, s.m.; t. de botan.: aii des bois, Allium ursinum. Ungureşte de 
asemenea: medve hagyma; dar deja termenul grecesc âpKxo o k 6 p o - 
5 o v , tradus latineşte prin „allium ursinum”, exprimă aceeaşi asociaţie 
de idei: aiul-ursului. In limbile romanice: fr. aii d’ours,span. ajo de urso 
etc. Se mai zice aiu- sălbatec, ba şi aiu-de-pădure (Dr. Brîndză). 
v. Aiu. 


AIURARE 1 
AIURAT, -ĂJ 


v. Aiurez. 


AIURE s. AIURI, AÎRE s. AÎRI, adv.; ailleurs, autre part, dans un autre endroit. 
482 Sinonim cu a i n d e . Adverb de loc: nu unde este cineva ori ceva, sau nu despre 

unde se vorbeşte; prin urmare, în opoziţie cu aici, cu acolo etc., după 
împrejurări, de ex.: dacă nu-1 găseşti aici, caută-1 aiuri; nu l-am văzut acolo, 
dar nici pe aiuri nu l-am cercetat. In privinţa locului, este ceea ce al-dată eîn 
privinţa timpului, iar altfel sau a i m i n t r e în privinţa modului. Când cineva 
sau ceva nu se află nici aici, nici acolo, nici aiuri, atunci se zice n i c ă i r i . 

Cu emfaticul -a: aiurea sau aiuria\ cu amplificativul -le: aiurele, aiurite, cu 
emfază: aiurelea, aiurilea. Macedo-româneşte: aliurea. La istriano-români: aiure, 
aiurea. 

Dicţionar bănăţean, circa 1670 {Col. I. Tr., 1883, p. 422): 

, ^iure 

„Aiurite 

Alături cu aiuri, aiure, există şi forma aire, airi. 

1. Fără prepoziţiune: 

a) aiure, aiuri. 

Alexandri, Harţă Răzăşul, sc. 4: 

„Măriuca: Iaca!... aici mi-ai fost, bădică? 

Harţă: Ba aiure!...” 

Costachi Conachi, p. 264: 


Alibi” 


„Laponul, deprins cu gerul, fericit se socoteşte 
Gîndind că aiure frigul pe alţii mai mult munceşte...” 

Pravila Moldov., 1646, f. 19: „au doară şi aiuri într-altu locii ...” 

Ibid., f. 90: „pentru greutăţile şi dăjdele ce sămtu într-acelu locii, să va duce 
aiuri să-i fie mai binişoru...” 

Ib., f. 100:„nu-l va mai trimite aiuri...” 

b) a i u r e a , aiur i a . 

A. Odobescu, Doamna Chiajna, p. 70: „ochii săi căutau aiurea la malurile înver¬ 
zite ale Dîmboviţei, la norii fluturatici de pe cer, pare c-ar fi vrut să încrează acelor 
mîngăioşi şi tăcuţi prieteni taina ce umpluse inima sa de fericire şi de temeri...” 

Contăş Uricar, 1656 ( A.I.R. III, 235): „deci eu să aibu a da cuconilor aiurea altă 
falce de vie...” 

Cantemir, Ist. ieroglif. (ms„ în Acad. Rom.), p. 50: „... depărtarea locurilor şi 
lipsa lucrurilor, carile într-acel loc macar că multe, iară aiurea prea puţine aflîndu-să, 
şi auzirea lor minunată, şi vederea ciudată li să pare...” 

Pravila Moldov., 1646, f. 7: „de vreun ochîu orbiţii, sau şi aiuria vătămată.. 

c ) ai r e , airi. 

Lexicon Buclan: „aire, airea, airilea — alibi, alio loco.” 

Bobb: „aire = alibi; aire a mere, a se muta = alio domicilium transferre; aire 
născut = alienigena.” 

Barac, Risipirea Ierusalimului, p. 44: 


„Norodul cel orb de minte 
Credea acestor cuvinte, 

Credea că dumnezeirea 
Nu ajută şi ai rea, 

Ci cu toate deodată 
Numai lor le este tată...” 

II. Cu prepoziţiune: 

a) d e aiuri = d’une autre part. 

Urechie, Letop. I, 122: „cunoscând Ştefan-vodă că ajutoriul nu de aiurea i-au 
fost, ci numai de la Dumnezeu şi de la prea-curata Maica sfinţiei-sale...” 

Dosofteiu, 1673, f. 192 b: 

„Şi trimisă Domnul foame-n ţară 
De-aducîa d e-aîurî păînîa cu cară...” 

b) p e aiuri = quelque part ailleurs. 

Mitropolitul Varlam, 1646 ( A.I.R. III, 226): „şi au socotit să hie acea parte den 
Zahareşti şi p r e -aiurelea pre unde vor mai hi ocine, amăndorora, să-ş ţie frăţeşte...” 

Ştefan-vodă Gheorghie, 1667 (A.I.R. III, 109): „poftescu şi pre dumnîata, iubite 
frate, ca să-i fii într-agîutor acestui sărac de copil, să-ş poată dezbate moşiîa acasta; 
şi la domnie, şi p r e aiurile pre unde va trebui, dumnîata fii nevoitor; noâ şi părinţilor 
noştrii pomană va fi neîncetaatâ, şi el încă pre lăngă dumnîata să va lipi cu slujba, că 
aiurilea nu are loc un copil strein...” 

III. Idiotismi: 

a) „ C u gîndul aiurea = distrait, inattentif” (Pontbriant); dar „ g î n - 
dese într -aiurea = deguiser sa pensee, feindre”: 

Grigorie din Măhaciu, Predica, 1619 (Cav. d. bătr. II, 120): „nu cu irema să 
cugeţi alte, e cu limba se grăeşti găndindu într -aîure ca ceia făţarnicii...” 

b) „Calc într -aiurea- etre inconstant, faire des infidelites.” 

Alexandri, Iorgu de Ia Sadagura, act. II, sc. 2: 

„Gahiţa:... Iubeşti pe alta, pe comisoaie. 

Iorgu: Ai nebunit? 

Gahiţa: Te-am înţăles eu de mult că-mi calci într -aiurea...” 

c) „Vorbesc aiurea — irre reden, fantasiren” (Dr. Polysu); „vorbesc 
într -aiure - delirer” (Cihac). 

S.F. Marian, Descîntece, p. 150: „Oamenii bolnavi de lungoare, pierzîndu-şi de 
regulă conştiinţa, fantazează. Atunci poporul zice că buiguiesc, aiurea- 
z ă sau vorbesc într -aiurea”. 

Macedo-româneşte: „a b a 11 e - n allîurea însemnează a vorbi cam ca un 
nebun, sau a vorbi verzi şi uscate fără să iea sama la ce vorbeşte” (Dr. Obedenaru, 
Dicţ., ms., în Acad. Rom., I, 9). 

d) „ I n t r -aiurea” se poate întrebuinţa de tot adverbialmente: „ca un nebun, ca 
un smintit, ca un capiu” (Costinescu). 

IV. Filiaţiuni etimologice. 

Al nostru aiure n-are a face cu francezul ailleurs = lat. aliorsum, nici cu 
484 italianul altrove = lat. aliter-ubi, dar nici cu vechiul spaniol a 1 u b r e = lat. 

aliubi (Diez, Cihac), şi cu atît mai puţin se poate trage din latinul â 1 i o (Miklosich), 
din care s-ar fi născut la noi „âire”, niciodată atu re şi aîre. Toţi recunosc că finalul 
-re este o simplă amplificaţiune adverbială, întocmai ca în puru-re, aimint-re, 
aşijde-re, ainde-re etc. Rămîn dară tulpinele a iii- şi ai (aii-), astă din urmă cea 
organică, care singură ne întimpină în compusul nic-ăirea. Prototipul românesc 
aii-, cu predispoziţiune de a trece în aiu-, nu poate corespunde decît latinului alibi, 
cu tonicul -i- lîngă o labială. în aiu(re), din alibi, -îb- devine -u- din punct în 
punct ca în românul şuier din latinul sibilo. 

v. Ainde. — Aimintre. - Aiureală. - Aiurez. —Altunde. - Nicăire... 


AIUREA, AÎREA 
AIURELE, AÎRELE 
AIURELEA, AÎRELEA 


v. Aiure. 


AIUREALĂ (plur. aiureli), s.f.; divagation. Sinonim cu aiurare sau 
a i u r i r e , dar indicînd o stare mai trecătoare, nu o acţiune prelungită. 

De la Vrancea (B. Ştefănescu), Sultănica, p. 131, în descrierea unei case de joc: 
„Mişcările mînilor, repezi şi neprevăzute, cari aci se răsculau în sus, aci să trînteau 
cu zgomot pe masa verde; aiureala planurilor ascunse, cari răsăreau la iveală numai 
prin nişte crîmpeie de gîndiri neînţelese; toate acestea aveau ceva din înfăţişarea 
unui spital de bolnavi, a căror minte edusă pe lumea cealaltă ...” 
în graiul figurat al pungaşilor: „aiureală - somn” (Baronzi, Limba, p. 150). 
v. Aiure. - Aiurez. - Aiurit. 


AIURESC ( aiurire, aiurit). - v. Aiurez. 

AIUREZ ( aiurat, aiurare), vb.; divaguer, extravaguer, delirer. Exprimă aceeaşi 
noţiune cu idiotismul: vorbesc într-aiurea. 

Costache Negruzzi, Scrisoarea VIII: „Vecine!” - curmăi pre povestaş - îmi 
pare că aiurezi. De unde dracu ai găsit obşteasca adunare la Agrigenta?...” 

Basmul Tinereţe fără bătrîneţe (Ispirescu, Legende, p. 9): „Lăcuitorii rîdea de 
dînsul ca de unul ce aiurează sau visează deştept ...” 

Se întrebuinţează şi după a patra conjugaţiune: aiurire. 

A. Odobescu, Doamna Chiajna, p. 108: „tu, care m-ai călăuzit prin poteci spi¬ 
noase, pe sloiuri de gheaţă, cînd cu sfînta-ţi icoană în braţe am colindat, aiu¬ 
rind, plaiurile şi cîmpiile...” 

Circulează însă mai cu seamă ca participiu trecut adjectivat: aiurit. 
v. Aiure. - Aiurit. 


AIURIRE. - v. Aiurez. 

AIURIT, -Ă, part. passe d’a i u r e s c pris comme adjectif: extravaguant. 

„Cînd cineva e bolnav şi vorbeşte aiurea, se zice că e aiurit ” (S. Liuba, 
Banat, com. Maidan). 

De la Vrancea (B. Ştefănescu), Sultănica, p. 127: „Uneori, aiurit, îşi simţea 
creierul cum să stingea, încetul cu încetul...” 
v. Aiure. - Aiureală. - Aiurez. 

AIU-SĂLBÂTEC. - v. Aiul-şearpelui. - Aiul-ursului. — 2 Aiuş. - Leurdă... 

AIU-SERBESC, s.n.; t. de botan.: poireau, Album porrum. Sinonim cu p o r sau 
pur şi cu praz sau p r a j . 
v. 'A/m. 

1 AIIJŞ. - v. 5 Aia. - Auş. 

2 AIUŞ, s.m.; t. de botan.: aii sauvage. Dicţionar bănăţean, ms., circa 1670 (Col. I. 
Tr., 1883, p. 422): ,Ajush (citeşte: aîuş). Album sylvestrum. Alliaria.” Cademinutiv 
din a i u , aiuş corespunde lui a i o r şi lui a i ş o r . în Banat cuvîntul se 
întrebuinţează pînă astăzi. (S. Liuba, com. Maidan), 
v. 'A/m. - Aiul-şearpelui. - Aiul-ursului. — Leurdă... 

AIU-TURCESC, s.n.; t. de botan: oignon de Strasbourg, Album fistulosum (L.B., 
Bobb). Se zice şi ungureşte: t 6 r 6 k foghagyma. Sinonim cu 
ceapa-ciorască (Dr. Brîndză). 
v. 'A/m. 

AJDER, s.m.; dragon, griffon, monstre. în Istoria lui Hangerli, de pe la începutul 
secolului ( Tocilescu Rev. I, 330): 

„I-au pus un pistol în piept, 

Lovindu(-l) prin ţîţe drept 
Şi iute ca un ajder, 

Şi lovi şi c-un hanger; 

Apoi degrab’ şi harapu 
Ca clipa îi tăie capu...” 

Cuvînt care n-a circulat niciodată în grai. Este persianul azder „dragon” 
(Şaineanu, 8), trecut prin turci la şerbi (Karadzi», v. Azdalm) şi la bulgari (Miladi- 
novtzi, Narodni pesni, p. 533). 
v. Balaur. - Zmeu. 

AJTEZEU! interj.; Dieu soit en aide! O exclamaţiune făcînd parte din graiul 
femeiesc, şi numai într-o singură împregiurare. 

Anton Pann, Moş Albu II, 19: 

„Apoi d-acolo la vale, în drumul care mergea, 

Văzu din sat o muiere ţesînd aci-ntr-o argea 
Şi copii mulţime spuză împrejuru-i guri făcînd, 

Unii cereau: mamă papa, alţi pentru ţîţă plîngînd, 

De carii ea necăjită tot îi ocăra mereu; 

Iar el: să fie de bine şi prunci să-ţi dea Dumnezeu! 

Ea, cum îşi lăsase lucrul ca să mai vază de ei, 

Luînd o drugă, îi trase cu dînsa vro două-trei, 

Zicînd: nu-mi ajunge mie că pă ăşti nu pot să-mpac, 

Şi tu îmi mai urezi încă să stau şi alţi să mai fac? 

El o-ntrebă: apoi lele, cum trebuieşte să zic? 

Să fi zis - ea îi răspunse -: Aj-te-zeu, şi alt nimic...” 

Autorul adaugă în notă: „Cuvînt antic, ţinut numai de femei, în loc de ajute 
Dumnezeu, care îl zic numai cînd văd pe alte ţesînd.” 

Contracţiunea cu urcarea accentului: âjte = ajute este întocmai ca în popora¬ 
nul „văst = văzut”. Cît despre simplul zeu, în loc de compusul Dumnezeu.el 
se întrebuinţează nu numai în jurămîntul „zeu ! ”, dar şi foarte des în texturile din 
secolul XVI, de exemplu în Codicele Voroneţian, circa 1550, în Psaltirea Şcheia- 
nă, din aceeaşi epocă, la Coresi etc. 

In loc de ajtezeu se aude uneori ajte-ziua, o formă nu mai puţin interesantă. 

Trifulescu ( Lumina pentru toţi, 1886, p. 415): „Din gura sătencelor române la 
ţesutul pînzei: Mariţa, o săteancă, se duse la vecina sa Ioana şi, găsind-o ţesînd la 
pînză, îi zice după obicei: Ajte ziua, surată Ioană! Ioana răspunse: 
Ţum-tale, surată Mariţo...” 

Pe cînd aglutinatul ajtezeu este o interjecţiune curat femeiască, şi anume a 
ţesetoarelor din argea, exclamaţiunea „Doamne-ajută!”, identică în aparinţă 
prin sens, aparţine - după cum vom vedea mai jos - graiului bărbătesc în focul 
bătăliei. 

v. Ajut. - Zeu. 

AJTEZIUA. - v. Ajtezeu. 

AJUMITUL, AJUMITA (DE A ), subst. mase.; jeu enfantin: colin-maillard, 
cligne-musette. Acelaşi joc copilăresc, care pe alocuri se zice mijoarcă, 
mijoatcă, de-a -mija, de-a-mijile, baba-mija, 
d-a-ascunsele sau d-a-ascunsul, d-a-cucul etc., în partea 
occidentală a Daciei, peste Olt, în Banat, în Haţeg, în Zarand, se cheamă ajumitul, 
de-ajumitul, d-a-ajumita, j u m e t c ă , deşi tot pe acolo mai circulează numile de 
pitulicică şi mijit u 1. 

„Jocul copilăresc d-a-ajumita se cheamă şi pitulicică ...” (Banat, Orşova, 
c. Jupalnic). 

„Jocurile copilăreşti la noi: de-a-surduca, de calea prin cetate, de-ajumitul...” 
(D. Angeloni, Banat, c. Păucineşti). 

„Jocurile copilăreşti: popic, cureaoa roşie, de poarca, de puişorii, doda nică cu 
furnică, de masă, ajumit, mîţa oarbă...” (Preut A. Bociatu, Banat, c. Clopotiva). 

„... cleanţa, popic, lopta Jumetca sau mija, baba-oarba...” (Preut L. Laurian, 
Banat, C. Comloş). 

„Jocul copilăresc de-a-asc unsul în Zarand se cheamă ajumitul... 
(N. Sînzian, Transilv., Haţeg). 

„... popicul, ajumitul sau m i g i t u 1, de-a gaia...” (P. Olteanu, Transilvania, 
Haţeg). 

în Oltenia se zice: ajumita (Dolj, c. Şimnic, c. Risipiţi). 

în ajumitul sau ajumita, a- este prepoziţional şi nu ne întimpină în forma: j u - 
m e t c ă . Rămîne dară tulpina -jum-, care corespunde lui >KA\- în numele serbesc al 
acestui joc copilăresc: JKMypa „das Blindekuhspiel” (Karadzic), de la>KA\ţ"pHTH „a 
miji, a închide ochii”. Şerbul zm- a devenit româneşte jum-, prin intercalarea eufo¬ 
nică a unui -u-, întocmai ca în gunoi - slav. gnoî, şurub = medio-germ. schrube 
(Schraube) etc. Acelaşi joc se cheamă poloneşte: zmurek, ruseşte >KA\ţ'pKH. Origi¬ 
nea slavică a cuvîntului e ne-ndoioasă; este foarte nesigură însă identitatea lui cu 
mijesc, şi-n orice caz ambele n-au a face de loc cu românul aromesc, cu 
care unii se-ncearcă a le înrudi. Un verb ajumesc şi un substantiv ajumea- 
1 ă , cu sensul de „s’assoupir, assoupissement” (Cihac, II, 195), nu există în graiul 
comun, ci numai în terminologia jocului copilăresc. 

v. Aromesc. - Ascunsele. - Baba-oarba. - Mijesc... 

'AJUN s. AGIUN ( ajunat, ajunare), vb.; jeuner, manger peu ou pas du tout, faire 
maigre, s’abstenir, se priver. Sinonim cu postesc. 

Dicţionar bănăţean, ms„ circa 1670 {Col. I. Tr., 1883, p. 422): 

.Agsun. Jejuno. 1 (ciIeste: - lun)r 

„ a g s u n . Jejumum. J 

Proverb:, Ajuna robul lui Dumnezeu, pentru că n-are ce mînca” (Baronzi, Limba, 
p. 50); la moldoveni: „posteşte robul lui Dumnezeu...” (C. Negruzzi, Scris. XII). 

„Vinerea se petrece şi cu ajun cîteodată, cînd adecă omul ajuna pentru cine¬ 
va pe care are mînie, ca Dumnezeu să-şi întindă mila, adecă să-l pedepsească...” 
(G. Dobrin, Transilv., Făgăraş). 

Doină din Banat: 

„Pentru tine, dragă fată, 

Mîncai vinerea o dată, 

Şi sîmbăta niciodată, 

Duminic-am ajunat, 

Pînă ce te-am căpătat!...” 

{Familia, 1884, p. 55) 

Un sinonim poporan pentru a ajuna este „a ţinea zile”: 

„Mult, măicuţă, te-am rugat, 

Rîu de lacrimi am vărsat, 

Să ţ i i zile pentru mine, 

Ca să fiu în sat cu tine; 

Dar tu zile nu ţinuşi 
Şi departe mă dăduşi...” 

(Jarnik-Bîrsanu, Transilv., 174) 

Macedo-româneşte agiun „a simţi foame, a fi flămînd” ( L.M. ). 

Ajunare, în dialectul istriano-român junare, vine dintr-o formă latină vulgară 
adjunare şi j u n a r e , în loc de clasicul jejunare, corespunzînd spanio¬ 
lului a y u n a r , ital. g i u n a r e , franc, jeuner etc. 

v. 2 ’ 3 Agiun. - Postesc. - Ţin. 

2 AJUN s. AGIUN, -Ă; adj.; affame, presse par la faim. S-a păstrat numai în dialectul 
macedo-român: „flămînd nu există; se zice: li u foame, sau mai bine: agiun ” 
(Dr. Obedenaru, Dicţ., ms., în Acad. Rom., I, 197). Prin sens, este întocmai latinul 
clasic j e j u n u s . 

v. 1 Ajun. - Flămînd. 

3 AJUN s. AGIUN (plur. ajunuri), s. n.; 1. jeune, maigre, careme, abstinence, 
privation; 2. veille de noel, veille d’une fete ou d’un evenement, le jour qui precede 
celui dont on parle. In primul sens, este o vorbă latină prin materie şi prin funcţiune; 
în al doilea, funcţiunea e creştină post-latină. 

1. Ajun, sinonim cu post. 

Cuvîntul slavic nocT'k (= germ. Faste) a reuşit astăzi aproape cu desăvîrşire a 
înlocui în grai pe romanicul ajun = spân. a y u n o = franc, â jeun = ital. 
(di)giuno = provenţ. ( d e ) j u n etc. = latinul vulgar adj u n u m , corela¬ 
tiv latinului clasic jejunium.în trecut, ambii sinonimi circulau la noi într-un 
mod pleonastic unul lîngă altul. De exemplu, în predica Sf-ului Ioan Crisostomul, 
secol XVII (Cod. ms. miscel. al Bis. Sf. Nicolae din Braşov, p. 537): „nu la prânzuri 
şi la cinâ, nice la beţie, ce la postii şi la ajunu...”\ alt text, tot de acolo, p. 598: 
„cine nu va să-şi flămânzească maţele acicea cu postul şi cu ajunul, acela fi-va 
masâ viermiloru...”; şi mai jos, p. 601: „nevoindu-se şi înblândii în calea şi întru 
învăţătura dumnedzeîascâ cu post şi cu ajun...” 

v. A-greaţă. 

In Psaltirea transilvană a lui Silvestru, din 1651, ne întimpină forma agin: 

ps. LXVIII: „plăns-am şi am trudit cu „...et incurvavi in j e j u n i o animam 
aginul (âvHHiSrt) sufletulu mieu...” (scolia meam...” 
marginală: postul). 

In popor, afară de post, ajunul se mai înlocuieşte prin idiotismul: a ţinea 
zile: 

„Marţia este şi zi de ajun, adecă: la cineva se fură o oaie, ori i se face alt rău, 
păgubaşul ţine zile asupra celui ce i-a făcut rău, şi acelea le ţine marţia şi 

trebuie să fie 7 marţi după olaltă, şi crede că-n a 3-a marţi se prăpădeşte ori se 
bolnăveşte cel vinovat, dacă nu merge la păgubaş să se roage de iertare...” 
(T. Crişianu, Transilv., c. Cugieru). 

Orişicum, ajun, cu înţelesul său primitiv dejejunium, se întrebuinţează în 
grai din ce în ce mai puţin, dar e foarte răspîndit cu sensul derivat de: 

II. ajun, ca sinonim cu p r e z i sau preseară. 

Acest înţeles nu l-a avut niciodată prototipul latin şi nu-1 au nicăiri derivatele 
romanice. Există însă un paralelism logic deplin între românul ajun „prezi” şi fran¬ 
cezul v e i 11 e (= lat. v i g i 1 i a ) „prezi”, căci în primii secoli ai creştinismului 
preseara sărbătorii era menită postului şi veghierii totodată (Martigny, Dict. d’antiqu. 
chretiennes, 340), iar prin urmare, plecînd din acelaşi punct pe două căi, unii au 
căpătat pe ajun „dies profestus”, alţii pe „veille = dies profestus”. 

Se zice deopotrivă bine: ajunul Bobotezei, ajunul Paştilor, ajunul lui Sîn-Văsii 
sau al Anului-Nou, dar mai cu deosebire ajunul Naşterii Domnului sau ajunul 
Crăciunului. 

Gheorgachi, Letop. III, 306: „In zioa agiunului Sfântului Vasilie are purtare de 
grijă hatmanul cu aga la atăte ceasuri din zi să se afle toată slujitorimea la curte cu 
zapciii lor şi cu puştile a-mînă...” 

Ibid., 301: „Obiceiu vechiu au fost, care s-au urmat şi pînă la Grigorie-vodă 
Ghica, la agiunul Crăciunului, cum şi la Bobotează, se făcea masă 
domnească în spătărie, şezînd mitropolitul cu episcopii şi cu boierii cei cu boierii şi 
pe cine mai poruncia domnul şi din cei mazili, însă masă fără caftane şi fără dvo- 
reală, cu cântări bisericeşti, cu mehterhanea şi cu ţigani...” 

Fără noţiune de sărbătoare, se zice: în ajunul bătăliei, în ajunul căsătoriei, în 
ajunul răscoalei etc. 

Alexandri, Cetatea Neamţului, act. II, sc. 2: „Nu mă sfiesc acu, în agiunul 
m o r ţ i i , s-o mărturisesc în auzul oamenilor...” 

Preseara Naşterii Domnului este singură care s-a personificat de popor sub nu¬ 
mele devenit mitologic de M o ş -Ajun. 

De la Vrancea (B. Ştefănescu), Sultănica, p. 218: „Şi de veneau Floriile, Pastele 
cu hainele noui, St. Ilie cu pepenii de Pantilimon, Moş- Ajunul cu bolindeţele, 
această prăsilă voinică şi vioaie umplea mahalaua de veselie şi de năzdrăvănii...” 

Colindă din Dobrogea: 

„Astă sară, 

Florile dalbe! 

Mare sară, 

Sara marelui Ajun, 

Mîni e ziua lui Crăciun, 

Cînd aice pe pămînt 

S-a născut Domnul cel sfînt...” 

(Burada, Călătoria, p. 51) 

„Bună zioa lui Ajun, 

Da-i mai bun-a lui Crăciun! 

Ce-i în casă să trăiască, 

Ce-i afar’ să izvorască: 

Oile lînoase, 

Vacile lăptoase, 

Porcii unturoşi 

Să-i mănînce oamenii sănătoşi...” 

(Preut C. Ionescu, c. Şişeştii; 

C. Drăghicescu, c. Bistriţa) 

In Banat: 

„Bună ziua lui Ajun, 

Că-i mai bun-a lui Crăciun, 

Că-i cu miei, 

Cu purcei, 

Că-i cu nuci, 

De cele dulci, 

Cu alune 
De cele bune...” 

sau: 

„Imblă junii lui Crăciun! 
îmblă junii lui Ajun! 

Tot cîntînd şi colindînd, 

Pre Dumnezeu lăudînd! 

Fă-te gazdă vesel, bun, 

Că e ziua lui Ajun...” 

(S. Mangiucă, Călindar, 1882, p. 10-11) 

în mai toate colindele, Moş- Ajun este nedespărţit de Crăciun, care şi el 
se zice „moş”. Strînsa legătură între ambii termini a impresionat deja pe Schuc- 
hardt, care, printr-o foarte ingenioasă combinaţiune, vede în Crăciun pe 
„Christi-j ejunium” „adecă un „Crist -ajun”, susţinînd cu drept cuvînt că slavii 
l-au împrumutat de la români, iar nu viceversa (Litteraturblatt f. germ. u. roman. 
Philol., 1886, nr. 3). Credem şi noi că ajunul a exercitat o înrîurire asupra formei 
Crăciun, însă de o altă natură, mai puţin violentă. Românul Crăciun este 
latinul vulgar crastinum (nu „ c r â s t i n u m ” ca în latinitatea clasică), care, 
cu acelaşi sens, a figurat oarecînd în terminologia creştină din Occident, bunăoară: 
„ C r a s t i n de la Nativite de Nostre Seigneur” sau: „in C r a s t i n o Matthiae 
apostoli” (Du Cange, v. Crastinum). Literalmente, Crăciun = crastinum 
însemnează „lendemain”, în opoziţiune cu ajun „veille”. Sub influinţa lui ajun, s-a 
modelat finalul în Crăciun şi atîta tot, căci iniţialul eră- este latinul cras 
(= spân. cras = vechi ital. crai) „mîine, a doua zi”. 

v. Crăciun. 

III. Particularităţi fonetice. 

In dialectul istriano-român se zice jun, după cum se aude acolo j u t pentru 
ajut (Miklosich, I. Maiorescu). 

Printr-un eufonic d ca în dalb - alb, în poezia noastră poporană se aude forma 
dajun: 

Dastă seară-i seara mare 
Hai Ler oi dai Ler oi Doamne! 

Seara mare-a lui Dajun, 

Mîine ziua lui Crăciun, 

Cînd s-a născut Domnul bun...” 

(G.D. Teodorescu, Poez. pop., 16) 

In unele districte, copiii cînd vin a ură în ajunul Crăciunului, în loc de „bună 
dimineaţa la Mo ş-Ajun”, strigă: „Neaţa luj! Neaţa 1 u j ! ” (S. Nego- 
escu, Rîmnic-Sărat, corn. Bogza), unde numai -j sau -uj reprezintă pe ajun. 

v. f 2 Ajun. - Ajunare. - -Ajunat. 


AJUNÂRE (plur. ajunări), s.f.; l’infinitif d ’ a j u n employe comme substantif: 
jeune, abstinence, privation. Sinonim cu p o s t . în vechile texturi, circulează în 
concurenţă cu ajun şi cu ajunat. 

Coresi, 1577, ps. CVIII: 


„...ca umbra căndu trece luaîu-mâ, cutre- 
muraiu-mâ ca nuialele, genuchele mele nu 
putură de ajunare...” 

v. 3 Ajun. - 2 Ajunat. 

AJUNAT s. AGIUNAT. - v. 'Ajun. 


„...sicut umbra cum declinat ablatus sum, 
genua mea infirmata sunt a j e j u n i o ...” 


2 AJUNÂT s. AGIUNAT; part. passe d’ a j un pris comme substantif: jeune, maigre, 
abstinence. Sinonim cu p o s t . Ne întimpină numai în vechile texturi. 

Coresi, 1577, ps. XVIII: 


„...şi coperii cu ajunatulu sufletulu 
mieu...” 

dar în ps. XXXIV: 

„...şi pleca cu ajunii sufletulu 

mieu...” 


„...et incurvavi in j e j u n î o animam 
meam...” 


„...et humiliabam in j e j u n i o ani¬ 
mam meam...” 


în Psaltirea Şcheiană, circa 1550 (ms. în Acad. Rom.), în ambele pasaje ajunat, 
dar cu • şi cu r = n: „pleca cu agîuratul sufletul mieu...”; „coperii cu agîuratul...” 
v. 3 Ajun. 

'AJUNĂTOR s. AGIUNĂTOR, -OARE, subst. et adj.; celui ou celle qui jeune. 
Sinonim cu p o s n i c (= slav. nocTKHHK K ), în concurenţă cu care circula în vechiul 
grai. 

Cugetări în oara morţii, text circa 1550 ( Cuv. d. bătr. II, 467): „o fericaţi de 
p o s n i c i i şi a m unătorii cu curăţie, că aceia sue în ceriu ca pre o scară...” 

v. 1 > 3 Ajun. 

AJUNG s. AGIUNG ( ajuns s. agiuns, ajungere s. agiungere), vb.; rejoindre, reunir; 
atteindre, saisir; arriver, parvenir, recourir; devenir, se reduire; suffire, aşez. Nu 
cunoaştem pentru acest verb, din texturi sau din popor, sensurile: „foumir, gagner, 
regagner, passer” (Cihac); chiar fără ele însă, ca activ, neutru, reciproc şi reflexiv, 
ajung are o mulţime de înţelesuri sau subînţelesuri, circulînd foarte des nu numai în 
graiul obicinuit, dar încă în proverbi şi-n idiotismi. Sensul fundamental este latinul 
adjungo = ad+jungo „unesc laolaltă prin capete un ce cu un ce”. Dar de 
aci, punctul de plecare aproape de tot ştergîndu-se, pleacă şi uneori se încrucişează 
diferite sensuri secundare şi terţiare, pe cari nu le are prototipul latin şi cari, dintre 
dialecte romanice, ne întimpină întrucîtva numai în italianul aggi ungere sau 
aggiugnere, mai ales în vechea italiană. 

Toate sensurile lui ajung se explică prin corelaţiunea sa cu întind. Prin 
întindere, două capete se ajung — „se rejoignent”; prin întindere, cine¬ 
va sau ceva ajunge — „atteint, saisit”; prin întindere, noi ajungem - „arri- 
vons, parvenons, recourons”, şi aşa mai încolo. De aceea, cînd ajung figurează într-o 
frază legat cu întind, este anevoie adesea de a-i lămuri sensul precis. Aşa în 
doina: 

„Dragă mi-i leliţa naltă 
Că-mi dă gură peste poartă; 

Dar leliţa mititea 

Se-n tindea şi n-ajungea...” 

(Jarnik-Bîrsanu, Transilv., 430) 

ajung însemnează totodată: „rejoindre, atteindre, parvenir, suffire”. 

v. întind. 

I. Ajung „rejoindre, reunir”. 

Cu sensul fundamental ad+jungo, al nostru ajung s-a păstrat abia în for¬ 
ma reciproacă: a se ajunge „rejoindre l’un l’autre”. 

Proverb: „Roatele se gonesc una pe alta şi nu se ajung niciodată” (Pann, II, 80). 

Altul: „Deal cu deal se ajunge, dar încă om cu om” ( Conv. Ut., 1877, p. 174); 
unde ar fi mai logic: „deal cu deal nu se ajunge”, după cum este acelaşi proverb 
în mai toate limbile (Diiringsfels); în dialectul sicilian: „munţi cu munţi nun s i 
junei mai”. 

Un cîntec basarabean blăstemînd Prutul: 

„Mal cu mal nu se zărească, 

Glas cu glas nu se lovească, 

Ochi cu ochi nu se agiungă 
Pe-a ta pînză cît de lungă...” 

(Alex., Poez- pop. 1 , 233) 

Printr-o tranziţiune semasiologică imediată: „rejoindre l’un l’autre = tomber 
d’accord, s’entendre”, reciprocul „a se ajunge ” însemnează „a se înţelege unii 
cu alţii”. 

Lexicon Budan : „Mă ajung c u cineva în ceva sau despre ceva, adecă m ă 
aşez, mă nărăvesc, congruo, convenio, consentio cum quopiam super re 
quadam”. 

De aci idiotismii: 

„A s e ajunge cu t î r g u 1 = faire un marche”. 

Alexandri, Peatra din casă, sc. 18: „Ei caută să găsească cele două sălaşe de 
ţigani, pentru care d-voastră, ca nişte părinţi buni, nu v-aţi putut agiunge cu 
tîrgu...”[...] 

Se zice şi: „a s e ajunge din preţ”. Laurian-Maxim: „Nu ne-am putut 
ajunge din preţ = nu ne-am putut învoi asupra preţului”. 

„A se ajunge din zestre = cînd părinţii părechii se învoiesc asupra zes¬ 
trei” (G. Ţuţuianu, Muscel, c. Valea-Mare; S. Istratescu, Dîmboviţa, corn. Cobia). 

„A s e ajunge la cuvinte” (Baronzi, Limba, p. 45). 

v. învoiesc. 

Fiind însă că atunci cînd unii s e ajung fără ştirea altora este mai totdauna spre 
paguba sau vătămarea cuiva, expresiunea a căpătat un sens peiorativ, cu care ne 
întimpină des în vechile texturi. 

Cantemir, Ist. ierogl. (ms„ în Acad. Rom., p. 135): „Deci socotiţi binişor că de 
nu sînt acolea acele doaă jiganii, filul adecăte şi inorogul, să nu cumva prin scrisori 
cu lupul să se ajungă...” 

N. Muşte, Letop. III, p. 15: „Atunce Petriceico-vodă şi cu Grigorie-vodă s-au 
sfătuit să se închine la Ieşi, să stea cu toţii să bată pre turci, să nu se aşeze paşă în 
cetatea Hotinului; şi ajungăndu-se cu leşii, i-au chiemat să vie mai curând...” 

Acelaşi, p. 42: „Mazepa, hatmanul căzăcesc, om şi cap a toată Ţara Căzăcească, 
vrănd să viclenească pe Moscal de la care avea milă şi cinste, s-au ajuns cu craiul 
Şvedului...” 

Neculce, Letop. III, p. 300: „Sfătuit-au atunce (hatmanul Şinavski) pe craiul 
Avgust de s-au agiuns cu Moscul...” 

Acelaşi, p. 269: „... s-au agiuns hatmanul şi cu Iordachi vistiernicul şi cu toţi 
slujitorii să rădice pe Dimitraşco beizadea, feciorul lui Cantemir-vodă, domn în 
locul tătăne-său...” 

Acelaşi, p. 305: ,Agiunsu-s-m Constantin Duca-vodă atunce cu Capigi-başa...” 

II. Ajung „atteindre, saisir”. 

Pentru ca să î n t r e c i pe cineva care este înainte sau pentru ca să apuci 
ceea ce nu se află lingă tine, ori pentru ca să nimereşti unde ai vrea să fii, 
trebui mai întîi să te mişti ca să ajungi. în acest sens, ajung se învecinează cu î n - 
trec, cu apuc, cu nimeresc, dar anume ca un moment imediat anterior. E 

sinonim cu ating, deosebindu-se în două privinţe: pe de o parte, ating nu 
presupune osteneală, pe cînd ajung rezultă totdauna, mai mult sau mai puţin, dintr-o 
mişcare obositoare; pe de alta, ajung nu implică neapărat un contact direct, fără 
care nu se poate atingere. 

Din cauza elementului material al lui ating, care lipseşte în ajung, între 
ambii termini poate fi chiar un fel de antagonism. Asa, de exemplu, „ating cu 
cuvîntul” este ceva duşmănesc: „blesser par un mot”, pe cînd „ajung cu cuvîntul” 
exprimă noţiunea aproape prietenească de „grăiesc cătră cineva, adpello, adloquor, 
adfor” (Lex. Bud.), mai ales atunci cînd chemăm pe oarecine de departe şi izbutim 
în sfîrşit ca să ne auză. 

v. Ating. 

Ajung cu sensul de „atteindre, saisir” se nuanţează în circulaţiune: 1. ca termen 
comun; 2. ca termen de blăstem; 3. ca termen juridic. 

1. In accepţiunea ordinară. 

a) Ajung „atteindre”. 

O fiinţă alergînd ajunge pe o altă. 

Pravila Moldov. , 1646, f. 66: „l-au căutată numai a da dosă ş-au începută a fugi, 
iară celalalt l-au a*unsu şi l-au omorâtă...” 

Dosofteiu, 1673, f. 23 b: 

„Datu-mî-aî vărtute şi mî-aî lărgit paşii 
Să poc călca iute să mi-a*ung pizmaşii; 

Deaca-î voi a*unge, să fac într-înş cârduri...” 

Balada Fata cadiului: 

„Ş-aşa bine că fugea, 

Mai că mai îl agiungea...” 

O doină: 

„Apucai pe drum la vale 
Ş-agiunsei pe Lena-n cale...” 

(Alex., Poez. pop. 2 , 237) 

în sens figurat, dar presupunîndu-se totdauna muncă sau stăruinţă, dacă nu 
alergătură materială, o fiinţă ajunge pe alta în ştiinţă, în meşteşug, în putere, în 
bogăţie etc. 

Tot figurat, personificîndu-se o abstracţiune sau un ce ne-nsufleţit, dar suscep¬ 
tibil de mişcare: 

„Mă tot uit uitare lungă, 

Doar norocul să m -agiungăl 
Şi norocul nu m -agiunge, 

Şi mijlocul mi se frînge 
De greul păcatelor, 

De sarcina armelor...” 


(Alex., Poez. pop. 2 , 255) 495 

Omiliar de la Govora, 1642, p. 73: ce cuget pre elu-1 va ajunge, cănd mulţi 

părăsi vor pune înnaintea acelui judecătorîu jeluirea sa spre el...?” 

Doină ardelenească: 


„Scrie două-trei rînduri, 

Şi-l ajung nişte gînduri; 

Ţipă condeiul pe masă 
Şi mi se plimbă prin casă...” 

I. Văcărescu, p. 66: 

,Ajunge- o, rîule, curgînd! 

Fă-o să vie mai curînd! 
Spune-i strigînd-o c-am rămas 
Pe marginea ta fără glas...” 


(Jarnik-Bîrsanu, 120) 


Tot aşa ajunge o săgeată sau un gloanţe: „l-au ajuns togma în inimă = in ipsum 
ejus cor collineavit” ( L.B .). 

v. Nemeresc. 

Ajung „atteindre” se construieşte de regulă cu un nume pus în regim direct. 

Legenda Sf. Parasceve, text din secolul XVI (Cod. ms. miscel. al Bis. Sf. Nicolae 
din Braşov, p. 65): „nu vru să mai aştepte mai mulţii să se chinuiască, ce toate 
înpreunâ lăsâ-le de se luo de fugi, şi p u s t i î a ajunse...” 

Moxa, 1620, p. 400: „(Otmanii) au luaţii multe ţări despre răsăriţii de le-au 
robiţii şi le-au pridâditii, pănâ ce ajunseră cetatea Brusa...” 

Asemenea la Anton Pann, Prov. I, 79: 


„Doi cu picioare oloage 
Mergînd ş-ajungînd un deal 
Unu-ncepu să se roage...” 


Aci aparţine şi: 

„Trimise la maimuţă, vestită vrăjitoare, 

Ce spun că ştia multe şi că proorocea 
Întîmplările toate, după ce se trecea, 

Trimise, zic, la dînsa, să-i facă întrebare: 

Cum poate să ajungă s f î r ş i t u 1 ce doreşte...” 

(Gr. Alexandrescu, Dreptatea leului ) 


Lexicon Budan : „Rele timpuri am ajuns = in mala tempora viximus”. 
în toate aceste exemple, dacă n-ar fi regim direct, ajung n-ar mai însemna 
„atteindre”, ci „arriver”. Cu regim indirect, ajung îşi păstrează sensul de „atteindre” 
numai cînd arată o înaintare în spaţiu fără un punct bine hotărît, sau o mişcare a unui 
ce ne-nsufleţit. 

N. Muşte, Letop. III, p. 14: „Turcii, cum au trecut Nistrul, au început a prăda şi 
496 a da foc, căt au putut agiunge prin Ţara Leşească...” [...] 

„îmi ajunge veşmîntul la călcîie = mein Kleid reicht bis an die Fersen” ( L.B .). 
în proverbi, locuţiuni proverbiale şi idiotismi: 

„Despre un om nenorocos se zice: nu poate ajunge la creanga verde” (Preut 
G. Trailă, Temişoara). 

„Vulpea, dacă n-ajunge, zice că pute” (C. Negruzzi, Scris. XII), - proverb năs¬ 
cut din vechea fabulă. 

„Cine pleacă de dimineaţă, departe ajunge...” (Pann, I, 151); în Bucovina: „cine 
mînecă mai des-dimineaţă...” (Marian, Descîntece, 7). 


„Leagă sacul pînă e rătund, 
Nu cînd ajunge la fund.” 

„Cînd e omului să-i vie 
Vreun rău fără să-l ştie, 

Or zăboveşte 
Pînă-i soseşte, 

Or dă fugă, 

Să-l ajungă...” 


Sub forma reflexivă: 


(Pann, III, 72) 


(lb„ I, 144) 


„Cuvîntul 
E ca vîntul: 

Nu se ajunge nici cu armasarul, 

Nici cu ogarul...” 

(Ib., I, 21). 

De la Vrancea (B. Ştefănescu), Sultănica, p. 10: „nu doară c-ar fi fudulă să nu-i 
ajungi cu strămurariţa la nas...” 

Se zice cu acelaşi sens: „a ajunge cu prăjina la nas”. 

Ajunge cuţitul la os”, cînd suferinţa nu mai e de răbdat. 

I. Văcărescu, p. 540: 

„Milă să cer, sînt fricos; 

Răul mi-a ajuns la os ...” 

în balada Balaurul. 

„Sai, bădiţă ortomane, 

Că m-agiunge la ciolane! 

Sai, bădiţă, de mă scoate 
Că m-apuc fiori de moarte!...” 

Idiotismi: 

„Vorbeşte fiecare cum î 1 ajunge mintea”, sinonim cu „cum îl taie capul”, în 
ambele cazuri cu sensul de: „cum o nemereşte”. 

Legenda Sf. Parasceve, sec. XVI (Cod. ms. mise. al Bis. Sf. Nic. din Braşov, 
p. 70): „a merge la lăcuita ceia ce nimea cu m i n t e nu o poate ajunge...” 

Alt idiotism: „a ajunge d i n urmă” sau: „a ajunge după urmă”. 

1. Creangă, Cinci pini ( Conv. lit., 1883, p. 485): „Tocmai cînd scoaseră pînile 
din traiste, iaca un al treile drumeţ necunoscut îi ajunge din urmă şi se opreşte lingă 
dînşii...” 

A. Pann, Prov. III, 82: 

„Cînd plecă ca să se ducă, după dînsul s-a luat, 

Ş-ajungîndu- 1 după urmă, ce faci fine? 1-a-ntrebat...” 

Alt idiotism: „pe unde ajunge, geme pămîntul”. 

Zilot, Cron., p. 85: „era, pociu zice, curată ceată de tîlhari, că pe unde ajungea 
gemea pămîntul...” 

b) Ajung „saisir”. 

Coresi, 1577, ps. VII: „de să mâne amu draculu sufletulu mieu şi să ajungă”, 
acolo unde la Dosofteiu, 1680: „ca să gonească amu vrăjmaşul sufletul mieu 
şi să-l agîungâ”, iar în Vulgata', „persequatur ergo inimicus animam meam 
et comprehendat ...” 

Samuil Clain, învăţături (Blaj, 1784), p. 9: „cum pentru tine totdeauna în nevoi 
şi în primejdii mi-am pus viaţa, iară astăzi, ajungîndu- mă nevoia, îmi trebue ajuto- 
riu de la tine...” 

Cu acelaşi sens de „apucă”, ajunge pe cineva boala, oboseala, grija etc. 

Balada Blestemul'. 

„De mergea ce mai mergea, 

Greu zăduf îl apuca, 

Osteneala-1 ajungea 
Şi el, măre, se culca...” 

(G.D. Teodorescu, Poez. pop., 438) 

în poezia poporană e mai cu seamă des: ajunge d o r u 1, în loc de: „apucă”. 

O doină din Ardeal: 

„Cînd m-ajunge dor de ducă, 

Mă duc la deal ca pe luncă; 

Cînd m-ajunge dor de mers, 

Mă duc la deal ca pe şes...” 

Doină din Bucovina: 

Duminică pe la prînz 
M-a ajuns un dor cu plîns: 

Cum am fost şi ce-am ajuns...” 

(Marian, Buc. II, 150) 

unde primul ajung însemnează „saisir”, iar al doilea - „devenir”. 

2. Ajung „atteindre, saisir” în blăstemuri, jurăminte, ocări. în popor se aude la 
tot pasul: 

Să n-ajungi Pastile! 

Să n -ajungi sfînta zi de mîine! 

N-ai mai ajunge să vezi sfîntul soare mini dimineaţa! 

„N-ai mai ajunge să-ţi cînte cucul la anul!” (I. Mironescu, Neamţ, c. Negreşti). 
La a treia persoană: să n-ajungă..., n-ar mai ajunge... 

Din dată ce în loc de a doua sau a treia se pune prima persoană, toate acestea 
trec din blăstemuri în jurăminte: să n-ajung Pastile, n-aş mai ajunge etc. 

A. Pann, Prov. III, 84: 


„...ca să urmez lor şi eu, 

Iar de nu, să mă ajungă blestemul lui Dumnezeu...” 
în poezia poporană: 


„Să t e-ajungă, bade, ajungă 
Dorul lung şi jalea lungă...!” 

„Bădiţ bădişorul meu. 

Ajungă -te dorul greu 
Pe şesul Sibiiului, 

Pe spatele murgului...” 

„Du-te, bade, ducă-te, 

Dorul meu ajungă- te!...” 

„Că eu ştiu de ce nu vine, 

Că nu-1 lasă maică-sa, 

N-ar ajunge- a-1 însura 
Nici nepoţi a legăna 
Nici nepoate-a dezmierda...” 

„Mă uscă, mă face iască 
Şi mă dă-n boală cînească 
Să n -ajung să mînînc pască!...” 

„Agiungă-tc voie rea 
Und-ţi-a fi calea mai grea! 
Agiungă -te ahtul meu 
Und-ţi-a fi păsul mai greu!...” 

Balada Blăstemul : 


(Jarnik-Bîrsanu, Transilv., 263) 


(Ibid.) 

( Ibid.) 


(Marian, Bucov. II, 169) 


(Ibid., II, 96) 


(Caranfil, Valea Prutului, 75) 


„Să t e-agiungă dorul meu 
Unde-a fi drumul mai greu! 
Să te bată jalea mea 
Unde-a fi calea mai grea!...” 

Balada Mogoş vornicul : 

„Nouă ani să-i tot alungi 

Şi cu moartea să-i agiungi\...” [...] 

Românul e atît de obicinuit cu rolul imprecativ al lui ajung, încît i se pare că 
cineva jură sau blastemă pe dată ce răsună acest cuvînt, bunăoară în următoarea 
glumă poporană din Moldova: 

„Să n -agiung soarele 
Cu picioarele 
Şi luna 
Cu mina!” 

(Preut C. Gervescu, Neamţ, com. Roznovu) 

De aci apoi, prin antiteză, „nu ajungă...” să ia ca o apărare de blestem sau chiar 
ca o formulă de binecuvîntare. 

Doină ardelenească: 

„Codrule, frunză rătundă, 

Pice bruma, nu te-ajungă ! 

Codrule, frunzuţă lată, 

Pice bruma, nu te bată!...” 

(Reteganu, Poez . pop., 39) 

In idiotismi: a ajunge pe cineva păcatul, ceasul rău, osîncla, ciuma etc. 

Balada Badiul: 

„Turcii sărea şi fugea, 

Dar păcatu-i agi ungea ! 

Care scăpa de stîlpan, 

Nu scăpa de buzdugan...” 

Zilot, Cron., p. 113: „priimiţi de la Mateiu-vodă încoace, mai vîrtos neamul 
Cantacozinilor, pentru milostivire a se chivernisi aici, încă şi rudindu-se cu români, 
ei nu s-au mulţumit pe atîta, ci au rîvnit şi la scaunul domniei, pe carele în cea din 
urmă l-au şi dobîndit, călcînd facerile de bine şi pîinea românilor şi nesocotind că 
păcatul nemulţumirii îi va ajunge vreodinioară...” 

Beldiman, Tragod., v. 4021: 

„Muieri ce avea prin casă, pe toate le-au dezbrăcat, 

Cea mai mare osîndire, la purces ele-au cercat; 

Pe toate-au ajuns osînda, sfrrşitul au fost urît, 

Căci cîte-au fost burduhoase, pe toate le-au omorît...” 

Moxa, 1620, p. 398: „(Isachie Comnenu) domniră înţelepţeşte, ce curând 
1 -ajunseră boale grele...” 

Legenda Sf Nicolae, sec. XVII {Coci. ms. miscel. al Bis. Sf. Nic. din Braşov, 
500 p. 166): „nu faceţi rău, să nu vâ ajungă rău...” 

Basmul Tinereţe fără bătrîneţe (Ispirescu, Leg., 5): „blăstemul părinţilor le-a 
ajuns, şi d-aia s-au făcut lighioi aşa precum le vezi...” 

Un cîntec poporan: 

„Vai român de capul tău, 

Cum t e-agiunse ceasul rău!...” 

(Alex., Poez. pop. 2 , 238) 


sau: 


„Frunză verde de negară! 

Vai sărmană biată ţară, 

Cum t e-agiunse focul iară!...” 

(Ibid., 246) 

v. Dor. 

3. Ajung „atteindre, saisir” ca termen juridic. 

Lexicon Budair. „ajung pre cineva cu procesu, adecă îl înving, causa vinco quem- 
piam, Jemanden den Proces abgewinnen”. 

E foarte des în preţioasa Condică de judecăţi a lui Constantin Brîncovan, 
1692-1713 (ms., în Arh. Stat.); de exemplu: 

p. 91: „Deci au fost rămas Şerbu cu fii-său Manole de judecată dinaintea boîa- 
rilor domnii mele ce scriu mai sus, şi au luat Vasilie vel căpitan şi cartea boîarilor 
domnii mele ce sănt mai sus-zişi de judecată şi de rămas la măna lui, şi iar au 
stăpânit aceste vii pre seama lui, precum le-au cumpărat şi precum l-a u ajunsu 
judecata ...” 

p. 151: „cănd s-ar evi acele cărţi veri la ce judecată, să se ia de la măna ei şi să 
se dea la măna Neculii Banul şi a nepoţilor lui, după cum a u ajunsu jude¬ 
căţile ...” 

p. 211: „iar Lile şi Ilie şi Matei să-ş ţie numai partea lor ce le-au rămas nevăndu- 
tă, pentru că aşa a u ajunsu judecata şi direptatea ...” 

p. 192: „Ştefan Aprodul neavănd putere ca să întoarcă banii înapoi lui Istratie, 
precum l-a u ajunsu judecata Divanului ...” 

în vechea franceză, acelaşi înţeles avea „ a 11 e i n t et convaincu”, „ a t i n t 
de la justice li roi” etc. 

v. Dovedesc. 

Tot aci vine proverbul: „Satul mic îl ajunge podvoada des” (A. Pann I, 113). 

III. Ajung = „arriver, parvenir, recourir”. 

1. Ajung „arriver”. 

Cînd e vorba de mers, deosebirea între ajung „arriver” şi ajung „atteindre” 
stă numai în regimul indirect al celui dentîi faţă cu regimul direct al celuilalt. Ast¬ 
fel: „ajunsei satul =j’atteignis la campagne”, dar „ajunsei la sat = je suis arri- 
ve â la campagne”. 

E sinonim cu sosesc; ajung însă cuprinde în sine elementul unei dificultăţi, 
pe care nu-1 are sosesc. Aşa: „au sosit oaspeţii” nu este tot una cu „au ajuns 
oaspeţii”, căci numai în cazul din urmă se exprimă o îndoială că puteau să fie 
împedecaţi de a veni. 

v. Sosesc. 

Ion din Sîn-Petru, Alexandria, 1620 (ms., în Acad. Rom., p. 13): „merse spre 
răsărită 10 zile şi ajunseră la un cămpă mare şi frumos...” 

Noul Testament, 1648, Act. Apost. XXI, 7: 

„...vănslămu deîn Tiru, agîunsemu în „...navigatione expleta a Tyro, de s- 
Ptolomaida...” c e n d i m u s Ptolomaîdam...” 

Balada Iordachi al Lupului'. 

„Şi la Ieşi cît agiungea, 

Iordachi la domn mergea...” 

O doină: 

„Ţiu, ţiu, ţiu, murgule! zboară 
Pîn’ la verdea dumbrăvioară 
S -agiungem încă cu soare 
La Florica, dulce floare...” 

(Alex., Poez. pop. 2 , 248) 

O frumoasă gradaţiune la Costachi Negruzzi, Şalul negru : 

„Zbor, ajung, descalec rece ca de moarte, 

Şi întru la ea...” 

Proverbi: 

„Ţiganul cînd a ajuns la mal, atunci s-a înnecat” (Pann, II, 86). 

„Au ajuns şi ei săracii 
După ce-a-mpărţit colacii.” 

( Ibid., II, 68) 

„A pornit în cale lungă 
Şi va-ndată să ajungă.” 

(Ibid., I, 82) 

„N-a ajuns pîn’ la pîrîu 
Şi şi-a ardicat poalele-n brîu.” 

(Th. Theodorescu, Ialomiţa, c. Lupşeanu) 

„La rîu n-a ajuns, şi poalele şi-a ridicat” (Baronzi, Limba, p. 55). 

Locuţiune proverbială: a ajuns la spartul tîrgului = prea tîrziu. 

Figurat: a ajunge la bătrîneţe, la nevoie, la lipsă etc. 

Inventariul Cotrocenilor, 1681 (ms., Arh. Stat.), f. 15: „jupăneasa Despa ajun- 
găndu la adânci bătrâneţe...” 

Constantin Brîncovan, 1696 ( Cond., ms„ în Arh. Stat., p. 190): „mumă-sa Smeada 
ajungăfid la lipsă şi la sărăcie au fost vândut aceste case...” 

2. Ajung „parvenir”. 

Neculce, Letop. II, 395: „Vremea viitoare va arăta cine va agiunge să trăească...” 

Urare la cununie cătră naşi: „Cum aţi ajuns să cununaţi, să ajungeţi şi să botezaţi, 
să vă faceţi hini din hini şi să vă fie chefu deplin...” (A. D. Holban, Fălciu, c. Albeşti). 

Proverb: „Armăsarul cînd îmbătrîneşte ajunge la rîşniţă...”; sau simplu: „a ajunge 
de la moară la rîşniţă” (Pann, II, 64; III, 105). 

„Scărăbuş, p-a cui mînă ai ajunşi” (Baronzi, Limba, p. 52), locuţiune proverbi¬ 
ală, cînd cade cineva în puterea unui om crud sau nevrednic. 

v. încap. 

3. Ajung „recourir”. 

Proverbi: 

„E anevoie cînd ajungi să cumperi orz de la gîşte” (Pann, III, 72). 

,Ajungi în casa altuia, nu poţi şedea cum îţi place; ajungi la masa altuia, nu 
mănînci după cum ţi-e gustul; ajungi în patul altuia, nu poţi dormi cum ţi-e voia” 
(Ibid ., I, 136). 

Nic. Muşte, Letop. III, p. 20: „ajungând şi turcii cu daruri la Ramadanovski...” 

Ibid., p. 31: ,Agiuns- au dară şi el la Poartă şi au trimis pe Panaitaki Postelnicul 
şi au scos ferman...” 

Ibid., p. 41: „şi căt cheltuia Băsărab-vodă, domnul muntenesc, nimică asupra 
lui Mihai-vodă nu putea isprăvi, ce în zădar îşi cheltuia banii şi ajungea pre la toţi 
paşii, dăndu-le bani să fie întru ajutor să mazilească pre Mihai-vodă...” 

Ib., p. 44: „Dar n-au lăsat loc Brăncoveanul domnul muntenesc să nu ajungă cu 
pîră şi cu daruri pre la toţi paşii...” 

v. Alerg. 

IV. Ajung „devenir, etre reduit”. 

1. Ajung „devenir”. 

Balada Movila lui Burcel: 

„De-atunci n-am ce să mă fac, 

C-am agiuns un biet sărac...” 

Beldiman, Tragod., v. 557: 

„Se deşteaptă boierimea, începe-a se sfătui, 

Ce chip să-ntrebuinţeze răul spre a-1 lecui, 

C-acum agiunsese rana cangrenă desăvîrşit, 

Nu se mai aştepta altă decît un cumplit sfîrşit...” 

A. Pann, Prov. I, 62: 

„Lăsîndu-i într-a lor voie, pînă se fac mari ştrengari 
Ş-ajung în cele din urmă desfrînaţilor stegari...” 

In proverbi: 

„Ţiganul, cînd a ajuns împărat, 

Intîi pe tată-său a spînzurat.” 


(Pann, III, 28) 

,Ajunge din cal măgar 
Şi catîr din armăsar.” 

(Ib., III, 70) 

Mai adesea se zice simplu: „ajunge din cal măgar” (Ib., II, 64). 

„A ajunge la sapă de lemn = cu totul lipsit” (L.M.). 

„Vai cînd ajunge coada cap!” (Pann, II, 55). 

„Vai cînd ajunge lupul sameş la oi!” (Ib., II, 52). 

„Omul, pînă nu slujeşte, stăpîn nu ajunge ” (Ib., II, 47). 

„Stăpîn nu poţi ajunge, dar slugă cînd vei vrea” (Ib., II, 86). 

„Să nu te blesteme cineva s-ajungi slugă la cai albi” (Ib., II, 52). 
în locuţiuni proverbiale: 

„A ajunge de poveste-n ţară” (Pann, III, 128). 

Zilot, Cron., p. 117: 

„Săracul vultur românesc, cum s-amăgi de vulpe, 

Cuibşorul lui cel strămoşesc în gura ei să-l surpe! 

Pre toată hiara şi pre leu făcutu-le-au să crape, 

Iar d-ale vulpii linguşeli nu au putut să scape! 

O ascultă la sfat ficlean aripele să-şi taie, 

Iată acum că au ajuns al ei de joc bătaie!” 

Ibid., p. 118: „scăzură de tot şi ajunseră batjocură grecilor...” 

Idiotism: „ajunge treaba = es so weit kommen, darauf ankommen” 
(Dr. Polysu). 

A. Pann, Prav. II, 144: „Să n-ajungă treaba singur cu paraoa să-mi găsesc be- 
leaoa...” 

Alt idiotism: a ajunge cal de poştă = a nu mai avea odihnă. 

Alexandri, Barbu Lăutarul : „Sărmane biete Barbule! ai agiuns cal de poştă îm- 
pregiuru horii...” 

A ajunge o J o i m ă r i ţ ă : 

„Foaie verde peliniţă! 

Mărită-mă, măiculiţă, 

C-am agiuns o Joimăriţă...” 

(G. D. Teodorescu, Poez. pop., 337) 

, Ajung bine, ajung departe = weit kommen, es weit bringen, Fortschritte 
machen; ajung rău = ins Ungliick gerathen, verarmen, sich zu Grunde richten” 
(Dr. Polysu). 

Cu acelaşi sens, ajung fără determinare: 

„Vai de mine, ce-am ajunşi 
Să iubesc pe sub ascuns...” 

(Jarnik-Bîrsanu, Transilv., 81) 

504 Reduplicat, pentru mai multă energie, la Zilot, p. 12: 

„N-ai gîndit, sărace, n-ai gîndit, eu ştiu fără a-mi da răspuns, 

Că de ai fi gîndit în adevăr, n -ajungeai cum ai ajuns... 

2. Ajung „etre reduit”. 

Locuţiune proverbială: „am ajuns să ne ia copii[i] în picioare” (Pann, Prav. III, 
150). 

Zilot, p. 56: 

„Aceşti doi ticăloşi, din butcă, din odihnă, 

Din aşternut cu puf, din verice altă ticnă, 

S -ajungă - o, ce foc! - călări pe deşelate, 

Să doarmă pre pămînt, vezi acum de se poate!...” 

V. Ajung =„suffire, assez”. 

Pravila Moldov., 1646, f. 34: „de va fi om bun şi cu nume bun, agîunge gîură- 
măntulii, îarâ de nu, trebue altă arătare mai bună...” 

1. Proverbi: 

,Ajunge un ciomag la un car de oale” (Pann, III, 133). 

„Joacă danţ pe mămăligă 
Şi-i ajunge cît cîştigă...” 

(Ibid., I, 106) 

„Bună e mîneca lungă, 

Dar pînza nu va s-ajungă...” 

( Ib ., I, 161) 

„întinde-te cît îţi ajunge plapoma”, adecă trăieşte după mijloacele tale. 
Jipescu, Opincaru, p. 132: „Pă cîţi nu mi i-au văzut ochiţi] în slava cerului 
două-trei luni, şi pă urmă dară toată ghiaţa dă coadă-n vale, pîntru că s-au întins mai 
mult dăcît le ajungea ţolu...” 

2. Locuţiuni proverbiale: 

a) Ajunge de glumă, ajunge de şagă - cînd gluma sau şaga se prea lungeşte, ori 
nu mai place. 

Balada Mănăstirea Argeş: 

,Agiungă-ţ i de şagă, 

Că nu-i bună, dragă...” 

b) „Cale lungă să ajungă”, despre o foarte lungă călătorie. 

I. Creangă, Povestea Iui Harap-Alb ( Conv. lit., 1877, p. 178): „şi merg ei şi 
merg cale lungă să le-ajungă, trecînd peste nouă mări, peste nouă ţări....” 

De la Vrancea (B. Ştefănescu), Sultănica, p. 258: „Apoi, cale lungă să-i ajungă, 
întîlni un călugăraş, îi dădu veşmintele ei şi îi luă rasa şi caucul lui; plecă înainte...” 

c) Tot aşa despre o luptă foarte lungă: 

„Se luptară 
Zi de vară 

Pînă-n sară: 

Luptă lungă 
Să li -ajungă...” 

(Marian, Bucov. I, 167) 

3. Imperativul ajunge sau ajungă întrebuinţat în locul adverbului destul. 

Cantemir, Ist. ierogl. (ms., în Acad. Rom., p. 35): „...nici în ritorică tropul în¬ 
de s t u 1 i r i i au ascultat, nici în gramatică graiul fără chip şi cuvîntul agiunge au 
învăţat...” 

Costachi Negruzzi, Alexandru Lăpuşneanul 11: , Ajungă atîta sînge vărsat, atîte 
văduvii, atîţia sărimani...” 

A. Pann, Prav. II, 102: 

„Mă rog, bărbăţele, dă puţin cu milă, 

Că nu ştiu bătaie de mică copilă, 

Aoleo, ajunge!..” 

I. Văcărescu, p. 62: 

„Ah! ajungă dar, ajungă 
Atîta mînie lungă!...” 

4. Forma reflexivă: ase ajunge. 

Lexicon Budan: „el nu s e ajunge cu leafa sa = non sufficit ei salarium”. 
Laurian-Maxim: „el nu s e ajunge cu venitul ce are”. 

Impersonal: 

Caragia, Legiuire, 1818, p. 84: „cît nu s ă ajunge din averea muflujilor spre 
plata împrumutătorilor...” 

„Un bun pe zi de ne vine, 

Cheltuim cinci şi mai bine; 

Pe unde nu s e ajunge. 

Ştim şi cu vorbe a unge...” 

(Pann, Prov., II, 154) 

Zilot, Cron., p. 47: „şi fiindcă ostaşii se îmulţiseră în urmă după ce s-au ars 
Craiova, şi ludele ţării se împuţinaseră, măcar deşi era dăjdiile grele, dar iar nu s e 
ajungea cu venitul vistieriei a se răspunde lefile...” 

VI. Particularităţi fonetice şi morfologice. 

1. Istorice. 

a) -n- în ajung se rostea ca vocala nazală franceză; de aci uneori scris prin ^: 
d/K^l'iC alteori vocalizat de tot: 

Pravila de la Govora, 1640, f. 109 b: „era şi tineri amândoi, şi ajuînserâ 
(dJK^*^cEp/î\) pănâ în sâmbăta cea mare...” 

Act oltenesc din 1591 ( Cuv. d. bătr. I, 56): „ajugăndu-l (dJK^r'kH/ţ^A) vreme de 
lipsă şi de nevoe, el se-au dus încătroo au putut...” 

b) La perfect simplu se conjuga: (eu) ajunşu sau ajunşi (= lat. adj u n x i), 
(noi) ajunsemu (= lat. adj unximus). 

Legenda Sf. Maria Egipteană, sec. XVII (Cod. ms. miscel. al Bis. Sf. Nicolae 
din Braşov, p. 371): „mâ prinse un cutremuri! şi frică, deaca ajunşi la uşa ce mi se 
închidea mainte şi fără de greaţă intrai înlâuntru...”; şi mai jos, p. 373: „iară apuindu 
soarele, ajunşu la besereca sfântului...” 

Coresi, Omiliar, 1580, quatern. III, p. 6: „cătrâ uşa postului ajunsemu şi nevoinţa 
sufletească înnainte zace...” 

Pînă astăzi aşa se conjugă la macedo-români. 

2. Poporane. 

In limba poetică, ajung poate să-şi asocieze pe d-, ca în „dalb = alb”. 

O baladă din Ardeal: 


„Deac-acolo dajungea, 
Străjile nu-1 slobozea, 
Mîna-n buzunari băga, 
Galbeni jos le arunca...” 

O colindă muntenească: 


(Reteganu, Poez ■ pop., 72) 


„De departe ce-mi vedea? 
Pe arhanghelul Gavril 
Şi pe sfîntul Mihail 
Că-mi venea, mereu venea 
Şi la masă dajungea...” 


v. Ajungere. - 1 ddAjuns. 


(G. D. Teodorescu, Poez. pop., 33) 


AJUNGĂ 

AJUNGE 


adv.; assez. - v. Ajung. 


AJUNGERE s. AGIUNGERE, s.f.; l’infinitif d’a j ung pris comme substantif: 
action d’atteindre, d’arriver, de parvenir etc. Reprezintă ca substantiv abstract toate 
sensurile verbului. Uneori e foarte elegant; bunăoară într-un cîntec poporan din 
Bucovina: 

„Şi pinteni zimţoşi îi da, 

Pinteni zimţoşi murgului 
Sprc-ajungerea dorului, 

Căci dorul e mare cîne: 

Peste multe dealuri vine...” 

(Marian, I, 146) 

De asemenea la mitropolitul Antim, Didahi\ i] (ms. din 1781, în Acad. Rom.), 
p. 10: „am trudit din zi şi din noapte să înmulţesc talantul Domnului, pentru ca să nu 
mă număr în rândul leneşii slugi, şi am silit după putinţa mea şi după proastă ajun¬ 
gerea minţii mele...” 

în primul pasagiu, ajungerea dorului = „accomplissement du deşir”; în al 
doilea, ajungerea minţii = „portee de l’intelligence”. 
v. Ajung. 

1 AJUNS s. AGIUNS, -Ă, adj.; part. passe d’a j ung pris comme adjectif: arrive, 
atteint, muri. 

1. Ajuns - s o s i t. 

1. Văcărescu, p. 423: 

„Că ne iubeşte Dumnezeu cu dragoste curată, 
în toată vremea o vedem, în toate ni s-arată: 

Fulgere, vijelii şi ploi, oblăduiri ascunse, 

Ce provedinţa-i îngrijind, sînt tot la vremi ajunse...” 

2. Ajuns = a t i n s . 

Corbea, Psaltire, circa 1700 (ms., în Acad. Rom., ps. XCVI): 

„Şi de faţa Domnului, munţii, ca ceara 
S-au topiit, ca de soare ajunsă vara...” 

, Ajuns cu cui, beriihrt” (Dr. Polysu). 

La negativ: 

Bocet din Banat (Cuv. d. bătr. II, 712): 

„Că-n două răzoare 
Va fi cîte-o floare: 

Floare la pămînt 
N-ajunsă de vînt, 

Floare 
La răcoare 
N-ajunsă de soare...” 

,Ajuns de bătrîneţe” şi „ajuns la bătrîneţe”, ambii termini însemnînd: „aproape 
bătrîn”, cu acea deosebire că-n cazul dentîi poate să fie o îmbătrînire înainte de timp, 
prin boale sau necazuri, pe cînd în cazul al doilea este o îmbătrînire treptată firească. 
Zilot, Cron., p. 76: 

„Vedeai oameni cinstiţi, ajunşi de bătrîneţe, 

De frică munţi urcînd, ca-n cele tinereţe...” 

De aci tranziţiunea logică la: 

3. Ajuns = copt: „poamă ajunsă, reif ’ (Dr. Polysu). 

,Ajuns la minte” şi „ajuns de minte” = „copt, matur”; dar primul cuvînt implică 
o lipsă anterioară de minte, pe cînd cellalt arată numai o dezvoltare deplină a minţii. 

Enachi Cogălniceanu, Letop. III, p. 240: „Era om de treabă şi învăţat şi agiuns 
de minte...” 

v. Ajung. - 2 ’ 3 Ajuns. 

2 AJUNS s. AGIUNS (plur. ajunsuri), s. n.; part. passe d’a j ung pris comme 
substantif: arrivee. 

Cantemir, Ist. ierogl. (ms., în Acad. Rom., p. 35): „nici adînc fundul mărei, nici 
nestrăbătută a pămîntului grosime, nici pre supt rădăcinele munţilor şi stîncilor a 
metalilor şuvăite vine, nici nevoia agiunsului...” 

Mai ales în urarea de bună sosire din drum a unui oaspe dorit sau plăcut: 


„Trece-n gios, se duce-n sus, 
Nime nu-i dă un răspuns, 

Nici îi zice: bun agiuns!..." 

v. Ajung. - b3 Ajuns. 


(Alex., Poez. pop. 2 , 240) 


3 AJUNS s. AGIUNS (DE-), adv.; assez, suffisamment. Sinonim cu destul. 

Neculce, Letop. II, p. 244: „se vor apăra câteva zile, că şi bucate, şi hrană de cai, 
şi earbă de puşcă de agiuns avea...” 

Beldiman, Tragod., v. 345: 

„Unuia îi lua şalul, altuia punga cerea, 

D e-agiuns îi da bătaie, dacă se împotrivea...” 

Doină muntenească: 


„A plecat neică, s-a dus 
Şi nemica nu mi-a spus 
Să-i dau guriţă d e -ajuns! 

A plecat cu caru-n sus, 

N-a lăsat nici un răspuns 
Să-l îmbrăţişez d e -ajuns!..." 

v. Ajung. - l ’ 2 Ajuns. 


(Vulpian, Text, p. 11) 


AJUT, s. AGIUT ( ajutat, ajutare), vb.; aider, venir en aide, seconder, soutenir, 
donner un coup de main. A uşura pe cineva la greu sau la nevoie., Ajută pe vecinul 
tău; ajută- te, şi Dumnezeu te va ajuta; ajutaţi-va unii pe alţii; m ă ajut cum pot” 
(L. M.). Vine din lat. a d j u t o , frecuentativ de la a d j u v o (= ad+juvo), 
de unde ital. a j u t o sau a i t o , spân. a y u d o , fr. aide etc. (Cihac). 

v. Sprijinesc. 

1. Ca şi prototipul latin, ajut se construieşte cu acuzativul şi cu dativul. 

a) Cu dativul: 

Moxa, 1620, p. 401: „de nu-m veţi ajuta acum, apoi voi vă veţi căi...” 

Zilot, Cron., p. 76: 

„Acei mai mulţi mergea pă jos spre uşurinţă, 

Carălor ajutînd pe cît era putinţă...” 

Construcţiunea cu dativul e stereotipă în blăsteme, jurăminte şi urări: „Să nu-m i 
ajute sfînta zi de astăzi!” „Nu ţ i -ar ajuta ţie...” „Aşa să-m i ajute sfîntul soare!” etc. 
Jipescu, Opincaru, p. 50: „Dă ţi-o ajuta s f î n t u s-ai tîrlă, cireadă şi turme...” 
In cîntece poporane: 

„Am avut un frate drag, 

L-ajurat neamţul sub steag; 

Am avut un frate dulce 
Ş-acuma departe-1 duce, 

Nu le-ajute sfînta cruce!...” 

(Jarnik-Bîrsanu, Transilv., 297) 

„Badea-i călător, se duce, 

Nu-i ajute sfînta cruce! 

Badea-i călător, porneşte, 

Pe mine mă părăseşte, 

Nu-i ajute ce gîndeşte!...” 

(Ibid., 160) 

„De n-oi înşela-o eu, 

Nu-mi ajute Dumnezeu 
Să-ncalec pe murgul meu!...” 

(Pompiliu, Sibiu, 71) 

„Oh, drăguţ bărbatul meu, 

Ajuta-ţ i-ar Dumnezeu!...” 

(Alex., Poez- pop. 2 , 53) 

Afară din blăsteme, jurăminte şi urări, în cari dativul e de rigoare, în graiul 
obicinuit ajut se construieşte mai ales: 
b) Cu acuzativul. 

O predică, text din sec. XVII (Cod. ms. miscel. al Bis. Sf. Nicolae din Braşov, 
p. 203): „acasta fi-ne-va, să vomii ajuta credinţa cu viîaţâ bună...” 

Dosofteiu, 1673, f. 14 a: 

„S -agiuţî pre săracul cu mânâ-nduratâ...” 

I. Creangă, Dănilă Prepeleac ( Conv. lit., 1876, p. 453): „Apoi dă, nevastă, sîn- 
gele apă nu se face. Dacă nu l-oi ajuta eu, cine să-l ajute ?...” 

Balada Radu Calomfirescu: 

„Rogu-te, măria-ta, 

De vroieşti a m -agiuta, 

Dă-mi agiutor pe Buzeşti...” 

Proverb: 

„Dumnezeu cînd te ajută. 

Plumbul ţi se face plută.” 

c) Nedeterminat: 

Moxa, 1620, p. 376: „unde nu va să ajute Dumnezeu, în deşert se nevoîaşte 
niştine...” 

I. Văcărescu, p. 441: 

„Fereşte-te de buna 
A lor căutătură! 

Florile totdauna, 

Cînd i se-ncred, se fură: 

N -ajută păzitori...” 

II. Compusul „Doamne -ajută” constituă un idiotism cu accepţiuni diferite. 

a) Strigăt de luptă sau de vitejie. 

Balada Român Grue Grozovanul: 

„Grue vreme nu perdea, 

Două cruci numai făcea, 

Doamne -agiută! el zicea, 

Barda-n mînă apuca 
Şi-n tătari se arunca...” 

I. Creangă, Povestea lui Harap-Alb ( Conv. Ut., 1877, p. 185): „Şi zicînd 
Doamne -ajută, se aruncă cu calul în apă, o trece înnot dincolo la cela mal fără 
primejdie, şi apoi îşi ie drumul înainte...” 

De aci, cînd cineva ne sileşte sau ne grăbeşte a face ceva fără voie ori fără timp, 
se zice că: „dă zor cu Doamne -ajută”. 

b) Invocaţiunea plugarului şi a muncitorului în genere, cînd se apucă de lucru. 
Jipescu, Opincaru, p. 148: „înbucă cîţiva dumicaţi dă mămăligă, muşcă dă 

douo-trei ori dîntr-o ceapă, înjugă bouleni[i] şi apoi, făcînd cruce, zice: 
Doamne -ajută! I, boi, mă!...” 

I. Creangă, Stan Păţitul (Conv. Ut., 1877, p. 22): „pune mîncarea în traistă, înju¬ 
gă boii la car, zice Doamne -ajută şi se duce la pădure să-şi aducă un car de 
lemne...”; apoi, la întoarcere ca şi la plecare: „înjugă boii, zice iar un 
Doamne -ajută, şi pe la prînzişor porneşte spre casă...” 

De aci în legătură cu plugăria, la Marian, Bucovina II, 25: 

„Doamne -ajută cucului 
Să zboare din cuibul lui 
In mijlocul cîmpului 
Pe coarnele plugului...” 

„Dulgherii, la începutul lucrului îşi fac cruce şi zic: Doamne -ajută!” 

(D. Alboteanu, Covurlui, com. Mastacani). 

c) Sinonim cu bătaie, însă numai pe neaşteptate. 

A. Pann, Prav. II, 102: „Să nu te pomeneşti cu Doamne -ajută pe spinare...” 

In graiul ţăranului din Prahova: „Poporu ie ca oaia; azi te poartă pă sus, te măreşte; 
mîine dă l-o sumuţa altu pă tine, tot norodu ăl de ieri te-ncarcă dă Doamne -ajută, 511 

pîntru că ţara nemintoasă e pururea doritoare dă pocinoguri...” (Jipescu, Opin¬ 
ca m, p. 97). 

d) Ceva mic, neînsemnat, abia de-ajuns. 

„Nici casă ca lumea, nici trai dă Doamne -ajută, nici grijă dă sănătate, nici 
lumină la minte...” ( Ibid ., p. 65). 

La comparativ: 

Basmul Făt-Frumos (Ispirescu, Legende, p. 194): „N-apucase calul să se depărte¬ 
ze o bucată de loc mai de D o a m n e -ajută, şi iată că smeoaica iară îi ajunse...” 

Cu sensul de sub litera a şi b, se zice şi „ c r u c e -ajută”. 

Alexandri, Florin şi Florica, sc. 2: 

„Colivescu: Psaltul Chiriac mi-o spus că am un ohtoic de cele zdravene. Vrei 
să-l asculţi? 

Florica: Vreu. Dă, începe, şi cruce -agiută !....” 

Acelaşi, Cinel-Cinel, sc. 14: 

„Graur: Gata sînteţi? 

Toate: Gata. 

Graur: Cruce -agiută! Să te văd, Graure băiete!... acu să-mi vînezi cumse¬ 
cade...” 

Acelaşi, Surugiul: „Ei! da ce stau eu de mă amăresc cu gînduri pocite. Piei 
nălucă şi cruce -agiută!... 

III. Din forme istorice, este de observat: 

a) Dosofteiu, 1680: 


ps. XCII1: „că de n-ar fi Domnulu agiu- 
tatu- mî, în puţintel s-ar hi sălăşluit în ad 
sufletulu mieu...” 


„...Nisi quia Dominus a d j u v i t me, 
paulo minus habitasset in inferno anima 
mea...” 


Acelaşi pasagiu la Coresi, 1577: „că să nu vrea Domnulu ajuta mie, în neşchitu 
întra-vrea întru îadii sufletulu mieu...”; iar la Arsenie din Bisericani, circa 1650 
(ms., în Acad. Rom., p. 217): „că de n-a u vrut fi Domnul agîutându- mi, 
puţinei deci au vrut fi sălăşluindii în adu sufletulu mieu...” 
b) Arsenie din Bisericani, p. 247: 

ps. CVI: „şi slăbiră şi nu era cine le „...infirmaţi sunt nec fuit qui adiu- 
agîuta lor...” v a r e t...” 


unde la Dosofteiu, 1680: „slăbiră şi nu era cine să agîute...” 
v. 92,3 Ajutor. - Ajutoresc. - f 2 Ajutorinţă. - Ajtez.eu. 


AJUTÂRE s. AGIUTÂRE, s.f. ; l’infinitif d’a j u t pris comme substantif: action 
d’aider. Sinonim cu ajutor. Rar se întrebuinţează. 

Coresi 1577, ps. XLVIII: „şi ajuto- Dosofteiu, 1680: „şi agîutarîa lor 
rîulu lorii vecheşte întru îadii...” vechi-să-va în îad...” 

AJUTAT, -Ă, adj.; part. passe d’a j u t pris comme adjectif. - v. Ajut. 


AJUTĂTOR s. AGIUTĂTOR, -OARE, subst. et adj.; auxiliaire. Formaţiune 
analogică în loc de organicul ajutor (= lat. adjutorius), care dispare din grai. 

a) In sens juridic. 

Pravila Moldov., 1646, f. 101: „svîatnicii şi agîutâtorii răpitoriului nu să vorii 
putîa mântui aşîa, ce să voru certa după curnu va fi voia gîudeţului; şi acasta să dzice 
pentru ceia ce vor fi a g i u t a ţ ii la răpit, iară nu pentru ceia c-au agîutatu 
după ce s-aii răpită...” 

b) în sens teologic. 


Dosofteiu, 1680, ps. IX: „şi fu Domnul 
scăpare mişăluluî, agîutătorîu în bună vre¬ 
me în griji...” 


„...et factus est Dominus refugium pau¬ 
peri, a d j u t o r in opportunitatibus in 
tribulatione...” 


Legenda Sf. Parasceve, text din sec. XVI (Cod. ms. miscel. al Bis. Sf. Nicolae 
din Braşov, p. 72): „stăi dereptu mine, săraca de eu, şi-mi fii ajutătoare şi derep- 
tâtoare...” 

Legenda Sf. Maria Egipteană, sec. XVII (Ibid., p. 378): „şi cănd mâ ajungea 
grijile, iară ia-mi era ajutătoare...”', şi mai jos: „şi pănâ în zua de astăzi acea aju¬ 
tătoare ajută -mi de pururea...” 
v. Ajut. - 1 Ajutor. 


AJUTĂTORÎE. - v. Ajutorie. 

V V 

'AJUTOR s. AGIUTOR (plur. ajutoare, ajutoară, ajutoruri), s. n.: aide, secours, 
assistance. Sinonim cu sprijin. Latinul adj utorium = ital. aitorio, spân. 
ayudoiro etc. (Cihac). 

Coresi, 1577, ps. VII: „ajutorîulu mieu de Dumnezeu”, acolo unde Silvestru, 
1651: „agiutorîulu mieu de la Dumnezăul”, iar în contextul latin: „adjutorium 
meum a Domino”. 

Dosofteiu, 1673, f. 11 b: 

„Mişelului îaste Domnul de scăpare, 

Agutoru la treabă, la greu stîncă tare...” 

Jipescu, Opincaru, p. 160: „Ş-aşa aidea, aidea, doma, doma, mai în care şi-n 
căruţe, mai pă jos, ajung cu ajutoru sfîntului acasă...” 

Pluralul poporan este ajutoară — lat. adjutoria. 

Zilot, Cron. , p. 113: „cele mai multe mănăstiri ale împăraţilor greci, care primej- 
duia a se perde supt robia turcească ei (Basarabii) le-au miluit, le-au ajutorat 
cu ajutoară vecinice, care şi pînă astăzi li se urmează de aici din ţară...” 

Acelaşi, p. 118: „nemulţumindu-se pe ajutoarăle şi milele domnilor români, 
amăgiră pe români şi luară rînd la domnie...” 

Pluralul literar este ajutoare. 

AJUTOR 


I. Văcărescu, p. 434: 

„Daţi ajutoare, 

Vedeţi ce floare! 

Ce pătimeşte, 

Şi în ce stare!...” 

In popor se mai zice şi ajutoruri. 

Alexandri, Boieri şi ciocoi, act. I, se. 7: „Hei! vere, în vremea de mai nainte 
boierii, adevăraţi stîlpi ai ţărei, în loc de-a cere agiutoruri de peste hotar, mergeau 
de-a dreptul la curtea domnească şi ziceau lui Vodă cu glas bărbătesc: Măria-ta! 
ţara sufere...” 

Pentru „a cere ajutor ”, în graiul vechi se zicea mai obicinuit: „a pofti ajutor”. 
Ureche, Letop. I, p. 100: „au fugit Ştefan, fratele cel mai mare, la Cazimir, 
craiul leşesc, pohtind ajutor împotriva frăţine-seu lui Petru...”; şi mai jos, p. 110: 
„s-au dus Ilieaş-vodă la craiul leşesc, la Vladislav Jaghello şi au poftit agiutor să-l 
ducă la domnie...” 

Dar la Moxa, 1620, p. 382: „elfi c e r ş u ajutorîu la Irina...” 

Fiind poftit sau cerut, ori cerşut, se d ă ajutor. 

Pravila Moldov., 1646, f. 41: „căndfi va prinde gîudeţulu vreun calpuzanii, tre- 
bue să-l cercetîadze: mai are soţii? şi cine le d ă agîutorîu...” 

Beldiman, Tragod., v. 411: 

„Cîţiva nebuni, alţii falnici, se pleacă, dau ajutor, 

Vrînd s-areate fiştecare cum că este rîvnitor...” 

Construit cu d e : 

Act muntenesc din 1679 (A. I. R. III, 253): „să-i ducă (pre oamenii fugiţi de pre 
moşie) pre lăngă casa lui să fie d e ajutor şi de posluşania casăi...” 

Balada Bujor: 

„— Unde-ţi sînt averile 
Ca să-ţi scapi tu zilele? 

— Le-am ascuns pe la copaci 
D e -agiutor la cei săraci 
Să-şi cumpere boi şi vaci...” 

Balada Toma Alimoş: 

„Murgule, murguţul meu, 

Datu-mi-te-a taică-tău 
Ca să-mi fii d e ajutor 
La nevoie şi la zor...” 

(G.D. Teodorescu, Poez. pop., 583) 

De aci: afimînă de ajutor, a da m î n ă de ajutor, a pune mînă 
d e ajutor. 

514 A. Pann, Prov. 111, 156: „Fă bine şi mă ardică, mînă d -ajutor să-mi pui...” 



AJUTOR 


Altceva este după un adjectiv însemnînd lipsă: dezbrăcat d e ajutor = fără ajutor. 

Zilot, Cron., p. 30: 

„Pentru c-ai rămas cu totul pustie de ajutor 
Şi Pazvangiii crîşneşte să te puie supt picior...” 

în construcţiune cu întru: 

„Dumnezeu, î n t r -ajutori = que Dieu soit en aide!” (Cihac). 

Pravila Moldov., 1646, f. 98: „părinţii, fraţii, rudele, stăpânii, ispravnicii mue- 
rii, toţii aceştia potă să-i ucigâ de tot pre răpitori şi să nu aibă nice o certare; şi încă 
nu numai pre răpitori, ce şi pre soţiile lorii şi pre ceia ce le vor fi î n t r -agîutoriu...” 

Ştefan Gheorghie Vv„ 1667 (A. I. R. I, 109): „să-i fii î n t r -a*iutor acestui 
sărac de copil să-ş poată dezbate moşia...” 

Nic. Muşte, Letop. III, p. 8: „Şi dăndu-se vezi nil într-o parte cu ostile sale, au 
trimes la serascherul ce-1 lăsase la Leva, şi cu tatarii şi cu moldovenii şi cu munte¬ 
nii, să-i vie întru ajutor să bată pre nemţi...” 

Costachi Negruzzi, Aprodul Purice: 

„Dumnezeule! la tine nădejdea lor a rămas, 
înalţe-se pîn-la tine a lor trist şi jalnic glas! 

Şi trimite-le din ceruri un înger î n t r -ajutor, 

Căci se bat pentru scaparea ş-apărarea ţărei lor...” 

v. Ajut. - 2 ’3 Ajutor. - Ajutorinţă. 


2 AJUTOR s. AGIUTOR, -OARE, adj. et subst.; aide, aidant, celui ou celle qui 
aide. Sinonim cu ajutător, prin concurenţa căruia a ieşit din întrebuinţare. Lat. 
adjutorius = ital. ajutore etc. (Cihac). 

Psaltirea Şcheiană, circa 1550 (ms„ în Acad. Rom.): 


XVII: „Dzeul mieu agîutorîul, mieu...” 
XXVI: ,Agiutorîu -mi fii şi nu împenge 
mere...” 

XXXII: „că agîutoriu şi scut noao îaste...” 


„...Deus meus a d j u t o r meus...” 
„...A d j u t o r meus esto, ne derelin- 
quas me...” 

„...quoniam adjutor et protector 
noster est...” 


Coresi, 1577, ps. XLI: 

„...ajutorîu mie eşti, că ce mâ uitaşi...” 


„...s usceptor meus es, quare obli- 
tus es mei...” 


Moxa, 1620, p. 379: „de-acii (Leu) curând fu cunoscută de sfatnici şi sosi voe- 
vodă răsăritului, şi-şi află ajutorîu Artavazdă anume, unu boîarină...” 

Pravila Mold., 1646, f. 103: „la vremea răpitului n-au strigată să-i vie cineva 
agîutoriu...” 

Cantemir, Ist. ieroglif. (ms., în Acad. Rom.), p. 35: „cu curată inimă mă giuruesc 
că în toate agiutoare şi înpreună lucrătoare, şi ce iaste capul lucrului, spre toate 
primejdiile primitoare şi suferitoare voiu fi...” 

Beldiman, Tragod., v. 69: 

„Pe domnul Mihail-vodă, a ţărei stăpînitor, 

S-au silit îndat-a-1 trage să le fie agiutor...” 

v. Ajut. - f 3 Ajutor. 

3 AJUTOR s. AGIUTOR, s.n .; t. fisc.: subside. Sinonim cu ajutorinţă, care 
însă era o dare mai statornică decît ajutor, punctul comun între ambele este că le 
plătea dopotrivă nu numai poporul, dar încă boierii şi călugărimea. 

Zilot, Cron., p. 6: 

„Şi mai întîi sfătuiră să scoată o angarea 

Pre boieri de toată starea şi pre bresle foarte grea, 

Pă mănăstiri şi pă schituri, şi văduvele să dea, 

Fieşcare după stare-i, că şi lor li s-ar cădea, 

Numindu-o cum că este ajutor de cheltuieli 
Pentr-ascherii ce s-adună la Diiu ş-alte rînduieli...” 

Acelaşi, p. 70: 

„Cu binele ne-am stins, dînd de lefi ajutoară', 

Cu vestea ce ne-au dat, mintea va să ne sară...” 

v. Ajut. - f 2 Ajutor. - 2 Ajutorinţă. 


AJUTORÂRE 

AJUTORÂT 


v. Ajutorez. 


AJUTORESC s. AGIUTORESC ( ajutorit, ajutorire), vb.; aider, secourir, venir 
en aide. Formă colaterală lui ajutorez, ambele derivate dintr-un verb a j îi t u r 
= lat. *a d j u t u 1 o , format din ajut prin sufixul verbal frecuentativ -ur = lat. 
-ulo, ca în „scutur”, „vîntur”, tremur” etc. De aceea ajutoresc nu însemnează numai 
„ajut”, ci „ajut mereu” sau „ajut adesea”. 

, Ajutoresc, saepe juvo, oft helfen” ( L. B.). 

Biblia Şerban-vodă, 1688, Genez. XV, 1: 

„...nu te teme. Avrame, eu-ţi ajuto- „...noii timere Abram: ego protego 
rescu...” te...” 


Ibidem, Esai. X, 3: 

„...şi cătră cine veţi fugi ca să vă aju- „...et ad quem confugietis ut auxi- 
516 toriţil...” lium consequamini ?...” 





AJUTORIE 


Pravila Moldov. , 1646, f. 48: „cândii să va prileji de va face ucidere vreun boîa- 
rinu, şi de nu va fi nice de o treabă ţărăi, acela, de-are da căţ bani, nu să va putîa 
răscumpăra, alegăndu căndii are da niscare bani să agiutoreascâ la vreo nevoe a 
ţărăi; iară care boîarinu bogaţii de să va fi izbăvit cu bani de moartîa cîa grabnică, şi 
apoi îarâşu va fi făcut al doile răndii aşijdere aceia ucidere grabnică, nu s-are mai 
putîa plăti cu bani, macarii de-are scoate ţara din ce nevoe, sau macarii de l-are 
agîutori şi alţii streini cu di ce are putîa să-l plătîascâ...” 

Ibid., f. 65: „macarii că are fiecine voe să agiutoreascâ pre cel asuprită şi, unde 
va vedîa că stau cu războîu asupra lui, să-i scoaţâ capulu şi să-l mântuiască den 
moarte, iară acestu lucru nu îaste nemărui dată cu vreo silă curau să fie datorîu să 
facă acestu agîutorîu de multe ori; şi cu cuvântulu poate să agiuto¬ 
reascâ neştine pre altulu pănâ-1 va izbăvi...” 

Ureche, Letop. I, 106: „Alexandru-vodă făcut-au prieteşug mare cu leşii, şi le¬ 
gătură tare, ca hie la ce treabă unul pre altul să agiutoreascâ...” 

Cantemir, Ist. ieroglif. (ms., în Acad. Rom.), p. 35: „cel ce spre rău cu lucrul 
agiutoreşte şi cel ce fapta rea cu gîndul o priimeşte şi o învoiaşte, tot una sînt...” 

Reflexivul „a s e ajutori ”: 

„Domnul mie-mi iaste ajutor 
Şi-n toate năpăştile scutitor; 

Spre dîns inima-m au nădăjduit 
Şi or în ce greu m-am ajutorit...” 

(Corbea, ms. în Acad. Rom., ps. XXVII) 

v. Ajut. - Ajutorez. - Ajutorinţă. 

AJUTOREZ s. AGIUTOREZ ( ajutorat , ajutorare), vb.; aider, secourir, venir en 
aide. Sinonim cu ajutoresc, ambii diferind de ajut prin sens frecuentativ. 

Constantin Brîncovan, 1695 ( Cond ., ms. în Arh. Stat., p. 119): „rămăind mănăs¬ 
tirea aceasta (Polovragii) de tot pustie, căt nici ctitorii nici o putere n-au avut ca să 
o mai înnoiască şi să o ajutoreze...” 

Zilot, Cron. , p. 94: „Filipescul, şi de avea alte cusururi derăpănătoare, dar foarte 
ajutora şi miluia pre săraci...” 

v. Ajutoresc. 

AJUTORIE s. AGIUTORÎE, s.f.; aide, assistance. Sinonim cu a j u t o r , de care 
se deosebeşte prin aceea că are un sens intensiv. 

O doină din Transilvania: 

„M-ai făcut, maică, fecior, 

Să fiu tatii d-a j u t o r ; 

Cînd eram d e-ajutorie, 

M-a scris neamţul pe hîrtie 
Şi m-o dus la cătănie...” 

Coresi, Omiliar, 1580, quatern. XXXIX, p. 8: „unuia amu să dămu florincorulu, 
e altuia argintulu, e unora păine, e altora veşminţele, e altuia păharu de apâ rece, e 
altuia cuvântă bunii, e altora alţii ajutorîu şi ajutorie spre bine...” 

Ibid. , quat. XXIII, p. 3: „de spăseniîa şi de ajutoriîa fraţilor nici uîn cu¬ 
vântă...” 

Coresi mai întrebuinţează (quat. XXII, p. 14) o formă şi mai lungă: ajută- 
t o r i e . 

v. Ajut. - 1 Ajutor. 

AJUTORINŢĂ s. AGIUTORÎNŢĂ (plur. ajutorinţe), s. f.; aide, secours. Sinonim 
cu ajutor, dar cu un sens intensiv, derivînd din a j u t u r sau din ajutoresc 
prin sufixul -i n ţ ă = lat. -e n t i a . 

Dosofteiu, 1673, f. 40 b: 

„Bunăcuvîntare s-aîbî, Dumnedzău sfinte, 

Că mî-audzâş glasul cel de rugăminte 
De-m eşt s p r e j i n e a 1 â şi agiutorinţâ 
Şi inemiî miale eşt nedejdîuinţâ...” 

Cantemir, Chron. I, 225: „puind nedejde în dumnezeiasca agiutorinţâ, cules-am 
chronicul Moldovei...” 

Zilot, Cron., p. 72: 

„C-aşa obicinuieşti: unde nu e putere; 

Acolo mîna ta întinde mîngîiere; 

Aşa ai tins ş-acuma mînă d -ajutorinţă, 

Cu cei săraci făcînd minuni peste putinţă...” 

v. Ajut. - Ajutoresc. - 2 Ajutorinţă. - -inţă. 

2 AJUTORÎNŢĂ s. AGIUTORÎNŢĂ, s.f.; t. fisc.: subside. Acelaşi cuvînt cu cel 
precedinte, întrebuinţat însă ca termen tecnic fiscal. 

Enachi Cogălniceanu, Letop. III, p. 252: „Şi aşa rămăind boierii acole, multe 
ceasuri vorovind ei înde ei, au găsit cu cale ca să scoată o slujbă pe casă de trei 
măni, adecă 11 lei şi 5 i pol lei, şi 3 lei, însă pe ogiaguri, şi să se numească agiutorinţâ, 
şi să iasă în an o dată, şi să agiute cu toţii să nu fie nimine scutit la această slujbă, 
făcând şi tahmen, că poate ca să cuprindă mare somă de bani. Atunce făcăndu-se 
această hotărire cu tot de-adinsul, au mers la Curtea Gospod şi s-au împreunat cu 
toţi miniştrii, arătăndu-le ce chip au găsit şi căţi bani poate să cuprindă. Atunce au 
mers şi au arătat domnului toate acele ce au socotit, zicăndu-i că văcăritul poate să 
dea mare tulburare în ţară, iară această slujbă nu va căde cu greu ţărei şi vor a g i u t a 
şi mănăstirile şi fieştecare. La care priimind şi domnul, au pus de au scris cărţi pe la 
toate ţinuturile, arătând şi pentru văcărit că l-au ertat şi măria-sa, iară fiindcă sănt 
multe dări a Porţii, şi nu pot cu alte feliuri a le cuprinde, au socotit cu tot sfatul 
518 măriei-sale şi au scos această slujbă a agiutorinţei, ca să agiutoreze cu toţii...” 

I. Canta,, Letop. III, 186, vorbind despre domnul moldovenesc Grigorie 
Calimah:„încă din domnia tătăni-său se făcuse o d a j d e nouă cu nume de 
agiutorinţă, dar mai uşoară; iară în zilele lui se îngreuese cu some mari...” 
v. Ajut. - 3 Ajutor. 


AJUTORIRE 

AJUTORÎT 



AJUTORNIC, -Ă, adj.; dispose â venir en aide, secourable. Format din a j u t o r 
prin sufixul slavic -n i k , ca în „puternic” din „putere”, ajutornic se aude uneori în 
grai, deşi se poate înlocui orişicînd prin ajutător, 
v. Ajutător. - -nic. 

AJUTUR, vb. - v. Ajutoresc. 

!AL (AL), article masculin prepositif de l’adjectif. 

în loc de articlul adjectival tipic cel, macedo-româneşte a c e 1, în Ţara Ro¬ 
mânească şi peste Carpaţi se întrebuinţează în graiul poporan forma al, rostită mai 
adesea ăl şi hăl, corespunzînd femininului a sau ha în loc de tipicul cea sau 
a c e a . La plural masculin: ăi sau hăi, mai niciodată ai sau hai', la feminin: ale, 
hale, hăle.La genitivo-dativ singular: a lui sau ălui, alături cu femininul: alei 
ori ă 1 e i ; la plural, pentru ambele genuri: alor sau ălor. De ex.: al drept, ăi drepţi, 
alor drepţi. 

A. Pann, Prov. I, 54: 


„O bătrînă astfel cum mă vezi pe mine, 
Nici la degetul ăl mic nu te pui pe tine...” 


Jipescu, Opincaru, p. 26: „Domnu al bun şi mare vede numa cu ochiu lui, aude 
numa cu urechia lui...” 

Rusticul al sau ăl cearcă a se introduce şi-n limba literară. 

A. Odobescu, Doamna Chiajna, p. 52: „Haoleu! vai de biata moşie, dac-o fi să-i 
meargă toată seama, şoldîş, ca Făt-Frumos ăl ghebos...” 

în Banat, comparativul A/-m a i - r ă u face parte din demonologia poporană: 
„La femei, cînd sînt aşa bolnave de nu mai are leac, se zice că A/-m a i - r ă u 
s-a năprăcit pe ele. A/-m a i - r ă u , adică z m ă u 1, şede ziua ascuns în butoarea 
de nuc ori de alun, căci lui nu-i este iertat de la Dumnezeu a vedea lumina soarelui; 
din acele butori iese seara îmmurgit şi zboară în lume ca să facă rele. El are solzi 
rotunzi ca cei de peşte albi, cari nu ard în foc...” (S. Liuba, Banat, com. Maidan). 

Prin emfaticul -a (v. 5 A) se face ala sau ăla ori liăla, la plural aia ori haia, la 
genitivo-dativ aluia, hăluia ori ăluia, alora sau ălora ori hălora. 

în graiul poporan, adjectivul ce urmează după emfaticul ala generalmente se 
mai postarticulează: „omu ăla bunu = omul ăla bunul” sau: ,,oameni[i] ăia buni[i] = 
oamenii ăia bunii”. 

Un ţăran din Ialomiţa zice: „Azi am o plăcere grozavă să mă duc la nuntă cu 
văr-nio Ionică; el merge călare pă calu lui ăla b u n u ; ci-că i-a cumpărat tat-so dî 
la Bucureşti...” (T. Theodorescu, corn. Lupşeanu). 

Tot în Ialomiţa se aude şi: „e ca aur -ol bun = e ca auru ăl bun” (A. Bărbulescu, 
c. Pribegii), unde ol reprezintă o contracţiune din articlul substantival postpozitiv 
-ul şi din articlul prepozitiv adjectival al. 

Sub raportul material, articlul al este acelaşi cu pronumele a 1, din care derivă, 
v. 6 A. - 1 Acel. - Ahăl. - 2 Al. - Cel... 


2 A L (ĂL), pron. demonstr. mase.; celui, celui-lâ. Formă rustică în loc de tipicul 
acel. Deşi corespunde femininului a, la plural a 1 e , şi deşi a dat naştere ardeiului 
adjectival prepositiv a 1, totuşi mai niciodată nu se aude în grai cu vocala clară: al, 
ci cu cea obscură: ăl, la plural ai, sau aspirat: hăl, hăi. Circulează în Ţara Românească 
şi peste Carpaţi. 

Doină muntenească: 

„Lasă la dracul a iie 
Şi hai cu neicuţa-n vie: 

Pîn-or paşte a 1 e raţe, 

Noi să ne strîngem în braţe; 

Pînă s-o usca ăl fîn, 

Noi să ne vedem de drum... 

(G.D. Teodorescu, Poez. pop., 342) 

Proverbi din Anton Pann (I, 145; III, 50, 51): 

„Se plînge şi ăl de are, se plînge şi ăl de n-are”; 

„Pînă nu dă cu capul de pragul de sus, nu vede pe ăl de jos”; 

„Vulpea nu se sperie de ăl de se laudă seara, ci de ăl de mănîncă dimineaţa...” 

în grai, ăl se reduce uneori la simplul /, de exemplu: 

De la Vrancea (B. Ştefănescu), Sultănica, p. 14: „Da să te ferească-/ de sus 
de gura satului şi de pizma celor vinovaţi şi răi...” 

A. Pann, Moş Albu, I, 80: 

„Nevasta-i văzîndu-1 de acasă dus, 

Alergă îndată la-/ în dulap pus, 

Deschizînd îl vede mort înnăbuşit...” 

AI, ăl, hăl, alături cu acel şi cel, pot să derive toate din latinul 
e c c - i 11 u m , după cum „ast”, „ăst”, „hăst”, toate dopotrivă, derivă din latinul 
„ecc-istum”; este însă nu mai puţin cu putinţă derivaţiunea separată a lui al, ăl, hăl 
din latinul e 11 u m (= e n i 11 u m ), care în Plaut şi în Terenţiu ne întimpină 
funcţionînd întocmai ca ecc-illum.Ba chiar mai curînd din latinul e 11 a m 
decît din ecc-illam se explică femininul român a. în orice caz, această formă 
se regăseşte în dialectul sicilian: a 11 u = eccolo, alia = eccola, a 11 i 
= e c c o 1 i (Traina). 

v. 1 A. - 2 Acel. - 'Al. - i Ala.-Ăl. 

3 AL, article masculin possessif. Se prepune: 1. posesivului propriu-zis; 2. numărului 
ordinal; 3. genitivului; avînd în aceste trei funcţiuni la plural ai şi corespunzînd 
femininului a cu pluralul ale. Apoi fără flexiune şi fără moţiune: 4. denaintea 
prepoziţiunii d e : „al -d e = certain, connu”; 5. denaintea lui alt: „al -a 11 = 
= l’autre”; 6. în adverbul: o-l-a 1 t ă = o-a 1 -a 11 ă „ensemble”. Despre ultimele 
trei funcţiuni vom avea a vorbi la o parte, 
v. Alde. - Alt. - Olaltă. 

1. Denaintea pronumelui posesiv, cînd nu-i precede un nume postarticulat: „acest 
bou este al meu, aceşti cai sînt ai mei”, dar: „bou-1 meu cai-i mei”. 

Act oltenesc din 1599 (Cuv. d. bătr. I, 88): „cum au ei lăsat cu al lor cuvântă...” 
Moxa, 1620, p. 368: „împle-mi ce ai fagâduitu de pune unu fecoră alu mieu să 
fie Chesară...” 

Act moldovenesc din 1639 (A. I. R. I, 93): „mărturisescu cu acestu zapis alu 
nostru...” 

Fără concordanţă cu un nume, singularul al meu , al tău etc. se poate 
întrebuinţa substantival; de ex.: 

Constantin Brîncovan, 1695 ( Cond ., ms., în Arh. Stat., p. 100): „Precum şi dum- 
nezeescul Ioan Zlatoust zice: de vei ură, ome, bunătăţile lumii, vei moşteni ca u n 
al -1 ă u săvârşit cereştile bunătăţi...” 

Ba chiar se poate postarticula: 

Dosofteiu, Synaxar, 1683, decemb. 2: „filosofii la dăscăliîa lor dorescă să lase 
ucenic pre urmă, să le rămâe pomană şi laudă fără de moarte, că binelui acesta-i 
al -s ă u 1 u (dACT^Ab) celă hireşă să-ş dia şi la alţâi din binele său...” 
v. Aleluiesc. -Alsăuesc. 

2. Denaintea numărului ordinal de la 2 în sus, care se mai postarticulează şi 
poate să-şi acaţe şi pe emfaticul -a (v. 5 A): al ă oile , al doilea. 

Formele organice, dese în vechile texturi şi trecute în Dicţionarul ms. bănăţean, 
circa 1670 (Col. I. Tr„ 1883, p. 422-3), sînt: 
al d o i 1 e , 
al t r e i 1 e , 
al p a t r u 1, 
al c i n c i 1 e , 
al şeasele, 
al ş e a p t e 1 e , 
al o p t u 1, 
al n o ă 1 e , 
al zecele; 

adică articlul postpozitiv -1 e urmînd numai după numerii cei terminaţi în -i sau -e, 
iar articlul postpozitiv -1 u după cei cu -u: al p a t r u 1, al o p t u 1, în loc de 
actualul „al patrule, al o p t u 1 e ” , în cari „le” este posterior analogic. 

Pe cînd la cei vechi ne întimpină foarte des: 

Moxa, 1620, p. 368: „atunce fu alu patrulă săborul a toată lumea...”; 
Pravila Munten., 1640, f. 17 b: „al patrulă sănge amestecată, de se vor 
amesteca veri premari...”; 

Pravila Moldov., 1646, f. 171 a: „al patrulă sămnu îaste, cându mainte de 
svatu va dzice cătrâ cineva: eu voîu să ucigu...” 

Analogia a prefăcut nu numai pe „al- p a t r u 1 ” în „al- p a t r u 1 e ” , dar încă 
în unele locuri a mers şi mai departe, făcînd pe „al patrele”. 

Aşa la Donici, Leul la vînat: 

„Şi iată: cea întăi e partea me de frate; 

Al d o i 1 e , pe drept ca unui leu se cade; 

Ş-acea al t r i i 1 e , tot mie se cuvine, 

Precum voi ştiţi prea bine; 

Iar de al patrele, oricare s-ar atinge 

Pe loc îl voi învinge...” 

Printr-o altfel de acţiune analogică, la Costachi Stamate, Muza I, p. 223: 

„— Dar a patrulea tocmală? 

— Ah! să ţi-o spun nu am poftă...” 

şi tot acolo, p. 239: 

„Dar iată, al zece an cumplit soseşte 
Şi mai a trecut, 

Păcătosul plînge, amar se căieşte 
De ce a făcut...” 

în grai formele masculine al d o i 1 e etc. înlocuiesc uneori pe cele feminine. 
Astfel, în loc de „ o a doua pînză” sau „o a treia”, găsim la Alexandri 
( Poez■ popul. 2 , 140), vorbind despre înmormîntare la ţară: „o al doilea pînză se 
pune asemine la giumătatea drumului, şi o al t r e i 1 e pe pragul porţei...” 

Chiar în texturi vechi masculinul al doilea se pune adesea la plural în loc de 
„ai d o i i ”; de exemplu: 

Constantin Brîncovan ( ms. cit., p. 113): „şi cu mulţi boîari mari şi al doilea, 
mărturii iscăliţi în zapis....” 

v. Ai. 

în fine, ordinalul al îşi asociază pe d e , fără a-şi schimba sensul: d e -al d o i - 
le, de -al t r e i 1 e etc. 

O predică din sec. XVII (Cod. ms. miscel. al Bis. Sf. Nicolae din Braşov, p. 257, 
262): „învăţă păgânul să ucigâ coconii, nu numai întru Vithleem, ce şi în toate 
hotarâle lui, de d e -al- d oile anii şi mai jos...” 

3. Denaintea genitivului concordat cu un nume masculin nearticulat la singu¬ 
lar: „acest om este al dracului”, „sat al moşnenilor”; dar după numele 
postarticulat: „omu-/ dracului”, „satu-/ moşnenilor”. 

Totuşi, în graiul vechi se pune cîteodată genitivalul al şi după numele postarticulat: 

Coresi, Omiliar, 1580, quatern. XVI, p. 13: „untunereculu de afară îaste loculu 
alii muînciloru...” 

Ibid., quat. XXI, p. 1: „mărăcinii ai îubireei de argintii...” 

Corbea, Psaltire, circa 1700 (ms., în Acad. Rom., ps. XIII): 

„Domnul al puterilor, el acesta iaste 
împăratul mărirei cu atîta veste...” 

Alexandri întrebuinţează nu o dată pe a în loc de al printr-o concordare atractivă 
a ardeiului genitival cu cuvîntul ce urmează, iar nu cu acel ce precede; bunăoară, în 
Istoria unui galben : „mă întorc iarăşi la sînul fărmecător a Zamfirei...”; sau în Nico- 
lae Bălcescu : „el se cerca a grăbi păşirea românilor cătră acel viitor, purtîndu-le pe 
la ochi prestigiul strălucitor a gloriei strămoşeşti şi făcînd să pătrundă în sufletul lor 
glasul fărmăcător a istoriei trecutului...” 

în dialectele istriano-român şi macedo-român formele al, ai, ale nu există, ci 
numai a funcţionează singur ca articlu posesiv: a meu, a mei, a mele, a doile, vacii a 
lu Petru etc. E sigur însă că trans-dunărenii avuseseră şi ei odată pe -/, perzîndu-1 
mai în urmă, după cum l-au perdut din grai pe alocuri şi cis-dunărenii, în Moldova 
bunăoară. în adevăr, în subdialectul macedo-român de la Cruşova primii numeri 
ordinali sună aşa: an-cloilea, an-treilea, an-patrulea, an-cincilea (Dr. Obedenaru, 
Dicţ., ms., în Acad. Rom., II, p. 520), unde an reprezintă pe vechiul al. La 
istriano-români, pe de altă parte, se poate zice în caz oblic „alu om” alături cu forma 
mai obicinuită „ 1 u om” (Miklosich). Ardeiul posesiv al fusese dară propriu oare- 
cînd tuturor românilor; însă acest al (a, ai, ale), care niciodată nu se aspiră şi nu 
trece în vocală obscură, niciodată nu-şi acaţă pe emfaticul -a, niciodată nu se 
înlocuieşte prin cel sau acel şi nu se confundă cu ele, n-are a face cu demons¬ 
trativul ăl (a, ai, ale), pronominal pe de-ntregul (v. ] ’ 2 Al), pe cînd aci prono¬ 
minal este abia elementul final. Masculinul singular al e compus din a + I u 
(= Uium)-, pluralul ai din a + i (= illi), iar ale din a + 1 e (= illae)', femininul 
singular a din a+a (= illa)\ dar iniţialul a este şi nu poate fi decît numai prepoziţionalul 
a d . In acest mod avem: al-meu — acl-illum-meum, ai mei — ad-illi-mei, mur al-casei 
— murum ad-illum cassae-illius etc., ceea ce prin formele simple: a-meu, a-mei, 
a-casei şi aşa mai încolo, revine în fond la: „maison ă moi”, „enfants ă toi”, sau în 
vechea franceză: „fille ă roi” etc. 

Prin compoziţiune materială, articlul românesc posesiv al este dară identic cu 
dativul romanic a 11 u m (-ad-illum), a 11 o s (= ad-illos ), devenit: al, a 11 o , 
alia, ai, agii, alle în italiana, unde pluralul se scurtează adesea în a ’; al, 
ăla, ălo, âlos, âlas înspanioala; al, ala, als, alos înprovenţala; 
au, ăla, aux în franceza etc. în toate acestea iniţialul a = a d îşi perde cu 
desăvîrşire caracterul prepoziţional, romanicul a 1 fiind pe deplin un pronume scă¬ 
zut la articlu, întocmai ca românul al, care însă, sub raportul funcţional, se desparte 
cu totul de limbile surori din Apus. Cauza acestei despărţiri trebui căutată mai cu 
seamă în substratul tracic al românilor, după cum se va întrevedea mai jos la cuvîn¬ 
tul alt. 

v. *A.- 9 Ai.- m Ai.-AIe. 


!ÂLA, pron. demonstr. mase.; celui, celui-lâ. Compus din a 1 (v. 2 Al ) şi emfaticul 
-a (v. 5 A). La plural aia, la genitivo-dativ aluia, alora. Lormă rustică pentru tipicul 

a c e 1 a . Se rosteşte mai mult: ăla, ăluia, ăia, ălora sau aspirat: hala etc. Corespunde 
femininului aia, plural alea. Circulează mai ales în Ţara Românească şi peste 
Carpaţi. 

Balada Antofiţă: 

„Dar la masă ce mînca? 

Numai peşte şi morun, 

C-am auzit d-un bătrîn 
C -ala e peşte mai bun...” 

(Vulpianu, Text, p. 13) 

Jipescu, Opincaru, p. 52: „Cin’ să lasă greu, moale şi trămîndău, ala aşa moa¬ 
re...”; şi mai jos, p. 55: „Cine ţi-o vorbi verde, curat, ala e ceva dă capu lui...” 

Uraţia de nuntă, după cum se rosteşte în Fălciiu: „cui ni se va arăta de sfetnic 
împărătesc, aluia numai să-i vorbim...” (G. D. Teodorescu, Poez. pop., p. 163). 

Proverb despre cei ce făgăduiesc: „Caprelor, mugurul ala voi o să-l mîncaţi” 
(Pann, III, 118). 

Munteneşte „vorba ăluia”, adică fără numele aceluia ce a spus-o, însemnează 
proverb. 

„Vorba ăluia', pe mine cîţi cîini m-au lătrat, toţi au turbat...” ( Ibid., III, 106). 

v. Zicală. - Zicătoare. 

Exclamaţiunea „ala rumân” e sinonim cu: român verde, om dezghieţat, cineva 
deştept şi îndrăzneţ. 

Jipescu, Opincaru, p. 61: „A/a rumân, hine! Văzut-ai ce dete din iei?” şi mai 
jos, p. 68: „Bietu Dumitru Lupu, premar dă la Buciumu, să nu-i mai moară oşcioru 
lui, ala rumân!...” 

Cu partitivul d e , d -aia - dintre aceia. 

A. Pann, Moş Albu, II, 54: 

„Stan era un tînăr d-aia, care traiul îi plăcea, 

Cînd cu unul, cînd cu altul s-aduna şi petrecea...” 

în unele locuri, articlul postpozitiv al substantivului ce precede se contrage în 
grai cu ala', de exemplu în Teleorman: „nebun-a/a = nebunul ăla” (I. Stănescu, 
com. Odaia). 

Posedînd mai multe forme, poporul utilizează uneori varietatea lor într-un mod 
foarte estetic. Aşa, bunăoară, ţăranul din Prahova zice: „c-o hi aşa, ba aşa, ba pă 
dîncolo, îşi dă cu părerea şi hăla şi ăla...” (Jipescu, p. 102). 

v. Ahâla. - 1 ’ 2 ’ 3 Aia. - 2 Al. 


2 ÂLA. - v. l Al. 

ÂLA-BÂLA, subst. collect. invar.; tripotage, melange, tutti-frutti. Uneori se aude 
aspirat: hala-bala (Şaineanu, Elem. turc., p. 8). 

De la Vrancea (B. Ştefănescu), Sultănica, p. 92: „Domniţă, ce mai ala-bala cu 

Jipescu, Opincaru, p. 142: „Intrînd ţăranu la neguţător în prăvălite, zice: să hiîe 
dă bine logofete, sau: noroc, jupîne! 

— Noroc să dea Dumnezeu, nea Pîrvule! îi răspund băieţi[i] din prăvălite, or 
stăpînu. 

— Da ce mai ala-bala pă la dumneavoastră? 

— Iaca, pace, sănătate! Mai venirăm şi noi pă la oraş...” 

Basmul Balaurul cel cu şeapîe capete (Ispirescu, Legende, p. 202): „Pasă-mi-te, 
bucătarul împăratului, un ţigan negru şi buzat, se dusese d-a-minune să vază ce mai 
ala, bala, pe la flăcăii ce stau de pîndă...” 

Basmul Cîtea-n varză (Col. I. Tr., 1882, p. 126): „ - Ce mai ala-bala pe aici, pe 
la d-voastră, cuscre? - Ce să fie? iaca muncim ca să trăim...” 

Intr-o variantă a jocului copilăresc „d-a-ascunsele”, formula recitativă sună: 

,Ala 

Bala 

Portocala; 

Cioc, 

Boc, 

Treci la loc...” 

acolo unde într-o altă variantă: 

„Una 

Alta 

Portocala...” 

sau: 

„Una mara 

Două para...” 

(G.D. Teodorescu, Poez■ pop., 194-5) 

Din alăturarea tuturor pasagelor de mai sus, rezultă că ala-bala, întrebuinţat 
aproape totdauna intensiv: m a i ala-bala, însemnează: una şi alta, cîte ceva de 
toate, felurite lucruri, o amestecătură, o cîrpeală. „Ce mai ala-bala pe la voi?” vrea 
să zică: „ce mai amestecătură sau ce mai cîrpeală pe la voi?” Tocmai aceasta se 
exprimă albaneşte, după dialectul gheghic, prin adverbul reduplicat: 
bâlla-bâlla „Flickwerk an Flickwerk, liberali geflickt” (Hahn). Românul 
ala-bala, în loc de bala-bala, prezintă ceea ce se cheamă în linguistică o reduplicare 
frîntă, atunci cînd prima parte a cuvîntului repetat se modifică prin disimilaţiune; ca 
în francezul „pele-mele”, în loc de vechiul „mesle-mesle”, româneşte: talmeş-balmeş, 
cioro-bor, laur-balaur, lavre şi palavre etc. (cfr. Pott, Doppelung, 70). 

Ala-bala nu e vechi şi pare a nu fi tocmai răspîndit. Noi l-am auzit numai în 
Ţara Românească. Este foarte probabil că s-a furişat în graiul nostru de pe la amăuţii 
din epoca fanariotică, tot atunci cînd ni s-a altoit neogrecul reduplicat 
agale-agale. Oricum însă, agale-agale şi ala-bala s-au premenit ambii 
atît de româneşte şi sună aşa de onomatopoetic, încît vor rămînea în limbă. 

v. Agale. - Alandala. — Andilandi. - A mă ut. 

ALABÂBULĂ 

ALABÂBURĂ 


v. Arababură. 


1 ALAC (plur. alace), s.n.; t. de botan.: 1. epeautre, Triticum spelta; 2. baillarge, 
Hordeum distichon, ou bien: escourgen, Hordeum hexastichon. Un fel de g r î u şi 
un fel de orz. 

a) Ca „Triticum spelta”: 

Poenar-Aaron-Hill, I, 597 \„alac, s ă c a r ă a 1 b ă , un fel de grîu al căruia 
grăunte este mai mic şi mai închis decît al celui obicinuit”. 

Costinescu, 1,29: „alac, un fel de grîu, secară albă; froment-locar, epeau¬ 
tre...” 

Lexicon Budan : „alac, triticum monocorum, alica...” 

Dosofteiu, Paremiar, 1683, iul. 20 şi aug. 6, Regn. lib. 111, cap. 19: 


„...scoală de mănâncă şi bîa; şi să-mpre- 
gîuru căută Ilie, şi adecă la căpătiîulu lui 
adzâmă de alacu şi cană cu apă...” 


„...surge et comede; et Eliu respexit, 
ecce ad caput ejus subcineritius s i li¬ 
gi n e u s et locythus aquae...” 


Greceşte: o>inpixriq de la o/mpa „epeautre”. 

b) Ca „Hordeum polystichon”: 

Baronzi, Limba română, p. 101: „alac, un fel de orz de munte, care e în trei 
muchi...” 

„... orzul se zice: alac, orzoaică, orz mucheriu...” (I. Maior, Tutova, com. 
Plopana). 

„... orz, oves, oves negru, alac a 1 b şi alac roşu, căruia îi mai zic şi ten- 
c h i u ...” (T. Crişeanu, Transilv., c. Cugieru). 

„... alac este tot un fel de orz, care se face cu cîte două fire îngemănate...” 
(V. Mircea, Iaşi, c. Copou). 

„... la munte creşte alac, al cărui bob seamănă cu al orzului, însă cu deose¬ 
bire că tot în acelaşi bob cuprinde două şi trei grăunţe...” (I. Constantinescu, Buzău, 
c. Beceni). 

Ion Ionescu, Calendar, 1845, p. 64:. „orzul ce se seamănă de cu toamnă se 
numeşte în Moldova de jos alac...”', şi mai la vale, p. 188: „atacul sau orzul de 
toamnă, escourgeon...” 

In doine ne întimpină adesea invocaţiunea „foaie verde trei alace” sau „frunză 
verde trei alace”, după care urmează într-un mod sistematic expresiunea dorinţei de 
a reuşi în ceva sau de a-şi vedea soarta îmbunătăţită: 


„Foaie verde trei alace, 
Fă-mă, Doamne, ce mi-i face, 
Fă-mă pasăre de-argint 
Cu aripile de vînt; 

Ca să zbor 
Unde mi-i dor...” 


526 


(Jarnik-Bîrsanu, Transilv., 124) 




ALAC 


„Foaie verde trei alace, 

Fă-mă, Doamne, ce mi-i face, 

Fă-mă puiul cucului 
In dealul Luduşului, 

S-aud moara văjîind, 

Pe badea boii mînînd...” 

dbid., 143) 

„Foaie verde trei alace, 

De cînd trecui dealu-ncoace 
Voie bună nu-mi poci face...” 

dbid., 193) 

„Foaie verde trei alace, 

Fă-mă, Doamne, ce mi-i face, 

Fă-mă năframă tărcată 
Peste cetate-aruncată, 

Să văz frunza cum se-ngustă 
Şi pe badea scos la mustră...” 

{Ibid., 312) 

„Foaie verde trei alace, 

Fă-mă, Doamne, ce mi-i face, 

Fă-mă, Doamne, lemn de tufă 
Să mă taie mîndra furcă, 

Să mă ducă-n şezătoare, 

Să mă ţie-n brăţişoare!” 

dbid., 368) 

„Frunză verde trei alace. 

Ziuă albă-acum se face, 

Prind cocoşii a cînta 
Şi de ici şi de colea, 

Cînd mai gros, cînd mai subţire 
Despre-a noastră despărţire....” 

dbid., 163) 

„Frunză verde trei alace, 

Lasă-mă, măicuţă-n pace, 

Să trăiesc cu mîndrele 
Ca codru cu frunzele!...” 

dbid., 58) 

„Frunză verde trei alace, 

Fă-mă, Doamne, ce mi-i face, 

Fă-mă strugure din vie 
La badea-n cănţelărie...” 

dbid.. 120) 


Apoi la singular şi fără „foaie” sau „frunză”: 

„Scînteiuţă din alac, 

Nu mă blăstema să zac, 

Că n-am pe nime cu drag 
Să-mi vină seara la pat, 

Să-mi puie mîna la cap...” 

Tot aci aparţine doina din Banat: 

Paseruica din alac, 

Mult mă mir ce să mă fac, 

C-o zis mîndra că nu-i plac...” 

unde d. Picot (Dialectes roumains, p. 51) a pus greşit: 

„Păseruică de pre lac...” 


(Familia, 1885, p. 464) 


Invocaţiunea celor trei alace „epis d’epeautre” numai atunci cînd e dor de 
îmbunătăţirea soartei ar putea să fie o reminiscinţă italică. La vechii romani „ado- 
rea”, adecă alace „epis d’epeautre”, constituiau o emblemă a izbîndei, astfel că 
ajunseseră a însemna mărire în genere: „gloriam denique ipsam a farris honore 
adoream appellabant” (Plin.). Lătineşte se zicea „laus et a d o r i a ”, „trium- 
phales adoreae”, „agro adore aque affecit populares suos” (Plaut.), literal¬ 
mente: „laudă şi alace ”, „alace de biruinţă” etc. 

Totuşi cuvîntul nostru alac nu e de loc latin. în grai el nu se rosteşte nicăiri 
aleac (Pontbriant) sau aliac ( L. M.), după cum au scris unii pentru a-1 apropia de 
latinul alica sau h â 1 i c a „farine d’epeautre”, de unde - după legile fonetice 
ale limbei române - s-ar fi putut naşte numai doară ârec ă, dar alac sau chiar 
aleac ori aliac niciodată. Forma veche românească, după cum ne vom încredinţa 
îndată, era alacru, cu iniţialul a- protetic, ca şi-n „alamă”, „alăută”, „alămîie” etc. 
Tulpina dară este lăcr-, identică cu albanezul toschic 1 â k ă r, la plural: 1 â k r a 
„legume”, pe care Camarda (I, 55) îl înrudeşte foarte bine cu grecul 'kăyjiva. în 
adevăr, albanezul gheghic lâkăn (Jarnik, Prispgvky, 1883, p. 45), la plural 
1 â k n a (Hahn), probează că prototipul tracic, comun românilor şi albanezilor, era 
1 â k a n o = Xocyavov, de unde prin rotacismul ulterior al lui -n-\ 1 â k a r o , căci 
la albanezi ca şi la români numai între vocale n devine r. La traci 1 â k a n o = 
= Ko.yjivov era un cuvînt împrumutat de la greci. Deja Aristofan observase că în 
vorbe greceşti barbarii prefăceau pe x în k: ekco = exco, Kapîevxo = xocpîev; ăno- 
TpeKco = cntoxpextt) etc. (Miillach, Gramm., 28). Legătura logică între albanezul 
1 â k ă r „legumă” şi românul alac „grîu, orz” se lămureşte prin grecul kaxodvco 
(=kayax<m) „creuser, fouiller”, indicînd orice vegetaţiune datorită lucrării pămîntu- 
lui. Cum că în veacul de mijloc forma românească era anume alacru, dovadă este că 
ungurii, luînd atunci cuvîntul de la noi, iar nu noi de la dînşii (Cihac), l-au făcut: 
a 1 a k o r . în limba maghiară acest a 1 a k o r = rom. alacru e cu totul străin. Nici 
descompunerea a 1 a k - o r sau a 1 a - k o r , nici celelalte limbi turanice înrudite, 
nu-1 explică. Este o vorbă plugărească, pe care ungurii au găsit-o la români şi au 

tracic lakano - gr. /,â%rxvov 
( lakaro ) 


rom. *lacru 

alacru - ung. alakor 
alac 

Nu cumva francezul 1 o c a r „epeautre” să fie un împrumut de la unguri? Este 
o cestiune de urmărit. 

v. Abeş. - Aghiuţă. - Aidoma... 


alb. lakna 
( lakra ) 


2 ALÂC, adj. et subst.; couleur d’epeautre. Epitet ce se dă peste Carpaţi la boii „cari 
seamănă la păr cu spicul alacului = Triticum spelta” ( Familia, 1878, p. 459). 
Şi franţuzeşte se zice: „boeuf froment, boeuf â robe jaune claire” (Rolland, 
Faune pop., t. 5, p. 24). 
v. Alac. 

ALÂCI, -E, adj.; bigarre, de diverses couleurs. Sinonim cu pestriţ, bălţat, 
tărcat etc. Cuvîntul se aude în Bucovina: 


Tot de acolo: 


„Asta-i lumea cea alace. 

Face omu cum îi place; 

Lumea asta-i din bucăţi: 

Cere unu, dă la tăţi...” 

(Marian, Descîntece, 30) 

„Spun pe cinste că ţi-oi da 
Nouă cirede de vaci, 

Toate cu viţei alaci...” 

(Marian, Bucov. I, 124) 


în pasagiul din urmă, ar putea să fie vorba de „viţei de culoarea alacului 
(v. 2 Alac), nicidecum însă în pasagiul dentîi: „lume alace”. Derivaţiunea din turcul 
a 1 a c a „bigarre” (Şaineanu, Elem. turc., p. 8), sub forma tătărească alac, este 
singură care se potriveşte în ambele cazuri: „viţei alaci = veaux bigarres”; „lume 
alace ” explicată prin „lume din bucăţi = monde bigarre”. 

Cuvîntul se aude şi la românii din Selagiu [...]: „alaciu — iedul sau cinele alb şi 
cu pete negre” (Preutul Em. Bran, c. Bîrseul de-Jos), 
v. l Alagea. - Bălţat. 


ALACUSTĂ s. HALACUSTĂ, s.f.; sauterelle. O formă bănăţeană pentru 
lăcustă (= lat. locusta),pe care o cunoaştem prin următoml exemplu: „între 
metafore, figure sau asemănări luate din lumea animală, poporul de pe aci 529 

întrebuinţează: merge ca melciul, adecă fără sporiu; îi uşor ca un fluture; ca şi o 
halacustă, aşa mînca...” (L. Iancu, Caraş-Severin, com. Visag). 
v. Lăcustă. 

1 v v 

1 ALAGEA s. HALAGEA (artic. alageaua, plur. alagele), s.f.; sorte d’etofferayee, 
indienne. 

între veşmintele mănăstirii Negoeşti, 1739 ( Cond., ms., în Arh. Stat., p. 125): 
„sfită dă belacoasă neagră verde 1; stiharîu dă alagea albu..”; şi mai jos: „procoveţe 
dă atlaz alagea...” 

între veşmintele mănăstirii Snagov, din acelaşi an ( ibid., p. 156): „orarîu albas¬ 
tru dă hatai; orarîu dă halagea vechîu...” 
v. Atae. 

Dionisie Eclesiarc, Cron. (Papiu, Monum. II, 224), între exemple de scumpete 
în anul 1812 aduce: „alageaoa proastă 12 lei, şamalageaoa 25 lei şi 30 bucata...” 
unde „şamalagea” însemnează o „alagea de Damasc”, de două ori mai scumpă 
decît cea obicinuită, 
v. Şamalagea. 

în tarifa vamală moldovenească din 1761 (Arh. Român. 1 , II, 323) se menţionează: 
,Alăgea de H a 1 e p ” şi ,Alăgea şam”. 

Filimon, Ciocoii vechi, p. 215: „asta este hataia de Veneţia sadea, hataia floran- 
tin, camohus de Veneţia cu fir, camohus sadea, catifea cu aur şi sadea de Veneţia, 
sandal cianfes, canavăţ, tafta, atlas vărgat şi cu flori, hares pungiuc, fesuri tuneslii, 
basmale de Triest, de Franţa şi de Englitera, tulpan mosc, alagea de Triest...” 

Este turcul a 1 a c a sau a 1 a • a , cu acelaşi sens (Şaineanu, Cihac)., Alagea, 
materie ţesută cu fire de in şi de mătasă” ( L.M. ). 
v. Atlaz. 

V V 

2 ALAGEA s. HALAGEA, s.f.; embarras, complication. Termen întrebuinţat numai 
în locuţiunea: „a păţi alageaua = a fi amăgit, a cădea în mare nevoie” ( L.M. ; 
Cihac; Pontbriant). N-are a face cu numele stofei alagea, despre care vezi mai sus şi 
cu care o confundă unii, ci este grecul dÂAayfi „changement, vicissitude, troc, 
contrat”. Cu această derivaţiune se împacă şi următorul pasagiu la Vrancea 
(B. Ştefănescu), Sultănica, p. 216: „dar tu, cînd ne-i întinde halageaua nunţei?...” 

P. Ispirescu, Snoave, p. 77: „Ce să facă el ca să iasă d-acolo? Să întrebe, nu-i 
venea la socoteală, ca să nu paţă vro alagea...” 
v. Hălăgie. 

ALÂH! - v. Alalah! 

ALAI (plur. alaiuri ), s.n.; pompe, suite, cortege, procession beaucoup de bruit, 
brouhaha. Turcul alai, trecut şi răspîndit în toate limbile de pe Peninsula Balcanică. 
Cuvîntul e mai frumos, în orice caz, decît neologismii pompă şi paradă. 

E des în cronice. 

Neculce, Letop. II, 331: „l-au pus domn în Moldova (pe Dimitrie Cantemir) şi 
apoi l-au dus la vezirul de l-au îmbrăcat în caftan şi i-au dat ferman, făcăndu-i alaiu 
pre obicei u ...” 

Nic. Costin, Letop. II, 99: „i-au eşit boierii ţării şi cu slujitori şi cu tabulhanaoa 
ţării, de i-au făcut alaiu după obiceiu ...” 

N. Muşte, Letop. III, 19: „venind Buhuş hatmanul de la Suceava în Iaşi la 
Dimitra[co-vodă, făcutu-i-au alaiu cu toţi slujitorii curţii, cu trîmbiţe, cu dobe...” 

Istoria lui Brîncoveanu, 1730 ( Conv. lit., 1875, 330): 

„Cu ochii dacă văzură, 

Pe Ştefan spătariu îl socotiră, 

La Imbrihor că l-au dus, 

Domnul tânăr că l-au pus, 

Cu alaiu mare-1 luară 
Şi la curte îl duseră...” 

Enachi Cogălniceanu, Letop. III, 217: „cănd s-au apropiet de Iaşi, i-au eşit toţi 
boierii şi caimacamii cu alaiurile înainte...” 

Beldiman, Tragod., v. 461: 

„Oastea din Iaşi cea mai multă la Galata au ieşit, 

Ca de acolo alaiul să se facă în sfîrşit...” 

Forma aspirată, la Dionisie Eclesiarc (Papiu, Monum. II, 166, 169): „(Alexan¬ 
dru Ipsilant) întrînd în Bucureşti cu mare halaiu şi şezînd în scaun...”, iar mai jos: 
„cu ce hal aiuri şi cu ce cinste şi dragoste i-au întimpinat...” 

In epoca fanariotică se făcuse încercarea de a înlăcui pe alai prin politie = 
= gr. 7roLuera. 

Neculce, Letop. II, 414: „aducăndu-1 (pe Constantin Mavrocordat) cu frumoasă 
politie până la sfîntul Nicolai...” 

încercarea n-a izbutit. Politia a despărut, iar alai a rămas, perzînd însă cu 
încetul sensul său oficial şi căpătînd în grai accepţiunile de: 

a) Fanfaronadă, ca în proverbul: 

„Umblă pe drum cu alai 
Ş-acasă n-are mălai...” 

(Pann, I, 160) 

b) Ţipetele unei mulţimi: 

A. Pann, Prov. I, 20: 

„Nevasta acum îmi strigă: 

Bărbate, lemne, mălai! 

Pruncii: pîine, mămăligă! 
îmi zbier toţi şi-mi fac alai...” 

sau acelaşi, în Moş Albu I, 8: 

„Şi tocma cînd căscai gura să-ncep a o întreba 
Despre una, despre alta, şi d-are bărbat sau ba, 

Din depărtare dodată se auzi un cimpoi, 

Făcîndu-i alai toţi cîinii cu lătratul dinapoi...” 

De la Vrancea (B. Ştefănescu), Sultănica, p. 202: „Această vălmăşeală de cară, 
de cai şi de boi cari mugesc în mijlocul cîmpiilor, acest alai de moşnegi, femei, 
bărbaţi şi copii cari jelesc pătrunşi la oase de spaimă...” 
v. Turc. 

ALÂL! - v. Halal! 

ALALÂGMON, s.n .; cri de joie. Grecul d.Xo.7,o.j[L6q. pe care mitropolitul Dosofteiu, 
1680, ps. XCVII, s-a încercat a-1 Introduce în limba noastră bisericească: 

„...sU'igaţî alalagmon lui Dumnedzâu...” | „...ăXaXăqaxE tco 0eqj...” 
v. Alalagmosesc. 

ALALAGMOSESC s. ALALAGMUESC, vb.; pousser des cris de joie. Ambele 
forme au fost încercate de Dosofteiu, 1680: 

ps. XCIV: „...cu psalomî să alalagmosim 
lui...” 

ps. XCVII: „alalagmuiţ denaintîa Supă¬ 
ratului domnului...” 

v. Alalagmon. 

ALALAGMUESC. - v. Alalagmosesc. 

ALALÂH! interj.; cri de guerre des mahometans. Turcul allah! allah! „Dieu! 
Dieu!” Se întrebuinţează numai cînd e vorba de turci sau tătari. 

Balada Sîrb-sărac : 

,Alcdah, cai arăpeşti! 

Alalah, cai tătăreşti! 

Cum mişca copitele 
Ca şoimii aripele!...” 

Fără aglutinare: alah! alah! 

Dionisie Eclesiarc, Cran. (Papiu, Mon. II, 171): „chiotind groaznic (turcii), au 
dat năvală călărimea şi pedestrimea asupra muscalilor să-i împresoare, făcîndu-se 
mare sgomot, răgnind ca leii: alah! alah!...” 

Aspirat: hala! hala! 

Miron Costin, Letop. I, 347: „Elagasi întăiu ca un leu singur, şi după dânsul 
toată oastea cu glas: hala! hala! hala! au purces...” 
v. Turc. 


„...ev \|/aA,|j,ou; cxA,aA.(xi;co|T£v 
ooncp...” 

„...ă XaXâlqaTE evanuov xon (la- 
cnALax; K/opicp...” 

ALAMĂ 


J v. Alt. 


ALĂMĂ (plur. alămuri), s.f.; laiton, cuivre jaune; au pluriel: dinanderie. Amestec 
de aramă şi de zinc, avînd culoare galbenă lucioasă. Pluralul cel neregulat alămuri, 
atît prin formă precum şi prin sens, indică un singular: alâmură, dispărut din 
grai şi care însemna lucru făcut din alamă, iar nu însăşi alama. 

Balada Radu Calomfirescu: 

„Este-un cort mare, rotat, 

Cu creştetul nărîmzat, 

Cu ţăruşe de aramă, 

Cu cîrlige de alamă...” 

(G.D. Teodorescu, Poez. pop., 477) 

Balada Stanislav Viteazul: 

„Şi la Dunăre-ajungea, 

Iar acolo-şi alegea 
Un cinei tot de aramă 
Cu şinele de alamă, 

Mic de nici că-1 bagi de seamă...” 

(. Ibid ., 569) 

Balada Necolă Neculcea: 


„Primblă-mi-se primblă 
Şi încet mai umblă, 

In sandal d e-alamă 
Legat cu aramă...” 

Costachi Stamate, Muza I, 190: 


(Burada, Călăt., 134) 


„Odată sclavul aude în munţi zarvă de oştire 
Şi strigări: săriţi cu toţii! la cai! la cai cu grăbire! 

Şi zingănind în tot locul scări şi frîie de alamă. 

Şi răsunînd nechezatul cailor iuţi peste samă...” 

E cu totul greşită identificarea etimologică a lui alamă cu aramă (Miklo- 
sich, Lautl. Conson. I, p. 38). Cihac (I, 8) a nemerit adevărata origine a cuvîntului în 
latinul lamina; trebuia să observe însă că această vorbă nu ne-a venit prin 
moştenire din epoca romană, ci în veacul de mijloc prin împrumut de la italieni: 
lama „plaque en metal” = franc. lame. Nu e neapărat ca iniţialul a să fie o 
proteză românească, căci italienii aveau de asemenea o formă alama = vechiul 
francez *a 1 a m e , de unde deminutivul alamelle, alemelle cu sensul 
de „custură” (Godefroy, I, 216). In limba sardă: a 1 a m a r e „ciucuri pe haine”, 
negreşit metalice (Spano). In dialectul sicilian: alia m atu „stoafă de mătasă cu 
aur şi argint” (Traina), ceea ce spanioleşte se cheamă a 1 a m a . în dialectul mila- 

nez: a 1 a m a r „un soi de nasturi” (Cherubini). în portugeza a 1 a m a r aproape 
cu acelaşi sens. în scurt, forma protetică alama căpătase oarecînd la italieni şi la 
ceilalţi neolatini din Occident înţelesul fundamental de un metal lucios, mai cu 
seamă auriu, bun pentru podoabe de tot feliul. După cum negoţul italian medieval, 
atît de înflorit în secolii XIII-XV pe coastele Mării-Negre, ne înzestrase atunci cu 
numele poporan al bronzului: a c i o a i e (= ital. a c c i a j o ), tot aşa îi datorim 
şi cuvîntul alamă. în pluralul alămuri, rămas de la un singular perdut alâmură, se 
mai răsfrînge forma italiană a 1 a m a r e , care se aplica anume la cele fabricate 
din metal, iar nu la metalul însuşi. 

Derivatele din alamă : alămar „dinandier, fabricant d’objets de laiton”; 
alămărie, „dinanderie, magasin ou fabrique d’objets de laiton, objets de laiton 
en general”; a 1 ă m e s c etc. 

v. Acioaie. - Lamură. - Lămuresc. 

ALÂMURĂ. - v. Alamă. 

ALANDALA, adv.; sans avancer; sans aboutir â quelque chose. Sinonim cu fără 
rost sau fără spor. Se aude - pare-mi-se - numai în Ţara Românească. 

în basmul Piciul ciobănaşul, povestit de o bucureşteană (Ispirescu, Legende, 
ed. 1874, II, 139): „... am întîlnit o biserică veche cu muşchiul de trei degite pe 
dînsa, cu pragul tocit, şi un călugăr într-însa, bătrîn de-şi ridica pleopele cu surce¬ 
lele şi spunea alandala din gură...” 

Se zice: umblă alandala, vorbeşte alandala, lucrurile merg alandala (Şaineanu, 
Elem. turc., p. 8). 

Ca şi a 1 a - b a 1 a , poate să fie un dar de pe la arnăuţii din epoca fanariotică. 
Albaneşte, după dialectul toschic, dală-ng’-dală „â petits pas, peu â peu” 
(Dozon, Manuel, Voc., p. 13). 

Cu toate astea, al nostru alandala ar putea să fie tot aşa de bine grecul ăXXa xcov 
ăXX&\, după cum ne asigură d. A. Odobescu; de ex.: oprLco ă X X a x co v 
ă X X ca v = vorbesc alandala. în adevăr, Costachi Negruzzi, Muza de la Burdu- 
jăni, sc. 11, scrie această vorbă cu t şi o pune în gura unui grec, Lakerdopulos: „Ti 
ine heramu? îţi vorbesc creştineşte şi-mi răspunzi alantala...” 

în ambele cazuri, fie neogrec sau neoalbanez, cuvîntul ne-a venit pe aceeaşi 
cale în zilele fanarioţilor. 

Dacă însă va fi cumva adevărat că alandala sau alantala se află ca vorbă curat 
poporană şi la românii de peste Carpaţi, precum ne afirmă oarecine din Selagiu în 
fundul Transilvaniei, atunci nici albanez el nu mai poate să fie, nici grecesc, ci va fi 
un rest medieval lăsat de năvăliri turanice, cumani sau pecenegi, căci în dialectul 
turc djagataic din Asia - printr-o coincidinţă foarte curioasă - pînă astăzi 
alan-talan însemnează „grand desordre”, „grosser Wirwarr” (Vâmbery; 
Sprachstud., p. 256). 

în adevăr, tocmai la românii din Selagiu, în Ungaria, departe de orice înrîurire 

dala, în cele mai multe rînduri cu aspiraţiune, înseamnă fără cap, fără rost, spulbe¬ 
rat”, şi mai aduce o altă vorbă cu ala-, anume „ala-obghîala, foarte des 
aspirat, înseamnă: a fi aruncat din o mînă în alta, nebăgat în samă; se zice îndeosebi 
despre obiecte, dar în sens figurat şi despre oameni, semnificînd starea cea mai 
deplorabilă de umilire şi înjosire”. Acest ala-obghîala, care trebui descom¬ 
pus poate în ala-obdiala, sună iarăşi foarte turanic, 
v. Ala-bala. - l Arnăut. 

ALÂS ( alăsat , alăsare), vb.; laisser. Formă macedo-română pentru las, care ne 
întimpină în Penticostarul ms. de pe la începutul secolului XVII, pe care-1 avem de 
la d. Ar. Densuşianu, p. 184: „cele nebune ale lumii alasă Dumnezău ca să ruşineze 
pre cele tari înţelepte; şi cele neputincoase ale lumii alasă Dumnedzău ca să ruşineze 
pre cele tari; şi cele fără de rod ale lumii şi cele batjocorite şi călcate alasă Domnul...” 
v. Las. 

ALÂŞ (plur. alaşe), s.n.; t. d’archit.: echafaudage. Se întrebuinţează în Transilvania 
ca sinonim cu schele, adecă podurile şi scările ce se aşează pentru zidari ca să 
poată lucra la rădicarea unei clădiri. Budai-Deleanu ( Dicţ ., ms. în Muz. istor. din 
Buc.): „alaşu, Geriiste”. „ Z a s c se cheamă un alaş mai înalt” ( L.B. , 768). Este 
maghiarul ă 11 â s . 
v. Podeală. - Schele. 

ALÂT. - v. Halat. - Hălteie. 

ALÂTRU, vb.; aboyer. în loc de simplul 1 a t r u . Este latinul allatro (=ad + 
+ latro), deşi iniţialul a- s-ar putea explica printr-o simplă proteză denaintea lui / 
(v. l Alac). Se întrebuinţează pe alocuri de ambele laturi ale Oltului. 

„...măgarul şi oaia zghiară, cîinele alatră, lupul urlă...” (C. Băleanu, Dolj, 
c. Seaca-de-Cîmp). 

„Pe la noi se zice: calul rînchează, nu nechează; porcul grofăieşte, nu grohăieşte; 
cînele alatră, nu latră ...” (C. Voiculescu, Teleorman, corn. Viişoara). 
v. Latru. 

ALĂTURE. - v. Alături. 

ALÂUR. - v. Laur. 

ALĂUTĂ. - v. Alăută. 

ALAVĂSTRU, s.n .; vase d’albâtre, vase â parfums. Noul Testament din 1648, Luc. 
VII, 37: 

„...aduse un alavastru cu unsoare...” | „...KO|riocraa otXâpaoTpov popou...” 
v. Albastru. 

02-ÂLĂ, suffixe servant â former: 1. des noms feminins instrumentaux; 2. des 
sobriquets legendaires masculins et feminins. In „amorţeală”, „rîncezeală”, 
„agoniseală”, „sărbezeală”, „oboseală” etc„ deşi se rosteşte adesea cu -ală, totuşi 
este acelaşi sufix feminin abstract -eală ca în „abureală”, „bîrfeală” şi atîtea altele, 
după cum observase foarte bine Diez ( Gramm , 3 II, 327). El diferă cu desăvîrşire 
prin origine şi prin funcţiune de sufixul propriu-zis -ală, adecă - mai corect - de 
cele două sufixuri -ală, din cari: 

1. Unul servă a forma numi femeieşti instrumentale ca: ţesală „etrille”, tînjală 
„court-bouton du jong des boeufs”, sucală „rouet â bobinet”, zăbală „mors de bride”, 
cereală „filet â poissons” etc., în cari toate este sufixul slavic -a-lo sau - a-dlo : ce sa¬ 
lo sau cesadlo, zgbalo sau zgbadlo şi aşa mai încolo. 

2. Cellalt formează numi femeieşti sau bărbăteşti pentru tipuri comice legen¬ 
dare ca: tîndală, păcală, cicală, dăr\>ală, matahală etc., înrudite cu tipurile legen¬ 
dare formate prin sufixul - ilă : zorită, murgită, surdilă, negrită şi altele, astfel că 
filiaţiunea ambelor sufixuri va trebui studiată mai departe la un loc. 

Aci vom observa numai: 

a) în latina, tipul comic: hirquitallus şi numile proprii: Messalla, Hispallus, 
Camillus, Ursilla, Taurilla, Juvencilla etc.; 

b) în inscripţiuni tracice, numile proprii: Dizala, Diszatrab, Attalus, KodfiÂaq, 
'Lahă'kaq, Zantiala, MouK(XTpdA,r| q, Ardila etc. (Dumont, Monum. figures, 1877, 
p. 66, 78-81). 

v. -eală. — ilă. - -ulă. 

ÂLĂ s. HÂLĂ (plur. ale s. hale), s.f.; t. de mythol. pop.: 1. mauvais genie de la 
tempete, personnification de la grele, orage; 2. incube, cauchemar;. 3. un etre vorace, 
insatiable. Numai cu sensul al treilea se găseşte în Dicţionarul româno-latin 
bănăţean, circa 1670 (ms. în Bibliot. Universităţii din Budapesta): „Hală. Vorax. 
Prodigus”. Totuşi primele două sensuri sînt cele fundamentale: ală = un fel de balaur 
nimicind grînele şi un incub, de unde apoi se dezvoaltă: pe de o parte, ală = fiinţă 
nesăţioasă, cu abstractul a 1 i m e , pe de alta, verbul denominativ a 1 u i e s c = 
= turbur sau zăpăcesc, cu derivatele aluit, aluială etc. 

Vom începe printr-o împărtăşire ţărănească din Oltenia: 

„Balaurii, cari aici se mai numesc şi ale, sînt crezuţi de popor a fi nişte duhuri 
rele ce se fac pe cer în timpul ploiei, şi că unde se întîlnesc două ale încep a se bate 
şi dărîmă tot ce întimpinăîn calea lor; astfel dezrădăcinează arbori, dau jos pătule şi 
coşeri, iau carăle ce se află la lucru şi le duc departe. Se zice că alele se fac din 
oameni cari au duh necurat şi cari în timpul furtunei se culcă adormind un somn 
greu. în acest interval sufletul celui adormit făcîndu-se ală se duce a întimpina pe 
cealaltă ală, care este sufletul altei fiinţe din altă localitate, şi apoi se bat amîndouă. 
Locul unde se bat alele şi localitatea alei celei învinse sînt supuse furtunei şi sufăr 
mult de grindină.” (M. Ciocîlteu, Dolj, c. Pleniţa). 

„Vîntul turbat se crede că este sus în cer, şi cînd bate el se zice că este a/ă...” 

Tot aşa se povesteşte în districtul Olt (C. Corbeanu, c. Alimăneşti), unde însă se 
rosteşte aspirat: hală, ca şi în Dolj pe alocuri (I. Vulcănescu; C. Peleşti). 

Din Teleorman: 

„Poporul crede că sînt unii oameni cărora le-a dat Dumnezeu să se prefacă în 
uragane numite hale, şi că aceste hale se bat cînd este vînt rău...” (M. Ştefănescu, 
c. Traian; C. Popescu, c. Cioara). 

Ca să trecem peste Carpaţi, răposatul Dr. Vasiciu ( Antropologia, Buda, 1830, 
p. 217), explicînd diferite fenomene de vis, observă: „Cînd se înpeadecă cercuirea 
sîngelui în părţile foalelui, se naşte în om aşa zisă apăsarea (incubus) sau cum îi zic 
oamenii noştri călărirea halelor sau a dracilor, pentru că visează că halele 
sau dracii îi călăresc...” 

O comunicaţiune poporană din Banat: 

„Despre vînt se crede că este o hală sau balaur mare care suflă numai pre o nare 
de nas, căci de ar sufla pre amîndouă ar prăpădi tot pămîntul. Lăcomia în mîncări 
ori beuturi încă se numeşte h a 1 i m e . Apoi un om ce zace mult în pat şi aiurează, 
se zice h a 1 u i t, adecă pocit de hale...” (S. Liuba, Banat, c. Maidan). 

Verbul a 1 u i e s c , bănăţeneşte haluiesc, scăzut la uluiesc prin 
asimiliaţiune vocalică regresivă, este răspîndit la toţi românii, chiar pe acolo unde, 
ca în Moldova, nu se mai aude ală, din care el s-a născut prin sufixul verbal denomi¬ 
nativ -u i e s c , întocmai ca „ceruiesc” din „ceară”, „făptuiesc” din „faptă” etc. 

Cantemir, Cron. I, 208: „tocma ca cum ar cădea în amestecarea limbelor la 
turnul Vavilonului, aşea să u 1 u i a ş t e ...” 

Caragea , Legiuire, 1818, p. 20: „Cînd vînzătoriul şi cumpărătoriul să vor ului, 
unul gîndind că vinde alta, iară celalalt că cumpără alta...” 

De la Vrancea (B. Ştefănescu), Sultănica, p. 243: „se gîndea că lumea d-aci 
încolo nu mai e ca lumea, pasă-mi-te să uluise ...” 

Balada Marcul Viteazul. 

„Dar el, măre, tot gîndea 
Şi cu mintea judeca: 

S-a uluit maică-mea...” 

(G.D. Teodorescu, Poez. pop., 665) 

Credinţele româneşti despre ale se regăsesc întocmai la şerbi, cu acelaşi nume 
şi chiar cu aceleaşi filiaţiuni logice. „A/a (4A4) - zice Karadzi» ( Lex., 3) - se 
deosebeşte de balaur (dJKAdXa) prin puterea de a zbura aducînd nori şi grindină 
asupra bucatelor. Avem locuţiuni: ală nesăţioasă (dAO NfCHTd); se luptă ca 
ala cu bielşugul; năvăleşte ala asupra alei. Apoi adjectivul alav = gefrăssig, gierig, 
vorax”. 

Prin urmare, afară de sensul foarte important de „incubus” şi afară de verbul 
derivat a 1 u i e s c , serbii au şi ei pe ală cu cele două înţelesuri: 1. „mauvais genie 
de la tempete”; 2. „un etre vorace”. Dar cuvîntul nu e de loc slavic. De unde vine? 

Mitul, împreună cu numele, este nu tocmai elenic, ci mai bine greco-tracic, căci 
se ştie că o mare parte a mitologiei elenice fusese de proveninţă tracică, după pro¬ 
pria mărturie a vechilor greci, cari nu se sfiau a zice că Orfeu, Lin, Thamyris, mai 
toţi fundatorii ideelor lor religioase, fuseseră traci. 


537 



ALĂ 


în ciclul românesc, mai complet decît cel serbesc, trăsurile esenţiale ale alelor sînt: 

1. Personificaţiuni legendare; 

2. Fiinţe bărbăteşti, „balauri” sau „zmei”, deşi numele ală e femeiesc; 

3. Totdauna doi; 

4. Nemicesc grînele; 

5. Sînt aruncători de peatră; 

6. Sînt i n c u b i . 

Trăsura din urmă e cea mai semnificativă, fiindcă-n întreaga mitologie elenică 
există un singur mit în care noţiunea furtunei se uneşte cu acea de incub: este anume 
mitul fraţilor ’ AkcocxSou sau ' AÂcoeibou. TtaîSeq ’AÂ,coipc;. în aceşti a 1 o a z i ştiinţa 
a recunoscut deja de mult caracterul de ale : „the personification of the sky as excit- 
ed by the storm” (Max Muller, Lectures II 2 , 322-5), „Dămonen des Sturms” (Son- 
ne, în Kuhn ’s Zeitschr. X, 127). în Omer, ambii aloazi cresc uriaşi m î n c î n d 
bucatele cîmpului: „^eibcopoq aponpa”; ambii în furia lor erau în stare 
să nemicească pe înşişi zeii, aruncînd munţi peste munţi, dacă 
tineri încă, aproape copii, nu i-ar fi săgetat Feb ( Odyss. XI, 305-320), adecă razele 
soarelui împrăştiind furtuna. în fine, unul din cei doi aloazi, cel mai cunoscut, este 
şi se cheamă incub: „’E(pra)ar|c;”. 

Paralelismul între mitul elenic şi între cel românesc e atît de izbitor, încît orici¬ 
ne ar vrea să explice în vreun alt mod pe ale va trebui neapărat să grupeze, pe lîngă 
elementul nominal, tot atîtea puncturi de asemănare. Al nostru ală, ca materie şi ca 
funcţiune, indică pentru grecul ’Akcoebq aceeaşi radicală ăk, din care vine d/„r|, 
6cA,cxo0ai, dÂdoxcop etc„ cu sensul fundamental de „goană” sau „vînătoare” (Curtius, 
Grunz. 5 , 557). 

v. Balaur. - Ciocârlie. - Hală. - Pricolici. - Zmeu. - Solomonar. - Uluiesc. - 
Vînt. - Vîrcolac... 

ALAM, s.m.; t. fisc.: redevance quepayaient autrefois Ies Tatars etablis en Moldavie 
pour le droit de faire paître leur betail. O dare care a durat în Moldova aproape în tot 
cursul secolului trecut, împreună cu o altă numită u ş u r , ambele plătite fiscului 
numai de cătră locuitori tătari. 

Amiras, Letop. III, 130, sub anul 1717: „Tătarii, fiind bucuroşi să şadă în locul 
Moldovei pentru hrana lor, alergat-au la El-agasi şi s-au rugat ca să mijlocească la 
Mihaiu-vodă, apucîndu-se să dee zăciueala din roada pământului şi căte un ort de 
casă pe an, şi de stogul de făn un ort, şi de pe oi şi de pe alte bucate alăm, şi să-i lasă 
să şadă pe locul acela...” 

La 1729 tătarii se ofereau a da lui Grigorie-vodă Ghica „alăm î n d o i t ” ; el 
însă le-a răspuns că nu „se lăcomeşte a lua de la noi bani îndoiţi pentru păşunatul 
dobitoacelor noastre...” (ibid., 172). 

Act din 1769 (Arh. Român A I, 196): „alămul se ia de pe bucatele tătăreşti 
care pasc pe locul Moldovii, însă 2 lei la 100 oi şi 6 bani de cal, iapă, vacă; 40 bani 
de casă i de stogul de făn, în cele 2 ceasuri ce s-au dat tătarilor pe pământul 

Cuvîntul nu vine de loc din turcul „alym = achat” (Şaineanu, 9), ci este tătarul 
alem sau alym „redevance, dette” (Castren, Koibal. Sprachl., 76). 
v. Uşur. 

ALĂMÂN, n.pr.masc. într-un crisov muntenesc din 1536, între numi proprii de 
români: plămân (îlATuWdN), Gânde, Kirtop...” (Ciiv. d. bătr. I, 239). 
v. Aliman. - -man. 

^LĂMĂR. - v. Alamă. 


2 ALĂMÂR. - v. Almar. 


^LĂMĂIŢĂ s. LĂMĂÎŢĂ, s.f.; diminutif d’a 1 ă m î i e : petit citron. Ca şi 
primitivul a 1 ă m î i e , deminutivul alămăiţă sau lămăiţă simbolizează în poezia 
poporană o nemulţumire sufletească. 


„Frunză verde lămăiţă, 

Am avut o copiliţă, 

Am lăsat-o să mai crească, 
Minte-n cap să dobîndească, 
Dar de cînd o am lăsat 
Copila s-a măritat...” 


v. ^Alămîie. — iţă. 


(Conv. Ut., 1886, p. 179) 


2 ALĂMĂIŢĂ, s.f.; t. de botan.: serpolet, Thymus serpyllum. Se zice de asemenea 
lămăiţă, apoi 1 ă m i o a r ă sau alămioară (Tecuci, corn. Brăhăşeşti, 
Boghieţii). Şi-a căpătat acest nume din cauza plăcutului său miros. 

Intr-o doină din Ardeal: 


„Eu iubesc o copiliţă 
Să-i miroase gur-a ţîţă 
Şi buzele-a lămîiţă.” 


v. 1 Alămîie. - Lămîiţă. 


(I.G. Bibicescu, col. ms.). 


3 ALAMAIŢA, s.f .; t. de botan.: Aloisia citriodora. O plantă exotică, cu frunze 
foarte lunguieţe şi cu miros de alămîie. E cunoscută numai în oraşe, 
v. 1 Alămîie. - 1 Alămăiţă. 

4 ALĂMĂÎŢĂ. - v. 3 4 Ălămîie. 

ALĂMĂIOARĂ. - v. 1 Alămăiţă. 

ALĂMĂIU, -IE. - v. 1 Alămii. 

ALĂMĂRÎE. - v. Alamă. 


ALĂMESC (i alămit , alămire ), vb.; recouvrir quelque chose de laiton ou d’une plaque 
luisante. Ca adjectiv, participiul trecut alămit ne întimpină într-un cîntec oltenesc: 


v. Alamă. 


„Frunză verde păr uscat! 

Mă gîndesc la Calafat, 

La ciolpanul dărîmat 
De scumpe arme-ncărcat: 

Tot de flinte ghintuite, 

De paloşe ascuţite, 

De pistoale alămite 
Cu muşamale-nvălite...” 

(G.D. Teodorescu, Poez. pop., 298) 


ALĂMIOARĂ. - v. l Alămăiţă. 

ALĂMÎU, -E, adj.; couleur de laiton, jaune luisant. O culoare galbenă ca a 
alamei, nu ca a „alămîii”, astfel că alămiu nu trebui confundat cu alămii. 

„Se crede că fiecare casă are un şearpe al casei, pe care nu este bine a-1 omorî, 
căci trebuie o dată cu el să moară cineva al casei. El are o culoare alămie...” 
(S. Stănescu, Dîmboviţa, c. Bilciureşti). 
v. Alamă. 

1 ALĂMÎI, s. m.; t. de botan.: citronnier, Citrus medica, 
v. 1 Alămîie. 

W A A WWV V 

2 ALAMII, -IIE s. ALAMAIU, -IE, adj.; couleur citron, jaune-clair. O faţă ca a 
alămîii. „Culoare alămîie sau deschis-galbănă” (S.F. Marian, 
Chromatica, p. 123). In popor se aude variind: alămîi, alămîu, lămîi, lămîu ( Ibid., 
p. 157). 

v. 1 Alămîie. 

1 ALĂMÎIE (plur. alămîi), s.f.; t. de botan.: citron, malus citrus. Rodul arborelui 
numit alămîi = Citrus medica. Arborele creşte numai în regiuni calde; rodul 
însă, din cauza însuşirilor sale alimentare şi medicale, se răspîndeşte pretutindeni 
prin negoţ. Are o culoare galbenă deschisă şi un gust acrişor. 

Istorie de patima Galaţilor, 1769 ( Conv. lit., 1875, 326): 

„Vedeai corăbii în vad 
Sosite din Ţarigrad 
Cu fel de fel de bucate. 

Intrai, cumpărai de toate: 

Cafea, naramză, migdale, 

Alămii şi portocale 
Şi alte multe mezele, 

De te îndulciai din ele...” 

Jipescu, Opincaru, p. 57: „negustoru încurcă lumea la cîntar şi stoarce paispre- 
ce cîştiguri din spinarea muştiriului; pă mine cu trei leiţe la sare, pă cumătră cu 
şapte bani la frunzişoară, pă Puican cu douo parale la lipia dă pîine, pe Tîrcav c-o 
băncuţă d-ali dă cinzeci dă bani la săpun, pă văru Găvanea c-un leu la alămii...” 

Rodul şi frunza alămîii avînd un miros foarte plăcut, într-o colindă din Transil¬ 
vania se descrie locuinţa lui Dumnezeu: 

„Alergat-am alergat, 

Pîn’ pe Domnul l-am aflat 
Intr-o chile 
De tămîie 

Cu uşa de alămîie...” 

(I.G. Bibicescu, col. ms .) 

în poezia poporană, mai ales din Moldova, nu o dată se invoacă „frunza verde 
de alămîie”, mai ales cînd sufletul ei e înăcrit de ceva; de exemplu: 

„Frunză verde d e-alămîie, 

Mă suiam în deal la vie. 

Mă uitam pe Slobozie, 

Vedeam casa mea pustie ...” 

(Marian, Buc. I, 1; II, 174) 

„Frunză verde d e-alămîie, 

Mă sui, dragă,-n deal la vie, 

Mai din jos de Slobozie, 

Căci într-o căncilărie 
Şeade-un ciocoiaş şi scrie. 

Scrie carte cu m î n i e ...” 

(Ib.,1, 4) 

„Frunză verde d e-alămîie, 

Dragă mi-a fost lumea mie, 

Nici acu nu mi-e urîtă, 

Da-s cu multe-n v ă 1 u i t ă ...” 

(Ibid., II, 160) 

„Frunză verde d e-alămîie, 

Păsăruică cînipie, 

Spune puiului să vie, 

Şi să vie prin livadă, 

Nime-n lume să nu-1 vadă...” 


( Conv. lit., 1884, p. 39) 54l 

în cîntecele hoţeşti, se invoacă uneori trei alămii lingă „trei gutîi”, printr-o 
ciudată asociaţiune de gust acrişor cu gust asprişor. Aşa în balada Jianului: 


într-o doină: 


„Foicică trei gutîi, 

Trei gutîi, trei alămii, 

Iancule, de unde vii? 

— Ia d-aci de peste Jii. 

— Iancule, ce-ai tîrguit? 

— Dat-am aur şi argint 

Pe vro cinci oca de plumb...” 

(G. D. Teodorescu, Poez■ pop., 291) 


„Foaie verde trei gutîi, 

Trei gutîi şi trei lămii, 

Din seara de Sîn-Văsii 
S-au ivit nişte copii 
Ce se-nvaţă-n codru-ntîi...” 


(. Ibid., 294) 


Cînd doi amanţi se despart, urîndu-li-se împreună, unul vorbeşte de „ g u t î i 
c u alămii”, cealaltă îi răspunde prin acrele mere verzi şi prin otrăviciosul alfior: 

„— Geaba, puică, mă mîngîi 
Cu gutîi, cu alămii. 

Că de mine tot rămîi! 

— Geaba, bade, mă desmerzi 
Cu-alfiori şi mere verzi 
Că de-acum nu mă mai vezi...” 

( Familia , 1873, p. 115) 

v. Alior. - Gutîie. 

Fără „gutîi”, într-un cîntec soldăţesc din timpul luptelor de la Plevna şi Vidin: 

„Frunzuliţă trei lămii, 

Spurce-mi-te-n bot de Dii, 

Toată iarna te păzii 
Cu raniţa căpătîi, 

Cu bucile pe zăpadă, 

Cu puşculiţa-ncărcată...” 

(Chr. Negoescu, Dolj, col. ms.) 

Era acru, negreşit! 

Iniţialul a în alămiie este protetic. Fără a, la Anton Pann ( Prov. I, 119), unde 
înşiră ierarhia poamelor: 

„Rodia alese, cum şi pe lămîie, 

Piersica, naramza pentru treapta-ntîie...” 

Este persianul limun, introdus prin comerciu în toată Europa: ngr. Âepovi. 
ung. lemonya ; ital. limone, rus. limonu etc. (Cihac). 
v. 2 A Alămîie. - l2 Alărnăiţă. - Alimon. 


2 ALĂMÎIE, s f. ; t. de botan.: espece de haricot, Phaseoli species. Din cele foarte 
multe varietăţi de fasoale, una poartă pe alocuri în Moldova numele de alămîie. 
„Pe la noi poporul numeşte un fel de fasoale alămîie, deosebind-o de fasoale 
grasă, cireaşă, hălăciugă, copăcel, oloagă etc.” (I. Bîncescu, Vaslui, corn. Ipatele). 
v. Fasoale. - Făsui. 

3 ALĂMÎIE, s.f. ; nom d’une danse populaire, surtout en Moldavie. Un joc ţărănesc, 
cunoscut într-o mare parte a Moldovei (Tutova, com. Bogdăneşti, Avrămeşti, 
Iepureni, Cîrjeoani; Falciiu, c. Podoleni, Moşna; Tecuci, c. Nărteşti; Vaslui, c. Gîrceni 
etc.). „Se joacă flăcăi şi fete la hore şi la nunţi, cîte doi, făcîndu-se mai multe părechi. 
Seamănă cu polca şotişă: merg un pas înainte, un pas înapoi, şi apoi se 
învîrtesc înprejur, cît în partea dreaptă atît şi în stînga. Cîntec n-are, ci numai arie, 
care se deosebeşte de a celorlalte danţuri din popor. Acest joc este vechi. Bătrînii 
spun că dînşii pe vremea lor nu cunoşteau un alt danţ mai frumos şi-l numeau danţul 
alămîie. Tinerimea îl joacă rar...” (C. Melinte, Covurlui, c. Gineşti). în unele localităţi, 
„fiecare mişcare înainte şi-napoi cuprinde patru paşi, după cari urmează o mişcare 
împregiur la stînga şi o altă mişcare împregiur la dreapta, cîntîndu-se un cîntec 
obscen” (Gr. Perieanu, Tutova, c. Bogeştii). Se zice şi la deminutiv: alămăiţă sau 
lămăiţă. 

v. Aţică. - Sultănică... 

4 ALĂMÎIE - v. 2 Alămii. 

ALĂMÎU. - v. 2 Alămîi. 

ALĂMOJNĂ, s. f. ; aumone. Din grecul eA,epr|ao'bvr|, de unde paleoslav. almuzno, 
v. germ. alamuosan, ital. limosina, spân. limosna, provenţ. almosna etc. 

Legenda Duminicei, 1600 (Cuv. d. bătr. II, 51): „Ainte du-te de te iartă cu însul 
şi vă lăsaţi greşalele urul alaltu, atonce du prescorea la beserecă şi alămojna...” 
v. Buzunar. 

ALĂMURI. - v. Alamă. 

ALĂPTEZ. - v. 1 Aplec. 

ALĂTUR s. ALĂTUREZ ( alăturat , alăturare), vb.; mettre â cote de, mettre aupres 
de, rapprocher, confronter, mettre en parallele. însemnează: pun a-lature = 
apropiu, potrivesc. Şi-n latinitatea medievală se zicea: adlaterare din: 
a d -1 a t e r a (Du Cange, ad voc.). 

Sub forma activă: 

„Pe murgul că mi-1 scotea, 
La fîntînă-1 adăpa, 

Cu cersala-1 cersăla, 

Cu peria-1 peria, 

Cu şaua mi-1 înşăua, 

Cu cinga mi-1 încingă, 

Cu frîul mi-1 înfrîna, 

La scări mi-1 alătura, 
Tudor din curţi că ieşea, 
Pe murguţ încălica...” 

Balada Nunul mare : 


(Marian, Bucov. I, 34) 


„Şeapte buţi alătura, 

Şeapte-n capete punea 
Şi din gură iar striga: 

Care-mi este mirele, 

Mirele, ginerele, 

Să s-aleagă din nuntaşi, 

Din nuntaşi din călăraşi, 

Ca să-mi saie buţile...” 

(G.D. Teodorescu, Poez■ pop., 655) 

Cantemir, Ist. ieroglif. (ms„ în Acad. Rom., p. 147): „.. .cu pene roşii o înbrăca- 
se, lîngă carile aripi negre ca de corb alăturase ...” 

Necrologul lui Ştefan cel Mare, secol. XVIII (Arh. Român., p, 39): „Vai mie! 
cînd denaintea acestui sfînt altariu, unde se rădică jărtva cea fără de prihană în 
lăcaşul lui Dumnezeu, aş îndrăsni deşărtările lumeşti să laud şi mincinoasele măriri 
acestui trecător veac cu credinţa lui Dumnezeu Hristos să le alăturez ...” 

Zilot, Cron., p. 86: „Măria-sa făcea mereu şi oaste din adunătură de felurimi de 
oameni blestemaţi, cu cheltuială din visteria ţărei, pe care oaste o numia a ţărei - 
era, poci zice, curată ceată de tîlhari, că pe unde ajungea gemea pămîntul - iar în 
sfîrşit o alătură cu oştirile roşeşti şi urma cu roşii de faţă împotriva turcilor...” 

Sub forma reflexivă, mai deasă în circulaţiune: 

Dosofteiu, Liturgiar, 1679, f. 69 a: „nespoveduitii şi negătatu să nu sâ apropie 
la-nfricatele a lui Hristos taine, nice să s-atingâ, nice să să alăture...”. 

Neculce, Letop. II, 400, despre Mihaiu-vodă Racoviţă: „l-au stricat acei greci 
blăstămaţi, alăturăndu- se pre lăngă dânsul şi şezănd tot cu dânşii de se sfătuia...” 

Beldiman, Tragod., v. 3411: 

„Toţi răii şi toţi beţivii lîngă ei s-alăturau 
Căci îi ocrotea la toate şi de dări îi apărau...” 

„Aho, aho, copii argaţi, 

Staţi puţin şi nu minaţi, 

Lingă boi v-alăturaţi 
Şi cuvîntul mi-ascultaţi...” 

(Alex., Poez■ pop. 2 , 387) 

Este o deosebire între „a se alătura pe 1 î n g ă ” , „a se alătura lingă” şi 
„a se alătura 1 a sau c ă t r ă în cazul întîi, apropiarea e mai vagă, în sens mate¬ 
rial sau numai figurat; în cazul al doilea, ne apropiem de tot dintr-o parte determina¬ 
tă, însă fără contact; în cazul al treilea, este o alipire. 

v. Alăture. 

ALĂTURÂRE (plur. alăturări), s.f.; l’infinitif d’a lătur pris comme substantif: 
rapprochement, mise en parallele. 

Cantemir, Ist. ieroglif. (ms., în Acad. Rom., p. 89), descriind pe helgea, 
adecă „nevestuica” (Mustela nivalis): „cu suleagec trupul, cu albă peliţă, cu negri şi 
mîngîioşi ochi, cu subţiri degeţelele, cu roşioare unghişoarele, cu molceluşe 
vinişoarele, cu iscusit mijlocelul şi cu rătun*or grumă»orul helgii, ce potrivire! ce 
asămănare! şi ce alăturare are!...” 

v. Alătur. 

ALĂTURÂŞ, -Ă, subst. et adj.; t. de jurispr.: voisin. Sinonim cu vecin, dar 
indicîndîn specie vecinătatea funciară. Aşa, la Caragea, Legiuire, 1818, p. 8: „Cînd 
moşiia ce să măsoară, avînd seneturi cu stînjăni, nu va avea şi semne nătăgăduite, 
atunci să să înceapă sforîrea din semnele răzaşilor cele netăgăduite sau dintr-ale 
alăturaşilor cu aceia şi celorlalţi...” 

v. Alăture. - -aş. - Lăturaş. 

ALĂTURÂT, -Ă. - v. Alătur. 

ALĂTURE s. ALĂTURI, adv.; â cote, environ, attenant â; l’un preş de l’autre. îşi 
asociază mai totdauna pe emfaticul -a (v. 5 A): alăturea sau alăturia, fără vro 
schimbare de înţeles. E sinonim cu 1 î n g ă , deosebindu-se prin aceea că 1 î n g ă 
indică un punct sau un moment, pe cînd alăture presupune întindere sau durată, de 
ex.: „stau alăture de biserică”, dar: „am fost 1 î n g ă biserică”. în stil de cancelarie, 
vechi şi nou, ambii adverbi se întovărăşesc într-un mod pleonastic, bunăoară la 
Constantin Brîncovan, 1696 ( Cond., ms., în Arh. Stat., p. 154): „care loc îaste alăturea 
pre lîngă locul mănăstirii lui Mihai-vodă...” 

Mai adesea îi urmează prepoziţiunea c u : 

Act moldovenesc din 1644 (A. I. R. I, 87): „moviliţă cari îaste supţii Gropa-boului 
alăture c u vale...” 

Nic. Costin, Letop. II, 86, vorbind despre primirea unui ambasador polon de 
cătră Mavrocordat: „scaun domnesc şi lui pus din stînga, alăture c u scaunul lui 
Nicolai-vodă...” 

N. Muşte, Letop. III, 68: „şi dăndu-se pe din deal vânătorii alăture c u catane- 
le, au început a da din săneţe...” 

I. Creangă, Povestea lui Stan Păţitul ( Conv. lit., 1877, p. 31): ^lăture c u casa 
socru-tău, este o căsuţă tupilată, în care şede un tălpoi de babă, meşteşugoasă la 
trebile sale, cum îi sfredelul dracului...” 

în limba poporană poetică, alăture în asemeni cazuri se postpune subiectului. 

Balada Movila lui Burcel: 


Din Ardeal: 


sau: 


Din Bucovina: 


sau: 


E mai prozaic: 


„Mi-a căzut ghioaga din mînă 
De o sabie păgînă, 

Dar n-a căzut numai ea, 

A căzut şi mîna mea 
Cu păgîn alăturea!...” 

„Poale albe-oi rădica, 

Cisme negre-oi desculţa 
Şi prin Murăş m-oi băga, 

Cu pruncuţ alăturea...” 

(Pompiliu, Sibiiu , 26) 


„Că s-o aprins podina 
Cu turcii alăturea, 

Cînd ş-o trecut Dunărea...” 

( Ibid ., 70) 


„Sîngele mi-1 năbuşea, 

Jos de pe cal că pica, 

Şi calul alăturea...” 

(Marian, I, 83) 


„Acolo Carabăţ bea 
Cu trei mîndr e-alăturea...” 

C Ibid ., 135) 


„Ară badea cu plugul 
Alăturea cu drumul...” 

(Jarnik-Bîrsanu, Transilv., 376) 


Idiotismul: „alăture cu dreptatea”, „alăture cu adevărul”, „alăture cu legea” 
însemnează „afară din...” 

Jipescu, Opincaru, p. 86: „Cîţi pîrcălabi nu storc şi măduva din săraci, cîţi pu¬ 
ternici mari şi mici nu scot legea dă judică dăpă ea numai p-ăl dă nu poate, iară ălui 
dă poate judică alături cu legea...” 

Cu prepozitiunea pre, alăture capătă sensul de „autour, environ”: „mă învîr- 

Proverb despre oameni ne-ndemînateci: „Pune brînză în strachină şi întinge 
p- alăturea ” (Pann, III, 78). 

Cu acest sens se poate întrebuinţa substantivalul plural alăturile „Ies environs”: 
„alăturile oraşului = die Umgebungen” (Dr. Polysu), fiind însă mai obicinuit: 
împregiurimi sau preajmă. 

Adjectivalul „de alăture - lateral”. 

Caragea, Legiuire, 1818, p. 68: „rude d e alăturea sînt fraţii, unchii, nepoţii, 
verii şi ceilalţi...”, în opoziţiune cu „rudele din sus şi din j o s ” (p. 78). 
Alăture - ,,1’un preş de l’autre”; de ex.: „să nu mergeţi alăturea”. 
în poezia poporană: 

„Toţi îmi pleacă la bătaie 
între sunet de cimpoaie, 

Cîte şas -alăturea, 

Cîte patru-asăminea...” 

(Pompiliu, 77) 

sau: 

„Cîntă cucii vinerea, 

Trec voinicii Dunărea 
Cîte trei alăturea...” 

(Marian, II, 40) 

în limba veche ne întimpină nu o dată fără vocală obscură: alature. 

Un text din secolul XVI (Cod. ms. miscel. al Bis. Sf. Nicolae din Braşov, p. 368): 
„la cinstea ceia mare ajunse a şedea pre unulu de cele doasprâzece scaune cu Hristos 
alature...”. 

Este latinul a d -1 a t e r a în loc de singularul ad-latus, de unde ital. 
allato, spân. allado (Cihac). 
v. Lat. - Lăture. 

ALĂTUREA. - v. Alăture. 

ALĂTURÎŞ, adv.; meme sens qu’ alăture. Format din alăture prin sufixul 
-iş, după analogia adverbilor:/ăpş, dosiş, curmeziş etc. Rareori se întrebuinţează, 
v. Alăture. - -iş. 

^LĂU. - v. Halău. 

2 ALĂU s. ALEU (plur. alăuri, aleuri), s.n.; arrhes. Se aude peste Carpaţi. ,Aleu = 
= a r v u n ă ” (L. B.). E peste putinţă a-1 trage din maghiarul „foglalo” (Cihac, II, 
475), dar totuşi maghiar el este, însă vine din e 1 6 „avance, commencement”. 

„A lăsa c u i v a de alău - a da arvună”. 

Doină de pe Mureş: 

„Du-ţi bade dorul cu tine, 

Nu-1 lăsa de-alău cu mine. 

Că eu am de secerat, 

Dor aşteaptă sărutat, 

Şi eu am de făcut fîn, 

Dor aşteaptă strîns la sîn...” 


ALĂUTÂR 1 
ALĂUTÂŞ J 

v. Alăută. 


s.m.; mene trier. 


( Familia , 1883, p. 215) 


ALĂUTĂ s. LĂUTĂ (pl. alăute s. lăute), s.f.; t. de mus.: instrument â cordes. în 
texturi şi-n grai, după timpuri şi locuri, alăută se aplică la tot felul de instrumente 
muzicale cu coarde, cari de aimintrea poartă numiri aparte de: vioară, 
scripcă, diplă, cobză, ceateră, broancă etc. Pentru instrumente 
scurte se zice simplu alăută sau lăută', pentru cele lungi: alăută mare, altă dată: 
alăută nemţească ( Cuv. d. bătr. I, 267). 

Cugetări în oara morţii, circa 1550 {Cuv. d. bătr. II, 464): „o, amar cela ce be şi 
mănăîncâ cu cimpoi şi cu c e t e r i şi cu alăute...” 

Varlam, 1643, II, f. 4 a: „nu te înbăta, nu chema cîuînpoi şi alăute şi măscărici...” 


Silvestru, 1651: 

ps. LXXX: „daţ în tămpănâ, cântec dez¬ 
mierdat cu alăută...” 

ps. CXXXVI: „spre sălci spănzurămu 
alăutele noastre...” 

ps. CXLVI: „cântaţi Dumnezăului nos¬ 
tru întru alăută...” 


Coresi, 1577: 

„...daţi tămpănâ, psăltire frumoasă cu 
ceteri ...” 

„...în salce pre mijlocii de ia spănzurâmu 
organele noastre...” 

„...cântaţi zeului nostru în ceteri ...” 


Noul Testament din 1648, Apocal. XIV, 2: 


„...auziiu glasulu lăutaşiloru „...vocem quam audivi sicut c i t ha¬ 
lă u t ă n d cu lăutele sale...” roedorum citharizantium 

in c i t h a r i s suis...” 

De asemenea, o formă alăută, de exemplu la Arsenie din Bisericani, circa 1650 
(ms. în Acad. Rom.), ps. CVII: „sculaţi, cântări şi alaute (4A4^T6), unde la Silves¬ 
tru: „deştîaptă-te, psaltire şi lăută (na^T/Y.iar la Dosofteiu, 1680: „scoală-te, 
psăltire şi cîaterâ ...” 

Şi Dosofteiu însă întrebuinţează nu o dată pe alăută, mai ales în versuri, de ex., 
1673, f. 115 b: 

„Cu vase ce-s de cîntare 
Adevara ta cea mare 
Şi-ntr -alăute cu strune 
Ţ-voî cînta cu viersuri bune...” 

sau f. 167 a: 

„Să o cînte-ntr -alăute 

’N dzîace strune-n viersuri multe...” 

Corbea, Psaltire, circa 1700 (ms. în Acad. Rom.), ps. XXXII: 

„Domnului vă mărturisiţi 
în alăută şi-l slăviţi, 
în psaltiri cu zece strune 
Cîntaţi-i cu-nţelepciune...” 

Olteanul Moxa, 1620, p. 395: „sunetele armeloru şi răsunulii coardeloru de arcu 
mai îubiîa decâtu glasu de alăute..."; iar mai jos: „numai ce bea şi măînca cu mueri 
frumoase, şi cu fluere şi cu alăute, jucări şi cântece...” 

Poetul basarabean Costachi Stamate, care apucase încă secolul trecut, zice 
(Muza I, p. 9): „Lăuta era un fel de scripcă cu două sau trei coarde, pe care cu mîna 
dreaptă se învîrtea o roată ce zbîrnîia pe coarde, iar cu mîna stîngă lăutarul călca cu 
degitile tonurile cîntecului său...” adecă ceea ce se cheamă franţuzeşte „vielle”. 

Trecem la graiul poporan de astăzi. 

Pe la Făgăraş se zice în glumă cătră lăutari: 

„Suceşte-ţi, ţigane, cuiele 
Să se-ntindă coardele; 

Prinde lăuta de gît, 

Trage-mi una de urît...” 

(A. Crişianu, Transilv., c. Mărgineni) 

„La vioară se zice pe aci lăută şi ceateră” (D. Păscuţ, Banat, c. Făget). 

„Pe la noi în unele sate se rosteşte lăută, în altele lăută (G. Dobrin, Sofia Gila, 
I. Munteanu, Transilv., Făgăraş şi Flunedoara). 

„Violina se cheamă lăută; părţi la lăută: gît, trunchi, coarde, scăiuş, şiroafe 
pentru întinsul coardelor şi arcul...” (G. Paltineanu, Transilv., com. Ţînţari). 

„...lăută şi lăută- m are sau b r o a n c ă ; părţile lăut ii: guşa, cioii, coarde, 
scaunuş, arcuş...” (Preut M. Dragalina, Banat, c. Borlova). 

„Poporul zice dopotrivă alăutari şi 1 ă u t a r i ” (C. Mironescu, Tutova, 
c. Ibăneştii). 

Se mai aude pe alocuri a 1 ă u t a ş i sau 1 ă u t a ş i (L. R .), alături cu d i - 
plaşi şi ceteraşi. 

Expresiunea curat poporană pentru muzica din instrumente cu coarde nu este „a 
cînta”, ci „a zice”: „zic în alăută = violina cano, geigen” (L. B.). 

Obîrşia cuvîntului, fără îndoială, este arabul a F ud „instrument muzical”, de 
unde totuşi, afară de forma portugeză a 1 a u d , în celelalte limbi a perit pretutin¬ 
deni iniţialul a-: turc. lăut, ngr. Letonia, ital. li ut o, provenţ. lahut, germ. Lăute, 
franc, luth etc. (Cihac). La români dară, a- în alăută este un adaos protetic la sim¬ 
plul lăută. Forma însă cea mai veche este lăută, din care scăderea accentului în 
lăută se datoreşte influinţei derivatului 1 ă u t a r , pe cînd cazul contrariu, al ur¬ 
cării tonice din lăută la lăută, nu s-ar putea justifica prin nici o analogie. De aci 
urmează că românul lăută nu poate fi de o proveninţă orientală directă, adecă nici 
din turcul lăut, nici din neogrecul Laoîna, ci este germanul Lăute, foarte răs- 

pîndit la nemţi între secolii XV-XVII ( Grimm’s Wtb. VI, 371). Termen anterior, 
care peste Carpaţi mai trăieşte pînă astăzi, a fost c e a t e r ă = ital. cetera 
„ghitară”. Un termen şi mai vechi, o moştenire tocmai de la traci, se păstrează în 
Banat: broancă = = „Bpriv^ov. KiQâpav. ©pcocec;” (Hesych.). 

v. Broancă. - Doină. - Cobză. - Ceateră. - Diplă. - Scripcă. - Vioară... 

!ALB, -Ă, adj.; blanc, blanche. Cea mai deschisă din toate culorile, în opoziţiune cu 
negru, care este culoarea cea mai închisă. Poporului îi place antiteza între ambele 
culori. 


Balada Oprişanul: 

„Mihnea-vodă se scula, 

Faţa albă îşi spăla, 

Barba n e a g r ă -şi peptina, 

La icoane se-nchina...” 

Balada Doicilă: 


Uraţia de la nuntă: 

„Din ochi negri lăcrămînd, 

Faţa albă zgîriind...” 

(G.D. Teodorescu, Poez. pop., 580) 

„Tînărul nostru-mpărat 

De dimineaţă s-a sculat, 

Faţa albă şi-a spălat, 

Chica n e a g r - a peptănat... 

(.Ibid ., 174) 

„Poale albe- oi rădica, 

Cisme n e g r e - oi desculţa 

Şi prin Murăş m-oi băga...” 

(Pompiliu, Sibii, 25) 

„Pe la zori mi se scula, 

Mîneci albe sufleca, 

Pe ochi negri se spăla...” 


(Marian, Bucov. I, 86) 

Ghicitoarea despre „ziua şi noaptea”: 

„Două fete-mi poartă salbă: 


Altă ghicitoare: 

Una-i neagră, alta-i albă; 

Ne-ncetat se tot alungă 

Şi nu pot să se ajungă...” 

(G.D. Teodorescu, Poez. pop., 225) 

„Cîmpul alb, 

Oile negre, 

Cin’ le vede 

Nu le crede, 

Cin’ le paşte 
Le cunoaşte”. - Scrisul. 

(Ispirescu, Ghicitori, 28) 

Vezi altele mai jos. 

Prin derivaţiune etimologică din alb, feluritele nuanţe ale culorii se cheamă: 
albeţ,albicios, albineţ, albior, albişor, alburiu, al¬ 
fa u i etc., iar prin compoziţiune: alb- a 1 b a s t r u şi alb- g a 1 b e n (Marian, Cro¬ 
matica, p. 50). Mai interesant însă, mai ales din punctul de vedere al poeziei şi 
psicologiei poporane, este paralelismul între alb şi diferitele manifestaţiuni din: 

a) Lumea vegetală. 

„Să-i aducă lui trei cai 
Ca trei crai: 

Unul negru ca corbul, 

Unul roşu ca focul 

Unul alb ca ghiocul...” 

(Marian, Bucov. I, 188) 

„...alb ca colilia (= Stipa pennata), adecă un fel de iarbă cu spicu alb şi 
mătăsos...” (S. Negoescu, Rîmnic-Sărat, c. Bogza). Se zice mai adesea simplu: alb 
colilie. 

„Despre o femeie albă : faţa-i ca o coprinăde albă...” (G. Dobrin, 
Făgăraş, Huniadoara) = „Narcissus poeticus”. 

„... alb ca floarea-Paştei” (Preut I. Bălilescu, Muscel, c. Bălileşti), 
sau ca floarea-Paştilor = „Anemone nemorosa”, numită şi oiţă, din 
cauza culorii albe. 

De la Vrancea (B. Ştefănescu), Sultănica, p. 229: „era c-o cămăşuţă soioasă pe 
ea, de unde o ştiam albă floare din tălpi pînă la creştet...” 

v. Aglică. - Colilie. - Coprină. - Floare. - Floarea-Paştelui. - Ghioc. - Oiţă. 

b) Lumea animală. 

„...alb cum îi helgea”, (M. Lupescu, Suceava, c. Broşteni; G. Gorescu, 
Iaşi, c. Şipotele), numele moldovenesc pentru nevestuică = „mustela niva- 
lis”. în Dobrogea: „alb ca e 1 c i u ” (G. Eftuşescu, c. Ciobanu). 

1. Creangă, Amintiri ( Conv. Ut., 1882, p. 446): „îmbrăcaţi cu cămeşuice cusute 
cu bibiluri şi albe cum e helgea...” 

„...alb ca 1 e b e d e a ” (D. Georgescu, Ialomiţa, c. Coşereni). 

,Albă ca şi lebăda, 

Rumănă ca călina, 

De ţi-oi rumpe inima 
Şi ţie şi altuia!...” 

(Marian, Bucov. II, 15) 

„Ieşeam seara pe uliţă 
Albă ca o lebediţă...” 

Doina de la Năsăud: 

„De mi-ar fi de dumneata, 

Altmintrelea m-aş purta, 

Tot albă ca lebăda, 

De ţi-aş rumpe inima...” 

( Familia , 1885, p. 223) 

„Mitutica lui Catiţă 
Cu sîn alb de porumbiţă 
Şi cu miere pe guriţă...” 

(Pompiliu, Sibii, 74) 

Dionisie Eclesiarc, Cron. (Papiu, Monum. II, 184): „La leatul 1798 au venit a 
doilea rînd domn ţării Alexandru Ipsilant voevod, trimis de la Poartă, bătrîn alb c a 
oaia ...” 

Intr-un sens ironic: „ albă ca o g î s c ă ” (R. Simu, Transilv., c. Orlat). Alt¬ 
ceva este „gîscă albă ” într-un obicei poporan: „Dacă o femeie a născut un copil, 
scaldă mai întîi o gîscă albă şi apoi copilul, crezînd că de acel copil nu se va lipi nici 
o fermecătorie. De aci poporul zice: te-a scăldat mă-ta cu gîscă albă...” (I. Teodo- 
rescu. Ialomiţa, c. Petroiu). 

v. Boboc. - Gîscă. - Helge. - Lebedă. - Oaie. - Porumbiţă. 

c) Lumea fizică şi socială. 

Ţăranca din Ialomiţă: „Mariio, mamă! în vara asta am făcut nişte borîngic gal- 
bin ca auru, şi altu albu ca a r g i n t u şi tare ca hieru...” (Th. Theodorescu, 
c. Lupşeanu). 

De la Vrancea, Sultănica, p. 213: „de unde şi pînă unde un bujor de fată, să o fi 
sorbit într-o lingură cu apă de dragă ce-ţi era, să te pomeneşti cu ea zbîrcită, înco¬ 
voiată, cărunţită şi-n cele de pe urmă albă- c olilie ca un troian de 
zăpadă ...” 

Alexandri, Harţă Răzăşul, sc. 4: „(pînza) albă ca ziua ...” 

„Cu trei steaguri de mătasă: 

Unul roşu ca focul, 

Unul negru ca corbul, 

Unul alb ca omătul ...” 

(Marian, Bucov. II, 50) 

„Pînă soarele-mi răsare, 

Iată dun voinic călare, 

Alb ca fulgul de ninsoare...” 

(G.D. Teodorescu, Poez. pop., 453) 

„Sf. Ilie umblă cu carul tras de doi cai alghi ca 1 i n s o a r e şi cu arichi...” 
(N. Ludovic, Dobrogea, c. Niculiţel). 

Ghicitoarea: 

„— Ce este mai alb decît laptele? 

— Z i u a , că laptele nu luminează...” 

Basmul Ţugulea (Ispirescu, Legende, p. 328): „Cînd văzură fraţii pe Ţugulea cu 
o logodnică mai frumoasă decît florile şi mai albă decît spuma lapte¬ 
lui, îi puseră gînd rău...” 

Intr-un sens ironic: „ albă ca o papă-lapte” (Baronzi, Limba, p. 86). 

„Ce mi-i urît, nu mi-i drag, 

De-ar fi cît caşul de alb..." 

(Jarnik-Bîrsanu, 14) 

„Despre vin se zice: galben cum îi chilimbariu, roşu cum îi sîngele, curat 
alb ca lacrîma ...” (G. Bottez, Iaşi, c. Şipotele). 

v. Argint. - Caş- Zi. - Lapte. - Nea. - Papă-lapte. - Spumă... 

Tot aci pe a doua linie, cu un semiparalelism, vine alb ca epitet caracteristic 
constant pentru unele noţiuni, bunăoară: 

a) Lumea albă, în opoziţiune cu cea „neagră”. 

Alexandri, La gura sobei: 

„Iată pajuri năzdrăvane, care vin din neagra lume, 

Aducînd pe lumea albă Feţi-Frumoşi cu falnic nume...” 

Basmul Ileana Simiziana (Ispirescu, Legende, p. 12): „Ce să ştiţi voi face, dra¬ 
gele mele! De cînd sînteţi pe lumea asta albă, voi aţi umblat cu furca, cu 
acul, cu războiul...” 

Adverbial: „a trăi lumea albă = a duce viaţa în petreceri”. 

v. Lume. 

b) Ziua albă, în opoziţiune cu „negrul” nopţii. 

„Frunză verde trei alace, 

Ziua albă- acum se face, 

Prind cocoşii a cînta 
Şi de ici şi de colea...” 

(Jarnik-Bîrsanu, 163) 

I. Creangă, Moş Nichifor Coţcariul ( Conv. lit., 1877, p. 383): „...de la o vreme 
i-a furat somnul pe amîndoi ş-au adormit duşi; şi cînd s-au trezit ei, era ziulica 
albă...” 

v. Alba. 

c) La românii din Dobrogea: v î n t u 1 alb, în opoziţiune cu cel „negru”. 

„Vîntul care bate de la meazăzi se numeşte b a 1 a n sau alb...” (M. Neculau, 

Dobrogea, c. Garvăn; I. Diacon, c. Luncaviţa; A. Vasiliu, c. Mărleanu etc.). 

„Vîntul alb este a pagubă; usucă totul; vine despre mare...” (S. Voinea, 
Dobrogea, c. Somova). 

„Vîntul despre răsărit se numeşte vîntul alb', cel despre apus - caraiel...” 
(Dobrogea, c. Oltina), turceşte kara-yel însemnînd „vînt negru”. Deşi 
proveninţa ar părea orientală, totuşi să nu se uite că la vechii romani tocmai vîntul 
cel uscat se numea alb: „Notus albuş”, „albuş Iapyx” la Horaţiu. 

v. Vînt. 

d) Vite albe = cele mai trebuincioase omului. 

„Dobitoace mai plăcute lui Dumnezeu sînt vitele albe: boii şi vacile, cărora 
- zice poporul - le-a dat Dumnezeu o zi în tot anul, spre Sf. Vasile, ca să vorbească 
şi ele ca oamenii...” (S. Mîndru, Iaşi, c. Iepureni). 

„Boii şi vacile se zic în genere: vite albe”. (A. Vasiliu, Iaşi, c. Poiene). 

v. Bou. 

e) P î i n e albă - grînele cele de căpetenie. 

„ P î n e albă se zice în genere la grîu, orz, ovăs şi sacară” (G. Bottez, Iaşi, 
c. Şipotele). 

„Pe la noi toate cerealele se cheamă p î n e albă” (V. Florescu, Suceava, 
c. Ruginoasa). 

Altceva în: 

„Du-te la maica de-i spune 
P î n e albă să frămînte 
Şi pe mine să mă uite...” 

(■ Conv. lit., 1886, p. 283) 

sau: 

„Pită albă stă pe masă, 

Cum îi pita mai frumoasă...” 

(Jarnik-Bîrsanu, Transilv., 119) 

unde e vorba anume de „pain blanc”. 

v. Bucate. 

f) Barbă albă - bătrîn, ca la Plaut ( Bacch. V, I): „Cano căpiţe atque alba 
barba...” 

Pravila Moldov., 1646, f. 142: „de vreme ce va fi el cu toate bătrăneţele şi cu 
barba albă, şi de va fi bărbaţii şi bunii şi întregii la simţiri şi la minte, atunce de 
va greşi, să va certa ca şi un tânăra...” 

Ca nume propriu, la 1593, sub Alexandru-vodă, ministru de finance în Ţara 
Românească era boierul Barbă -Albă ( Cuv. d. bătr. I, 258). 

g) Săptămîna albă, numită altfel „a b r î n z e i ”, înainte de postul cel 
mare, cînd se poate mînca 1 ă p t u r i . 

Urechia, Le top. I, 108, ne spune că la 1434 bătălia la Dărmăneşti între cei doi 
fraţi Ilieş-vodă şi Ştefan-vodă s-a dat „în săptămâna albă, luni, în zi întăi a 
lui fevruarie...” 

Data e foarte exactă, căci în 1434 Pastile cădeau la 28 martin şi, prin urmare, 
lunea săptămînei albe venea tocmai la 1 februariu. 

h) Peşte alb. - v. Albişor. 

i) Calea - albă, în unele locuri peste Carpaţi se cheamă aşa ceea ce se zice 
mai obicinuit „cale-primară”. Budai-Deleanu ( Dicţ., ms. în Muz. istor. din Bucur.): 
„cale -albă, der erste Weg den die Braut zum Brăutigam macht”. 

v. Cale. 

Pe a treia linie, epitetul aglutinat de alb e foarte des în nomenclatura topo- 

Un act moldovenesc din 1644 ( A.I.R. I, 88): iasă în gura drumului şi drept la 
f ă n t ă n a albă şi într-o moviliţă unde iaste drumul vechili, şi de acolo iarăşi în 
p e t r i 1 e albe, de unde s-au început hotarul...” 

v. Balta-AIbă. - Cetatea-AIbă. 

Trecem la proverbi şi locuţiuni proverbiale. 

Alexandri, Iorgu de la Sadagura, act. I, sc. 5: „Sănătatea-i ca o iapă albă, cum 
trece dealul, nu se mai vede...” 

v. 3 Alba. 

„Bumbăcariul nu se uită cu ochi buni la cîinele alb” (Pann, III, 81), negreşit 
pentru că e mai frumos decît bumbacul. 

I. Creangă, Soacra cu trei nurori {Conv. lit., 1875, p. 283): „mai avea strînse şi 
părăluţe albe pentru zile negre, căci lega paraoa cu zece noduri...” 

„Bani albi de zile negre, arată ajutorul ce avem de la bani la vreme de ne¬ 
voie” (Iordachi Golescu, Conv. lit., 1874, p. 71; cfr. Jipescu, Opincaru, p. 30). 

v. Ban. 

Despre oameni cari se laudă cu frumuseţea sau cu neam: „Zăpada albă o udă 
cîinii” (Pann, II, 129). 

„Nu-i bine să te pui viziteu la cai albi şi slugă la femei” (Conv. lit., 1877, p. 375), 
sau: „să nu te blesteme cineva s-ajungi slugă la cai albi şi stăpîn femeie s-aibi” 
(Pann, II, 52). Italieneşte se zice cu un alt sens: „Caval bianco e donna bella non e 
mai senza martello” (Brinkman, Metaphern, I, 289). 

„îl cunosc ca pe un cal alb” (Pann, 111, 19), fiindcă se zăreşte de departe. „De 
cînd lupii albi” {Conv. lit., 1875, p. 340) = „niciodată”, lupii albi fiind atît de rari, 
incit franţuzeşte se zice: „decrie comme le loup blanc”. 

„A scoate cuiva peri albi — a-1 îmbătrîni.” 

I. Creangă, Povestea lui Harap-Alb {Conv. lit., 1877, p. 194): „duceţi-vă de pe 
capul meu, că mi-aţi scos peri albi de cînd aţi venit...” 

Alexandri, Peatra din casă, sc. 13: „Of! mi-o ieşit peri albi de cînd am fată mare...” 

„Zile albe = viaţă fericită”, întocmai ca lătineşte: „current albuş que d i e s 
horaeque serenae” (Silius, XV). 

De la Vrancea (B. Ştefănescu), Sultănica, p. 30: „tot bine, tot vesele, tot zile 
albe duc...” 

Basmul lui Ionică Făt-Frumos (S. Negoescu, col. ms.): „unchiaşul, nemaiavînd 
zile albe cu baba, a plecat...” 

Basmul Copiii văduvului (Ispirescu, Legende, p. 383): „...nu ştiau ce să facă, ce 
să dreagă, ca să umble după placul ei, dară în deşert; nu mai aveau zi albă, căci ea se 
ţinea mereu de cîra lor...” 

într-un cîntec poporan macedo-român (Dr. Obedenaru, col. ms., în Acad. Rom., 
p. 306): 

„Toată bana qi tricui, 

D z î u ă albă nu-mi vidzui, 

Tot ohtai şi suschirai, 

Tunusit me blăstimai...” 

A. Pann, Prov. III, 133: „Aşteaptă întîi să vedem alb în căpistere...”, adecă: să 
aibi răbdare pînă să se macine grîul şi apoi să cază făina în lada morii (cfr. 
G.D. Teodorescu, Proverbe, p. 57). 

Dacă aşteptarea e prea lungă, căci la moară se macină pe rînd, atunci se zice: 
„pînă să văz albe în căpestere, mi-a ieşit părul pin căciulă” (Baronzi, Limba, p. 62). 

,Alb în căpestere” mai însemnează: cîte ceva de hrană, abia cît să ajungă. 

De la Vrancea (B. Ştefănescu), Sultănica, p. 229: „muncea să se răpuie, şi-şi 
ţinea casa cu rostul ei, stropolind şi deretecînd prin vecini; pleca din răvărsatul 
zorilor şi se întorcea pe la amurg cu alb în căpesterie: cu d-ale gurei pentru ea, cu 
boabe pentru păsări...” 

„Nici albă, nici neagră = sans rîme, ni raison”. 

Jipescu, Opincaru, p. 42: „Nici albă, nici neagră, unde m-apucă de gît, unde-şi 
înhige labile în păru mieu neatins dă foarfică, unde mă tărnuieşte pîn toată casa...” 

Aceeaşi locuţiune cu o altă întorsătură: 

„Văzînd ei aceasta, prea mult se mirară 
Ş-au zis întru sine că-n zadar intrară; 

Şi neagră sau albă fără să vorbească, 

Deteră să plece...” 

(Pann, Prov. III, 76) 

„A împleti coada albă” (Baronzi, Limba, p. 46) = „â quoi bon? le jeu ne vaut pas 
la chandelle”. 

„O să mă judec pînă în pînzele albe, se zice pentru cei ce mor prin judecăţi” 
(Iordachi Golescu, Conv. lit., 1874, p. 69). 

Tot aşa se zice: „mă voi lupta pînă-n pînzele albe ” sau: „voi ţinea cu tine pînă-n 
pînzele albe”, adecă: pînă la moarte, „pînza albă” simbolizînd mormîntul, ca într-un 
bocet din Moldova: 

„Pînza albă şi frumoasă, 

Frumoasă şi de matasă, 

Şi scîndură prea aleasă, 

Să fie mortului casă...” 

(Burada, Datine, p. 108) 

„îndată după moarte se anină un petec de p î n z ă albă în streşina casei, pe 
care se zice că şede sufletul mortului pînă la ducerea lui la groapă...” (Preut 
G. Vrînceanu, V. Tanasachi, Iaşi, c. Bivolari). 

„Slove negre pe hîrtie albă” (Pann, I, 170) = scrisoare sau carte, o locuţiune 
comună mai tuturor limbilor. 

Nic. Costin, Letop. II, 83: „(Nicolae Mavrocordat) au poroncit pe la zlotaşi să 
arunce năpăşti pe oameni şi pecetluituri albe nescrise faţa omului...” 

Din latinul albuş = gr. dÂ(poc, numai românii au moştenit pe alb, reto-romanii 
pe a 1 v şi portugezii pe a 1 v o ; în celelalte limbi neolatine, afară numai doară de 
unele subdialecte, el a fost înlocuit prin derivate din vechiul german „blanch”; franc. 

Pe lîngă o mulţime de derivate directe, unele foarte interesante, alb a intrat ca 
element principal în două cuvinte române: salbă = ex-alba,şi salbed, 
trecut mai tîrziu în sarbed = ex-albidus. 

In dialectul macedo-român: albit, la plural alghr, în cel istriano-român: ab, abă, 
abî, abe, şi chiar diftongit: oab, oabă (I. Maiorescu). Proverb: „Şi vaca neagra ab 
lapte are” (Strangford, Letters, 1878, pag. 261). La daco-români, în multe locuri se 
aude la plural masculin: alghr, în unele, prin fuziunea ambelor forme albi + alghi 
(cfr.. Cuv. d. bătr. II, 218-19): albghi. 

„Pe la noi se zice albghi = albi ” (G. Pop, Făgăraş, c. Lisa). 

„Poporul de aci rosteşte: doi corghi = corbi, trei boi albghi = albi...” (N. Isbăşanu, 
Muscel, c. Albeşti). 

v. Cudalb. - Salbă. - Sarbed. 

Alb cu sensul de „blanc” foarte rar îşi asociază pe proteticul d. Nu în: 


„Cîtu-i moşu de bătrîn 
Tot ar mînca măr din sîn; 

Cîtu-i moşu dalb (= de alb ) la plete 
Totu-i stă firea la fete!...” 

dar în reduplicatul alb-dalb\ 

„Ea tot coasă şi-nchindeşte 
Şi frumos mai potriveşte 
Intr-un guler ş-o basma 
Albă dalbă ca ziua...” 


v. 2 ’ 3 A/6. - Bălan. 


(Jarnik-Bîrsanu, 467) 


(Burada, Călăt., 103) 


2 ALB, subst. mase. sing.; le blanc, couleur blanche. Adjectivul alb substantivat. 
,/ilbul ochiului = das Weisse im Auge” (Dr. Polysu); în portugeza: „alvo de olho” 
sau simplu: „alvo”. 

I. Văcărescu, p. 41: 

,/ilbul în negru să prefac 
A ta poruncă este, 

Şi săvîrşirea după plac 
în grab’ vrei, fără veste...” 

Albul- o c h i 1 o r , pronunţat dalbul- d ochilor, este numele unui cal năz¬ 
drăvan în basmele din munţii Transilvaniei ( Foişoara din Sibii, 1886, p. 8). 
v. l AIb. - Albuş. - Agerul-pămîntului. - Cal. 

3 ALB s. DALB, -A, adj.; (personne) candide, chaste; (objet) resplendissant; 
(sentiment) rejouissant. Acelaşi cuvînt cu cele două precedinţi, dar dezvoltîndu-şi 
neşte sensuri cu totul independinţi de noţiunea culorii. 

La macedo-români, cînd mulţumeşte cineva unei femei, îi zice: „ albă să hiî!” 
(Dr. Obedenaru, Dicţ., ms., în Acad. Rom., I, 354). Aceasta nu însemnează de loc: 
„să ai toate în bine” (Petrescu, Mostre, I, 39), căci atunci s-ar potrivi şi la bărbaţi, 
fără a se face o deosebire între sexuri. Urarea are aci un caracter distinctiv femeiesc. 
După cum cea mai frumoasă dorinţă pentru un bărbat este voinicia: „sois brave! 
courage!”, tot aşa prin „albă să hiî!” se urează ceea ce este mai de dorit pentru o 
femeie: „sois candide! sois chaste!” 

v. An. - Mulţumesc. 

La Moxa, 1620, p. 352: „Parie văzu pre Elena muîarîa iu Menelai, prea frumoa¬ 
să şi albă, deci o prea îndrăgi şi puse ochii hitleni spr-insa...”, cei doi adjectivi 
însemnează: „belle et c a n d i d e ”, nu „belle et b 1 a n c h e ”. 

De asemenea în cîntecul poporan: 


sau: 


„Aşa strig-o mîndruliţă, 

Albă fată f e c i o r i ţ ă 
Cătr-un voinic din colniţă: 

— Vere, vere, mila mea, 

Insoară-te şi mă ia...” 

(Pompiliu, Sibii, 55) 


„în căile lor ieşeau 
Fete albe tinerele 
Pe obraz cu lăcrămele...” 

( Ibid ., 79) 


Uneori poate să fie îndoială dacă alb însemnează „blanc” ori „candide”; de 
exemplu, într-un bocet din Moldova: 

,Alba lună le zărea 
Şi cu drag mi le privea...” 

(Burada, Datine, p. 110) 

în cele mai multe cazuri, alb „candide” îşi asociază pe proteticul d (v. ] A. - fD): 
dalb, şi atunci confuziunea cu alb „blanc” se înlătură, ca în descîntecul de diochi: 


„Ochii cei vătămători 

Şi de foc săgetători 

înveliţi să fie cu perdele albe, 

Să nu mai privească la obraze dalbe...” 


în balada Dobrişean: 


(Alex., Poez. pop. 2 , 10) 


„O dalbă călugăriţă, 
Albă, albă lapeliţă, 
Neagră, neagră la cosiţă, 
Sor cu vodă Ştefăniţă...” 

se adauge „albă la peliţă”, pentru a se arăta anume că aci e vorba de culoare, 
căci de aimintrea într-un vers poporan se pot întrebuinţa ambele forme, alb şi dalb, 
cu acelaşi înţeles de „candide”, după cum este în balada Erculean : 

„O dalbă de fată, 

Albă, goală, toată, 

Vie şi frumoasă, 

Dulce răcoroasă...” 


unde „albă, goală ...” însemnează „candide, toute nue”. 

„El de tînăr s-o-nsurat, 

Dalbă fată ş-o luat, 

Pe sub soare 
Soaţă n-are...” 


Balada Cucul şi turturica : 

„Dulce turturică, 

Dalbă păserică!” 

Cu sensul de „resplendissant” în balada Codreanul. 

„El în sîn mîna-şi băga, 
Dalb de paloş că scotea...” 

Balada Doncilă : 

„Apoi adă-mi haine dalbe 
Cusute cu firuri albe, 
Adă-mi şi armele mele 
Ce lucesc ca nişte stele...” 


(Pompiliu, Sibii, 50) 


Balada Soarele şi luna : 


„Haideţi să ne logodim, 
C-amîndoi ne potrivim 
Şi la plete şi la feţe 
Şi la dalbe frumuseţe...” 

Cu sensul de „rejouissant” în balada Radu Calomfirescu: 


sau: 


„Dar cînd fu despre beţie, 
Despre dalba veselie, 

Iată, nene, că sosea 
Şi la domn îngenuchea 
Radul din Calomfireşti...” 

„în codruţul cu izvoare 
Şi cu mîndre căprioare; 

în codrul cu veselie 
Şi cu dalbă vitejie...” 

(Jarnik-Bîrsanu, 290) 

Cu diferitele sale sensuri, cari se-ncrucişează şi se amalgamează între ele, dalb 
este unul din cele mai frumoase cuvinte poetice în limba română. în proză mai că nu 
se întrebuinţează; în graiul ordinar nu se aude niciodată, 
v î 2 Alb. 


4 ALB, s.m.; t. de polit.: membre du parti conservateur. în opoziţiune cu roşu = 
membru al partitei progresiste, alb este un termen politic nou, împrumutat din Franţa, 
unde „ b 1 a n c s ” se numeau partizanii Burbonilor; totuşi a devenit atît de poporan, 
încît nu va putea să dispară din grai. 
v. l Alb. - Roşu. 

iALBA, s.f. artic.; aube, aurore. Sinonim cu zori şi revărsat. Vine din 
latinul vulgar a 1 b a , de unde de asemenea italianul, spaniolul şi provenţalul alba, 
portugezul şi reto-romanul a 1 v a , francezul aube. S-a păstrat la noi aşa-zicînd 
stereotipat în singura locuţiune: „a întrat alba în sat = s-a luminat de zi” şi-n 
construcţiunea „alba z i 1 e i ”. De aceea e totdauna articulat. 

Basmul Ţugulea (Ispirescu, Legende, p. 316): „Cînd se întoarse la fraţii săi, înce¬ 
puse a întră alba în sat. Sculaţi, fraţilor! - le zise el - că iată ne-a luat ziua de pe urmă...” 

G.D. Teodorescu, Proverbe, p. 57: „se spune somnoroşilor pe cari i-a apucat 
ziua albă dormind: scoală, mă, c-a întrat alba- n sat!” 

De la Vrancea (B. Ştefănescu), Sultănica, p. 33: ,Alba zilei se împrăştie; o 
suflare de viaţă cleatănă uşor ramurile arborilor, scuturîndu-le d-o puzderie de 
ninsoare...” 

Cu poeticul d (v. A), alba „aurore” figurează ca refren în unele colinde de 
Crăciun, în cari editorii pun adesea greşit „florile d a 1 b e ”. în popor se aude mai 
totdauna la genitiv: „florile dalbei”, „Ies fleurs de 1 ’ a u b e ”, adecă un fel de 
cîntece numite franţuzeşte a u b a d e , spanioleşte a 1 b a d a , portugeşte a 1 v o - 
rada, cîntate des-dimineaţă şi cari scoală din somn. 
în munţii Neamţului: 

„Sculaţi,seu laţi boieri mari, 

Florile dalbii! 

Că vă vin colindători, 

Florile dalbii! 

Şi v-aduc pe Dumnezeu, 

Florile dalbii...” 

(I. Verdeanu, com. Cîrligii) 

„Ici, Doamne, în ceste curţi, 

Florile dalbei! 


în Dobrogea: 

Unde-s străini oaspeţi mulţi, 
Florile dalbei!” etc. 

v. L 2 Alb. - Crepat. - Revărsat. - Zori... 


(Burada, Călăt., 38) 


2 ALBA, n. pr. fem.; Blanche. Ca nume propriu femeiesc, Alba corespunde numelui 
bărbătesc A 1 b u 1, de asemenea articulat. 

Pomelnicul mănăstirii Bistriţa din Moldova, sec. XIV - XVII (ms., în Acad. 
Rom., p. 69): h c'Knp^JKHHU.a ero fl a e a ...” 

Act modovenesc din 1581 ( Cuv. d. bătr. I, 28): „am vândut nepotu-mieu lui 
Ignat Doboş şi surorii sale Albii preutesii...” 

Doina poporană: 


v. x Albul. 


,Albo, Albo de la munte! 

Ce-ai pus fesciorul pe frunte, 

Că ţi-au ieşit vorbe multe...” 

(Alex., Poez. pop. 2 , 267) 


3 ALB A, s.f. artic.; rosse, terme comique pour designer une jument. Se ştie că la 
bătrîneţe caii cu amestec de peri albi ajung a albi de tot. O iapă albă, adecă 
bătrînă, cînd nu mai trebuieşte nimenui, o capătă săracul. De aci: alba = „haridelle”. 

O anecdotă poporană din Moldova: „Un ţigan avea o iapă albă, care din 
întîmplare a murit pe cîmp. Găsind-o moartă, ţiganul a despoiat-o, hoitul l-a lăsat 
spre mîncare cînilor, iar pielea o duse acasă. Băiatul ţiganului, văzînd pe tată-său, 
începu a striga: Mamo-fa! 


Albei noastre nu i-i îndămînă, 

Că-i aduce tetea pielea pe mînă!...” 

în locuţiunea proverbială: 


(Tutova, com. Floreşti) 


,Alba-n car, 

Alba sub car; 

Alba e-n tot locul, 
Seca-i-ar norocul!” 


nu e de loc vorbă de „omătul de care se văietă bietul ţigan că l-a găsit golăneţ şi fără 
cojoc” (G.D. Teodorescu, Proverbe, p. 57), căci ţiganul, cînd are un car, are şi un 
cojoc, ci alba este tot o mărţoagă de iapă, care aci cade sub car, aci trebui dusă în 
car, nemaiputînd să se mişte. 

I. Creangă, Moş Nichifor Coţcariul ( Conv. Ut., 1877, p. 375): „... şi apoi îndată 
da bici iepelor zicînd: 

Alba- nainte, alba la roate, 

Oiştea goală pe de o parte, 

Hii! opt-un cal, că nu-s departe Galaţii, hii!...” 

Despre un om prăpădit de nevoi: „E mîncat ca alba de ham” (Pann, Prov. I, 146). 
Cînd ni se urăşte spunîndu-ne cineva mereu acelaşi lucru, se zice: „Tot alba în 
doi bani” ( Ibid ., III, 125), adecă - după explicaţiunea d-lui G.D. Teodorescu ( Pro¬ 
verbe , p. 57) - „iapa a 1 b ă a ţiganului, după care se tot ţinea mereu un poznaş de 
român ca să i-o cumpere în doi bani”. 

în balada din Bucovina Ioniţă şi fata cadiului, figurează iapa cadiului numită 
Alba, Alba Arborencuţa şi Alba A 1 b o r e a : 

„De-ar trăi numai Alba, 

Alba Arborencuţa, 

De mine el n-a scăpa...” 

Şi mai jos: 

„Şi pe Alba şi-o lua, 

Alba Arborencuţa, 

Şi pe dînsa-ncălica...” 

Şi-n fine: 

„Fiică, fiiculeana mea! 

Iată Alba Alborea !” 

(Marian, Bucov. I, 148, 150) 

Aci Alborea este vocativul: albo r c a ! = „mechante jument!” de unde 
apoi Arboreancă şi Arborencuţă prin etimologie poporană de la 
Arbore, numele unui sat în Bucovina, unde se ţine o herghelie a statului (Alth, 
Hauptberichtf. Bucovina, 1862, p. 139). 
v î 2 Alb. 

4 ÂLBA, n.pr.loc.f. artic. în districtul Putna, plasa Zăbrăuţi, „Alba este părîul cel 
mai mare ce dă în Şuşiţa. El se formează din trei păraie: Alba, Limpegioara şi 
părîul Vîrlanului din moşia Măreştii. Pe Alba sînt şi două mori...” (I. Ionescu, Putna, 
p. 41). 

v l Alb. - Albeni. 

5 ALBA. - v. Acherman. - Albeni. 

ALBÂC, n.pr.loc.m.; nom d’un village roumain en Hongrie. Un sat în regiunea 
Bihorului, de unde s-au cules cîteva cîntece poporane ( Familia , 1885, p. 573). Din 
a 1 b cu sufixul -a c . 

în Albac se născuse vestitul Horia. 

A. Odobescu, Scrieri III, p. 528: „în fundul cel mai adînc al văilor, chiar la 
obîrşia Arieşului, zace Albacul, satul de naştere al lui Horia, unde modesta lui căs¬ 
cioară ţărănească încă şi pînă astăzi se păstrează cu sfinţenie de nepoţii eroilor şi 
martirilor de la 1785...” 
v. -ac. - l Alb. 

ALBANÂŞ s. DALBANÂŞ, s.m.; Albanais. în loc de arbănaş, sinonim cu 
a r n ă u t, ne întimpină într-o colindă din Dobrogea: 


„Se certa el cu turcii, 

Cu turcii şi cu frîncii, 

Să-i dea turcii vadurile 
Şi frîncii corăbiile; 

S-a certat, 

Le-a luat, 

De cea parte le-a cărat, 
în cea parte-n clalbanaşi, 

La oamenii groşi şi graşi...” 

v. Arbănaş. - 1 Arnăut. 


(Burada, Călăt., 80) 


ALBÂSTRU, -Ă, adj.; 1. blanchâtre; 2. bleu, azure; 3. figur.: malheureux, sinistre, 
funeste. Cu primul sens, care este cel fundamental, căci cuvîntul e format din alb 
prin sufixul -astru întocmai ca italieneşte „biancastro” din „bianco” (Cihac), ni-1 
dă Lexiconul Budan : „Albastru, ori din ce faţă trăgînd spre alb, candicans, 
weisslich, hell, licht.” în dialectul macedo-român, albastru nu însemnează pînă astăzi 
altceva decît „blanchâtre” (Dr. Obedenaru, Dicţ., ms., în Acad. Rom., I, 21); la noi 
însă acest sens a despărut aproape cu desăvîrşire din cauza numeroşilor sinonimi: 
albiu, alb ui, albişor, albineţ, albior, albicios etc. în acest 
mod, sensul predomnitor a rămas: una din cele trei culori principale, între „galben” 
şi „roşu”. Cînd se apropie de galben, e albastru-x e r z u i ; cînd se apropie de roşu, 
e albastru-v i o r i u . între nuanţele albastrului este: ceadiriu şi havai. 
Sinonim cu v î n ă t = (lat. venetus), care totuşi însemnează numai un albastru mai 
închis. 

v. Ceadiriu. - Havai. - Vînăt. 

în Inventarul mănăstirii Galata, din 1588 ( Cuv. d. bătr. 1, 197, 199): „dvere de 
zarba albastre... zaveasâ de tafta albastră... şirince de taftă albastră peste icoana... 
atlaz albastru” etc. 

Ion din St. Petru, Alexandria, din 1620 (ms., în Acad. Rom.): „era unele albe, 
altele negre, altele roşii, vinete, mohorite, albastre, galbine...” 

Critil şi Andronius (Iaşi, 1794), p. 16: „toată osebirea de a lorii floare, din care 
unele adecă strălucindu în albii, altele în roşu, unele în galbănu şi altele în albastru...” 

A. Pann, Prov. III, 66: 

„îi făcu o haină-n spate 
Cu peteci feţe schimbate, 

Albastre, verzi, galbeni, roşii...” 

în toate limbile, culoarea albastră se alătură cu faţa c e r u 1 u i , de unde latinul 
„caerulus” sau „caeruleus”. 

Alexandri, Borsec : „Cînd pămîntul este acoperit cu zăpadă, omul gîndeşte cu 
drag la frumoasele şi călduroase zile ale verii, la iarba ce învioşa cîmpii, la frunzele 
ce împodobea pădurile, la cerul albastru...” 

Poporul însă îi caută paralelismuri mai ales pintre flori. 

„La ochi albaştri se zice: doi ochi ca două viorele” (D. Ionăşescu, Iaşi, 
c. Movileni). 

„Ochi albaştri ca viorica, ochi negri ca mura...” (Iaşi, c. Copou). 

Ochii albaştri închişi, cînd se apropie de culoarea neagră, ca greceşte în Koavoc;, 
se alătură de asemenea cu mura: 

„Muieruşcă din Braşeu! 

Mm-albastră-i ochiul tău, 

Care mă ucide rău...” 

(Alex., Poez. pop. 2 , 53) 

Cel mai răspîndit însă este paralelismul cu floarea cicorii, „Cichoriun intybus” 
sau „Solsequium caeruleum”. 

Alexandri, Legenda ciocârliei: 

„Ea are faţă albă de flori de lăcrimioare, 

Şi ochi cereşti, albaştri ca floarea de cicoare...” 

v. Cicoare. - Mură. - Viorea. 

Ţărancele române sînt meştere a face pentru ţeseturele lor, din ingrediente ve¬ 
getale, minerale şi altele, cele mai frumoase nuanţe albastre, pe cari le numesc: 
albastru-î n c h i s , albastru- d eschis, negru -albastru, întune¬ 
cat -albastru, mieriu -albastru, albastru-n e g r i u , albastru- m u r i u , 
albastru- r î n d u n i u etc. 

v. Albăstreală. 

Din medicina poporană: 

Florea Copilul, însemnare pentru cîte doftorii, 1788 (ms. în Arh. Stat.): „Pentru 
junghiu să cumpere mărgeluşe albaştri mici, să le piseze, să bea cu rachiu de drojdii...” 

în poezia poporană se invoacă adesea „floare albastră ’ sau „foaie albastră”, 
dar fără vreun caracter simbolic. 

„Foicică, foai e-albastră! 

Ce mi-e drag pe lumea asta? 

Numai calul şi nevasta!...” 

(G.D. Teodorescu, Poez. pop., 294) 

Floricică-n foi albastră! 

Păcat de dragostea noastră, 

Că e lumea rea şi hoaţă, 

Umblă-n faţă să ne-o scoaţă...” 

Năltişoară, subţirea, 

Tocmai de potriva mea...”. 

(Ibid., 403) 

„De la deal de casa noastră 
Este-o floride -albastră...” 

(Marian, Bucov. II., 179) 

„Să samene în grădină 
Garofele şi sulcină, 

Sub fereastră 
Floar e-albastră ...” 

(Ibid., II, 131) 

Afară de „floar e-albastră - Iris germanica”, cuvîntul întră ca epitet constant în: 

peatră-albastră, numită şi „peatră-de-brîie” (Marian, Chromatica, p. 10), 
nemţeşte „Blaustein”; 

„bubă-albastră, la încheieturile degetelor” (P. Sălăgianu, Neamţ, corn. Hangu). 

Una din cele mai interesante moşteniri din vechea Romă este groaza românului 
pentru albastru. Cîteodată, nu-i vorbă, îi plac ochii albaştri, dar numai atunci cînd 
şi dînsul îi are, ca în doina: 

„Leliţo cu alunei, 

Nu căta la doi, la trei, 

Ci cată la ochii mei, 

Că-s albaştri ca ş-ai tăi...” 

(Alex., Poez■ pop. 2 , 344) 

sau după povestea vorbei: „cînd nu sînt ochi negri, săruţi şi albaştri ” ( Conv. Ut., 
1877, p. 177). 

De aimintrea, o credinţă foarte răspîndită la români este că ochii albaştri deochie. 

„Oamenii cei mai răi de deochi sînt acei cu ochi albaştri” (D. Cerbulescu, 
Mehedinţi, c. Rudina). 

„Se crede că deoache numai oamenii cu ochi albaştri, cari sînt născuţi strigoi, 
adecă la naştere ies cu un fel de tichie pe cap, pe care îndată o apucă cu mîinile şi o 
trag la gură ca să o mănînce; mîncînd acea tichie, rămîn strigoi în toată viaţa şi 
deoache orce ar vedea şi or de ce s-ar mira” (C. Corbeanu, Olt, c. Alimăneşti). 

O fiinţă nenorocită este „pasere albastră ”: 

„Hîş, hîş, hîş paser e-albastră, 

Ce-mi baţi noaptea la fereastră?... 

— Mamă, stăi nu mă hîşi, 

Pînă nu m-oi jelui! 

Lasă-mă să-ţi povestesc 
Al meu chin şi cum trăiesc...” 

(Marian, Bucov. II, 26) 

„Cînd curcubeul e mult roşu, poporul crede că va fi mult vin; cînd e mult verde, 
va fi mult grîu; cînd e mult albastru, va fi multă secetă şi moarte” (T. Sebeşanu, 
Dîmboviţa, c. Poiana-de-Sus). 

„Inimă albastră are omul cînd e trist, mîhnit, cînd pe dînsul nu-1 mîngăie 
nemic din frumuseţile ce-1 înconjură. Doinele sînt cîntece de inimă al¬ 
bastră” (M. Lupescu, Suceava, c. Broşteni). 

„Cîntă-mi de inimă albastră, vrea să zică: cîntă-mi de jale” (G. Căderea, 
Neamţ, c. Buhalniţa; T. Popovici, Iaşi, c. Cucuteni). 

Faţă cu acest caracter funest atît de pronunţat al culorii albastre la români, e 
peste putinţă de a nu ne aduce aminte trăsura identică în vechiul simbolism italic. 
La romani se puneau pe morminte cununi albastre : 

„... stant Manibus arae 

Caeruleis moestae vittis atraque cupresso...” 

(Virg., Aen. III, 64) 

Albastră era luntrea pe care călătoreau sufletele morţilor: „caerulea puppis Charontis” 
Cibid ., VI, 410). Şerpi albaştri „caerulei angues” încolăceau capetele furiilor (Virg., 
Georg. IV, 482). In fine, doliul la matroanele Romei nu era negru, ci albastru: 
„feminas olim in luctu, purpurea veste deposita, caeruleam sumpsisse” (Serv., 
ap. Forcellin., v. Caeruleus). Iată de unde la noi: inimă albastră, curcubeu 
albastru, pasere albastră, ochi albaştri, pretutindeni albastru ducînd 
întristare, boală, secete şi moarte. Cuvîntul latin s-a înlocuit printr-o formaţiune 
romanică, dar străbuna idee a rămas cristalizată. 

Un alt motiv, probabil scandinav, trebui să aibă o asociaţiune de idei aproape 
identică în limba engleză: „blueboy (băiat albastru) = orfan”, „bluedevils (draci 
albaştri ) = mîhnire” etc. 

v . l ’ 2 Albastre. - Albăstrel. - 1 Albăstresc. - 2 Albăstrime. 

1 ALBASTRE, s.f. plur.; habits de couleur bleue, habits azures, port bourgeois ou 
noble. „îmbrăcat în albastre” vrea să zică: ciocoieşte şi chiar în genere: 
orăşeneşte, adecă altfel de cum se poartă ţăranul. Se vede că-n trecut, în 
hainele claselor superioare ale societăţii, predomnea culoarea albastră, toc¬ 
mai cea mai antipatică poporului român. 

Jipescu, Opincaru, p. 10: „Negustoru, boieru, dregătoru, adicătele alde ăi 
îmbrăcaţi în acre, în albastre...”, unde „acre” figurează numai ca un fel de comentar 
poporan la albastre. 

v. Acru. 

în cunoscutul cîntec Cine bate la fereastră, bărbatul mustră pe nevasta că primeşte 
„om cu haină albastră”, căci e „bătaie ciocoiască” (G.D. Teodorescu, 
Poez. pop., 340). 

v. Albastru. - Albăstrel. - 1 Albăstresc. - 2 Albăstrime. - Burtă-verde. 

2 ALBÂSTRE, s.f. plur.; t. de med. pop.: sorte d’herbe medicinale. 

Albastre se numesc un fel de buruieni bune pentru ceas-rău ...” (P. Bou- 
reanu, Covurlui, c. Bujor). 

„Ceas-rău”, literalmente „malheur”, „mala-hora”, se cheamă în popor pleure- 

leacuri albastre, precum o fiertură din floarea albastră a „losnicioarei” sau 
„viţei evreului” (Solanum dulcamara) şi scrobeală albastră în rachiu 
(S.F. Marian, Descîntece, p. 76). 
v. Babă. - Boală. - Leac. 

ALBÂŞ, n. pr. mase. între mai mulţi locuitori din Suceava, în două acte din 1610 se 
menţionează Albaş „fost staroste” ( A.I.R. III, 205, 207). Din alb prin sufixul -a ş . 
v. Alb. — aş. 

ALBATÂRIŢĂ, s.f.; t. de med. pop.: sorte de plante medicinale. ,Albatariţă, se 
spală la ochi cei ce au a 1 b a ţ ă ” (I. Nour, Bîrlad). 
v. 2 Albeaţă. - -ariţă. 

'ALBĂSTREA. - v. Albăstrel. 

2 ALBĂSTREÂ (plur. albăstrele) s. ALBĂSTRIŢĂ (pi. albăstriţe), s.f.; t. de botan.: 
1. Centaurea cyanus, bluet; 2. Campanula trachelium, campanule. Cu ambele sensuri, 
cuvîntul e cunoscut mai cu seamă în Moldova (Alth, Hauptbericht f. Bucovina, 
p. 87, 94). 

v. Clopoţel. - Floarea-grîului. - Ghioc. -Zglăvoc. - Vineţea... 

1 ALBĂSTREALĂ, s.f.; aspect bleu, etendue azuree. - v. Albăstrime. 

2 ALBĂSTREALĂ (plur. albăstrele), s.f.; t. d’industr. pop.: l’ensemble d’ingredients 
employes pour faire prendre la couleur bleue aux tissus. Văpsea făcută de ţărance 
pentru a da faţă albastră ţeseturelor. Poporul cunoaşte mai multe mijloace de 
a albăstri, dobîndind tot felul de nuanţe prin îmbinarea diferitelor ingrediente, 
precum: peatră-acră, peatră-albastră, apă tare, usuc, lemn-cînesc, borş, zer etc. 
Amăruntele sînt descrise de S. F. Marian ( Cromatica, p. 24-27). 
v. Albastru. - 2 Albăstresc. - Alesătură. 

ALBĂSTREL, ALBĂSTREĂ, adj.; bleuâtre, bleuet. Diminutiv din albastru. 

Poezia poporană pune pe albăstrel mai pe jos de roşior şi de g ă 1 b i o r . 
Aşa, în balada Bogdan : 

„Cum era şi nuntaşul, 

Aşa-i da şi postavul: 

De era el năltişor, 
îi da postav roşior, 

Să fie strălucitor; 

De era el medior, 
îi da postav gălbior, 

Ca să-l prinză binişor; 

De era el mititel, 

îi da postav albăstrel, 

Ca să se mîndrească-n el...” 


v. Postav. 

într-o doină din Ardeal, fata cu epitetul de „floricică albăstrea” nu pare nici ea 
a fi tocmai ceva de soi: 


„Mîndră mîndruleana mea, 
Floricică albăstrea. 

De ai gînd să ne iubim, 
Vină-n crîşmă să bem vin...” 

v. Albastru - 1 Albastre. - 2 Albăstrea. - -el. 


(Jarnik-Bîrsanu, 388) 


1 ALBĂSTRESC ( albăstrit, albăstrire), vb.; avoir un port bourgeois ou noble, par 
opposition au port campagnard. Pentru săteanul român, albăstresc toţi acei cari, 
deşi români sau creştini, totuşi apasă poporul de la ţară. 

Cîntec hoţesc: 


într-o altă variantă: 


„Dragul meu colnic cotit 
Şi de frunză năsădit; 

Cînd văz ciocoi albăstrind, 

Mă fac broască pe pămînt, 

Cît un puişor de lup, 

Şi casc gura să-l îmbuc...” 

(Preut G. Brebei, Prahova, c. Brebu) 


„Unde văz ciocoi pe drum 
Şi mi-1 văz mai albăstrind, 

Mă fac broască pe pămînt, 

Numai cît un pui de cuc 
Şi iau puşca să-l împuşc...” 

(G.D. Teodorescu, Poez. pop., 293) 


Participiul trecut albăstrit, întrebuinţat ca adjectiv, e sinonim cu c i o c o i t . 
Jipescu, Opincaru, p. 85: „Să-mpănăm aşa dară oraşili noastre-nstreinite cu ru¬ 
mâni neaoşi; să mai rumânim odăţică ţara albăstrită...” 
v. 1 Albastre. - Albăstrel. - 2 AIbăstrime. 


2 ALBĂSTRESC ( albăstrit, albăstrire), vb.; bleuir, rendre bleu ou bleuâtre. A da 
unui ce o faţă albastră. Se întrebuinţează mai cu seamă în industria poporană. 

S. F. Marian, Cromatica, p. 26: „Unele românce fac albastru şi cu 
lemn-cînesc. Pun adecă lemn de acesta într-o căldare cu apă la foc şi-l lasă să fearbă 
pînă ce iese tot sucul dintr-însul. După ce a fert deajuns, scot beldiile din căldare 
afară, iară în locul lor toarnă peatră albastră, care a fost de mai-nainte muiată în 
rachiu. Deodată cu turnarea acestei petre pun acuma şi părul sau sculul ce vor să-l 

oară îl scot apoi gata albăstrii ...” 

Cuvîntul însă circulează şi-n afară din sfera industrială. 

Peliţa omului se albăstreşte cînd se străvăd vinele obrazului, fie de slăbiciune 
sau de boală. Intr-un descîntec „de beşică” din Bucovina: 

„Nu ustura, 

Nu săgeta, 

Nu giunghie, 

Nu săbie, 

Nu roşi, 

Nu albaştri ...” 

(Marian, Descîntece, p. 40) 

Albăstrire în acest sens nu este tot una cu învinătăţire, care se întîmplă 
chiar la oamenii cei mai sănătoşi cînd capătă v î n ă t ă i prin lovire sau cînd se fac 
vineţi de furie reţinută, 
v. Albăstrui. 

Laptele se albăstreşte cînd se ia spuma dasupra sau cînd îşi perde puterea. Intr-un 
descîntec menit a „întoarce laptele”: 

„Mana luatu-i-o, 

Lapte albăstritu- i-o, 

Untu albitu-i-o...” 

(Ibid., p. 137) 

v. Albastru. - 2 Albăstrealâ. 

'ALBĂSTRIME, s.f.; aspect bleu, etendue azuree. Faţa albastră a lucrurilor. 
Alexandri, Legenda ciocârliei: 

„Plutind sub cer albastru pe-a mării albăstrime, 

Vezi tu colo, în zare, colo pe-o înălţime 
Acel palat de aur...?” 

Aproape cu acelaşi sens se poate zice albăstreală. 

A. Odobescu, Pseudokyn ., p. 233: „în fund de tot, înălţîndu-se în albăstrea- 
1 a înnegurată a cerului, se perdeau culmile păduroase ale Steşicului, învălite în 
umbre viorii, civite şi negre...” 

Totuşi albăstrime însemnează un albastru mai adînc sau mai des decît 
albăstreală. 

v. Albastru. - -eală. - -ime. 

2 ALBĂSTRÎME, s.f. coli.; gens habilles en bleu; bourgeois ou nobles, en opposition 
aux villageois. Sinonim cu ciocoime din punctul de vedere al ţăranului. 

Jipescu, Opincaru, p. 63: „Nu pricepi că multă albăstrime te socoteşte 
ghită-ncălţată, şi d-aia te robieşte mereu?...” 
v. 1 Albastre. - ] Albăstresc. - -ame. 

1 2 ALBĂSTRÎRE 
1 2 ALBĂSTRIT 


v. *’ 2 Albăstresc. 


ALBĂSTRIŢĂ. - v. 2 Albăstrea. 


ALBĂSTRIU, -IE, adj.; bleuâtre. Sinonim cu albăstrui. 
Costachi Stamate, Muza I, 281: 

„Iată se urcă luna în carul de lumină 
Pe albăstria boltă a cerului senin; 

Razile ei sînt blînde, lumina ei îi lină, 

Ea mîngăie ş-alină a omului suspin...” 

v. Albăstrui. 


ALBĂSTRUI, -UIE, adj.; bleuâtre. Formă întrebuinţată mai mult în Ţara 
Românească, pe cînd în Moldova se preferă albăstriu. 

De la Vrancea (B. Ştefănescu), Sultănica, p. 9: „Părul lins, cu unde albăstrui, îl 
poartă-n tîmple, aşa a apucat de la mă-sa şi mă-sa de la mă-sa...”; şi mai jos, p. 58: 
„...cu pielea de pe faţă aşa de subţire, încît i se numărau vinele albăstrui urzite în 
curmezişul tîmplelor...” 
v. Albastru. - -iu. - -ui. 


ALBÎU -ÎIE, adj.; blanchâtre. Sinonim cu albior, albineţ, albişor, 
a 1 b u ţ etc., dar cu o nuanţă augmentativă, nu deminutivă. 

Dosofteiu, Paremiar, 1683, f. 19 b (Genes. XXXI, 12): 


„...cautâ cu ochii tăi de vedzu pârcii şi 
areţâi cum să sue pre oi şi pre capre, alb Că 
(4ai;,y.h) şi pestriţă şi cenuşii stropiţii...” 


„...vide hircos et arietes ascendentes su¬ 
per oves et capras, subalbos et vâri- 
os et cineritios sparsos...” 


Femininul aibîie ca nume de localitate: într-un act moldovenesc din 1615 (A.I.R. 
I, 158), satul Doljeştii din districtul Roman e pus pe apa Albâia (flAE/Kbft). 
v. Alb. - -îu. 


ALBÎIA, n. pr. loc. f. - v. Albîu. 

1ĂLBE, s.f. plur.; habits blancs, linge. Se presupune haine sau rufe (Sava 
Bărcianu). ,Albe, veşmînt alb de in sau de cînepă, cămeaşă etc.” ( L.M .). „Românul 
se îmbracă în albe, ungurul în negre”, îmi spunea un moţ de la Abrud. în 
medio-latina, a 1 b a e = o îmbrăcăminte a preuţilor, a copiilor botezaţi, dar şi a 
mirenilor: „laici cum a 1 b i s induuntur” (Du Cange), 
v. *> 2 Alb. - Albitură. 


2 ĂLBE s. ALBELE, s.f. pl.; t. de mythol. popul.: 1. fees bienfaisantes chez Ies 
Daco-roumains; 2. fees malfaisantes chez Ies Macedo-roumains. 
v. 2 Albul. 

ALBEALĂ (plur. albele s. albeli), s.f.; fard, cosmetique destinee â blanchir le teint. 
Un suliman alb se zice albeală, „rumeneală” un suliman „roşu”, ambele 
cuprinzîndu-se sub termenul generic de dres sau de f o i ţ e . Se întrebuinţează 
mai mult la plural. 

A. Pann, Prov. I, 172: 

„Surda osteneşti tu, babă, cu ale tale albeli, 
în deşert sînt şi degiaba foiţe şi rumeneli ...” 

O doină din Transilvania: 


„Vai, mîndruţă, albă eşti, 

Albă eşti, frumoasă eşti, 

Dar eşti albă de albele, 

Roşie de rumenele !...” 

Uneori se zice a 1 b e ţ e în loc de albeli. 


(Jarnik-Bîrsanu, 438) 


„Eu ştiu numai de la feţe zbîrciturile să trag, 

Să dau rumeneli, albeţe, şi încolo nu mă bag...” 

v. 1 Albeaţă. 


(Pann, I, 178) 


ALBEAŢĂ s. ALBEŢE, s.f.; blancheur. însuşirea lucrurilor albe. Latinul 
a 1 b i t i e s , vulgar a 1 b i t i a . 

Sinonim cu a 1 b i m e şi cu albiciune, cari însă circulează mai rar şi se 
întrebuinţează într-un sens absolut, pe cînd albeaţă e des în circulaţiune şi are dife¬ 
rite nuanţe ca şi alb. 

Boliac, Fata de ţigan: 

„Vedeţi cît e de slabă şi cît e de frumoasă! 

Ce galbenă albeaţă! şi talia ei trasă 
Poţi s-o cuprinzi în mîni...” 

Balada Ful ga: 

„Foaie verde ismă creaţă, 

Nu mi-e ceaţă negureaţă, 

Ci mi-e numai d-o albeaţă, 

Că-n cornul Buzăului 
Şi-n susul Călnăului 
Scos-a Costea oile ...” 

(G.D. Teodorescu, Poez. pop., 509) 

1. Creangă, MoşNichifor Coţcariul (Coiiv. Ut., 1877, p. 374): „...albeaţa iepelor 
- zicea el - îi slujea de fanar noaptea la drum...” 

„Ce folos de multă albeţe, dacă n-are un vino-ncoace” (Pann, II, 129). 

„La 1 martie se leagă copiilor la gît un ban cu aţe roşii şi albe, pe care-1 păstrează 
pînă ce vin barzele, şi atunci îl leapădă zicînd: „na-ţi negreţile şi dă-mi 
albeţile...” (G. Eftuşescu, Dobrogea, c. Ciobanu). 

2 ALBEAŢĂ. - v. Albeală. 

3 A L BE AŢA (plur. albeţe), s.f.; t. de med.: taie blanche dans l’oeil, cataracte, 
întunecarea luminei ochiului, formîndu-se ca o perdea, care împedecă străbaterea 
razelor. Se rosteşte mai adesea albaţă. Nu vine din albeaţă = lat. a 1 b i t i e s , 
ci este o formaţiune analogică din adjectivul a 1 b a t , plur. a 1 b a ţ i = (oculus) 
a 1 b a t u s , (oculi) a 1 b a t i . Forma organică e albat, conservată în 
albatariţă, numele buruienei contra acestei boale, compus din albat şi sufixul 
-a r i ţ ă , întocmai ca „limbricariţă” = „limbric-ariţă”, numele săminţei contra 
limbricilor. 

v. Albatariţă. 

Lexiconul Budan distinge: , Albeaţa cea din afară, cataracta, der graue Staar; 
albeaţa cea dinlăuntru, gutta serena, der schwarze Staar”. în cazul dentîi se mai 
zice: a p ă - a 1 b ă ; în cazul al doilea: apă-neagră; termenul albeaţă le cu¬ 
prinde pe amîndouă. 

Mitropolitul Veniamin, 1815 (Uricar VII, 69): „...cluceru Dimcea, pisaltul Mi¬ 
tropoliei, pătimeşte de ochiul stîng, încît au început cu totul a nu vide, şi după cerce¬ 
tarea ce au făcut pe la doftorii de aice şi la cei ce ar ave oareşcare cunoştinţă de ochi, 
i-au zis că aceia ce i-au ocoperit chiar lintea luminei ochiului, fiind puţin cam albă, 
nu este albeaţă, ce unii zic a p ă - a 1 b ă , iar unii zic apă-neagră; s-au po- 
gorît din pricina răcelei printre peliţa ochiului şi i-au acoperit lumina...” 

v. Apă. 

Poporul atribuie albeaţa răutăţii ielelor numite „Vîntoase” şi „Frumoase”: 

„F-o tîlnit Vîntoasele 
Şi cu Frumoasele, 

Din faţă l-o tîlnit, 

De pămînt l-o trîntit, 

Gros-negru l-o făcut. 

Cu ţărnă l-o acoperit, 

Albeţe- n ochi i-o băgat...” 

(Marian, Descîntece, p. 1) 

Contra ielelor se invoacă zînele cele bune „surori ale soarelui”: 

„Curăţiţi albaţa albă, 

Albaţa neagră, 

Albaţa roşă, 

Albaţa de 99 de feliuri, 

Albaţa de 99 de chipuri...” 

sau: 

,Albaţă ghimpoasă, 

Albaţă lăcrămoasă, 

Albaţă cu mirări, 

Albaţă cu scăpărări...” 

(Ibid., 4, 14) 

sau: 

, Albeaţa prin potcă, 

Albeaţa prin rîhnă, 

Albeaţa prin strîgorc, 

Albeaţa prin diochi...” 

(Bălteanu, Lumina, 1886, p. 579) 

Descîntecul are puterea de a face: 

„Să nu rămîie albaţă 
Nici ceaţă, 

Nici pohoială 

Cît un fir de mac uscat 

în patru despicat...” 

(Marian, Dese., p. 12) 

Dacă însă nu se deseîntă cîte de nouă ori în nouă zile, atunci - după expresiunea 
poporului - „albaţa iarăşi se aruncă pe ochi”. 

Afară de descîntece, medicina poporană mai cunoaşte o mulţime de alte mij¬ 
loace, unele foarte ciudate. 

Floarea Copilul, însemnare pentru cîte doftorii, 1788 (ms., în Arh. Stat., p. 7-8): 

„Pentru albeaţă, burete de soc să-l usuce bine, apoi să-l piseze şi să-l cearnă pă 
dosul sitei de 9 ori şi să-l sufle în ochiu miercurea şi vinerea dimineaţa”; 

„Pentru albeaţă de multă vreme, să caute furnici de cele mari de copac şi să le ia 
oaole şi să le bage într-o sticlă de 50 de dramuri şi să le umple şi să o astupe bine la 
gură şi să o bage într-o pită mare crudă şi să o bage în cuptor să să coacă bine, şi 
scoţând pita să desfacă şi să ia sticla, şi ce va rămânea în sticlă să lase să să răcească, 
şi apoi să pice în ochiu căte o picătură dimineaţa şi seara pănă îi va trece, măcar să 
fie veche de 56 ani”; 

„Pentru albeaţă să ia vin albu de o para şi să caute o căldare sau tinjire noao 
nespoită şi să pue vin într-ănsa, apoi să şază 60 zile, şi să pice seara şi dimineaţa o 
picătură...” 

, Albeaţa neagră = goutte sereine, amaurose; a tăia albeaţa ochiului = abat- 
tre la cataracte” (Pontbriant). 

v. l Alb. - 4 Albeaţă. - Albugine. 

4 ALBEAŢA (plur. albeţe), s.f.; t. veterin.: dragon, cataracte des animaux domesti- 
ques. O boală a vitelor cornute şi a cailor, analoagă cu albeaţa la om. 

„Boii şi vacile, cari capătă la vreun ochi albeaţă, se vindecă prin aceea că pun la 
ochiul cu albeaţă unt proaspet amestecat cu sare ordinară sau cu ochi de sare (kris- 
tallisiertes Steinsalz) şi freacă apoi ochiul, sau şi numai prin aceea că stupesc în 
ochi şi apoi îl freacă” ( Familia , 1878, p. 496). 

Floarea Copilul, 1788 (ms„ în Arh. Stat., p. 20): „Pentru albeaţă de vite iaste foarte 
bun coajă de stridie de mare, să piseze foarte bine şi să o cearnă şi să-i sufle în ochiu 
miercurea şi vinerea, că trece. Pentru albeaţă la cal să caute lemn de mesteacăn şi 
să-l găurească cu sfredelul, şi să umple gaura cu sare, şi să arză lemnul în foc cu 
totul, şi să piseze ce va rămânea şi să-l cearnă şi să sufle în ochiu vinerea dimineaţa...” 

în popor se rosteşte adesea albează, care este şi forma cea organică, cu sufixul 
-ză ca în gălbează, numele „gălbinării” la oi. în acest mod albeaţă = albează 
la vite şi albeaţă = albatum la oameni sînt două cuvinte cu totul diferite 
între ele sub raportul morfologic, ambele diferind totodată de albeaţă= a 1 - 
b i t i e m . 

v. î 3 Albeaţă. - -ză. 

ÂLBED, -Ă, adj.: blanchâtre. Budai-Deleanu ( Dicţ ., ms. în Muz. istor. din Bucur.): 
„Albedu, albedă, weiss, weisslich”. Latinul â 1 b i d u s . Din compusul 
exalbidus derivă s a 1 b e d . 
v. Alb. - Salbed. 

'ALBEI, adj. et subst.; vieillot, ayant l’air vieux. Bătrînel sau om cu păr alb. 
în balada din Ardeal Chiva: 

„Duminica dimineaţă 
Chivei îi sosea pe ceaţă 
Vre cincizeci de călăraşi 
Şi cu doi albei de naşi...” 

(G.I. Bibicescu, col. ms.) 

Din a 1 b , cu acelaşi sufix ca în holtei, 
v. 2 ^Albei. - -ei. 

2 ALBEI, s.m.; chien de berger, blanc et de petite taille. Din alb, prin acelaşi 
sufix ca în cotei şi grivei, alte două numiri de cîne. 

„La ciobani, cînii albi cu păr mic se cheamă albei...” (S. Liuba, Banat, 
c. Maidan; T. Crişianu, c. Cugieru). 
v. Cotei. - -ei. 

3 ALBEI, s.n.; t. de botan.: chien-dent pied-de-poule, Panicum dactylon. Un fel de 
iarbă cu o faţă albicioasă, de unde-i vine şi numele de albei, nemţeşte „w e i s s e r 
bohmiseher Schwaden” (Nemnich), avînd un trunchi subţire şi tare cu spicul 
ramificat ca şi cînd ar fi neşte degete, ceea ce a făcut să i se zică „daktylon”, „digitaria 

,/ilbeiu se taie foarte greu la coasă, şi cosaşii la tocmeală întreabă dacă fînul are 
albei ...” (C. Negoescu, Rîmnic-Sărat, c. Bogza). 

v. 2 Albei. - Costrei. - Iarbă cîinească. - Opsigă... 

ALBELE, n. pr. loc. f. plur. artic. Mai multe localităţi române poartă numele de 
Albele, în care se subînţelege „petre”, „ape”, „case” sau alt substantiv dispărut cu 
timpul: Albele, munte în Neamţ; Albele, pădure în Vlaşca; Albele, două sate în Bacău 
(Frunzescu, Dicţ. top., 3). 

v. 4 Alba. - Albe ni. -Albeşti... 

ALBENI, n. pr. loc. plur. m. Numele topic Albeni, după cum se cheamă cîteva sate 
(Bacău, Vlaşca, Gorj), presupune pe oameni veniţi din alte localităţi numite 
Albul, Alba sau Albele, 
v. -eni. 

ALBESC (albit, albire), vb.; blanchir, devenir blanc. A face alb sau a se face 
a 1 b . Se întrebuinţează mai ales cu sensul latinului a 1 b e s c o , de ex.: albeşte 
părul = a 1 b e s c i t capillus (Horat.), albesc penele = albesc unt pennae 
(Plin.) etc. 

Dicţionar bănăţean, ms. circa 1670 (Col. I. Tr., 1883, pag. 422): ,A.lbăsc. A 1 - 
b e s c o ”. 

Balada Vîlcan: 

„De bărbaţi să n-aveţi parte 
Zece ani şi jumătate, 

Pînza vi se-n gălbenească, 

Florile vi se-n egrească, 

Păru-n cap vi se albească...” 

(G.D. Teodorescu, Poez. pop., 551) 

Se zice albesc şi înălbesc sau nălbesc, dar forma simplă, fără ele¬ 
ment prepoziţional, e mai elegantă. 

Dosofteiu, 1680, ps. L: 

„...spăla-mă-vei, şi mai mulţii decâtu „...lavabis me et super nivem d e a 1 - 
omătulu albi- mă-voî...” b a b o r ...” 

unde la Coresi, 1577: „ î n ă 1 b i -mâ-voîu”, iar la Silvestru, 1651: „ n ă 1 - 
b i-mă-voîu”. 

In aceeaşi baladă Vîlcan, după cum a publicat-o Alexandri, o binecuvîntare 
cătră fete: 

„Lucrul vostru să sporească, 

Pînzele să se-n ălbească, 

Cum e coala de hîrtie 
Şi floarea de iasomie...” 

iar mai jos ca blăstem: 

„Lucrul să nu vă sporească, 

Pînzele să nu albească. 

Ci la soare să-negrească 
Şi la vînt să putrezească...” 

Totuşi ca verb activ se zice mai mult nălbesc cu derivatele n ă 1 b i t o r 
şi nălbitoare, nălbitură, nălbitorîe,iar albesc circuleazăaproape 
totdauna ca verb neutru; de exemplu: „nălbeşte părul” însemnează „il teint Ies 
cheveaux en blanc”, pe cînd „albeşte părul = Ies cheveux deviennent blancs”. 

O doină din Ardeal: 

„Ba eu, bade, n-oi veni, 

Că n-am pînză de-a nălbi, 

Nici poveşti de-a povesti...” 

(Jarnik-Bîrsanu, 233) 

Ca activ şi ca neutru, în aceeaşi poezie de Gr. Alexandrescu, Viaţa cîmpenească: 

„Casa p-o muche clădită, 

Singură cîmpul domnind, 

De umbră neocolită 
O vezi în aer albind...” 


iar mai jos: 

„Şi cînd lun-argintuită 
Albind iarba de pe vale, 

Ieşea lină, ocolită, 

De stelele curţii sale...” 

Neutrul albesc e mai cu deosebire des în privinţa părului. 

Basmul Tinereţe fără bătrîneţe (Ispirescu, Legende, p. 9): „supărat, plecă îna¬ 
inte, fără a băga de seamă că barba şi părul îi albise...” 

O doină muntenească: 

„Mustăcioara-mi se lungeşte, 

Faţa mi se-ngălbeneşte, 

Păru-n cap mi se albeşte...” 

(G.D. Teodorescu, 327) 

Chiar fără a se menţiona p ă r u 1, De la Vrancea (B. Ştefănescu), Sultănica, 
p. 200: „o trece ş-asta, că nu una am văzut eu de cînd am albit...” 

în loc de simplul albesc „je vieillis” e mai puţin corect reflexivul „ m ă albesc”, 
ca la A. Pann, Moş-Albu I, 39: 

La I. Văcărescu, p. 332: 

„D-odată calu se încordează, 

S-aruncă-n lături, se spăimîntează! 

Se zvîrcoleşte! de fric-a multă 

Nici bold, nici glasu nu-mi mai ascultă. 

Ager descalec, văz jos turtită 
Albind o trîmbă învăluită!...” 

albeşte nu însemnează „devenir blanc”, ci „paraître blanc”. 

Formele albesc şi a 1 b e z figurează una lîngă alta la Boliac în O dimineaţă pe 
malul lacului : 

„Gălbuia auroră de purpură urmată 
Albeşte înverzită dumbravă de anin, 

Şi stele licurinde abia se mai arată 

Prin umbrele ce noaptea păstrează în senin. 

In lacul de-nainte-mi un cer se adîncează 
Şi lasă pe oglindă-i abia a mai luci 
Făcliile murinde sub pînza ce albează 
Al nopţii întunerec ce-ncepe a fugi...” 

Forma a 1 b e z , cu derivatele albat şi albare, aproape despărută din 
grai, reprezintă pe latinul activ albare. 

Participiul trecut albit, ca adjectiv, în balada Opri şanul: 

„Iar înîntru o bătrînă 
Cu-o icoană sfîntă-n mînă 
Şi cu haine mohorîte 
Şi cu pletele albite...” 

Gr. Alexandrescu, O impresie : 

„Puţini erau la număr ostaşii României, 

Dar cînd ale lor cete pe luciul cîmpiei 
Semeţ înaintară cu pas răsunător, 

Din suliţe, din coifuri, din armele albite, 

Cînd soarele în unde, în raze aurite 
Lumina îşi răsfrînse pe steagul tricolor...” 

v. Alb 

ALBESC; -EASCA, adj. patronym.; appartenant â ou descendant d’une personne 
nommee A 1 b . - v. Albeşti. 

ALBEŞTI, n. pr. loc. plur. m. O mulţime de sate în întreaga Românie poartă numele 
de Albeşti, plural de la patronimicul Albesc = „fiiul lui Alb”, ceea ce probează 
marea răspîndire de altădată a acestui nume personal. Frunzescu (Dicţ. top., 3-4) 577 

înşiră pe două pagine localităţile Albeşti din Moldova (Fălciu, Vaslui, Iaşi, Botoşani) 
şi din Ţara Românească (Muscel, Mehedinţi, Teleorman, Buzău, Ialomiţa, Dolj, 
Olt, Prahova, Argeş). Despre cele moldoveneşti în parte, vezi un vechi dicţionar 
horografic în Buciumul român, 1875, p. 34-6. Apoi o vale în Muscel se cheamă 
Albească, adecă: (vale) Albească = „a lui A 1 b ”, şi tot aşa un sat în 
Argeş, adecă: (parte) Albească. 

Constantin Brîncoveanu, Condica vistieriei, 1694, p. 39: „23 Yi taleri s-au dat 
pietrarilor de la Albeşti pentru nişte pietre ce au tăiat de treaba caselor domneşti...” 
v. Albu. - -esc. - -eşti. 

^LBEŢ, s.n.; aubier, „peliţa cea subţire şi albicioasă care este între coaja şi 
între lemnul unui copaci” (P. Poenar). 

„Părţile arborelui se cheamă: trunchi, crăci, vîrf, coaje, mîzgă, albeţ şi inimă...” 
(P. Roşculescu, Dolj, c. Căpreni). 

Se zice şi a 1 b u 1 e ţ. 

I. Ionescu, Agricultura din Mehedinţi, p. 396: „Şindrila se face numai din partea 
lemnului care se numeşte albuleţ şi care se află între scoarţa şi inima lemnului...” 

Francezul aubier şi au bour, spaniolul a 1 b o r n o sau b o r n o , por- 
tugezul a 1 v u r a etc., ca şi latinul clasic alburnum, diferă numai prin sufi- 
xuri de cele două forme române, 
v. ] Alb. - -eţ. - -uleţ. 

2 ALBEŢ. - v. Albineţ. 

ALBEZ ( albat, albare). - v. Albeaţă. - 1 Albesc. 

ALBÎC. - v. Albică. 

ALBÎCĂ s. DĂLBICĂ, adj. fem.; t. poet.: diminutif d’a 1 b ă „candide”. 

Balada Cucul şi turturica: 

„Dragă turturică, 

Pasere dălbică...” 

Să se observe că a 1 b îşi asociază toate sufixurile cu -c: a 1 b a c , a 1 b u c 
şi albie. 

v. Alb. — ic. 

ALBICIOS, -OASĂ, adj.; blanchâtre. Sinonim cu a 1 b u i sau a 1 b i u şi cu 
alburiu, arătînd că ceva este aproape alb, dar fără nuanţă deminutivală ca în 
albişor, albineţ etc. 

Cantemir, Ist. ieroglif. (ms., în Acad. Rom., p. 232): „... ca soarele de luminos, 
ca luna de arătos şi ca omătul de albicos iaste...” 

A. Odobescu, Doamna Chiajna, p. 86: „... sosi în sfîrşit la malul dorit, tocmai 
578 cînd luna scăpăta, gonită de luceafărul albicios al dimineţei....” 

Ibid ., p. 88: „...acolo salcia pletoasă, socul mirositor, alunii mlădioşi, arţarii cu 
pojghiţe roşii, carpenii stufoşi, salba-moale şi teii cresc amestecaţi cu falnici jugaş¬ 
tri, cu plopi nalţi şi subţiri, cu anini uşurei, cu ulmi albicioşi...” 

Alexandri, Bradul: 

„Sus pe culme bradul verde 
Sub zăpada albicioasă 
Pintre negură se perde...” 

O doină muntenească: 

„Foaie neagră de rogos! 

Mult eşti, plopule, fălos; 

Mult eşti nalt şi albicios, 

Dar n-aduci nici un folos...” 


v. Alb. - -cios. 


(G.D. Teodorescu, Poez. pop., 354) 


ALBICIUNE, s.f.; blancheur. Sinonim cu a 1 b e a ţ ă , cu a 1 b i m e şi cu 
substantivul a 1 b . E rar şi nu e tocmai de trebuinţă. 

Biblia Şerban-vodă, 1688 (Levit. XIII, 4, 17, 20): 


„...iară de va fi şi stricăciune albă în 
piialea trupului lui, şi afundu nu va fi ve¬ 
derea ei din piiale şi părulu lui nu s-au pre- 
menitu în albiciune, ce iaste elfi negru...” 


„...si autem et lucidus albuş erit in cute 
carnis ejus, et humilis non fuerit aspectus 
ejus a cute, et pilus ejus non mutavit pilum 
album, ipse autem est obscurus...” 


Cantemir, Ist. ieroglif. (ms„ în Acad. Rom., p. 209): „...corbul bătrîn în a 1 b 
de s-ar văpsi, cu o ploae sau şi cu o roaă să să spele poate, şi ce supt albiciune din 
fire imăciune au avut în curîndă vreme îş va arăta...” 
v. Alb. - -ciune. 


ALBIE (plur. albii s. albii), s. f., mai, jatte, auge; lit d’une riviere; berceau. Vine 
din latinul alveus, vulgar alveum (Du Cange), prin pluralul a 1 v e a . Ital. alveo, în 
dialecte albi (Azzolini); spân. şi port. alveo', franc. auge. 

Cu sensul de trunchi de formă lunguiaţă, scobit înîntru pentru a se păstra ceva, 
a se spăla sau a se scălda, a se adăpa vite ori dobitoace, albie are mai mulţi sinonimi: 
copaie, căpistere, covată, postavă, troacă, muldă... 

,Albiei sau copaia în care se ţine mălaiul se cheamă căpistere” 
(D. Negoescu, Dîmboviţa, c. Pietroşiţa). 

,Albia în care se spală cămeşile se zice covată” (C. Ciureanu, Vaslui, 
c. Zăpodenii). 

„...c o p a i a se zice postavă; albie este o postavă mai mare pen¬ 
tru cămeşi, adecă pentru rufe” (D. Cerbulescu, Mehedinţi, c. Rudina). 

„...t r o a c ă sau troc, albie, muldă, covată = alveus ” ( L.B .). 

Cu sensul de fund al unei ape curgătoare, adecă „albia g î r 1 e i ” (Dr. Polysu), 
se mai zice matcă (Costinescu), cîteodată prund. 

„Pe la noi locul dintre malurile unui rîu nu se zice albie, ci prund...” 
(B. Ionescu, Dîmboviţa, c. Săcueni). 

Vorba însă cea mai răspîndită cu acest sens rămîne albie. 


„Capul turcului sărea 
Şi de-a dura se ducea 
In albia Nistrului 
Lîngă peatra Corbului...” 

Balada bănăţeană Iovan Iorgovan : 


(Pompiliu, Sibiu, 24) 


„înceată, înceată, 

Cerna mea curată, 

Că-ţi voi arunca 
în albia ta 
Şi-ţi voi da eu ţie 
Mreană argintie...” 

{Familia, 1874, p. 24) 

„A ieşi din albie - deborder, inonder” (Pontbriant). 

Albie este şi fundul unei văi închise între rădicături. 

„Dîlmă se cheamă lungul unui deal fără pădure pe el; văgăună este locul mai jos 
dintre două dîlme, adecă albia dintre dîlme...” (N. Vuga, Vaslui, c. Bodeşti). 
v. Căpistere. - Copaie. - Covată. - Muldă. - Postavă. - Prund. - Troacă... 

Se rosteşte după localităţi: albie, alghie, albghie, albgie\ peste Carpaţi se aude 
şi alvie : 

„Ş-aşa cîntă cu căldură 
De stă Oltul şi nu cură... 

— Taci, cuce, nu mai cînta, 

Că tu-mi opreşti alvia...” 

(Jarnik-Bîrsanu, 106) 


„Poporul crede că dacă cineva bagă argint-viu în fîntîni le strică izvorul, sau 
într-un rîu strică alvia, căci el tot mereu sapă” (A. Bunea, Transilvania, Făgăraş, 
c. Vaidarecea). 

v. Argint-viu. 

în caz oblic poporul rosteşte adesea ălbiî- albiei, după cum scrie şi A. Odobescu, 
Doamna Chiajna, p. 85: „cursul rîului furase luntrea şi o-mpinsese cu repeziciune 
pînă la gura acelei strîmtori, prin care apele ălbii celei mari se revarsă cu volbură...” 

Locuţiunea proverbială „a face pe cineva albie de porci” sau „albie de 
c î n i ”, adecă un vas din care mănîncă porcii sau cînii însemnează „a înjura, a 
batjocori, a arunca cu noroi”. 

Anton Pann, Prov. III, 115: 


„...m-a-njurat, m-a necinstit, 

Ca p-o albie porcească m-a făcut şi m-a gonit...” 

Alexandri, Sandu Napoilă'. „dacă nu vrei să iei cîmpii pe urma lor, te fac albie 
de c î n i ...” 

Lexicon Budan, p. 724: „fac pre cineva troacă de porci sau albie de cine = 
= quempiam maxima ignominia afficio”. 

Pontbriant: „a face pe cineva albie de porci = accabler quelqu'un 
d’ignominie”. 

Sătenii leagănă pe prunci în albie. De aci expresiunea: „din albie = din cea mai 
fragedă vrîstă”. 

Jipescu, Opincaru, p. 21: „Cît malu m-aş face, zău hine, că mare ie, zău, dă 
mi-ar şiui pă la urechie vestea că dă la fîţa din albite, dă la c o p i 1 a n d r i [i] şi 
codanele pîn’la unchieşi[i] betegi şi babili iertate, toţi cu toţii cu mic cu mare şi-au 
îndulcit inima şi s-au otărît bucuroşi să facă-ndreptare relilor...”; şi mai jos, p. 65: 
„dă la albie pînă la cosciug să domniească cuvîntu dreptului...” 

I. Creangă, Amintiri ( Conv. Ut., 1881, p. 11): „...copil de ţîţă în albie, pe lîngă 
alţi vro şase, care aşteptau să le facă de mîncare...” 

Tot aci vine albia în care se scaldă copiii. 

Doina Blăstemul din Dîmboviţa: 

„Că tu, maică, cînd m-ai fapt, 
în albie m-ai scăldat, 
în scutece m-ai făşat, 

Scutecele că mi-ai strîns, 

De durere eu am plîns...” 

(G.D. Teodorescu, Poez. pop., 438) 

Fabricaţiunea albiilor era o specialitate a ţiganilor r u d a r i, pe cari pînă as¬ 
tăzi în unele locuri poporul îi numeşte de aceea a 1 b i e r i sau ă 1 b i e r i 
(C. Corbeanu, Olt, c. Alimaneşti). 

Deminutivii din albie sînt a 1 b i u ţ ă (Conv. Ut., 1877, p. 32) şi albioară. 
v. Albină. - Rudar. 

ALBIE, s.f.; blancheur. în loc de albeaţă sau a 1 b i m e , la Dosofteiu, Synaxar, 
1683,23 oct., f. 81 a: „şi-î era păruiţi a 1 b ii ca omătulu: ni să puma pre ochi caţâ de 
albita lor; şi vădzumu faţa lui, şi de multe bătrânîaţe nu i să vedîa ochii...” 
v. Albeaţă. - -ie. 

ALBIER, s.m.; Bohemien fabricant d’ustensiles en bois. - v. Albie. 

ALBÎME, s.f.; blancheur. Sinonim cu albeaţă, dar însemnînd faţă albă mai 
întinsă sau mai adîncă. 

Alexandri, Portret'. 

„Nici marmura cioplită albimea ta nu-ntrece. 

Ca luna-n miezul iemei, frumoasă eşti şi rece...” 

v. l ’ 2 Alb. - Albeaţă. 

iALBÎN, s.m.; abeille-mere. - v. Albină. 

2 ALBÎN, adj.; blanchâtre. - v. Albineţ. 

ALBINA, n. pr. f. artic. - v. Albină. 

ALBINÂR, subst. et adj.; apiculteur, celui qui eleve des abeilles. 
v. Albină. — Albinărel. 

ALBINÂRII, n. pr. loc. m. plur. artic. - v. Albină. 

ALBINĂ (plur. albine), s.f.; abeille. O goangă de felul celor hymenoptere, care 
produce miere şi ceară, trăind în cete compuse fiecare din cîte o singură albină 
femeie şi din mai multe albine lucrătoare şi nelucrătoare, aceste din urmă bărbaţi, 
cele dentîi neutre. 

Omul dumesticeşte, îmbunătăţeşte şi întrebuinţează pentru folosul său pe albina, 
care altfel ar fi rămas numai în stare sălbatecă. 

Un text din secolul XVII {Cod. ms. miscel. al Bis. Sf. Nicolae din Braşov, p. 280): 
„...miîarea sălbatecă, zic, care fac albinele sălbateci, care se află în lemne şi în 
pietri...” 

O frumoasă descriere poporană a dumesticirii albinei, la I. Creangă, Povestea 
lui Harap-Alb {Conv. Ut., 1877, p. 186): „Şi mai merge el cît merge, şi numai iaca 
se aude o bîzăitură înăduşită. Se uită el în dreapta, nu vede nimica; se uită în stingă, 
nici atîta; şi cînd se uită în sus, ce să vadă? Un roi de albine se învîrtea în zbor pe 
deasupra capului său şi umblau bezmetice de colo pînă colo, neavînd loc unde să se 
aşeze. Harap-Alb, văzîndu-le aşa, i se face milă de dînsele, şi luîndu-şi pălăria din 
cap, o pune pe iarbă la pămînt, cu gura-n sus, şi apoi el se dă într-o parte. Atunci 
bucuria albinelor, se lasă jos cu toatele şi se adună ciotcă în pălărie. Harap-Alb, 
aflîndu-se cu părere de bine despre asta, aleargă în dreapta şi în stînga şi nu se lasă 
pînă ce găseşte un buştihan putrigăios, îl scobeşte cu ce poate şi-i face urdiniş; după 
aceea aşează nişte ţepuşi într-însul, îl freacă pe dinăuntru cu cătuşnică, cu sulcină, 
cu mătăciune, cu poala-sîntă-Măriei şi cu alte buruiene mirositoare şi prielnice al¬ 
binelor, şi apoi, luîndu-1 pe umăr, se duce la roi, răstoarnă albinele frumuşel din 
pălărie în buştihan, îl întoarce binişor cu gura în jos, îi pune deasupra nişte căptălani 
ca să nu răzbată soarele şi ploaia înlăuntru, şi apoi, lăsîndu-1 acolo pe cîmp între 
flori, îşi caută de drum. Şi cum mergea el, mulţămit în sine pentru această facere de 
bine, numai iaca i se înfăţişează înainte crăiasa albinelor...” 

Din acest pasagiu se vede deja că creşterea albinelor are în popor o bogată 
terminologie proprie, care cîteodată se deosebeşte după localităţi. Aşa: 

albina în genere se cheamă m u s c ă , şi cînd sporeşte bine: „are multă muscă” 
(Iaşi), iar în Banat se zice: b i z ă (com. Visagu) sau b î z ă (corn. Bouţar); 

albina femeie: m a t c ă , pe alocuri albină 1 u c r o a i e (Brăila, c. Ceacîru), 
582 împărăteasă (Mehedinţi), albină împărătească ( L.B.)\ 

albina bărbat: t r î n t o r , iar figurat: lăutar, fiindcă nu face altă treabă 
decît bîzăie, cîntă şi joacă (Iaşi); 

albina sălbatecă: b î n z a r (Covurlui) sau b ă r z ă u n (Buzău); 
vasul sau butucul găurit în care se adăpostesc albinele : ulei, stup, ştu- 
b e i sau ştiubei, matcă, coşniţă sau c u ş n i ţ ă ; 
bortecică în stup pe unde întră şi ies albinele : urdiniş; 
ceea ce se pune pe stup ca să-l apere de ploaie sau de arşiţă: căptar, căp- 
tan, căptălan; 

stratele unde se aşează mierea şi din cari se face ceară: f a g u r , peste Carpaţi 
f a g o r , la Coresi, 1577, ps. CXVII: 

„...încun urarâ-mâ ca albinele s t r e - „...circumdederunt me sicut apes f a - 

d i î a ...” vum ...” 

chilioarele în cari se reproduc albinele : b o a t c ă (Neamţ, Suceava); 
ţepuşele de lemn prin cari se susţin fagurii: t r e p c e , în Oltenia p r e c i 
(Mehedinţi); 

locul unde se ţin stupii vara: p r i s a c ă sau stupină ori stuchină 
(Ialomiţa); iarna: t e m n i c sau t e v n i c ; 

păzitorul albinelor, s t u p a r sau prisăcar; 
scoaterea mierii şi a cerii din stup: retezare sau retezat; 
exterminarea trîntorilor: t r î n t o r i t sau bătut; 
instrumentul cu care „se retează”: custură; 

înmulţirea albinelor ieşind pentru a căuta un nou locaş: roire, roit „iese 
musca” (Iaşi); 

stupul vechi cu albine: roi sau matcă ori p ă r v a c , iar noul stup căpătat 
din cel vechi: p a r o i, de unde apoi verbii: roieşte şi paroieşte sau 
r o i e ş e ş t e ; 

stupul care nu roieşte: buhai (Iaşi); 

un mic stup purtăreţ, în care se prinde noul roi: r o i n i ţ ă ; 

un mic roi: sfîrlac (Dorohoi); 

oul sau puiul de albină: c ă ţ e 1, iar producerea lui: căţelit, căţeleşte; 
materia vîscoasă din care se nutreşte căţelul: p ă s t u r ă ; 
materia din care se formează căţelul: plămadă; 

fagurul fiert din care se scosese ceara: hoştină, jintiţă, băbaş 
(Tuto va); 

apa prin care a trecut miere: m i d sau n i î d (Neamţ). 

Despre sonul pe care-1 scoate albina , generalmente se zice: bîzăie, uneori: 
bombîneşte sau bombîieşte (Transilv., Sibiu), ori bombînează 
(Deva), z u z ă i e (Făgăraş, Huniadoara), vîjăieşte (Banat), zbîrnăie 
(Teleorman). 

Albina se răsfaţă printre flori, pe al cărora suc îl preface în faguri. 

Coresi, Omiliar, 1580, quatern. XVII, p. 9: „Căţi amu tocmelei lu Dumnezeu cu 
dragoste nevoescu-se, trudei ceia draga a albinelor închipuescu-se, că cum zboară 583 

acelea pre cămpure şi deîn toate erbile şi deîn toate florile adună care e cu frâmseţe 
şi cu folos, aşa şi acestea...” 

Legenda Sf. Vineri, text din sec. XVI {Cod. ms. miscel. al Bis. Sf. Nicolae din 
Braşov, p. 71): „ca o albină strângea deîn toate florile primâvârie...” 
în colinda Plugul : 


„Unde sînt fete nebune 
Ce azvîrlă cu alune, 

Şi se leagă de feciori 
Ca albinele de flori...” 

Donici (1840), I, 1: 


(Alex., Poez. pop. 2 , 391) 


„Vulturul pe o albină 
Au zărit-o în grădină 
La răvărsatul de zori 
Bîzîind pe lîngă flori...” 

în proverbi şi locuţiuni proverbiale: 

„Ca albinele la fag s-adună” (Iordachi Golescu, Conv. Ut., 1874, p. 73). 

,Albina în gură ţine mierea cea mai dulce, şi în coadă acul cel mai otrăvitor...” 
(Ibid., p. 69). 

„Vine binele 
Ca albinele...” 

(Panii, Prov. II, 21) 


, Albina vine încărcată de ceară şi miere pe picioare, pe spate, pe burtă; de aceea 
se zice despre un om strîngător: vine încărcat acasă ca o albină...” (S. Stănescu, 
Dîmboviţa, c. Bilciureştii). 

„Aduce ca o albină sau: încărcat ca o albină, se zice de omul care îngrijeşte bine 
de casnicii săi, îndestulindu-i de nu le lipseşte nemic...” (D. Georgescu, Ialomiţa, 
c. Coşereni). 

„...harnic ca albina, strîngător ca furnica...” (S. Negoescu, Rîmnic-Sărat, 
c. Bogza; Gr. Gheorghiu, Botoşani, c. Călineşti). 

„Unui om ce umblă de colo-n colo i se zice: ce umbli, mă, ca un roi fără 
matcă?” Unui leneş: „mă t r î n t o r e , ce nu te apuci de treabă?...” (S. Tăcu, 
Covurlui, c. Braniştea). 

O înjurătură cătră cai, la Alexandri, Surugiul: „Perire-ar albinele care or strînge 
ceara de făcut luminare celui ce vă are!...” 

în cosmogonia poporană română, albina şi ariciul joacă un rol foarte inte¬ 
resant, care ne aduce aminte că-n mitologia elenică albinele, peAnxioa, sînt dăda¬ 
cele lui Zeus, iar după Virgiliu: 

„Esse apibus partem divinae mentis...” 

584 Iată o naraţiune în graiul din Vîlcea: 

„La început cînd a zîdit D-zău lumea, a făcut măi întîi ceriu şi pă urmă pămîntu. 
Dar cînd a făcut pămîntu a avut de ajutori pă arici. D-zău a desfăşiurat după un 
ghem aţă cît erea ţancu ceriului şi pă urmă a dat ghemu ariciului. Ariciu şiret, vrînd 
să facă pă D-zău să greşească, cînd vedea că D-zău să apropie de el cu zîdirea 
pămîntului desfăşura cîte puţîn cîte puţîn aţă după ghem; aşa că tocmai la urmă, 
cînd D-zău a văzut că pămîntu ieste măi mare decît ceriu, a priceput că ariciu i-a 
stricat ţancu. Atunci ariciu a fugit şi s-a pitulat în iarbă. D-zău, după ce s-a gîndit şi 
s-a răzgîndit şi n-a aflat nici un mijloc ca să facă pămîntu să nu fie măi mare decît 
ceriu, a trimes albina ca să caute pă arici şi să-l întrebe. Albina, găsind pă arici, l-a 
întrebat, dar el a zîs că ştie şi nu vrea să spună. Albina, şi ea şireată, s-a prefăcut că 
pleacă. Ea însă depărtîndu-să puţîn s-a ascuns într-o floare. Ariciu, crezînd că e 
sîngur, a zîs: «Hei! nu să pricepe D-zău atîta lucru! Să ia pămîntu în mîini de mar¬ 
gini, să-l strîngă, şi aşa o să facă munţi, văi şi dealuri». Cum aude albina lucru, 
zboară din floare, şi ariciu auzînd-o i-a zîs: «Eii...! aci ai fost, hoaţo! mînca-ţ-ar ce 
nu să mănîncă cin-te-a trimes! Şi de atunce albina face miere în loc de altceva...» 
(I. Nisipeanu, c. Nisipii). 

Tot aşa se povesteşte dencoace de Olt (P. Diaconescu, Muscel, c. Godeni; 
D. Basilescu, Prahova, c. Drajna de Sus; P. Michăescu, Brăila, c. Ceacîru). 

în acest mod poporul îşi explică pentru ce numai la albine se mănîncă „ceea ce 
nu se mănîncă”, fiindcă blăstemul ariciului silea tocmai pe Dumnezeu vrînd-nevrînd 
s-o mănînce. 

v. Arici. - Broască. 

Fiindcă se pitulează atît de mîlcom într-o floare şi apoi zboară bîzîind numai 
după ce o supsese bine, albina caracterizează adesea în legendele poporane pe 
iscoadă. 

Basmul Ţugulea (Ispirescu, Legende, p. 315), „...priponi caii, apoi, dîndu-se de 
trei ori peste cap, se făcu o albină şi plecă înspre meazănoapte încotro şedea zme- 
oaica pămîntului. După ce ajunse acolo, zbîrn! în sus, zbîrn! în jos, întră în casa 
zmeoaicei şi ascultă ce vorbea cu zmeii...” 

Pe lîngă numele său de iscoadă, albina mai are şi pe acela de o gîngoană răută¬ 
cioasă. 

Se ştie că albinele cele lucrătoare înghimpă foarte dureros cu aşa numitul a c , 
pe care-1 are şi matca, deşi ea nu-1 întrebuinţează niciodată, astfel că poporul crede 
că dînsa nu-1 are. 

O legendă din Ardeal: 

„Cînd a făcut Dumnezeu toate vietăţile, a întrebat pre fiecare ca ce putere voieşte 
să aibă. Albina a răspuns că: pre cine voi împunge cu acul meu, să şi moară. Atunci 
Dumnezeu a zis: mai bine să mori tu! Şi aşa se vede pînă în zioa de astăzi, că, îndată 
ce înghimpă cu acul său albina pre cineva, moare ea însăşi...” (G. Dobrin, S. Gila, 
1. Munteanu, Făgăraş şi Huniadoara). 

De asemenea se povesteşte în Moldova (V. Mircea, Iaşi, c. Copou; Dumbravă, 
Neamţ, c. Uscaţii) şi-n Ţara Românească (P. Georgescu, Prahova, c. Proviţa; 
N. Călinescu, Brăila). 

Şi totuşi, pe această răutăcioasă iscoadă poporul o priveşte ca s f î n t ă . 

„Dracul se poate preface în orice feară sau dobitoc, numai în oaie şi-n albină 
ba” (L. lancu, Banat, c. Visagu; I. Vişoianu, Muscel, c. Măţău; I. Bădescu, Muscel, 
c. Botenii etc.). 

,Albina e privită ca sfîntă, căci ea face ceară pentru luminări de dus la biserică. 
Poporul crede că este păcat a da cu ceară pe-n case, la podeală sau cernit, după cum 
unii din boieri au obicei...” (Stareţ G. Theodorescu, Galaţi, Mavromolu; M. Rădules- 
cu, Dîmboviţa, c. Finta; Cărare, Iaşi, c. Cucuteni; P. Pintea, Banat, c. Nevrincea etc.). 

O rugăciune poporană din Banat: 


„Sînta Vineri a avut un fecior, 

Ca un mîndru domnişor; 

Din ochi lacrămi îi mergea, 

Din inimă sînge-i curea, 

Nime-n lume nu ştia, 

Făr de Lină Magdalină 
Şi surorile lui Lazar, 

Cari se duseră pe cîmpul lui Iordan, 
Culegînd flori de amin, 

Şi deteră cu picioru-n spin; 

Ci acela nu fu spin, 

Ci fu albin. 

Din albini se făcu mierea, 

Mierea făcu ceară, 

Ceara s-a aprins, 

Raiul s-a deschis...” 


Din Transilvania: 


(S. Liuba,. Banat, c. Maidan) 


„Am plecat pe-o călicea, 
Mă-ntîlnii c-o a 1 g h i n e a , 
Alghina a făcut ceară, 

Ceara s-a făcut lumină, 
Lumina s-a aprins, 

Raiul s-a deschis, 

Pomete, 

înflurete, 

Dumnezeu sînt să ne ierte...” 


Din Dobrogea: 

,Albina face miere, 
Mierea se face ceară, 
Ceara se face făclie, 
Făclia s-aprinde, 


(I. Floca, Sibiu, c. Şina) 

Raiul se deschide, 

Maica Domnului pe toţi în braţe ne coprinde...” 

(N. Ludovic, c. Niculiţel) 

în Occident se zice că-n noaptea Crăciunului albinele cîntă o minunată colindă 
despre naşterea Mîntuitorului, şi că ele nu înghimpă cu acul lor decît numai pe 
oameni desfrînaţi şi pe femei perdute (Rolland, Faune pop. III, 268); se mai zice că 
patria albinelor e paradisul, şi alte legende analoage (Gubernatis, Zoologic. Mythol. 
II, 218); dar numai la români, printr-o imagine de cea mai înaltă poezie, poporul ne 
asigură că: 

Albina este făcută din lacrămile Maicei-Domnului...” (Dumbravă, Neamţ, 
c. Uscaţii). 

De aceea e mieroasă, dar şi te doare totodată. 

în fine, nu lipseşte o legendă comică: 

„Poporul zice că la început albina a fost a ţiganilor şi oamenii au făcut schimb 
cu dînşii, dîndu-le în loc nişte bărzăuni mari, cari trăiesc sălbateci şi de cari s-au 
bucurat ţiganii, crezîndu-se cîştigaţi, căci albina e mult mai mică...” (Buzău, com. 
Boziorul). 

v. Ţigan. 

Cuvîntul s-a păstrat în toate dialectele române: macedo-român alghină, 
istriano-român albiră, la noi după localităţi: albină, alghină, albghină şi chiar alb'ină 
(Năsăud). Este latinul: musca a 1 v i n a , literalmente „mouche de ruche”, de unde 
pe de o parte simplul muscă „abeille”, după cum se aude adesea pe la ţară, pe de 
alta - albină, substantivîndu-se adjectivul ca în: „fîntînă = (aqua) fontana”, „arma- 
sariu — (equus) admissarius”, „iarnă — (tempus) hibemum” etc., sau precum în 
latina lui Plaut se zicea bunăoară: „melina = (crumena) melina”. Aşadară albină 
este în cea mai strînsă înrudire cu albie (= lat. alveum), după cum se numea 
dentru-ntîi stupul sau ştubeiul (Cihac). Masculinul albin în poezia poporană din 
Banat ar putea să ne amintească că la vechii romani tocmai albina- femeie era privi¬ 
tă ca bărbat: „rex” sau „regulus” (Virgil., Varr. etc.), astfel că albin ar fi „(rex) 
a 1 v i n u s ”, „regele stupului”; e mai probabil totuşi că, după ce cuvîntul albină 
fusese deja format, poporul l-a apropiat apoi printr-o asociaţiune de idei de adjecti¬ 
vul a 1 b î n = lat. albînus, nu cu sensul de „blanc”, ci cu acela de „candide”. Prin 
aceeaşi asociaţiune de idei s-a născut forma femeiască a 1 b i n i ţ ă în loc de 
albineaţă, într-o doină din Ardeal: 


şi mai jos: 


„Tot mă mir, mă mir drăguţă, 

Cum poţi fi aşa mîndruţă? 

Nu ştiu cum poţi fi, leliţă, 

Chiar aşa de a 1 b i n i ţ ă ?” 

„Frunzuliţă d a 1 b i n i ţ ă ...” 

( Familia, 1886, p. 227) 


ca şi cînd ar fi deminutivul a 1 b i n i ţ ă din albină. 

Cu mult înainte de colonizarea romană, Dacia era vestită prin albinetul 
său, căci deja pe timpul lui Erodot tracii spuneau cu emfază grecilor că pe aci nu 
poţi străbate de mulţimea albinelor: „ccx; 5" 0pf|' K£ţ Leyoncn, peÂaoaar Kaxexon- 
cti xa rceptv xob ”Ioxpon, Kai tuto xonxcov ouk e'voa 5ieL0etv xo 7tpoocoxepa>...” 
(Herod. V, 10; cfr. Aelian., De nat. anim. II, 7). Sub dominaţiunea Romei această 
industrie n-a încetat de a se dezvolta. Pe lîngă albină, termenii miere, ceară, 
fagur, păstură, căţel etc. dovedesc temelia latină a apiculturei române. 
Peste această temelie însă, fără a putea s-o ascunză, s-a aşezat în veacul de mijloc 
un gros element slavic: stup, ulei, prisacă, matcă, trîntor şi 
altele. Cauza este că vecinii noştri slavi, mai ales acei din Polonia, s-au îndeletnicit 
totdauna mai mult decît noi cu creşterea albinelor (Hehn, Kulturpfl. 2 , 516). E inte¬ 
resantă în această privinţă legenda poporană despre descălecarea Moldovei, poves¬ 
tită de Evstratie Logofătul, Letop. I, Apend. 5: „(Maramurăşănii), mirosindu-le fum 
de foc şi fiind locul despre apă, cu pădure măruntă, s-au pogorît pre mirodeniea 
fumului unde este acum mănăstirea Eţcanii; acolo pre acelaşi loc au găsit o pri¬ 
sacă cu stupi şi un moşneag bătrân prisacariu,de seminţie au fost rus 
şi l-au chiemat Iaţco; întrebîndu-1 acei feciori de domni ce fel de omu-i şi den ce 
ţară-i, el au spus că este din Ţara Leşească ...” 

Două judeţe, Vaslui în Moldova şi Mehedinţi în Muntenia, privindu-se cu drept 
sau cu nedrept ca cele mai bogate în stupi, poartă imaginea albinei în chiar marca 
districtuală; dar nu numai ele, ci România întreagă avusese altădată un nume euro¬ 
pean sub raportul albinăritului. Cel mai bun cunoscător al ţărilor noastre 
din secolul trecut zicea: „Una delle piu pregevoli e ricche produzioni delle due 
Provincie sono le Api, perche la cera che danno e senza dubbio la piu bella e ricer- 
cata di tutta l’Europa...” (Raicevich, Osservazioni, 1788, p. 87). 
v. Ceară. - Miere. 

Din albină se formează cinci deminutivi. Ieromonah Macarie, 1778, Dicţionar 
slavo-român (ms. în Bibi. Centrală din Buc., v. rm£AK4): „albinuţa or 
albiniţa, albinica, albinioara ...”, afară de cari mai este a 1 bi¬ 
ne a , ca într-o rugăciune poporană de mai sus. Augmentativ nu există, ci numai 
colectivul „albinet, eine Menge Bienen, lauter Bienen” (Budai-Deleanu, Dicţ., 
ms. în Muz. istor. din Bucur.), „o mulţime de albine ”, căruia corespunde albi- 
n i ş „ein Ort voii Bienen” ( ibid .), „loc plin de albine”. Cel ce trăieşte din creşterea 
albinelor este a 1 b i n a r , iar însăşi îndeletnicirea a 1 b i n ă r i e (Budai-Deleanu), 
sau mai bine a 1 b i n ă r i t (Pontbriant). 

Mai multe localităţi în România se cheamă Albină: un munte în Argeş, un sat în 
Tutova, vro trei insule în Dunăre (Frunzescu, Dicţ. top., 4). Satul Albineşti în 
Argeş presupune un nume personal Albină. Numele cătunului A 1 b i n a r i i în 
Buzău ne spune că locuitorii lui vor fi fost dedaţi oarecînd cu creşterea albinelor. 
v. Albinărel. 

ALBINAREL (plur. albinărei), s.m.; t. de zool.: Merops apiaster, guepier. In 
Moldova şi Muntenia, numele mai cunoscut al acestei păserele este p r i g o a r e 

S.F. Marian, Omit. I, 61: Albinărelul e una dintre păsărelele cele mai frumoase 
de prin ţările locuite de români; el întruneşte pe penele sale mai toate colorile, precum 
albe, roşii, galbene, albastre, castanii, negre şi verzi. Nutreţul de frunte al albinărelului 
sînt tot felul de muşte, apoi strechii, lăcuste, bondari, cărăbuşi şi gărgăuni, însă mai 
ales albine şi tot felul de vespi, de unde se vede că-i vin la poporul român şi numirile 
de albinărel, vespar şi vespariţă.Ba! Românii din unele sate ale 
Bucovinei, precum bunăoară din Frătăuţii-vechi şi din Crasna, mi-au spus că 
albinărelul mănîncă cu mare plăcere şi furnici. De-aici apoi l-au numit locuitorii 
acestor sate şi furnicari u. Albinărelul se află mai pretutindene în Europa. El 
îşi face cuibul de comun prin borţi adînci din ţărmurii apelor. Umblă în cete şi strigă, 
mai cu samă înaintea unei ploi, foarte tare. De-aicea vine apoi credinţa românilor, 
atît a celor din Bucovina cit şi a celor din România, că albinărelul e nu numai un 
anunţător foarte bun de ploaie, ci şi că el, măcar că petrece mai mult în apropierea 
apelor, nicicînd de altă dată nu bea apă, ci numai cînd ploauă.” 

Tot după numele „albinei” se cheamă această păserică în mai multe alte limbi 
romanice: spân. abejaruco, franc. dial. beiola, provenţ. dial. abellerola, sard. abio- 
lu şi apiolo etc., cfr. germ. Bienenfresser, engl. bee-eater şi altele. 

Etimologiceşte, albinărel este deminutiv din a 1 b i n a r , cu sufixul -a r , ada¬ 
os la albină, hrana obicinuită a acestei păsărele, sufix ce ne întimpină cu aceeaşi 
funcţiune în numele păserelei „alunar”, care se nutreşte cu „alune”. Literalmente, 
albinărel - „petit apiculteur”. 
v. Albinar. - Prigoare. 



2 ALBINĂRÎT, s.n.; „impot sur Ies abeilles”. - v. Desetină. 

ALBINEÂ. - v. Albină. 

ALBINEŢ, s.n. collect.; beaucoup d’abeilles. - v. Albină. 

ALBINEŢ, -EAŢĂ, adj.; blanchâtre, pâle. Derivă prin sufixul deminutival -eţ din 
a 1 b i n = lat. albînus,de unde, printr-un alt sufix, sinonimul a 1 b i n i u . Se 
zice şi a 1 b e ţ, din a 1 b cu acelaşi sufix -eţ. Prin sens puţin diferă de albior, 
albişor, albiu, alb ui etc., în cari nuanţa deminutivală este totuşi mai 
pronunţată. 

Dosofteiu, Synaxar, 1683, ghen. 20, descrierea sîntului Eutimie: „era la chip 
dî-afirelîa, năravul prostacii, la peliţâ albeneţu, la stat sprintenii...” 

Acelaşi, 30 ghen., vorbind despre Sf. Ioan Crisostom: „era scundu, mare la 
capii, supţâre la trupu forte, plecaţii nasulu cu nări mare, p 1 ă v â î -albeneţ...” 

Cuvîntul circulează foarte mult în Moldova şi peste Carpaţi. 

Din Bucovina: 589 

Din Ardeal: 

„Că-i la faţă albineţ 

Iar la păr negru şi creţ, 

La obraz ca rujile 

Şi la ochi ca murile...” 

(Marian, II, 198) 

„Mă miram ce-mi place mie! 

Mărul roşu din tipsie, 

Badea nalt cu pălărie; 

Mărul roşu pădureţ, 

Badea nalt şi albineţl...” 

(Jarnik-Bîrsanu, 41) 

sau: 

„Ochii tăi cei n e g r i ş o r i 

Umple-mi trupul de fiori, 

Fruntea ta cea albineaţă 

Umple-mi sînul de dulceaţă...” 

( Ibid ., 31) 

sau: 

„De la puica-mi albeneaţă 

Ca şi dalba dimineaţă...” 

{Ibid., 322) 

sau: 

„Măi leliţă albineaţă, 

Ce te ţii aşa măreaţă? 

Că şi eu îs albineţ, 

Nu mă ţiu aşa măreţ...” 

{Familia, 1886, p. 43) 

Din Moldova: 

„Pe badea de l-ii vedea, 

Tu să mi-1 cunoşti aşea 

Că-i la faţă albineţ 

Şi la păr negru şi creţ...” 


( Conv. lit., 1886, p. 182) 

Forma albeneţ în loc de organicul albineţ se datorează asimilaţiunii vocalice 
regresive. 

v. Albinez■ - Albiniu. 

ALBINEZ ( albinat, albinare), vb.; rendre blanchâtre. în Dicţionarul bănăţean, ms. 
circa 1670 {Col. 1. Tr., 1883, p. 442): „ albinădz ”, dar fără explicaţiune. 
v. Albineţ. 

ALBINÎŢĂ 


- v. Albină. 


ALBIŞOR 


ALBINÎŞ (plur. albinişuri), s.n.; endroit riche en abeilles ou plein d’abeilles. - 
v. Albină. 

ALBINIU, -IE, adj.; blanchâtre. Se întrebuinţează în Bucovina (Marian, Cromatica, 
p. 50). Derivă din a 1 b i n = lat. a 1 b î n u s prin sufixul -i u , care formează 
sinonimul a 1 b i u d-a dreptul din alb. între albiniu şi a 1 b i u este acelaşi 
raport morfologic ca între „ a 1 b i n e ţ ” şi „ a 1 b e ţ ”. 
v. Albineţ. - -iu. 

ALBIOARĂ. - v. Albie. 


ALBIOR, -OARĂ, adj.; 1. blanchâtre; 2. sorte de raisin. Cel mai poetic dintre nu¬ 
meroasele forme deminutivale din alb, poate tocmai pentru că e puţin întrebuinţat. 
Alexandri, Flori de nufăr : 

„... deodată, rotunzi şi albiori, 

Apar la foc de soare doi nufări plutitori...” 

Jipescu, Opincaru, p. 53, înşirînd diferitele numiri de struguri întrebuinţate la 
Vălenii-de-Munte: „... sască, romostin, olog, aurel, berbecel, vînăt, vînos, ruginit, 
albior...” 

v. 1 Alb. - l AIbişor. - -ior. 


'ALBIŞOR, -OARĂ, adj.; blanchâtre. Sinonim cu albior, dar mai puţin elegant, 
deşi cu mult mai des în circulaţiune. 

O colindă din Bucureşti: 

„Şi mă poartă bine, 

Cum mi se cuvine: 

Iie nisipie, 

Roche de cutnie, 

Ciorapi albişori, 

Pantofi gălbiori...” 


într-o doină tot de acolo: 

„Cu scrobeală albişoară 
De pe alba-mi feţişoară...” 


Din Ardeal: 


(G.D. Teodorescu, Poez. pop., 81) 


(. Ibid., 308) 


„Şi la faţă-s albişoare, 
Albişoare, roşioare, 

Ca şi nişte merişoare...” 


(Jarnik-Bîrsanu, 28) 

sau: 


„Feţişoară albişoară, 
La cosiţă gălbioară 


Şi la mijloc subţirică, 
La picioare mititică...” 


(.Ibid ., 241) 


în „cîrăitura” sau argotul hoţilor români, albişor şi albitură însemnează 
ban de argint (Baronzi, Limba, p. 149). Tot aşa la hoţii din Veneţia: albume 
(Boerio). 

„Boilor albi pe la noi se zice albişor, ca nume propriu...” (Dolj, c. Risipiţi), 
v. l AIb. - Albior. -Albomu. - -şor. 

2 ALBIŞOR s. ALBIŞOARĂ, s.m. et f.; t. de zool.: ablette, Cyprinus alburnus. Un 
peşte de rîu de culoare albă argintie, foarte des în apele din regiunea dunăreană 
a României. Numele francez „ablette” este o metateză din a 1 b e 11 e , italieneşte 
a 1 b o sau a 1 b u r n o . 

„... în elăştău nostru să găseşte numa crachi şi caracude; da în ăl dî la Oghileşti 
e-n tot felu de peşte; somn, ştiucă, alghişioară, platică, ghiban şi ţipar...” (Th. Theo- 
dorescu. Ialomiţa, c. Lupşeanu). 

Forma feminină albişoară se aude mai mult în Brăila (c. Tătarii şi Filipeştii), în 
Teleorman (c. Budeştii); în Ialomiţa se mai întrebuinţează pe alocuri şi metateticul 
ablişoară (c. Grindu), care ne aminteşte pe francezul „ablette = albette”. Forma 
masculină albişor e mai răspîndită în Oltenia (Dolj, c. Galiciuică şi Risipiţii). Tot 
din alb, dar prin alte sufixuri, se cheamă acest peşte în Covurlui a 1 b i ţ ă sau 
a 1 g h i ţ ă (N. Ţărcuş, c. Piscu), iar în Banat albonîu (S. Liuba, c. Maidan). 

în Dobrogea albişoară se aplică în genere la toţi „peştii mici a 1 b i ” (G. Eftu- 
şescu, c. Ciobanu), ca şi franţuzeşte: „blanchaille, menu poisson blanc” (Littre). 

Se zice şi simplu: peşte -alb ( L.B .). 
v. l ’ 3 Albişor. 

3ALBIŞOR, s.m.; t. de botan.: sorte de champignon. Un fel de ciupercă. 

„Negrişori şi albişori se cheamă neşte bureţi, cei dentîi negri, ceilalţi a 1 b i ; se 
fac unii şi alţii toamna pe copaci căzuţi; muntenii îi întrebuinţează la hrană, fripţi, 
gătiţi şi muraţi în vase” (S. Poppescu, Buzău, corn. Chiojdu). 
v. l ' 2 AIbişor. 


ALBIRE 

ALBIT 



ALBITOARE. - v. Albitor. - Nălbitoare. 

ALBITOR, -OARE, adj.; blanchissant, ayant la propriete de rendre blanc. Mai 

Doină din Ardeal: 

„Te scalzi seara-n rîurele, 
Şi te zvîntă vînturele? 

Ori te bate vînt cu boare, 
Vînt cu boare albitoarel...” 


v. Nălbitor. 

ALBITORIE. - v. Nălbitorie. 


(Familia, 1886, p. 227) 


ALBITURĂ (pl. albituri), s.f.; blanchissage, blanchissure; au pluriel: linge blanc 
(Cihac). Se întrebuinţează mai ales la plural ca sinonim cu a 1 b e , cu acea deosebire 
că nu însemnează niciodată haine, ci numai cămeşi sau cele ce se spală, ba şi acestea 
înainte de a fi îmbrăcate. Se zice: m-am îmbrăcat în a 1 b e , fie pînză, postav, 
cojoc; dar: am multe albituri. 

In graiul hoţesc albitură vrea să zică bani de argint (Baronzi, Limba, p. 149). 
v. Alb. - l AIbişor. — -ură. 

iALBÎŢĂ. - v. 2 Albisor. 

2 ALBÎŢĂ, (pl. albiţe), s.f.; t. de botan.: drave, Alyssum incanum. Spanioleşte: „aliso 
blanquecino”: Poporul a moştenit din vechime credinţa că albita vindecă de 
muşcătura cînelui turbat (Sava Bărcianu), ceea ce făcuse deja pe greci s-o numească 
ăLvooov, de la negativul a şi ^boaa „turbare”, 
v ^Albită. 

3ALBÎŢĂ, n. pr. loc. f.; nom de village. Aşa se cheamă un sat în districtul Fălciiului 
(Buciumul român I, 36). 
v. 2 Albiţă. — iţă. 

ALBIU, -ÎE, adj.; blanchâtre. Sinonim cu albui, albicios, albineţ etc., 
avînd acelaşi sufix ca în alburiu şi a 1 b i n i u . 

E des la Alexandri. 

Iarna: 

„Tot e alb pe cîmp, pe dealuri, împregiur, în depărtare 
Ca fantasme albe plopii înşiraţi se perd în zare, 

Şi pe-ntinderea pustie, fără urme, fără drum, 

Se văd satele perdute sub clăbuci albii de fum...” 

Tunetul. 

„E umbra unor nouri albii, uşori, mărunţi 
Ce lunecă sub soare, clădind un lanţ de munţi...” 

Calea robilor. 

„Pe cerul nalt luceşte un rîu albiu de stele...” 

Vînători: 

„Pe geana cîmpului albiu, 

Se vede-un codru mare 
Lucind sub soarele g ă 1 b i u , 

Ş-un sat perdut în zare...” 

v. Albiniu. - Alburiu. 

ALBIUŢA, s.f.; diminutif d’a 1 b i e : petite auge, petite jatte. 
v. Albie. 

ALBOARE. - v. Alburiu. 

. V W V 

1 ALBONIU = ALBOI, adj. et subst.; d’une couleur tres-blanche, mais seulement 
en parlant des animaux domestiques. 

„Porcii albi-bălani se zic albonî...” (P. Munteanu, Banat, c. Vermeş). 
„Porc cu pete - caciur, porc alb- alboniu...'” (M. Dragalina, Banat, c. Borlova). 
„Cinele cu părul alb pe lîngă grumazi se zice grivei; cinele alb ca neaua 
- alboi...” (P. Olteanu, Transilv., Haţeg). 

Este o formaţiune românească din alb prin sufixul augmentativ - oi=onîu. 
v. 2 AIboniu. - 2 AIbei. - -oi. 

2 ALBONIU = ALBOI, s.m.; t. de zool.: ablette, Cyprinus alburnus. Sinonim 
bănăţean pentru a 1 b i ş o r sau albişoară. 
v. 1 Alboniu. - 2 Albişor. 

ALBOREÂ. - vAAlba. 

'ALBOTĂ, n. pr. pers. m. Format din alb prin acelaşi sufix ca în vechile numiri 
proprii: Călotă, Răcotă, Pălotă, Drăgotă, Balotă, Mîcotă, Amotă etc. 

La 1535, marele postelnic moldovenesc sub Petru Rareş: „pan Albotă” ( Zapiski 
Odesskago Obscestva Istorii II, 563). 

Un alt Albotă, în Pomelnicul mănăstirii Bistriţa din Moldova (ms. în Acad. 
Rom., p. 99). 

De aci colectivul Alboteşti ca nume propriu topografic. 

Intr-un crisov slavo-român de la Ştefan cel Mare, din 1489 ( A.I.R. 1, 155): 
„EitadTH 36MAH WT XĂTdpd H rt E « T 6 llţ H A 0 p K ...” 

A 1 b o t e ş t i , sat în districtul Brăilei (Frunzescu, Dicţ. top., 4; cfr. Buciumul 
român I, 36). 

v. 2 Albotă. — otă. 

2 ÂLBOTĂ, n. pr. loc. Acelaşi cuvînt cu cel precedinte, dar aplicat la localităţi. 
Frunzescu (Dicţ. top., 4) indică vro şease sate numite Albotă, în districtele Argeş şi 
Iaşi, precum şi-n Basarabia, unde se mai află şi părîul Albotă. 

594 v. Albotă. 

ALBUC. - v. Albuceşti. 

ALBUCEŞTI, n. pr. loc. plur. m. Numele unui sat din regiunea Brăilei (Frunzescu, 
Dicţ. top., 4), care presupune un nume propriu personal A 1 b u c , format din alb 
prin sufixul deminutival -u c . 
v. Alb. - -uc. 

ALBUGINE, s.f.; t. de med.: albugo, cataracte. în Glosarul slavo-român, ms. circa 
1600 ( Cuv. d. bătr. I, 268), ne întimpină de două ori: ,jtopK0AK a rt i: Uj N H E 
E foarte remarcabilă conservarea poporană la români a terminului medical latin 
albuginem,pe care francezii l-au căpătat numai în timpii moderni pe calea 
ştiinţifică, mănţinîndu-i forma nominativă „albugo” şi neştiind de ce gen să-l facă, 
masculin ori feminin (Littre). Italieneşte, întocmai ca şi la noi, a 1 b u g i n e . 
v. 3 ’ 4 Albeaţă. 

!ÂLBUL s. ALBU, n. pr. pers. m. artic. Nume bărbătesc corespunzător femeiescului 
Alba. Altădată era foarte poporan la români. 

Albu (îIaeS) stolnic, într-un document muntenesc din 1490 ( A.I.R. I, 6). 
în Pomelnicul mănăstirii Bistriţa din Moldova (ms., în Acad. Rom., p. 39, 40, 
49, 57, 60, 62, 67, 68, 70 etc.) de o mulţime de ori: Albulu (flAEOl^Ak) şi Albu 

(flAEOIf ). 

într-un act muntenesc din 1531 (Venelin, Vlacho-bolg. gramaty, p. 151), tatăl 
se cheamă Albu, iar fiul Albulu, ca şi cînd -u 1 n-ar fi articlu, ci un sufix demi¬ 
nutival. 
v. -ul. 

într-un alt act, din 1551 (Cuv. d. bătr. I, 243): „Gonea, Albul, Belcîu...”, unde 
Belcîu este acelaşi nume tradus slavoneşte. 
într-un act din 1573 (Cuv. d. bătr. I, 252): Albu. 

într-un act din 1620 (A.I.R. I, 139) doi: ,^Albul de Nucşor” şi ,/ilbul de Găneşti”. 
Fruntaşii satului Goleştii la 1650 (A.I.R. I, P- 26): „... Nedelco Oncescul judec i 
Radul Bechescul post i Albul sin Stancîul judec...” 

Una din lucrările cele mai populare d-ale lui Anton Pann este întitulată: O şeză¬ 
toare la ţară sau povestea lui moş Albu (Buc., 1851-2). 

Albul este în antiteză cu N e g r u 1, un alt nume personal de asemenea foarte 
întrebuinţat altădată, dar căruia nu-i corespundea o formă feminină Neagra, 
căci „negreaţă” ar fi fost o bătaie de joc pentru o femeie. 

Uneori acelaşi individ se zicea Albul şi N e g r u 1, cu un nume de botez şi 
celalalt ca poreclă. La 1510, doi boieri, Stoica logofăt şi Albul N e g r u 1, au dăruit 
mănăstirii Tutana satul Mogoşeştii (Arh. Stat., M-rea Radu-vodă, nr. 19). 

Cîteodată doi membri din aceeaşi familie erau unul Albul, altul Negrul. Fiu 
al lui Radu-N e g r u 1 (Col. I. Tr., 1871, p. 138), Mircea cel Mare era cunoscut în 
tinereţele sale ca „Banovăţ Albul” (Windek, ap. Engel, Gesch. d. Wal., 167). în 
zilele noastre au fost doi veri Goleşti foarte populari, ca: „Golescu Albul ” şi „Golescu 
A r ă p i 1 ă 

în Roma numele ereditar de Albuş, mai în urmă A 1 b i n u s , purtau toţi 
pogorîtorii din ilustra familie Postumia (Fabretti, Gloss. ital., ad voc.). 
v. 2 Alba. - Negrul. 

2 ALBUL, s.m. artic.; t. de mythol. pop.: un genie bienveillant. în poveşti, 
Albu-î mpărat în opoziţiune cu Negru -împărat, cu Roş u -împărat, cu 
P e n e ş -împărat etc. 

Alexandri, Legenda ciocârliei: 

„Venit-au Roşul, craiul înaltelor lungi plaiuri, 

Şi Albul ce domneşte pe douăzeci de raiuri 
Şi Peneş-împăratul, arcaş cu ochiul ţinteş, 

Ce are-n tolbă fulgeri şi-n grajdi pe calul Vinteş...” 

Alături cu Albul, legendele poporane ne vorbesc de „zîne a 1 b e ”, în opoziţiune 
cu cele „negre”, cărora li se închină drept prinos „găine a 1 b e ” şi cari îşi au o 
reşedinţă la „apele albe” etc. (Col. I. Tr., 1876, p. 359-61). 

La macedo-români, din contra, Albe sau zîne albe sînt ielele. „Credinţa 
populară le atribuie aceeaşi putere răufăcătoare ca şi ielelor, adică: paralizarea dife¬ 
ritelor membre şi părţi ale corpului, a limbei, a auzului chiar. Expresiunile consa¬ 
crate pentru a desemna pretinsa boală căpătată de la Albe sînt: agudit di Albe 
(lovit de iele) sau: loat di Albe ...” (Şaineanu, Ielele, p. 25-6). 
v. Zînă. - Negrul. 

3 ÂLBUL, s.m. artic.; t. de zool.: espece de vermisseau. Un fel de vierme numit 
după culoarea lui, ca şi verdeţul sau verdetele. 

„Dintre vermi, poporul de aci cunoaşte: rîma, moletele, un verme mic galben, 
verdeţul, care se ascunde în pămînt lîngă rădăcina curechiului şi-l roade, albul, care 
trăieşte din sucul lemnelor tăiate şi al legumelor şi strică crumpii...” (D. Receanu, 
Banat, corn. Bucova). 
v. Verdete. 

ALBULESC. - v. Albuleşti. 

ALBULEŞTI, n. pr. loc. plur. m. Aşa se cheamă mai multe sate, prin pluralul dela 
Albulesc = „fiul lui Albul ”. 

La 1647, jupîneasa Paraschiva a lui Necule păharnic din Ugrumi vinde lui 

şi den apă şi den şăzutul satului de peste tot hotarul şi cu tot venitul şi cu viile şi cu 
rumânii...” (Arh. Stat., M-rea Strihaia, nr. 8). 
v. 1 Albul. - Albeşti. - Alboteşti. 

ALBURESC ( alburit, alburire), vb.; blanchir, rendre blanchâtre, recouvrir de blanc. 
Literalmente: a face alburiu. 

Jipescu, Opincaru, p. 75: „Mă mir că nu vă topiţi, voi ţărani[ i], dă ger, cînd văz 
în puterea iernifi] că pă chieptu vostru dăsfăcut să răsfaţă ninsoare, frigu şi ploaiea, 
şi cum nu-nţepeniţi, cînd vă zăresc sculaţi din car dimineaţa brumaţi ori alburiţi, dă 
păreţi că sînteţi d-o sută dă ani...” 
v. Alburiu. 

ALBURIU, -IE, adj.; blanchâtre, pâle. Sinonim cu albiu, alb ui, albicios 
etc. Este o veche formaţiune românească din substantivul abstract a 1 b o a r e =lat. 
a 1 b o r e m , fără a fi necesar de a admite un prototip latin rustic „alborivus” (Cihac). 
Sufixul nostru -i u , deşi corespunde latinul -i v u s , totuşi a căpătat la români o 
funcţiune proprie postlatină în terminologia cromatică: verzîu, negrîu, albăstriu, 
gălbîu, vişinîu, portocaliu, alunîu, fistichiu etc., astfel că alburiu, adecă albur-iu, 
latin prin ambele sale elemente constitutive albor-ivus, este totuşi curat 
românesc prin compoziţiune. 

A. Odobescu, Pseudokyn., p. 218: „Flăcăraie alburii ieşeau pe acolo din pămînt 
şi zburau dasupra tainiţei, unde stătură ascunse, atîta mare de vreme, comorile cele 
de la Petroasa...” 

Vinurile pe la noi sînt roşii, persăcîi şi alburii...” (C. Bărbulescu, Dolj, c. Calapăr). 
„... arnăut este un fel de grîu cu bobul mare şi alburiu...” (I. Adamescu, Dolj, 
c. Găeşti). 

De la Vrancea (B. Ştefănescu), Sultănica, p. 18: „Focul pîlpîia în gura sobei; 
muscelele alburii se zăreau, prin geamuri, topite într-o cîmpie întinsă...” 

Substantivul alboare,de unde vine alburiu, se mai aude în Bucovina. 
Basmul Sucnă-murgă (Sbiera, Poveşti, p. 91): „N-am văzut nimică - zise el - 
decît că-i pămîntul ca un muşunoi şi un feliu de alboare ca apa pinprejurul 
lui...” 

v. Albiniu. - -iu. 

ALBUŞ (plur. albuşuri), s.n.; 1. blanc d’oeuf; 2. blanc de l’oeil. Sinonim cu 
substantivul alb. 

Albuşul ochiului = albugo oculi; albuşul oului = albumenovi” ( L.B .). 
în grai circulează mai mult despre o u ; în poezia poporană, despre ochi: 

„Ochii mei sînt cu albuş, 

Te strig noaptea din culcuş; 

Ochii mei sînt cu lumină, 

Te săgeată la inimă...” 

sau: 

„Ochii tăi cei cu albuş 
Mă scoală de pe culcuş...” 

(IbuL, 1882, p. 602) 

sau: 


„Ochii ei cei cu lumină 
Mult mă strigă de la cină, 

Ochii ei cei cu albuş 

Mult mă cheamă din culcuş...” 

(Jarnik-Bîrsanu, Transilv., 33) 


v. 2 Alb. - Ochi. - Ou. - -uş. 


ALBUTE, n.pr.loc.plur. f. Aşa se cheamă un sat în Muscel, care formează o singură 
comună cu satul B e 1 e ţ i = o traducere slavică a aceluiaşi nume, cu satul 
Negreşti, = o antiteză a celorlalte două, şi cu satul Zgripţeşti. InAlbute, feminin 
plural de la a 1 b u t , figurează interesantul sufix deminutival -u t ca în mic-ut-el, 
grec-ot-ei, serb-ot-ei, puţin-t-el etc. 
v. l Alb. - -ut. 


ALBUŢ, -Ă, adj.; blanchâtre. Sinonim cu albineţ, albui etc., iar mai ales 
cu a 1 b i ş o r . 

E des în poezia poporană. 

O doină din Ardeal: 

„M-a mînat maica la vie 
Să-mi culeg măghiran mie, 

Măghiran de cel albuţ 
Să fac pană la drăguţ...” 

(Jarnik-Bîrsanu, 315) 

Balada Gruia lui Novac : 


„Apoi, Doamne, faţa lui 
Ca şi spuma laptelui; 

E albuţ, cam roşcovan, 
Şi seamăn-a căpitan...” 


Bocet din Dobrogea: 

„Ochişorii ei 
Ca nişte scîntei, 
Dalbele mînuţe 
Ca florii e-albuţe...” 

Un alt bocet tot de acolo: 


(Reteganu, Poez. pop., 62) 


(Burada, Înmormînt., 126) 


„Din ai tăi dragi ochişori 
Au să crească alte flori, 

Din guriţă 
Tămîiţă, 

Din mînuţe 
Flori albuţe...” 


Din Bucovina: 


(Ibid., 136; cfr. 111) 


v. l Alb. - 2 Albişor. - 


„Pe cel deal, pe cea costiţă, 

Este-o floricea albuţă, 

Ş-am zis lui Toader să vie 
Să i-o pun în pălărie...” 

(Aurora română, 1881, p. 15) 


-uţ. 


*ALCÂ (plur. alcale ), s.f.; „crampon, crochet” (Pontbriant). „Alcă, scoabă sau 
legătură de fer la muri şi alte construcţiuni (L.M.). Cuvînt de aceeaşi origine cu cel 
următor, 
v. 2 Alca. 


V V 

2 ALCA s. HALCA (artic. alcaoa, plur. alcale), s.f.; espece de tournoi oriental, jeu 
de bagues. Intre secolii XVI-XVIII jocul alcalei şi cuvîntul, ambele împrumutate 
din Orient, par a fi fost răspîndite la români. 

Moxa, 1620, p. 389: „jucaşi bine astăzu şi vrătejişi bine calul la alcă...” 

Glosar slavo-român, circa 1600 (Cuv. d. bătr. I, 268): „TpH3NHLU,£, loc larg sau 
unde aleargă la alcă...” 

Balada Sîrb-sărac: 

„Trecea mercuri, venea joi, 

Turcii mergea cîte doi 
Ca să gioace la halca 
Sus în Haidar-paşa, 

Şi deodată toţi pleca, 

La fugă se arunca, 

Pe cîmp luciu se-nşira...” 

unde Alexandri ( Poez■ pop. 2 , 109) observă: „Halca e cuvînt turcesc ce însemnează 
„verigă”. Giocul halcalei trebuie să fi fost acelaşi carele poartă la francezi numele 
de: jeu de bagues. După înţelesul baladei, giocul consista întru a se repezi călare în 
partea unde se găsea halcaoa spînzurată, şi a zvîrli djeridul astfel încît să treacă prin 
cercul ei...” 

Un martur ocular, Gheorgachi Logofătul din Moldova, Le top. III, 314, descrie 
alcaoa după cum se mai juca încă în secolul trecut: „A tria zi după Paşti vin toţi 
egumenii greci de se închină domnului cu Sfânta înviere, aducând şi pocloane căte 
un miel; şi tot într-această zi, sau a patra zi, au fost obiceiu vechi u de eşia 
domnul afară cu tot alaiul de slujitorime şi cu toată boierimea mari şi mici la halca, 
ori în şăsul Bahluiului, ori la Copou, scoţindu-se toţi caii domneşti; şi şezănd dom- 599 

nul la saivant şi boierii pe scaune, pe cine din boieri rănduia domnul încăleca pe cal 
domnesc şi se slobozia cu suliţa asupra halcalei - care suliţe sănt 
aduse din Ţara Ungurească, acolo se fac într-adins pentru această treabă - cu zi- 
cături de mehterhanea; şi care lua halcaoa în repegiunea calului, 
venia de se închina domnului şi-i săruta măna şi poala; şi celor mai mari boieri li se 
dăruia de cătră domn căte o lastră sau canavaţă cu fir şi un postav, celor mai de gios 
postaji şi atlaze...” 

Din acele petreceri de altădată, a mai rămas în popor numai doară locuţiunea 
proverbială „bate alcaoa = perde timpul în deşert” (L.M). 

Este turcul h a 1 q â , djagataic a 1 k â (Şaineanu, Elem. turc., p. 50) „anneau, 
bague”, care n-are a face nici cu grecul %aÂKoq, nici cu românul „o halcă de pîine” 
(Cihac, II, 584). 

v . 1 Alea. - Halca. - f 2 HaIcă. 

ALCÂM (plur. alcamuri ), s.n.; ruse, piege, guet-apens, savoir-faire. Cuvîntul 
se aude în Transilvania. Lexiconul Budan, vrînd cu orice preţ să-l apropie de 
latinul „arcanum”, îi suceşte forma şi sensul totodată: „Alcamu vel a r c a m u : 
1 . taină, lucru ascuns, arcanum, mysterium, res occulta, 2 . viclenie, ars, 
techna”. Alţii au mai confundat cu alcam pe arcan „fune cu ochi la capăt” 
(L.M.), o vorbă curat tătărească. Numai forma alcam şi sensul „viclenie” sînt 
poporane şi istorice. 

Cuvîntul ne întimpină de trei ori la Coresi, Omiliar, 1580: 

quatern. XI, p. 3: „... ne-amu cufundaţii şi ne chinuimu în năpăştile vrăjmaşului 
şi în alcămurile lui...” 

quat. XVI, p. 14: „...chinuiţii de ale vrăjmaşului năpăşti şi de alcâmuri- i...” 

quat. XXVI, p. 1: „... acastâ dumnezeiască sămăînţâ să ne nevoimu să o prii- 
mimti, ca să nu fie călcată sau răsipitâ de dracii văzduhului; aşijderea să o răsădim 
într-adăncu, să ne nevoimu ca să se înrădăcineze, ca să nu de alcămurile năpăştilor 
să se usuce...” 

Alcam nu e turcesc, nici slavic. El n-are a face cu latinul „arcanum”, căruia i-ar 
corespunde româneşte „areîn” ori „areîm” sau „areîu”, niciodată alcam. Prin sens şi 
prin formă, este curat maghiarul a 1 k a 1 m „meşteşug, îndemînare”: alkalmas 
„habile, adroit”, alkalmassâg „adresse, savoir-faire”, alkalmazekony „expeditif”, 
alkolmazkodni „s’accomoder, s’arranger” etc. Din alkalm - alcam prin 
disimilaţiunea unuia din cei doi I. 

v. Arcan. - Hatalm. - Meşteşug. 

ALCAZÎ (pl. Alcăzeşti), n. pr. m.; nom d’une familie noble moldave. Astăzi se zice 
mai des Alcaz. Această familie e cunoscută în Moldova din prima jumătate a secolului 
XVIII, locuind atunci în districtul Neamţului şi fiind încuscrită cu vechiul neam 
boieresc B a n t ă ş . Intr-un act al moşiei Aldeni (Arh. Stat. din Buc.) din 1767 se 
menţionează mai de multe ori Iordache Alcazi (IlAKdXH), cumnat cu Nicolae Lipan 
600 şi fiu al sulgerului Constantin dintr-o fiică a lui Ursache Bantăş. Sub vechea-i formă 



ALCĂTUIESC 


Alcazî, de unde mai târziu s-a mutat tonul în Alcăzi ş-apoi s-a perdut finalul -/', acest 
nume este de tot turcesc sau tătăresc: A 1 k a z y sau A 1 - q a z î . 

v. 2 Arap. - Bantăş. - 1 Turc. - Turcul. 

ALCATUIALA (pl. alcătuieli). - v. Alcătuinţă. 

ALCĂTUIESC ( alcătuire, alcătuit), vb.; creer, produire, former; composer, 
arranger. Deşi, fără îndoială, cuvîntul vine d-a dreptul din maghiarul a 1 k o t n i 
„creer”, totuşi derivaţiunea din c î t , propusă de Lexiconul Budan, e foarte 
ingenioasă, răzămîndu-se pe analogia vechiului italian „ q u o t a r c = componere, 
ordinare”, şi nu este fără o brumă de adevăr. Dintru-ntîi alcătuiesc = a 1 k o t n i 
trebuia să fi însemnînd numai „creer”, adecă „scot la iveală ceva nou privit ca o 
unitate, nu ca o adunare”, de exemplu: 

„Lui Adam l-a sa zidire Dumnezeu i-a dăruit 
A fi stăpîn preste toate ce el le-au alcătuit...” 

(Zilot, Cron., p. 3) 

şi deja mai tîrziu, pe terenul românesc, se va fi născut sensul de „composer, arranger”, 

„aşez împreună mai multe una c î t e una”, pe care nu -1 are prototipul unguresc şi 
care pare a se datori anume etimologiei poporane de la a 1 - c î t, înlesnită prin 
unele construcţiuni ca: 

„Milă îţi era de ţară s-o vezi cum o bîntuia, 

Iscodiri n-ajunge-n minte pe c î t e alcătuia...” 

(Beldiman, Tragod., v. 2497) 

In alcătuire, după cum s-a încetăţenit la noi prin etimologia poporană, fiecare din 
elementele constitutive ale totului este al c î t e 1 e faţă cu celelalte, adecă 
alcătuieşte cutare proporţiune numerică; bunăoară la Alexandri, Iaşii în 1844: 
„ţăranii, cari, slavă Domnului! alcătuiesc cel mai mare n u m ă r , nu şi-au părăsit 
niciodată obiceiurile, nici limba, nici portul...”, unde alcătuiesc este ca şi cînd am 
întreba: al cîtele este ţăranul între ceilalţi români?” 

I. Ca verb activ, alcătuiesc se poate traduce mai totdauna franţuzeşte prin „com¬ 
poser” şi „arranger”. 

a) Alcătuiesc „composer”, fie în sens fizic, fie în cel intelectual, sinonim cu 
întocmesc. 

A. Odobescu, Mihnea-vodă, p. 37, vorbind despre mazilia acestui principe în 
Ardeal: „Toţi grofii şi nemeşii din Sibii şi de prinpregiur alcătuiau o curte care se 
bucura de bilşugul şi traiul domnesc al voevodului mazil...” 

Costache Negruzzi, Zoe I: „El purta un antereu de suvaia alb, era încins cu un 
şal roşu cu flori, din care o poală i se slobozea pe coapsa stîngă, iar capetele, alcătu¬ 
ind un fiong dinainte, cădeau apoi peste papucii lui cei galbeni...” 

Zilot, Cron., p. 2: „Acum văzînd iar în patria mea primejdie mare şi înţelegîndu-o 
pre dînsa tocmai stîrv în mijloc la atîtea hiare, mai alcătidi şi această scurtă scrisoare...” 601 

La Cantemir, Ist. ierogl. (ms., în Acad. Rom., p. 29): „... cămila nepăsărită şi 
paserea necămilită, căriia unii alcătuindu- i numele Strutocamilă îi dzic; acasta pre¬ 
cum hirişă cămilă să nu fie, penele o vădesc, şi iarăşi hirişă păşire să nu fie, nezbu- 
rarea în aer o pîreşte...” - alcătuiesc se referă la numele compus: 
CTXpouSo-KdcpriLoq. 

b) Alcătuiesc „arranger”, sinonim cu tocmesc. 

Ioan din Vinţi, 1689, f. 179 a: „Primeşte dară, Biruitorîule, ruga şi rugăcîunîa 
noastră şi odihneşte toate sufletele carele s-au pristăvitu mai înainte întru nădejdea 
învierii şi a vieţii cei de veci, şi le alcătuîaşte numele lor în cartea vieţii...” 

O predică a Sf. Ioan Crisostom, sec. XVII (Cod. ms. miscel. al Bis. Sf. Nicolae 
din Braşov, p. 492): „aşa cu adevâru să credeţi că pre noi tocmit u- ne-a u 
Domnul şi ne-au alcătuită ...” 

II. Ca verb reciproc, a se alcătui, sinonim cu „ a se învoi”, însemnea¬ 
ză „convenir”. 

Beldiman, Tragod., v. 43: 

„Pun soroc, hotărăsc ziua, între ei s- alcătuiesc, 

Şi o grabnică ispravă cu toţii nădejduiesc...” 

sau la Donici, Leul la vînat : 

„Leu, lupu, vulpea şi cinele odat’ 

Ca nişte buni vecini s-au fost alcătuit : 

Cu toţii întrunit 
Să umble la vînat...” 

III. Ca verb reflexiv, m ă alcătuiesc are în limba veche înţelesul de: a-şi strîn- 
ge toate părţile corpului într-o grămadă, a se ghemui, a se zgîrci, 
„se ratatiner, se ramasser, se pelotonner”. 

Aşa la Coresi, Omiliar, 1580, quatern. XXXI, p. 7: „îaste cămileei mai lesne 
preîn urechile acului ase alucâtui decătu bogatulu a se spăsi....”, unde alcătuire 
însemnează a se face de tot mic (Luc. XVIII, 25). 

De asemenea la Cantemir, Ist. ieroglif. (ms., în Acad. Rom.), p. 59: „... supt 
gardul din afară bine aproape să lipi şi acolea ca mortul să trînti; acesta aşea 
alcătuindu- să şi mulcomiş la pămînt ascundzindu-să, celalalt cît ce putea ciriteele 
scutura, şi cu picioarele uscatele frundze tropşind-stropşind le suna...” 

Pe lîngă substantivul verbal alcătuire şi adjectivul verbal alcătuit, 
din alcătuiesc s-au format alcătuială sau alcătuinţă „composition” şi 
alcăituitor „compositeur”. 

v. Rînduiesc. - Tocmesc. 

ALCĂTUINŢĂ (pl. alcătuinţe), s.f.; formation, composition, arrangement, 
structure. Din alcătuiesc, prin sufixul - i n ţ ă , reprezintînd ca substantiv 
abstract toate sensurile verbului. După Lexiconul Budan (p. 15), e mai întrebuinţat 

decît infinitivalul alcătuire, care exprimă aceeaşi noţiune. Prin sufixul -eală 
se formează sinonimul alcătuială (Budai-Deleanu). 
v. Alcătuiesc. - l < 2 -eală. - -inţă. 


ALCĂTUIRE (pl. alcătuiri), s. f.; l’infinitif substantive d’a lcătuiesc: 
formation, composition, arrangement. Sinonim cu alcătuială şi 
alcătuinţă. 

Critii şi Andronius (Iaşi, 1794, p. 23) descriind universul: „Aşa totu este rîndu- 
itu de unu chipii, citii nimică nu lipseşte într-acastă mare alcătuire pentru toate zidirile: 
apa are trebuinţă de pămîntu pentru a o sprijini, pămîntulu are trebuinţă de apă pentru 
a să face roditoriu, aerulu să adaoge din apă şi foculu să hrăneşte din aeru, şi aşa totu 
este rînduitu de unu chipii citii fieştecare lucru are trebuinţă de celalaltii pentru a sa 
ţinere şi toate înpreună alcătuescu şi ţinu lumea...” 
v. Alcătuiesc. - Alcătuinţă. 

ALCĂTUIT, -Ă; adj.; part. passe d’alcătuiesc: forme, compose, arrange 
etc. Reprezintă ca adjectiv toate sensurile verbului din care derivă. 

Alexandri, Rămăşagul, sc. 1: „Spiritul femeiesc este alcăituit de trei părţi din 
iad şi una din rai...” 

Zilot, Cron., p. 107: „Domnia lui Ion-vodă Caragea, alcătuită întîi pre scurt în 
stihuri greceşti...” 

Cuvîntul e foarte des la Cantemir, cu diferite nuanţe de înţeles. Aşa, de exem¬ 
plu, în Istoria ieroglifică (ms. în Acad. Rom.): 

p. 22: „a unui organ de muzică toate coardele deodată lovindu-să o răzsunare 
oarecaria dau, însă vreo melodie tocmită şi după pravilele muzicăi alcătuită 
nice cum nu să aude...” 

p. 267: „... de demult întemeiatului şi în veci alcătuitului nostru prieteşug acmu 
roada în vreme a-ş da şi dragostea viptul a-ş arăta, precum mi se pare, s-ar cuveni şi 
s-ar cădea...” 

p. 169: „... pietrile scumpe frumos cu aur alcătuite era...” 

La negativ, ibid.,p. 48: „pre cit greu bucatele vîrtoasă stomahului slab aduc, pre 
atîta nesufferire aduce şi cuvîntul nealcătuit la urechia bine ascultătoare...” 
v. Alcătuiesc. 

ALCĂTUITOR. - v. Alcătuiesc. 

ĂLCIU, s.m.; t. de zool.: l’elan. Cuvînt adus numai de Budai-Deleanu ( Dicţ., ms. 
în Muz. istor. din Bucur.), care-1 traduce prin:„Elen, Elenthier”, adecă latinul 
aice = gr. âA,Kf]. Poporan să fie? 
v. Helge. 

AL-CÎTELE, A-CÎTA, adj. num.; quantieme. Forma bărbăţească îşi acaţă mai 
adesea pe emfaticul -a (v. 5 A): al cîtelea. Servă ca întrebare pentru a afla locul sau 603 

rîndul pe care-1 ţine ceva sau cineva între mai multe unităţi omogene, avînd drept 
răspuns: al doilea, al treilea sau: a doua, a treia', de ex.: al cîtelea ai vorbit în 
adunare? - al şeaptelea; a cita casă? - a treia. Niciodată nu se întrebuinţează 
fără articlu posesiv a 1. Simplul c î t e 1 e n-are în grai o existinţă individuală, ci 
numai ca element constitutiv în adjectivul al cîtele şi-n adverbul a-n c î t e 1 e . 
Formele flexionare ai cîţii, ale cîtele, indicate de Cihac (I, 47), sînt numai teoretice, 
dar nu se aud în popor. 

v. A-ncîtele. - Cît. 

ALDÂN s. HALDÂN, s.m.; t. de botan.: chanvre femeile, Cannabis femina. 

In Muntenia se întrebuinţează forma neaspirată aldan: 

„La cînepa de sămînţă, după ce se uscă, în unele sate se zice cînepă, 
în altele aldan...” (T. Sebeşan, Dîmboviţa; c. Poiana de Sus). 

în Moldova se zice cu aspiraţiune: haldan : 

I. Ionescu, Calendar, 1845, p. 61 -62: „O dată cu sămînţa de popuşoi să aruncă şi 
cînipă pentru haldani de sămînţă şi bostani pentru porci...”; dar eminentul agro¬ 
nom, rostindu-se mai jos contra acestui obicei, adaugă: „totuşi aş zice ca să să sami- 
ne deosebi haldanii...” 

Dr. D. Brîndză ne împărtăşeşte următoarea notiţă: „în Moldova se dă numele de 
haldan individului femeiesc de Cannabis sativa, adecă cînepei femele, care 
produce sămînţa şi care în Transilvania se zice cînepă-de-toamnă,pe cînd 
planta masculină se zice cînepă-de-vară. îmi aduc aminte de cînd eram copil că toamna 
se adunau toţi haldanii şi se făcea glugă din ei (precum se făcea şi din strujănii 
de popuşoi) pentru ca mai în urmă să se bată de pe ei sămînţa de cînepă...” 

în forma moldovenească haldan faţă cu muntenescul aldan, iniţialul h este o 
aspiraţiune inorganică, întocmai ca în harmasariu, după cum se zice în Mol¬ 
dova pentru armasar (= lat. admissarius). Pe alocuri se aude o formă şi mai 
degenerată: hlandan (Baican, Despre cînepă şi in, Giurgiu, 1882, p. 5-6) în care, pe 
lîngă inorganicul h, ne mai întimpină propaginaţiunea lui n, din cauza căriia s-a 
produs apoi metateza hla = hal. O vorbă românească o dată nazalizată nu mai perde 
pe nazala: din cănunt = lat. canutus se poate face prin rotacism cărunt, dar nu se 
mai întoarce la cănut. Forma hlandan este dară învederat terţiară, forma haldan 
secundară, forma aldan primară. 

Chiar dacă forma aldan n-ar fi cea primară, totuşi etimologia propusă de Cihac 
(II, 121): „haldan pour hlavan, glavan” din slavicul g 1 a v a „tete”, e 
foneticeşte peste putinţă, presupunînd o nepilduită trecere a lui v în d. Să se mai 
observe că bohemul hlawan, pe care-1 aduce în paralelă Cihac dîndu-i sensul de 
„chanvre femeile”, nu are niciodată acest înţeles, ci numai pe acela de „entete”, 
„Dickkopf ’ (Jungmann, I, 683), iar „chanvre femeile” se cheamă bohemeşte hlavac 
şi hlawatka, de unde pînă la aldan e şi mai departe. 

Dar de unde vine cuvîntul? 

Pe de o parte, întrebuinţarea sa exclusiv rustică, atît în Moldova cît şi în Ţara 
604 Românească; pe de alta, imposibilitatea de a-i găsi vro sorginte slavică, ba nici 

turcă sau maghiară; totul dovedeşte că aldan este o veche vorbă indigenă, care înce¬ 
pe deja a se perde chiar din graiul ţăranului. Nu cumva dară, ca şi alţi termeni 
botanici româneşti foarte poporani, despre cari s-a vorbit mai sus şi vom mai vorbi 
adesea să fie un arhaism elenic, trecut prin daci la români? 

Aci se prezintă două ipoteze, deopotrivă ademenitoare la prima vedere, din cari 
însă numai una se susţine pînă-n capăt. 

1. Aldan = ’A?i9ata. 

Finalul -a n este un sufix posterior, adaos la forma primitivă a 1 d u , care cu 
un alt sufix posterior s-a mai păstrat pînă astăzi în popor ca nume personal băr¬ 
bătesc Alde, format ca „Petre” din „Petru” şi nu mai puţin răspîndit decît numile 
personale bărbăteşti analoage: Floare, Trandafir, Călin etc., toate de proveninţă 
botanică. Ca şi „Petre”, Alde este masculin cu flexiunea femeiască articulîndu-se 
A 1 d e a , nu „Aldele”; la genitivo-dativ A 1 d i i, nu „Aldelui”. Alde este un 
deminutiv din A 1 d u , iar aldan e un augmentativ, întocmai ca „băietan” din „băiat”, 
„boldan” din „bold”, „şoiman” din „şoim” etc. Prototipul lui aldan este dară mascu¬ 
linul a 1 d u , care totuşi, după cum ne vom încredinţa îndată, se trage dintr-o formă 
feminină despărută: a 1 d ă . O plantă foarte asemănată cu cînepa şi care creşte în 
toată România „pe marginea pădurilor şi prin tufişuri” (Dr. Brîndză, Prodrom, p. 169) 
este „ A 11 h a e a cannabina”, în vechea spanioală „canamera”, portugezeşte „cana- 
metra”, adecă „cînepă” sau „cînepoasă” (Nemnich, I, 206), franţuzeşte „guimauve 
â feuilles de chanvre”, astfel că trecerea poporană a numelui de la această „ A 1 - 
t h a e a ” la „Cannabis femina” e de tot firească. Foneticeşte românul a 1 d ă co¬ 
respunde perfect grecului aÂ,0ri, de unde apoi d/diaia pe aceeaşi cale ca în alţi 
termeni botanici, de ex. KipKoda din KÎpKT|. Pe cînd în numele personal Alde 
genul masculin este asigurat prin aplicarea-i exclusivă la bărbaţi, în privinţa plantei 
termenul a 1 d ă = a A. Op era feminin numai pînă ce a trecut la cînepă. Această 
schimbare a genului, care a necesitat acăţarea unor sufixe curat masculine, se justi¬ 
fică prin aceea că românii consideră ca bărbătească pe „chanvre femeile”, întocmai 
după cum o fac şi alte popoare: „die deutschen Benennungen des mănnlichen und 
weiblichen Hanfes, Fimmel und Măschel, sind lateinischen oder italienischen Urs- 
prungs, Fimmel = femella, Măschel = masculus, freilich mit umgekehrter 
Anwendung, denn der Fimmel ist gerade der mănnliche Hanf, der aber weil 
er kiirzer und schwăcher ist, in der Vorstellung des Volkes als der weibliche erschi- 
en” (Hehn, KulturpflA, 169). între românul aldan şi grecul af Jdaxa este dară acelaşi 
raport de gen ca între germanul „der Fimmel” şi latinul „femella” (cfr. Grimm’s 
Wrtb. III, 1638). Să mai adăugăm acum că grecului 0 1= sanscr. dh) e corelativ d 
aproape în toate limbile ario-europee numai întrucît cuvintele sînt congenere, căci 
în cele împrumutate românul îl preface în t ca italienii (eften — enOpvog) sau în/ca 
slavii ( logofăt = ÂoyoOexpqj, de unde rezultă că între aldan, adecă a 1 d ă , şi între 
d/Jfaia = d/,0p trebuia să fi fost la mijloc, pentru ca să poată fi împrumutată, o 
formă greacă cu 8 = 0 şi o găsim în adevăr tocmai în vechiul dialect elenic din 
Macedonia, în care se rostea: E^ebco = eSe^cd, bdvoţ = &avaxog, dbpaid = ’ai&pia, 
Scbpaq = Scbpaq, EavbiKoq = Ea vSucoq (Sturz, De dial. Macedonica, p. 31; Benfey ’s 605 

Orient , II, 721), iar prin urmare: bcÂ5r| = ci7.IIp. De la grecii din Macedonia, terme¬ 
nul a trecut ca împrumut la vecinii traci, şi de aci apoi ca moştenire prin daci la 
români, unde din aldă „Althaea cannabina” s-a născut aldan „Cannabis 
femina”. 

II. Aldan = Ladanum. 

Aproape toate varietăţile din genul plantei „Galeopsis” oferă oarecari asemă¬ 
nări cu cînepa. De aceea la germani ele poartă în genere numele de „ H a n f n e s - 
s e 1 ”, literalmente „cînepă-urzică”, iar varietatea „Galeopsis tetrahit” în 
specie se cheamă franţuzeşte c h a n v r i n sau c h a n v r e -bâtard. Una dintre 
varietăţi, foarte comună în România (Dr. Brîndză, Prodr., 394), este „Galeopsis 
ladanum”, numită în vechea terminologie botanică „Ladanum segetum” 
(Nemnich), ungureşte „ K e n d e r i k e ”, adecă „cînepioară”. Din La¬ 
danum s-ar face româneşte aldan prin aceeaşi metateză iniţială ca în al nostru 
alt iţă din primitivul „lătiţă”, de unde, prin împrumut medieval de la români, vine 
şerbul latiţa. Dar această derivaţiune, atît de simplă în aparinţă, se izbeşte de o mare 
dificultate fonetică: dacă finalul -a n nu este un adaos posterior românesc, ci un 
vechi sufix moştenit împreună cu cuvîntul întreg, atunci el trebuia neapărat să trea¬ 
că la români ca -î n sau ca -î u , astfel că din Ladanum am avea aldin sau 
aldîu, niciodată aldan, după cum din romanus avem român şi din granum - grîu. 

Rămîne dară în picioare numai prima ipoteză, adecă: 

gr. aX9r| (aÂ,5r|) trac. aldă „guimauve” 

rom. aldă ( aldu) 


aldan Alde 

„chanvre femeile” n. pr. 

haldan 

hlandan 

Cumcă -a n în aldan este un sufix adaos la tulpina cea primitivă a 1 d , aceasta 
se confirmă pe deplin prin forma întrebuinţată la românii din Selagiu ( Tribuna din 
Sibiu, 1890, nr. 85): „ â 1 d u r = acele fire de cînepă cari se seamănă între păpuşoi 
sau şi separat, însă foarte rar, încît să rămînă între ele mare distanţă; sînt semănate 
pentru roada mînoasă ce aduc”. Precum aldan, adecă a 1 d + a n , este un augmen¬ 
tativ din a 1 d , tot aşa â 1 d u r , adecă a 1 d + u r , format întocmai ca „fagur = 
= favulus”, „strugur = trugulus”, „bour = buvulus” etc., este un deminutiv din acelaşi 
a 1 d . 

Din â 1 d u r , cu conservarea accentului şi cu trecerea lui -Id- în -nd- ca în 
„ande = alde” (v. Alde), s-au născut tot în Ardeal două forme aspirate: handur şi 
durhan, din cari cea a doua este o simplă metateză din cea dentîi: dur-han - han-dur, 
606 o metateză foarte curioasă, dar învederată. 


akQaia 
lat. althaea 





ALDĂMAŞ 


Următoarea notiţă despre aceste două forme o datorim d-lui Ioan Reteganul: 
„Hăndur şi durhăn = cînepa mare, groasă, ce se seamănă prin mălaie, porumburi, 
cucuruze şi care serveşte de sămînţă. Sînt şi handuri de vară, din cari fac copiii 
sbiciuri; aceştiia sînt netezi şi abia cam ca degetul de groşi, dar sămînţă se face 
numai din handurii cei de toamnă. Auzi muierile vorbind: — Mîndră ţ[i]-i cînepa, 
Părască? — Las-o-n foc că-i numai handuri! — Io încă am neşte durhani cît nu ştiu 
să-i topesc, să-i îngrădesc în gard...” 

în acest mod, genealogia de mai sus a cuvîntului trebui completată, pe lîngă 
ramura cea formată prin sufixul tonic -ăn: ald + -an, printr-o altă ramură cu sufixul 
netonic -ur (= - ulus ): 

âld + -ur 
ândur 
handur 
durhăn 

v. Aglică. -Alac. - l AIde. - -an. - Cînepa. - Lăor... 

ALDÂŞ, s.n.; benediction, felicitation. Este întocmai maghiarul â 1 d ă s . Se 
întrebuinţează numai la românii din părţile Ungariei ( Lex. Bud.). 

v. Alduiesc. 

AL-DÂTĂ, adv.; autrefois. Contracţiune poporană din altădată. 

Jipescu, Opincaru, p. 26: ,Al-dată nu le iera ruşine domnilor noştri a umbla pă 
jos pîntre braslili poporului, ca să afle păsu şi nevoile rumânului...” 

De la Vrancea (B. Ştefănescu), Sultănica, p. 220: „...soarta a făcut să se ridice în 
locul bisericuţei, plină al-dată de credincioşi la sărbători, biserică mare şi falnică, 
dar goală...” 

v. Alt. - Dată. 

ALDĂMAŞ s. ADALMÂŞ (pl. adalmaşuri, aldămaşuri), s. n.; 1. vin bu comme 
arrhes â la conclusion d’un marche; 2. pourboire. Cu sensul al doilea se aude numai 
peste Carpaţi. 

Dicţ. ms. bănăţean, circa 1670 {Col. I. Tr., 1883, p. 423): ,Aldemaş. Donum.” 

Lexicon Budair. „Aldămaş, das Trinkgeld”. 

Cu primul sens, avînd o accepţiune juridică, cuvîntul e foarte poporan. „A da 
aldămaş ” şi „a bea aldămaş” însoţeşte la ţărani şi la orăşenimea de jos orice vînzare 
sau cumpărare, şi chiar tot felul de învoieli între doi sau mai mulţi. 

,Aldămaş se numeşte hiritisirea ce se face în urma tocmelei şi care constă din 
următoarele: părţile se duc şi cer băutură spirtoasă, vin sau rachiu; se dă întîi de 
cătră cumpărător, care cinsteşte pe vînzător, şi acela-1 felicitează zicîndu-i: 

dea D-zeu să ai parte de ...(obiectul cumpărat), atît d-ta cit şi urmaşii de urmaşii 
d-tale, şi să fii sănătos să-l stăpîneşti! Apoi dă şi vînzătorul tot atîta băutură, şi 
cinstind pe cumpărător, acesta-1 felicitează: şi d-ta să dea D-zeu să ai parte de bani, 
unde vei pune un ban să scoţi o mie, spor şi izvor să dea D-zeu!” (I. Curpăn, Bacău, 
c. Nadişa). 

,Aldămaşul se face la vînzări şi cumpărări. Se mai numeşte şi c i n s t e . Se dă 
de vînzător două părţi şi de cumpărător o parte” (I. Georgescu, Prahova, c. Călineşti). 

„La aldămaş vînzătorul plăteşte două părţi, iar cumpărătorul numai una” 
(P. Ştefănescu, Dolj, c. Simnic). 

în unele localităţi aldămaşul priveşte numai pe vînzător. 

A. Pann, Prav. II, 136: 

„Au mers să peţească, obicei cum este; 

Priviră, văzură, vorbiră de fată, 

Şi se învoiră cu mumă, cu tată. 

Acuma rămase să bea aldămaşul...” 

Jipescu, Opincaru, p. 145, descriind pe ţăranul venit la „jupîn” în prăvălie pen¬ 
tru a-şi cumpăra „cioareci”: 

„— Ei, daca ie aşa, nici cum zici dumneata, nici cum zic ieu, hiie cu cinspre- 
ce lei! 

— Adu mîna-ncoa! Ai noroc! Poartă-i sănătoşiel! 

— Să dea Dumnezeu! 

— Acu aldămaşu cade pe dumneata să-l dai, logofete! 

— Aşa, neică Pîrvule! Adu băiete cîte un şapte-şi-cinci (adică 75 dramuri 
de ghin). 

— Să-ţi trăiască cocoana şi mititei[i]!...” 

„Cu ţăranii din Basarabia - zice călătorul Dr. Zucker ( Bessarabien , Frankf., 
1834, p. 19) - anevoie se poate face o învoială de orice fel fără a o încheia în cîrşmă 
prin aşa-numitul aldamaş...” 

Alexandri, Arvinte şi Pepelea, sc. 4: 

„Pepelea: Bună tocmală!... Dar ceva adalmaşl 

Arvinte: O baniţă de nuci uscate... hai, treacă de la mine; unde-o mers miia, 
meargă şi suta... 

Pepelea: Bunătatea d-tale!... însă un lucru strică... 

Arvinte: Care? 

Pepelea: Nu-mi plac nucile... 

Arvinte: Nu fii prost, măi! O baniţă de nuci vechi, de şease ani... Nu scăpa 
chilipiriu din mînă. 

Pepelea: Ba nu aşa, giupîne!... Almintire... Dă-mi pe Măndica adalmaş... Vrei?...” 

Act din Tîrgovişte, 1636 ( A.I.R. I, 16): „au cumpărat o vie de la Stancul şoimarul 
de Tărgovişti, însă viîa în feţe în dealul Tărgoviştie, de lată deîn Nica îuz(başa) păn 
în diîaconul Tudor Muce, şi cu pometul şi cu tot locul căt se va alege înprejurul şi în 

e lăsat gol locul pentru cifră, fiindcă - pesemne - petrecerea nu se isprăvise încă pe 
deplin, la facerea actului. 

Fără noţiune juridică, orice beţie sau petrecere, în aşteptarea unei izbînde sau la 
urmă, se poate zice aldămaş. 

„Cînd se scoate pentru întâia dată un plug nou, este obicei de a bea aldămaşu 
plugului ...” (G. Secăreanu., Dîmboviţa, c. Runcul). 

A. Odobescu, Mihnea-vodă, p. 24: „Cînd m-oi vedea scăpat şi de odrasla asta 
de olteni blestemaţi, o să mi se mai veselească inima în mine. Acum cheamă pe 
pivniceri şi să le bem aldămaşu!. Noroc bun, măre bădiţă!...” 

în acest sens, un om care a făcut o izbîndă şi care de bucurie ar trebui să cin¬ 
stească pe ai săi, se zice: „bun de aldămaş” ( L.M .). 

Cei ce iau parte la aldămaş, veselindu-se împreună ca un fel de marturi la înche- 
iarea tocmelei, se cheamă aldămăşari. 

Lexicon Budan : ,Aldămăşeariu, praesens mercipotui, combibens e mercipotu”. 

în Ţara Românească mai cu seamă, aldămaşul era un obicei atît de juridic, încît 
în actele domneşti de întărirea cumpărăturelor se arată anume aldămăşarii. 
Astfel, într-un crisov din 1631 scris slavoneşte (Venelin, 298), Pîrvul din Urlaţi 
cumpărîndu-şi mai multe vii, domnul specifică pe toţi aldămăşarii 
(dAAbMbluapN) cîţi au asistat, adecă au băut cu prilejul fiecării cumpărăture în 
parte. 

Act rustic din Prahova, 1596 (Cuv. d. bătr. I, 67): „acasta moşia văndut-am cu 
ştirea megiîaşilor deîn sus şi de jos, fost-au şi aldămăşarii care să vor iscăli 
mai jos...” 

Act din Ilfov, 1608 {Cuv. d. bătr. I, 169): „au cumpărat ocină în Berileşti de la 
Mariîa fata Vladului 2 funi dereptu aspri 9000 şă cu u rumân anume Şărb; au vândut 
de a lor bunăvoe, şă aldămăşari anume: Avram postelnic i Şteful postelnic i 
Costantin fratele lu Dănişor logofăt de Buzău i Bălan i Mihăil i Duţe i Dragomir i 
Vladul de acolo de sat de Berileşti...” 

în veacul de mijloc mai ales, acest obicei juridic era foarte răspîndit pretutinde- 
nea. într-un text din Francia, citat de Du Cange ( Gloss. lat., v. Poticula ): „Vendidi- 
mus Druvallono presbitero dimidium cujusdam campi, et accepimus pretium in 
quo nobis complacuit, hoc est, in argento solidos XVIII, et ad poticulas 
quassimul bibimus denarios XVIII”. D. Bogisic, pe de altă parte, în trac¬ 
tatul său despre „obiceiele juridice la slavi”, constată aceeaşi datină la şerbi, la 
bulgari, la poloni, la ruşi etc., unde ea se numeşte „mohorycz”, „litki”, „litkup”, 
„likovo” şi altele {Pravni obicaji u Slovena, Zagreb, 1867, p. 85, 182). La români 
dară instituţiunea în sine-şi nu e de loc ungurească, însă curat unguresc este numele: 
aldămaş - âldomâs „pot-de-vin, toast, benediction”, de la a 1 d a n i „benir”. 
Tot de la unguri au luat cuvîntul şi serbii: aldumas, întrebuinţîndu-1 întocmai 
ca la noi (Bogisic, Zbornik pravnih obicaja, Zagreb, 1874, p. 424, 465, 466). Prin 
etimologie poporană de la „a da (vin ori rachiu)” s-a născut apoi forma românească 
metatetică adălmaş sau adalmaş, cea mai întrebuinţată în grai şi pe care de la mol¬ 
doveni au împrumutat-o rutenii: odomas. 

După cum am văzut mai sus, la ţărani aldămaş e sinonim cu cinste, cuvînt 
slavic anterior introducerii termenului unguresc şi carele la rîndul său traduce pe 
latinul vulgar h o n o r , cu acelaşi sens, de exemplu într-un text medieval:„domini 
consules faciendo honores villae dederunt dictis communitatibus unum 
vas vino plenum adecă: „au făcut cinste cu un butoi de vin”, de 
unde şi franţuzeşte „faire Ies h o n n e u r s ”, ca într-un act din 1363: „commenţa 
ledit Perrin â dire que de l’h o n n e u r ou du d i s n e r dessusdit il ne paieroit 
aucune chose” (Du Cange, v. Honor). în acest mod ne apar la români trei straturi: 
dentîi latinul honor, pe care apoi slavicul cinste îl înlocuieşte în toate 
accepţiunile sale şi astfel îl goneşte din grai, în fine maghiarul aldămaş 
suprapunîndu-se vorbei slavice numai în sensul cel juridic. 

v. Aldus. - Alduiesc. - Cinste. 

ALDĂMĂŞÂR. - v. Aldămaş. - Mohorici. 

'ALDE (artic. Aldea, gen.-dat. A Ulii, voc. Aldeo), n. pr. pers. m. Un nume bărbătesc 
foarte poporan la toţi sătenii din Dacia lui Traian, deşi rar pe la oraşe. Cată să fi 
existat şi o formă Aldu, de unde Alde ca deminutiv, iar a 1 d a n ca augmentativ, şi 
de unde vine şi numele de familie Alduleanu. Alde se referă la Aldu ca „Petre” 
la „Petru”. 

Jipescu, Opincaru, p. 156, înşirînd numile mai obicinuite pe la ţăranii din Praho¬ 
va: „Scoate-ţi bani, vere, că tribuie la boieri! înjugă-te, Stoico, fă-te luntre şi punte, 
Frîncule; părpălieşte-te, Soare; frigi-te, Aldeo\...” 

în vechiul Pomelnic al mănăstirii Bistriţa din Moldova (ms., în Acad. Rom., 
p. 68): „ EaHMd, CTOHiua, îlAA'fe...” şi tot acolo (p. 56) numele bărbătesc A 1 d o - 
mir, format din Alde sau din Aldu după analogia numilor bărbăteşti slavice ca 
„Dragomir”, fiindcă slavică era pe atunci la români moda timpului, deşi în onomas¬ 
ticul propriu slavic nu există de loc Alde, fie simplu sau în compoziţiune, ba nici 
elementele acestui nume (cfr. Moroskin, Slavîanskiî imenoslov ., Ptrb., 1867, p. 2). 

Pe lîngă moldovenescul A 1 d o m i r , se mai poate adăoga muntenescul A 1 - 
d i m i r , în crisovul lui Alexandru-vodă Mircea din 1575 ( Mănăstirea Cozia, pach. 
XXIV. nr. 2, în Arh. Stat. din Buc.):,fiOK^nH Ctohk4 wmhnS $ Ct^ahnn4 WT 
îIaahmhp mEcto 3a BHHorpaA-” 

Este foarte interesant de a regăsi acest nume A 1 d o m i r sau A 1 d i m i r , sub 
forma Oldamur.laun principe al cumanilor, pe care cronica maghiară îl menţio¬ 
nează sub anul 1282: „ O 1 d a m u r Dux Cumaniae” ( Chron. Budense, ed. Pod- 
hradczky, p. 207; Katona, Hist. crit. Arpad., t. VI, p. 866). Nu cumva va fi fost român? 

v. Bîrlad. 

Lîngă Iaşi, un sat se cheamă Rădiul-A Ulii, adecă „păduricea lui Alde”. Un sat în 
Buzău şi altul în Neamţ se zice A 1 d e n i . O mulţime de sate poartă numele de 
Aldeşti, în Moldova, în Muntenia şi peste Carpaţi. A 1 d e n i i indică pe oameni 
veniţi dintr-o localitate Alde, iar A 1 d e ş t i i însemnează pe pogorîtori dintr-un 

în Ţara Făgăraşului, acest nume bărbătesc a fost oarecînd atît de răspîndit, încît 
într-un singur act din 1556 ne întimpină şease români de acolo numiţi Alde (N. 
Densuşianu, Monum., 1885, p. 10-12). 

Cihac (II, 475) explică pe Alde prin maghiarul â 1 d a n i „benir”, ca şi cînd ar 
fi o traducere a numelui creştin Benedictus. Dar ungurii din „Benedictus” 
fac „Benedek”, „Bencze”, „Bene”, „Benke” sau „Benko”, „Bende”, „Benes”, „Bank”, 
„Benb” (Czuczor-Fogarasi, Szot., v. Benedek), şi niciodată nu-1 traduc prin vrun 
derivat din â 1 d a n i. Ceva mai mult: tribunalelor maghiare din Ardeal acest nume, 
pe care-1 auzeau mereu la români, li se părea totdauna atît de neunguresc, încît în 
acte oficiale ele nu ştiau cum să-l transcrie: Algya, Algye, Algja, Alde, Aldgie, Alge, 
Alga, Akla, AIdgya etc. (N. Densuşianu, op. cit., passim). 

Nici slavic, nici maghiar, Alde s-ar părea la prima vedere a nu diferi de numele 
personal italian Aldo, Aldino, francez A u d i n , care e însă pe acolo de o 
importaţiune germană medievală (Pott, Personennamen, 495-6). 

Rezultă dară că al nostru Alde e ceva curat românesc, şi încă numai ţărănesc. De 
aceeaşi origine cu a 1 d a n „chanvre femeile”, el face parte din cercul numilor 
personale aşa-zicînd botanice, ca Floare, Trandafir, Calomfir, 
Călin, Bujor etc. La şerbi Konoplia, adecă „cînepă”, este un nume personal 
femeiesc foarte obicinuit (Karadzic). 

v. Aldan. 

2 ALDE, adj. invar.; certain, quelqu’un des notres; meme; pareil, semblable. Un 
idiotism românesc, foarte anevoie de tradus în orice altă limbă şi care, deşi tot ce 
poate fi mai poporan, a fost însă pînă acum uitat aproape de tot în dicţionare. 

în unele localităţi, poporul rosteşte ande în loc de alde. 

„Pe la noi, în comunele Rucăr şi Sîmbăta-de-Sus şi cea de-Jos, nu se zice nicio¬ 
dată: mă duc pînă la nănaşul, mă duc la judele, şi alte fraze analoage, ci totdauna 
după prepoziţiune se pune cuvîntul ande: mă duc pîn’ la ande nănaşul, la ande 
judele etc.” (G. Pop. Făgăraş, c. Lisa). 

Jipescu, Opincaru, p. 14: „budulaca mea vorbire cu ande hinu mieu Moţăilă...”; 
ibid., p. 16: „pe rînd tot pe d -ande noi ne poftişi...”; apoi, p. 21: „ande lea Calohira, 
Ileana, leica Ilinca...”; dar pe aceeaşi pagină 23, alde şi ande: „rude cu d -ande noi, 
bieţifi] rumânaşi d-acolo, căci sînt năcăjiţi în vac de vecile, supuşi, răriţi dă noi şi 
robiţi la neamţ, la ungur, la rus, la turc, nu le dă pas alde ahăia să ghiîe-ncoace...” 

Ca ande = alde, tot astfel la macedo-români se aude a n - d o i 1 e pentru a 1 
d o i 1 e . în ambele cazuri este efectul acomodaţiunii fonetice, dentalul n fiind mai 
apropiat lui d decît licuidul /. 

I. Fără prepoziţiune [a] d e , alde circulează în grai: 

a) Mai ales cînd e vorba de rude sau neamuri, fiind urmat de substantivul post- 
articulat: alde tata, mama, nenea sau nea etc. 

„Cînd se întîlnesc doi săteni şi se întreabă între dînşii: 

— Unde te duci, Ioane? 

— Mă duc la alde frate-mio, sau la alde tata, sau la alde naşa etc. 

— Cu cine ai pus în plug? 

— Am pus cu alde cumătru Ilie...” 

(P. Boureanu, Covurlui, c. Tîrgu-Bujor) 

„Pe la noi la mamă se zice: muică, la mamă mare: alde -b ă t r î n a ...” (Dom- 
nica Gheorghe, Dolj, c. Măceş-de-Jos). 

Dintr-un lung şir de exemple despre graiul ţărănesc din Ialomiţa, iată cîteva: 
.Alde nea Ivan a vinit azi... Pă urmă s-a dus 1 -aldi moş Manea... Aldi nea Coman, 
ăştiia sînt nişte oameni dă ispravă... Eu acum ghiu dî la plug, ghine ş-aldi văru 
Stoica, şi-ni pare c-o să ghie cu dînşii ş-aldi moş Iorga... Azi a vinit aldi mama la 
noi cu aldi nenea...” (T. Theodorescu, corn. Lupşeanu). 

De la Vrancea (B. Ştefănescu), Sultănica, p. 216, pune pe o ţărancă să întrebe pe 
un sătean drumeţ dacă nu cumva văzuse în călătorie pe bărbatul ei: „Nea Mitrane, ai 
întîlnit pe ale drumuri pe alde dumnialui?” - şi săteanul ştiind că „alde dumnia- 
1 u i ” nu poate fi decît bărbatul, îi răspunde: „Da, cumetriţă, dăscarcă la Olteniţa”. 

Boliac, Ocna : 

„Cît vru să ias-afară fetiţa rumeoară, 

Eu sai ş-o iau în braţe şi parcă fu a mea. 

O strîng şi ea-mi răspunde. O iau la subţioară 

Şi fug, căci era mică, ca pana de uşoară, 

Bătea subt ţîţă-i peptul şi gura îi ardea. 

Ajung cu ea acasă ş-o bag la alde tata; 

Aci o văzui bine şi tare îmi plăcu. 

Eu mi-am găsit nevastă...” 

în cazuri ca cele de mai sus, rareori denaintea lui alde se pune d e , şi atunci nu 
ca element prepoziţional, ci numai ca o amplificare fonetică sau un fel de emfază, 
cuvîntul rămînînd la nominativ, de exemplu: 

„Au mers să peţească, obicei cum este; 

Priviră, văzură, vorbiră de fată, 

Şi se învoiră cu mumă, cu tată. 

Acuma rămase să bea aldamaşul 

D -alde cuscru, socrul şi de alde naşul...” 

(Pann, Prov. II, 136) 

b) Fără noţiune de înrudire, dar despre cineva foarte cunoscut vorbitorului şi 
ascultătorilor, precum în Zburătorul de Heliade: 

„Ori aide 1 -alde baba Comana...” 

şi mai jos: 

„Tot zmeu a fost, surato. Văzuşi împieliţatul! 

Că ţintă 1 -alde Floarea în clipă străbătu...” 

Basmul Aleodor-împărat (Ispirescu, Leg., 48): „... luă de soţie pe fata lui 
Verdeş-împărat şi se întoarse la împărăţia lui. Cînd îl văzură alde gloatele venind 
612 teafăr...”, unde „alde gloatele = împărăţia 1 u i ”. 

în această întrebuinţare, vedem deja la Dosofteiu, 1680, f. 293 b, cu contextul 
slavic: 

„...iară îngerul Domnului să pugorâ în- „...aggelu ze gospodni sunide kupno ku 
dată la cei cu alde (aAAe) Azariîa în ize su A z a r i e m u vupescu...” 
cuptorul...” 

Acelaşi pasagiu la Coresi, 1577: „e îngerul Domnului destinse depreunâ cu 
Azaria-fecorii în cuptorul...”, iar la Silvestru, 1651: „îarâ îngemlu Domnului înpreunâ 
cu soţii Azarieî pogorâ în cuptorîu...” 

Tot cu sensul de „cineva bine cunoscut”, figurează alde în gramatica basara¬ 
beană a lui Doncev, care ne spune: „Pentru a arăta numirile familice în numărul 
plural, se întrebuinţează prepoziţia alde sau finalele -eştii, -uleştii: alde Cazimir = 

= Cazimireştii, alde Catargi = Catargieştii, alde Ghica = Ghiculeştii etc. De ex.: Pre 
alde Cazimir şi alde Alexandri, ca şi pre Doniceştii şi Bălşeştii...” ( Cursul , Chişinău, 
1865,11, p. 23). 

Tot aci vine: 

„Un om de nemic sau fără căpătîi se zice: alde- încurcă-negară” 

(St. Voinea, Dobrogea, c. Somova). 

A. Odobescu (Rev. rom., 1862, p. 364:) „... nu ştie să-mparţă paie la doi măgari, 

- ia, alde nea Vlad, alde nea Vlăduţă...” 

c) Fără prepoziţiunea d e , dar preces de un adjectiv şi urmat de un nume sau 
mai ales de pronumele personal în caz oblic: săracul de mine — săracul alde mine, 
păcătosul de el = păcătosu alde el etc. 

Coresi, Omiliar, 1580, quatern. II, p. 2: „jâluîaşte amu amărât ulii de 
omu să se sature...” 

Cum că în toate aceste cazuri -I de este o simplă contracţiune din alde, probă 
femininul săraca-n de mine!, unde -nde ar fi peste putinţă a se explica altfel decît 
prin poporanul ande = alde. 

II. Cînd lui alde îi precede prepoziţiunea d e , şi anume: 

a) Partitivul de = „dintre”: 

Gr. Alexandrescu, Satira duhului meu: 

„învaţă danţul, vistul şi multe d -alde alea; 

Iar de vrei să faci versuri, ia pildă de la Pralea...” 

E foarte des la Anton Pann: 

„Zicînd d -alde aste, pleacă către mare, 

Cu ciubucu-n mînă ca în preumblare...” 

(Prov. HI, 134) 

„Finul, vorbe d -alde aste şi altele îndrugînd, 

Şi cu naşul împreună la casa sa ajungînd, 

Cu destulă bucurie pe oaspet au priimit...” 

( Ibid., DI, 83) 613 

„Aşa cinstite părinte, păcatu-mi mărturisesc 
Şi orcum ştii, rînduieşte-mi canon să mă mîntuiesc; 

De alde sărbători iarăşi nu ştiu de le-oi fi păzit...” 

(IbuL, I, 138) 

„D -alde aceste şi alte 
înşiră cu glasuri nalte...” 

(Ibid., H, 156) 

„D -alde aste ş-alte multe 
Şi mai mari şi mai mărunte...” 

(Ibid., DI, 44) 

b) Mai rar genitivalul de = „despre”: 

Alexandri, Barbu Lăutariul: „De! unde se mai pomeneşte ăc-alde astea prin 
oraşe! Numai pe la ţară dacă se mai trec...” 

A. Pann, Moş-Albii I, 25: 

„Ci îi cer ca să le cînte d -alde viteazul Mihai, 

Trăgînd din arcuş o dată să zică zece din grai...” 

într-un vechi text ne întimpină alde întrebuinţat pentru a exprime raportul geni¬ 
tival fără prepoziţiunea d e , şi anume: 

Gheorghie Ştefan-vodă, 1656 ( A.I.R. III, 230): „dămu-ţi ştire pentru o pără ce 
avură înnaintea domniei mele boîarinul nostru Pelin vistiîamicul şi Gherman şi 
Simion de Şileşeu, cu toţi Murgeştii, pentru sat pentru Mihalcu ce îaste aproape de 
târgul Cernăuţilor, zicăndu boîarinul nostru Pelin vistiîarnicul şi cu Gherman şi cu 
Simion de Şileşeu cum acela sat Mihalcul le îaste lor drept de moşie şi-l ţin Murgeştii 
cu înpresurătură, şi nî-au arătat şi un zapis de la Constantin-vodă făcut pre multe 
ocine a lor, şi-ntr-acel zapis scrie şi satul Mihalcul, şi aşea scrie cum acel sat Mihalcul 
l-au fost cumpărat Gavril Motocel, moşul vistiîarniculuî Pelin şi alde Gherman, de 
la Ilea vamăşul...”, unde contextul ne arată că alde figurează pentru „ai lui”. 

III. Originea. 

a) în privinţa semasiologică, cată să plecăm de la forma cea mai simplă: alde 
fără prepoziţionalul d e . Alde tata, alde mama, alde Florica, alde baba Comana, 
alde Cazimir etc. însemnează pe o fiinţă foarte cunoscută nouă. în 
amantul de om = amărît alde om, păcătosul de el = păcătos alde el, săraca-nde 
mine = săraca ande mine, alde întăreşte noţiunea individualităţii, ceva ca şi cînd am 
zice: amărît însuşi omul, păcătos chiar el, săracă însămi; adecă revine 
tot la cunoscut. în: de-alde astea, de alde sărbători, de-alde alea, alde are 
sensul de asemene, ceea ce iarăşi nu se depărtează de noţiunea cunoscu¬ 
tului, deoarăce se întemeiază pe o comparaţiune. în scurt, înţelesul fundamental 
al lui alde este cunoscut sau foarte cunoscut, „certus”, şi dacă în 
unele cazuri el trece la acela de oarecare, de pildă în versul lui Anton Pann 
( Prov . I, 22): 

apoi întocmai aşa francezul „certain” a trecut şi el de la înţelesul fundamental de 
cunoscut: „but certain, Science certaine, coup certain”, la acela de 
oarecare: „certaines gens, certain conte, certain âge”. Regula actuală a 
gramaticei franceze de a pune pe „certain = cunoscut” după substantiv, iar pe „certain 
= oarecare” înainte, n-a existat încă în vechea franceză şi nu era pe deplin admisă 
nici chiar în secolul XVI. 

b) Sub raportul morfologic, alde se compune din pronominalul al ca în „al 
meu”, „al doile” etc. şi din prepoziţiunea d e , pe care a 1 şi-a atras-o, dar care în 
principiu e independinte, avînd în regim pe numele sau pronumele ce-i urmează, 
după cum aceasta lesne se recunoaşte mai ales în construcţiunea: amărîtul 
de om, unde d e funcţionează în acelaşi mod ca în: „vai d e cutare”. Această 
natură prepoziţională a lui de ne apare nu mai puţin bine în: 


„Ha vezi, ast cîntec îmi place, 
Asta pentru mine face, 

Dar nu d-alde-p ierde-vară, 
Fire-ai cu el de ocară...” 


(Pann, Prav. I, 20) 


unde „de -pierde-vară” este în fond aceeaşi construcţiune ca „de ocară”. Funcţiunea 
lui al, ca articlu posesiv, este de a arăta intimitatea, fără însă o specificare mai de 
aproape ca în „ a 1 meu”, „al tău”, unde pronumele indică în specie felul intimităţii, 
pe cînd simplul a 1 în alde exprimă un raport posesiv atît de general, încît nu admi¬ 
te nici măcar distincţiunea sexuală, ceva ca lătineşte în „nostras”, zicîndu-se „alde 
tata”, întocmai ca şi „alde mama”, „alde Mihai”, ca şi „alde Comana”. 


Românul alde n-are nici o analogie în celelalte limbi romanice, 
v. 3 A/. 


ALDENI 

ALDEŞTI 



ALDIMIR, n. pr. m. - v. Alde. 

V V 

AL-DOILE, A-DOUA, adj. num.; second, deuxieme. - v. 3 AI. 

ALDOMÎR, n. pr. m. - v. x Alde. 

ÂLDU. - v. Aldan. 

ALDUIESC ( alduit , alduire), vb.; benir, feliciter, souhaiter du bonheur. Este 
maghiarul â 1 d a n i . Se întrebuinţează numai peste Carpaţi. 

Lexicon Buclan : ,Alduiesc — norocesc, fericesc; alduiesc pre cineva la ziua sa, 
la anul nou, pentru dobîndirea căriiva norociri sau vrednicii”. 

Dicţionar ms. bănăţean, circa 1670 {Col. I. Tr., 1883, p. 423): 

,Alduiesc. Benedico. 

A 1 d u i t, - ă. Benedictus, -a. 

Alduitură. Benedictio”. 

Furduiu, Versu Kotrancî, Abrud, 1818, începe cu: 

„Oh, baie Vercheşenească, 

Dumnezeu te alduiască...” 

v. Aldaş. -Aldămaş. -Alduit. 

ALDUÎRE. - v. Alduiesc. 

ALDUIT, -Ă, adj.; beni. Participiu trecut din alduiesc. Circulează în Banat 
şi-n Ardeal. Lexicon Budan : ,Alduit - norocos, fericit; bun, cuvios”. 

„In Făget se zice: boul este alduit pentru că au fost de faţă la naşterea Domnu¬ 
lui; despre soarele şi luna se aude: s î n t u 1 soare şi alduita lună...” (D. Păscuţ). 
v. Alduiesc. 

ALDULEANU. - v. Alde. 

ALDUITURĂ. - v. Alduiesc. 

ÂLDUR. - v. Aldan. 

h^ĂLE, pluriel feminin pour le: 1. pronom demonstratif al ( ăl); 2. article 
prepositif adjectival al (ăl); 3. article possessif a 1. Funcţiunile cele normale şi 
originile acestor trei forme feminine plurale au fost deja dezbătute cu ocaziunea 
singularului lor şi a formelor masculine. 

V. Wfo. - 9 'Ai. - 1A3 Al. 

Aci vom indica dară numai acei idiotismi în cari femininul plural capătă o indi¬ 
vidualitate aşa-zicînd independinte, ca şi cînd ar fi un cuvînt aparte, ba chiar uneori 
nu funcţionează ca feminin, ci pe deplin ca un neutru. 

1. Demonstrativul ale „celles, celles-lâ”: a) toate alea = „toute sorte de 
choses”; b) alte alea - „paralysie”. 

a) Acăţîndu-şi pe emfaticul -a (v. 5 A) şi întrebuinţat într-un mod absolut în 
construcţiune cu toate, ale însemnează în graiul familiar „fel de fel de lucruri”. 

Basmul Ileana Sânziana (Ispirescu, Leg., 16): „Fata împăratului, cum auzi 
aceasta, puse toate alea la cale pentru drum...” 

Jipescu, Opincaru, p. 46: „La noi să cumpără mai toate alea dă la streini....” 
Aproape acelaşi sens are în construcţiune cu multe şi chiar cu multe 
d - a 1 d e : 

„învaţă danţul, vistul şi multe d-alde alea', 

Iar de vrei să faci versuri, ia pildă de la Pralea...” 

(Gr. Alexandrescu, Satira duhului meu) 

într-un înţeles mai restrîns se construieşte cu partitivul d e , ca în uraţia din 
Transilvania: 

„...o mahramă 
Mult mîndră şi frumoasă, 

Să ne-o daţi dumneavoastră; 

Fie şi de in, 

S-o şterge mirele de vin; 

Fie şi de bumbac, 

Nouă şi d -alea ne plac...” 

(G.D. Teodorescu, Poez■ pop., 181) 

v. 2 AIde. - Tot. 

Acolo pe unde nu se obicinuieşte forma ă 1, bunăoară în Moldova, în loc de 
„toate alea” se zice cu acelaşi sens „toate celea” sau „toate cele”; 
de asemenea: „multe c e 1 e „ m u 11 e d - a 1 d e cele” etc. 

v. l Cele. 

b) Cu emfaticul a şi construindu-se cu alte, demonstrativul ale devine un 
nume eufemistic al „paraliziei”. 

De la Vrancea (B. Ştefănescu), Sultănica, p. 29: „O sudoare rece îi brobonă 
fruntea, şi, în genuchi cum era, îşi acoperi faţa cu amîndouă minele. Alte alea 
i-au luat luminele; o ceaţă întunecoasă îi împăiejeneşte ochii...”; apoi mai jos, p. 52: 
„apucată ca de alte alea, fără să deschiză gura, o rupse la picior...” (cfr. p. 231). 

Jipescu, Opincaru, p. 79: „Ţine-ţi hirea, hine, să nu te dea în alte alea d-atîta 
înălţare!...” 

într-un alt pasagiu, p. 57, Jipescu pune pe „ a 11 e halea” în loc de „ t o a t e 
alea”', „...dau la copii meraz alte halea', oi, casă, lăpteturi, velinţe...”, înţelegînd 
aci numai lucrurile materiale în opoziţiune cu o moştenire mai înaltă: „limba şi 
legea”; dar o asemenea întrebuinţare nu e tocmai poporană. 

Pe cînd pluralul alte -alea însemnează „paralizie”, singularul a 11 ă - a i a 
se ia în popor cu înţeles de „monstru, dihanie, arătare”, bunăoară la Ispirescu, 
Unchiaşul sfătos, p. 35: „dar se minună ca de altă-aia, cînd văzu că în locul 
capetelor tăiate cresc altele la loc îndoite...” sau mai jos, p. 66: „fugeau de dînsul ca 
de altă-aia şi se ascundeau...” 

v. Alt. 

II. Adjectivalul ale, formă familiară în loc de cele „Ies (belles)”: a) de ale 
- „des plus -, d’entre Ies plus -, d’importance”; b) ale- s f i n t e , ale- f rumoase 
=„fees”. 

a) Preces de un substantiv feminin la singular şi urmat de un adjectiv la plural, 
compusul „de ale” sau „d-ale” exprimă cu mai multă energie, aproape iperbolic, 
noţiunea cuprinsă în epitet, bunăoară: „o zi d-ale mari” este ca şi cînd am zice: „o zi 
foarte mare” sau „mare de tot”. 

Cîntecul pandurilor din 1821 : 

„Să trag brazda dracului 
La uşa spurcatului, 

O brăzduţă d-ale sfinte 
Să ţîie ciocoiul minte...” 

(G.D. Teodorescu, Poez■ pop., 484) 

Cînd vorbitorul, fiind prea mişcat, nu găseşte în grabă un adjectiv destul de 
puternic, ajunge substantivul cu „d-ale...” de pildă: „o soartă d-ale...”, „o bătaie 
d-ale...”, „o păcăleală d-ale...” sau: „d-ale, ştii!”, subînţelegîndu-se la urmă un cali¬ 
ficativ cu atît mai energic cu cît nu se află un cuvînt ca să-l exprime. 

în Moldova şi pe aiuri se întrebuinţează cu acelaşi sens: „de cele 

Forma emfatică alea se însoţeşte mai adesea în graiul poporan din Ţara Româ¬ 
nească cu postarticularea adjectivului: 

„...avem o grămad’ dă gîşte, raţe, găini şi porumbei; ţi-e mai mare mîndreţea 
cînd le vezi pe bătătură, dă nu le-ar hi dă dăochi; aldi jupîn Gheorghe cîrciumaru 
cea-că să le vindem şi lor vo cîteva d-alea mai frumoasile...” (T. Teodorescu, Ialomiţa, 
c. Lupşeanu). 

v. 1 Cele. 

b) în mitologia poporană, între numeroasele epitete eufemistice ale iele- 
1 o r , la olteni figurează: ale- s f i n t e şi ale- f rumoase. 

„Ielele sînt un fel de zîne numite de popor şi ale- f rumoase, cari umblă în 
aer zburînd şi cîntînd, însoţite de un cimpoier. Ele joacă cîteodată pe pămînt făcînd 
horă, apoi dacă vreun om din întîmplare şede după aceea în vatra jocului, se 
bolnăveşte, şi atunci se zice că l-au lovit din iele, că a călcat în masa 
alor-f rumoase ...” (Preut R. Popescu, Mehedinţi, c. Isverna). 

„Ielele sau dînsele se cheamă şi ale- s f i n t e ...” (D. Constantinescu, Dolj, 
c. Negoieştii). 

Pe aiuri se zice ielelor sfintele şi frumoasele (cfr. Şaineanu, Ielele, 
p. 24 sqq.). 

III. Posesivul ale „Ies (miennes)”: a) redus la monosilabă; b) d e ale - „de ce 
qui concerne”. 

a) în grai, ale se reduce foarte des la a: uneori şi-n texturi. 

Costache Conachi, p. 218: 

„Cartea ce te învăţasem, ah! cartea cea înfocată, 

La care eu uceniţă ţi-am fost ţie-ntăiaşi dată, 

Cetind-o, amare lacrămi pe obrazul meu se varsă, 

Căci cetesc a t a 1 e stihuri cu inima de foc arsă...” 

Arsenie din Bisericani, circa 1650 (ms., în Acad. Rom., p. 205), ps. LXXXVIII: 
„a tale săntîi cerurele şi al tău îas te pământul...” 

Dosofteiu, 1673, f. 14 b: 

„Dzâcâ cât le place ceia ce n-au minte 
De vor sa mă sparie cu a lor cuvinte...” 

Uneori ca mijloc de variaţiune, de ex. la Constantin Brîncovan, 1695 ( Cond., 
ms. în Arh. Stat., p. 75): „...această casă cu locul şi cu prăvăliîa ce scrie mai sus 
618 fost-au ale lui Dumitraşco şi a fraţilor lui...” 

Printr-o altfel de reducţiune, ale se aglutinează cu substantivul nearticulat ce-i 
precede, formînd în aparinţă o postarticulare. 

Catechismul transilvan, circa 1560 (Cav. d. bătr. II, 100, 101), de trei ori: „dede 
Domnezeu zece cuvinte/e sale = cuvinte ale sale...” 

Nu rareori însă, în vechile texturi, chiar în cele rustice din Moldova, unde astăzi 
se aude aproape numai a, se păstrează întreg ale, de exemplu: 

Act moldovenesc, 1687 ( A.I.R. I, 62): „... casa cu pimniţa cu heleşteul să fie ale 
Ancuţii, iar jumătate de vie să rămăe în partea mea, iar în urmă să fie iar ale Ancuţii...” 

b) Cu partitivul d e şi urmat de un genitiv, ale formează idiotismul „de ale 
gurei” sau „de ale mîncării = „quelque chose â manger” şi alte cîteva locuţiuni 
înrudite, în cari nu funcţionează de loc ca feminin, ci ca un plural neutru. 

„A face ceva rost de ale gurei = a găti bucate” (S. Popescu, Buzău, c. Chiojdu). 

A. Pann, Prov. I, 153: 

„Mai multa lui vreme era petrecută 
Făr’ de nici un lucru şi-n deşert pierdută: 

Ce lua-n trei zile dintr-o săptămînă 
Da pe d -ale gurei, odihnind p-o rînă...” 

Cu reducerea lui ale la a: 

I. Creangă, Capra cu trei iezi ( Conv. Ut., 1875, p. 339): „eu mă duc în pădure, ca 
să mai aduc ceva de-a mîncării...” 

Tot aci vine „de ale — quelque chose appartenant â”, de exemplu la Constan¬ 
tin Brîncovan ( Cond ., ms. în Arh. Stat.): 

p. 86: „ce vor putea găsi d e ale slujitorilor celor fugiţi, ori moşii ver bucate, 
măcar ver-ce de ale lor, să le vănză...”; 

p. 140: „ce au rămas d e ale tătăne-său, moşii, rumâni, ţigani şi alt mult puţin...” 

O funcţiune analoagă, cu prepoziţiunea î n : 

Jipescu, Opincaru, p. 111: „Dacă ahăia lucrează în aii negoţului ş-ali meserii[i], 
da noi, pitulicili, să şedem?...” 

Dar se zice şi mai bine: „de ale negoţului”, „de ale miseriei”, „de ale 
gospodăriei” etc., sau: „în d e ale negoţului...” 

Altceva este construcţiunea ordinară cu partitivul de = „dintre”, unde ale nu 
este neutru, ci curat feminin, ca în: 

Coresi, Omiliar, 1580, quatern. XXXI, p. 7: „vreo fune d e ale corăbiei ce au 
în corabiîa ceia mare mai groasă...” 

Grigorie din Măhaciu, 1600 ( Cuv. d. bătr. II, 45): „nece o dzisă d e -ale mele 
nu fecetu...” 

Doină din Ardeal: 

„Cîtă apă pe vâlcele, 

Sînt tot lacrimi d e -ale mele...” 

(Jarnik-Bîrsanu, Transilv., 218) 

De asemenea, altceva este construcţiunea lui ale ca feminin, nu ca neutru, cu 
genitivalul d e , bunăoară: 

Coresi, Omil., 1580, quatern. XXXIV, p. 16: „nu îaste năemnică, ce stăpână, şi 
ale sale-i săntă oile şi ca de ale sale-şu socoteşte şi se grijaşte d-insele...” 

4 ÂLE, forme employee exceptionellement au lieu du simple a comme article 
possessif feminin au singulier. 

Chiar pe titlul Bibliei lui Şerban-vodă, de la 1688, se citeşte: „Bibliîa, adecâ 
dumnezeiasca scriptură ale cei vechi şi ale cei noao lege”, unde „ ale cei” 
este învederat pentru „a celei ”, printr-o metateză foarte curioasă, dar de tot 
poporană, a silabei -1 e -, care sare din celei, lăsînd numai „cei”, şi se aglutinează pe 
deplin cu articlul posesiv feminin singular a, dîndu-i aspectul pluralului ale. 

Analoagă, deşi nu identică, este formaţiunea a i în poporanul „zise a i sale 
neveste” = „zise nevestei sale”, despre care noi am vorbit într-un alt loc. 
v. 10 Az'. 

5 ÂLE. - v. 3 ALĂ 

*’ 2 ÂLEA, pluriel feminin pour le: 1. pronom demonstratif ala (ăla); 2. article 
prepositif adjectival ala (ăla). 
v. 6 - 7 A. - l ’ 2 ’ 3 Ale. 


ALEAN (plur. aleanuri), s.n.; 1. contrariete, adversite, envie; 2. melancolie. în 
primul sens figurează în vechile texturi, mai ales în construcţiunea „în aleanul 
cuiva = pour contrarier quelcun”, corespunzînd pe deplin maghiarului e 11 e n 
„contre”, e 11 e n e lenni „etre contraire”, ellenere etc.; în sensul al doilea 
s-a păstrat în viul grai şi a devenit un cuvînt foarte înrădăcinat, mai cu seamă în 
poezia poporană. N-are a face cu adjectivul paleoslavic alină (Cihac), nici cu 
latinul a 1 i e n u s ( L.B. ). Din derivatele maghiarului e 11 e n , mai găsim în 
Dicţionarul ms. bănăţean, circa 1670 (Col. I. Tr., 1883, p. 422): 

„ A 1 e n s i g . Inimiciţia” (= e 11 e n s e g ). 

„ A 1 e n i ş . Inimicus” (= ellenes). 

„Alenzuiesc. Contradico” (= ellenezni). 

„Alenzuitură. Contradictio”. 

Alenes figurează deja în Palia de la Orăştia, din 1582 (Cipariu, Anal., 
P- 73). 

Despre originea maghiară a cuvîntului nu mai poate fi dară cea mai mică îndoială. 

Ca termen poetic, el va rămînea în limbă. 

I. Alean ca arhaism: 

Codicele Voroneţian, circa 1550 (ms., în Acad. Rom.), Act. Apost.: 


XXVI, 9; „multe întv-aleanu se făcu...” 
XXVII, 4: „derep-ce era vântul într-a- 
leanu...” 

XXVIII, 17: „nemică într -aleanu fecîu 
620 oameriloru...” 


„...multa contraria agere...” 
„...quod essent venti contrarii ...” 

„...nihi adversus plebemfaciens...” 




ALEAN 


Fiindcă Codicele Voroneţian preface sistematic pe n între vocale în r, forma 
nerotacistică aleanu în loc de alearu dovedeşte că acest maghiarism era pe atunci 
prea de curînd introdus în grai, neajungînd însă a se împămînteni. 

Fragment biblic oltenesc, circa 1560 ( Cuv. d. bătr. I, 6-12): 


Levit. XXVI, 17: „voîu întorce faţa mea 
în aleanul vostru...” 

Ib., 27-8: „să iară nici cu acestea au vă 
veţi învăţa, ce veţi înbla în aleanul mieu, 
eu încă voîu înbla în aleanul vostru...” 


„...obfirmabo faciem meam in vos...” 

„...si autem in his non obedieritis mihi, 
et ambulaveritis erga me o b 1 i q u i , et 
ipse ambulabo vobiscum in f u r o r e 
o b 1 i q u o ...” 


Noul Testament din 1648, Math. V, 23: 


„...fratele tău are ceva alean spre 
tine...” 

Ibid., Paul ad Gal. V, 20: 

„...pizmele, sfadele, aleanurele, mâ¬ 
niile...” 

Ib., Paul ad Col. II, 14: 

„...ştergăndu care ne era înprotivă scri¬ 
soarea obicaîurelor care ne era întm 
alean...” 


„..frater tuus habet aliquid adver- 
s u m te...” 


„...inimicitiae, contentiones, aemu- 
1 a t i o n e s , irae...” 


„...delens quod adversus nos erat chiro- 
graphum decreti, quod erat contra- 
r i u m nobis...” 


O predică a Sf. Ioan Crisostom, sec. XVII (Cod. ms. miscel. al Bis. Sf. Nicolae 
din Braşov, p. 513): „aşa cade-se a goni pre toţi aîavea, pre carii cugetă în aleanu...” 

II. Alean în viul grai: 

Alexandri, Barbu Lăutarul : „Cînd se întîmpla de se îndrăgea vreun cuconaş de 
o cuconiţă şi vrea să-i spuie aleanu sufletului, socotiţi că-i scria răvăşele 
franţuzeşti?...” 

„Cîntecelor triste li se zice: de alean, de jale, de aht, de dor, de răcoreală...” 
(Iaşi, V. Mircea, c. Copou; V. Lohan, c. Buciumii). 

Balada Tudor Vladimirescu: 


„Spune, maică, ce te doare, 
Că m-oi face vrăjitoare, 

De alean să te descînt, 

Să calci vesel pe pămînt...” 


Doină voinicească : 


(Alex., Poez. pop. 2 , 216) 


„Cînd eram de douăzeci, 

Mă legam de turci, de greci, 

Şi de capete-i scurtam 
Şi aleanu -mi uşuram...” 

Balada Bogatul şi săracul : 

„Tu ai galbeni la chimir, 
Eu am un seleaf cu fir, 
Şi-n seleaf un iatagan 
Ce mă scapă de alean...” 


Balada Giurgiu'. 

„Eu nu cînt în butul tău 
Ci horesc d e-aleanul meu: 
Mă tînguiesc prunilor 
De jelea părinţilor, 

Şi mă vaiet brazilor 
De bănatul fraţilor...” 


O doină din Ardeal: 

„Cîte-s de la noi la deal, 
Toate ţin pa min e-alean; 
Cîte-s de la noi la vale, 
Toate stau să mă omoare...” 


O doină din Bucovina: 


(Ibid., 254) 


(. Ibid ., 43) 


(Pompiliu, Sibii, 41) 


(Jarnik-Bîrsanu, 66) 


„Să nu cînţi sara pe lună, 
C-a mea inimă nu-i bună, 
Că-i încinsă cu curele, 
Mîncată de multe rele, 
Şi-i încinsă cu colan, 
Mult oftează de alean...” 


O doină din Basarabia: 


(Marian, II, 74) 


„Şi să stau să m-odihnesc, 

Să plîng şi să mă jelesc 
Şi de bune şi de rele, 

De aleanul vieţei mele...” 

(Alex., Poez. pop. 2 , 410) 

Alean e mult mai frumos decît neologismul melancolie şi va rămînea în 
grai, mai ales ca termen poetic alături cu sinonimul mai figurat, dar mai puţin ener¬ 
gic: inimă-albastră. 

ALEARGĂ-CALE, subst. invar.; t. poet.: grand marcheur, grand coureur. 
O interesantă compoziţiune nominală, pe care o găsim în Psaltirile române din secolul 
XVI pentru slavicul tesci pgtî — ad currendam viam - 8papei v 68ov, şi care prin 
urmare nu corespunde nici unui context. 

Psaltirea Şcheiană, circa 1550 (ms., în Acad. Rom.), ps. VIII, 6: „Bucură-se ca 
uriaşul Aleargă-cale...” 

Coresi, 1577, diferă numai prin ortografie: „bucurâ-se ca uriîaşulu 
Aleargă-cale...” 

Uriaşul Aleargă-cale este o compoziţiune românească curat poporană, în¬ 
tocmai ca epitetele celorlalţi uriaşi din basmele noastre: Sfarmă-peatră şi 
Strîmbă-lemne. 

Alexandri, Răzbunarea lui Statu-palmă: 

„Urieşul Strîmbă-lemne cu-al său gemin Sfarmă-peatră 
Au văzut căzînd potopul ş-au trecut potopu-nnot. 

De cînd sînt poveşti în lume şi se spun pe lîngă vatră, 

Ei duc zile cu piticul Statu-palmă-barba-cot...” 

Coresi şi predecesorii săi compus-au ei pe Aleargă-cale după analogia epitete¬ 
lor poporane? ori nu cumva îl vor fi luat d-a dreptul din vreun basm românesc? 

De aceeaşi natură sînt termenii compuşi ca: tîrăie-brîu, vîn- 
tură-ţară, încurcă-negară, papă-lapte, frige-vacă etc. 

în orice caz, Aleargă-cale are în sine ceva epic, care ar trebui să-l mînţină în 
limba poetică a românului. 

v. Alerg. - Cale. - Strîmbă-lemne. - Sfarmă-peatră. - Uriaş... 

ALECU. - v. Alexandru. 

ALEDĂREŞTI, n. pr. loc. - v. Aleodor. 

A L FFÎF (L. B.). - v. Alifie. 

ALE-FRUMOASE, s.f. pl.; t. de mythol.: sorte de nymphes ou de fees. 
v. 2 Ale. - Frumoasele. 

ALEG {ales, alegere ), vb.; 1. a) elire, choisir, d’ou: b) preferer, opter; c) favoriser, 
etre parţial; 2. a) discerner, distinguer, d’ou: b) decider, trancher; c) delimiter, 
determiner; 3. a) ressortir, rester apres, d’ou: b) paraître inopinement, surgir; 
c) taquiner, importuner. A alege este a lua o parte din mai multe, celelalte fiind 
înlăturate, ceea ce presupune dentîi o judecată a minţii pe cît timp se face alegere, 
apoi scoaterea la iveală a lucrului celui ales. De aci cele trei sensuri fundamentale: 
„elire = discerner = ressortir”, cari se împleticesc împreună şi din cari se desfăşoară 
numeroase accepţiuni secundare. 

1. a) aleg - „elire, choisir”. 

Moxa, 1620, p. 350: „ei răspunseră: nice tu nu veri domni de acum, şi-şi aleseră 
pre o slugă a lui Solomonu pre nume Ierovoamu de şi-l puseră domnu...” 

Neculce, Letop. II, p. 212: „eşind boierii înaintea vezirului, se ţinea cela de cela 
să-i aleagă de domnie...” 

Dosofteiu, 1673, f. 79 b: 

„Direpţâî să vor alîage 
Dintre cei fără de lîage...” 

Beldiman, Tragod., v. 247: 

Şi băieţi de prin dughene acei ce marfă purta, 

Eteria nici pe unul n-alegea, nici depărta; 

Tuturor le dau cocarde, pe toţi îi împodobesc: 

Uniforma Eteriei dîndu-le, stau de-i privesc...” 

Zilot, Cron., p. 3: „de voi avea greşeli, d-voastră, iertînd, alegeţi ce este bun, şi 
ce este rău îndreptaţi...” 

I. Văcărescu, p. 120: 

„Cu vină, fără vină, 

Cerul acum n-alege: 

Tulbure colcăieşte, 

Arde şi prăpădeşte...” 


O doină în care se cuprinde o ciudată „electivitate a magistraturei”: 


„Lăsa-m-oi de răzeşie 
Să apuc în haiducie, 

Ca să-mi fac sfînta dreptate 
Cu cea ghioagă de pe spate, 

Să-mi aleg giudecători 
Cei stejari nestrîmbători...” 

(Alex., Poez. pop. 2 , 227) 


Proverbi şi locuţiuni proverbiale: 

„Oile grămadă merg, iar caprele se aleg” (Pann, II, 28), adecă cei buni toţi, iar 
din cei răi numai cine e mai puţin deochiat. 

Şi pentru alegere cată să ştim a o face la timp, căci: 


„Mălura din grîu 
S-alege la rîu...” 

(. Ibid .) 


,Alege pînă culege” însemnează a se păcăli din lăcomie de a apuca ceva prea 
bun sau din despreţ pentru cele ce se pot lua mai cu uşurinţă. 

I. Creangă, Stan Păţitul ( Conv. Ut., 1877, p. 29): „Apoi dă, măi Chirică; în zioa 
de azi, nu ştiu zău care a mai fi cu crucea-n sîn, cum cauţi tu. Eu gîndesc că tot om 
624 alege, om alege, pîn-om culege...” 

„Multe fetiţe or aleg pînă culeg, or stau pînă le-alege moşu ăl din groapă...” 
(Jipescu, 128). 

Figurat, „ v î n t u 1 alege — le vent emporte”, cînd se spulberă numai o parte 
din ceva. 

Balada Marca Viteazul. 


„Oase ce mai rămînea, 

El în piuă le pisa 
Şi în vînt că le sufla: 

- Na, alege, vîntule, 

Ingraş-te, pămîntule, 

Că din ce n-alege vîntul 
Mi se îngraşă pămîntul...” 

(G.D. Teodorescu, Poez. pop., 669) 


Pentru idiotismul: aleg pe sprinceană, 
v. l Ales. 

I. b) aleg = „preferer, opter”. 

Costachi Negruzzi, Aprodul Purice : 

„Nădejde de mîntuire de nicăiuri aşteptînd 
Şi decît trai cu ruşine, moarte mai bin e-alegînd...” 

I. c) aleg f a ţ a = „favoriser, etre parţial”. 

Noul Testament din Bălgrad, 1648, Luc. XX, 21: 


„...ştimu că derept zic şi înveţ, şi nu 
alegi faţa, ce într-adevăru calia lui 
Dumnezău înveţi...” 


„...scimus quia recte dicis et doces, et 
non accipis pe ison am, sed 
viam Dei in veritate doces...” 


unde în contextul slavic: „i ne na 1 i t z e 
Tot acolo, Paul la Rom. II, 11: 

„...nu îaste la Dumnezău alegere de 
faţă ...” 


z u r i s i 

„...non est acceptio perso- 
n a r u m apud Deum...” 


unde greceşte: npooco7roLr|V)/ia. 

Pentru idiotismul: aleg din război, aleg cu f 1 o r i etc„ 
v. 2 Ales. - 2 Alesătură. 

II. a) aleg - „discerner, distinguer”. 

Lexicon Budan : „aleg ceva price, adecă desfac, aşed, ausmachen”. 

Dosofteiu, 1680, ps. XLII: 

„Gîudecă-mă, Dumnădzăule, şi alîage „Judica me, Deus, et discerne ca- 
pâra mia...” usam meam...” 


unde în contextul slavic: r a z s g d i, în cel grec: 5 i k a a o d . 

Ureche, Letop. I, 95: „Letopiseţul nostru cel moldovinesc aşa scrie de pe scurt, 
că nice de viiaţa domnilor care au fost toată cîrma nu alege, necum lucrurile den 
lăuntru să aleagă...” 

Glosar slavo-român, circa 1600 (Cuv. d. bătr. I, 268, 301): „aleg cu cugetul, 
se muesc, judec, socotesc ...” 

Moxa, 1620, p. 364: „adună săboru în Nichei de alese lege creştinească...” 

I. Văcărescu, p. 280: 

„Ale muierii voind s-aleagă, 

Ce duh, ce fire să le-nţeleagă? 

Subţire foarte e a lor minte 
Şi pe om lesne femeia minte...” 

Descîntec bucovinean de „spălarea urei”: 

„Să mă alegi dintre toate celelalte fete, 

Cum se alege păunul din pene 
Şi busuiocul din buruiene...” 

{Col. I. Tr., 1882, p. 331) 

Jipescu, Opincaru, p. 151: „Puicana a auzit cu urechi li iei dă la un boier bătrîn 
că parte din ghisuri sînt adăvărate, parte nu, ca şi vorbili: unili seci, altili pline. 
Dumnezeu s -aleagă...” 

în Moldova „Dumnezeu” e înlocuit printr-o fiinţă mitologică Bălanul. Aşa 
la I. Creangă, Stan Păţitul {Conv. Ut., 1877, p. 25): „ B a 1 a n să-ţi aleagă din gură 
ce spui, dacă nu vorbeşti desluşit...” 

Proverb: „Nu se alege cîştigul din pagubă” (Pann, II, 85), cînd folosul e cu 
îndoială. 

II. b) aleg = „decider, trancher”. 

O veche zicătoare: „la toate urma alege” (Pann, II, 87) = „finis c o r o n a t opus”. 

Dr. Polysu: „ a se alege la un fel, într-un fel = ein Ende nehmen”. 

„Nu ne putem înţelege, 

Un fel nu ni se alege...” 

(Pann, II, 158) 

sau: 

„Voi prin judecată ca or eu, or el, 

Să ni se aleagă dreptul la un fel...” 

(Ibid., I, 124) 

„...Tari-i bolnav seracu; hai să chemăm nişte pochi să-i facă nişte masle, că pe 
urmă ori s-a îndrepta, ori a muri, încalea să i se aleagă din două una...” (N. Corciovă, 
Tecuci, c. Răchitoasa). 

O doină: 

„Arde-mi-te-ai, codri des! 

Văd bine că s-au ales 
Din tine să nu mai ies!...” 

Donici, Lupul la peire: 

„Lupul cinchit într-un colţ 

Cu ochi crunţi, cu păr pe dos, clănţăia din dinţi la toţi; 

Dar văzînd că nu-i de şagă, că peire-i s-au ales: 

— Oameni buni! le zisă, staţi! 

Şi voi cîini, ce-mi sînteţi fraţi...” 

Pravila Moldov., 1646, f. 86: „căndu să va înpărţi muîarîa de bărbatu-ş pentru 
frica vrâjmâşie-lui, cade-sâ gîudeţului să întărească acestu lucru nu numai cu zapisu 
sau cu chizeşii, ce încă trebue să o pue la un locii ca acela cu credinţă, să şadzâ acolo 
cu cheltuiala bărbatului, până să va alege ce cum va fi...” 

Cantemir, Ist. ieroglif. (ms., în Acad. Rom., p. 26); „Cu toţii priimiră mărturia 
brebului, şi cu toţii într-un sfat aliasără ca vidra dintr-amîndoă monarhiile afară să 
se gonească...” 

Ibid., p. 138: „şi aşa orce au poruncit şi au ales, bine au poruncit şi înţelepţeşte 
au ales ...” 

Constantin Brîncovan, 1695 ( Cond ., ms. în Arh. Stat., p. 113):„dec judecata şi 
Divanul aşa s-au ales: rămăind el platnic, au dat satul Sălcuţa la măna fecorilor 
Mantii Vistier...” 

II. c) aleg = „designer, delimiter”. 

A alege în scris = „preciser, determiner”, de ex. în Pravila Moldov., 1646, f. 33: 
„de vor lăsa cuiva drepţii sufletii, nu va putîa el sănguru cu voia sa să îa, ce trebuîaşte 
ispravă de la gîudeţii, alegăndu acelu lucru c-au lăsată dreptu sufletu: îaste învăţătura 
să facă besericâ, sau bolniţâ, sau ospătârie ce se dzice casă de streini sau grobunicu, 
sau altă asemenîa acestora? pentru că atunce poate să îa sănguru cu voia sa şi nu-i 
trebue nice unu gîudeţu, şi încă poate să îa sănguru căndu-i va alege stăpănulu î n 
zapisu; iară de va fi într-alt chipu etc.” 

E mai cu seamă des în vechile procese teritoriale „a alege partea cuiva” sau „a 
alege moşia”, fie după o hotărnicie de mai-nainte, fie după mărturia vecinilor sau 
prin operaţiunea geometrică la faţa locului, fără care pămîntul rămîne „ne-a Ies”. 

Act muntenesc din 1606 (Cuv. d. bătr. I, 155): „parte lu Streze cătă se va alege 
de peste tot hotarul...” 

Moise-vodă Movilă, 1634 ( A.I.R. I, 72): „căte părţi să vor alege pre zapi- 
s e în satu Săpoteni...” 

Act muntenesc din 1638 (A.I.R. I, 23):„delniţa lui, cătă să va alege partea lui, 
den cămpu, den pădure, den apă...” 

Act moldovenesc din 1675 (A.I.R. III, 250): „să mergeţ acolo la acel loc şi să 
socotiţ cu oameni buni dinpre»ur precum va hi cu dreptate, pre cătă va avea dumne¬ 
alui parte de ocină acolea într-acel sat, să-i alegeţ din tot locul cu tot venitul...” 

Inventarul mănăstirii Cotroceni, 1681 (ms. Arh. Stat.), f. 13: „au luat din Divan 
24 de boîari pre răvaşe domneşti şi cu om domnescu înpreună de au mersu toţi la 
acest sat Pietrile de au ales toată partea doamnii Elinii şi o au hotărât dă cătră Nica 
slugiîarîul de Grădişte...” 

Antioh Cantemir, 1706 (A. I. R. III, 270): „să aibă Lupaşco a-ş ţine moşie cu 
bună pace despre ginerii Stroescului, pănă or veni la Divan, şi atunci precum va 
alege Divanul aşa va hi...” 

III. A se alege = „ressortir, surgir, importuner”. 

Mai niciodată nu se întrebuinţează sub forma activă, afară numai de „lăpturi” 
sau „brînzeturi”, cînd aleg are sensul cauzativ de „faire ressortir”: aleg unt, aleg 
zăr, aleg urdă etc. 

III. a) „ressortir, rester apres”. 

Dr. Polysu: „a se alege cu ceva = einem etwas iibrig bleiben”. 

Lexicon Budan : „se alege = se arată, se vede, de ex.: la sfîrşit se va alege - in 
fine adparebit”. 

A. Pann, Prov. II, 115: 

„Unde vede vro figură, vro tînără, vrun pantof, 

Stă, se uită, cască gura şi se alege cu of!” 

Jipescu, Opincaru, p. 143: „Rumânu cu ce poartă şi cu ce bagă-n gură, cu aia 
s-alege pă lumea asta...” 

Doină muntenească: 

„Firicel de iarbă neagră, 

Dintr-atîta lume largă 
M -alesei c-o puică dragă...” 

(G.D. Teodorescu, Poez■ pop., 325) 

Act moldovenesc din secolul XVII (A. I. R. 1,105): „acasta el o au vândut dumisale 
lui Drăgan din Filipeşti fecorul Nechitei dereptu cincizăci taleri bătuţ bani gata, ca 
să-i fie lui direaptâ ocină şi cumpărătură în vîaci, lui şi cuconilor săi şi a tot rodul său 
cine să va alege...” 

[ . ] 

I. Creangă, Moş Nichifor Coţcariul ( Conv. lit., 1877, p. 378): „... eu ştiu ce ştiu 
eu: degeaba mai baţi apa-n chiuă să s-aleagă unt, că nu s-alege niciodată...” 

„Zărul să ferbe şi să alege din el urdă dulce; din aceasta, băgată în bădîu sau 
hurdoi, să alege untul; din zărul ce rămîne după alegerea untului, se face urdă bătu¬ 
tă...” (R. Simu, Transilv., c. Orlat). 

Intr-un descîntec bucovinean de lingoare: 

„Lungoare de nouă feliuri, 

Lungoare de nouă neamuri, 

Alege- te, 

C u 1 e g e -te 
Din crierii capului, 

Din faţa obrazului, 

Din auzu urechilor, 

Din vîrfu degetelor, 

Din inimă, 

De sub inimă, 

Din toate ciolănelele, 

Din toate-ncheieturelele; 

Alege- te, 

Culege -te, 

Că eu nu te-oi alege, 

Nici nu te-oi culege, 

Ci cu secerea te-oi secera...” 

(Marian, Descîntece, p. 148) 

unde „a se alege şi a se culege” însemnează: „ressortir et disparaître l’un apres 
l’autre jusqu’au demier”. 

E foarte poporană mai cu seamă locuţiunea proverbială: „nu s-a ales nemic”, 
„s-a ales praf’ şi o mulţime de alte varianturi. 

„Cînd din întîmplare va întră noaptea în casă o broască, atunci femeia sau altci¬ 
neva degrabă o caută la gură şi la partea de dinapoi, ca să vadă dacă nu e cusută, căci 
se crede că broaştele se prind de fermecători şi, după ce le coasă gura şi partea de 
dinapoi, apoi le meneşte şi le trimite la cine are ciudă pentru a-i face de urît; deci, 
găsindu-se broasca cusută, o arde în foc, şi cenuşa o azvîrle în vînt zicînd: cum nu se 
alege nimica de această cenuşă, aşa să nu se aleagă nimica de cel ce te-a trimes...” 
(Vaslui, c. Laza). 

Basmul înşir-te mărgărite (Ispirescu, Leg., 71): „Apoi legă pe ţigancă de coa- 
dele cailor împreună cu un sac de nuci şi le dete drumul să se ducă-n lume, şi unde 
cădea nuca, cădea şi bucăţica, pînă ce nu se mai alese nici praful de dînsa...” 

Jipescu, Opincaru, p. 25: „pă unde răzbia oastea streină, nici praf, pîrjol şi cenuşă 
nu s-alegea...” 

Zilot, Cron., p. 7: 

„Precum curat se arată într-al ţărei hronograf, 

Că de toţi domnii aceştia nu s-au ales stur şi praf...” 

Alexandri, Haimana : „... regia tutunului, din care s-a ales numai fum şi scrum...” 

III. b) „paraître inopinement, surgir”. 

Dosofteiu, 1673, f. 23 a: 

„Cu prea cuviosul cuvios ti-î face, 

Cu nevinovatul ţ-va fi vîaţa-n pace, 

Iară cu aleşii bun te vei alîage...” 

Dr. Polysu: „Tocmai tu te-ai ales să... = gerade du willst...”. 

In graiul ţăranului din Prahova: „Păi cum nu, tu ieşti măi brează! Le-aleseşi mai 
moţată?...” (Jipescu, Opincaru, p. 43). 

III. c) „taquiner, importuner”. 

în Muntenia se aude adesea: „te alegi de mine” sau „te alegi de cutare” cu 
sensul de „ s u p e r i pe cineva”. 

Este o învederată confuziune, dar confuziune poporană, între alegere şi legare. 
Aşa în doina Dorul, din Bucureşti: 

„De cine dorul s-aleagă 
Nu-i paie lucru de şagă!...” 

(G.D. T., Poez- pop., 276) 

între înjurăturile din Moldova: Aleagă- se B a 1 a n u de capul lui!” (Iaşi, 
c. Şipotele). 

IV. Originea şi formele. 

Paralelismul între aleg = lat. e 1 î g o şi „culeg” = lat. „collîgo” înlătură orice 
îndoială asupra derivaţiunii celui dentîi, în ambele cazuri accentul latin suferind 
deopotrivă o scădere, ca şi-n „înţeleg = intellîgo (intellego)”. Acelaşi paralelism ne 
explică totodată netrecerea latinului -/- între vocale în -r-, după norma foneticei 
române. înrudirea ambelor cuvinte rămînînd bine simţită de cătră popor, acţiunea 
legii fonetice asupra unuia singur din ele era împedecată, căci ea nu putea să se 
întinză şi asupra celuialalt, în care grupul latin -llî- trebuia să treacă la români în 
-le-. E curioasă, în orice caz, coincidinţa românului aleg cu grecul dA.eyco, cu care 
se-ntîlneşte şi-n unele accepţiuni. 

Perfectul organic pentru aleg este aleşi - lat. vulg. e 1 e x i (clas. elegi), ale- 
semu = eleximus ( elegimus ), iar participiul: alept - lat. e 1 e c t u m , în loc 
de actualele forme analogice: alesei, aleserăm şi ales. Perfectul aleşi ne mai întim- 
pină uneori în vechile texturi, de ex. la Coresi, Omiliar, 1580, quatem. XXXIII, 
p. 13: „care e aceasta, derep-ce căce-mi sinteţi soţi? derep-ce că aşa alesă (aA^UJb) 
pre voi...” Radu din Măniceşti, 1574 ( Ms. Harl. 6311 B., British Museum) în alătu¬ 
rare cu Noul Testament din 1648: 

Io. XV, 16: „eu aleşi fâAEiuH) voi şi puşi „eu amu alesă pre voi şi amu răndu- 
voi...” itu pre voi...” 

Macedo-româneşte se zice alepşu, latinul x fiind tratat nu ca în „ieşire = exire”, 
ci ca în „coapsă = coxa”. La plural, în Codicele Voroneţian, circa 1550 (ms., în 
Acad. Rom., p. 84): „abia alesemu margirea = poLtq te itapa Leyope- 
v o i ...” Participiul alept se mai conservă numai la macedo-români, cari zic de 
asemenea aleptor = lat. elector în loc [de] formaţiunile daco-române ana¬ 
logice: alegător şi alesător. 

v. [ - 9 AIes. - Culeg. - Cules. 

ALEGĂTOR, -OARE, adj. et subst.; electeur, celui qui choisit, discerne etc. în 
graiul vechi se zicea şi alesător, dar cu un sens mai restrîns. Macedo-româneşte, 
forma organică aleptor = lat. elector. 

v. Aleg. - Alesător. 

ALEGĂTURĂ (pi. alegături), s.f.; choix. Sinonim cu alegere, rar întrebuinţat 
630 Şi avînd o nuanţă pejorativă. Cînd zicem: „se face alegerea”, presupunem că 

se va lua din mulţime tot ce-i mai bun; cînd zicem: „se face alegătură”, arătăm mai 
denainte ne-ncrederea noastră în rezultatul alegerii. 

v. Alegere. - 6 AIes. - l Alesătură. 

ALEGERE (pl. alegeri), s.f.; l’infinitif substantive d ’ a 1 e g : eclection, choix, 
discernement etc. Reprezintă, ca substantiv abstract, aproape toate sensurile verbului 
aleg. Sinonim cu alegătură şi cu substantivul ales. 

Constantin Brîncovan, 1695 ( Cond ., ms. în Arh. Stat., p. 100): „am venit la 
scaunul stremoşilor noştri a domnii Ţărăi Rumăneşti, dentru alegerea şi voinţa a 
toată boerimea ţărăi...” 

Cantemir, Ist. ieroglif. (ms., în Acad. Rom., p. 46): „Nime în lume atîta de 
ascuţit la minte şi iute la giudecată a afla să poate, carile în toată alegerea negreşit 
şi nesmintit să fie...” 

v. Aleg. - Alegătură. - 6 Ales. 

ALEGÎND, adv.; sauf, excepte. Arcaism, pe care graiul de astăzi îl înlocuieşte prin 
afară de, uneori prin fără. Verbul aleg însemnînd „distinguo”, participiul 
său, ales, a devenit adverb cu sensul de „notamment = eo distincta”, iar gerundiul 
alegînd s-a adverbializat cu înţelesul de „excepte = eo distinguendo”. 

Coresi, Omiliar, 1580, quatern. IV, p. 1: „să nu zică cineva că are folos de la 
avuţie, nici să se laude cu îa, alegăndu folosii va avea cela ce-şii va da avuţie în 
mâna săracilor...” 

Pravila Muntenească, 1640, f. 19: „Preotulă de va fi meşteră a lucra în cetate şi 
va cerca să se boereascâ şi va umbla cu nuşii şi va merge în săboră cu oameni proşti 
sau cu boîari, alegăndu fărâ de o nevoe mare oarecare de-i va fi lui, unii ca aceia ori 
să se scoaţâ, ori să se lase de unele ca acelîa...” 

Varlam, 1643, II, f. 87 b: „să va zemisli şi să va naşte Dumnedzău cu trupă 
omenescă, alegăndu fărâ de păcate...” 

Ibid., f. 97 b: „fu omă deplină ca şi noi, alegăndu numai fârâ de păcate...” 

Pravila Moldov., 1646, f. 23: „de-are şi *ura. nime nu-1 va crede, alegăndu 
de-are avîa înpreunâ cu •urămăntul şi niscare marturi sau niscare semne...” 

Ibid., 57: „cela ce va fi săngură curvarîu şi va avîa şi alte mueri, acela nu va 
putîa ucide pre curvarîul ce va curvi cu muîarîa lui, alegăndu de-i va fi dzăsă mai 
de-ainte să nu vorovascâ cu muîarîa lui, pentru că atunce, de-i va găsi, poate să-i 
ucigâ...” 

Ibid., f. 121: „nu va putîa fiece fîală de mestecătorîu de sănge să şuvâîascâ 
înnaintîa gîudeţului cum n-au ştiută mestecarîa de sănge, alegăndu de va fi ţărână 
di cei neînţelegători...” 

v. Aleg. - x ^Ales. 


ALEI! s. ALELEI! s. ALELELE! interj.; cri d’invocation, soit pour defier, soit 
pour encourager ou pour compatir. O interjecţiune proprie poeziei poporane, mai 
ales celei eroice, şi cu totul străină graiului de toate zilele, care o înlocuieşte prin 631 

mă, bre, măre etc. Ea nu este niciodată subiectivă ca interjecţiunea de durere 
a 1 e u , ambele diferind foarte mult prin funcţiuni, deşi sub raportul material le 
desparte numai vocala finală. Tot pe atîta se deosebeşte de interjecţiunea i a 1 e i, 
care exprimă un fel de mirare ca în „cum se poate!” sau „ce mai spui!”, bunăoară la 
Alexandri, Crai-nou, sc. 2: 

„Corbu: O furat fata, ca mai bine. 

Dochiţa: lai ei!...” 

în acest mod, quasi-identice în formă, cele trei interjecţiuni: alei, i a 1 e i şi 
a 1 e u exprimă fiecare o altfel de emoţiune. Faţă cu simplul alei, reduplicatul alelei 
şi triplicatul alelele reprezintă gradaţiunea aceleiaşi mişcări sufleteşti, probînd încă 
o dată extrema bogăţie a repertoriului emoţional al limbei române (v. Aaoleo\). 

Balada Holera : 

,Alei! iazmă călătoare, 

Boală rea ş-ucigătoare!...” 

Balada Toma Alimoş: 

,Alelei, fecior de lele, 

Căci răpişi zilele mele! 

De te-aş prinde-n mîna mea, 

Zile tu n-ai mai avea...” 

şi mai jos: 

,Alelei, murguleţ mic! 

Alei, dragul meu voinic! 

De-ai putea la bătrîneţe 
Cum puteai la tinereţe...” 


Balada Marcu şi turcul. 

,Alei, slugă, fătul meu, 

De ce muşti tu aşe rău...?” 

Balada Feciorul şi maică-sa: 

, Alelei, soţia mea, 

Cu ce maica te ţinea, 

De te-ai veştezit aşea?...” 


Balada Nevasta fugită: 

„Despre Nistru cătră Prut, 
Alelei ce drum bătut!...” 


O doină din Ardeal: 

,Alelele, Doamne sfinte, 
Doamne sfinte şi părinte! 
Mai aşează-mi gîndurile 
Să-mi isprăvesc rîndurile...” 


(Pompiliu, Sibii, 23) 


(. Ibid., 54) 


(Marian, Bucov. I, 123) 

O baladă tot de acolo: 


, Alelele, Doamne sfinte, 

Doamne sfinte şi părinte! 

De mîncare ce să-i dau?...” 

(Pompiliu, 51) 


Cu poeticul d ca în „dalb = alb”, se face dali = alei, dalelei - alelei: 
Balada Răscumpărare: 


„Dali, dragă păsărea, 

Doară eşti din ţara mea?...” 

Balada Voina şi mândra: 


(Pompiliu, Sibii, 81) 


„Dali bade, dragul meu, 
Unde găţi tu murgul tău?...” 

Balada Stanciu şi Vochiţa: 

„Ea din grai aşa grăia: 

— Dali, frate Stanciule! 
Şoimule, voinicule!...” 


Balada Nevasta fugită: 


( Ibid ., 75) 


(. Ibid., 68) 


„Peste-Abrud, peste Aiud, 

Dalelei ce drum bătut! 

Dar de cine e bătut? 

De-o nevastă pribegită, 

De bărbatu-său fugită...” 

{Ibid., 24) 


Numai pentru trebuinţa rimei, într-un mod de tot excepţional, în loc de alelei 
figurează aleleu în balada bucovineană Ioviţă şi fata Cadiului: 

,Aleleu 
Ioviţ-al meu! 

Ce stai nici bînd, 

Nici mîncînd?...” 

(Marian, I, 143) 


Ca şi cele mai multe interjecţiuni, alei este de o natură antropologică, nu etnică. 
Grupul fonetic - a 1 e - are o funcţiune analoagă în graiurile cele mai eterogene. 
Ajunge a pune alături pe grecul ă'ka.Xâ. (eLeLeo, eLeLeLeo) cu sălbatecul ale¬ 
lele în limba ewe, de pe coastele Africei (Pott, Doppelung, 24). 
v. Ialei! - Valeu! 

ALELEI! 

ALELELE! 


v. Aleii 


1 ALELUIA s. ALILUÎIA, s.m. indecl.; alleluiah. Cuvînt ebraic, care însemnează 
„lăudaţi pe Dumnezeu” şi prin care se încep o seamă de psalmi, bunăoară psalmul 
CXLV şi următorii. 

Coresi, 1577, ps. CXLVI1I: .Alliluia lu Aggheu şi Zahariu. Lăudaţi Dom- 
nulu de ceriu, lăudaţi elîi în cei de sus, lăudaţi elu toţi îngerii lui...” 

Dosofteiu, 1680, f. 184 b: ,Alliluia a lui Angheî şi a Zahariî. Laudă, sufle- 
tule al mîeu, pre Domnul...” 

Ca şi pe grecul aytoq (v. Aghios ), poporul păstrează pe ebraicul aleluia numai 
într-un sens comic. 

Nu rar îl auzi pînă şi-n gura copiilor, de exemplu la I. Creangă, Amintiri din 
copilărie ( Conv. Ut., 1881, p. 3): „stropşitul de Ion, cu talanca de la oi, cu cleştele şi 
cu vatrarul, face o hodorogeală şi un tărăboi de-ţi ie auzul; apoi îşi pun cîte-o ţoală 
în spate şi cîte-un coif de hîrtie în cap şi cîntă: aliluiia şi Doamne miluieşte, popa 
prinde peşte...” 

Ca o satiră asupra preuţilor: „popa or călugăru aduce toate tot pă aliluiia ...” 
(Jipescu, Opincaru, p. 119). 

Ca un ingenios joc de cuvinte, în Vicleem, după variantul din Bucureşti: 

„Popa: 

Pămîntul al Domnului 

Şi mortul al dracului! 

Dascălul: 

Alelui, alelui, alelui!... 

Popa: 

Ce-or fi a 1 e lui ...” 

(G.D. Teodorescu, Poez. pop., 131) 

Această glumă se întemeiază pe aceea că după biserica răsăriteană, altădată şi-n 
Occident (Martigny, Dict. d’antiqu. chret., 26), aleluia se întrebuinţează nu numai 
în liturgie, dar se cîntă şi la înmormîntări. 

Din aleluia se formează verbul ale lu ie s c , care însemnează a cîntă 
aleluia”. 

v. Chirileisa. 


2 ALELUIA, s.f. ; t. de botan.: Alleluia, pain de coucou, Oxalis accetosella. Se află 
la Pontbriant şi la Costinescu. Pare a fi un neologism, şi încă de prisos, pentru o 
mică plantă cunoscută tuturor românilor sub numele de măcrişor sau 
macriş-iepuresc. 
v. Măcrişor. 

2 ALELUIESC, vb.; attribuer quelque chose â autrui. Ne întimpină numai în 
Dicţionarul bănăţean, ms. circa 1670 {Col. I. Tr., 1883, p. 423): ,Alăluiesc. Alterius 
rem esse dico.” O compoziţiune verbală din ale lui (sînt lucrurile), analoagă cu 
alsăuesc din al său. 
v. Alsăuesc. 

'ALEM (plur. alemuri ), s.n.; croissant ou etoile placee sur une mosquee. Turcul 
’a 1 e m , de origine arabă (Şaineanu, Elem. turc., nr. 30). Se întrebuinţa la români 
numai cînd era vorbă de musulmani. 

Enache Cogălniceanu, Letop. III, p. 286: „La o minare a unei geamii, în mijlo¬ 
cul alemului, s-au arătat o cruce de au văzut-o lumea...” 
v. Giamie. - Minare. 

2 ALEM. - v. Alăm. 


ALEMESC ( alemit, alemire ), vb.; t. de fauconnerie: denicher Ies faucons. 
O interesantă rămăşiţă din vechiul grai vînătoresc al românilor, păstrată numai în 
poezia poporană, fără a mai fi înţeleasă. 

Intr-o colindă muntenească: 


într-o altă colindă: 


„Cîte trei sînt meşteri mari: 

Unul suliţe-mi strujeşte, 

Altul cai buni îmi hrăneşte, 

Altul şoimi îmi alemeşte 
Şi berbeci îmi îngrijeşte...” 

(G.D. Teodorescu, Poez. pop., 86) 

„Cel mai mare-i comis mare, 

Celalalt mai mijlociu 
Alemeşte limbi de şoim, 

Limbi de şoim şi graşi berbeci...” 

(. Ibid., 22) 


unde editorul explică pe alemeşte prin „prepară, îngrijeşte, se ocupă”. 

„Limbile de şoim”, ca şi cele de vultur sau de gaie, n-au fost niciodată de 
ale mîncării, ba nici altfel - întrucît ştim noi - ele n-au servit nicăiri la vreun popor 
sau în vreo epocă pentru vreun fel de „preparaţiune, îngrijire, ocupaţiune”. Prin 
urmare, „alemeşte limbi de şoim” însemnează alt oarece. Pentru a o înţelege, 
cată să aflăm mai întîi cîte ceva despre vechea şoimărie românească, pe care astăzi 
abia şi-o mai amintesc fiii şi nepoţii şoimarilor de altădată. Vorbind despre satul 
Ponoarele din Mehedinţi, d. Ion Ionescu ( Meh., 96-7) zice: „Lîngă acest sat se află 
o stîncă mare de peatră, renumită din vechime pentru culcuşul şoimilor ce se află în 
fundul ei la o adîncime considerabilă. în acest culcuş şoimii făceau puii lor, iar 
moşnenii din Ponoare îi scoteau şi-i aduceau la domnia, care pentru acest serviciu îi 635 

apăra de toate dările. Vînarea puilor de şoim era periculoasă. Omul trebuia să se 
bage în fundul stîncei, legat de o fune ce o ţineau alţi oameni, cari coborau şi rădi¬ 
cau pe îndrăzneţul vînător. Dar, pentru ca să se ducă omul la culcuşul şoimilor, 
trebuia să pîndească timpul cînd şoimii cei mari erau afară duşi după mîncare, căci, 
de cumva îi găsea omul în fundul stîncei, nu mai scăpa de dînşii cu viaţa: îl băteau 
cu aripele şi-l omorau cu ghiarele şi cu pliscurile...” însuşi numele satului şoimăresc 
Ponoare însemnează „găuri sub pămînt”, de la slavicul p o n o r ii „locus ubi 
fluvius sub terram absconditur” (Mikiosich). Asemeni găuri sub pămînt în latina 
vulgară se chema lame: „lama est locus voraginosus” (Ugutio); „lamae 
sunt confractiones viarum, quae fieri solent piu via interveniente” (Papias); deja în 
latina arhaică, la Enniu: „latebras 1 a m a s que lutosas”, iar într-un text italian din 
veacul de mijloc: „fossata quae vadunt et sunt juxta stratam Ganaceti, serrentur et 
serrata teneantur, ita quod aqua discurrat in lamam” (Du Cange, v. Lama). Forma 
amplificată lamina însemnează în vechile texturi italiene: „cripta, locus subter- 
raneus” {Idem, v. Lamina). Din latinul 1 ă m a se naşte românul 1 î m ă , ca din 
1 ă n a - „lînă”. O „ 1 î m ă de şoim”, „ 1 î m i de şoim” sînt tocmai acele găuri 
sub pămînt, acele ponoare în cari mehedinţenii arătau d-lui Ion Ionescu vechile 
culcuşuri d-ale şoimilor. Cînd şoimăritul s-a stîns, nici cuvîntul 1 î m ă nu se mai 
înţelegea, astfel că din „ 1 î m i de şoim” poezia poporană a făcut „limbi de 
şoim”, şi nici aci nu s-a oprit desfigurarea succesivă a cuvîntului, căci în variantul 
din Dobrogea al celor două colinde munteneşti ne întimpină: 


„Trei feţi mari îmi are, 

Cu toţii au stare, 

Şi cîte trii 
Cu meserii: 

Unu-i Lin -umblă 
Ce berbeci primblă...” 

(Burada, Călăt., 72-3), 

adecă, printr-o nouă etimologie poporană, după ce din 1 î m ă se născuse limbă, 
din limbă s-a făcut Lin -umblă, literalmente „marche doucement”. 

Mai rămîne o întrebare: un ş o i m a r ce are el a face cu berbecii? în 
prima colindă: 

„Altul şoimi îmi alemeşte 
Şi berbeci îmi îngrijeşte...”; 

în a doua: 

,/ilemeşte lîmi de şoim, 

Lîmi de şoim şi graşi berbeci ...”; 

în a treia: 

„Unu-i Lin-umblă 
Ce berbeci primblă...” 

în vechiul grai, sinonim cu „berbec” era a r e t e (= lat. arietem), foarte des în 
636 texturi şi despre care vom vorbi pe larg mai jos. Dar tot a r e t e , cu formele cola- 

terale erete şi herete,se cheamă în popor un fel de şoim, „astur palumba- 
rius” (Marian, Ornitologia I, 123), care vînează porumbei şi potîrnichi, făcînd altă¬ 
dată şi el parte din specialitatea şoimarului (Rolland, Faune VI, 198). In prototipul 
celor trei colinde era dară: 

„Lîmi de şoim îmi alemeşte 

Şi areţi îmi îngrijeşte...” 

de unde apoi, perind şoimăritul şi ajungînd a se uita de tot vechea-i terminologie, 
după cum din „lîmi” s-a făcut „limbi”, tot aşa din „areţi = autours” prin omonimicul 
„areţi = moutons” s-a făcut: 

„Şi berbeci îmi îngrijeşte...” 

Alemesc este un verb compus din a d şi lama întocmai ca „ademenesc” din 
„ad” şi „manus”, cu singura deosebire că, după norma foneticei române, a d se 
asimilează cu următorul /, pe cînd denaintea unei labiale el mai adesea se amplifică 
în „ade-” (v. Ademenesc)', a alemi pe şoim este a străbate în 1 î m a lui; a alemi 
lîmi de şoimi este o locuţiune pleonastică ca „a zidi zidiri”, „a găuri găuri”, „som- 
niare somnium”, âpcbxr|p& xi âpcoxă etc. 

v. l ’ 2 Arete. - Lîtnă. - Lămaş. - Şoim. - Vînătoare... 

ALENE, adv.; nonchalamment. Din lene „paresse”, prin prepoziţiunea a (=lat. ad). 

Basmul Broasca ţestoasă (Ispirescu, Leg., 33): „Mişca şi el picioarele alene 
unul după altul înaintea lui, numai să zică că umblă...” 

De la Vrancea (B. Ştefănescu), Sultănica, p. 195: „Spicele răscoapte şi ţepoase, 
încărcate cu bob mare şi greu, să clătenau alene, încovăindu-se în văi şi dealuri de 
aur ruginit...” 

A. Odobescu, Doamna Chiajna, p. 81, întrebuinţează cu multă eleganţă pe alene 
ca adjectiv: „In răpaosul nopţii se auzea numai clătirea undelor ce se izbeau încetişor 
de mal şi susurul alene al vîntuleţului de vară...” 

v. Lene. - Tembel. 


ALENEŞ 

ALENŞÎG 

ALENZUIESC 

ALENZUITURĂ 


- v. Alean. 


ALEO! interj.; exclamation de desappointement. O nuanţă a interjecţiunii a 1 e u . 
Cu poeticul d se face daleo. 

O doină din Ardeal: 


„Pentr-un pic de sărutat 
Toată noaptea-am tremurat; 
Cînd a fost la sărutat, 

Bună palm-am căpătat; 

Daleo, Doamne, ce păcat!...” 

(Jarnik-Bîrsanu, 377) 


Balada Corbea Haiducul: 

,Aleo! maică, maica mea, 
Nu sta, maică, de şedea, 
Că-mi răpune viaţa 
Şi-mi stinge tinereţea...” 

şi mai jos: 

,Aleo! maică măiculiţă, 
Poale lungi şi minte scurtă, 
Femeie nepricepută!...” 


v. Oleoleo! - Valeu! 


(Ţara nouă, 1885, p. 490, 492) 


12 ALEODOR; l .n. pr. m.: Heliodore; 2. t. de myth. pop.: nom d’un heros fabuleux. 

I. Ca nume de botez, Aleodor corespunde formei latine împrumutate 
Heliod -rus.nu formei grece originale H/aobcopoq, din care se face româneşte 
11 i o d o r . în adevăr, nu Aleodor, ci Iliodor se cheamă un faimos romanţ grecesc, 
introdus la români în secolul trecut (Dr. Gaster, Lit. popul., 128). Grecul r) trece la 
noi totdauna în i: ifos = igumen - fiyobpevog, irou = rjpoq etc., care i nicioda¬ 
tă nu se face a, după cum se poate face a din e: aleg - eligo, ariciu = hericius, argat 
= âpyâxriq. Aşadară, Aleodor = Heliodor us indică o proveninţă directă latină, 
fiind grecesc numai intr-un mod indirect. Sub variantul ulterior Aledar, acelaşi nume 
ne întimpină în Aledăreşti, adecă „descendinţii lui Aledar”, un sat din Mol¬ 
dova, care în secolul XVII aparţinuse cronicarului Miron Costin (A. I. R. III, 281). 

Biserica răsăriteană serbează vro trei sfinţi cu numele de 'HÂioScopog; cel mai 
vestit însă a fost sîntul „Heliodorus” din Dalmaţia, celebrat de biserica apuseană, 
născut în secolul IV, compatriot şi amic al sîntului Ieronim şi care, după mai multe 
călătorii prin Tracia şi prin Asia-Mică, a murit ca episcop de Altino în Italia (Migne, 
Dict. hagiogr. 1,1310). Proveninţă latină, nu greacă sau slavică, a românului Aleodor 
ne face a bănui în el anume pe sîntul Eliodor Dalmatinul, al căruia cult se va fi 
introdus în Dacia prin propaganda occidentală înainte de despărţirea celor două 
rituri. Forma Aleodor, în loc de Aiodor, adecă cu / nemuiat, pare a indica aceeaşi 
epocă în care, pintre alţi termeni specifici creştini, intrase în limba română Rusalii 
(= lat. Rosalia), în loc de Rusăi. 

v. Argeş. - Duminică. - Iliodor. - Rusalii. - Săptămînă. - Serbez... 

II. Ca termen mitologic poporan, intr-un basm muntenesc publicat de Ispirescu 
(Legende, p. 41-8), vedem pe ,A.leodor-î mpărat” în luptă cu monstrul „Jumă- 
tate-de-om-pe-jumătate-de-iepure-şchiop”, care-1 biruieşte şi-l trimite a-i aduce pe 
fata lui „Verdeş-împărat”, dar el scapă de ispită şi iese învingător cu ajutorul unor 
animale ce-i datoreau recunoştinţă, făcîndu-se dentîi un pui de peşte pe fundul mării, 

Basmuri analoage din aşa-numitul ciclu al „animalelor recunoscătoare” (Benfey, 
Pantschcitantra I, 192-222) amestecat cu ciclul „metamorfozelor” (Cuv. d. bătr. II, 
550-553) se află la mai toate popoarele. O variantă românească este şi Povestea Iui 
Harap-Alb ( Conv. lit., 1877, p. 172-96). Grecii moderni posedă de asemenea bas¬ 
muri paralele (Hahn, Griech. Mărchen I, 109, 223; II, 202, 243). Povestea româ¬ 
nească totuşi se deosebeşte într-un mod esenţial prin numele Aleodor, pe care nu-1 
găsim în basmuri străine. Această particularitate ne aminteşte pe fabulosul fărme- 
cător E 1 i o d o r o din Sicilia, despre care poporul de acolo povesteşte pînă astăzi 
minuni şi care „fascinait ceux qui voulaient Parrctcr en prenant une figure et des 
formes qui n’etaient pas Ies siennes” (Collin de Plancy, Dict. infernal, v. Heliodore\ 
cfr. Dunlop, Gesch. d. Prosadichtungen, ed. Liebrecht, p. 482). Se crede că el trăia 
cam în secolul V pe timpul papei St. Leon. Dar legenda siciliană cea cu metamorfo¬ 
zele lui Aleodor cum oare şi cînd anume putut-a ea străbate pînă la români, pentru a 
se împletici la noi cu un basm de o altă natură?... 
v. Acioaie. — Adamască. — Alamă... 

ALER, s. m.; t. de myth. popul.: nom invoque comme refrain dans certaines 
chansons. Aler este una din numeroasele forme poporane ale acestui nume mitic, pe 
care o găsim la Cantemir, Chron. I, 292: „de este să putem amesteca cuvintele 
prostimei între dovedele istoricilor, ce ne-au povestit un voinic, Preda Stambol din 
Ţara Muntenească, carele apoi din mila împărătească şi sotnic la tîrgul Harcovului 
au stătut, acesta dară ne spunea precum în Ţara Românească aproape de Dunăre pe 
malul Oltului să să fie văzînd nişte temelii ca de cetate, cărora ţăranii de pre acolo 
lăcuitori, din bătrînii lor apucînd, le zic Curţile lui Ler-împ ărat , precum şi 
în colindele Anului-Nou şi astăz au luat de pomenesc: L e r , Aler Domnul, 
care nume sună: Avrelie, Avrelian...” Acest Aler să fie Aurelianus, sau mai 
curînd V a 1 e r i a n u s ? să fie el slavicul Lei „Cupidon” (Cihac), ori şi altceva? 
O vom dezbate pe larg aiurea, 
v. Ler. 

ALERG ( alergare, alergat), vb.; courir, recourir; ase alerga, sur passer l’un 
l’autre, concourir. Dintre verbi de mişcare: merg, umblu, fug, păşesc, 
treapăd, urdin, alerg e sinonim mai ales cu primii doi, unit fiecare cu cel al 
treilea, adecă ca şi cînd am zice: „merg-fug” sau „umblu-fug”, însemnînd o mişcare 
momentană iute sau o mişcare frecuentativă iute, mai cu deosebire însă pe această 
din urmă. 

Coresi, Omiliar, 1580, quatern. XVI, p. 15: „derepta-ne-va a î n b 1 a , şi spre 
cărările lui celea nelunecoasele şi neajunsei înpărâţiei lui pre noi va întări a alerga...” 
Doina oltenească: 

„Am u m b 1 a t, am alergat, 

M-am milcuit, m-am rugat 
De sărac şi de bogat; 

Nici că-n seamă m-au băgat!...” 


(Alex., Poez. pop. 2 , 285) 639 

Anton Pann, Povestea vorbei I, 142: 

„La praznice şi dumineci la biserică s-alergi, 

Dacă nu te iartă lucrul şi-n alte zile să mergi ...” 

Locuţiunile pleonastice: „a alerga în f u g ă ” şi „a alerga în fuga 
mare” exprimă oarecum gradul comparativ şi gradul superlativ al alergării. 
Doina Nevasta harnică : 


„Ea aleargă -n fuga mare, 

Seceră orz de prînzare 
Şi-l usucă-ntr-o căldare...” 

(Alex., Poez■ pop. 2 , 353) 

De asemenea: a alerga într-un suflet. 

Basmul Fiul vînătorului {Col. I. Tr., 1876, p. 87): „într-un suflet aler¬ 
gară şi spuseră înpăratului cele ce auziră...” 

Cu acelaşi sens: a alerga pe capete (= medio-lat. per capita), dar numai 
atunci cînd mai mulţi se-ntrec a ajunge la o ţintă. 

Ispirescu, Unchiaşul sfătos, p. 51: „Cînd auziră muiereturile despre una ca asta, 
se adunară numai într-o clipeală, ca frunza şi ca iarba, alergînd pe capete, 
care de care să ajungă la mare mai curînd...” 

v. Cap. 

Alerg corespunde francezului „courir”, vechi „courre”, pentru care se zicea al¬ 
tădată şi româneşte „ a c u r ă ” = lat. c u r r e r e . 

Dosofteiu, 1680, ps. XLIX: 


„De vedîaî furulu, alergai cu dânsul...” 


„Si videbas furem, currebas cum 
eo...” 


unde la Coresi, 1577: „să vedeai furulu, curai cu nusti...”, pe cînd la Silvestru, 
1651, deşi pune în text: „să vedeai furulu, curai cu el”, totuşi la margine explică 
pe „curai” prin „alergai”', iar la Arsenie din Bisericani, circa 1650 (ms. în Acad. 
Rom.), se află alături ambii sinonimi: 


„...de vedzi furul, tu curi cunus...” | „...de vedzi furul, tu alergi cu nus...” 

în acelaşi mod în psalmul CXLVII, acolo unde latineşte: „ c u r r i t verbum 
ejus”, la Coresi: „curându aleargă cuvăntulu lui”, la Silvestru: „de grăbi c u r â 
cuvăntulu lui”, cu scolia marginală: „alîargă”, la Arsenie: „de srăgu c u r â ” alătu¬ 
ri cu „de srăgu alîargă”, iar la Dosofteiu numai: „de sârgu c u r â ”, 

Ca paralelism cu francezul „courir”, în proverbi: 


„Cine aleargă după doi iepuri, nici unul 
nu prinde” (Pann, II, 86). 

„La copaciul căzut toţi aleargă să taie 
crengi” (Ibid., II, 87). 


„Qui c o u r t deux lievres, n’en pren- 
dra aucun.” 

„Quand l’arbre est tombe, tout le monde 
c o u r t aux branches.” 

I. alerg „courir”. 

Varlam, 1643, II, f. 45 a: „să ne oprimă ochii de-a prâvirea lucruri de curvie, 
urechile de-a ascultarea cântece lumeşti de îuboste, mănule de-a apucarîa şi de-a 
prâdarîa, picoarele de-a alergarîa în ucideri şi în vărsări de singe...” 

Dosofteiu, 1680, f. 87 a: „alergaţu de-lu apucaţ, că nu îaşte cine-1 izbăvi...” 
Zilot, Cron., p. 73: 

„Ştii ce suna aşa? aproape e de minte: 

Aleargă care-ntîi să fugă mai nainte...” 

A. Pann, Prov. I, 19: 

„Cîte basne firoscoşii 
Undeva spunea-n vileag, 

Şi eu ca năbîdăioşii 
Alergam s-ascult cu drag...” 

Des în proverbi şi locuţiuni proverbiale: 

„Scumpul mai mult păgubeşte şi leneşul mai mult aleargă” (Pann, III, 78). 
„Omul la rău aleargă cu armăsarul şi la bine merge cu carul” ( Ibid ., II, 21). 
Cantemir, Ist. ieroglif. (ms. în Acad. Rom., p. 66): „gura desfrînată mai tare 
aliargă decît piatra din dial răsturnată, pre care un nebun cu picorul poate a o prăvăli, 
şi o mie de înţelepţi a opri nu o pot...” 

Balada Român Grue Grozovanul: 

„Negrişor fugea, fugea, 

Cum se fuge nu fugea, 

Ci sărea tot iepureşte 
Ş-alerga tot o g ă r e ş t e , 

Nechezînd tot voiniceşte...” 

A. Odobescu, Doamna Chiajna, p. 52: „... iscoditori de dezbinări, ce priviţi de 
subt obială păsul ţărei şi alergaţi ca dulăii la pradă....” 

Figurat: gîndul aleargă, ochii aleargă, dorul aleargă etc. 

Doină din Moldova: 

„Frunză verde iarbă neagră! 

Gîndul meu pe und e-aleargă, 

Nu-i pasere să-l întreacă...” 

(Conv. lit., 1886, p. 183) 

Alerg e un termen tecnic în privinţa cailor puşi la întrecere. 

Costachi Negruzzi, O alergare de cai I: „numai armăsari şi iepe sînt primiţi să 
alerge...” 

Sub forma reciprocă, se zice: „caii s e aleargă = se întrec la fugă”. 

De aci, generalizîndu-se noţiunea de „întrecere”, vine: 

II. a se alerga „concourir, se surpasser l’un l’autre”. 

Aşa s e aleargă ouăle de la Paşti, cînd le ciocnim pentru a vedea care se sparge 
cel întîi: 

„Ca două oauă cînd s -aleargă 
Şi a se ciocni apucă, 

Un’ din ei o să se spargă 
Şi trebuie să se ducă...” 

(Pann, II, 83) 

In acelaşi mod se poate zice despre oameni că s e aleargă, cînd se silesc a se 
întrece care pe care. 

O predică din sec. XVII (Cod. ms. miscel. al Bis. Sf. Nicolae din Braşov, p. 621): 
„luna se va schimba spre sănge, ceriul se va strânge ca o trămbâ, căndu vom vedea 
agghelii tremiş şi s e vor alerga de pripă de voru strânge robii lui Dumnedzău...” 

Tot de la fuga cailor, se naşte cauzativul alerg în idiotismul: 

III. I m i alerg calul „faire courir le cheval”. 

Doină din Ardeal: 

„De ţi-s dragă, bade, dragă; 

De nu, iată lumea-i largă, 

Ia-ţi murgul şi ţi-1 aleargă, 

De-ţi cată alta mai dragă...” 

(Jarnik-Bîrsanu, 232) 

Moxa, 1620, p. 388: „prinse calul de frău şi-l şi încălecâ şi alergă câtu-i fu 
voia...” 

Proverb: „Cu mai marele tău calul nu-ţi alerga ” (Pann, II, 55), adecă fereşte-te 
de a te pune la întrecere cu cei puternici; spanioleşte: „no poder hacer carre- 
r a con alguno”. 

Locuţiune proverbială: „Lasă să-şi alerge calul cît o vrea” (Ibid. , II, 100), 
care însemnează: a zburda fără frîu, ceva ca italieneşte în: „fare correre la 
cavallina”, franţuzeşte: „donner libre carriere â”. 

O poveste din Ardeal: „Drept că nu-i trec nicicînd pe dinainte, că-mi este stăpîn 
şi mai mare, dar mă are hăt bine la inimă şi mă lasă uneori de-mi alerg caii cum 
am poftă şi plăcere...” ( Foişoara din Sibii, 1886, p. 11). 

Figurat: „a-şi alerga ochii = faire courir ses yeux”, o admirabilă metaforă 
care ne aminteşte că, în epoca primordială a familiei ario-europee, numele calului 
a k v a şi numele ochiului a k a se formară din aceeaşi rădăcină a k cu sensul de 
„repeziciune”. 

Balada Mogoş Vornicul. 

„Pe drum ochii-şi alerga 
Şi cu glas dogit striga...” 

IV. alerg „recourir”. 

Nic. Muşte, Letop. III, p. 39: „Agiuns-au dară la turc cu nădejde de ajutor să se 
poată desbate de supt stăpănia neamţului, cum fieşcine căzând în primejdie şi neno- 
642 rocire aleargă la prietinii săi...” 



ALERG 


Beldiman, Tragod., v. 9: 

„Sate, oraşe, ţinuturi, mai toate pustii le vezi; 

Ş-un norod în îngrijire, atîta încît nu crezi: 

Povăţuitor nu crede, n-ascultă mîngîitor, 

Aleargă, neştiindu unde, vor liman, cer agiutor...” 

Donici, Grierul şi furnica: 

„La vecina sa furnică 
Alergînd cu lacrămi pică 
Şi se roagă să-i ajute...” 

A. Pann, Prov. III, 45: 

„Sătenii toţi cum aflară, 

Cu mari cu mici alergară 
Să se plîngă fiecare, 

Spuind păsul său ce-1 are...” 

Gr. Alexandrescu, Candela: 

„Voi alerga la tine în dureri şi necazuri, 

De oameni şi de soartă cînd voi fi apăsat: 

Astfel corăbierul cînd marea e-n talazuri 
Aleargă la limanul ce-adesea l-a scăpat...” 

A. Odobescu, Mihnea-vodă, p. 10: „La măria-ta aleargă toţi cu nădejdea, ca 
puii la cloşcă...” 

V. O r i g i n e a . 

Nici vorbă nu poate fi despre vreo înrudire între alerg şi maghiarul nyar- 
găini „galopper” (Cihac, II, 475)! Dar nici cu italianul allegro (L. B.) n-are 
a face. Etimologia cea serioasă s-a dat de Laurian-Maxim: „alergare, verb format 
din ad şi larg, ca şi alungare din a d şi lung”. Alerg şi alung 
figurează uneori chiar ca sinonimi, bunăoară în ghicitoarea despre „roatele”, în care 
se zice deopotrivă bine: „am patru surori, una pe alta se alungă...” şi: „am patru 
surori, una pe alta se aleargă...” (G.D. Teodorescu, Poez. pop. , 242). Macedo-româ- 
neşte există simplul alăgu = alărgu „courir” (Dr. Obedenaru) alături cu compusul 
„dau de a-lagă = dau de a -1 a r g ă ” cu acelaşi sens (Miklosich, Rum. Unters. 
II, 21). La Bojadschi, 159: „acolo şă da cu di a 1 a g ă un lîepure = dort 1 ă u f t 
ein Haase”. La istriano-români, întocmai ca la noi, se zice: alerg, alergat „rennen” 
(I. Maiorescu). In forma daco-română şi istriano-română, finalul - a r g trece în 
- e r g prin analogie cu sinonimul merg (= lat. mergo). 

In latina vulgară „ad largum vadere” însemna „aller şa et la”: „cum sit res mali 
exempli, quod homo accusatus de morte duorum hominum, ita vadat a d lar¬ 
gum” (Du Cange, v. Largus). în dialecte italiene, allargu = „fugi încolo!” 
(Traina). într-un text francez din sec. XV: „lessent Ies dettours aler a large 

a lour volunte” (Godefroy). Fie din latina rustică, fie de la români, albanezii au 
împrumutat pe largă „loin”, 1 ă r g u e m „eloigner”, dar nu cu sensul de alerg. 

Noţiunea fundamentală de „aller â 1 a r g e ” se învederează pînă astăzi în 
unele asociaţiuni ale lui alerg, bunăoară: 

Dosofteiu, 1673, f. 78 b: 

„Că-î deprins pre cale largâ 
Cătră perire d e-aleargâ...” 


Mai cu seamă însă în stereotipul „alerg c î m p u 1 ” din ghicitori. 
Cimilitura despre „ochi”: 

„Tărtăcuţă neagră 
Peste cîmp aleargă...” 


Cimilitura despre „coasă”: 


(.Revista populară, 1884, p. 47) 


„Căţeluşă neagră 
Tot cîmpul aleargă...” 

(. Ibid ., p. 67) 


O variantă din Bucovina: „Coteicuţă neagră tot cîmpul aleargă şi tot urdă face” 
(Sbiera, Poveşti, 320). 

Cimilitura despre „secere”: 


„Mititel şi strîmb 
Aleargă pe cîmp...” 


Cimilitura despre „cioară”: 


(Sbiera, /. c.) 


Balada Mioriţa: 


„Am o ţarcă 
Buleargă 

Tot cîmpul aleargă...” 

(Bălteanu, Lumina, 1886, p. 142) 


„Măicuţă bătrînă 
Cu brîul de lînă, 

Din ochi lăcrimînd, 
Pe cîmpi alergînd...” 


Şi mai bine reiese noţiunea de „aller â large” într-o doină din Ardeal: 

„Hai, mîndră, să te sărut, 

Că îndată plec la plug 
Să alerg în lat şi-n lung...” 

(Jarnik-Bîrsanu, 381) 


Alerg şi-a format în grai o întinsă familie: pe de o parte, substantivii abstracţi 
644 alergare, alergat şi alergătură, avînd cîte un sens bine determinat; pe de alta, sub- 



ALERGAT 


stantivii de agent alergaci şi alergau cu adjectivul substantival aler¬ 
gător, reprezintînd fiecare cîte o nuanţă proprie; în fine, doi termini tecnici 
deosebiţi: alergătoare, fără a mai vorbi de adverbul pe-alergate şi 
de epitetul arhaic aleargă-cale, despre cari toate vezi mai jos. 
v. 2 Cur. - Merg. — 2 Meu... 


ALERGÂCI. - v. Alergau. 

ALERGÂRE (pl. alergări), s.f.; l’infinitif substantive d’a 1 e r g : course; fatigue; 
action de courir ou de se fatiguer. Sinonim cu substantivul alergat şi cu 
alergătură, de cari însă diferă întrucîtva; aşa bunăoară: „cal de alergare ” 
însemnează pe cel menit a fi trimis la întrecere cu alţi cai; „cal de a 1 e r g a t ”, pe 
cel gătit sau gata să alerge cu călăreţul; „cal de a 1 e r g ă t u r ă ”, pe cel întrebuinţat 
fără cruţare la orice nevoie. 

Ca termen tecnic, nu tocmai vechi în limba română, după cum nici instituţiunea 
nu e veche, alergare este „une course de chevaux, le turf’, punîndu-se la încercare 
răpeziciunea mai multor cai şi răsplătindu-se stăpînul aceluia care ajunge la ţintă 
înainte de ceilalţi. 

în Dicţionarul slavo-român, circa 1670 (ms. al Societăţii arheologice din Moscva, 
f. 83 b): ^nnoApoM'K, loc unde aleargă caii”. 

O frumoasă nuvelă de Costachi Negruzzi este intitulată: „O alergare de cai”. 

Cu un sens figurat, alergare e sinonim cu oboseală, chiar cînd nu este 
vorbă de picioare. 

Zilot, Cron., p. 115: „Aşa rămîind Brîncoveanul odihnit, Toma spătar îndată au 
pornit planul către marele Petru, carele, văzînd un vînat aşa plăcut că-1 câştigă fără 
alergare, îndată şi plecă cu oştiri în Ţara Moldovei...” 

Cu acelaşi sens, despre oboseala postului: 

Ioan din Vinţi, 1689, f. 193 b: „spodobeşte pre toţi în curăţie a trece alergarîa 
postului...”, iar la Dosofteiu, Liturgiar, 1683, f. 45 a: „nevoinţa cea bunâ să ne- 
voimu, alergătura postului să obrăşimii...” 

v. Alerg. - 2 AIergat. - Alergătură. 

1 ALERGAT, -Ă, adj. - v. Alerg. - 2 Alergat. 

2 ALERGAT, s.n .; course. Participiul trecut din alerg, întrebuinţat ca substantiv 
abstract şi care foarte rar funcţionează ca adjectiv. Sinonim cu alergare şi 
alergătură. 

Dicţionar ms. bănăţean, circa 1670 (Col. I. Tr., 1883, p. 422): „Alergatul. 
Cursus”. 

Cantemir, Ist. ieroglif. (ms., în Acad. Rom., p. 150): „... toată pasirea iute la 
zburat, toată jigania repede la alergat, şi toată dihania ascuţită la adulmecat, puru¬ 
rea gata şi fără preget să fie...” 

Zilot, Cron., p. 73: 

„Dar acest alergat, ce-au trebuit a-1 face 
De parte-ne au fost de iad puţin încoace, 
Incît ne-au dogorit a iadului văpaie: 

Prea puţin au lipsit s-ardem ca nişte paie...” 

Proverb: 


„Cîine surd dus la vînat, 
Cal şchiop pus la alergat ”. 


Uratia de nuntă: 


„Mici de stat, 

Dar buni de sfat, 

Cari avem cai de-alergat...” 


v. Alerg. - Alergare. - Alergătură. 


(Pann, I, 104) 


(G.D. Teodorescu, Poez. pop. 163) 


ALERGATE (PE-, ÎN-, ÎNTR-), adv.; bon train, vite, promptement. 
Costinescu: „Pe alergate, î n alergate - cu fuga, în fugă”. 
Dosofteiu, 1673, f. 227 b: 

„Boîariî eşirâ î n t r -alergate 
în deşert făcându-mî răutate...” 
v. Alerg. - Alergat. 


ALERGĂTOARE - v. Alergător. 

ALERGĂTOARE (plur. alergători), s.f.; t. de moulage: meule de moulin, surtout 
meule courante. 

„în moară sînt trei-patru alergători ; fiecare alergătoare se compune din două 
petre, una dasupra şi alta dedesupt; dasupra fiecării alergători este cîte un c o ş în 
care se pun boabele de măcinat; în acest coş este cîte un titirez care face a 
cădea boabele în moară...” (Preut D. Nisipescu, Vîlcea, c. Nisipii). 

Mai în specie, p e a t r ă -alergătoare se cheamă la toţi românii numai peatra 
cea de sus, care se mişcă, în opoziţiune cu acea de jos, nemişcătoare, care se zice: 
stătătoare sau zăcătoare ori şezătoare. 

„Părţile deosebite ale moarei se numesc: roata-de-apă şi 
roata-cu-măsele,al cărora butuc la ambe capetele are cîte un fus de 
oţel, care se învîrte în tigăile tot de oţel, aşezate pe neşte bîrne tari de stejariu. 
Roata-cu-măsele învîrte prisnelul, care e înţepenit în peatra -alergătoare, 
încongiurată de o v e ş c ă de lemn. Sub peatra -alergătoare este 
peatra-stătătoare,iar dasupra se mişcă coreţul în care vin bucatele 
din coş ...” (G.D. Păltineanu, Braşov, com. Ţînţari). 

„Peatra -alergătoare se află dasupra petrei-şezătoare sau 
zăcătoare, şi împreună amîndouă petrele sînt aşezate într-un cerc de lemn 

în Biblia Şerban-vodă, din 1688, 
pîrpăriţă: 

Deuter. XXIV, 6: „să nu zălojeşti moara 
nici pârpăriţa morii, căci suflet 
acesta zălojaşte...” 


p e a t r a -alergătoare se cheamă 

„Non pignorabis molam, neque s u - 
periorem lapidem molae, quia 
animam iste pignorat...” 


v. Alerg. - Moară. - Pîrpăriţă... 


3 ALERGĂTOARE s. LERGĂTOARE (plur. alergători s. lergători), s.f.; t. 
d’industr. pop.: sorte de bobinoir ou de bobineuse. 

O unealtă de tot primitivă, naltă cam de un metru, ceva mai puţin în lăţime, 
compusă din cinci beţe şi care servă femeilor de la ţară pentru a urzi sculurile de 
ţesut. în Ilfov, după exemplarul pe care ni l-a procurat d-na Paulina Zaharescu, 
alergătoarea sau lergătoarea are forma următoare: 


f 



ab: cele două laturi verticale cu găuri, în cari se petrece cîte o 
şvoară cu cîte un mosor cu fire de urzit; cd\ cele două laturi ori¬ 
zontale, din cari în cea de sus e petrecut piciorul mişcător; nn: 
şvoarele pe cari sînt înşirate mosoarele, astfel că se învîrtesc cu 
înlesnire lăsînd a se desfăşura firele; st: piciorul mişcător numit 
răzămătoare; bbt: cele trei picioare pe cari stă unealta;/: firele ce 
se desfăşoară cîte unul de pe fiecare mosor şi cu cari, ţiindu-le 
într-o mînă, aleargă ţesătoarea de urzeşte. 


S.F. Marian, Cînepa (Familia , 1885, p. 342): „Româncele din unele părţi ale 
Ungariei şi Banatului nu urzesc pînzele ca româncele din Bucovina pe urzitoa¬ 
re , ci ele o orzesc pe parii unui gard sau după neşte pomi; pun adică mosoarele, cu 
tortul depînat pe dînsele, într-un instrument mic numit lergătoare sau alergătoare, 
şi prin ajutorul acesteia apoi le urzesc după parii unui gard sau după neşte pomi. 
De-aice vine că firele astfel urzite capătă numirea de coardă ...” 

Mergătoare este o unealtă pe care ţăranca aşează mosoarele ş-astfel cu dînsa în 
mînă aleargă de urzeşte pînza împregiurul casei, sau pe nişte pari socotiţi a fi în 
depărtare unul de altul după cîţi coţi voieşte a ţese; iar urzitoare este o altă 
unealtă, pe care asemenea urzeşte, întinzînd firele pentru pînză în loc de a alerga 
împregiurul casei sau parilor...” (G. Voicu, Tecuci, c. Stănişeşti). 

„Auxiliarele războiului sînt: rişchitoriul, vatalele, 
v î r t e 1 n i ţ a sau roata, mosoarele şi alergătoarea sau lergătoarea...” 
(Buzău, c. Glod-Siliştea). 

„în alergătoare se pun mosoarele la urzeala pînzei, de la 2 pînă la 24 şi chiar 
mai multe mosoare...” (N.P. Guran, Craiova). 

în unele locuri, ţăranca înfige alergătoarea în pămînt prin cele trei picioare 
destul de ascuţite în vîrf, şi apoi aleargă ea singură cu firele ce se desfăşoară de 
pe mosoare; mai adesea însă, îşi atîrnă alergătoarea de braţul stîng prin laturea 
orizontală superioară, şi astfel ţinînd-o şi mînuind totodată firele pintre degetele 
ambelor mîni, aleargă cu unealta din par în par, urzind cu multă iuţeală şi cu o 
mare îndemînare. 

Acest mod de urzire pe alergate trebui să-l vază arheologul, dacă voieşte 
să înţeleagă ţesetoria cea primordială a familiei ario-europee şi să privească aşa-zicînd 
vie pe Calypso a lui Homer: ioxov ercor^opevri ( Oclyss. V, 63), sau la Ovidiu: 
„Radio stantis percurrens stamina telae” ( Metamorph. IV, 275). 

v. Alerg. - Război. - Stativă. - Ţesetură. - Urzitoare... 

ALERGĂTOR, -OARE, subst. et adj.; coureur, courant, celui qui court. Care 
umblă iute sau merge iute, care se mişcă mult. 

Cantemir, Ist. ieroglif. (ms., în Acad. Rom., p. 152): „...prin luminatele noastre 
scrisori şi decît vîntul mai repezii noştri alergători, tuturor celora ce a şti li să cădea 
în ştire am dat şi prin straşnica noastră poruncă i-am chemat...” 

Costachi Conachi, Poez ., p. 251: 

„Cu cît meşteşug albina pe cîmpii alergătoare 
Se vede din zori de zioă comorilor strîngătoare 
Şi cu cîtă iscusinţă singură a scoate ştie 
Dintr-un must plin de otravă cea mai bună doftorie!...” 

Ca termen tecnic de teologie, „înainte -alergător” este Sîntul Ion Bote¬ 
zătorul: „Prae-cursor”, slavoneşte „ P r e d t e c a ”. în vechile texturi figu¬ 
rează uneori cuvîntul slavic alături cu cel românesc. 

Text omiletic din sec. XVII {Cod. ms. miscel. al Bis. Sf. Nicolae din Braşov, 
p. 274): „adevărâ predtece,şicu naşterea şi cu propovedaniîa şi cu deştingerea 
întru ad întrecut-au pre EIristos, dereptu aceia nu numai glasul cuvântului cheamâ-se, 
ce şi prooroc şi înainte -alergătorîu, şi se cheamă şi sveştnicul lumineei...”. 

Ioan din Vinţi, 1689, f. 85 b: „slăvituluî proorocii înainte -alergătorîu şi 
botedzătorîuluî Ioannii...” 

Astăzi se zice mai des: înainte -mergător. 

La nunţile ţărăneşti, alergători se cheamă pe alocuri într-un mod generic toţi 
aceia cari, bărbaţi şi femei, dau vreo mină de ajutor în casă, fac cumpărături din tîrg, 
aduc oaspeţi şi altele. 

„La noi pe aceia ce iau parte la facerea unei căsătorii, poporul îi numeşte aler¬ 
gători...” (P. Roşculescu, Dolj, c. Căpreni; N. Andriescu, Dobrogea, Constanţa, 
c. Beilic). 

Alergător de noapte^ „coureur de filles”: 

Omiliar de la Govora, 1640, p. 86, 88: „destul au alergat alergătorii de 
noapte după păşunea păcatelor...”; şi mai jos: „alergătorii de noapte şi 
curvarii...” 
v. Alerg. 

ALERGĂTURĂ (pi. alergături), s.f.; course; fatigue. Sinonim cu alergare 
şi alergat. 

Dicţionar ms. bănăţean, circa 1670 (Col. I. Tr., 1883, p. 422): Alergătură. 
Cursus”. 

Coresi, Omiliar, 1580, quatern. XXIII, p. 6: „nu-ţi e cu iscodire trebuinţa, nici 
cu multă alergătură, nici a şutili alţii...” 

Cantemir, Ist. ieroglif. (ms., în Acad. Rom., p. 17): „de alergăturile iuţilor olă- 
cari şi tropotele picioarelor a neobosiţilor alergători toată pulberea de pre 
toată calea în ceriu să rîdica...” 

Costachi Stamati, Muza I, 157: 

„Sprinten la alergătură, ca calul cel mai zburdatec; 

La trup puternic şi iute, la luptă nebiruit...” 

v. Alerg. - Alergare. - 2 Alergat. 

ALERGĂU (plur. alergăi), s.m.; courrier. 

Lexicon Budan: „Alergăm = alergătoriu, cursor, der Renner”. 

Costinescu, 1,31, pune cu acelaşi sens: „alergaci = alergătoriu, serv călăreţ”. 
Ambele derivate din alerg, unul prin sufixul -ă u , cellalt prin sufixul -aci, 
sînt deopotrivă poporane (Cihac) şi exprimă noţiunea de „courrier” mai bine decît 
sinonimul alergător, care funcţionează mai mult ca „coureur, celui qui court”. 
Un alt sinonim este vechiul o 1 ă c a r i u , care însă însemna mai în specie pe „cour¬ 
rier de l’Etat”. 

v. Alerg. - -aci. - -ău. - Olăcariu. 

'ALES, -EASĂ, adj.; part. passe d’a 1 e g pris adjectivement: 1. choisi, elu, d’elite; 
2. delimite, precis, positif; 3. notoire, de notoriete. Ca adjectiv, reprezintă toate 
sensurile verbului din care derivă. 

1. ales - ceva sau cineva luat din mai mulţi sau din mai multe ca cel mai bun; de 
unde apoi: ceva sau cineva atît de bun încît de la sine-şi se deosebeşte din mulţime. 
Balada Petrea Bradului: 

„Dar acum la înturnat, 

Eu, măicuţă, am aflat 
Toate holdele culese, 

Toate mîndrele alese...” 

( Familia , 1886, p.332) 

Despre cai: 

Balada Opri şanul: 

„Două, trei, cinci mii de iepe, 

Tot alese şi sirepe, 

Pintenoage la picioare, 

Cu cergi albe pe spinare...” 


Nic. Muşte, Letop. III, p. 59: „...venit-au poroncă împărătească la Nicolai-vodă 
de au dat cinci sute de cai de oaste de pre la boieri şi de la mazili, tot cai aleşi...” 
Despre g r î u : 

„Grîu frumos ca jarul, gîndeşti că-i ales pe m a s ă ” (R. Simu, Transilv., 
c. Or lat), 
v. Colivă. 

Cîntec poporan din Bucovina: 


„Ba eu zău nu te-oi lua, 
Deşi tata m-ar lăsa, 

Că viţa mea nu-i c-a ta: 
Viţa mea-i de grîu de vară, 
A ta, lele, de săcară; 

Viţa mea-i de grîu ales, 

A ta, lele, de ovăs...” 

Despre boieri: 

„Mare masă e întinsă, 

De boieri aleşi coprinsă...” 


(. Ibid ., II, 216) 


(Marian, I, 60) 


Pravila Moldov., 1646, p. 158: „ruda cîa aleasă ce să dzice boeriîa ...” 

Zilot, Cron., p. 109: „După venirea în scaun a lui Caragea, fiindcă ţara după 
răzmiriţă avea trebuinţă de îndreptare, şi vodă, deocamdată purtînd chip părintesc 
pînă să-şi întocmească ficlenele lui mişcări, alese de vistier mare pe banul 
Grigorie Brîncoveanu, ca pe unul ce pe acea vreme era cel mai numit şi ales boier 
al patriei despre toate, adică împodobit cu înaltă învăţătură, fireşte blajin şi ticnit, 
bogat foarte şi după neam mai slăvit decît toţi...” 

Despre femei: 

Un boacet din Bucovina: 


„Să bată mirosu-n casă, 

Căci a fost o floar e-aleasă...” 

Balada Fata Radului : 


„Iară sluşnica zicea: 

— Draga mea, stăpîna mea, 
înălţată-mpărăteasă, 

Doamnă mîndră şi aleasă...” 


Balada Doncilă : 

„îţi aduc altă mireasă, 

Mai frumoasă, mai aleasă...” 

Doină din Ardeal: 

„Vecină, mîndruţ-a/rmă, 

De bădiţu meu te lasă...” 


(Pompiliu, Sibii, 40) 


(Jarnik-Bîrsanu, 278) 


Idiotismul „puică aleasă” exprimă curat româneşte pe francezul „coquette”. 
Balada Badiul: 

„De vestita Bădiuleasă, 

Cu ochii de puie - aleasă, 

Cu chipul de jupăneasă, 

Ca ea nime de frumoasă!...” 


Balada Codreanul. 

„La Santa, la crîşmăreasă 
Cu ochi mari de puie - aleasă, 
Bea Codrean, se veseleşte, 

Cu Santa se drăgosteşte...” 


(Marian, I, 128) 


„Voinic ales ~ homme d ’ e 1 i t e ” în cimilitura despre „carte”: 


„Rădăcină 

’mpleticină, 

Ales voinic o dezbină...” 

(Ispirescu, Ghicitori, p. 28) 


II. ales = despărţit de tot ce-1 încungioară sau cu care s-ar putea amesteca, precum 
un pămînt ales din alte pămînturi, o casă aleasă dintre alte case, o datorie aleasă 
dintre alte datorii etc., de unde apoi: ceva sau cineva lămurit, limpede, neamestecat. 

Act moldovenesc din 1687 ( A.I.R. I, 62): „Viile afară dintru ale mănăstirii, care 
sânt alese, cele den Valea-Popei...” 

Pravila Moldov., 1646, f. 31: „cela ce va avîa datorie şi să va fi tocmit cu voia sa 
să ia vreun lucru în preţu, acesta îarâş nu poate lua fără de gîudeţu numai săngurii cu 
voia sa, de vreme ce datoriîa nu va aleasă să să ştie...” 

Ibid., f. 33: „mai vrătosu căndii va fi zapisulu aleşii şi înţelegăndu, dzăcăndu 
fără de multe cuvinte şi fără nice o gălcavă...” 

Uraţia de nuntă: 

„Să ne spunem cuvîntul 
Cu adevărul, 

Că de multe ce sînt şi dese 
Nu le putem spune alese...” 

(G.D. Teodorescu, Poez. pop., 174) 

Mai cu seamă în construcţiune cu lucru. 

Doină din Ardeal: 

„Bade strucişor de rouă, 

Nu ţinea calea la doauă: 

Decît la doauă şi rar 
Şi să umbli în zădar, 

Mai bine la una des: 

Să se ştie lucru- ales.” 

( Familia , 1884, p. 203) 

Foarte des în Pravila lui Vasile Lupul: 

f. 71: „să n-aibâ voe nice putere să să mai mărite după al doile bărbatu, de-are 
aştepta căţă ai de mulţi, daca nu va putîa aleşii lucru să înţeleagă de bărbatu-şii: 
viu-i au mortu; numai cându va înţelege foarte cu adevărată, atunce-i slobodă...” 

f. 75: „de vreme ce nu să va arăta un lucru alesă pentru acastâ preacurvie, 
bărbatulă nu va lua nemicâ den dzestrele muerii-şă...” 

f. 79: „de păndzâ, sau fie ce altă să fie lucru alesă de aceia treabă...” 

Tot aci vine proverbul: 

„Socoteala deasă 
O frăţie aleasă...” 

(Pann, II, 81) 

III. ales, ca rezultînd din cele două sensuri de mai sus = ceva sau cineva neobi- 
cinuit şi fără soţ, fie în bine sau în rău. 

Pontbriant: „ales în felul său = unique en son genre”. 

Constantin Brîncovan, 1696 ( Cond ., ms., în Arh. Stat., p. 80): „pentru rugă¬ 
ciunile aceluia luatu-s-au izbăvire căt toţi s-au minunat de spăimata minune 
aleasă...” 

O predică, circa 1600 (Cuv. d. bătr. II, 227): „acolo în lăunătru întru adu î n - 
tunerecul ales fi-va, chină cumplită şi durere nespusă...” 

Fragment omiletic din sec. XVII (Cod. ms. miscel. al Bis. Sf. Nicolae din Braşov, 
p. 303): „focul nestinsă şi întunerecul ales şi în toate muncile celea Iutile...” 
Pravila Moldov., 1646, f. 36: „de va fi om vestită şi alesă de om bună ...” 
Dar tot aşa: „ t î 1 h a r ales = brigand fieffe” (Pontbriant) sau: 

„Bădiuleaso mult frumoasă, 

Cu ochii de c u r v -aleasă, 

Unde-i Badiul? - Nu-i acasă...” 

(Caranfil, Valea Prutului, 77) 


652 



ALES 


în sens bun ca şi-n cel rău, se zice ales pe sprinceană sau de pe 
sprinceană = cel dentîi sau cel mai văzut dintre toţi, ceva ca greceşte (xppnoeu; 
sau ocpp'ucbdriq. 

Basmul Fiul vînătorului (Col. I. Tr., 1876, p.88): „Daca se adunară, a 1 e - 
s e din ei fiul vînătorului vro două sute de meşteri, totpă sprinceană, 
ştii!...” 

Filimon, Ciocoii vechi, p. 104: „scoase pe sofragiu şi pe stolnic, sub cuvînt de 
mîncătorie şi puse în locul lor pe alţii, aleşi de dînsul dupe sprinceană ...” 

1. Caragiale ( Conv. Ut., 1880, p. 410): 

„Leonida: Dar, da întreabă-mă să-ţi spun ce fel de oameni sînt. 

Cocoana: Ceva tot unul şi unul. 

Leonida: Ăi mai prima, domnule, aleşi pe sprinceană, care mai de 
care, dă-cu-puşca-n-Dumnezeu, volintiri, mă rog...” 

în grai, la plural feminin se aude adesea alesă sau aleasă în loc de alese : 

„Cîte stele-s mai aleasă, 

Toate vin la noi acasă...” 

(Foişoara din Sibii, 1886, p. 10) 

Critil şi Andronius (Iaşi, 1794), p. 78: „una din cele mai alesă veselii...” 

v. Aleg. - 3 dA Ies. 

2 ALES, -EASĂ, adj.; t. d’industr. pop.: fagonne (tissu), brode encouleurs, ornamente 
en parlant d’etoffes. Ca verb, se zice: a a 1 e g e cu pui, cu flori, cu rîuri; ca 
substantiv: alesătură,şi mai cu seamă la plural: alesături;ca participiu 
trecut adjectivat: o ţesetură aleasă, cînd e chitită cu figure colorate, în opoziţiune cu 
ţesetură sade „etoffe u n i e ”, adecă fără figure sau fără culori. 

De la Vrancea (B. Ştefănescu), Sultănica, p. 8: „Pe patul de scînduri e aşternută 
o scoarţă aleasă în fel de fel de migălituri...” 

S. F. Marian, Cromatica, p. 49: „Traiste şi trăistuţe de sărbători, cari sînt foarte 
frumos alese şi ţesute, şi traiste simple, cari sînt numai cîte cu două feluri de vîrste 
ţesute...” 

„Ştergare cu cari ţărancele împodobesc casele atîmîndu-le de cuie în întrul pe 
lîngă păreţi, le fac de obicinuit alese frumos sau învărgate cu diferite culori, ca roşu, 
verde, negru etc.” (I. Ştefan, Buzău, c. Zărneşti-Călnău). 

„Covor se zice cel lucrat cu igliţa; chilim, cel ales, adică ţesut cu flori...” 
(P. Bădescu, Dolj, c. Filiaş). 

„...cămăşi subţiri de borangic alese şi cu fluturi; bete alese, cu mărgele şi cu 
fluturi...” (A. Iliescu, Dîmboviţa, c. Sărdanu). 

„Scoarţele se fac în două iţe şi oricît de groase, cu puişori aleşi de deose¬ 
bite culori...” (N. Teodorescu., Iaşi, c. Sineştii). 

în acelaşi sens: „masă aleasă”, „foată aleasă”, „lînă aleasă” şi aşa înainte. 

v. Aleg. - 2 Alesătură. 

3 ALES, adv.; precisement, decidement, notamment. Sinonim cu: de bună 
s e a m ă . La comparativ se zice: m a i ales = mai cu seamă „surtout, 
principalement”. Diferă cu totul prin sens de locuţiunea adverbială, „într-ales” 
care însemnează numai „au choix”. 

Dicţionar ms. bănăţean, circa 1670 (Col. I. Tr., 1883, p. 422): ,Ales. Puncta- 
tim.” 

Codicele Voroneţian, circa 1550 (ms., în.Acad. Rom.): 


Act. Ap. XXI, 34: „iară alţii altu ceva 
striga în gloată cum nu putia î n ţ e 1 e - 
g e alesu dereptu vorova...” 

XXV, 26: „de elu alesu ce se scriu 
n-amu domnu-miu...” 


„...alii autem aliud clamabant in turba; et 
quum non posset c e r t u m cognoscere 
prae tumultu...” 

”...de quo quid c e r t u m scribam do¬ 
mino non habeo”. 


Pravila Moldov., 1646, f. 56: „cela ce va ucide pre cela ce-i înblâ cu muîarîa, şi 
şi pre muîare, alesu căndii să va prileji să fie boîarinu săngurii mai marele lui, sau 
altu gîudeţu cineva, acesta nice o certare să nu aibă...” 

Ibid., f. 60: „unu om de va fi încinsu cu arme şi de va da cuiva o palmă numai, 
ucide-l-va de totu cela cu palma şi nu să va certa, alesu de-1 va fi suduit şi-l va fi 
ocărăt mainte de palmă...” 

Nic. Muşte, Letop. III, P- 77: „In anul acesta iară au scos Mihai-vodă desetina de 
stupi să dea toţi; neplăcut lucru era ales boierimei şi mănăstirilor acest obiceiu...” 
I. Văcărescu, p. 353: 

„Ş-ăl vis că-n Bucureşti stă-n scaun Bucuria! 

Aevea ce să văz? Ales Neomenia 
Stă: inimă şi duh boldeşte cătră fală: 

Toţi în minciună cred, înşăl şi se înşală...” 

Anton Pann, Prov. II, 11: 

„Deci ei cum s-o fi-nţeles, 

Nu poci să vă spui ales, 

Că cu toţii au plecat 
Ş-au mers la zapciu în sat, 

Să-i împace la un fel...” 

Doină oltenească : 

„Din baltag să-mi fac eu plug, 

Pistoalele să le-njug 
Ca să brăzduiesc ales 
Unde-a fi crîngul mai des...” 

(Alex., Poez. pop. 2 , 285) 

Ca adverb, simplul ales se întrebuinţează astăzi rar; foarte des însă comparati- 

Nicolae Costin, Letop. II, p. 98: „(Mavrocordat) era grabnic la mînie, şi m a i 
ales asupra acelora ce-i cunoştea că mînca banii visteriei...” 

Zilot, Cron., p. 32: „Şi pentru aceasta mai vîrtos l-au trimis Pazvantoglu pe 
dînsul, fiindcă era umblat prin ţară, mai ales peste Olt...” 
v. Aleg. - l Ales. 


4 ALES, ALEASĂ, s.m. et f.; un etre elu, quelqu’un d’elite. Acelaşi cuvînt cu cele 
precedinţi, dar întrebuinţat ca substantiv, despre fiinţele presupuse a fi cele mai 
bune, fie într-un sens comun, fie în cel teologic, fie în cel juridic. 

I. în sens comun. 

Doină din Ardeal: 

„Mă dusei pe sat în jos 
Să-mi aleg drăguţ frumos; 

Amar de alesul meu, 

Cum mi-am ales eu de rău!...” 

(Jarnik-Bîrsanu, 180) 

Din Bucovina: 


„Mărită-te sănătoasă! 

Mi-oi găsi şi eu aleasă 
Alta-n lume mai frumoasă...” 

(Marian, II, 173) 

II. în sens teologic, mai cu seamă la plural: aleşii - „Ies elus”. 

Călătoria Maicei Domnului la iad, circa 1550 ( Cuv. d. bătr. II, 364): „eu merşu 
la iadul, vrăjumaşul călcam şi aleşii mei învişu...” 

III. în sens juridic. 

Nic. Muşte, Letop. III, p. 7: „Numai chemînd pre boieri la Poartă, cum s-au zis 
mai sus, au tocmit trebile Cuparul, să nu se facă vreo împărechere între boieri pentru 
alesul dintre dânşii la domnie...” 

v. Aleg. - 93,5 Ales. 


5 ALES (plur. aleşi), s.m.; t. d’administr.: notable de village. Arhaism. Aleşii formau 
altădată un fel de consiliu comunal al satului, numindu-se astfel mai cu seamă în 
Ţara Românească. 

Dr. Polysu: Aleşii satului, die Dorfgewăhlten”. 

Boliac, Sila: 

„Şi mama e bătrînă, şi n-avem nici găteajă; 

Pe nenea de trei zile de cînd l-au dat de ştreajă; 

Aleşii l-au luat...” 

şi mai jos: 

„Pe frate-său îl dase aleşii la oştire, 

Şi singură orfana plîngea în zăpăcire 
Şi părul îşi smulgea...” 

Astăzi numai bătrînii de la ţară îşi mai aduc ceva aminte despre vremea aleşilor. 

„Bătrînii spun că satul se cîrmuia de patru aleşi, avînd în capul lor pe lo¬ 
gofăt. Acesta din urmă purta pecetea satului şi făcea orice-i plăcea. Pîrcălabul 
era şi el dintre săteni, avînd pe seamă c i s 1 a satului, la facerea căriia îl ajutau 
aleşii...” (G. Constantinescu, Gorj, c. Ioneştii). 

„Vătafii, ca vătăşeii de acum, alergau prin sat pe la oameni după trebi- 
le săteşti, trimişi de cătră aleşii satului, pe lîngă cari era pîrcălabul ca 
strîngător de bani şi logofătul care ştia carte...” (I. Rădulescu, Romanaţi, 
c. Balşu). 

„Fiecare sat, adecă ceea ce se cheamă astăzi cătun, avea cîte un logofăt, 
lîngă care se alegea, ca subordinaţi ai lui, trei oameni numiţi juraţi, mai în 
urmă aleşii satului. Aceştiia, fiecare cîte o săptămînă pe rînd, judecau pricinele mai 
mici ce se iveau între săteni, iar la pricine mai mari se întruneau tustrei cu logofătul 
şi osîndeau pe cel vinovat: sau îl băgau la jug, ori îl ţineau nouă zile închis, ori îl 
băteau cu nuiele, ori îl globeau...” (G. Verlan, Mehedinţi, c. Glogova). 

Pe alocuri aleşilor li se zicea paznici (I. Chiru, Putna, c. Păuneştii), ba încă 
şi d i p o t a ţ i (I. Ştefan, Buzău, c. Zărneştii). 

v. Aleg. - l ’ 4 Ales. - Cisla. -Pîrcălab. - Paznic. - Vătav. - Vataman... 

6 ALES (plur. alesuri şi alese), s.n.; part. passe d’a 1 e g pris substantivement: 
1. choix; 2. preferance; 3. delimitation; 4. resultat. în primele două sensuri se 
întrebuinţează numai asociat cu prepoziţiunile de, pe, întru, cari îi dau o 
funcţiune adverbială. Prin aceasta şi prin celelalte două sensuri foarte restrînse diferă 
de sinonimii alegere, alegătură, alesătură. 

I. ales „choix”. 

Act ţărănesc moldovenesc din sec. XVIII (A. I. R. III, 278): „neavăndu bani 
să-m de, au zis să-m de 60 de prăjini de păpuşoi să-m aleg din 300 de prăjini care 
m-e plăce mie, dar să mi-i prăşescu eu; şi am aşăzat aşe; dar căndu au fostu vreme 
prăşitului am vinit şi am plătit căte o para pe prăgină, dar el au pus pricină că nu m-e 
da î n t r - ales...” 

Donici, Lupul şi lupuşorul: 

„Cole subt deal se pasc mulţime de oi grasă; 

Putem întru ales vreuna să luăm 
Şi să mîncăm...” 

Tot aşa se zice: p e ales, sau la plural: p e alese, î n t r - alese. Negativul: 
„pe ne- ales = pele-mele” (Pontbriant). 

II. ales „preferance”. 

Caragea, Pravila, 1818, p. 95: „La tocmelele cele cu îndoială căutăm mai 
mult la voinţa celor ce să tocmesc decît la vorbă, şi mai mult la ceia ce să face 
decăt la ceia ce să zice, pentru că mai de ales şi mai cu putere iaste înţelegerea 
decît vorbele...” 

Inventariul Cotrocenilor, 1681 (ms., Arh. Stat.), f. 10: „1 carte a lu Dragotă 
judeţul pentru alesul acei pră(vă)lii.şi mai jos: „1 carte a lu Dragotă judeţul 
pentru alesul acestor 2 prăvălii...” 

Constantin Brîncovan, 1697 ( Cond ., ms., în Arh. Stat., p. 231): „precum am 
văzut domnia mea şi cartea acestor 12 boîari de alesul şi de hotărnicită aceştii 
moşii de la Godeni...” 

Acelaşi, 1692 (ibid., p. 14): „şi cartea Gherghini judeţul cu părgarii şi cu oroşanii 
de alesul acestui loc al sfinţii mănăstiri...” 

IV. ales „resultat”. 

Nic. Muşte, Letop. III, p. 51: „Dimitraşco-vodă grabnic la domnie neschimbată, 
precum este obiceiul la creştini, n-au aşteptat alesul oştirilor între împăraţi să vază 
cum îşi vor a 1 e g e , ce agiungăndu-se cu unul din sfetnicii împăratului, anume 
Sinior Sava, dăndu-i şi câţiva bani, au stătut pre lăngă împăratul...” 

v. Aleg. - 92,3,4, 5 ^ 4 /^ 

7 ALES (plur. alesuri), s.n.; vendange. Formă bănăţeană pentru culesul (viilor). 

Dicţionar ms. bănăţean, circa 1670 (Col. 1. Tr., 1883, p. 422): „Alesul v i - 
n î i 1 o r ”. 

v. 2 Cules. 

8 ALES, s.m. sing.; t. de bergerie: triage de brebis dont on separe Ies agneaux; sorte 
de fete populaire qui accompagne cette operation. Numele şi obiceiul există la toţi 
românii, mai cu seamă însă în Banat. 

,Alesul - cînd se aleg oile; tot în ziua de ales dreg vacile ca să deie lapte 
mult şi bun şi să nu-1 poată lua strigoii. Locuţiunea: pînă la timpul alesului te aştept, 
însemnează: după Paşti...” (Liviu Iancu, Banat, c. Visagu). 

A. M. Marienescu ( Familia , 1873, p. 237): , Alesul e o sărbătoare a păcurarilor 
români, şi se serbează totdauna în 22 aprile vechi, cu pregătire în 21 şi încheiare în 
23 aprile ce e ziua de Sîn-Georgiu. Alesul e timpul cînd poporul iasă afară la cîmp şi 
începe viaţa păstorească, cînd se fac strungele şi colibele pentru anul acesta. Acuma 
e, în înţeles strîns, începutul economiei cu oile, întîia mulsoare a lor, întîiul ales 
al mieilor dintre ei, şi sărbătoarea de la acest ales şi-a căpătat numele...” 

S. Mangiucă, Călindar, 1882: „22 aprile, joi, Alesul lui Sîn-George. Pre ziua 
aceasta cad şi următoarele sărbători, datine şi credinţe: 1. Suflarea bucinului pentru 
curăţirea locuinţelor, staulilor şi a aerului = lat. t u b i 1 u s t r i u m ; 2. Curăţirea 
vitelor, oilor şi a păcurarilor prin foc şi apă = lat. lustratio per ignem 
e t a q u a m ; 3. Facerea unturei pentru ungerea vitelor; 4. Punerea oilor la măsură 
(după alţi şi numărarea oilor); 5. Descîntarea leuşteanului, pelinului şi bozului, cari 
astfel descîntate în seara spre Sîn-George se pun în staul la picioarele vitelor şi a 
oilor, ca să nu li se ia laptele şi să nu se întîmple rele; 6. In ziua Alesului lui 
Sîn-George, după amiazi, se seamănă toate florile: bosiocul (după alţii în ziua de 
Sîn-George), cucumerele, sămînţa de varză sau curechi etc.” 

v. Aleg. - 9 Ales. - Cioban. - Cuţit. - Nunta berbecilor.- Sarea oilor... 

9 ALES, interj.; t. de bergerie: sorte d’exclamation invariable, signifiant quelque 
chose comme: separez-vous! triez-vous! 

„Ciobanii cînd aleg oile strigă: băr oaie, ales oaie, ales la strungă! şi ele se 
aleg ...” (C. Ionescu Iconom, Iaşi, c. Sineştii). 

Ca să deosebească oile una de alta, ciobanii le dau numiri: ales bela, ales bu- 
călaia, buzata, oacheşa...” (N. Ludovic, Tulcea, c. Niculiţel). 
v. Ales. 

ALESĂTOR (pi. alesători), s. m; agrimenseur, arpenteur, quelqu’un prepose â la 
delimitation des terres. Cuvînt despărut din grai şi care totuşi nu poate fi înlocuit 
prin altceva mai bun. 

Urechea, Letop. I, 104: „Logofăt mare, giudecător şi alesător de ocini ...”, 
ceea ce Picot (Chronique de Moldavie, p. 643) explică necorect prin „arbitre”. 
v. Aleg. - l ’ 6 Ales. 

1 ALESATIJRA. s.f.; 1. election; 2. separation des cheveux, râie. Formă veche pentru 
alegătură şi sinonim cu alegere. 

Dicţionar ms. bănăţean, circa 1670 (Col. I. Tr., 1883, p. 422): , A le să tură. 
Electio”. 

Dosofteiu, 1680, f. 148 a, în titlul psalmului CXII pune: „a noului popor ale- 
săturâ”, unde în contextul slavic: „novych lîudiî i z b r a n i e ”. 

La Costinescu (I, 31): „ A 1 e s u r ă , alegătură, alesătură = alege¬ 
rea părului în cărări, în codiţe”, 
v. Aleg. - Alegere. 


2 ALESĂTURĂ (plur. alesături), s.f.; t. d’industr. popul.: fleurs ou desseins tissus, 
broderie, faqonnage d’une etoffe, ornamentation. Cuvînt uitat în dicţionare, deşi 
circulează în toate zilele în întreaga Dacie. 

Un călător englez, vorbind despre industria ţărancelor române din Ardeal, 
zice: „Covoarele alese (woven) pe alocuri de cătră femei mai dibace sînt 
atît de frumoase, încît ar fi privite ca o podoabă în orice salon din London sau 
din Paris. Gustul cu care ele aleg şi potrivesc culorile e admirabil, şi desem- 
nurile, deşi orientale în fond, sînt totuşi curat româneşti. E nemărginită varieta¬ 
tea izvoadelor prin îmbinarea văpselelor şi a liniilor, toate aceste mozaicuri 
fiind născocite şi apoi ţesute cu o deopotrivă uşurinţă...” (Boner, Transylvania, 
1865, p. 241). 

Iată ce se cheamă alesătură, sau mai bine alesături, căci cuvîntul se întrebuinţează 
mai mult la plural. Se pot alege însă nu numai covoare, ci orice fel de ţesătură, 
şi nu numai ţesătură, adecă alesături din război, dar uneori şi cusuturile cele 
figurate se cheamă alesături de m î n ă . 

,Alesăturile închipuiesc un meşteşug aparte” (D. Huţu, Tecuci, c. Nărteştii). 
Dibăcia în a alege este o adevărată fală pentru o fată de la ţară. 

ţesăturile ei 
Mare cu drag le privei...” 

(Burada, Inmormînt., 126) 

unde să se observe construcţiunea curat latină: „magno cum amore”. 

Ca meşteşug aparte, alesăturile îşi au o bogată terminologie proprie: ele se fac 
în flori, în rîuri,în puişori, în costiţe, în fluturi etc. 

„Ţeseturile în patru iţe, cînd au numai o faţă, se cheamă în scripete; 
ţeseturile cu desemne din urzeală sau nevedeală se cheamă cu spete- 
z e ; dacă au flori în ţesetură se zice alesături, iar la covoare, foiţe. Alesăturile 
în pînză au diferite numiri: broasca, bread urile, omida, 
păpuşă, porumbeii, vîrfu- cuţitului, roşcova, şărîm- 
p o i u 1, b u t u c e 1...” (G. Eftuşescu, Dobrogea, Constanta, c. Ciobanu). 

Ce poate fi mai dezgustător şi mai monoton ca o o m i d ă ? Şi totuşi în ale¬ 
săturile româneşti o m i d a , un tipar cunoscut tuturor ţesetoreselor de la ţară, ca¬ 
pătă o figură din cele mai graţioase. Iată-o, bunăoară, de pe o broboadă a Societăţii 
„Furnica”, cu fire albe pe pînză ca vişina putredă: 



Sub raportul culorilor, cari - zice poporul -se muşcă cînd nu se potrivesc 
una cu alta, iar cînd se potrivesc atunci te prinde sau te apucă de 
ochi (Marian, Crom., 49), ţărancele noastre rîvnesc a reproduce mai cu seamă 
armonioasa coloraţiune a salamandrei. 

„Şulumîndriţa este un fel de şopîrlă foarte frumos înpestriţată: neagră cu 
picături galbene, albe, roşii, verzi. De aceea o caută mult fetele mici, puindu-şi 
mînele în calea ei ca să treacă peste dînsele, căci cred că apoi se învaţă uşor la 
flori sau r î u r i de cămăşi şi foate...” (I. Aldoiu, c. Voineşti; G. Ţuţuianu, 
c. Valea-Mare). 

O admirabilă reproducere în culori, cu aur şi cu argint, de alesături româneşti 
din Banat şi Ardeal, se află la Pulszky şi Fischbach, Ornements de l’Industrie do- 
mestique de la Hongrie, Pesth, 1878. 

v. Aleg. - -Ales. - Brădişor. - Butucel. - Fir. - Război... 


HALESC. - v. 92 Hălesc. 


ALESTINCĂ, s.f.; etoffe de coton, indienne ordinaire. 
O doină din Moldova: 

„Cum te plîng surorile 
Pe toate cărările! 

Cum te plînge cea mai mare 
Cu păr galbăn pe spinare, 

Cu lacrămi pînă-n paftale! 

Te plînge cea mijlocie 
Cu rochiţa vişinie, 

Cu lacrimi pînă-n bărbie, 

Se despică frunza-n vie! 

Cum te plînge cea mai mică 
Cu rochiţa d e-alestîncă...” 

Alexandri, Scara mîţei, sc. 4: „Am să cumpăr o rochie de halastîncă Floricăi; 
da ştii! cole ghiurghiulie, să-ţi ieie ochii cale de-o poştă...” 

E cuvîntul rusesc holstinka „guingan”, literalmente „toile de H oi¬ 
şte i n ” (Cihac), după cum şi francezul „guingan” însemnează literalmente „toile 
de Guingamp”, orăşel în Bretania cu fabrice de ţeseturi (Littre). 

La români cuvîntul e nou şi circulează numai în Moldova, 
v. Americă. - Anglie. 

ALESURĂ. - v. Alesătură. 

1 ALEŞ, adv.; insidieusement, de guet-apens. Pîndind dintr-ascuns, întinzînd cuiva 
o cursă. Ca adverb, se găseşte numai în vechile texturi. 

Pravila Moldov., 1646, f. 172: „cela ce-ş va zăloja casa sa la omu ucigâtorîu, 
pentru să se pue a-Ieş (anfcnt) acolo să pazîascâ pre vrăjmaşulu său cândii va trece să 
îasâ înainte-i să-lu ucigâ, acesta să va certa ca şi unu ucigătorîu...” 

Din prepoziţiunea a = lat. ad şi din leş = ung. Ies „embuche, aguets”. 
v. 2 Aleş. - Aleşuiesc... - Pîndesc. 

2 ALEŞ (plur. alesuri ), s.n.; embuche, piege. Acelaşi cuvînt cu cel precedinte, dar 
trecînd la un sens de tot substantival. 

Lex Bud.\ „Aleşu, die Nachstellung, das Lauern, der Hinterhalt.” 
v. l Aleş. 

ALEŞII, n.pr.m.plur. Frunzescu ( Dict. top., 5) aduce trei localităţi numite Aleşii, 
literalmente „Ies elus”, cîtetrele în districtul Ilfov, 
v. l AIes. 

ALEŞUIESC ( aleşuit, aleşuire), vb.; dresser des embuches, tendre des pieges. 
Sinonim cu pîndesc. Se întrebuinţează şi forma leşuiesc, fără prepoziţionalul 
a. Astăzi se aude mai mult numai peste Carpaţi. 

Dosofteiu, Paremiar, 1683, f. 11a, ca sinonim cu pîndesc: 

Genes. III, 15: „ia te-a aleşui la capii şi „...crbxo q aox> x p p i) o e i keşoAiţv 

tu o veî pândi la călcâi...” kou oi) xr|pf|0£i<; crbxou nxEpvav...” 

dar în Psaltirea, 1680, f. 10 a, forma leşuesc: 


ps. IX: „şîade în leşuituri cu bo¬ 
gaţii într-ascunderi a ucide pre nevino¬ 
vatul; ochii lui spre mîaserul prăvăscii, 
leşuiaşte într-ascunderi...” 

şi tot aşa la Silvestru, 1651, pe cînd la 
apuce aleşuiaşte...” 
v. ] Ales. - Pîndesc. 


„...sedet in insidiis cum divitibus in 
occultis, ut interficiat innocentem; oculi 
ejus in pauperem respiciunt; i n s i d i - 
atur in occulto...” 

Cantemir (A. I. R. II, 125): „pre sărac să-l 


ALEŞUÎRE 

ALEŞUÎTOR 


v. Aleşuiesc. 


ALEU! interj. - v. Aleol - Valeu. 


ALEUR, s.m.; t. de botan. - v. Alior. 


ALEVEŞ (pl. aleveşuri), s. n.; „piquette-mauvais vin” (Pontbriant). 

Din maghiarul leves „jus, potage” (Cihac). Cuvînt abia cunoscut în popor, 
v. Liurcă. 


ALEXA. - v. Alexie. 

ALEXÂNDRA, n.pr.f.; Alexandrine. Forma femeiască corespunzătoare lui 
Alexandru. Rar se întrebuinţează în popor. 

Constantin Brîncovan, 1693 ( Cond ., ms., în Arh. Stat., p. 30): „au fostu vândut 
acastă jumătate de sat den Roşul ce scrie mai sus surorilor lui, jupănesii Alexandrii 
şi jupănesii Gherghinii...” 

Formă mai poporană este Sanda, cunoscută şi la şerbi. O variantă a aceluiaşi 
nume, la şerbi şi la români, este R o s a n d a sau Roxanda ori Roxandra. 
v. Alexandru. - Roxanda. 


ALEXANDRIA, s.f.; t. de litt. pop.: Alexandreide, le Pseudo-Callisthene, histoire 
fabuleuse d’Alexandre le Grand. Un fel de romanţ eroic, alcătuit de vreun grec din 
Egipt cam în secolul IV şi care în veacul de mijloc reuşise a se răspîndi, în traduceri 
şi-n imitaţiuni, în proză şi-n versuri, la mai toate popoarele. Primul studiu serios 
asupra acestui apocrif este de Berger de Xivrey, în Notices des manuscrits., t. XIII 
(1838), part. II, p. 162-305, iar prima ediţiune critică a textului grecesc s-a făcut de 
K. Miiller în Bibliotheque des auteurs grecs a lui Firmin Didot (1846). Cfr. Zacher, 
Pseudo-Callisthenes, Halle, 1867. La români, Alexandria a străbătut prin slavi pe la 
jumătatea secolului XVI ş-au ajuns a fi cea mai lăţită din toate cărţile poporane. 

Gr. Alexandrescu, Satira duhului meu : 

„Nu mai eşti tu acela care-n copilărie 
Ştiai pe dinafară vestit -Alexandrie...” 

Costachi Stamati, Muza I, 472, punînd pe o cucoană din secolul trecut să vor¬ 
bească cu un dascăl despre educaţiunea fiului ei: „să faci aşa marafet, ca el făr de 
multă osteneală să ştie pe de rost cîteva întîmplări din Alexandria lui Machedon, 
precum de căpcîni şi de furnicile cele mari cit omul...” 

în secolul XVII Alexandria era deja atît de lăţită între români, încît cronicarii 
noştri se cred datori s-o înfrunte. 

Miron Costin, Letop. I, 256: „Scrie Plutarh, vestit istoric, la viaţa lui Ale¬ 
xandru Machedon, carele au scris Alexăndriia cea adevărată, nu basne cum 
scrie o Alexăndrie din grecie ori dintr-alte limbi scoasă pre limba ro¬ 
mânească, plină de basne şi scornituri...” 

Nicolae Costin, Letop. I, 59: „nu acea Alexandrie minei unoasă ce-i pre 
limba românească, plină de basne...” 

Alexandria la români se clasifică în: 

I. Scrisă slavoneşte, după care s-a tradus apoi în limba română. în Biblioteca 
Imperială de la Petersburg se află un preţios manuscript de această natură, executat 
la 1562 în Moldova din ordinul mitropolitului Grigorie, care l-a dăruit mănăstirii 
Neamţul: „nacş sş i suvriisi sîg kniga rekomaa Alexandria poveleniemii i daanemii 
preosvescennago mitropolita kyr Grigoria Sucavskago...” (Jagiv în Starine V, 26; 
cfr. Jirecek, Gesch. d. Bulg., 440). 

II. Redacţiuni româneşti manuscripte, dintre cari cele mai vechi cunoscute sînt: 

a) Un codice, depus actualmente la Academia Română şi scris la 1620 în Tran¬ 
silvania de cătră un popă Ion din Sim-Petru: „Cu mila lu Dumnezeu sfrăşiîu eu 
Popa Ion diîn Sim-Pietru acastă carte ce se camă Alexandrie', meseţu cireşerîu să 
începu în 15 zile şi să sfrăşi în luna lu agust 4 zile, vii let 7128, în zilele lu Betlîan 
Gabor Craîu..” (Bianu, în Col. I. Tr., 1883, p. 324). 

b) Un codice, depus la Arhiva Statului din Bucureşti şi-n care se află (f. 137 b) 
următoarea interesantă notiţă: „Adastă carte ce se chiamă Alixăndrie o am scris eu 
Bucur Grămăticul din Sămbăta-de-Sus, nepotul lui Man Barbu, şi o am scris în oraş 
în Bucureşti când învăţam eu cântări la dascălul Coman, domnesc era acel dascal şi 
mă dedese măriîa-sa vodă la acel dascal, în zilele prea-luminatului şi înnălţatului şi 
de Dumnezău iubitor Io Costandin voevod a toată Ţara Rumănească domnii; şi mă 
pusese pe mine dascălul vătaf peste şcoala lui, peste 50 de copii, şi îmbla văleatul 
atunci 7212 (1714), martie 18 zile”. 

III. Tipărituri, nu însă înainte de 1700. între cărţile tipărite, pe cari le-a găsit 
italianul Del Chiaro (1718) în România pe la începutul secolului trecut, figurează şi 
o ediţiune a Alexandriei'. „Alexandrie, o sia Storia di Alessandro il Macedone, stam¬ 
pată in Lingua Valaca; ma detta Storia e veramente curiosa per le molte favole che 
in essa vedonsi frammischiate”. Nu numai acea ediţiune, dar nici una pînă la cea 

anul publicaţiunii, toate fiind de demult exterminate prin deasă întrebuinţare. în 
ediţiunile Alexandriei, pe cîte le cunoaştem noi, se adauge totdauna la sfîrşit, ca un 
fel de apendice: „Vrednica de însemnare întîmplare a patru corăbieri ruseşti, cari au 
fost strîmtoraţi de iarnă în ostrovul Spitzberg”. Un om nedeprins cu apucăturile 
acestei ramure a literaturei poporane s-ar întreba neapărat: ce are a face marinarul 
rusesc Şarapov cu sublimul erou al Alexandriei ? 

Despre manuscripte şi ediţiuni mai nouă, se găseşte la Dr. Gaster, Ut. popul., 

14 sqq., unde se rezumă şi cuprinsul Alexandriei. 
v. Iele. - Ivan-împărat. - Machedon... 

ALEXANDRU, n. pr. m.; Alexandre, ' AÂeqavbpoţ. Formele curat poporane ale 
acestui nume de botez sînt: Sandu cu patronimicul Săndulescu şi topicul 
Sănduleşti; mai rar L i s a n d r u ; în oraşe: A 1 e c u . Ca deminutivi: 
Sandulachi, Alecachi, Sănduţ, Alecuţ etc. în onomastica 
veche: Ş e n d r e cu derivatele topice Şendreni, Şendreşti, 
Şendriceni. Forma organică Alexandru, totdauna rar întrebuinţată la români, 
era privită altădată ca de piază bună la domni, dintre cari cei mai de frunte fuseseră 
Alexandru Basarab şi Alexandru cel Bun. Astfel la urcare pe tron se putea schimba 
numele în Alexandru. Urechia, Letop. 1, 176: „au rădicat domn pre P e t r e a 
Stolnicul şi-i schimbară numele de-i zicea Alexandru-v odă, pre carele 
l-au poreclit Lăpuşneanul...” 
v. Radu. - Alexie. 

ALEXANDRU-MACHEDON. - v. Alexandrie. - Machedon. 

ALEXENI, s. m. plur.; n. pr. loc. Mai multe sate în România, după numele personal 
A 1 e x i e , se cheamă Alexeni (Gorj, Ialomiţa), altele A 1 e x e ş t i (Vaslui, Buzău). 

ALEXEŞTI. - v. Alexeni. 

ALEXIE, n. pr. m.; Alexis. O formă poporană, împrumutată de la slavii meridionali, 
este L e c a , uneori şi pentru „Alexandru”. Patronul acestui nume este Sf. Alexie, 
Omul lui Dumnezeu (Homo Dei), născut la Roma în secolul IV, una din 
figurele cele mai romantice ale patrologiei creştine şi a căruia legendă, în proză şi-n 
versuri, devenise o adevărată carte poporană în veacul de mijloc. E mai ales 
remarcabilă poema franceză despre dînsul, scrisă în secolul XI (Gaston Paris, Vie 
de St. Alexis, 1872). Această legendă a circulat şi la români, dar nu s-a vulgarizat 
înainte de 1700. Dr. Gaster a găsit-o într-un codice de pe la 1760 ( Tocilescu, Revista 
III, 342), de unde iaca un pasagiu: 

„Văzi pre neşte coconi tineri ca aceia fecori de boeri mari şi de împăraţi căl- 
cându bogăţiia, cinste şi şi alte patimi pământeşti şi trupeşti, încă şi pre iubiţii lor 
părinţi şi, ce este lucru mai minunat, şi pre iubita sa soţie, pentru dragostea făcăto¬ 
rului şi mântuitorului nostru. Acastă osăbire de bună voe aii răbdat mulţi robi ai lui 663 

EIs. cerescul împărat, şi s-au lipsăt de tote dulceţurile trupeşti, cinstindu mai înnainte 
dulceaţa cea dumnezăească. Care mai mult decăt alţi au îndreptat acasta cel sărac cu 
trupul şi bogat cu sufletu Alecsăe, omul lui Dumnezău şi rob adevărat al lui EIs., 
carele au petrecut atăţa ani în casa părinţilor săi necunoscut şi de robi lui batjocorit. 
Acestea toate le-au răbdat viteazul nevoitorul, cugetându pururea în plata cea bogată 
şi la cununa cea de mult preţ, care vrea să i o dea în rai Hs. împăratulu slavei. Pentru 
aceia s-au lepădat cu totul de omul cel din afară şi, luundu crucea mântuitorului cea 
cu scârbe, au urmat stăpânului bucurăndu-să...” 

După calendarul poporan: 

„Primăvara se-ncepe, precum spun unii, cu întîia zi a lunei lui mar¬ 
tie, iar după alţii, cînd se sfîrşesc zilele Babei Dochiei, şi anume de la Alexi 
Boji, omul lui D-zeu,17 martie, şi ţine pînă la Sf. Onofrei, 12 iuniu. 
Iarna începe mai-nainte de Sf. Nicolai şi ţine pînă spre Alexi Boji ...” (Albina 
Carpaţilor, 1879, p. 27). 

Epitetul „Boji” al Sf. Alexie vine din slavicul „bozii = divinus”. 

In mitologia noastră poporană Sf. Alexie este unul din obrazele cele mai cu 
vază. 

„Sf. Alexa e privit ca mai mare peste şerpi...” (N. Bălăuţ, Vaslui, c. Ivăneşti; 
preut N. Ionescu, Iaşi, c. Prisacani). 

„Sf. Alexe omul lui Dumnezeu, feritorul de cumpene pe ape...” 
(N. Andriescu, Iaşi, c. Hermeziu). 

în Banat şi pe aiuri ziua Sf-lui Alexie, 17 martiu, se cheamă la plural Alexiile. 

S. Mangiucă, Călindariu, 1882: Alexiile, cînd se afumă moşiile, grădinele şi 
casele”. 

Toate credinţele despre caracterul cel apărător al Sf. Alexie, fie contra veninului 
şerpilor, fie contra furtunei sau boalelor, se datoresc etimologiei poporane greceşti, 
numele ’ALe^toq însemnînd „preservateur”, şi n-au a face întru nemic cu legenda 
cea medievală. Sf. Alexie din mitologia poporană română este Ercule, 6 âLeqiKtticoq 
al vechilor greci, iar pluralul bănăţenesc Alexiile reprezintă şi mai învederat pe co¬ 
lectivul or âLeq'iKf/.KOi, spiritele cele bune din panteismul elenic. 

v. Foca. 

ALEXIILE. - v. Alexie. 

ALFA, s.f. ; bc, aÂxpa, nom de la premiere lettre de l’alphabet grec; fig.: le premier, 
le principal. 

Noul Testament, 1648, Apocal. I, 8: 

„Eu sănt Alfa şi Omega, ce sâ zice înce- „’Eycb eipir to A kou to Q, ocp/ri kcu 
putui şi sfârşitul...” xeLoţ...” 

Chiar înainte de epoca fanarioţilor, această locuţiune biblică trecuse în graiul 
comun cu sensul de „cel de căpetenie” sau „stăpîn peste toate”. 

Neculce, Letop. II, p. 252: Toderaşc Visternicul, feciorul lui Iordachi Cantacuzi- 
no celui bătrân, fiind văr primare cu Dumitraşco-vodă, era în mare cinste la 
Dumitraşco-vodă; el era alfa şi omega atunce în Ţara Moldovii...” 
v. Omega. 

ALFA VITA, s.f. ; a-(3, aL(pa-Pr|xa, alphabet. Sinonim cu azbucoavna de 
altădată, pe cînd cuvîntul grecesc se întrebuinţa alături cu cel slavic. 

Lex. Bud.: , Alfavita, abecedarium. Est etiam quidam liber asceticus, qui voca- 
tur Alfavita.” 

Cartea ascetică despre care vorbeşte Lexiconul Budan este , Alfavita sufle¬ 
tească”, tradusă din greceşte şi tipărită în Sibii la 1803, apoi a doua oară la 
1839, in-4. 

Cantemir, Ist. ieroglif. (ms., în Acad. Rom., p. 275):„Iarăş alfavita di-nceput a 
citi şi b u c h e 1 e din capăt a prociti începură...” 

Costachi Negruzzi, Cum am învăţat româneşte: „D-ta vrei să mă batjocureşti, 
să mă pui la alfavita, pre mine care ştiu greceşte mai mult decît oricare tînăr de 
vrîsta mea...” 

Alexandri, Covrigarul, în stilul din epoca fanariotică: 

„Eşti evghenistă cît Afrodita, 

Iar eu din pricina dumitale 
Am uitat chiar şi alfavita: 

Ah! te iubesc şi cînt de jale...” 

v. Azbuchi. 

ALFEL. - v. Altfel. 

ALFIOR. - v. Alior. 

ÂLI! interj. - v. Alei! - Dali! 

ALIBÎU. - v. Arbir. 

V VW V 

ALIC s. ALICA s. ALICI (plur. alice s. aliciuri), s.n.; grenaille, menu plomb, 
dragee. „Plumb mărunt pentru vînat. A încărca o puşcă cu alice - charger un fusil 
de menu plomb, avec de la grenaille. Această puşcă răspîndeşte alicele - ce fusil 
ecarte la dragee” (Costinescu). , Alică, grăunţ mic de plumb, cu care vînătorii încarcă 
puşca cînd au să dea în animali mai mici. Sînt alice mici, franţuzeşte: cendree, şi 
alice mari: chevrotines” (L. M.). 

Se întrebuinţează şi forma aspirată: halic, halici. 

Alexandri, Istoria unui galben: „Ţi-am spus că el iubea vînatul. Această patimă se 
dezvălise în inima lui cu atît mai straşnic că era foarte rău chitaş şi, în urmare, mai 
toate paserile îi trecea pe la nas. în zadar el le alunga cu haliciurile prin văzduh...” 

De la Vrancea (B. Ştefănescu), Sultănica, p. 113: „Suspinele ei erau sugrumate, 
dese, repezi şi toate izbeau sigur şi adînc, ca nişte alice, în inima bietului Moroiu...” 

Doină din Bucovina: 

„Doar nu-s femeie cu fes, 

La potire să nu ies; 

Da-s voinic cu comanac, 

Ştiu potirii ce să-i fac! 

Prav cu chivra oi lua 
Şi haliciuri cu mîna, 

Şi de-alung oi împuşca: 

Potiraşii or pica!...” 

(Aurora română, 1881, p. 14) 

„Halic, alic, halici - neogr. "/aA/ua caillou, vgr. %6cA.il;” (Cihac) 

2 ALIC. - v. Alicesc. 

ALICESC ( alicit, alicire), vb.; a se alici - paraître confusement, luire 
indistinctement. Un termen foarte interesant, păstrat astăzi - pare-ni-se - numai în 
Oltenia. 

Basmul din Mehedinţi Copiii văduvului (Ispirescu, Legende, p.336): „Nu văz 
nimic decît, uite, în partea asta, încoa, drept înainte, mi se aliceşte albind ceva, dară 
nu ştiu ce este, că nu mi s - a 1 e g e , fiind prea departe...” 

Impersonalul „s e aliceşte ” însemnează dară „abia se zăreşte”, fără a se putea 
„alege”, adecă „distinge”. Ca şi-n „zare”, în alicesc noţiunea fundamentală este 
acea de „lumină”, cuprinzînd aceeaşi rădăcină 1 i c = 1 u c pe care o vedem în 
1 i c u r sau licuresc „luire, etinceler” şi în licurici „vers luisant, feu 
follet”, ambele acestea fără nici o legătură cu grecul A.ocp.jro'opida (Cihac), ci for¬ 
mate prin sufixul verbal deminutival -ur (= lat. -ulo) ca în tremur, scutur, ajutur şi 
ajuturesc sau ajuturez etc. Olteanul aliceşte este latinul allucescit din allu- 
ceo, întocmai ca lucescit din luceo. „Lucescit, allucescit” însemnează: „în¬ 
cepe a se lumina, abia cîtva se luminează”, ca în grecul „vi)H, 6cp(piAf)Kr|”, unde 
Â,î)KT| aparţine aceleiaşi rădăcine Amic = 1 u c . Trecerea lui lu (Am) în li: licuresc, 
licurici, aliceşte, alături cu conservarea-i în lucesc, luciu, luceafăr, lucoare, pare a 
indica un fonetism latin rustic şovăitor, ca în limbric - lat. lumbricus faţă cu luntre 
= lat. linter, şi, chiar în latina clasică: libet din Iubeţ. 

Daco-românul alicesc nu poate avea nici o legătură cu macedo-românul alic, 
care însemnează „ponce, ecarlate” şi este identic cu neogrecul provincial aAmcoţ, 
bunăoară: „ v AAik 6 pon Kap'oocpbLA.i Kai yaAaipo pou ^rpjuAn” (Passow, 239), 
din turcul ă 1 „stacoşiu” (cfr. Şaineanu, Elem. turc., p. 116). 

în acest mod, alicesc merită a-şi relua locul în graiul nostru comun, ca sinonim 
cu „se zăreşte”. 

666 v. Licur. - Luciu. - Nălucă. - Zăresc. 

ALIFIE (pl. alifii), s. f.; onguent, pommade. Grecul aÂeupri, dÂOKpi'i (Cihac). Orice 
unsoare întrebuinţată cu scop medicinal pentru bube, rane etc. sau numai ca 
mijloc cosmetic. 

Cuvîntul e cu mult mai vechi la noi decît epoca fanarioţilor şi e foarte răspîndit 
dencoace şi dincolo de Carpaţi, ceea ce poate să nu fie fără însemnătate pentru 
istoria medicinei greceşti la români. 

Dicţionar slavo-românesc, circa 1670 (ms., în Bibliot. Societăţii arheologice din 
Moscva, f. 128 a): ,ţinacTKlp'K, legătură, petecul, alifie care o leagă dohtorii la rană”. 

Un specimen de alifie poporană, la Floarea Copilul, însemnare pentru câte dofto¬ 
rii, 1788 (ms., în Arh. Stat., p. 10): „Cănd se umflă mâinile deasupra de orice boală, 
şi la unii coc şi la alţii fac bube pă măini, să facă alifie : să ia untdelemn şi ceară albă 
şi tămăe albă şi să le amestice toate să le fiarbă să să ungă pă măini de 3-4 ori...” 

A. Pann, Prov. I, 172: 

„Vezi tu astă alifie, 

Şi acel clondir lucios? 

Cei mai urîte stafie 
îi dă aer drăgăstos...” 

I. Creangă, Moş Nichifor Coţcariul ( Conv. lit., 1877, p. 376): „jupîn Strul din 
Tîrgul-Neamţului, negustor de băcan, iruri, ghileală, sulimineală, boia de păr, cicla- 
zuri, peatră-vînătă, peatra sulimanului sau peatră bună pentru făcut alifie de obraz, 
salcie, fumuri şi alte otrăvuri...” 

Generalmente, chiar în Moldova, se rosteşte alifie, nu alihie (D. Alboteanu, 
Covurlui, c. Mastacani). în unele locuri însă s-a operat deja trecerea lui fi în hi', 
bunăoară în Dîmboviţa (com. Băleni-Sîrbi, D. Poppescu) şi în Buzău (c. Stîlpu, 
1. Teodorescu) poporul zice: hulea - fidea, stahidă = stafidă, alihie pentru alifie. 

Jipescu, Opincaru, p. 132: „dă cu ochiţi] dă dînsili şi spuni-le dă la mine multă 
sănătate şi arată-le să mai lase focului frunzişoara şi alihiîa dă pă faţă, că parcă-s 
nişte paparude-mbrezăiete...” 

Peste Carpaţi se aude şi alefie ( L.B .). 

în timpul fanarioţilor, alături cu alifie începuse a se introduce cu acelaşi sens 
turcul mehlem. Aşa în cartea de medicină poporană de pe la finea secolului 
trecut (ms. în Arh. Stat.): ,Alifie bună de vindecat la răni: trementin, samoladon, 
sacăz şi ceară albă, acestea topite amestecăndu-le şi făcând m e h 1 e m , să ungi...” 

v. Mehlem. - Unsoare. 

ALIFINA, n. pr. f.; Aliphine. Ne întimpină în vechiul Pomelnic al mănăstirii Bistriţa 
din Moldova (ms., în Acad. Rom., p. 80): „CTdKpHNb H Ero 

fl A H $ V H kl ...” Nu pare a fi fost vreodată poporan. 

ALIGNESC ( alignit, alignire), vb.; devenir maigre, tomber en defaillance. Se zice 
mai mult 1 i g n e s c şi mai ales lihnesc, fără proteticul a-. Deşi cuvîntul e 
numai din epoca fanariotică, derivat din neogrecul /ayvaivco „devenir maigre” 

(Cihac), şi deşi în principiu grupul consonantic -gn- e contrariu foneticei române, 
care-1 preface în -mn-, totuşi Costache Negruzzi întrebuinţează pe reflexivul „mă 
alignesc ” ca sinonim cu 1 e ş i n , în Potopul. 

„Edvin sprijinea în braţe p-a lui scumpă amoreză 
Ce de silnica suflare a furtunei s -alignea; 

Căuta nenorocitul ca să o îmbărbăteză, 

Să-i astîmpere durerea, şi acestea îi zicea...” 

v. Lihnesc. - Lihneală. - Sagnă. 

ALIMÂN, s. m.; 1. n. pr. ethn.: Allemand; 2. n. pr. pers.; 3. figur.: ogre, monstre 
vorace, insatiable. Arhaism în cîtetrele sensuri. Prin cel dentîi, e sinonim cu 
n e a m ţ. In Critil şi Andronius (Iaşi, 1794, p. 73): „s-au arătatu unulii ce grăia cu 
gura închisă, pre care îlu socotiia de unii adevăraţii Alimanu..." , pare a fi o simplă 
reproducere a francezului „Allemand”; este însă nu mai puţin adevărat că 
acest termen a fost odată poporan la români, astfel că ciobanii îl păstrează pînă 
astăzi în nomenclatura cea etnică a cînilor. 

„Numirile cînilor ciobăneşti: Roşea, Corbea, Grivei, Balan, Codrea, Murgea, 
Aliman, Golea, Cazacu, Lupu, Mozoc, Frunza, N e a m ţ u , Ungureanu, Turcu...” 
(I. Stănescu, Teleorman, c. Odaia), unde Aliman este un nume de aceeaşi natură ca: 
Neamţu, Cazacu, Ungureanu şi Turcu. 

Afară de aceasta, Aliman existase oarecînd la noi ca nume personal bărbătesc, 
bunăoară în Muscel „A lămanu (flnkAtatU) vătah cu firi seî Gândea şi Neagoe”, 
într-un crisov de la Radu-vodă din 24 octobre 1536 (Arh. Stat., M-rea Valea); iar de 
aci, prin patronimicul Alămănescu, s-au format numile topice ale satelor 
Alămăneşti, de exemplu în Olt şi-n Argeş, cari astăzi se cheamă 
A 1 i m ă n e ş t i (Frunzescu, ad voc.), cu aceeaşi scădere vocalică ca în Aliman - 
- Alăman. 

Peste Carpaţi, în acte din secolii XV-XVI, ne întimpină nu o dată Alăman, şi 
totdauna ca nume românesc, niciodată săsesc sau unguresc, pe care saşii şi ungurii 
nu ştiau să-l scrie din cauza vocalei obscure, rostindu-1 Aluman sau Alluman. 

Aşa, în Registrele municipale de la Sibii (Reclinungen aus dem Archiv, Her- 
mannstadt, 1880, t.l): 

Sub anul 1504 (p. 415): „Misso Allumano k n e s i o versus Volachiam ad 
banum et Radul spatayerium...” (cfr. ibid., p. 428); 

Sub anul 1507 (p. 467): „In festo beati Viti certis Volachis robustis, qui ordinaţi 
sunt ad persequendos malefactores et semitas alpium custodiendas sub strictissimo 
iuramento, quorum antecessores Demetrius et Aluman fuerunt designaţi...” (cfr. 
p. 479, 525); 

Sub acelaşi an (p. 469): ,Adluman Wolacho et suis collegis...” (cfr. ibid., p. 470, 
472). 

Astăzi: 

botez, şi ca nume de familie. Astfel este în Sibii un judecător Alăman, iar în Răşinar 
un preot Alăman Cioran şi un fost primar Alăman Dancăş” (I. Slavici). 

Intorcîndu-ne la Ţara Românească, e interesantă istoria unui Alăman din satul 
Alămăneşti sau Alimăneşti în Teleorman, al căruia unic nepot, pe la 
începutul secolului XVII, căzînd rob peste Dunăre şi fiind turcit, s-a întors apoi în 
ţară şi s-a creştinat din nou, dar totuşi a rămas cunoscut sub numele de Cerke- 
z u . Iată în această privinţă un crisov de la Radu-vodă Tomşa din 1668 (Arh. Stat.; 
Bis. Obedeanu): „lu C e r k e z u care au fostu peic la răposatul Mateîu-voevod, ot 
Alămăneşti ot sud Teleorm, şi cu fecorii lui ce-i va da Dumnezeu, ca să-i fie 
lui ocină în sat în Alămăneşti toată partea moşu-său lu Alăman, den cămpu, 
den pădure şi den apă şi den şăzutul satului şi de preste tot hotarul oarecăt să va 
alege, pentru căce căndu au fostu în zilele răposatului Mateîu-voevod, iar stăpânii 
acestor moşii, ei fiindu nişte oameni răi şi ficleni, n-au vrut să şază la moşiile lor 
să-ş plătească birul şi ce au fostu haracul cinstitului înpărat, ce au fugit de ş-au 
năpustit moşiile şi ş-au lăsat birul în spinarea lui Alăman moşu lu C e r k e z de au 
plătit tot de la casa lui; iar după moartea lui Alăman moşul lu C e r k e z rămas-au 
această moşie pustie şi făr’ de bir, dec au căzut a fi pre seama domnească, păn-au 
scos Dumnezeu pre C e r k e z den robie şi au venit aice în ţară la creştinătate, dec 
răposatul Mateîu-voevod, ca un domnu milostiv, l-au botezat şi l-au făcut peic şi au 
slujit atăta vreme la paicie etc.” 

v. Cerchez. 

Intr-un crisov de la Vlad-vodă, din 1510 ( Mănăstirea Cîmpu-lung, no. 2, în 
Arh. Stat. din Buc.), se menţionează un Alăman (flAT*A\4H8), mare buclucaş, care, 
după ce deduse fiicei sale Maria satul Stăneştii drept zestre, se încerca apoi cu orice 
preţ a-şi relua moşia, mergînd cu judecata pînă la domnie. 

Dintr-un crisov de la Petraşcu-vodă, din 1561, relativ la acelaşi sat Stăneşti 
(no. 9, ibid.), se vede că numele Alăman era foarte obicinuit pe acolo, astfel că pe 
atunci un Alăman se judeca cu doi popi, pe al cărora tată Radu îl desmoştenise 
bunicul lor, numit de asemenea Alăman, şi-l desmoştenise anume fiindcă era bătăuş. 

La şerbi, A 1 a m a n s-a conservat numai în vechile balade ca „sablja A la¬ 
ma n k a = sabie alămancă”: 

„On poteze sablju Alamanku, 

Udara ga po svilenu pasu...” 

(Karadzi», Pjesme III, 389); 

apoi în numele personal femeiesc Lamenka.la bulgari Alamanka: 

„Zgodila sg Alamanka devojka, 

Sopasala svilen pojas ot sebe...” 

(Miladinovtzi, Bălgarski pesni, 32); 

şi-n fine, în locuţiunea: „kao A 1 a m a n i năvălise, kao A 1 a m a n i pojadose = 
= „au năvălit ca nişte Alămani, ca neşte Alămani au mîncat”, adecă „gierig, avide” 
(Karadzi», Lex., ad voc.). 

în legătură cu acest sens este la olteni participiul alimănit: 

„Ca ocară, se zice alimănitulel” (R. Michaileanu, Mehedinţi, c. Vînju-Mare). 
„Blăstem de mamă: fir-ar alimănit să fie!” (G. Bobocescu, Dolj şi Mehedinţi). 
Cihac (II, 633) citează locuţiunea: „am ajuns la aliman”, pe care o traduce prin 
„je suis â l’extremite”, derivînd pe aliman din interjecţiunea rxÂÂoipovov „helas, 
ahi, malheur”. Acest aliman nu se poate despărţi de olteanul alimănit şi n-are 
de loc a face cu vorba neogreacă, cu care nici prin accent nu se împacă, nici prin 
vocalism, ba nici măcar prin funcţiune, deoarăce singurul sens al lui d/Aoipovov 
este acela de „aoleo” la începutul unei propoziţiuni, de ex: 


faţă cu: 


„Aoleo, măi hoţ de dor, 

N-am topor să te omor...” 

(Jarnik-Bîrsanu, 93) 

’AUoinovov 5"v PploKexai cjxij 'Po'upeMt îiepovi, 

Na pon xo ipii/oov vâ xo mco, vâ pon SiaPobv ol tcovoi... 

(Passow, 487) 


ceea ce, negreşit, e cam departe de aliman. 

Nu mai puţin cu arabul e 1 - e m â n „surete” şi cu liman „port” (Şaineanu, 
Eleni, turc., p. 9) românul aliman nu se înrudeşte. 

v. Aman. - Liman. 

„Am ajuns la aliman ” însemnează: „am ajuns la dracu = nu mai e chip de scăpa¬ 
re”; ocara „alimănitule” exprimă aceeaşi noţiune ca „îndrăcitule”, ori „drăco- 
sule” sau „om al dracului”; în sfîrşit, blăstemul „fir-ar alimănit” vrea să zică: 
„fire-ar al dracului”; în toate aceste cazuri aliman implică noţiunea unei fiinţe infer¬ 
nale, a unui demon sau monstru. 

Românii şi serbii, întrebuinţînd pe Aliman, nu mai ştiu că aşa se chema una din 
cele mai războinice triburi germane de pe la începutul veacului de mijloc, aceea 
despre care Sidoniu Apollinare zicea: 

„Romano exierat populato trux Alamanus ...”, 

sau: 

„Rhenumque ferox Alamanne bibebas Romanis ripis...”; 
dar însuşi numele şi groaza acestui nume datează tocmai din acea epocă. Sub Aure- 
lian, însăşi Italia fusese năpăstuită de cătră alămani : „cujus urbes Allaman- 
n o r u m vexationibus aflligebantur” (Aurel. Vict. de Caesar.). 

în limba românească Aliman, vechi Alăman, precede slavicului Neamţ, prin 
care a fost înlăturat din grai, nu însă nimicit fără urmă. Serbii n-au putut să capete 
pe latinul Alamannus decît numai doară prin români, la cari finalul -a n n u s 
(Allamannus, Alamannus ) trece regulat în -a n , ca în „an = annus”, nu în -î n , după 
cum ar fi trecut simplul -anus. Afară de aceasta, dacă vorba ar fi venit românilor 
de la şerbi, ea ar suna A 1 ă m î n , după cum din şerbul „zupan” noi am făcut „jupîn”. 

Nici cu românul Aliman, nici cu şerbul A 1 a m a n , nici cu latinul A 1 a - 
670 mannus n-are a face turcul osmanliu a 1 a m a n „brigand” (Miklosich, Turc. 

Elem. I, p. 9), a căruia formă organică s-a păstrat în dialectul djagataic al turcilor 
orientali: alaqman,, cavalerie, bande de brigands” de la alaqmak „ren- 
verser, culbuter, detruire” (Vambery, Cagataische Sprachstud., p. 212). 
v. Căpcîn. - Hantătar. - Neamţ... 


ALIMĂNEŞTI 

ALIMĂNESCU 

ALIMĂNIT 


v. Aliman. 


ALÎME. - v. 3 Ală. 


ALIMON, s.m.; t. de botan.: Citronelle, Artemisia abrotanum. Se întrebuinţează 
numai în regiunea dunăreană, mai ales în Dobrogea şi-n Ialomiţa. 

„A limon se zice la lemnul-domnului şi este la foi ca mărariul” 
(G. Eftuşescu, Constanţa, c. Ciobanu; G. Ştefănescu, c. Satu-Nou). 

,Alimon se răsădeşte în grădină. El nu creşte mai mare decît pînă la înălţime de 
35-40 cntm. Are mai multe rădăcine de cari se ţin o mulţime de fibre, şi stă verde 
pînă dă zăpada. Face un fel de floare galbenă ca floarea pelinului, mică ca gămălia 
de bold. La foi se aseamănă cu mărariul. Are un miros foarte plăcut. Femeile îl 
întrebuinţează mai mult pentru împodobirea morţilor, iar fetele îl pun la cap, şi cînd 
se gătesc cu alimon încep a cînta: 

„Foaie verde alimon, 
în grădină la Ion...” 

(P. Teodorescu, Ialomiţa, c. Şocarici) 

v. 3 Alion. 

într-o doină din Dobrogea: 

Foaie verde alimon, 

Să pun murgul la pripon, 

Să-mi aştern jos bănciluţa 
Şi la căpătîi şeluţa...” 

(Burada, Călăt., p. 241) 

unde editorul din eroare explică pe alimon prin alămîie. Negreşit, alimon şi 
a 1 ă m î i e formează un dublet etimologic, derivînd ambele din neogrecul Âepovi, 
dar fiecare a căpătat un alt înţeles. Sub raportul sensului, alimon se referă cătră 
alămîie întocmai ca francezul citronelle „Artemisia abrotanum” cătră 
c i t r o n „citrus medica.” 

v. 1 Alămîie. - -^Alămăiţă. - Lemnu-Domnului. 

ALIMORI, s.m. pl.; t. de mythol.: nom d’une fete populaire, le jour des Brandons, 
la Valentine. O rămăşiţă foarte interesantă din vechiul cult roman, păstrată mai cu 
seamă în Banat. 

D. Mangiucă, Călindar, 1882, indică la românii bănăţeni mai multe zile cu Alimori : 

1. „30 ianuariu, sîmbăta. Alimori s. Roata-de-foc, pre alocuria cade 
duminica la începutul păresimilor; 

2. „6 februariu, sîmbăta. Alimori, pre alocuria, sîmbăta înaintea lăsatului de 
carne; 

3. „25 martiu, joi. Alimori, pre alocuria în duminica lăsatului de brînză...” 

D. S. Liuba ne împărtăşeşte următoarele amănunte asupra Alimorilor: 

„La zăpostitul de Paşti sau la lăsatul de brînză se face în unul sau mai multe 
locuri foc, fiecare părtaş aducînd partea sa de lemne, paie etc. Acolo cîntă, strigă, 
joacă şi urează sau chiuie poporul adunat din tineri şi bătrîni. Acest foc se numeşte 
p r i v e g h i . In intervalul petrecerii iau tinerii din focul priveghiului tăciuni aprinşi 
în mîni şi-i întorc pre lîngă sau înjurai corpului, formîndu-se din tăciune sau paiele 
legate şi aprinse pe tăciune un cerc de foc. La întoarcerea cercului, în Lugoş 
se strigă: A Umori! Alimori ! pînă cît îl întoarce. In alte locuri fac din nuiele o roată 
sau chiar iau o roată de car ori de plug, o învăluie cu paie legate, paiele le aprind şi 
aşa lasă roata de pe un deal pre coastă la vale, strigînd: Alimori! La priveghiurile 
acestea povestesc bătrînii despre timpurile bune din trecut; iar tinerii în unele locuri 
se adună la astfel de priveghiuri pentru a rîde de fetele mari ce au rămas nemăritate. 
La noi în Maidan în loc de Alimori se zice: hai la moară !...” 

„Hai la moară” este o ingenioasă etimologie poporană, prin care românul caută 
să-şi explice pe enigmaticul Alimori, pe care altfel, deşi-1 păstrează din veac în 
veac, totuşi nu-1 mai înţelege. Din Alimori se putea închipui comentativul „hai la 
moară”; din „hai la moară”, din contra, nu se putea naşte Alimori, deoarăce n-are 
nici un înţeles în grai. Este aşa zicînd o petrificaţiune din arhaicul nume latin: Le- 
mu r e s , în care ambele prime silabe fiind scurte, româneşte cuvîntul trece în 
lemori,cu/c = lat. le- ca în „legumă = legumen” şi cu -o- = lat. -u- ca în „noră 
= nurus”, „moare = muria”, „roib = riibeus” etc. Iniţialul a- ar putea să fie o simplă 
proteză dinaintea lui / (v. Alămîie)', mai probabil este însă prepoziţionalul a, deoa¬ 
răce Alimori se întrebuinţează numai ca o invocaţiune: Ad Lemures! 

Lătineşte Lemures însemna sufletele cele rele ale morţilor deveniţi stri¬ 
goi, în opoziţiune cu „lares”, cari erau morţii cei buni, pe cînd „manes” se zicea 
despre răposaţii cei de mijloc, nici buni, nici răi. Romanii aveau groază de Le- 
mu r e s . Trei zile în şir pe la începutul lunei lui mai se serbau „Lemuria” sau 
„Lemuralia” pentru îmblînzirea acestor suflete ne-mpăcate, despre cari se credea că 
ele iese atunci din morminte şi umblă noaptea pe la neamuri. Pentru a-i goni, roma¬ 
nul îi ameninţa cu degetul, făcea zgomot cu aramă, arunca îndărît cu boabe de faso¬ 
le: „fabam iactant noctu ac dicunt se Lemures domo extra ianuam eiicere” 
(Varr.). Roata-de-foc de la Alimori este un fel de alungare de aceeaşi natură, dar 
mai energică. Prin cercul de flăcări împregiurul corpului românul se apără pe sine-şi, 
iar prin cercul rostogolit la vale prăvăleşte pe duşmanul cel închipuit, în care însă 
recunoaşte pe un moş sau strămoş al său, şi tocmai de aceea îi face totodată pri¬ 
veghi (= lat. pervigilium ), şi aceasta mai ales într-o zi de sîmbătă, consacrată la 
672 noi anume cultului morţilor. 

Alimorii ne prezintă două trăsuri caracteristice, prin cari ei se deosebesc cu 
desăvîrşire de focuri festivale, uneori chiar sub forma de roată-de-foc, la popoare 
germanice şi slavice: 

1. Particularitatea de a fi un priveghi, adecă „excubiae juxta cadaver 
mortui” (Lex. Bud., 551), un fel de m o ş i, o solemnitate pentru sufletele străbunilor; 

2. Particularitatea de a îndemna pe cei tineri la căsătorie, la înmulţirea neamu¬ 
lui, la înlocuirea generaţiunilor dispărute prin alte generaţiuni viitoare, şi aceasta 
rîzînd de fetele nemăritate. 

Una din cele două trăsure caracteristice, însoţită de asemenea de formalitatea 
focului, se regăseşte la neolatinii din Occident, mai ales în Franţa, şi tot pe la înce¬ 
putul primăverei, în februariu şi-n martiu, dar abia mai păstrînd, foarte întunecată, 
urma numelui arhaic Alimori = Ad-Lemures. 

In partea italiană a Tirolului tinerii se adună seara pe un deal sau o movilă, 
aprind un foc şi încep apoi a striga măritiş urile, de exemplu: 

„In questo Marzo chi e la piu bella 

Tra le putte da maritar? 

La piu bella e N. N. 

A chi la vogliomo dar? 

A chi non la vogliomo dar? 

Diamola a N. N. che l’e un bel par!...” 

şi la fiecare strigăt se face zgomot cu cornuri, feare şi altele. 

In Franţa se strigă: „Qui done? Qui done? Je done! Je done! - Qui mărie? Qui 
mărie? Je mărie! Je mărie! - Monsieur NN. avec mademoiselle NN”. Dar totodată în 
munţii Vogesi se străvesteşte un cioban şi, urcînd o stîncă, povesteşte de acolo cu o 
voace schimbată toate scandalurile cele intime ale satului. In alte localităţi se cîntă: 

„Brandons brulez 

Pour Ies filles â marier...” 

adăugîndu-se apoi satiric: 

„Mais Ies vieilles n’en auront pas...” 

Pe alocuri, mirii astfel îmbinaţi se cheamă „fechenots” şi „fechenottes”, şi con- 
ciliul provincial din Toul, la 1663, se crezuse dator a stigmatiza pe calea bisericeas¬ 
că pe aceia cari „font des jeux dits Fassenottes, esquels ils designent â hauts cris des 
epoux et epouses â tous Ies fils et filles du village...” 

In departamentul Orne sărbătoarea focului se face nu numai pentru măritişuri, 
dar şi pentru a apăra pomii cei roditori, mai cu seamă perii şi merii, cîntîndu-se: 

„Taupes et mulots, sortez de mon enclos, 

Ou je vous brulerai la barbe et Ies os...” 


unde se străvăd deja pe deplin latinii Lemures , dar scăzuţi la mureş = 

= „taupes et mulots”, o etimologie poporană adusă de la sine-şi prin stingerea 673 



ALIMORI 


paganismului pe de o parte, iar pe de alta prin aceea că în mitologia ario-europee 
şoarecii sînt priviţi ca sufletele cele rele sau răzbunătoare ale răposaţilor (Gubernatis, 
Zoolog. Myth. II, 67). 

Din Franţa, de-mpreună cu cucerirea normandă, obiceiul străbătuse în Anglia, 
unde e foarte poporan sub numele de „Valentine”, fiindcă se serbează la 14 februa- 
riu, în ziua de Sîntul Valentin, cînd totodată - printr-o asociaţiune de idei proprie 
credinţelor poporane se zice că se căsătoresc şi păserile. 

Alte amărunte se pot vedea la Mannhardt, Der Baumkultus, p. 455 sqq. 

Prin alăturarea datinei române cu datinele franceze şi italiene, întregindu-se 
într-un mod metodic unele prin altele, se reconstituă astfel o străveche serbare rus¬ 
tică latină, în privinţa căriia clasicitatea rămîne aproape mută. 

Intr-un alt loc vom urmări această datină afară din Banat, 
v. Sîlitamore. 

ALIMOŞ s. ALIMOS, n. pr.; personnage legendaire. Toma Alimoş, eroul uneia 
din cele mai frumoase balade poporane moldoveneşti din colecţiunea lui Alexandri: 

„Şedea Toma Alimoş, 

Boier din ţara de jos, 

Şedea Toma cel vestit 
Lîngă murgu-i priponit...” 

unde Alexandri observă (p. 76) că: „unii din cîntăreţi numesc pe Toma Alimoş - 
Toma a 1 u i Moş.” 

In variantul muntenesc, publicat de G. D. Teodorescu (Poez. pop., 581-584): 

„Şeade Toma Alimoş, 

Haiduc din ţara de jos, 

Nalt la stat, 

Mare la sfat 

Şi viteaz cum n-a mai stat...” 

într-un alt variant muntenesc: 

„Şeade Toma Dalimoş 
C-o ploschiţă 
D-o vedriţă, 

Vadra Ţarigradului, 

Măsur a-mpăratului... ” 

(Bălteanu, Lumina, 1886, p. 575) 

Un al treilea variant muntenesc despre Toma al lui Moş (Calendarul lui 
Ioanid, 1860, p. 149-152) n-are nici o valoare poporană, 
v. Săvai. 

Un dublet al aceleiaşi balade, cunoscut iarăşi în mai multe varianturi, este acela cu 
674 „Aguş al lui Topală” sau „Aguşiţa lui Topală”, foarte răspîndit în Banat şi-n Oltenia. 

„Topal” însemnează turceşte „şchiop”. T o m a din Moldova pare a fi o etimo¬ 
logie poporană pentru Top al din Banat. Printr-o altă etimologie poporană, Alimoş 
şi mai cu seamă „a 1 u i Moş” sau „al lui Moş” reprezintă un nume curat 
mahometan: A 1 i - M u s â . Eroul dară ar fi un Topal-Ali-Musâ, turc 
sau tătar, agă după dubletul oltenesc. 

Adversarul lui Alimoş, care-1 omoară prin trădare, este M a n e a , un nume de 
rău ogur în poezia poporană română ca şi-n acea slavică meridională: la şerbi şi la 
bulgari Manoîlo Grecul este personificaţiunea epică a cruzimii şi a perfi¬ 
diei totodată (Bezsonov, Bolgarskiia pesni I, 83). 

Cu acest material onomastic în mînă, ar fi interesant de a urmări cineva mai 
departe originea baladei române, 
v. Aguş. - Manea. 


ALIMPEŞTI, n. pr. loc. m. pl.; un village dans la Petite-Valachie. Sat în Gorj, 
formînd o comună cu satul Bereştii. Numele topic Alimpeşti presupune un nume 
personal A 1 i m p u sau A 1 i m p e a , care ar putea reprezintă aproape deopotrivă 
bine pe sîntul A 1 i p i u s şi pe sîntul Olympius, mai curînd însă pe acesta 
din urmă, prin trecerea iniţialului o 1 -în a 1 - ca în „altoi” din „oltoi”. 

iALÎN ( alinare, alinat), vb.; calmer, apaiser, adoucir. Alin este etimologiceşte paralel 
italianului a 11 e n o din latinul vulgar a d 1 e n o sau a 11 e n o . Sinonim cu 
înruditele liniştesc şi alint, dar mai dezmierdător decît cel dentîi şi mai 
puţin dezmierdător decît cel al doilea, apropiindu-se prin sens de m î n g î i şi de 
adorm, bunăoară: 

Costachi Stamate, Muza I, 281: 

„Iată se urcă luna în carul de lumină 
Pe albăstria boltă a cerului senin; 

Razele ei sînt blînde, lumina ei îi lină: 

Ea mîngăie ş-alină a omului suspin...” 

Gr. Alexandrescu, Un ceas : 

„A! dacă-n astă lume ceva putea fi-n stare 
S-aline, să adoarmă un chin sfîşiitor, 

O ştiu, ar fi frăţia-ţi acea mîngîitoare ...” 

Şi chiar cu sensul material de adormire, în balada Balaurul. 

„Ist copil chiar din pruncie 
Maica sa mi l-a dat mie, 

Că ades îl blăstema 
Şi-i zicea cînd îl culca: 

Culcă-te, alină- te, 

Şearpele sugă-mi-te!...” 

sau: 

„Cîte păsărele sînt 
Trăiesc bine pe pămînt: 

Toate cină 
Şi s-alină', 

Numa io-s pasere strină; 

Nice cin, 

Nice m -alin...” 

(Pompiliu, Sibii, 34) 

Se întrebuinţează adesea în loc de astîmpăr sau potolesc. 

Cron., Zilot, p. 26: „deci cu aceasta s-au astîmpărat furtunele ţărei, au 
mai alinat durerile creştinilor...” 

Doina Turturica, după variantul de la Abrud: 


„Unde vede apa plină 
Tot cu năroi şi cu tină, 
Merge şi setea-şi alină, 
Şi de soţul ei suspină...” 

Doină din Ardeal: 


(Reteganu, Trandafiri, p. 14) 


„Străină-s, Doamne, străină, 
De nici apa nu m -alină, 
De-ar ploua o săptămînă...” 

Din Bucovina: 


(Jarnik-Bîrsanu, 207) 


„Dacă şi mie mi-ţi da 
Un păhar de vin pelin 
Gîtul să mi-1 mai alin...” 


Alta: 

„O ocă de vin pelin 
Setea ca să mi-o alin...” 

Beldiman, Tragod., v. 4263: 

„A domniei începuturi, acele m-or lumina, 

Voi cunoaşte de sînt semne Ceriul a se alina...” 


(Marian, I, 85) 


(Ibid., I, 138) 


Nic. Muşte, Letop. III, p. 76: „Şi numai căt au ars curţile domneşti, îndată au 
stătut vântul şi s-au alinat...” 

Costachi Conachi, Poez., p. 221: 

„Şi dacă vremea s-alină, parcă mă mai răcoresc, 

Ş-atuncea, printre suspinuri, îmi fur glasul şi răcnesc, 

Zicînd: Pentru ce nu vine? ce face? ce l-au oprit?!...” 




ALIN 


Mai cu seamă însă în loc de uşurez sau domolesc. 
I. Văcărescu, p. 245: 

„Nimic nu are putere 
A mea groaznică durere 
Un minut a-mi alina ; 

Firea astăzi se sileşte, 

Sărbătoarea îşi găteşte, 

Mie-mi zice-a suspina...” 


Doina Singur pe lume: 

„Frunză verde mărăcine, 
Numai mie n-are cine 
Durerile să-mi aline..." 


Doina Mîndra Liţa: 


Din Bucovina: 


Doina Zis-au badea : 


Doina Grîu mărunt'. 


(G.D. Teodorescu, Poez. pop., 283) 

„Şi că-n lume-s fete multe 
Cari ar vrea să mă asculte 
Şi să facă tot ce vreu 
Ca s -aline dorul meu...” 

(Alex., Poez. pop. 2 , 303) 

„Bea-aş apă să tot beu 
Din pumni de la puiul meu, 

Să-mi alin chinul cel greu. 

Să alin suspinul meu...” 

(Marian, II, 127) 

„De-ai venit, bine-ai venit, 

Trandafirul meu iubit! 

Că cu tine mă mai ieu 
De-mi alin necazul greu...” 

(Alex., Poez. pop. 2 , 360) 

„Apă rece de fîntînă, 

Cine bea, de dor i -alină...” 

(G.D. Teodorescu, Poez. pop., 319) 


unde „i -alină” - „îi alină pe ei” iar nu „îi alină lui”, după cum s-ar părea la prima 
vedere. 

Alături cu alin, în popor circulează alinez şi chiar forma alinesc, prin care verbul 
trece din prima în a patra conjugaţiune. 

Ioan din Vinţi, 1689, f. 71 b: „stânge într-ănsu para ca ardzătoare, alineadză -î 
chinurile, goneşte-î toată durerea trupascâ...”. 

Costachi Negruzzi, Cîrlanii, sc. 21: 

„Dacă brudnica junie 
Amor caută, visează, 

Gingaşa prietenie 
Patimile alinează...” 

Basmul bucovinean Fata Ciudei (Sbiera, Poveşti , p. 55): „După prînz n-au vrut 
boieriul să se mai alinească la cumnatu-său, că tare-i era greu la inimă şi dor de 
soţia sa...”, unde însă reflexivul mă alinesc se depărtează de mă alin nu numai 
prin formă, ci şi prin sens, însemnînd „mă odihnesc”, „reposer”. 

Alin îşi asociază foarte des pe mai cu înţeles de „un peu”. 

Dr. Polysu: „Durerile s-au mai alinat = die Schmerzen haben sich gelindert; 
vîntul s-a mai alinat = der Wind hat etwas nachgelassen”. 

C. Negruzzi, O alergare de cai IV: „Tu îmi scrii să te înştiinţez ce face? cum 
sufere depărtarea ta? şi dacă durerea-i s-a mai alinat...” 
v. Alint. - 1 Lin. - Liniştesc. 

2 ALÎN, adv.; doucement, tranquillement. Cu o nuanţă mai dezmierdătoare decît 
sinonimii încetişor sau cătinel, dar aproape fără nici o deosebire de 
adverbul lin, din care s-a şi format prin prepoziţionalul a-. 

Alexandri, Concertul în luncă : 

„în a nopţii liniştire o divină melodie 
Ca suflarea unui geniu printre frunzi alin adie...” 

sau în Vînătorul: 


„Valuri limpede de aer, ca o mare nevăzută, 

Trec alin pe faţa lumii şi din treacăt o sărută...” 

în vechiul grai se întrebuinţa cu acelaşi sens c î t e 1 i n . 
v. Cîtelin. - -Lin. 

ALINÂRE,, s.f.; adoucissement, relâche. Se zice şi alinătură (Cihac). 
Costachi Negruzzi, Melancolia'. 

„Fie ca aceste versuri ce curînd vor fi uitate 
Să aducă alinare vrunor inimi întristate.” 

Stihuirea lui Ghica-voevod, circa 1780 ( Conv. lit., 1875, p. 462): 

„De duminecă-n desară, 

- O, ce ceas şi zi amară! 

- Au poroncit să gătească 
Careta sa cea domnească, 

Parc-ar merge la primblare 
Vesel şi cu alinare...” 

Zilot, Cron., p. 51: „şi cu un cuvînt, toţi lăcuitorii ţărei, care cu una, care cu alta, 
îşi căuta de agonisita lor, bucurîndu-se şi veselindu-se că s-au ivit primăvara şi 
le-au sosit alinarea furtunilor, durerilor...” 

O doină din Bucovina: 


„Cîtă boală şi durere, 

Are leac şimîngăiere; 
Cîtă boală şi oftare, 

Are leac şi alinare...” 


v. ] Alin. 


(Marian, Bucov. II, 16) 


ALINAT, -Ă. - v. Alin. 

ALINĂTOR, -OARE, adj.; „calmant, lenitif, adoucissant” (Cihac). - v. Alin. 
ALINĂTURĂ. - Alinare. 


ALINESC 

ALINEZ 


v. l Alin. 


ALINOR. - v. 3 Alion. 


ALINT ( alintat , alintare), vb.; mignarder, caresser, amadouer, dorloter. Format 
prin sufixul verbal -t- ca în „capto” din „capio”, „jacto” din „jacio”, „habito” din 
„habeo”, „agito” din „ago” etc., alint este frecuentativ din alin, însemnînd lite¬ 
ralmente „alin des” san „alin mult ”. De aceea noţiunea de plăcere este 
şi mai accentuată în alint decît în a 1 i n . E sinonim cu dezmierd, răsfăţ, 
răzgîiesc, mîngîi, cocolesc etc. Acest verb atît de frumos şi 
derivatele lui s-au păstrat pe deplin numai în graiul din Moldova, pe aiuri auzindu-se 
abia într-un mod sporadic. 

Costachi Conachi, Poez., p. 235: 

„Abia somnul îmi închide genile cu lăcrămare, 

Şi amoriul mi s-arată cu aripi dizmerdătoare, 

Mă alintă şi-mi sfeteşte acele nopţi fericite, 

Ce petreceam într-o vreme, cu desfătări însoţite...” 

Costachi Stamati, Muza I, p. 277, Luntrea : 

„Senin deasupra cerul, sub ea ca steclă mare, 

Ş-a florilor mirazmă, ş-a zefirilor boare 
Gingaş o dizmerda; 

Încît părea că toate i se supun, se pleacă 
Şi vor ca a lor graţii numaidecît să-i placă, 

Iar luntrea s -alinta...” 

Alexandri, Harţă Răzeşul, sc. I: „Acum m-am retras la moşia mea, la Bursu- 
fleni, ca să respir aerul cîmpiei, să visez, să mă alint şi să-mi caut amorul...”, unde 
în glosarul din tom. IV ( Teatru , ed. Socec), p. 1753, alint e explicat prin „faso¬ 
lesc”. 

Să se observe că precum alint n-are a face cu 1 i n t e , tot aşa nici „fasolesc” cu 
„fasole”, dar nici cu germanul „faseln” (Cihac, II, 107), ci este un neologism „faso- 
nesc = faire trop de faşons, etre faşonnier”. 

v. Fasolesc. 

Costachi Negruzzi, Muza de la Burdujăni, sc. 2: „Cînd rea şi nesuferită, cînd 
sentimentală şi cochetă, s-aprinde şi se alintă ca o copilă brudnică...” 

I. Creangă, Amintiri din copilărie ( Conv. Ut., 1881, p. 2): „braţele ei m-au legă¬ 
nat, cînd îi sugeam ţiţa cea dulce şi mă alintam la sînu-i gîngurind şi uitîndu-mă în 
ochi-i cu drag...” 

A. Vlăhuţă, Nuvele, p. 49: „se aşeza pe genunchii lui şi-l săruta, alintîndu-şi 
vorbele şi netezindu-i părul...” 

In graiul vechi abia există o deosebire de sens între alint şi alin. 

Dosofteiu, 1673, ps. LXXXVII: 

„Ţ-aî pusu-ţ asupră-mî mânia ta sfântă, 

Preste mine valuri trec de nu s -alintă...” 

Acelaşi, în Paremiar, 1683, f. 51 b: 

Jon. I, 12: „luaţâ-mâ şi mă aruncaţii în „...Tollite me et mittite me in mare, et 
mare şi va alinta maria de pre voi...” q u i e s c e t mare a vobis...” 

iar mai jos, f. 108: „adecâ suindii Hs. la muntele Eleonuluî la Văznesenie, alintindu- le 
inema şi mângâindu-î pre îubiţâî săi...” 

De aceea şi la Budai-Deleanu ( Dicţ., ms„ în Muzeul istoric Bucureşti), care 
cunoştea cuvîntul numai după vechile texturi, găsim: „alintezu = a 1 i n e z u , lin- 
dern, mildern”. 

Vechiul francez a 1 e n t e r are acelaşi înţeles, bunăoară la Ronsard: 

„Mais la fievre d’amours 
Qui me tourmente 
Demeure en moy tousjours 
Et ne s’a 1 e n t e ...” 


sau: 

„A ma douleur, qui jamais ne s’a 1 e n t e ...” 
v. Alin. - Mădăresc. 

ALINTÂRE. - v. Alint. 


ALINTAT, -Ă, adj.; part. passe d’a 1 i n t : dorlote, cajole, amadoue. 




ALION 


într-un mic glosar, Costachi Stamati, Muza I, p. 532, explică pe alintat prin 
„cocolit, dizmerdat, gingăşit”. 

Alexandri, Chiriţa în Iaşi, act. I, sc. I, face pe Guliţă al cucoanei Chiriţa să 
vorbească „cepeleag şi alintat”, ceea ce în glosarul din tom. IV ( Teatru , ed. Socec), 

р. 1757, se explică prin: „peltic şi răsfăţat”. 

Acelaşi, Concina, sc. 2: „Gîndeşte-te la dulcea fericire de a te vedea iubit, d iz- 
rn i e r d a t, alintat de o copilă ca Lina...” 

A. Vlăhuţă, Nuvele, p. 80: „privind duios îndărît şi surîzînd, alintată şi copilă¬ 
roasă...” 
v. Alint. 

ALINTĂTOR, -OARE, adj. et subst.; caressant. - v. Alint. 

ALINTĂTURĂ (pl. alintături), s.f.; „caresse, mignardise = ital. allentatura, 
relâchement” (Cihac). Alintăturile copiilor = „Ies petites faţons des 
enfants”. Cuvînt foarte frumos, care ar putea să înlocuiască adesea neologismul 
„cochetărie”. 

v. Alint. - Alintat. 

1 ALION, n. pr. pers. m.; Leon, Aecov. Formă poporană pentru L e o n . 

Tocilescu, Documente inedite (Rev. II, I, 235): „Intr-o poruncă a lui Constantin 
Brîncoveanul din 1704, ce ni s-a comunicat de d. St. Greceanul din arhivul familiei 
d-sale, ne întimpină chiar forma Alion-vodă în loc de Leon -vodă...” 

„Şi între numirile cînilor ciobăneşti este Alion” (R. Michaileanu, Mehedinţi, 

с. Vînju-Mare). 

Acelaşi protetic a- şi acelaşi vocalism ni se prezintă în cuvîntul ce urmează. 

2 alion, s.m.; t. de zool.: le proyer, Emberiza miliaria. O păseruică din felul 
presurelor, numită în specie presură-sură sau presură-mare 
şi care numai în unele locuri de peste Olt poartă numele de alion. 

,/ilionul este o pasere de mărimea unei pitulici, cu coada scurtă şi ciocul scurt 
cam gros, pe cap şi corp cu vergi mărunte albe, puţin cenuşii, negre, galbene şi puţin 
cănăbii; trăieşte cu perechea pe cîmpie, nutrindu-se cu seminţe de boji, de ştir, lobodă 
etc.; face cuibul jos prin crîng, ouăle sînt albe picate cu negru. De la un timp încoace 
se arată pe la noi foarte rar...” (R. Michaileanu, Mehedinţi, c. Vînju Mare). 

Din cauza traiului pe cîmp, alionul se cheamă franţuzeşte „proyer = prayer, 
pradier” şi „allouette de pre”; din cauza formei ciocului, în unele dialecte i se zice 
„gros-bec”; din cauza vergilor pe corp se numeşte în ornitologie „miliaria = cu 
boabe de mei”, iar româneşte „presură = aspergee”; în fine, din cauze necunoscute 
nouă, el poartă în unele limbi numiri creştine din calendar: în Pireneii orientali 
„Santa Catharina” (Rolland, Faune II, 198), în Italia „Petrone” sau „Petronello” 
(Nemnich), iar la olteni Alion, adecă forma poporană a numelui „Leon”. 
v. l ' 3 AIion. 

3 ALION, s.m.; terme botanique de poes. popul.: une espece de plante. în districtul 
Olt e foarte poporan cîntecul Alion, care începe aşa: 

„Frunzuliţă alion, 

La livadea lui Ion 
Toate paserile dorm, 

Numai una n-are somn, 

Şi zboară din pom în pom, 

Strigînd pe nume „Ion”. 

Nu e Ion, nu-i nimic: 

Ion s-a dus la iubit, 

Fi-i-ar iubitul de cap, 

Că cu ala m-a mîncat, 

M-a mîncat şi m-a uscat 
Şi nu s-a mai săturat! 

Cîte fete-au fost în sat, 

Mică-mare n-a scăpat...” 

(G. Popescu, com. Viişoara-Măruntei, Col. ms.) 

în Moldova se cîntă aproape tot aşa, dar cu a 1 i o r în loc de alion: 

„Frunză verde alior, 

La fîntîna lui Ion, 

Toate păsările dorm, 

Numai una n-are somn...” 

(I. Mironescu, Neamţ, c. Dobrenii) 

Se ştie că alior este „Euphorbia” şi, după cum vom vedea la locul său, deri¬ 
vă din eÂÂepopot; (v. Alior), pe cînd în alion nazala finală este organică, deoarăce-1 
găsim şi sub forma aliom, într-o doină din Transilvania: 

„Frunză verde d s-aliom, 

Te-am iubit şi n-ai fost om: 

Ai fost o gură căscată 
De ne-a ştiut lumea toată...” 

(Foişoara din Sibii, 1886, p. 10) 

Tot aşa numai prin confuziune în Ialomiţa se aude: 

„Foaie verde alimon, 
în grădină la Ion...” 

v. Alimon. 

Acelaşi termen botanic într-un cîntec poporan din Bucovina: 

„Frunză verde d e-alinor, 

Plînge-mă, mamă, cu dor, 

Că ţi-am fost voinic fecior...” 

ALIOR 


Ambele forme: alion şi alinor, cu obicinuita proteză a lui a- denaintea lui -/, 
rezultă deopotrivă din prototipul leonurus, numele tecnic al plantei „agripau- 
me”, de unde derivă normal: alionor, iar de aci apoi o formă scurtată alion şi o 
formă contrasă alinor. 

v. Alimori. - Alion. 

Pe cînd alion şi alinor ne mai întimpină astăzi numai în poezia poporană, care 
păstrează adesea arhaismi de mult despăruţi din grai (v. Alemesc), numirile româneşti 
cele obicinuite ale plantei „Leonurus cardiaca” sînt: talpa-gîştei şi 
creasta-cocoşului, apoi după Dr. Brîndză ( Prodrom., p. 399): iarba 
flocoasă şi cioane. 

v. Cioane. - Leu. 

ALIOR, s.m.; t. de botan.: epurge, Euphorbia; alior mic = Euphorbia esula, alior 
de pădure = Euphorbia sylvatica, alior de baltă = Euphorbia palustris. 
Se mai zice româneşte: laptele- cucului, laptele-cînelui, 
laptele-lupului, din cauza sucului otrăvicios, alb ca laptele, propriu tuturor 
varietăţilor acestei plante, a cării floare e galbenă. 

Doină din Moldova: 

„Frunză verde alior, 

Cine are frăţior 
Are-un cuvînt bunişor! 

Păseruică pe harag, 

Nu mă blăstema să zac...” 

(■ Conv. lit., 1886, p. 90) 

Altă: 

„Frunză verde alior, 

La fîntîna cu izvor 
Se-ntîlneşte dor cu dor: 

Smarandica cu Ion! 

Este-un şerpe muşcător, 

M-o muşcat de cheptu gol...” 

(I. Mironescu, Neamţ, c. Dobreştii) 

Din Bucovina: 

„Frunză verde d e-alior, 

Ce vii, bade, tîrzior? 

Au de mine nu ţî-i dor?...” 

(Aurora română, 1881, p. 14) 

în industria poporană: 

„Cu alior ţărancele văpsesc ouăle galbene la Paşti...” (D. Huţu, Tecuci, 
c. Nărteştii; 1. Corciovă, Tutova, c. Docani). 

Despre modul cum se fac „gălbenele” din alior, nu numai pentru ouă, dar şi 
pentru văpsirea ţeseturelor ţărăneşti, vezi S.F. Marian, în Col. I. Tr., 1882, p. 263-4. 

în medicina poporană: 

,/lUot cu apă caldă se bea ca purgativ, iar în hapuri cu făină de grîu se ia pentru 
durere de stomah” (I. Nour, Bîrlad). 

Se dă şi la friguri, de unde-i vine numele buruiană-de-friguri 
(Dr. Brîndză). 

La boale de vite: 

„Sucul de alior ţăranii îl întrebuinţează la spălatul oilor de rîie” (St. Negoescu, 
Rîmnic-Sărat, c Bogza). 

Această întrebuinţare ciobănească a sucului de alior ca unsoare pare a fi dat 
naştere unei forme alfior = a 1 i f i o r , prin etimologie poporană din alifie, 
deşi ar fi nu mai puţin cu puţintă o etimologie poporană de la fior „fievre”, 
deoarăce este „buruiană de friguri”; în orice caz, vreun fel de etimologie poporană 
trebui să fie, căci pe calea istorică forma alfior nu se explică. 

Doină din Ardeal: 


Altă: 


„Frunză verde d e-alfior, 

Mi-i bărbatul beutor, 

La toată crîşma-i dator 
Şi la lucru n-are spor...” 

( Familia , 1884, p. 240) 


„Frunză verde d e-alfior, 

Eu de slab ce sînt mai mor, 
Şi-ncă nime nu mă crede, 
Că pe picioare mă vede...” 


Doină din Bucovina: 


(Amicul familiei, 1879, p. 83) 


„Geaba puică mă mîngîi 
Cu gutîi, cu alămîi, 

Că de mine tot rămîi! 

Geaba bade mă dezmerzi 
Cu -alfiori şi mere verzi, 

Că de-acum nu mă mai vezi...” 

(Familia, 1873, p. 115) 


Fără etimologie poporană, ci dintr-o simplă asemănare fonetică, alior se con¬ 
fundă adesea cu a i o r „Allium ursinum” (v. l Aior); iar prin asimilaţiune regresi¬ 
vă între ambele licuide -l-r, din alior s-a născut variantul arior (Lex. Bud., 31). 

Tipul organic al lui alior este aleur, care se şi păstrează în grai în mai multe 
localităţi. 

„O plantă veninoasă, naltă de 2-4 decimetri şi cu floarea ca o umbrelă, se chea¬ 
mă aleur, şi se zice şi 1 a p t e 1 e cucului, fiindcă rumpînd o foaie dă un suc 
alb...” (I. Popescu, Buzău, c. Mărăcineni; D. Georgescu, Ialomiţa, c. Coşereni). 

între alidr şi aleur se află acelaşi raport de accent şi de vocalism ca între roma- 
684 nul fior şi latinul f e b r i s , macedo-româneşte hevră = f e u r ă . De aci se 



ALIŞVERIŞ 


limpezeşte de la sine obîrşia cuvîntului, căci aleur nu poate fi decît hellebo- 
r u s = gr. e/Jxpopoq, italieneşte elleboro,în dialectul sicilian ellebbrum, 
în texturi medio-latine ellebrum (Diefenbach, Novum gloss., 147), adică o 
plantă numită astăzi româneşte „spînz” şi „iarba-nebunilor”, la olteni „cutcurigi” şi 
„bojoţei” (Dr. Brîndză), dar al căriia nume primitiv era aleur, trecut apoi asupra 
euforbiei, cu care se întîlneşte prin aceea că ambele sînt deopotrivă otrăvitoare, 
v. 3 Alion. - Bojoţei. - Cutcurig. - Laptele-cucului. — Laur... 

ALIPESC ( alipit, alipire), vb.; accoler, serrer contre. Din lipesc cu 
prepoziţionalul a (= lat. aci.) 

De la Vrancea (B. Ştefănescu), Sultănica, p. 16: „Se alipi de bătrînă, o cuprinse 
pe după gît cu braţele ei rumenite de dogoarea focului şi mult timp privi...” 

Macedo-româneşte alichesc se zice în loc de lipesc (Dr. Obedenaru). 
v. Lipesc. 



ALIPIRE 

ALIPIT 


ALIŞVERIŞ (plur. alişverişuri), s.n.; „trafic, vente, debit qui se fait dans le marche” 
(Cihac), „literalmente luare-dare, daravere, negoţ, vînzare, tîrguială, din turcul 
alys-veris commerce” (Şaineanu, Eleni, turc., 9). Cuvînt introdus în grai abia 
de prin secolul trecut, dar devenit necesar. 

Istoria de patima Galaţilor, 1769: 


„Că oricine ce ducea 
Tot alişveriş făcea, 

Că cu bun preţ le vindea 
Şi nevoia îşi prindea...” 


şi mai jos: 


„Vedeai un norod ferbînd, 
Alişverişuri făcînd, 

Vedeai corăbii în vad 
Sosite din Ţarigrad 
Cu fel de fel de bucate; 
Intrai, cumpărai de toate...” 


0 Conv. lit., 1875, p. 326) 

Dionisie Eclesiarcul, Cron. (Papiu, Tes. II, 166), sub anul 1775: „neguţătorii se 
lăţia cu alişverişurile lor la cîştig, meşteşugareţii sporia în lucrarea sa, ţăranii îşi 
lucra pămînturile lor...” 

Ianachi Văcărescu, Ist. ( ibid., 299), sub 1790: „vindea cum vrea feluri de lucruri, 
fîn, lemne, zaherele de tot felul, şi făcea alişveriş cu îndestulare...” 

Beldiman, Tragod., v. 3333: 685 

„De te jăluiai de vrunul, neputînd mai mult răbda, 

Nu te mîntuiai de dînsul, se fălea că foc ţi-a da: 

Alişveriş era focul, căci prăda făţiş pe toţi, 

Cîte în trei-patru locuri auzeai în toate nopţi...” 

Filimon, Ciocoii vechi, p. 238: „Ia spune-mi, cum mergi cu alişverişurii'el ...” 
v. Sctftea. - 1 Turc. 


-ÂLNIC. - v. -etnic. - -nic. 


ALIVÂNCĂ (plur. alivenci), s.f.; t. de cuisine populaire: ramequin, raton, sorte de 
găteau de ma'is au fromage. Cuvîntul rareori se întrebuinţează la singular. Se aude 
aproape numai în Moldova, ca şi sinonimul ghiţ umane sau g h i s m a n e . 
în unele locuri (Covurlui, c. Jorăşti) se zice la singular alivenci, şi atunci pluralul 
este alivenciuri. 

„Turte subţiri făcute din făină de popuşoi cu chişleac şi brînză se numesc ali¬ 
venci” (G. Sireteanu, Botoşani, c. Rînghileşti). 

Alexandri, Rusaliile, sc. 13: 

„Du-te ca gîndul, te fă ţărancă, 

Şi te întoarce vesel, gigît, 

Că-i găsi gata o alivancă, 

Care-ţi va merge cam greu pe gît...” 

Ţăranul din Moldova priveşte alivencile ca ceva atît de delicios, încît se poate 
pune la întrecere numai doară cu „purcel fript”. 

într-o doină din Covurlui: 

„Răvaş puică, răvaş dragă, 

Răvaş de la vornicu 
Că-ţi vine ibovnicii! 

— Las’ să vie, 

Domnu-1 ştie, 

Calea trandafir să-i fie! 

Că cămeşa i-am spalat, 

Cu busuioc o-am frecat, 

De mîncare i-am gătit 
Alivenci ş-on purcel fript...” 

(Iconomul G. Teodorescu, Galaţi, Mavromolu) 

Alexandri, Surugiul: „Măriuco fa, să mă aştepţi cu alivenci pe cînd mă voi în¬ 
toarce, că ţi-oi aduce un tulpan nou...” 

Acelaşi, Scara miţei, sc. 6: „Mă rog, sorioară, să-i poronceşti să-mi facă un borş 
cu perişoare şi alivence...” , unde editorul explică (t. IV, p. 1747) că alivencile sînt 
686 «plăcinte mici de ţară”. 

Costachi Negruzzi, Scrisoarea IV: „Dimineaţa vom mînca cotlete şi vei bea un 
pahar de porter în loc de dicoct; la prînz, jambon, macaroane, alivenci, cu vin de 
Odobeşti...” 

Fără amestec de neologismi, la I. Creangă, Capra cu trei iezi (Conv. lit., 1875, 
p. 342): „Face ea sarmale, face plachie, face alivenci, face pască cu smîntînă şi cu 
ouă şi fel de fel de bucate...” 

Acelaşi, Amintiri (Conv. lit., 1881, p. 10): „făcînd mama un cuptior zdravăn de 
alivenci şi plăcinte...” 

, Alivenci sau ghismane sînt un fel de plăcinte ţărăneşti, cari se fac din trei 
părţi făină de popuşoi cernută prin sîtă deasă, din o parte făină de grîu, din două 
părţi brînză de vacă proaspetă, toate amestecate împreună şi cu cîteva ouă, aşa ca 
aluatul să nu fie vîrtos; apoi se fac din aceasta mici mălăieşe puse pe frunze de 
popuşoi, de nuc, de hrean, cum se întîmplă, şi după ce se coc în cuptoriu, se scot, se 
ung, încă ferbinţi cu unt sau cu smîntînă şi atunci să tot mănînci...” (N. Bălăuţ, 
Vaslui, c. Ivăneşti). 

Cihac (II, 2) a indicat foarte bine originea slavică a cuvîntului. Bohemeşte 
1 i w a n e c sau lewanec „orbiculus farinaceus fusus” (Jungmann). Negreşit 
însă nu din bohema d-a dreptul vine românul alivancă, ci din vreo formă provin¬ 
cială poloană sau ruteană, de unde l-au împrumutat moldovenii, şi nu trebui identi¬ 
ficat etimologiceşte nici cu adverbul a 1 i v a n t a , nici cu terminul choreografic 
alivenci, despre cari mai jos. 

v. Ghismană. - Plăcintă. - Turtă. 

ALIVÂNDA s. ALIVÂNTA, adv.; â la culbute, en culbutant. „A da, a cădea, a se 
duce alivanda = a cădea în cap; a se da alivanda = a se da peste cap; a da pe cineva 
alivanda = a ruina; a da alivanda - a cădea din mărirea sa, a se ruina, a perde starea” 
(L.M.). 

Cuvîntul se aude mai ales în Moldova şi peste Olt; în Transilvania pare a nu fi 
cunoscut. 

I. Creangă, Amintiri (Conv. lit., 1881, p. 459): „Ion însă, împiedecat cu picioa¬ 
rele în mînicile contăşului, căzuse alivanta la pămînt...” 

Alexandri, Iorgu de la Sadagura, act. I, se. 5: 

„Gîngu: Să te păzeşti, dragă cucoană Gahiţă, pentru că la vîrsta noastră cataro- 
ile sînt foarte şugubeţe. 

Gahiţa: Cine ţi-a spus d-tale că am cataroi?... 

Gîngu: Precum zici foarte bine... ele deodată, nitam-nisam, te trîntesc alivanta 
plăcinta-n groapă...” 

Acelaşi, Peatra din casă, se. 9: „cine ştie? mîni, poimîni, poate alivanta- n 
groapă ...” 

Acelaşi, Florin şi Florica, se. 11: „(se împedecă în poalele rochiei) Na! că era 
să dau alivanta peste cap ...” 

Acelaşi, Kera Nastasia: „Azi tare, mîne tare, poimîne pe spinare, adică alivanta. 

în Oltenia: 

„Cînd se răstoarnă o trăsură, auzi zicînd: văzut-ai cum boierul şi cocoana au 
venit alivanta peste cap? între copii, cînd se încurcă zmeii: ţi l-am dat ali- 
vanta\ A venit zmeul alivantal ” (Chr. Cuţana, Craiova). 

Cihac (II, 2) crede că alivanta „culbute” ar fi aceeaşi vorbă cu a 1 i v a n c ă 
„găteau”: „l’acception de culbute est deduite de la maniere de faire ces petits gâteaux, 
que l’on roule”. Asociaţiunea lui alivanta cu plăcinta s-ar părea la prima ve¬ 
dere a justifica această derivaţiune; în fond însă acea asociaţiune nu este altceva 
decît tocmai rezultatul unei etimologii poporane. Faţă cu asemănarea materială a 
ambelor cuvinte, poporul - ca şi Cihac - şi-a închipuit că ele trebui să fie înrudite; 
apoi de aci, ca un fel de explicaţiune la alivanta, s-a adaos plăcinta în: alivan¬ 
ta -plăcinta. Cihac citează locuţiunea: „a cădea alivanta - plăcinta ca 
o broască = faire une culbute comme une grenouille”. Mai adesea însă se 
zice: „alivanta în groapă”, „alivanta peste cap”, „alivanta pe spi¬ 
nare”. Alivanta - plăcinta se aude numai în Moldova, nu şi la olteni, în 
graiul cărora nu există alivenci, şi prin urmare o asemenea etimologie popo¬ 
rană nu avea cum să se nască. 

Finalul -că din a 1 i v a n c ă , fiind un sufix foarte răspîndit în limba română, 
nu putea să treacă în -ta şi -da din alivanta sau alivanda, o terminaţiune de tot rară. 
Afară de aceasta, s-ar fi zis: „a cădea a 1 i v a n c ă ”, după cum se zice într-un mod 
adverbial: „cade morman”, „curge g î r 1 ă ”, „leagă fedeleş” etc. (cfr. 
Jarnik, Rumân. Volksmărch., 21), iar nu articulat: „a cădea a 1 i v a n t a ”. în scurt, 
din toate puncturile de vedere, alivanta n-are a face cu alivancă. 

Forma -anta sau -anda, în loc de -înta ori -hula, dovedeşte că vorba nu e veche 
la români. Este terminul italian de marină alla-b anda (Tommaseo, vv. 
alla-banda şi banda), cu un consonantism care indică trecerea-i prin gura marinari¬ 
lor bizantini, căci în medio-greaca italianul banda se rostea (3 a v t a (Du Cange, 
Gloss. graec., ad voc.). Italieneşte „andare alia b a n d a” se zice despre coră¬ 
biile cînd se pleacă pe o parte, şi de aci materialmente: „andare alia banda = 
= a se povîrni, a sta să cadă, a şovăi ca beţivii”, iar figurat: „andare alia b a n d a = 
= a se ruina, a suferi o nenorocire şi chiar a muri”, adecă într-un mod adverbial toate 
accepţiunile românului alivanda sau alivanta. 

Este încă una dintr-o seamă de vorbe italiene străbătute la noi de la Marea Neagră 
prin comerciul veneţian şi genovez pe la finea veacului de mijloc, 
v. Acioaie. - Alamă. -Aleodor. 

ALIVÂNT, s.m.; t. de botan.: Lavandula, lavande. Se aude în Moldova (Vaslui, 
c. Muntenii-de-Jos). în Ţara Românească se zice 1 e v a n t ă (Poenar-Aaron-Hill). 
Numele cel mai românesc, care merită a fi generalizat, este a s p i c . O plantă de 
grădină, cultivată mai cu seamă din cauza plăcutului său miros şi care a păstrat 
aproape în toate ţările numele-i tecnic latin Lavandula: nemţeşte 
Lavendel, ruseşte lavendul, poloneşte 1 e w a n d a etc. Forma 
moldovenească alivant este o apropiare prin etimologia poporană de alivanta. 
Cuvîntul nu e vechi la noi. 

v. Alivanta. - Aspic. - Levantă. 

'ALIVENCI. - v. Alivancă. 

2 A L IVENCI s. ALIVÎNCI, s. f. plur.; t. de choreogr. popul.: ronde, danse en 
cercle, sorte de ballet. Un fel de horă foarte răspîndit în Moldova. Unii au descris-o 
ca: „sorte de danse rustique, comme la hora, pendant laquelle hommes et femmes 
se versent mutuellement â boire” (Cihac, II, 2), o particularitate 
de tot fantastică, născocită numai şi numai pentru a putea trage cuvîntul din slavicul 
„liti = verser”. Alivencile n-au a face cu nici un fel de beţie sau băutură. 

I. Creangă, Amintiri ( Conv. lit., 1881, p. 449): „...ne cînta din fluier: doina 
care te umple de fiori, corăbiasca, măriuţa, horodinca, alivencile, ţiitura, 
ca-la-uşa-cortului...” 

Burada, Almanah muzical, 1877, p. 63: Alivencile. Acest joc se joacă ca şi 
hora, femeile şi bărbaţii la un loc formează un cerc, din cînd în cînd se despart în 
părechi şi bat în palme şi apoi iarăşi întră în cerc...” 

O descriere din districtul Iaşilor: Alivencile sînt o horă din mai multe părechi 
de jucători, fiecare păreche un bărbat şi o femeie, numai în lipsă de o femeie, doi 
bărbaţi. Toţi joacă cu paşi mărunţi şi repede, sau înspre dreapta sau înspre stînga; 
după ce s-au învîrtit de 2-4 ori împregiur, se opresc, ieşind în mijloc o singură 
păreche şi jucînd amîndoi, pe cînd ceilalţi stau pe loc; apoi femeia din păreche îşi 
lasă pe bărbat şi începe de la un capăt al horei a lua la braţ cîte o persoană de o 
învîrteşte, de aci mai ia la braţul drept şi pe bărbatul cu care joacă în păreche şi se 
învîrtesc împreună tustrei o dată, la dreapta sau la stînga; după aceea cei doi se lasă 
trecînd la loc, iar femeia ia o altă persoană din joc, făcînd ca şi cu cea dentîi, şi aşa 
pe rînd una cîte una; apoi după ce isprăvise a juca pe toţi, atunci toate părechile din 
horă se învîrtesc împreună, o dată la dreapta şi o dată la stînga, fiecare aparte; în 
urmă se opresc, bat din palme şi strigă: joi sau m a r ţ i ! De aci se aşează hora 
la loc şi iese din ea o altă păreche, jucînd singură şi jucînd pe ceilalţi întocmai după 
cum făcuse cea dentîi, pînă ce ies toate părechile în mijloc sau pînă ce li se urăşte...” 

(I. Vasiliu, c. Gropniţa). 

O descriere din Covurlui (D. Alboteanu, c. Mastacani): „Este o horă din părechi: 
bărbat şi femeie sau flăcău şi fată, prinşi de mîni, femeia la dreapta bărbatului. 

După o mişcare cu toţii de la dreapta spre stînga şi înapoi, hora se opreşte, şi atunci 
bărbatul, care se crede ca mai însemnat între jucători, înaintează cu părechea sa în 
mijlocul horei jucînd, se întoarce înapoi, o învîrteşte o dată cu braţul drept, o lasă, şi 
cu braţul sting învîrteşte pe bărbatul care vine la dreapta părechii lui, îl lasă, şi cu 
braţul drept învîrteşte iarăşi pe părechea sa ca întîi, apoi o lasă din nou, şi cu braţul 
sting învîrteşte pe părechea bărbatului pe care-1 învîrtise mai-nainte, de aci iarăşi se 
duce la părechea sa de o învîrteşte, pe urmă trece de joacă pe părechea a treia, întîi 
pe bărbat şi apoi pe femeie, şi urmează tot aşa înainte, pînă ce isprăveşte de învîrtit 
la rînd pe toţi jucătorii, bărbaţi şi femei. După aceea strigă: Alevinci\ şi toţi jucătorii 
se învîrtesc aparte cu părechile lor. Unii strigă în glumă: alevinci plăcinte 
goale! începe din nou jocul printr-o mişcare comună, şi apoi părechea bărbatu¬ 
lui ce jucase face întocmai după cum făcuse el. După aceea bărbatul din a doua 689 

păreche, apoi părechea lui, şi aşa înainte cu toate părechile. Aria acestui joc este 
moale şi lină. Poporul nu-1 prea joacă pe la noi, ci mai mult ciocoieşii sau surtucarii 
de la ţară pe la petrecerile lor...” 

Deşi jocul alivenci n-are nici o legătură cu turtele de acest nume şi cu onomas¬ 
tica proprie, totuşi prin etimologie poporană el se confundă cu ambele: 

„Jocul alivenci- p 1 ă c i n t e ” (G. Poppovici, Iaşi, c. Golăeşti). 

„AUvenciul se zice la noi hora lui L i v e n t e ” (I. Chirica, Tutova, 
c. Cîrjeoanii). 

v. Livente. - Plăcintă. 

Apoi poporul din Moldova priveşte alivencile ca un joc neromânesc: 

„Alivencile este un fel de horă evreiască...” (G. Căderea, Neamţ, 
c. Buhalniţa). 

Originea străină a acestui joc, care n-a reuşit a se răspîndi afară din Moldova şi 
a rămas abia pe jumătate împămîntenit chiar acolo, ne explică mulţimea etimologii¬ 
lor poporane. 

Numele alivenci, mai corect alevinci, vine din strigătul ce se scoate atunci cînd 
toţi jucătorii trebui să se învîrtească. Este germanul: alle winden! 
Tot nemţesc trebui să fie şi strigătul cellalt: „joi sau marţi!” care n-are 
nici un înţeles şi pare a fi o curioasă românizare asonantică din: „somanwalzt”, 
după cum se zice şi româneşte: „aşa joacă pe la noi!” In adevăr, în multe jocuri d-ale 
poporului se pomenesc zilele săptămînei. Aşa, de exemplu, la alunei se strigă 
în Vîlcea (I. Stănescu, c. Recea): 

„Azi e luni şi mîine marţi, 

Alunelul să mi-1 baţi! 

Azi emiercuri, mîine joi, 

Alunelul la bătăi...” 

dar nicăiri şi niciodată „joi” nu se pune înainte de „marţi”, ba încă fără trebuinţa 
rimei. Nu poate fi decît rezultatul unei etimologii poporane. 

Alivencile este o horă nu evreiască, precum crede poporul din Moldova, 
fiindcă evreii vorbesc acolo nemţeşte, ci un fel de balet pe care-1 vor fi introdus 
la români aceiaşi muzicanţi ambulanţi din Germania, de la cari noi am căpătat 
şi pe lăută, vechi lăută = germ. L a u t e , ba şi cuvîntul devenit de tot 
poporan, mai ales la nunţile ţărăneşti: d a n ţ = germ. T a n z e . în Occident o 
mulţime de termeni coreografici sînt de asemenea de proveninţă germană, pre¬ 
cum şi la slavi. 

Din „alle winden” alivenci sau alevinci, pe alocuri la singular alevincă (C. Ale- 
xandrescu, Neamţ, c. Bistricioara), şi de aci apoi hora lui Livente”, astfel 
străvesteşte poporul prin propria sa etimologie toate vorbele străine fără familie în 
ţară, căutînd să le găsească cu orice preţ neşte neamuri pămîntene în fondul cel 
vechi al graiului. 

Aria alivencilor, aşa după cum s-a cules în Moldova de căpitanul A. Munteanu 
690 (Vulpian, Jocuri de brîu, nr. 13): 

v. Alăută. - Danţ. - Horă. — 1 Neamţ. - Ştaer... 
ALIVINCI. - v. 2 Alivenci. 


ALJOSUL. - v. Naljosul. 
ALLILUIA. - v. Aleluia. 


ALMA, n. pr. loc. f.; un village roumain en Transylvanie. 

O doină din Ardeal: 

„Dragostele din Alma 
S-au dus tot pe Tîrnova, 

Pîn-au stat la Mediaş 
Că-i locul mai drăgălaş...” 

(J arnik-Bîrsanu, 385) 

Din maghiarul alma „pomme”. Tot de acolo vin numirile topice a o mulţime 
de sate române, dealuri şi pîraie: A 1 m a ş (= ung. Almăs) şi A 1 m a j (= ung. 
Almăgy) cu deminutivii lor A 1 m ă ş e 1 şi A 1 m ă j e 1 şi cu derivatele A 1 - 
măjeni, Almăşeni etc. Această nomenclatură e mai cu seamă deasă în 
Ardeal şi-n Banat, apoi în Oltenia şi-n districtul Neamţului, adecă în regiunile înve¬ 
cinate cu elementul etnic unguresc. 

Act moldovenesc din 1644 ( A.I.R. I, 87): „un sat anume Silişte în ţinutul 
Neamţului pe Al masul cel mic ...” 

v. Almaş. 


AL-MAI-RĂU, s. m.; Satan. - v. l Al. - Drac. 
ALMAJ. - v. Alma. - Almaş. 

ALMARE 


ALMÂRE, n. pr. loc. m.; localite dans la Petite-Valachie. Numele unui deal în 
Romanaţi (Frunzescu), compus din a 1 - m a r e , literalmente „le grand”. 
v. 'Al. 

ALMARIU (plur. almare), s.n.; armoire. Cuvînt întrebuinţat numai peste Carpaţi. 
Sinonim cu dulap. 

Strigătură de lîngă Beiuş: 

„Bagă-mă Doamne-n potică 
Să-mi ieu gură de-o groşiţă; 

Iar mă bagă în almariu, 

Să-mi ieu gură de-un griţariu...” 

{Familia, 1885, p. 307) 

Nu vine d-a dreptul din latinul armarium.ci prin maghiarul a 1 m a r i o m 
sau prin germanul A 1 m e r (cfr. Cihac, I, 17, II, 2). 
v. Dulap. 

ALMÂS, s.m.; diamant. Din grecul ccSâpaq, prin forma turco-persiană a 1 m a s , 
acest cuvînt a străbătut la ruşi şi la români. Se află mai de multe ori în inventarul 
autograf de odoarele lui Petru-vodă Şchiopul, 1580 (ms. în Acad. Rom.), de ex.: 
„on left cu almas, altul left mai mic cu almas, iară un casnic cu almas cu îacut...”; 
sau: „on almas mari mi»loc, 20 almas piră»or lui...” 
v. Adamant. - Diamant. 

ALMÂŞ s. ALMÂJ, n. pr. loc. m.; une pârtie du Banat. O regiune din Banat 
învecinată cu acea a Mehadiei şi cunoscută în popor mai mult sub numele de 
„Valea Almaşului”. Forma cea veche este Almaj sau Halmaj - ung. A 1 m â g y 
sau H a 1 m â g y . Intr-un act din 1387 (Kurz, Magaz. II, 304), banul unguresc al 
Severinului Ştefan de Losoncz dă o moşie românului „Petrus filius Dees Kenezius” 
din districtul Halmâgy. 

Sub Constantin Brîncovanu un însemnat număr de almăjeni s-au aşezat în 
România, închipuind ca un fel de breaslă deosebită, supusă la o dare fiscală aparte. 
Astfel în Condica Vistieriei dintre 1694-1704 (ms. în Arh. Stat.) ne întimpină: 

Sub anul 1694, aprilie 12: „Semele breslelor cine cum au dat la lipsa haracului: 
Brăilenii, jumătate ughi 140; 

Vtori armaşi, ughi 30; 

Slujitorii, pre jumătate ughi 3750; 

A 1 m ă j a n i i, ughi 2661/2...” 

Sub anul 1696, martiu 1, tot pentru plata haraciului: 

„Satul Albeştii, ughi 200; 

Satele cu rumptoarele cele vechi, ughi 3200; 

Satele cu rumptoarele cele noao, ughi 1668; 

692 H ă 1 m ă j a n i i , ughi 266 1/2, 

Ungurenii ot heleşteul lu Costantin-vodă i ot Cornăţeni, ughi 400...” 

A 1 m ă j e n i i plăteau, prin urmare, aproape tot atît ca satul Albeştii, în care 
se afla o breaslă a petrarilor (v. Albeşti), şi pe jumătate cît dedeau „ungurenii”, 
adecă o imigraţiune din Ardeal. 

De la 1696 nu-i mai găsim pe almăjeni ca breaslă, căci unii vor fi intrat în 
numărul birnicilor ordinari din Mehedinţi, iar alţii - poate - se vor fi întors în Almaş. 
în grai, prin metateza licuidei, românii rosteau uneori Amlaş în loc de Almaş. 
Cronica anonimă (Laurian-Bălcescu, Magaz■ V, 101): „(Cantacuzinii cereau 
de la împăratul Leopold) să le dea o parte de loc a Ardealului, unde sînt cetăţile 
acestea: Logosul, Cavaran-Sebeş, Mehedia, Lipova cu ţinutul Amlaşului, ca 
să fie moşie cu privileghii de la împăratul date neamului cantacuzinesc...” 
v. Alma. - Amlaş. 



ALMÎNTRE. - v. Altmintre. 

ALOCURI s. ALOCURE, adv.; par-ci par-lâ, par endroits. Generalmente construit 
cu pe şi întărit prin emfaticul -a (v. 5 A): p e alocuria = pe unele locuri, nu 
pretutindeni, nu în multe locuri. 

Cantemir, Chron. II, 261: „însă pre furiş, pre alocurea suppuindu-să, apoi 
totdeodată arătîndu-să...” 

Dionisie Eclesiarc, Cron. (Papiu, Monum. II, 167): „spunea unii că s-au şi găsit 
bani pe alocuri...” 

Zilot, Cron., p. 29: „că nu numai nu făcea vro împedicare pazvangiilor, ci încă 
pe alocuria unii din ei se şi întovărăşia cu dînşii la prăzi şi la jafuri...” 

A. Odobescu, Pseudokyn., p. 14: „uneori cerul se încingea pe alocurea, în de¬ 
părtare, de o vîlvoare roşiatică...” 

De la Vrancea (B. Ştefănescu), Sultănica, p. 215: „P -alocurea viile să mlădiau 
încărcate cu ciorchini, pe aracii plecaţi puţin de greutatea rodului...” 

Alocuri se compune din prepoziţionalul a (= lat. ad) şi din pluralul locuri, 
vechi 1 o c u r e . într-un text din sec. XVII {Cod. ms. miscel. al bis. Sf. Nicolae din 
Braşov, p. 673): „se face acestu săboriî întru cinstitulii al ei hram în Vlaherna şi se 
prăznuîaşte şi prespre toate alocure unde sânţii sfintele besereci...” 
v. 12 A (p. 65). - Loc. 

iALOI. - v. Odogaci. 

2 ALOI. - v. Sabur. 

ALOY. - v. Halău. 

ALO VIŢĂ s.f.; bete errante. Cuvînt adus de Pisone ( Dicţ., 1865, p. 50) alături cu 
sinonimul b i t a n g , traducîndu-se prin: „pecus errans, das herumirrende Vieh”. 
Este slavicul alova, alovitza, îalovitza „sterilis de pecore et porno” 
(Miklosich, Lex., 4, 1145) şi prin urmare însemnează literalmente „vită stearpă”, de 
unde „vită fără spor”, şi de aci apoi „vită rătăcită”. 

v. Bitang. - Ialomiţa. 

ALSĂU (plur. alsăuri), s.n.; nature particuliere, propriete. Cuvînt format din articlul 
posesiv a 1 şi din pronumele său, prin care vechii scriitori români au căutat a traduce 
pe paleoslavicul svoîstvo de la svoî „suus” şi pe grecul i5ioTr|<; din i'8roq. 

Dosofteiu, Paremiar, 1683, f. 127 a: „cum are părintele alsăulu său a naşte pre 
fiîulu şi a scoate duhulii svântu, şi cumii are fiîulu alsăul său a să naşte din părintele, 
aşîa şi duhulu svântu are alsăul său a purcîade din părintele şi a să odihni pre fiiul; 
aşîa li-î osăbicîunîa numai cu câtii să osăbăscu alsăurile...” 

Acelaşi, Sinaxar , 1683, dec. 3: „binelui acesta-î alsăulu cel hireşii să-ş dîa şi la 
alţâî din binele său...” 

Din substantivul alsău s-a format apoi verbul alsăuesc „approprier”, care 
reprezintă semasiologic pe paleoslavicul s v o i t i sau u s v o i t i = gr. idiom. 

Aceste formaţiuni cărturăreşti n-au devenit tocmai poporane. Curat româneşte: 
însuşire şi însuşesc. 

Lexicon Budan, 39 „ a s ă u e s c sau alsăuesc = însuşesc, adproprio, pro- 
prium reddo; asăuinţă, alsăuinţă= însuşire, proprietas”. 

v. Aleluiesc. - însuşesc. 



ALT, -Ă, şi ALÂLT, -Ă, adj. et pron.; autre, autrui. Este alt ceea ce nu e 


a c e 1 a ş i . Se declină ca pronumii „un”, „acest”, „acel” etc. şi tot aşa primeşte în 
flexiune pe emfaticul -a (v. 5 A): altui sau altuia, altei sau alteia, altor sau altora, 
alaltui, alaltuia, alaltei, alalteia, alaltor, alaltora', dar forma alt se postarticulează 
la nominativ ca adjectivii şi nu are pe emfaticul -a\ altul, alta, alţii, altele. 

Latina avea pe a 1 i u s şi a 11 e r , cel întîi mai puţin determinat: „ein ande- 
rer”, cellalt mai determinat: „der andere”. Românii au păstrat ca materie numai pe 
alt = a 11 e r , dar, moştenind totodată ca funcţiune pe acea diferenţiare între „alius” 
şi „alter”, ei au plăsmuit pe lîngă alt o nouă formă, al alt, rezervînd lui alt sensul de 
„alius”, iar lui alalt pe acela de „alter”. In alter finalul -ter este un sufix compa- 
ratival, ca şi cînd am zice „plus autre”; în alalt iniţialul al- este un articlu posesiv, 
compus din ad-illum (v. 3 A/); în ambele cazuri noţiunea simplului alt e întări¬ 
tă. Negreşit, uneori alt se confundă cu alalt, ca şi lătineşte alius cu alter, 
însă despărţirea lor în principiu e nu mai puţin sigură. în graiul vechi, aceleaşi tex¬ 
turi ne înfăţişează ambele forme, fiecare cu nuanţa sa proprie. Bunăoară în Codicele 
694 Voroneţian, circa 1550 (ms. în Acad. Rom.), alăturat cu Noul Testament, din 1648: 



ALT 


1550: 

Jacob. V, 12: „nece cu altul oarecarele 
gîurămăntu...” 


1648: 

„...nece cu altă gîurămăntu...” 


= „neque a 1 i u d quodcumque juramentum...”; dar cu cîteva rînduri mai jos: 

Jacob. V, 16: „ispovediţi-vă urul alăltui „...ispovediţi-vă păcatele voastre umilă 
greşalele...” cătrâ alaltu...” 


= „confitemini ergo alter utrum peccata...” 

Intr-un alt pasagiu: 

Act. Ap. XXVIII, 9: „şi alalţi ciînre „...şi alţii carii avea nepotinţe în ostro- 
avea lăîngedzi întru ostrovu, urdira şi se vulii acela, veniîa şi să vindeca...” 
veîndeca...” 


vedem numai pe articulatul alţii corespunzînd nearticulatului alalţi. 

De asemenea nearticulatul alaltă — articulatul alta, la Dosofteiu, Paremiar, 1683, 
f. 75 a: „Suindu-te Hristoase de pre muntele Eleonuluî, puterile prăvindii alaltâ 
cătră alta striga: cine taste acesta...” 

In doina: 

„Urîtul din ce-i făcut? 

Din omul care-i tăcut: 

Pune-o buză peste alta, 

Şi iată urîtu-i gata!...” 

(Jarnik-Bîrsanu, Transilv., 80) 

în loc de articulatul alta s-ar fi pus în vechiul grai nearticulatul alaltă : 

„Pune-o buză pest e-alaltă...” 

Intr-unui şi acelaşi pasagiu din Noul Testament, Act. Ap. XXVII, 44: „iară alalţi, 
unii pre scânduri, alţii pre frânturi deîn corabie...”, alalţi însemnează totalitatea 
precisă a celor rămaşi, iar alţii numai o parte nedefinită din acea totalitate. 

In textul omiletic din sec. XVI (Cod. ms. miscel. al Bis. Sf. Nic. din Braşov, 
p. 379): „unul alăltui greulu să purtămu, căce că unulu e mai slab, al tul u e mai 
tare...”, alalt este ceva determinat, fiecare din cei doi fiind alalt faţă cu soţul său, pe 
cînd altul nu e determinat, deşi se articulează, fiindcă nu se ştie care anume este din 
cei doi. 

Alt, ca şi alalt, presupune totdauna o comparaţiune, dar cu acea esenţială deose¬ 
bire că alalt specifică, iar alt generalizează. în proverbul: 

„El poartă ponosul 

Ş-altul roade osul...” 

(Pann, I, 82) 

altul este toată lumea, pe cînd alalt s-ar putea zice numai atunci cînd ar fi vorba de 
o fiinţă hotărîtă. în balada Mănăstirea Argeş: 

„Mănăstire naltă 
Cum n-a mai fost altă...” 


dacă s-ar pune: „cum n-a mai fost alaltă”, s-ar înţelege că n-a fost niciodată aşa de 
naltă mănăstirea cutare sau cutare. 

In expresiunea: „de altă parte”, de exemplu la Anton Pann ( Prov. I, 42): 

„Socotind acestea, se călătorea 
Şi-şi vestejea faţa de inimă rea; 

D -altă parte iarăşi vedea pe tatar 
Stînd şi el pe gînduri şi oftînd amar...” 

se vorbeşte de una oarecare din cele multe părţi; cînd se arată însă direcţiunea, 
atunci trebui zis: „de alaltă parte” după limba vechilor texturi, „de cea- laltă 
parte” după graiul de astăzi. 

Alt şi alalt sînt dară două cuvinte cari urmează a fi cercetate fiecare în deosebi. 
Vom începe prin alalt, devenit arhaic şi care merită a fi re-ntrodus în limba literară 
în locul trăgănatului cel- alalt. 

I. Alalt „autre, l’autre”. 

Macedo-româneşte alantu, alantă, bunăoară: „trei zile me duc tu lumea alantă” 
(Petrescu, Mostre I, p. 10). Pentru compusul alaltă- ieri macedo-românii au: an¬ 
al ta - z î . Istriano-românii au perdut pe alalt, dacă nu cumva o rămăşiţă din el va fi 
pluralul ailţi citat de Ion Maiorescu ( Itinerar, p. 84). 

Alalt este totdauna numai pronume şi nu se postarticulează niciodată ca alt. 

în flexiune, pe lingă alaltui etc., ca şi pentru simplul alt, limba veche admite şi 
chiar preferă o formă foneticeşte scăzută: alăltui, alăltor, sau cu emfaticul -a: alăl- 
tuia, alăltora. 

Codicele Voroneţian, circa 1550 (ms. în Acad. Rom.): 


Act. Ap. XXVI, 31: „deci eşiră de băsă- 
duiră urulu cătră alaltu grăindu...” 

Petr. I, 1, 22: „urul alaltu iubiţi adesu...” 
Petr. V, 5: „toţi urul alăltui supuin- 
du-se...” 


„...et quum secessissent, loquebantur ad 
i n v i c e m dicentes...” 

„...i n v i c e m diligite attentius...” 
„...omnes autem invicem humilita- 
tem insinuate...” 


Radu din Măniceşti, 1574 (Ms. Harl. 6311 B„ British Museum): 


Marc. IX, 33: „unul cătră alaltu se în¬ 
treba...” 


„...inter se disputaverant...” 


Coresi, Omiliar, 1580, quat. XXIV, p. 10: „să nu avămu noi ascunsă acasta ce 
trebuîaşte alăltora sau ce e a căuta unulu alăltui folosulu...” 

Acelaşi, quat. II, p. 11: „noi toţi vămu cunoaşte păcatele unulu alăltui...” 
Acelaşi, quat. I, p. 9: „ale noastre păcate, ce ne-su puse înnaintea ochilor noştri, 
mai vrătoase şi mai amărâte să le cugetâmu decătu ale alăltor...” 

Acelaşi, quat. IX, p. 16: „arâtâ-se Măriei la mormântu şi alăltor mueri...” 





ALT 


Popa Grigorie din Măhaciu, 1600 {Cuv. d. băîr. II, 51): „du-te de te iartă cu Insul 
şi să lăsaţi greşalele urul alaltu...” 

Acelaşi (ib., 53): „castă carte să o cetească, săva preutu, săva diacu, între oa- 
menri, şi să înveţe şi să o tremeaţă de la unrii alalţi...” 

Cuvîntul Sf. loan Crisostom, text din sec. XVII {Coci. ms. miscel. al Bis. Sf. Nic. 
din Braşov, p. 530): „ce râu făcu glasurile tămpâneloru şi ale fluereloru şi ale alăl- 
toru vase de glasuri...” 

Ion din Sim-Petru, Alexandria, din 1620 (ms., Acad. Rom., p. 12): „Alexandru 
se sărută cu Evantu înpăratu, şi plânse, şi se ertară unu de cătră alaltu...” 

Moxa, 1620, p. 348: „ei se măntuirâ, iarâ alalţi toţi se necarâ...” 

Ibid., p. 382: „eşirâ unii 1 -alalţi cu oşti, ce nu se loviră, ca să spârearâ...” 

Ib., p. 397: „Monomahu la războiri nu ştiia răndulu, iarâ la alalte la toate era 
bunii şi înţelepţii...” 

Pravila Moldov., 1646, f. 69: „căndu vor fi totii unii ca alalţu amăndoâ părţile şi 
la tot meşterşugul să vor tocmi într-o fire şi intr-unu cumpăt...'’ 

Ibid., f. 58: „cândii să vor fi prea iubindii unul pre alaltu...” 

Constantin Brîncovanu, 1695 {Cond., ms., în Arh. Stat., p. 99): „înţelepciunea 
lăudăndu-o minunatul şi prea înţeleptul Solomon, o propoveduiaşte a fi decăt toate 
alalte zidiri ale lui D-zeii şi cereşti şi pământeşti mai înaltă şi mai vrednică...”; şi cu 
cîteva rînduri mai jos: „iarăş o mărturiseşte a fi mai scumpă decât aurul şi mai de 
mult de preţ decăt toate diiamanturile şi uluite avuţii ale lumii...” 

Corbea, 1700, psalm. IX (ms. în Acad. Rom.): 

„Iară ei păcătoşii 

Să-ntoarcă ticăloşii 
La iad cu toat e-alalte. 

Limbi, ce zac în păcate...” 

Printr-o duplă articulare, se naşte forma celalalt = lat. ecc-illum-ad-illum-alterum, 
în care c e 1 se supune moţiunii şi flexiunii, iar a 1 rămîne invariabil: cea - 
alaltă, cei- alalţi, celor - alalţi etc. 

Text omiletic din sec XVII {Cod. ms. mise. al bis. Sf. Nic. din Braşov, p. 686): 
„acasta iaste vremea de pocaanie, iară ceia alaltâ de judeţu; acasta iaste vremea 
de nevoinţâ, iară ceia alaltâ de cununi...” 

în graiul de astăzi alalt se mai aude numai doară în asociaţiunea cel- uluit şi 
în adverbul o 1 a 11 ă = o-alaltă: 

„Ca pe lumea ceialaltă 
Să fim dragă laolaltă...” 

(Jarnik-Bîrsanu, Transilv., 57) 

într-un mod sporadic: 

Zilot, Cron., 104: 

„Deci dintre toate 
Acelelalte 

Neamuri scăzute 
In vremi perdute...” 

Dionisie Eclesiarcul, Cron. (Papiu., Monum. II, 207): „Franţozii şi-au pus îm¬ 
părat înşişi de sine pe Bonaparte, fără ştirea şi iscălitura acestoralalţi împăraţi...” 

A. Pann, Prov., I, 12: „Puţin daca trece, şi acestlcilt iese...” 

In grai se rosteşte adesea: ălălalt, ăllant, celalant. 

Costachi Stamati, Muza I, p. 342: „iar celalant mînios...” 

Jipescu, Opincaru, p. 21: „cînd glăsuleţu mieu ar putea pătrunde dă la un cap 
pînă la ăllant al ţări[i].„” 

Ibid ., p. 11: „nu miroase bine, miroase a unt după tărîmu ălălalt...” 

Forma alalt deşteaptă următoarele observaţiuni: 

1. Relaţiunea funcţională între alalt şi latinul alter apare mai cu seamă lim¬ 
pede în compusele alaltăieri „avant-hier” şi alaltăseară „avant-hier au soir”. 
Fatineşte „altero vicesimo die = 22”, „altero et sexagesimo anno = 62”, 
„trigesimo et altero = 32”, întocmai precum alaltăieri însemnează „al d o i - 
1 e a ieri”, alaltăseară - a doua aseară”, pe cînd un simplu „altă seară” sau 
„altă ieri”, „ a 1 i u s dies”, „ a 1 i u s annus” arată numai că nu este vorba de tim¬ 
pul cutare. 

Cugetări în oara morţii, circa 1550 (Cuv. d. bătr. II, 449): „plângeţi după mine, 
fraţilor şi soţii miei şi gintul şi cunoscuţii miei, că pănâ aserâ alaltaseară cu voi 
grâiîa şi, de năprasnă-mi vine şi-mi sosi caşul de mortîa...” 

Cantemir, Chron. II, 189: „minciună născînd, ca pre bureţi de eri de alaltaeri îi 
faceţi...” 

Alaltăieri nu este „ad alteram heri” (Cihac), ci „ad-illam alteram heri”, precum 
şi alaltăseară = „ad-illa altera sera”, amîndouă fără paraleluri romanice, deoarăce 
numai românii au articlul posesiv a 1. Istriano-românul altăeri (Miklosich, Unter- 
such. I, 19) se datoreşte italianului a 11 r i e r i . 

2. Modul întrebuinţării lui alalt foarte des în vechile texturi: „iubiţi unul alalt = 
= pe altul”, „să trimită de la unii alalţi = la alţi” etc., confirmă derivaţiunea ard¬ 
eiului posesiv a 1 din lat. a d - i 11 u m , ceea ce este şi mai învederat în compusul 
o 1 a 11 ă „ensemble” = una-a d-illam-alteram. 

3. Construcţiunea celalalt, cu doi articoli, fiecare de altă origine, corespunde 
pe deplin în principiu albanezului tîatără = tă-i-atără compus din 
a t ă r ă „autre” cu doi articoli diferiţi, t ă şi i. 

II. Alt „autre, un autre”. 

Codicele Voroneţian, circa 1550 (ms. în Acad. Rom.): 

Jacob II, 25: „pre altă cale i scoase...” | „...a 1 i a via ejiciens...” 

Paralel cu ital. a 11 r o , provenţ. a 11 r e , reto-rom. a u t e r , spân. o t r o , 
portug. o u t r o , franc, autre, sard. a t e r u , în dialectul gallurez a 11 u , după 
cum e şi la români în ambele dialecte de căpetenie, iar în cel istriano-român at şi oat. 

Forma organică disilabică altu nu e rară în vechile texturi: 

Psaltirea Şcheiană, circa 1550 (ms., în Acad. Rom.), ps. XLVII, 14: „că se 
spune în gintu altu...” 

Miron-vodă Barnovski la 1627 (A. I. R. I, L P- 14) ceartă pe pârcălabii de la 
Neamţu că: „de se va svădi vreun om cu altu om, voi şi mergeţi de-i prădaţi şi le 
faceţi răutate multă...” 

Articulatul trisilabic altulu: 

Radu din Măniceşti, 1574, Luc. XXII, 58: 

„...după aceia prespre neşchitîi altulu -lu „...et post pusillum, alius videns 
văzu elu...” eum...” 

în cazul oblic, aproape totdauna alt îşi însoţeşte pe emfaticul -a: 

Dosofteiu, 1673, f. 5 b: 

„Şi cînd te mânii, nu face 
Rău altuia ce nu-ţ place...” 

sau ibici., f. 10 a: 

„Cine va săpa groapa altuia să-l surpe, 

Sîngur-ş va cădîa-n râpâ şi viaţa ş-a rumpe...” 

La plural, ib., f. 40 b: 

„Cu năravuri riale în mânule sale, 

Ce-au făcut altora, să le fac cu cale...” 

Locuţiune proverbială: „Este la largul lui şi la strimtul altuia...” (Pann, Prav. III, 
53). 

La genitivo-dativ femeiesc singular, în grai în loc de altei sau alteia se aude 
uneori alţii sau alţiia: 

Pravila Moldov., 1646, f. 153: „unii «udeţu ce va isprăvi şi va svrăşi legîa altui 
•udeţu alţii eparhii, nu să va certa...” 

Mitropolitul Varlam, 1646 ( A.I.R. III, 226): „să ţie frăţeşte Zlata şi cu soru-sa, şi 
ş-aii făcut zapis una alţiia ca să nu să mai părască...” 

La genitivo-dativ bărbătesc singular, moldovenii rostesc altue în loc de altuia. 
Nicolae Costin, Letop. II, p. 84: „să facă şi unue şi altue supăr...” 

Donici, Cheltuitoriul şi rîndunica : 

„De ce tot omul, cînd greşăşte, 

Asupra altuie se dezvinovăţeşte?...” 

Tot acolo se aude pluralul bărbătesc alţâi pentru alţii : 

Dosofteiu, 1673, f. 3 a: 

„Iar acmu voi, împăraţâî, 

Sama vă luaţ şi alţâi...” 

sau ibid., f. 13 a: 

„Sfatul şi voroava ce fac necuraţâî, 

Tind sâlţe şi laţuri să strice pre alţâi...” 

Cu poeticul d ca în „dalb = alb”: 

Doină din Ardeal: 

„Frunză verde şi iar verde, 
Mîndra mea cu daltul şede...” 


sau 

„Place-mi mie d-a juca 
Cu drăguţa daltuia...” 


(Jarnik-Bîrsanu, 158) 


(. Ibid ., 360) 


Reprezintînd prin funcţiune pe latinul „ alius ”, alt se repetă şi el cînd e vorba de 
un şir de lucruri, ca: „ a 1 i i statim dissupari, a 1 i i diu permanere, a 1 i i sem- 
per” (Cic.); bunăoară: 

Cugetări în oara morţii, circa 1550 ( Cuv. d. bătr. II, 469-70): „Unora le va fi 
faţa ca ţărâna pământului, alţii ca tina spurcată diîn uliţă, alţii ca gunoiul, alţii le va 
fi trupul putredu ca un căine mortu căndu-i saru viermii dintru elu, altora le va cură 
diîntre ochi smrad cu puroi şi vor fi îngănfaţi, alţii voru fi negri ca însuş diavolul, 
alţii vor fi ca peile aspideei...” 

Balada Vulcan: 

„Unii zicea să-l omoare 
Cu laţ de spînzurătoare, 

Alţii să-l cufunde-n apă, 

Alţii să-l înfigă-n ţeapă, 

Alţii să-l taie pe loc, 

Alţii să-l arunce-n foc...” 

Coresi, Omiliar, 1580, quat. II, p. 1: „uîn duhă îaste duhă de curvie, e al tul u e de 
saţiulă, altul u e de iubirea argintului, iară alt ulii măriîa, e alte şi de alte păcate...” 

Pravila Moldov., 1646, f. 34: „Prepusul furtuşagului să arată pre numele omului 
cel rău, ce să dzice: alţii om îaste vestită de om bună, şi altulu -i vestit de omă rău...” 

Cantemir, Chron. I, 205: „cîte şi cîte feluri de schimosituri şi din zi în 
zi altele şi altele...” 

Reduplicîndu-se numai „şi”: 

Varlam, 1643, II, f. 346 a: „aceştia ş i ş-alte isprăvi de treabă mentîa le 
svătuîaşte...” 

Cu reduplicarea lui alt şi a lui şi: 

Pravila de la Govora, 1640, f. 49 a: „pisică sau aricîu saă pâlşă sau nevăstuicâ 
sau veveriţă şi ş-altele-altele căte săntă necurate...” 

v. Şi. 

In construcţiune cu ceva, alt sau altă funcţionează ca adjectiv, dar se con¬ 
fundă deja cu adverbialul alt, despre care vezi la articlul următor. 

Biblia Şerban-vodă, din 1688, Act. Ap. XXIX, 32: 

„...altă ceva striga...” | „...a 1 i u d clamabant...” 

Constantin Brîncovan, 1675 ( Cond., ms., în Arh. Stat., p. 120): „ca să fie metoh 
la sfânta mănăstire a domniei-mele de la Hurezi şi ca să dau domniîa-mea alt ceva 
în locul ei la Sfântul Mormânt...” 

I. Creang ă, Harap-Alb (Conv. lit., 1877, p. 178): „parcă îmi vine să zbor, nu altă 
ceva ...” 

Acelaşi, Punguţa cu doi bani (ibid ., 1876, p. 404): „Atunci toate paserile din 
ograda boierească s-au luat după cucoş, de ţi se părea că-i o nuntă şi nu altă ceva...” 

Ca exclamaţiune, „alt ceva!” sau „şi alt ceva !” însemnează: „certaine- 
ment!” 

„Cînd întrebi pe ţăran: Ai isprăvit cutare lucru? el în loc de d a zice: O-ho! 
ş-alt ceva” (Buzău, c. Glod-Siliştea). 

v. 2 Alt. - Ceva. 

Circulaţiunea cea mai deasă a lui alt este în corelaţiune cu un. 

Codicele Voroneţian, circa 1550 (ms., în Acad. Rom.): 

Act. Ap. XXVIII 24: „şi urii credea „...q u i d a m credebant his quae dice- 
grăiteloru de Pavel, iară alţii nu credea...” bantur, q u i d a m vero non credebant...” 

Radu din Măniceşti, 1574, Matth. XXIV, 40: 


„...doi vor fi în satu, u n u 1 u se va lua 
e altulu se va lăsa; e doi răşnind în răşniţă, 
u n u 1 u se va lăsa e altulu se va lua...” 


„..duo erunt in agro: unus assumetur, 
et unus relinquetur; duoe molentes in 
mola: una assumetur, et una relin¬ 
quetur...” 


Moxa, 1620, p. 346: „ceriul cu stele şi cu lucîaferi, cu soarele şi cu luna, de se 
întrecu una cu altă întru lauda cui le-au faptu...” 

Pravila de la Govora, 1640, f. 21 b: „căndu va spune unele şi altele, îarâ 
să-lu întrebe...” 

Act muntenesc din 1682 (A. I. R. I, 61): „să avem pace unul de către altul...” 
Des în proverbi şi locuţiuni proverbiale: 


„Doi inşi una nu zicea: 

Unul hăis’ şi altul cea!” 

„Unul face ş-altul trage...”, 

„Unul trage să moară 
Ş-altul joacă, se-nsoară...” 

„Unul ş-altul tot un drac” 

Gr. Alexandrescu, Dervişul. 


(Pann, II, 76) 
{Ibid., II, 30) 

(Ibid., H, 148) 
(Ibid., I, 88) 


„Dintr-una-ntr - alta vorba aduse, 
Şi în stil neted patima-şi spuse...” 

Basmul Luceafărul (Ispirescu, Leg., 382): „Ei, nici una, nici alta, voiau 
să vîneze tot lighioi sălbatice...” 

Cu un sens de tot diferit este arhaicul „ni unul, ni altul”, unde n i - n i 
(= lat. en = gr. f)vi) însemnează i a t ă - i a t ă sau acum-acum: 

Ion Neculce, Letop. II, p. 225: „tot trimetea ni pre unul, ni pre 
altul înaintea lui să vie mai curînd...” 

Acelaşi, p. 259: „tot trimitea la sute de pungi de bani, de lua ni cu o pri¬ 
cină, ni cu alta...” 

Acelaşi, p. 301: „tot îmbla cărţile şi soliile, ni la unul, ni la altul, 
de-i tot îndemna...” 

Din cauza desei corelaţiuni între u n şi alt, vine apoi aglutinarea ambelor cu¬ 
vinte: unul -altul, unii -alţii, una -alta etc. 

Pravila Moldov., 1646, f. 90: „căndu nu va vrea muiaria să înble după bărbat, ce 
va înbla cu şuvele, u n â - altă va găsi să se poată mântui, dzicăndu că nu iaste 
obiceiulu să înble muerile după bărbaţii, nu i să voru prinde aceştia...” 

Zilot, Cron., p. 33: „Insă pînă a trece, zăbovindu-se oareşice şi apucîndu-i ziua, 
i-au văzut unii- alţii şi au venit ştire în Craiova.” 

Anton Pann, Prov. I, 11: 

„Vorbind una- alta cu toţi împreună, 

Ca şi unii -alţii cîndva cînd s-adună...” 

Acelaşi, I, 141: 

„Apucă-te, zic, de muncă şi nu umbla haimănind 

Şi uşele unei- altei înverigînd şi păzind...” 

Acelaşi, III, 87: 

„Nu ai să-mi faci nici o treabă, ci, de urît, să nu şezi. 

Să-ngrijeşti de una- alta, de argaţi şi slugi să vezi...” 

Gr. Alexandrescu, Elefantul: 

„O! asta nu se poate - 

Zic unii- alţi -n lume... 

— Domnii mei, se pot toate...” 

„(Descîntătoarelor) e datina a li se da cîte ună - alta din casă, numai să se zică 
că n-au descîntat degiaba” (S. F. Marian, Descîntece, p. 71). 

De aci apoi locuţiunea: pînă una - alta = „en attendant”. 

Basmul Ileana Simziana (Ispirescu, Leg., 15): „Şi pînă una - alta, ea îşi 
aduse aminte de vitejiile tatălui său...” 

Basmul Cei trei fraţi ( ibid., 280): „pînă una - alta, ia şi tu halăul ăla şi vezi 
de-i putea să prinzi vro fîţă de peşte...” 

Alt basm {ibid., 290): „Pi n ă una- alta, Cotoşmanul se dete lingă stăpî- 

I. Creangă, Harap-Alb ( Conv. lit., 1877, p. 182): „ia să lăsăm toate la o parte, şi 
pînă la u n a - alta, hai să vedem ce-i de făcut...” 

Acelaşi, p. 192: „pînă una - altă, ia să mă duc să văd...” 

A. Pann, Prov. III, 83: „Pînă una- alta, fuse şi prînzu-ndată gătit...” 

„Glume din popor” ( Foişoara clin Sibii, 1886, p. 11): „ P î n ă una- altă, ţ-a 
plăti Cel-de-sus!....” 

în sfîrşit, printr-o fuziune deplină între ambele vorbe, s-a născut cuvîntul 
unealtă „instrument”, care întru nemic n-are a face cu latinul „utensilia” (Cihac), 
ci este une-alte „tot feluri de lucruri”, dentîi întrebuinţat numai la plural, de 
exemplu într-un act din 28 octobre 1593 din Arhivai lui Petru Şchiopul (ms., în 
Acad. Rom.), unde se vorbeşte despre deşterarea principelui: „cum acestu om cu 
toate u n e a 11 e 1 e lui să meargă în crâirîa noastră, fără grije, cu voia înpâratu- 
lui...” Aci „toate unealtele” însemnează învederat „tot ce are” sau „tot ce 
trebuie”. 

v. Un. - Una. - Unealtă. 

Despre zicerile a 11 e - a 1 e a „paralizie” şi a 11 ă - a i a „monstre”. 

v. l Ale. 

A. Odobescu, Doamna Chiajna, p. 76: „Pehlivanii arapi şi hindii, ce-i adusese¬ 
ră din Ţara Turcească, făcură şi ei feluri de năzdrăvănii şi de jocuri minunate şi 
nevăzute locurilor noastre; unii săreau în văzduh cu capetele în jos, peste opt bivoli 
puşi în rînd, alţii călcau cu iuţeală pe o făşie de tulpan întinsă fără d-a se cufunda, iar 
unul mai ales schimba în tot chipul o căciulă, care, cînd o arunca de pămînt, pe loc 
se prefăcea în feluri de căciuli deosebite. De acolo a şi ieşit vorba românească: altă 
căciulă! cînd vrea omul să zică că s-a schimbat starea de mai nainte a unui 
lucru...” 

Despre originea istorică foarte interesantă a locuţiunii proverbiale „altă că¬ 
ci u 1 ă ”= „c’est une autre paire de manches”, care nu vine de loc de la „pehlivanii 
arapi şi hindii”, 

v. Căciulă. 

Cu un sens apropiat, se mai zice; a întoarce sau a schimba p e altă foaie. 

Jipescu, Opincaru, p. 120: „omu cînd vede el bine că nu merge drept şi netid 
ceva, lesne schimbă vorba dîntîi p -altă foaie ...” 

întocmai aşa zic sicilianii: „vutari-n autra fogghia= cambiar material 
del discorso” (Traina). 

v. A-hol - Foaie. 

Cu negaţiune, se zice ne-alt „exceptionnel” în locuţiunea: „a face ceva sau a fi 
ca ne-altă 1 u m e , de unde apoi la comparativ: ne-mai-alt „sans pareil”. 

Basmul Petrea Făt-Frumos (Sbiera, Poveşti, p. 118): „ar naşte un prunc ca 
ne-mai-altul pe lume, un Făt-Frumos din poveste...” 

Adjectivul şi pronumele alt se deosebesc de tot prin funcţiune de neutrul alt, 
de adverbul alta şi de termenul poporan medical a 11 a , pe cari vezi-le mai jos, 
ca şi derivatele: 

altădată. - altă-oară. - altcum. - altfel. - altunde... 

2 ALT s. ALTĂ; pas şa, pas ceci. Nume general pentru tot ce nu este aceasta 
sau aceea. Are mai adesea forma alta, în care finalul -a nu pare a fi articol, căci 
atunci şi la masculin s-ar zice altul, ci mai curînd este emfaticul -a (v. 5 A) funcţionînd 
ca în adverbi. E învederat că în: „nu dînsa, ci alta vorbeşte = c’est u n e a u t r e 
qui parle” şi în „ e 1 alta vorbeşte = ii parle autrement”, primul alta şi al 
doilea alta sînt două cuvinte cu totul deosebite în fond, deşi identice în formă. Neutrul 
alta funcţionează ca ceva mijlociu între pronume şi adverb, nemic adjectival. 

Balada Golea haiducul : 

„Voinici, staţi 
De nu mai daţi, 

Pe mine nu mă stricaţi! 

Că asta nu e alta, 

Ci este greşeala mea...” 


Balada Opri şanul'. 

„Nu mi-e ciudă de asta, 
Cit mi-e ciudă de alta...” 


(G.D. Teodorescu, Poez. pop., 589) 


Basmul Ţugulea (Ispirescu, Leg., 327): „Mai ziseră unii una, alţii alta...” 

Se poate însă şi fără emfază: altă. 

Pravila Moldov., 1646, f. 15: „să-şu piiardzâ toată usteneala, şi necumu altă, ce 
cheltuiala încă să nu-şii ia...” 

Costachi Negruzzi, La M * * *: 

„Nici ura, nici amorul, nici lumea-nşelătoare 
Ce ne-ncetat m-adapă cu fiere şi venin, 

Nu pot să facă altă decît să mă omoare...” 

A. Pann, Prov. I, 87: 

„Pe loc se dezbracă, se aruncă-n baltă, 

Negîndind nerodu c-o să paţă ş-altă...” 

Apoi cu acelaşi înţeles forma bărbătească alt, totdauna nearticulată, bunăoară în 
Codicele Voroneţian, circa 1550 (ms. în Acad. Rom.), alăturat cu Noul Testament 
din 1648: 

1550: 1648: 

Act. Ap. XIX, 32: „iară alţii amu altu „...iară alţii altă striga...” 
oarece striga...” 

C. Negruzzi, Zoe I: „Pesemne tu nu ştii că te iubesc mai mult decît orice alt pe 
lumea asta...” 

Foarte des în construcţiune negativă. 

Miron Costin, Letop. I, p. 307: „aceasta este pricina, nu alta...” 

I. Creangă, Harap-Alb ( Conv. lit., 1877, p. 174): „să mă duc şi eu pe urma 

Basmul Pepelea (Sbiera, Poveşti, p. 8): „toate de prinprejurul lui au prins a juca 
de se sfărma, n u alta...” 

Basmul Vornicul florilor (ibid ., p. 77): „dară ţiganul să crepe, n u alta, de 
ciudă şi de urgie...” 

La macedo-români, negativul fără-de - altu este o locuţiune adverbială în- 
semnînd „sans faute”, de ex.: „să-nî aduci fără-de - altu - să-mi aduci 
negreşit” (Dr. Obedenaru, Dicţ., ms„ în Acad. Rom., I, 369). 

v. Alt. - Alta. 

V VW 

'A L TA s. ALTA, adv.; secondement; puis. Se dezvoaltă din neutrul alt, despre 
care mai sus, căpătînd o funcţiune pe deplin adverbială. Sinonim cu apoi. 

Cuvîntul Sf. Ioan Crisostom, text din sec. XVII (Cod. ms. miscel. al Bis. Sf. Nic. 
din Braşov, p. 556): „doao face acicea Domnulu: una, arată iubire de oameni şi 
putere; alta, se cheamă pre sine sâraceloru părinte şi vâduoloru judecătorul...” 

Simeon Movilă, 1602 (Cuv. d. bătr. I, 113): „am miluit boîarinul domniei-mele 
Preda Ţintereanul cu satul Borăştii şi cu Baia în judeţul Mehedinţilor căce c-au fost 
lui de moşie mai denainte vreme, şi altă pentru ce au slujit şi s-au nevoit la slujba 
domniei-mele...” 

Miron-vodă, 1628 (A. I. R. I, 175): „s-au jăluit înnaintea domnii-mele rugătorii 
noştri episcopii şi egumenii de prin toate mănăstirile, şi mazilii şi fecorii de boîari de 
ţară, şi gîupănese sărace, într-acela chip zicând că li s-au pustiit satele şi li s-au 
răşchirat vecini prin slobozii şi prin satele boiereşti, şi ei au rămas numai cu săliştile; 
alta s-au jăluit pre pârcălabii de ţinuturi că le întră în sate de le pradă vecini şi-i 
cobotescu fără de ispravă; alta îmblă dişugubinarii în toată vremea de făcu năpăşti a 
femei şi a fete de oameni buni şi a sărace pre mincuni de făcu pradă şi-i bagă în fieră 
şi-i cobotescu; alta umblă slugile hătmăneşti şi gîuzii ţigăneşti de le învăluescu ţiganii 
şi-i pradă...” 

Un act moldovenesc din secolul XVII ( A.I.R. I, 135) se începe chiar aşa: „Ga- 
vriil hetman i pârcălab sucavskii scriem la priîatenul nostru la Neculai de Vaslui, 
alta dăm ştire că ni s-au jeluit etc.” 

Tot aşa mitropolitul Dosifteiu din Ardeal, 1627 (ibid., 93), după titlul său înce¬ 
pe d-a dreptul: ,Alta pentru ce me-aţ fostu scris molitvele voastre cu Ioan pentru 
zapisele celor poeni...” 

v. Alt. - Alt. - Apoi. 

2 ÂLTA, s. f. art. invar.; t. de sorcellerie populaire; 1. mercure employe comme 
antidote dans l’empoisonnement mercuriel; 2. moyen similaire pour reagir contre 
l’ensorcellement de quelcun. La fermecătoresele din Oltenia se înţelege oarecum 
prin alta vechiul precept medical antihipocratic de „similia similibus curantur”, 
mai în specie însă vindecarea prin mercuriu a celor înveninaţi prin mercuriu şi 
însănătoşarea prin descîntec a celor îmbolnăviţi prin descîntec. 

„Poporul zice: i-a făcut de alta — i-a dat argint-viu, adecă atunci cînd s-a fost dat 
cuiva în beutură argint-viu descîntat ca să-l prăpădească, i se dă apoi un alt argint-viu 705 

iar descîntat, care - bîndu-1 bolnavul - scoate pe cel dentîi şi omul se însănătoşează. 
Alta mai are încă un înţeles în fermecătoria băbească. Se crede că muierile meştere 
dacă pun o goangă la o floare de la un izvor şi o sorocesc că este a altei femei, pe 
care vor s-o omoare, apoi închid acea goangă într-o sticlă şi o căznesc pînă cînd 
moare, atunci moare şi femeia pe numele căriia se prinsese goanga; dacă însă se 
prinde de veste mai din vreme, o a 11 ă muiere şi mai meşteră descîntă pînă scapă 
goanga cea prinsă, însănătoşindu-se totodată şi femeia cea bolnavă. Intr-un caz ca 
şi-n cellalt, se zice: a face de alta” (Preut R. Popescu, Mehedinţi, c. Isverna). 
v. Argint-viu. - Descîntec. 


ALTANÎC. - v. Altîngic. 


ALTÂR s. ALTÂRIU (plur. altare ), s.n.; autel. „Despărţire din întrul bisericei, 
făcută prin catapeteazmă şi unde preutul săvîrşeşte misterele liturgiei” (Costinescu). 
Din lat. altarium, formă colaterală cu altare (= ital. altare, spân. altar 
etc.), altar este una din vorbele cari dovedesc prima introducere a creştinismului la 
români prin biserica latină, iar nu prin acea greacă şi slavică. 

Versetul din Psaltire, XXV, 6: „circumdabo altare tuum Domine...” se tra¬ 
duce în: 

Psaltirea Şcheiană, circa 1550 (ms. în Acad. Rom.): „cungîurai altariul tău. 
Doamne...”; 

Coresi, 1577: „încungîuru altarîulu tău, Doamne...” ; 

Dosofteiu, 1680: „încungîura-voîu altarîulu tău...” 

Pentru alte vechi texturi, v. Cipariu, Principia, p. 388. 

Altarul se face spre răsărit, avînd în faţă spre apus pridvorul sau tinda. 

Balada Inelul şi naframa : 

„Şi pe dînsul l-a zidit 
în altar, la răsărit, 

Pe ea-n tindă l-asfinţit...” 


Unele biserici au două şi mai multe altare. 
Descîntec de „săgetătură”: 


„Mergeam la biserica cea mare 
Cu trei altare, 

Ne-am luat năframele 
Să ştergem icoanele, 

Ne-am luat ştergarele 
Să curăţim stranele...” 

In Basmul lui Dumnezeu : 


(Alex., Poez. pop. 2 , 272) 

„A fost odată un om mare, 
Şi şi-a luat un topor mare, 

Şi s-a dus într-o pădure mare, 

Şi a tăiat un copaci mare, 

Şi a făcut o biserică mare 
Cu nouă uşi, cu nouă altare. 

Cu nouă jăţioare:..” 

(Ţara nouă, 1886, p. 698) 

Proverb luat din Faptele Apostolilor: „Cine slujeşte altarului, din altar mănîn- 
că” (Pann, III, 28). 

De aceea, în satirele poporane contra preuţilor, nu rareori figurează şi altarul. 
Doină din Ardeal: 


„Şi şezînd pre păltinel 
Să mănînc carne de miel; 
Popa joară din altariu 
C-a furat-o-un păcurariu...” 


Altă: 

„Strigă popa din altar 
Cătră slugă că-i tîlhar; 
Preoteasa de pe vatră 
Jură că sluga-i dereaptă...” 

Doina unei femei leneşe: 


(Reteganu, Poez■ pop., 42) 


(Jarnik-Bîrsanu, 469) 


„Mă duc la biserică, 

Furca-mi pune piedică; 

Eu mă-nchin pe la icoane, 

Fusul mă ţine de poale; 

Iară popa din altariu 
Zbiară ca un harmasariu...” 

(N. Bălăuţ, Vaslui, c. Ivăneşti) 

„Poporul înjură de cruce, lumînare, D-zeu, papucii Precistei, ceară, Vavilon, 
Adam, Eva, biserică, mănăstire, altar, cocoşul din rai...” (St. Istrătescu, Dîmboviţa, 
c. Cobia). 

Alături cu romanicul altar, românii au căpătat prin slavi dubletul o 11 a r = 
= paleosl. o 11 a r i . Ambele forme circulează uneori în aceiaşi scriitori. 

Omiliar de la Govora, 1640, p. 29: „voi carii staţi lăngâ altariu slujind Domnu¬ 
lui...”, iar cu o pagină mai sus: „preuţii carii slujesc lui la o 11 a r i u ...” 

Gr. Alexandrescu, Cimitirul: 

„Iartă cumplita spaimă ce în sînu-mi aprinse 
Urîcioasa privire a foştilor părinţi, 

Şi altarul de peatră pe care stau întinse 
Mădulare de sfinţi...” 

şi acelaşi, în Te mai văzui: 

„Ca să mai vărs o dată o lacrimă fierbinte 
P-al inimi[i]-ţi o 11 a r ...” 

v. Aghios. - Aleluia. - Oltar. - Popă... 

ÂLTĂ-DATĂ, ÂLTE-DATE, adv.; une autre fois. Pe cînd forma poporană contrasă 
a 1 - d a t ă are mai adesea sensul de odinioară „autrefois, jadis”, forma 
istorică altădată e sinonimă cu altă oară, avînd înţeles de „într-un alt rînd”, 
„alia vice”, fie în privinţa trecutului, fie în a viitorului: „ altădată să nu mai vorbeşti 
aşa”, „ai mai făcut-o şi altădată în texturi nu e rar şi pluralul altedate, în locul 
căruia graiul actual preferă pe alteori. 

Moxa, 1620, p. 377: „de acii se loviră ş-altâdatâ şi biruirâ atunce pre greci...” 

Pravila Moldov., 1646, f. 169: „iară de să va afla cumu acelu furii au foştii 
învăţată şi d e altădată să fure, atunce cela ce-lu va fi svătuitu nu să va 
certa...” 

în opoziţiune cu une-date şi uneori: 

Ibid., f. 110: „cela c-au făcut silă îaste om den clirosul bisericii, să va certa după 
voia gîudeţului, şi une-date să va globi cu bani, alte-date să leapădă de totii 
den meserere-şu, iară uneori să opreşte de besericâ...” 

La negativ: 

Ib., f. 60: „va fi mărsu asupră-i cu armele goale sau cu soţii multe ca nu 
altădată...” 

Astăzi se zice obicinuit: „ca nealtădată” 

v. Al-dată. - Altă-oară. - Ne. - Odinioară... 

ÂLTĂ-OARĂ, ÂLTE-ORI, adv.; une autre fois. în graiul actual e sinonim cu 
altădată, cu care se şi amestecă în flexiune; în vechile texturi, cînd se construieşte 
cu d e , însemnează odinioară şi oarecînd. 

Codicele Voroneţian, circa 1550 (ms„ în Acad. Rom.): 

Petr. I, 2, 10: „ceia ce d e altă oară ne- „...qui aliquando non populus, 
oamenri, e îacmu oamerii lu Dumne- nune autem populus Dei...” 
dzeu...” 

în Noul Testament din 1648: „cari oare c ă n d ii nu eraţu oameni...”, iar în 
Biblia din 1688: „carii odinioară nu eraţi norodu...”; şi tot aşa în alte pasage, 
pretutindeni d e altă oară „aliquando” din Codicele Voroneţian corespunzînd cu 
oarecînd şi odinioară din celelalte două contexturi. 

în opoziţiune cu uneori: 

Costachi Negruzzi, Zoe III: „uneori un tremur fioros o apuca, alteori rîdica 
frumoşii săi ochi spre cer şi suspinînd îşi frîngea mîinele...” 

Proverb: „Uneori curge şi alteori pică” (Pann, II, 69). 

v. Altă-dată. - Oarecînd. - Odinioară. 

ALTCUM, adv.; autrement. Sinonim cu altmintre şi altfel. Se aude des 
în Ardeal şi-n Banat. 

v. Aimintre. - Altfel. - Cum. 

1 ’ 2 ’ 3 ÂLTFEL s. ALTFEL, subst., adj. et adv.; 1. autre sorte, autre espece; 2. d’autre 
sorte, d’autre espece, autre; 3. autrement, d’une maniere differente, sinon. 

Şi ca substantiv sau adjectiv, şi ca adverb, altfel este în opoziţiune cu ast¬ 
fel, cîteodată însă şi cu u n f e 1, de ex.: „ u n f e 1 de plată cere el, şi altfel i se 
plăteşte”. 

Zilot, Cron., p. 77: 

„Unul zicea un fel, altul altfel răspunde; 

Săracul adevăr cum supt minciuni s-ascunde!...” 

Compus din alt şi fel, cari nu sînt destul de fuzionate, altfel funcţionează 
cînd ca adjectiv, dacă precumpăneşte elementul a 11, şi cînd ca substantiv, pre¬ 
cumpănind fel. Aşa, în construcţiune cu genitivalul d e , bunăoară: „alt fel de 
lemn = autre espece de bois”, el este un substantiv ca şi-n „un fel de lemn”, „ce fel 
de lemn” etc.; dar în „un altfel d e lucru” alturi cu „o altfel de treabă” şi cu „neşte 
altfel d e dovezi” ne apare ca adjectiv, feminin ori masculin, singular sau plural, 
după genul şi numărul substantivului ce-i urmează: u n altfel, o altfel, unui 
altfel, unor altfel, neşte altfel şi aşa înainte. 

Ca locuţiune curat adjectivală, altfel se construieşte cu substantivul său prin 
verbul „a fi”; „altfel este omul despre care vorbeşti”, sau: „acest om este altfel de 
cum îl crezi”. 

Costachi Negruzzi, Scrisoarea VIII : „Priveşte, eu sînt rumen şi gras, iar d-ta 
seameni c-o gutîie, pentru că nici poţi să fii altfel: tot cu nasul în cărţi...” 

Cu alţi verbi, altfel poate fi adjectiv sau adverb, după cum se concoardă. De 
exemplu, în „l-am văzut pe el altfel” este adverb, dacă se referă la „am văzut”:, je l’ai 
vu autrement”, dar este adjectiv cînd se leagă cu „el”: „autre je l’ai vu”. 

Ca adverb, e sinonim cu altmintre şi cu într-alt chip. 

„Geaba puică mă mîngîi, 

Că mîni tu o să rămîi! 

Priveşte-mă de departe, 

Altfeli de mine n-ai parte...” 

(Burada, Dobrogea, p. 250) 

In grai se aude mai adesea alfel, cu perderea lui t ca şi-n a s f e 1 = astfel. 

Jipescu, Opincaru, p. 67: „Văzut-ai pă moşneni că trăiesc alfel, că să păstrează 
dîn toate şi pricep cum să-nceapă lucrurili...”. 

v. Aimintre. - Alt. - Altcum. - Astfel. - Chip. - Fel. - Feale... 


ALTIŢĂ (pl. altiţe ), s.f.; epaulette d’une chemise. „O cusătură de diferite culori ce 
fac femeile de munte pe cămeşi” (Costinescu). „A/t/fă, umărul unei iie cusut cu flori 709 

de fire de lînă sau de mătasă şi adesea adornat şi cu fluturei; la moldoveni înseamnă 
şi iia sau cămeaşa întreagă” (L.M.). 

Act moldovenesc din sec. XVII ( A.I.R. I, 63): „o fotă roşie; 2 peşchire; o păreche 
de altiţe cu sărmă...” 

Costachi Stamati, Muza I, 108: 


O doină din Ardeal: 


Doina Săbărelul: 


„Cu cămeşă de melez, 

Ce pe la mînici şi piept 
Avea grele cusuturi 
Cu sîrmă şi cu mărgean, 

Ce altiţe se numesc...” 

„Oi lua o sărmăncuţă, 

Care poartă opincuţă 
Şi cămeşă cu altiţă, 

Şi pe şolduri o catrinţă...” 

(Alex., Poez. pop. 2 , 263) 


„Cu flori roşii la cosiţă, 

Cu cămeaşă în altiţă, 

Cămeaşă ca lebăda, 

Se vede ţîţa prin ea...” 

(G.D. Teodorescu, Poez. pop., 305) 


Altiţe se pun nu numai la cămeşi femeieşti, ci şi la cele bărbăteşti. 

Alexandri, Istoria unui galben: „Toată haina ei era o cămeşă albă cusută cu 
altiţe de fir şi de mătasă pe la umeri şi pe la gît, şi o fotă albastră cu dungi vişinii...”, 
dar acelaşi, O primblare la munţi: „măcar că era cel mai frumos dintre toţi flăcăii, 
nici o fată nu se uita la el, pentru că era sărac, pentru că n-avea cămeşă cu altiţe şi 
pălărie cu mărgele...” 

O doină de peste Carpaţi: 

„Badiu care-mi place mie 
N-are casă, nici moşie, 

Numai peană-n pălărie; 

Nici o brazdă în holdiţă, 

Făr’ cămaşe cu altiţă...” 

(Jarnik-Bîrsanu, 39) 


Derivaţiunea cuvîntului: „altiţă ab ala, littera t interposita, quasi parva ala, 
cuneus” (Quintescu, Deminut., p. 28) e ingenioasă, dar este de prisos. 

In Banat se zice „lătiţariu sau 1 ă t i ţ ă ” (D. Receanu, Lugoş, c. Bucova). 
Serbeşte 1 a t i t z a „Armzwickel” (Karadzi»). Această formă indică d-a dreptul 
originea vorbei ca deminutiv din lat = latinul vulgar 1 a t u s „margine, căpătîi, 
710 umăr”, de unde italianul lato, vechi francez 1 e z etc. în medio-latina erau sino- 

nimi 1 a t u s şi „spatula = epaule” (Du Cange, v. Spatula), al căruia deminutiv 
„epaulette” vrea să zică tocmai altiţă, o formă metatetică din 1 ă t i ţ ă . Serbii au 
primit cuvîntul de la români, iar nu românii de la şerbi, şi cu totul altceva este 
polono-bohemul „lata = morceau de ravaudage”, „latati = rapiecer” (Cihac). Româ¬ 
nul altiţă din 1 ă t i ţ ă şi şerbul 1 a t i t z a nu însemnează „petec”, ci numai „epau¬ 
lette”, şi-n Transilvania se şi cheamă în unele locuri u m ă r a ş i : 

„Chindiseala de preste umeri se numeşte umăraşi şi altiţă” (I. Floca, Sibii, 
c. Şina). 

Un alt sinonim al altiţei este p a v ă „petite piece de toile carree qu’on attache 
â la jointure de la chemise avec sa manche”(Costinescu), care nu derivă din limba 
maghiară, după cum au crezut-o unii, ci din latinul vulgar pala „dorsi dextra 
levaque eminentia membra” (Du Cange), cu aceeaşi trecere a finalului -la în -vă ca 
în pivă = lat. pila (Cihac). Ungurii, luînd cuvîntul de la români, îl rostesc deopotri¬ 
vă: palia şi păha, pe lîngă o a treia formă intermediară „pâlha”. Atît p a h ă pre¬ 
cum şi pală cată să fi existat la români alături cu p a v ă , după cum există 
măduhă şi mădular alături cu măduvă. 

E foarte poznaşă metoda acelora cari, oricînd una şi aceeaşi vorbă se găseşte 
totodată în graiul românesc şi la vreunul din popoarele învecinate, se grăbesc a 
susţine că românii au împrumutat-o de la alţi, ca şi cînd numai de la români nemine 
nu putea să împrumute nemica. 

Limba românească trebui să păstreze cîte trei sinonimi, pe cari poate să le 
diferenţieze sub raportul sensului, lăsînd pe altiţă şi pe p a v ă cusuturilor de pe 
cămaşă, iar prin umăraşi înlocuind pe neologismul milităresc neasimilat şi 
neasimilabil „epolete”. 

Macedo-româneşte altiţa se cheamă vătrahie = vechiul grec (3axpa%iq 
„e"5oq eoTrîxoq âvdivriq” (Suidas). 

v. Clin. - Pavă. 

ALTÎN-BAŞTIRIÂC, s. m.; t. de med.: sorte de theriaque. Una din numeroasele 
preparaţiuni farmaceutice, foarte amestecate, prin cari medicina de altădată vindeca 
rănile şi muşcăturile cele veninoase. 

La Lloarea Copilul, însemnare pentru căte doftorii, 1788 (ms. în Arh. Stat.), 
care de altminterea întrebuinţează numai cuvinte devenite poporane în timpul său: 
„Pentru dumica, ferească Dumnezeu, cănd nu sparge curând, să caute melci să-i 
piseze cu coajă cu tot, sau icre negre ca să spargă buba, sau altănbaştiriiac de la 
băcan cu cărpă să ungă să pue deasupra bubei...” 

Turceşte altîn-băstiriăq însemnează literalmente „archi-theriaque d’or”. 

v. dumică. - Tiriac. 

ALTÎNGEA. - v. Altîngic. 

ALTÎNGIC (pl. altîngicuri), s.n.; t. de botan.: capucine, Tropaeolum majus. 

O frumoasă floare de grădină de origine din America, cunoscută la noi în popor mai 711 

cu seamă sub numele de conduru l-doamnei şi pe alocuri călţunaşi. 
Altîngic se aude numai în Moldova şi-n Dobrogea. 

,A Itîngicuri se cheamă călţunaşii” (St. Voinea, Dobrogea, c. Somova). 

„Acelaşi fel de floare se zice conduri şi altîngicuri...” (I. Maior, Tutova, 
c. Plopana). 

în Dobrogea circulează şi forma a 11 a n î c (N. Andriescu, Constanţa, c. Beilic). 

Dr. D. Brîndză a auzit pe la Bîrlad variantul feminin altîngea,la plural 
a 11 î n g e 1 e . 

Cuvînt turcesc, de la a 11 î n „aur”, din cauza culorii „aurore fonce” a acestei 
flori (Littre, v. Capucine). Bulgăreşte se cheamă 1 a t i n k a , prin metateză din 
a 11 i n k a , forma cea mai apropiată de dobrogeanul a 11 a n î c . 

v. Blabornic. - Condurul-doamnei. 

ALTMÎNTRE, adv.; autrement; sinon. în primul sens, sinonim cu a 11 f e 1 ; în al 
doilea, cu d e nu sau de unde nu ( Lex. Bud.)', dar ambele sensuri se 
împleticesc; bunăoară, în „să faci cum ţi-am spus, altmintre o păţi”, se traduce 
deopotrivă bine prin „autrement” şi prin „sinon”. în primul sens altmintre îşi poate 
prepune pe d e : „sînt obosit şi mi-e lene, d e altmintre mă simţesc sănătos”, unde 
„de” funcţionează întocmai ca în francezul „d’ailleurs”. 

Vechea formă organică a cuvîntului este aimintre = lat. alia-mente. Ana¬ 
logicul altmintre, format prin asociaţiune logică cu alt, apare pentru prima oară 
în texturi cam în secolul XVIII şi de pe atunci circulează în grai într-o mulţime de 
varianturi: altmintrele, altmintrene, altmintire, altmintere etc„ mai adesea cu al- în 
loc de alt-. 

Toate varianturile îşi acaţă generalmente pe emfaticul -a (v. 5 A): altmintrelea, 
altmintrenea, alminterea şi altele. 

Enachi Cogălniceanu, Letop. III, p. 221: „atuncea s-au făcut şi perirea soarelui 
într-o zi la vreme de bucate, şi au ţinut ca două ceasuri, căt se făcuse pământul şi 
lumea altmintrelea...”', dar acelaşi, mai jos, p. 229: „de poţi, fă şi alminterea...” 

E mai poporană şi mai corectă forma a m i n t r e cu varianturile sale amintrele, 
amintere, aminteri etc., cari de asemenea îşi asociază mai totdauna pe emfaticul -a. 

v. Aimintre. - Altfel. 

ALTOÂN s. ALTOÂNĂ, s.m. et f.; jeune arbre greffe, plante greffee. Această 
formă circulează în popor, mai ales în Moldova, alături cu formele o 11 o â n , 
u 11 o â n sau hultoân şi oltoână,pe cari le indică Cihac (II, 518). 
Variantul cel mai răspîndit este aspiratul hultoan şihultoană.La masculin, 
altoan sau hultoan se cheamă în genere tot felul de pomi altoiţi (V. Florescu, 
Suceava, c. Ruginoasa); la feminin, altoană sau h u 11 o a n ă , o varietate de struguri 
cu boabe mari cărnoase, numite şi „poamă grasă” (N.Teodorescu, Iaşi, c. Sineştii); 
apoi la feminin şi masculin deopotrivă, se zice la un soi de cireşi, „cerise bigarreau” 
(Cihac), altoan sau hultoan, altoană sau hultoană, deosebindu-se o 
712 varietate albă şi o varietate neagră. 

Deja în Pravila lui Vasile Lupul, 1646, f. 15: „cela ce răsădeşte pomi pre pă- 
măntulii altuia, sau ultuîaşte pre acel pământii, îşii piîarde şi ultuonele şi alte 
totu ce va răsădi...” 

Este maghiarul o 11 v â n y „greffe, ente”. 
v. Altoiesc. - Altoi. 

ALTOÂNĂ. - v. Altoan. 


ALTOIESC ( altoire, altoit), vb.; enter, greffer; inoculer, vacciner. Este maghiarul 
o 1 t a n i „enter”. Alături cu altoiesc circulează formele oltoiesc, 
ultoiesc, hultoiesc (Cihac). Sensul de „inoculer, vacciner” e de tot nou; 
înţelesul vechi al cuvîntului este numai „enter, greffer”. 

Proverb: 


O colindă: 


„Salcia cît să căzneşti, 

Pom nu poţi s-o altoieşti...” 

(Pann, III, 40) 


„Grădin-a făcut. 
Flori şi-a presădit, 
Flori şi-a altoit, 
Flori din toate flori, 
Mai mult busuioc 
Decît siminoc...” 

v. Altoan. - Altoi. - Ultuiesc. 


(G.D. Teodorescu, Poez. pop., 91) 


ALTOIRE 

ALTOIT 


v. Altoiesc. 


ALTOITOR, -OARE, adj. et subst.; greffeur, enteur, vaccinateur. 
v. Altoiesc. 


ALTOI (plur. altoaie), s. n.; greffe, ente, oeilleton. Formele colaterale: o 11 o i , 
ultoi, hultoi (Cihac). Altoi se deosebeşte de altoan, care însemnează 
numai pomul supus altoirii sau trecut prin altoire, pe cînd altoi este materia cu care 
se altoieşte. Derivă din maghiarul o 11 6 „greffeur”, de unde o formaţiune foneticeşte 
mai corectă ar fi fost „altău”, care însă s-ar fi confundat cu pronumele posesiv. 

I. Văcărescu, p. 54: 

„Din şeapte ani în şeapte 
Năravuri felurite; 

In om se pun altoaie, 

Cînd rele, şi cînd bune...” 

Anton Pann, Prav. I, 171: 

„Şcoala face pe-omul om 
Ş-altoiul pe pomul pom...” 

De la Vrancea (B. Ştefănescu), Sultănica, p. 44: „Să dă ea pe lîngă mulţi, şi 
mulţi să dau pe lîngă ea, c-ar avea bune părăluţe; da ce face, ce drege, că n-are altoi 
de vino-ncoa; prea e greoaie...” 

Intr-o doină din Banat: 


„Frunză verde de altoi, 

Dauziţi voi juni feciori, 

Ce eu vreau să vă grăiesc 
O cîntare mucutea, 

Dacă v-a fi drag de ea...” 

(Tribuna din Sibii, 1886, p. 1086) 

prin altoi se înţelege un arbore altoit, adecă un a 11 o a n . 
w.Altoan. - Altoiesc. 

AL TREILEA, A TREIA, adj.; troisieme. Proverb: „a treia zi dupăînfierbinţeală” 
(C. Golescu) = „de la moutarde apres dîner”. 
v. Al. - Trei. 


ÂLTUNDE, adv.; ailleurs, quelque part. Compus din alt şi u n d e , se 
întrebuinţează mult peste Carpaţi, mai ales în Banat, ca sinonim cu aiuri sau a i r i, 
de care însă diferă prin aceea că însemnează aiuri undeva, 
v. Aiuri. - Unde. 

ÂLŢEA. - v. 2 Furcă. 

ALŢÎNA, n. pr. loc.; village en Transylvanie. Un mare sat în Ţara Făgăraşului, nem¬ 
ţeşte A 1 z e n , în vechile documente Alinau (Windisch, Geogr. d. Siebenb., 251). 
O doină: 

„Mîndra mea de la Alţina, 

Faţa ei ca şi coprina...” 

(A. Bunea, Făgăraş, c. Vaidarecea) 

v. Coprina. 

ALUÂT s. ALOÂT (pl. aluaturi, aloaturi), s.n.; levain aigre, ferment, pâte, 
pâtisserie. Făină cu apă şi sare. „O bucată de aluat acrit care, amestecat în aluatul 
din care voieşte cineva a scoate pîine, servă a-1 face să crească şi să se dospească, se 
zice plămadă = ferment” (Costinescu). Aluatul deja plămădit se cheamă c o c ă = 
= „pâte”. Apoi se numeşte într-un mod generic aluat orice mîncare din făină = 
714 = „pâtisserie”. 

Macedo-româneşte tot aluat. La istriano-români alvat şi avlat. Corespunde for¬ 
melor romanice: provenţ. 1 e v a t = ital. 1 e v a t o = portug. 1 e v a d o , toate 
din latinul 1 e v a t u m , iniţialul a- în aluat fiind protetic, fără a fi nevoie de a 
admite pentru variantul românesc un prototip latin deosebit allevatum, care 
totuşi e cu putinţă (Cihac). 

Dicţionar ms. bănăţean, circa 1670 (Col. I. Tr., 1883, p. 423): ,Aloat. Aluat. 
Fermentum. Massa.” 

Noul Testament din 1648, Luc. XII, I: 

„...întăîu vă păziţ de aluatulu fariseiloru, „...attendite a fermento pharisae- 
care îaste făţăriia...” orum, quod est hypocrisis...” 

Coresi, Omiliar, 1580, quatern. XXXII, p. 4: „prespre puţinii dupâ aceia 
plânge-vor şi şi de alu lor lipsi-se-vor, că cămâtniciîa oarece uîn aluatu vechiu îaste 
şi, vare-unde să cade, necurâţie lucrează...” 

Dosofteiu, Paremiar, 1683, f. 78 a: „aşîa lesne cum soagemii noi pita din aloat 
şi de-aciî o şi coacemu de ni-î de saţâu vieţii, aşîa lesne svinţia-sa ne-au frământaţii 
din Iutii şi ne-au şoptii şi ne-au însufleţatii...” 

Cantemir, Ist. ieroglif. (ms., în Acad. Rom., p. 26): „precum aluatul mic într-o 
covată mare toată frămîntătura dospeşte, aşa un om rău...” 

Ibid., p. 237: „bucăteaoa aluatului la toată covata destul iaste, şi din scîntee 
mică mare pojar a să aţîţa poate...” 

„Macedo-româneşte aluatlu ce se păstrează pentru a face nou aluat se cheamă 
a p r u m t u , iar aluatlu cel nou se numeşte v i n i t ” (M. Iuţa, Cruşova). 

Deminutivul din aluat este a 1 u ă ţ e 1 , după cum se numeşte în munţii 
Neamţului şi o plantă „care creşte cu două frunze în două părţi” (I. Selăgeanu, com. 
Hangu), probabilmente o varietate de „Ophrys”, franţuzeşte „double-feuille”, ital. 
„bifoglio”, germ. „Zweiblatt” etc., deşi nu ne putem rosti cu siguranţă. 

In loc de aluăţel se zice şi a 1 o ţ e 1, ca în Dicţionarul ms. bănăţean, circa 
1700 (Col. I. Tr., 1883, p. 423). 
v. Cocă. - Plămadă. 

1 ALUĂŢEL, s. m.; dimin. d’a 1 u a t. 

v. Aluat. 

2 ALUĂŢEL, s. m.; t. de botan. 

v. Aluat. 

ALULU? Ne întimpină în Dicţionarul ms. româno-latin din Banat, circa 1670 (Col. 
I. Tr., 1883, p. 423): alulu, dar fără nici o explicaţiune, alături cu alumat, lăsat 
iarăşi fără traducere. 

ALUMAT? - v. Alulu. - Nu credem să aibă vreo legătură cu macedo-românul 
alumache „branche”, care este albanezul Ajo'upocKje (Hahn). 

J ALUN (plur. aluni), s.m.; t. de botan.: noisetier, coudrier, Coryllus avellana. Copăcel 
din familia celor cu roade acoperite cu poşghiţă. 

A. Odobescu, Doamna Chiajna, p. 88:,,...acolo salcia pletoasă, socul mirositor, 
alunii mlădioşi, arţarii...” 

Alunul ocupă unul din locurile cele mai importante în mitologia noastră poporană. 
„Un tînăr aprins de iubire - zice Alexandri ( Poez■ pop. 2 , 9) e fermecat de vreo 
babă Cloanţă ce i-a făcut cu ulcica. Acel nenorocit este expus a încăleca pe o prăjină 
şi a se duce prin văzduh după glasul fermecătoarei care, bătînd cu o vărguţă de alun 
peste o ulcică din vatră, cheamă necontenit pe iubitul ei...” 

Şi nu numai vărguţa babei e de alun, ci tot de alun este şi prăjina pe care 
călătoreşte bietul fermecat, căci el cîntă într-o doină: 

„Să ştii că eu vin nebun 
Pe-o prăjină de alun...” 

(Alex., Poez. pop. 2 , 234) 

E şi mai curios cînd un asemenea aeronaut încalecă pe o simplă frunză, şi totuşi 
lucrul nu e imposibil după credinţa poporului: 

„Poruncitu-mi-a mîndra 
Să mă duc pîn’ la dînsa: 

Duce-m-oi ca un nebun 
Pe-o frunzută de alun...” 

libiei., 371) 

sau: 

„Fata-mi zice: eşti nebun! 

Mergi pe-o frunză de alun. 

Că te-aşteaptă oarecine 
Şi rîde-n braţă streine...” 

(Familia , 1884, p. 539) 

„Babele fac de dragoste pentru fete cu ulcicuţa în vatră, bătînd în ea: 

Cu o vărguţă d e-alun 
Ca să-l aducă nebun, 

Şi cu vărguţa de s o c 
Ca să-l aducă prin foc...” 

şi atunci ielele îl aduc pe cel dorit pe sus prin văzduh, călare pe o prăjină...” (Preut 
G. Talpalar, Tîrgu-Frumos). 

Deja la I. Văcărescu, p. 330: 

„De sînger beţe, d -alun nuiele, 

Frige şi ferbe pe trei ulcele...” 

în Vîlcea (com. Zăvoienii şi Nisipii) fetele mari se duc la un „hududoi”, adecă 
un părîiaş, fac peste el o puntecică din surcele de alun, arţar şi scaiete, la capătul 
716 căriia pun un busuioc, şi apoi recită invocînd fiecare pe „scrisul” ei: 

„Tu, alun, 

Să mi-1 aduci ca pe-un nebun! 

Tu, harţar, 

Să mi-1 aduci ca pe-un căluşar! 

Tu, scaiete, 

Să mi-1 aduci ca pe-un herete!...” 

Alunul are puterea de a băga în neastîmpăr nu numai pe om, dar pînă şi pe o 
păseruică care cutează a se încuiba în frunzişul lui: 

„Numa io-s pasere strină, 

Nice cin, 

Nice m-alin; 

Că m[i]-i cuibul lîngă drum 
Pe-o crenguţă de alun...” 

(Pompiliu, Sibii, 35) 

Ce să vorbim însă de o sărmană păserică, cînd chiar jigania cea mai veninoasă se 
teme de aluni „Şerpele, fie cît de mare, dacă-1 găseşte omul încolătăcit şi-l va descînta 
cu băţ de alun, poate să-l poarte şi după gît, şi nimica nu-i face” (Stareţul G. Theodo- 
rescu, Galaţi). De aceea ţăranii în unele locuri zic că: „alunul este naşul şearpelui”. 
Jipescu, Opincaru, p. 34: 

„— Ăă! ia viniţi, viniţi încoa, zise Costandin. Cîtă şarpili! 

— Prinde-1, băieţel; croieşte-1 piste mijloc c-o nuieluşcă dă alun, că al unu e 
n a ş u 1 u i, şi moare...” 

De aci unele precepte de medicină poporană: 

„Un om muşcat de şărpe, se oblojeşte cu frunze de alun şi-i trece...” (D. Cerbu- 
lescu, Mehedinţi, c. Rudina). 

Sînt şi o mulţime de descîntece speciale, în cari se zice, bunăoară: 

„Leac din ce să-i fie? 

Din rădăcină de boz 
Şi mîzgă d -alun verde: 

Fuge şearpele, se perde...” 

sau: 

„Ia cuţit, 

De găsit, 

Pară de argint, 

Lemn de corn, 

Nuia de alun, 

Apă ne-ncepută 
De vînt nebătută...” 

sau: 

„Cu alunul am descîntat, 

Muşcătura s-a vindecat...” 

(G.D. Teodorescu, Poez. pop., 393-4) 717 

sau: 

„Vita seacă, priseacă, 

Cu cinci degete luată, 

Peste garduri aruncată, 

Cu boz, cu alun descîntată...” 

(Burada, Dobrogea, 274) 

Acest băţ de alun mai servă românului la altele multe, bune şi rele. Aşa de 
exemplu, pentru ca să nu ia cineva „mana”, adecă laptele de la vite, pe alocuri 
ţăranii „îngroapă în pămînt casa de la vacile fătate întîi, de-npreună cu un fir de 
mătase şi un băţ de alun...” (Rîmnic-Sărat, c. Deduleşti). 

Afară de verguţă de alun, creangă de alun, frunză de alun, prăjină de alun, băţ 
de alun, din trunchiul acestui copăcel se poate face o măciucă, înzestrată şi ea cu 
puteri miraculoase. Un român din Ardeal, furios pe ungurimea care-i goneşte pe 
fraţii săi, cîntă: 

„De-or fi morţi, să mi-i răzbun 
Cu-o măciucă de alun 
Ce-i bună de descîntat 
Si morţii de răzbunat..” 

(Alex. 2 , 317) 

In viaţa cea haiducească, alunul mai are şi o altfel de însemnătate. Hoţul, silit 
iarna a argăţi pe la ciocoi, aşteaptă cu nerăbdare: 

„Pîn’ ce-a da frunza-n cătun 
Ş-a cînta cucu-n aluir, 

Primăvara de-a veni, 

Iar la codru ne-om porni...” 

(Ibid., 258) 

Apoi o dată în codru, ca un fel de petrecere - zice Alexandri ( Poez■ pop. 2 , 235) 
- „flăcăii români de astăzi au încă obiceiul de a face să plesnească în palme frunze 
de alun...” 

Insă frunza alunului, după credinţa poporană, ţine numai pînă la Crăciun: 

„Mă usuc ca frunza-n vînt: 

Ca frunza curechiului 
In postul Sîn-Petrului, 

Ca frunza alunului 
In postul Crăciunului...” 

(Marian, Bucov. II, 182) 

Pînă ce dară frunza de alun apucă „a se usca în vînt”, românul se inspiră de la ea 
într-o mulţime de cîntece, bunăoară: 

„Frunză verde de alun 
într-o joi după Crăciun 

sau: 


Doină din Vlaşca: 


La cătane m-a luat, 

Părul mi l-a retezat 
Şi departe am plecat...” 

(Jarnik-Bîrsanu, Transilv., 318) 

„Frunză verde trei aluni, 

Auzit-aţi, oameni buni? 

Că deasupra satului 
Potira ţinutului 
De-mprejur că s-a sculat...” 

(Marian, Bucov. I, 6 ) 


„Foaie verde de alun, 

Sărmanul voinic străin: 

Iese-afară-n bătătură 
Şi cu foc cîntă din gură...” 

(G.D. Teodorescu, Poez■ pop., 285) 


Uneori, în loc de tristeţe cobitoare, ne întîmpină ironia: 

„Frunză verde trei aluni, 

In grădina cea cu pruni 
Fac fetele rugăciuni 
Sîmbăta, dumineca, 

Să se poată mărita!...” 

(Jarnik-Bîrsanu, Transilv., 449) 


Mai niciodată însă alunul nu inspiră veselie, ci aproape totdauna un simţimînt 
melancolic şi chiar ceva infernal. In balada lui Ghemiş: 

„Intr-o zi Ghemiş punea 
Şepte buţi alăturea, 

Cu vînăta le sărea, 

Pe vînăta o spetea; 

Iar Ghemiş ca un nebun 
O lega de un alun 
Şi trei zile o plîngea, 

Nici că se mai mîngăia! 

Apoi, mări, se-n d r ă c e a , 

Colea-n vale se ducea...” 


în Transilvania ( Lex. Budan.) şi-n Bucovina alunul se numeşte pe alocuri şi 
tufă, adecă copăcel, „arbrisseau par excellence”. 

„Floare de alun sau tufă spun femeile că e bună pentru cei beţivi. Cine voieşte 
ca beţivii să nu mai beie holercă sau rachiu, adună cîte nouă floricele de alun de la 
nouă tufe, şi după ce le adună, le pune în aghiazmă ca să mocnească; iară după ce 719 

mocnesc, dă o cîtime anumită de aghiazmă de aceasta celui beţiv de băut, pe cînd 
sînt preuţii în biserică, şi se crede că beţivul, după ce bea aghiazmă de aceasta, se 
lasă cu totul de băut...” ( Aurora română, 1881, p. 8). 
v. Aghiazmă. - Beţie. 

Caracterul magic al alunului aparţine unui ciclu legendar răspîndit de secoli 
în Europa întreagă, luînd în fiecare ţară cîte o nuanţă proprie. „La verge des 
magiciens devait etre en bois de noisetier” (Gubernatis Mithol. d. plantes II, 
240; cfr. Collin de Plancy, Dict. infernal, v. baguette divinatoire). De aseme¬ 
nea şi credinţa în puterea alunului asupra şearpelui se regăseşte întocmai la 
italieni, cari cred că: „toccandosi le şerpi con verghe di avellane, rimangono 
come intorpidite e finalmente si muoiono” (Pitre, Archivio delle tradizioni po- 
polari, t. IV, 1885, p. 137). 

v. Al (p. 519). - Alună. - Colindeaţă. - Cuţit. - Fluier. -Şearpe. - Solomonar. 
- Tufă... 

2 ALUN, n. pr. loc. Aşa se cheamă mai multe localităţi în România, de unde şi 
porecla Aluneanu, după care apoi iarăşi numele de sat A 1 u n e n i în districtul 
Dolj (Frunzescu, ad voc.). 
v. l AIun. 

iALUNÂRIU, s.m.; le mois de juillet. Numele macedo-român al lunei cînd încep a 
se culege alunele, macedo-româneşte allune, aÂAobve (Miklosich, Rum. 
Untersuch. II, 60). De aci, prin împrumut, albanezul toschic aLovapt şi Lovocpi 
(Hahn), neogrecul âLcovâpriq (Passow). 
v. Alun. - -ariu. 

2 ALUNÂRIU, s.m.; coudraie, aulnaie. Pădurice de aluni. Formă puţin 
întrebuinţată, 
v. Aluniş. 

3 ALUNÂRIU, s.m.; vendeur de noisettes. Precupeţul care vinde alune, 
v. Alună. - -ariu. 

4 ALUNÂRIU, s.m.; t. de zool.: cassenoix, Nucifraga caryocatactes. Pasere numită 
de asemenea gaiţă-de-munte. 

Marian, Omit. II, 407: „Alunariul. Acesta trăieşte prin alunişuri şi se 
nutreşte cu a 1 u n e , pe cari le sparge cu ciocul şi apoi le mănîncă. El e de coloare 
pestriţă şi de mărimea unei ciori. E bun vînat. Numirea e uzitată atît în Bucovina, cît 
şi-n Ţara Bîrsei în Transilvania. Se pare a fi paserea care se numeşte germ. Hasel- 
oder Rothhuhn sau poate şi aceea care se numeşte germ. Nussknacker.” 

Numai identificarea din urmă e corectă. Această păseruică poartă aproape acelaşi 
nume în Savoia şi-n Elveţia romandă: casse-alogne, alognier (Rol- 
720 land, Faune popul. II, 130), iar la Nizza se cheamă avelanie.în Savoia şi-n 

Elveţia i se mai dă numele de „geai de montagne”, care corespunde sinonimului 
român „gaiţă-de munte”. 

v. 1 Alun. - Alună. - Gaiţă. 

5 ALUNÂRIU, s.m.; t. de zool.: muscardin, myoxus avellanarius; „mic şoarece de 
pădure de culoare roşietică” (Prahova, com Mălăeşti; Neamţ, c. Dobreni şi Galu etc.). 

Peste Olt (Dolj, com. Bodăeşti), acest şoarece se cheamă p r i c o 1 i c i ; în 
munţii Neamţului n i ş i n a r , alături cu alunariw, în foarte multe localităţi: p î 1 ş u 
sau p î ş u . 

„Le myoxus avellanarius est un grand mangeur de noix et de noisettes” (Rol- 
land, Faune popul. 1,39). De aci numele francez al acestui şoarece „croque-noisette” 
nemţeşte „Haselmaus” etc. 

v. Nişinar. - 2 Pricolici. - Pîlşu. 

1 ALUNAŞ, s. m.; petit noisetier. Deminutiv de la a 1 u n , cu acelaşi sens. 

Intr-o doină: 

,A^lunaş cu-a lune multe, 

Am drăguţ şi-i dus la munte; 

Alunaş cu-a lune mici, 

Am drăguţ şi nu-i pe-aici...” 

(Marian, Bucov. II, 175) 

2 ALUNAŞ. - v. 3 Alunei. 

ALUNÂT, adj.; ecarquille. Se întrebuinţează în Moldova numai despre ochi, ca 
sinonim cu holbat sau z g î i t . 

Anecdota poporană Ţiganul la peşte : 

„Toţi cu ochii alunaţi 
Şi la guşă toţi îmflaţi...” 

(Contimporanul II, p. 654) 

Povestea Baba şi ţiganul (ibid ., p. 848): „Cînd s-a văzut afară, gîndea că a scăpat 
din iad. Mai nici a vorbi nu putea: îi luase Avram sporiul. Şedea cu ochii alunaţi, 
şi se tot ferea, cînd încoace, cînd încolo...” 

Literalmente: „rătund ca aluna ”. 
v. Alună. - Boboşat. - -at. 

[După comunicarea lui Aureliu Candrea: Alăturea cu forma participială alunat, se 
aude în Moldova şi verbul a 1 u n e z „ecarquiller Ies yeux, ouvrir de grands yeux”. 
Contimporanul VII, 467: „Ochii îi erau rătăciţi şi alunau ceva a încrucişat...” 
Ibid., 469: „Cînd se mai potoli rîsul, începu a îndesa şi a da din cap, a 1 u n î n d 
ochii...” 

Ibid., 470: „...tot suflă un scrum închipuit de la capătul de ţigară cel stins de trei 
ceasuri, pleacă urechea în spre femeie şi alunează ochii cumplit...”] 

ALUNĂ, s.f.; t. de botan.: noisette. Rodul copăcelului numit a 1 u n . O ghicitoare 
descrie foarte comic aspectul alunei pe creangă: 

„Sîcîita, vai de ea, 

Şeade-ntr-un vîrf de nuia...” 

(lspirescu, Pilde, 24) 


Pe aiuri variantul: 


„Cucuiata, vai de ea...” 

(G.D. Teodorescu, Poez■ pop., 216) 
In comparaţiuni poetice aluna se ia şi ca o măsură, bunăoară într-un descîntec: 


„Gîlca cît măru, 

Gîlca cît para, 

Gîlca cît nuca, 

Gîlca cît aluna, 

Gîlca cît bobu, 

Gîlca cît fasolea, 

Gîlca cît mazerea, 

Gîlca cît grîunţu, 

Gîlca cît malaiu, 

Gîlca cît păsatu, 

Gîlca cît un fir de mac uscat 
în patru despicat...” 

(Marian, Descîntece, p. 125) 

Proverb: „Două alune sînt tabără la o nucă”. (Baronzi, Limba, p. 49). 

Alunele fiind hrana de predilecţiune a veveriţelor, de aci într-o fabulă a lui Donici: 

„Veveriţa cinste mare 
De la leu a dobîndit, 

Ş-au luat făgăduinţă 
Că, din dările ce vin, 
îi va da spre cunoştinţă 
Un car de alune plin...” 

Caracterul infernal al alunului s-a răsfrînt întrucîtva asupra alunei. Aşa 
într-o doină: 

„Frunză verde de alună, 

Sună, sună şi răsună, 

Sună pietricica-n vale 
Răsturnîndu-se pe cale, 

Mîndra mea plînge cu jale...” 

şi mai jos: 

„Frunză verde de alună, 

Duce-se lelea nebună...” 

în variantul oltenesc: 

„Foaie verde ş-o alună, 

Sună, sună şi răsună, 

Sună petricica-n gîrlă, 

Puica mea plînge cu milă; 

Sună petricica-n Olt, 

Puica mea plînge cu foc...” 

(G.D. Teodorescu, Poez. pop., 325) 

într-o altă doină, care se cîntă în Transilvania, o fată se hotărăşte a cununa pe 
iubitul ei cu o altă fată, pe care însă vrea totodată s-o fermece prin alune'. 

„Cununa-l-aş cununa, 

Da la fină ce-i voi da? 

Da o mînă de alune, 

Să se ducă fina-n lume, 

Să rămînă finul june, 

Cu mine să se-mpreune!...” 

(Jarnik-Bîrsanu, Transilv., 99) 


Prin accepţiunea sa diabolică, aluna fiind în antagonism cu Sfîntul Ilie, 
tradiţionalul vrăjmaş al dracului, românii din Ţara Făgăraşului, poate şi de pe aiuri, 
cred că: „dacă durduie în ziua de Sînt-Ilie, în acel an se ghiermănoşează alunele ” 
(corn. Copăcel şi Ohaba). 

în cîntecele poporane figurează foarte des „frunză verde de alună”, în loc de 
„frunză verde de alun ”, deşi frunza, neapărat, aparţine copaciului, iar nu rodului. 
Cele mai multe din aceste cîntece, ca şi acele cu „frunză verde de alun ”, sînt cu 
pornire voinicească. Aşa în balada Codreanul. 


„Frunză verde de alună, 
Codrenaş cu voie bună 
Se urca în deal la stînă, 

Se urca şi chiuia, 

Toţi ciobanii că fugea...” 

sau: 

„Frunză verde de alună, 

Mulţi feciori frumoşi s-adună 
Şi-ntr-o ceată se-mpreună! 
Toţi îmi pleacă la bătaie 
între sunet de cimpoaie...” 

Uneori se începe altfel: 


(Pompiliu, Sibii., 77) 


„Foaie verde ş-o alună, 
Italia-i ţară bună, 

Fără mie-mi pare rea, 

C-am şezut doi ani în ea 
Departe de mîndra mea...” 

(Jarnik-Bîrsanu, Transilv., 32) 

Dar rolul principal al alunei, prin care ea se distinge de alun, este erotic: 

„Pe sub poale de pădure 
Merg copilele la mure; 

Nevestele la alune 
Şi rîd ca nişte nebune: 

Eu m-am dus să tai nuiele 
Si pin huci am dat de ele...” 

(Alex. 2 , 365) 

sau: 

„Frunză verde de alună, 

Mă dusei noaptea pe lună 
Să găsesc o floricică 
Care mult inima-mi strică...” 

(Ibid., 232) 

sau: 

„Frunză verde de alună, 

Decît c-un tată ş-o mumă 
Mai bine c-o mîndră bună...” 

(Jarnik-Bîrsanu, 13) 

După cum se vorbeşte în munţii Neamţului: 

„Frunză verdi trii aluni, 

Cîti focuri ard pi lumi, 

Nişi unu nu ardi ghini 
Cum ardi inima-n mini...” 

sau: 

„Frunză verdi trii aluni. 

Sinii nîi-i drag pi lumi? 

Calu bun şi armi buni 
Şi potica din păduri 
Pardosită cu aluni, 

Cu aluni mărunţeii 
Să calşi murgu pi ieli, 

C-aşa plaşi mîndrii meii...” 

(I. Mironescu, c. Dobrenii) 

O variantă muntenească vezi la G. D. Teodorescu, Poez. pop., 325. 
în următoarea doină de peste Carpaţi, fraga simbolizează începutul iubirii, 
lemn -uscat sfîrşitul ei, iar la mijloc este aluna'. 

„Ca să vază 
Şi să crează, 

Foiţă verde de fragă, 

Că i-am fost iubită dragă; 

Foiţă verde d e-alună, 

Că i-am fost mîndruţă bună; 

Foaie verde 1 e m n - u s c a t, 

Şi acuma m-o lăsat 
Pentru sluta cea din sat!...” 

(Jarnik-Bîrsanu, 253) 

Elementul erotic al alunei ne întimpină şi la alte popoare. Francezul zice că: 
„lorsque l’annee est fertile en noisettes, il y a beaucoup de naissances illegitimes” 
(De Nore, ap. Mannhardt, Wolf’s Z. f.d. Mythol. III, 100). La germani, a merge la 
alune şi a face curte este totuna: „in die Haseln gehen”. La vechii romani însă, 
dragostea era într-o legătură mai strînsă cu nuca: 

„...tibi ducitur uxor, 

Sparge, mărite, nuces...” 

In fine, aluna are în popor şi un caracter medical, însoţit însă de un element 
mitologic: 

„în ziua de Schimbarea-la-faţă se duc femeile în pădure, se dezbracă în pieile 
goale şi caută alune, pe cari le culeg făcînd trei închinăciuni la D-zeu; aceste alune 
sînt bune pentru friguri...” (R. Michaileanu, Mehedinţi, c. Vînju-Mare). 

E peste putinţă a deriva pe alună din latinul a v e 11 a n a ; de unde s-ar fi 
născut la noi cel mult „aulînă” sau „olînă”. în provenţala nu se găseşte forma 
aulona (Cihac, I, 10), ci aulana (Raynouard, II, 156). Şi totuşi cuvîntul este 
romanic, căci se află şi în dialecte franceze, cari nu puteau să-l ia de la noi, dară 
nici noi de la dînsele. într-un document din 1358 în dialectul lionez: „figues, 
reysins, ris, cumin, a 1 o n n ...” ( Romania , 1884, t. XIII, p. 578). în franceza 
de la Lribourg în Elveţia, pînă astăzi se zice a 1 o g n e , ceea ce presupune o 
formă latină rustică adjectivală a 1 o n e a , întocmai ca chataigne - castanea 
sau carogne - caronea, derivată dintr-un substantiv a 1 o n a , de unde al nos¬ 
tru alună. Latinul vulgar a 1 o n a , sau mai bine a 11 o n a , cu //, fără care nu 
s-ar explica / în românul alună, şi cu o scurt, să fi fost oare paralel sau nu 
clasicului a v e 11 a n a , aceasta-i o cestiune secundară; ceea ce ne preocupă 
aci este numai că un asemenea prototip a trebuit să existe, deoarăce fără el nu 
se explică românul alună faţă cu francezul a 1 o g n e . După femininul alună 
românii au format apoi pe masculinul alun; întocmai ca spanioleşte „avel- 
lano” după „avellana”, căci lătineşte nu era „avellanus”, ci „corylus” sau „co- 
rulus”. 

în Bucovina, „un struţişor de mai multe alune se numeşte căluş sau 
căluşel” (Aurora română, 1882, p. 9). 

Pentru poşghiţa sau învălitoarea alunei ieromonahul Macarie în Lexiconul 
slavo-român, din 1773 (ms., în Bibi. Centrală din Buc.), numără următorii sino- 

nimi: „ f a ş a alunei, p 1 i u p a sau găoacea alunei, ţăstul or coaja 
alunei”, dintre cari cel mai interesant este faşă. 
v. Alun. - Căluş. - Faşă... 


ALUNĂ-DE-PĂMÎNT, s.f.; t. de botan.: terre-noix, Bunium bulbocastanum. 
v. 3 Alunele. 


ALUNEA, s. f.; lentilles, envie. Mici semne pe corp şi mai ales pe obraz. Se 
întrebuinţează mai mult la plural: alunele. 

Din alunea, cu afereza lui a şi prin asimilaţiune consonantică regresivă, s-a 
născut forma transilvană nunea, nunele (Lex. Bud., 452), după cum tot pe 
acolo se zice „ningă” în loc de „lîngă”. 
v. 2 Alunei- 2 Aluniţă. - Nunea. 


ALUNEC 

ALUNECARE 

ALUNECAT 


v. Lunec. 


'ALUNEL, s.m.; diminutif d’a Iun: petit coudrier. Sinonim cu a 1 u n a ş . Doină 
din Banat: 


v. 'A/m/7 


„Cîmpie, cîmpie, 

Rămare-ai pustie! 

Numai să rămîie 
Buciumel de vie 
Ş-un fir d -alunei 
Să mă sui în el, 

Să-mi fac ochii roată, 

Să văd lumea toată...” 

(S. Liuba, c. Maidan, Col. ms.) 


2 ALUNEL, s.m lentilles, envie. Acelaşi sens ca în alunea. 
Ne întimpină numai la plural: 


„Leliţo cu alunei, 

Nu căta la doi, la trei, 

Şi cată la ochii mei 
Că-s albaştri ca ş-ai tei...” 

v. Alunea. - 1 Alunei. - 2 Aluniţă. 


(Alex., Poez. pop. 2 , 344) 


3 ALUNEL, s.m.; nom d’une danse populaire. Aşa se cheamă o horă ţărănească 
foarte răspîndită pe ambele maluri ale Oltului (Vîlcea, Romanaţi, Dolj, Mehedinţi, 
726 Teleorman, Olt). 




ALUNEL 


în Dîmboviţa se zice a 1 u n a ş (com. Sardanu). 

„La alunei jucătorii, băieţi şi fete, se ţin de mînă ca în orice horă, apoi fac trei 
mişcări duble spre dreapta, pornind cu piciorul drept înainte, mişcîndu-se înainte 
şi-ndărît, de aci patru mişcări simple numai spre dreapta, după aceea se re-ncepe 
acelaşi lucru spre stînga, însă tot cu piciorul drept înainte. Se joacă iute. Cîntecul: 

Alunei cu alunele, 

Drag mi-e neică cu sprincene, 

Deştele numai inele! 

Alunei dărăpînat, 

Drag mi-e neică sprîncenat 
Şi cu semne de vărsat! 

Alunei cu creaca-n dos, 

Aoleo ce om ai fost 
Că m-ai sărutat pre post: 

Nu mă laşi pre cîmelegi, 

Să-ţi dau gură să te-neci!...” 

(I. Poppescu, Dolj, c. Băileşti) 


Jucătorii, bătînd cu picioare, cîte de trei ori la fiecare oprire, cîntă în unele 
localităţi: 

„Azi e luni şi mîine marţi, 

Alune Iul să mi-1 baţi! 

Azi e miercuri, mîine joi, 

Alune Iul la bătăi!...” 


în altele: 


(Preut I. Stănescu, Vîlcea, c. Recea) 


,Alunei cu alunele! 

Vin’ la leica, băieţele! 

Prin crînguri şi prin vâlcele 
Să te joci mereu cu ele!...” 


Aşa se cîntă în Romanaţi, de unde iată şi aria, comunicată de d. prof. Moceanu: 



v. -Alunică. 

ALUNELE 


1 ALUNELE, s. f. plur. - v. Alunea. 

2 ALUNELE, s.f. plur.; t. de botan.: millefeuille, Achillea millefolium. Nume de 
plantă întrebuinţat mai ales în Banat: 

Alunele, Schafgarbe, cu această plantă se vindecă alunelele (Sommers- 
prossen) de pe faţa oamenilor” (Mangiucă, în Familia, 1874, p. 586). 

Pe aiuri se cheamă generalmente coada-şoricelului. 
vAAlunele. - Coada-şoricelului. 

3 ALUNELE, s.f. plur.; t. de botan.: Bunium bulbocastanum, terre-noix. Plantă din 
familia ombeliferelor, cunoscută sub numele de măndălac sau măndănac; 
al cării rod, negru pe dinafară, alb pe dinîntru, mare ceva cît o a 1 u n ă , se 
întrebuinţează la mîncare, avînd un gust cam apropiat de al castanei. 

Cihac (I, 10) aplică acelaşi termen la „Fumaria solida et cava”, ceea ce noi n-am 
putut verifica. 

Se mai cheamă şi alună-de-pămînt (Covurlui). 
v. 4 Aluni căi. - Măndălac. 

ALUNEZ - v. Alunat. 

1 ALUNG ( alungare, alungat), vb.; chasser; expulser. Sinonim cu gonesc şi 
P ă f u g . 

în psalmul CXVIII, 161: 


Dosofteiu, 1680: 
,boîari mă alungară în zădar... 


Silvestru, 1651: 

,boiarii goniră -mâ fără vinâ...’ : 


Lexicon Budan\ „ p ă f u g = alung”. 

Pe cînd însă sinonimii însemnează numai punere pe fugă sau fu¬ 
gă r i r e a ceva care ne supără mai mult sau mai puţin, alung implică o noţiune 
mai radicală, ca şi cînd am zice: „gonesc de tot” sau „păfug de tot”, prin 
urmare izgonesc, şi tocmai de aceea se potriveşte mai bine cînd e vorba de 
duşmani. 

Costachi Negruzzi, Aprodul Purice : 


„Buciumaţi şi Doamne-ajută! - Cu toţii strigă: Amin! 
Aideţi, fraţi, din ţara noastră să alungăm pre păgîn!...” 


Doina mehedinţeanului: 


„Aoleo! ce foc de dor! 
Veni-va badea Tudor 
Să mai strîngă din păduri 
Cete mîndre de panduri? 
Ca s -alunge de la noi 
Şi pe greci şi pe ciocoi...” 

ALUNG 


Balada Iordachi al Lupului'. 

„Hai cu toţi să-ncălecăm, 

Amăuţii s-alungăm, 

Şi de drum să ne cătăm: 

Spre Bugeac să apucăm...” 

Stejarul şi cornul'. 

„Frăţioare românaş! 

Creangă lungă da-ţi-o-aş, 

Ca s-o faci arc de război, 

S-alungi leşii de la noi...” 

Mogoş Vornicul'. 

„Cu cei furi nu te-ai luptat? 

După ei nu te-ai luat, 

Nouă ani să-i tot alungi 
Şi cu moartea să-i agiungi?...” 

Cu sensul din urmă, de o goană ne-ncetată sau ne-mpăcată, locuţiunea proverbi¬ 
ală: „păcatul alungă pe om”. 

Balada Oprişanul : 

„Vai de omul cu păcat! 

De păcat e alungat 
Şi nu poate-a fi scăpat!...” 

Altă locuţiune proverbială: „parcă-1 alungă tătarii”, mai ales în Moldova, unde 
năvălirile tătăreşti mai sînt încă vii în memoria bătrînilor. 

Alexandri, Surugiul: „Cuconaşu era grăbit, parcă-1 alungau tătarii din urmă...” 
Acelaşi, Cinel-Cinel, sc. 3: „nu răcni aşa, că nu te alungă tătarii!..” 
v. 1 Tatar. 

Ca verb reflexiv, „a s e alunga ” e sinonim cu „a se alerga = a se între- 
c e unul pe altul la ceva”. 

Astfel în ghicitoarea despre „roată” după două varianturi (G.D. Teodorescu, 
Poez- pop., 242): 

„Am patru surori. 

Una p-alta s e alungă 
Şi nu pot să se ajungă...” 

Balada Soarele şi luna: 

„Zi şi noapte plini de dor, 

Arşi de foc nestingător, 

Vecinie să v ă alungaţi, 

Ceriul să cutrieraţi, 

Lumile să luminaţi!...” 


„Am patru surori. 

Ziua şi noaptea s-aleargă 
Ş-una p-alta nu s-ajunge...” 


Alexandri, Miezul iernei: 

„Dar ce văd?... în raza lunei o fantomă se arată: 

E un lup ce se alungă după prada-i spăimîntată...” 

unde s e alungă, printr-o licenţă poetică nimerită, are un sens activ; mai corect 
însă în Lunca din Mirceştv. 

„Omul îşi îndreaptă pasul cătră desul stejăriş, 

Unde umbra cu lumina se alungă sub frunziş...” 

Precum alerg este din „ad” şi „largum”, tot aşa alung vine din a d şi 1 o n - 
g u m , în medio-latina allongare,de asemenea italieneşte, în vechea france¬ 
ză aloigner, bunăoară într-un text din 1378: „qui toujours l’a 1 o i g n a i t 
pour ailleurs aler faire son office” (Du Cange, ad voc.) = „care-1 tot alunga să 
meargă aiuri la treaba sa”. 

v. Alerg. - Delung. -Fugăresc. - Gonesc. - Lung. 

iA-LUNG, (DE-, D-), adv.; le long de, au long de. Formaţiune proprie românească 
din lung cu prepoziţionalul -a, ca şi-n „d-a lat”, „d-a rînd”, „d-a drept” etc., cari 
toate mai adesea se întrebuinţează postarticulate. 
v. U A. 

Doină din Bucovina: 

„Prav cu chivra oi lua 
Şi haliciuri cu mîna, 

Şi de-a lung oi împuşca...” 

(Aurora română, 1881, p. 14) 

I. Creangă, Harap-Alb ( Conv. lit., 1877, p. 185): „Şi apoi de la o vreme încep 

a se lăsa lin ca vîntul, 
şi luînd de-a lung pămîntul, 
merg spre împărăţie, 

Dumnezeu să ne ţie...” 

Balada Doica : 

„Doica vesel se scula, 

Cîmpul de-a lung apuca...” 

Balada Badiul : 

„Fă la apă că purcezi, 

Şi-n fugă să te răpezi 
Pe la gura pivniţei 
Tot de-a lungul uliţei...” 

Costachi Conachi, Poez., p. 222: 

„Sfîrşeşte! curmă pedeapsa unei crude ispitiri, 

Căci mă topesc purtînd frica unui amor cu-ndoiri: 



ALUNICĂ 


Pe malul mării de-a lungul nu contenesc a umbla, 
Căutînd să-ţi găsesc urma însemnată undeva...”. 

A. Pann, Prov. II, 90: 

„Cumpărai o moşioară dorinţa să-mi izbîndesc, 

Şi o apucai d-a lungul să caut comoară-n ea, 

Cînd cu sapa, cînd cu plugul, o săpai cum trebuia...” 

v. Lîngă. - Lung. 

ALUNGÂRE. - v. 1 Alung. 


ALUNGÂT, -Ă, adj.; 1. chasse, expulse; 2. prolonge, allonge. în primul sens este 
participiu trecut din alung şi sinonim cu i z g o n i t ; în sensul al doilea, 
care aparţine numai graiului poetic, este o formaţiune din adverbul a-1 u n g . 

A. Odobescu, Doamna Chiajna, p. 51: „Năprasnica silnicie a Ciobanului ne-a 
ţinut alungaţi pe la străini...” 

Un boacet din Moldova: 


„Vine ceata preuţască 
De la noi să te pornească. 
Pe o cale alungată, 

Bat-o focul să mi-o bată...” 

v. l ’ 2 Alung. - -at. 


(Burada, Inmorm., 119) 


ALUNGĂTOR, -OARE, adj. et subst.; qui chasse, qui expulse. 

A. Vlăhuţă, Nuvele, p. 27: „vorbele din răvaşul lui Radu îi răsunau în suflet, ca 
un cîntec de departe, frumos şi alungător durerilor...” 
v. l AIung. - Alungat. 

1 ALUNICĂ, s.f.; petite noisette. Deminutiv de la a 1 u n ă , cu acelaşi sens. 

Ca ceva foarte mic, într-o doină din Dîmboviţa: 

„Cînd văd vreo nevestică, 

La inimă mă-nfurnică, 

Mă fac cit o alunică, 

Dau după ea pe potică...” 

(D. Vulpianu, Text, p. 33) 

E de observat că doinele cîte se încep cu „frunză verde alunică ” povestesc sau 
prevestesc mai totdauna o nenorocire. 

Aşa într-un cîntec de doliu: 

„Frunză verde alunică, 

Pe casa lui Vasilică 

Sînt doi pui de rîndunică...” 

In balada lui Iordache al Lupului'. 

„Frunză verde alunică, 

Grea pulbere se ridică 
De la Ieşi înspre Mileşti; 

Iar printr-însa ce zăreşti? 
Arnăuţi cu şuşanele, 

Cu argint pe la oţele...” 

In balada Năluca : 

„Frunză verde alunică, 
Mircea suie pe potică 
Şi-ntîlneşte o fetică 
Ce purta cofiţă-n mînă 
Cu apă...” 


(Marian, Bucov., II, 126) 


din care Mircea bea şi moare de dor. 
în balada Miul Cobiul : 

„Frunză d -alunică, 
Cine se-ntunică 
Şi nu mănîncă 
Sfînta duminică? 
Miul Cobiul, 

Ăla zglobiul...” 

într-o doină: 


(G.D. Teodorescu, Poez. pop., 490) 


„Frunză verde alunică, 

Am avut o mîndră mică 
Ş-am lăsat-o să mai crească, 

Minte-n cap să dobîndească, 

Dar de cînd o am lăsat, 

Au crescut, s-au măritat....” 

(Alex., Poez. pop. 2 , 303) 


în munţii Neamţului o mulţime de doine se încep cu „frunză verde alunică”, 
bunăoară după cum se rosteşte pe acolo: 


„Frunză verdi alunică, 

Mă şuii în deal la stîncâ, 

Mă uitai pi gios pi luncă...” 

sau: 

„Frunză verdi alunică, 

Măi bădiţă Ionică! 

Dac-ai avut gând di ducă, 

La şi m-ai prins ibovnică?...” 

sau: 


sau: 


v. Alună. 


„Frunză verdi alunicâ, 

Sini şuirâ pi luncă? 

Costachi şi Ionică...” 

„Frunză verdi alunicâ, 

Şepti râchi ş-o vali-adîncâ, 

Valeu! lupu mă mănâncă...” 

(I. Mironescu, c. Dobreni, Col. ms.) 


2 ALUNÎCĂ, s.f.; nom d’une danse populaire. Aşa se cheamă un dans ţărănesc în 
Rîmnicul-Sărat (corn. Vişani), poate acelaşi cu danţul cunoscut în partea occidentală 
a Ţărei Româneşti sub numele de a 1 u n e 1, în Dîmboviţa a 1 u n a ş . 
vAAlunel. 


3 ALUNÎCĂ, s.f.; lentilles, envie. Acelaşi sens ca în alunea şi-n aluniţă. 
Intr-o doină: 


v. Alunea. 


„Cînd mă uit la casa ta, 

Mi se rupe inima; 

Alunica-ţ i de la gît 
M-au aprins, m-au omorît, 

Alunica-ţ i de pe braţă 
A să mă scoaţă din viaţă...” 

(Alex., Poez. pop. 2 , 344) 


4 ALUNÎCĂ, s.f.; t. de botan.: Bunium bulbocastanum, terre-noix. Aceeaşi plantă 
care pe aiuri se cheamă alunele, alună -de -pămînt, măndălac. 

, Alunicâ, cu o rădăcină rotundă ca o a 1 u n ă , de unde şi-a luat şi numele, se 
întrebuinţează de popor contra durerilor de stomah: pisînd rădăcina, o plămădeşti 
cu ţuică două oare, apoi o bei...” (N. Panaitescu, Muscel, c. Băjeni). 

,A^lunică este o buruiană ce creşte prin păduri în mare număr, cu cotorul scurt, 
avînd frunzele şi mirosul ca al cucutei, iar rădăcina cît o alună şi dulce la gust...” 
(I. Chirvăşuţă, Tecuci, c. Ionăşeşti). 
v. Alunele. 


1 ALUNIŞ (plur. alunişuri), s.n.; coudrais, aulnaie. Pădurice de a 1 u n i . E des în 
poezia poporană. 

In balada lui Meşter-Manole : 

„Nu cumv-ai văzut 
Pe unde-ai trecut 

Un zid părăsit 
Şi neisprăvit 
La loc de grindiş, 
La verde-a/wmş?...” 

Intr-o doină din Transilvania: 


într-o altă doină: 


,Aluniş cu-alune multe, 

Spune la badea din curte, 

Pe duminică ce vine 
Să-şi gătească peana bine...” 

(Jarnik-Bîrsanu, Transilv., 40) 


,Aluniş cu frunza-n criş, 

Ibovnic tînăr mi-am prins; 

Aluniş cu frunza deasă, 

Frică mi-i să nu mă lasă!” 

(Ibid., 51) 


în alunişuri cresc adesea carpeni şi palteni, astfel că ele sînt în acelaşi timp 
cărpenişuri sau păltenişuri. 

A. Odobescu, Doamna Chiajna, p. 102: „începuse a nopta, cînd trăsura-i sco- 
borî într-o luncă, unde, printre carpeni stufoşi, printre des aluniş, se strecurau apele 
gălbenatece ale unui rîu...” 
în balada lui Ghemiş: 

„Frunză verde d e-aluniş, 

Tace cucul la răriş, 

La răriş, la cărpeniş, 

De frica celui Ghemiş, 

Că de-i mic şi ghemuit, 

Are faţa de-ngrozit...” 


în balada lui Mihu Copilul, hoţii lui Ianoş Ungurean petrec: 


„La valea adîncă, 
La muche de stîncă, 
La des pălteniş, 
Mărunt aluniş...” 


Amestecul alunişului cu întreaga natură de la ţară se caracteriză de minune în 
Viaţa cîmpenească de Gr. Alexandrescu: 

„în vale se văd desişuri, 

Păduri, livezi, alunişuri, 

Pe urmă ochiul zăreşte 
Un deal ce se prelungeşte 
Verde şi împestriţat...” 



ALUZESC 


Etimologia: alun cu sufixul colectival -i ş , ca şi-n cărpeniş, pălteniş, stejăriş 
etc. 

v. 1 Alun. - -iş. 

2 ALUNÎŞ, n. pr. loc. Aşa se cheamă o mulţime de localităţi în România (Frunzescu, 
ad voc.). 

v. 1 Aluniş. 

1 ALUNIŢĂ (pl. aluniţe), s.f.; diminutif d’a 1 u n ă . Sinonim cu a 1 u n i c ă . 


Doină din Ardeal: 

„Frunzuliţă aluniţă, 

Am avut o mîndruliţă 

Şi mi-a fost cam tinerea, 
Draga neichii turturea...” 

(G.I. Bibicescu, Col. ms.) 

Altă: 

„Foicică aluniţă, 

Mă suiam pe Alomiţă, 
Mă-ntîlneam c-o copiliţă 
în fustă şi în rochiţă...” 


sau: 

„Frunză verde aluniţă, 
Prăpădi-te-ai, neiculiţă, 

Pe la noi prin grădiniţă!...” 

(. Ibid .) 

v. 1 Alunică. 



1 ALUNIŢĂ, s.f.; lentille, envie. Acelaşi sens ca în al u 
rotungioară ce se face pe pelea omului” (Costinescu). 

nea. , Aluniţă, pată neagră 


Această formă cu aceeaşi semnificaţiune au împrumutat-o de la români bulga¬ 
rii: 1 u n i t z a , mai formînd apoi din ea un deminutiv curat bulgăresc: lunicka. 
v. Alunea. 


ALUNÎU, -IE, adj.; couleur de noisette. O culoare brună-roşietecă (Marian, 
Cromatica poporului român, 50). 

Cihac (I, 10) trage acest adjectiv dintr-un prototip latin imaginar avellani- 
v i u s . Este o formaţiune curat românească din alun cu sufixul -i u, ca în 
„vişiniu” de la „vişină” sau „undelemniu” de la „untdelemn”, fără să aibă a face d-a 
dreptul cu epoca romană, 
v. -iu. 

ALUZESC ( aluzit, aluzire), vb.; faire des enfantillages, des puerilites; tomber en 
enfance. Provincialism bănăţenesc, destul de vechi. Se rosteşte cu • = dz. 

Dicţionar , ms. circa 1670 {Col. I. Tr., 1883, p. 423): 

,Aludzăsc. Puerasco. 

,A^ludzit.” 

„A aludzi, aludzit, se zice pe la noi unui om sau unei vite ce şi-a perdut din 
minte, de ex.: a aludzit, nu mai e cine a fost, vorbeşte sau face copilării...” (S. Liuba, 
Banat, c. Maidan). 

Din şerbul 1 u d i t i - se „sich nărrisch stellen”, lud „nărrisch, thoricht, 
unreif ’ (Karadzi»), prin prepoziţionalul a = lat. a d . 
v. Agrăiesc. - Lud. - Zălud. 


ALVÂ (artic. alvaoa, plur. alvale ), s.f.: 1. „farine roussie avec du miel” (Pontbriant); 
2. gruau au beurre et au sucre. Se zice şi aspirat: halva. In sensul dentîi, este al va 
turcească, pe care o fac şi o vînd alvagiii în alvagerie; „un fel de 
prăjitură din făină arsă şi miere, din turcul h a 1 w â , nom de differentes especes de 
pâte sucree; h a 1 v a • y , vendeur de halwa” (Şaineanu, Eleni, turc., p. 50); se face 
şi din tahîn cu zahar, cel puţin în Bucureşti; e albă-gălbuie, tare, dar fărîmăcioasă şi 
se topeşte la căldură; pe-n mahalale se mănîncă mult în zile de post. în sensul al 
doilea, este alva de c a s ă , un desert cam mitocănesc, făcut din griş sau din făină 
cu unt proaspet ori cu untură şi cu zahar, de culoare roşie-închisă. De la turci cuvîntul 
a trecut şi la greci: xoc?tpă<;, xa^PavT^îjc;; de asemenea la şerbi şi la bulgari. Cihac 
(II, 584) crede că din prototipul arab „al-helâva” a căpătat şi limba portugeză aceas¬ 
tă vorbă sub forma „alfeloa = espece de confitures”. în adevăr portugezii au o alva 
de zahar: „alfeloa de aşucar” şi o alva de miere: „alfeloa de mei”. O a treia varietate 
la români este deminutivul a 1 v i ţ ă , despre care mai jos. 
v. Acadea. - Cataif. - Sarailie. - Tahîn. 


ALVAGERIEl 
ALVAGÎU J 


v. Alva. 


ALVIŢÂR. - v.'Alviţă. 

1 AL VIŢĂ, s.f.; espece de nougat oriental. Amestec din nuci, scrobeală albă şi zahar 
sau miere. Cînd nu e de post, se pune albuş de ou în loc de scrobeală. Cel ce o face 
e a 1 v i ţ a r , iar locul, a 1 v i ţ ă r i e . 

v. Alva. - 2 Alviţă. 

2 AL VIŢA, s.f. ; sorte de jeu enfantin. 

„La lăsatul secului de brînză, este obicei între copii să bată alviţa. Aceasta se 
face seara, după cină, şi în chipul următor: De un cui bătut în tavan se leagă o aţă, 
lungă pînă să vie în dreptul peptului copiilor. La capătul de jos al aţei se leagă o 
bucată de alviţă cît o portocală de mare. Doi copii, pînă la vîrsta de 15 ani cel mult, 
se pun faţă în faţă, avînd la mijloc alviţa, adecă între ei. Se depărtează cu un pas 
736 unul de altul. Un al treilea face vînt alviţei cătră unul din copii. Acesta este 

dator, fără a pune mîna, să o apuce cu gura. Daca nu poate, trebuie să o atingă cel 
puţin cu buzele, trimiţînd-o cătră tovaroşul său, carele şi el se aţine cu gura, ca s-o 
prinză. Sînt unii copii dibaci de prind alviţa de mai multe ori. Sînt alţii cari nu pot să 
o prinză niciodată. Cel care o prinde de mai multe ori este lăudat de toată adunarea. 
Astfel se trimite de la unul la altul, pînă ce ori apucă alviţa şi o mănîncă, ori n-o 
prinde şi se lasă de a o mai bate, ca să facă rînd şi altor copii, cari aşteaptă cu 
nerăbdare. Şi rîd mari şi mici, şi fac chef, petrecere şi chiloman mare. Să se mai ştie 
că la asemenea zi se adună cîte două sau mai multe gazde la un loc, ca să fie mai 
mulţi copii. După ce se isprăveşte jocul, se cearcă norocul fiecăruia. Aceasta se face 
astfel: Cu luminarea se dă foc aţei, aşa unsă de alviţa cum este, în norocul cutăruia 
şi sorocind-o pînă unde are să arză. Daca se stinge şi n-ajunge pînă unde este soro¬ 
cită aţa, se zice că n-are noroc în anul acela. Apoi dîndu-i din nou foc, o sorocesc 
pînă unde are să arză pentru altul. Daca arde pînă unde aţa e sorocită, zic că în anul 
acela va avea noroc, şi o sorocesc pentru alt copil...” (P. Ispirescu, Bucureşti). 

Acest joc copilăresc se află şi la macedo-români, unde se cheamă a s c ă , ade¬ 
că: „ c a s c ă să prinzi alviţa” (M. Iutza, Cruşova). 

v. l AIviţă. - Bat. - Casc. - Joc. - Vînt... 

ALVIŢĂRÎE. - v. 'Alviţa. 

J AM (avut, avere), vb.; avoir: 1. posseder, tenir; 2. sentir, ressentir; 3. devoir, etre 
force. Unul din cei trei verbi activi şi auxiliari totodată, alăture cu sînt sau f i u 
şi v o i, cu cari se şi compune pentru a obţine unele forme, după cum se compune 
şi cu sine însuşi: am avut, aş f i avut, voi f i avut şi aşa mai departe. Fiind în grai de 
o circulaţiune extremă, ar fi peste putinţă a studia pe am destul de bine, dacă n-am 
despărţi din capul locului pe cel activ de cel auxiliar; şi aceasta mai cu seamă în 
limba română, care a reuşit a-i diferenţia pe amîndoi chiar foneticeşte. 

In propoziţiunea „am u n cal bun, pe care am cumpărat”, ambii am sînt 
etimologiceşte unul şi acelaşi cuvînt, ca şi franţuzeşte „ai” în: „j’a i un bon cheval 
que j ’a i achete”; dar, pe cînd franţuzeşte activul „ai” şi auxiliarul „ai” se conjugă 
într-un mod identic: „j’ai, tu as, il a, nous avons etc.”, româneşte activul am are o 
flexiune diferită de auxiliarul am: 


eu am 
tu ai 
el are 
noi avem 
voi aveţi 
ei au 


un cal 

pe 

care 


eu am 
tu ai 
el a 
noi am 
voi aţi 
ei au , 


cumpărat 


unde auxiliarul ne prezintă forme contrase: a, am, aţi, acolo unde la activ vedem: 
are, avem, aveţi ; o disociare morfologică pe care o găsim şi-n unele dialecte italiene, 
bunăoară în cîntecele poporane marchigiane (Gianandrea): 

„Bello, che vedete d a 11 o ra parola, 

Tanto ro core mia se ne fida; 

Ro c e r v e 11 o Yavete a banderolla...” ; 

uneori cu a-: 

„Ma vo’senza carbo’ gran foco fate, 

Pazienza, bello mia, şi pers o m 'âte...” 

In acest mod, nu numai în fond, dar şi prin formă, ambii am urmează a fi studiaţi 
fiecare în parte, deşi e mai pe sus de orice îndoială că materialmente aţi (= ital. 
âte) este identic cu aveţi (= ital. a v e t e ). 

I. Sensurile. 

a) am „posseder, tenir”. 

Verbul activ am se apropie prin sens de stăpînesc, dar exprimă ceva cu 
mult mai general, fără nici o noţiune de drept sau de mod: cine stăpîneşte un 
lucru, îl şi are; cine însă îl are, poate să nu fie stăpîn peste acel lucru. Eu am un cal, 
şi totuşi calul nu este al m e u , ca în cîntecul poporan: 

„Bădiţă de peste deal 
Ar veni şi n-are cal; 

Ia-ţi bădiţă, cal cu plată 
Şi mai vin’ la noi vrodată...” 

(Jarnik-Bîrsanu, Transilv., 105) 

Este dară o quasi-stăpînire, un fel de ţinere, dar cu o nuanţă mai puţin ma¬ 
terială. Tocmai din cauza generalităţii prea mlădioase a sensului său, am a putut să 
scază treptat la o funcţiune curat auxiliară, după cum - ceva mai anevoie - a scăzut 
în unele dialecte neolatine şi sinonimul ţin, bunăoară la spanioli. 

Sensul cel nedecis al lui am ne apare mai cu seamă în ghicitori, unde el însem¬ 
nează ceva ca „ţinere”, însă cu o nuanţă de tot abstractă sau chiar metafizică; de ex.: 
Ce este luna? 


„Am o mîţă, albă, grasă, 

Toată noaptea îmblă-n casă...” 

Ce este negura? 


(Sbiera, Poveşti, p. 322) 


„Am o vacă surie, 

Vine din pustie, 

Cuprinde luncile 
Cu brîncile...” 

(. Ibid .) 

Locuţiuni metaforice: 

Am gură „parler sans gene, oser ouvrir la bouche...” 


„Vai, vai, vai inima mea, 
Multu-i bună, multu-i rea, 

Multu-i neagră ca tina: 

Mult se arde şi se frige 
Şi n-are gură să strige...” 

(Jarnik-Bîrsanu, 213) 

v. Gură. 

Am nas „avoir du toupet, etre considere”: „Minciunosul nu are nas la ni mc = 
= a nemine honoratur” ( L.B .). 

v. Nas. 

Am cap „etre en etat de faire quelque chose”: 

„Poţi desface ce-ai făcut, 

Dar eu n-am cap să te uit, 

Că cu gîndul te-aş uita, 

Nu mă lasă inima...” 

(Jarnik-Bîrsanu, 164) 

v. Cap. 

Am parte „avoir de la chance, avoir sa part de”: 

„Ocolii ţările toate 

Şi de bine n -avui parte...” 

(.Ibid ., 131) 

v. Arte. - Parte. 

Am cinste „etre honore”: 

Moxa, 1620, p. 372: „cinste să aibu de la domniîa ta, îarâ de nu voîu fi 
dereptu să-m tai capul...” 

Am treabă „etre occupe”: 

Act moldovenesc din 1638 ( A.I.R. III, 223): „să nu mai avăm noi trăsură 
pentru garduri, nice să avăm treabă la acele vii...”, unde ne întimpină totodată 
arhaicul: 

Am trăsură „etre tergiverse”. 

Apoi: „am pe dracul”, „am haz”, „am pe vino-ncoace”, „am 
gărgăuni” şi altele, despre cari se va vorbi la substantivii lor. 

A treia persoană imperativă: „n-aibă..A” constituă un fel de blăstem: „n-aibă 
parte!”, „ n-aibă noroc!”, „n-aibă pace!”, „ n-aibă casă!” etc. Cînd pomeneşte popo¬ 
rul pe drac, adauge cu groază: „n-aibă loc aici!” (L.M., Gloss., 402), de unde 
apoi unul din numeroasele epitete ale necuratului: n a i b ă , format printr-un im¬ 
perativ ca şi-n „ucigă-1 toaca!”. Termen curat românesc de baştină, n a i b ă n-are 
a face nici cu italianul „nabisso” ( L.B. ), care însemnează „prăpastie”, dar nici cu 
turcul „năi'be” „ce qui vient tour â tour” (Cihac, II, 599), care este feminin din 
arabul „năi'b = lieutenant, gouverneur” (Şaineanu, Elem. turc., 75). 

v. Naibă. 

Tot sensul de „stăpînesc” sau „ţin” predomneşte în construcţiunea lui am cu un 
adjectiv sau cu un calitativ în genere: o am i u b i t ă , îl am v r ă j m a ş , îi am buni 
pentru treaba aceasta etc., unde româneşte se şi zice deopotrivă bine: îl ţ i n bun. 

„Vai de mine, ce să fac! 

Că n-am pe nimene drag...” 

(Jarnik-Bîrsanu, 208) 

Act moldovenesc circa 1626 ( A.I.R. I, 92): „acele urice au fost date de părintele 
Iosip stariţul mănăstirii la neşte posluşnici, c-au fost avăndu demult c r e din¬ 
ei o ş i, ca să le ţie...” 

Zilot, Cron., p. 37: „acest tîlhar însovonit mai mult au prădat şi au jefuit, ca unul 
ce ştia toate pe larg ale Craiovei, avîndu- 1 e ochite din vreme...”. 

De aci nu mai e decît un pas pînă la verbul auxiliar al trecutului: am pe cineva 
ochit = am ochit pe cineva. 

b) am „sentir, ressentir”. 

Întrucît noţiunea de stăpînire sau ţinere trece din lumea exterioară în sfera inti¬ 
mă, ea se preface în simţire, de unde locuţiunea: am pe inimă sau: am 
ceva sau chiar simplul am însemnînd „je sens, je ressens”. 

Costachi Negruzzi, Cîrlanii, sc. 1: „En nu mai înbla, şi-mi spune c e aii Ştii că 
eu ţie îţi spun tot ce am pe inimă...” 

Pentru a exprime noţiunea cuprinsă în francezul „indisposition”, românul zice: 
„am ce am, că nu mi-e bine...” 

Am lipsă = simţesc lipsă; 

Am nădejde = simţesc nădejde; 

Am bucurie = simţesc bucurie; 

Am poftă = simţesc poftă etc. 

în multe din asemeni locuţiuni, am poate fi înlocuit prin este: am dor = mi-e 
dor, am gînd = mi-e gînd, am grijă - mi-e grijă etc., după cum şi lătineşte se zicea 
„curae alicui e s s e ”, alături cu „curae aliquid h a b e r e ”, Cîteodată însă, printr-o 
astfel de înlocuire s-ar schimba înţelesul, bunăoară în „mi-e milă = misericordiam 
habeo”, lîngă „am milă” nu numai „misereor”, ci şi „misericordiam consequor”. 

„Străinu-s ca pui de cuc, 

Milă n-am unde mă duc...” 

(Jarnik-Bîrsanu, 207) 

v. Milă. 

Tot aci vine reciprocul „a s e avea = a se simţi”: „cum t e aii = quomodo 
vales? m ă am cu cineva bine sau rău = convenio; cum t e ai cu frate-tău? = 
quomodo convenit tibi cum fratre?” (Lex. Bud.). 

Enachi Cogălniceanu, Letop. II, p. 260: „Grigorie-vodă îl punea la multe trebi 
avăndu- s e prea bine...” 

Un ţăran din Ialomiţa: „mi-a spus unchiu Barbu cîteva cuvinte dă nî-a intrat la 
inimă; el e un om cu minte şi înţelept grozav; cu mine s ă are ghine dă ninune...” 
(T. Theodorescu, c. Lupşanu). 

c) am „devoir, etre force”. 

Construit cu infinitivul, deja în latina „habeo” căpătase sensul de trebuie, 
740 trecut apoi în toate limbile romanice şi care în Occident a dat naştere formei viitoru- 

lui: dir-ai = dicere habeo. La români această construcţiune şi-a dezvoltat două nuanţe 
proprii diferenţiate: pe cînd numai viitorul „voi face” arată o acţiune liberă, 
condiţionalul „am face” exprimă o îndoială, iar noţiunea de necesitate sau fatali¬ 
tate „faciendum est”, şi-a rezervat pe „am a face”, foarte des în vechile texturi, dar 
pe care nemic nu ne îndreptăţeşte de a-1 crede că a fost vreodată la noi „în loc de 
viitor” (Cipariu, Principia, p. 183). Cînd Coresi zice: „cine va bea amu deîntru 
elu, n-are a se însetoşa în vecie”, „va bea” este o formă gramaticală, dar „are a se 
însetoşa” constituă o propoziţiune sau o construcţiune sintactică cu sensul de: „nu 
va putea să se însetoşeze” sau „îi va fi peste putinţă a se însetoşa”. 

Din nenumărate exemple lesne de adunat, iată cîteva: 

Codicele Voroneţian, circa 1550 (ms. în Acad. Rom.).: 


Act. Ap. XXVIII, 26: „cu audzul audziţi 
şi nu aveţi a înţelege, şi vădzăndu 
prăviţi şi nu aveţi a vedea ”... 


„...aure audietis, et non intelli- 
g e t i s ; et videntes videbitis, et non 
perspicietis ...” 


Radu din Măniceşti, 1574 (British Mus., ms. Harl. 6311 B): 


Matth. XVII, 21: „pridăditu are a f i fiîul „...filius hominis tradendu s 
omenesc...” est ...” 

unde în Noul Testament din 1648: „da - sâ - va fiîulu omenescii”, iar în Biblia 
Şerban-vodă din 1688: „va să să dea fiîulu omenescii...” 

Text din sec. XVII (Cod. ms. miscel. al Bis. Sf. Nicolae din Braşov, p. 647): „ca 
să poatâ fi izbăviţi de mâniîa aceia şi de foc şi de greul ce are a f i ...” 

Ibid., 487: „eu gol am eşit diîn maţele mamei, şi îarâ golii am a merge ...” 

Ib„ 501: „carii laptele şi lăna diîn turma iau, îarâ de oi nu se grijescii, de carile 
cuvăntii aveţi a d a în zua ceia mare...” 

lb„ 504: „ a veni avea-vom în zilele de apoi bâtjocoritori..” 

Ib„ 510: „cine nu va socoti căte-amii grăiţii, nice de mai multe nu va avea a 
crede ...” 

Varlam, 1643,1, f. 73 a: „aşea are a p ă ţ i de oameni ca şi Ioanii...” 

Simeon Movilă, 1602 ( Cuv. d. bătr. I, 127): „de vreme ce veţi vedea cartea 
domnie-mele, iară voi să avăţi a vă feri de acel satu...” 

Pătraşco Pătumiche, 1597 (ibid., I, 77): „nime din ruda mea ca să n-aibă a 
p ă r ă ...” 

Şi la trecut se poate exprime un grad de fatalitate prin „avea a...”, de exemplu la 
Dosofteiu, 1680, ps. LXXI, 12: 


„...c-au izbăvit pre mişel de sâlnicu şi „...quia liberavit egenum a potente, et 
pre mîaseru căruia n-avia cine-î fi pauperem cui non e r a t adjutor...” 
a utorîu...” 


unde la Silvestru, 1651: „care n-are agîutorîu”; la Arsenie din Bisericani, circa 
1650 (ms. în Acad. Rom.): „ce elii n-avia agîutâtoru”, la Coresi, 1577: „cui nu e r a 
ajutorîu...” 

în graiul de astăzi: 

„Pentru mîndra care-mi place 

Nici părinţii n -au ce-mi face ...” 

(J.B., 11) 

„N-am ce f a c e , sus îi locul, 

Inima-mi arde ca focul! 

N-am ce face, sus îi dealul, 

Inima-mi arde ca jarul...” 

(. Ibid ., 193) 

„Frunză verde lapte acru, 

Mă băgai slugă la dracu, 

Dar la dracu nu-mi prea place; 

Cat’ să şez, că n-am ce face ...” 

(Ibid., 139) 

„Rămîneţi cu toţi[i]-n pace, 

Eu mă duc, că n-am ce face, 

Că-i poruncă-mpărătească, 

Trebuie să se-mplinească...” 

(Ibid., 322) 

„Jele-i, Doamne, codrului 
De armele hoţului. 

Că le plouă şi le ninge 
Şi n-are cine le - n c i n g e ...” 

(Ibid., 288) 

„Bădiţă cu şease boi 
N-are ce c ă t a la noi...” 

(Ibid., 38) 

De aci exclamaţiunea: ce are a f ac e ! = „impossible! incroyable!” = 
= italieneşte: „non ha a far!”, „che ha da far!” 

Cu conjunctivul în loc de infinitiv: 

„Bate, Doamne, neamţu-n drum, 

C-o ales ce-o fost mai bun 
Ş-or rămas neşte pitici, 

Altfel n-ai cum să le zici!” 

(J.B., 298) 

„Bat-o cruciuliţa lele, 

N-avw cum să nu mă-nşele, 

C-o văzui albă la pele 
Şi la grumaz cu mărgele...” 

(Ibid., 242) 

Tot aşa în locuţiunea proverbială: „are cui s ă semene” = ital. „ha a chi somi- 
742 gliare”, care însemnează: „trebui să fie cum este, căci aşa i-a fost neamul”. 

Cu conjunctivul însă, sensul de „devoir, etre force” e mai puţin lămurit. „Am a 
face” vrea să zică: „je d o i s faire”; „am să fac” poate să însemneze numai: „je 
suis dispose â faire”. Aşa într-o satiră poporană din Bucovina, o femeie zice 
cîte ar fi dispusă ea să facă numai ca să nu-i învie bărbatul pe care-1 îngropase: 

„Ş-am s ă dau o pălărie 
Să-i citească-o liturghie 
Colea-n colţ la chir Ilie; 

Ş-am să-i vînd izmenele, 

Ş-am să-i port pomenele 
Pîn’ l-or lua ielele; 

Ş-am să-i vînd mînuşele, 

Ş-am să-i port şi slujbele 
Prin toate crîjmuţele; 

Ş-am să-i dau hosmetele 
Ca să-l plîngă fetele; 

Ş-am să-i dau ciobotele 
Să-l bocească mîndrele; 

Ş-am să-i dau opincele 
Să-l bocească mîţele 
Prin toate cotruţele; 

Ş-am să-i dau şi pieptarul 
Să-l plîngă han-tătarul!...” 

(Tribuna din Sibii , 1886, p. 246) 

în toate acestea conjunctivalul „am să” este cu totul altceva decît infinitivalul 
„am a”, care singur exprimă pe deplin noţiunea de „devoir, etre force”. 

în fine, cu infinitivul sau cu conjunctivul subînţeles: n-ai cum! n-ai înco¬ 
tro! n-ai unde !... 


„De urit te poţi ascunde, 

Dar de dragoste n-ai unde ...” 

(J. B„ 9) 

Tot cu nuanţa de „devoir, etre force” figurează am unit cu supin prin prepoziţiunea 
d e : am d e făcut, am avut d e scris, aveam d e zis, voi avea d e mers etc., cari 
toate, mai mult sau mai puţin, s-ar putea traduce prin trebui. 

Şi atunci cînd însemnează „sentir”, am se poate construi uneori cu d e urmat 
de substantiv. Aşa se zice deopotrivă bine: „am gînd” şi „am d e gînd”, „am grijă” 
şi „am de grijă”, unde de ne aminteşte pe genitivul latin în „curae habeo”: 

Acelaşi d e pe lîngă am „posseder” ne întimpină în Legenda Sf. Nicolae, sec. 
XVI (Cod. ms. miscel. al Bis. Sf. Nic. din Braşov, p. 134): „era buni creştini şi 
bogaţi şi avea d e destulă...”, unde „de destul” se datorează analogiei cu „deajuns”. 

Ca normă însă, graiul românesc postpune pe d e numai lui am „devoir”. 

v. De. 

II. Forme gramaticale. 

a) am şi alb. 

Din latinul h a b e o derivă aib în loc de „abiu”, cu metateza lui i ca în „roib = 
= rubeus”, şi nici într-un caz nu poate să derive de acolo am, după cum se crede 
generalmente (Cihac), care este o contracţiune din avem: „eu am = „ego habe- 
m u s ”, întocmai ca francezul poporan „j’a v o n s Înrădăcinîndu-se am pentru 
prima persoană a prezintelui indicativ, aib a trecut asupra subjunctivului: ca să 
aib, de unde iarăşi în graiul actual a început a-1 goni am, astfel că se zice mai ade¬ 
sea: s ă am, şi numai la a treia persoană persistă nestrămutat: s ă aibă. în vechile 
texturi aib sau aibu, la a doua persoană aibî sau aibi, este o formă predomnitoare. 
Cipar ( Principia, p. 139-40) citează o mulţime de exemple de prin tipăriturile din 
secolii XVI şi XVII; e nu mai puţin des în acte: 

Contăş Uricar, 1656 ( A.I.R. III, 235): „deci eu să aibu a da cuconilor aiurea altă 
falce de vie...” 

Neacşul Cantaragiul, 1683 {A.I.R. I, 62): „să aibu a-i da banii la cărtovul viilor...” 

Ion sin Vătav Roman, 1715 (A.I.R. III, 276): „aic în ţara leşască să n -aibu ames¬ 
tec la nemic, iar după ce a hi mila lui Dumnezău să eşim în ţară la pământul nostru, 
să aibu şi eu trabă...” 

Dar şi-n scriitorii din secolul nostru, dintre cari ajunge a cita pe Beldiman, Tra- 
god., v. 3223: 

„Dumnezeule înalte, condeiul meu este slab 
S-arăt zgomotul, strigarea, putere nu pot să aib, 

Atîta voi putea zice, mai pre scurt într-un cuvînt, 

Că nu s-auzea nimica, nici în cer, nici pre pămînt...” 

b) aibînd şi avînd. 

Din latinul h a b e n d o derivă d-a dreptul avînd, care însă în vechile texturi se 
ciocneşte cu forma aibînd, născută sub înrîurirea lui aib = h a b e o , după cum şi-n 
vechea italiană era o formă abbiendo de la abbia,pe lîngă forma obicinui¬ 
tă a v e n d o . 

Codicele Voroneţian, circa 1550, alăturat cu Noul Testament, din 1648: 


Act. Ap. XXIV, 15: „upovăinţa aibăndu 
spre Dumnedzeu...” 

Radu din Măniceşti, 1574: 

Matth. I, 18: „aflâ-se aibăndu în maţe de 
Duhul sfanţii...” 

Matth. VII, 29: „învăţa ei ca despunsu 
aibăndu...” 


„...avăndu nădejde în Dumnezău...” 


„...inventa est in utero h a b e n s de 
Spiritu sancto...” 

„...docens eos sicut potestatem h a - 
bens ...” 

c) condiţionalul: să avure. 

Codicele Voroneţian în alăturare cu Testamentul din 1648: 

Iacob II, 17: „aşa şi crediînţa, se nu 
avure lucru, moartă îaste de siînre...” 


„...aşîa şi credinţa, să n u va avea 
fapte, moartă-î întru îa-ş...” 


Macedo-româneşte se zice pînă astăzi la condiţional (Bojadschi): s i avurimu, 
a treia persoană: s i avuri. Este latinul h a b u e r i m . 

III. Fonetica. 

în vechile texturi nu e rar avăm în loc de avem, ca şi vă m pentru vom. 
Radu din Măniceşti, 1574: 


Io. VIII, 41: „părinte avămu Dumne¬ 
zeu...” 

Ibid., XIX, 7: „lege avămu...” 

Ibid., 15: nu avămu înpăratu...” 


„...patrem h a b e m u s Deum...” 

„...legem h a b e m u s ...” 

„...non h a b e m u s regem...” 


Coresi, Omiliar, 1580, quat. XVI, p. 3: „de multe ori grăescu bogaţii: ce avămu 
a măînca demâneaţa...” 

Varlam, 1643, II, f. 51 b: „să ne bucurâmu, că multă plată avăm...” 

Ibid., f. 55 b: „a doa învăţătură avămu...” 

în poezia poporană ne întimpină „a davea - a avea”, cu proteticul d ca în „dalb = 
= alb”: 


O colindă muntenească: 


„Ferice-mi ferice, 

Ferice de mine 
Şi de maica mea; 

’N zile ce-am născut. 

Parte ce-am davut.. 

(G.D. Teodorescu, Poez. pop., 78) 

Balada Rusalia: 


„Num-un fecior a davut, 

Ce Rusalin l-a chemat, 

Şepte şcoli l-a învăţat 
Ca să mi-1 popească-n sat; 

Nevastă pe cin’ şi-a luat? 

Pe Fena de la Maidani 
Numai c-un şfertar de bani; 

Ibovnică îmi davea 
Pe Veta de la Soceni...” 

(Reteganu, Poez. pop., 22) 

v. l D. 

Pe alocuri se aude aivă în loc de aibă: 

„Ca jurămînt, poporul zice: să nu aivă parte de luminile ochilor, să nu aivă parte 
de ce e mai drag în lume...” (P. Iftimie, Tutova, c. Obîrşeni). 

E şi mai curioasă forma poporană trisilabică avîndă pentru disilabicul avînd 
(Jipescu, Opincaru, p. 20), precum şi macedo-româneşte sînt două forme: avîndălui 
şi avîndu (Bojadschi). 
v. 2 Am. - Avere.-Avut. 

2 AM, vb. auxil.; avoir. în articlul precedinte s-a văzut modalitatea materială şi logică 
a naşterii auxiliarului am din activul a m . Aci dară ne mărginim a-1 urmări în 
sine-şi. 

Auxiliarul am se conjugă numai la prezinte indicativ, unde se uneşte cu partici¬ 
piul trecut: 

(eu) am (tu) ai (el, ea) a 
(noi) am (voi) aţi (ei, ele) au 

şi la optativ, unde se uneşte cu infinitivul: 

(eu) aş (tu) ai (el, ea) ar 
(noi) am (voi) aţi (ei, ele) ar 

La indicativ, ca şi la optativ, am se poate construi cu verbul său în două feluri: 

direct: am f ă c u t, aş face. 
invers: făcut -am, facere -aş, 

unde revine la optativ forma infinitivală nescurtată, deşi pe alocuri se aude în popor: 
face -u-a.ş. 

Construcţiunea directă poate să fie: 
continuă: am făcut, aş face; 

întreruptă: am eu ceva cumva f ă c u t , aş eu ceva cumva face. 

Construcţiunea indirectă poate să fie întreruptă numai prin pronumele personal: 
f ă c u t u - m -au, face- m -aş. 

Funcţiunea cea obicinuită în ambele timpuri este acea directă continuă; nu e 
rară însă, şi uneori nu e fără eleganţă, acea întreruptă, mai ales la indicativ. 

Moxa, 1620, p. 372: „de amu eu f ă c u t u ceva cu nedereptul, nu-mi veghea 
voe nemicâ...” 

Act rustic din Mehedinţi, 1599 ( Cuv. d. bătr. I, 88): „au ei lăsat cu al lor 
cuvăntu...” 

Psaltirea Şcheiană, circa 1550 (ms. în Acad. Rom.), X, 4: „că ce oi tu s f r ă ş i t, 
e ei sparseră...” 

Foarte des într-un fragment măhăcean, circa 1600 (Cuv. d. bătr. II, 87 sqq.): 

„s -au neştire de întâia cas lucratu”; 

„s -au neştire dupâ al treile cas v e r i t u ”; 

„s -au neştire dupâ al şasele cas aj unsu” etc. 

Pronumele reflexiv se pune denaintea lui am: m -am făcut, făcutu -s -au-, 
746 există însă şi exemple ca: 

Pravila de la Govora, 1640, f. 25 a: „deci acestea noao au grăitu-se...” = 
= „nouă s-au grăit”. 

Construcţiunea inversă alături cu acea directă, fără ca ele să se deosibească prin 
ceva sub raportul sensului, permite graiului românesc încrucişarea ambelor întoc¬ 
mai după regula chiasmului în retorică, deşi procesul e de tot poporan. 

Aşa ne întimpină mereu în cîntece: 


Proverb: 


„Mers -au ei pîn’ la un loc 
Ş-au aprins un mare foc...” 

(Alex., Poez. pop. 2 , 20) 

„ S ă m ă n a t -am grîu de vară, 

Au ieşit numai negară; 

S ă m ă n a t -am orz, ovăs, 

Au ieşit mohor pe şăs; 

S ă m ă n a t -am popuşoi, 

Au ieşit iarbă-n fuşoi...” 

(Ibid., 228) 

„Fost -ai, badeo, om voinic, 

Ş-ai rămas chiar de nemic...” 

(Ibid., 338) 

„Duce -m -aş la cununie, 

Şi m -aş duce ca vîntul 
Cînd spulberă pămîntul...” 

(Ibid., 307) 

„Bere -aş vin cu mintă creaţă, 

Ş-aş dur mi la mîndra-n braţă...” 

(Familia, 1886, p. 115) 


„Fost -ai, lele, ce ai fost, 
Dar acum eşti lucru prost...” 


Această încrucişare a ambelor construcţiuni e cu atît mai deasă în cronicele 
noastre, cu cît mai necărturar era cronicarul, adecă mai puţin înrîurit de modeluri 
grece şi slavice, căci la slavi şi la greci nu se găseşte nemic analog. Aşa în letopiseţul 
lui Ion Neculce se află peste două sute de chiasmuri analoge, dintre cari iată patru 
unul lîngă altul: 

Letop. II, p. 363: „Mai c e r ş u t -au turcii Azacul, şi s-au apucat ruşii să-l 
dee cu tot venitul şi hotarul lui. C e r ş u t -au şi bir să le dee şi cheltueala oştii, ce 
bir n-au primit. Zis -au turcii să mai strice şi alte pălănci ce sănt pe marginea 
hotarului pre lăngă zaporojeni şi la pragurile Niprului, anume Camen, Zoton şi 
altele, şi s-au apucat că le-or strica. Mai z i s -au turcii şi pentru Ucraina etc.” 

Din diferite construcţiuni chiasmatice, cari nu sînt tocmai puţine la noi, cea mai 
în circulaţiune decît celelalte toate la un loc este acea prin auxiliarul am-, apoi pe a 747 

doua şi pe a treia linie prin auxiliarul voi, prin elemente pronominale şi altele: 
„merge-voi şi voi vedea, bucură-te şi te veseleşte” etc. 

v. Eu. - Se. - Voi. 

In vechea italiană ni se prezintă din cînd în cînd un fenomen foarte înrudit. Aşa 
sînt exemplele citate de Tommaseo: „Grazie ti rendo, Iddio mio, perocche tu m’a i 
visitato, ed h â m i dimostrato li peccati miei...”; sau la San-Francesco d’Assisi: 

„Perdonami, Signore, 

Che t’h o fora serrato: 

No h o 11 i ricambiato 
Un vero amore...” 

Formele istorice pentru monosilabicii am, ar şi aş sînt disilabice: amu, are şi aşi. 

Act rustic din Ilfov, circa 1600 (Cuv. d. bătr. I, 94), de două ori: amu lăsatu eu 
cu sufletul miu...” 

Act muntenesc din 1622 ( A.I.R. I, 31): „auzindu că va să facă sfântă mănăstire, 
n e-amu adunaţii toţi şi amu vorbitu...” 

Altul din 1612 ( ibid ., 71): „amu întorşii partea lui Săban Gliga..” 

Varlam, 1643,1, f. 51 a: „mulţi are hi mai bucuroşi să moară decătii să-şii des¬ 
copere boala ca să o vadzâ toţi...” 

Pe lîngă are este şi forma ară, de unde apoi actualul ar: 

Silvestru, 1651, f. 96 a: „mănâncă pre oamenii miei cumii are mănca păîne...”; 
iar f. 111 b: „deşărţie săntu fii oameniloru, minciunoşi-s fii bărbatului; de s-ura 
pune în cumpănă, mai îuşori ară fi decătii deşerţiîa...” 

Moxa, 1620, p. 352: „ară fi mai bine ce va naşte să-l arunci în foc...” 

Radu din Măniceşti, 1574 (ms. în British Mus., Harl., 6311 B): 

Io. III, 12: „cum, de aşi (aum) zice voao „...quomodo, si dixero vobis coelestia, 
de ceri, credere-aţi...” credetis...” 

Pe lîngă aşi, forma aşu prin analogie cu amu: 

Psaltirea Şcheiană, circa 1550: „Doamne Dumnedzăul mieu, se aşu face casta...” 

Unii derivă pe aş din neogrecul ăq în ac, ypâ<pr|, ăq ypaij/opev (Cihac, II, 637), 
care reprezintă pe vechiul grec imperativ dcpq = aipeţ din âipiripi (Du Cange, Gloss. 
med. Graec., introd.). O asemenea derivaţiune nu se discută. Toate formele auxili¬ 
arului am s-au născut printr-unul şi acelaşi proces fonetic al suprimării silabei mij¬ 
locii -ve---be- din prototipuri latine, şi anume: 

am - avem = habemus; 

ai = h a b e s ; 

a, au = h a b e t, habent; 

aţi = aveţi = h a b e t i s ; 

are = h a b e r e t ; 

aş = habessim. 

Pentru aş deja canonicul Cipariu ( Gramm., 278) indicase foarte bine paralelul 
italian a v e s s i , care însă nu vine din latinul „habuissem”, ci din arhaicul h a - 
748 b e s s i m , de ex. la Cicerone, De leg. II, 8: „separatim nemo h a b e s s i t deos”. 

în grai a sau au se reduce mai adesea la o. 

în următoarea doină din Ardeal acest o - au ne întimpină chiar într-o 
construcţiune chiasmatică: 

„Ies afară, luna-i sus, 

Badea v i n t -o şi s-o dus; 

Ies afară, luna-i jos, 

Badea v i n t -o şi s-o-n tors ...” 

(Jarnik-Bîrsanu, 134) 


Apoi pentru plural circulează alături cu au o formă foarte interesantă or = lat. 
habuerunt: 

„Bate, Doamne, neamţu-n drum, 

C-o ales ce-o fost mai bun 
Ş-or rămas nişte pitici, 

Altfel n-ai cum să le zici; 

Piticii care-or rămas 
Pun căciulele pe nas 
Şi fac la fete necaz!” 

(J. B., 298) 


„Şi mi-or zis floare de fragă, 
Tuturor pe lume dragă; 

Mi-or zis floarea florilor, 
Dragostea feciorilor...” 

„Cununa o fost la mine, 

Da ochii or fost la tine 
Să fi luat seama bine...” 

Ambele forme, au şi or, în acelaşi cîntec: 


(Ib., 156) 


(Ib., 171) 


„Cu cheile s-or jucat 
Mulţi pruncuţi 
Nepricepuţi: 

„Nu ştiu în foc le-au ţipat, 

O-n apă le-au aruncat...” 

(Pompiliu, Sibii, 54) 


După vocala unui cuvînt monosilabic, în unele vechi texturi iniţialul a se elide, 
ceea ce s-aude adesea şi-n graiul poporan. Aşa: 

Legenda Duminicei, 1600 (Ciiv. d. bătr. II, 44): „acastă carte o -u tremesu” = „o 
au tremesu”. 

Ruga Sf Sisinie, circa 1580 (ib., 289): „laptele măni-ta ce-/ suptu” = ce ai 
suptu...” 

Călătoria la iad, circa 1550 (ib., passim): „ce-a răstignit = ce an”; „se-n sculatu 
= se an”; „născutu-se-n = se an”; „ne-n spus - ne an”; „te-/ ivitu - te ai”; ,,o-n 
pădzitu = o an”; „şi-n necat = şi an”; „se-ra aprinde = se ară” etc. 

Cugetări în oara morţii, circa 1550 (ib., passim): „o, cum ne-mu (— ne am) 
pierdut vreme de pocăinţe de-mn (= de am) bad»ocuritu şi amu «ucatu şi-mu (= şi 
am) săritu...” 

în grai se mai observă şi un altfel de „sandhi”: 

„Se zice i-an dat în loc de: i-am dat; dar: am văzut, nu: an văzut...” (D. Geor- 
gescu. Iaşi, c. Băiceni). 

în fine, despre formele istriano-române, foarte curioase, vezi pe Ascoli, Studj 
critici I, 64-67. 

v. l Am. - b 2 Aş. - R. 


AM. - v. -an. 


AMA! s. A-MÂ! interj.; eh mais! Editorul operelor lui Alexandri (t. IV, p. 1775) 
explică pe ama prin: ce mai treabă! Este o exclamaţiune de mirare unită 
cu îndoială, care se aude numai pe-n oraşe, aproape necunoscută pe la ţară. 

Costinescu, Vocab. I, 34: ,,A-ma! aşa! ce ai făcut? de ce aşa?...” 

Alexandri, Gură-cască : „...vă închipuiţi pe mine Nae Gîscănescu înbrăcat 
husăreşte, cu nădragi strimţi şi cu chiveră? Ama! frumos m-a prinde...” 

Acelaşi, Sandu Napoilă : „...să fiu deopotrivă cu Chiosa vezeteul şi cu Mănciu- 
rică bucătarul?... ama rînduială!...” 

Acelaşi, Hagi-Petcu, act I, sc. 4: ,Ama\ Atîta mi-ar fi trebuit, să-l ascult pe 
d-luiL.” 

Acelaşi, Boieri şi ciocoi, act II, sc. 13: „Ama! Ai vorbit de te-ai pripit...” 

Filimon, Ciocoii vechi, p. 186: „pare că auz de acum pe acei clevetitori 
zicînd: Ama, cap şi la Banul! mai deunăzi nu voi să dea pe fie-sa după Postelni¬ 
cul Andronache, boier simandicos şi om al lui Caragea, şi acum o dă slugii 
acelui boier...” 

Aceeaşi interjecţiune este la neogreci, şerbi, bulgari şi turci (Miklosich, Tiirk. 
Elem. I, 11). Românii au căpătat-o abia în epoca fanarioţilor. Curat româneşte, cu 
acelaşi sens, se zice „aba !” de exemplu la De la Vrancea (B. Ştefănescu), Sultă¬ 
nica, p. 244: „A b a, moşule, încotro? un’te duci p-aşa zăpuşeală?...” sau olteneşte 
în Jocul păpuşilor: 

„ A b a , fă, unde ţi-e teatele 
Ca să-mi dea puşcheatele 
Să împuşc vrăbeatele?...” 

(G.D. Teodorescu, Poez■ pop., 121) 

v. A-ba! - Dec! 

AMÂN! interj.; grâce! misericorde! pardon! Această exclamaţiune arabă de 
iertare au căpătat-o prin osmanlii toate popoarele de pe Peninsula Balcanică, 
căci turcii, cînd ardeau şi prîjoleau tot pînă la Dunăre şi pînă la Carpaţi, n-aveai 
încotro, ci trebuia să le strigi turceşte „aman!” fiindcă altfel nu te înţelegeau. 

în cronice, aman ne întimpină numai cînd e vorba de turci, sau cînd vorbesc 
turcii. 

Neculce, Letop. II, p. 377: „nu mai avea nici o putere, numai ce striga aman, 
deci noi văzăndu-i că strigă aman, ne-au căutat numai a face pace...” 

Dionisie Eclesiarcul, Cran. (Papiu, Monum. II, 172): „şi aşa se sparge ordinea 
turcilor, caii se duc în lume zbierînd şi turcii căzuţi ţipînd: aman! aman!...” 

Enachi Cogălniceanu, Letop. III, p. 224: „(Antiohi Caragia) nu le da obraz (tur¬ 
cilor) nicidecum, nici să şeadă jos înaintea lui nu-i punea, şi să răstia asupra lor, ca 
cănd n-ar fi fost turci, ci se ruga cu aman boier, care nu cred că a fi mai fost altă 
dată...” 

Păreche cu „aman boier!” este „aman puiule!”, cînd nu supusul cerea 
iertare de la mai-marele său, ci femeia de la bărbat. 

I. Creangă, Amintiri din copilărie ( Conv. Ut., 1881, p. 10): „Pesemne te mănîn- 
că spinarea, cum văd eu; şi ia acuş te scarpin, dacă vrei; ba ş-un topor îţi fac, dacă 
mă crezi, de-i zice aman puiule\ cînd îi scăpa din mîna mea...” 

Nu e rar şi-n poezia poporană, dar numai în balade. 

Român Grue Grozovanul: 


,Aman\ ei cu toţi răcnea 
Şi din faţă-i toţi perea...” 

O baladă din Bucovina: 

„El striga în gura mare, 

Eu îi dam peste spinare; 

El striga: aman\ aman\ 

Eu mă-ntorceam şi-i mai dam...” 

în balada Doncilă: 

„Ah, amar, amar, Doncilă! 
N-am cerut aşa copilă...” 
pare a fi o eroare în loc de: 

„Ah, aman, aman, Doncilă...” 


(Marian, II, 59) 


căci vorbeşte un turc ameninţat de moarte şi care cu un moment înainte zicea 
adversarului său: „ghiaur Doncilă!”... 
v. l Turc. 


AMANDEA! interj.; tout d’un coup! â l’assaut! vite! Sinonim cu b u s t a . Se 
aude numai în Moldova, unde pare a fi destul de răspîndit. S-a introdus în grai cel 
mult de prin secolul trecut. 751 

I. Creangă, Amintiri din copilărie ( Conv. lit, 1881, p. 460): „Iară eu, amandeă 
pe uşă afară plîngînd şi încep a răcni cît îmi lua gura, strigînd megieşii...” 

Alexandri, Scara miţei, se. 12: „Ei, apoi ce fac eu acum? Ha!... Mări să fac şi eu 
ca cuconu Măgdian... Amandea la scară!...” 

Acelaşi, Iorgu de la Sadagura, act I, sc. 8 : „Dos la faţă, ş-amandea la moş 
NironL.” 

Acelaşi, Rusaliile, sc. 14: 

„Veveriţă: Rusaliile se primblă noaptea prin sat: cum le-om zări, amandea pe ele! 

Gheorghe: Dar dac-or da ele b u s t a la noi?...” 

Seulescu, Gramm., 1833, p. 170, aduce ca sinonimi: „amande pe d î n s u 1, 
daţi de tot, nu lăsa, nu te da...” 

După D. Şaineanu ( Elem. turc., p. 55) amandea este un participiu persian, tag¬ 
ma n d e , trecut la noi prin turci şi însemnînd literalmente „prădînd”, „năvălind”; 
o etimologie foarte corectă foneticeşte şi pe care totodată, sub raportul semasiolo- 
gic, o întăreşte analogia latinului „raptim” din „rapere”, ba şi româneşte „grabă” din 
slavicul „grăbiţi = pilier”. 

v. Busta. —lamă. —Iamandi. - Iurăş. - 1 Turc... 


AMANET (plur. amaneturi), s.n.; gage, nantissement. Sinonim cu zălog. 
Derivate: amanetar „creancier, hypothecaire” şi amanetez „mettre en 
gage, hypothequer”. Din turcul emânet „depot” prin neogrecul apavexi „gage”, 
apavEiebco „engager” (Cihac). 

Enachi Cogălniceanu, Letop. III, p. 233: „au chemat un mîrzac, ce avea musafir 
într-o casă la poartă, zicăndu-i: am un amanet ca să-ţi dau, dar voiu să-ţi pui capul şi 
amanetul din mână să nu-ţi dai...” 

Beldiman, Tragocl., v. 4019: 

„Săracii ce-aveau prin casă, mergea, punea amanet, 

Dîndu-i bani să-l îmblînzească, să-l vadă dezmîniet...” 

Filimon, Ciocoii vechi, p. 249: „... ia condica de amaneturi şi trece banii boieru¬ 
lui la partida plăţilor...” 

Jipescu, Opincaru, p. 108: „vă şi-mprumutăm, dar puneţi-ne amanet, zălog, 
o r moşiile, or sarea, or vinitu...” 

De la Vrancea (B. Ştefănescu), Sultănica, p. 113: „Ce-o să mai amanetăm 
la urma urmelor, dacă perdem şi-n astă-seară?...” 

v. Zălog. 


AMANETÂR 

AMANETEZ 


v. Amanet. 


'AMAR, -Ă, adj.; amer; fig. triste, penible, afligeant, dur â supporter. în sens figurat 
se apropie de amarnic.In sens propriu, distinge gustul neplăcut al unor substanţe, 
752 mai ales al unor plante prin cari îl şi defineşte poporul. Aşa, e amar pelinul. 

Doină muntenească: 


Din Bucovina: 


„Mă muncesc de vine-un an 
La poartă la Leurdean 
Să fac pelinul zahar, 

Dar p e 1 i n u -i tot amar...” 

(G.D. Teodorescu, Poez. pop., 285) 

„Dar p e 1 i n u -i tot amar 
Şi duşmanu-i tot duşman!...” 

(Marian, II, 27) 


Moxa, 1620, p. 382: „Beu păharu amară şi pelinatu ...” 

Pe lingă „amar ca pelinul”, se zice: „amar ca fierea”, ceea ce se rosteşte 
în unele locuri: „amar ca ş e r e a ” (I. Gheorghiu, Iaşi, c. Cîrjoaia), în altele: 
„amar ca c e r e a ” (G. Baltă, Neamţ, c. Bistricioara). 

„Amar ca ghinţura” (Gentiana cruciata), plantă numită şi 
fierea-pămîntului. 

,Amar ca mătrăguna” (Atropa Belladonna). 

Deşi leuşteanul (Ligusticum levisticum) nu e tare amar, totuşi în Banat se aude: 
„mi-e amară viaţa ca leuşteanul ”(L. Iancu, c. Visagu). 

Despre medicamente amare, generalmente vegetale şi tonice, cunoscute şi 
franţuzeşte sub termenul generic de „Ies amers”: 

„Că nu dau leacuri amare 
Să fie cu supărare, 

Ci tot buze rumeioare, 

Care plac la feţişoare...” 

(7. B., 374) 

In sens propriu şi-n sens figurat totodată: 


,Armară -i frunza de nuc, 
Mai amar dorn ce-1 duc; 
Amară -i frunza de fag, 

Mai amar doru ce-1 trag...” 

Intr-o frumoasă antiteză: 


(. Ibid ., 90) 


„Foaie verde nuc -amară, 

Badea-i mînios de-aseară, 

Că n-am şest cu el afară; 

Foaie verde flori de fragă, 

Iartă badeo, iartă dragă...” 

(Ibid., 105) 

v. Fiere. - Ghinţură. - Leuştean. - Mătrăgună. - Nuc. - Pelin. 

Ca şi acru, amar este în opoziţiune cu dulce. 

Proverb: 

„Cine a mîncat papară, 

Ştie d u 1 c e -i or amară...” 

Ghicitoarea despre „nuc”: 

„Nalt cît casa, 

Verde ca mătasa, 

Dulce ca mierea, 

Amar ca fierea...” 


(Pann, II, 14) 


care e şi franţuzeşte: 


(G.D. Teodorescu, Poez. pop., 235) 


„Amer comme fiel, 
Doux comme miel...” 


Codicele Voroneţian, circa 1550 (ms„ în Acad. Rom.): 


Jacob III, 11: „doară izvorul dintr-aceîaşi 
curere izvori-va dulce şi amarul...” 


„...numquid fons de eodem foramine 
emanat dulcem et a m a r a m aquam?...” 


Coresi, Omiliar, 1580, quat. XXIX, p. 12: „foarte întunecă mintea lor şi nu-i 
lasă să caute adevărulu, ce grăescu că dulcele e amară...” 

Cantemir, Ist. ieroglif. (ms., în Acad. Rom., p. 35): „cu bucăţeaoa dulce a 
vulpii înghiţi şi undiţa otrăvii amară...” 

Ibid., p. 171: „inimii închise şi de grijă cuprinse, tot dulcele amar şi tot 
largul strîmpt îi iaste...” 

Enachi Cogălniceanu, Letop. II, p. 282: 


„Oh! lume înşălătoare, 
De-mpăraţi învrăjbitoare! 
Cum era de dulce mierea, 
Acum est e-amară fierea...” 

Balada Doncilă: 

„Pentru dînsul nu e vară, 

Nu e dulce primăvară, 

Ci numai viaţă amară\” 

Doină din Dobrogea: 

„Fîntînă cu cinci izvoară, 
Două dulci şi trei amară, 
Să bea duşmanii să moară...” 


Altă din Moldova: 

„Ce-a fost veşted înverzeşte, 
Ce-i amar se îndulceşte, 
Ce-i mîhnit se-nveseleşte...” 


(Burada, Călăt., 231) 

După cum dulce se ia ca sinonim cu tot ce e plăcut sau bun, de asemenea 
amar se întrebuinţează metaforic pentru noţiunea de orice neplăcut, rău, trist, încît 
din acest punct de vedere pînă şi dulceaţa poate fi amară, ca în doina: 

„Şi eu unde mă voi duce? 

Unde mierea e mai dulce, 

Căci aice-n astă ţară 

Zău! şi mierea e amară...” 

(Marian, Bucov. II, 13) 

Istoria Iui Brîncoveanu, 1730 ( Conv. lit., 1875, p. 328): 

„Oh! amară primăvară, 

Cum ne ie turcii din ţară...” 

Coresi, 1577, ps. LXIII: 

„...întinseră arculu său, lucru amară...” | „...intenderunt arcum, rem amaram ...” 

Moxa, 1620, p. 380: „o, amară leu cu sufletu crunţii şi cu minte de fiară vrăjmaşe, 
cătâ pagubă feceşi!...” 

Beldiman, Tragod., v. 1: 

„Ce necaz, ce osîndire, vai mie! ce foc amar, 

Ce tresnet şi ce lovire, ce otrăvitor pahar!...” 

O baladă din Bucovina: 


„Şi cu gura-i blăstăma 
Cu blăstăm amar de foc 
Să n-aibă-n lume noroc, 

Cu blăstăm amar de moarte 
Ca să n-aibă-n lume parte...” 

Doină din Ardeal: 

„Bine-a zis frunza de vie 
Că dragostea nu-i moşie, 

Că dragostea se sfîrşeşte 
Şi cît lumea nu trăieşte: 
Dragostea e-nşelătoare 
Ş-aduce chinuri amarei...” 


Din Moldova: 

„Că mi-e sufletul amar 
Şi-mi e traiul în zadar! 

Vai de mine şi de mine, 

Nu mai ştiu ce-i rău, ce-i bine...” 


(Marian, II, 123) 


(. J. B., 219) 

Pentru popor, o mamă poate fi aspră, dar o soacră este a c r ă , iar o mumă 
vitregă e amară: 

„Cîte poame sînt de vară, 

Nici una nu-i amară 
Ca maica de-a doua oară...” 

(J. B., 209) 

v. Acru. 

La plural feminin, în grai se aude mai adesea amară în loc de amare ; uneori şi-n 
vechile texturi: 

Sf. Ioan Crisostom, text din sec. XVII (Cod. ms. miscel. al Bis. Sf. Nicolae din 
Braşov, p. 483): „nice zdărăindu faţa sau bâtăndu în pieptu sau glasuri lâsăndiî, ce 
numai diîn inimă să lăsăm lacrâme amară...” 

Poetul însă, din contra, îşi permite în asemeni cazuri şi pe masculinul amari: 

Zilot, Cron., p. 52: 

„Lucru vrednic d -amari lacrămi, numai jale, numai foc, 

Care este pustiirea acestui românesc loc!...” 

Adjectivul amar , foarte des el însuşi în grai, s-a mai rămurit la noi în atîtea 
crengi unele peste altele, ca nicăiri în limbile neolatine din Occident. Pe lîngă sub¬ 
stantivul amar, adverbul amar, interjecţiunea amar, vine apoi verbul 
a m ă r e s c , adjectivii amarnic şi amărîu, substantivii amăreală, 
amărime, amărăciune,amărât ură etc., fiecare exprimînd o nuanţă 
şi avînd o funcţiune proprie bine determinată. 

v. 2_4 Amar. - 1 Amarnic. - Amărăciune. - Amăresc... 

2 AMÂR (plur. amaruri ), s.n.; souffrance, peine, tristesse. Sinonim cu 
amărăciune, cu amărime, cu amăreală, dar cu o nuanţă mai 
puţin materială; aşa despre gustul bucatelor, al beuturilor, al leacurilor etc. se poate 
zice amărăciune sau amăreală, de asemenea amărime, niciodată 
însă amar, a înghiţi amăreală sau amărăciune ori amărime este 
altceva decît: 

„Multe rele-am pătimit, 

Mult amar am înghiţit ...” 

(Alex., Poez- pop. 1 , 379) 

sau la A. Odobescu Mihnea-vodă, p. 23: „am obosit tot înghiţindu-mi 
amarul...” 

Pînă şi pelinul ia un sens metaforic cînd e sinonim cu amar, ca în doina 
muntenească: 

„Doamne, cui să mai mă-nchin, 

Că dc-amar şi de pelin 
Bietu-mi suflet este plin...” 

Astfel amar e sinonim cu j a 1 e , cu d u r e r e , cu greu etc. 

Predică, 1600 (Cuv. d. bătr. II, 228): „adul îaste plinii de amară fierbinte şi 
durere fărâ seamă...” 

Text omiletic din sec. XVII (Cod. ms. miscel. al Bis. Sf. Nicolae din Braşov, 
p. 293): „pizmaşiloru mare boală îaste-le, şi amar şi j a 1 e îaste lor, numai căce-ş 
văd cu ochii pre cine-i îaste pizmă şi bâsău...” 

Act moldovenesc din 1677 ( A.I.R. III, 251): „îaste a mea moşiîa den moşii şi 
strămoşii mei, şi eu am dat năpotului meu păntru sprijinîală şi socotănţă care am 
avut la grăulşila amarul meu...” 

Varlam, 1643,1, f. 115 a: „mai mulţii amară şi durere avu căndii pogorârâ 
pre Hs. de pre cruce...”; şi mai jos, f. 119 a: „pre mene m-ai lăsat în scrabă şi în 
amară mare...” 

A. Pann, Prov. I, 42: 

„Plecă ghicitorul cu acel tatar, 

Dar prea trist cu totul şi plin de amar, 

Mirîndu-se-n sine cu ce meşteşug 
Ş-acolo să-ntoarcă vreun vicleşug...” 

Doină din Ardeal: 

„Mă dusei cu coasa-n deal, 

Cosii iarbă şi amar, 

Mă dusei cu coasa-n luncă 
Şi cosii jale adîncă!...” 

(J arnik-Bîrsanu, 222) 

Costachi Negruzzi, O alergare de cai I: „ce amar trebuie să fie în sufletul lui şi 
cîtă jale în inima soţiei sale.. 

Orice suferinţă se poate numi amar. 

„Vino, mîndră, sus pe deal, 

Und’ se face griul rar, 

Ca să scăpăm de amar!...” 

(J.B., 162) 

Sf. loan Crisostom, text din sec. XVII (Cod. ms. miscel. al Bis. Sf. Nicolae din 
Braşov, p. 508): „oamenii ceia răii ajutâ-se spre mai amară, înşâlăndii şi înşelaţi 
fiindu..şi mai jos, p. 528: oamenii ceia hitlenii şi vrăjitorii dospi-voru mai spre 
amară, înşâlăndii şi înşâlăndu-se...” 

Gr. Alexandrescu, Te mai văzui'. 

„Plăcerea, frumuseţea, podoabe felurite, 

Tot era în zadar; 

Ele nu pot să-nvie simţirile-amorţite 
D-al patimei amar...” 

La plural amaruri: 

Dosofteiu, Synaxar, 1683, dec. 10: „mulţămindu lui Dumnedzău, să ruga să-l 
mântuiască dî-acîale amaruri...” 

Samuil Clain, învăţături (Blaj, 1784, p. 61): „Foarte mare doru amu eu, ca să vă 
pociu arăta fericirea vreunui drepţii, carele cu sfîntă moarte se vede, cum să izbăveşte 
de amarurile vieţii aceştiia...” 

Prin asociaţiunea de idei: „suferinţă = neajuns = cusur”, admirabilă locuţiune 
proverbială din Moldova la I. Creangă, Povestea lui Harap-Alb ( Conv. lit., 1877, 
p. 193): „tot omul are un dar şi un amar, şi unde prisoseşte darul, nu se mai bagă în 
samă amarul...” 

Construcţiunea c u amar. 

Moxa, 1620, p. 367: „nice unu bine pre lume nu îaste ca să nu se amestece cu 
scrăba şi c u mulţii amară...” 

Predică, 1619 (Cuv. d. bătr. II, 122): „duce-te-veri cu elu în focul nestinsu şi 
întru-nturerecul de afară întru viermii neadurmiţi, îuo scărccarea dinţiloru şi plânge¬ 
re c u amaru...” 

Doină din Bucovina: 


„Nu vă uitaţi la avere, 

Că-n ea n-aflaţi mîngăiere. 

Că averea trece dealul 
Şi tu rămîi c u amarul...” 

(Marian, II, 71) 

Mai obicinuit însă „cu amar” funcţionează ca adverb. 

Omiliar de la Govora, 1642, p. 67: „păcătoşii se vor plânge şi vor începe c u 
amar a tângui...” 

Istoria lui Brîncoveanu, 1730 {Conv. lit., 1875, 330): 

„Pe rînd în casă întră 
Şi c u umăr suspina...” 

Doină din Ardeal: 

„De cînd, maică, m-ai băiat, 

C u amar m-ai blăstemat 
Cu mînile cătră soare, 

Să trăiesc cu supărare...” 

In fine: 

„Intreînjurături: dă-1 boalei! dă-1 focului! dă-1 amarului ! 
v. l Amar. - 3 ’ 4 Amar. - *> 2 Amarnic. 


(J. B., 183) 
...” (P. Olteanu, Haţeg). 


3 AMAR, adv., amerement, peniblement, tristement. Niciodată nu se întrebuinţează 
despre gust, ci numai despre suferinţe sau neajunsuri morale. 

Nic. Muşte, Letop. III, p. 69-70: „cum era săniile cu bejăniile, aşa le aducea în- 
758 cărcate de muieri şi de copii şi pe drum copii degeraţi şi fete mari cum era mai amar...” 

Cantemir, Ist. ieroglif. (ms., în Acad. Rom., p. 172): „giurămîntul între muritori 
apa curaţii fiind, vinul şi veninul fără-liagii s-au făcut, carile întîiu dulce înbată, 
apoi amar otrăveşte şi înniacă...” 

I. Văcărescu, p. 539: 

„Şi-ncepe amar ohtînd, 

Ah! ah! a! cu dor, cu jînd...” 

A. Pann, Prov. I, 42: 

„D-altă parte iarăşi vedea pe tatar 
Stînd şi el pe gînduri şi oftînd amar...” 

Balada Român Grue Grozovanul: 

„Doi tătari ţeapa-i gătesc, 

Doi amar îl chinuiesc, 

Dar el cîntă-n nepăsare 
Parc-ar fi la masă mare...” 


Balada Ştefăniţă-vodă : 

„Frunză verde stejărel! 

Am un frate voinicel 
Şi mă tem amar de el...” 

Balada Voinea: 

„Se bocea, se tînguia 
Şi din ochi amar plîngea...” 

v. 2 Amar. - 1 -Amarnic. 


(Pompiliu, Sibii, 78) 


4 AMÂR! interj.; helas! Sinonim cu vai ! şi cu celelalte exclamaţiuni de suferinţă. 

O grămădire de sinonimi reduplicaţi la Varlam, 1643, I, f. 119 b: „ o h , oh! 
mare nevoe! vai! vai! mare greutate! amar, amar!...” 

Omiliar de la Govora, 1642, p. 90: „aşa cu ţipet mare şi înfricoşat se va împlea 
gheena, şi urechile cărora vor fi acolo nemicâ altă nu vor auzi numai acestea: amar! 
amar!...” 

Mai adesea „amar!” îşi asociază pe „ v a i ! ” căpătînd prin aceasta o nuanţă 
oarecum superlativă. 

Casa unui ţăran: 

„Făcută-i din pămînt ars, 
înlăuntru-i tot necaz! 

Văruită-i tot cu var, 
înlăuntru-i vai ş-amar\...” 

( Familia , 1884, p. 420) 

Se construieşte cu dativul, ca şi lătineşte „vae”. 759 

Noul Testament din 1648, Matth. XI, 21: 

„...amar ţie, Horazin! amar ţie, „...v a e tibi, Corozain! v a e tibi 
Vithsaida! ...” Bethsaida!...” 

Beldiman, Tragod., v. 5: 

„în ce stare, amar mie! te cutremuri cînd priveşti; 

A lacrămiloru năvală chip nu este s-o opreşti...” 

Zilot, Cron., p. 15: „Ah, amar mie! cum m-am născut într-această Ţară Ru- 
mânească...” 

Adesea se întrebuinţează în construcţiune cu d e . 

Costachi Conachi, Poez., p. 239: 

„Şi voi, Dumnezei amarnici, pentru ce mai prelungiţi? 

Au cîte-am tras nu-s destule? au pesemne îmi gătiţi 
Alte morţi, alte ucideri, amar d e viaţa mea!...” 

Doină din Moldova: 


„Sărăcuţ, amar d e mine! 
De-aş simţi moartea că vine...” 

Balada Inelul şi năframa'. 

„De altul poate-ar fi bine, 

Dar e rău ş-amar d e tine!...” 

Nevasta tîlharului: 


(Alex., Poez. pop. 2 , 276) 


„C-am rămas cu rod în sîn, 
Şi nu-i rod de bun român, 
Ci e rod de om mişel, 
Sărăcuţ, amar de el!...” 

Balada Jianul: 

„Vai, sărmanul voinicel, 
Sărăcuţ, amar de el!...” 

Doină din Bucovina: 


(Alex., Poez. pop. 2 , 230) 


„Căci traiul cu tine, 

Vai ş-amar de mine!...” 

Din Ardeal: 


(Marian, I, 96) 


„Scoală, Marcule, stăpîne, 

Că-i amar şi vai de tine!...” 

(Pompiliu, Sibii, 23) 

Idiotismi: amar de cap! amar de zile! 

„Of bărbate, bărbăţele, 

Amar de zilele mele!...” 

(Marian, I, 9) 

„Căci amar de capul meu, 

N-oi avea odihnă eu!...” 

(. Ibid ., I, 104) 

„Ş-acolo mi-a merge rău, 

Căci amar de capul meu, 

N-oi avea hodină eu 
De zuraiul fetelor, 

De plînsul nevestelor.” 

(Pompiliu, Sibii, 16) 

Reduplicat: 

„Frunză verde mărăcine, 

Vai ş-amar, amar de mine!...” 

(Alex., Poez■ pop. 2 , 386) 

Adesea îşi asociază pe interjecţiunea „o!” 

In Cugetări în oara morţii, circa 1550 (Cuv. d. bătr. II, 463-5), de douăzeci şi 
cinci de ori se repetă: „o, amari” construit cu dativul sau cu vocativul, bunăoară: „o, 
amarii mencinoşiloru! o, amar ceia ce gîurâ pre cruce...”, şi apoi se încheie prin: „o, 
munca şi amarul mare! şi oamenii nu precepu...” 

Moxa, 1620, p. 364: „se stinseră curăndu, o, amarul că se sfădiră adinsiî eişi...” 

Zilot, Cron., p. 28: „dar, o amari nevoile au început şi despre Pazvantoglu...” 

Uneori „amari” figurează ca un „parbleu!” fără nici un amestec de suferinţă; de 
exemplu: 

„Hai, mîndră, la cununie 
Pînă-i frunza verde-n vie; 

Deacă frunza s-a usca, 

Cin’ amari ne-a cununa?...” 

(Jarnik-Bîrsanu, 49) 

Cu românul „amar de mine!” deja Diez (Wtb. 2 I, 18) alăturase cu drept 
cuvînt pe portugezul „amaro de m i ! ” Să mai adăugăm că şi-n Sicilia: 
„amaru a d i d d u !” literalmente „amar la el!” are acelaşi sens (Pitre, Arch. 
delle trad. popol. I, 519). De asemenea „amaru m i a ! = misero me!” (Traina). 
In toată Italia sudică amaru şi m a r u însemnează „misero”, de unde apoi sub 
forma pctpo a trecut şi-n dialectul neogrec de Bova (Pellegrini). 

v. 2 Amar. - Amăresc. 

5 AMÂR (ATTP), subst. mase. invar.; grand nombre, grande quantite, foison. Ne 
întimpină numai în idiotismul, comun tuturor românilor din Dacia lui Traian: 
„ a t î t -amar d e ...”, cînd e vorba de ceva foarte mult. 

în Ardeal: 

Basmul Indărîtnicul (Tribuna din Sibii, 1885, p. 606): „nu ştiau cui va rămînea 
a t î t a amar d e avuţie şi pentru cine s-au trudit o viaţă întreagă...” 

Basmul Lumea proştilor (ibid ., 1886, p. 1098): „la noi rău te vei odihni, că 
a t î t a amar d e gonguţe avem de ne rod şi urechile...” 
în Moldova: 

Costachi Negruzzi, Scrisoarea VIII: „cînd cineva a t î t -amar d e vreme n-a 
mîncat decît pui, pare-mi-se că are dreptate a fi sătul de ei...” 

I. Creangă, Stan Păţitul ( Conv. Ut., 1877, p. 26): „crezi tu că vom putea noi 
singuri secera şi strînge a t î t a amar d e grîu...?” 
în Muntenia: 

Jipescu, Opincaru, p. 11: „dă n-o conţină starea dă mişelii supt care să zbate 
opincaru d-a t î t -amar d ă vreme, nu miroase bine...” 

„ A t î t a amar d e” n-are a face întru nemic cu „amărăciune”, ci numai cu un 
mare număr sau o mare cîtime de ceva; este dară „atît amar de”, cu 
perderea vocalei finale ca în „abur = abure”, „afar’ =afară” etc. Sub raportul timpu¬ 
lui, „atît amar de” este în opoziţiune cu „o mică de ceas” = „une minute”. 
Iniţialul a- în „atîta amar ” nu e protetic ca la macedo-români în: „ a m a r e = 
= mare”, ci se datorează propaginaţiunii din „atîta”. 

Alexandri, O primblare la munţi, pune la plural: „Nevasta-mi era cea mai fru¬ 
moasă femeie de la munte; pare că o văd încă după a t î ţ i a amari de ani”, 
unde însă nu este decît un caz de atracţiune sintactică, 
v. Mar. - 2 Mare. 

6 AMAR, n. pr. pers. m. - v. Amărescu. 

7 AMÂR, n. pr. loc. m.; nom de certaines localites en Valachie. Despre un rîuleţ cu 
acest nume vorbeşte Dumitru Dudescul la 1638 (Arh. Stat., M-rea Căldăruşani, 
no. 1): „să se ştie cum l-am vândut o jumătate de sat ce se cheamă Hamzăeştii de la 
Amarul ot sudstvo Sac, deîn cănpu şi deîn apă ce se cheamă Amarul...” 
v. Amara. 

AMÂRA, n. pr. loc. f.; nom de certaines localites en Valachie. Frunzescu indică 
vro două sate numite Amar, apoi o baltă Amara şi Slobozia -Amara. Toate 
acestea însemnează literalmente „L’amere”. 
v. l Amar. - 1 Amar. 

' AMARADIA. n. pr. loc. f.; une riviere dans la Petite-Valachie. „Amaradie, rîu ce 
izvoreşte din munţii judeţului Gorj, percurge parte din judeţul Dolj, primeşte în sine 
pîraiele: Amărăzoae, Bărceşti, Futio, Frumuşel, Seaca şi Ploasca, şi apoi se 
varsă în Jii lîngă satul Işalniţa” (Frunzescu). După numele acestui rîu, cîteva localităţi 
învecinate, o vale în Gorj şi o plasă, apoi o plasă în Dolj şi un sat, se cheamă de 

Noi am arătat aiuri (p. 294) că finalul -adia este un sufix topic la români şi la 
şerbi, care nu e nici latin, nici slavic, şi pe care-1 găsim în Meh-adia, 
Cioc-adia, Arp-adia, Ap-adia, Var-adia, Mănăr-adia 
etc. Fiind vorbă de un rîuleţ fără nici un fel de amărăciune, ne-ar fi anevoie 
a căuta în Amar adie pe adjectivul amar = lat. a m a r u s . Mai bine se potriveşte 
grecul apapa „canal, aqueduc, ruisseau”, de unde ocpapebco „couler, arroser”. Benfey 
( Wurzellex. II, 284) indică şi-n dialecte celtice amar „auge, lit d’une riviere”. în 
medio-latina amara „cloaca, tubiculus” (Du Cange). 

v. -adia. - Apadia. 

2 AMARÂDIA (CA PE), t. de choreogr. popul.: nom d’une danse en Petite-Valachie. 
Vulpeanu (Salba română II, no. 23) publică aria unei hore olteneşti numite „Ca pe 
Amaradia”, fără alte amănunte. 

v. 1 Amaradia. 

'AMARNIC, -Ă, adj.; „austere, severe, vif, vehement, impetueux, vigoureux” 
(Cihac). Nu derivă din adjectivul amar „amer”, ci din substantivul amar 
„tristesse” prin sufixul - n i c , ca în „puternic” de la „putere”, „trainic” de la „trai”, 
„falnic” de la „fală”, „jalnic” de la „jale” etc. 

v. -nic. 

Amarnic e necesar în grai, deoarăce sinonimul amar este nu numai prea şovăi¬ 
tor, funcţionînd ca adjectiv şi ca substantiv, dar nici nu exprimă nuanţa de silă, 
proprie lui amarnic. 

Moxa, 1620, p. 347: „o [a] mămică neascultare! o năprasnică cădere!...” 

Samuil Clain, învăţături (Blaj, 1784, p. 90): „Dulcele mieu soţ, de mare jeale şi 
întristare ce mi-au venit prin caşul amarnicei morţi, multe nu-ţi pociu grăi...” 

Costachi Conachi, Poez., p. 100: 

„Ah! amarnică durere, despărţirea de amoriu! 

Ce-oi să mă fac? vai de mine! nu pot scăpa ş-oi să moriuL. 

Din inimă nici că-mi iese ghimpul acel ascuţit 

Ce mă giunghe, mă răneşte şi-mi dă morţi fără sfîrşit!...” 

Acelaşi, p. 239: 

„Şi voi, Dumnezei amarnici, pentru ce mai prelungiţi? 

Au cîte-am tras nu-s destule? au pesemne îmi gătiţi 

Alte morţi, alte ucideri, amar de viaţa mea!...” 

Costachi Negruzzi, Zoe II: „cînd am slobozit pistolul în tine, nu ştiu ce putere 
străină şi amarnică îmi împingea mîna...” 

Acelaşi, Potopul: 

„Draga mea! Nici o fiinţă pe lume nu mai trăieşte, 

Din obşteasca prăpădire nici un om n-a mai rămas, 

Numai noi mai viem încă, dar şi pentru noi soseşte 
Moartea să ne-mbrăţoşeză în acest amarnic ceas...” 

A. Odobescu, Doamna Chiajna, p. 109: „Iartă-mă, căci cu amarnice dureri am 
ispăşit, vai! şi eu păcătoasa-mi rătăcire...” 

2 Amar - 2 Amarnic. 

2 AMÂRNIC, adv.; impetueusement, terriblement, vivement, avec vehemence. 
Diferă numai prin funcţiune de adjectivul amarnic, din care derivă. E sinonim 
cu adverbul amar, dar cu o nuanţă proprie de violenţă sau de energie, pe care 
celalalt n-o are. 

Beldiman, Tragod., v. 759: 

„Blestemaţii ies afară cu gura lor mulţămind, 

Dar din inimă amarnic ocărînd şi suduind...” 

E des în cîntecele poporane din Bucovina: 


„Ioviţă, cînd mi-1 vedea, 
Amarnic se spăria...” 



(Marian, I, 80) 

„Copilele mi-1 bocea, 

Amarnic mi-1 mai jelea...” 

(Ibid., I, 65) 

„Balaban cînd l-auzea, 

Amarnic se mînia...” 

(.Ibid., I, 83) 


în satira poporană Pastile ţiganilor. 

„Toţi ţiganii se strîngea, 

La biserică venea, 

Cu femei, cu mici, cu mari, 

Cu şetrari şi lingurari; 

Şi-n biserică întrau, 

La un loc se grămădeau 
Şi amarnic mai cîntau...” 

(G.D. Teodorescu, Poez. pop., 264) 

v. 1 Amarnic. 

AMĂGEALĂ (plur. amăgele s. amăgeli), s.f.; tromperie, ruse, seduction, leurre, 
ensorcellement. Sinonim cu amăgire, care însă arată o acţiune, pe cînd amăgeală 
exprimă o stare. Sinonim şi cu amăgitură, care cuprinde însă o nuanţă de 
despreţ. 

Dosofteiu, Liturgiar, 1683, f. 30 a: „l-au ziditu-lu şi de amă'ala şîarpeluî do- 
764 molitu supus...” 

Cantemir, Ist. ieroglif (ms., în Acad. Rom., p. 26): „apoi şi alte lucruri de 
vicleşuguri, îngăimelede amăgele şi fapte pline de răutate...” 

Acelaşi, p. 177: „de lucru spurcat scărăndăvicos ca acesta se apuca, ca el orga¬ 
nul fără-legii, vasul otrăvii, lingura vrăjbii, tocul minciunilor, sîlţa amăgelii, cursa 
vicleşugului, văpsala strîmbătăţii şi vînzitoriul dereptăţii să se facă priimi...” 

Acelaşi, Divanul, 1698, f. 98: „a mă păzi foarte mi se cuviind cade, ca în tine 
(lume) lăcuind, ca cum n-aş fi în tine să mă socotesc, şi cu acasta de ale tale 
îndivuri-închipuri de amăgele să mă scutesc...” 

Ibid., p. 148: „alta nu iaste fără numai căptuşituri, amagele şi mas¬ 
carale ..” 

Neculce, Letop. II, 436: „tot ca să se mai lungească, să treacă vara cu amăgele, 
după cum este nătura turcilor...” 

v. Amăgesc. - Amăgire. - Amăgitură. - -eală. 

AMĂGELNIC, -Ă; adj.; trompeur, seducteur. Sinonim cu amăgitor, dar cu o 
nuanţă mai energică. Derivă din amăgeală prin sufixul -n i c . 

Cantemir, Divanul, 1698, f. 3 b, cuvintele înţeleptului cătră Lume: „deci acmu, 
o amăgialnico, acasta iaste înpărăţiia ta!...” 
v. Amăgeală - -nic. 

AMĂGESC ( amăgit, amăgire), vb.; „charmer, seduire, eblouir, surprendre, 
enchanter, fasciner, tromper etc.” (Pontbriant). Sinonim cu î n ş e 1, dar exprimînd 
mai multă dibăcie, un meşteşug mai supţire. 

Un act din 1594 ( Arhivul ms. al lui Petru Şchiopul, în Acad. Rom.) povesteşte 
istoria unui vestit amăgitor de atunci: „dăm ştire de Giva şi de frate-său Pascali 
cine sămtu ei; sămtu ei eşiţi de la Răguza la Sofiîa întru oraş turcescu, şi acolo 
lăcuindu oarecătâ vreme s-au îndătoritu, apoi prentru dătorii au fugit în Ţara Mun¬ 
tenească, făcăndu-se acolo negoţitori; şi lăcuindu acolo, au îndrăgit acolo acel Giva 
o văduvă grîacâ bogată, şi peţindu-se ei pre ia, lăuda-se că iaste neguţător mare şi cu 
avuţie multă şi de casă mare de la Raguza şi să făcîa că e de legîa grecască; aşîa pănâ 
o amăgi şi luo acîa giupănîasâ după sine, caria lăcuindu cu nusul vădzu că e amă¬ 
gită şi înşelată de el, necum să aibă nescae bunătate şi avuţie cumu se lăudase, 
ce încă de dătorie scăpase de acolo; caria mai multu n-au vrut cu nusul să lăcuîascâ, 
ce s-au înpărţit de-nsul. Cătră acasta iară mărturisim, după acaîa acestui sau acelui 
Givei s-au încredzut iară acolo în Ţara Muntenîascâ un neguţătorii! den Raguza ce 
lăcuiîa în Trăgovişte, ca unui priîaten şi ca unuia ce era de o limbă şi de o ţară şi de 
un loc; la moartîa sa ş-au lăsat casa, muîarîa şi fecorii săi să-i fie grije şi milă, carele 
după acîaîa aşa au fost bunu că l-au amăgit fata lui şi o au ruşinat; şi după ce o au 
ruşinat, nu puţină avuţie l-au luat şi au fugit la Moldova...”, şi se mai adauge apoi că, 
amăgind mereu în dreapta şi-n stînga, Giva a căpătat în arendă toate vămile Moldovei. 
I. Funcţiunile, 
a) Sub forma activă. 

Pravila Moldov., 1646, f. 92: „hotru să chîamâ nu numai cela ce îndeamnă muerile 
spre zburdăcîune şi spre poftă rîa, ce încă şi cela ce le amăgeşte cu alte meşterşuguri...” 

Noul Testament , din 1648, Marc. XII, 13: „trimeaserâ la elu unii deîn farisei şi 
deîn irodiîani ca să-l prinzâ cu cuvântulu”, explicat la margine prin: 
„să-l amăgească...” 

Dosofteiu, Synaxar, 1683, dec. 29: „făcându ei aşîa, vădzu Irodii că-1 amăgiră 
şi să mânie foarte...” 

Cantemir, Ist. ieroglif. (ms., în Acad. Rom., p. 41): „odînăoară un blănaru în 
meşterşug isteţ pre altul în cunoştinţă prostatec au amăgit, şi în loc de piale de breb 
i-au vîndut blană de vidră...” 

Acelaşi, Chron. II, 355: „crude basme şi rîncede minciuni, cu carele un sirbac 
au amăgit pre un rusac...” 

Mihaiu Racoviţă, 1725 (A. I. R. III, 279): „iară alţi bani 61 lei tot au rămas, şi tot 
l-au amăgit că l-a da şi nu î-au mai dat...” 

Mitrop. Antim, Predice, p. 101: „frumseţea pomului celui oprit nu-1 va 
înşela, şarpele nu-1 va vicleni, muerea nu-1 va amăgi...” 

Beldiman, Tragod., v. 405: 

„Atunce toţi d-impreună, greci, boieri, neguţitori, 

Luînd cu ei din călugări, pentru că-s buni cerşitori, 

Se pornesc în tot oraşul, toţi încep a îndemna, 

Nu se ruşinau a zice la cîţi îi întîmpina; 

Vrînd să amăgească lumea, credinţă la mijloc scot 
Că dau război pentru dînsa, încredinţează cît pot...” 

Zilot, Cron., p. 3: 

„Diavolul şi atîta, văzînd pre om fericit, 

Prin muiere ficleneşte pre Adam l-au amăgit...” 

A. Pann, Prov. I, 76: 


O doină: 


Altă: 


„Ce ai socotit, ţigane? Pe Dumnezeu s -amăgeşti] 

Amar de tine...!” 

„Iar nevasta, de iubeşte, 

Se preface că boleşte, 

Geme, zace, se boceşte; 

Şi bărbatu-şi amăgeşte...” 

(Alex., Poez. pop. 2 , 358) 

„Draga mea supţire-n trup, 

Harnică maic-ai avut! 

De frumoasă te-a făcut 
Cu ochi negri de ochit, 

Cu sprîncene d e-amăgit...” 

(Jarnik-Bîrsanu, 30) 

b) Sub forma reflexivă. 

Moxa, 1620, p. 369: „elu s e amăgi de dragostea aurului...” 

Pravila Moldov., 1646, f. 145: „mai vrătosu vinulii ce va fi băuţii, vădzăndu-lu 
limpede şi frumoşii la faţă şi moale şi dulce la gustare, de-are fi şi înţelepţii neştine, 
totii să amăgîaşte, părăndu-i că nu să va înbăta...” 

Cantemir, Ist. ieroglif. (ms., în Acad. Rom., p. 21): „putinţa în mîndria sa 
amăgindu -s ă , lucruri peste putinţa sa începe...” 

Samuil Clain, învăţături (Blaj, 1784, p. 14): „Cu adevărată n e amăgimu cîndu 
trăimu, ca cum nu amu crede că vomă să murimă...” 

Beldiman, Tragod., v. 2613: 

„Ş-aşa într-o dimineaţă, cu un chip mult tîlhăresc, 

Amăgindu -s ă portariul, toţi înnuntru năvălesc...” 

Zilot, Cron., p. 117: 

„Săracul vultur românesc, cum s-amăgi de vulpe 
Cuibşorul lui cel strămoşesc în gura ei să-l surpe! 

Pre toată hiara şi pre leu făcutu-le-au să crape, 

Iar d-ale vulpii linguşeli nu au putut să scape!...” 

A. Pann, Prov. II, 83: 

„Tînăra nevinovată 
Lăsă să s e amăgească 
Şi-i zîmbi cîteodată...” 

Gr. Alexandrescu, Nina: 

„în sfîrşit, Nino, simţ că trăiesc; 

Inima-mi astăzi e izbăvită 
D-acea robie nesuferită; 

Mai mult asupră-mi nu m -amăgesc...” 

II. O r i g i n e a . 

Asemănarea fonetică între amăgesc şi spaniolul a m a g a r „ menacer” (Lex. 
Bud.) se înlătură prin marea deosebire logică între ambele cuvinte; asemănarea lo¬ 
gică între amăgesc şi maghiarul â m i t g a t n i „seduire” (Cihac) se înlătură prin 
imposibilitatea fonetică de a le apropia pe unul de altul. Ambele aceste etimologii 
ar trebui respinse chiar dacă nu s-ar găsi una pe deplin îndestulătoare, care - credem 
noi - se găseşte în cazul de faţă fără multă greutate. Amăgesc presupune pe mag, 

după cum „îndrăgesc” presupune pe „drag”. Iniţalul a, fiind prepoziţional în toţi 
verbii cîţi se încep prin am-: ameninţ, ameţesc, amorţesc, amuţesc etc„ rămîne sim¬ 
plul măgesc, corespunzător grecului perena) „ensorceler, duper, tromper”, din payoq 
„magicien, sorcier”, cu un sens fundamental de „fermec”, care nici la români nu s-a 
perdut de tot, bunăoară într-un text din sec. XVII (Cod. ms. miscel. al Bis. Sf. Nicolae 
din Braşov, p. 494): „hitlenii oameni şi fărmâcâtorii îndeamnă spre mai 
amarii, amâgindu şi amâgindu- s e ...”; sau la A. Odobescu, Doamna Chiajna, p. 63: 
„Firea le este a se strecura pe la cei cu puterea şi a le amăgi minţile printr-un far¬ 
mec ...”; dar mai ales la mitropolitul Varlam, 1643,1, f. 62 b, unde se întrebuinţează 
anume cu sensul de „fasciner”: „căndu voriî să-ş facâ cruce, numai ce mâhâescu 
cumăna cum are amăgi oarece, aceia nu îaste cruce, ce-i o măniecie...” 

Pe la 1790, domnind în Ţara Românească Mavrogheni, devine favorit al princi¬ 
pelui un Perticari: 

„Cu minciuni zicînd că ştie 
Foarte bine-astronomie, 

Adicăte ghicitor 
Şi de stele cititor, 

După care amăgire 
Credea-ntr-însul peste fire...” 

spune o cronică ritmată de atunci ( Buciumul , 1863, p. 28), unde în loc de amăgire, 
greceşte s-ar putea pune pcr/e-opa. 

Sub raportul curat istoric de relaţiuni internaţionale, amăgesc este grecul pa- 
yenco, pe aceeaşi cale ca farmec = gr. cpdppaKov. Această derivaţiune se-mpacă 
dară deopotrivă cu fonologia, cu semasiologia şi cu istoria. Deşi ambele vorbe payeîa 
şi (pappaKeîa străbătuseră în Occident deja în epoca romană şi deşi în dialectul 
sicilian se află chiar un derivat a m m a g a r i „far inganno abbagliando la mente, 
affascinare, sorprendere con maraviglia, incantare” (Traina), adecă întocmai româ¬ 
nul amăgesc, ba încă şi cu prepoziţionalul a, totuşi pentru acesta din urmă este mai 
de crezut un împrumut de la grecii bizantini, de pe cînd ei stăpîneau Peninsula 
Balcanică pînă la Dunăre. Tot de atunci datează stafie = gr. cnoixeîov, bos- 
c o n e s c = gr. paaKodvto etc. 

în acest mod se întăreşte bănuiala lui Laurian şi Maxim (I, 56) despre amăgesc: 
„derivaţiunea cu probabilitate este de la m a g u s (pâyoq), care înseamnă şi fer¬ 
mecător şi înşelător şi a m ă g i t o r ”, cu acea rezervă însă foarte esenţială că 
vorba nu ne-a venit din Roma, ci de la bizantini. Să nu uităm a mai adăugi că deja 
Bobb (1822,1, 38) propusese: „amăgesc - quasi magio, magice decipio”. 

v. Amăgeu. - Boscoană. - Fannec. - l Grec... 

AMĂGEU (plur. amăgei), s.m.; seducteur, faiseur, charlatan. A despărut din grai, 
dar ar trebui re-nviat. E sinonim cu amăgitor, care însă funcţionează şi ca 
adjectiv, pe cînd amăgeu este numai substantiv. Finalul -eu nu e un sufix românesc, 
ci un rest din grecul payen (Tije;) „sorcier”, „charlatan”. 

768 Omiliar de la Govora, 1642, p. 59: „ş-atunce minciunile şi înşălâcîunea acelui 

Varlam, 1643,1, f. 333 a: „de multe ori s-are închipui dracii în trupuri de oameni 
morţi ş-ar smenti pre mulţi; şi diîntru oameni sânguri s-are scula amăgei şi 
mencunoşi...” 

Dosofteiu, Synaxar, 1683, dec. 16: „vicleanulii sămănându neghină în urechile 
înpăratuluî Vasilie de pre limba săhastruluî amăgeu Avva Santavarinii, acela amăgeu 
păcăli de cădzu la-nchisoare Leonu cu femîaîa-ş...” 

Cantemir, Ist. ieroglif. (ms., în Acad. Rom., p. 226): „a amăgeilor cea mai de 
frunte învăţătură şi mai de treabă schimonositură iaste, ca în inimă pre cacodemo- 
nul, iară în faţă eudemonul să poarte...” 

Ibid., p. 219: „au nu amăgeul şi s i f a r u 1 acela atătia crunte sudori mi-au 
vărsat?..” 

Este cu desăvîrşire fals că amăgeu însemnează „în vechii noştri cronicari cur¬ 
tean, curtizan” ( L.M., Gloss., p. 19). 

v. Amăgesc. - Amăgitor. 

AMĂGIRE (plur. amăgiri ), s.f.; illusion, seduction, allechement. Sinonim cu 
amăgeală, dar exprimînd o durată mai trecătoare, o acţiune, nu o stare. 

Zilot, Cron., p. 92: „care monedă fiind foarte proastă şi mincinoasă şi risipindu-se 
ş-aici în ţară, pe care văzîndu-o şi neguţătorii şi alţii locuitori ai Bucureştilor şi 
cunoscîndu-o de faţă amăgire şi sărăcie, turburîndu-se toţi şi închizînd prăvăliile...” 

Critil şi Andronius (Iaşi, 1794, p. 81): „ce vomii putea noi a mai afla aicea 
decîtiî amăgiri preste amăgirii...’’'’ 

Costachi Conachi, Poez ., p. 232: 

„Mai strînge-mă cu durere, mai cuprinde-mă în braţă; 

Şi de este amăgire, dar îi plină de dulceaţă...” 

Acelaşi, p. 89: 

„Ticălosul om te gustă, şi într-a sa amăgire 
Abia zice: o, prea dulce şi hazlie fericire...” 

Gr. Alexandrescu, Viaţa cîmpenească: 

„Şi florile tinereţei, 

Visuri, nădejdi, amăgiri, 

Acea ghirland-a vieţei 
Ţesută de năluciri...” 

v. Amăgesc. - Amăgeală 

AMĂGIT, -Ă, adj.; part. passe d’amăgesc : trompe, ebloui, seduit. Pe cine l-au 
amăgit alţii, sau care s-a amăgit pe sine-şi. 

Zilot, Cron., p. 61: 


„O, Doamne, ce vorbeşti? citeşte-această carte, 

De cele ce vorbeşti cît este de departe! 

Citeşte-o, mă rog, cu bună desluşire, 

Vezi că eşti amăgit şi-ţi vino în simţire...” 

A. Pann, Moş Albu I, p. 63: 

„Te ţineam că eşti cu minte, dar acum te văz prea prost, 

Şi la părerile mele de tot amăgit am fost...” 

v. Amăgesc. - Amăgitor. 

1 AMĂGITOARE. - v. Amăgitor. 

2 AMĂGITOARE, s.f. ; t. de zool.: variete de pie-grieche, Lanius excubitor. Sinonim 
cuberbecel, lupul-vrăbiilor, capra-dracului, sfrîn- 
c i o c etc., „o pasere de o fire rea, căci imitează viersul paserilor mai mici şi mai 
slabe, şi astfel înşelîndu-le la sine, le prinde şi le omoară” (Marian, Omit. 
II, 78). Numele amăgitoare, deşi foarte potrivit, totuşi se aude pe alocuri numai în 
Moldova (S. Poppoviciu, Iaşi, c. Golăeşti). Acelaşi sufix e foarte des în nomencla¬ 
tura ornitologică: bocănitoare, căţărătoare, ciocănitoare, privighetoare etc. 

v. Amăgesc. - Amăgitor. - 2 Berbecel. - -toare. 

AMĂGITOR, -OARE, adj. et subst.; celui ou celle qui trompe, qui dupe, qui seduit. 
Sinonim cu înşelător, dar prin mijloace mai măiestrite. Se deosebeşte de 
amăgeli, care e numai substantiv şi numai masculin. 

Varlam, 1643,1, f. 34 a: „aicea pre pâmăntu-i îaste şi inima şi găndulu şi toată 
nedejdea şi avuţiîa, care lucru îaste amăgitorîu, că de nu o fură furii sau de nu 
rugineşte şi de nu putredeşte, totuş vine moartea şi râmăine altora...” 

Critil şi Andronius (Iaşi, 1794, p. 76): „Acastă parte a cetăţii - au zişii unii omii 
înbrăcatii cu verde - este pentru cei vicleni a m ă g i ţ i, şi ceialaltă pentru cei vi¬ 
cleni amăgitori...’’'' 

Neculce, Le top. II, p. 313: „se potrivia amândoi aceşti boieri (Ilie Cantacuzino 
şi Panaiotachi Morona) într-o fire, după cum se zice: calul rîios găseşte copaciul 
scorţos; iuţi, mândri, minciunoşi, făţarnici, jurători pentru fiece, amăgitori...” 

I. Văcărescu, p. 8: 

„Cînd cu mreji amăgitoare 
Vii prindeam păsări din zbor, 

Cînd prin ţevi fulgerătoare 

Cu plumb le-azvîrleam omor...” 

Costachi Conachi, Poez ., p. 89: 

„Ticălosul om te gustă şi într-a sa amăgire 
Abia zice: o, prea dulce şi hazlie fericire! 

Şi îndată de pe limbă 

în otravă i se schimbă 
Acel amăgitoriii bine, 

Ce dintr-o părere vine...” 

Costachi Negruzzi, Aprodul Purice : 


„Se fălea deşertul ungur cu-acel vis amăgitor 
Că o ţară neapărată va pustii prea uşor, 

Şi-n a sa zădărnicie i se păre că vedea 
Lacrimile cum se varsă, sîngele cum şiroia...” 


Jipescu, Opincaru, p. 10: „Ce-i mai rămîne ţăranului la sat? Paili, fînu, coceniţi], 
pătulili, o circiumă cu ochi dă lele amăgitoare...” 

Doina Lume : 


Altă: 


„C-aşa-i lumea trecătoare, 

De voinici amăgitoare, 

Ca o apă curgătoare: 

Unul naşte ş-altul moare...” 

(G.D. Teodorescu, Poez■ pop., 287) 


„Că lumea-i amăgitoare, 

Ca o floare trecătoare, 

Ca o apă curgătoare...” 

(Alex., Poez. pop. 2 , 386) 


v. Amăgesc. - Amăgeu. - Amăgit. 


AMĂGITORESC, -EASCĂ, adj.; appartenant au trompeur, dependant d’un 
seducteur. Derivat din substantivul amăgitor, acest cuvînt ne întimpină la 
Cantemir, Ist. ieroglif. (ms., în Acad. Rom., p. 125): „Aceştia şi altele multe ca 
aceştia amăgitoreşti şi tragodiceşti Moimiţa descîntînd...” 

în grai se aude uneori şi adverbul amăgitoreşte (Pisone). 
v. Amăgitor. 


AMĂGITOREŞTE, adv. - v. Amăgitoresc. 

AMĂGITURĂ (plur. amăgituri), s.f.; ruse, tromperie. Sinonim cu amăgeală, 
dar cu o nuanţă de despreţ. Amăgitură se referă la amăgeală ca „înşelătorie” 
la „înşelăciune”. Se întrebuinţează mai ales la plural: amăgituri - amăgele 
mărunte. 

Fragment dintr-un Synaxar din sec. XVII (Cod. ms. miscel. al Bis. Sf. Nicolae 
din Braşov, p. 658): „Atunce zise Simon frăjitorîul cătrâ Eparhul: zi să-mi tae capul 
şi voîu înviîa a treia zi; şi puse în nălucă un berbece şi tăîarâ capul berbecelui şi 
nărodul nu precepea; iară Sveti Petrii oblici pre el şi-i arâtâ amăgitura...” 

Miron Movilă Barnovski, 1628 ( A.I.R. I, II, 187): „eu fiind acuma în mana 
păgânilor de bunăvoîa mea venit în mâna lor, pre amăgiturile şi înşelăciu¬ 
nile lor...” 

Varlam, 1643,1, f. 73 b: „binele şi slava aceştii lumi de răs şi de smentealâ să o 
avemu, cum au dzisu înţeleptul: râsului am dzisii amăgiturâ...” 

Pravila Moldov., 1646, f. 24: „oricine va înbla cu amăgituri şi nu va plăti vama 
cea domnească, acela îaste ca un furii...” 

Corbea, Psaltire, circa 1700 (ms„ în Acad. Rom.), ps. XXXIII: 

„Limba-ţi de la reu îţi opreşte 
Şi buzele-ţi ţi le păzeşte, 

Ca nu vicleşug să grăiască 
Şi amăgituri să bîrfiască...” 

v. Amăgeală. - -tură. 

AMĂGULESC (amăgulit, amăgulire ), vb.; cajoler, câliner, caresser, flatter. Acelaşi 
cuvînt cu măgulesc, numai amplificat prin prepoziţionalul a. 

Cantemir, Ist. ieroglif. (ms., în Acad. Rom., p. 87), vorbind despre Veveriţa, 
care e mîndră de a-şi ţinea coada peste cap, urmează: „într-acesta chip coada în loc 
de cap puindu-i, amăgulind- o o aşezară...” 
v. Măgulesc. 

AMĂN. - v. Amin. 

AMĂNÂR. - v. Amnar. 

AMĂNÂRE. - v. Animare. 

AMĂNÂT. - v. Amînat. 

AMÂNDOI. - v. Amîndoi. 

AMĂRĂCIOS, -OASĂ - v. Amărîu. 

AMĂRĂCIUNE (plur. amărăciuni), s.f.; amertume, au physique et au moral. Mult 
mai întrebuinţat decît sinonimii amărime şi amăreală. Sub raportul 
suferinţelor morale circulează în concurenţă cu substantivul amar, dar exprimînd 
o nuanţă mai vulgară şi mai puţin intimă. E totodată sinonim cu toate cuvintele 
relative la supărări omeneşti. 

Omiliar de la Govora, 1642, p. 34: „şi începu întru amărăciunea sufletului său 
a grăi...” 

Dosofteiu, 1673, f. 13 b: 

De blăstăm, de ghulâ şi de-nşelăcîune...” 

Ioan din Vinţi, 1689, f. 2 a: „o fereşte pre îa de toata ispitirîa diavolului, şi 
cuconul care s-au născuţii dintru îa îlii socoteşte de toată amărăcîunîa, de toată 
r ă u t a t î a , de tot vihorulu protivniculuî ...” 

Cantemir, Divanul, 1698, f. 81 a: „apele, adecă maria, amărăciuni şi dode - 
i a 1 ă să tîlcuiaşte: nevoile, neaşedzările şi amărăciunele lumii ape¬ 
lor şi mării să asamănă...”, unde în contextul grec: „7UKpd5a, al juKpiaiq.. 
Corbea, Psaltire, circa 1700 (ms., în Acad. Rom.), ps. LVI: 

„Căce din cer au trimis, şi de sîrg pre mine 
El m-au mîntuit deplin din amărîciune ...” 

Ca sinonim cu „întristare” şi-n antiteză cu „bucurie” şi „veselie”: 

Mitrop. Antim, Predice, p. 158: „din ziua aceia pănă la Paşti este a întris¬ 
tării şi a amărăciunii-, iar de la Paşti pănă la Rusalii este vremea bucuriei şi 
a veselie î...” 

în antiteză cu „amor”, la Costachi Conachi, Poez., p. 230: 

„Acele inimi unite nu ştiu ce-i deşertăciune, 

Căci iubirea mistuieşte orişice amărăciune, 

Şi fiind împreunate, şi la haz şi la durere: 

Un năcaz la amîndouă fireşte are scădere...” 

Dar amărăciune este şi o urmare a amorului: 

Costachi Negruzzi, Şalul negru: 

„Căci atunce lesne în amor credeam 
Şi amărăciunea -i încă n-o ştiam...” 

Gr. Alexandrescu, Cînd dar.... 

„Cînd dar o să guşti pacea, o, inimă mîhnită! 

Cînd dar o să-nceteze amarul tău suspin? 

Viaţa ta e luptă, grozavă, ne-mblînzită, 

Iubirea vecinie chin. 

Din cupa desfătării amărăciunea naşte...” 
v. l ’ 2 Amar. - A mă reală. - Amărime. - -ciune. 

AMARALUŢA, s.f.; t. de botan.: gentianelle, Exacum (Cihac). Plantă exotică, 
înrudită cu ghinţura. 
v. Ghinţură. 

A-MARAMI, t. de choreogr. popul. - v. Măramă. 

AMĂRĂTOR, -OARE, subst. et adj.; ce qui rend amer, qui vexe, qui irrite, qui 
exaspere. Ceva sau cineva care amăreşte în sensul moral al acestui verb. 
Sinonimica se cuprinde în următoarele contexturi: 

Psalm LXXV1I, 8, după Coresi, Silvestru şi Dosofteiu: 


1577: 


1651: 


1680: 


,...rudâ rea şi mani- 


„...neamii despărţită de ,, 

la Dumnezău şi î n d ă - torni 
r ă p t n i c ...” 


.rod ţăpos şi amărâ- 


o a s a 


= yevea OKOÂ,iâ Kai 7iapa7UKpaivouoa = generatio prava et exasperans. 
Acelaşi pasagiu la Corbea, circa 1700 (ms. în Acad. Rom.): 


„Ca părinţilor ei să nu fie 
Rudă rea, fără de omenie 
Intoartă, crudă, amărîtoare, 
Oţărîcioasă ...” 


v. Amăresc. 

AMĂRĂTURĂ (plur. amărâturi), s.f.; amertume. Sinonim foarte rar cu 
amărăciune, amăreală, amărire etc., care presupune ceva amar 
îndesat, fără a fi mult ca în a m ă r i m e . 


Dosofteiu, 1680, ps. XCIV: 

„...nu năsprireţ inemile voastre ca întru 
amărâturâ...” 


,,...pr) ox?ir|p\)vr|T£ tck; KapSiaq uprov, 
dxţevTcp itapaKiKpaoţirâ ...” 


unde la Coresi, 1577: „ca în mânie”, 
v. Amărăciune. 

AMARAZOAIE, n. pr. loc f.; un ruisseau dans la Petite-Valachie. 
v. Ama rad ia. - -oaie. 

•A MĂ REA. - v. ] Amărel. 

2 AMĂREÂ (plur. amărele), s. f.; t. de botan.; chardon-Marie, Carduus Mariae. 
Termen întrebuinţat peste Carpaţi ( Lex. Bud.). Nu derivă din a m a r , ci din M a - 
r i a , modificîndu-se prin etimologie poporană. 

1 AMARE ALA, s.f. ; amertume. Amăreală lîngă a m ă r i m e , ca „acreală” lîngă 
„acrime”, ambii termini foarte rar întrebuinţaţi în alăturare cu sinonimul 
amărăciune, în privinţa gustului şi cu substantivul amar despre suferinţe 
morale. 

Samuil Clain, învăţături (Blaj, 1784, p. 62): „în însele dezmierdări aflămu şi 
ceva amărală, aşa joculu, înbuibarea, desfătarea trupească, beţiia şi altele de aces¬ 
tea, urăcune, greaţă, durere de capuşi alte nevoi şi b o a - 
1 e ne pricinuescu...” 

774 Barac, Risipirea Ierusalimului, 44: 






AMĂRESC 


„Dintr-înşii cei mai cu minte 
Şi bărbaţi mai dinainte, 

Vedea unde va greşala 
Să-ş răsufle amăreala...” 

v. 2 Amar. -Amărăciune. — Amărime. 

2 AMĂREALĂ, s.f.; t. de botan.: herbe â lait, Polygala vulgaris. Se cheamă mai 
obicinuit şerpariţă (Dr. D. Brîndză). Se zice şi latineşte „Polygala ama¬ 
ra”. 

v. Şerpariţă. 

AMAREAŢA, s.f. ; amertume. în dialectul daco-român nu se întrebuinţează, deşi 
este indicat la Cihac (I, 11), ci numai la macedo-români. Lat. a m a r i t i e s . 
v. - 1 Amăreală. 

1 AMAREL, AMĂREÂ, diminut. d’a m a r : un peu amer. - v. Amar. - 2 Amărea. 

2 AMĂREL, s.m.; t. de botan. în nomenclatura botanică germano-româno-ruteană 
a lui Alth ( Hauptbericht f. Bucovina, 1862, p. 82): „Bitterandron -Amarei - Terpke 
zilie”. - ? 


AMĂRESC (i amărît, amărîre), vb.; rendre amer, aigrir, affliger. Ca verb activ, 
însemnează a face amar ceva şi a supăra pe cineva; ca verb reflexiv sau reciproc: 
a se face amar însuşi ori unul pe altul, a fi supărat însuşi sau unul pe altul. 

Biblia Şerban-vodă din 1688: 

Sirach. XXXVIII, 17: „amăraşte plânge- „...a m a r u m fac ploratum et cale- 
rea şi înfierbântă tânguiala...” fac planctum...” 

Formele: amarase, amărăşti, amăraşte, adecă cu a şi o pentru e, sînt foarte 
obicinuite în grai: 

Anton Pann, Erotocrit II, 34: 

„Iată-1 cu toate aceste, 

Acuma biruit este: 

Vedeţi cum se amăraşte 
Ş-abia carul îşi tîraşte...” 

Cîntec poporan din Bucovina: 

„Să mă chinuiesc 
Şi să-mi amărăsc 
Inimioara mea, 

Sărmana de ea!...” 


(Marian, 96) 775 

în vechile texturi amăresc corespunde obicinuit paleoslavicului ogorîcati 
de la g o r î k ii „amar” şi grecului 7UKpodvco de la JUKpoq „amar”, iar corespun- 
dintele latin este exacerbo. Dar cu acelaşi sens se zice şi italieneşte amareg- 
gio, amarezzo, sau chiar a m a r i s c o , de ex. intr-un vers citat de Tommaseo: 

„Non posso lo meo cor sempre a m a r i r e 
Come amariscono i poeţi in verşi...” 

Fragment circa 1600 ( Cuv. d. bătr. II, 81): „mumei iadul cela ce au pogoritu în 
îadu; amări- se căînbucă de trupul lu...”; şi mai jos: „iadul se amârise şi căzu »osu, 
amărâ- se şi se deşertă, amâri-se şi fu batjocură...”, unde în contextul slavic pretu¬ 
tindeni: agorei - sş. 

Psalm LXXVII, 40, 56: 


Coresi, 1577: 

„de cate ori amărără elu in pustie, în¬ 
tărâtară elu în pământu fărâ apâ...” 
Dosofteiu, 1680: 

„şi ispitiră şi amărără pre D-zăul cel de 
sus...” 


Dosofteiu, 1680: 

„de câte ori l-au amărâţii -1 în pustie, l-au 
mâniatu-1 în pământu fără de apâ...” 
Silvestru, 1651: 

„mai ispitiră şi m ă n i a r ă Dumne- 
zăul den nălţie...” 


= exacerbaverunt = mp£7UKpavav. 

Ca sinonim cu vechiul d o d e e s c : 

Coresi, Omiliar, 1580, quatern. VI, p. 1: „amărâi- mâ şi mi se d o d e i cu voi 
necredincioşii lăcuindii...” 

în antiteză cu îndulcesc: 

Acelaşi, quat. XIV, p. 1: „apa deîn ceriu deştinge de hrăneşte şi adapă, şi întru o 
vedere fiindii şi în multe chipure are firi, că înălbeşte şi negreşte, ruşaşte şi mohoraşte, 
îndulceşte şi amâraşte...” 

Amăresc în specie ca verb activ: 

Samuil Clain, învăţături (Blaj, 1784, p. 87): „înprotivă, ţ-amă grăiţii, înprotivă 
ţ-amii răspunsă, şi te-amă supărată şi te-amă amărîtu şi te-amă întris¬ 
tată ...” 

Costachi Conachi, Poez., p. 99: 


„De-acum nădejdile toate de la mine s-au sfîrşit, 
Moriu luîndu-mi ziua bună de la ceea ce-am iubit... 
Mă duc, mă-ngrop în pustiiuri, lumină să nu mai văz! 
Ah! ascultă-mă, stăpînă, pînă nu mă depărtez: 

Astăzi mă despart de tine cu sufletul mai sfîrşit, 
Pentru că a ta cruzime l-au a r s şi l-au amărit!...” 


Amăresc în specie ca verb reflexiv sau reciproc: 
Anton Pann, Prov. II, 132: 

AMĂRIME 


Tot cu gîr-mîr să trăiască, 
Vecinie să se amărească...” 


Fratele răsneţ: 

„Că de cînd ne-ai părăsit, 
Cărările-au înverzit, 
Sufletu-mi s-a amarît, 
Faţa mi s-a veştezit, 
Soarele s-a înnegrit...” 

Idiotism: „a-şi amârî zilele”: 


(Alex., Poez. pop. 2 , 280) 


Ştergeţi voi lacrimele, 

Nu v-amăriţi zilele!...” 

(Jarnik-Bîrsanu, Transilv., 193) 

v)- 2 Amar. -Amărît. 


AMĂRESCU (pl. Amăreştii), n. pr. m.; une familie noble de Petite-Valachie. 
Posteritatea unui Amar, Amăreştii ne întimpină între acei boieri pe cari la 1719 
îi găsise în Dolj administraţiunea austriacă: 

„Dragan Amarescul”, „Domitrasco Amarescul”, „Iii e Amarescul”, „Const. Ama- 
rescul et Gligorie Alkirkei (al Chircăi)...” ( Docum. Hurmuzachi, t. VI, p. 321). 
v. Amăreşti. 

AMĂREŞTI, n. pr. loc. plur. m.; certaines villages dans la Petite-Valachie. Sate 
înfiinţate de cîte un Amar sau Amărescu. Frunzescu (Dicţ. top., 7) indică 
Amăreşti în Dolj, în Vîlcea şi-n Romanaţi, nicăiri însă afară din Oltenia, 
v. Amărescu. 


AMĂRÎE, s. f; amertume. Sinonim cu amăreală, amărăciune şi 
celelalte derivate substantivale din amar, care însă ni se pare a fi făurit numai 
pentru rimă de cătră Alexandri, Cetatea Neamţului, act. II, sc. 1: 

„Frunză verde de sălcie! 

Am căzut în grea robie, 

Şi tot plîng cu amărie 
După scumpa mea moşie...” 

Nu e tocmai nemerit. 
v. 2 Amar. - -ie. 


AMĂRIME (plur. amărimi), s. f.; amertume. Sinonim cu amărăciune, 
amărîre, amăreală, amărătură etc., dar cu o nuanţă de mult 
amar grămădit. 

Cantemir, Ist. ieroglif. (ms., în Acad. Rom., p. 149): „a vicleşugului săminţe 
vara să samănă dulci şi iama răsar amară, a cărora poamă întăiu îndulcesc, apoi cu 
nesufferită amărime otrăvesc...” 
v. Amărăciune. - -ime. 

AMĂRÎRE (pl. amărîri), s. f.; „action de rendre amer, amertume” (Cihac). 
v. Amăresc. 


'AMĂRÎT, -Ă; adj.; part. passe d’amăresc pris adjectivement: rendu amer; 
mais surtout au figure: 1. afflige, vexe, irrite; 2. faible, indolent, vaurien. în primul 
din cele două sensuri figurate, se zice ca un fel de superlativ „cătrănit şi 
amărît” (Ispirescu, Legende, 26), cînd este cineva supărat la culme. în al doilea 
sens, care s-a dezvoltat din cel dentîi ca şi franţuzeşte în „ t r i s t e personnage”, 
cuvîntul circulează mai mult în ocări. 

Varlam, 1643, I, pref.: „toate faptele ceriului şi a pământului înblă şi mârgu 
toate care-ş la sorocul şi la marginîa sa la care înţelepciunea cîa vecnicâ le-au făcut, 
şi nice puţin nu smentescu nice greşescu sâmnul său; numai sănguru amărătulu 
omu departe râmăine...” 

Psaltirea Şcheiană, circa 1550 (ms. în Acad. Rom.), p. XXXVII, 9: 


„...amărit fuîu, plecaîu-me foarte...” 


„...afflictus sum et humiliatus 
sum usque nimis...”; 


tot aşa la Coresi, 1577, iar la Silvestru şi la Dosofteiu: 


1651: 

„...s 1 ă b i t u -s şi zdrobit foarte...” 


1680: 

„...răuţât fuîu şi smeriîu-mâ pănâ 
foarte...” 


apoi la Arsenie din Bisericani şi-n Biblia lui Şerban-vodă: 


1650: 

d o s â d i t fuîu...” 


1688: 

„...c h i n u i î u -mă...” 


Fragment omiletic din sec. XVII (Cod. ms. miscel. al Bis. Sf. Nicolae din Braşov, 
p. 265): „şi aşa muîncindu-se amărătulu, încă şi cu alte mii de rele chinuiîa-se 
pănâ-şu lepădă cu a m a r ii şi hitleanulii şi râu sufletulu său şi aşa muri.. 

A. Văcărescu, p. 61: 

„Oi să mor, ah! oi să mor 
Amărît şi plin de dor: 

Nu ştiu scris, nu ştiu făcut, 

Văz că parte n-am avut!...” 


Balada Voina: 

„Mulţi voinici frumoşi cădea, 
Numai Voinea rămînea, 
Amărît în loc şedea 

Pe spatele murgului, 

In sîngele turcului...” 

şi mai jos: 

„Iară mîndra-i rămînea, 

Rămînea ca vai de ea, 

Supărată, amantă, 

Ca o floare dogorită...” 

(Pompiliu, Sibii, 77-8) 

Despre o colectivitate de oameni, la Zilot, Cron., p. 33: „O, ticălos şi amărît 
norod!...” 

Despre alte vietăţi: 

,Amărîtă turturică, 

O, sărmana, vai de ea...” 

un cîntec despre care s-ar putea scrie un volum întreg. 

Suflet amărît'. 

Legenda Sf. Maria Egipteană, text din sec. XVII ( Cod ms. miscel. al Bis. 
Sf. Nicolae din Braşov, p. 377): „să gonească de la mine aceste cugete ce-mi topiră 
sufletul mieu amărâtul ...” 

Costachi Conachi, Poez-, p. 139: 

„Ah! suflete amărît, 

Ieşi! cu viaţă s-au sfîrşit!... 

Ieşi! şi nu mai suspina, 

C-ai perdut suflarea ta...” 

Cîntec poporan din Moldova: 

„Şi de cînd tu haiduceşti, 

Nebăut, nemîncat eşti, 

Şi la trup nepriminit, 

Şi la suflet amărît !...” 

(Caranfil, Valea Prutului, 48) 

Inimă amărîtă: 

I. Văcărescu, p. 60: 

„Şi eu prea jalnic te găsesc, 

Cu inim -amărîtă', 

Cu tine mult mă potrivesc: 

Lumea îmi e urîtă...” 

A. Pann, Prov. II, 103: 

„Nu-mi e, fătul meu, atîta de ceea ce s-a-ntîmplat, 

Cît mi-e inim-amantă de ceea ce-a mai urmat...” 

Muncă amărîtă: 

Coresi, Omiliar, 1580, quatern. X, p. 8: „au izbăvită noi de muînca ceia amă¬ 
râta a diavolului şi de sfetul lui şi de răimea lui...” 

Trai amărît: 

Moş Albu I, p. 75: 

„Zău! iacă-ţi spui dreptul că mi s-a urît 
Cu aşa viaţă şi trai amărît! 

Şi d-o fi tot asfel să mă pedepsesc, 

Mai bine o moarte decît să trăiesc...” 

Costachi Negruzzi, Zoe III: „nu ştiu ce înfricoşătoare presimţiri a unui trai amărît 
şi chinuit au venit şi au sfîşiat biata sa inimă...” 

Ceas amărît: 

Zilot, Cron., p. 55: 

„Săracii tîrgoveţi, nimic avînd în ştire 
D-acest amărît ceas, d-acest foc şi peire, 

Rămas-au de pămînt, de tot încremeniră: 

Care ce au avut, lăsară şi fugiră...” 

Tot la Zilot, p. 54, foc amărît: 

„Şi stele, voi 
Lumine prea înalte, 

Vedeţi ce răutate 

Şi ce foc amărît 

Pre noi toţi ne coprinde, 

Ţara-ne o aprinde 
Acest neam prea urît...” 

Zile amărîte, în locuţiunea proverbială: 

„Nişte zile amărîte, 

Necăjite şi tîrîte...” 

(Pann, IR, 160) 

Asociatul „amărît şi necăjit ” e foarte des în graiul familiar. 

Intr-o satiră poporană din Bucovina: 

„De trei ori am genunchiat, 

Raiul mi s-a descuiat, 

Ş-un înger cum m-a zărit 
înainte mi-a ieşit 
Şi din gură mi-a vorbit: 

— Of! suflete necăjite, 

Năcăjite ş-amărîte !...” 

Povestea lui Petrea cel straşnic (ibid ., p. 165): „ce să mai facă şi cum să-şi mai 
mîie viaţa cea amărîtă şi năcăjită dintr-o zi într-alta...” 

Despre locuţiunea interjecţională „amărîtul d e = amărît alde”, 

v. 2 Alde (p. 610). 

La plural, prin atracţiune sintactică, se face „amărîţii d e ” în loc de „amărîţi 
alde”. 

A. Pann, Prov. II, 158: 

„O, amărîţii d e noi, 

Nu ne unim amîndoi! 

Eu zic tunsă şi el rasă, 

Nu ştiu la ce o să iasă!...” 

Amărîtule! este o ocară cunoscută tuturor românilor, circulînd ca sinonim cu: 
mişelule! nevoiaşule! prăpăditule! vai de capul 
tău! etc. 

In fine, d. N. Densuşianu ne comunică următoarea interesantă notiţă despre 
istoria cuvîntului amărît şi a soţului său năcăjit la saşii din Ardeal: 

„în Korrespondenzblatt des Vereines fur siebenbiirgische Landeskunde , 1884, 
p. 48, un Dr. K. întreba: 

«Wie ist a m e r i t i g abzuleiten? a m e r i t i g wird gebraucht fur elend, 
Kriippelhaft, schlecht genăhrt: a m e r i t i g măntsch» etc. 

La p. 50 din acelaşi an, răspunde Dr. Fuss din Strassburg: 

«A m e r i t i g fur elend ist durch Aphăresis entstanden. Schon im Althoch- 
deutschen kommt âmer neben jâmer, und dem entsprechend auch im Mittelhochd. 
âmer neben jâmer gleich Neuhochd. Jammer vor». 

Tot acolo însă întimpină Fr. Schuster din St. Georgen: 

«A m e r i t i g ist offenbar rumănisch, wenigstens nach dem Gebrauch im Nos- 
nerland zu schliessen. Es gehort zu amâr, bitter; om amerit im Rumănischen heisst 
zu deutsch: ein verbitterter Mensch; aber auch im Rumănischen wird amerit in der 
Bedeutung von verkriimmert, elend, oft auch in der des săchsischen bekrit (bekiim- 
mert) gebraucht». 

La pag. 71 din acelaşi an, răspunde apoi Z. Boiu: 

„A m e r i t i g . Das Wort ist nichts anderes als das romănische amărît — ver- 
bittert. Amar = bitter, amărît — verbittert, miihselig. Es unterliegt dies gar kei- 
nem Zweifel, da das săchs. Landvolk statt a m ă r i t i c h 
liewen oft auch necajitich liewen sagt, was ebenfalls romănisch ist; von necaz 
= Not, necăjit = notreich, bedrăngt...»” 

Mult amărît şi n ă c ă j i t trebuia să fi fost de veacuri neamul românesc din 
Ardeal, pentru ca vecinii saşi, auzind mereu din gură-i aceste două cuvinte, în 
cari se cuprinde o lungă istorie de martirologie, să le fi împrumutat pe de-ntregul! 
Ei au adaos numai sufixul german adjectival -ig cătră sufixul românesc partici- 
pial -it. 

v. Amăresc. - 2 Amărît. 

2 AMĂRÎT adv.; part. passe d’ amăresc pris adverbialement: amerement, 
tristement. Sinonim cu adverbul amar şi cu locuţiunea adverbială cu amar. 
Zilot, Cron., p. 11: 

„Ci după puţine zile mazilia îi sosi, 

Fără veste, negîndită, ş-amărît i se vesti.” 

A. Văcărescu, p. 28: 

„Ochilor! ajung-atît, 

Nu mai plîngeţi amărît : 

Vreme este să uscaţi 
Păraiele ce vărsaţi...” 

Cu sensul de a m a r n i c, la A. Pann, Erotocrit, p. 39: 

„De o parte şi de altă toţi săbiile îşi scot, 

Se izbesc cu grozăvie, dau, se lovesc cît pot, 

Încît douăsprece săbii, de cumplit ce se izbea, 

Ca fulgerul scînteiele dintr-însele strălucea; 

Se împleticesc, se luptă, se războiesc amărît, 

După care din cei zece doi pe loc s-au omorît...” 

v. 1 Amărît. - 2 Amarnic. 

AMĂRÎU, -ÎIE, adj.; un peu amer. Deminutiv din amar şi sinonim cu 
amărel, amăruţ, amăruş. Fără formă deminutivală, aproape acelaşi 
înţeles are amărăcios. Amărîu e cel mai în circulaţiune. 

De la Vrancea (B. Ştefănescu), Sultănica, p. 152: „pe gît simţi un gust de rugină, 
amărîu, coclit, putred, cald, pînă ce să întinse în toată gura lui arsă de o umezeală 
crudă şi sărată...” 

„După gust, vinul se zice: dulceag, acriu, mistreţ, sălciu, amărîu...” (G. Chisencu, 
Dobrogea, c. Satu-Nou; G. Gorescu, Iaşi, c. Şipotele). 

„Vinul pregătit cu pelin are un gust amărîu ” (I. Chirică, Tutova, c. Cîrjeoanii). 
v. 1 Amar. 

'AMĂRUNT (plur. amărunte s. amărunturi), s. n.; detail. Ca substantiv, de ex.: 
„nu cunosc toate amăruntele” ( L. M.), acest cuvînt nu ne întimpină în vechile texturi, 
ba nici în graiul poporan, unde amărunt funcţionează totdauna ca adverb. Se zice: 
„nu cunosc ceva cu d-amăruntul”. Totuşi substantivul amărunt e foarte 
trebuincios, 
v. 2 Amărunt. 

2 AMĂRUNT s. AMĂNUNT, AMĂRUNTUL s. AMĂNUNTUL, adv.; en detail, 
particulierement, scrupuleusement. Compus din prepoziţiunea a şi adjectivul 

aminuto), care era opus lui „ad grossum”, „cu toptanul”, „cu rădicata” sau „cu 
arsa”, bunăoară: „vendentibus vinum sive a d minutum sive ad grossum” 
(Du Cange). Sensul vorbei se exprimă cu multă energie la Cantemir, Chron. II, 
p. 42: „mai pre toţi, poate fi, c u amănuntul i-am cercat şi, cum să zice cuvîntul, 
nici o peatră neclătită şi nici un unghi u nescocorît 
n-am lăsat...” 

Pe cînd a se întrebuinţa ca o prepoziţiune independinte, adverbul amărunt sau 
amăruntul circula şi fără alt element prepoziţional; de exemplu: 

Legenda Sf. Vineri, text din sec. XVI (Cod. ms. miscel. al Bis. Sf. Nicolae din 
Braşov, p. 78): „Intr-aceîaşu noapte şi unii dulcegovitoare şi înţeleaptă muîare ce o 
chema Eyfimia arâtâ-i-se vedere în chipulu vederiei ce văzuse Gheorghie, şi amân¬ 
doi demăneaţa tuturor amâruntulu vederea ce văzuse spuseră...” 

Legenda Sf Dimitrie, text din sec. XVII (ibid., p. 121): „de tot amâruntulu 
înaintea tuturora spunea cumu i se-au arătat sfântul...” 

O predică a Sf. Ioan Crisostom, din acelaşi secol (ibid., p. 504): „nu cu evan- 
gheliîa numai strigă, ce şi cu dumnedzeeştii prooroci şi cu de Dumnedzău grăitorii 
ai săi ucenici amâruntu spune...” 

Tot aşa în Dicţionarul ms. bănăţean, circa 1670 (Col. I. Tr., 1883, p. 402): 
„Amănuntul. Minutatim.” 

Mai adesea însă cu pre, adecă literalmente: „per ad minutum”. 

Coresi, Omiliar, 1580, quatem. p. 12: „le spune pre -amâruntulu şi le arată 
pilda...” 

Varlam, 1643,1, f. 136 b: „Thoma pre -amănuîntulu socoti şi pipăi...” 

Pravila Moldov., 1646, f. 31: „trebue întăi să-şu îa sama pre amănuntulu...” 

Ibid., p. 102: „să socotească tot lucrulu pre -amănuntul...'’' 

Cantemir, Ist. ieroglif. (ms., în Acad. Rom., p. 179): „cartia dacă citi şi celia ce 
într-însa să cuprindea dacă pre -amăruntul înţăliasă...” 

Acelaşi, Divanul, 1698, f. 41 b: „ca unu înţăleptu, foarte pre- amănuntul să ia 
aminte şi să socotiascâ...” 

Constantin Brîncovan, 1697 (Cond., ms., în Arh. Stat., p. 233): „într-aceîa, dom¬ 
nia mea vrănd ca să li se discopere direptatea şi să li se îa seama pre -amăruntul...'' 

Acelaşi, 1698 (ibid., p. 254): „le-au luat seama foarte pre -amăruntul şi le-au 
citit toate cărţile şi hrisoavele de moşie şi zapisele cine ce au avut...” 

Nic. Muşte, Letop. III, p. 43: „Fost-au la acel răsboiu şi mulţi din moldoveni, 
unii la svezi, alţii la moscali, carii după risipa răsboiului au venit aice în ţară la 
Mihai-vodă de-i spunea pre amărunt de răsboiul lor precum au fost...” 

Corbea, Psaltire, circa 1700 (ms., în Acad. Rom.), ps. CXVIII: 

„Să învăţa şi p r e amâruntu 
Socotia înţelesul lor svîntu...” 

Samuil Clain, învăţături (Blaj, 1784, p. 23): „moartea iaste mai groaznică şi 
mai amară decîtii toate nevoile şi relele ce să potir întîmpla omului în viiaţă; cum că 
acasta iaste aşa, lezne vomu pricepe, de vomu lua pre amâruntulu aminte şi vom 
socoti ce iaste moartea...” 

Mai rară în vechile texturi este construcţiunea c u amăruntul. 

Nic. Muşte, Letop. III, p. 34, despre vodă Mihaiu Racoviţă: „domnia ţara cu 
cumpăt bun, şi la judecată foarte cu dreptate, şi nimărui nu-i era poprită uşa, ce care 
cu ce treabă sau nevoe ar fi avut, nu numai boieri, ce şi din cei proşti prea lesne întră 
de-şi isprăvia lucrurile lor, tuturor le zicea pre nume, şi judecata o cerca foarte c u 
amăruntul şi prea încet cu îngădueală...” 

Zilot, Cron., p. 15: „Ah! amar mie, cum m-am născut într-această Ţară Rumâ- 
nească, în care pînă la vîrsta în care sînt, trecută peste 20 de ani, luînd seama c u 
amăruntul, nu numai că dreptate sau semn al dreptăţii n-am văzut, ci încă...” 
Beldiman, Tragod., v. 3649: 

„Ce vreţi, - zice Serascheriul, - ce cereţi, ce aţi venit? 

Balş, cu plecăciune mare, scîrbit şi foarte mîhnit, 

A-l îmblînzi se sileşte, vorovindu-i mult supus, 

Toată pricina venirei cu amăruntul i-au spus...” 

A. Pann, Prav. III, 87: 

„Şi c u amăruntul toate cum s-au întîmplat, i-a spus...” 

Şi mai rară este construcţiunea: d e amărunt. 

Cantemir, Ist. ieroglif., p. 74: „de amănuntul să o ispitim, ca oarece pentru 
dînsa adevărul şi socotiala ce ne va arăta să oblicim...” 

I. Văcărescu, p. 11: 

„D -amărunt privind făptura, 

Planeţi, Răsărit, Apus, 

Stăm gîndind: aşa natura 
Cin-ar fi-mvîrtind de sus?...” 

Astăzi circulează în grai mai ales „ c u amăruntul” şi chiar „cu de amărun¬ 
tul”, în care se asociază trei prepoziţiuni. Dr Polysu: „a povesti c u amăruntul - 
umstăndlich erzăhlen; a cerceta cu de amăruntul = durchsuchen”. 
v. 1 Amărunt. - Mărunt. 

AMĂRUNŢ. - v. Amănunţesc. 

AMĂRUNŢELUL (D-), adv.; tres en detail, tres minutieusement. Deminutiv 
poporan din d-amăruntul, exprimînd un chip şi mai migălos de a face ceva. 
Se aude mai ales în Moldova. 

Basmul Voinicul florilor (Sbiera, Poveşti, p. 68): „ei i-au spus toate 
d e -amărunţelul, ce li s-au întîmplat, cum au rătăcit şi ce au văzut...”; şi mai jos, p. 
75: „Smăul au cercat toate ungherele de- amărunţelul...” 
v. ^Amărunt. 

AMĂRUNŢESC ( amănunţit, amărunţire), vb.; t. d’agricult.: mouver la terre. A 
f ă r î m a pămîntul, a-l face să nu fie tare sau grunzos, pentru ca seminţele să 
784 încolţească mai repede şi să rodească mai bine. 

Ion Ionescu, Calendar, 1845, p. 79: „dacă mai înainte de a sămăna malaiul am 
amărunţi bine pămîntul şi nu am arunca sămînţa peste brazdele nesfărămate cu 
borona, precum facem acum, atunce de bună samă am dobîndi mai îmbelşugată 
roadă...” 

Acelaşi, p. 31: „înghieţuri de primăvară sînt foarte priitoare pămînturilor lutoa¬ 
se, amărunţindu- le mai bine decît orice unealtă de gospodărie...” 

Acelaşi, p. 13:, ,în lucrarea grădinelor treaba cea mai de căpetenie este ca pămîntul 
să fie amărunţit cu desăvîrşire, atît pentru a închizăşlui încolţirea seminţelor, 
cît şi pentru a da tuturor legumilor o creştere bogată şi răpide...” 

în Dicţionarul ms. bănăţean, 1670 {Col. I. Tr., 1883, p. 402) ne întimpină forma 
amărunţ (amărunţat, amărunţare ), corespunzînd foneticeşte italianului (am) 
minuzzare = lat. rustic (ad) minu tiare, 
v. Boronesc. - Mărunţesc. 


AMĂRUNŢÎRE 

AMĂRUNŢIT 



1 AMĂRLJŞ, adj.; diminut. d’a m a r . - v. Amărîu. - 2 Amăruş. 

2 AMĂRUŞ, s. m.; t. de botan.: aubier, Viburnum opulus. Numele obicinuit în 
Bucovina după Alth (Hauptbericht f Bucovina, 1862, p. 91): „Schneeballen, 
Amăruş”. 


v. Călin. 


AMĂRUŢĂ, s. f.; t. de botan.: herbe aux vermisseaux, Pieris hieracioides. Termen 
întrebuinţat în Banat (Dr. D. Brîndză) pentru o plantă a m a r ă , de unde-i vine şi 
numele tecnic JUKpîq. 
v. Iarba-găii. 

AMBÂR s. HAMBÂR (plur. ambare sau hambare), s.n.; „grange, grenier, magasin 
â ble; turc ambăr, embăr, vulg. ambăr, hambâr” (Cihac). Fie prin 
osmanlii, fie prin tătari, cuvîntul a străbătut în toate limbile din răsăritul Europei: la 
slavi, la unguri, la greci. Sinonim cu arman, de asemenea de origine turcă. 
Balada Voichiţa : 


„le-ţi, puiule, cheile, 
Deschide-ţi ambarele 
Şi cearcă-ţi fărinele 
Şi cheamă-ţi slujnicele...” 


(Marian, Bucov. I, 32) 


A. Odobescu, Doamna Chiajna, p. 67: „tot în rînd cu acestea veneau grajdurile, am¬ 
barele şi şoaprele cu toate tacîmurile de drum, sub îngrijirea comişilor şi şătrarilor...” 

De la Vrancea (B. Ştefănescu), Sultănica, p. 223: „Beilicul neamţului, musca¬ 
lului, turcului, e tot beilic. Orcare din ei ar călca ţara, ambarele se golesc...” 

în grai se aude la plural mai adesea ambară. 

Ianachi Văcărescu, Istor. (Papiu, Monum. II, p. 293): „La leat 1787, ghenarie, 
mă făcuse vistier din dvornec Mavrogheni, şi în grabă văzui doo-trei fermanuri 
înpărăteşti, unul ca să trimitem sumă multă de zaherea la ambarăle Sacsiei, altul ca 
să trimitem salahori...” 

E foarte des aspirat: hambar. 

Enachi Cogălniceanu, Letop. III, p. 278: „lovindu-se acolo, au făcut o mare 
răsipă în turci, aprinzăndu-le şi arzăndu-le hambarele şi tîrgul...” 

v. Arman. - Şopru. - Zaherea. 

AMBEŞTI, n. pr. loc. plur. m.; un village en Valachie. Nu se menţionează în 
dicţionarul topografic al lui Frunzescu. 

Hrizea Vornicul, 1641 (Arh. Stat., M-rea Plumbuita ): „ca să fie sfintei mănăs¬ 
tiri toată ocina cătă am în Ambeşti, toate cumpărătorile căte am cumpărat de la 
megiîaşii din Dobroeşti, şi toată ocina care să chiîamă Siliştea, toate cumpărătorile 
căte am cumpărat de la megiîaşi den cămpu şi den pădure şi den apă, den hotar 
pănă în hotar, căt să va alege partea mea de cumpărătoare den Ambeşti şi den 
Silişte...” 

Ca plural din Ambescu, care e patronimic, Ambeşti presupune un nume 
personal Ambu sau A m b ă , care astăzi nu se mai întrebuinţează. într-un act 
din Transilvania din 1279 (Teutsch - Fimhaber, Urkundenb., 116): „comes Hegun 
filius Ambuset Goganus banus...” 

v. Ampoi. 

AMBI, -BE, adj. num.; Ies deux, Tun et l’autre. Sinonim cu a m î n d o i . 

Costachi Negruzzi, Alergare de cai I: „ A m î n d o i era acum ca la cinci sute 
paşi de ţintă, cînd Meleli înfipse arnbi pintenii în coastele armăsarului...” 

Deşi forma ambi a devenit literară şi se va mînţine, totuşi poporană ea nu este şi 
nici în vechile texturi nu se găseşte, în cari ne întimpină numai îmbi sau înbi, formă 
organică din latinul ambo. 

v. Amîndoi. — Imbi. 

AMBON, s. AMVON s.m. ; t. eccles.: chaire, tribune sacree. „Tribuna în biserică 
din care se predică sau se spune Evangeliul” (Costinescu). Din grecul âpflcov, acest 
cuvînt s-a introdus la noi sub forma de amvon, pe lingă care însă, prin înrîurirea 
polonă, circula în Moldova şi forma ambon. 

Varlam, 1643, II, f. 11b: „patriîarhulu Macarie să sui pre ambonu şi rădică 
cinstita cruce...” 

Dosofteiu, Liturgiar, 1683, f. 24 b: „şi eşind popa dzâce mărgând în mijlocul 
besîariciî după ambon : cu pace să eşimu...” 

Gheorgachi Logofăt, Letop. III, p. 312: „Evanghelia cea mai după urmă o ceteşte 
diaconul curţii în amvon...” 

„Cununa-n amvon punea 
Şi din gură că-mi grăia.. 

A. Pann, Moş Albu I, p. 52: 


(G.D. Teodorescu, Poez. pop., 90) 


„Acest cuvînt isprăvindu-1, acel preot cuvios, 

Spre altar făcîndu-şi cruce, se dete din amvon jos...” 

Ambon şi amvon nu sună româneşte, grupul iniţial amb-(amv-, amp-) conser- 
vîndu-se numai în numi proprii. De aceea în popor se aude mai mult anvon, ba încă 
şi anvonă. 

Enachi Cogălniceanu, Letop. 111, p. 219: „un preot ce-1 avea Măriea-sa (Con¬ 
stantin Mavrocordat), învăţat la carte grecească şi românească de se suia în anvonă 
de le cetia după cum se cade a şti fieştecare preot...” 

v. Biserică. 


AMBRĂ (plur. ambre), s.f.; ambre jaune, succin. Sinonim cu turcul c h i 1 i m b a r , 
ambră din francezul a m b r e (= arab. anbar) s-a introdus la noi deja de vrun secol. 

Critil şi Andronius (Iaşi, 1794, p. 9): „să scoată de acolo mărgăritari, ambre şi 
curele, pentru ca să-şii facă nişte podoabe...” 
v. Chilimbar. - Sucin. 


AMBRIBOI, s. m.; 1.1. de botan.: sorte de Centauree; 2. t. de chromatique: rouge 
fonce, mordore. In ambele sensuri cuvîntul pare a fi despărut din grai. 

Colonelul rusesc Meyer, într-o fiziografie a Basarabiei publicată în secolul tre¬ 
cut ( Opisanie Ocakovskiia zemli, Petersb., 1794, p. 168), zice că „Gentiana centau- 
rium se chiamă moldoveneşte: abrimboiu di cîmp”. Abrimboi - mai bine 
ambriboi, după cum vom vedea îndată - este o varietate de „Centaurea”, anume 
„Centaurea amberboa”, nemţeşte „gelbe Sultan”, franţuzeşte „barbeau jaune” 
sau „fleur du Grand-Seigneur” şi chiar „amberboi” (Nemnich), o frumoasă 
floare adusă în Europa din Turcia şi conservînd numele său turcesc. Basarabienii 
par a fi deosebit „ambriboi de grădină” şi „ambriboi de cîmp”. 

După floare, se zicea româneşte ambriboi şi la o culoare, despre care tractatul 
de medicină populară de pe la finea secolului XVIII (ms. în Arh. Stat.) zice: 

„ M o h o r î t sau ambriboiu cum se face. Jumătate oca lină să facă întăiu roşie, 
apoi să ia de 10 parale calacan, piatră acră de 5 parale, la acestea la toate să se scoată 
lîna, să o înflorească la soare şi iar să o bage în putină; care se poate şi mătasea să se 
văpsească. Din mătase roşietecă să se facă ambriboiu: her ruginit să pui în oţet tare; 
să freci her cu her să cază rugina după el; apoi să pui mătasea să stea; de vei vrea să 
fie mai deschisă, să stea mai puţin, adecă 3, 4 ceasuri; iar de vei vrea să fie mai 
închisă, să stea mai mult, adecă 7, 8 ceasuri...” 
v. Corobăţică. - Mohorît. - Peşmă. - l Turc. 


ÂMBUS. - v. llău. 

-ÂME, suffixe servant â former des noms collectifs. Unul din cele mai instructive 
resturi ale vechii morfologii române şi romanice, sufixul -ame merită pe deplin a fi 
studiat cu o deosebită stăruinţă. 

„Italienii, spaniolii şi portugezii - zice Diez (Gramm . 3 II, p. 332) - întrebuinţează 
sufixul -a m e n cu un sens colectival străin limbei latine.” Aşa lătineşte în: 
aeramen, certamen, tentamen, ligamen, velamen, vexamen etc. nu se implică de loc 
ideea de mulţime, pe cînd italieneşte: velame „multe văluri”, bestiame „multe vite”, 
contadiname „mulţi ţărani”, gentame „multă gloată”, legname „multe lemne”, os- 
same „multe oase”, saettame „multe săgeţi”, sau spanioleşte: bestiame „multe vite”, 
botamen „multe buţi”, cochambre „mulţi porci”, osambre „multe oase” şi aşa mai 
încolo, sînt neşte expresiuni eminamente colectivale. 

Sufixul latin propriu-zis nu este -a m e n , ci numai -m e n , identic cu latinul 
-men, cu grecul -pov, -pev, -ţuv etc., cu sanscritul -man. Iniţialul a- în -a m e n este 
tot atît de extra-sufixal ca şi i în reg-i-men sau u în ac-u-men, în cari toate sufix e 
numai -men, întocmai ca în ger-men, ag-men, cul-men, ver-men etc. In fond dară, 
aşa-numitele sufixuri romanice -a men, -imen, -umen.pe cari Diez le 
pune îndeosebi, se reduc la singurul sufix latin -men. Cu atît şi mai interesant ar fi 
de a urmări modalitatea naşterii sensului colectival în Occident pentru -a m e n , 
fără ca să-l aibă acolo şi -imen, dacă nu şi -umen. Singurul cuvînt latin cu-amen, 
în care se cuprinde ideea de mulţime, ba încă numai această idee, este: examen „roi 
de albine”, „gloată de oameni”, „grămadă de animale”, „mare cîtime de lucruri”: 
examen juvenum, examen muscarum, examen piscium, examen locustarum, exa¬ 
men infantium, examen malorum etc. Puţin ne interesă aci dacă „examen” este sau 
nu o contracţiune din „exagmen”, adică „exag-men”, unde -a- aparţine cu totul 
rădăcinei, iar nu elementului formativ. Poporul roman cunoştea numai forma „exa¬ 
men”, ca şi cînd finalul ar fi -a m e n , precum este în velamen sau în ligamen, unde 
rădăcina fiind vel- şi lig-, restul -a m e n constituă element formativ. Toate graiuri- 
le neolatine din Occident au moştenit pe acest „examen”: ital. sciame, spân. en- 
jambre, port. enxame, catalan, exam sau axam, provenţ. ayssam sau issam, franc. 
essain etc. N-ar fi peste putinţă, prin urmare, ca această vorbă, deşi singură, dar 
foarte răspîndită pentru a exprime tot felul de mulţimi, să fî concurs la popoa¬ 
rele romanice a însuşi sufixului -a m e n sensul colectival, pe care el nu-1 avusese 
în latina propriu-zisă. Noi nu găsim o altă cale mai nemerită pentru a ne explica un 
asemenea fenomen, afară numai doară acea împregiurare că substantivii cu sufixul 
-a m e n se întrebuinţau în latina vulgară mai cu seamă la plural, ceea ce îi va fi dat 
cu timpul un sens general de pluralitate: generamina, linteamina, odorami- 
na, pinguamina, sputamina, vitulamina etc. (cfr. Ronsch, Itala und Vulgata, p. 26-27). 
Oricum însă, fenomenul există, şi o dată existînd, întrebarea cea importantă este de 
a se şti dacă el e numai occidental, după cum părea a crede Diez, ori dacă e comun 
tuturor neolatinilor. 

în vechile texturi ne întimpină nu o dată voinicame cu înţeles de „mulţi 
voinici”. Coresi, Omiliar, 1580, quat. XIII, p. 1: „ce-au fostă la codrulu Eleonului, 
788 acolo amu îngereştile tării şivoinicamea arhangghelilor unii nuori cu arepile 

vânturi aducea...” Alt pasagiu, quat. XXII, p. 1: „această oaste a lu Dumnezeu 
cheamâ-se a cerului voinicame ...” In ambele pasage, cuvîntul însemnează 
„oştire”, „exercitus”. Voinicame este un derivat de la „voinic” prin acelaşi 
sufix colectival -a m e n , pe care Diez îl afla numai în Italia şi-n Spania. Dar „voi¬ 
nic” e din punct în punct slavicul BONHNK'k, „miles, OTpartcoTriq” (Mikl., Le.x., 
p. 71). Cum dară i s-ar fi putut adăuga sufixul exclusivamente romanic -a m e n , 
dacă acest element formativ nu exista pe atunci la români în mai multe vorbe de 
proveninţă latină, astfel că străbunii noştri erau deprinşi a-1 întrebuinţa şi aveau 
conştiinţă de semnificaţiunea lui cea colectivală? 

v. Voinicame. 

Vechile noastre texturi ne-au mai conservat în această privinţă un specimen 
foarte preţios. In Omiliarul de pe la 1570, pe care noi îl cunoaştem numai după 
extracte (Cipariu, Analecte , p. 16-29), ne întimpină de trei ori vorba „mişelame” 
cu sens de „sărăcime”, şi anume: „Mergu oamenii la beserecă, cumu acolo popa să 
spue cuvântul lu Dumnezeu sfânta evanghelie în limba pre care grăescu oamenii, să 
putemu înţelege noi m i ş e 1 a m e a ; ce folosu e lor deaca popa grăîaşte în limbâ 
striinâ rumânilor, sărbeşte, de nu înţelegu, sau pre altâ limbâ ce nu vor înţelege 
ascultătorii? cumu zice Pa vel apostolii cătrâ corinteni 155 zice: aşa şi voi căndu cu 
limbi grăiţi, d-unde nu daţi uîn cuvântă adeveratu, cumu poate înţelege omu ce e 
grăit? fi-va amu de veţi grâi în văntu? deîn care învăţătură să înveţe mişelamea 
în ce chipu trebuîaşte a cinsti pre Dumnezeu, şi cine e Dumnezeu, şi noi creştinii 
slugile lui în ce chipu putemu face şi viîa dupâ voia şi lăsata lui, şi în ce putemu 
sfinţi numele lui; aicea trebuîaşte cum popa să fie ştiutorul cărţilor, aşa va putea 
învăţa pre mişelame ...” Românul „mişel”, fiind latinul „misellus”, vechiul 
nostru mişelame corespunde unui italian misellame „mulţi mişei”. Sufixul 
-a m e n are aci, ca şi-n voinicame, acel sens colectival de o natură romanică 
specifică, pe care în deşert îl vom căuta la latini în „miseramen” şi-n alte formaţiuni 
analoage. Insă printr-o singură vorbă ca m i ş e 1 a m e , fie ea cît de deasă în 
circulaţiune, dar în care ideea de „mulţime” nu este cea esenţială, sufixul -a m e n 
n-ar fi căpătat niciodată în limba română o misiune colectivală atît de pronunţată, 
încît poporul să-l adauge chiar la slavicul „voinic” în voinicame. Este înve¬ 
derat dară că românii cată să fi avut un număr însemnat de cuvinte cu -ame, de ex.: 
osame „multe oase”, vitame „multe vite”, ţărâna me „mulţi ţărani”, 
p o r c a m e „mulţi porci” etc., întocmai precum le au italienii sau spaniolii. 

v. Mişelame. 

In Banat acest sufix trăia în gura poporului pînă la secolul XVIII. Dicţionarul 
ms. de la Lugoş, circa 1670 (ms. în Bibi. Univers, din Budapesta) ne dă: 

„Heiducame. Hajdones. 

L o t r a m e . Latrones. 

Prostame. Rustici...” 

Pînă astăzi acest sufix trăieşte la macedo-români, deşi materialul lexicografic 
adunat de Kavalliotis şi de Daniil nu ne oferă nici o urmă de colectivalul -ame, 
precum nici gramatica lui Bojadschi. în Mostre de Petrescu (I, 48): 

„luă şiiac de la orfanîie, 
se duse Pirlep la o duvîane 
şi se aştirnă la croieare, 
tea şi—1 coasă cuparane, 
tea şî—1 vindă ti Bairame, 
pe la turci şi la domname 
tea şi plătească la orfanîie...” 

ceea ce se traduce: 

„luă postav de om sărac, 
se duse în Pîrlep la prăvălie 
şi se puse la croire, 
ca să-l facă ghebă, 
ca să-l vînză la Bairame, 
pe la turci şi la domni, 
ca să plătească la sărăcie...” 

în aceeaşi colecţiune, p. 120-21, găsim un pasagiu din balada noastră despre 
„meşterul Manole”: 

„Ca să-mi rădicaţi 
Aici să-mi duraţi 
Mănăstire naltă 
Cum n-a mai fost altă; 

Că v-oi da averi, 

V-oi face boieri ....” 

tradus macedo-româneşte: 

„Tea să-nî anălţaţî 
Aoace să-nî adăraţî 
Monastir analtu 
Cum nu mai fu altu, 

Că va să vă daiî averi, 

Va să vă fac domname ...” 

Apoi în nota de la p. 153, editorul ne spune că: „domname însemnează 
domnii, domnitori străini, boierii turceşti”. 

într-o colecţiune de cîntece poporane macedo-române de d. Caragiani: 

„C-un căpitan se se mărită, 

Ş-un muşat gîone cu el s-amintă, 

Şi armade ameale acel s’le lîa 
Şi pri turcame tut se da...” 

tradus prin: 

„Cu un căpitan să se mărite, 

Şi un frumos june cu el să facă, 

Şi armele mele acela să le ia 

Şi în contra turcilor mereu să dea...” 

(Conv. lit., 1863, p. 387) 

adecă macedo-românul turcame corespunde actualului daco-român 
t u r c i m e . 

De asemenea, în colecţiunea postumă a lui Dr. Obedenaru (ms. în Acad. Rom.): 

„Avzîţî, ah, soţi, avzîţî, ah, fraţi! 

Voi, fecîorame ne-nsuraţî...” 

tradus prin: 

„Entendez, 6 mes compagnons! entendez, 6 mes freres! 

Vous, jeunes gens non maries...” 

sau: 

„Voi gîoname tiniraţî...” = 

„Vous g a r ş o n s , vous celibataires...” 

Se zice mulîerame „mai multe femei” (M. Iutza, Cruşova). 
v. -ime. - Samă. - Spurcălamă. 

I2 AMELIŢ - v. Ameninţ. - f 2 Meliţ. 

AMENINŢ s. AMERINŢ s. AMELINŢ s. AMELIŢ ( ameninţat, ameninţare), 
vb.; 1. menacer; 2. vouloir, ordonner; 3. faire signe, clignotter; 4. mentionner en 
passant. Ultimele trei sensuri aparţin vechiului grai. Prin sensul dentîi, cel funda¬ 
mental şi mai răspîndit, ameninţ e sinonim cu îngrozesc şi cu 
înfricoşez, cari însă amîndouă presupun că cineva nu numai ameninţă, dar 
este totodată sau poate să fie temut. Se zice: „ameninţîndu- 1, îl îngrozeşti sau îl 
înfricoşezi” atunci cînd ameninţarea sperie; adesea însă se întîmplă că: ameninţîndu- 1, 
nu-1 îngrozeşti, nu-1 înfricoşezi, căci el de unul ca tine nu se teme. 

Pentru a putea expune succesiva desfăşurare formală şi logică a acestui verb, 
cată să plecăm de la prototipul latin rustic amminatiare (=adminatia- 
r e ), de unde spaniolul amenazar, provenţ. amenassar, portug. ame- 
a ş a r , sardul meridional amelezzaiŢn dialectul sicilian amminazzari, 
pretutindeni cu sensul cel obicinuit al românului: 
a) ameninţ „menacer”. 

în ameninţ — amminatiare al doilea n s-a dezvoltat prin propaginaţiune, 
ca în „cănunt=canutus”, „mănunt =minutus” etc.; apoi tot ca în „cărunt” sau „mărunt”, 
primul n s-a disimilat în r în forma cea mai poporană amerinţ, pe lîngă care se mai 
aude într-un mod sporadic amelinţ cu / = n, şi chiar ameliţ ca în sardul „amelezzai”. 

Coresi, Omiliar, 1580, quat. XVIII, p. 9: „Hristos însuşii Dumnezeu acesta şi 
domnii prespre toate, toate făpturile opriîa-le; aorea amu cătrâ mare grăiîa: încatâ 
mlăcomu; îarâ aorea cătrâ stricatulu: voiu curâţeşte-te; şi necuratului dracului opriîa-i 
şi zicea: şi ţie grăescu eşu diîn omulu acesta; şi acmu cătu amerinţâ cu tăriîa-şii, 
toate căte să va elii lucrează...” 

Balada Mănăstirea Argeş: 

„Ş-apoi se-ncrunta 
Şi-i ameninţa 
Să-i puie de vii 
Chiar în temelii...” 

A. Pann, Erotocrit II, p. 43: 

„Că el amerinţa într-o parte, 

Ş-într-altă rănea cumplit ş-amar...” 

şi acelaşi, p. 70: 

„Lua seamă foarte bine la sabia cînd lovea 
Şi trupul său ca un vultur îl zbura şi se păzea; 

Se repezea înainte, îndărît iar se trăgea, 

Pîn-a nu sosi lovirea cu sabia o oprea, 

Se apăra cu păvaza cum amelinţa pe loc, 

Încît cînd izbea într-însa sărea scînteie de foc...” 

Colinda Toader Diaconul: 


„Sfîntul Mihăilă 
Cu sabia-n mînă, 
Dac-aşa vedea, 
Cu ea c-adia 
Şi ameninţa...” 

Descîntec de „dragoste”: 


(G.D. Teodorescu, Poez. pop., 36) 


„Mă sculai astăzi duminică de dimineaţă 
Pe rouă, pe ceaţă, 

Cu buciumul buciumai, 

De la patruzeci de floricele miroase le luai 
Şi cu ele mă spălai, 

De dragoste mă încărcai, 

Şi apucai pe cale pe cărare, 

Mă-ntîlnii cu nouă îngeri în cale, 
în nouă scaune de argint şedea 
Şi nouă bastoane în mînă avea: 

Cu soarele mă încinseră, 

Cu luna mă cuprinseră, 

Sfinţii îngeri cu bastoanele ameliţară, 
Toate dragostile le adunară, 

Pe mine le aruncară...” 


792 


(A. Iliescu, Dîmboviţa, c. Sardanu) 



AMENINŢ 


Costachi Negruzzi, Aprodul Purice : 

„Ş-ameninţindu -i din urmă cuţitul moldovenesc, 
Să plece acum de fugă se îndeasă, se gătesc...” 


Din acest sens de „menacer”, adecă de a sili să se facă ceva, se naşte d-a dreptul: 

b) ameninţ „vouloir”. 

Dicţionar slavo-român, circa 1670 (ms., în Bibi. Soc. arheologice din Moscva, 
f. 110 a): „amerinţare, vrer e”. 

Dosofteiu, Acatist, 1673, f. 18, în alăturare cu pasagiul corespunzător din Aca¬ 
tistul lui Samuil Clain, Sibii, 1801: 


„...în zgăul pre cuvîntul l-ai priimit, pre 
cela ce ţâne toate l-ai ţinut, cu lapte l-ai 
hrănit, cu ameliţana ce hrăniaşte lumîa 
toata...” 


„...Primit-ai în pîntece pre Cuvîntul, şi ai 
purtat pre cel ce poartă toate, şi ai hrănit 
curată cu lapte pre cel ce hrăneşte toată lu¬ 
mea cu bună -v o e...” 


în Acatistul tipărit la Rîmnic, 1784, f. 35 a: „cela ce hrăneşte toată lumea cu 
buna-v o i r e”. 

Coresi, 1580, quat. XXIII, p. 14: „cu meşterşugulu păscâriei vănâ ucenici, ca să 
înţeleagă că puterea toată o are cu v r e r e a-şii şi cu frămseţea dumnezeîasc-a 
amerinţarei lui făpturile-i toate slujescu...” 

Tot acolo, quat. XXXII, p. 1: „cu dumnezeiasca a lui amerinţare orbului dărui 
şi lumina trupului şi lumina înţelegutului...” 

Cu acelaşi sens, în Pravila lui Mateiu Basarab, 1652, p. 594: „sfăntulii şi a toată 
lumea săboru, carele se-au adunată după ameninţarea dumnezeiască...” 

De la sensul de „vouloir”, ca o manifestaţiune exterioară a voinţei, se desfăşură 
acela de: 

c) ameninţ „faire signe, cligner”. 

Dicţionarul ms. slavo-românesc, circa 1670, f. 100 a: „MddNÎE, amerinţare c u 
mâna; MJNil ,facere cu ochiul”. 

De aci, cu perderea iniţialului a-, la Dosofteiu, 1680, ps. XXXIV, 19: 

„...carii mă urăscu înzădar şi meliţâ cu „...oderunt me gratis etannuunt 
ochii...” oculis...” 

unde la Coresi, 1577: „clipescu cu ochii la Silvestru, 1651 „clipindîî 
cu ochiul”. 

în fine, de la sensul de „clignotter”, prin noţiunea intermediară de clipită 
sau ceva foarte trecător, ajungem la: 

d) ameliţ „mentionner en passant”. 

Comentatorul lui Urechia, Letop. I, p. 99, vorbind despre Dragoş: „alţi istorici 
megieşi nemică n-au ameliţat de această domnie...” 

Cantemir, Chron. II, p. 72: „noi pre scurt pentru aceasta ameliţind, cuvîntul am 
cruţat, ca aicea la locul său pre larg să-l zicem...” 

Budai-Deleanu ( Dicţ ., ms., în Muz. istor. din Bucur.) ne dă forma ameniţ, inter¬ 
mediară între ameninţ şi ameliţ, traducînd-o prin: „winken, andeuten, ein Zeichen 793 

geben mit dem Kopfe oder Finger, drohen, bedrohen”. Noi am văzut mai sus că 
filiaţiunea tuturor sensurilor nu se explică decît prin mijlocirea lui „vouloir”. Din 
romanicul comun amminatiare „menacer” numai graiul românesc a înlănţuit 
verigele: „vouloir, ordonner, faire signe, clignotter, mentionner en passant”, ale 
cărora margini la prima vedere se par a fi atît de depărtate, şi totuşi legătura treptată 
între ele e foarte consecinţe. 

Cu totul altceva este a m e 1 i ţ sau m e 1 i ţ „broyer, macquer”, despre care 
se va vorbi la locul său. 

v. Clipesc. - 2 Meliţ. 

AMENINŢĂTOR s. AMERINŢĂTOR, -OARE, adj. et subst.; celui ou celle qui 
menace, menaţant. Calitativ putînd să exprime toate sensurile verbului ameninţ, 
mai cu seamă însă sensul cel fundamental. 

Costachi Negruzzi, Alexandru Lăpuşneanu IV: „i se părea că vede toate jertfele 
cruziei sale, fioroase şi amerinţătoare, îngrozindu-1 şi chemîndu-1 la judecata Dum¬ 
nezeului dreptăţii...” 

v. Ameninţ. - îngrozitor. 

AMENINŢĂTURĂ s. AMERINŢĂTURĂ, s.f. ; menace. Sinonim cu amenin¬ 
ţare, dar cu o nuanţă de despreţ. Se întrebuinţează mai mult la plural, de ex.: „ce 
de mai ameninţături în vînt, şi la adecă nici o treabă...” 
v. Ameninţ. 

1 AMERICĂ, s.f.; t. de geogr.: Amerique. Una din cele cinci părţi ale lumii. 

Amfilohie, Gheografie, Iaşi, 1795, p. 5: , America până acumu s-au numiţii ca 
unu mare ostrovii, care este mai ca doaâ părţi de aceste deasupra pămîntului, darii 
acumii mulţi au începută a zice din cei ce călătorescu cumu că şi America ar fi 
prinsă de Asiia, după polu articu; fie cumu să fie, acasta nu ne strică, căci noi voimu 
a scrie locurile cele mai cunoscute şi mai ştiute de toţi, altele ce nu să ştiu bine le 
lăsămu altora...” 

x.-Americă. - Americuţă. 

2 AMERICA, s.f. ; t. de comm.: toile de coton, calicot (Pontbriant). 0 pînză de fabrică, 
proastă şi netrainică. 

Intr-un cîntec poporan din Moldova, femeia leneşă se văietă: 


„Cine-o stîrnit furcă, fus, 
Mînca-i-ar carnea un urs! 
Ard-o focul cînepa, 

Că-i mai bun -america! 

De untul cînipei 
Luai calea pivniţei: 

Decît aş toarce la in, 

Mai bine-oi bea tot la vin...” 

(N. Bălăuţ, Vaslui, c. Ivăneşti) 

Pe cînd cînepa şi inul trebuiau lucrate, americă o aduceau gata tolbaşii, zicînd 
că vine hăt colo din America. E curios a trage acest cuvînt atît de simplu din 
neogrecul papPocKepivov Ttccvi (Cihac, II, 633), pe cînd tot în acest fel o altă stofă se 
numeşte la noi în popor anglie, fiindcă aceiaşi tolbaşi se lăudau că o aduc din 
Anglia. 

v. Anglie. - Alestincă. 

AMERICUŢA, s.f.; t. de botan.: sorte de Geranium, Pelargonium hortulanorum 
(Dr. Brîndză). „O floare exotică, cultivată la noi numai în ghiveci, cu frumoase flori 
de culoare roşie sau trandafirie” (P. Teodorescu, Ialomiţa, c. Socarici). 

Dar de ce se va fi chemînd americuţăl 

v. Muşcată. 

AMERINDEZ ( amerindat, amerindare), vb.; approvisionner. 

v. Merindă. 

1 AMESTEC ( amestecat, amestecare ), vb.; 1. mâcher; 2. meler, melanger, confondre, 
copuler; 3. remuer, brouiller, tripoter, ingerer. în primul sens: „amestec mîncarea în 
gură” ( Lex. Bud.) se întrebuinţează mai totdauna simplul m e s t e c = lat. m a s t i c o , 
de unde derivă amestec prin prepoziţionalul a - lat. ad. Gura sau dinţii mestecă 
bucatele. Mîna sau degetele amestecă, mintea de asemenea amestecă, cînd se pun 
laolaltă fiinţe, lucruri sau vederi felurite, fie aceasta în cunoştinţă pentru a scoate 
din ele ceva nou sau pentru a ajunge la un scop, fie în necunoştinţă, neştiind a le 
deosebi pe unele de altele. De aci se trag toate sensurile lui amestec, cari se pot 
clasifica în două ramure: dentîi, cînd elementele cele amestecate ne preocupă 
deopotrivă în sine-şi, fără a considera mai în specie pe unele din ele sau pe 
instrumentul căruia i se datorează amestecul; al doilea, cînd e vorba de un 
asemenea instrument sau cînd totalitatea e privită în genere numai întrucît se rapoartă 
la unele din elemente. în primul caz noţiunea fundamentală este „meler”; în celalalt, 
„remuer”. în ambele, verbul poate funcţiona ca activ şi ca reflexiv. 

I. amestec „meler, melanger, confondre, copuler”; de exemplu: amestec cărţile 
la joc; amestecă var cu năsip; să amesteci vin cu apă; nu amesteca pe Ion cu Petru; 
patimele sufleteşti, ca şi boalele trupeşti, ca şi rătăcirile minţii, adesea se amestecă 
mai multe la un loc... 

Proverbi şi locuţiuni proverbiale: 

„Nu te amesteca ca mărarul în toate bucatele” (Pann, I, 24) sau: „te amesteci ca 
mărarul în bucate” (Baronzi, Limba, p. 59). 

„Cine s-amestecă în tărîţe, porcii îl mănîncă” (Baronzi, p. 50). 

„Nu-ţi amesteca lingura unde nu-ţi fierbe oala” ( ibid., p. 59). 

Cantemir, Divanul, 1698, f. 46 b: „mai pre urmă rîsul durerilor să va ames¬ 
teca...” 

Acelaşi, Chron. 1, p. 258: „pentre flori ceapa cioarîi şi pentre grîu neghină să 
amestece...” 

De aci, aplicîndu-se la unirea sexuală, ca lătineşte: „m i s c e r e sanguinem et 
genus”, în graiul vechi ne întimpină: 

Moxa, 1620, p. 381: „şi-şu călugări muîarîa şi se amestecă cu alta...” 

Ibid., p. 355: „se sculă Nemitoru de ucise pe fecorii lu Amulie toţi, iară pre o fată 
elu o puse popă, şi puse lege: fetele ce voru fi popi să nu se mărite; iară ia se ames¬ 
tecase cu oarecine; deaca auzi Nemitoru că e grea, puse de o pâziîa până căndu 
născură doi gemeni...” 

v. împreunez. 

II. amestec „rernuer, brouiller, tripoter, ingerer”; de exemplu: amestec ciorba; 
amestec aluatul; amestec ceva cu lingura sau cu degetul; mai amestecă ceaiul, că nu 
s-a topit zaharul... 

Proverb: „amestecă vorba ca făcăleţul mămăliga” ( Conv. Ut., 1874, p. 73). 

în acelaşi sens la Cantemir, Ist. ieroglif. (ms., în Acad. Rom., p. 262): „cu o 
falcă în ceriu şi cu alta în pămînt la şoim alergă, cătră carile ochii întorcînd, faţa în 
divuri în chipuri mutînd, voroava amestecînd, limba bolborosindu-i...” 

Italieneşte „m asticarele parole tra’denti = proferirle borbottando ed in 
maniera intelligibile” (Tommaseo). 

în graiul vechi, a amesteca pe cineva cu limba sau cu condeiul însemnează 
figurat: „a cleveti sau a înnegri”. 

Nic. Muşte, Letop. III, p. 31: „dacă au venit (Constantin Duca) la domnie, înda¬ 
tă au început a răsplăti binele ce i-au făcut socru-său (Brîncovanu) cu necunoaştere 
de bine; şi în loc de mulţămită, l-au amestecat la Poartă cu multe cuvinte rele...” 

Neculce, Letop. II, p. 316: „Antioh-vodă pre urmă oblicind acest lucru şi altele 
multe mestecături a lui Iordachi Rusăt, ce ămbla cu c ă r ţ i, amestecând în 
Ţarigrad la Mihaiu-vodă şi la fraţii lui şi la Paladi în Ţara Ungurească, mănietu-s-au 
Antioh-vodă şi au închis pre Iordachi Rusăt...” 

Ca termen juridic, a se amesteca — a exercita o ingerinţă oarecare în averea sau 
în afacerile altuia. 

Eftimie de la Bistriţa, 1573 ( Cuv. d. bătr. I, 23): „să fie (iazul) sfăntei mănăstiri 
de hrană, iar cine se va amesteca î n t r -acest îazu, să fie proclet...” 

Simion Movilă, 1602 (ibid., p. 113): „nimenile să nu să mai amestece pre- 
s p r e cartea domniei-mele...” 

Ştefan Tomşa, 1622 ( A.I.R. III, p. 217): „să aibă ei a ţinea acele părţi de sat pănă 
căndu li se va face plata căt mai sus scrie, ca să nu aibă nime a să amesteca acolea 
înaintea cărţii dumnii-mele...” 

Act moldovenesc din 1638 (A.I.R. III, p. 223): „din cuconii noştrii nime să n-aibe 
796 a să amesteca la acele vii, pentru căce i le-am dat cu voia tuturor fraţilor...” 

Gheorghie Ştefan, 1657 (, ibid p. 237): „să fie şi de la noi slugilor noastre 
Murgeştilor acela sat Mihalcul drîaptă ocină şi moşie neruşeitâ nice dănăoară în 
veci, şi alt nime să nu să amestece..." 

Constantin Brîncoveanu, 1694 ( Cond ., ms., în Arh. Stat., p. 95): „iar vameşul să 
nu să amestece la ce ar fi venitul moşiilor boîarilor...” 

în fine, a nu se amesteca =a fi hotărît de a nu lua parte la ceva. 

Enachi Cogălniceanu, Letop. III, p. 203: „Ce să facem? că vremea mucarelului 
au sosit; aici bani nu putem găsi; Domnul de acolo încă nu ne trimete, nici ne scrie 
nimică; şi aşa noi nu ne amestecăm...” 

A. Odobescu, Doamna Chiajna, p. 100, cu o elegantă întrebuinţare a infinitivu¬ 
lui nescurtat: „(Căzacii) îs războinici şi-n veci gata a se amestecare în tot felul de 
vrăjbi şi de sfădiri...” 

De aci expresiunea familiară: „nu mă amestec ” sau idiotismul: „nu mă bag, 
nu mă amestec - ich mische mich nicht darein” (Dr. Polysu). 

v. 2 Amestec. 

2 AMESTEC (plur. amestecuri), s.n.; melange; connivence; ingerence; intervention. 
Ca substantiv abstract, reprezintă toate sensurile verbului amestec, într-un mod 
mai puţin trecător ca în amestecare şi fără nuanţă de despreţ ca în ameste¬ 
cătură. 

Cantemir, Ist. ieroglif. (ms., în Acad. Rom., p. 24): „cîinele mării şi vidra cu 
jigăniile uscatului ce t r e a b ă sau ce amestec pot avea...” 

Beldiman, Tragod., v. 957: 

„Că nicidecum să nu fie Serascheriul la prepus 
Că Moldova şi boierii Eteriei s-au supus; 

Ce, raiele credincioase, cum au fost vor fi în veci, 

Fără nici o părtinire sau amestic între greci...” 

Act moldovenesc din 1621 ( A.I.R. III, p. 215): „să n-aibă ceia fraţii amestic 
într-acele vii, nic Coste în viile cele de moşie carele mai sus scrii, nic să să 
sfădească...” 

Alexandri, Boieri şi ciocoi, act. I, sc. 7: „Cine cheamă ş-aduce amestec străin în 
ţară, îi mai nelegiuit decît Iuda vînzătoriul...” 

vlAmestec. - Amestecare. - Amestecăciune. - Amestecătură. 

AMESTECARE (plur. amestecări), s.f.; l’infinitif substantive d’a m e s t e c : 
melange, embrouillement etc. Sinonim cu amestecătură, cu ames¬ 
tecăciune, cu substantivul amestec, dar exprimînd o acţiune, nu o stare. 

Miron Costin, Letop. I, p. 292, despre politica tradiţională a Moldovei: „ţara 
aceasta fiind mai mică, nice un lucru singură de sine fără adunare şi amestecare 
cu alte ţeri n-au făcut...” 

Nic. Muşte, Letop. III, p. 31: „Brîncovanu înţălesese de amestecarea ce l-au 
amestecat ginere-său Constantin Duca-vodă...” 

Vechiul grai făcea o deosebire între „amestecarea sîngelui = alliance, parente, 
croisement” şi între „amestecare de sînge = inceste, mariage illegitime”. 

Cantemir, Ist. ieroglif. (ms., Acad. Rom., p. 120): „amestecaria sîngelui ames¬ 
tecă sufletele...” 

Pravila Moldov., 1646, f. 117: „amestecarea de sănge să face în doo chipuri: 
chipul dentăi îaste cu nuntă, cându să va cununa neştine cu vreo muiare caria nu i o 
au dat pravila; iară a doo îaste fără de nuntă, ce să dzice să înpreunâ cu dănsâ încă 
mainte de cununie...” 

v. f 2 Amestec. - Amestecat. - împreunare. 

AMESTECAT, -Ă, adj.; part. passe d’a m e s t e c : mele, melange, pele-mele; 
confondu, embrouille etc. 

Locuţiune proverbială: „Rîs amestecat cu plîns...” (Pann, II, 7). 

Constantin Brîncoveanu, 1693 ( Cond., ms., în Arh. Stat., p. 39): „fiind moşiîa 
Ulmuleţilor amestecată şi nehotărâtă de cătră alte silişti ale lor...” 

Miron Costin, Letop. I, p. 342: „Neculai Cărnul încă, văzând pogorirea lui Racoţi 
şi amestecate lucruri, au venit cu oastea ce se trimisese...” 

Nic. Muşte, Letop. III, p. 19: „Acest Dimitraşco-vodă au scos hărţii pre fetele 
oamenilor, care angărie pănă atunce n-au mai fost în ţară nici la o domnie, fiind ţara 
amestecată, oamenii strămutaţi de la locurile lor după ematul tătarilor[...]” 

I. Văcărescu, p. 281: 

„După cum vrei să ne-arăţi 
Toţi îngerii coborîţi 
Şi cerul amestecat. 

Cu pămîntul cufunda t...” 

Zilot, Cron., p. 2: „Mai alcatuii şi această scurtă scrisoare tot după obiceiul 
meu, adică amestecată puţină proastă scrisoare cu mai multă poezie în chip de tra- 
godie...” 

Balada Gheorghelaş : 

„Se pleca ca să bea apă, 

Macovei îi da în ceafă 
De bea apă sîngerată, 

Cu măsel ^-amestecată..P 

(G.D. Teodorescu, Poez. pop., 592, 598) 

Doina Oltul : 

„Oltule, cîine spurcat, 

Ce vii aşa turburat? 

Au la coadă te-a plouat 
De-mi vii aşa mîniat 
Şi cu sîng e-amestecatl 
Tot cu sînge de haiduci, 

Cu căpestre de cai murgi...” 

Costache Negruzzi, Alexandru Lăpuşneanu III: „în lupta şi trînta aceasta, masa 
se răsturnase; ulcioarele se spărseseră, şi vinul amestecat cu sînge făcuse o baltă pe 
lespezile salei...” 

în graiul vechi, expresiunea „sînge amestecat ” avea un deosebit înţeles juridic: 

Pravila Moldov., 1646, f. 94: „ceia ce făcu s ă n g e amestecată, ce să dzice ceia 
ce-ş curvăscu cu rudele şi cu cuscriile şi cu cumătrele sau finele lorii, acesta se 
chîamâ sânge amestecată, acesta ver va fi bărbaţii, verii muîare, cu moarte să se 
certe...” 

v. 1 d-Amestec. - Amestecare. - Amestecăciune. 

AMESTECĂCIUNE (plur. amestecăciuni), s.f.; melange. O formă rară şi de prisos 
în loc de amestec sau amestecare. Pravila de la Govora, 1640, f. 19 b, o 
întrebuinţează cu sensul de „incest”: „fiiu de a treia nuntâ sau născutu întru 
amestecăciune de s ă n g e, de unii ca acestea toţi să nu cuteze a se chemarea 
preoţi...” 

v. Amestecare. - Amestecat. 

AMESTECĂTOR, -OARE; adj. et subst.; brouillon, intrigant. Cine amestecă 
lucrurile, mai cu seamă însă în sens moral. 

Cantemir, Ist. ieroglif. (ms„ în Acad. Rom., p. 238): „amestecătorii de răutăţi şi 
a păcii nepriiatini într-alt chip îl zugrăviia, iară eu la dînsul alt chip am cunoscut...” 

Nic. Costin, Letop. II, p. 115: „l-au părit Dumitraşco-vodă (pe Iordachi Can- 
tacuzino) precum are fraţi în Ţarigrad şi sînt amestecători de domnii...” 

Corbea, Psaltire, circa 1700 (ms., în Acad. Rom.), ps. XC: 

„Şi de cuvîntul turburătorii, 

Amestecătorii şi pierzătorii...” 

v. 1 dAmestec. - Amestecătură. 

AMESTECĂTURĂ (plur. amestecături), s.f.; 1. pele-mele, confusion, 
bouleversement, embrouillement; 2. ingerance, intrigue, commerage. Dezvoaltă toate 
sensurile lui amestec, însă numai în rău sau cu despreţ. 

1. amestecătură „ pele-mele”. 

Miron Costin, Letop. I, p. 252: „acea spaimă şi glogozală făcăndu-se în oastea 
turcească, căt jumătate de oaste fugise de supt corturi la altă parte de tabără de 
părăsise şi puşcile şi se făcuse o amestecătură mare...” 

Zilot, Cron., p. 76: 

„Oh, şi să fi văzut ce amestecătură, 

Ce fierbere de om, toţi strigînd cu o gură...” 

Neculce, Letop. II, p. 230: „au murit şi craiul leşesc Mihaiu Vişnoveţchi şi era 
multă amestecătură între Ieşi, că nu-şi putea alege craiu...” 

A. Pann, Erotocrit II, p. 22: 


„El credea-n sabia-şi numai şi la dînsa se-nchina, 
Totdauna vrea războaie şî-n veac certe scormonea, 

Asupra păcilor foarte avea el în viaţa-şi uri 
Şi cu mare bucurie caut -amestecături...” 

2. amestecătură „ingerance”. 

Act moldovenesc din 1677 ( A.I.R. III, p. 251): „nimine den ruda mea şi den 
oaminii mei cu acîa moşiia traba să n-aibă nic vreo amestecătură ...” 

Nic. Muşte, Letop. III, p. 59: „După ce s-au rădicat feciorii lui Constantin-vodă 
Brăncoveanul şi cu ginerii, au început a face multe amestecături şi lucruri neplăcu¬ 
te între aceşti boieri, batgiocorindu-i...” 

Mateiu Basarab, 1649 (A.I.R. I, p. 107), cătră toate autorităţile şi toţi locuitorii 
din Argeş, contra cărora se plînseseră călugării de acolo că fac „mănăstire de răs şi 
de măscară”: „ mai mult să nu înţeleg dumnie-mea că mai unblaţi făcând ameste¬ 
cături şi cuvinte fără lucru ...” 
v. I 2 Amestec. - -tură. 

AMESTECUL (D-), adv.; â la fois, conjointement. împreună. Laolaltă. 

Mitropolitul Dosofteiu, Synaxar, 1683, oct. 5 (f. 46 b): „porţâle zidîuluî tocmite 
cu aur şi argintii d e-amîasteculu..:”. 
v. 2 Amestec. 

AMET (ames, ametere). - v. Ameţesc. 

AMEŢEALĂ (plur. ameţeli), s.f.; vertige, toumoiement de tete, eblouissement. 
„Învîrtirea minţii, ieşire din minte, smintire momentană” (Costinescu). Exprimă ca 
stare ceea ce a m e ţ i r e însemnează ca acţiune. Sinonim şi cu a m e ţ i t u r ă, care 
se întrebuinţează foarte rar şi numai cu o nuanţă ironică. în grai se rosteşte mai 
totdauna ameţală. 

Enachi Cogălniceanu, Letop. III, p. 193: „nu întreba cătă ameţală şi oftare şi 
lacrămi, căt s-au mâhnit toată curtea şi urdia domnului...” 

Costachi Conachi, Poez ., p. 116: 

„Ah, Doamne! ce necaz mare: a iubi ş-a fi închis! 

Dar ce ameţală- i asta, de care mă văd cuprins? 

Au întunecat văzduhul, ochii mi-au painjinit, 

Am rămas uimit, pe gînduri... nu mă lăsaţi, că-s perit!...” 

Alexandri, Boieri şi ciocoi, act. IV, se. 5: „Deie Dumnezău să nu vă treziţi din 
ameţală prea tîrziu...” 

I. Creangă, Stan Păţitul ( Conv. Ut., 1877, p. 32): „Femeia lui Ipate şi cu baba, 
cînd se trezesc din ameţală, nici tu drumeţ, nici tu copil, nici tu nimica!...” 

în ameţeală, ca stare patologică, ni se pare că toate lucrurile se învîrtesc în 
giurul nostru. 

„Ca să-i treacă de ameţeală, ţăranul se afumă cu păr de urs...” A. Paraschivescu, 
800 Muscel, c. Valea-Mare). 

„Un fel de ameţală se cheamă în popor capchiu ” (C. Alexandrescu, Neamţ, 
c. Bistricioara). 

v. Ameţesc. - Capiu. 

AMEŢESC ( ameţit, ameţire), vb.; perdre Ies sens, donner ou avoir des vertiges, 
tourner la tete. Ameţesc nu e departe prin sens de uimesc şi uluiesc, din cari 
însă cel dentîi vine numai printr-o impresiune din afară, iar cel al doilea este un 
început al ameţirii, judecata fiind turburată dintr-o cauză internă sau externă, dar 
fără a înceta. Orice se iveşte denainte-mi într-un mod neaşteptat mă uimeşte; 
dacă trebui să mă lupt cu doi duşmani deodată, cari se aruncă asupră-mi din dos şi 
din faţă, mă u 1 u i e s c; în ambele împregiurări poate să ajungă la ameţire, dacă 
pierd conştiinţa de însumi, şi totuşi poate să nu ajungă tocmai pînă acolo. Ca stare 
patologică, ameţesc se apropie de 1 e ş i n. 

v. Leşin. - Uimesc. - Uluiesc. 

Ameţesc funcţionează deopotrivă ca tranzitiv şi ca netranzitiv, dar în ultimul 
caz i se poate da şi forma reflexivă: eu l-am ameţit, noi ameţim, ei se ameţesc. Se 
zice deopotrivă corect, fără vreo deosebire de sens: „eu ameţesc ” şi „eu mă ameţesc”. 

Dicţionar ms. bănăţean, circa 1670 (Col. I. Tr., 1883, p. 402): 

,/aneţesc. Deliquium patior. 

Ameţit. Deliquium passus. 

Ameţală. Deliquium”. 

Cantemir, Ist. ieroglif. (ms., în Acad. Rom., p. 42): „Toate zburătoarele să tul¬ 
burară şi de dulce otrava hulpii tare să ameţiră...” 

Ibid., p. 200: „cînd capul s ă ameţiaşte, picioarele dovedesc...” 

Corbea, Psaltire, circa 1700 (ms., în Acad. Rom.), ps. XVII: 

„Fulgere au înmulţit 

Şi pre ei au ameţit...” 

Enachi Cogălniceanu, Letop. III, p. 193: „(Alexandru Ghica) s-au dus la urdie 
la Sakce şi după ce au sosit, piste puţine zile s-au stricat vremea şi începând a tuna 
ş-a fulgera cu mare trăsnet, într-o clipală de ochi au căzut asupra cortului de l-au 
detunat, şi fiind Târzimanu supt cort, atăt s-au ameţit căt au fost ca un mort...” 

A. Pann, Erotocrit, p. 89: 

„Cel amorezat, fata mea, doreşte neîncetat 

Şi va tot des să privească la carea l-a săgetat; 

Iar el, după cum vezi bine, d-atîta timp este dus, 

După treburile sale alergînd în jos şî-n sus, 

Şi tu în zădar te turburi, în zădar t e ameţeşti...” 

Zilot, p. 74: 

„Vezi, frate, vezi ce foc căzu pre biata ţară; 

Sărmani locuitori! cum ardeţi ca în pară; 

Frica v-au ameţit, nu ştiţi ce vi se face; 

Păcatul v-au orbit, vă joacă cum îi place!...” 

Alexandri, Rusaliile, sc. 2: de-o bucată de vreme-ncoaci, românii noştri s-o 

ameţit de cap, parcă i-o umflat Rusaliile:..” 

Balada Gheorghelaş: 

„Spuză-n cizme că-mi băgai 
Şi la jocuri mă-nhăţai: 

Cînd săltăm şi cînd jucam, 

Tot de spuză mă frigeam, 

Pînă cînd mă oboseam, 

Pînă cînd m ă ameţeam, 

Pînă cocă mă făceam...” 


Doina Buruiana de leac : 


(G.D. Teodorescu, Poez. pop., 598) 


Altă: 


„Blăstemat să fie ceasul 
Cînd i-am urmărit eu pasul 
Şi i-am auzit eu glasul: 

Cu pasul m-au rătăcit, 

Cu glasul m-au ameţit, 

Liniştea mi-am prăpădit...” 

(Alex., Poez. pop. 2 , 270) 


„Rele sînt frigurile, 

Mai rele-s dragostile: 

Frigurile te răcesc, 

Dragostile t e-ameţesc...” 

C Ibid., 244) 


Derivaţiunea lui ameţesc din grecul peifboKOj „enivrer” ( L.M .) nu se întemeia¬ 
ză pe nemic; totuşi mai bună nu este nici derivaţiunea din latinul a m e n s sau 
amentia (Cihac), de unde româneşte ar fi „aminţă” sau „aminţesc”, nu ameţesc. 
Forma organică a cuvîntului, conservată pe alocuri în Banat şi-n Ardeal, este amet, 
care se referă către ameţesc întocmai ca bănăţeanul „amurt” cătră „amorţesc” sau 
„amut” cătră „amuţesc”. 

„Ciocîrlia, cînd cîntă, se suie cîteodată pînă sus la vînturile turbate, acolo amete 
şi cade jos, iăr cinele care o mîncă, apoi, turbează...” (P. Olteanu, Flaţeg). 
v. Ciocîrlie. 

De asemenea la Budai-Deleanu ( Dicţ ., ms. în Muz. istor. din Bucur.): „ametu = 
= ameţescu, den Schwindeln bekommen” 

Ca „trimet = lat. transmitto” sau „sumet = lat. submitto”, tot aşa amet este înve¬ 
derat a m i t t o (mentem, virtutem, judicium, consilium, sensus etc.). în privinţa 
simţurilor sau a minţii, lătineşte a m i 11 o însemna o încetare a lor trecătoare: 
„ a m i s i t , non perdidit”. Românul organic amet pare a fi fost numai netranzitiv, 
ca în cele două exemple de mai sus; pentru funcţiunea tranzitivă s-a închipuit am¬ 
plificatul ameţesc, care a reuşit apoi a goni detot pe primitivul amet. 
v. Ameţeală. - Ameţit. - Cumet. - Desmetic. - Sumet. - Trimet... 

AMEŢÎRE. - v. Ameţeală. - Ameţesc. 

AMEŢIT, -Ă, adj.; part. passe d’ameţesc : abazourdi, dupefie, ebloui, eperdu, 
etourdi, ivre etc. Exprimă ca adjectiv toate sensurile verbului din care derivă. 

,Ameţit - băut, betrunken; ameţit = leşinat, ohnmăchtig” (Dr. Polysu). 
„E ameţit ca un peşte afară din apă” (L.M.). 

„Nu poci sta pe picioare de ameţit ce sînt” ( lbid .). 

Beldiman, Tragod., v. 125: 

„Jăcuiesc, pradă, omoară, mărfurile împărţesc, 

Şi cu cît privesc folosul, cu atîta se iuţesc; 

Cine să se-mpotrivească, căci săracii, ameţiţi, 

Fiind toţi în aşternuturi şi întru somn adînciţi...” 

A. Pann, Erotocrit, p. 22: 

„Ah! acesta om nu este, negreşit este vrun zeu. 

Care se pogoară noaptea din nălţimile cereşti 
Şi vine ca să smintească simţirile omeneşti, 

D-aceea şî-n acea vreme ameţită a rămas 
Şi asculta să-nţeleagă vorbele acelui glas...” 

A. Odobescu, Pseudokyneg., p. 34: „Blinda turturică a sosit ameţită de bucurie...” 
Mai cu deosebire se zice ameţit la cei mahmuri de beutură, cari adecă au 
trecut peste măsura chefului. 

Miron Costin, Letop. I, p. 311, despre vestitul căzac Timus: „au dat foc caselor, 
dacă s-au sculat de la masă ameţit de vin...” 

Moş Albu I, p. 15: 

„Dar d-a nopţii neodină şi de cîte le-am păţit, 

Cum şi de vinul din ploscă t ă m î i a t şi ameţit, 

Eram ca bătut în pivă, capul îmi atîrna greu...” 

Un cîntec poporan din Moldova: 

„Oliolio măi lăutar! 

Mult ai tras din cel păhar 
De ţi-e glasul răguşit 
Şi-ţi e capul ameţit...” 

(Caranfil, Valea Prutului, p. 2) 

Balada Marcu Viteazul'. 

„Şi cugetul că-1 mustra 
Şi inima nu-1 lăsa 
Să-l omoare ameţit. 

Să-l omoare adormit...” 


(G.D. Teodorescu, Poez. pop., 665) 803 

„La noi pentru t u r 1 e a c sau ameţit de beutură se zice: r ă t u t i t de beutură 
şi învinoşat...” (N. Guran, Craiova). 

v. Ameţesc. - Afumat. - Beat. - Mahmur. - Tămîiat... 

AMEŢITOR, -OARE, adj. et subst.; qui etourdit, eblouit, abazourdit etc. 

Dr. Polysu: ,Ameţitor — betăubend, schwindelerregend, narkotisch”. 

Costachi Negruzzi, O alergare de cai II: „O greutate îmi apăsa inima; un nor 
ameţitor veni şi se puse pe ochii mei. Mi se părea că biserica seînvîrteşte cu mine...” 
v. Ameţesc. 

AMEŢITORÎE, s.f.; etourdissement. Formă necunoscută nouă, pe care Cihac o dă 
ca sinonim cu ameţitură. 

AMEŢITURĂ. - v. Ameţeală. 

v v 

1 AMIA Z I s. AMIAZIZI, adv.; â midi. Lătineşte ad medium diem sau 
ad media m diem. Oara a douăsprezecea după miezul nopţii. în graiul vechi 
amiazi se întrebuinţează ca un adverb de timp în toată puterea cuvîntului, alături cu 
„acum”, „atunci”, „astăzi”, „seara”, „dimineaţa” etc., fără a i se mai adăoga 
prepoziţiunile 1 a sau î n , prin cari se substantivează. 

Dosofteiu, 1680, f. 67 b: 

„Sara şi dimineaţa şi amîadzădzâ spu- „ Vespere et mane et m e r i d i e narrabo 

ne-voî şi vesti-voi...” et annuntiabo...” 

unde la Silvestru, 1651, numai ca locuţiune adverbială: „seara şi dimineaţa şi la 
amiazăzi...”, precum şi la Arsenie din Bisericani, circa 1650 (ms. în Acad. Rom.): 
„şi-n t r -ameadzâdzi...” 

Dosofteiu, 1673, f. 88 b: 

„Sara ş-amiadzădz şi demineaţâ 
Grăesc la Domnul fără de greaţă...” 

Beldiman, Tragod., v. 325: 

„Mai ales Trei-Sfetiteanul, călugărul cel puchios, 

Care mai în toată vremea îţi părea că-i mânios, 

Mergînd la el dimineaţa ş-ameazăzi după somn, 

Pînă nu şi-ar fi dres cheful, nu te socotea de om...” 

Alexandri, Legenda ciocârliei: 

„Şi rîurile soarbe, şi paseri săgetează, 

Şi umbra o înghite cînd soarele-i amiază...” 

Cu prepoziţiunea p e , ca în „pe atunci”, însemnează: „vers midi, â midi â 
804 peu preş”. 

Neculce, Letop. II, p. 339: „acest răspuns au venit lui Dimitraşco-vodă într-o zi 
pre amiazăzi...” 

Costachi Negruzzi, Aprodul Purice: 

„Şi mergînd cu un marş grabnic toată noaptea pînă-n zi; 

A doua zi pe amiază în şes la Şiret sosi...” 


Tot ca adverb funcţionează amiazi în construcţiunile: „în de ameazi - spre 
seară” (D. Alboteanu, Covurlui, c. Mastacani) sau: „de ameazi înde seară” 
(C. Melinte, c. Găneşti). 

în texturile din secolul XVI circulează pleonasticul „amiazizi de z i ”, de ex. 
la Coresi, 1577: „seara şi demâneaţa şi amiazăzi de z i ”, ca şi cînd s-ar zice: „la 
12 oare de zi”. 

La popor momentul precis de 12 oare meridiane se cheamă cruce - amiazi, 
iar timpul ce-i precede sau îi urmează: supt - amiazi. 

Basmul Petrea Voinicul (Sbiera, Poveşti, p. 25): „Mergi pînă aproape de cuibul 
paserii măiestre şi te ascunde acolo ca să nu te vadă nime, şi cînd va fi soarele 
cruce -amiazăzi, atuncea te răpede iute şi apucă un pui, căci numai pe acel timp 
merge paserea după hrană...” 

în graiul ţărănesc din Vaslui (Dăscălescu, c. Şcheia): „văzind că sorele au venit 
în prînzu cel mare, am îngiugat boiţi] şi la deal am plecat; cu greu am agiuns în 
vîrful lui; acu sorele era cruce- amiază, şi încet cu încetu am mers tot înainte pe 
podişul dealului celui vrajmaş ce-1 suisem cu atîta greutaţte]; deodată dau peste o 
vale, pogor eu valea, sorele vine supt -amiazi--” 

„Pe la 11 oare se zice sub -amiazi” (T. Crişianu, Transilv., Cugier), şi tot 
supt -amiazi este pe la oara 1 postmeridiană. 

Raportul între cruce - amiazi şi cele două supt - amiazi se poate repre¬ 
zintă prin următoarea figură: 


Cru ce-am iazi 
(12 oare) 



Supt-amiazi 
(11 oare) 



Supt-amiazi 
(1 oară) 


în această figură, ajuns la cruce -amiazi, soarele se află în răscrucea celor 
patru puncturi cardinale, avînd dedesubt atît pe supt -amiazi de unde s-a urcat, 
precum şi pe supt -amiazi la care se va pogorî. 
v. Cruce. 

Pentru locuţiunea adverbială franceză „en plein midi = publiquement”, româ¬ 
nul are: ziua amiazizi mare” 

Neculce, Letop. II, p. 249: „o chiema Aniţa, şi era ţiitoarea lui Dimitraşco-vodă 
(Cantacuzin), şi o purta în vedeală între toată boierimea, şi o ţinea în braţe de o 
săruta, şi o purta cu sălbi de galbini şi cu haine de şahmarand şi cu şlic de sobol şi cu 805 

multe odoare împodobită, şi era tânără şi frumoasă şi plină de suliman ca o fată de 
rachieriţă; şi o trimetea cu careta domnească cu siimeni şi cu vornici şi cu comişi 
z i o a amiazăzi mare pe uliţă la feredeu.. 

Acelaşi, p. 252: „l-au legat (pre un grec anume Mavrodin Paharnic) şi l-au pus 
pe un cal, îndărăt cu faţa spre coada calului, şi-i didese coada în măni de o ţinea în 
loc de frău, şi-l ducea prin mijlocul târgului la Copou la primblare, şi-l privia tot 
norodul zioa amiazăzi mare...” 

Cînd nu este însă ceva foarte neobicinuit, atunci nu se mai adaogă mare, 
precum tot la Neculce, p. 237: „le-au tăiat capetele a tustreii zioa amiazăzi la 
făntăna denaintea porţii...”, căci o simplă tăiare a cîtorva capete era pe atunci ceva 
cu mult mai întîmplător decît o fată de rachieriţă în careta domnească sau un postel¬ 
nic călărind cu faţa spre coada calului. 

In loc de „ z i u a amiază ” astăzi se zice mai mult: ziua namiaza = 
= în-amiazi-a. 

Jipescu, Opincaru, p. 68: „şi te dai dă rîpă singur la orice daravelă, hiîe şi 
z i u a - n amiezia mare ...” 

Cîntec poporan din Moldova: 

„Frunză verde clocotici, 

Ce câţi, Iancule, pre-aici? 

Numai cu palmele goale 
Z i o a - n ameaza cea mare 

(Caranfd, Valea Prutului, I) 

Insă compusul namiaza trece deja în substantiv. 

v. 2 Amiazi- 

2 AMIÂZI (artic. amiaza ), subst. fem., s. amiăzi (artic. amiazul), subst. mase.; midi, 
le milieu du jour. Este adverbul a m i a z i „â midi” luat ca substantiv. In vechile 
texturi se substantivează chiar nescurtatul a m i a z i zi, întrebuinţîndu-se, articulat 
ori nearticulat, mai adesea cu prepoziţiunile în, întru, cătră, spre etc. 
Deasa construcţiune cu î n dete naştere formei poporane aglutinate namiazi sau 
namiezi ori nemiez şi nimiez ; mai rar prin aglutinare cu d e, se aude demiazi sau 
demiez (Fălciiu, c. Olteneşti; Tutova, c. Iepureni). în multe locuri se rosteşte aniazi 
lîngă amiazi, de unde apoi forma mixtă amniazi', nu rară mai ales în Moldova şi-n 
Banat. 

„Cînd pomul lasă umbra sa drept la rădăcină, atunci se zice că e ameazuF 
(C. Bungeţeanu, Mehedinţi, c. Cosoveţ). 

Dosofteiu, 1680, f. 43 a: 

„...scoate-va ca lumina direptatea ta, şi „...educet quasi lumen justitiam tuum, et 
gîudecata ta ca amiadză-dza...” judicium tuum tanquam m e r i d i e m ...” 

de asemenea la Silvestru, 1651: „gîudecările tale ca amiazăzia...”, şilaCoresi, 1577: 
„judeţul tău ca amiazăzi de zi ...”, după cum e şi-n Psaltirea Şcheiană, circa 
806 1550 (ms„ în Acad. Rom:): „ ca amiadzădzi de d z i ...” 




AMIAZI 


Corbea, Psaltire, circa 1700 (ms., în Acad. Rom.), ps. XXXVI: 


„Şi judecata ca amiazăzi chiară, 

O va face ca-n zi senină de vară...” 


în construcţiuni prepoziţionale: 

Codicele Voroneţian, circa 1550 (ms., în Acad. Rom.): 


Act. Ap. XXII, 6: „ î n t r u amiadzădzi 
străluci lumiră multă...” 


„...7t epi p,Eori)r(5ptav- 7tept- 
OTpooi/at cpcoc; Ikocvov...” 


unde în Noul Testament din 1648: „ c ă t r ă amiazăzi ”, iar în Biblia lui Şerban-vodă 
din 1688: „spre amiazăzi 

Moxa, 1620, p. 402: „întunecă soarele î n t r - o amiazăzi cătu se vedea stelele...” 
Poporul prînzeşte cu mult înainte de amiazi', de aci într-o doină din Ardeal: 


„Să n-am p r î n z 
Fără de plîns, 

Nici amiaz 
Fără năcaz.” 


(Jarnik-Bîrsanu, 195) 


Jipescu, Opincaru, p. 113: „la prînzu-ăl-mare, te face nebun; între p r î n z şi 
namiazi îţi spune că ieşti lingău mare; în toiu namiezilor, rumân harnic...”; unde e 
foarte remarcabil pluralul „namiezilor”. 

„Poporul zice că soarele e tras de boi de dimineaţă şi pînă la prînz, de bivoli de 
la prînz pînă la amiezi, de cai de la amiezi şi pînă seară... (P. Diaconescu, Muscel, 
c. Godeni). 

De aci, timpul între dimineaţă şi amiazi fiind privit ca foarte lung, s-a născut 
proverbul despre oamenii cei molîi la faptă sau la vorbă: 


„Pînă să zică „bou breaz” 
Vine soarele 1 -amiaz..." 


(Pann, I, 96) 

Poporul împarte ziua în două conace sau popasuri: unul e la amiazi, 
celalalt la asfinţitul soarelui. 

A. Odobescu, Pseudokyneg., p. 8: „...bietul George Giantă, cel care cu o rugină 
de puşcă pe care orice vînător ar fi azvîrlit-o în gunoi nimerea mai bine decît altul cu 
o carabină ghintuită, şi care pe mine, nemernicul, m-a adus de multe ori cu vînat la 
conacul de amiazi...” 

„Poporul zice că la amiaz sau nimezi şi la sfinţit stă soarele de mănîncă un corn 
de prescură şi bea un păhar de vin...” (A. Iliescu, Dîmboviţa, c. Sărdaru). 

„Cînd la noi e ceasul 12, zic ţăranii că soarele stă în scaun sau s e 
odihneşte ...” (D. Arghirescu, Covurlui, c. Moscu). 

„La ameazi ciobanii de aice zic staul” (T. Vasiliu, Tecuci, 
c. Tudor-Vladimirescu). 807 

Basmul Voinicul cel fără tată (Ispirescu, Leg., p. 127): „îi zise că tocmai la 
amiazi, cînd va fi soarele în cruci, să înalţe o prăjină şi în vîrful ei să puie 
o mahramă roşie...” 

Basmul Poveste ţărănească (ibid ., p. 260): „Drăcoaica de mumă a zmeului dor¬ 
mea numai la nămiezi, cînd soarele stă în cruci ...” 

„La ciobani, timpul de la 9 pînă la 11 oare se cheamă amiaza o i 1 o r ; de la 11 
pînă la 2 după 12, s u b -amiază...” (T. Bălănescu, Neamţ, c. Bălţăteşti). 

Afară de scaun, staul şi în cruci, se mai aud pe alocuri în popor 
alţi doi sinonimi cu amiazi. 

„Unii dintre ciobani zic h o j i n ă cînd soarele este la amiază...” (Severin, 
Tecuci, c. Godineşti). 

„La 12 oare se zice p a n d e 1 a sau namezi” (T. Popărlan, Brăila, c. Cazas). 

Ambii aceşti termini, de o întrebuinţare foarte restrînsă, sînt slavici: h o j i n ă 
sau mai bine o j i n ă este paleoslavicul „uzina”, ruseşte „uzin”, adecă „mîncare 
după prînz”, iar pandela, care circulează numai pe lîngă Dunăre, este o metateză 
din bulgarul „pladnîa = midi”, paleoslavic „pladîne”, literalmente „jumătate zi = 
= medius dies”. 

în Buzău (corn. Chiojdu-Bîsca) se aude în loc de amiazi - ziua-jumătate. 

v Amiazi. - Zi 


3 AMIAZI (art. amiaza), subst. f„ s. amiăzi (art. amiazul), subst. m.; midi, sud, un 
des quatre points cardinaux. Partea spaţiului numită în limba literară de astăzi „sud”; 
opusă nordului, care se cheamă miazinoapte. Cînd stăm cu faţa spre răsăritul 
soarelui, amiaza e la dreapta noastră. 

„Pămînturi despre amiazi = die Siidlănder” (Dr. Polysu). 

Călătoria Maicei Domnului, text circa 1550 ( Cuv. d. bătr. II, 314): „patru sutîa 
de îngeri cu elu, o sută despre răsăritu, altă sută despre a p u s u , altă sută 
despre amiadzâdzi, altă sută despre meadzănoapte ...”; şi tot acolo (p. 322), 
într-un singur pasagiu, cuvîntul e scris în trei feluri: 4M643JK3H 4MÎ43K3H şi 
4MÎ4363H. 

Silvestru, 1651, f. 169 b: „miazănoapte şi amiazăzia tu ai zidită...” 

Dosofteiu, Synaxar, 1683, 23 oct., f. 80 b: „unghîulă despre apus era vîarde 
a ceriului, ca prăjii; iară a răsăritului ca trestiîa; iară mîadză noap- 
t î a ca sângele curată; iară amîadzădzul albă ca omătulă...” 

Predică din sec. XVII (Cod. ms. miscel. al Bis. Sf. Nicolae din Braşov, p. 190): 
„date fură noao patru eyagghelii, derepce săntă stâlpi acestea lumiei, că şi lumea patru 
părţi avăndă: răsărit ulă, apusul, miazănoapte, amiazâzea...” 

v. ] ’ 2 Amiazi. - Crivăţ. 

AMIGDÂL. - v. Migdal. 


A-MIJA (D-) 

808 A-MIJOTCĂ (D-) 


v. Ajumitul. - Ascunsele. - Mijotcă. 

AMIJESC ( amijit, amijire), vb.; s’assoupir, avoir Ies yeux â demi fermes. Amijeşte 
cineva cînd începe a moţăi, moţăieşte cînd începe a aţipi, aţipeşte cînd 
începe a adormi. Semnul exterior al amijirii este că ochii nu sînt încă închişi, 
dar deja acoperiţi cu gene. Se zice mai mult mijesc, fără prepoziţionalul a. 
Figurat, z i o a mijeşte, adecă este cu ochii numai pe jumătate deschişi, cînd vine 
seara şi cînd vine dimineaţa. 

Basmul Mintă-creaţă (Sbiera, Poveşti, p. 100): „iată că începe a însăra; ea aprinde 
lumina şi coase necurmat; cum numai au amijit, pe loc au sosit Mintă-creaţă...” 

I. Creangă, Stan Păţitul ( Conv. Ut., 1877, p. 22): „ajungînd el în pădure pe cînd 
s e amija de z i u ă , a tăiet lemne, a încărcat carul zdravăn şi l-a cetluit bine...” 
v. Adorm. —Ajumitul. — Aţipesc. - Mijesc. 

A-MIJLOC, adv.; au milieu. Lătineşte: ad me diurn 1 o c u m . Ceea ce astăzi 
se exprimă prin locuţiunea adverbială în mijloc sau la mijloc, 
v. 12 A (p. 104). - Mijloc. 

A-MÎLĂ, adv.; piteusement, â faire pitie. Se aude mai adesea în Oltenia. 

„...cînd un om vede pe altul călare pe un cal bun, îl priveşte a milă, şi de pe faţă-i 
se poate citi dorinţa de a avea şi el un cal bun...” (Preut C. Ionescu, Mehedinţi, 
c. Şişeştii-de-Jos). 
v. Milă. 


A-MILJOC. - v. 12 A (p. 104). 


'AMIN, s. m.; amen. Cuvînt ebraic, care însemnează „aşa să fie” şi se întrebuinţează 
în tipicul bisericesc. 

Şeapte taine, 1644, f. 12 a: „boteadză-sâ robulii lui Dumnedzău imerek în nu¬ 
mele Tatălui, amin', şi să-l rădice diîntr-apâ, de-aciîa să-l afunde a doa oară şi să 
dzicâ: şi a Fitului, amin...” 

Dosofteiu, 1680, ps. CV, 48: 


„...blagoslovită, Domnulu Dumnedzăul 
lui Izrail de la veac şi pînă la veacu; şi va 
dzâce tot nărodul: amin, amin!...” 

unde la Coresi şi la Silvestru: 


„...benedictus Dominus Deus Israel, a 
saeculo et usque in saeculum, et dicet om- 
nis populus: fiat, fiat!...” 


1577: 

„...şi zice-voru toţi oamenii: f i - v a , 
f i - v a ...” 


1651: 

„...şi zică toţi oamenii: fie, fie ...” 


Codicele Voroneţian, circa 1550 (ms„ în Acad. Rom.), p.160: „aceluia e slava 
şi ţiînrutul în vecii vecilor amin...” 

Din această locuţiune bisericească, „în vecii vecilor amin”, s-a format românul 
„în veci de amin” cu sensul de „pentru totdauna”. 





AMIN 


Un act moldovenesc din 1683 ( A.I.R. III, p. 257): „am văndutu-o dumisale •lipa¬ 
nului Nicolai Murguleţ ftori lugofet, ca să-i fie dumisale moşie în veci de 
amin...”. 

Descîntecele poporane cele cu forma religioasă şi-au însuşit şi ele pe amin ; 
bunăoară: 

.Amin, amin, 

De la mine descîntecul. 

De la Maica Domnului leacul...” 

(Burada, Dobrogea, p. 269) 

sau: 

„Amin, amin! 

Ca soarele în senin; 

De la mine descîntecul, 

De la Dumnezeu leacul...” 


( Familia , 1882, p. 268, 292) 


sau: 

,Amin! amin! 

Cosmandin! 

Descîntecul Sîntei Marii...” 


(. Ibid., 1874, p. 549) 


De asemenea, în cîntece poporane amin figurează ca o formulă concluzivă. 
Incheiarea baladei Doncilă: 


Balada Ioviţă\ 


„Eu mă-nchin cu cîntecul 
Ca lupul cu urletul; 

Mai daţi o oca de vin, 

Să zic: la mulţi ani amin!...” 

(G.D. Teodorescu, Poez. pop., 581) 


„Mai ziceţi, boieri, amin! 

Mai daţi cu plosca cu vin; 

Mai daţi şi cu udătura, 

Să-şi ungă boierii gura!...” 

(D. Pavelescu, com. Chiora, Col. ms.) 


O exclamaţiune familiară la Alexandri, Peatra din casă, sc. 3: 
„Franţ: He, he... (strănută). 

Zamfira: Să-ţi fie de bine! (strănută). 

Franţ: Foarte-ţi mulţ... Să-ţi fie de bine. 

Zamfira: Amin şiîntr-un ceas bun! ...” 

Focuţiuni proverbiale: 

„Pîn la amin = bis an’s Ende” (Dr. Polysu). 

„Nici la amin” însemnează: niciodată. 

Basmul Poveste ţărănească (Ispirescu, Legende, p. 254): „trebuia să-şi mute 
gîndul: nu mai putea adecă să-l dezgroape nici la amin...” 

Acelaşi înţeles are locuţiunea proverbială „cît aminul”, despre care d. Şaineanu 
ne împărtăşeşte următoarele patru exemple din Calendarul basmelor pe 1882 (p. 44) 
şi 1883 (p. 33, 34, 57): 

Basmul Peneş împărat'. „Dacă vei zăcea mereu cum zaci acum pe coaste, n-o să 
te pricopsesc c î t aminul', dar dacă vei băga inima în tine şi m-ei asculta şi vei face 
orice-ţi voi zice eu, să ştii că am să te fac ginere de împărat...” 

Basmul Pipelcuţa sau Cenuşăreasa : „După ce o izmeniră astfel, o mai mînză- 
liră pe obraz cu cenuşă şi cărbuni, de nu mai credeai cît aminul că-i fată de boier 
mare...” 

Ibidem: „Dar nu-i dăduse cît aminul prin gînd...” 

Ib.: „Să nu-1 zărească cît aminul nici măcar cu luminarea...” 

Ca şi ceilalţi termini bisericeşti, amin n-a putut să nu capete în graiul poporan o 
aplicaţiune comică. 

Aşa, cînd găseşti pe cineva la masă şi-i urezi de bine, el îţi răspunde: amin! iar tu: 

.Amin, amin! 

Şi eu m-anin...” 

(Baican, Vorbe bune, p. 10) 

I. Creangă, Amintiri ( Conv. lit., 1882, p. 459): 

„— Amin', bleştesc eu cu jumătate de gură. 

— Şi eu mă anin, spuse Pavel de după sobă. 

— Amin, ne-amin, ştergeţi-vă pe bot despre purcei! zise Mogorogea cu ciudă, 
înţeles-aţi? Nu tot umblaţi după bunătăţi; mai mîncaţi şi răbdări prăjite...” 

v. Aghios. - Aleluia. 

2 AMÎN, s.m.; t. de botan.: Ammi. O plantă ombeliferă apropiată de c h e m i n 
(Carum Carvi). Termenul se întrebuinţează în Banat. Nemţeşte se cheamă Aminei. 
Poloneşte a m i n e k , adecă „le petit a m e n ” . Românul amin, cuvînt foarte 
frumos, este învederat o etimologie poporană, cu atît mai nimerită cu cît 
c h e m i n u 1 în genere este privit la mai toate popoarele ca o plantă sacră: „le 
basilic et le cumin, deux plantes cheres au peuple et qui ont toutes Ies deux un 
caractere presque sacre” (Gubernatis, Mythol. d. plantes II, 112). După 
legenda poporană română, floarea aminului, ca şi cuvîntul a m i n , ne vine de pe 
„cîmpul lui Iordan”. 

Rugăciunea poporană cătră Sf. Vineri, după cum se aude în Banat: 

„Sfînta Vineri a avut un fecior, 

Ca un mîndru domnişor; 

Din ochi lacrămi îi mergea, 

Din inimă sînge-i curia, 

Nime-n lume nu ştia, 

Făr’ de Lină Magdalină 

v. Chemin. 


Şi surorile lui Lazar, 

Cari se duseră pe cîmpul lui Iordan 
Culegînd flori de amin, 

Şi deteră cu picioru-n spin; 

Ci acela nu fu spin, 

Ci fu albin, 

Din albini se făcu mierea, 

Mierea făcu ceară...” 

(S. Liuba, c. Maidan) 


1 AMINTE, adv.; mentalement: 1. iau aminte - observer, etre attentif, entendre; 
2. aduc aminte - faire souvenir, rappeler, recommander; 3. este aminte = 
= avoir soin, ne pas oublier; 4. vine aminte = se rappeler. Adverbul aminte - lat. 
ad mentemse întrebuinţează numai în asociaţiune cu cei patru verbi: a lua, 
a aduce, a fi şi a veni, din cari cu aceşti doi din urmă numai impersonal: 
îmi este aminte, îmi vine aminte. în vechile texturi e foarte deasă forma: 
amente. Afară de exemplele de mai jos, a se vedea altele la verbii respectivi. 

1. iau aminte. 

Sinonim cu b a g de seamă şicu vechiul a d i n t . Se construieşte cu 
acuzativul şi cu dativul, cu prepoziţiunile de, spre şi despre, mai rar cu în. 

Coresi, Omiliar, 1580, quat. IV, p. 12: „noi nu mulţemimu lu Dumnezeu, nici 
ne ispovedimii lui, şi nu 1 u o m ii noi aminte darea lui ceia buna...” 

Predică din 1619 (Cuv. d. bătr. II, 120): „bine socotiţi şi loaţi amen¬ 
te ce grăîaşte Dumnedzeu...” 

în psalmul LXV, după Coresi şi Dosofteiu: 


1680: 

„...1 u a t - a u aminte glasului rugii 
miale...” 


1577: 

„...înţelese glasulii rugâciuniei 
mele...” 


la Silvestru, 1651: „ 1 u o aminte glasul rugăciuniei mele”, în contextul latin: 
„ a 11 e n d i t voci...” 
în psalmul CXLI: 

1680: 1577: 

„...î a aminte spre ruga mia...” „...s ocoteşte rugăciunea mia” 

la Silvestru, 1651: „ i a aminte rugăciunia mia...” = „intende ad deprecationem 
meam...” 

în psalmul XXXVII: 


1577: 

„...i a aminte în ajutoriulu mieu...” 

812 =„intende in adjutorium meum...” 


1680: 

„...ia aminte într-a utoriul mieu...” 






AMINTE 


Biblia lui Şerban-vodă din 1688: 

Gen. XXIV, 6: „î a amente întru tine, ca 
să nu întorci pre fecorul mieu acolo...” 

Deuter. XI, 15: „mâncăndu şi săturăn- 
du-te, îa-te amente pre tine să nu ţi să 
lăţească inima...” 


„...a 11 e n d e tibi ne revoces filium 
meum illue...” 

„...cum comederis et satiatus fueris, 
attende tibi ipsi ne dilatetur cor 
tuum...” 


în ultimul pasagiu, reflexivul „a se lua aminte pe sine-şi” însemnează 
„prendre garde â soi-meme”, ca şi-n următorul text: 

Legenda Sf. Dimitrie, sec. XVII (Cod. ms. miscel. al Bis. Sf. Nicolae din Braşov, 
p. 120): „diîntru acea Onisiforu puţinei 1 u o - s e aminte, iară pentru căce i se 
arâtâ blăndu, el târâş se slâbi şi se întoarse îarăş în năravul său...” 

Derivate verbale: luare aminte „attention”, luat aminte „observe”, 1 ă u - 
tor aminte „attentif’. 

Critil şi Andronius (Iaşi, 1794, p. 13): „făcîndu-mă asemene vulturului celui 
mai luîtoriu aminte...” 

v. Adint. - Iau. 

2. aduc aminte. 

Mai adesea se construieşte cu acuzativul sau cu prepoziţiunea de ori de¬ 
spre . E sinonim cu amintesc. 

Varlam, 1643, f. 20 a: „ A d u c e ţ i -vâ amente câtu potiî lacrâmile, cumu 
Manasiîa, râul şi spurcatului înpâratu, plănsâ şi Dumnedzău ertâ-lu...” 

Şeapte-taine, 1644, f. 78 b: „ş-au adusu amente de cuvăntulu svăntului 
părinte Isaiîa...” 

Dosofteiu, 1673, f. 16 a: 


„Pănă cînd, milostive, nu-ţ aduc aminte 
De mă uiţ cu totul, o Dumnedzău sfinte?...” 

Biblia Şerban-vodă 1688, p. 901: 

Paul. ad. Tit. III, 1: „ a d u -1 e aminte „...a dmone illos principibus et po- 
lor, la domnit şi la puternicii să se su- testatibus subditos esse...” 

pue...” 

Costachi Negruzzi, Gelozia : 

„Nu-ţi laşi capul ades plecat pe mîna ta 
S-aminte nu-ţi aduci atunci de cineva?...” 

De aci: aducere aminte „souvenir”, adus aminte „rappele”, „a du¬ 
cător aminte „rappelant”, „se souvenant”. 
v.Aduc. - Amintesc. 

3. este aminte. 

Sinonim cu: am grijă sau port grijă, grijesc. 

Lexicon Budan: „îmi este aminte = curae mihi est”. 

Dr. Polysu: „a fi cuiva aminte - wollen, an Etwas denken, im Schilde fiihren; 
nu-i e aminte - es ist nicht sein Emst, er will nicht”. 

Nic. Muşte, Letop. III, p. 18: „Domnul era un grec străin; boierii numai cineşi 
pentru sine g r i j i a , iară pentru bine cel de obşte nimene nu căuta ca cum vra 
fi ţara fără de domn nimărui trebuind; ca cum vra fi săracii pricină răutăţii, să fie 
sfătuit ei pre Ieşi să vie în ţară, nimărui aminte n-a u f o s t să le dea ştire...” 

v. Fiu. - Grijă. 

4. vine aminte. 

E sinonim cu „a-şi aduce aminte”, dar exprimînd ceva întîmplător sau ne¬ 
voluntar. 

Şi macedo-româneşte se zice: „nil vine aminte” cu sensul latinului: „in 
mentem venit” (Dr. Obedenaru, Dicţ., ms„ în Acad. Rom., I, 16). 

Vocabularul bănăţean, ms. circa 1670 (Col. 1. Tr., 1883, p. 402): „Aminte-m 
vine. Reminiscor”. 

v. Win. 

Printr-o licenţă poetică, Dosofteiu, 1673, f. 30 a, întrebuinţează pe aminte 
fără verb: 

„Dzua-ţ voi striga, Dumnedzău sfinte; 

Nu mă vei asculta, nici aminte...” 

E şi mai remarcabil că-n Omiliarul de la Govora, 1642, p. 100, amente figu¬ 
rează ca substantiv: „veseleşte sufletul tău cu acest strugur de vin dulce, care ţi îaste 
adus din ţara cea făgăduită cu măna curând înblătoarei amentei mele; cunoaşte poa¬ 
ma ei că îaste bună...” 

Din adverbul aminte, s-au născut frumoasele derivate: amintesc şi 
amintire. 

v. Minte. 

2 AMÎNTE, subst. - v. 1 Aminte. 

AMINTEALA, s.f .; souvenir, ressouvenir. Se aude în Transilvania (G. I. Popescu, 
Sălagiu). Sinonim cu obicinuita formă amintire. 

v. 02 Aminte. - Amintire. 

AMINTESC ( amintit, amintire), vb.; ressouvenir. A-şi aduce aminte într-un 
mod puţin lămurit despre ceva ce nu mai este demult. 

Costachi Negruzzi, Scrisoarea XXVIII: „turnul acesta, care ne aminteşte de 
nişte timpuri de barbarie, ce din norocire s-au cufundat pentru totdauna în noianul 
vremii...” 

A. Odobescu, Pseudokyneg., p. 80: „...Urmaşii lui, geloşi de a sa mărire, mai 
mult se gîndiră a-şi face loruşi monumente, decît a consacra pe cele ce aminteau 
poporului neasămuita glorie şi dreptate a fericitului Traian...” 

v. 1 ■- Aminte - Amintire. 

AMINTIRE (plur. amintiri), s.f.; ressouvenir, reminiscence. Cuvînt format pe calea 
poporană, deja înrădăcinat în grai şi trebuincios, căci aducerea aminte 
este „souvenir”, iar nu „reminiscence”. Aducerea aminte poate să fie 
despre ceva foarte proaspet şi e totdauna chiară; amintirea este numai despre cele 
de demult sau cari ni se re-nfăţişează într-un chip nu destul de limpede. 

Costachi Negruzzi, O alergare de cai I: „eu slăvesc toate femeile tinere şi cin¬ 
stesc pe bătrîne în amintirea trecutei lor frumuseţi...” 

De la Vrancea (B. Ştefănescu), Sultănica, p. 226: „Tămăduianul să scărpi- 
nă în cap, îşi drese glasul şi începu cuvîntul, privind lung, dibuind în pustiul 
amintirilor...” 
v. 1 ’ 2 Aminte. 

AMINTRE, AMÎNTRELE etc. - v. Aimintre. - Altmintre. 

A-MINUNE, adv.; â merveille, merveilleusement. Din prepoziţionalul a şi 
minune. Sinonim cu adverbul minunat, care însă e mai puţin energic. 

Dosofteiu, Synaxar, 1683, april. 23 (f. 96 a): „pusă stlăpulii în rând din a-direapta, 
unde scriîa scriptura, carele stă şi pănâ astădzii a minune de să pomenîaşte...” 
v. A-mirarea. 

A MIR ( amirat , amirare), vb.; admirer. Budai-Deleanu ( Dicţ., ms. în Muz. istor. 
din Bucureşti): Amiru - mit Bewunderung ansehen, bewundern; a m i r a t u = 
= bewundert; amirătoriu =Bewunderer, bewundernd; amirăciune = 
= die Bewunderung”. Negreşit, românul a mir corespunde pe deplin latinului ad¬ 
mir o ; dar cuvîntul să fie oare în adevăr poporan? 
v. A-mirarea. - 1 Mir. - Mirac. 

A-MIRĂREA (D-), adv.; â merveille, â ne pas y croire. Din prepoziţiunea a şi 
mirare, acest frumos adverb se aude adesea la popor, mai ales în Moldova. în 
Povestea lui Harap-Alb de I. Creangă ( Conv. lit., 1877) el ne întimpină de patru ori: 
p. 175: „mi-i d e -a mirarea de unde ai să-l iei, dacă n-are fiinţă pe lume...”; 
p. 180: „împăratul şi fetele sale văzînd aceasta, le-a fost de-a mirarea...”', 
p: 181: „Mulţi împăraţi şi crai înadins vin să le vadă, şi li-i dea mirarea de 
unde le am...”; 

p. 188: „împăratului i-a fost de -a mirarea, văzînd că nişte golani au asemenea 
îndrăzneală de vin cu neruşinare să-i ceară fata...” 
v. Mirare. 


AMIRÂRE 

AMIRÂT 

AMIRĂCIUNE 

AMIRĂTOR 


v. Amir. 

AMIROS ( amirosit, amirosire), vb.; sentir bon ou mauvais, flairer, avoir de l’odeur. 
Din miros şi prepoziţionalul a, miros însemnează „a cunoaşte din miros ” 
(Costinescu). 

Lex. Buci.: „amiros cutare floare = olfacio; această floare amiroase frumos = 
= pulchre olet; amiros, dau din mine miros = odorem edo”. 

Cantemir, Ist. ieroglif. (ms., în Acad. Rom., p. 64): „Armăsaru, văzînd că lupul, 
nu ca dintăiu vrăjmaş năvăliaşte, ce ca stîrvul mort pămîntului să lipiaşte, întîiu de 
departe pre nări forăiîa, apoi mai cu îndrăznială de lup să apropiîa, de ciîa - după 
cum a tuturor dobitoacelor obicaiul iaste cînd vreun stîrv mort află a-1 amirosi - 
dincoace şi dincolea a-1 a d u 1 m ă c a începu. Deci armăsarul, precum am zis, din 
toate părţile amirosindu-l, şi despre partea botului vini...” 

v. Adulmec. 

Ca netranzitiv, amiros se uneşte cu substantivul dependinţe prin prepoziţiunea 
a (v. 13 A). 

Alexandri, Florin şi Florica, sc. 2: „s-agiung deodată cucoană, pălămăreasă; să 
amiros tot a tămîie şi să mă hrănesc tot cu colivă...” 

Doină din Ardeal: 

„Lelea cu mărgele multe 
Amiroase- a flori mărunte 
De pe vale, de la munte; 

Dar cea cu mai puţintele 
Amiroase- a floricele 
De la munte, din vâlcele...” 

(Jarnik-Bîrsanu, 36) 

Figurat, amiros însemnează „savoir confusement ou superficiellement, pres- 
sentir vaguement”. 

Cantemir, Chron. I, 205: „pare-mi-să că cineva, carele macar cît de puţin ce- 
teala sfintelor şi a profanelor scrisori va fi amirosit - precum să zice cuvîntul - 
macar den afară de prag...” 

De aci derivate: amiroseală, amirosire, amirosit ură „odo- 
ratio, odoramen”; amirositor „odorus, olens” (Lex. Bud.), în locul cărora se 
zice însă mai des: miroseală, mirosire, mirositură, mirositor. 

v. Miros. 


AMIROSEALĂ 

AMIROSIRE 

AMIROSITOR 

AMIROSITURĂ 


v. Amiros. - Miros . 


AMIRUIESC (amiruit, amiruire), vb.; gagner, avoir du profit, beneficier. Sinonim 
cu cîştig şi dobîndesc.Se întrebuinţează numai peste Carpaţi. 

Bărcianu: „Amiruesc — verdienen, erwerben, gewinnen”. 




AMÎNARE 


Compus din prepoziţionalul a şi din m i r u i e s c , pe care ni-1 dă Lexiconul 
Budan : „miruesc = dobîndesc” alături cu o formă mai scurtă miru i. 

N-are a face cu grecul popica) „unguentis inungo”, ci este maghiarul nyer 
„cîştig”. In Ardeal se aude şi substantivul m i r i ş u g „dobîndă” (L. B.) = ung. 
nyereseg. 
v. 2 Miruiesc. 


AMIRUÎRE 

AMIRUÎT 


v. Amiruiesc. - 2 Miruiesc. 


AMISTUIESC. - v. Mistuiesc. 


AMÎN s. AMÎNEZ (animat, amînare ), vb.; ajourner, reculer, temporiser, tarder, 
sursoir. Din prepoziţionalul a şi m î n = lat. vulg. m i n o , cu acelaşi sens ca 
italieneşte în „menar per la lunga” (Cihac). Sinonim cu zăbovesc, 
preget, întîrziu, pestesc.Inopoziţiunecu grăbesc, iuţesc, 
pripesc. 

Dicţionar ms. bănăţean, circa 1670 (Col. 1. Tr., 1883, p. 402): „Amănăidz. Tar- 
do. Moror”. 

Psaltirea Şcheiană, circa 1550 (ms., în Acad. Rom.), XXXIX, 18: 

„...dzeul mieu, nu amâna...” | „...Deus meus, ne tardaveris ...” 

şi tot aşa la Coresi, 1577: „nu amâna ”, iar la Silvestru, 1651, şi la Dosofteiu, 1680: 
„nu peşti”. 

A. Pann, Prov. III, 59: 

„Auzind leul aceste, ceru de la ceilalţi sfat, 

Zicînd: spuneţi ce să facem? că nu e de amânat. 

Ci trebuie mai în grabă ...” 

Jipescu, Opincaru, p. 135: „Lucru din mînă nu-1 amina pă mîine, da cu judecata 
minţiţi] poţi s-amîi şi pă poimîine-ndiseară...” 

Costachi Conachi, Poez., p. 258: 

„Iar vrîsta, obicinuinţa, grijile cu ispitirea 
Stîmpără zborul cel iute şi-i amănează pornirea...” 

v. Mîn. - Pestesc. - Preget. 

AMÎNÂRE (plur. animări), s.f.; action de temporiser, de tarder. Infinitiv substantival 
din a m î n . Sinonim cu zăbavă şi-n opoziţiune cu grabă. 

A. Pann, Prov. III, 61: 

„Carii văzînd masa-ntinsă şi pe nimenea aci, 

Fu pricina ca să iasă la uşă d-a se suci 

Ş-a privi, cînd de o parte, cînd de alta ne-ncetat, 

Că doar vor vedea să vie marele lor împărat; 

Dar şezînd cu amînare pe verdeaţă ş-adăstînd...” 

v. Amîn. - f 2 Amînat. 

/V V w 

^MINAT, -A; part. passe d’ amîn pris comme adjectif: 1. tardif; 2. retarde, 
ajourne. 

Codicele Voroneţian, circa 1550 (ms., în Acad. Rom.): 


Jacob. I, 19: „amănatu a grăi şi amănatu 
întru manie...” 


„...t a r d u s ad loquendum et tar 
dus ad iram...” 


unde în Noul Testament din 1648: „ p e s t i t a grăi, p e s t i t spre mănie...”, iar 
în Biblia lui Şerban-vodă din 1688: „târziu a grăi, z ă b a v n i c spre mănie...” 

Dicţionarul ms. bănăţean, circa 1670 {Col. I. Tr., 1883, p. 402) pune cu acelaşi 
sens: „Amănăcos. Tardus”, iar participiul trecut din amîn numai ca ad¬ 
verb: „Amânat. Tarde. Sero”. în adevăr, sensul cel mai potrivit pentru „tardif’ 
este amînăcios şi a m î n ă t o r , iar amînat ca adjectiv se ia mai mult în 
sens de „retarde, ajourne”: un lucru amînat nu trebui amînat pe mîine etc. 
v. Amîn. - 2 Amînat. 

A V 

2 AMINAT, adv.; part. passe d ’a m î n pris comme adverbe: tard, tardivement. 
Codicele Voroneţian, circa 1550 (ms., în Acad. Rom.): 


Act. Ap. XXVII, 14: „nu amănatu elu 
mai suflă protivnicu văntu...” 


„...non post multum autem mi- 
sit se ventus typhonicus...” 


unde în Noul Testament din 1648: „nu preste multâ vreme”, iar în Biblia lui 
Şerban-vodă din 1688: „nu după multă vreme”. 

„Bănăţeneşte, amînat =tîrziu, mai amînat = mai t î r z i u , de ex.: a 
doua seară sau chiar şi mai amînat...” (L. Iancu, c. Visagu). 

A. Pann, II, 64: 

„Unul totdauna nevasta-şi certa, 

O făcea lenoasă şi îi împuta, 

Căci nu găsea seara gata de cinat, 

Ci îi punea masa cît de amînat...” 

v. Amîn. - 1 Amînat. 

A-MÎNĂ, adv.; sous la main. Vechiul adverb românesc a-mînă corespunde pe deplin 
latinului admanum în: „servum habere a d m a n u m ” (Cic.) sau: „aliquid 
a d m a n u m habere” (Quinct.), arătînd un raport direct sau o apropiare imediată 
între un lucru sau o fiinţă oarecare şi între m î n a noastră, fără ca acea fiinţă sau 
acel lucru să fie neapărat chiar în m î n ă = lat. in manu.Cu acelaşi sens se 
zice italieneşte şi spanioleşte a - m a n o , portugezeşte â - m a -, franţuzeşte în 

dialectul normand: „a m a i n , adv. = d’un usage commode, â portee de sa main” 
(Dumerii, Dict. du patois normand, p. 15). 

Cantemir, Chron. I, 157: „Laslău pricepînd că amtorul îi este trimis de la Dum¬ 
nezeu, coborîndu-să de pe stîlp să fie încălecat pe calul cel năzdrăvan din ceru 
coborît şi să fie luat a-mînă toporul...”; iar pe pagina următoare: „făcînd chipul lui 
Laslău de aramă vărsat, pe cal călare şi î n m î n ă toporul ţiind...”; unde în pri¬ 
mul pasagiu toporul e mai mult gata de a fi apucat, dar poate să fie şi alături, pe cînd 
în pasagiul al doilea el este deja ţinut cu mîna; sau, cu alte cuvinte, primul pasagiu 
reprezintă un punct dinamic, cel al doilea un punct static. 

Tot aşa la Dosofteiu, 1673, f. 38 a: 

„Şi cei fără lîage să nu-m fie-n viaţă, 

Crunţâî şi viclîaniî de carii ţi-î greaţă, 

Ce sînt pre tot ceasul cu răul a-mână 
Şi de mâzde strâmbe li-î direapta plină...” 

unde „cu răul a-mînă” nu însemnează în m î n ă . 

Intr-o frumoasă doină din Ardeal, unde a-mînă mai circulează pînă astăzi, pe 
cînd de dincoace de Carpaţi pare a fi dispărut din grai: 

„Decît în ţară străină 
Cu colac de grîu a-mînă, 

Mai bine în satul tău 
Cu pîne de mălai rău...” 

( Familia , 1886, p. 263; cfr. Marian, Bucov. II, 197) 

colac sau pîine a-mînă ar putea să le aibă şi un ciung, deşi n-ar fi în stare de a le avea 
în m î n ă . 

Cu toate astea, a-mînă cu sensul concret de „ î n m î n ă ” e foarte legitim şi 
des în vechile texturi. 

Legenda Sf. Maria Egipteană, text din sec. XVII {Cod. ms. miscel. al Bis. 
Sf. Nicolae din Braşov, p. 392): „cum veri săpa să faci groapă, neavându nemic 
a-mănă !...” 

Urechia, Letop. I, p. 105: „cu spata încins şi cu buzduganul a-mănă...” 

Mitropolitul Dosifteiu din Ardeal, 1627 ( A.I.R. I, 93), vorbind despre neşte acte 
putrezite în pămînt: „căndu mi le-au adus, n-am avut ce prinde a-mănă, că a fostu 
stricatu-se de tot de n-am avutu ce prinde a-mănă...” 

Varlam, 1643,1,143: „a doua dzi săînbâtâ avîa jidovii sărbătoare mare, că siînbâta 
nice unu lucru a-mănâ nu prindea...” 

Dosofteiu, 1673, f. 9 b: 

„Şi de nu v-eţ întoarce cătră pocăinţă, 

Are sâgeţ a-mănă, scoase din tulbiţâ...” 

Nicolae Costin, Letop. II, p. 99: „venia înaintea lui un turc cu o ghigă lungă de 
lemn ţiind a-mănă...” 

Neculce, Letop. II, p. 255: „Velicico năvălia în războiu singur cu suliţa a-mănă...” 

Nic. Muşte, Letop. III, p. 58: „încungiurănd turcii casa, au năvălit să-l ia din 
casă (pe Carol XII), iară el au sărit pe o fereastră cu şpaga a-mănă în gloata turcilor, 
şi apucăndu-1 turcii l-au dus la Ţarigrad...” 

Enachi Cogălniceanu, Letop. III, p. 251: „s-au tras puţin înapoi mitropolitul şi 
au început întăi a mulţămi lui Dumnezeu, stănd în picioare cu cărja a-mănă...” 

Tot aşa într-un descîntec „dintru iele” din Transilvania (A. Popp, Năsăud): 

„S-o luat N. 

De la casă, 

De la masă, 

Sănătos 
Şî voios, 

Şî s-o dus 
In poiana mare 
La meru tufos, 

Meru crănguros, 

Două mere a-mîn- o luat, 

Ca cu două mere de aur s-o giucat...” 

Cu prepoziţiunea d e , la Miron Costin Letop. I, p. 257: „Avea o slugă Radul-vodă 
încă din copilăriea sa, căruea socotind că nu-i este de boierie, îl socotia de -a-mănă 
iar boierie nu-i da...”, unde, d e -a-mînă însemnează numai „bon â servir”; dar la 
acelaşi, p. 249: „vro 2.000 de căzaci carii păştea caii, ţiindu-i d e -amână...”, este 
deja o „ţinere cu mîna”, iar la p. 290: „luatu-mi-au Ceplinski Sobotovul şi tot ce am 
avut, iară sabiea de- a-măna nu mi-au luat...” ne apare articulatul a-mîna. 

Moxa, 1620, p. 392: „celuia ce avea pâne de saţiu, se apucă dea -mănâ-i şi se 
sătura ai lui, iară sătulul rămase flâmăndu...” 

Cu prepoziţiunea p r e : 

Dosofteiu, 1673, f. 15 a: 

„Şi vin prin-tunîarec cu arce p r e -a-mânâ 
Intru să sâgîate pre cei fără vină...” 

Cu un sens apropiat se aude pînă astăzi în Moldova la plural articulat într-o 
locuţiune proverbială: 

I. Creangă, Moş Nichifor Coţcariul ( Conv. Ut., 1877, p. 375): „Spunea tata că 
i-au spus şi lui bătrînii, care auziseră din gura lui Moş Nichifor, că pe vremea aceea 
era bine să fii harabagiu în Tîrgul Neamţului, că t e apucau pe -a-mânele...”, 
adecă „care mai de care” sau „pe-ntrecute”. 

în fine, a-mînă s-a cristalizat în doi idiotismi, cari merită a se păstra în limba 
literară: „a umbla cu zilele a -mînă” = „etre dans Ies transes mortelles” 
şi „a scăpa cu capul a-mînă” — „conjurer l’orage, detourner la mort, 
echapper sain et sauf â un grand danger”. 

Miron Costin, Letop. I, p. 231: „nice ei fără groaza morţii nu era, ce îmbla în tot 
820 ceasul cum se zice: cu zilele a-mănă...” 

Acelaşi, p. 308: „îmbla şi ei cu zilele a-mănă şi s-au cerşut la Vasilie-vodă 
să-i lasă să meargă la ţară...” 

Dionisie Eclesiarc, Cron. (Papiu, Monum. II, p. 201): „prins-au (Pazvantoglu) 
şi pe boieri ispravnici şi-i ţinea la Diiu închişi, pînă cînd da cîte 40 sau 50 de pungi 
de bani, apoi scăpa cu capua -mînă...”\ şi mai jos, p. 205: „Capicheheiaoa 
de la Ţarigrad au scris lui vodă (Constantin Ipsilant) cu grabnici olăcari turci, dîndu-le 
mulţi bani să meargă foarte iute la beiul cu înştiinţare, scriindu-i de toate, şi să facă 
cum va face să scape cu viaţă; tată-său Alexandru-vodă Ipsilant încă i-au scris cum 
că s-au hotărît să-i ia viaţa, ci să caute cum va putea să scape cu capu 
a-mînă', capicheheiaoa de la Ruşciuc, simţind ce se lucrează pentru vodă, încă i-au 
scris că Trăstăninoglu se găteşte ca fără de veste să-l cuprinză cu oaste, ci să fugă 
cu capul a-mînă...” 

v.A-ochi. - A-umăr. - Mînă. 

AMÎNĂCIOS, -OASĂ, adj.; tardif. - v. l Amînat. 

AMÎNĂTOR, -OARE, adj et subst.; tardif, ajournant. - v. 1 Animat. 

AMÎNDOI, -OUĂ, pron. et adj.; Ies deux, tous Ies deux, toutes Ies deux. O 
compoziţiune latină din a m b o şi duo, trecută în toate limbile romanice, în 
unele dialecte italiene chiar cu perderea lui -i>-: amendua, amendue, 
amenduni, amenduoi (Cihac), ceea ce dovedeşte că exista deja în 
latinitatea rustică. 

In flexiune, amîndoi urmează ca toţi: amînduror ca tuturor, sau cu emfa¬ 
ticul -a (v. 5 A): amîndurora - tuturora; şi cere după sine un substantiv articu¬ 
lat: amîndoi caii, amînduror cailor = toţi caii, tuturor cailor. 

Sinonim cu î m b i sau î m b e (= lat. ambo). 

Ioan din Vinţi, 1689, f. 78 a: „Cu boală cumplită fiindii cuprinsă, de î n b e 
părţile pătrunsă, sufletulă îmi slăbeşte în păcate multe, trupulă îară-mi boleşte cu 
rane putrede, de amăndouo mă tămăduîaşte, Născătoare...” 

Cantemir, Chron. I, 66: „într-î n b e părţile mare moarte, amînduror împăraţilor 
de plîns şi de olecăit sfărmare şi răsipă...” 

1. Ca pronume. 

Omiliar de la Govora, 1642, p. 40: „pre meserul înbogăţiş şi pre bogatul de 
meserătate izbăviş, amândurora le-aî dat ajutorîul mâinilor sfinţieî-tale...” 

Varlam, 1646 ( A.I.R. III, p. 226): „şi pre-aîurelea pre unde vor mai hi ocine 
amăndorora', să-ş ţie frăţeşte...” 

Balada Soarele şi luna: 

„Haideţi să ne logodim, 

C -amîndoi ne potrivim 
Şi la plete şi la feţe 
Si la dalbe frumuseţe...” 

Balada Inelul şi naframa: 


.Amîndoi îmbrăţişaţi, 

Pe năsip galben culcaţi; 
Amîndoi senini la faţă 
De păreau că sînt în viaţă...” 

Doină din Moldova: 

„Tu n-ai tată, eu n-am mamă, 
Amîndoi sîntem de-o seamă; 
Tu n-ai fraţi, eu n-am surori, 
Amîndoi ca doi bujori...” 

Doină din Basarabia: 

„Frunză verde de pelin, 

Tu străină, eu străin, 

Amîndoi ne potrivim, 

Hai în codru să trăim...” 


(Alex., Poez . pop. 2 , 242) 


(. Ibid ., 403) 

Proverbi: 

„O mînă spală pe alta şi amîndouă faţa” (Baronzi, Limba, p. 53); în Sicilia: „una 
mânu lava all’ autra e tutti dui lavanu la facci” (Traina). 
v. Mînă. 


, Amîndoi 
Două nevoi 


= alle beide taugen nichts” (Dr. Polysu). 

„Unul ş-altul tot un drac: 

Amîndoi un ban nu fac”. 

(Pann, I, 88) 

II. Ca adjectiv. 

Moxa, 1620, p. 401: „mulţii sănge se vrăsâ într -amăndoao ostile, apoi biruirâ 
turcii...” 

Pravila Moldov., 1646, f. 119: „avuţiîa amănduroru obrazele ce vor face meste- 
care de sănge să fie toată domnească...”, unde este de observat: „obrazele” în loc de 
„obrazelor”. 

Copiii, crezînd că amîn- însemnează toţi, adecă: amîndoi = t o ţ i d o i , zic 
uneori: amîntrei, amînpatru etc. Printr-o procedere copilărească ana- 
loagă, la Radu din Măniceşti, 1574 (ms. în British Mus., Harl. 6311 B): 

Math. XXVI, 20: „şezu cu aman- „...discumbebat cum d u o d e c i m 
doisprăzece ucenici...” discipulis...” 

v. Ambi. - Doi. - Tot. 

A-MÎNECÂTE (D-), adv.; de grand matin. Derivat din m î n e c „se lever de grand 
matin”. O formă de tot poporană. 

„Cînd se scoală omul înainte de revărsatul zorilor, zice că s-a sculat d e -a 
mînecatele...” (G. Popovici, Neamţ, c. Siliştea). 

„Ciobanii, ca şi ceilalţi săteni, împărţesc noaptea în: de-cu-seară, la miezul-nopţii, 
după miezul-nopţii, aproape de ziuă şi revărsat u l-zorilor sau d e -a 
mânecate...” (I. Chirică, Tutova, c. Cîrjeoanii). 
v. Mînec. 

A-MÎNGĂIARE. - v. Mîngăiare. 

AMLÂŞ, n. pr. loc. m.; village, anciennement viile en Transylvanie. O localitate în 
Ardeal, nu departe de Sibii şi de Miercurea, numită săseşte Hamlesch, 
ungureşte O m 1 â s , în gura romanilor Amlaş, Amnaş, uneori Almaş. Joacă un rol 
foarte însemnat în vechea istorie a Ţărei Româneşti. 

Incepînd din a doua jumătate a secolului XIV, titulatura normală a domnilor 
munteneşti coprindea în sine pe „duce al ţărilor de peste plaiuri Amlaş şi Făgăraş”, 
slavoneşte: „zaplaninskim stranam Amlasu i Fagrasu Hertzeg” ( A.I.R. 1,5). Lătineşte, 
ba chiar în acte internaţionale cu regii Ungariei, se zicea: „terrarum de Omlasch et 
de Fogaras Dux” (Kcmcny, în Kurzs Magaz. 11,45). Se ştie ce este Ţara Făgăraşului. 

Prin ducatul Amlaşului se înţelegea o regiune învecinată a Ardealului, al căriia cen¬ 
tru era actualul sat cu acest nume, altădată orăşel nu fără însemnătate, numit „ o p - 
p i d u m Omlash” ( Chron. Fuchsio-Lupino-Oltardinum I, p. 40; Schwandtner, 

Script. Rer. Hung. I, 886; Katona, Hist. criî. XIV, 338). Apucat cam sub domnia lui 
Vladislav Basarab (1360-74), acest teritoriu a fost apoi în curs de peste o sută de ani 
un măr de discordie între munteni şi unguri, trecînd din cînd în cînd de la unii la 
alţii, fie prin luptă, fie prin surprindere. De la 1500 încoace Ţara Românească nu 
l-au mai stăpînit niciodată, dar totuşi în titulatura domnească cea solemnă, aproape 
pînă la epoca fanarioţilor, se zicea mereu: „duce al Amlaşului”: 
v. Almaş. - Făgăraş. 

AMLĂŞEAN, -EANCĂ, subst. et adj.; habitant d’A m 1 a ş . -v. Amlaş. 

AMNAR s. AMĂNÂR (plur. amnari, amănari, s. amnare, amânare), s.f. ou m.; 

1. fusil â allumer, fusil â aiguiser; 2. t. de tissanderie: pârtie du metier â tisser servant 
â etendre ou â detendre la toile; 3. t. d’agric.: une pârtie du soc de la charrue; 4. une 
pârtie de la ridelle du chariot; 5. t. d’archit.: poutre verticale soutenant aux angles la 
toiture d’un bâtiment, solivau horizontal reliant Ies solives du plancher. 

Afară de Dr. Polysu, care cunoaşte forma amînar, şi afară de Costinescu, care 
indică amnare în arhitectură, celorlalţi lexicografi ai noştri au fost cunoscute pînă 
acum numai forma amnar şi numai sensul de „briquet”, astfel că ei toţi pe rînd n-au 
pregetat a trage cuvîntul dintr-un prototip latin i g n i a r i u m „instrument pentru 
foc”. Negreşit, latinul -gn- trece la noi în -mn- ca în „lemn = lignum” şi-n altele; dar 823 

niciodată în cuvinte latine iniţialul i- nu se urcă la a- şi niciodată grupul -nia- nu 
devine -na-. Un igniarium, din cauza celor doi i urmaţi de vocale, a căror 
proprietate după fonetica română este de a muia consoanele învecinate, ar fi dat 
româneşte pe un „iau”, cel mult un „iar” sau „iiar”, cîtu-i lumea pe un amnar. Dar 
această imposibilitate curat materială nu este singură. Sub raportul logic, cum oare 
de la „ignis” să ajungem la noţiunea de neşte stîlpi ai casei sau ai morii, cari tocmai 
de foc trebui să fie feriţi? Afară de toate acestea, se ştie că „ignis” n-a trecut nicăiri 
în vreunul din dialecte neolatine, pretutindeni fiind înlocuit prin „focus”. în fine, 
lătineşte „igniarium”, în graiul vulgar „focale” sau „focaris”, se chema nu amnarul, 
ci cremenele: „petra quae ferro parcussa scintillam emittit” (Du Cange). 

Toate sensurile cuvîntului amnar şi toate dificultăţile fonetice se împacă din 
dată ce plecăm de la forma amânar, foarte întrebuinţată în popor şi de unde amnar 
vine prin aceeaşi scurtare ca în: destul = desătul = lat. desatullo. Macedo-româneşte 
amnarul se zice numai mânar şi mânare (Dr. Obedenaru, Dicţ., ms„ în 
Acad. Rom., I, p. 16). Este latinul manuale sau m a n u a r i u m , tot ce e la 
m î n ă sau îndemînă sau ca m î n a . în latina vulgară (Du Cange, ad. 
voc.)\ m a n a r i a „faucille, serpette, quod a d m a n u m facilis” manua- 
1 e s „forcipes ferrarii, longum ferarii”; m a n u a 1 i s „instrumentum medicorum 
sic dictum quod mânu astringatur, dum plurima continet ferramenta”. De aci 
lesne putem urmări toate înţelesurile cuvîntului românesc, cari nu sînt puţine. 

1. Amînar sau amnar de scăpărat şi de ascuţit. 

Este un oţel care, lovind în cremene peste iască „,scapără scîntei şi o aprinde, 
sau care prin frecare ascute un briceag, un cuţit, o armă. în cazul dentîi se zice: a 
da în amnar, în cazul al doilea: a d a pe amnar. 

Cantemir, Ist. ieroglif. (ms„ în Acad. Rom., p. 79): „Au nu pricepi că scânteia 
amnariului, pînă a nu să stinge, iasca aprinde, iară stingîndu-să, a doa şi a triia 
lovitură pofteşte?...” 

Ghicitoarea despre „iască, amnar şi cremene”: „Mireasa-n pădure, 
ginerele-n Ţarigradşi nuna-n gîrlă” (G.D. Teodorescu, Poez. pop., 226), 
ceea ce presupune că amnarele ni se aduceau oarecînd de peste Dunăre. 

Hora vinului'. 

„Băgai m î n a - n posunare, 

Găsii cremene ş-amnare...” 

(G.D. Teodorescu, 333) 

Balada Enciu Săbienciu: 

„Dar şi Enciu ce-mi făcea 
Din amnari că scăpăra, 

Ciubucul şi-l aprindea...” 

(Burada, Dobrogea, 178) 

Pustele cele vechi, de cari se mai găseşte ici-colea pe la ţară, în loc de piston 
aveau cremene şi amnare. 

„Dar Busuioc ce făcea? 

Mîna pe durdă punea, 

De amnare mi-o-ntindea, 

Cremenea că-i potrivea, 

Drept afară că-mi ieşea, 

Potera se spăimînta...” 

(G.D. Teodorescu, 605) 


Locuţiunea proverbială „cît ai da în amnar ” însemnează: într-o clipă. 

Basmul Voinicul cel cu cartea (Ispirescu, Legende, p. 104): „Ii dete şi pe vizi¬ 
tiul curţii, om vechi, credincios şi iute la slujbă, care să nu se dezlipească de stăpî- 
nul său nici cît ai da în amnar...” 

De la Vrancea (B. Ştefănescu), Sultănica, p. 83: „N-a trecut nici cît ai 
scăpăra din amnar...” 

Povestea Vlad şi Catrina (Tribuna de la Sibii, 1885, p. 818): „Cît ai da o 
dată, de două ori cu amnarul, puteai s-o duci cu loc cu tot...” . 

Un idiotism: 

„Zama acră se zice la noi zamă de amnariu...” (D. Pop, Transilv., Făgăraş, 
c. Copăcel); pe la Năsăud: „zamă de cute” (A. Pop, c. Sîn-Georgiu); în 
ambele cazuri, ca ceva sec, ca şi cînd ar fi fiert cu fer sau cu peatră în loc de carne. 

Amnarul de ascuţit poate să fie acelaşi care servă la scăpărat, ori este ceva mai 
mare, mai ales cînd e vorba de a ascuţi o sabie; cînd însă e de peatră, atunci nu se 
mai zice amnar, ci cute sau gresie. 

v. Cute. 

I. Creangă, Moş Nichifor Coţcariul (Corn. Ut., 1877, p. 381): (Stricîndu-se un 
capăt de la căruţă şi neavînd secure ca să taie un gîrneţ, moş Nichifor), „scoate 
bulicherul din teacă, îl dă pe amînar şi începe a ciocîrti un gîrneţ...” 

Balada Balaurul : 


„Cînd tînăr huşean, 
Pui de moldovean. 
Viteaz şi hiclean, 
Paloşul scotea, 

Pe amnar îl da 
De şi-l ascuţea...” 


Balada Marcu Viteazul: 

„Paloş din teacă scotea, 
Pe amnar că-1 ascuţea...” 


Balada Rusalin: 

„Rusalin ce mi-şi făcea? 
Bagă mîna-n buzunariu. 
Scoate micuţei amnariu, 
Bagă mîna pe tureac, 


(G.D. Teodorescu, 450) 


(Ibid., 665, cfr. 668) 

Scoate cuţit de casap 
Şi se pune-a-1 ascuţi...” 

(Reteganu, Poez■ pop., 25) 

„Cuţit de casap” este acela pe care italienii îl numesc m a n n a j a , la sicilieni 
m a n n a r a (Traina), adecă m î n a r i u , fiindcă măcelarul îl poartă totdauna cu 
sine, avîndu-1 purure la m î n ă , după cum ţăranul român n u se desparte de amnar. 

„Ceea ce poartă ciobanii la brîu sînt: cuţit, fluier, amnariu, iască şi cremene” 
(A. Iliescu, Dîmboviţa, c. Sărdanu). 

Această enumeraţiune ne aduce aminte dintr-un text medio-latin: „accipiens de 
domo mannariam, asciam et cutellum, ascendit in montem ubi cedrina ligna 
caedebat” (Du Cange), unde mannaria nu poate fi topor, dar nici cuţit, căci 
ambele se menţionează alături, ci numai doară amnar. 

După expresiunea românului, culmea sărăciei este atunci cînd rămîne cineva 
chiar fără amnar. 

O doină din Bucovina: 


„Să nu mai ajungă nime 
Să beie-n crîşmă cu mine! 

Că-s fecior de gospodariu, 

Ş-am rămas făr’ de amnariu', 

Şi-s fecior de gazdă bună, 

Ş-am rămas cu bota-n mînă...” 

(Aurora română, 1881, p. 16) 

în adevăr, servind în acelaşi timp a scăpăra foc şi a ascuţi arma, amnariu! este 
pentru ţăran unealta cea mai folositoare, mai a d m a n u m , mai trebuincioasă şi 
mai purtăreaţă totodată, mai amînar. 

v. A-mînă. 

II. Amînar sau amnar la ţesut. 

Termenul e foarte răspîndit la toţi românii din Dacia lui Traian. Nu ştim dacă nu 
cumva îl va fi avînd şi dialectul macedo-român sub forma de m î n a r e . 

„între unelte de ţesut, ca părţi ale războiului, una se cheamă amnar ” 
(A. Copuzean, Ialomiţa, c. Copuzu; R. Simu, Transilv., c. Orlat; A. Bunea, Făgăraş, 
c. Vaidarecea; T. Crişianu, c. Cugieru etc.). 

„La război, amnariu se zice acea parte cu care se întinde pînza” (P. Popescu, 
Buzău, c. Chiojdu-Bîsca). 

, Amnarul de la război se mai numeşte cîteodată şi întinzător.E lung 
de la una pînă la două palme. Prin el se fixează întinderea n a t r e i, adecă a spaţiului 
dintre cele două suluri. Speteaza servă de ajutor amnarului...” (C. Nego- 
escu, Rîmnic-Sărat, c. Bogza). 

, Amnarul de la r ă z b o i stă în tot timpul ţesutului în una din cele patru găuri 
a sulului denainte, în partea dreaptă spre acela care ţese. Prin ajutorul amnaru¬ 
lui se ţine întinsă partea ţeseturei de la sulul de dinapoi pînă la cel de dinainte. Dacă 

partea ţesută s-a prea lungit, atunci o strîngem pe sulul de dinainte, învîrtind sulul cu 
amnarul. Are forma unui diapazon sau camerton, dar cu cele două extremităţi de sus 
unite. E de lemn...” (S. Mironescu, Neamţ, c. Dobreni). 

In Dolj, amnarul de la război se cheamă întorcătorul, fiindcă „prin 
învîrtirea lui se ţine pînza întinsă” (N. Guran, Craiova). 

v. 2 Război. 

în dialectul sicilian se cheamă „mînuţă” o parte a războiului prin care el 
se întinde sau se strînge: „manuzza, regoli che servono ad allargare e stringere 
il telajo” (Traina), fiindcă facultatea de a strînge şi a întinde aparţine mai în specie 
m î n e i. Tot de la mină şi din aceeaşi cauză o parte a războiului se zice 
româneşte amnar, adecă amînar, unde noţiunea fundamentală nu mai este acea de 
ad-manum ca în unealta de scăpărat şi de ascuţit, ci aceea de mânu: ceva 
care reproduce instrumentalitatea m î n e i . 

Aproape în acelaşi sens se cheamă: 

III. Amînar sau amnar la plug. 

„La plug ferul lat este cel ce umblă prin pămînt, iar amnariu se zice o bucată de 
fer sau un fel de cui prin care se afundează orice rădică ferul lat...” (S. Liuba, Banat, 
c. Maidan). 

„...a n d r e a se cheamă un fer lung, care prinde fer u l-lat de grin- 
d e i , avînd în capul de sus un alt fer zis amnar...” (Preut R. Popescu, Mehedinţi, c. 
Isverna). 

v. 2 Andrea. 

Pentru a afunda sau a rădica fer u l-lat, plugarul întoarce sau învîrteşte 
cuiul numit amnar, după cum se întoarce sau se învîrteşte amnarul de la război 
pentru a da pînzei trebuincioasa întindere. 

între lucrarea ambelor amnare este o deplină analogie. 

v. Bîrsă. - Plug. 

Tot ca imitînd instrumentalitatea m î n e i , se zice amnar sau amînar la căruţă 
o spetează care, fără a se asemăna cîtuşi de puţin în formă cu unealta de scăpărat şi 
de ascuţit, cu lemnul întinzător de la război sau cu ferul cel mişcător de la plug, este 
un băţ ce ţine sau susţine capetele loitrelor: 

IV. Amînar sau amnar la căruţă. 

„O căruţă are două părţi de căpetenie: coş şi d r i c . La coş sînt patru 
d r u c i : doi dasupra şi doi dedesupt; drucii deasupra sînt uniţi cu cei dedesupt prin 
opt s p e t e z e , cari formează d r a g i n i 1 e ; cele patru speteze de la extremităţile 
draginelor se cheamă amnari...” (Preut N. Sandovici, Dorohoi, c. Tîrnauca). 

„Deosebitele părţi ale carului, una cîte una, se numesc: roate, osii, perinoace, 
inimă, amînare, chisc, splină...” (G. Balaban, Putna, c. Răcăciuni). 

„Prin capetele de jos ale celor patru amnare, la unele căruţe numai două, loitrele 
sau draginele sînt aşezate pe dricul căruţei. 

Pe la Năsăud aceste amnare se cheamă m î n u ş e , iar spetezele loitrelor în 
genere se numesc brăţare” (A. Pop, c. Sîn-Georgiu). 

v. Brăţar. - Car. 

Cele patru amnare de la căruţă susţin loitrele, formînd din acestea ca două 
garduri sau doi păreţi. Un rol analog de susţinători, cam tot în număr de 
patru, distinge pe: 

V. Amînar sau amnar în arhitectură. 

Ion Ionescu, Calendar, 1845, p. 115: „Stogul clădit şi păluit bine opreşte răzba- 
terea aerului într-însul, şi aşa nu se sminteşte linul. Nemţii fac acoperişuri de paie, 
în alte locuri se lasă un ogeag în mijlocul stogului, pe aiure vîrfurile de paie a 
stogurilor se rădică şi se pogoară cu scripţi, pe une locuri acoperişurile sînt 
puse pe 4 amnare', pe aiure numai pe unul în mijloc...” 

I. Creangă, Dănilă Prepeleac ( Conv. lit., 1876, p. 456): „Am să durez o mănăs¬ 
tire pe pajiştea asta, să se ducă vestea în lume, zise el. Şi deodată se şi apucă. Face 
mai întîi o cruce şi o înfige în pămînt, de însamnă locul. Apoi se duce prin pădure şi 
începe a chiti copacii trebuitori: ista-i bun de amînare, cela de tălpi, ista de grinzi, 
cela de tumurugi, cela de costoroabe...” 

„La mori, ca şi la case, una din părţile de căpetenie ale clădirii sînt amînare sau 
amînari. Amînare la moară se numesc acele lemne cari sînt în colţuri în număr de 
patru, fiind dăltuite, iar prin dăltuituri întră paianturile. La casă, amînare se numesc 
acele lemne cari se pun în colţuri, două în faţă, două în dos, apoi cîte unul la coaste, 
cu partea de jos fiind îngropate în pămînt, iar pe vîrfuri dasupra se rădică acopere- 
mîntul casei” (C. Melinte, Covurlui, c. Gîneşti). 

„Casa morii se compune din opt t ă 1 p i, pe cari se pun mai mulţi am- 
nari dăltuiţi la două părţi, pentru a putea sta scîndurile ce formează păreţii; în ca¬ 
pătul amnarilor se pun opt costoroave,pe cari se face acoperemîntul cu stuh 
sau şindrilă...” (Preut S. Vrînceanu, Iaşi, c. Bivolar). 

„In amnarele morii sînt băgate a r e p i 1 e , înţepenite prin neşte icuri ce se 
numesc pene ...” (R. Simu, Transilv., c. Orlat). 

,Amînare la moară sînt un fel de furci, pe cari se formează corpul morii, şi sînt 
înfipţi pe răscrucea de la b a b a 1 u c ...” (T. Coate, Covurlui, Tîrgu-Bereşti). 

Amnarele în sensul de mai sus sînt verticale; tot amnare se cheamă la zidari 
neşte bîrne orizontale, „lemne scurte cu cari se prind grinzile unui tavan” 
(Costinescu). 

v. Casă. - Moară. 

Ceea ce a concurs a da în zidăria românească unor asemeni bîrne numele de 
amînare este acea particularitate că obicinuit ele se fac în furcă. Şi la sicilieni o 
furcă se zice m a n u z z a (Traina). Din aceeaşi cauză macedo-româneşte se chea¬ 
mă m î n a r sfeşnicul cel mare de la biserică (Dr. Obedenaru, Dicţ., ms., II, 500), 
care în m î n ă nu se poartă, dar este făcut „â branches”. 

Toate sensurile cuvîntului amnar derivă dară deopotrivă de la mînă, dar se 
pot clasifica în două rubrice: 1. obiecte îndemînatece,ca amnarul de scăpărat 
şi de ascuţit; 2. obiecte în felul m î n e i, ca amnarul de la război, de la plug, de la 
căruţă, de la casă, de la moară şi - la macedo-români - din biserică. 

v. Cremene. - Iască. 

AMNU, adv.; â present, de suite. Se aude la nordul Transilvaniei (G. I. Popescu, 
Selagiu). Precum forma bănăţeană acnii reprezintă un prototip latin „eccu-nunc”, 
tot aşa amnu al moţilor, compus din amu şi din n u , este: modo-nunc. 
v. Acum. - Amu. 


!AM6i ( amoiat , amoiare), vb. „A amoia = a muia, a topi, a descăli. Amoie- 
t u r ă = descăli tură, topitură” (Costinescu). Etimologiceşte este acelaşi cuvînt cu 
cel ce urmează, 
v. 2 Amoi. 

2 amoi, adv.; â mouiller. Din prepoziţionalul a (— lat. ad) şi moi (= lat. mollio ), 
adverbul cimoi sau a-moi se mai aude peste Carpaţi, totdauna în construcţiune cu 
verbul pun. 

Dicţionar ms. bănăţean, circa 1670 (Col. I. Tr., 1883, p. 402): „Amoi pun. Re- 
pono ut m o 11 e s c a t.” 

Lexicon Budan: ,A>noi, ad macerandum, emolliendum. Pun curechi 
amoi = ich beitze oder weiche Kohlei n.” 

Iser: „Amoz - zum Beitzen oder Einweichen.” 
v. Amuiez■ - Moale. 

AMOIETURĂ. - v. Amoi. 

AMOR (plur. amoruri ), s.n.; amour. Sinonim cu dragoste şi cu iubire, 
cari sînt ambele de proveninţă slavică, amorul ne-a venit abia pe la finea secolului 
trecut prin cultura italiană a unor boieri ca Văcăreştii sau a unor scriitori ca Iorgovici; 
şi totuşi cuvîntul a devenit foarte poporan pe-n oraşe, de unde apoi a reuşit a se 
furişa şi pe la cătune. Românul însă nu-1 înţelege tocmai ca dragoste sau ca 
iubire, cea dentîi exprimînd sentimentul în sine, iar cealaltă acţiunea, pe cînd 
amor se ia obicinuit ca o personificare, dînd naştere şi deminutivului amoraş. 
A. Văcărescu, p. 42: 

„Că şi-n iad şi fi-te-unde, 

Voi striga făr’ de-a ascunde 
Că tu eşti amorul meu...” 

Costachi Conachi, p. 224: 

„Tu mi-ai zis cum că tot omul ce amoriu au înşelat 
îi vrednic de toată moartea, fără a fi giudecat...” 

Beldiman, Tragod.,v. 4025, despre neşte nenorocite femei din timpul răzmeriţei: 

„La Bahlui vro paisprezece, ucise le-au înnecat; 

Apoi prin fîntîni, prin puţuri, prea multe au aruncat; 

La aceasta prea cu cale că au făcut socotesc: 

Să se sature, le lasă, de amorul cel turcesc...” 


829 



AMOR 


Costachi Negruzzi, Şalul negru: 

„Dar statornicie este pe pămînt? 
Credinţa e vorbă, amorul cuvînt...!” 


Doină din Ardeal: 

„— Foaie verde trei nuiele, 

Jele mi-i, zău, mare jele 
De frunzuţa munţilor, 

De dorul părinţilor; 

Dar mi-i jele, frate, jele, 

De-a cîmpului floricele, 

De amorul mîndrei mele...” 

(Jarnik-Bîrsanu, 311) 

[ . ] 

Doină muntenească: 


„Cine la amor nu crede 
N-ar mai călca iarba verde 
Şi-ar călca pămînt uscat, 

Să ştiu că l-am blestemat! 

Vezi amorul ce lucrează: 

Te bucură, te-ntristează, 

Inimioara friptă-ţi lasă! 

Amorul cînd se-mpreună, 

Parcă bei vutcă d-a bună; 

Amorul cînd se desparte, 

Parcă bei păhar de moarte...” 

(G.D. Teodorescu, Poez . pop., 303) 


Doină din Moldova: 


„Foaie verde peliniţă! 

Ieşi Catincă, de la pînză, 
Că te strigă unu-n frunză: 

Of, amorule! 

Din frunza stejarului, 
Feciorul vătavului: 


Doină din Dobrogea: 


Of, amorule!...” 

(D. Arghirescu, Covurlui, c. Moscu) 


,Amorule, amoraş, 
Vide-te-aş călugăraş! 
Pînă-n patruzeci de zile 
Să te văd la mănăstire 
Cu coatele pe psaltire...” 

între strigături de la jocuri ţărăneşti: 

„Duce-m-aş cu puica-n nor 
Să mă satur de amor!...” 

(C. Alexandrescu, Ialomiţa, c. Răviga) 


Sunînd mereu în gura lăutarilor ţigani, amorul nu putea, vrînd nevrînd, a nu 
deveni gutural, unii rostindu-1 hamor, alţii chiar ahmor. 

„Cîntecul zis al hamorului se începe aşa: 


De h a m u r i z a t ce sînt, 

Nu văz iarba pe pămînt...” 

(I. Comanescu, Teleorman, c. Voivoda) 


Alexandri, Covrigarul : 


„Încît scos fiind din minte, 
Nu mai poţi vinde plăcinte, 
Căci în focul de ahmor 
Arzi, te coci ca în cuptor...” 


E foarte curios că ilustrul Bopp crezuse că ţigănitul hamor este nu numai o 
veche formă românească, ci chiar un arhaism latin. Apropiind pe latinul a m o de 
sanscritul k a m , el zice că guturala primitivă s-a păstrat la români: „lingua Vala- 
chica offert vocem chamor amor” ( Gloss. sanscr , 3 , 71). 

Afară de deminutivul amoraş, amorul a produs derivate: amorez, 
amorezez, amorezat, cari şi ele în grai se aspiră adesea în ham -. 
v. Dragoste. 


AMORÂŞ, s. m.; petit amour. Deminutiv din amor, care însă niciodată nu 
exprimă sentimentul sau acţiunea de a iubi, dar nici ceea ce însemnează deminutivul 
italian amorazzo şi amoraccio sau a m o r e t t o şi francezul 
a m o u r e 11 e , ci numai pe persoana cea iubită. 

O elegie quasi-poporană înainte de 1832: 


Doină din Moldova: 


,/anoraş tiran, 

Tiran şi duşman, 

Tare te-ai silit 
Şi m-ai despărţit 
De-al meu puişor...” 

(Albina Pindului , 1868, p. 90) 


„Mîngăie-l-ar Dumnezeu 
Numai cum voi zice eu, 

C-a fost amoraşul meu...” 

(D. Arghirescu, Covurlui, c. Moscu) 


Tot de acolo: 

Amoraş, amoraş! 
Vide-te-aş călugăraş, 

Cu mîna pe la icoane 
Şi cu ochii la cucoane...” 


v. Amor. 


(D. Alboteanu, Covurlui, c. Mastacani) 


! AMOREZ, -Ă; subst. et adj.: amant, amoureux. Sinonim cu ibovnic şi 
drăguţ, dintre cari poporul pe cel dentîi îl ia în sens rău, pe cellalt în sens bun, 
iar amorezul - o proprietate mai mult orăşenească - este incolor. 

Costachi Negruzzi, Zoe I: 

„— Spune-mi, mă iubeşti? 

— Mă întrebi un lucru care poate ţi l-am spus de o mie de ori, răspunse cu 
răceală nesimţitorul amorez ...” 

Acelaşi, în Potopul: 

„Edvin sprijinea în braţe p-a lui scumpă amoreză...” 

v. Amor. - 2 Amorez • 


2 AMOREZ s. AMOREZEZ, vb.; amouracher, aimer. Se întrebuinţează totdauna 
sub forma reflexivă, şi numai în Banat se aude ca activ: 

„Pe la noi se zice: te amorează = te iubeşte” (L. Iancu, c. Visagu). 

A. Pann, Moş Albu I, 66: 

„Dar cîtă îi fu mirarea, cînd auzi că şi el 
Nu voieşte să se-nsoare cu altă fată de fel, 

Ci tot pe acea din casă, care ceilalţi o cerea, 

Asupră - i s -amorezase şi după dînsa murea...” 

Acelaşi, Erotocrit 11, p. 95: 

„Inimioara ei în pieptu-i foarte tare se bătea, 

Şi alt decît Efrosina nimeni nu o pricepea: 

Tinerele ce vrodată se vor fi amurezat 

Pot cunoaşte cu lesnire ce dureri ea a-ncercat...” 

Cîntec muntenesc: 

„Foaie verde maghiran 
Ş-o cracă de leuştean! 
în credinţă de ştiam, 

Nu mă mai amurezam. 

Că amorul de la tine 
M-a ofticat, vai de mine!... 

AMOREZAT, -Ă, adj. et subst.; amoureux, amant. Diferă de amorez numai 
prin funcţiunea adjectivală. 

Costachi Conachi, p. 57: 

„Doi ochi porţi 
Ce fac morţi 

Ca nişte gelaţi! 

Şi arunci 
Tot în munci 

Pre amorezaţi'....” 

Acelaşi, p. 109-110: 

„Duceţi, spuneţi cu putere, 

Că amorezatul piere 
în pustii, plin de durere!...” 

Costachi Negruzzi, Gelozia: 

„Cunosc că mă iubeşti, o văd neîncetat; 

Dar oare n-ai avut vre-un alt amorezat...!” 

Cîntec muntenesc: 


„Cine nu-i amurezat, 

Las’ să moară, nu-i păcat, 
Să moară necununat...” 

v. Amor. - Amorez. 


(G.D. Teodorescu, Poez. pop., 303) 


AMORT s. AMIJRT. - v. Amorţesc. 

AMORŢEALA (pl. amorţeli), s. f.; engourdissement. Stare ce urmează după 
amorţire. 

A. Odobescu, Mihnea-vodă, p. 33: „Mircea şi Stoica încă nu ieşiseră din a lor 
amorţeală', spaima şi obosirea sleise cu totul sîngele într-înşii. Ei şedeau 
încremeniţi pe laviţe cu capetele pe mînă, cu ochii turburi şi holbaţi; semă¬ 
nau a fi pierdut orice simţire...” 

în grai se aude mai ades amurţală. 

Dicţionar ms. bănăţean, circa 1670 {Col. I. Tr., 1883, p. 402):, Amurţală. Stupor.” 
v. Amorţesc. - -eală. 

AMORŢESC ( amorţit, amorţire), vb.; „amortir, s’amortir, engourdir, s’engourdir, 
se relâcher, transir, s’emousser, s’eteindre, s’enrouer, s’assoupir, s’endormir. Ital. 
ammortire, am mortare, ammorzare; v. spân. amortir, 
amortecer; n. spân. amortig uar, amortizar; portug. amor- 
tecer, amortiţar; provenţ. amortir etc. Mi-a amorţit piciorul = j’ai 
la jambe engourdie” (Cihac, I, 170). 

Amorţesc e sinonim cu încremenesc, împetresc, înlem¬ 
nesc, înţepenesc, cari însă exprimă ceva mai mult: o nesimţire desăvîrşită 
ca a petrei sau a lemnului, pe cînd amorţire destinge numai fiinţele supuse morţii 
şi mai păstrînd o brumă de simţire. 

1. Văcărescu, p. 286: 

„Inima-mi e tot aceea!... 

Iubirea-mi ai amorţit-o, 

Dar ea n-a putut să moară ...” 

în grai se rosteşte mai mult amurţesc. în Banat există şi o formă primitivă amort 
sau amurt. 

Dicţionar ms. bănăţean, circa 1670 (Col. I. Tr., 1883, p. 402): 

,Amurt. Obstupefacio. 

, Amurţesc. Obstipo. Flaccesco”. 

Această diferenţiare între sensul tranzitiv şi între cel netranzitiv nu se prea ob¬ 
servă: 

„După ce s-a astrucat cu pămînt mortul, toţi se spală pre mîni cu apa mor¬ 
tului preste groapă, pentru ca să nu le amurtă ori asude mînile...” (S. Liuba, 
Banat, c. Maidan). 

Budai-Deleanu ( Dicţ., ms., în Muz. istor. din Bucur.): „amurt = amorţesc ”. 

Şi macedo-româneşte se zice amurt. 

Dosofteiu, 1673, f. 41 a: 


,A>nurţât -am de-m sînt oasele vechite, 

Toată dzua ce-am strigat, Dumnedzău sfinte...” 

şi f. 61 a: 

,Amurţăîu de nu mi-am mai deşchisu-mi rostul...” 


Acelaşi, 1680, ps. LXVIII: 

„...ostenitu-m-am strigându, amurţât -au 
gâtlejul mieu...” 


„...laboravi clamans, raucae fac- 
t a e sînt fauces meae...” 


la Coresi, 1577: „tăcu grumazului mieu...”; la Arsenie din Bisericani, circa 1650 
(ms., în Acad. Rom.): „amorţiră grumazii mie...” 

Biblia lui Şerban-vodă din 1688: 

Job. XXXIII, 19: „şi mulţimea oaseloru „...et multitudo ossium ejus obtor- 
lui aii amorţită...” p u i t ...” 

Cantemir, Ist. ieroglif. (ms., în Acad. Rom., p. 171): „coteii de cehnit, ogarii de 
scîncit, dulăii de brehăit şi şoimul de piuit amurţisă...” 

I. Văcărescu, p. 258: 

„Osc ar cînta pe lină 
De zefir adiere, 
Dodat-a sa vedere 
Un fulger amorţeşte-. 

A lunei plină 
Lumină 
Ii piere, 

Glonţu-1 răpeşte...” 

A. Pann, Erotocrit, p. 26: 

„Simt un prea dulce leşin, toate vinele-mi slăbesc, 

Nişte sfîrşituri îmi vin, 

De nici nu poci să suspin 
Pînă de tot amorţesc ...” 

Gr. Alexandrescu, Anul 1840: 

„După suferiri multe, inima se-n petreşte, 

Lanţul ce-n veci ne-apasă uităm cit e de greu; 

Răul se face fire, simţirea amorţeşte, 

Şi trăiesc în durere ca-n elementul meu...” 

Costachi Negruzzi, Au mai păţit-o şi alţii : „cînd fericirea amorţeşte oricare alte 
simţiri ale noastre...” 

Acelaşi, Scrisoarea VII: „a amorţi suferinţa prin vesela petrecere...” 
v. Moarte. - încremenesc. 

AMORŢIRE (pl. amorţiri ), s.f.; engourdissement. Ceva mai trecător decît sinonimul 
amorţeală şi ceva cu mai puţină intensitate decît sinonimii încremenire, 
împetrire, înlemnire, înţepenire. 

Alexandri, Gerul: 

„Gerul aspru şi sălbatic strînge-n braţe-i cu jălire 
Neagra luncă de pe vale care zace-n amorţire', 

El ca pe-o mireasă moartă o-ncunună despre zori 
C-un văl alb de promoroacă şi cu ţurţuri lucitori...” 

v. Amorţesc. 

AMORŢIT, -A, adj .; part. passe d’amorţesc; engourdi, emousse, transi etc. 
Se întrebuinţează dopotrivă în sens fizic şi-n cel moral sau intelectual pentru a ex¬ 
prime o lipsă aproape desăvîrşită de energie sau de activitate. 

Dicţionar ms. bănăţean circa 1670 (Col. I. Tr., 1883, p. 402): ,Amurţit. Stupe- 
factus. Stupidus”. 

Beldiman, Tragod., v. 4045: 

„Chiuciuc-Ahmet, foarte straşnic, zulumuri nu suferea, 

Deacă îndrăznea vreunul, sub topuzul lui perea; 

Şedeau amorţiţi prin sate şi pe la boieri supuşi...” 

Gr. Alexandrescu, Te mai văzui...: 

„Plăcerea, frumuseţea, podoabe felurite, 

Tot era în zădar; 

Ele nu pot să-nvie simţirii e-amorţite 
D-al patimei amar...” 

v. Amorţesc. 

AMPOI, n. pr. loc. m.; line riviere en Transylvanie. Rîul Ampoi, ungureşte 
O m p o 1 y , un braţ al Murăşului, curge prin partea cea auroasă a Ardealului, în 
regiunea Abrudului şi a Zlatnei, din cari această din urmă deja în epoca romană 
purta numele de Ampeium, într-o inscripţiune din timpul Antoninilor: „ordo 
Ampeie(nsium)” (Mommsen, Corp. Inscr. Lat. III, nr. 1293, 1308; Ackner, 
Inschr., nr. 547, 598). în forma românească, -e- a trecut în -o-: Ampoi - 
= Ampeium, sub înriurirea celor două consoane labiale -mp-, în forma 
ungurească „O mpol y”, / nu este organic, căci nici o inscripţiune romană nu are 
„Ampel-”. La intrarea lor în Transilvania, ungurii au găsit la români pe Ampoi - 
= Ampeium, şi au trecut pe finalul român -oi în -o 1 y întocmai precum din 
românul „cimpoi (= ital. zampogna )” ei au făcut „csimpolya”. 

v. Abrud. 

AMPROOR s. AMPROR, s.m.; 1. veille de la Saint-Georges; 2. un certain intervalle 
de temps apres le minuit et avant le midi. Sub forme mai mult sau mai puţin diverginţi 
şi cu oarecari şovăiri sub raportul sensului, acest cuvînt e foarte răspîndit pe la ţară, 
deşi aproape necunoscut orăşenilor. Totodată există şi la macedo-români. 

No. 1. „împărţirea zilei la popor: revărsatul zorilor; în zori; în răsăritul soarelui; 
la ziuă; prîndzişor; amproor (cu doi o ca în: noor) pe la 9 - 10 oare...” (S. Liuba, 
Banat, c. Maidan). 

No. 2. „Pînă pe la 8 oare dimineaţa se zice: pînă la împror ” (D. Receanu, Banat, 
c. Bucova).” 

No. 3. „Pe la 9 oare ante-meridiane se zice năprăor (I. Bombăcilă, Banat, 
c. Teregova). 

Tot aşa la Orşova şi la Mehadia. 

No. 4. „La ciobani, cînd nu mulg oile dimineaţa, ci înainte de amiazi, se zice că: 
fac năproor” (R. Popescu, Mehedinţi, c. Isverna). 

No. 5. „La 12 oare ciobanii zic năprorît ” (I. Spineanu, Mehedinţi, Severin). 

No. 6. O rugăciune poporană: 

„De cu sear ă-nprori 
Pîn’ la ciniori 
De la ciniori 
Pîn’ la cîntători, 

De la cîntători 
Pînă-n dalbe zori...” 

No. 7. „Dimineaţa cînd este promoroacă, ciobanii zic înprour, şi tot înprour se 
cheamă ajunul lui Sf. Gheorghe, cînd se poate găsi - zice poporul - iarba fea- 
relor...” (v. Iftimiy, Tutova, c. Obîrşeni; I. Pândele, Fălciu, c. Grumezoaia). 

No. 8. „Proor însemnează a j unul lui Sf. Gheorghe, adecă ziua de 22 aprile. 
Poporul zice că Sf. Gheorghe î n proorul lui porneşte călare de încheie toţi codrii, 
fînaţele şi toată verdeaţa cîmpului...” (D. Arghirescu, Couvurlui, c. Moscu). 

No. 9. „Poporul crede că sînt femei cari prin vrăji şi descîntece iau mana vacilor 
cu lapte în proolul, adecă ajunul lui Sf. Gheorghe...” (M. Ţigîiu, Covurlui, 
c. Folteşti). 

No. 10. „la Sîn-Giorgiu oamenii se udă cu apă, ceea ce zice că se împre- 
o r ă , alţii zic împrooră ...” (P. Olteanu, Flaţeg). 

No. 11. Un descîntec de „Iele”: 

„Savatina, 

Mărgălina 

Şi cu ele Ruj alina, 

Gătiţele 

’Nprourele, 

Cu betiţe puchiţele 
Cu şistori roşi cinsăţele...” 

(Marian, Descîntece , p. 268) 

No. 12. „La ciobanii români de la Pind pror sau prour însemnează timpul 
pe la 2-3 oare după miezul nopţi. Se zice: „duc oile î n prour — duc oile să 
pască înainte de zori”, sau: „sărmâ oile tu prour — mînă oile la păscut de cu 
noapte”, (I. Caragiani). 

Cuvîntul n-are a face cu latinul prior „de mai-nainte” (A.T. Marienescu, 
Familia, 1873, p. 239, 241), deşi este de o origine curat latină. 

Cele douăsprezece numere de mai sus ne permit a urmări fără multă greutate 
forma cea primitivă şi fundamentalul sens al acestei foarte interesante vorbe. 

Dentîi, trebui să înlăturăm prepoziţiunea î n , cătră care în Banat se mai adaugă 
prepoziţiunea a: amproor — a-m-proor = a - î n proor. 

Al doilea, oo sau ou, adecă o duplă vocală, fiind comun dialectului daco-român 
(no. 1, 3,4, 7 - 12) şi dialectului macedo-român (no. 12), este învederat că prototipul 
pan-românesc e proor sau prour, iar nu pror ca în forma cea contrasă (no. 2, 5, 6). 

Proor este p e - r o u r sau pe r o o r =lat. per rorem, timpul cel mai 
priincios pentru păscutul oilor, după cum ne asigură de două ori Virgiliu: 

„At vero, zephyris quum laeta vocantibus aestas 
In saltus utrumque gregem atque in pascua mittet, 

Luciferi prima cum sidere frigida rura 
Carpamus, dum mane novum, dum gramina canent, 

E t r o s in tenera pecori gratissimus herba...” 


(Georg . III, 322 sqq; cfr. Bucol. VIII, 15) 837 

Iată de ce la Fălciu dimineaţa se zice înprour numai atunci „cînd este p r o - 
moroacă” (no. 7), şi iată de ce în Haţeg „a împroora” însemnează că 
unii pe alţii „se udă cu apă (no. 10), adecă „se rourează”, „s’arrosent”. 

Româneşte din verbul latin r o r o s-a făcut rourez sau r o o r e z ; tot aşa 
din substantivul masculin rorem forma noastră organică trebui să fie r o o r 
sau r o u r , care s-a şi păstrat în proor sau prour, fiind înlocuită pe aiuri prin 
formaţiunea analogică posterioară rouă. 

în acest mod amproor, termen eminamente ciobănesc, însemna dentru-ntîi nu¬ 
mai paşterea cea foarte matinală a oilor pe r o u ă , de unde apoi a trecut la 
semnificaţiunea mai generală de ceea ce precede zilei, aplicîndu-se la oara cutare 
sau cutare, dar în orice caz înainte de amiazi, şi totodată s-a aplicat mai în specie 
cătră ajunul lui sf. George, un ajun cînd - după credinţa poporului - des-dimineaţă 
pe rouă babele umblă după mana vacilor şi tîlharii după iarba-fearelor. 
v. Georgiu. 


AMU, adv.; 1. donc, deja; 2. â present, de suite. în graiul de astăzi mai ales în 
Moldova, s-au confundat pe deplin amu contras din a c m u (= lat. 
eccu-modo) cu amu din admodum sau - mai corect - format prin 
prepoziţionalul a din adverbul latin modo întrebuinţat ca în: „tace modo ”, 
„advenis modo”, „modo ait modo negat” etc., care deja în latina clasică 
avea uneori înţelesul de „nune” şi de unde vine şi italianul m o „deunăzi”, în unele 
dialecte a m m 6 . Identitatea materială şi o mare apropiare logică între ambii termini 
nu putea să nu aducă cu încetul o asemenea amalgamare, pe cînd în vechile texturi, 
mai cu seamă în cele din secolul XVI, în cît timp a c m u nu perduse încă pe c, ei 
circulau fiecare îndeosebi, rareori amesteeîndu-se laolaltă, şi anume a c m u cu 
sensul de „â present”, iar amu cu acela de „donc” sau ca o simplă amplificaţiune 
sintactică de felul grecului yap, 5e, pev. 

în Codicele Voroneţian, circa 1550 (ms„ în Acad. Rom.), amu ne întimpină de 
vro cincizeci de ori, corespunzînd adverbilor latini: enim, au tem, vero, 
ergo, igitur, quidem, tamen, itaque, quoniam, ecce, 
j a m , niciodată însă n u n c ; de exemplu: 


Act. Ap. XVIII, 18: „avea amu rugă...” 

Ib., XXIII, 8: „Saduchieii amu dzicu...” 

Ib., XXIII, 6: „înţelese amu Pavel că o 
parte taste...” 

Petr. III, 12: „faţa amu Domnului spre 
cela ce face reu...” 

Act. Ap. XXIII, 21: „tu amu se nu as¬ 
culţi de ei...” 

Ib., XXVIII, 28: „a şti amu se vă fie 
voao...” 

Ib., XXV, 1: „şi Fistu amu preemi des- 
pus...” 


„...habebat enim votum...” 

„...Sadducaei enim dicunt...” 

„..sciens a u t e m Paulus quia una pars 
esset...” 

„...vultus a u t e m Domini super faci- 
entes mala...” 

„...tu vero ne credideris illis...” 

„...notum ergo sitvobis...” 

„...Festus ergo quum venisset in pro- 
vinciam...” 

Ib., XXI, 22: „ce amu îaste?...” 

Ib., XXIII, 22: „miîaşul amu lăsă gîu- 
rele...” 

Ib., XXVI, 9: „eu amu mi părea siînre 
înprotiva...” 

Jacob. II, 8: „se amu înpărătească 
sfrăşiretu...” 

Petr. IV, 7: „întregumăndriţi amu şi 
trezviţi-vă...” 

Jacob. II, 24: „vedeţi amu că de lucru...” 

Ib., IV, 13: „amu a c m u ciînre gra- 
îaşte...” 


„...quid ergo est?...” 

„...tribunus i g i t u r dimisit adoles- 
centem...” 

„...ego q u i d e m existimaveram me 
adversus...” 

„...si t a m e n legem perficitis rega- 
lem...” 

„...estote i t a q u e prudentes et vigi- 
late...” 

„...videtis q u o n i a m ex operibus...” 

.e c c e nune qui dicitis...” 


In ultimul pasagiu amu figurează alături de a c m u , dar fiecare avînd un alt 
înţeles. 

Apoi cu sensul de „deja”: 


Act. Ap. XXVII, 9: „derepee postul era „...quod et jejunium j a m praeteriis- 
amu veînritu... set... 

In Psaltirea Şcheiană, circa 1550 (ms., în Acad. Rom.), vedem pe faţă şovăirea 
semasiologică şi chiar un început de identificare între amu şi a c m u ; bunăoară: 


XXXIX, 16: „se preimească amu recele „...ferant confestim confusionem 
său...” suam...”” 

unde la Coresi, 1577: „să priimească ac mu ...”, dar la Dosofteiu, 1680: 
„priîmascâ-ş de pripă în contextul slavic: „abie”: 


LVIII, 4: „că amu vărară sufletul „...quia e c c e venati sunt animam 
mieu...” meam...” 

unde şi la Coresi: „amu vănarâ...”, dar la Silvestru: „iată vânează...”, la Dosof¬ 
teiu: „iată că vânară...”, în contextul slavic: „se”. 


LXIX, 4: „se toarne-se amu ruşirăn- 
du-se...” 


„...avertantur s t a t i m erubescentes...” 


la Coresi: „să se toarne amu...”, la Silvestru: „să se întoarne în degrab ...” 

La Dosofteiu procesul de identificare între amu şi a c m u face un pas şi mai 
departe, dar totuşi nu este încă deplin. Aşa în psalmul CXVI: 


,Dzâcă amu casa luî Izrail...” 
,Dzâcâ dară casa luî Aaron...” 
,Dzâcâ amu toţ carii să tem...” 


„Dicat nune domus Israel...” 
„Dicat nune domus Aaron...” 
„Dicant nune omnes qui timent... 


amu corespunde latinului nune, însă acelaşi nune se traduce prin d a r ă , iar 
în contextul slavic în cîtetrele verseturile: „ubo = e n i m ”. 

Independinţa organică a ambelor cuvinte se constată mai cu seamă limpede prin 
dicţionarele române din secolul XVII. 

în Glosarul slavo-român, circa 1600 (Cuv. d. bătr. 1,268) termenii slavici uze 
şi u b o , cel dentîi însemnînd „jam, rj5r|”, cellalt „igitur, onv”, sînt traduşi deopo¬ 
trivă prin amu, căruia i se dă ca sinonimi: iată, dară, adecă, dar nicide¬ 
cum a c m u . 

în Vocabularul ms. bănăţean, circa 1670 (Col. I. Tr., 1883, p. 400, 402): 

„Acmu. Nune. 

Amu. Jam”. 

Am citat mai sus numai acele vechi traduceri române în cari sensul precis se 
constată prin cuvîntul corespunzător dintr-un original; acolo însă unde contextul 
lipseşte, lesne se poate naşte controversa dacă amu însemnează d o n c sau a 
present. Astfel în Pravila lui Vasile Lupul, 1646, acmu e foarte des şi 
pretutindeni cu sensul lămurit de „â present”, iar amu se întrebuinţează una singură 
dată, şi nici atunci nu este destul de limpede; anume, f. 185: „•udeţulu de nu va amu 
potîa cunoaşte cu semne în ce chipu au făcut neştine preacurvie, de zburdâcune au 
numai pentru să facâ ruşine bărbatului aceii mueri, atunce crede •udcţul c-au făcut 
de zburdâcune...” 

în graiul de astăzi, vechea formă acmu bifureîndu-se în două varianturi scă¬ 
zute: acu şi amu, acesta din urmă a înghiţit cu desăvîrşire pe arhaicul amu 
„donc, dejâ”, care abia se mai străvede în unele locuţiuni. 

într-o doină din Ardeal: 


„Fost-am tînăr şi brudiu, 

Pare-mi rău ş-amu-i tîrziu...” 

amu este învederat a c m u ; nu însă tocmai aşa de învederat în următoarele texturi 
poporane din Moldova: 

I. Creangă, Stan Păţitul (Conv. Ut., 1877, p. 22): „Amu într-una din zile flăcăul 
se scoală de noapte, face mămăligă îmbrînzită şi ce-a mai dat Dumnezeu, pune 
mîncarea în traistă...”. 

Acelaşi, Povestea lui Harap-Alb (ibid., p. 172): „Amu cică era odată într-o ţară 
un crai...” 

în ambele aceste pasage amu s-ar putea traduce prin „ainsi donc” 
sau „or”. 

Basmul Pepelea (Sbiera, Poveşti, p. 13): „... au ospătat pentru sufletele tuturor 
morţilor pînă amu într-un timp cînd au început a se rădica, mai ales nevestele...” 

Basmul Petrea Făt-Frumos (ibid., 35): „Au mers amu cît au mers şi au dat de 
nişte bătrîni...” 

în ultimele două pasage amu se apropie de „deja”. 

în orice caz, e sigur că actualul amu s-a fuzionat din două cuvinte neatîrnate, a 
căror independinţă primitivă anevoie se mai poate recunoaşte. 

v. Acum. - Amuşi. 


AMUIÂRE 
840 AMUIÂT,-Ă 


v. Amuiez. 

AMUIEZ ( amuiat , amuiare), vb.; tremper, mouiller, humecter. Alături cu a m o i, 
Budai-Deleanu ( Dicţ ., ms., în Muz. istor. din Bucur.) pune pe amuiez, traducîndu-1 
prin „befeuchten, erweichen, eintauchen etc.” Mai întrebuinţat în grai este î m m o i. 
v. E2 Amoi. — Immoi. - Moi. 


AMURG, s.m.; crepuscule, entre chien et loup, la tombee de la nuit. „Pe la şease 
oare seara, cînd ciobanii zic mulgătoarea, căci atunci ei îşi mulg vitele” 
(N. Mereuţă, Tutova, c. Mînzaţii), timpul pe care şi vechii greci, din aceeaşi cauză 
îl numeau ăpoA/yo<; de la ocpeÂ,yco , se cheamă la noi mai obicinuit amurg. 
Alexandri, Legenda ciocârliei: 

„Dar după multă trudă şi mult amar de cale, 

O dată cu amurgul ajunge într-o vale...” 

şi mai jos: 

„Copila varsă lacrimi; uimită ea simţeşte 
Că inima-i ferice în sînu-i se topeşte, 

Ca ziua cea de vară cînd razele se scurg 
Topindu-se în umbra adîncă din amurg...” 

Costachi Negruzzi, Au mai păţit-o şi alţii: 

„Cuprinsă de un trist necaz, 

Az 

Priveam amurgu- ntunecat; 

Cat, 

Şi văd că dintr-un nour des 
Ies 

Mulţime de draci fioroşi 
Roşi...” 

De la Vrancea (B. Ştefănescu), Sultănica, p. 5: „amurgul serei înfaşe firea într-un 
zăbranic sur...” 

Ibid., p. 229: „pleca din revărsatul zorilor şi să întorcea pe la amurg cu alb în 
căpesterie...” 

Intr-un sens figurat: 

A. Odobescu, Doamna Chiajna, p. 103: „se-nălţa pe albăstreala întunecată a 
cerului un părete îngust şi negru, cu muchea surpată, cu laturile crăpate, fioros şi 
cobitor ca urma unui păcat în amurgul conştiinţei...” 

Pentru amurg se mai aude în popor amurgeală (Rîmnic-Sărat, c. Bogza), 
amurgit sau amurgite, personificatul M u r g i 1 ă , impersonalul 
murgeşte sau amurgeşte etc., toate din aceeaşi tulpină, despre care: 
v. Murg. 

AMURGEALĂ. - v. Amurg. 

AMURGESC ( amurgit, amurgire ), vb.; s’obscurcir, tomber (du jour, de la nuit). 
Sinonim cu înserez. 

AMURGESC 


Alexandri, Plugurile: 

„Dar lumina amurgeşte, şi plugarii cătră sat, 

Haulind pe lingă juguri, se întorc de la arat...” 

O colindă din Dobrogea: 

„Iar cînd soarele se duse 
Şi de tot el se ascunse, 

Pe cînd zioa amurgea, 

Ochii el îşi arunca 
Sub o tufă 
De schindufă...” 

(Burada, p. 86) 

Mai adesea funcţionează impersonal. 

Costachi Negruzzi, Alexandru Lăpuşneanul IV: „Abia amurgise cînd Stroici şi 
Spancioc sosiră...” 

Alexandri, O primblare la munţi : „Acum amurgise mai de tot, caii obosiseră, şi 
noi începuserăm a sîmţi oarecare dureri prin şolduri...” 

Balada Leacul : 


„Şi colea cînd amurgea, 

La mîndra lui ajungea...” 

(Marian, Bucov. I, 184) 

Participiul trecut luat ca adjectiv: 

A. Odobescu, Pseudokyn. , p. 110: „la oara cînd aburii, înălţîndu-se pe apă înce¬ 
peau a înnegura orizontele amurgit...” 
v. Amurg. - Murgesc. 


AMURGÎRE 

iAMURGIT 


v. Amurgesc. 


2 AMURGIT (plur. amurgite), s.n.; part. passe d’amurgesc pris substantivement: 
crepuscule, la tombee de la nuit. Sinonim cu a m u r g . Se întrebuinţează adesea la 
plural. 

Basmul Ţugulea (Ispirescu, Legende, p. 321): „Merse ce mai merse, şi, cînd fu 
pe la amurgit, întîlni un om care se uita în sus cu un arc în mînă...” 

„D e -c u -s e a r ă se zice şi la amurgite” (P. Căderea, Neamţ, c. Bistricioara). 

„Cînd se îngînă zioa cu noaptea, poporul zice că e: 
p e -amurgite” (M. Lupescu, Suceava, c. Broşteni). 

v. Amurg. - Murgită. 


AMURT 
AMURŢEALĂ 
842 AMURŢESC 


v. Amorţeală. - Amorţesc. 




